
PRAEFATIO. 


Gonscribenti  mihi  XXXII  abhinc  annos  ^^men- 
dationes  M.  Tullii  Ciceronis  Epistolarum''  propositum 
erat,  si  modo  esset  peritis  existimatoribus  mea  emen- 
dandi  ratio  probata^  aut  ipsum  eas  epistolas  edere 
aut  certe,  quod  in  octo  prioribus  libris  ad  „Fami- 
liares^'  fecissem,  ut  graviora  omnia  certioraque  vitia 
corrigere  conarer,  idem  in  ceteris  omnibus  epistolis 
(quarum  iam  plus  CCC  locos  in  illo  libello  tractavi) 
scholasticis  aliquot  usum  programmatis  facere. 
Conatu  meo  et  nostratibus  et  Germanis  magis  etiam; 
quam  speraveram;  probato  tamen  ad  alia  studia 
conversus  tot  annis  neutrum  feceram^  quum  annis 
MDCCCLXVi — vn  prodiit  in  publicum  Baiteri  Episto- 
larum  editio.  Is  optime  ille  quidem  de  iis  meritus 
est  quum  permulta;  quae  Orelliana  editio  altera 
corrupta  reliquerat,  partim  ex  codicibus  manu  scriptis 
partim  ex  coniecturis  vel  suis  (non  multis)  vel 
alionmi  emendando,  tum  accuratissimam  utriusque 
eodicis  Medicei  collationem  totam  divulgando;  sed 
mihi,  cuius  tamen  emendationes  fere  omnes  vel  in 
textum  receperat  vel  in  annotatione  critica  comme- 
moraverat,  non  satisfecit;  quum  alia  enim  multa 
mihi  parum  recte  fecisse  videtur^  tum  maxime  quod 
multo  saepiusy  quam  par  erat,  interpol^^A^  m<^<<^x^^ 


TV  PRAEPATIO. 

codices  esse  statuit  atque  in  epistolis  ad  Atticum 
et  ad  Q.  Fratrem  et  „ad  Brutum^'  codici  Mediceo 
multo  deteriori,  quam  alter  ille  epistolarum  ad 
„Familiares"  est,  nimiam  fidem  habuit  neglectis 
codice  Tomaesiano  (de  quo,  quum  recte  auctore 
M.  Hauptio  pseudocodices  illo^  Bosianos,  Decurtatum 
et  Crusellinum,  qui,  ut  omnes,  ita  me  olim  dece- 
perant,  ex  epistolis  „furca  expulisset"  nimis  saepe 
Bosio  non  credidit),  „vetere  codice"  Lambini  (eodem, 
qui  ab  ipso  Lambino  Tornaesianus  vocatur,  aut 
certe  eius  simillimo),  Antoniano  et  Faerniano  Mala- 
spinae,  Palatino  quarto  Gruteri,  cod.  Landi,  cod. 
Tumebi,  editionibus  Ascensianaaltera,  Cratandrina, 
Lambinianis.  Itaque  ego  ad  pristinum  illud  meum 
consilium  tamdiu  omissum  nunc  tandem  reverti, 
quum  auctore  ipso  Teubnero  non,  ut  ipse  volueram, 
fasciculum  tantum  aliquem  „Emendationum"  ederem, 
sed  novam  hanc  epistolarum  recognitionem  facerem, 
quam  brevi  consequetur  separatus  ab  ipsa  editione 
fasciculus  ille,  quo  erit  gravissima  quaeque  mea 
correctio  allatis  rationibus  argumentisque  confirmata. 
De  codicibus  quae  olim  in  „Emendationibus"  meis 
dixi,  eorum  illud  quoque  nunc  me  poenitet,  quod 
Orellii  exemplum  secutus  in  epistolis  ad  Q.  Fratrem 
Mediceo  uni  auctoritatem  aliquam  tribui  ne  Cra- 
tandrini  quidem  codicis  ratione  uUa  habita,  cuius 
pondus  in  iis  idem  atque  in  epistolis  ad  Atticum 
esse  Baitems  ipse  serius  animadvertit,  quam  ut  eo 
in  sua  recensione  uti  posset.  Cetera,  quae  de  co- 
dicum  rationibus  habebam  quae  dicerem  praeter  ea, 
guae  iam  in  „Emendationibus"  posueram,  in  eum, 


PRAEFATIO.  V 

quem  dixi,  fascieulum  reservavi.  Tempora  scripta- 
rum  datarumve  epistolarum  paullo  accuratius,  quam 
fecit  Baiterus^  studui  definire.  Distinctionem  sen- 
tentianmi;  quae  in  epistolis  scilicet  multo  maioris 
quam  in  aliis  libris  momenti  est,  iam  a  Baitero 
magna  ex  parte  emendatam  ut  magis  etiam  perfi- 
cerem,  operae  permultum  dedi.  Quibus  Madvigii 
mei  correctionibus  (quae  utinam  multo  plures  fuis- 
sent!)  olim  mihi  occasio  utendi  nulla  fuerat,  iis 
hanc  editionem  omavi;  nulla  praeterea  nova  emen- 
dandi  subsidia  habui  nisi  Elotzii  editionem  alteram 
et  Krausii  ^^Emendationes^^,  quibus  nonnullorum 
locorum  correctionem  acceptam  refero.  Discre- 
pantiam  meae  editionis  a  Baiteriana,  si  a  distinctione 
orationis  atque  a  verborum  orthographia  discesseris, 
omnem  eiusque  auctoritates  quam  diligentissime 
indicavi  annotatione  sub  ipso  textu  posita,  in  qua 
ego  sum  in  epistolis  ad  „FamiIiares"  et  ad  Q.  Fr. 
iisdem  fere  notis  usus  atque  Orellius,  ut  3L  sit 
codex  Mediceus,  c.  Cratandrinus,  A.  ed.  ,,antiquissima", 
N.  ed.  Neapolitana  1474,  B.  ed.  Romana  1470,  J. 
ed.  Jensoniana  1470,  cet.;  scripturas,  si  quae  mihi 
magis  minusve  incertae  videbantur,  interrogandi 
signo  notavi,  quumque  plures  posui,  prima  quae- 
que  probatissima  mihi  fere  fait. 

Scripsi  Viburgi  in  Jutlandia  mense  Decembri  a.  mdccclxxi. 

AlbertnB  Sadolinus  Wesenberg. 


M.  TULLII  CICERONIS 

EPISTOLARUM 
LIBRI  SEDECIM. 


LIBER  PRIMUS. 

AD    P.    LENTULUM. 

L 

Scripta  est  epistola  Romae  Idibus  lanuariis  a.  u.  c.  698. 

M.  CICERO  S.  D.  P.  LENTULO  PROCOS. 

Ego  omni  officio  ac  potius  pietate  erga  te  ce-  i 
teris  satisfacio  omiiibuS;  mihi  ipse  numquam  satis- 
facio;  tanta  enim  magnitudo  est  tuorum  erga  me 
meritorum,  ut,  quoniam  tu  nisi  perfecta  re  de  me 
non  conquiesti,  ego,  quia  non  idem  in  tua  causa 
efficio,  vitam  mihi  esse  acerbam  putem.  In  causa 
haec  sunt:  Hammonius,  regis  legatus,  aperte  pecunia 
nos  oppugnat,  res  agitur  per  eosdem  creditores,  per 
quos,  quum  tu  aderas,  agebatur;  regis  causa  si  qui 
sunt  qui  velint,  qui  pauci  sunt,  omnes  rem  ad  Pom- 
peium  deferri  volunt,  senatus  religionis  calumniam 
non  religione,  sed  malevolentia  et  illius  regiae  lar- 
gitionis  invidia  comprobat.     Pompeium   et  hortari  2 

Ep.  1,  1.    u6,  quoniam  tu  (cd.  Basil.,  Or.).    ut,  qui  tu 
M.    ut,  quia  tu  YB, 

Cioeronis  eplet.  J.  \ 


2  M.  TULLII  CICERONIS 

et  oraxe  et  iam  liberius  accusare  et  monere^  ut 
magnam  infamiam  fugiat^  non  desistimus;  sed  plane 
nec  precibus  nostris  nec  admonitionibus  relinquit 
locum,  nam  quum  in  sermone  quotidiano,  tum  in 
senatu  palam  sic  egit  causam  tuam^  ut  neque  elo- 
quentia  maiore  quisquam  nec  gravitate  nec  studio 
nec  contentione  agere  potuerit,  cum  summa  testi- 
ficatione  tuorum  in  se  officiorum  et  amoris  erga  te 
sui.  Marcellinum  tibi  esse  iratum  scis:  is  hac  pegia 
causa  excepta  ceteris  in  rebus  se  acerrimum  tui  de- 

'  fensorem  fore  ostendit.    Quod  dat,  accipimus:  quod 

instituit  referre  de  religione  et  saepe  iam  retulit, 

3  ab  eo  deduci  non  potest.     Res  ante  Idus   acta  sic 

est  —  nam  haec  Idibus  mane  scripsi  — :  Hortensii 

.  et  mea  et  LucuUi  sententia  cedit  religioni  de  exer- 
citu  —  teneri  enim  res  aliter  non  potest  — ,  sed 
ex  illo  senatus  consulto,  quod  te  referente  factum 
est,  tibi  decernit,  ut  regem  reducas,  quod  commodo 
rei  publicae  facere  possis,  ut  exercitum  religio  toUat, 
te  auctorem  senatus  retineat.  Crassus  tres  legatos 
decemit,  nec  excludit  Pompeium,  censet  enim  etiam 
ex  iis,  qui  cum  imperio  sint;  Bibulus  tres  legatos 
ex  iis;  qui  privati  sint.  Huic  assentiuntur  reliqui 
consulares  praeter  Servilium,  qui  omnino  reduci  ne- 
gat  oportere,  et  Volcatium,  qui  Lupo  referente  Pom- 
peio  decemit,  et  Afranium,  qui  assentitur  Volcatio, 
quae  res  auget  suspicionem  Pompeii  voluntatis  [,nam 
advertebatur  Pompeii  familiares  assentiri  Volca- 
tioj.  Laboratur  vehementer;  inclinata  res  est:  Libo- 
nis  et  Hypsaei  non  obscura  concursatio  et  contentio 
omniumque  Pompeii  familiarium  studium  in  eam 
opinionem  rem  adduxerunt,  ut  Pompeius  cupere 
videatur,  cui  qui  nolunt,  iidem  tibi,  quod  eum  or- 

Ep.  1,  2.    orare  et  iam  (M.,  viilgo).    orare,  etiam  LB. 
3.   privati  sint  (Em.).   pr.  sunt  MB.  —   Volcatio,  quae  .  . 
volwntatis  [,nam  advertehatur  .  .  .    Volch    Lab,   (Krausii 
coiy.,  W.).    F.  .  .  .  nam  advertebatwr  M.    VoJcatio.  Quae   . 
t7i??untaHs,  ammadvertehatur  B. 

nasti^  non  siint  amici;  nos  in  causa  auctoritatem  4 
eo  minorem  habemuS;  quod  tibi  debemus^  gratiam 
autem  nostram  exstinguit  hominum  suspicio^  quod 
Pompeio  se  gratificari  putant.  Ut  in  rebus  multo 
ante,  quam  profectus  es,  ab  ipso  rege  et  ab  intimis 
ac  domesticis  Pompeii  clam  exulceratis,  deinde  pa- 
lam  a  consularibus  exagitatis  et  in  summam  invi- 
diam  adductis,  ita  versamur:  nostram  fidem  omnes, 
amorem  tui  absentis  praesentes  tui  cognoscent;  si 
esset  in  iis  fides,  in  quibus  summa  esse  debebat, 
non  laboraremus. 

n. 

Scr.  Eomae  a.  d.  XYI.  Kal.  Februarias  a.  u.  c.  698. 

M.  CICERO  S.  D.  P.  LENTULO^PROCOS. 

Idibus  lanuariis  in  senatu  nihil  est  confectum,  i 
propterea  quod  dies  magna  ex  parte  consumptus 
est  altercatione  Lentuli  consulis  et  Caninii  tribuni 
pl.  Eo  die  nos  quoque  multa  verba  fecimus  maxi- 
meque  yisi  sumus  senatum  commemoratione  tuae 
voluntatis  erga  illum  ordinem  permovere.  Itaque 
postridie  placuit  ut  breviter  sententiam  diceremus; 
videbatur  enim  reconciliata  nobis  voluntas  esse  sena- 
tus,  quod  quum  dicendo,  tum  singulis  appellandis 
rogandisque  perspexeram;  itaque,  quum  sententia 
prima  Bibuli  pronuntiata  esset,  ut  tres  legati  regem 
reducerent,  secunda  Hortensii,  ut  tu  sine  exercitu 
reduceres,  tertia  Volcatii,  ut  Pompeius  reduceret, 
postulatum  est,  ut  Bibuli  sententia  divideretur:  qua- 
tenus  de  religione  dicebat,  cui  quidem  rei  iam  ob- 
sisti  non  poterat,  Bibulo  assensum  est;  de  tribus 
legatis  frequentes  ierunt  in  alia  omnia.  Proxima  2 
erat  Hortensii  sententia,  quum  Lupus,  tribunus  pL, 
quod  ipse  de  Pompeio  retulisset,  intendere  coepit 

Ep.  2,  1.    sententiam  (W.).    sententios  "NL,  omxifc^  ^^^. 

1* 

ante  se  oportere  discessionem  facere  quamconsulares: 
eius  orationi  vehementer  ab  omnibus  reclamatum 
est,  erat  enim  et  iniqua  et  nova;  consules  neque 
concedebant  iieque  valde  repugnabant,  diem  con- 
sumi  volebant  —  id  quod  est  factum  — ,  perspiciebant 
enim  in  Hortensii  sententiam  multis  partibus  plures 
ituros,  quamquam  aperte  Volcatio  assentirentur; 
multi  rogabantur,  atque  id  ipsum  consulibus  non 
invitis,  nam  ei  Bibuli  sententiam  valere  cupierant. 

8  Hac  controversia  usque  ad  noctem  ducta  senatus 
dimissus  est.  Ego  eo  die  casu  apud  Pompeium 
coenavi  nactusque  tempus  hoc  magis  idoneum  quam 
umquam  antea,  quod  post  tuum  discessum  is  dies 
honestissimus  nobis  fuerat  in  senatu,  ita  sum  cuni 
illo  locutus,  ut  mihi  viderer  animum  hominis  ab 
omni  alia  cogitatione  ad  tuam  dignitatem  tuendam 
traducere:  quem  ego  ipsum  quum  audio,  prorsus 
eumlibero  omni  suspicione  cupiditatis;  quum  autem 
eius  familiares  omnium  ordinum  video,  perspicio,  id 
quod  iam  omnibus  est  apertum,  totam  rem  istam 
iam  pridem  a  certis  hominibus  non  invito  rege  ipso 

4  consiliariisque  eius  esse  corruptam.  Haec  scripsi 
a.  d.  XVI.  KaL  Februarias  ante  lucem:  eo  die  sena- 
tus  erat  futurus.  Nos  in  senatu,  quemadmodum 
spero,  dignitatem  nostram,  ut  potest  in  tanta  homi- 
num  perfidia  et  iniquitate,  retinebimus;  quod  ad  po- 
pularem  rationem  attinet,  hoc  videmur  esse  conse- 
cuti,  ut  ne  quid  agi  cum  populo  aut  salvis  auspiciis 
aut  salvis  legibus  aut  denique  sine  vi  posset.  De 
his  rebus  pridie,  quam  haec  scripsi,  senatus  aucto- 
ritas  gravissima  intercessit,  cui  quum  Cato  et  Ca- 
ninius  intercessissent,  tamen  est  perscripta;  eam  ad 
te  missam  esse  arbitror:  de  ceteris  rebus,  quidquid 


Ep.  2j  2.  consulares  (Erause).  consules  M.,  yulgo.  con' 
aulibus  non  invitis  (W.).  cons.  inv.  M,  omnes  edd.  —  nam 
ii  (edd.  vett.)?  —  cubierant  fW.).    cubiertmt  MB. 

erit  actum,  scribam  ad  te  et,  ut  quam  rectissime 
agatur,  omni  mea  cura  opera,  diligentia  gratia  pro- 
videbo. 

m. 

Scr.  Eomae  mense  lanuario  a.  u.  c.  698. 

M.  CICERO  S.  D.  P.  LENTULO  PROCOS. 

A.  Trebonio,  qui  in  tua  provincia  magna  negotia  i 
et  ampla  et  expedita  habet,  multos  annos  utor  valde 
familiariter:  is  quum  antea  semper  et  suo  splendore 
et  nostra  ceterorumque  amicorum  commendatione 
gratiosissimus  in  provincia  fuit,  tum  hoc  tempore 
propter  tuum  in  me  amorem  nostramque  necessitu- 
dinem  vehementer  confidit  his  meis  litteris  se  apud 
te  gratiosum  fore;  quae  ne  spes  eum  fallat,  vehe-  2 
menter  rogo  te  commendoque  tibi  eius  omnia  ne- 
gotia,  libertos  procuratores  familiam,  in  primisque 
ut,  quae  T.  Ampius  de  eius  re  decrevit,  ea  com- 
probes  omnibusque  rebus  eum  ita  tractes,  ut  intel- 
ligat  meam  commendationem  non  vulgarem  fuisse. 

IV. 

Scr.  Romae  mense  lanuario  (XV.  Kal.  Pebr.)  a.  u.  c.  698. 

M.  CICERO  S.  D.  P.  LENTULO  PROCOS. 

A.  d.  XVI.  KaL  Febr.  quum  in  senatu  pulcher-  i 
rime  staremus,  quod  iam  illam  sententiam  Bibuli 
de  tribus  legatis  pridie  eius  diei  fregeramus,  unum- 
que  certamen  esset  relictum,  cum  sententia  Volcatii, 
res  ab  adversariis  nostris  extracta  est  variis  ca- 
lumniis;  causam  enim  frequenti  senatu  non  magna 
varietate  magnaque  invidia  eorum,  qui  a  te  causam 
regiam  aUo  traferebant,  obtinebamus.    Eo  die  acer- 

Ep.  2,  4.   agmtm  omnia,  mea  (Crat.)?   agatur  omma^. 
Ep.  4,  1.    relictumj  cum  sententia  ^.).    rel.  8eifi.t.  ^^. 

bum  habuimus  Curionem,  Bibulum  multo  iustiorem, 
paene  etiam  amicum;  Caninius  et  Cato  negarunt 
se  legem  uUam  ante  comitia  esse  laturos.  Senatus 
haberi  ante  Kalendas  Februarias  per  legem  Pupiam, 
id  quod  scis,  non  potest,  neque  mense  Februario 

2  toto  nisi  perfectis  aut  reiectis  legationibus.  Haec 
tamen  opinio  est  populi  Romani,  a  tuis  invidis  at- 
que  obtrectatoribus  nomen  inductum  fictae  religionis, 
non  tam  ut  te  impediret;  quam  ut  ne  quis  propter 
exercitus  cupiditatem  Alexandream  vellet  ire.  Digni- 
tatis  autem  tuae  nemo  est  quin  existimet  habitam 
esse  rationem  ab  senatu;  nemo  est  enim,  qui  nesciat, 
quo  minus  discessio  fieret,  per  adversarios  tuos  esse 
factum:  qui  nunc  populi  nomine,  re  autem  vera 
sceleratissimo  latrocinio  si  quae  conabuntur  agere, 
satis  mihi  provisum  est,  ut  ne  quid  salvis  auspiciis 

3  aut  legibus  aut  etiam  sine  vi  agere  possent.  Ego 
neque  de  meo  studio  neque  de  nonnuUorum  iniuria 
scribendum  mihi  esse  arbitror;  quid  enim  aut  me 
ostentem,  qui,  si  vitam  pro  tua  dignitate  profun- 
dam,  nullam  partem  videar  meritorum  tuorum  asse- 
cutus,  aut  de  aliorum  iniuriis  querar,  quod  sine 
summo  dolore  facere  non  possum?  Ego  tibi  a  vi, 
hac  praesertim  imbecillitate  magistratuum,  praestare 
nihil  possum:  vi  excepta  possum  confirmare  te  et 
senatus  et  populi  Romani  summo  studio  amplitu- 
dinem  tuam  retenturum. 

V.a. 

Scr.  Romae  a.  d.  III.  Non.  Februar.  a.  n.  c.  698. 

M.  CICERO  S.  D.  P.  LENTULO  PROCOS. 

1  Tametsi  mihi  nihil  fuit  optatius,  quam  ut  pri- 
mum  abs  te  ipso,  deinde  a  ceteris  omnibus  quam 
gratissimus  erga  te  esse  cognoscerer,  tamen  afficior 

JSp.  4,  2.    latrocinio  si  (W.).    L,  si  B. 

summo  dolore  eiusmodi  tempora  post  tuam  pro- 
fectionem  consecuta  esse,  ut  et  meam  et  ceterorum 
erga  te  fidem  et  benevolentiam  absens  experirere: 
te  videre  et  sentire  eandem  fidem  esse  hominum  in 
tua  dignitate,  quam  ego  in  mea  salute  sum  exper- 
tus,  ex  tuis  litteris  inteljexi.  Nos  quum  maxime  con-  2 
silio  studiO;  labore  gratia  de  causa  regia  niteremur, 
subito  exorta  est  nefaria  Catonis  promulgatio,  quae 
nostra  studia  impediret  et  animos  a  minore  cura  ad 
summum  timorem  traduceret;  sed  tamen,  in  eius 
modi  perturbatione  rerum  quamquam  omnia  sunt 
metuenda,  nihil  magis  quam  perfidiam  timemus,  et 
Catoni  quidem,  quoquo  modo  se  res  habet,  profecto 
resistemus.  De  Alexandrina  re  causaque  regia  tan- 
tum  habeo  polliceri,  me  tibi  absenti  tuisque  prae-  3 
sentibus  cumulate  satisfacturum,  sed  vereor,  ne  aut 
eripiatur  causa  regia  nobis  aut  deseratur,  quorum 
utrum  minus  velim,  non  facile  possum  existimare; 
sed,  si  res  coget,  est  quiddam  tertium,  quod  nec 
Q.  Selicio  nec  mihi  displicebat,  ut  neque  iacere* 
fregem  pateremur  nec  nobis  repugnantibus  ad  eum 
deferri,  ad  quem  prope  iam  delatum  existimatur. 
A  nobis  agentur  omnia  diligenter,  ut  neque,  si  quid 
obtineri  poterit,  non  contendamus  nec,  si  quid  non 
obtinuerimus,  repulsi  esse  videamur:  tuae  sapientiae  4 
magnitudinisque  animi  est  omnem  amplitudmem  et 
dignitatem  tuam  in  virtute  atque  in  rebus  gestis 
tuis  atque  in  tua  gravitate  positam  existimare*,  si 
quid  ex  iis  rebus,  quas  tibi  fortuna  largita  est,  non- 
nuUorum   hominum  perfidia   detraxerit,   id   maiori 

Ep.  5.  a.  2.  resistemus  (A.).  resistimtM  MB.  3.  eri- 
piatur  causa  regia  (M).  er.  [c.  r.]  Man.,  B.  —  w«j  §. 
Selicio  (B.  conj.).  neque  S.  MB.  —  iacere  fregem  ...  ad 
eum  defmi  , . .  delatum  (MW.).  i.  regem  . . .  ad  eum  nego- 
tium  deferri  . . .  delatum  (W.),  aut  i.  regem  . . .  ad  eum  rem 
def.  (vel  d.  rem)  . . .  delata  (W.).  ».  rem  ...  ad  eum  cf.  .  * . 
delata  (Martym-Lag.,  B.). 

illis  fraudi  quam  tibi  futurum.  A  me  nullum  tem- 
pus  praetermittitur  de  tuis  rebus  et  agendi  et  cogi- 
tandi;  utor  ad  omnia  Q.  SeliciO;  neque  enim  pru- 
dentiorem  quemquam  ex  tuis  neque  fide  maiore  esse 
iudico  neque  amantiorem  tui. 

V.  b. 

Scr.  Eomae  mense  Februario  (post  VI.  Idus)  a.  n.  c.  698. 

M.  CICERO  S.  D.  P.  LEiVTULO  PROCOS. 

1  Hic  quae  agantur  quaeque  acta  sint;  [ea]  te  et 
litteris  multorum  et  nuntiis  cognosse  arbilior;  quae 
autem  posita  sunt  in  coniectura  quaeque  videntur 
fore,  ea  puto  tibi  a  me  scribi  oportere.  Postea- 
quam  Pompeius  et  apud  populum  a.  d.  VIII.  Idus 
Februarias,  quum  pro  Milone  diceret,  clamore  con- 
vicioque  iactatus  est  in  senatuque  a  Catone  aspere 
et  acerbe  nimium  magno  silentio  est  accusatus^ 
visus  est  mihi  vehementer  esse  perturbatus;  itaque 

*  Alexandrina  causa,  quae  nobis  adhuc  integra  est 
—  nihil  enim  tibi  detraxit  senatus  nisi  id,  quod 
per  eandem  religionem  dari  alteri  non  potest  — , 

2  videtur  ab  illo  plane  esse  deposita.  Nunc  id  spe- 
ramus  idque  molimur,  ut  rex,  quum  intelligat  sese, 
quod  cogitabat;  ut  a  Pompeio  reducatur,  assequi 
non  posse  et,  nisi  per  te  sit  restitutus,  desertum  se 
atque  abiectum  fore,  proficiscatur  ad  te:  quod  sine 
ulla  dubitatione,  si  Pompeius  paullum  modo  osten- 
derit  sibi  placere,  faciet,  sed  nosti  hominis  tardita- 
tem  et  tacitumitatem;  nos  tamen  nihil,  quod  ad  eam 
rem  pertineat,  praetermittimus.  Ceteris  iniuriiS;  quae 
propositae  sunt  a  Catone,  facile,  ut  spero,  resiste- 
mus.  Amicum  ex  consularibus  neminem  tibi  esse 
video  praeter  Hortensium  et  Lucullum;  ceteri  sunt 

Ep.  5.  b.  1.    sint,  [ea]  te  (W.).    s.,  ea  te  MB.   aguntu/r 
...  suntj  ea  (W.)?  —  cognoscere  (edd.  vett.)? 

partim  obscurius  iniqui,  partim  non  dissimulanter 
irati:  tu  fac  animo  forti  magnoque  sis  speresque 
fore,  ut  fracto  impetu  levissimi  hominis  tuam  pristi- 
nam  dignitatem  et  gloriam  consequare. 

VI. 

Scr.  Romae  mense  Februario  a.  n.  c.  698. 

M.  CICERO  S.  D.  P.  LENTULO  PROCOS. 

Quae  gerantur,  accipies  ex  PoUione,  qui  omni-  i 
bus  negotiis  non  interfuit  solum,  sed  praefuit.  Me 
in  summo  dolore,  quem  [in]  tuis  rebus  capio,  maxime 
scilicet  consolatur  spes,  quod  valde  suspicor  fore, 
ut  infringatur  hominum  improbitas  et  consiliis  tuo- 
rum  amicorum  et  ipsa  die,  quae  debilitat  cogita- 
tiones  et  inimicorum  et  proditorum  tuorum;  facile  2 
secundo  loco  me  consolatur  recordatio  meorum  tem- 
porum,  quorum  imaginem  video  in  rebus  tuis,  nam, 
etsi  minore  in  re  violatur  tua  dignitas,  quam  mea 
afflicta  est,  tamen  est  tanta  similitudo,  ut  sperem 
te  mihi  ignoscere,  si  ea  non  timuerim,  quae  ne  tu 
quidem  umquam  timenda  duxisti.  Sed  praesta  te 
eum,  qui  mihi  a  teneris,  ut  Graeci  dicunt,  ungui- 
culis  es  cognitus:  illustrabit,  mihi  crede,  tuam  am- 
plitudinem  hominum  iniuria.  A  me  omnia  summa 
in  te  studia  officiaque  exspecta:  non  fallam  opinio- 
nem  tuam. 

VII. 

Scr.  Romae  mense  Martio  a.  u.  c.  698. 

M.  CICERO  S.  D.  P.  LENTULO  PROCOS. 

Legi  tuas  litteras,  quibus  ad  me  scribis  gratum  i 
tibi  esse,  quod  crebro  certior  per  me  fias  de  omni- 
bus  rebus  et  meam  erga   te  benevolentiam  facile 

Ep.  6,  1.   quem  [in]  tuis  (W.).   g.  cx  t.  (jLi.')*^   q,  in  t."^^. 

perspicias:  quorum  alterum  mihi,  ut  te  plurimum 
diligani;  facere  necesse  est,  si  volo  is  esse,  quem  tu 
me  esse  voluisti;  alterum  facio  libenter,  ut,  quoniam 
intervallo  locorum  et  temporum  diiuncti  sumus,  per 
litteras  tecum  quam  saepissime  coUoquar.  Quod  si 
rarius  fiet,  quam  tu  exspectabis,  id  erit  causae,  quod 
non  eius  generis  meae  litterae  sunt,  ut  eas  audeam 
temere  committere:  quoties  mihi  certorum  hominum 
potestas  erit,  quibus  recte  dem,  non  praetermittam. 

2  Quod  scire  vis,  qua  quisque  in  te  fide  sit  et  volun- 
tate,  difficile  dictu  est  de  singulis:  unum  illud  audeo, 
quod  antea  tibi  saepe  significavi,  nunc  quoque  re 
perspecta  et  cognita  scribere,  vehementer  quosdam 
homines  et  eos  maxime,  qui  te  et  maxime  debuerunt 
et  plurimum  iuvare  pokierunt,  invidisse  dignitati 
tuae  simillimamque  in  re  dissimih  tui  temporis  nunc 
et  nostri  quondam  fuisse  rationem,  ut,  quos  tu  rei 
publicae  causa  laeseras,  palam  te  oppugnarent,  quo- 
rum  auctoritatem;  dignitatem  voluntatemque  defen- 
deras,  non  tam  memores  essent  virtutis  tuae,  quam 
laudis  inimici.  Quo  quidem  tempore,  ut  perscripsi 
ad  te  antea,  cognovi  Hortensium  percupidum  tui, 
studiosum  Lucullum,  ex  magistratibus  autem  L.  Ra- 
cilium  et  fide  et  animo  singulari-,  nam  nostra  pro- 
pugnatio  ac  defensio  dignitatis  tuae  propter  magni- 
tudinem  benefidi  tui  fortasse  plerisque  officii  maio- 
rem  auctoritatem  habere  videatur  quam  sententiae. 

3  Praeterea  quidem  de  consularibus  nemini  possum 
aut  studii  erga  te  aut  officii  aut  amici  animi  esse 
testis:  etenim  Pompeium,  qui  mecum  saepissime  non 
solum  a  me  provocatus,  sed  etiam  sua  sponte  de 
te  communicare  solet,  scis  temporibus  illis  non  saepe 
in  senatu  fuisse;  cui  quidem  litterae  tuae,  quas 
proxime  miseras,  quod  facile  intellexerim,  periucun- 
dae  fuerunt.    Mihi  quidem  humanitas  tua  vel  summa 

Bv,  7  3.    'oraeterea  eauidem  (W.)? 

potius  sapientia  non  iucunda  solum^  sed  etiam  ad- 
mirabilis  visa  est;  virum  enim  exeellentem  et  tibi 
tua  praestanti  in  eum  liberalitate  devinetum  non- 
nihil  suspicantem  propter  aliquorum  opinionem  suae  . 
cupiditatis  te  ab  se  abalienatum  illa  epistola  reti- 
nuisti;  qui  mihi  quum  semper  tuae  laudi  favere 
visus  esl^  etiam  ipso  suspiciosissimo  tempore  Cani- 
niano,  tum  vero  lectis  tuis  litteris  perspectus  est  a 
me  toto  animo  de  te  ac  de  tuis  omamentis  et  com- 
modis  cogitare.  Quare  ea,  quae  scribam,  sic  habetO;  4 
me  cum  illo  re  saepe  communicata  de  illius  ad  te 
sententia  atque  auctoritate  scribere:  quoniam  sena- 
tus  consultum  nuUum  exstat,  quo  reductio  regis 
Alexandrini  tibi  adempta  sit,  eaque,  quae  de  ea 
perscripta  est  auctoritas,  cui  scis  intercessum  esse, 
ut  ne  quis  omnino  regem  reduceret,  tantam  vim 
habet,  ut  magis  iratorum  hominum  studium  quam 
constantis  senatus  consilium  esse  videatur,  te  per- 
spicere  posse,  qui  Ciliciam  Cyprumque  teneas,  quid  ' 
efficere  et  quid  consequi  possis,  et,  si  res  faculta- 
tem  habitura  videatur,  ut  Alexandream  atque  Aegy- 
ptum  tenere  possis,  esse  et  tuae  et  nostri  imperii 
dignitatis  Ptolemaide  aut  aliquo  propinquo  loco 
rege  coUocato  te  cum  classe  atque  exercitu  profi-  > 
cisci  Alexandream,  ut,  eam  quum  pace  praesidiisque 
firmaris,  Ptolemaeus  redeat  in  regnum;  ita  fore,  ut 
et  per  te  restituatur,  quemadmodum  senatus  initio 
censuit,  et  sine  multitudine  reducatur,  quemadmo- 
dum  homines  religiosi  Sibyllae  placere  dixerunt.  Sed  6 
haec  sententia  sic  et  illi  et  nobis  probabatur,  ut 
ex  eventu  homines  de  tuo  consilio  existimaturos 
videremus:  si  cecidisset,  ut  volumus  et  optamus, 
omnes  te  et  sapienter  et  fortiter,  si  aliquid  esset 
offensum,  eosdem  illos  et  cupide  et  temere  fecisse 

Ep.  7,  4.    regis  Alex.  (M.).    r,  [Alex.]  Kleyu,,  B.  —  «j^er- 
seripta  (W.).    scripta  MB. 

dicturos:  quare,  quid  assequi  possis,  non  tam  facile 
est  nobis  quam  tibi,  cuius  prope  in  conspectu  Aegy- 
ptus  est,  iudicare;  nos  quidem  hoc  sentimus,  si  ex- 
ploratum  tibi  sit  posse  te  illius  regni  potiri,  non 
esse  cunctandum,  si  dubium  sit,  non  esse  conan- 
dum.  Illud  tibi  affirmo,  si  rem  istam  ex  sententia 
gesseris,  fore,  ut  absens  a  multis,  quum  redieris,  ab 
omnibus  coUaudere,  offensionem  esse  periculosam 
propter  interpositam  auctoritatem  religionemque  vi- 
deo;  sed  ego  te,  ut  ad  certam  laudem  adhortor,  sic 
a  dimicatione  deterreo  redeoque  ad  illud,  quod  initio 
scripsi,  totius  facti  tui  iudicium  non  tam'  ex  con- 
silio  tuo  quam  ex  eventu   homines   esse   facturos. 

6  Quod  si  haec  ratio  rei  gerendae  periculosa  tibi  esse 
videbitur,  placebat  illud,  ut,  si  rex  amicis  tuis,  qui 
per  provinciam  atque  imperium  tuum  pecunias  ei 
credidissent,  fidem  suam  praestitisset,  et  auxiliis 
eum  tuis  et  copiis  adiuvares;  eam  esse  naturam  et 
regionem  provinciae  tuae,  ut  illius  reditum  vel  adiu- 
vando  confirmares  vel  negligendo  impedires.  In  hac 
ratione  quid  res,  quid  causa,  quid  tempus  ferat,  tu 
facillime  optimeque  perspicies;  quid  nobis  placuis- 
set,    ex   me   potissimum   putavi   te   scire  oportere. 

7  Quod  mihi  de  nostro  statu,  de  Milonis  famiharitate, 
de  levitate  et  imbecillitate  Clodii  gratularis,  minime 
miramur  te  tuis  ut  egregium  artificem  praeclaris 
operibus  laetari:  quamquam  est  incredibilis  homi- 
num  perversitas  —  graviore  enim  verbo  uti  non 
libet  — ,  qui  nos,  quos  favendo  in  communi  causa 
retinere  potuerunt,  invidendo  abalienarunt;  quorum 
malevolentissimis  obtrectationibus  nos  scito  de  ve- 
tere  illa  nostra  diutumaque  sententia  prope  iam 
esse  depulsos,  non  nos  quidem  ut  nostrae  dignitatis 
simus  obliti,  sed  ut  habeamus  rationem  aliquando 
etiam  salutis.  Poterat  utrumque  praeclare,  si  esset 
fides,  si  gravitas  in  hominibus  consularibus;  sed 
ianta  est  Jn  plerisque  levitas,  ut  eos  non  tam  con- 

stantia  in  re  publica  nostra  delectet,  quam  splen- 
dor  offendat.  Quod  eo  liberius  ad  te  scribo,  quia  8 
non  solum  temporibus  his,  quae  per  te  sum  adeptus, 
sed  iam  olim  nascenti  prope  nostrae  laudi  digni- 
tatique  favisti^  simulque  quod  video  non,  ut  antehac 
putabam^  novitati  esse  invisum  meae^  in  te  enim^ 
homine  omnium  nobilissimo,  similia  invidorum  vitia 
perspexi;  quem  tamen  illi  esse  in  principibus  facile 
sunt  passi;  evolare  altius  certe  noluerunt.  Gaudeo 
tuam  dissimilem  fuisse  fortunam,  multum  enim  in- 
terest;  utrum  laus  imminuatur,  an  salus  deseratur; 
me  meae  tamen  ne  nimis  poeniteret,  tua  virtute ' 
perfectum  est^  curasti  enim,  ut  plus  additum  ad 
memoriam  nominis  nostri  quam  demptum  de  for- 
tuna  videretur.  Te  vero  femoneo  quum  beneficiis  9 
tuis;  tum  amore  incitatus  meO;  ut  omnem  gloriam^ 
ad  quam  a  pueritia  inflammatus  fuisti,  omni  cura 
atque  industria  consequare  magnitudinemque  animi 
tui;  quam  ego  semper  sum  admiratus  semperque 
amavi;  ne  umquam  inflectas  cuiusquam  iniuria. 
Magna  est  hominum  opinio  de  te^  magna  commen- 
datio  liberalitatis,  magna  memoria  consulatus  tui: 
haec  profecto  vides  quanto  expressiora  quantoque 
illustriora  futura  sint^  quum  aliquantum  ex  provin- 
cia  atque  ex  imperio  laudis  accesserit;  quamquam 
te  ita  gerere  volo,  quae  per  exercitum  atque  impe- 
rium  gerenda  sunt,  ut  haec  multo  ante  meditere, 
huc  te  pares,  haec  cogites,  ad  haec  te  exerceas  sen- 
tiasque  id,  quod  quia  semper  sperasti,  non  dubito 
quin  adeptus  intelligas,  te  facillime  posse  obtinere 
summum  atque  altissimum  gradum  civitatis:  quae 
quidem  mea  cohortatio  ne  tibi  inanis  aut  sine  causa 
suscepta  videatur,   illa   me   ratio  movit,   ut  te  ex 

Ep.  7,  9.    -femoneo  (W.)  et  tnoneo  et  rogo  fW.)  ant  ad- 

ttioneo  (W.)  aut  commoneo  rKlotz.)  aut  moneo  (Crat.).  emoneo 

MB.  —  sentiasqite  id,  quod  ...  ititelligas,  te  (W.).  s. — id 
quod  . . .  int.  —  te  vulgo. 

nostris  eventis  communibus  admonendum  putarem^ 
ut  considerares,  in  omni  reliqua  vita  quibus  crede- 

10  res;  quos  caveres.  Quod  scribis  te  veUe  scire,  qui 
sit  rei  publicae  status,  summa  dissensio  est^  sed 
contentio  dispar;  nam;  qui  plus  opibus^  armis,  po- 
tentia  valent,  profecisse  tantum  mihi  videntur  stul- 
titia  et  inconstantia  adversariorum;  ut  etiam  aucto- 
ritate  iam  plus  valerent:  itaque  perpaucis  adver- 
santibus  omnia^  quae  ne  per  populum  quidem  sine 
seditione  se  assequi  arbitrabantur^  per  senatum  con- 
secuti  sunt;  nam  et  stipendium  Gaesari  decretum 
est  et  decem  legati  et,  ne  lege  SemprOnia  succe- 
deretur,  facile  perfectum  est.  Quod  eo  ad  te  bre- 
vius  scribo,  quia  me  status  hic  rei  publicae  non 
delectat;  scribo  tamen,  ut  te  admoneam,  quod  ipse 
litteris  onmibus  a  pueritia  deditus  experiendo  tamen 
magis  quam  discendo  cognovi,  tu  tuis  rebus  inte- 
gris  discas,  neque  salutis  nostrae  rationem  haben- 
dam  nobis  esse  sine  dignitate  neque  dignitatis  sine 

11  salute.  Quod  mihi  de  filia  et  de  Crassipede  gra- 
tularis,  agnosco  humanitatem  tuam  speroque  et  opto 
nobis  hanc  coniunctionem  voluptati  fore.  Lentu- 
lum  nostrum;  eximia  spe  summae  virtutiB  adolescen- 
tem,  quum  ceteris  artibus,  quibus  studuisti  semper 
ipse,  tum  in  primis  imitatione  tui  fac  erudias,  nulla 
enim  erit  hac  praestantior  disciplina:  quem  nos,  et 
quia  tuus  et  quia  te  dignus  est  filius  et  quia  nos 
diligit  semperque  dilexit,  in  primis  amamus  carum- 
que  habemus. 


Ep.  7,  10.  cognovi,  tu  tuia  (W.)  aut  c,  id  tu  tuis  (W.) 
aut  c,  id  Uit  tu  tuis  (L.  1584).  c.  Utuis  M.  c,  tu  ut  tuis 
Or.  B. 

VIII. 

ScT.  Bomae  mense  lanuano  a.  u.  c.  609. 

M.  CICERO  S.  D.  P.  LENTULO  PROCOS. 

De  omnibus  rebus,  quae  ad  te  pertinent^  quid  i 
actum^  quid  constitutum  sit^  quid  Pompeius  susce- 
perit^  optime  ex  M.  Plaetorio  cognosces,  qui  non 
solum  interfuit  his  rebus,  sed  etiam  praefuit  neque 
uUum  officium  erga  te  hominis  amantissimi,  pru- 
dentissimi,  diligentissimi  praetermisit.  Ex  eodem 
de  toto  statu  rerum  communium  cognosces;  quae 
quales  sint,  non  facile  est  scribere:  sunt  quidem 
certe  in  amicorum  nostrorum  potestate,  atque  ita, 
ut  nullam  mutationem  umquam  hac  hominum  aetate 
habitura  res  esse  videatur.  Ego  quidem,  ut  debeo  2 
et  ut  tute  mihi  praecepisti  et  ut  me  pietas  utili- 
tasque  cogit,  me  ad  eius  rationes  adiungo,  quem  tu 
in  meis  rationibus  tibi  esse  adiungendimi  putasti; 
sed  te  non  praeterit,  quam  sit  difficile  sensum  in 
re  publica,  praesertim  rectum  et  confirmatum,  de- 
ponere.  Verumtamen  ipse  me  conformo  ad  eius 
voluntatem;  a  quo  honeste  dissentire  non  possum, 
neque  id  facio,  ut  forsitan  quibusdam  videar,  simu- 
latione,  tantum  enim  animi  inductio  et  mehercule 
amor  erga  Pompeium  apud  me  valet,  ut,  quae  illi 
utilia  sunt  et  quae  ille  vult,  ea  mihi  onmia  iam  et 
recta  et  vera  videantur,  neque,  ut  ego  arbitror, 
errarent  ne  adversarii  quidem  eius,  si,  quum  pares 
esse  non  possent,  pugnare  desisterent.  Me  quidem  3 
etiam  illa  res  consolatur,  quod  ego  is  sum,  cui  vel 
maxime  concedant  omnes,  ut  vel  ea  defendam,  quae 
Pompeius  velit,  vel  taceam  vel  etiam,  id  quod  mihi 
maxime  libet,  ad  nostra  me  studia  referam  littera- 
rum:    quod  profecto  faciam,   si  mihi   per  eiusdem 

Ep.  8,  1.    iis  rebus  (W.)? 

amicitiam  licebit;  quae  enim  proposita  fuerant  no- 
bis,  quum  et  honoribus  amplissimis  et  laboribus 
maximis  perfuncti  essemus,  dignitas  in  sententiis 
dicendis^  libertas  in  re  publica  capessenda,  ea  sub- 
lata  tota  sunt,  nec  mihi  magis  quam  omnibus,  nam 
aut  assentiendum  est  nuUa  cum   gravitate   paucis 

4  aut  frustra  dissentiendum.  Haec  ego  ad  te  ob  eam 
causam  maxime  scribo^  ut^am  de  tua  quoque  ra- 
tione  meditere.  Commutata  tota  ratio  est  senatus^ 
iudiciorum,  rei  totius  publicae:  otium  nobis  exoptan- 
dum  est,  quod  ii,  qui  potiuntur  rerum,  praestaturi 
videntur,  si  quidam  homines  patientius  eorum  po- 
tentiam  ferre  potuerint;  dignitatem  quidem  illam 
consularem  fortis  et  constantis  senatoris  nihil  est 
quod  cogitemus:  amissa  culpa  est  eorum,  qui  a  se- 
natu  et  ordinem  coniunctissimum  et  hominem  cla- 

6  rissimum  abalienarunt.  Sed,  ut  ad  ea,  quae  con- 
iunctiora  rebus  tuis  sunt,  revertar,  Pompeium  tibi 
valde  amicum  esse  cognovi  et  eo  tu  consule,  quan- 
tum  ego  perspicio,  omnia,  quae  voles,  obtinebis, 
quibus  in  rebus  me  sibi  ille  affixum  habebit  neque 
a  me  uUa  res,  quae  ad  te  pertineat,  negligetur,  ne- 
que  enim  verebor,  ne  sim  ei  molestus,  cui  iucun- 
dum   erit  etiam  propter  se  ipsum,  quum  me  esse 

6  gratum  videbit.  Tu  velim  tibi  ita  persuadeas,  nul- 
lam  rem  esse  minimam,  quae  ad  te  pertineat,  quae 
mihi  non  carior  sit  quam  meae  res  omnes,  idque 
quum  sentiam,  sedulitate  mihimet  ipse  satisfacere 
possum,  re  quidem  ipsa  ideo  mihi  non  satisfacio, 
quod  nuUam  partem  tuorum  meritorum  non  modo 
referenda,   sed  ne  cogitanda  quidem  gratia  conse- 

7  qui  possum.  Rem  te  valde  bene  gessisse  rumor 
erat;  exspectabantur  litterae  tuae,  de  quibus  eramus 
iam  cum  Pompeio  locuti,  quae  si  erunt  allatae, 
nostrum  studium  exstabit  in  conveniendis  magistra- 

Ep.  8,  3.    proposita  fuerunt  (W.)? 

tibns  et  senatoribus,  ceteraque,  quae  ad  te  pertine- 
bunt,  quum  etiam  plus  contenderimus,  quam  possu- 
mus,  minus  tamen  faciemus,  quam  debemus. 

IX. 

Scr,  Koraae  exeiinte  mense  Octobri  a.  u.  c.  700. 

M.  CICERO  S.  D.  P.  LENTULO  IMP. 

Periucundae  mihi  fuerunt  litterae  tuae,  quibus  i 
intellexi  te  perspicere  meam  in  te  pietatem  —  quid 
enim  dicam  benevolentiam,  quum  filud  ipsum  gra- 
vissimum  et  sanctissimum  nomen  pietatis  levius  mihi 
meritis  erga  me  tuis  esse  videatur? — ;  quod  autem 
tibi  grata  mea  erga  te  studia  scribis  esse,  facis  tu 
quidem  abundantia  quadam  amoris,  ut  etiam  grata 
sint  ea,  quae  praetermitti  sine  nefaria  scelere  non 
possunt,  tibi  autem  multo  notior  atque  illustrior 
meus  in  te  animus  esset,  si  hoc  tempore  omni,  quo 
diiuncti  fuimus,  et  una  et  Romae  fuissemus:  nam  2 
in  eo  ipso,  quod  te  ostendis  esse  facturum  quod- 
que  et  in  primis  potes  et  ego  a  te  vehementer  ex- 
specto,  in  sententiis  senatoriis  et  in  omni  actione 
atque  administratione  rei  publicae  floruissemus  — 
de  qua  ostendam  equidem  pauUo  post  qui  ^it  meus 
sensus  et  status,  et  rescribam  tibi  ad  ea,  quae  quae- 
ris  — ,  sed  certe  et  ego  te  auctore  amicissimo  ac  sa- 
pientissimo  et  tu  me  consiliario  fortasse  non  im- 
peritissimo,  fideU  quidem  et  benevolo  certe,  usus 
esses  —  quamquam  tua  quidem  causa  te  esse  im- 
peratorem  provinciamque  bene  gestis  rebus  cum 
exercitu  victore  obtinere,  ut  debeo,  laetor  — ,  sed 
certe,  qui  tibi  ex  me  fructus  debentur,  eos  uberiores 
et  praestantiores  praesens  capere  potuisses;  in  eis 


Ep.  9,  2.   floruissimus — de  ...  qitaeris — ,  sed  (W.).   fl,: 
de  ...  q,;  sed  B.  —  praestantiores  (cdd.  RegiiV    *pTafe%e,i(\r 
tiores  MB. 

vero  ulciscendis,  quos  tibi  partim  inimicos  esse  in- 
telligis  propter  tuam  propugnationem  salutis  meae, 
partim  invidere  propter  illius  actionis  amplitudinem 
et  gloriam^  mirificum  me  tibi  comitem  praebuissem, 
quamquam  ille  perennis  inimicus  amicorum  suorum^ 
qui  tuis  maximis  beneficiis  omatus  in  te  potissi- 
mum  fractam  illam  et  debilitatam  vim  suam  con- 
tulit;  nostram  vicem  ultus  est  ipse  sese^  ea  est  enim 
conatus^  quibus  patefactis  nuUam  sibi  in  postenim 
non  modo  dignitatis^  sed  ne  libertatis  quidem  par- 

3  tem  reliquit.  Te  autem,  etsi  mallem  in  meis  rebus 
expertum  quam  etiam  in  tuis^  tamen  in  molestia 
gaudeo  eam  fidem  cognosse  hominum  non  ita  magna 
mercede,  quam  ego  maximo  dolore  cognoram;  de 
qua  ratione  tota  iam  videtur  milii  exponendi  tem- 
pus   dari;  ut  tibi   rescribam  ad  ea^   quae  quaeris. 

4  Certiorem  te  per  litteras  scribis  esse  factum  me  cum 
Gaesare  et  cum  Appio  esse  in  gratia  teque  id  non 
reprehendere  ascribis;  Vatinium  autem  scire  te  velle 
ostendis  quibus  rebus  adductus  defenderim  et  lau- 
darim,  quod  tibi  ut  planius  exponam,  altius  paullo 
rationem  consiliorum  meorum  repetam  necesse  est. 
Ego  me,  LentulC;  initio  rerum  atque  actionum  tua- 
rum  non  solum  meis,  sed  etiam  rei  publicae  resti- 
tutum  putabam  et,  quoniam  tibi  incredibilem  quen- 
dam  amorem  et  omnia  in  te  ipsum  summa  ac 
singularia  studia  deberem,  rei  publicae,  quae  te  in 
me  restituendo  multum  adiuvisset,  eum  certe  me 
animum  merito  ipsius  debere  arbitrabar,  quem  antea 
tantummodo  communi  officio  civium,  non  aliquo 
erga  me  singulari  beneficio  debitum  praestitissem. 
Hac  me  mente  fuisse  et  senatus  ex  me  te  consule 
audivit*  et  tu  in  nostris  sermonibus  coUocutionibus- 

6  que  ipsi  vidisti.  Etsi  iam  primis  temporibus  illis 
multis  rebus   meus  ofiPendebatur  animus,  quum  te 

Ep.  9,  4.    aliquo  erga  (M.).     alicui  e.  Or.,  B. 

agente  de  reliqua  nostra  dignitate  aut  oeculta  non- 
nuUorum  odia  aut  obscura  in  ij^e  studia  cernebam; 
nam  neque  de  monumentis  meis  ab  iis  adiutus  es, 
a  quibus  debuisti,  neque  de  vi  nefaria,  qua  cum 
fratre  eram  domo  expulsus^  neque  hercule  in  iis 
ipsis  rebus^  quae^  quamquam  erant  mibi  propter  rei 
familiaris  naufragia  necessariaC;  tamen  a  me  minimi 
putabantur,  in  meis  damnis  ex  auctoritate  senatus 
sarciendis  eam  voluntatem,  quam  exspectaram^  prae- 
stiterunt:  quae  quum  viderem  —  neque  erant  ob- 
scura  — ,  non  tamen  tam  acerba  mihi  haec  accide- 
bant,  quam  erant  illa  grata,  quae  fecerant;  itaque,  6 
quamquam  et  Pompeio  plurimum,  te  quidem  ipso 
praedicatore  ac  teste,  debebam  et  eum  non  solum 
beneficio,  sed  amore  etiam  et  perpetuo  quodam 
iudicio  meo  diligebam,  tamen  non  reputans,  quid 
ille  vellet,  in  ommbus  meis  sententiis  de  re  publica 
pristinis  permanebam.  Ego  sedente  Cn.  Pompeio,  7 
quum,  ut  laudaret  P.  Sestium,  introisset  in  urbem 
dixissetque  testis  Vatinius  me  fortuna  et  felicitate 
C.  Caesaris  commotum  illi  amicum  esse  coepisse, 
dixi  me  eam  M.  Bibuli  fortunam,  quam  ille  afflictam 
putaret,  omnium  triumphis  victoriisque  anteferre, 
dixique  eodem  teste  alio  loco  eosdem  esse,  qui  Bi- 
bulum  exire  domo  prohibuissent,  et  qui  me  coegis- 
sent:  tota  vero  interrogatio  mea  nihil  habuit  nisi 
reprehensionem  illius  tribunatus;  in  quo  omnia  dicta 
sunt  libertate  animoque  maximo  de  vi,  de  ausp^ciis, 
de  donatione  regnorum,  neque  vero  hac  in  causa  g 
modo,  sed  constanter  saepe  in  senatu:  quin  etiam 
Marcellino  et  Philippo  consulibus  Nonis  Aprilibus 
mihi  est  senatus  assensus,  ut  de  agro  Campano  fre- 
quenti  senatu  Idibus  Maiis  referretur;   num  potui 


Ep.  9,  7.  eam  M.  Bibuli  (Or.).  eam  Bib,  MB.  —  tn 
quo  omnia  (M.).  in  qua  o.  (V.,  B.)?  8.  regnorm^^  'ms^ 
(W.).    regnorum.  negue  B. 

magis  in  arcem  illius  causae  invadere  aut  magis 
oblivisci  temporum  meorum,  meminisse  actionum? 
Hac  a  me  sententia  dicta  magnus  animorum  motus 
est  factus  quum  eorum,  quorum  oportuit,  tum  illo- 

9  rum  etiam,  quorum  numquam  putaram:  nam  hoc 
senatus  consulto  in  meam  sententiam  facto  Pom- 
peius,  quum  mihi  nihil  ostendisset  se  esse  oflfensum, 
in  Sardiniam  et  in  Africam  profectus  est  eoque 
itinere  Lucam  ad  Caesarem  venit;  ibi  multa  de  mea 
sententia  questus  est  Caesar,  quippe  qui  etiam  Ra- 
vennae  Crassum  ante  vidisset  ab  eoque  in  me  esset 
incensus;  sane  moleste  Pompeium  id  ferre  consta- 
bat;  quod  ego^  quum  audissem  ex  aliis^  maxime  ex 
meo  fratre  cognovi,  quem  quum  in  Sardinia  Pom- 
peius  paucis  post  diebus,  quam  Luca  discesserat, 
convenisset,  ,,te"  inquit,  „ipsum  cupio;  niliil  oppor- 
tunius  potuit  accidere:  niei  cum  Marco  fratre  dili- 
genter  egeris,  dependendum  tibi  est,  quod  mihi  pro 
illo  spopondisti";  quid  multa?  questus  est  graviter: 
sua  merita  commemoravit;  quid  egisset  saepissime 
de  actis  Caesaris  cum  ipso  meo  fratre  quidque  sibi 
is  de  me  recepisset,  in  memoriam  redegit  seque, 
quae  de  mea  salute  egisset,  voluntate  Caesaris  egisse 
ipsum  meum  fratrem  testatus  est;  cuius  causam 
dignitatemque  mihi  ut  commendaret,  rogavit,  ut 
eam  ne  oppugnarem,   si  noUem   aut  non   possem 

10  tueri.  Haec  quum  ad  me  frater  pertulisset  et  quum 
tamen  Pompeius  ad  me  cum  mandatis  Vibullium 
misisset,  ut  integrum  mihi  de  causa  Campana  ad 
suum  reditum  reservarem,  collegi  ipse  me  et  cum 
ipsa  quasi  re  publica  coUocutus  sum,  ut  mihi  tam 
multa  pro  se  perpesso  atque  perfuncto  concederet, 
ut  officium  meum  memoremque  in  bene  meritos 
animum  fidemque  fratris  mei  praestarem,  eumque, 
quem  bonum  civem  semper  habuisset,  bonum  virum 
esse  pateretur.  In  illis  autem  meis  actionibus  sen< 
tentiisque  omnibus,  quae  Pompeium  videbantur  offen- 

dere,  certomin  hominum,  quos  iam  debes  suspicari, 
sermones  peuferebantur  ad  me,  qui  quum  illa  sen- 
tirent  in  re  publica,  quae  ego  agebam,  semperque 
sensissent,  me  tamen  non  satisfacere  Pompeio  Cae- 
saremque  inimicissimum  mihi  futurum  gaudere  se 
aiebant;  erat  hoc  mihi  dolendum,  sed  multo  illud 
magis,  quod  inimicum  meum  —  meum  autem?  imnio 
vero  legum,  iudiciorum,  otii,  patriae,  bonorum  om- 
nium  —  sic  amplexabantur,  sic  in  manibus  habe- 
bant,  sic  fovebant,  sic  me  praesente  osculabantur, 
non  illi  quidem  ut  mihi  stomachum  facerent,  quem 
ego  funditus  perdidi,  sed  certe  ut  facere  se  arbi- 
trarentur:  hic  ego,  quantum  humano  consilio  effi- 
cere  potui,  circumspectis  rebus  meis  omnibus  rationi- 
busque  subductis  summam  feci  cogitationum  mearum 
omnium,  quam  tibi,  si  potero,  breviter  exponam. 
Ego,  si  ab  improbis  et  perditis  civibus  rem  publi-  11 
cam  teneri  viderem,  sicut  et  meis  temporibus  sci- 
mus  et  nonnullis  aliis  accidisse,  non  modo  praemiis, 
quae  apud  me  minimum  valent,  sed  ne  periculis 
quidem  compulsus  ullis,  quibus  tamen  moventur 
etiam  fortissimi  viri,  ad  eorum  causam  me  adiunge- 
rem,  ne  si  summa  quidem  eorum  in  me  merita  con- 
starent;  quum  autem  in  re  publica  Cn.  Pompeius 
princeps  esset  vir,  is,  qui  hanc  potentiam  et  glo- 
riam  maximis  in  rem  pubhcam  meritis  praestantis- 
simisque  rebus  gestis  esset  consecutus  cuiusque  ego 
dignifcitis  ab  adolescentia  fautor,  in  praetura  autem 
et  in  consulatu  adiutor  etiam  exstitissem,  quumque 
idem  auctoritate  et  sententia  per  se,  consiliis  et  stu- 
diis  tecum  me  adiuvisset  meumque  inimicum  unum 
in  civitate  haberet  inimicum,  non  putavi  famam 
inconstantiae  mihi  pertimescendam,  si  quibusdam 
in    sententiis    paullum   me   immutassem    meamque 

Ep.  9,  10.    perferebantur  (Or.).     refer.  MB.      11.  esset 
eir,  is  (W),    e.,  vir  is  vulgo. 

voluntatem  ad  summi  viri  de  meque  optime  meriti 

12  dignitatem  aggregassem.  In  hac  sententia  com- 
plectendus  erat  mihi  Caesar,  ut  vides,  in  coniuncta 
et  causa  et  dignitate:  hic  multum  valuit  quum  ve- 
tus  amicitia,  quam  tu  non  ignoras  mihi  et  Quinto 
fratri  cum  Caesare  fuisse,  tum  humanitas  eius  ac 
liberalitas  brevi  tempore  et  litteris  et  officiis  per- 
specta  nobis  et  cognita;  vehementer  etiam  res  ipsa 
publica  me  movit,  quae  mihi  videbatur  contentio- 
nem,  praesertim  maximis  rebus  a  Caesare  gestis, 
cum  iilis  viris  noUe  fieri  et,  ne  fieret,  vehementer 
recusare;  gravissime  autem  me  in  hanc  mentem 
impulit  et  Pompeii  fides,  quam  de  me  Caesari  de- 
derat,  et  fratris  mei,  quam  Pompeio;  erant  praeterea 
haec  animadvertenda  in  civitate,  quae  sunt  apud 
Platonem  nostrum  scripta  divinitus,  quales  in  re 
publica  principes  essent,  tales  reliquos  solere  esse 
cives.  Tenebam  memoria  nobis  consulibus  ea  fun- 
damenta  iacta  iam  ex  Kalendis  lanuariis  confirmandi 
senatus,  ut  neminem  mirari  oporteret  Nonis  De- 
cembr.  tantum  vel  animi  fuisse  in  illo  ordine  vel 
auctoritatis,  idemque  memineram  nobis  privatis  us- 
que  ad  Caesarem  et  Bibulum  consules,  quum  sen- 
tentiae  nostrae  magnum  in  senatu  pondus  haberent, 

13  unjim  fere  sensum  fuisse  bonorum  omnium.  Postea, 
quum  tu  Hispaniam  citeriorem  cum  imperio  obti- 
neres  neque  res  publica  consules  haberet,  sed  mer- 
catores  provinciarum  et  seditionum  servos  ac  mi- 
nistros,iecit  quidam  casus  caput  meum  quasi  certami- 
nis  causa  in  mediam  contentionem  dissensionemque 
civilem,  quo  in  discrimine  quum  mirificus  senatus, 
incredibilis  Italiae  totius,  singularis  omnium  bono- 
rum  consensus  in  me  tuendo  exstitisset,  non  di- 
cam,  quid  acciderit  —  multorum  est  enim  et  varia 

Ep.  0, 18.  mmficw  (Graev.).  mirifica  MB.  —  conseimu 
(M).    conmmo  NB. 

culpa  — ,  tantum  dicam  brevi,  non  mihi  exercitum, 

sed  duces  defuisse.    In  quo,  ut  iam  sit  in  iis  culpa, 

qui  me  non  defenderunt,  non  minor  est  in  iis,  qui 

reliquerunt,  et,  si  accusandi  sunt,  si  qui  pertimue- 

runt,  magis  etiam  reprehendendi,  si  qui  se  timere 

simularunt:   iUud  quidem  certe  nostrum  consilium 

iure  laudandum  est,  qui  meos  cives  et  a  me  con- 

servatos  et  me  servare  cupientes  spoliatos  ducibus 

servis  armatis  obiici  noluerim  declararique  maluerim, 

quanta  vis  esse  potuisset  in  consensu  bonorum,  si 

iis  pro  me  stante  pugnare  licuisset,  quum  afflictum 

excitare  potuissent;  quorum  quidem  animum  tu  non 

perspexisti  solum,  quum  de  me  ageres,  sed  etiam 

confirmasti  atque   tenuisti.     Qua  in   causa  —  non  14 

modo  non  negabo,  sed  etiam  semper  et  meminero 

et  praedicabo  libenter  —  usus  es   quibusdam  nobi- 

lissimis   hominibus   fortioribus   in   me   restituendo, 

quam  fuerant  iidem  in  tenendo:   qua  in  sententia 

si   constare    voluissent,    suam    auctoritatem    simul 

cum  salute  mea  recuperassent,  recreatis  enim  bonis 

viris  consulatu  tuo  et  constantissimis  atque  optimis 

actipnibus  tuis  excitatis,  Cn.  Pompeio  praesertim  ad 

causam  adiuncto,  quum  etiam  Caesar  rebus  maximis 

gestis  singularibus  pmatus  et  novis  honoribus  ac 

iudiciis  senatus  ad  auctoritatem  eius  ordinis  adiun- 

geretur,  nulK  improbo  civi  locus  ad  rem  publicam 

violandam  esse  potuisset;  sed  attende,  quaeso,  quae  15 

sint  consecuta.    Primum  illa  furia  muliebrium  reli- 

gionum,  qui  non  pluris  fecerat  Bonam  deam  quam 

tres  sorores,  impunitatem  est  illorum  sententiis  as- 

secutus,  qui,  quum  tribunus  pl.  poenas  a  seditioso 

civi  per  bonos  viros  iudicio  persequi  vellet,  exem- 

plum  praeclarissimum  in  posterum  vindicandae  se- 

ditionis  de  re  publica  sustulerunt  iidemque  postea 

non  meum  monumentum  —  non  enim  illae  manubiae 

meae,  sed  operis  locatio  mea  fuerat  — ,  monumen- 

tum  vero  senatus  hostili  nomine  et  CT\xe;ii\i\a  mxji^Vxxxsx. 

litteris  esse  passi  sunt:  qui  me  homines  quod  sal- 
vum  esse  voluerunt,  est  mihi  gratissimum;  sed  vel- 
lem  non  solum  salutis  meae,  quemadmodum  medici, 
sed;  ut  aliptae,  etiam  virium  et  coloris  rationem 
habere  voluissent:  nunc,  ut  Apelles  Veneris  caput 
et  summa  pectoris  politissima  arte  perfecit,  reliquam 
partem  corporis  inchoatam  reliquit,  sic  quidam  ho- 
mines  in  capite  meo  solum  elaborarunt,  reliquum 
16  corpus  imperfectum  ac  rude  reliquerunt;  in  quo  ego 
spem  fefelli  non  modo  invidorum,  sed  etiam  inimi- 
corum  meorum,  qui  de  uno  acerrimo  et  fortissimo 
viro  meoque  iudicio  omnium  magnitudine  animi  et 
constantia  praestantissimo,  Q.  Metello  L.  f.,  quon- 
dam  falsam  opinionem  acceperant,  quem  post  redi- 
tum  dictitant  fracto  animo  et  demisso  fuisse;  —  est 
vero  probandum,  qui  et  summa  voluntate  cesserit 
et  egregia  animi  alacritate  afuerit  neque  sane  re- 
dire  curarit,  eum  ob  id  ipsum  fractum  fuisse,  in 
quo  quum  omnes  homines,  tum  M.  illum  Scaurum, 
singularem  virum,  constantia  et  gravitate  superasset! 
— 5  sed,  quod  de  illo  acceperant  aut  etiam  suspica- 
bantur,  de  me  idem  cogitabant,  abiectiore  animo 
me  futurum,  quum  res  publica  maiorem  etiam  mihi 
animum,  quam  umquam  habuissem,  daret,  quum 
declarasset  se  non  potuisse  me  uno  civi  carere 
quumque  Metellum  unius  tribuni  pl.  rogatio,  me 
universa  res  publica  duce  senatu  comitante  Italia, 
referente  consule  promulgantibus  octo  tribunis,  co- 
mitiis  centuriatis  cunctis  ordinibus  fhominibus  in- 
cumbentibus,    omnibus   denique    suis   viribus   reci- 

Ep.  9,  16.  acceperant,  queni  (Ern.).  acceperunt,  quem 
MB.  —  fuisse — est  vero  probandtm,  qui  . . .  superasset!  — , 
sed  (W).  f. ;  [est  v.  p.,]  qui  . .  sup. !  sed  Or. ,  B.  —  refe- 
rente  consule  prom.  o.  tribunis  (Schiitz.).  pr.  o.  t,  r.  c. 
MB.  —  ordinibus  ihominibtts  inc.  (W).  ord.  inc.  (Graev.) 
aut  ord.  aetatibus  hominibus  (W)  aut  ord.  hominibusque 
inc,  (L.). 

peravisset.  Neque  vero  ego  mihi  postea  quidquam  17 
assumpsi  neque  hodie  assumo,  quod  quemquam  male- 
volentissimum  iure  possit  offendere:  tantum  enitor, 
ut  neque  amicis  neque  etiam  alienioribus  opera, 
consiliO;  labore  desim.  Hic  meae  vitae  cursus  offen- 
dit  eos  fortasse,  qui  splendorem  et  speciem  huius 
vitae  intuentur,  soUicitudinem  autem  et  laborem 
perspicere  non  possunt-,  illud  vero  non  obscure 
queruntur,  in  meis  sententiis,  quibus  omem  Caesa- 
rem,  quasi  desciscere  me  a  pristina  causa.  Ego 
autem  quum  illa  sequor,  quae  paullo  ante  proposui, 
tum  hoc  non  in  postremis,  de  quo  coeperam  expo- 
nere:  non  offendes  eundem  bonorum  sensum,  Len- 
tule,  quem  reliquisti,  qui  confirmatus  consulatu 
nosteo,  Mcwnumquam  postea  interruptus,  afflictus 
ante  te  consulem,  recreatus  abs  te  totus  est  nunc 
ab  iis,  a  quibus  tuendus  fuerat,  derelictus,  idque 
non  solum  fronte  atque  vultu,  quibus  simulatio 
faciQime  sustinetur,  declarant  ii,  qui  tum  in  nostro 
illo  statu  optimates  nominabantur,  sed  etiam  sen- 
tentia  saepe  iam  tabellaque  docuerunt;  itaque  tota  is 
iam  sapientium  civium,  qualem  me  et  esse  et  nu- 
merari  volo,  et  sententia  et  voluntas  mutata  esse 
debet',  id  enim  iubet  idem  ille  Plato,  quem  ego 
vehementer  auctorem  sequor,  „tantum  contendere 
in  re  publica,  quantum  probare  tuis  civibus  possis; 
vim  neque  parenti  nec  patriae  afferre  oportere." 
Atque  hanc  quidem  ille  causam  sibi  ait  non  attin- 
gendae  rei  publicae  fuisse,  quod,  quum  offendisset 
populum  Atheniensem  prope  iam  desipientem  sene- 
ctute  quumque  eum  nec.  persuadendo  nec  cogendo 
regi  posse  vidisset,  quum  persuaderi  posse  diffideret. 


Ep.  9,  17.  dedarant  ii  (edd.  vett.).  dedaranti  c^'  Ml 
Qii  M2).  d.  ei  Or.,  B.  —  tum  in  nostro  (W).  tum  n.  MB. 
18.  senectute  quumque  ...  vidisset,  quum  (M).  8.,  [cumc^t 
. . .  vid.,]  cum  Sch.,  B.  —  cui  persuaderi  ^y\ 

cogi  fas  esse  non  arbitraretur:  mea  ratio  fuit  alia^ 
quod  neque  desipiente  populo  nec  integra  re  mihi 
ad  consulendum,  capesseremne  rem  publicam,  im- 
plicatus  tenebar,  sed  laetatus  tamen  sum,  quod  mihi 
liceret  in  eadem  causa  et  mihi  utilia  et  cuivis  bono 
recta  defendere;  huc  accessit  commemoranda  quae- 
dam  et  divina  Gaesaris  in  me  fratremque  meum 
liberalitas:  qui  mihi,  quascumque  res  gereret,  tuen- 
dus  esset,  nunc  in  tanta  felicitate  tantisque  victo- 
riis,  etiamsi  in  nos  non  is  esset,  qui  est,  tamen 
ornandus  videretur;  sic  enim  te  existimare  velim, 
quum  a  vobis,  meae  salutis  auctoribus,  discesserim, 
neminem  esse,  cuius  officiis  me  tam  esse  devinctum 
19  non  solum  confitear,  sed  etiam  gaudeam.  Quod 
quoniam  tibi  exposui,  facilia  sunt  ea,  quae  a  me 
de  Vatinio  et  de  Crasso  requiris;  nam,  de  Appio 
quod  scribis,  sicuti  de  Caesare,  te  non  reprehendere, 
gaudeo  tibi  consilium  probari  meum.  De  Vatinio 
autem,  primum  reditus  intercesserat  in  gratiam  per 
Pompeium,  statim  ut  ille  praetor  est  factus,  quum 
quidem  ego  eius  petitionem  gravissimis  in  senatu 
sententiis  oppugnassem,  neque  tam  illius  laedendi 
causa  quam  defendendi  atque  ornandi  Catonis;  post 
autem  Caesaris,  ut  illum  defenderem,  mira  con- 
tentio  est  consecuta.  Cur  autem  laudarim,  peto  a 
te,  ut  id  a  me  neve  in  hoc  reo  neve  iri  aliis  re- 
quiras,  ue  tibi  ego  idem  reponam,  quum  veneris  — 
tametsi  possum  vel  absenti,  recordare  enim,  quibus 
laudationem  ex  ultimis  terris  miseris;  nec  hoc  per- 
timueris,  nam  a  me  ipso  laudantur  et  laudabuntur 
iidem  — ;  sed  tamen  defendendi  Vatinii  fuit  etiam 
ille  stimulus,  de  quo  in  iudicio,  quum  illum  defen- 
derem,  dixi  me  facere  quiddam,  quodin  Eunucho 
parasitus  suaderet  militi: 

Ep.  9,  19.    veneris—tametsi  ....  iidem  —;  sed  (W).  r.: 
tametst  . . .  miseris  .  Nec  . . .  iidem, .  Sed  vulgo. 

ubi  nominabit  Phaedriani;  tu  Pamphilam 
continuo;  si  quando  illa  dicet:  ^^Phaedriam  in- 
tromittamus  commissatum",  tu:  ,^amphilam 
cantatum  provocemus^';  si  laudabit  haec 
illius  formam,  tu  huius  contra;  denique 
par  pro  pari  referto,  quod  eam  mordeat. 

Sic  petivi  a  iudicibus,  ut,  quoniam  quidam  nobiles 
homines  et  de  me  optime  meriti  nimis  amarent 
inimicum  meum  meque  inspectante  saepe  eum  in 
senatu  modo  severe  seducerent,  modo  familiariter 
atque  hilare  amplexarentur,  quoniamque  illi  haberent 
suum  Publium,  darent  mihi  ipsi  alium  Publium,  in 
quo  possem  illorum  animos  mediocriter  lacessitus 
leviter  repungere;  neque  solum  dixi,  sed  etiam  saepe 
facio  deis  hominibusque  approbantibus.  Habes  de  20 
Vatinio:  nunc  cognosce  de  Crasso.  Ego,  quum 
mihi  cum  illo  magna  iam  gratia  esset,  quod  eius 
omnes  gravissimas  iniurias  communis  concordiae 
causa  voluntaria  quadam  oblivione  contriveram,  re- 
pentinam  eius  defensionem  Gabinii,  quem  .proximis 
superioribus  diebus  acerrime  oppugnasset,  tamen,  si 
sine  uUa  mea  contumelia  suscepisset,  tulissem;  sed, 
quum  me  disputantem,  non  lacessentem  laesisset, 
exarsi  non  solum  praesenti,  credo,  iracundia  —  nam 
ea  tam  vehemens  fortasse  non  fuisset  — ,  sed, 
quum  inclusum  illud  odium  multarum  eius  in  me 
iniuriarum,  quod  ego  effudisse  me  omne  arbitrabar, 
residuum  tamen  insciente  me  fuisset,  omne  repente 
apparuit:  quo  quidem  tempore  ipso  quidam  homi- 
nes,  et  iidem  illi,  quos  saepe  nutu  significationeque 
appello,  quum  se  maximum  fructum  cepisse  dicerent 


Ep.  9,  19.  Phaedriam  tn=||*rom.  (vulgo).  P.  ||  introm. 
B.  — r  tu:  „Pamphilam  (vulgo).  Pamphilam  MB.  20.  Va- 
tinio:  nimc  cognosce  (W).  V.,  c.  MB.  —  prox,  superioribus 
(M).  pr,  Istip.]  Cobet.,  B.  —  fuisset  omne^  rep.  (W.')?  —  tt 
iidem  (eda.  vett.).    et  eidem  MB. 

ex  libertate  mea  meque  tum  denique  sibi  esse  visum 
rei  publicae,  qualis  fuissem,  restitutum  quumque  ea 
contentio  mihi  magnum  etiam  foris  fructum  tulisset, 
gaudere  se  dicebant  mihi  et  illum  inimicum  et  eos, 
qui  in  eadem  causa  essent,  numquam  amicos  futu- 
ros;  quorum  iniqui  sermones  quum  ad  me  per  ho- 
mines  honestissimos  perferrentur  quumque  Pompeius 
ita  contendisset,  ut  nihil  umquam  magis,  ut  cum 
Crasso  redirem  in  gratiam,  Caesarque  per  litteras 
maxima  se  molestia  ex  illa  contentione  affectum 
ostenderet,  habui  non  temporum  solum  rationem 
meorum,  sed  etiam  naturae,  Crassusque,  ut  quasi 
testata  populo  Romano  esset  nostra  gratia,  paene 
a  meis  Laribus  in  provinciam  est  profectus  —  nam, 
quum  mihi  condixisset,  coenavit  apud  me  in  mei 
generi  Crassipedis  hortis  — ,  quamobrem  eius  cau- 
sam,  quod  te  scribis  audisse,  magna  illius  commen- 
datione  susceptam  defendi  in  senatu,  sicut  mea  fides 
21  postulabat.  Accepisti,  quibus  rebus  adductus  quam- 
que  rem  causamque  defenderim  quique  meus  in  re 
publica  sit  pro  mea  parte  capessenda  status;  de  quo 
sic  velim  statuas,  me  haec  eadem  sensurum  fuisse, 
si  mihi  integra  omnia  ac  libera  fuissent:  nam  ne- 
que  pugnandum  arbitrarer  contra  tantas  opes  neque 
delendum,  etiamsi  id  fieri  posset,  summorum  civium 
principatum  nec  permanendum  in  una  sententia 
conversis  rebus  ac  bonorum  voluntatibus  mutatis, 
sed  temporibus  assentiendum;  numquam  enim  in 
praestantibus  in  re  publica  gubernanda  viris  lau- 
data  est  in  una  sententia  perpetua  permansio,  sed, 
ut  in  navigando  tempestati  obsequi  artis  est,  etiamsi 
portum  tenere  non  queas,  quum  vero  id  possis  mu- 
tata  velificatione  assequi,  stultum  est  eum  tenere 
cum  periculo  cursum,  quem  ceperis;  potius  quam 

Ep.  9,  20.    profectus  —  nam  . . .  hortis  — ,  quamobrem 
(W).    p.;  nam  . . .  hortis  .  g.  B. 

eo  commutato  quo  velis  tamen  pervenire,  sic,  quum 
omnibus  nobis  in  administranda  re  publica  propo- 
situm  esse  debeat  id^  quod  a  me  saepissime  dictum 
est,  cum  dignitate  otium,  non  idem  semper  dicere, 
sed  idem  semper  spectare  debemus.  Quamobrem, 
ut  pauUo  ante  posui,  si  essent  omnia  mihi  solutis- 
sima,  tamen  in  re  publica  non  alius  essem,  atque 
nunc  sum;  quum  vero  in  hunc  sensum  et  alliciar 
beneficiis  hominum  et  compellar  iniuriis,  facile  pa- 
tior  ea  me  de  re  publica  sentire  ac  dicere,  quae 
maxime  quum  mihi,  tum  etiam  rei  publicae  rationi- 
bus  putem  conducere,  apertius  autem  haec  ago  ac 
saepius,  quod  et  Quintus,  frater  meus,  legatus  est 
Caesaris  et  nuUum  meum  minimum  dictum,  non 
modo  factum,  pro  Caesare  intercessit,  quod  ille  non 
ita  illustri  gratia  exceperit,  ut  ego  eum  mihi  de- 
vinctum  putarem:  itaque  eius  omni  et  gratia,  quae 
summa  est,  et  opibus,  quas  intelligis  esse  maximas, 
sic  fruor,  ut  meis,  nec  mihi  aliter  potuisse  videor 
hominum  perditorum  de  me  consilia  frangere,  nisi 
cum  praesidiis  iis,  quae  semper  habui,  nunc  etiam 
potentium  benevolentiam  coniunxissem.  His  ego  22 
consiliis,  si  te  praesentem  habuissem,  ut  opinio  mea 
fert,  essem  usus  eisdem  —  novi  enim  temperantiam 
et  moderationem  naturae  tuae,  novi  animum  quum 
mihi  amicissimum,  tum  nulla  in  ceteros  malevo- 
lentia  suffusum,  contraque  quum  magnum  et  ex- 
celsum,  tum  etiam  apertum  et  simplicem;  vidi  ego 
quosdam  in  te  tales,  quales  tu  eosdem  in  me  vi- 
dere  potuisti:  quae  me  moverunt,  movissent  eadem 
te  profecto — ;  sed,  quocumque  tempore  mihi  potestas 
praesentis  tui  fuerit,  tu  eris  omnium  moderator  con- 
siliorum  meorum,  tibi  erit  eidem,  cui  salus  mea 
fuit;  etiam  dignitas  curae:  me  quidem  certe  tuarum 

Ep.  9,  22.   eisdem  —  novi  . . .  simplic&in;  vidi  . . ,  ^Tofec*.(i 
— ;  sed  (W).    e.;  novi  . . .  simplicem  .  mdi  . .  profecto  .  sed.'^. 

actionum,  sententiarum,  voluntatum,  rerum  denique 
omnium  socium  comitemque  habebis,  neque  mihi  in 
omni  vita  res  tam  erit  ulla  proposita^  quam  ut  quo- 
tidie  vehementius  te  de  me  optime  meritum  esse 
23  laetere.  Quod  rogas^  ut  mea  tibi  scripta  mittam^ 
quae  post  discessum  tuum  scripserim^  sunt  orationes 
quaedam^  quas  Menocrito  dabO;  neque  ita  multae, 
ne  pertimescas.  Scripsi  etiam  —  nam  ab  orationi- 
bus  diiungo  me  fere  referoque  ad  mansuetiores 
MusaS;  quae  me  nunc  maxime,  sicut  iam  a  prima 
adolescentia  delectarunt  —  scripsi  igitur  Aristotelio 
more,  quemadmodum  quidem  volui,  tres  libros  in 
disputatione  ac  dialogo  „de  oratore'',  quos  arbitror 
Lentulo  tuo  fore  non  inutiles,  abhorrent  enim  a 
communibus  praeceptis  atque  omnem  antiquorum, 
et  Aristoteliam  et  Isocratiam,  rationem  oratoriam 
complectuntur.  Scripsi  etiam  versibus  tres  libros 
de  temporibus  meis,  quos  iam  pridem  ad  te  misis- 
sem,  si  esse  edendos  putassem  —  sunt  enim  testes 
et  erunt  sempitemi  meritorum  erga  me  tuorum 
meaeque  pietatis  — ,  sed,  quia  verebar  non  eos,  qui 
se  laesos  arbitrarentur  —  etenim  id  feci  parce  et 
molKter  — ,  sed  eos,  quos  erat  infinitum  bene  de 
me  meritos  omnes  nominare**;  quos  tamen  ipsos 
libros,  si  quem,  cui  recte  committam,  invenero,  cu- 
rabo  ad  te  perferendos.  Atque  istam  quidem  par- 
tem  vitae  consuetudinisque  nostrae  totam  ad  te 
defero:  quantum  litteris,  quantum  studiis^  veteribus 

Ep.  9,  23.  multae,  ne  pertimescas  (W).  m.;  nep.  B. — 
nam  db  or,  diiwngo  me  fere  (Graev.).  nam  etiam  ab  or,  d, 
/l  Ml  (d.  me  f.  M2).  nam  me  iam  ah  or.  d.  f.  Or.,  B.  — 
qua^  me  nunc  maxime,  sicut  (W).    q.  me  maxime  sicut  vnlgo. 

—  libros  in  disp.  a>c  diaJogo  „de  oratoref'  (M).  l.  \in  d.  ac 
dj  de  or.  Mar^i-Lag.,  B.  libros  [m]  d.  ac  d.  „de  or.^' 
(W)?  —  atque  omnem  (W).    ab  omnem  Ml.    et  o.  M2.,  B. 

—  sed,  quia  ....  nominare  *  *;  quos  (W).  sed,  quia  . . .  nom., 
nolui  (vel  vetui)  divulgari,  quos  vel  simile  aliquid  (W).    sed 

[gma]  . . .  n.;  quos  Gron.,  B. 

nostris  delectationibuS;  consequi  poterimuS;  id  omne 
ad  arbitrium  tuum^  qui  haec  semper  amasti;  liben- 
tissime  conferemus.  Quae  ad  me  de  tuis  rebus  24 
domesticis  scribis  quaeque  mihi  commendas^  ea  tan- 
tae  mihi  curae  sunt^  ut  me  nolim  admoneri;  rogari 
yero  sine  magno  dolore  vix  possim.  Quod  de  Quinti 
fratris  negotio  scribis,  te  priore  aestate,  quod  morbo 
impeditus  in  Ciliciam  non  transieris,  conficere  non 
potuisse^  nunc  autem  omnia  facturum;  ut  conficias, 
id  scito  esse  eiusmodi,  ut  frater  meus  vere  existi- 
met  adiuncto  isto  fundo  patrimonium  fore  suum 
per  te  constitutum.  Tu  me  de  tuis  rebus  omnibus 
et  de  Lentuli  tui  nostrique  studiis  et  exercitationi- 
bus  velim  quam  familiarissime  certiorem  et  quam 
saepissime  facias  existimesque  neminem  cuiquam 
neque  cariorem  neque  iucundiorem  umquam  fuisse, 
quam  te  mihi,  idque  me  non  modo  ut  tu  sentias, 
sed  ut  omnes  gentes  etiam  et  posteritas  omnis  in- 
telligat  esse  facturum.  Appius  in  sermonibus  antea  25 
dictitabat,  postea  dixit  etiam  in  senatu  palam  sese, 
si  licitum  esset  legem  curiatam  ferre,  sortiturum 
esse  cum  collega  provincias,  si  curiata  lex  non  esset, 
se  comparaturum  cum  coUega  tibique  successurum: 
flegemque  curiatam  consuU  ferri  opus  esse,  ne- 
cesse  non  esse;  se,  quoniam  ex  senatus  consulto  pro- 
vinciam  haberet,  lege  Comelia  imperium  habiturum, 
quoad  in  urbem  introisset.  Ego,  quid  ad  te  tuo- 
rum  quisque  necessariorum  scribat,  nescio;  varias 
esse  opiniones  intelligo:  sunt,  qui  putent  posse  te 
non  decedere,  quod  sine  lege  curiata  tibi  succe- 
datur;   sunt  etiam,  qui,  si  decedas,   a  te  relinqui 


Ep.  9,  24.  scribis,  te  (W.).  scrihis  te  vulgo.  —  gentes 
etiam  et  p.  (Martyni-Lag.).  g.,  etiam  ut  vulgo  (t**  ex  M.). 
26.  comparatmum  (W.).  parat  MB.  —  •\legemque  cwr, 
(MW.).  legem  cur,  (Ern.  B.)  aut  legem  quidem  c.  (W.)  — 
simt,  qui  putent  (A.).    8,  qui  putant  MB. 

posse,  qui  provinciae  praesit:  mihi  non  tam  de 
iure  certum  est  —  quamquam  ne  id  quidem  valde 
dubium  est  —  quam  illud,  ad  tuam  sunmiam  am- 
plitudinem,  dignitatem,  libertatem,  qua  te  scio 
Ubentissime  frui  solere,  pertinere  te  sine  ulla  mora 
provinciam  successori  concedere,  praesertim  quum 
sine  suspicione  tuae  cupiditatis  non  possis  illius 
cupiditatem  refutare*,  ego  utrumque  meum  puto 
esse,  et,  quid  sentiam,  ostendere  et,  quod  feceris, 
defendere. 
26  Scripta  iam  epistola  superiore  accepi  tuas  Kt- 
teras  de  publicanis,  in  quibus  aequitatem  tuam  non 
potui  non  probare;  ff^licitate  a  quid  vellem  con- 
sequi  potuisses,  ne  eius  ordinis,  quem  semper  or- 
nasti,  rem  aut  voluntatem  oflfenderes.  Equidem 
non  desinam  tua  decreta  defendere,  sed  nosti  con- 
suetudinem  hominum:  scis,  quam  graviter  inimici 
ipsi  ilK  Q.  Scaevolae  fuerint;  tibi  tamen  sum  auctor, 
ut,  si  quibus  rebus  possis,  eum  tibi  ordinem  aut 
reconcilies  aut  mitiges:  id  etsi  difficile  est,  tamen 
mihi  videtur  esse  prudentiae  tuae. 

X. 

Scr.  Romae  mense  Decembri  a.  n.  c.  700. 

M.  CICERO  S.  D.  L.  VALERIO  lURlSCONSULTO; 

cur  enim  tibi  hoc  non  gratificer,  nescio,  prae- 
sertim  quum  his  temporibus  audacia  pro  sapientia 
liceat  uti.  Lentulo  nostro  egi  per  litteras  tuo  no- 
mine  gratias  diligenter;  sed  tu  velim  desinas  iam 
nostris  litteris  uti  et  nos  aliquando  revisas  et  ibi 
malis  esse,  ubi  aliquo  numero  sis,  quam  istic,  ubi 


Ep.  9,  26.  ffelicitate  a  quid  v,  (MW.).  fel.  quadam 
(Gron.,  W.)  aut  feh  quidem  (Vict.).  An  fadlitate  quidem 
(N.,B.)?  Ep.  10.  lUEISCONSULTO;  cwr  (W,).  lUJRIS^ 
CONSULTO.    Cur  vulgo. 

solus  sapere  videare;  quamquam,  qui  istinc  veniunt, 
partim  te  superbum  esse  dicunt,  quod  nihil  respon- 
deaS;  partim  contumeliosum^  quod  male  respon- 
deas;  sed  iam  cupio  tecum  coram  iocari,  quare 
fac,  ut  quam  primum  venias  neque  in  Apuliam 
tuam  accedas,  ut  possimus  salvum  venisse  gaudere; 
nam;  iDo  si  veneris,  tamquam  Ulixes  cognosces 
tuorum  neminem. 


Ciceronia  epist  J.  o 


LIBER  SECUNDUS. 

AD  C.  CURIONEM  ET  CETEROS. 

I. 

Scr.  Romae  a.  n.  c.  701. 

M.  CICERO  S.  D.  C.  CURIONL 

1  Quamquam  me  negligentiae  nomine  suspectum 
tibi  esse  doleo,  tamen  non  tam  mihi  molestum  fuit 
aecusari  abs  te  officium  meum,  quam  iucundum  re- 
quiri,  praesertim  quum,  in  quo  accusabar,  culpa  va- 
carem^  in  quo  autem  desiderare  te  significabas  meais 
litteras,  prae  te  ferres  perspectum  mihi  quidem,  sed 
tamen  dulcem  et  optatum  amorem  tuum.  Equidem 
neminem  praetermisi,  quem  quidem  ad  te  perven- 
turum  putarem,  cui  litteras  non  dederim;  etenim 
quis  est  tam  in  scribendo  impiger  quam  ego?  a  te 
vero  bis  terve  summum  et  eas  perbreves  accepi. 
Quare,  si  iniquus  es  in  me  iudex,  condemnabo 
eodem  ego  te  crinrine;  sin  me  id  facere  noles,  te 
mihi  aequum  praebere  debebis.  Sed  de  litteris 
hactenus;  non  enim  vereor,  ne  non  scribendo  te 
expleam,  praesertim  si  in  eo  genere  studium  meum 

2  non  aspemabere.  Ego  te  afuisse  tamdiu  a  nobis 
et  dolui,  quod  carui  fructu  iucundissimae  consuetu- 
dinis,  et  laetor,  quod  absens  omnia  cum  maxima 
dignitate  es  consecutus  quodque  in  omnibus  tuis 
rebus  meis    optatis  fortuna  respondit.     Breve    est, 

Ep.  1,  1.    neglig,  nomine  (W.).    nom.  negl,  MB. 

quod  me  tibi  praecipere  meus  incredibilis  in  te  amor 
cogit:  tanta  est  exspectatio  vel  animi  vel  ingenii 
tui,  ut  ego  te  obsecrare  obtestarique  non  dubitem, 
sic  ad  nos  confirmatus  revertare,  ut,  quam  exspecta- 
tionem  tui  concitasti,  hanc  sustinere  ac  tueri  possis, 
et,  quoniam  meam  tuorum  erga  me  meritorum  me- 
moriam  nulla  umquam  delebit  oblivio,  te  rogo,  ut 
memineris,  quantaecumque  tibi  accessiones  fient  et 
fortunae  et  dignitatis,  eas  te  non  potuisse  consequi, 
nisi  meis  puer  olim  fidelissimis  atque  amantissimis 
consiliis  paruisses.  Quare  hoc  animo  in  nos  esse 
debebis,  ut  aetas  nostra  iam  ingravescens  in  amore 
atque  in  adolescentia  tua  conquiescat. 

n. 

Scr.  Romae  a.  u.  c.  701. 

M.  CICERO  S.  D.  C.  CURIONl 

Gravi  teste  privatus  sum  amoris  summi  erga  te 
mei,  patre  tuo,  clarissimo  viro,  qui  quum  suis  lau- 
dibus,  tum  vero  te  filio  superasset  omnium  fortu- 
nam,  si  ei  contigisset,  ut  te  ante  videret,  quam  [a] 
vita  decederet;  sed  spero  nostram  amicitiam  non 
egere  testibus.  Tibi  patrimonium  di  fortunent:  me 
certe  habebis,  cui  et  carus  aeque  sis  et  iucundus,  ac 
fuisti  patri. 

ni. 

Scr.  Romae  a.  u.  c.  701. 

M.  CICERO  S.  D.  C.  CURIONI. 

Rupae  studium  non  defuit  declarandorum  mu-  i 
nerum  tuo  nomine,  sed  nec  mihi  placuit  nec  cuiquam 

Ep.  I.  2.  confirnKxtus  (M2.,  W.).  conformatm  Ml.,  B. 
—  consequi,  nisi  m,  (edd.  vett.).  c.  w.  M.  c,  ni  m.  B. 
Ep.  2.  quam  [a\  vita  decederet  (W.).  qiMm  amamiiJL  diac. 
M.    </.  a  vita  disc.  B.  —  di  fNoniua,  W.).    dci  "^^. 

tuorum  quidquam  te  absente  fieri,  quod  tibi,  quum 
venisses^  non  esset  integrum:  equidem  quid  sentiam; 
aut  scribam  ad  te  postea  pluribus  aut^  ne  ad  ea 
meditere,  imparatum  te  ojBFendam  coramque  contra 
istam  rationem  meam  dicam^  ut  aut  te  in  meam 
sententiam  adducam  aut  certe  testatum  apud  ani- 
mum  tuum  relinquam,  quid  senserim,  ut,  si  quando 
—  quod  nolim  —  displicere  tibi  tuum  consilium 
coeperit,  possis  meum  recordari;  brevi  tamen  sic 
habeto,  in  eum  statum  temporum  tuimi  reditum  in- 
cidere,  ut  iis  bonis,  quae  tibi  natura,  studio,  fortuna 
data  sunt,  facilius  omnia,  quae  sunt  amplissima .  in 
re  publica,  consequi  possis  quam  muneribus:  quo- 
rum  neque  facultatem  quisquam  admiratur  —  est 
enim  copiarum,  non  virtutis  —  neque  quisquam 
2  est  quin  satietate  iam  defessus  sit,  Sed  aliter,  at- 
que  ostenderam,  facio,  qui  ingrediar  ad  explicandam 
rationem  sententiae  meae;  quare  on^riem  hanc  dis- 
putationem  in  adventum  tuum  differo.  Summa  scito 
in  -exspectatione  te  esse  eaque  a  te  exspectari,  quae 
a  summa  virtute  summoque  ingenio  exspectanda 
sunt;  ad  quae  si  es,  ut  debes,  paratus  —  quod  ita 
esse  confido  — ,  plurimis  maximisque  muneribus  et 
nos  amicos  et  cives  tuos  universos  et  rem  publicam 
afficies:  illud  cognosces  profecto,  mihi  te  neque  ca- 
riorem  neque  iucundiorem  esse  quemquam. 

IV. 

Sor.  Bomae  a.  u.  c.  701. 

M.  CICERO  S.  D.  C.  CURIONL 

1  Epistolarum  genera  multa  esse  non  ignoras,  sed 
unum  illud  fcertissimum,  cuius  causa  inventa  res 
ipsa  est,  ut  certiores  faceremus  absentes,  si  quid 

Ep.  4,  1.    •fcertissimum  (W.).     tritissimum  (Bake)  aut 
ereherrimum  (Or.).    certissimum  vulga 


EPISTOLARUM  II.  3-5.  37 

€sset,  quod  eos  scire  aut  nostra  aut  ipsorum  inter- 
esset:  tu  huius  generis  litteras  a  me  profecto  non 
exspectas;  tuarum  enim  rerum  domesticos  habes  et 
scriptores  et  nuntios,  in  meis  autem  rebus  nihil  est 
sane  novi.  Reliqua  sunt  epistolarum  genera  duo, 
quae  me  magno  opere  delectant,  unum  familiare  et 
iocosum,  alterum  severum  et  grave.  Utro  me  mi- 
nus  deceat  uti,  non  intelligo.  loceme  tecum  per 
litteras?  civem  mehercule  non  puto  esse,  qui  tem- 
poribus  his  ridere  possit.  An  gravius  aliquid  scri- 
bam?  quid  est,  quod  possit  graviter  a  Cicerone 
scribi  ad  Curionem,  nisi  de  re  publica?  atqui  in 
hoc  genere  haec  mea  causa  est,  ut  neqm  ea,  qme 
sentio,  audeam  neque  ea,  quae  non  sentio,  velim  scri- 
bere.  Quamobrem,  quoniam  mihi  nullum  scribendi  2 
argumgjijtum^  relictum  est,  utar  ea  clausula^  qua 
soleo,  teque  a3  studium  summae  laudis  cohortabor; 
est  enim  tibi  gravis  adversaria  constituta  et  parata, 
incredibilis  quaedam  exspectatio,  quam  tu  una  re 
facillime  vinces,  si  hoc  statueris,  quarum  laudum 
gloriam  adamaris,  quibus  artibus  eae  laudes  com- 
parantur,  in  iis  esse  elaborandum.  In  hanc  sen- 
tentiam  scriberem  phira,  nisi  te  tua  sponte  satis 
incitatum  esse  confiderem,  et  hoc,  quidquid  attigi, 
non  feci  inflammandi  tui  causa,  sed  testificandi 
amoris  mei. 

V. 

8cr.  Komae  a.  n.  c.  701. 

M.  CICERO  S.  D.  C.  CURIONI. 

Haec  negotia  quomodo  se  habeant,  ne  epistola  i 
quidem  narrare  audeo.     Tibi,   etsi,  ubicumque   es, 
ut  sOTpsi  ad  te  ante,   in  eadem  es  navi,   tamen, 

Ep.  4,  1.    senUo,  audeam,  neque  (Madvig.,  "W.V    ^^'»^\<>> 
neque  B.    neque  ea,  quae  sentio,  oMdeom  om.  "M.. 

quod  abes,  gratulor,  vel  quia  non  vides  ea,  quae 
nos,  vel  quod  excelso  et  illustri  loco  sita  est  laus 
tua  in  plurimorum  et  sociorum  et  civium  conspectu, 
quae  ad  nos  nec  obscuro  nec  vario  sermone,  sed 
2  et  clarissima  et  una  omnium  voce  perfertur.  XJnum 
illud  nescio,  gratulerne  tibi  an  timeam,  quod  mira- 
bilis  est  exspectatio  reditus  tui,  non  quo  verear,  ne 
tua  virtus  opinioni  hominum  non  respondeat,  sed 
mehercule,  ne,  quum  veneris,  non  habeas  iam,  quod 
cures:  ita  sunt  omnia  debilitata  ac  iam  prope  ex- 
stincta.  Sed  haec  ipsa  nescio  rectene  sint  litteris 
commissa;  quare  cejiera  cognosces  ex  aliis.  Tu  ta- 
men,  sive  habes  aliquam  spem  de  re  publica  sive 
desperas,  ea  para,  meditare,  cogita,  quae-  esse  in  eo 
civi  ac  viro  debent,  qui  sit  rem  publicam  afflictam 
et  oppressam  miseris  temporibus  ac  perditis  moribus 
in  veterem  dignitatem  et  libertatem  vindicaturus. 

VI. 

Scr.  Romae  a.  u.  c.  701. 

M.  CICERO  S.  D.  C.  CURIONI. 

1  Nondum  erat  auditum  te  ad  Italiam  adventare, 
quum  Sex.  Villium,  Milonis  mei  familiarem,  cum 
his  ad  te  litteris  misi;  sed  tamen,  quum  appropin- 
quare  tuus  adventus  putaretur  et  te  iam  ex  Asia 
Romam  versus  profectum  esse  constaret,  magnitudo 
rei  fecit,  ut  non  vereremur,  ne  nimis  cito  mittere- 
mus,  quum  has  quam  primum  ad  te  perferri  litte- 

t  ras  magno  opere  vellemus.  Ego,  si  mea  in  te  es- 
sent  officia  solum,  Curio  —  tanta,  quanta  magis  a 
te  ipso  praedicari  quam  a  me  ponderari  solent  — , 
verecundius  a  te,  si  quae  magna  res  mihi  petenda 
esset,  contenderem,  grave  est  enim  homini  pudenti 

Ep.  6,  1.    Cuno  —  tanta  . . .  solent  — ,  ver*  (W.).    C, 
/a^/a  . , ,  solent,  ver,  vulgo. 

petere  aliquid  magnum  ab  eo,  de  quo  se  bene  me- 
ritum  putet,  ne  id,  quod  petat,  exigere  magis  quam 
rogare  et  in  mercedis  potius  quam  beneficii  loco 
numerare  yideatur;  sed,  quia  tua  in  me  vel  nota  2 
omnibus  vel  ipsa  novitate  meorum  temporum  cla- 
rissima  et  maxima  beneficia  exstiterunt  estque  animi 
ingenui,  cui  multum  debeas,  eidem  plurimum  velle 
debere,  non  dubitavi  id  a  te  per  litteras  petere, 
quod  mihi  omnium  esset  maximum  maximeque  ne- 
cessarium,  neque  enim  sum  veritus,  ne  sustinere 
tua  in  me  vel  innumerabilia  beneficia  non  possem, 
quum  praesertim  confiderem  nuUam  esse  gratiam 
tantam,  quam  non  vel  capere  animus  meus  in  ac- 
cipiendo  vel  in  remunerando  cumulare  atque  illu- 
strare  posset.  Ego  omnia  mea  studia^  omnem  h 
operam^  curam^  industriam,  cogitationem,  mentem 
denique  omnem  in  Milonis  consulatu  fixi  et  locavi 
statuique  in  eo  mfe  non  officii  solum  fructum,  sed 
etiam  pietatis  laudem  debere  quaerere,  neque  vero 
cuiquam  salutem  ac  fortunas  suas  tantae  curae 
fuisse  umquitm  puto,  quantae  mihi  est  honos  eius, 
in  quo  omnia  mea  posita  esse  decrevi:  huic  te  unum 
tanto  adiumento  esse,  si  volueris,  posse  intelligo, 
ut  nihil  sit  praeterea  nobis  requirendum.  Habemus 
haec  omnia:  bonorum  studium  conciliatum  ex  tri- 
bunatu  propter  nostram,  ut  spero  te  intelligere, 
causam,  vulgi  ac  multitudinis  propter  magnificen- 
tiam  munerum  liberalitatemque  naturae,  iuventutis 
et  gratiosorum  in  sufi&agiis  studia  propter  ipsius 
excellentem  in  eo  genere  vel  gratiam  vel  diligen- 
tiam,  nostram  sufiEragationem,  si  minus  potentem, 
at  probatam  tamen  et  iustam  et  debitam  et  pro- 
pterea  fortasse  etiam  gratiosam;  dux  nobis  et  auctor  4 
opus  est  et  eorum  ventorum,  quos  proposui,  mode- 

Ep.  6,  2.    innumerabilia  benefida  non  (margo  M.^  NA. 
vnn.  non  MB. 

rator  quidaan  et  quasi  gubemator,  qui  si  ex  omnibus 
unus  optandus  esset,  quem  tecum  conferre  posse- 
mus^  non  haberemus:  quamobrem^  si  me  memorem, 
si  gratum,  si  bonum  virum  vel  ex  hoc  ipso,  quod 
tam  yehementer  de  Milone  laborem,  existimare  potes, 
si  dignum  denique  tuis  beneficiis  iudicas,  hoc  a  te 
peto,  ut  subvenias  huic  meae  soUicitudini  et  huic 
meae  laudi  vel,  ut  verius  dicam,  prope  saluti  tuum 
studium  dices.  De  ipso  T.  Annio  tantum  tibi  pol- 
liceor,  te  maioris  animi,  gravitatis,  constantiae  bene- 
volentiaeque  erga  te,  si  complecti  hominem  volueris, 
habiturum  esse  neminem;  mihi  vero  tantum  decoris, 
tantum  dignitatis  adiunxeris,  ut  eundem  te  facile 
agnoscam  fuisse  in  laude  mea,  qui  fueris  in  salute. 
6  Ego  ni  te  videre  scirem,  quum  ad  te  haec  scribe- 
rem,  quantum  onus  officii  sustinerem  quantoque 
opere  mihi  esset  in  hac  petitione  Milonis  omni 
non  modo  contentione,  sed  etiam  dimicatione  ela- 
borandum,  plura  scriberem:  nunc  tibi  omnem  rem 
atque  causam  meque  totum  commendo  atque  trado. 
Unum  hoc  sic  habeto:  si  a  te  hanc  rem  impetraro, 
me  paene  plus  tibi  quam  ipsi  Miloni  debitunun; 
non  enim  mihi  tam  mea  salus  cara  fuit,  in  qua 
praecipue  sum  ab  illo  adiutus,  quam  pietas  erit  in 
referenda  gratia  iucunda,  eam  autem  unius  tuo  stu- 
dio  me  assequi  posse  confido. 


£p.  6,  4.  koc  a  te  peto  M2,  B.  hoc  ad  te  p,  Ml.  hoc 
dbs  te  p.  (W.)?  5.  qwmtum  onus  officii  (MArtyni-Lag.). 
quantus  off.  Ml.  qu^ntum  off.  M2,  B.  —  quantoque  opere 
(margo  Crat.).  quanto  apere  MB.  —  unius  tuo  (Ml).  u, 
tui  M2,  B. 

VII. 

Scr.  in  castris  ad  Pindenissuin  a.  d.  XII.  Eal.  lannar.  a.  u.  c.  703. 

M.  CICERO  IMP.  S.  D.  C.  CURIONI  TR.  PL. 

Sera  gratulatio  reprehendi  noii  solet^  praesertim  i 
si  nnlla  negligentia  praetermissa  est  —  longe  enim 
absum^  audio  sero  — ;  sed  tibi  et  gratulor  et,  ut 
sempiternae  laudi  tibi  sit  iste  tribunatus,  exopto 
teque  hortor,  nt  omnia  gubemes  et  moderere  pru- 
dentia  tua,  ne  te  auferant  aliorum  consilia:  nemo 
est^  qui  tibi  sapientius  suadere  possit  te  ipso;  num- 
quam  labere,  si  te  audies.  Non  scribo  hoc  temere: 
cui  scribam^  video;  novi  animum^  novi  consilium 
tuum;  non  vereor,  ne  quid  timide,  ne  quid  stulte 
faciaS;  si  ea  defendes,  quae  ipse  recta  esse  senties. 
Quod  in  rei  publicae  tempus  non  incideris,  sed  ve-  2 
neris  —  indicio  enim  tuo,  non  casu  in  ipsum  dis- 
crimen  rerum  contulisti  tribunatum  tuum  — ,  pro- 
fecto  vides;  quanta  vis  in  re  publica  temporum  sit, 
quanta  varietas  rerum,  quam  incerti  exitus,  quam 
flexibiles  hominum  voluntates,  quid  insidiarum,  quid 
vanitatis  in  vita,  non  dubito  quin  cogites.  Sed, 
amabo  te,  cura  et  cogita,  nihil  novi,  sed  illud 
idem,  quod  initio  scripsi:  tecum  loquere,  te  adhibe 
in  consilium,  te  audi,  tibi  obtempera:  alteri  qui  me- 
lius  CQnsilium  dare  possit  quam  tu,  non  facile  in- 
veniri  potest;  tibi  vero  ipsi  certe  nemo  melius  da- 
bit.  Di  immortales!  cur  ego  non  assum  vel  spectator 
laudum  tuarum  vel  particeps  vel  socius  vel  minister 
consiliorum?  tametsi  hoc  minime  tibi  deest;  sed 
tamen  efficeret  magnitudo  et  vis  amoris  mei,  con- 
silio  te  ut   possem  iuvare.     Scribam   ad   te   pluras 


Ep.  7.  IMP,  (W.).  PEOCOS.  M.,  vulgo.  —  TR. 
(M.).  TBIB.  vulgo.  1.  est  —  longe  . . .  sero  —  •,  scd  (^-V 
est;  l.  . , .  sero.    Sed  vulgo. 


42  M.  TULLII  CICERONIS 

alias;  paucis  enini  diebus  eram  missurus  domesticos 
tabellarios,  ut,  quoniam  sane  feliciter  et  ex  mea 
sententia  rem  publicam  gessimus,  unis  litteris  to- 
tius  aestatis  res  gestas  ad  eenatum  perscriberem. 
De  sacerdotio  tuo  quantam  curam  adhibuerim  quam- 
que  difficili  in  re  atque  causa,  cognosces  ex  iis 
4  litteris,  quas  Thrasoni,  liberto  tuo,  dedi.  Te,  mi 
Curio,  pro  tua  incredibiK  in  me  benevolentia  mea- 
que  item  in  te  singulari  rogo  atque  oro,  ne  patiare 
quidquam  mihi  ad  hanc  provincialem  molestiam 
temporis  prorogari.  Praesens  tecum  egi,  quum  te 
tribunum  pL  isto  anno  fore  non  putarem,  itemque 
petivi  saepe  per  litteras,  sed  tum  quasi  a  senatore 
nobilissimo,  adolescente  etiam  gratiosissimo,  nunc 
a  tribuno  pl.  et  a  Curione  tribuno,  non  ut  decer- 
natur  aliquid  novi  —  quod  solet  esse  difficiKus — , 
sed  ut  ne  quid  novi  decernatur,  ut  et  senati  con- 
sultum  et  leges  defendas  eaque  mihi  condicio  ma- 
neat,  qua  profectus  sum:  hoc  te  vehementer  etiam 
atque  etiam  rogo. 

'  VIII. 

Scr.  Athenis  pridie  Nonas  Quintiles  a.  u.  c.  703. 

M.  CICBRO  PROCOS.  S.  D.  M.  CAELIO. 

1  Quid?  tu  me  hoc  tibi  mandasse  existimas,  ut 
mihi  gladiatorum  compositiones,  ut  vadimonia  di- 
lata,  ut  Chresti  compilationem  mitteres  et  ea,  quae 
nobis,  quum  Romae  sumus,  narrare  nemo  audeat? 
vide,  quantum  tibi  meo  iudicio  tribuam  —  nec 
mehercule  iniuria;  TColitixcireQOv  enim  te  adhuc 
neminem   cognovi  — :   ne   illa   quidem   curo   mihi 

Ep.  7,  4.  sed  twnc  (W.)?  —  ndb.,  adolescente  etiam  gi\ 
(Or.).  An  noh,,  a^.  gr.?  nob.,  itamen  ad.  et  gr.  MB.  Ep. 
8,  1.  dilata,  ut  Chr.  (L.).  d.  et  Chr.  MB.  tribuam  — 
nec  .  .  .  cognovi  — :  ne  (W.).  trJ  nec  . .  .  cognovi,  Ne 
vulgo. 


/ 

scribas,  quae  maximis  in  rebus  rei  publicae  gerun- 
tur  quotidie,  nisi  quid  ad  me  ipsum  pertinebit: 
scribent  alii,  multi  nuntiabunt,  perferet  multa  etiam 
ipse  rumor;  quare  ego  nec  praeterita  nec  praesen- 
tia  abs  te,  sed;  ut  ab  homine  longe  in  posterum 
prospiciente,  futura  exspecto,  ut,  ex  tuis  litteris 
quum  formam  rei  publicae  viderim,  quale  aedificium 
futurum  sit,  scire  possim.  Neque  tamen  adhuc  2 
habeo,  quod  te  accusem;  neque  enim  fuit,  quod  tu 
plus  providere  posses  quam  quivis  nostrum  in  pri- 
misque  ego,  qui  cum  Pompeio  complures  dies  nullis 
in  aliis  nisi  de  re  publica  sermonibus  versatus  sum: 
quae  nec  possunt  scribi  nec  scribenda  sunt;  tan- 
tum  habeto,  civem  egregium  esse  Pompeium  et  ad 
omnia,  quae  providenda  sunt  in  re  publica,  et  animo 
et  consilio  paratum.  Quare  da  te  homini:  com- 
plectetur,  mihi  crede;  iam  iidem  illi  et  boni  et  mali 
<5ives  videntur,  qui  nobis  videri  solent.  Ego  quum  3 
Athenis  decem  ipsos  dies  fuissem  multumque  me- 
cum  Grallus  noster  Caninius,  proficiscebar  inde  pri- 
die  Nonas  Quinctiles,  quum  hoc  ad  te  litterarum 
dedi.  Tibi  quum  omnia  mea  commendatissima  esse 
€upio,  tum  nihil  magis,  quam  ne  tempus  nobis  pro- 
vinciae  prorogetur;  in  eo  mihi  sunt  omnia:  quod 
quando  et  quomodo  et  per  quos  agendum  sit,  tu 
optime  constitues. 

IX. 

Scr.  in  Oilicia  mense  Octobri  (ante  III.  Id.)  a.  n.  c.  703. 

M.  CICERO  PROCOS.  S.  D.  M.  CAELIO  AEDILI  CUR.  DES. 

Primum  tibi,  ut  debeo,  gratulor  laetorque  quum 
praesenti,  tum  etiam  sperata  tua  dignitate,  serius 
non  negligentia  mea,  sed  ignoratione  rerum  om- 
nium;  in  iis  enim  sum  locis,  quo  et  propter  longin- 

Ep.  8,  2.    crede;  mm  iidem  (W.^? 

quitatem  et  propter  latrocinia  tardissime  omnia  per- 
feruntur.  Et  quum  gratulor,  tum  vero,  quibus  ver- 
bis  tibi  gratias  agam^  non  reperio,  quod  ita  factus 
sis,  ut  dederis  nobis,  quemadmodum  scripseras  ad 
me,  quem  semper  ridere  possemus.  Itaque,  quum 
primum  audivi,  ego  ille  ipse  factus  sum  —  scis, 
quem   dicam  —  egique    omnes   illos    adolescentes, 

2  quos  ille  actitat.  Difficile  est  loqui;  te  autem  con- 
templans  absentem  et  quasi  tecum  coram  loquerer: 

non  edepol,  quantam  rem  egeris,  neque,  quantum 

facinus  feceris; 

quod  qtda  praeter  opinionem  mihi  acciderat^  refere- 
bam  me  ad  illud: 

incredibile  boc  factu  obiicitur; 

repente  vero  incessi  „omnibus  laetitiis  laetus";  in 
quo  quum  obiurgarer,  quod  nimio  gaudio  paene 
desiperem,  ita  me  defendebam: 

ego  voluptatem  animi  nimiam  . . .; 

quid  quaeris?  dum  illum  rideo,  paene   sum  factus 

3  ille.  Sed  haec  pluribus  multaque  alia  et  de  te  et 
ad  te,  quum  primum  ero  aliquid  nactus  otii.  Te 
vero,  mi  Rufe,  diligo,  quem  mihi  fortuna  dedit 
amplificatorem  dignitatis  meae,  ultorem  non  modo 
inimicorum,  sed  etiam  invidorum  meorum,  ut  eos 
partim  scelerum  suorum,  partim  etiam  ineptiarum 
poeniteret. 


Ep.  9,  2.    hoc  factum  (A.)?  —  vero  ineessi  ,fimn.  h  lae- 
tu8'*  (Madvig.)-    t;.  „inc.  o.  l.  l."  vulgo. 

X. 

Scr.  in  castris  ad  Pindeniasum  a.  d.  XVII.  Kal.  Decembr. 

a.  u.  c.  703. 

M.  CICERO  IMP.  S.  D.  M.  CAELIO  AEDILI  CUR.  DES. 

Tu  vide,  quam  ad  me  litterae  non  perferantur  1 
—  non  enim  possum  adduci;  ut  abs  te^  posteaquam 
aedilis  es  factus^  nullas  putem  datas^  praesertim 
quum  esset  tanta  res  tantae  gratulationis:  de  te^ 
quia,  quod  sperabam^  de  Hillo  —  balbus  enim 
sum  — ,  quod  non  putaram  — ;  atqui  sic  habeto 
nullam  me  epistolam  accepisse  tuam  post  comitia 
ista  praeclard;  quae  me  laetitia  extulerunt;  ex  quo 
vereor,  ne  idem  eveniat  in  meas  litteras:  equidem 
numquam  domum  misi  unam  epistolam^  quin  esset 
ad  te  altera;  nec  mihi  est  te  iucundius  quidquam 
nec  carius.  Sed  —  balbi  non  sumus  —  ad  rem  2 
redeamus.  Ut  optasti,  ita  est;  velles  enim,  ais,  tan- 
tum  modo  ut  haberem  negotii,  quod  esset  ad  lau- 
reolam  satis^  Parthos  times^  quia  diffidis  copiis 
nostris.  Ergo  ita  accidit:  nam  Parthico  bello  nun- 
tiato  locorum  quibusdam  angustiis  et  natura  mon- 
tium  fretus  ad  Amanum  exercitum  adduxi  satis 
probe  ornatum  auxiliis  et  quadam  auctoritate  apud 
eoS;  qui  me  non  norant,  nominis  nostri  —  multum 
est  enim  in  his  locis:  ,;hicine  est  ille,  qui  urbem? 
quem  senatus?"  nosti  cetera — ;  quum  venissem  ad 
Amanum,  qui  mons  mihi  cum  Bibulo  communis 
est  divisus  aquarum  divortiis,  Cassius  noster,  quod 
mihi  magnae  voluptati  fuit^  feliciter  ab  Antiochea 


Ep.  10,  1.  perf,  —  mn  . . .  putaram  — ;  atqui  (W.). 
p.;  non  . . .  pxdaram,  Atqui  vulgo.  —  sum  —  quia,  quod 
non  (W.)  ?  —  sed  —  balbi  non  sumus  —  ad  (Or.).  sed  b, 
non  s.:  ad  B,  —  in  meis  litteris  (Martyni-Lag.)?  2.  nostri 
—  muUum  . . .  cetera  — ;  quum  (W.).  nostri.  Multum  . .  • 
cetera,    Quum  vulgo. 

3  hostem  reiecerat,  Bibulus  provinciam  acceperat;  in- 
terea  cum  meis  copiis  omnibus  vexavi  Amanienses, 
hostes  sempitemos:  muiti  occisi  capti,  reliqui  dissi- 
pati;  castella  munita  improviso  adventu  capta  et 
incensa;  ita  victoria  iusta  imperator  appellatus  apud 
Issum  —  quo  in  loco,  saepe  ut  ex  te  audivi,  Cli- 
tarchus  tibi  narravit  Dareum  ab  Alexandro  esse 
superatum  — ,  abduxi  exercitum  ad  infestissimam 
Ciliciae  partem;  ibi  quintum  et  vicesimum  iam  diem 
aggeribus,  vineis,  turribus  oppugnabam  oppidum 
munitissimum,  Pindenissum,  tantis  operibus  tanto- 
que  negotio,  ut  milii  ad  summam  gloriam  nihil  desit 
nisi  nomen  oppidi,  quod  si,  ut  spero,  cepero,  tum 

4  vero  litteras  publice  mittam;  haec  ad  te  in  prae- 
sentia  scripsi,  ut  sperares  te  assequi  id,  quod 
optasses.  Sed,  ut  redeam  ad  Parthos,  haec  aestas 
habuit  hunc  exitum  satis  felicem;  ea,  quae  sequi- 
tur,  magno  est  in  timore:  quare,  mi  Rufe,  vigila, 
primum  ut  mihi  succedatur;  sin  id  erit,  ut  scribis 
et  ut  ego  arbitror,  spissius,  illud,  quod  facile  est, 
ne  quid  mihi  temporis  prorogetur.  De  re  publica 
ex  tuis  litteris,  ut  antea  tibi  scripsi,  quum  prae- 
sentia,  tum  etiam  futura  magis  exspecto:  quare,  ut 
ad  me  omnia  quam  diligentissime  perscribas,  te 
vehementer  rogo. 

XI.     , 

Scr.  in  provincia  pridie  Nonas  Apriles  a.  u.  c.  704. 

M.  CICERO   IMP.   S.  D.  M.  CAELIO    AEDILI   CUR. 

1  Putarasne  umquam  accidere  posse,  ut  mihi  verba 
deessent,  neque  solum  ista  vestra  oratoria,  sed  haec 
etiam  levia  nostratia?   desunt  autem  propter  hanc 


Ep.  10,  3.  adduxi  ex,  (N.)?  —  tantis  operHms  (M2). 
t  opibtis  Ml.,  B.  4.  in  praesentia  (W.).  tn  praesenti 
M.,  vulgo. 

causaniy  quod  mirifice  sum  soUicitus,  quidnam  de 
provinciis  decematur:  mirum  me  desiderium  tenet 
urbis^  incredibile  meorum  atque  in  primis  tui^  satietas 
autem  provinciae,  vel  quia  videmur  eam  famam 
consecuti;  ut  non  tam  accessio  quaerenda  quam 
fortuna  metuenda  sit^  vel  quia  totum  negotium  non 
est  dignum  viribus  nostris,  qui  maiora  onera  in  re 
publica  sustinere  et  possim  et  soleam,  vel  quia  belli 
magni  timor  impendet^  quod  videmur  eflFugere,  si 
ad  constitutam  diem  decedemus.  De  pantheris,  per  2 
eoS;  qui  venari  solent^  agitur  mandatu  meo  dili- 
genter;  sed  mira  paucitas  est  et  eas,  quae  sunt, 
valde  aiunt  queri^  quod  nihil  cuiquam  insidiarum 
in  mea  provincia  nisi  sibi  fiat;  itaque  constituisse 
dicuntur  in  Cariam  ex  nostra  provincia  decedere. 
Sed  tamen  sedulo  fit,  et  in  primis  a  Patisco:  quid- 
quid  erit,  tibi  erit,  sed,  quid  esset,  plane  nescieba- 
mus.  Mihi  mehercule  magnae  curae  est  aedilitas 
tua:  ipse  dies  me  admonebat,  scripsi  enim  haec 
ipsis  Megalensibus.  Tu  velim  ad  me  de  omni  rei 
publicae  statu  quam  diligentissime  perscribas;  ea 
enim  certissima  putabo,  quae  ex  te  cognoro. 

XII. 

Scr.  in  Cilicia  mense  lunio  (inter  Non.  et  V.  Kal.)  a.  u.  c.  704. 

M.  CICERO  IMP.  S.  D.  M.  CAELIO  AEDILI  CUR. 

Sollicitus  equidem  eram  de  rebus  urbanis:   ita  l 
tumultuosae    conciones,    ita    molestae   Quinquatrus 
afferebantur  —  nam  citeriora  nondum  audiebamus 
— ;  sed  tamen  nihil  me  magis  soUicitabat  quam  in 
iis  molestiis  non  me,  si  quae  ridenda  essent,  ridere 


Ep.  11, 1.  possim  et  soleam  (M.).  possimus  et  soleamus 
B.  ex  altero  M.  exemplo  (possemus  et  solemus).  Ep.  12,  1. 
in  iis  mol.  (W.  ex  alt.  M.  ex.).    in  his  m.  ^'^. 

tecum,  sunt  enim  multa,  sed  ea  non  audeo  seribere. 
Hlud  moleste  fero,  nihil  me  adhuc  his  de  rebus 
habere  tuarum  litterarum;  quare  etsi,  quum  tu  haec 
leges,  ego  iam  annuum  munus  confecero,  famen 
obviae  mihi  velim  sint  tuae  litterae,  quae  me  eru- 
diant  de  omni  re  publica,  ne  hospes  plane  veniam: 

'^  hoc  melius  quam  tu  facere  nemo  potest.  Diogenes 
tuus,  homo  modestus,  a  me  cum  Philone  Pessi- 
nunte  discessit:  iter  habebant  ad  Adiatorigem, 
quamquam  omnia  nec  benigna  nec  copiosa  cogno- 
rant.  Urbem,  urbem,  mi  Rufe,  cole  et  in  ista  luce 
vive:  omnis  peregrinatio  —  quod  ego  ab  adolescentia 
iudicavi  —  obscura  et  sordida  est  iis,  quorum  in- 
dustria  Bomae  potest  illustris  esse;  quod  quum 
probe  scirem,  utinam  in  sententia  permansissem! 
cum  una  mehercule  ambulatiuncula  atque  uno  ser- 
mone   nostro   omnes   fructus   provinciae   non  con- 

3  fero.  Spero  me  integritatis  laudem  consecutum: 
non  erat  minor  ex  contemnenda,  quam  est  ex  con- 
servata  provincia.  f^Spem  triumphi?"  inquis:  satis 
gloriose  triumpharam;  non  essem  quidem  tamdiu 
in  desiderio  rerum  mihi  carissimarum.  Sed,  ut  spero, 
propediem  te  videbo:  tu  mihi  obviam  mitte  episto- 
las  te  dignas. 


Ep.  12, 1.  iis  de  rehus  (W.)?  2.  FessinurAem  Mart,-L.,  B. 
—  ad  Adiatorigem  (Taurellus).  adiatoregem  M.  ab  lorigge 
alt.  M.  ex.  ab  Adiatorige  Mart.-L.,  B.  —  quamquam  omnia 
nec  benigna  nec  copiosa  (M.).  gwa  nec  benignam  nec  copio- 
sam  alt.  M.  ex.  quem  nec  benignum  nec  copiosum  Mart.-L., 
B.  3.  provincia,  f  „Spem  triumphi",  inquis  (W.).  pr. 
„At  spem  tr,  — " ,  i,  aut  pr.  „At  spem  tr.  non  habefi^es'%  i, 
aut^r.  „Spem  tr.",  i.,  „contemnis?"  (W.).  provincia.  ,^pem 
tr.?''  i.  B. 

XIII. 

Scr.  Laodiceae  inter  Kal.  et  Nonas  Maias  a.  u.  c.  704. 

M.  CICERO  IMP.  S.  D.  M.  CAELIO  AEDILI  CUR. 

Raras  tuas  quidem  —  fortasse  enim  non  per-  i 
feruntur  — ,  sed  suaves  accipio  litteras,  vel  quas 
proxime  acceperam,  quam  j)rudentes!  quam  multi 
et  officii  et  consilii!  etsi  omnia  sic  constitueram 
milii  agenda,  ut  tu  admonebas,  tamen  confirmantur 
nostra  consilia,  quum  sentimus  prudentibus  fideliter- 
que  suadentibus  idem  videri.  Ego  Appium  —  ut  2 
saepe  tecum  locutus  sum  —  valde  diligo  meque  ab 
eo  diligi  statim  coeptum  esse,  ut  siraultatem  depo- 
suimus,  sensi,  nam  et  honorificus  in  me  consul  fuit 
et  suavis  amicus  et  studiosus  studiorum  etiam  meo- 
rum;  mea  vero  officia  ei  non  defuisse  tu  es  testis, 
cui  iam  xcj^ixdg  ficcQtvg,  ut  opinor,  accedit  Phania, 
et  mehercule  etiam  pluris  eum  feci,  quod  te  amari 
ab  eo  sensi.  lam  me  Pompeii  totum  esse  scis;  Bru- 
tum  a  me  amari  intelligis:  quid  est  causae,  cur 
mihi  non  in  optatis  sit  complecti  hominem  floren- 
tem  aetate,  opibus,  honoribus,  ingenio,  liberis  pro- 
pinquis  affinibus  amicis,  coUegam  meum  praesertim 
et  in  ipsa  coUegii  laude  et  scientia  studiosum  mei? 
haec  eo  pluribus  scripsi,  quod  mihi  significabant 
tuae  litterae  subdubitare  te,  qua  essem  erga  illum 
voluntate.  Credo  te  audisse  aliquid:  falsum  est, 
mihi  crede,  si  quid  audisti.  Genus  institutorum  et 
rationum  mearum  dissimilitudinem  nonnuUam  habet 
cum  illius  administratione  provinciaer  ex  eo  qui- 
dam  suspicati  fortasse  sunt  animorum  contentione, 
non  opinionum  dissensione  me  ab  eo  discrepare; 
nihil  autem  feci  umquam  neque  dixi,  quod  contra 

Ep.  13,  2.    qtu>d  mihi  sign.  (margo  M.).    q.  nihil  8.  M. 
q.  non  nihil  8.  V.,  B. 

CiceronJs  epigt.  J.  ^ 

illius  existimatioiiem  esse  vellem,  post  hoc  negotium 
autem  et  temeritatem  nostri  Dolabellae  deprecato- 
3  rem  me  pro  illius  perieulo  praebeo.  Erat  in  eadem 
epistola  „vetemus  civitatis^^:  gaudebam  sane  et  con- 
gelasse  nostrum  amicum  laetabar  otio.  Extrema 
pagella  pupugit  me  tuo  chirographo.  Quid  ais? 
Caesarem  nunc  defendit  Curio?  quis  hoc  putarat 
praeter  me?  nam,  ita  vivam,  putavi.  Di  immor- 
tales?  quam  ego  risum  nostrum  desidero!  mihi  erat 
in  animo,  quoniam  iurisdictionem  confeceram,  civi- 
tates  locupletaram,  publicanis  etiam  superioris  lustri 
reliqua  sine  sociorum  ulla  querela  conservaram,  pri- 
vatis,  summis  infimis,  fueram  iucundus,  proficisci 
in  Ciliciam  Nonis  Maiis  et,  quum  primum  aestiva 
attigissem  f  militaremque  collocarem,  decedere  ex 
senatus  consulto:  cupio  te  aedilem  videre  miroque 
desiderio  me  urbs  afficit  et  omnes  mei  tuque  in 
primis. 

XIV. 

Scr.  Laodiceae  mense  Februario  a.  q.  c.  704. 
M.  CICERO  IMP.  S.  D.  M.  CAELIO  AEDILI  CUR. 

1  M.  Padio,  viro  optimo  et  homine  doctissimo,  fa- 
miliarissime  utor  mirificeque  enm  diligo  quum  pro- 
pter  summum  ingenium  eius  summamque  doctrinam^ 
tum  propter  singularem  modestiam:  eius  negotium 
sic  velim  suscipias,  ut  si  esset  res  mea.  Novi  ego 
vos,  magnos  patronos:  hominem  occidat  oportet, 
qui  vestra  opera  uti  velit;  sed  in  hoc  homine  nul- 
lam  accipio  excusationem:  omnia  relinques,  si  me 

Ep.  13,  3.  privatis,  simmis  infimis,  f,  (W.).  privatis 
9.  ».  f.  B.  —  quum  primum  (Man.).  cum  prima  MB.  — 
cU.  fmilitaremque  conlocarem  (MW.).  att.  remque  milita 
rem  coUocassem  (W.)  aut  a.  militaremque  c.  rem  (W.)  aut, 
ut  vulgo,  a.  m.  rem  coUocassem.  o.  rem  militaremque  eon^ 
locassem  Elotz..  B. 

amabis^  quum  tua  opera  Fadius  uti  volet.  Ego 
res  Romanas  vehementer  exspecto  et  desidero  in 
primisque^  quid  agas^  scire  cupio;  nam  iamdiu 
propter  hiemis  magnitudinem  nihil  novi  ad  nos 
a£Ferebatur. 

XV. 

Scr.  inCilicia  ineunte  mense  Sextili  (III.  Nonas?)  a.  u.  c.  704. 

M.  CICERO  IMP.  S.  D.  M.  CAELIO  AEDILI  CUR. 

Non  potuit  accuratius  agi  nec  prudentius,  quam  i 
est  actum  a  te  cum  Curione  de  supplicatione,  et 
hercule  confecta  res  ex  sententia  mea  est  quum 
celeritat^,  tum  quod  is,  qui  erat  iratus,  competitor 
tuus  et  idem  meus,  assensus  est  ei,  qui  omavit  res 
nostras  divinis  laudibus:  quare  scito  me  sperare 
ea,  quae  sequuntur;  ad  quae  tu  te  para.  Dolabel-  2 
lam  a  te  gaudeo  primum  laudari,  deinde  etiam 
amari;  nam  ea,  quae  speras  TuUiae  meae  prudentia 
temperari  posse,  scio  cui  tuae  epistolae  respondeant. 
Quid,  si  meam  legas,  quam  ego  tum  ex  tuis  litteris 
misi  ad  Appium?  sed  quid  agas?  sic  vivitur.  Quod 
actum  est,  di  approbent:  spero  fore  iucundum  ge- 
nerum  nobis,  multumque  in  eo  tua  nos  humanitas 
adiuvabit.  Res  publica  me  valde  sollicitat:  faveo  3 
Curioni,  Caesarem  honestum  esse  cupio,  pro  Pom- 
peio  emori  possum;  sed  tamen  ipsa  re  publica  nihil 
mihi  est  carius,  in  qua  tu  non  valde  te  iactas, 
districtus  enim  mihi  videris  esse,  quod  et  bonus 
civis  et  bonus  amicus  es.  Ego  de  provincia  de-  4 
cedens  quaestorem  Caelium  praeposui  provinciae. 
„Puerum?"  inquis.  At  quaestorem,  at  nobilem  ado- 
lescentem,  at  omnium  fere  exemplo.  Neque  erat 
superiore  honore  usus,  quem  praeficerem:  Pomptinus 
niulto   ante  discesserat;  a  Quinto   fratre  impetrari 

Ep.  14.    nihtl  ad  nos  novi  (alt.  M.  ex.'^'^ 

4* 

non  poterat:  quem  tamen  si  reliquissem,  dicerenl 
iniqui  non  me  plane  post  annum,  ut  senatus  vo- 
luisset,  de  provincia  decessisse,  quoniam  alterum 
me  reliquissem;  fortasse  etiam  iliud  adderent,  sena- 
tum  eos  voluisse  provinciis  praeesse,  qui  antea  non 
praefuissent,  fratrem  meum  triennium  Asiae  prae- 
fuisse;  denique  nunc  soUicitus  non  sum:  si  fratrem 
reliquissem,  omnia  timerem.  Postremo  non  tam 
mea  sponte  quam  potentissimorum  duorum  exemplo, 
qui  omnes  Cassios  Antoniosque  complexi  sunt,  ho- 
minem  adolescentem  non  tam  allicere  volui,  quam 
alienave  nolui.  Hoc  tu  meum  consilium  laudes  ne- 
B  cesse  est,  mutari  enim  non  potest.  De  Ocella  pa- 
rum  ad  me  plane  scripseras  et  in  actis  non  erat: 
tuae  res  gestae  ita  notae  sunt,  ut  trans  montem 
Taurum  etiam  de  Matrinio  sit  auditum.  Ego,  nisi 
quid  me  etesiae  morabuntur,  celeriter,  ut  spero, 
vos  videbo. 

XVI. 

Scr.  in  Cumano  mense  Aprili  (circ.  Idus)  a.  u.  c.  705. 
M.  CICERO  IMP.  S.  D.  M.  CAELIO. 

1  Magno  dolore  me  aflFecissent  tuae  litterae,  nisi 
iam  et  ratio  ipsa  depulisset  omnes  molestias  et 
diutuma  desperatione  rerum  obduruisset  animus  ad 
dolorem  novum;  sed  tamen,  quare  acciderit,  ut  ex 
meis  superioribus  litteris  id  suspicarere,  quod  scri- 
bis,  nescio;  quid  enim  in  illis  fuit  praeter  quere- 
lam  temporum?  quae  non  meum  animum  magis 
sollicitum  habent  quam  tuum;  nam  non  eam  cognovi 
aciem  ingenii  tui,  quod  ipse  videam,  te  id  ut  non 
putem  videre:  iilud  miror,  adduci  potuisse  te,  qui 
me  penitus  nosse  deberes,  ut  existimares  aut  me 
tam  improvidum,  qui  ab  excitata  fortuna  ad  incli- 
natam  et  prope  iacentem  desciscerem,  aut  tam 
inconstantem,    ut    coUectam    gratiam    florentissimi 

hominis  efFunderem  a  meque  ipse  deficerem  et,  quod 
initio  semperque  fugi,  eivili  bello  interessem.  Quod  2 
est  igitur  meum  „triste  eonsilium"?  ut  discederem 
fortasse  in  aliquas  solitudines?  nosti  enim  non  modo 
stomaclii  mei^  cuius  tu  similem  quondam  habebas, 
sed  etiam  oculorum  in  hominum  insolentium  in- 
dignitate  fastidium;  accedit  etiam  molesta  haec 
pompa  lictorum  meorum  nomenque  imperii,  quo 
appellor:  eo  si  onere  carerem,  quamvis  parvis  Ita- 
liae  latebris  contentus  essem;  sed  incurrit  haec 
nostra  laurus  non  solum  in  oculos,  sed  iam  etiam 
in  voculas  malevolorum:  quod  quum  ita  esset,  nihil 
tamen  umquam  de  profectione  nisi  vobis  appro- 
bantibus  cogitavi;  sed  mea  praediola  tibi  nota  sunt: 
in  his  mihi  necesse  est  esse,  ne  amicis  molestus 
sim;  quod  autem  in  maritimis  facillime  sum,  mo- 
veo  nonnullis  suspicionem  velle  me  navigare,  quod 
iamen  fortasse  non  noUem,  si  possem  ad  otium; 
nam  ad  bellum  quidem  qui  convenit?  praesertim 
contra  eum,  cui  spero  me  satisfecisse,  ab  eo,  cui 
iam  satisfieri  nuUo  modo  potest.  Deinde  senten-  3 
tiam  meam  tu  facillime  perspicere  potuisti  iam  ab 
illo  tempore,  quum  in  Cumanum  mihi  obviam  ve- 
nisti:  non  enim  te  celavi  sermonem  T.  Ampii;  vi- 
disti,  quam  abhorrerem  ab  urbe  relinquenda,  quum 
audissem:  nonne  tibi  affirmavi  quidvis  me  potius 
perpessurum  quam  ex  Italia  ad  bellum  civile  [me] 
exiturum?  Quid  ergo  accidit,  cur  consilium  muta- 
rem?  nonne  omnia  potius,  ut  in  sententia  perma- 
nerem?  Credas  hoc  mihi  velim,  quod  puto  te  ita 
existimare,  me  ex  his  miseriis  nihil  aliud  quaerere, 
nisi  ut  homines  aliquando  intelligant  me  nihil  ma- 
luisse  quam  pacem,  ea  desperata  nihil  tam  fugisse 


Ep.  16,  2.    nihil  tamen  (W.).    nil  t  MB.    3.    civil€[me\ 
ex.  (W.).    civihm  ex.  M.     civile  ex.  W.  ol\m,  ^.  —  \e.  \\o» 
existimare  (W.).    te  id  ex.  M.     te  cx.  vulgo. 


54  M.  TULLII  CICERONIS 

quam  arma  civilia:  huius  me  constantiae  puto  fore 
ut  numquam  poeniteat.  Etenim  memini  in  hoc 
genere  gloriari  solitum  esse  familiarem  nostrum  Q. 
Hortensium,  quod  numquam  bello  civili  interfuisset: 
hoc  nostra  laus  erit  illustrior,  quod  illi  tribuebatur 
ignaviae,  de  nobis  id  existimari  posse  non  arbitror. 

4  Nec  me  ista  terrent,  quae  mihi  a  te  ad  timorem 
fidissime  atque  amantissime  proponuntur;  nulla  est 
enim  acerbitas,  quae  non  omnibus  hac  orbis  ter- 
rarum  perturbatione  impendere  videatur,  quam  qui- 
dem  ego  a  re  publica  meis  privatis  et  domesticis 
incommodis  libentissime  vel  istis  ipsis,  quae  tu  me 

5  mones  ut  caveam,  redemissem.  Filio  meo,  quem 
tibi  carum  esse  gaudeo,  si  erit  ulla  res  publica, 
satis  amplum  patrimonium  relinquam  memoriam 
nominis  mei;  sin  autem  iiulla  erit,  nihil  accidet  ei 
separatim  a  reliquis  civibus.  Nam,  quod  rogas,  ut 
respiciam  generum  meum,  adolescentem  optimum 
mihique  carissimum,  fan  dubitas,  qui  scias,  quanti 
quum  illum,  tum  vero  Tulliam  meam  faciam,  quin 
ea  me  cura  vehementissime  sollicitet,  et  eo  magis, 
quod  in  communibus  miseriis  hac  tamen  oblectabar 
specula,  Dolabellam  meum  vel  potius  nostrum  fore 
ab  iis  molestiis,  quas  liberalitate  sua  contraxerat, 
liberum?  Velim  quaeras,  quos  ille  dies  sustinuerit, 
in  urbe  dum  fuit,  quam  acerbos  sibi,  quam  mihi 

6  ipsi  socero  non  honestos.  Itaque  neque  ego  hunc 
Hispaniensem  casum  exspecto,  de  quo  mihi  explo- 
ratum  est  ita  esse,  ut  tu  scribis,  neque  quidquam 
astute  cogito:  si  quando  erit  civitas,  erit  profecto 
nobis  locus;  sin  autem  non  erit,  in  easdem  solitu- 
dines  tu  ipse,  ut  arbitror,   venies     in  quibus  nos 


Ep.  16,  3.  ignaviae,  de  (W.).  t'.;  de  vnlgo.  4.  fide- 
lissime  (A.)?  6.  fan  dubitas  (W.).  num  d.  (vel  duhitas) 
aut  equidem  facio;  an  d.  (W.).  an  d  vulgo.  —  qui  scias 
(Or.,  B.).    quin  8.  M.    quum  s.  (edd.  vett.')? 

consedisse  audies.  Sed  ego  fortasse  vaticiiior  et 
haec  omnia  meliores  habebunf  exitus:  recordor  enim 
desperationes  eorum;  qui  senes  erant  adolescente 
me;  eos  ego  fortasse  nunc  imitor  et  utor  aetatis 
yitio.  VeUm  ita  sit*^  sed  tamen.  ...  Togam  prae-  7 
textam  texi  Oppio  puto  te  audisse;  nam  Curtius 
noster  dibaphum  cogitat^  sed  eum  infector  mora- 
tur  —  hoc  aspersi;  ut  scires  me  tamen  in  stomacho 
solere  ridere  — .  De  Dolabella  quod  scripsi^  sua- 
deo  videaS;  tamquam  si  tua  res  agatur.  Extremum 
illud  erit:  nos  nihil  turbulenter;  nihil  temere  facie- 
mus;  te  tamen  oramus^  quibuscumque  erimus  in 
terris;  ut  nos  liberosque  nostros  ita  tueare^  ut  ami- 
citia  nostra  et  tua  fides  postulabit. 

XVII. 

Scr.  Tarsi  a.  d.  XVI.  Eal.  Seztil^s  a.  o.  c.  704. 

M.  CICERO  IMP.  S.  D.  CN.  SALLUSTIO  PROQUAEST. 

Binas  litteras  a  te  mihi  stator  tuus  reddidit  l 
Tarsi  a.  d.  xvi.  Kal.  Sextiles:  his  ego  ordine,  ut 
videris  velle,  respondebo.  De  successore  meo  nihil 
audivi  ne^  quemquam  fore  arbitror.  Quin  ad 
diem  decedam^  nulla  causa  est^  praesertim  sublato 
metu  Parthico.  Gommoraturum  me  nusquam  sane 
arbitror;  Bhodum  Ciceronum  causa  puerorum  ac- 
cessurum  puto,  neque  id  tamen  certum.  Ad  ur- 
bem  volo  quam  primum  venire;  sed  tamen  iter 
meum  rei  publicae  et  rerum  urbanarum  ratio  gu- 
bemabit.  Successor  tuus  non  potest  ita  matu- 
rare^  uUo  modo  ut  tu  me  in  Asia  possis  convenire. 
De   rationibus   referendis;    non   erat   incommodum  2 


Ep.  16,  7.  sed  tamen,  ...  T.  (W.).  sed  tamen!  ...  T. 
vulgo.  —  DolabeUa  mu>d  (W.).  B.,  q.  vulgo.  Ep.  17,  1. 
Binas  Utteraa  (Mart.-L.).  lAtteras  MB.  —  maturare^  t«XIo 
modo  ut  (W.).    m.  u.  m.,  ut  "vulgo 

te  nuUas  referre,  quam  tibi  scribis  a  Bibulo  fieri 
potestatem;  sed  id  vix  mihi  videris  per  legem  luliam 
facere  posse,  quam  Bibulus  certa  quadam  ratione 
non  servat,   tibi   magno    opere   servandam  censeo. 

3  Quod  scribis,  Apamea  praesi(^um  deduci  non  opor- 
tuisse,  videbam  item  ceteros  existimare  molesteque 
ferebam  de  ea  re  minus  commodos  sermones  male- 
volorum  fuisse:  Parthi  transierint  necne,  praeter  te 
video  dubitare  neminem;  itaque  omnia  praesidia, 
quae  magna  et  firma  paraveram,  commotus  homi- 

4  num  non  dubio  sermone  dimisi.  Rationes  mei 
quaestoris  nec  verum  fuit  me  tibi  mittere  nec  ta- 
men  erant  confectae;  eas  nos  Apameae  deponere 
cogitabamus.  De  praeda  mea  praeter  quaestores 
urbanos,  id  est  populum  Romanum,  teruncium  nec 
attigit  nec  tacturus  est  quisquam.  Laodiceae  me 
praedes  accepturum  arbitror  omnis  pecuniae  publi- 
cae,  ut  et  mihi  et  populo  cautum  sit  sine  vecturae 
periculo.  Quod  scribis  ad  me  de  drachmum  ccciooo, 
nihil  est,  quod  in  isto  genere  cuiquam  possim  com- 
modare;  omnis  enim  pecunia  ita  tractatur,  ut  praeda 
a  praefectis,  quae  autem  mihi  attributa  est,  a  quae- 

6  store  curetur.  Quod  quaeris,  quid  existimem  de 
legionibus,  quae  decretae  sunt  in  Syriam,  antea 
dubitabam,  venturaene  essent:  nunc  mihi  non  est 
dubium,  quin,  si  antea  auditum  erit  otium  esse  in 
Syria,  venturae  non  sint;  Marium  quidem  succes- 
sorem  tarde  video  esse  venturum,  propterea  quod 

6  senatus  ita  decrevit,  ut  cum  legionibus  iret.  Uni 
epistolae  respondi;  venio  ad  alteram.  Petis  a  me, 
ut  Bibulo  te  quam  diligentissime  commendem:  in 
quo  mihi  voluntas  non  deest,  sed  locus  esse  vide- 
tur  tecum  expostulandi;  solus  enim  tu  ex  omnibus, 

Ep.  17,  2.  te  nullas  ref.  (Mart.-Lag.).  te  nullam  r.  MB. 
4.  nec  tamen  erant  (M.).  nec  tum  c.  edd.  vett.,  B.  —  nec 
attactimts  (W.)?  —  drachmum  (W.).  dracchum  M.  drachu- 
mum  Biicheler.,  B. 

qui  cum  Bibulo  sunt,  certiorem  me  numquam  fecisti, 
quam  valde  Bibuli  voluntas  a  me  sine  causa  ab- 
horreret;  permulti  enim  ad  me  detulerunt,  quum 
magnus  Antiochiae  metus  esset  et  magna  spes  in 
me  atque  in  exercitu  meo,  solitum  dicere  quidvis 
86  perpeti  malle  quam  videri  eguisse  auxilio  meo, 
quod  ego  officio  quaestorio  te  adductum  reticere 
de  praetore  tuo  non  moleste  ferebam,  quamquam, 
quemadmodum  tractarere,  audiebam.  IUe  autem, 
quum  ad  Thermum  de  Parthico  bello  scriberet,  ad 
me  litteram  numquam  misit,  ad  quem  intelligebat 
eius  belli  periculum  pertinere:  tantum  de  auguratu 
filii  sui  scripsit  ad  me;  in  quo  ego,  misericordia 
commotus  et  quod  semper  amicissimus  Bibulo  fui, 
dedi  operam,  ut  ei  quam  humanissime  scriberem. 
Hle  si  fomnis  est  malevolus  —  quod  numquam  7 
existimavi  — ,  minus  oflendor  in  me;  sin  autem  a 
me  est  alienior,  nihil  tibi  meae  litterae  proderunt: 
nam,  ad  senatum  quas  Bibulus  litteras  misit,  in 
iis,  quod  mihi  cum  illo  erat  commune,  sibi  soli 
attribuit:  se  ait  curasse,  ut  cum  quaestu  populi  pe- 
cunia  permutaretur;  quod  autem  meum  erat  pro- 
prium,  ut  alariis  Transpadanis  uti  negarem,  id  etiam 
se  populo  remisisse  scribit;  quod  vero  illius  erat 
solius,  id  mecum  communicat:  „equitibus  auxiliariis", 
inquit,  „quum  amplius  frumenti  postularemus";  illud 
vero  pusilli  animi  et  ipsa  malevolentia  ieiuni  atque 
inanis,  quod  Ariobarzanem,  quia  senatus  per  me 
regem  appellavit  mihique  eommendavit,  iste  in  lit- 
teris  non  regem,  sed  regis  Ariobaraanis  filium  ap- 
pellat.  Hoc  animo  qui  sunt,  deteriores  fiunt  rogati; 
sed  tibi  morem  gessi:  litteras  ad  eum  scripsi,  quas 
quum  acceperis,  facies,  quod  voles. 


Ep.  17,  6.  soUtum  dicere  (hl.).  $.  eum  d.  B.  7.  si  fom- 
nis  (W.).  si  omnibus  (vulgo,  W.)  aut  si  in  omnes  (B.).  — 
uti  negarem.(hll.).    uti  me  n,  L.   B. 

xvin. 

Scr.  Laodiceae  ineunte  mense  Maio  a.  n.  e.  704. 

M.  CICERO  IMP.  S.  D.  Q.  THERMO  PROPRAET. 

1  Officium  meum  erga  Rhodonem  ceteraque  mea 
studia;  quae  tibi  ac  tuis  praestiti^  tibi^  homim  gra- 
tissimo^  grata  esse  yehementer  gaudeO;  mihique 
scito  in  dies  maiori  eurae  esse  dignitatem  tuam^ 
quae  quidem  a  te  ipso  integritate  et  clementia  tua 
sic  amplificata  est;   ut  nihil   addi  posse   videatur; 

2  sed  mihi  magis  magisque  quotidie  de  rationibus 
tuis  cogitanti  placet  illud  meum  consilium,  quod 
initio  Aristoni  nostro,  ut  ad  me  venit,  ostendi,  gra- 
ves  te  suscepturum  inimicitiaS;  si  adolescens  potens 
et  nobilis  a  te  ignominia  affectus  esset.  Et  her- 
cule  sine  dubio  erit  ignominia;  habes  enim  nemi- 
nem  honoris  gradu'  superiorem,  ille  autem,  ut  onut- 
tam  nobiUtatem,  hoc  ipso  vincit  viros  optimos 
hominesque  innocentissimoS;  legatos  tuos^  quod  et 
quaestor  est  et  quaestor  tuus.  Nocere  tibi  iratum 
neminem  posse  perspicio^  sed  tamen  tres  fratres 
summo  loco  natos^  promptos^  non  indisertos  te 
nolo  habere   iratos,   iure   praesertim:    quos    video 

8  deinceps  tribunos  pl.  per  triennium  fore;  tempora 
autem  rei  publicae  qualia  fatura  sint^  quis  scit? 
mihi  quidem  turbulenta  videntur  fore.  Cur  ego  te 
velim  incidere  in  terrores  tribunicioS;  praesertim 
quum  sine  cuinsquam  reprehensione  quaestoriis  le- 
gatis  qiiaestorem  possis  anteferre?  qui  si  se  dignum 
maioribus  suis  praebuerit^  ut  spero  et  optO;  tua 
laus  ex  aliqua  parte  fuerit;  sin  quid  offenderit^ 
sibi  totum,  nihil  tibi  offenderit.  Quae  mihi  venie- 
bant  in  mentem,  quae  ad  te  pertinere  arbitrabar^ 
quod  in  Ciliciam  proficiscebar,  existimavi  me  ad  te 
oportere  scribere:  tu  quod  egeris,  id  velim  di  ap- 

probent;   sed^  si  me  audies,  vitabis  inimicitias  et 
posteritatis  otio  consules. 

XIX. 

Scr.  Tarsi  a.  d.  X.  Eal.  Quinctiles  a.  u.  c.  704. 

M.  TULLIUS  M.  F.  M.  N.  CICERO  IMP.  S.  D.  C.  CAELIO 

L.  F.  C.  N.  CALDO  QUAEST. 

Quum  optatissimum  nuntium  accepissem  te  mihi  l 
quaestorem  obtigisse^  eo  iucundiorem  mihi  eam  sor- 
tem  sperabam  fore^  quo  diutius  in  provincia  me- 
cum  fuisses;  magni  enim  videbatur  interesse  ad 
eam  necessitudinem,  quam  nobis  sors  tribuisset, 
consuetudinem  quoque  accedere:  postea^  quum  mihi 
nihil  neque  a  te  ipso  neque  ab  uUo  alio  de  ad- 
ventu  tuo  scriberetur,  verebar,  ne  id  ita  caderet, 
quod  etiam  nunc  vereor,  ne  ante,  quam  tu  in  pro- 
vinciam  venisses,  ego  de  provincia  decederem;  ac- 
cepi  autem  a  te  missas  liiteras  in  Cilicia,  quum 
essem  in  castris,  a.  d.  x.  Eal.  Quinctiles,  scriptas 
humanissime,  quibus  facile  et  officium  et  ingenium 
tuum  perspici  posset,  sed  neque  unde  nec  quo  die 
datae  essent  aut  quo  tempore  te  exspectarem  signi- 
ficabant,  nec  is,  qui  attulerat,  a  te  acceperat,  ut 
ex  eo  scirem,  quo  ex  loco  aut  quo  tempore  essent 
datae.  Quae  quum  essent  incerta,  existimavi  tamen  2 
faciundum  esse,  ut  ad  te  statores  meos  et  lictores 
cum  litteris  mitterem;  quas  si  satis  opportuno  tem- 
pore  accepisti,  gratissimum  mihi  feceris,  si^ad  me 
in  Ciliciam  quam  primum  veneris;  nam,  quod  ad 
me  Curius,  consobrinus  tuus,  mihi,  ut  scis,  maxime 
necessarius,  quod  item  C.  Virgilius,  propinquus 
tuus,  familiarissimus  noster,  de  te  accuratissime 
scripsit,  valet  id  quidem  apud  me  multum,  sicuti 

Ep.  19,  1.    eaderet,  quod  . .  vereor,  ne  (W.V    c%  —  c^d. 
..  V.  — ,  ne  B. 

debet  hominum  amicissimorum  diligens  commen- 
datiO;  sed  tuae  litterae  de  tua  praesertim  dignitate 
et  de  nostra  coniunctione  maximi  sunt  apud  me 
ponderis.  Mihi  quaestor  optatior  obtingere  nemo 
potuit:  quamobrem,  quaecumque  a  me  omamenta 
in  te  proficisci  poterunt,  proficiscentur,  ut  omnes 
intelligant  a  me  habitam  esse  rationem  tuae  maio- 
rumque  tuorum  dignitatis;  sed  id  facilius  consequar, 
si  ad  me  in  Ciliciam  veneris,  quod  ego  et  mea  et 
rei  publicae  et  maxime  tua  interesse  arbitror. 


LIBER  TERTIUS. 

AD  AP.    CLAUDIUM   PULCHRUM. 

L 

Scr.  Romae  exeunte  a.  u.  c.  702. 

CICERO  APPIO  IMP.  S.  D. 

Si  ipsa  res  publica  tibi  narrare  posset^  quomodo  1 
sese  haberet;  non  facilius  ex  ea  cognoscere  posses, 
quam  ex  liberto  tuo  Phania:  ita  est  homo  non 
modo  prudenS;  verum  etiam,  quod  iuvet,  curiosus; 
quapropter  ille  tibi  omnia  explanabit^  id  enim  mihi 
et  ad  brevitatem  eat  aptius  et  ad  reliquas  res  pro- 
videntius.  De  mea  autem  benevolentia  erga  te, 
etsi  potes  ex  eodem  Phania  cognoscere,  tamen  vi- 
dentur  etiam  aliquae  meae  partes:  sic  enim  tibi 
persuade^  carissimum  te  mihi  esse  quum  propter 
multas  suavitates  ingenii,  officii,  humanitatis  tuae, 
tum  quod  ex  tuis  litteris  et  ex  multorum  sermoni- 
bus  intelligo  omnia^  quae  a  me  profecta  sunt  in 
te^  tibi  accidisse  gratissima;  quod  quum  ita  sit;  per- 
ficiam  profecto,  ut  longi  temporis  usuram,  qua 
caruimus  intermissa  nostra  consuetudinC;  et  gratia 
et  crebritate  et  magnitudine  officiorum  meorum 
sarciam,  idque  me,  quoniam  tu  ita  vis,  puto  non 
invita  Minerva  esse  facturum,  quam  quidem  ego, 
si  forte  de  tuis  sumpsero,  non  solum  /ZaAAada,  sed 
etiam  ^AnmdSa  nominabo.  Cilix,  libertus  tuus,  2 
antea  mihi  minus  fuit  notus;  sed,  ut  mihi  reddidit 
a  te  litteras  plenas  et  amoris  et  of&c\i,  xcitS&a^  "v^^^^ 

suo  sermone  subsecutus  est  humanitatem  litterarum 
tuarum:  iucunda  mihi  eius  oratio  fuit,  quum  de 
animo  tuO;  de  sermonibuS;  quos  de  me  haberes 
quotidie,  mihi  narraret;  quid  quaeris?  biduo  factus 
est  mihi  familiaris;  ita  tamen,  ut  Phaniam  valde 
sim  desideraturuS;  quem  quum  Bomam  remittes^ 
quod,  ut  putabamuS;  celeriter  eras  facturus,  omni- 
bus  ei  de  rebus,  quas  agi,  quas  curari  a  me  voleS; 
8  mandata  des  velim.  L.  Valerium  iureconsultum 
valde  tibi  commendo,  sed  ita  etiam,  si  non  est  iure 
consultus,  melius  enim  ei  cavere  volo,  quam  ipse 
aliis  solet.  Valde  hominem  diligo:  est  ex  meis  do- 
mesticis  atque  intimis  familiaribus.  Omnino  tibi 
agit  gratias,  sed  idem  scribit  meas  litteras  maxi- 
mum  apud  te  pondus  habituras:  id  eum  ne  fallat^ 
etiam  atque  etiam  rogo. 

n. 

Scr.  Romae    ineunte  a.  n.  c.  703    (ante  Non.  Maias). 

M.  CICERO  PROCOS.  S.  D.  APPIO  PULCHRO  IMP. 

1  Quum  et  contra  voluntatem  meam  et  praeter 
opinionem  accidisset,  ut  mihi  cum  imperio  in  pro- 
vinciam  proficisci  necesse  esset,  in  multis  et  variis 
molestiis  cogitationibusque  meis  haec  una  conso- 
latio  occurrebat,  quod  neque  tibi  amicior,  quam 
ego  sum,  quisquam  posset  succedere  neque  ego  ab 
ullo  provinciam  accipere,  qui  mallet  eam  quam 
maxime  mihi  aptam  explicatamque  tradere;  quod 
si  tu  quoque  eandem  de  mea  voluntate  erga  te 
spem  habes,  ea  te  profecto  numquam  fallet.  A  te 
maximo  opere  pro  nostra  summa  coniunctione  tua- 
que  singulari  humanitate  etiam  atque  etiam  quaeso 
et  peto,  ut,  quibuscumque  rebus  poteris  —  poteris 
autem  plurimis  — ^  prospicias  et  consulas  rationibus 

Ep.  1,  3.    fallat,  etiam  (M.).    f.,  te  e,  (Crat.,  B.)? 

meis.  Yides  ex  senatus  consulto  proyinciam  esse  2 
habendam:  si  eam^  quod  eius  facere  potueris;  quam 
eipeditissimam  mihi  tradideris^  facilior  erit  mihi 
quasi  decursus  mei  temporis.  Quid  in  eo  genere 
dficere  possiS;  tui  consilii  est:  ego  te^  quod  tibi 
yeniet  in  mentem  mea  interesse,  valde  rogo.  Plu- 
ribus  yerbis  ad  te  scriberem^  si  aut  tua  humanitas 
longiorem  orationem  exspectaret  aut  id  fieri  nostra 
amicitia  pateretur  aut  res  verba  desideraret  ac  non 
pro  se  ipsa  loqueretur:  hoc  velim  tibi  persuadeas, 
si  rationibus  meis  provisum  a  te  esse  intellexerO; 
ms^am  te  ex  eo  et  perpetuam  voluptatem  esse 
capturum. 

m. 

Scr.  Brundisii  exennte  mense  Maio  a.  u.  c.  703. 

M.  CICERO  S.  D.  AP.  PULCHRO. 

A.  d.  XI.  Ealendas  lunias  Brundisium  quum  1 
venissem,  Q.  Fabius  Virgilianus,  legatus  tuus,  mihi 
praesto  fuit  eaque  me  ex  tuis  mandatis  monuit, 
quae  non  mihi,  ad  quem  pertinebant,  sed  universo 
senatui  venerant  in  mentem,  praesidio  firmiore  opus 
esse  ad  istam  provinciam;  censebant  enim  omnes 
fere,  ut  in  Italia  supplementum  meis  et  Bibuli  le- 
gionibus  scriberetur:  id  quum  Sulpicius  consul  pas- 
surum  se  negaret,  multa  nos  quidem  questi  sumus, 
sed  tantus  consensus  senatus  fuit,  ut  mature  pro- 
ficisceremur,  parendum  ut  fuerit,  itaque  fecimus. 
Nunc,  quod  a  te  petii  litteris  iis,  quas  Bomae  ta- 
bellariis  tuis  dedi,  velim  tibi  curae  sit,  ut,  quae 
successori  coniunctissimo  et  amicissimo  commodare 
potest  is,  qui  provinciam  tradit,  ut  ea  pro  nostra 
consociatissima   voluntate    cura    ac   diligentia  tua 

Ep.  2,  2.    quod  eius  f,  (MB.).    quoad  c.  f.  (edd.  vett.^? 
—  magnam  te  ex  (M.).    m.  me  ex  Milllex,  "B. 

complectare,  ut  omnes  iiitelligant  nec  me  benevo- 
lentiori  cuiquam  succedere  nec  te  amiciori  potuisse 
2  provinciam  tradere.  Ex  iis  litteris,  quarum  ad  me 
exemplum  misisti,  quas  in  senatu  recitari  voluisti, 
sic  intellexeram,  permultos  a  te  milites  esse  dimis- 
sos;  sed  mihi  Fabius  idem  demonstravit  te  id  co- 
gitasse  facere,  sed,  quum  ipse  a  te  discederet,  in- 
tegrum  militum  numerum  fuisse:  id  si  ita  est, 
pergratum  mihi  feceris,  si  istas  exiguas  copias, 
quas  habuisti,  quam  minime  imminueris;  qua  de  re 
senatus  consulta  quae  facta  sunt,  ad  te  missa  esse 
arbitror.  Equidem  pro  eo,  quanti  te  facio,  quid- 
quid  feceris,  approbabo,  sed  te  quoque  confido  ea 
facturum,  quae  mihi  intelliges  maxime  esse  accom- 
modata.  Ego  C.  Pomptinum,  legatum  meum,  Brun- 
disii  exspectabam  eumque  ante  Ealendas  lunias 
Brundisium  venturum  arbitrabar;  qui  quum  venerit, 
quae  primum  navigandi  nobis  facultas  data  erit, 
utemur. 

IV. 

Scr.  Brundisii  Nonis  luniis  a.  u.  c.  703. 

M.  CICERO  S.  B.  AP.  PULCHBO. 

1  Pridie  Nonas  lunias,  quum  essem  Brundisii,  lit- 
teras  tuas  accepi,  quibus  erat  scriptum  te  L.  Clo- 
dio  mandasse,  quae  illum  mecum  loqui  velles:  eum 
sane  exspectabam,  ut  ea,  quae  a  te  afferret,  quam 
primum  cognoscerem.  Meum  studium  erga  te  et 
officium,  tametsi  multis  iam  rebus  spero  tibi  esse 
cognitum,  tamen  in  iis  maxime  declarabo,  quibus 
plurimum  significare  potuero  tuam  mihi  existima- 
tionem  et  dignitatem  carissimam  esse.  Mihi  et 
Q.  Fabius  Virgilianus  et  C.  Flaccus  L.  f.  et  dili- 

Ep.  3,  2.    consulta  quae  (W.).     c,  q.  vulgo.  —  Brun^ 
disium  (M.).    [Brundisium']  Kleyn.,  B. 

gentissime  M.  Octavius  Cn.  f.  demonstravit  me  a  te 
plurimi  fieri;  quod  egomet  multis  argumentis  iam 
antea  iudicaram  maximeque  illo  libro  augurali;  quem 
ad  me  amantissime  scriptum  suavissimum  misisti. 
Mea  in  te  omnia  summae  necessitudinis  officia  con-  2 
stabunt;  nam  quum  te  ipsum^  ex  quo  tempore  tu 
me  diligere  coepisti,  quotidie  pluris  feci;  tum  ac- 
cesserunt  etiam  coniunctiones  necessariorum  tuorum 
—  duo  enim  duarum  aetatum  plurimi  facio,  Cn. 
Pompeium,  filiae  tuae  socerum,  et  M.  Brutum,  ge- 
nerum  tuum  —  coUegiique  coniunctio,  praesertim 
tam  honorifice  a  te  approbata,  non  mediocre  vin- 
culum  mihi  quidem  attulisse  videtur  ad  voluntates 
nostras  copulandas.  Sed  et,  si  Clodium  convenero, 
ex  illius  sermone  ad  te  scribam  plura  et  ipse  ope- 
ram  ^abo  te  ut  quam  primum  videam.  Quod  scri- 
bis  tibi  manendi  causam  eam  fuisse,  ut  me  conve- 
nireS;  id  mihi,  ne  mentiar,  est  gratum. 

V. 
Scr.  Trallibus  a.  d.  VI.  Kal.  Sext.  a.  u.  c.  703. 

M.  CICERO  S.  D.  AP.  PULCHRO. 

Tralles  veni  a.  d.  vi.  Kal.  Sext.  Ibi  mihi  praesto  1 
fuit  L.  Lucilius  cum  litteris  mandatisque  tuis;  quo 
quidem  hominem  neminem  potuisti  nec  mihi  ami- 
ciorem  nec,  ut  arbitror,  ad  ea  cognoscenda,  quae 
scire  volebam,  aptiorem  prudentioremve  mittere; 
ego  autem  et  tuas  litteras  legi  libenter  et  audivi 
Lucilium  diligenter.  Nunc,  quoniam  et  tu  ita  sen- 
tis  —  scribis  enim,  quae  de  nostris  officiis  ego  ad 
te  scripserim,  etsi  tibi  iucunda  fuerint,  tamen, 
quoniam   ex  alto  repetita  sint,   non  necessaria  te 

Ep.  4,  2.  omnia  summae  nec.  (Man.).  o.  summa  nec. 
M.,  vnlgo.  —  tuorum  —  duo  . . .  tuum  —  collegiique  (W.). 
*.:  duo  ...  t;  conl.  B.  —  dabo  te  (W.).  d.,  te  vulgo.  Ep. 
6,  1.    homine  neminem  (W.)? 

Cioeronis  epiat  L  ^ 

putasse  —  et  re  vera  eonfirmata  amicitia  et  per- 
specta  fide  commemoratio  officiorum  supervacanea 
est;  eam  partem  orationis  praetermittam*,  tibi  tamen 
agam^  ut  debeo^  gratias^  animadverti  enim  et  didici 
ex  tuis  litteris  te  omnibus  in  rebus  habuisse  ratio- 
nem^  ut  mihi  consuleres  praestitueresque  et  prae- 
parares  quodammodo  omnia^  quo  mea  ratio  facilior 

2  et  solutior  esse  posset.  Hoc  tuum  officium  qumn 
mihi  gratissimum  esse  dicam^  sequitur  illud^  ut  te 
existimare  velim  mihi  magnae  curae  fore  atque 
esse  iam^  primum  ut  ipse  tu  tuique  omnes^  deinde 
ut  etiam  reliqui  scire  possint  me  tibi  esse  amicis- 
simum;*  quod  quibus  adhuc  non  satis  est  perspectum^ 
ii  mihi  nolle  magis  nos  hoc  animo  esse  quam  non 
intelligere  videntur;  sed  profecto  intelligent,  neque 
enim  obscuris  personis  nec  parvis  in  causis  res 
agetur.    Sed  haec  fieri  melius  quam  dici  aut  scribi 

3  volo.  Quod  itinerum  meorum  ratio  te  nonnuUam 
in  dubitationem  videtur  adducere,  visurusne  me  sis 
in  provincia;  ea  res  sic  se  habet:  Brundisii  quum 
loquerer  cum  Phania^  liberto  tuo,  veni  in  eum  ser- 
monem,  ut  dicerem  me  libenter  ad  eam  partem 
provinciae  primum  esse  venturum,  quo  te  maxime 
velle  arbitraretur;  tunc  mihi  ille  dixit,  quod  classe 
tu  velles  decedere,  per  fore  accommodatum  tibi,  si 
ad  illam  maritimam  partem  provinciae  navibus  ac- 
cessissem;  dixi  me  esse  facturum,  itaque  fecissem^ 
nisi  mihi  L.  Clodius  noster  Corcyrae  dixisset  mi- 
nime  id  esse  faciendum;  te  Laodiceae  fore  ad  meum 
adventum:  erat  id  mihi  multo  brevius  multoque 
commodiuS;  quum  praesertim  te  ita  malle  arbitrarer; 

4  tua  ratio  postea  est  commutata.  Nunc  quid  fieri 
possit,  tu  facillime  statues;  ego  tibi  meum  consilium 

Ep.  5,  1.  8,  est,  eam  (vulgo).  8.  est  — ,  eam  B.  3.  sic 
ee  Tidbet  (Graev.).  8ic  sic  h.  Ml.  8ic  8i  h,  M2.  sic  h, 
V.,  B.  —  tum  mihi  ille  (W.)?  3.  et  4.  Laodiceae  (vulgo). 
JLaudiceae  MB. 


EPISTOLARUM  III.  5.  6.  67 

exponam:  pr.  Ealendas  Sextiles  puto  me  Laodiceae 
fore;  perpaucos  dies;  dum  pecunia  accipitur,  quae 
milii  ex  publica  permutatione  debetur,  commorabor; 
deinde  iter  faciam  ad  exercitum,  ut  circiter  Idus 
Sextiles  putem  me  ad  Iconium  fore.  Sed,  si  quid 
nunc  me  fallit  in  scribendo  —  procul  enim  aberam 
ab  re  ipsa  et  a  locis  — ,  simul  ac  progredi  coe- 
pero,  quam  celerrime  potero  et  quam  creberrimis 
Utteris  faciam  ut  tibi  nota  sit  omnis  ratio  dierum 
atque  itinerum  meorum.  Oneris  tibi  imponere  nec 
audeo  quidquam  nec  debeo;  sed,  quod  commodo 
tuo  fieri  possit,  utriusque  nostrum  magni  interes^, 
nt  te  videam  ante,  quam  decedas:  quam  facultatem 
si  quis  casus  eripuerit,  mea  tamen  in  te  omnia 
officia  constabimt  non  secus  ac  si  te  yidissem*,  tibi 
de  nostris  rebus  nihil  sum  ante  mandaturus  per 
litteras,  quam  desperaro  coram  me  tecum  agero 
posse.  Quod  te  a  Scaevola  petisse  dicis,  ut,  duni  5 
tu  abesses,  ante  adventum  meum  provinciae  prae- 
esset,  eum  ego  Ephesi  vidi  fuitque  mecum  fami- 
liariter  triduum  illud,  quod  ego  Ephesi  commoratus 
sum,  nec  ex  eo  quidquam  audivi,  quod  sibi  a  te 
mandatum  diceret.  Ac  sane  vellem  potuisset  ob- 
sequi  voluntati  tuae;  non  enim  arbitror  noluisse. 

VI. 

Scr.  in  castris  ad  Iconium  pr.  Kal.  Sept.  a.  n.  c.  703. 

M.  CICERO  S.  D.  AP.  PULCHRO. 

Quum  meum  factum  cum  tuo  comparo,  etsi  non  i 
magis  mihi  faveo  in  nostra  amicitia  tuenda  quam 
tibi,  tamen  multo  magis  meo  facto  delector  quam 
tuo.    Ego  enim  Brundisii  quaesivi  ex  Phania,  cuius 
mih^videbar  et  fidelitatem  erga  te  perspexisse  et 

Ep.  6,  4.     celerrime  (Pal.  6).     cehrrimis  M.     celerrimis 
nuntiis  (Klotz.)? 

nosse  locuin,  qaem  apud  te  is  teneret,  qnam  in 
partem  proyinciae  maxime  putaret  te  yelle  nt  in 
succedendo  primnm  yenirem;  qnum  ille  mihi  respon- 
disset  nihil  me  tibi  gratios  facere  posse,  qnam  si 
ad  Sidam  navigassem;  etsi  minos  dignitatis  babebat 
ille   adventus   et   ad   mnltas   res   mihi  minns  erat 

2  aptus,  tamen  ita  me  dixi  esse  factomm.  Idem  ego, 
qunm  L.  Clodium  Corcyrae  conyenissem,  hominem 
ita  tibi  coniunctum,  ut  mihi,  cum  illo  quum  loque- 
rer,  tecum  loqui  viderer,  dixi  ei  me  ita  facturam 
esse,  ut  in  eam  partem,  quam  Phania  rogasset^  pri- 
mum  yenirem;  tunc  ille,  mihi  quum  gratias  egisset^ 
magno  opere  a  me  petiyit,  ut  Laodiceam  protinus 
irem;  te  in  prima  provincia  yelle  esse,  ut  quam 
primum  decederes;  quin,  nisi  ego  successor  essem, 
quem  tu  cuperes  videre,  te  antea,  quam  tibi  suc- 
cessum  esset^  decessurum  foisse  —  quod  quidem 
erat  consentaneum  cum  iis  litteris,  quas  ego  Bo- 
mae  acceperam,  ex  quibus  perspexisse  mihi  yidebar, 
quam  festinares  decedere  — ;  respondi  Clodio  me 
ita  esse  facturum  ac  mulio  quidem  libentius,  quam 
si  illud  esset  faciendum,  quod  promiseram  Phaniae: 
itaque  et  consilium  mutavi  et  ad  te  statim  mea 
manu  scriptas  litteras  misi^  quas  quidem  ex  tuis 
litteris  intellexi  satis  mature   ad   te  esse   perlatas. 

8  Hoc  ego  meo  facto  valde  delector^  nihil  enim  potuit 
fieri  amantius;  considera  nunc  vicissim  tuum:  non 
modo  ibi  non  foisti,  ubi  me  quam  primum  yidere 
posses;  sed  eo  discessisti^  quo  ego  te  ne  persequi 
quidem  possem  triginta  diebus^  qui  tibi  ad  dece- 
dendum  lege^  ut  opinor^  Comelia  constituti  essenty 
ut  tuum  factum  iis,  qui,  quo  animo  inter  nos  simus, 
ignorant;   alieni  hominis^   ut  levissime   dicam,   ct 

Ep.  6,  2.  tum  ille,  mihi  (W.)?  —  fuisse  —  guod  . . .  dc- 
cedere  — ;  resp,  (W.).  /".:  quod  . .  .  deeedere.  resp,  vnlgo. 
3.  ignorant  (V.).  ignorent  MB.  Jeinssime  (M.).  lenissime 
Mart.-L.,  6. 

fugientis  congressam^  meum  vero  coniunctissimi  et 
amicissimi  esse  videatur.  Ac  mihi  tamen,  ante-  4 
quam  in  provinciam  veni,  redditae  sunt  a  te  litte- 
rae,  quibus  etsi  te  Tarsum  proficisci  demonstrabas, 
tamen  mihi  non  dubiam  spem  mei  conveniendi  af- 
ferebaS;  quum  interea,  credo  equidem,  malevoli  ho- 
mines  —  late  enim  patet  hoc  vitium  et  est  in 
multis  — ,  sed  tamen  probabilem  materiem  nacti 
sermonis  ignari  meae  constantiae  conabantur  alie- 
nare  a  te  voluntatem  meam,  qui  te  forum  Tarsi 
agere,  statuere  multa,  decemere;  iudicare  dicerent, 
quum  posses  iam  suspicari  tibi  esse  successum;  quae 
ne  ab  iis  quidem  fieri  solerent,  qui  brevi  tempore 
sibi  succedi  putarent.  Horum  ego  sermone  non  5 
movebar,  quin  etiam^  credas  mihi  velim,  si  quid  tu 
ageres,  levari  me  putabam  molestia  et  ex  annua 
provincia,  quae  mihi  longa  videretur,  prope  iam 
undecim  mensum  provinciam  factam  esse  gaude- 
bam,  si  absenti  mihi  unius  mensis  labor  detractus 
esset:  illud,  vere  dicam,  me  movet,  in  tanta  mili- 
tum  paucitate  abesse  tres  cohortes,  quae  sint  ple- 
nissimaC;  nec  me  scire  ubi  sint;  molestissime  autem 
fero,  quod^  te  ubi  visurus  sim,  nescio,  eoque  ad  te 
tardius  scripsi;  quod  quotidie  te  ipsum  exspectabam, 
quum  interea  ne  litteras  quidem  ullas  accepi,  quae 
me  docerent,  quid  ageres  aut  ubi  te  visurus  essem. 
Itaque  virum  fortem  mihique  in  primis  probatum, 
D.  Antonium,  praefectum  evocatorum,  misi  ad  te, 
cui,  si  tibi  videretur,  cohortes  traderes,  ut,  dum 
tempus  anni  esset  idoneum,  aliquid  negotii  gerere 
possem;  in  quo,  tuo  consilio  ut  me  sperarem  esse 
usurum,  et  amicitia  nostra  et  litterae  tuae  fecerant, 
quod  ne  nunc  quidem  despero;  sed  plane,  quando 
aut  ubi  te  visurus  sim,  msi  ad  me  scripseris;  ne 

Ep.  6,  5.     D.  Antonium  (Baiteri  conj.}.     didt  A.  M.. 
Antonium  vulgo. 

6  suspicari  quidem  possum.  Ego,  ut  me  tibi  amicis- 
simum  esse  et  aequi  et  iniqui  intelligant,  curabo: 
de  tuo  in  me  animo  iniquis  secus  existimandi  vi- 
deris  nonnihil  loci  dedisse;  id  si  correxeris,  milii  valde 
gratum  erit.  Et,  ut  habere  rationem  possiS;  quo 
loco  me  salva  lege  Comelia  convenias,  ego  in  pro- 
vinciam  veni  pridie  Kalendas  Sextiles,  iter  in  Cili- 
ciam  facio  per  Cappadociam,  castra  movi  ab  Iconio 
pridie  Kalendas  Septembres.  Nunc  tu  et  ex  diebus 
et  ex  ratione  itineris,  si  putabis  me  esse  convenien- 
dum,  constitues,  quo  loco  id  commodissime  fieri 
possit  et  quo  die. 

VII. 

Scr.  Laodiceae  circiter  Id.  Februarias  a.  n.  c.  704. 

M.  CICERO  S.  D.  AP.  PULCHRO. 

1  Pluribus  verbis  ad  te  scribam,  quum  plus  otii 
nactus  ero:  haec  scripsi  subito,  quum  Bruti  pueri 
Laodiceae  me  convenissent  et  se  Bomam  properare 
dixissent;  itaque  nullas  iis  praeterquam   ad   te  et 

2  ad  Brutum  dedi  litteras.  Legati  Appiani  mihi  vo- 
lumen  a  te  plenum  querelae  iniquissimae  reddide- 
runt,  quod  eorum  aedificationem  litteris  meis  impe- 
dissem;  eadem  autem  epistola  petebas,  ut  eos  quam 
primum,  ne  in  hiemem  inciderent^  ad  faculte.tem 
aedificandi  liberarem;  et  simul  peracute  querebare^ 
quod  eos  tributa  exigere  vetarem,  priusquam  ego  re 
cognita  permisissem;  genus  enim  guoddam  fuisse  im- 
pediendi;  quum  ego  cognoscere  non  possem,  nisi  quum 

3  ad  hiemem  me  ex  Cilicia  recepissem.  Ad  onmia 
accipe  et  cognosce  aequitatem  expostulationis  tuae: 
primum;  quum  ad  me  aditum  esset  ab  iis^  qui  di- 
cerent  a  se  intolerabilia  tributa  exigi^  quid  habuit 

Ep.  6,  6.      eurabo:  tu  de  tuo  (W.)?     c:  de  tuo  'M.B, 
Ep.  7,  1.    Laodiceae  (edd.  vett.).    Laud.  MB. 

iniquitatis  me  scribere,  ne  facerent,  antequam  ego 
rem  causamque  cognossem?  Non  poteram,  credo, 
ante  hiemem;  sic  enim  scribis:  quasi  vero  ad  cogno- 
scendum  ego  ad  illos,  non  illi  ad  me  venire  de- 
buerint.  „Tam  longe?"  inquis.  Quid?  quum  dabas 
iis  litteras,  per  quas  mecum  agebas,  ne  eos  impe- 
direm,  quo  minus  ante  hiemem  aedificarent,  non 
eos  ad  me  venturos  arbitrabare?  tametsi  id  quidem 
fecerunt  ridicule;  quas  enim  litteras  afferebant,  ut 
opus  aestate  facere  possent,  eas  mihi  post  brumam 
reddiderunt.  Sed  scito  et  multo  plures  esse,  qui 
de  tributis  recusent,  quam  qui  exigi  velint,  et  me 
tamen,  quod  te  velle  existimem,  esse  facturum.  De 
Appianis  hactenus.  A  Pausania,  Lentuli  liberto,  4 
accenso  meo,  audivi,  quum  diceret  te  secum  esse 
questum,  quod  tibi  obviam  non  prodissem.  Scilicet 
contempsi  te,  nec  potest  fieri  me  quidquam  super- 
bius!  quum  puer  tuus  ad  me  secunda  fere  vigilia 
venisset  isque  te  ante  lucem  Iconium  mihi  ventu- 
rum  nuntiasset,  incertumque,  utra  via,  quum  essent 
duae,  altera  *  Varronem,  tuum  familiarissimum,  al- 
tera  Q.  Leptam,  praefectum  fabrum  meum,  tibi  ob- 
viam  misi.  Mandavi  utrique  eorum,  ut  ante  ad 
me  t  excurrerent,  ut  tibi  obviam  prodire  possem: 
currens  Lepta  venit  mihique  nuntiavit  te  iam  castra 
praetergressum  esse;  confestim  Iconium  veni;  cetera 
iam  tibi  nota  sunt.  An  ego  tibi  obviam  non  pro- 
direm,  primum  Ap.  Claudio,  deinde  imperatori,  deinde 
more  maiorum,  deinde,  quod  caput  est,  amico?  qui 
in  isto  genere  multo  etiam  ambitiosius  facere  so- 
leam,  quam  honos  meus  et  dignitas  postulat.  Sed  5 
haec  hactenus:  illud  idem  Pausania  dicebat  te 
dixisse:   „quid?   Appius  Lentulo,   Lentulus   Ampio 

Ep.  7,  3.  %llo8,  ac  non  (W.)?  4.  aUera  *  Varronem 
(W.).  a,  M,  Varr.  (W.)?  a.  Varr.  M.,  vulgo.  —  me  t«c- 
currerent  (W.).    me  cwrr,  (W.)  aut  me  recurr,  (Jlti3L.V 

processit  obviam,  Cicero  Appio  noluit?"  Quaeso^ 
etiamne  tu  has  ineptias^  homo  mea  sententia  summa 
prudentia;  multa  etiam  doctrina;  plurimo  rerum  usu^ 
addo  urbanitatem,  quae  est  virtus,  ut  Stoici  rectis- 
sime  putant?  ullam  Appietatem  aut  Lentulitatem 
valere  apud  me  plus  quam  omamenta  virtutis  existi- 
mas?  Quum  ea  consecutus  nondum  eram^  quae 
sunt  hominum  opinionibus  ampUssima,  tamen  ista 
vestra  nomina  numquam  sum  admiratus;  viros  eos^ 
qui  ea  vobis  reliquissent,  magnos  arbitrabar:  postea 
vero  quam  ita  et  cepi  et  gessi  maxima  imperia^  ut 
mihi  nihil  neque  ad  honorem  neque  ad  gloriam  ac- 
quirendum  putarem,  superiorem  quidem  numquam^ 
sed  parem  vobis  me  speravi  esse  factum.  Nec 
mehercule  aliter  vidi  existimare  vel  Cn.  Pompeium, 
quem  omnibus,  qui  umquam  fuerunt,  vel  P.  Len- 
tulum,  quem  mihi  ipsi  antepono:  tu  si  aliter  existi- 
mas,  nihil  errabis,  si  paullo  diligentius,  ut,  quid  sit 
svyiveia,  quid  sit  nobilitas,  intelligas,  AthenodoruSy 
Sandonis  filius,  quid  de  his  rebus  dicat,  attenderis. 
6  Sed,  ut  ad  rem  redeam,  me  tibi  non  amicum  modo^ 
verum  etiam  amicissimum  existimes  velim:  profecto 
omnibus  officiis  meis  efficiam,  ut  ita  esse  vere  possis 
iudicare.  Tu  autem  si  id  agis;  ut  minus  mea  causa^ 
dum  ego  absim^  debere  videaris^  quam  ego  tua  la- 
borarim,  libero  te  ista  cura: 

jcaQ^  iyLOiya  xal  aHoi, 

0?  KB  liB  tiinij0ov0i,  (idkiata  8h  fiijtiBta  ZBiig. 

Si  autem  natura  es  g^Uaitiog,  illud  non  perficies 
quo  minus  tua  causa  velim,  hoc  assequere,  ut,  quam 
in  partem  tu  accipias^  minus  laborem.  Haec  ad  te 
scripsi  liberius  fretus  conscientia  officii  mei  bene- 
volentiaeque,  quam  a  me  certo  iudicio  susceptam, 
quoad  tu  voles,  conservabo. 

Ep.  1,  5.     putant?  uUam  (W.).     p.;  —  uHam  B.  — 
quid  de  iis  r.  (W.)?    6.    absim  (M.).    absum  N.,  B. 

vni. 

Scr.  in  castris  in  agro  Mopsuhestiae  a.  d.  VIII.  Idus  Octobres 

a.  u.  c.  703. 

M,  CICEEO  S.  D.  AP.  PULCHRO. 

Etsi^  quantum  ex  tois  litteris  intelligere  potui;  i 
videbam  te  hanc  epistolam;  quum  ad  urbem  esseS; 
esse  lecturum  refrigerato  iam  levissimo  sermone 
hominum  provincialium^  tamen^  quum  tu  tam  multis 
yerbis  ad  me  de  improborum  oratione  scripsisses^ 
faciendum  mihi  putavi,  ut  tuis  litteris  brevi  respon- 
derem.  Sed  prima  duo  capita  epistolae  tuae  tacita  2 
mihi  quodammodo  relinquenda  sunt;  nihil  enim 
habent;  quod  definitum  sit  aut  certum^  nisi  me 
Yultu  ei  tacitumitate  significasse  tibi  non  esse  ami- 
cum,  idque  pro  tribunali,  quum  aliquid  ageretur, 
et  nonnullis  in  conviviis  intelligi  potuisse.  Hoc  to- 
tum  nihil  esse  possum  iatelligere;  sed^  quum  sit 
nihil^  ne  qui  dicatur  quidem  intelligo:  illud  quidem 
sciO;  meos  multos  et  illustres  et  ex  superiore  et  ex 
aequo  loco  sermones  habitos  cum  tua  summa  laude 
et  cum  magna  significatione  nostrae  familiaritatis 
ad  te  vere  potuisse  deferri.  Nam^  quod  ad  legatos 
attinet;  quid  a  me  fieri  potuit  aut  elegantius  aut 
iustiuS;  quam  ut  sumptus  egentissimarum  civitatum 
minuerem  siue  ulla  imminutione  dignitatis  tuae^ 
praesertim  ipsis  civitatibus  postulantibus?  nam  mihi 
totum  genus  legationum  tuo  nomine  proficiscentium 
notum  non  erat.  Apameae  quum  essem^  multarum 
civitatum  principes  ad  me  detulerunt  sumptus  de- 
cerni  legatis  nimis  magnos^  quum  solvendo  civitates 
non  essent.    Hic  ego  multa  simul  cogitavi.    Primum  3 

Ep.  8,  2.  qui  dicatur  (W.).  quid  d.  M.,  vulgo.  — 
magna  sign.  (Crat.).  m,  soUicitudine  (soU.  ex  parte  eraso) 
sign,  M.    m,  [soUicitudine]  s.  6. 

te,  hominem  non  solum  sapientem,  verum  etiam^ 
ut  nunc  loquimur,  urbanum;  non  arbitrabar  genere 
isto  legationum  delectari,  idque  me  arbitror  Sjn- 
nadis  pro  tribunali  multis  verbis  disputavisse:  pri- 
mum    Ap.   Claudium    senatui    populoque    Bomano 
non  Midaeensium  testimonio  —  in  ea  enim  civitate 
mentio  facta  est  — ,  sed  sua  sponte  esse  laudatum; 
deinde   me   ita   vidisse   accidere  multis,   ut  eorum 
causa  legationes  Bomam  venirent,  sed  iis  legatio- 
nibus  non  meminisse  [me]  ullum  tempus  laudandi 
aut  locum  dari;   studia  mihi  eorum  placere,  quod 
in  te  bene   merito    grati   essent,   consilium  totum 
videri   minime   necessarium;   si   autem   vellenl  de- 
clarare  in  eo  officium  suum,  laudaturum  me,  si  qui 
suo  sumptu  functus  esset  officio,  concessurum,  si 
legitimo,  non  permissurum,  si  infinito.    Quid  in  me 
reprehendi  potest?  nisi  quod  addis  visum  esse  qui- 
busdam  edictum  meum  quasi  consulto  ad  istas  le- 
gationes    impediendas    esse    accommodatum.     lam 
non  tam  mihi  videntur  iniuriam  facere  ii,  qui  haec 
disputant,   quam  si  cuius  aures   ad  hanc  disputa- 
4  tionem   patent.     Eomae    composui   edictum;    nihil 
addidi,   nisi   quod,   publicani  me   rogarunt,   quum 
Samum  ad  me  venissent,  ut  de  tuo  edicto  totidem 
verbis  transferrem   in   meum.    Diligentissime  scri- 
ptum  caput  est,  quod  pertinet  ad  minuendos  sdmp- 
tus  civitatum:  quo  in  capite  sunt  quaedam  nova, 
salutaria  civitatibus,  quibus  ego  magno  opere  de- 
lector;  hoc  vero,  ex  quo  suspicio  nata  est  me  ex- 
quisisse  aliquid,  in  quo  te  offenderem,  tralaticium 
est.    Neque  enim  eram  tam  desipiens,  ut  privatae 
rei  causa  legari  putarem,  qui,  et  tibi  non  privato 

Ep.  8,  3.  sed  iis  leg,  (W.).  sed  his  l,  vnlgo.  —  memi' 
nisse  [me]  uUum  (W.).  meminissem  u.  M.  meminisse  u.  B. 
—  Quid  in  me  repr.  (Or.  conj.).  Q,  enim  r^.  M.,  B.  4. 
nisi  quod,  pu^licani  (W.).  n.  quod  p.  vulgo.  —  gui,  et  tibi 
(W.).    qui  et  t.  vulgo. 

et  pro  re  non  privata  sua,  sed  publica,  non  in  pri- 
vato,  sed  in  publico  orbis  terrae  eonsilio,  id  est  in 
senatu,  ut  gratias  agerent,  mittebantur;  neque, 
quum  edixi,  ne  quis  iniussu  meo  proficisceretur,  ex- 
clusi  eos,  qui  me  in  castra  et  qui  trans  Taurum 
persequi  non  possent;  nam  id  est  maxime  in  tuis 
Utteris  irridendum;  quid  enim  erat,  quod  me  per- 
sequerentur  in  castra  Taurumve  transirent,  quuni 
ego  Laodicea  usque  ad  Iconium  iter  ita  fecerim,  ut 
me  omnium  illarum  dioecesium,  quae  cis  Taurum 
sunt,  omniumque  earum  civitatum  magistratus  lega- 
tionesque  convenirent?  nisi  forte  postea  coeperunt  5 
legare,  quam  ego  Taurum  transgressus  sum:  quod 
certe  non  ita  est;  quum  enim  Laodiceae,  quum 
Apameae,  quum  Synnadis,  quum  Philomelii,  quum 
Iconii  essem,  quibus  in  oppidis  omnibus  commora- 
tus  sum,  omnes  iam  istius  generis  legationes  erant 
constitutae.  Atque  hoc  tamen  te  scire  volo,  me  de 
isto  sumptu  legationum  aut  minuendo  aut  remit- 
tendo  decrevisse  nihil,  nisi  quod  principes  civitatum 
a  me  postulassent,  ne  in  venditionem  tributorum 
et  illam  acerbissimam  exactionem,  quam  tu  non 
ignoras,  capitum  atque  ostiorum  inducerentur  sump- 
tus  minime  necessarii;  ego  autem,  quum  hoc  susce- 
pissem  non  solum  iustitia,  sed  etiam  misericordia 
adductus,  ut  levarem  miseriis  perditas  civitates  et 
perditas  maxime  per  magistratus  suos,  non  potui 
in  illo  sumptu  non  necessario  negligens  esse.  Tu, 
si  istiusmodi  sermones  ad  te  delati  de  me  sunt, 
non  debuisti  credere;  si  autem  hoc  genere  delecta- 
ris,  ut,  quae  tibi  in  mentem  veniant,  aliis  attribuas, 
genus  sermonis  inducis  in  amicitiam  minime  libe- 
rale.    Ego,  si  in  provincia  de  tua  fama  detrahere 

umquam  cogitassem^  non  oA  generum  tuum  *  neq^ 
ad  libertum  Brundisii  neque  ad  praefectum  fabrum 
Corcyrae,  quem  in  locum  me  venire  velles,  rettu- 
lissem.  Quare  potes  doctissimis  hominibus  aucto- 
ribus^  quorum  sunt  de  amicitia  gerenda  praeclaris- 
sime  scripti  libri^  genus  hoc  totum  orationis  tollere: 
„disputabant;  ego  contra  disserebam:  dicebant;  ega 

6  negabam".  An  mihi  de  te  nihil  esse  dictum  um- 
quam  putas?  ne  hoc  quidem,  quod,  quum  me  Lao- 
diceam  venire  voluisses,  Taurum  ipse  transisti? 
quod  iisdem  diebus  meus  conventus  erat  Apameae^ 
Synnadae,  Philomelii,  tuus  Tarsi?  Non  dicam  plura, 
ne,  in  quo  te  obiurgem,  id  ipsum  videar  imitari: 
illud  dicam^  ut  sentio:  si  ista^  quae  alios  loqui  dicis^. 
ipse  sentis^  tua  summa  culpa  est;  sin  autem  alii 
tecum  haec  loquuntur^  tua  tamen^  quod  audis^  culpa 
nonnuUa  est.  Mea  ratio  in  tota  amicitia  nostoi^ 
constans  et  gravis  reperietur;  quod  si  qui  me  astu- 
tiorem  fingit,  quid  potest  esse  calidius  quam,  quum 
te  absentem  semper  defenderim,  quum  praesertim 
mihi  usu  venturum  non  arbitrarer,  ut  ego  quoque 
a  te  absens  defendendus  essem,  nunc  committere,. 
ut  tu  iure  optimo  me   absentem  deserere   possis? 

7  Unum  genus  excipio  sermonis,  in  quo  persaepe  ali- 
quid  dicitur^  quod  te  putem  noUe  dici^  si  aut  lega- 
torum  tuorum  cuipiam  aut  praefectorum  aut  tribu- 
norum  militum  male  dicitur:  quod  tamen  ipsum 
non  mehercule  adhuc  accidit,  me  audiente  ut  aut 
gravius  diceretur  aut  in  plures,  quam  mecum  Cor- 
cyrae  Clodius  est  locutus,  quum  in  eo  genere  maxime 
quereretur  te   aliorum  improbitate  minus  felicem^ 

Ep.  8,  5.  cog^t,  non  ad  generum  tuum  *  neque  ad  Zider- 
tum  (Vict.).  Excidit  aut  Romae  (V.)  aut  Tarenti  (Bengel.). 

faisse.  Hos  ego  sermones;  quod  et  multi  sunt  et 
tuam  existimationem^  ut  ego  sentio^  non  offendunt, 
lacessivi  numquam^  sed  non  valde  repressi.  Si  quis 
est^  qui  neminem  bona  fide  in  gratiam  putet  redire 
posse^  non  nostram  is  perfidiam  coarguit,  sed  indi- 
cat  suam^  simulque  non  de  me  is  peius  quam  de 
te  existimat;  sin  autem  quem  mea  instituta  in  pro- 
yinciaf  non  delectant  et  quadam  dissimilitudine  in- 
stitutorum  meorum  ac  tuorum  laedi  se  putat,  quum 
uterque  nostrum  recte  fecerit,  sed  non  idem  uter- 
que  secutus  sit,  hunc  ego  amicum  habere  non  curo. 
Liberalitas  tua,  ut  hominis  nobilissimi,  latius  in  8 
provincia  patuit:  nostra  si  angustior  est  —  etsi  de 
tua  prolixa  beneficaque  natura  limavit  aliquid  poste- 
rior  annus  propter  quandam  tristitiam  temporum  — , 
non  debent  mirari  homines,  quum  et  natura  sem- 
per  ad  largiendum  ex  alieno  fuerim  restrictior  et 
temporibus,  quibus  alii  moventur,  iisdem  ego  mo- 
vear,  me  esse  acerbum  sibi,  ut  sim  dulcis  mihi. 
De  rebus  urbanis  quod  me  certiorem  fecisti,  quum  9 
per  se  mihi  gratum  fuit,  tum  quod  significasti  tibi 
omnia  mea  mandata  curae  fore;  in  quibus  unum 
illud  te  praecipue  rogo  ut  cures,  ne  quid  mihi  ad 
hoc  negotii  aut  oneris  accedat  aut  temporis,  Hor- 
tensiumque,  nostrum  collegam  et  familiarem,  roges, 
ut,  si  umquam  mea  causa  quidquam  aut  sensit  aut 
fecit,  de  hac  quoque  sententia  bima  decedat,  qua 
mihi  nihil  potest  esse  inimicius.  De  nostris  rebus  lo 
quod  scire  vis,  Tarso  Nonis  Octobribus  ad  Ama- 
num  versus  profecti  sumus;  haec  scripsi  postridie 
eius  diei,  quum  castra  haberem  in  agro  Mopsu- 
hestiae.  Si  quid  egero,  scribam  ad  te,  neque  do- 
mum  umquam  ad  me  litteras  mittam,  quin  adiungam 

eas,  quas  tibi  reddi  velim.  De  Parthis  quod  quae- 
ris,  fuisse  nullos  puto;  Arabes  qui  fuerunt  admixto 
Parthico  omatu,  dicuntur  omnes  revertisse;  hostem 
esse  in  Syria  negant  uUum.  Tu  velim  ad  me  quam 
saepissime  et  de  tuis  rebus  scribas  et  de  meis  et 
de  omni  rei  publicae  statu,  de  quo  sum  sollicitus 
eo  magis,  quod  ex  tuis  litteris  cognovi  Pompeium 
nostrum  in  Hispaniam  iturum. 

IX. 

Scr.  Laodiceae  mense  Februario  (inter  Idus  et  VI.  Kal.  Mart.) 

a.  u.  c.  704. 

M,  CICERO  AP.  PULCHRO  S. 

Vix  tandem  legi  litteras  dignas  Ap.  Glaudio, 
plenas  humanitatis^  officii^  diligentiae.  Aspectus 
videlicet  urbis  tibi  tuam  pristinam  urbanitatem  red- 
didit:  nam^  quas  ex  itinere,  antequam  ex  Asia  egres- 
sus  es^  ad  me  litteras  misisti^  unas  de  legatis  a  me 
prohibitis  proficisci,  alteras  de  Appianorum  aedi- 
ficatione  impedita,  legi  perinvitus;  itaque  conscientia 
meae  constantis  erga  te  voluntatis  rescripsi  tibi 
subiratus.  lis  vero  litteris  lectis,  quas  Philotimo, 
liberto  meo,  dedisti,  cognovi  intellexique  in  pro- 
vincia  multos  fuisse,  qui  nos,  quo  animo  inter  nos 
sumus,  esse  noUent,  ad  urbem  vero  ut  accesSeris 
vel  potius  ut  primum  tuos  videris,  cognosse  te  ex 
iis,  qua  in  te  absentem  fide,  qua  in  omnibus  offi- 
ciis  tuendis  erga  te  observantia  et  constantia  fuis- 
sem.  Itaque  quanti  illud  me  aestimare  putas^  quod 
est  in  tuis  litteris  scriptum,  si  quid  inciderit,  quod 
ad  meam  dignitatem  pertineat,  etsi  vix  fieri  possit, 
tamen  te  parem  mihi  gratiam  relaturum!  tu  vero 
facile  facies;  nihil  est  enim,  quod  studio  et  bene- 
volentia  vel  amore  potius  effici  non  possit.  Ego, 
etsi  et  ipse  ita  iudicabam  et  fiebam  crebro  a  meis 
per  litteras  certior^  tamen  maximam  laetitiam  cepi 

ex  tuis  litteris  de  spe  minime  dubia  et  plane  ex- 
plorata  triumphi  tui,  neque  vero  ob  eam  causam, 
quo  ipse  facilius  consequerer  —  nam  id  quidem 
^EmxovQeiov  est  — ,  sed  mehercule,  quod  tua  digni- 
tas  atque  amplitudo  mihi  est  ipsa  cara  per  se: 
quare,  quoniam  plures  tu  habes  quam  ceteri,  quos 
scias  in  hanc  provinciam  proficisci,  quod  te  adeunt 
fere  omnes,  si  quid  velis,  gratissimum  mihi  feceris, 
si  ad  me,  simulatque  adeptus  eris,  quod  et  tu  con- 
fidis  et  ego  opto,  litteras  miseris.  Longi  subsellii, 
ut  noster  Pompeius  appellat,  iudicatio  et  mora  si 
quem  tibi  item  unum  alterumve  diem  abstulerit  — 
quid  enim  potest  amplius?  — ,  tua  tamen  dignitas 
suum  locum  obtinebit;  sed,  si  me  diligis,  si  a  me 
diligi  vis,  ad  me  litteras,  ut  quam  primum  laetitia 
afficiar,  mittito.  Et  velim,  reliquum  quod  est  pro-  3 
missi  ac  muneris  tui,  mihi  persolvas:  quum  ipsam 
cognitionem  iuris  augurii  consequi  cupio,  tum  me- 
hercule  tuis  incredibiliter  studiis  erga  me  muneri- 
busque  delector.  Quod  autem  a  me  tale  quiddam 
desideras,  sane  mihi  considerandum  est,  quonam  te 
remunerer  potissimum  genere;  nam  profecto  non 
est  meum,  qui  in  scribendo,  ut  soles  admirari,  tan- 
tum  industriae  ponam,  committere,  ut  negligens  in 
scribendo  fuisse  videar,  praesertim  quum  id  non 
modo  negligentis,  sed  etiam  ingrati  animi  crimen 
futurum  sit.  Verum  haec  videbimus:  illud,  quod  't 
polliceris,  velim  pro  tua  fide  diligentiaque  et  pro 
nostra  non  instituta,  sed  iam  inveterata  amicitia 
cures  et  enitare,  ut  supplicatio  nobis  quam  honori- 
ficentissime  quam  primumque  decernatur.  Omnino 
serius  misi  litteras,  quam  vellem,  in  quo  quum 
difficultas  navigandi  fuit  odiosa,  tum  in  ipsum  dis- 
cessum  senatus  incidisse   credo  meas  litterasj   sed 

id  feci  adductus  auctoritate  et  consilio  tuo,  idque 
a  me  recte  factum  puto,  quod  non  statim,  ut  ap- 
pellatus  imperator  sim,  sed  aliis  rebus  additis  aesti- 
visque  confectis  litteras  miserim.  Haec  igitur  tibi 
erunt  curae,  quemadmodum  ostendis,  meque  totum 
et  mea  et  meos  commendatos  habebis. 

X. 

Scr.  Laodiceae  mense  Maio  (inter  Kal.  et  Nonas)  a.  u.  c.  704. 

M,  CICERO  AP.  PULCHRO  S. 

1  Quum  est  ad  nos  allatum  de  temeritate  eorum, 
qui  tibi  negotium  facesserent,  etsi  graviter  primo 
nuntio  commotus  sum,  quod  nihil  tam  praeter  opi- 
nionem  meam  accidere  potuit,  tamen,  ut  me  col- 
legi,  cetera  mihi  facillima  videbantur,  quod  et  in 
te  ipso  maximam  spem  et  in  tuis  magnam  habe- 
bam  multaque  mihi  veniebant  in  mentem,  quam- 
obrem  istum  laborem  tibi  etiam  honori  putarem 
fore;  illud  plane  moleste  tuli,  quod  certissimum  et 
iustissimum  triumphum  hoc  invidorum  oonsilio  esse 
tibi  ereptum  videbam:  quod  tu  si  ^«anti  facies, 
quanti  ego  semper  iudicavi  faciendum  esse,  facies 
sapienter  et  ages  victor  ex  inimicorum  dolore  trium- 
phum  iustissimum;  ego  enim  plane  video  fore  ner- 
vis,  opibus,  sapientia  tua,  vehementer  ut  inimicos 
tuos  poeniteat  intemperantiae  3uae,  De  me  tibi 
sic  contestans  omnes  deos  promitto  atque  confirmo, 
me  pro  tua  dignitate  —  malo  enim  ita  dicere, 
quam  pro  salute  —  in  hac  provincia,  cui  tu  prae- 
fuisti,  rogando  deprecatoris,  laborando  propinqui, 
auctoritate  cari  hominis,  ut  spero,  apud  civitates, 
gravitate  imperatoris  suscepturum  officia  atque  par- 
tes.     Omnia  volo  a  me   et  postules  et   exspectes: 

2  vincam  meis  officiis  cogitationes  tuas.  Q.  Servilius 
perbreves  mihi  a  te  litteras  reddidit,  quae  mihi 
tamen  nimis  longae  visae  sunt,  iniuriam  enim  mihi 

fieri  putabani;  quum  rogabar.  Nollem  accidisset 
tempuSy  in  quo  perspicere  posses,  quanti  te,  quanti 
Pompeium,  quem  unum  ex  omnibus  facio,  ut  debeo, 
plurimi,  quanti  Brutum  facerem  —  quamquam  in 
consuetudine  quotidiana  perspexisti,  sicuti  perspi- 
cies  — 5  sed,  quoniam  accidit,  si  quid  a  me  prae- 
termissum  erit,  commissum  facinus  et  admissum 
dedecus  confitebor.  Pomptinus,  qui  a  te  tractatus  3 
est  praestanti  ac  singulari  fide,  cuius  tui  beneficii 
sum  ego  testiS;  praestat  tibi  memoriam  benevolen- 
tiamquC;  quam  debet:  qui  quum  maximis  suis  rebus 
coactus  a  me  invitissimo  decessisset,  tamen,  ut  vidit 
interesse  tua,  conscendens  iam  navem  Epheso  Lao- 
diceam  revertit.  Talia  te  quum  studia  videam  ha- 
biturum  esse  innumerabilia;  plane  dubitare  non 
possum,  quin  tibi  amplitudo  ista  sollicitudo  futura 
sit;  si  vero  efifeceris,  ut  censor  creere,  et  si  ita 
gesseris  censuram,  ut  et  debes  et  poteS;  non  tibi 
solum,  sed  tuis  omnibus  video  in  perpetuum  summo 
te  praesidio  futurum.  IUud  pugna  et  enitere,  ne 
quid  nobis  temporis  prorogetur,  ut,  quum  hic  tibi 
satisfecerimus,  istic  quoque  nostram  in  te  benevo- 
lentiam  navare  possimus.  Quae  de  hominum  atque  4 
ordinum  omnium  erga  te  studiis  scribis  ad  me, 
minime  mihi  miranda  et  maxime  iucunda  accide- 
runt,  eademque  ad  me  perscripta  sunt  a  familiari- 
bus  meis:  itaque  capio  magnam  voluptatem,  quum 
tibi,  cuius  mihi  amicitia  non  solum  ampla,  sed 
etiam  iucunda  est,  ea  tribui,  quae  debeantur,  tum 
vero  remanere  etiam  nunc  in  civitate  nostra  studia 
prope  omnium  consensu  erga  fortes  et  industrios 
viros,  quae  mihi  ipsi  una  semper  tributa  merces  * 
est  laborum  et  vigiliarum  mearum;  illud  vero  mihi  6 

permirum  accidit;  tantam  temeritatem  fuisse  in  eo 
adolesceute;  cuius  ego  salutem  duobus  capitis  iudi- 
ciis  summa  contentione  defendi;  ut  tuis  inimicitiis 
suscipiendis  oblivisceretur  patroni  omnium  fortuna- 
rum  ac  rationum  suarum;  praesertim  quum  tu  om- 
nibus  yel  omamentis  vel  praesidiis  redundares^  ipsiy 
ut  levissime  dicam^  multa  deessent.  Cuius  sermo 
stultus  et  puerilis  erat  iam  ante  ad  me  a  M.  Cae- 
lio,  familiari  nostro,  perscriptus;  de  quo  item  ser- 
mone  multa  scripta  sunt  abs  te.  Ego  autem  citius 
cum  eO;  qui  tuas  inimicitias  suscepisset^  veterem 
coniunctionem  diremissem^  quam  novam  concilias- 
sem;  neque  enim  de  meo  erga  te  studio  dubitare 
debes,  neque  id  est  obscurum  cuiquam  in  provin- 
6  cia  nec  Romae  fuit.  Sed  tamen  significatur  in  tuis 
litteris  suspicio  quaedam  et  dubitatio  tua^  de  qua 
alienum  tempus  est  mihi  tecum  expostulandi,  pur- 
gandi  autem  mei  necessarium.  Ubi  enim  ego  cui- 
quam  legationi  fui  impedimento,  quo  minus  Bomam 
ad  laudem  tuam  mitteretur?  aut  in  quo  potui,  si 
te  palam  odissem,  minus,  quod  tibi  obesset;  facere, 
si  clam,  magis  aperte  inimicus  esse?  Quod  si  essem 
ea  perfidia,  qua  sunt  ii,  qui  in  nos  haec  conferunt; 
tamen  ea  stultitia  certe  non  fuissem,  ut  aut  in  ob- 
scuro  odio  apertas  inimicitias  aut,  in  quo  tibi  nihil 
nocerem,  summam  ostenderem  yoluntatem  nocendi. 
Ad  ine  adire  quosdam  memini;  nimirum  ex  Epi- 
cteto,  qui  dicerent  nimis  magnos  sumptus  legatis 
decerni:  quibus  ego  non  tam  imperavi  quam  cen- 
sui  sumptus  legatis  quam  maxime  ad  legem  Gor- 
neliam  decernendos,  atque  in  eo  ipso  me  non  per- 
severasse  testes  sunt  rationes  civitatum,  in  quibus, 
quantum  quaeque  voluit,  legatis  iuis  datum  induidt; 

Ep.  10,  6.  salutem  in  d.  (W.)?  —  Uvissinie  QIL.).  lems- 

te  autem  quibus  mendaciis  homines  levissimi  one-  7 
rarunt!  non  modo  sublatos  sumptus^  sed  etiam  a 
procuratoribus  eorum^  qui  iam  profecti  essent^  re- 
petitos  et  ablatos^  eamque  causam  multis  omnino 
non  eundi  faisse.  Quererer  tecum  atque  expostu- 
larem^  ni,  ut  supra  scripsi,  purgare  me  tibi  hoc  tuo 
tempore  quam  accusare  te  mallem  idque  putarem 
esse  rectius.  Itaque  nihil  de  te,  quod  credideris; 
de  me,  quamobrem  non  debueris  credere,  pauca 
dicam:  nam^  si  me  virum  bonum,  si  dignum  iis 
studiis  eaque  doctrina,  cui  me  a  pueritia  dedi,  si 
satis  magni  animi,  non  minimi  consilii  in  maximis 
rebus  perspectum  habes,  nihil  in  me  non  modo 
perfidiosum  et  insidiosum  et  fallax  in  amicitia;  sed 
ne  humile  quidem  aut  ieiunum  debes  agnoscere; 
sin  autem  me  astutum  et  occultum  libet  fingere,  8 
quid  est,  quod  minus  cadere  in  eiusmodi  naturam 
possit  quam  aut  florentissimi  hominis  aspernari  be- 
nevolentiam  aut  eius  existimationem  oppugnare  in 
proyincia,  cuius  laudem  domi  defenderis,  aut  in  ea 
re  animum  ostendere  inimicum,  in  qua  nihil  obsis, 
aut  id  eligere  ad  perfidiam,  quod  ad  indicandum 
odium  apertissimum  sit,  ad  nocendum  levissimum? 
Quid  erat  autem,  cur  ego  in  te  tam  implacabilis 
essem;  quum  te  ex  fratre  meo  ne  tunc  quidem, 
quum  tibi  prope  necesse  esset  eas  agere  partes, 
inimicum  mihi  fuisse  cognossem?  Quum  vero  re- 
ditum  nostrum  in  gratiam  uterque  expetisset,  quid 
in  consulatu  tuo  frustra  mecum  egisti,  quod  me 
aut  facere  aut  sentire  voluisses?  quid  mihi  man- 
dasti,  quum  te  Puteolos  prosequerer,  in  quo  non 
exspectationem  tuam  diligentia  mea  vicerim?  Quod  9 
si  id  est  maxime  astuti,  omnia  ad  suam  utilitatem 
referre,  quid  mihi  tandem  erat  utilius,  quid  com- 
tnodis  meis  aptius,  quam  hominis  nobilissimi  atque 

Ep.  10,  8.    Pi4i€olo8  (Or.  conj.).    PutcoXis  1&. .» -^xA^^^* 

honoratissimi  coniunctio,  cuius  opes  ingenium,  liberi 
affines  propinqui  mihi  magno  vel  omamento  vel 
praesidio  esse  possent?  quae  tamen  ego  omnia  in 
expetenda  amicitia  tua  non  astutia  quadam^  sed 
aliqua  potius  sapientia  secutus  sum.  Quid?  iUa 
vincula^  quibus  quidem  libentissime  astringor^  quanta 
sunt!  studiorum  similitudo;  suavitas  consuetudinis, 
delectatio  vitae  atque  victus,  sermonis  societas,  lit- 
terae  interiores.  Atque  haec  domestica:  quid  illa 
tandem  popularia?  reditus  illustris  in  gratiam^  in 
quo  ne  per  imprudentiam  quidem  errari  potest  sine 
suspicione  perfidiae,  amplissimi  sacerdotii  collegium; 
in  quo  non  modo  amicitiam  violari  apud  maiores 
nostros  fas  non  erat,  sed  ne  cooptari  quidem  sacer-^ 
dotem  licebat,  qui  cuiquam  ex  coUegio  esset  inimi- 
10  cus.  Quae  ut  omittam  tam  multa  atque  tanta,  quis 
umquam  tanti  quemquam  fecit  aut  facere  potuit 
aut  debuit,  quanti  ego  Cn.  Pompeium,  socerum  tuae 
filiae?  Etenim,  si  merita  valent,  patriam,  liberoS; 
salutem,  dignitatem,  memet  ipsum  mihi  per  illum 
restitutum  puto;  si  consuetudinis  iucunditas,  quae 
fuit  umquam  amicitia  consularium  in  nostra  civi- 
tate  coniunctior?  si  illa  amoris  atque  officii  signa, 
quid  mihi  ille  non  commisit?  quid  non  mecum 
communicavit?  quid  de  se  in  senatu,  quum  ipse 
abesset,  per  quemquam  agi  maluit?  quibus  ille  me 
rebus  non  omatum  esse  voluit  amplissime?  qua 
denique  ille  facilitate,  qua  humanitate  tulit  conten- 
tionem  meam  pro  Milone  adversante  interdum  actio- 
nibus  suis?  quo  studio  providit,  ne  quae  me  illius 
temporis  invidia  attingeret,  quum  me  consilio,  quum 
auctoritate,  quum  armis  denique  texit  suis?.  Qui- 
bus  quidem  temporibus  haec  in  eo  gravitas,  haec 


Ep.  10,  lO.yornatum  esse  voJuit  (Or.  conj.).  omatissi'' 
mum  V.  M.  ornatwm  v.  Crat. ,  B.  —  Milone  adversante 
(Vict.).    M.,  adversantem  MB. 

animi  altitudo  fuit,  non  modo  ut  Phrygi  alicui  aut 
Lycaoni;  quod  tu  in  legatis  fecisti,  sed  ne  summo- 
rum  quidem  hominum  malevolis  de  me  sermonibus 
srederet.  Huius  igitur  filius  quum  sit  gener  tuus 
^uumque  praeter  hanc  coniunctionem  affinitatis^ 
juam  sis  Cn.  Pompeio  carus  quamque  iucundus^ 
ntelligamy  quo  tandem  animo  in  te  esse  debeo? 
juum  praesertim  eas  ad  me  litteras  is  miserit,  qui- 
3US,  etiamsi  tibi,  cui  sum  amicissimus,  hostis  es- 
lem,  placarer  tamen  totumque  me  ad  eius  viri  ita 
le  me  meriti  voluntatem  nutumque  converterem. 
3ed  haec  hactenus;  pluribus  enim  etiam  fortasse  il 
T^erbiS;  quam  necesse  fuit,  scripta  sunt:  nunc  ea, 
juae  a  me  profecta  quaeque  instituta  sunt,  cognosce. 

atque  haec 

igimus  et  agemus  magis  pro  dignitate  quam  pro 
periculo  tuo;  te  enim,  ut  spero,  propediem  censo- 
rem  audiemus,  cuius  magistratus  officia,  quae  sunt 
naximi  animi  summique  consilii,  tibi  diligentius  et 
iccuratius  quam  haec,  quae  nos  de  te  agimus,  co- 
ptanda  esse  censeo. 

XI. 

5cr.   in   castris   ad  Pyramum   mense  lunio    (poat   Nonas) 

a.  u.  0.  704. 

M.  CICERO  AP.  PULCHRO,  ut  spero,  CENSORI  S.  D. 

Quum  essem  in  castris  ad  fluvium  Pyramum,  l 
edditae  mihi  sunt  uno  tempore  a  te  epistolae  duae, 
[uas  ad  me  Q.  Servilius  Tarso  miserat:  earum  in 
Itera  dies  erat  ascriptus  Nonarum  Aprilium;  in 
Itera,  quae  mihi  recentior  videbatur,  dies  non  erat. 
lespondebo  igitur  superiori  prius,  in  qua  scribis 
/d   me   de    absolutione    maiestatis.     De    qua    etsi 

Ep.  10,  11.    profecta  (M.).    perf.  B.    Ep.  11,  1.    ascri' 
tits  (Baiteri  conj.).    adscripta  MB. 

permulto  ante  certior  factus  eram  litteris;  nuntiis^ 
fama  denique  ipsa  —  nihil  enim  fuit  clarius^  non 
quo  quisquam  aliter  putasset^  sed  nihil  de  insigni- 
bus  ad  laudem  viris  obscure  nuntiari  solet  — ,  ta- 
men  eadem  illa  laetiora  fecerunt  mihi  tuae  litterae, 
non  solum  quia  planius  loquebantur  et  uberius 
quam  vulgi  sermO;  sed  etiam  quia  magis  videbar 
tibi   gratulari^   quum  de  te   ex  te   ipso  audiebam. 

2  Complexus  igitur  sum  cogitatione  te  absentem;  epi- 
stolam  vero  osculatus^  etiam  ipse  mihi  gratulatus 
sum;  quae  enim  a  cuncto  populo^  a  senatu,  a  iudi- 
cibus  ingenio,  industriae,  virtuti  tribuuntur,  quia 
mibi  ipse  assentor  fortasse,  quum  ea  esse  in  me 
fingO;  mihi  quoque  ipsi  tribui  puto.  Nec  tam  glo- 
riosum  exitum  tui  iudicii  exstitisse,  sed  tam  pra- 
vam  inimicorum  tuorum  mentem  fuisse  mirabar. 
„De  ambitu  vero,  quid  interest",  inquies,  ;,an  de 
maiestate?^^  ad  rem  nihil;  alterum  enim  non  atti- 
gistiy  alteram  auxisti;  verumtamen  ea  est  maiestas^ 
ut  Sulla  voluit,  ut  in  quemvis  impune  declamari 
liceret,  ambitus  vero  ita  apertam  vim  habet,  ut  aut 
accusetur  improbe  aut  defendatur;  qui  enim  facta 
aut  non  facta  largitio  ignorari  potest?  tuorum 
autem  honorum  cursus  cui  suspectus  umquam  fuit? 
Me  miserum,  qui  non  affuerim!  quos  ego  risus  ex- 

3  citassem!  Sed  de  maiestatis  iudicio  duo  mihi  illa 
ex  tuis  litteris  iucundissima  fuerunt:  unum,  quod 
te  ab  ipsa  re  publica  defensum  scribis,  quae  qui- 
dem  etiam  in  summa  bonorum  et  fortium  civium 
copia  tueri  tales  viros  deberet,  nunc  vero  eo  ma- 
gis,  quod  tanta  penuria  est  in  omni  vel  honoris 
vel  aetatis  gradu,  ut  tam  orba  civitas  tales  tutores 
complecti  debeat;  alterum,  quod  Pompeii  et  Bruti 

Ep.  11,  1.  permulto  (L.).  pemultum  M.,  vulgo.  2.  as- 
sentor  (edd.  vett.).  adsentior  MB.  —  qui  enim  (vulgo). 
qu>od  e.  M.  quomodo  enim  (W.)?  —  facta  aut  non  f.  (L.). 
f.  et  non  f.  MB. 

fidem  benevolentiamqae  mirifice  laudas:  laetor  yir- 
tute  et  officio  quum  tuorum  necessariorum,  meorum 
amicissimorum,  tum  alterius  omnium  saeculorum  et 
gentium  principis,  alterius  iam  pridem  iuyentutis^ 
celeriter;  ut  spero,  ciyitatis.  De  mercenariis  testi- 
bus  a  suis  ciyitatibus  notandis^  nisi  iam  factum 
aliquid  est  per  Flaccum^  fiet  a  me,  quum  per  Asiam 
decedam.  Nunc  ad  alteram  epistolam  yenio.  Quod  4 
ad  me  quasi  formam  communium  temporum  et  to- 
tius  rei  publicae  misisti  expressam,  prudentia  litte- 
rarum  tuarum  yalde  mihi  est  grata  —  yideo  enim 
et  pericula  leyiora^  quam  timebam^  et  maiora  prae- 
sidia^  si  quidem,  ut  scribiS;  omnes  yires  ciyitatis  se 
ad  Pompeii  ductum  applicayerunt  —  tuumque  simul 
promptum  animum  et  alacrem  perspexi  ad  defen- 
dendam  rem  publicam^  mirificamque  cepi  yolupta- 
tem  ex  hac  tua  diligentia^  quod  in  summis  tuis 
occupationibus  mihi  tamen  rei  publica  statum  per 
te  notum  esse  yoluisti:  nam  augurales  libros  ad 
commune  utriusque  nostrum  otium  serya;  ego  enim^ 
a  te  quum  tua  promissa  per  litteras  flagitabam,  ad 
urbem  te  otiosissimum  esse  arbitrabar^  nunc  tamen^ 
ut  ipse  polliceris;  pro  auguralibus  lil^ris  orationes 
tuas  confectas  omnes  exspectabo.  D.  TulliuS;  cui  5 
mandata  ad  me  dedisti,  non  conyenerat  me;  nec 
erat  iam  quisquam  mecum  tuorum  praeter  omnes 
meos^  qui  sunt  omnes  tui  Stomachosiores  meas 
litteras  quas  dicas  esse^  non  intelligo:  bis  ad  te 
scripsi  me  purgans  diligenter,  te  leyiter  accusans 
in  eo,  quod  de  me  cito  credidisses:  quod  genus 
querelae  mihi  quidem  yidebatur  esse  amici;  sin  tibi 
displicet^  non  utar  eo  posthac.  Sed^  si^  ut  scribis^ 
eae  litterae  non  fuerunt  disertae^  scito  meas  non 


Ep.  11.  4.  grata  —  video  . . .  applicavemnt  -— ,  tuumque 
(W.).  g,;  video  ...  apph,  t  B.  —  praesidia,  quam  spera' 
ham,  8i  (L.)?    6.  te  leviter  (M.).    te  Zeniter  B. 


88  M.  TULLH  CICERONIS 

fuisse;  ut  enim  Aristarchus  Homeri  versum  negal^ 
quem  non  probat,  sic  tu  —  libet  enim  mihi  iocari  — , 
quod  disertum  non  erit,  ne  putaris  meum.  Vale 
et  in  censura  —  si  iam  es  censor^  ut  spero  —  de 
proavo  multum  cogitato  tuo. 

xn. 

Scr.  Sidae  a.  d.  in.  Nonas  Sextiles  a.  n.  c.  704. 

M,  CICERO  AP.  PULCHRO  S. 

1  Gratulabor  tibi  prius  —  ita  enim  rerum  ordo 
postulat  — ,  deinde  ad  me  convertar.  Ego  vero 
vehementer  gratulor  de  iudicio  ambitus,  neque  id, 
quod  nemini  dubium  fuit,  absolutum  esse  te^  sed 
illud,  quod,  quo  melior  civis,  quo  vir  clarior,  quo 
fortior  amicus  es  quoque  plura  virtutis,  findustnae 
omamenta  in  te  sunt^  eo  mirandum  est  magis^  nul- 
lam  ne  in  tabellae  quidem  latebra  fuisse  abscondi- 
tam  malevolentiam,  quae  te  impugnare  auderet: 
non  horum  temporum^  non  horum  hominum  atque 
morum  negotium;  niha  iam  sum  pridem  admiratus 

2  magis.  De  me  autem,  suscipe  paullisper  meas  par- 
tes  et  eum  te  esse  finge,  qui  sum  ego:  si  facile 
inveneris^  quid  dicas^  noli  ignoscere  haesitationi 
meae.  Ego  vero  velim  mihi  Tulliaeque  meae^  sicut 
tu  amicissime  et  suavissime  optas^  prospere  evenire 
ea^  quae  me  insciente  facta  sunt  a  meis;  sed  ita 
cecidisse,  ut  agerentur  eo  tempore,  spero  omnino 
cum  aliqua  felicitate  et  opto,  verumtamen  plus  me 
in  hac  spe  tua  sapientia  et  humanitas  consolatur 
quam  opportunitas  temporis:  itaque,  quemadmodum 
expediam    exitum  huius  institutae   orationis,   non 

Ep.  12,  1.  virtutis,  t  industriae  (W.).  v,,  ingenii,  ind. 
(W.)  aut  V,  et  ind.  (L.).  v.,  i,  sine  fB.  —  tnagia,  nuUam  . . . 
auderet:  non  , . .  negotium;  nihil  (W.).  magis  n.  . . .  auderet. 
Non  . .  .  neg.!  NMl  vulgo.  2.  meis,  sed  ita  .  .  .  opto;  ve- 
rtm  (M.,  Man.),  meis,  et  ita  .  . .  opto;  v.  (W.  olim.  B.)? 

reperio;  neque  enim  tristius  dicere  quidquam  debeo 
ea  de  re,  quam  tu  ipse  ominibus  optimis  prosequeris, 
neque  non  me  tamen  mordet  aliquid.  In  quo  unum 
non  vereor,  ne  tu  parum  perspicias  ea,  quae  gesta 
sunt^  ab  aliis  esse  gesta^  quibus  ego  ita  mandaram; 
ut,  quum  tam  longe  afuturus  essem,  ad  me  ne  re- 
ferrent,  agerent,  quod  probassent.  In  hoc  autem  3 
mihi  illud  occurrit:  „quid  tu  igitur,  si  aflPuisses?" 
rem  probassem,  de  tempore,  nihil  te  invito,  nihil 
sine  consilio  egissem  tuo.  Vides  sudare  me  iam- 
dudum  laborantem,  quomodo  ea  tuear,  quae  mihi 
tuenda  sunt,  ut  te  non  oflfendam:  leva  me  igitur 
hoc  onere;  numquam  enim  mihi  videor  tractasse 
causam  difficiliorem.  Sic  habeto  tamen:  nisi  iam 
tunc  omnia  negotia  cum  summa  tua  dignitate  dili- 
gentissime  confecissem,  tametsi  nihil  videbatur  ad 
meum  erga  te  pristinum  studium  addi  posse,  tamen 
hac  mihi  affinitate  nuntiata  non  maiore  equidem 
studio,  sed  acrius,  apertius,  significantius  dignita- 
tem  tuam  defendissem.  Decedenti  mihi  et  iam  im-  4 
perio  annuo  terminato  ante  d.  ili.  Nonas  Sext., 
quum  ad  Sidam  navi  accederem  et  mecum  Q.  Ser- 
vilius  esset,  litterae  a  meis  sunt  redditae:  dixi  sta- 
tim  Servilio  —  etenim  videbatur  esse  commotus  — ^ 
ut  omnia  a  me  maiora  exspectaret;  quid  multa? 
benevolentior  tibi,  quam  fui,  nihilo  sum  factus,  dili- 
gentior  ad  declarandam  benevolentiam  multo;  nam, 
ut  vetus  nostra  simultas  antea  stimulabat  me,  ut 
caverem,  ne  cui  suspicionem  ficte  reconciliatae  gra- 
tiae  darem,  sic  affinitas  nova  nunc  curam  mihi 
aflfert  cavendi,  ne  quid  de  summo  meo  erga  te  amore 
detractum  esse  videatur. 


Ep.  15,  2.  gesta  sunt  (N.).  g,  sint  MB.  —  guod  ipsi 
probassent  (W.)?  4.  nova  nimc  curam  (Kayser),  novam 
curam  M.    nova  curam  B. 

XIIL 

8cr.  in  Asia  mense  Septembri  a.  cu  c.  704. 

M,  CICERO  AP.  PULCHRO  S. 

1  Quasi  divinarem  tali  in  officio  fore  mihi  ali- 
quando  expetendum  studium  tuum,  sic,  quum  de 
tuis  rebus  gestis  agebatur,  inseryiebam  honori  tuo; 
dicam  tamen  vere:  plus,  quam  acceperas,  reddidisti; 
quis  enim  ad  me  non  perscripsit  te  non  solum 
auctoritate,  oratione,  sententia  tua,  quibus  ego  a 
tali  viro  contentus  eram,  sed  etiam  opera  consilio, 
domum  veniendo  conveniendis  meis  nullum  onus 
officii  cuiquam  reliquum  fecisse?  Haec  mihi  am- 
pliora  multo  sunt  quam  illa  ipsa,  propter  quae  haec 
laborantur;  insignia  enim  virtutis  multi  etiam  sine 
virtute  assecuti  sunt,  talium  virorum  tanta  studia 

2  assequi  sola  virtus  potest.  Itaque  mihi  propono 
fructum  amicitiae  nostrae  ipsam  amicitiam,  qua 
nihil  est  uberius,  praesertim  in  iis  studiis,  quibus 
uterque  nostrum  devinctus  est;  nam  tibi  me  pro- 
fiteor  et  in  re  publica  socium,  de  qua  idem  senti- 
mus,  et  in  quotidiana  vita  coniunctum,  quam  his 
artibus  studiisque  colimus.  Vellem  ita  fortuna  tu- 
lisset,  ut,  quanti  ego  omnes  tuos  facio,  tanti  tu 
meos  facere  posses,  quod  tamen  ipsum  nescio  qua 
permotus  animi  divinatione  non  despero.  Sed  hoc 
nihil  ad  te;  nostrum  est  onus.  Illud  velim  sic 
habeas,  quod  intelUges,  hac  re  novata  additum  po- 
tius  aliquid  ad  meum  erga  te  studium,  quo  nihil 
videbatur  addi  posse,  quam  quidquam  esse  detra- 
ctum.  Quum  haec  scribebam,  censorem  iam  te  esse 
sperabam:  eo  brevior  est  epistola  et,  ut  adversua 
magistrum  morum,  modestior. 

£p.  18, 1.  auctoritate,  oratione,  sent  (Gron.).    a.  ara* 
tionis  8.  M.,  B.    2.  intelliges,  hac  (Or.).    intdleges  hac  B. 


LIBEE  QUAETUS. 

AD.  SER.  SULPICIUM  ET  CETEROS. 

I. 

Scr.  in  Gumauo  exeante  meuse  Aprili  a.  u.  c.  705. 

M.  CICERO  S.  D.  SER.  SULPICIO. 

C.  TrebatiuS;  familiaris  meus^  ad  me  scripsit  te 
ex  se  quaesisse^  quibus  in  locis  essem^  molesteque 
te  ferre^  quod  me  propter  yaletudinem  tuam,  quum 
ad  urbem  accessissem,  non  vidisses^  et  hoc  tempore 
velle  te  mecum,  si  propius  accessissem^  de  officio 
utriusque  nostrum  communicare.  Utinam,  Servi, 
salvis  rebus  —  sic  enim  est  dicendum  —  coUoqui 
potuissemus  inter  nos!  profecto  aliquid  opis  occi- 
denti  rei  publicae  tulissemus:  cognoram  enim  iam 
absens  te  haec  mala  multo  ante  providentem  de- 
fensorem  pacis  et  in  consulatu  tuo  et  pqst  consu- 
latum  fuisse;  ego  autem,  quum  consilium  tuum 
probarem  et  idem  ipse  sentirem,  nihil  proficiebam, 
sero  enim  veneram,  solus  eram,  rudis  esse  videbar 
in  causa,  incideram  in  hominum  pugnandi  cupido- 
rum  insanias.  NunC;  quoniam  nihil  iam  videmur 
opitulari  posse  rei  publicae;  si  quid  est;  in  quo 
nobismet  ipsis  consulere  possimus,  non  ut  aliquid 
ex  pristino  statu  nostro  retineamus,  sed  ut  quam 
honestissime  lugeamuS;  nemo  est  omnium;  quicum 
potius  mihi  quam  tecum  communicandum  putem; 
nec  enim  clarissimorum  virorum;  quorum  similes 
esse  debemuS;  exempla  neque  doctissimoium.)  cs^^^ 

semper  coluisti,  praecepta  te  fugiunt.  Atque  ipse 
antea  ad  te  scripsissem  te  frustra  in  senatum  sive 
potius  in  conventum  senatorum  esse  venturum,  ni 
veritus  essem,  ne  eius  animum  offenderem,  qui  a 
me,  ut  te  imitarer,  petebat:  cui  quidem  ego,  quum 
me  rogaret;  ut  adessem  in  senatu,  eadem  omnia^ 
quae  a  te  de  pace  et  de  Hispaniis  dicta  sunt^ 
2  ostendi  me  esse  dicturum.  Res  vides  quomodo  se 
habeat:  orbem  terrarum  imperiis  distributis  ardere 
bello;  urbem  sine  legibus,  sine  iudiciis,  sine  iure, 
sine  fide  relictam  direptioni  et  incendiis:  itaque 
mibi  venire  in  mentem  nihil  potest  non  modo,  quod 
sperem,  sed  vix,  iam  quod  audeam  optare;  sin  autem 
tibi,  homini  prudentissimo,  videtur  utile  esse  nos 
coUoqui,  quamquam  longius  etiam  cogitabam  ab 
urbe  discedere,  cuius  iam  etiam  nomen  invitus  audio, 
tamen  propius  accedam,  Trebatioque  mandavi,  ut, 
si  quid  tu  eum  velles  ad  me  mittere,  ne  recusaret, 
idque  ut  facias  velim  aut  si  quem  tuorum  fidelium 
voles,  ad  me  mittas,  ne  aut  tibi  exire  ex  urbe  ne- 
cesse  sit  aut  mihi  accedere.  Ego  tantum  tibi  tribuo, 
quantum  mihi  fortasse  arrogo,  ut  exploratum  ha- 
beam,  quidquid  nos  communi  sententia  statuerimns, 
id  omnes  homines  probaturos.    Vale, 

n. 

Scr.  in  Cnmano  exeunte  mense  Aprili  (a.  d.  III.  E.  Maias) 

ae  u.  c.  705. 

M.  CICEEO  S.  D.  SER.  SULPICIO. 

1  A.  d.  III.  Eal.  Maias  quum  essem  in  Cumano, 
accepi  tuas  litteras,  quibus  lectis  cognovi  non  satis 
prudenter  fecisse  Philotimum,  qui,  quum  abs  te 
mandata  haberet,  ut  scribis,  de  omnibus  rebus,  ipse 

Ep.  1,  1.    egOj  qmm  me  (V.).    ego  mecum  me  M.    egO' 
met  cum  me  B. 

ad  me  non  venisset;  litteras  tuas  misisset^  quas  in- 
tellexi  breviores  fuisse,  quod  eum  perlaturum  pu- 
tasses*,  sed  tamen,  postquam  tuas  litteras  legi,  Postu- 
mia  tua  me  conyenit  et  Servius  noster:  his  placuit, 
ut  tu  in  Cumanum  venires,  quod  etiam  mecum  ut 
ad  te  scriberem  egerunt.  Quod  meum  consilium 
exquiris,  id  est  tale,  ut  capere  facilius  ipse  possim 
quam  alteri  dare;  quid  enim  est,  quod  audeam  sua- 
dere  tibi,  homini  summa  auctoritate  summaque  pru- 
dentia?  si,  quid  rectissimum  sit,  quaerimus,  per- 
spicuum  est,  si,  quid  maxime  expediat,  obscurum; 
sin  ii  sumus,  qui  profecto  esse  debemus,  ut  nibil 
arbitremur  expedire,  nisi  quod  rectum  honestumque 
sit,  non  potest  esse  dubium,  quid  faciendum  nobis 
sit.  Quod  existimas  meam  causam  coniunctam  esse 
cum  tua,  certe  similis  in  utroque  nostrum,  quum 
optime  sentiremus,  error  fuit:  nam  omnia  utrius- 
que  consilia  ad  concordiam  spectaverunt,  qua  quum 
ipsi  Caesari  nihil  esset  utilius,  gratiam  quoque  nos 
inire  ab  eo  defendenda  pace  arbitrabamur;  quan- 
tum  nos  fefellerit  et  quem  in  locum  res  deducta 
sit,  vides.  Neque  solum  ea  perspicis,  quae  geruntur 
quaeque  iam  gesta  sunt,  sed  etiam  qui  cursus  re- 
rum,  qui  exitus  futurus  sit:  ergo  aut  probare  oportet 
ea,  quae  fiunt,  aut  interesse,  etiamsi  non  probes; 
quorum  altera  mihi  turpis,  altera  etiam  periculosa 
ratio  videtur.  Restat,  ut  discedendum  putem;  in 
quo  reliqua  videtur  esse  dehberatio,  quod  consilium 
in  discessu,  quae  loca  sequamur.  Omnino  quum 
miserior  res  numquam  accidit,  tum  ne  dehberatio 
quidem  difficilior;  nihil  enim  constitui  potest,  quod 
non  incurrat  in  magnam  aliquam  difficultatem.  Tu, 
si  videbitur,  ita  censeo  facias,  ut,  si  habes  iam  sta- 
tutum,  quid  tibi  agendum  putes,   in  quo  non  sit 

Ep.  2,  1.    venisset,  litteras  (M.).    v,,  sed  h  Or.  conj.,  B. 
3.   guorum  dltera  (M.).    quarum  a.  N.,  B. 

coxiiunctum  consilium  tuum  cum  meo,  supersedeas 
hoc  labore  itineris;  sin  autem  est;  quod  mecum 
communicare  velis,  ego  te  exspectabo.  Tu,  quod 
tuo  commodo  fiat^  quam  primum  velim  venias^  sicut 
intellexi  et  Servio  et  Postumiae  placere.    Vale. 

ni. 

Scr.  Romae  exeunte  mense  Septembri  a.  o.  c.  708. 

M.  CICERO  S.  D.  SER.  SULPICIO. 

1  Vehementer  te  esse  soUicitum  et  in  communi- 
bus  miseriis  praecipuo  quodam  dolore  angi  multi 
ad  nos  quotidie  deferunt;  quod  quamquam  minime 
miror  et  meum  quodammodo  agnosco^  doleo  tamen 
te  sapientia  praeditum  prope  singulari  non  tuis 
bonis  delectari  potius  quam  alienis  malis  laborare. 
Me  quidem,  etsi  nemini  concedo^  qui  maiorem  ex 
pernicie  et  peste  rei  publicae  molestiam  traxerit^ 
tamen  multa  iam  consolantur  maximeque  conscientia 
consiliorum  meorum;  multo  enim  ante  tamquam 
ex  aliqua  specula  prospexi  tempestatem  futuram, 
neque  id  solum  mea  sponte^  sed  multo  etiam  magis 
monente  et  denuntiante  te;  etsi  enim  afai  magnam 

'  partem  consulatus  tui,  tamen  et  absens  cognosce- 
bam,  quae  esset  tua  in  hoc  pestifero  bello  cavendo 
et  praedicendo  sententia^  et  ipse  affui  primis  tem- 
poribus  tui  consulatus^  quum  accuratissime  monuisti 
senatum  collectis  omnibus  bellis  civilibuS;  ut  et  illa 
timerent,  quae  meminissent,  et  scirent,  quum  supe- 
riores  nullo  tali  exemplo  antea  in  re  pubUca  cognito 
tam  crudeles  faissent,  quicumque  postea  rem  publi- 
cam  oppressisset  armis,  multo  intolerabiliorem  fu- 
turum;  nam,  quod  exemplo  fit;  id  etiam  iure  fieri 
putant;   sed   aliquid  atque   adeo  multa  addunt  et 

2  afferunt  de  suo.  Quare  meminisse  debes  eos;  qui 
auctoritatem  et  consilium  tuum  non  sint  secuti;  sua 
stultitia  occidissC;  quum   tua  prudentia  salvi  esse 

potuissent.    Dices:  ^^quid  me  ista  res  consolatur  in 

tantis  tenebris  et   quasi   parietinis   rei  publicae?'' 

Est  omnino  vix  consoIabiUs  dolor  —  tanta  est  om- 

nium  rerum  amissio  et  desperatio  recuperandi  — ; 

sed  tamen  et  Caesar  ipse  ita  de  te  iudicat  et  omnes 

cives  sic  existimant;  quasi  lumen  aliquod  exstinctis 

ceteris  elucere  sanctitatem  et  prudentiam  et  digni- 

tatem  tuam:  haec  tibi  ad  levandas  molestias  magna 

esse  debent.    Quod  autem  a  tuis  abes;  id  eo  levius 

ferendum   est;   quod   eodem  tempore   a  multis   et 

magnis  molestiis  abes;  quas  ad  te  omnes  perscribe- 

rem^  nisi  vererer,  ne  ea  cognosceres  absens,  quae 

quia  non  vides,  mihi  videris  meliore  esse  condicione 

quam  nos,  qui  yidemus.    Hactenus  existimo  nostram  3 

consolationem  recte  adhibitam  esse^  quoad  certior 

ab  homine   amicissimo  fieres  iis  de  rebus,   quibus 

levari  possent  molestiae  tuae.    Reliqua  sunt  in  te 

ipso  neque  mihi  ignota  nec  minima  solatia^  ut  qui- 

dem  ego  sentio;  multo  maxima:  quae  ego  experiens 

quotidie  sic  probo,  ut  ea  mihi  salutem  aflFerre  vi- 

deantur;  te  autem  ab  initio  aetatis  memoria  teneo 

summe  omnium  doctrinarum  studiosum  fuisse  om- 

niaquC;  quae  a  sapientissimis  viris  ad  bene  viyen- 

dum  tradita   essent;   sununo   studio   curaque  didi- 

cisse;   quae   quidem  yel  optimis  rebus   et  usui  et 

delectationi  esse  possent,  his  vero  temporibus  habe- 

mus  aliud  nihil^  in  quo  acquiescamus.    Nihil  faciam 

insolenter  neque  te  tali  vel  scientia  vel  natura  prae- 

ditum  hortabor^  ut  ad  eas  te  referas  arteS;  quibus 

a  primis  temporibus  aetatis  studium  tuum  dedisti: 

tantum  dicam^  quod  te  spero  approbaturum^  me^  4 

posteaquam  illi  arti^  cui  studueram^  nihil  esse  loci 

neque  in  curia  neque  in  foro  viderem;  omnem  meam 


Ep.  8,  2.  dolor  —  tcmta  , . .  recuperandi  — ;  sed  (W.). 
d.:  t,  ...  ree,,'  sed,  3.  iefntio,  multo  M.  8.,  sed,  m,  B.  4. 
viderem  (M.).    viderim  V.,  B. 

curam  atque  operam  ad  philosophiam  contulisse. 
Tuae  scientiae  excellenti  ac  singulari  non  multo 
plus  quam  nostrae  relictum  est  loci;  quare  non 
equidem  te  moneo^  sed  mihi  ita  persuasi^  te  quo- 
que  in  iisdem  versari  rebus^  quae^  etiamsi  minns 
prodessent^  animum  tamen  a  sollicitudine  abduee- 
rent.  Servius  quidem  tuus  in  omnibus  ingenuis 
artibus  in  primisque  in  hac,  in  qua  ego  me  scripsi 
acquiescere,  ita  versatur,  ut  excellat;  a  me  vero 
sic  diligitur,  ut  tibi  uni  concedam,  praeterea  ne- 
mini,  mihique  ab  eo  gratia  refertur,  in  quo  ille 
existimat;  quod  facile  appareat,  tqu\im  me  colat  et 
observet,  tibi  quoque  in  eo  se  facere  gratissimum. 

IV. 

Scr.  Romae  exeunte  mense  Septembri  a.  tl  c.  708. 

M.  CICERO  S.  D.  SER.  SULPICIO. 

1  Accipio  excusationem  tuam,  qua  usus  es,  cur 
saepius  ad  me  litteras  uno  exemplo  dedisseS;  sed 
accipio  ex  ea  parte,  quatenus  aut  negligentia  aut 
improbitate  eorum,  qui  epistolas  accipiant,  fieri 
scribis,  ne  ad  nos  perferantur:  illam  partem  excu- 
sationis,  qua  te  scribis  orationis  paupertate  —  sic 
enim  appellas  —  iisdem  verbis  epistolas  saepius 
mittere,  nec  nosco  nec  probo,  et  ego  ipse,  quem 
tu  per  iocum  —  sic  enim  accipio  —  divitias  ora- 
tionis  habere  dicis,  me  non  esse  verborum  admo- 
dum  inopem  agnosco  —  elQCDvevsod^at  enim  non 
necesse  est  — ,  sed  tamen  idem  —  nec  hoc  a^^o- 
vevo^svog  —  facile  cedo  tuorum  scriptorum  sub- 

2  tilitati  et  elegantiae.  Gonsilium  tuum,  quo  te  usum 
scribis   hoc   Achaicum   negotium   non    recusavisse, 

Ep.  3,  4.    fquum  me  colat  (W.).    cum  me  c.  M.    existi- 
'   mat  —  quod  /.  appareat  —,  quod  me  c.  (W.).    ex.,  quod  f. 
a.,  quam  me  c.  Bakii  conj.;  B.    Ep.  4,  1.   agrmco  —  e^.  . . . 
est  — ,  sed  (W.).    a.:  elQ.  . . .  est:  sed  B. 

quum  semper  probavissem,  tum  multo  magis  pro- 
bavi  lectis  tuis  proximis  litteris;  omnes  enim  cau- 
sae,  quas  commemoras,  iustissimae  sunt  tuaque  et 
auctoritate  et  prudentia  dignissimae.  Quod  aliter 
cecidisse  rem  existimas,  atque  opinatus  esses,  id 
tibi  nullo  modo  assentior;  sed,  quia  tanta  pertur- 
batio  et  confusio  est  rerum,  ita  perculsa  et  pro- 
strata  foedissimo  bello  iacent  omnia,  ut  is  cuique 
locus,  ubi  ipse  sit,  et  sibi  quisque  miserrimus  esse 
videatur,  propterea  et  tui  consilii  poenitet  te  et 
nos,  qui  domi  sumus,  tibi  beati  videmur,  at  contra 
nobis  non  tu  quidem  vacuus  molestiis,  sed  prae 
nobis  beatus.  Atque  hoc  ipso  melior  est  tua  quam 
nostra  condicio,  quod  tu,  quid  doleat,  scribere  audes, 
nos  ne  id  quidem  tuto  possumus,  nec  id  victoris 
vitio,  quo  nihil  moderatius,  sed  ipsius  victoriae, 
quae  civilibus  bellis  semper  est  insolens.  XJno  te  3 
vincimus,  quod  de  Marcelli,  coUegae  tui,  salute 
pauUo  ante  quam  tu  cognovimus,  etiam  mehercule 
quod,  quemadmodum  ea  res  ageretur,  vidimus:  nam 
sic  fac  existimes,  post  has  miserias,  id  est  post- 
quam  armis  disceptari  coeptum  est  de  iure  publico, 
nihil  esse  actum  aliud  cum  dignitate;  nam  et  ipse 
Caesar  accusata  acerbitate  Marcelli  —  sic  enim 
appellabat  —  laudataque  honorificentissime  et  aequi- 
tate  tua  et  prudentia  repente  praeter  spem  dixit 
se  senatui  roganti  de  Marcello  ne  hominis  quidem 
causa  negaturum;  fecerat  autem  hoc  senatus,  ut, 
quum  a  L.  Pisone  mentio  esset  facta  de  Marcello 
et  C.  Marcellus  se  ad  Caesaris  pedes  abiecisset, 
cunctus  consurgeret  et  ad  Caesarem  supplex  acce- 
deret.  Noli  quaerere:  ita  mihi  pulcher  hic  dies 
visus  est,  ut  speciem  aliquam  viderer  videre  quasi 
reviviscentis   rei    publicae.     Itaque,    quum    omnes  4 

Ep.  4,  2.    opinati48  essea  (W.).    o.  m  M.,  vulgo.    3.  vin- 
Timus  (Ern.).    vidmtis  MB. 

CiceroDis  epiat.  I.  \ 

ante  me  rogati  gratias  Caesari  egissent  praeter 
Vokatium  —  is  enim;  si  eo  loco  esset,  n^avit  se 
factumm  fusisse  — ,  ego  rogatus  mutavi  meum  con- 
silium;  nam  statueram  non  mehercule  inertia,  sed 
desiderio  pristinae  dignitatis  in  perpetuum  tacere: 
fregit  hoc  meum  consilium  et  Caesaris  magnitudo 
animi  et  senatus  officium;  itaque  pluribus  verbis 
egi  Caesari  gratias,  meque  metuo  ne  etiam  in  ce- 
teris  rebus  bonesto  otio  privarim,  quod  erat  iinum 
solatium  in  malis;  sed  tamen,  quoniam  effugi  eius 
offensionem,  qui  fortasse  arbitraretur  me  hanc  rem 
publicam  non  putare,  si  perpetuo  tacerem,  modice 
koc  faciam  aut  etiam  intra  modum,  ut  et  iUius  yo- 
luntati  et  meis  studiis  serviam:  nam,  etsi  a  prima 
aetate  me  omnis  ars  et  doctrina  liberalis  et  maxime 
pbilosophia  delectavit,  tamen  hoc  studium  quotidie 
ingrayescit,  credo  et  aetatis  maturitate  ad  pruden- 
tiam  et  iis  temporum  vitiis,  ut  nulla  res  alia  levare 
6  aTiJTnnTTi  molestiis  possit;  a  quo  studio  te  abduci 
negotiis  intelligo  ex  tuis  litteris,  sed  tamen  aliqmd 
iam  noctes  te  adiuTabunt.  Servius  tuus  vel  potius 
noster  summa  me  observantia  colit,  cuius  ^o  qanm 
omni  probitate  summaque  yirtute,  tum  studiis  do- 
ctrinaque  delector.  Is  mecum  saepe  de  tua  man- 
sione  aut  decessione  communicat:  adhuc  in  hac  som 
sententia,  nihil  ut  faciamus,  nisi  quod  maxime  Cae- 
sar  yelle  videatur.  Ees  sunt  eiusmodi,  ut,  si  Ro- 
mae  sis,  nihil  te  praeter  tuos  delectare  possit;  de 
reliquis^  nihil  melius  ipso  est,  ceteri  et  cetera  ehis- 
modi,  ut^  si  alterum  utrum  necesse  sit,  audire  ea 
malis  quam  videre.  Hoc  nostrum  consilium  nobis 
minime  iucundum  est,  qui  te  videre  cupimus,  sed 
consulimus  tibi.    Yale. 


£p.  4,  4.  et  iis  t  viiiis  (W.).  et  his  t  v.  M.,  vnlgo. 
5.  fiiM  U  praeter  (L.).  nihi  praeter  M.  nihil  pr,  B.  — 
delectare  (M.).    te  deh  B. 

V. 

Scr.  Athenis  mense  Aprili  a.  n.  c.  709. 

SERVIUS  CICERONI  S. 

Posteaquam  mihi  renuntiatum  est  de  obitu  Tul-  l 
liae^  filiae  tuae^  sane  quam  pro  eo^  ac  debui;  gra- 
viter  molesteque  tuli  eommunemque  eam  calamita- 
tem  existimavi^  qui^  si  istic  afFuissem,  neque  tibi 
defuissem  coramque  meum  dolorem  tibi  declarassem. 
Etsi  genus  boc  consolationis  miserum  atque  acer- 
bum  est,  propterea  quia,  per  quos  ea  confieri  debet 
propinquos  ac  familiares,  ii  ipsi  pari  molestia  affi- 
ciuntur  neque  sine  lacrimis  multis  id  conari  pos- 
sunt,  uti  magis  ipsi  yideantur  aliorum  consolatione 
indigere  quam  aliis  posse  suum  officium  praestare^ 
tamen,  quae  in  praesentia  in  mentem  nuhi  vene- 
runt,  decrevi  brevi  ad  te  perscribere,  non  quo  ea 
te  fugere  existimem,  sed  quod  forsitan  dolore  im- 
peditus  minus  ea  perspicias.  Quid  est,  quod  tanto  2 
opere  te  commoveat  tuus  dolor  intestinus?  Cogita, 
quemadmodum  adhuc  fortuna  nobiscum  ^erit:  ea 
nobis  erepta  esse,  quae  bominibus  non  minus  quam 
liberi  cara  esse  debent,  patriam;  honestatem,  digni- 
tatem,  honores  omnes.  Hoc  uno  incommodo  ad- 
dito  quid  ad  dolorem  adiungi  potuit?  aut  qui  non 
in  iUis  rebus  exercitatus  animus  callere  iam  debet 
atque  omnia  minoris  existimare?  An  illius  vicem,  3 
credo,  doles?  Quoties  in  eam  cogitationem  necesse 
est  et  tu  veneris  et  nos  saepe  incidimuS;  hisce  tem- 
poribus  non  pessime  cum  iis  esse  actnm,  quibus 
sine  dolore  licitum  est  mortem  cum  vita  commu- 
tare?  Quid  autem  fuit,  quod  illam  hoc  tempore 
ad  vivendum   magno  opere  invitare  posset?   quae 

Ep.  6,  1.    prop,  ac  famtliares  (M.).     [pr.  ac  /".]  Eleyn. 
conj.,  B. 

res?  quae  spes?  quod  animi  solatium?  Ut  cum 
aliquo  adolescente  primario  coniuncta  aetatem  ge- 
reret?  licitum  est  tibi,  credo,  pro  tua  dignitate  ex 
hac  iuventute  generum  deligere,  cuius  fidei  liberos 
tuos  te  tuto  committere  putares.  An  ut  ea  liberos 
ex  sese  pareret,  quos  quum  florentes  videret  laeta- 
retur?  qui  rem  a  parente  traditam  per  se  tenere 
possent,  honores  ordinatim  petituri  essent,  in  re 
publica,  in  amicorum  negotiis  libertate  sua  usuri? 
quid  horum  fuit,  quod  non,  priusquam  datum  est, 
ademptum  sit?  „At  vero  malum  est  liberos  amit- 
tere.^    Malum:  nisi  hoc  peius  est,  haec  sufferre  et 

4  perpeti.  Quae  res  mihi  non  mediocrem  consola- 
tionem  attulerit,  volo  tibi  commemorare,  si  forte 
eadem  res  tibi  dolorem  minuere  possit.  Ex  Asia 
rediens  quum  ab  Aegina  Megaram  versus  naviga- 
rem,  coepi  regiones  circumcirca  prospicere:  post  me 
erat  Aegina,  ante  me  Megara,  dextra  Piraeeus, 
sinistra  Corinthus,  quae  oppida  quodam  tempore 
florentissima  fuerunt,  nunc  prostrata  et  diruta  ante 
oculos  iacent.  Coepi  egomet  mecum  sic  cogitare: 
„hem!  nos  homunculi  indignamur,  si  quis  nosfrum 
interiit  aut  occisus  est,  quorum  vita  brevior  esse 
debet,  quum  uno  loco  tot  oppidum  cadayera  pro- 
iecta  iacent?  Visne  tu  te,  Servi,  cohibere  et  me- 
minisse  hominem  te  esse  natum?"  Crede  mihi, 
cogitatione  ea  non  mediocriter  sum  confirmatus. 
Hoc  idem,  si  tibi  videtur,  fac  ante  oculos  tibi  pro- 
ponas:  modo  uno  tempore  tot  viri  clarissimi  in- 
terierunt,  de  imperio  populi  Romani  tanta  deminutio 
facta  est,  omnes  provinciae  conquassatae  sunt;  in 
unius  mulierculae  animula  si  iactura  facta  est,  tanto 
opere  commoveris?  quae  si  hoc  tempore  non  diem 
suum  obisset,  paucis  post  annis  tamen  ei  morien- 

5  dum  fuit,  quoniam  homo  nata  fuerat.     Etiam  tu 

Ep.  6,  4.    Piraeeus  (Or.).    Firaeus  MB. 

ab  hisce  rebus  animum  ac  cogitationem  tuam  avoca 
atque  ea  potius  reminiscere,  quae  digna  tua  per- 
sona  'sunt:  illam,  quamdiu  ei  opus  fuerit,  vixisse, 
una  cum  re  publica  fuisse,  te,  patrem  suum,  prae- 
torem,  consulem,  augurem  vicfisse,  adolescentibus 
primariis  nuptam  fuisse,  omnibus  bonis  prope  per- 
functam  esse;  quum  res  publica  occideret,  vita  ex- 
cessisse:  quid  est,  quod  tu  aut  illa  cum  fortuna 
hoc  nomine  queri  possitis?  Denique  noli  te  obli- 
visci  Ciceronem  esse  et  eum,  qui  aliis  consueris 
praecipere  et  dare  consilium,  neque  imitari  malos 
medicos,  qui  in  alienis  morbis  profitentur  tenere  se 
medicinae  scientiam,  ipsi  se  curare  non  possunt, 
sed  potius,  quae  aliis  praecipere  soles,  ea  tute  tibi 
subiice  atque  apud  animum  propone.  Nullus  dolor  6 
est,  quem  non  longinquitas  temporis  minuat  ac 
moUiat:  hoc  te  exspectare  tempus  tibi  turpe  est  ac 
non  ei  rei  sapientia  tua  te  occurrere.  Quod  si  qui 
etiam  inferis  sensus  est,  qui  illius  in  te  amor  fuit 
pietasque  in  omnes  suos,  hoc  certe  illa  te  facere 
non  vult.  Da  hoc  illi  mortuae,  da  ceteris  amicis 
ac  familiaribus,  qui  tuo  dolore  maerent,  da  patriae, 
ut,  si  qua  in  re  opus  sit,  opera  et  consilio  tuo  uti 
possit.  Denique,  quoniam  in  eam  fortunam  deve- 
nimus,  ut  etiam  huic  rei  nobis  serviendum  sit,  noli 
committere,  ut  quisquam  te  putet  non  tam  filiam 
quam  rei  publicae  tempora  et  aliorum  victoriam 
lugere.  Plura  me  ad  te  de  hac  re  scribere  pudet, 
ne  videar  prudentiae  tuae  diffidere;  quare,  si  hoc 
unum  proposuero,  finem  faciam  scribendi:  vidimus 
aliquoties  secundam  pulcherrime  te  ferre  fortunam 
raagnamque  ex  ea  re  te  laudem  apisci;  fac  aliquando 
intelligamus  adversam  quoque  te  aeque  ferre  posse 
neque  id  maius,  quam  debeat,  tibi  onus  videri,  ne 

Ep.  6,  5.      (diis  praecipere  (L.).      a.  tute  pr.  MB.  — 
subiice  (vulgo).    svtbiace  M.,  et  sic  B.  voVoit. 

ex  omnibus  virtutibus  haec  una  tibi  videatur  deesse. 
Quod  ad  me  attinet;  quum  te  tranquilliorem  animo 
esse  cognoro,  de  iis  rebus,  quae  hic  geriintur, 
quemadmodumque  se  provincia  habeat,  certiorem 
faciam.    Vale. 

VI. 

Scr.  Asturae  mense  Aprili  a.  u.  c.  709. 

M.  CICERO  S.  D.  SER.  SULPICIO. 

1  Ego  vero,  Servi,  vellem,  ut  scribis,  in  meo  gra- 
vissimo  casu  affuisses;  quantum  enim  praesens  me 
adiuvare  potueris  et  consolando  et  prope  aeque  do- 
lendo,  facile  ex  eo  intelligo,  quod  litteris  lectis  ali- 
quantum  acquievi,  nam  et  ea  scripsisti,  quae  levare 
luctum  possent,  et  in  me  consolando  non  mediocrem 
ipse  animi  dolorem  adhibuisti:  Servius  tamen  tuus 
omnibus  officiis,  quae  illi  tempori  tribui  potuerunt, 
declaravit  et  quanti  ipse  me  faceret  et  quam  suum 
talem  erga  me  animum  tibi  gratum  putaret  fore; 
cuius  officia  iiicundiora  scilicet  saepe  mihi  fuerunt, 
numquam  tamen  gratiora.  Me  autem  non  oratio 
tua  solum  et  societas  paene  aegritudinis,  sed  etiam 
auctoritas  consolatur;  turpe  enim  esse  existimo  me 
non  ita  ferre  casum  meum,  ut  tu,  tali  sapientia 
praeditus,  ferendum  putas;  sed  opprimor  interdum 
et  vix  resisto  dolori,  quod  ea  me  solatia  deficiunt, 
quae  ceteris,  quorum  mihi  exempla  propono,  simili 
in  fortuna  non  defuerunt:  nam  et  Q.  Maximus,  qui 
filium  consularem,  clarum  virum  et  magnis  rebus 
gestis,  amisit,  et  L.  PauUus,  qui  duo  septem  die- 
bus,  et  vester  Gallus  et  M.  Cato,  qui  summo  in- 
genio,  summa  virtute  filium  perdidit,  iis  temporibus 

Mart.-L.,  B.  —  certiorem  te  faciam  (Mart.-L.)?  Ep.  6,  1. 
litteris  tuis  lectis  (N.)?  —  GallUfS  (vulgo).    Galus  MB. 


EPISTOLARUM  IV   6.  6.  103 

fuerunt,  ut  eorura  luctum  ipsorum  dignitas  conso- 
laretur  ea,  quam  ex  re  publica  consequebantur; 
mihi  autem  amissis  omamentis  iis,  quae  ipse  com-  2 
memoras  quaeque  eram  maximis  laboribus  adeptus^ 
unum  manebat  illud  solatium,  quod  ereptum  est: 
non  amicorum  negotiis,  non  rei  publicae  procura- 
tione  impediebantur  cogitationes  meae,  nihil  in  foro 
agere  libebat,  aspicere  curiam  non  poteram,  existi- 
mabam,  id  quod  erat,  omnes  me  et  industriae  meae 
fructus  et  fortunae  perdidisse;  sed,  quum  cogitarem 
haec  mihi  tecum  et  cum  quibusdam  esse  communia, 
et  quum  frangerem  iam  ipse  me  et  cogerem  illa 
ferre  toleranter,  habebam,  quo  confugerem,  ubi  con- 
quiescerem,  cuius  in  sermone  et  suavitate  omnes 
curas  doloresque  deponerem:  nunc  autem  hoc  tam 
gravi  vulnere  etiam  illa,  quae  consanuisse  videban- 
tur,  recrudescunt;  non  enim,  ut  tum  me  a  re 
publica  maestum  domus  excipiebat,  quae  levaret, 
sic  nunc  domo  maerens  ad  rem  pubUcam  confugere 
possum,  ut  in  eius  bonis  acquiescam.  Itaque  et 
domo  absum  et  foro,  quod  nec  eum  dolorem,  quem 
fad  re  publica  capio,  domtis  iam  consolari  potest 
nec  domesticum  res  publica.  Quo  magis  te  ex-  3 
specto  teque  videre  quam  primum  cupio  —  maior 
enim  levatio  mihi  afferri  nulla  potest  quam  con- 
junctio  consuetudinis  sermonumque  nostxorum  — ; 
quamquam  sperabam  tuum  adventum  —  sic  enim 
audiebam  —  appropinquare.  Ego  autem  quum 
multis  de  causis  te  exopto  quam  primum  videre, 
tum  etiam,  ut  ante  commentemur  inter  nos,  qua 
ratione   nobis   traducendum  sit  hoc  tempus,   quod 

Ep.  6,  2.  quod  nunc  ereptum  est  (W.)?  —  quibusdam 

est  totum  ad  unius  voluntatem  acconmiodandum  et 
prudentis  et  liberalis  et,  ut  perspexisse  videor,  nec 
a  me  alieni  et  tibi  amicissimi;  quod  quum  ita  sit, 
magnae  tamen  est  deliberationis,  quae  ratio  sit 
ineunda  nobis  non  agendi  aliquid,  sed  illius  con- 
cessu  et  beneficio  quiescendi.    Vale. 

VII. 

Scr.  Romae  (post  VII.  Kal.  Sext.)  a.  u.  c.  708. 

M.  CICERO  S.  D.  M.  MARCELLO. 

1  Etsi  eo  te  adhuc  consilio  usum  intelligo,  ut  id 
reprehendere  non  audeam,  non  quin  ab  eo  ipse  dis- 
sentiam,  sed  quod  ea  te  sapientia  esse  iudicem,  ut 
meum  consilium  non  anteponam  tuo,  tamen  et  ami- 
citiae  nostrae  vetustas  et  tua  summa  erga  me  bene- 
volentia,  quae  mihi  iam  a  pueritia  tua  cognita  est, 
me  hortata  est,  ut  ea  scriberem  ad  te,  quae  et  sa- 
luti  tuae   conducere  arbitrarer  et  non  aliena  esse 

2  ducerem  a  dignitate.  Ego  eum  te  esse,  qui  horum 
malorum  initia  multo  ante  videris,  consulatum  magni- 
ficentissime  atque  optime  gesseris,  praeclare  me- 
mini;  sed  idem  etiam  illa  vidi,  neque  te  consilium 
civilis  belli  ita  gerendi  nec  copias  Cn.  Pompeii  nec 
genus  exercitus  probare  semperque  summe  diffidere, 
qua  in  sententia  me  quoque  fuisse  memoria  tenere 
te  arbitror.  Itaque  neque  tu  multum  interfuisti 
rebus  gerendis  et  ego  id  semper  egi,  ne  interessem; 
non  enim  iis  rebus  pugnabamus,  quibus  valere  po- 
teramus,  consilio,  auctoritate,  causa,  quae  erant  in 
nobis  superiora,  sed  lacertis  et  viribus.  quibus  pa- 
res  non  eramus:  victi  sumus  igitur  aut,  si  vinci 
dignitas  non  potest,  fracti  certe  et  abiecti;  in  quo 
tuum  consilium  nemo  potest  non  maxime  laudare, 
quod   cum    spe    vincendi    simul    abiecisti   certandi 

Ep.  7,  1.    iudicem  (M.,  vulgo).    iudico  (Kleyn.,  B.)? 

etiam  cupiditatem  ostendistique  sapientem  et  bonum 
civem  initia  belli  civilis  invitum  suscipere,  extrema 
libenter  non  persequi.  Qui  non  idem  consilium,  3 
quod  tu,  secuti  sunt,  eos  video  in  duo  genera  esse 
distractos;  aut  enim  renovare  bellum  conati  sunt, 
hique  se  in  Africam  contulerunt,  aut,  quemadmo- 
dum  nos,  victori  sese  crediderunt:  medium  quod- 
dam  tuum  consilium  fuit,  qui  hoc  fortasse  humilis 
animi  duceres,  illud  pertinacis.  Fateor  a  plerisque 
vel  dicam  ab  omnibus  sapiens  tuum  consilium,  a 
multis  etiam  magni  ac  fortis  animi  iudicatum;  sed 
habet  ista  ratio,  ut  mihi  quidem  videtur,  quendam 
modum,  praesertim  quum  nihil  tibi  deesse  arbitrer 
ad  tuas  fortunas  omnes  obtinendas  praeter  volun- 
tatem;  sic  eliim  intellexi,  nihil  aliud  esse,  quod 
dubitationem  afferret  ei,  penes  quem  est  potestas, 
nisi  quod  v^reretur,  ne  tu  illud  beneficium  omnino 
non  putares;  de  quo  quid  sentiam,  nihil  attinet 
dicere,  quum  appareat,  ipse  quid  fecerim.  Sed  ta-  4 
men,  si  iam  ita  constituisses,  ut  abesse  perpetuo 
malles  quam  ea,  quae  noUes,  videre,  tamen  id  co- 
gitare  deberes,  ubicumque  esses,  te  fore  in  eius 
ipsiuS;  quem  fugeres,  potestate:  qui  si  facile  pas- 
surus  esset  te  carentem  patria  et  fortunis  tuis  quiete 
et  libere  vivere,  cogitandum  tibi  tamen  esset,  Ro- 
maene  et  domi  tuae,  cuicuimodi  res  esset,  an  My- 
tilenis  aut  Rhodi  malles  vivere;  sed,  quum  ita  late 
pateat  eius  potestas,  quem  veremur,  ut  terrarum 
orbem  complexa  sit,  nonne  mavis  sine  periculo 
tuae  domi  esse  quam  cum  periculo  alienae?  Equi- 
dem,  etiamsi  oppetenda  mors  esset,  domi  atque  in 
patria  mallem  quam  in  externis  atque  alienis  locis; 
hoc  idem  omnes,  qui  te  diligunt,  sentiunt,  quorum 
est  magna  pro  tuis  maximis  clarissimisque  virtutibus 

Ep.  7,  3.    iique  se  in  A*  (Bened.)?      4.    sed  tamen^  si 

6  multitudo.  Habemus  etiam  rationem  rei  familiaris 
tuae^  quam  dissipari  nolumus;  nam^  etsi  nullsun 
potest  accipere  iniuriam,  quae  futura  perpetua  sit, 
propterea  quod  neque  is,  qui  tenet  rem  publicam, 
patietur  neque  ipsa  res  publica,  tamen  impetum 
praedonum  in  tuas  fortunas  fieri  nolo,  hi  autem 
qui  essent,  auderem  scribere,  nisi  te  intelligere  con- 

6  fiderem.  Hic  te  unius  sollicitudines,  unios  etiam 
multae  et  assiduae  lacrimae,  C.  Marcelli,  fratris 
optimi,  deprecantur:  nos  cura  et  dolore  proximi 
sumus,  precibus  tardiores,  quod  ius  adeundi,  quum 
ipsi  deprecatione  eguerimus,  non  habemus,  gratia 
tantum  possumus,  quantum  victi;  sed  tamen  con- 
silio;  studio  Marcello  non  desumus.  A  tuis  reliquis 
non  adhibemur;  ad  omnia  parati  sumus. 

vm. 

Scr.  Romae  (post  VII.  Kal.  Sext.)  a.  u.  c.  708. 

M.  CICERO  S.  D.  M.  MARCELLO. 

1  Neque  monere  te  audeo  praestanti  prudentia 
virum  nec  confirmare  maximi  animi  hominem  unum- 
que  fortissimum,  consolari  vero  nuUo  modo;  nam^ 
si  ea,  quae  acciderunt,  ita  fers,  ut  audio,  gratulari 
magis  virtuti  debeo  quam  consolari  dolorem  tuum, 
sin  te  tanta  mala  rei  publicae  frangunt,  non  ita 
abundo  ingenio,  ut  te  consoler,  quum  ipse  me  non 
possim.  Reliquum  est  igitur,  ut  tibi  me  in  omni 
re  eum  praebeam  praestemque  et  ad  omnia,  quae 
tui  velint,  ita  sim  praesto,  ut  me  non  solum  omnia 
debere  tua  causa,  quae  possim,  sed  etiam  quae  non 

2  possim,  putem.  IUud  tamen  vel  tu  me  monuisse 
vel  censuisse  puta  vel  propter  benevolentiam  tacere 

non  potuisse,  ut,  quod  ego  facio,  tu  quoque  animum 
inducaS;  si  sit  aliqua  res  publica^  in  ea  te  esse 
oportere,  iudicio  hominum  reque  principem,  neces- 
sitate  cedentem  tempori^  sin  autem  nulla  sit,  hunc 
tamen  aptissimum  esse  etiam  ad  exsulandum  lo- 
cum;  si  enim  libertatem  sequimur,  qui  locus  hoc 
dominatu  vacat?  sin  qualemcumque  locum,  quae 
est  domestica  sede  iucundior?  Sed  mihi  crede, 
etiam  is,  qui  omnia  tenet,  favet  ingeniis,  nobilita- 
tem  vero  et  dignitates  hominum,  quantum  ei  res 
et  ipsius  causa  concedit,  amplectitur.  Sed  plura, 
quam  statueram;  redeo  ergo  ad  unum  illud,  me 
tuum  esse:  fore  cum  tuis,  si  modo  erunt  tui,  si 
minus,  me  certe  in  omnibus  rebus  satis  nostrae 
coniunctioni  amorique  facturum.     Vale. 

IX. 

Scr.  Romae  (post  VII.  K.  Sext.)  a.  u.  c.  708. 

M.  CICERO  S.  D.  M.  MARCELLO. 

Etsi  perpaucis  ante  diebus  dederam  Q.  Mucio  1 
litteras  ad  te  pluribus  verbis  scriptas,  quibus  de- 
claraveram,  quo  te  animo  censerem  esse  oportere 
et  quid  tibi  faciendum  arbitrarer,  tamen,  quum 
Theophilus,  libertus  tuus,  proficisceretur,  cuius  ego 
fidem  erga  te  benevolentiamque  perspexeram,  sine 
meis  litteris  eum  ad  te  venire  nolui.  lisdem  igitur 
te  rebus  etiam  atque  etiam  hortor,  quibus  superio- 
ribus  litteris  hortatus  sum,  ut  in  ea  re  publica, 
quaecumque  est,  quam  primum  velis  esse:  multa 
videbis  fortasse,  quae  nolis,  non  plura  tamen,  quam 
audis  quotidie;  non  est  porro  tuum  uno  sensu 
solum  oculorum  moveri,  quum  idem  illud  auribus 

Ep.  8,  2.    oportere,  ittdteio  (Graev.).     oportere  iud.  B.  — 
iudicio  omnium  (L.)? 

percipias  —  quod  etiam  maius  videri  solet  — ,  mi- 

2  nus  laborare.  At  tibi  ipsi  dicendum  erit  aKquid, 
quod  non  sentias,  aut  faciendum,  quod  non  probes. 
Primum  tempori  cedere,  id  est  necessitati  parere, 
semper  sapientis  est  habitum;  deinde  non  habet, 
ut  nunc  quidem  est,  id  vitii  res:  dicere  fortasse, 
quae  sentias,  non  licet,  tacere  plane  licet;  omnia 
enim  delata  ad  unum  sunt:  is  utitur  consilio  ne 
suorum  quidem,  sed  suo;  quod  non  multo  secus 
fieret,  si  is  rem  publicam  teneret,  quem  secuti  su- 
mus:  an,  qui  in  bello,  quum  omnium  nostrum  con- 
iunctum  esset  periculum,  suo  et  certorum  hominum 
minime  prudentium  consilio  uteretur,  eum  magis 
communem  censemus  in  victoria  futurum  fuisse, 
quam  incertis  in  rebus  fuisset?  et,  qui  nec  te  con- 
sule  tuum  sapientissimum  consilium  secutus  esset 
nec  fratre  tuo  consulatum  ex  auctoritate  tua  ge- 
rente  vobis  auctoribus  uti  voluerit,  nunc  omnia 
tenentem  nostras   sententias   desideraturum   censes 

3  fuisse?  Omnia  sunt  misera  in  bellis  civilibus  — 
quae  maiores  nostri  ne  semel  quidem,  nostra  aetas 
saepe  iam  sensit  — ,  sed  miserius  nihil  quam  ipsa 
victoria,  quae,  etiamsi  ad  meliores  venit,  tamen  eos 
ipsos  ferociores  impotentioresque  reddit,  ut,  etiamsi 
natura  tales  non  sint,  necessitate  esse  cogantur; 
multa  enim  victori  eorum  arbitrio,  per  quos  vicit, 
etiam  invito  facienda  sunt.  An  tu  non  videbas 
mecum  simul,  quam  illa  crudelis  esset  futura  victo- 
ria?  igitur  tum  quoque  careres  patria,  ne,  quae 
noUes,  videres?  „Non",  inquies,  „ego  enim  ipse 
tenerem  opes  et  dignitatem  meam."  At  erat  tuae 
virtutis  in  minimis  tuas  res  ponere,  de  re  publica 
vehementius  laborare.    Deinde  qui  finis  istius  con- 

Ep.  9,1.  percipias  —  quod  . . .  soUt  — ,  minm  (W.). 
p.,  q.  . ..  8.,  m.  vulgo.  3.  civiUbtis  —  quae  . . .  sensit  — , 
sed  (W.).  c,  quae  ...«.;  sed  B.  —  tum  quoque  (W.).  tunc 
g.  vulgo. 

silii  est?  nam  adhuc  et  factum  tuum  probatur  et^ 
ut  in  tali  re,  etiam  fortuna  laudatur:  factum^  quod 
et  initium  belli  necessario  secutus  sis  et  extrema 
sapienter  persequi  nolueris;  fortuna,  quod  honesto 
otio  tenueris  et  statum  et  famam  dignitatis  tuae: 
nunc  vero  nec  locus  tibi  ullus  dulcior  esse  debet 
patria  nec  eam  diligere  minus  debes^  quod  defor- 
mior  esty  sed  misereri  potius  nec  eam  multis  claris 
viris  orbatam  privare  etiam  aspectu  tuo.  Denique,  4 
si  fuit  magni  animi  non  esse  supplicem  victori, 
vide,  ne  superbi  sit  aspemari  eiusdem  liberalitatem, 
et,  si  sapientis  est  carere  patria,  duri  non  deside- 
rare,  et,  si  re  publica  non  possis  frui,  stultum  est 
nolle  privata.  Caput  illud  est,  ut,  si  ista  vita  tibi 
commodior  esse  videatur,  cogitandum  tamen  sit,  ne 
tutior  non  sit:  magna  gladiorum  est  licentia,  sed 
in  extemis  locis  minor  etiam  ad  facinus  verecundia. 
Mihi  salus  tua  tantae  curae  est,  ut  Marcello,  fratri 
tuO;  aut  par  aut  certe  proximus  sim;  tuum  est  con- 
sulere  temporibus  et  incolumitati  et  vitae  et  for- 
tunis  tuis. 

X. 

Scr.  Bomae  mense  lannario  a.  u.  c.  709. 

CICERO  MARCELLO  S. 

Etsi  nihil  erat  novi,  quod  ad  te  scriberem,  ma-  i 
gisque  litteras  tuas  iam  exspectare  incipiebam  vel 
te  potius  ipsum,  tamen,  quum  Theophilus  proficisce- 
retur,  non  potui  nihil  ei  litterarum  dare:  cura  igi- 
tur,  ut  quam  primum  venias;  venies  enim,  mihi 
crede,  exspectatus,  neque  solum  nobis,  id  est,  tuis, 
sed  prorsus  omnibus;  venit  enim  mihi  in  mentem 
subvereri  interdum,  ne  te  delectet  tarda  decessio. 
Quod   si   nuUum    haberes    sensum    nisi    oculorum,  2 

Ep.  9,  4.    stultum  est  noUe  (M.).    st,  ait  n.  (W.)?    st.  n. 
Heusinger.,  B. 

» 
prorsus  tibi  ignoscereni;   si  quosdam  nolles  videre, 

sed,  quum  leviora  non  multo  essent,  quae  audiren- 
tur,  quam  quae  viderentur,  suspicarer  autem  mul- 
tum  interesse  rei  familiaris  tuae  te  quam  primum 
venire  idque  in  omnes  partes  valeret,  putavi  ea  de 
re  te  esse  admonendum.  Sed,  quoniam,  quid  mihi 
placeret,  ostendi,  reliqua  tu  pro  tua  prudentia  con- 
siderabis;  me  tamen  velim,  quod  ad  tempVirs  te  ex- 
spectemus,  certiorem  facias. 

XI. 

Scr.  Mytilenis  exeunte  anno  u.  c.  708. 

•MARCELLUS   CICERONI   S.  PLURIMAM. 

1  Valuisse  apud  me  tuam  semper  auctoritatem 
quum  in  omni  re  tum  in  hoc  maxime  negotio  potes 
existimare:  quum  mihi  C.  Marcellus,  frater  aman- 
tissimus  mei,  non  solum  consilium  daret,  sed  pre- 
cibus  quoque  me  obsecraret,  non  prius  mihi  per- 
suadere  potuit,  quam  tuis  est  eflfectum  litteris,  ut 
uterer  vestro  potissimum  consilio.  Res  quemadmo- 
dum  sit  acta,  vestrae  litterae  mihi  declarant.  Gra- 
tulatio  tua  etsi  est  mihi  probatissima,  quod  ab 
optimo  fit  animo,  tamen  hoc  mihi  multo  iucundius 
est  et  gratius,  quod  in  summa  paucitate  amicorum, 
propinquorum  ac  necessariomm,  qui  vere  meae  sa- 
luti  faverent,  te  cupidissimum  mei   singularemque 

2  mihi  benevolentiam  praestitisse  cognovi.  Reliqua 
sunt  eiusmodi,  quibus  ego,  quoniam  haec  erant 
tempora,  facile  et  aequo  animo  carebam;  hoc  vero 
eiusmodi  esse  statuo,  ut  sine  talium  virorum  et 
amicorum  benevolentia  neque  in  adversa  neque  in 


Ep.  11,  1.  S.  PLUBIMAM,  Valuisse  (Ml,  W.).  S. 
PLUEIMAM.  Plwrimtm  val.  (Or.)  an  S.  Plwrimum  voZ. 
(M2,  B.)  ?  —  exisHmare:  quum  (W.).  existimare.  Quwm  vulgo. 
mei     fuisse    singul.  (W.)? 

secunda  fortuna  quisquaiu  vivere  possit:  itaque  in 
hoc  ego  milii  gratulor;  tu  vero  ut  intelligas  ho- 
mini  amicissimo  te  tribuisse  officium,  re  tibi  prae- 
stabo.    Vale. 

XII. 

Scr.  Athenis  pr.  Eal.  luniaB  a.  u.  c.  709. 

SERVIUS  CICERONI  SAL.  PLUR. 

Etsi  scio  non  iucundissimum  me  nuntium  vobis  l 
allaturum^  tamen^  quoniam  casus  et  natura  in  nobis 
dominantur^  visum  est  faciendum,  ut,  quoquo  modo 
res  se  haberet,  vos  certiores  facerem.  A.  d.  x. 
KaL  lun.,  quum  ab  Epidauro  Piraeeum  navi  ad- 
vectus  essem,  ibi  M.  Marcellum,  coUegam  nostrum, 
conveni  eumque  diem  ibi  consumpsi,  ut  cum  eo 
essem.  Postero  die,  quum  ab  eo  digressus  essem 
eo  consilio,  ut  ab  Athenis  in  Boeotiam  irem  reli- 
quamque  iurisdictionem  absolverem,  ille,  uti  aiebat, 
supra  Maleas  in  Italiam  versus  navigaturus  erat. 
Post  diem  tertium  eius  diei,  quum  ab  Athenis  pro-  2 
ficisci  in  animo  haberem,  circiter  hora  decima  noctis 
P.  Postumius,  familiaris  eius,  ad  me  venit  et  mihi 
nuntiavit  M.  Marcellum,  collegam  nostrum,  post 
coenae  tempus  a  P.  Magio  Cilone,  familiari  eius, 
pugione  percussum  esse  et  duo  vulnera  accepisse, 
unum  in  stomacho,  alterum  in  capite  secundura 
aurem;  sperari  tamen  eum  vivere  posse;  Magium 
se  ipsum  interfecisse  postea;  se  a  Marcello  ad  me 
missum  esse,  qui  haec  nuntiaret  et  rogaret,  uti  me- 
dicos   cogerem,    Coegi   et  e  vestigio   eo   sum   pro- 

Ep.  12,  1.    dominantur  (L.).     dominatm  M.,  vulgo.  — 

fciciendum,  ut,  guoquo facerem  (Mart.-L.).      f,  quoquo 

. . .  haberet,  ut  . ,  facerem  (W.)?  f,  q.  ...  facere  M.  [fa- 
ciendum],  q.  . , .  facere  L.  conj.,  B.  —  uti  aiebat  (edd.  vett.). 
utiebat  M.  ut  aiebat  B.  —  super  Mdleam  (W.)?  2.  fami- 
liari  (Crat.).    familia/re  MB. 

fectus  prima  luce.  Quum  non  longe  a  Piraeeo 
abessem,  puer  Acidini  obviam  mihi  venit  cum  co- 
dicillis,  in  quibus  erat  scriptum  paullo  ante  lucem 
Marcellum  diem  suum  obisse.  Ita  vir  clarissimus 
ab  homine  deterrimo  acerbissima  morte  est  affectus, 
et,  cui  inimici  propter  dignitatem  pepercerant,  in- 
3  ventus  est  amicus,  qui  ei  mortem  offerret.  Ego 
tamen  ad  tabernaculum  eius  perrexi:  inveni  duos 
libertos  et  pauculos  servos;  reliquos  aiebant  profu- 
gisse  metu  perterritos,  quod  dominus  eorum  ante 
tabernaculum  interfectus  esset.  Coactus  sum  in 
eadem  illa  lectica,  qua  ipse  delatus  eram,  meisque 
lecticariis  in  urbem  eum  referre,  ibique  pro  ea  co- 
pia,  quae  Athenis  erat,  funus  ei  satis  amplum  fa- 
ciendum  curavi.  Ab  Atheniensibus,  locum  sepul- 
turae  intra  urbem  ut  darent,  impetrare  non  potui, 
quod  religione  se  impediri  dicerent,  neque  tamen  id 
antea  cuiquam  concesserant:  quod  proximum  fuit, 
uti  in  quo  vellemus  gynmasio  eum  sepeliremus,  nobis 
permiserunt.  Nos  in  nobilissimo  orbis  terrarum 
gymnasio  Academiae  locum  delegimus  ibique  eum 
combussimus  posteaque  curavimus,  ut  eidem  Athe- 
nienses  in  eodem  loco  monumentum  ei  marmoreum 
faciendum  locarent.  Ita,  quae  nostra  officia  fuerunt 
pro  coUegio  et  pro  propinquitate,  et  vivo  et  mortuo 
omnia  ei  praestitimus.  Vale.  D.  pr.  Kal.  lun.  Athenis. 

XIII. 

Scr.  Bomae  a.  u.  c.  708. 

M.  CICERO  S.  D.  P.  FIGULO. 

1        Quaerenti  mihi  iamdiu,  quid  ad  te  potissimum 
scriberem.  non  modo  certa  res  nuUa,  sed  ne  genus 

Ep.  12,  3.  iidem  Athm,  (vulgo)?  —  orbis  terrarum 
(edd.  vett.).  orbi  t  MB.  —  fuerunt  pro  . . .  propinquitate, 
et  (W.).    f.,  pro  . . .  propinquitate  et  vulgo. 

quidem  litterarum  usitatum  veniebat  in  mentem; 
unam  enim  partem  et  consuetudinem  earum  episto- 
larum;  quibus  secundis  rebus  uti  solebamus^  tempus 
eripuerat  perfeceratque  fortuna,  ne  quid  tale  scri- 
bere  possem  aut  omnino  cogitare:  relinquebatur 
triste  quoddam  et  miserum  et  his  temporibus  con- 
sentaneum  genus  litterarum;  id  quoque  deficiebat 
me,  in  quo  debebat  esse  aut  promissio  auxilii  ali- 
cuius  aut  consolatio  doloris  tui.  Quod  pollicerer; 
non  erat;  ipse  enim  pari  fortuna  abiectus  aliorum 
opibus  casus  meos  sustentabam  saepiusque  mihi 
veniebat  in  mentem  queri,  quod  ita  viverem,  quam 
gaudere^  quod  viverem;  quamquam  enim  nuUa  me  2 
ipsum  privatim  pepulit  insignis  iniuria  nec  mihi 
quidquam  tali  tempore  in  mentem  venit  optare, 
quod  non  ultro  mihi  Caesar  detulerit,  tamen  nihilo 
minus  eis  conficior  curis,  ut  ipsum,  quod  maneam 
in  vita,  peccare  me  existimem;  careo  enim  quum 
familiarissimis  multis,  quos  aut  mors  eripuit  nobis 
aut  distraxit  fuga,  tum  omnibus  amicis,  quorum 
benevolentiam  nobis  conciliarat  per  me  quondam 
te  socio  defensa  res  publica,  versorque  in  eorum 
naufragiis  et  bonorum  direptionibus,  nec  audio  so- 
lum,  quod  ipsum  esset  miserum,  sed  etiam  video, 
quo  nihil  est  acerbius,  eorum  fortunas  dissipari, 
quibus  nos  olim  adiutoribus  illud  incendium  ex- 
stinximus,  et,  in  qua  urbe  modo  gratia,  auctoritate, 
gloria  floruimus,  in  ea  nunc  iis  quidem  omnibus 
caremus,  obtinemus  ipsius  Caesaris  summam  erga 
nos  humanitatem,  sed  ea  plus  non  potest  quam  vis 
et  mutatio  oranium  rerum  atque  temporum.  Itaque  3 
orbus  iis  rebus  omnibus,  quibus  et  natura  me  et 


Ep.  13,  2.  tamen  nihilo  minus  eis  (edd.  vett.).  t  nihtl 
eis  M.  tanien  eis  (W.)?  t  non  nihil  eis  B.  —  ut  ipsum 
(M.).  ut  id  ipsum  Or.  conj.,  B.  —  nunc  iis  q.  (edd.  vett.). 
n.  his  q.  MB. 

114  M.  TULLII  CICERONIS 

voluntas  et  consuetudo  assuefecerat,  quum  ceterisy 
ut  quidem  videor^  tum  mihi  ipse  displiceo;  natus 
enim  ad  agendum  semper  aliquid  dignum  yiro  nune 
non  modo  agendi  rationem  nullam  habeo^  sed  ne 
cogitandi  quidem^  et^  qui  antea  aut  obscuris  homi- 
nibus  aut  etiam  sontibus  opitulari  poteram;  nunc 
P.  Nigidio^  uni  omnium  doctissimo  et  sanctissimo 
et  maxima  quondam  gratia  et  mihi  certe  amicis- 

4  simO;  ne  benigne  quidem  poUiceri  possum.  Ergo 
hoc  ereptum  est  litterarum  genus:  reliquum  est,  ut 
consoler  et  a£Peram  rationes;  quibus  te  a  molestiis 
coner  abducere.  At  ea  quidem  facultas  vel  tui  vel 
alterius  consolandi  in  te  summa  est^  si  umquam  in 
ullo  fuit;  itaque  eam  partem^  quae  ab  exquisita 
quadam  ratione  et  doctrina  proficiscitur^  non  attin- 
gam^  tibi  totam  relinquam:  quid  sit  forti  et  sa- 
pienti  homine  dignum^  quid  gravitas^  quid  altitudo 
animi^  quid  acta  tua  vita^  quid  studia^  quid  artes^ 
quibus  a  pueritia  floruisti,  a  te  flagitent,  tu  vide- 
bis;  ego,  quod  intelligere  et  sentire,  quia  sum  Ro- 
mae  et  quia  curo  attendoque,  pos^um,  id  tibi  af- 
firmo,  te  in  istis  molestiis,  in  quibus  es  hoc  tem- 
pore,  non  diutius  futurum,  in  iis  autem,  in  quibus 

5  etiam  nos  sumus,  fortasse  semper  fore.  Videor 
mihi  perspicere  primum  ipsius  animum,  qui  pluri- 
mum  potest,  propensum  ad  salutem  tuam  —  non 
scribo  hoc  temere:  quo  minus  familiaris  sum,  hoe 
sum  ad  investigandum  curiosior  — :  quo  facilius, 
quibus  est  iratior,  respondere  tristius  possit,  hoc 
est  adhuc  tardior  ad  te  molestia  liberandum;  fami- 
liares  vero  eius,  et  ii  quidem,  qui  iUi  iucundissimi 
sunt,  mirabiliter  de  te  et  loquuntur  et  sentiunt; 
accedit  "eodem  vulgi  voluntas  vel  potius  consensus 


Ep.  13,  4.  ut  conscHer  (M.).  ut  te  c.  L.,  B.  —  fartasse 
non  semper  (Crat.)?  5.  tu^m  —  non  . . .  curiosior  — :  guo 
(W.).    tuam.    Non  . . .  curiosior,    Quo  vulgo. 

omnium;  etiam  illa,  quae  minimum  nunc  quidem 
potest,  sed  *  *  possit  necesse  est,  res  publica,  quas- 
cumque  vires  habebit,  ab  iis  ipsis,  a  quibus  tene- 
tur,  de  te  propediem,  mihi  crede,  impetrabit.  Redeo  6 
igitur  ad  id,  ut  iam  tibi  etiam  polKcear  aliquid, 
quod  primo  omiseram:  nam  et  complectar  eius  fa- 
miliarissimoB^  qui  me  admodum  diligunt  multumque 
mecum  sunt^  et  in  ipsius  me  consuetudinem,  quam 
adhuc  meus  pudor  mihi  clausit,  insinuabo  et  certe 
omnes  vias  persequar,  quibus  putabo  ad  id,  quod 
volumus,  pervenire  posse;  in  hoc  toto  genere  plura 
faciam,  quam  scribere  audeo.  Ceteraque,  quae  tibi 
a  multis  prompta  esse  certo  scio,  a  me  sunt  para- 
tissima:  nihil  in  re  familiari  mea  est;  quod  ego 
meum  malim  esse  quam  tuum;  hac  de  re  et  de 
hoc  genere  toto  hoc  scribo  parcius,  quod  te  id, 
quod  ipse  confido,  sperare  malo,  te  esse  usunmi 
tuis.  Extremum  illud  est,  ut  te  orem  et  obsecrem,  7 
animo  ut  maximo  sis  nec  ea  solum  memineris, 
quae  ab  aliis  ma^is  viris  accepisti,  sed  illa  etiam, 
quae  ipse  ingenio  studioque  peperisti;  quae  si  col- 
liges,  et  sperabis  omnia  optime  et,  quae  accident, 
qualiacumque  erunt,  sapienter  feres.  Sed  haec  tu 
melius  vel  optime  omnium:  ego,  quae  pertinere  ad 
te  intelligam,  studiosissime  omnia  diligentissimeque 
curabo  tuorumque  tristissimo  meo  tempore  merito- 
rum  erga  me  memoriam  conservabo. 


Ep.  14, 6.  sed  *  *  po89it  (W.).  sed  pltts  iam  p.  (W.)  ?  sed 
possit  M,  vulgo.  6.  in  ipsius  me  cons.  (L.).  An  in  i,  cons.  . . 
clausit,  me  insinuabo  (W.)?  in  i.  o.  ...  d.,  insinuaho  M., 
vulgo.  —  pervenire  (M.).  perveniri  (L.,  B.)?  nospervenire 
(Klotz)?  —  Ceteraque,  quae  (Ml).  Cetera,  quae  M!2,  B.  — 
te  id,  quod  . .  .  malo,  te  (W.).  te,  id  quod  .  .  .  mdlo  te 
vulgo. 

XIV. 

Scr.  Romae  (post  K.  Oct.)  a.  u.  c.  708. 

M.  CICERO  S.  D.  CN.  PLANCIO. 

1  Binas  a  te  accepi  litteras  Corcyra  datas^  qua- 
rum  alteris  mihi  gratulabare^  quod  audisses  me 
meam  pristinam  dignitatem  obtinere,  alteris  dice- 
bas  te  velle,  quae  egissem,  bene  et  feliciter  eve- 
nire.  Ego  autem,  si  dignitas  est  bene  de  re  pu- 
blica  sentire  et  bonis  viris  probare,  quod  sentias, 
obtineo  dignitatem  meam;  sin  autem  in  eo  digni- 
tas  est,  si,  quod  sentias,  aut  re  efficere  possis  aut 
denique  libera  oratione  defendere,  ne  vestigium  qui- 
dem  uUum  est  reliquum  nobis  dignitatis,  agiturque 
praeclare,  si  nosmet  ipsos  regere  possumus,  ut  ea, 
quae  partim  iam  assunt,  partim  impendent,  mo- 
derate  feramus,  quod  est  difficile  in  eiusmodi  bello, 
cuius   exitus   ex  altera   parte   caedem  ostentat,  ex 

2  altera  servitutem:  quo  in  periculo  nonnihil  me  eon- 
solatur,  quum  recordor  haec  me  tum  vidisse,  quum 
secundas  etiam  res  nostras,  non  modo  adversas, 
pertimescebam  videbamque,  quanto  periculo  de  iure 
publico  disceptaretur  armis,  quibus  si  ii  vicissent, 
ad  quos  ego  pacis  spe,  non  belli  cupiditate  ad- 
ductus  accesseram,  tamen  intelligebam,  et  irato- 
rum  hominum  et  cupidorum  et  insolentium  quam 
crudelis  esset  futura  victoria,  sin  autem  victi  essent, 
quantus  interitus  esset  futurus  civium  partim  am- 
plissimorum,  partim  etiam  optimorum,  qui  me  haec 
praedicentem  atque  optime  consulentem  saluti  suae 
malebant  nimium  timidum   quam  satis  prudentem 

8  existimari.  Quod  autem  mihi  de  eo,  quod  egerim, 
gratularis,  te   ita   velle   certo   scio;   sed   ego    tam 

Ep.  14,  1.     Corcyra    (Mart.-L.).      Corcyre   M.      Cor- 
cyrde  B. 

misero  tempore  nihil  novi  consilii  cepissem,  nisi  in 
reditu  meo  nihilo  meliores  res  domesticas  quam 
rem  publicam  ofifendissem;  quibus  enim  pro  meis 
immortalibus  beneficiis  carissima  mea  salus  et  meae 
fortunae  esse  debebant,  quum  propter  eorum  scelus 
nihil  mihi  intra  meos  parietes  tutum^  nihil  insidiis 
vacuum  viderem,  novarum  me  necessitudinum  fide- 
litate  contra  veterum  perfidiam  muniendum  putavi. 
Sed  de  nostris  rebus  satis  vel  etiam  nimium  multa: 
de  tuis  velim  ut  eo  sis  animo,  quo  debes  esse,  id  4 
est,  ut  ne  quid  tibi  praecipue  timendum  putes; 
si  enim  status  erit  aliquis  civitatis,  quicumque  erit, 
te  omnium  periculorum  video  expertem  fore;  nam 
alteros  tibi  iam  placatos  esse  intelligo,  alteros  num- 
quam  iratos  fuisse.  De  mea  autem  in  te  volun- 
tate  sic  velim  iudices,  me,  quibuscumque  rebus 
opus  esse  intelligam,  quamquam  videam,  qui  sim 
hoc  tempore  et  quid  possim,  opera  tamen  et  con- 
silio,  studio  quidem  certe,  rei,  famae,  saluti  tuae 
praesto  futurum.  Tu  velim  et  quid  agas  et  quid 
acturum  te  putes  facias  me  quam  diligentissime 
certiorem. 


XV. 

Scr.  Romae  a.  u.  c.  708. 

M.  CICERO  S.  D.  CN.  PLANCIO. 

Accepi  perbreves  tuas  litteras,  quibus  id,  quod 
scire  cupiebam,  cognoscere  non  potui,  cognovi  autem 
id,  quod  mihi  dubium  non  fuit:  nam,  quam  fortiter 
ferres  communes  miserias,  non  intellexi,  quam  me 
amares,  facile  perspexi;  sed  hoc  scieram,  illud  si 
scissem,  ad  id  meas  litteras  accommodavissem.  Sed 
tamen,   etsi   antea   scripsi,   quae   e^jistimavi   scribi 

Ep.  14,  4.    guamguam  video  (W.)? 

oportere,  tamen  hoc  te  tempore  breviter  commo- 
nendum  putavi,  ne  quo  in  periculo  te  proprio  ex- 
istimares  esse:  in  magno  omnes,  sed  tamen  in 
communi  sumus;  quare  non  debes  aut  propriam 
fortunam  et  praecipuam  postulare  aut  communem 
recusare.  Quapropter  eo  animo  simus  inter  nos, 
quo  semper  fuimus;  quod  de  te  sperare,  de  me 
praestare  possum. 


Ep.  15,  2.    hoc  te  tmpore  hreviter  (W.).    hoc  temv,  hr. 
M.    h,  temp.  br.  te  6. 


LIBER  QUINTUS. 

AD  Q.  METELLUM  ET  CETEROS. 

L 

Scr.  in  Gallia  citeriore  a.  u.  c.  692. 

Q.  METELLUS  Q.  F.  CELEE  PROCOS.  S.  D.  M.  TULLIO 

CICERONI. 

Si  vales,  bene  est.  Existimaram  pro  mutuo  i 
inter  nos  animo  et  pro  reconciliata  gratia  nec  ab- 
sentem  me  a  te  ludibrio  laesum  iri  nec  Metellum 
fratrem  ob  dictum  capite  ac  fortunis  per  te  op- 
pugnatum  iri;  quem  si  parum  pudor.  ipsius.  defen- 
debat,  debebat  vel  familiae  nostrae  dignitas  vel 
meum  studium  erga  vos  remque  publicam  satis 
sublevare:  nunc  video  illum  circumventum,  me  de- 
sertum,  a  quibus  minime  conveniebat.  Itaque  in  2 
luctu  et  squalore  sum,  qui  provinciae,  qui  exercitui 
praesum,  qui  bellum  gero:  quae  quoniam  nec  ra- 
tione  nec  maiorum  nostrorum  clementia  admini- 
strastis,  non  erit  mirandum,  si  vos  poenitebit.  Te 
tam  mobili  in  me  meosque  esse  animo  non  spera- 
ram:  me  interea  nec  domesticus  dolor  nec  cuius- 
quam  iniuria  ab  re  publica  abducet. 


Ep.  1,  1.  cibsentm  me^a  te  lud.  (W.).  dbsente  lud.  M. 
dbsentem  me  h  Or.  coiy.,  B.  2.  speraram  (W.).  sperabam 
M.,  vulgo. 

II. 

Scr.  Romae  a.  u.  c.  692. 

M.  TULLIUS  M.  P.  CICERO  Q.  METELLO  Q.  P.  CELERI 

PROCOS.  S.  D. 

1  Si  tu  exercitusque  yaletis,  bene  est.  Scribis  ad 
me  te  existimasse  pro  mutuo  inter  nos  animo  et 
pro  reconciliata  gratia  numquam  te  a  me  ludibrio 
laesum  iri.  Quod  cuiusmodi  sit,  satis  intelligere 
non  possum,  sed.  tamen  suspicor  ad  te  esse  alla- 
tum  me  in  senatu,  quum  disputarem  permultos  esse, 
qui  rem  publicam  a  me  conservatam  dolerent,  dixisse 
a  te  propinquos  tuos,  quibus  negare  non  potuisses, 
impetrassC;  ut  ea,  quae  statuisses  tibi  in  senatu  de 
mea  laude  esse  dicenda,  reticeres.  Quod  quum  di- 
cerem,  illud  adiunxi,  mihi  tecum  ita  dispertitum 
officium  fuisse  in  rei  publicae  salute  retinenda,  ut 
ego  urbem  a  domesticis  insidiis  et  ab  intestino 
scelere,  tu  Italiam  et  ab  armatis  hostibus  et  ab 
occulta  coniuratione  defenderes,  atque  hanc  nostram 
tanti  et  tam  praeclari  muneris  societatem  a  tuis 
propinquis  labefactatam,  qui,  quum  tu  a  me  rebus 
amplissimis  atque  honorificentissimis  ornatus  esses, 
timuissent,   ne   quae   mihi  pars   abs   te  yoluntatis 

2  mutuae  tribueretur.  Hoc  in  sermone  quum  a  me 
exponeretur,  quae  mea  exspectatio  fuisset  orationis 
tuae  quantoque  in  errore  versatus  essem,  visa  est 
oratio  non  iuiucunda  et  mediocris  quidam  est  risus 
consecutus,  non  in  te,  sed  magis  in  errorem  meum 
et  quod  me  abs  te  cupisse  laudari  aperte  atque  in- 
genue  confitebar.  Nam  hoc  non  potest  in  te  non 
honorifice  esse  dictum,  me  in  clarissimis  "meis  at- 
que  amplissimis  rebus  tamen  aliquod   testimonium 

3  tuae  vocis  habere  voluisse.    Quod  autem  ita  scribis, 

Ep.  2,  2.    confitehar;  nam  hoc  (W.).  c.  lam  h.  vulgo. 

,,pro  mutuo  inter  nos  animo",  quid  tu  existimes 
esse  in  amicitia  mutuum,  nescio,  equidem  hoc  ar- 
bitror,  quum  par  voluntas  accipitur  et  redditur. 
Ego  si  hoc  dicam,  me  tua  causa  praetermisisse 
provinciam,  tibi  ipsi  levior  videar  esse;  meae  enim 
rationes  ita  tulerunt  atque  eius  mei  consilii  maio- 
rem  in  dies  singulos  fructum  voluptatemque  capio: 
illud  dico,  me,  ut  primum  in  concione  provinciam 
deposuerim,  statim,  quemadmodum  eam  tibi  trade- 
rem,  cogitare  coepisse.  Nihil  dico  de  sortitione 
vestra:  tantum  te  suspicari  volo,  nihil  in  ea  re  per 
coUegam  meum  me  insciente  esse  factum.  Recor- 
dare  cetera:  quam  cito  senatum  illo  die  facta  sor- 
titione  coegerim,  quam  multa  de  te  verba  fecerim, 
quum  tu  ipse  mihi  dixisti  orationem  meam  non 
solum  in  te  honorificam,  sed  etiam  in  collegas  tuos 
contumeliosam  fuisse.  lam  illud  senatus  consultum,  4 
quod  eo  die  factum  est,  ea  praescriptione  est,  ut, 
dum  id  exstabit,  officium  meum  in  te  obscurum 
esse  non  possit.  Postea  vero  quam  profectus  es, 
velim  recordere,  quae  ego  de  te  in  senatu  egerim, 
quae  in  concionibus  dixerim,  quas  ad  te  litteras 
miserim:  quae  quum  omnia  collegeris,  tu  ipse  ve- 
lim  iudices,  satisne  videatur  his  omnibus  rebus  tuus 
adventus,  quum  proxime  Romam  venisti,  mutue 
respondisse.  Quod  scribis  de  reconciliata  gratia  5 
nostra,  non  intelligo,  cur  reconciliatam  esse  dicas, 
quae  numquam  imminuta  est.  Quod  scribis  non  6 
oportuisse  Metellum  fratrem  tuum  ob  dictum  a  me 
oppugnari,  primum  hoc  velim  existimes,  animum 
mihi  istum  tuum  vehementer  probari  et  fraternam 
plenam  humanitatis  ac  pietatis  voluntatem;  deinde, 
si  qua  ego  in  re  fratri  tuo  rei  publicae  causa  resti- 


Ep.  2,  3.  tibi  ipsi  levior  (Mart.-L.).  t  ipse  1.  MB. 
4.  praescriptione  (M.).  perscr.  N.,  B.  —  tu  ipse  velim  (M.). 
ium  i,  V.  L.  conj.,  B. 

terim,  ut  milii  ignoscas  —  tam  enim  sum  amicus 
rei  publicae,  quam  qui  maxime  — ;  si  vero  meam 
salut^m  contra  illius  impetum  in  me  crudelissimum 
defenderim,  satis  habeas  nihil  me  etiam  tecum  de 
tui  fratris  iniuria  conqueri:  quem  ego  quum  com- 
perissem  omnem  sui  tribunatus  conatum  in  meam 
pemiciem  parare  atque  meditari,  egi  cum  Claudia, 
uxore  tua,  et  cum  vestra  sorore  Mucia,  cuius  erga 
me  studium  pro  Cn.  Pompeii  necessitudine  multis 
in  rebus  perspexeram,  ut  eum  ab  illa  iniuria  de- 

7  terrerent.  Atqui  ille,  quod  te  audisse  credo,  pr. 
Kal.  lanuarias,  qua  iniuria  nemo  umquam  in  in- 
limo  magistratu  improbissimus  civis  affectus  est,  ea 
me  consulem  affecit,  quum  rem  publicam  conser- 
vassem,  atque  abeuntem  magistratu  concionis  ha- 
bendae  potestate  privavit:  cuius  iniuria  mihi  tamen 
honori  summo  fuit;  nam,  quuin  ille  mihi  nihil,  nisi 
ut  iurarem,  permitteret,  magna  voce  iuravi  verissi- 
mum  pulcherrimumque  ius  iurandum,  quod  populus 

8  item  magna  voce  me  vere  iurasse  iuravit.  Hac  ac- 
cepta  tam  insigni  iniuria  tamen  illo  ipso  die  misi 
ad  Metellum  communes  amicos,  qui  agerent  cum 
eo,  ut  de  illa  mente  desisteret:  quibus  ille  respon- 
dit  sibi  non  esse  integrum;  etenim  pauUo  ante  in 
concione  dixerat  ei,  qui  in  alios  animum  advertisset 
indicta  causa,  dicendi  ipsi  potestatem  fieri  non  opor- 
tere.  Hominem  gravem  et  civem  egregium!  qui, 
qua  poena  senatus  consensu  bonorum  omnium  eos 
affecerat,  qui  urbem  incendere  et  magistratus  ac 
senatum  trucidare  et  bellum  maximum  conflare  vo- 
luissent;  eadem  dignum  iudicarit  eum,  qui  curiam 

Ep.  2,  6.  ignoscas  —  tam  . . .  maxime  — /  si  (W.).  %.; 
tam  ...  ma^.;  si  B.  7.  credo,  pr.  (N.,  A.).  cerio,  pr.  M. 
certo  scio,  pr.  V.,  B.  —  in  infimo  magistratu  (Or.).  in  animo 
m.  M.  in  minimo  m.  (Ursin.  conj.,  B.)?  8.  trucidare  et 
heUum  (W.).  tr.,  b.  vulgo.  —  iudicarit  (W.).  iudicaret 
M.,  vulgo. 

caede,  urbem  incendiis,  Italiam  bello  liberasset. 
Itaque  ego  Metello,  fratri  tuo,  praesenti  restiti: 
nam  in  senatu  Kal.  lanuariis  sic  cum  eo  de  re 
publica  disputavi,  ut  sentiret  sibi  cum  viro  forti  et 
constanti  esse  pugnandum;  a.  d.  iii.  Non.  lanuar., 
quum  agere  coepisset,  tertio  quoque  verbo  orationis 
suae  me  appellabat,  mihi  minabatur,  neque  illi  quid- 
quam  deliberatius  fuit  quam  me,  quacumque  ratione 
posset,  non  iudicio  neque  disceptatione,  sed  vi  at- 
que  impressione  evertere.  Huius  ego  temeritati  si 
virtute  atque  animo  non  restitissem,  quis  esset,  qui 
me  in  consulatu  non  casu  potius  existimaret  quam 
consilio  fortem  fuisse?  Haec  si  tu  Metellum  cogi-  9 
tare  de  me  nescisti,  debes  existimare  te  maximis 
de  rebus  a  fratre  esse  celatum;  sin  autem  aliquid 
impertivit  tibi  sui  consilii,  lenis  a  te  et  facilis 
existimari  debeo,  qui  nihil  tecum  de  iis  ipsis  rebus 
expostulem.  Et,  si  intelligis  non  me  dicto  Metelli, 
ut  scribis,  sed  consilio  eius  animoque  in  me  ini- 
micissimo  esse  commotum,  cognosce  nunc  humani- 
tatem  meam,  si  humanitas  appellanda  est  in  acer- 
bissima  iniuria  remissio  animi  ac  dissolutio:  nuUa 
est  a  me  umquam  sententia  dicta  in  fratrem  tuum; 
quotiescumque  aliquid  est  actum,  sedens  iis  assensi, 
qui  mihi  lenissime  sentire  visi  sunt.  Addam  illud 
etiam,  quod  iam  ego  curare  non  debui,  sed  tamen 
fieri  non  moleste  tuli  atque  etiam,  ut  ita  fieret,  pro 
mea  parte  adiuvi,  ut  senati  consulto  meus  inimicus, 
quia  tuus  frater  erat,  sublevaretur.  Quare  non  ego  10 
oppugnavi  fratrem  tuum,  sed  fratri  tuo  repugnavi, 
nec  in  te,  ut  scribis,  animo  fui  mobili,  sed  ita  sta- 
bili,  ut  in  mea  erga  te  voluntate  etiam  desertus 
ab  officiis  tuis  permanerem.  Atque  hoc  ipso  tem- 
pore  tibi  paene  minitanti  nobis  per  litteras  haec 
rescribo  atque  respondeo:  ego  dolori  tuo  non  solum 

Ep.  2,  10.    haec  reseribo  (W.).    hoc  r.  M.,  -^1%^. 

ignosco^  sed  summaiu  etiam  laudem  tribuo  —  meus 
enim  me  sensus^  quanta  vis  fraterni  sit  amoris, 
admonet  — ;  a  te  peto,  ut  tu  quoque  aequum  te 
iudicem  dolori  meo  praebeas:  si  acerbe,  si  crude- 
liter^  si  sine  causa  simi  a  tuis  oppugnatus,  ut  sta- 
tuas  mihi  non  modo  non  cedendum,  sed  etiam  tuo 
atque  exercitus  tui  auxilio  in  eiusmodi  causa  uten- 
dum  fuisse;  ego  te  mihi  semper  amicum  esse  volui, 
me  ut  tibi  amicissimum  esse  intelligeres,  laboravi: 
maneo  in  voluntate  et,  quoad  voles  tu,  permanebo 
citiusque  amore  tui  fratrem  tuum  odisse  desinam^ 
quam  illius  odio  quidquam  de  nostra  benevolentia 
detraham. 


TIL 

Scr.  in  Hispania  a.  u.  c.  698. 

Q.  METELLUS  NEPOS  S.  D.  M.  CICERONL 

1  Hominis  importunissimi  contumeliae,  quibus  cre- 
bris  concionibus  me  onerat,  tuis  erga  me  officiis 
leniuntur  et,  ut  sunt  leves  ab  eiusmodi  homine,  a 
me  despiciuntur,  libenterque  commutata  persona  te 

2  mihi  fratris  loco  esse  duco.  De  illo  ne  meminisse 
quidem  volo,  tametsi  bis  eum  invitum  servavi.  De 
meis  rebus,  ne  vobis  multitudine  litterarum  mo- 
lestior  essem,  ad  LoUium  perscripsi,  de  rationibus 
provinciae  quid  vellem  fieri,  ut  is  vos  docer^t  et 
commonefaceret.  Si  poteris,  velim  pristinam  tuam 
erga  me  voluntatem  conserves. 


Ep.  2,  10.    tribuo  —  meus  . . .  ad^nonet  — ;  a  U  (W.). 
ir, ;  mevs  . . .  admonet    A  te  vulgo. 

IV. 

Scr.  Dyrrhachii  mense  lannario  a.  u.  c.  697. 

M.  CICERO  S.  D.  Q.  METELLO  COS. 

Litterae  Quinti  fratris  et  T.  Pomponii,  neces-  i 
sarii  mei,  tantum  spei  dederant,  ut  in  te  non  mi- 
nus  auxilii  quam  in  tuo  collega  mihi  constitutum 
fuerit;  itaque  ad  te  litteras  statim  misi,  per  quas, 
ut  fortuna  postulabat,  et  gratias  tibi  egi  et  de  re- 
liquo  tempore  auxilium  petii.  Postea  mihi  non  tam 
meorum  litterae  quam  sermones  eorum,  qui  hac 
iter  faciebant,  animum  tuum  immutatum  significa- 
bant,  quae  res  fecit,  ut  tibi  litteris  obstrepere  non 
auderem.  Nunc  mihi  Quintus  frater  meus  mitissi-  2 
mam  tuam  orationem,  quam  in  senatu  habuisses, 
perscripsit,  qua  inductus  ad  te  scribere  sum  cona- 
tus  et  abs  te,  quantum  tua  fert  vpluntas,  peto 
quaesoque,  ut  tuos  mecum  serves  potius  quam 
propter  arrogantem  crudelitatem  tuorum  me  op- 
pugnes.  Tu,  tuas  inimicitias  ut  rei  publicae  con- 
donares,  te  vicisti,  alienas  ut  contra  rem  publi- 
cam  confirmes,  adduceris?  Quod  si  mihi  tua  cle- 
mentia  opem  tuleris,  omnibus  in  rebus  me  fore 
in  tua  potestate  tibi  confirmo;  si  mihi  neque  ma- 
gistratus  neque  senatum  neque  populum  auxiliari 
propter  eam  vim,  quae  me  cum  re  publica  vicit, 
licuerit,  vide,  ne,  quum  velis  revocare  tempus  om- 
nium  servandorum,  quum,  qui  servetur,  non  erit, 
non  possis. 


Ep.  4,  2.     tua  feret  (W.)?   —   si  mihi  (M.).     sin  m. 
rulgo. 

V. 

Scr.  Romae  a.  u.  c.  693. 

M.  CICERO  S.  D.  C.  ANTONIO  M.  F.  IMr. 

1  Etsi  statueram  nuUas  ad  te  litteras  mittere  nisi 
commendaticias  —  non  quo  eas  intelligerem  satis 
apud  te  valere,  sed  ne  iis,  qui  me  rogarent,  aliquid 
de  nostra  coniunctione  imminutum  esse  ostende- 
rem  — ,  tamen,  quum  T.  Pomponius,  homo  omnium 
meorum  in  te  studiorum  et  officiorum  maxime  eon- 
scius,  tui  cupidus,  nostri  amantissimus,  ad  te  pro- 
ficisceretur,  aliquid  mihi  scribendum  putavi,  prae- 
sertim  quum  aliter  ipsi  Pomponio  satisfacere  non 

2  possem.  Ego  si  abs  te  summa  officia  desiderem, 
mirum  nemini  videri  debeat-,  omnia  enim  a  me  in 
te  profecta  sunt,  quae  ad  tuum  commodum,  quae 
ad  honorem,  quae  ad  dignitatem  pertinerent:  pro 
his  rebus  nullam  mihi  abs  te  relatam  esse  gratiam 
tu  es  optimus  testis,  contra  etiam  esse  aliquid  abs 
te  profectum  ex  multis  audivi;  nam  „comperisse" 
me  non  audeo  dicere,  ne  forte  id  ipsum  verbum 
ponam,  quod  abs  te  aiunt  falso  in  me  solere  con- 
ferri;  sed  ea,  quae  ad  me  delata  sunt,  malo  te  ex 
Pomponio,  cui  non  minus  molesta  fuerunt,  quam 
ex  meis  litteris  cognoscere.  Meus  in  te  animus 
quam  singulari  officio  fuerit,  et  senatus  et  populus 
Romanus  testis  est:  tu  quam  gratus  erga  me  fueris, 
ipse  existimare  potes;  quantum  mihi  debeas,  ceteri 

3  existiment.  Ego  quae  tua  causa  antea  feci,  volun- 
tate  sum  adductus  posteaque  constantia;  sed  reliqua, 
mihi  crede,  multo  maius  meum  studium  maiorem- 
que  gravitatem  et  laborem  desiderant;  quae  ego  si 
non  profundere  ac  perdere  videbor,  omnibus  meis 
viribus  sustinebo;  sin  autem  ingrata  esse  sentiam^ 

Ep.  5,  2.    existiment  (N.).    existimant  M.,  B. 

non  committam,  ut  tibi  ipsi  insanire  videar.  Ea 
quae  sint  et  cuiusmodi,  poteris  ex  Pomponio  cogno- 
scere.  Atque  ipsum  tibi  Pomponium  ita  commendo, 
ut,  quamquam  ipsius  causa  confido  te  facturum 
esse  omnia,  tamen  abs  te  hoc  petam,  ut,  si  quid 
in  te  residet  amoris  erga  me,  id  omne  in  Pom- 
ponii  negotio  ostendas:  hoc  milii  nihil  gratius  fa- 
cere  potes. 

VI. 

Scr.  Romae  mense  Decembri  a.  u.  c.  692. 

M.   CICERO  S.  D.  P.  SESTIO-  L.  F.  PROQ. 

Quum  ad  me  Decius  librarius  venisset  egisset-  i 
que  mecum,  ut  operam  darem,  ne  tibi  hoc  tempore 
succederetur,  quamquam  illum  hominem  frugi  et 
tibi  amicum  existimabam,  tamen,  quod  memoria 
tenebam,  cuiusmodi  ad  me  litteras  antea  misisses, 
non  satis  credidi  homini  prudenti,  tam  valde  esse 
mutatam  voluntatem  tuam;  sed,  posteaquam  et 
Cornelia  tua  Terentiam  convenit  et  ego  cum  Q. 
Cornelio  locutus  sum,  adhibui  diligentiam,  quoties- 
cumque  senatus  fuit,  ut  adessem,  plurimumque  in 
eo  negotii  habui,  ut  Q.  Fufium  tribunum  pL  et  ce- 
teros,  ad  quos  tu  scripseras,  cogerem  mihi  potius 
credere  quam  tuis  litteris.  Omnino  res  tota  in 
mensem  lanuarium  reiecta  erat,  sed  facile  obtine- 
batur.  Ego  tua  gratulatione  commotus,  quod  ad  2 
me  pridem  scripseras  velle  te  bene  evenire,  quod 
de  Crasso  domum  emissem,  emi  eam  ipsam  domum 
HS.  XXXV.  aliquanto  post  tuam  gratulationem; 
itaque  nunc  me  scito  tantum  habere  aeris  alieni, 
ut  cupiam  coniurare,  si  quisquam  recipiat,  sed  par- 
tim  odio  inducti  me  e3j:cludunt  et  aperte  vindicem 

Ep.  5)  3.    tibi  ip9i  ins.  (Mart.-L.).    tibi  ipse  ins.  M.,  6. 
Ep.  6,  2.    sestertio  trides  quinquies  (W.)? 

coniurationis  oderunt,  partim  mihi  non  credunt  et 
a  me  insidias  metuunt  nec  putant  ei  nummos  deesse 
posse,  qui  ex  obsidione  feneratores  exemerit.  Om- 
nino  semissibus  magna  copia  est;  ego  autem  meis 
rebus  gestis  hoc  sum  assecutus,  ut  bonum  nomen 
3  existimer.  Domum  tuam  atque  aedificationem  om- 
nem  perspexi  et  vehementer  probavi.  Antonium, 
etsi  eius  in  me  officia  omnes  desiderant,  tamen  in 
senatu  gravissime  ac  diligentissime  defendi  sena- 
tumque  vehementer  oratione  mea  atque  auctoritate 
commovi.    Tu  ad  me  velim  litteras  crebrius  mittas. 

VII. 

Scr.  Bomae  a.  u.  c.  692. 

M.  TULLIUS  M.  P.  CICERO  S.  D.  CN.  POMPEIO  CN.  F. 

MAGNO  IMPERATORI. 

1  S.  T.  E.  Q.  V.  B.  E.  Ex  litteris  tuis,  quas 
publice  misisti,  cepi  una  cum  omnibus  incredibilem 
voluptatem;  tantam  enim  spem  otii  ostendisti,  quan- 
tam  ego  semper  omnibus  te  uno  fretus  pollicebar; 
sed  hoc  scito,  tuos  veteres  hostes,  novos  amicos 
vehementer  litteris  perculsos  atque  ex  magna  spe 

2  deturbatos  iacere.  Ad  me  autem  litteras  quas  mi- 
sisti,  quamquam  exiguam  significationem  tuae  erga 
me  voluntatis  habebant,  tamen  mihi  scito.  iucundas 
fuisse*,  nulla  enim  re  tam  laetari  soleo  quam  meo- 
rum  officiorum  conscientia,  quibus  si  quando  non 
mutue  respondetur,  apud  me  plus  officii  residere 
facillime  patior:  illud  non  dubito,  quin,  si  te  mea 
summa  erga  te  studia  parum  mihi  adiunxerunt,  res 
publica  nos  inter  nos   conciliatura  coniuncturaque 

3  sit.  Ac,  ne  ignores,  quid  ego  in  tuis  litteris  desi- 
derarim,  scribam  aperte,   sicut   et   mea  natura   et 

Ep.  6,  2.    pwrtem  mihi  non  credimt  (W.).    p.  n.  cr,  M., 
vulgo.    Ep.  7, 2.  adiunxerunt  (Crat.).    adiunxerint  M.,  yulgo. 


EPISTOLARUM  V.  6-8.  129 

nostra  aanicitia  postulat:  res  eas  gesai;  quarum  ali- 
quam  in  tuis  litteris  et  nostrae  necessitudinis  et  rei 
publicae  causa  gratulationem  exspectavi,  quam  ego 
abs  te  praetermissam  esse  arbitror,  quod  vererere^ 
ne  cuius  animum  offenderes*,  sed  scito  ea,  quae  nos 
pro  salute  patriae  gessimuS;  orbis  terrae  iudicio  ac 
testimonio  comprobari;  quae,  quum  veneriS;  tanto 
consilio  tantaque  animi  magnitudine  a  me  gesta 
esse  cognosceS;  ut  tibi  multo  maiori;  quam  Africa- 
nus  fuit;  me  non  multo  minorem  quam  Laelium 
facile  et  in  re  publica  et  in  amicitia  adiunctum 
esse  patiare. 

vin. 

Scr.  meuse  lanuario  a.  n.  c.  700. 

M.  CICERO  S.  0.  M.  LICINIO  P.  F.  CRASSO. 

Quantum  fad  meum  studium  exstiterit  dignitatis  i 
tuae  vel  tuendae  vel  etiam  augendaC;  non  dubito 
quin  ad  te  omnes  tui  scripserint;  non  enim  fuit 
aut  mediocre  aut  obacurum  aut  eiusmodi;  quod 
silentio  posset  praeteriri:  nam  et  cum  consuUbus 
et  cum  multis  consularibus  tanta  contentione  de- 
certavi;  quanta  numquam  antea  ulla  in  causa;  susce- 
pique  milii  perpetuam  propugnationem  pro  omnibus 
ornamentis  tuis  veterique  nostrae  necessitudim  iam- 
diu  debitum,  sed  multa  varietate  temporum  inter- 
ruptum  officium  cumulate  reddidi.  Neque  meher-  2 
cule  umquam  mihi  tui  aut  colendi  aut  ornandi 
voluntas  defuit;  sed  quaedam  pestes  hominum  laude 
aliena  dolentium  et  te  nonnumquam  a  me  aliena- 
runt  et  me  aliquando  inmiutarunt  tibi.    Sed  exstitit 


Ep.  8.  CICEBO  S.  D.  M.  LICINIO  (W.).  CIC.  M. 
LIC.  vulgo.  1.  Qwmtum  t  ad  meum  (W.).  Q.  dbsente  te 
meum  (W.)  aut  Q.  a.  d.  *  ♦  m.  (Klotz  et  Krause.)  aut  Q.  m. 
(edd.  vett.,  B.). 

Cioeronis  epist.  L  ^ 

tempus  optatnm  mihi  magis  quam  speratum^  ut 
florentissimis  tuis  rebus  mea  perspici  posset  et  me- 
moria  nostrae  yoluntatis  et  amicitiae  fides;  sum 
enim  consecutus  non  modo  ut  domus  tua  tofaEk,  sed 
ut  cuncta  civitas  me  tibi  amicissimum  esse  cogno- 
sceret.  Itaque  et  praestantissima  omnium  femina- 
rum,  uxor  tua,  et  eximia  pietate,  virtutC;  gratia  tui 
Crassi  meis  consiliis,  monitiS;  studiis  actionibusque 
nituntur  et  senatus  populusque  Romanus  intelligit 
tibi  absenti  nihil  esse  tam  promptum  aut  tam  pa- 
ratum  quam  in  omnibus  rebus,  quae  ad  te  perti* 
neant;   operam,    curam,    diligentiam,   auctoritatem 

3  meam.  Quae  sint  acta  quaeque  agantur,  domesti- 
corum  tibi  litteris  declarari  puto:  de  me  sic  existi- 
mes  ac  tibi  persuadeas  yeliementer  yelim,  non  me 
repentina  aliqua  yoluntate  aut  fortuito  ad  tuam 
amplitudinem  meis  officiis  amplectendam  incidisse, 
sed,  ut  primum  forum  attigerim,  spectasse  semper, 
ut  tibi  possem  quam  maxime  esse  coniunctus;  quo 
quidem  ex  tempore  memoria  teneo  neque  meam 
tibi  observantiam  neque  mihi  tuam  summam  bene- 
yolentiam  ac  liberalitatem  defuisse.  Si  quae  inter- 
ciderunt  non  tam  re  quam  suspicione  yiolata,  ea, 
quum  fuerint  et  falsa  et  inania,  sint  eyulsa  ex 
omni  memoria  yitaque  nostra;  is  enim  tu  yir  es  et 
eum  me  esse  cupio,  ut^  quoniam  in  eadem  rei  publi- 
cae  tempora  incidimus,  coniunctionem  amicitiamque 

4  nostram  utrique  nostrum  laudi  sperem  fore.  Quam- 
obrem  tu,  quantum  tuo  iudicio  tribuendum  esse 
nobis  putes,  statues  ipse  et,  ut  spero,  statues  ex 
nostra  dignitate,  ego  vero  tibi  profiteor  atque  pol- 
Jiceor  eximium  et  singulare  meum  studium  in  omni 
genere  officii,  quod  ad  honestatem  et  gloriam  tuam 
spectet.  In  quo,  etiamsi  multi  mecum  contendent, 
tamen  quum  reliquis  omnibus,  tum  Crassis  tuis  iudi- 
qibus  omnes  facile  superabo;  quos  quidem  ego  ambo 
unice  diligO;  sed  in  Marcum  beneyolentia  pari  hoc 

magis  sum  Publio  deditus,  quod  me,  quamquam  a 
pueritia  sua  semper,  tamen  hoc  tempore  maxime 
sicut  alterum  parentem  et  observat  et  diligit.  Has  5 
litteras  velim  existimes  foederis  habituras  esse  vim, 
non  epistolae,  meque  ea,  quae  tibi  promitto  ac  re- 
cipio,  sanctissime  esse  observaturum  diligentissime- 
que  esse  facturum:  quae  a  me  suscepta  defensio 
est  te  absente  dignitatis  tuae,  in  ea  iam  ego  non 
solum  amicitiae  nostrae,  sed  etiam  constantiae  meae 
causa  permanebo.  Quamobrem  satis  esse  hoc  tem- 
pore  arbitratus  sum  hoc  ad  te  scribere:  me,  si  quid 
ipse  intelligerem  aut  ad  voluntatem  aut  ad  com- 
modum  aut  ad  amplitudinem  tuam  pertinere,  mea 
sponte  id  esse  facturum;  sin  autem  quidpiam  aut 
a  te  essem  admonitus  aut  a  tuis,  effecturum,  ut 
intelligeres  nihil  neque  te  scripsisse  neque  quem- 
quam  tuorum  frustra  ad  me  detulisse.  Quamob- 
rem  velim  ita  et  ipse  ad  me  scribas  de  omnibus, 
minimis  maximis  mediocribus,  rebus,  ut  ad  homi- 
nem  amicissimum,  et  tuis  praecipias,  ut  opera  con- 
silio,  auctoritate  gratia  mea  sic  utantur  in  omni- 
bus,  publicis  privatis,  forensibus  domesticis,  tuis 
amicorum  hospitum  clientium  tuorum,  negotiis,  ut, 
quod  eius  fieri  possit,  praesentiae  tuae  desiderium 
meo  labore  minuatur. 

IX. 

Scr.  in  castris  Naronae  a.  d.  Y.  Idns  Quinctiles  a.  li.  c.  709. 

VATINIUS  DIP.  CICERONI  SUO  SAL. 

S.  V.  B.  E.  E.  V.    Si  tuam  consuetudinem  in  l 
patrociniis   tuendis   servas,   P.  Vatinius  cliens  ad- 
venit,   qui  pro  se  causam  dicier  vult:   non,  puto, 
repudiabis  in  honore,   quem  in  periculo   recepisti. 
Ego    autem    quem    potius    adoptem    aut    invocem 

Ep.  8, 5.    quocid  eifts  fieri  (edd.  vett>.^^ 

quam  illiiin,  quo  defendente  vincere  didici?  an  ve- 
rear,  ne^  qui  potentissimorum  hominum  conspirar 
tionem  neglexerit  pro  mea  salute^  is  pro  honore 
meo  pusillorum  ac  malevolorum  obtrectationes  et 
invidias  non  prostemat  atque  obterat?  quare,  si 
mC;  sicut  soles^  amas,  suscipe  me  totum  atque  hoC; 
quidquid  est  oneris  ac  muneriS;  pro  mea  dignitate 
tibi  tuendum  ac  sustinendum  puta.  Scis  meam  for- 
tunam  nescio  quo  modo  facile  obtrectatores  inve- 
nire^  non  meo  quidem  mehercules  meritO;  sed  quanti 
id  refert,  si  tamen  fato  nescio  quo  accidit?  si  qui 
forte  fuerit,  qui  nostrae  dignitati  obesse  velit,  peto 
a  te,  ut  tuam  consuetudinem  et  liberalitatem  in  me 
absente  defendendo  mihi  praestes.  Litteras  ad  se- 
natimi  de  rebus  nostris  gestis,  quo  exemplo  mise- 
2  ram,  infra  tibi  perscripsi.  Dicitur  mihi  tuus  servus 
anagnostes  fugitivus  cum  Vardaeis  esse;  de  quo  tu 
mihi  nihil  mandasti^  ego  tamen,  terra  marique  ut 
conquireretur,  praemandavi,  et  profecto  tibi  illum 
reperiam,  nisi  si  in  Dalmatiam  aufugerit,  *  et  inde 
tamen  aliquando  eruam.  Tu  nos  fac  ames.  Vale. 
A.  d.  Y.    Idus  Quinctiles^  ex  castris^  Narona. 

X.  a. 

Scr.  in  Illyria   ineunte  a.  u.  c.  710. 

VATINIUS  CICERONI  SUO  SAL. 

1  S.  V.  B.  E.  E.  Q.  V.  De  Dionysio  tuo  adhuc 
nihil  extrico,  et  eo  minus,  quod  me  frigus  Dahna- 
ticum,  quod  ilhnc  eiecit,  etiam  hic  refrigeravit;  sed 
tamen  non  desistam,  quin  illum  aliquando  eruam. 
Sed  tamen  omnia  mihi  dura  imperas:  de  Catilio 
nescio  quid  ad  me  scripsisti  deprecationis  diligen- 
tissimae.    Apage   te   cum  nostro   Sex.  ServiKo  — 

Ep.  9,  1.      si  quis  forte  (edd.  vett.)?     8.  Ddltnatiam 
(vulgo).    Delm.  MB. 


^ 

nam  mehercule  ego  quoque  illum  amo  — ;  sed 
huiuscemodi  vos  clientes,  huiusmodi  causas  reci- 
pitis?  hominem  unum  omnium  crudelissimum,  qui 
tot  ingenuos,  matresfamilias,  cives  Romanos  occidit, 
abripuit,  disperdidit,  regiones  vastavit?  simius,  non 
semissis  homo,  co^tra  me  arma  tulit,  et  eum  bello 
cepi.  Sed  tamen,  mi  Cicero,  quid  facere  possum?  2 
Omnia  mehercule  cupio,  quae  tu  mihi  imperas; 
meam  animadversionem  et  supplicium,  quo  usurus 
eram  in  eum,  quem  cepissem,  remitto  tibi  et  con- 
dono:  quid  illis  respondere  possum,  qui  ob  sua 
bona  direpta,  naves  expugnatas,  fratres,  liberos,  pa- 
rentes  occisos  actiones  expostulant?  Si  mehercules 
Appii  os  haberem,  in  cuius  locum  suffectus  sum, 
tamen  hoc  sustinere  non  possem.  Quid  ergo  est? 
Faciam  omnia  sedulo,  quae  te  sciam  velle.  Defen- 
ditur  a  Q.  Volusio,  tuo  discipulo,  si  forte  ea  res 
poterit  adversarios  fugare;  in  eo  maxima  spes  est. 
Nos,  si  quid  erit  istic  opus,  tu  defendes:  Caesar  3 
adhuc  mihi  iniuriam  facit;  de  meis  supplicationibus 
et  rebus  gestis  Dahnaticis  adhuc  non  refert,  quasi 
vero  non  iustissimi  triumphi  in  Dahnatia  res  ges- 
serim!  nam,  si  hoc  exspectandum  est,  dum  totum 
bellum  conficiam,  viginti  oppida  sunt  Dabnatiae 
antiqua,  quae  ipsi  sibi  asciverunt,  amplius  sexa- 
ginta:  haec  nisi  omnia  expugno,  si  mihi  supplica- 
tiones  non  decernuntur,  longe  alia  condicione  ego 
sum  ac  ceteri  imperatores. 

Ep.  10.  a.  1.  disp,,  regianes  (M.).  d,,  tot  reg,  L.,  B. 
2.  qui  ob  8ua  .  . .  actionea  exp.  (M.,  sed  omisso  ob,  W.  ex 
KrauBii  conj.)  qui  sm  . . .  a  CabHio  e^.  Or,  conj.,  B.  3.  opva, 
tu  def,  (W.).  0.  d.  M.,  vnl^o.  —  Deesse  extremam  huius 
epistolae  partem  et  sequentis  (10.  b.)  primam  vulgo  non 
significatur. 


134  M.  TULLII  CICERONIS 


X.  b. 

Scr.  Naronae  Nonis  Decembribus  a.  u.  c.  709. 

Ego  post  supplicationes  mihi  de- 

cretas  in  Dalmatiam  profectus  sum;  sex  oppida  vi 
oppugnando  cepi  *****  ^  unum,  hoc,  quod  erat 
maximum,  quater  a  me  iam  captum;  quattuor  enim 
turres  et  quattuor  muros  cepi  et  arcem  eorum  to- 
tam,  ex  qua  me  nives,  frigora,  imbres  detruserunt, 
indigneque,  mi  Cicero,  oppidum  captum  et  bellum 
confectum  relinquere  sum  coactus.  Quare  te  rogo, 
si  opus  erit,  ad  Caesarem  meam  causam  agas  me- 
que  tibi  in  omnes  partes  defendendum  putes  hoc 
existimans,  neminem  te  tui  amantiorem  habere. 
Vale.    D.  N.  Decembr.,  Narona. 

XI. 

Scr.  Romae  a.  u.  c.  709. 

M.  CICERO  VATINIO  IMP.  SAL. 

1  Grata  tibi  mea  esse  officia  non  miror;  cognovi 
enim  te  gratissimum  omnium,  idque  numquam  de- 
stiti  praedicare;  nec  enim  tu  mihi  habuisti  modo 
gratiam,  verum  etiam  cumulatissime  rettulisti;  quam- 
obrem  in  reliquis  tuis  rebus  onmibus  pari  me  stu- 

2  dio  erga  te  et  eadem  voluntate  cognosces.  Quod 
mihi  feminam  primariam,  Pompeiam,  uxorem  tuam, 
commendas,  cum  Sura  nostro  statim  tuis  litteris 
lectis  locutus  simi,  ut  ei  meis  verbis  diceret,  ut, 
quidquid  opus  esset,  mihi  denuntiaret;  me  omnia, 
quae  ea   vellet,   summo  studio   curaque  facturum: 


Ep.  10.  b.  cep*  *****  f  unum,  hoc  (W.).  Exciderunt 
quinque  oppidorum  nomina  (Mart.-L.).  Ulcinimi,  koc  (Mart.- 
Lag.)?  ccpi***tmww  hoc  B.  Ep.  11,2.  quae  ea  vellet 
(M.,  vulgo).    q,  [ea]  v,  Ern.,  B. 

I 

itaque  faciam  eamque,  si  opus  esse  videbitur,  ipse 
conyeniam;  tu  tamen  ei  yelim  scribas,  ut  nullam 
rem  neque  tam  magnam  neque  tam  parvam  putet^ 
quae  mihi  aut  difficilis  aut  parum  me  digna  videa- 
tur:  omnia^  quae  in  tuis  rebus  agam,  et  non  labo- 
riosa  mihi  et  honesta  yidebuntur.  De  Dionysio,  si  3 
me  amas,  confice:  quamcumque  ei  fidem  dederis, 
praestabo;  si  vero  improbus  fuerit,  ut  est,  duces 
eum  captivum  in  triumpho.  Dalmatis  di  male  fa- 
ciant,  qui  tibi  molesti  sunt!  sed,  ut  scribis,  brevi 
capientur  et  illustrabunt  res  tuas  gestas;  semper 
enim  habiti  sunt  bellicosi. 

xn. 

Scr.  in  Arpinati  mense  Aprili  (circ.  Idus)  a.  u.  c.  698. 

M.  CICERO  S.  D.  L.  LUCCEIO  Q.  F. 

Coram  me  tecum  eadem  haec  agere  saepe  co-  i 
nantem  deterruit  pudor  quidam  paene  subrusticus, 
quae  nunc  expromam  absens  audacius,  epistola  enim 
non  erubescit.  Ardeo  cupiditate  incredibili  neque, 
ut  ego  arbitror,  reprehendenda,  nomen  ut  nostrum 
scriptis  illustretur  et  celebretur  tuis;  quod  etsi  mihi 
saepe  ostendisti  te  esse  facturum,  tamen  ignoscas 
velim  huic  festinationi  meae;  genus  enim  scripto- 
rum  tuorum  etsi  erat  semper  a  me  vehementer  ex- 
spectatum,  tamen  vicit  opinionem  meam  meque  ita 
vel  cepit  vel  incendit,  ut  cuperem  quam  celerrime 
res  nostras  monumentis  ft^mmendari  tuis;  neque 
enim  me  solum  commemoratio  posteritatis  ad  spem 
quandam  immortalitatis  rapit,  sed  etiam  illa  cupi- 
ditas,  ut  vel  auctoritate  testimonii  tui  vel  indicio 
benevolentiae  vel  suavitate  ingenii  vivi  perfruamur. 
Neque  tamen,  haec  quum  scribebam,  eram  nescius,  2 

Ep.  11,  3.   eum  captivum  in  (M.).    eum  [c.]  in  Em.,  6. 
Ep.  12,  1.    sed  incendit  etiam  tlla  cup.  (B.)? 

quantis  oneribus  premerere  susceptarum  renim  et 
iam  institutarum;  sed,  quia  videbam  Italici  belli  et 

.  civilis  historiam  iam  a  te  paene  esse  perfectam, 
dixeras  autem  mihi  te  reliquas  res  ordiri,  deesse 
mihi  nolui,  quin  te  admonerem,  ut  cogitares,  con- 
iunctene  malles  cum  reliquis  rcbus  nostra  contexere 
an,  ut  multi  Graeci  fecerunt,  Callisthenes  Phocium 
bellum,  Timaeus  Pyrrhi,  Polybius  Numantinum,  qui 
omnes  a  perpetuis  suis  historiis  ea,  quae  dixi,  bella 
separaverunt,  tu  quoque  item  civilem  coniurationem 
ab  hostilibus  extemisque  bellis  seiungeres.  Equi- 
dem  ad  nostram  laudem  non  multum  video  inter- 
esse,  sed  ad  properationem  meam  quiddam  interest 
non  te  exspectare,  dum  ad  locum  venias,  ac  statim 
causam  illam  totam  et  tempus  arripere,  et  simul, 
si  uno  in  argumento  unaque  in  persona  mens  tua 
tota  versabitur,  cemo  iam  animo,  quanto  omnia 
uberiora  atque  omatiora  futura  sint.  Neque  tamen 
ignoro,  quam  impudenter  faciam,  qui  primum  tibi 
tantum  oneris  imponam  —  potest  enim  mihi  dene- 
gare  occupatio  tua  — ,  deinde  etiam,  ut  ornes  me, 
postulem.    Quid,  si  illa  tibi  non  tanto  opere  viden- 

3  tur  ornanda?  Sed  tamen,  qui  semel  verecundiae 
fines  transierit,  eum  bene  et  naviter  oportet  esse 
impudentem.  Itaque  te  piane  etiam  atque  etiam 
rogo,  ut  et  omes  ea  vehementius  etiam,  quam  for- 
tasse  sentis,  et  in  eo  leges  historiae  negligas  gra- 
tiamque  illam,  de  qua  i^uavissime  quodam  in  pro- 
oemio  scripsisti,  a  qua  %  flecti  non  magis  potiusse 
demonstras  quam  Herculem  Xenophontium  illum  a 
Voluptate,  eam,  si  me  tibi  vehementius  commen- 
dabit,  ne  aspemere  amorique  nostro  plusculum  etiam, 
quam  concedet  veritas,  largiare.  Quod  si  te  addu- 
cemus,  ut  hoc  suscipias,  erit,  ut  mihi  persuadeo^ 


Ep.  12,  2.    Fhocium  (W.).     Troicum  M.,  vulgo.    PAo- 
cictm  Westennann.  coni..  B. 

materies  digna  facultate  et  copia  tua;  a  principio  4 
enim  coninrationis  usque  ad  reditum  nostrum  videtur 
mihi  modicum  quoddam  corpus  confici  posse,  in 
quo  et  illa  poteris  uti  civiliimi  commutationum 
scientia  yel  in  explicandis  causis  rerum  novarum 
vel  in  remediis  incommodorum,  quum  et  reprehen- 
des  ea,  quae  yituperanda  duces,  et,  quae  placebunt, 
exponendis  rationibus  comprobabis,  et,  si  Uberius, 
ut  consuesti,  agendum  putabis,  multorum  in  nos 
perfidiam,  insidias,  proditionem  notabis.  Multam 
etiam  casus  nostri  varietatem  tibi  in  scribendo 
suppeditabunt  plenam  cuiusdam  voluptatis,  quae 
vehementer  animos  hominum  in  legendo  tuo  scripto 
retinere  possit;  nihil  est  enim  aptius  ad  delectatio- 
nem  lectoris  quam  temporum  varietates  fortunaeque 
vicissitudines:  quae  etsi  nobis  optabiles  in  expe- 
riendo  non  fuerunt,  in  legendo  tamen  erunt  iucun- 
dae,  habet  enim  praeteriti  doloris  secura  recordatio 
delectationem;  ceteris  vero  nulla  perfunctis  propria  6 
molestia,  casus  autem  alienos  sine  ullo  dolore  in- 
tuentibus  etiam  ipsa  misericordia  est  iucunda.  Quem 
enim  nostrum  ille  moriens  apud  Mantineam  Epa- 
minondas  non  cum  quadam  miseratione  delectat? 
qui  tum  denique  sibi  evelli  iubet  spiculum,  postea- 
quam  ei  percontanti  dictum  est  clipeum  esse  sal- 
vum,  ut  etiam  in  vulneris  dolore  aequo  animo  cum 
laude  moreretur.  Cuius  studium  in  legendo  non 
erectum  f  Themistocli  fuga  redituque  retinetur? 
etenim  ordo  ipse  annalium*^mediocriter  nos  retinet 
quasi  enumeratione  fastorum:  at  viri  saepe  excel- 
lentis  ancipites  variique  casus  habent  admirationem 

Ep.  12,  4.  legendo  tuo  scripto  retinere  (Or.).  legem 
dote  scripto  ret.  M.  legendo  [te  scriptore]  ret,  B  (sic  Graev. 
sine  uncis).  —  dekctationem ;  eeteris  (W.).  delectationem. 
Cet.  vulgo.  6.  erectum  f  ThemistocU  fuga  reditiique  (W.), 
er,  Th.  f.  iwterituque  (Perrar.)  aut  er.  Th.  exsilio  aut  Alct' 
hiadia  fuga  redituque  (Sch.).    er.  Th.  f.  red.  MB. 

exspectationem,  laetitiam  molestiam,  spem  timorem; 
si  vero  exitu  notabili  concluduntur,  expletur  ani- 

6  mus  iucundissima  lectionis  voluptate.  Quo  mihi 
acciderit  optatius^  si  in  hac  sententia  fueris^  ut  a 
continentibus  tuis  scriptis,  in  quibus  perpetuam 
rerum  gestarum  historiam  complecteris,  secemas 
hanc  quasi  fabulam  rerum  eventorumque  nostrorum; 
habet  enim  varios  actus  mutationesque  et  consi- 
liorum  et  temporum.  Ac  non  vereor,  ne  assenta- 
tiuncula  quadam  aucupari  tuam  gratiam  videar, 
quum  hoc  demonstrem,  me  a  te  potissimum  omari 
celebrarique  velle;  neque  enim  tu  is  es,  qui,  qui 
sis,  nescias  et  qui  non  eos  magis,  qui  te  non  ad- 
mirentur,  invidos  quam  eos,  qui  laudent,  assenta- 
tores  arbitrere,  neque  autem  ego  sum  ita  demens, 
ut  me  sempitemae  gloriae  per  eum  commendari 
velim,  qui  non  ipse  quoque  in  me  commendando 

7  propriam  ingenii  gloriam  consequatur.  Neque  enim 
Alexander  ille  gratiae  causa  ab  Apelle  potissimum 
pingi  et  a  Lysippo  fingi  volebat,  sed  quod  illorum 
artem  quum  ipsis,  tum  etiam  sibi  gloriae  fore  puta- 
bat.  Atque  illi  artifices  corporis  simulacra  ignotis 
nota  faciebant,  quae  vel  si  nulla  sint,  nihilo  sint 
tamen  obscuriores  clari  viri;  nec  minus  est  Spar- 
tiates  Agesilaus  ille  perhibendus,  qui  neque  pictam 
neque  fictam  imaginem  suam  passus  est  esse,  quam 
qui  in  eo  genere  laborarunt;  unus  enim  Xeno- 
phontis  libellus  in  eo  rege  laudando  facile  omnes 
imagines  omnium  statuasque  superavit.  Atque  hoc 
praestantius  mihi  fuerit  et  ad  laetitiam  animi  et 
ad  memoriae  dignitatem,  si  in  tua  scripta  perve- 
nero,  quam  si  in  ceterorum,  quod  non  ingenium 
mihi  solum  suppeditatum  fuerit  tuum,  sicut  Timo- 


Ep.  12,  6.  qui,  qui  sis  (Em.).  quid  sis  M.  qui,  quid 
818  Crat.,  B.  —  arbitrere,  neque  (W.).  a.;  w.  B.  7.  Atque 
ilU  (M.).    Atqui  i.  (Mart.-L.,  B.)? 

leonti  a  Timaeo  aut  ab  Herodoto  Themistocli,  sed 
etiam  auctoritas  clarissimi  et  spectatissimi  viri  et 
in  rei  publicae  maximis  gravissimisque  causis  cogniti 
atque  in  primis  probati,  ut  mihi  non  solum  prae- 
conium,  quod,  quum  in  Sigeum  venisset,  Alexander 
ab  Homero  Achilli  tributum  esse  dixit,  sed  etiam 
grave  testimonium  impertitum  clari  hominis  magni- 
que  videatur;  placet  enim  Hector  ille  mihi  Nae- 
vianus,  qui  non  tantum  „laudari"  se  laetatur,  sed 
addit  etiam  „a  laudato  viro".  Quod  si  a  te  non  8 
impetraro,  hoc  est,  si  quae  te  res  impedierit  —  ne- 
que  enim  fas  esse  arbitror  quidquam  me  rogantem 
abs  te  non  impetrare  — ,  cogar  fortasse  facere, 
quod  nonnulli  saepe  reprehendunt:  scribam  ipse  de 
me,  multorum  tamen  exemplo  et  clarorum  virorum; 
sed,  quod  te  non  fugit,  haec  sunt  in  hoc  genere 
vitia:  et  verecundius  ipsi  de  sese  scribant  necesse 
est,  si  quid  est  laudandum,  et  praetereant,  si  quid 
reprehendendum  est;  accedit  etiam,  ut  minor  sit 
fides,  minor  auctoritas,  multi  denique  reprehendant 
et  dicant  verecundiores  esse  praecones  ludorum 
gymnicorum,  qui  quum  ceteris  coronas  imposuerint 
victoribus  eorumque  nomina  magna  voce  pronun- 
tiarint,  quum  ipsi  ante  ludorum  missionem  corona 
donentur,  alium  praeconem  adhibeant,  ne  sua  voce 
se  ipsi  victores  esse  praedicent.  Haec  nos  vitare  9 
cupimus  et,  si  recipis  causam  nostram,  vitabimus, 
idque  ut  facias,  rogamus.  Ac,  ne  forte  mirere,  cur, 
quum  mihi  saepe  ostenderis  te  accuratissime  no- 
strorum  temporum  consilia  atque  eventus  litteris 
mandaturum,  a  te  id  nunc  tanto  opere  et  tam 
multis  verbis  petamus,  illa  nos  cupiditas  incendit, 
de  qua  initio  scripsi,  festinationis,  quod  alacres 
animo  sumus,  ut  et  ceteri  viventibus  nobis  ex  libris 
tuis   nos   cognoscant   et  nosmet  ipsi  vivi  gloriola 

Ep.  12,  8.    impetraro  (W.).    impetro  M.,  vulgo 

10  nostra  perfruamur.  His  de  rebus  quid  acturus  sis^ 
si  tibi  non  est  molestuni;  rescribas  mihi  velim;  si 
enim  suscipis  causam,  conficiam  commentarios  re- 
rum  omnium,  sin  autem  dififers  me  in  tempus  aliud, 
coram  tecum  loquar.  Tu  interea  non  cessabis  et 
ea,  quae  habes  instituta,  perpolies  nosque  diliges. 


xni. 

Scr.  Asturae  mense  Aprili  a.  u.  c.  709. 

M.  CICERO  S.  D.  L.  LUCCEIO  Q.  F. 

1  Quamquam  ipsa  consolatio  litterarum  tuarum 
milu  gratissima  est  —  declarat  enim  summam  be^ 
nevolentiam  coniunctam  pari  prudentia  — ,  tamen 
illum  fructum  ex  iis  litteris  vel  maximum  cepi,  quod 
te  praeclare  res  humanas  contemnentem  et  optime 
contra  fortunam  paratum  armatumque  cognovi;. 
quam  quidem  laudem  sapientiae  statuo  esse  maxi- 
mam,  non  aliunde  pendere  nec  extrinsecus  aut  bene 

2  aut  male  vivendi  suspensas  habere  rationes.  Quae 
cogitatio  quum  mihi  non  omnino  excidisset  —  et- 
enim  penitus  insederat  — ,  vi  tamen  tempestatum 
et  concursu  calamitatum  erat  aliquantum  labefactata 
atque  convulsa;  cui  te  opitulari  et  video  et  id  fe- 
cisse  etiam  proximis  litteris  multumque  profecisse 
sentio.  Itaque  hoc  saepius  dicendum  tibique  non 
significandum  solum,  sed  etiam  declarandum  arbi> 
tror,  nihil  mihi  esse  potuisse  tuis  litteris  gratius. 

3  Ad  consolandum  autem  quum  illa  valent,  quae  ele- 
ganter  copioseque  coUegisti,  tum  nihil  plus  quam 
quod  firmitudinem  gravitatemque  animi  tui  perspexi, 
quam  non  imitari  turpissimum  existimo.  Atque  hoc 
etiam   fortiorem   me   puto   quam   te   ipsum,   prae- 

Ep.  13,  2.    et  nmc  video  (W.)? 

ceptorem  fortitudiniS;  quod  tu  milii  videre  spem 
nonnullam  habere  haec  aliquando  futura  meliora; 
easus  enim  gladiatorii  similitudinesque  eae^  tum 
rationes  in  ea  disputatione  a  te  collectae  vetabant 
me  rei  publicae  penitus  diffidere.  Itaque  alterum 
minus  mirum,  fortiorem  te  esse,  quum  aliquid  spe- 
res,  alterum  mirum,  spe  ulla  teneri;  quid  est  enim 
non  ita  afifectum,  ut  id  non  deletum  exstinctumque 
esse  fateare?  circumspice  omnia  membra  rei  publi- 
cae,  quae  notissima  sunt  tibi:  nullum  reperies  pro- 
fecto,  quod  non  fractum  debilitatumve  sit;  quae 
persequerer,  si  aut  melius  ea  viderem,  quam  tu  vi- 
des,  aut  commemorare  possem  sine  dolore,  quam- 
quam  tuis  monitis  praeceptisque  omnis  est  abiicien- 
dus  dolor.  Ergo  et  domestica  feremus,  ut  censes,  4 
et  publica  pauUo  etiam  fortius  fortasse  quam  tu 
ipse,  qui  praecipis;  te  enim  aliqua  spes  consolatur, 
ut  scribis,  nos  erimus  etiam  in  omnium  rerum  de- 
speratione  fortes,  ut  tu  tamen  idem  et  hortaris  et 
praecipis,  das  enim  mihi  iucundas  recordationes 
conscientiae  nostrae  rerumque  earum,  quas  te  in 
primis  auctore  gessimus,  praestitimus  enim  patriae 
non  minus  certe,  quam  debuimus,  plus  profecto, 
quam  est  ab  animo  cuiusquam  aut  consilio  homi- 
nis  postulatum.  Ignosces  mihi  de  me  ipsi  aliquid  5 
praedicanti;  quarum  enim  tu  rerum  cogi^tione  nos 
levari  aegritudine  voluisti,  earum  etiam  commemo- 
ratione  lenimur.  Itaque,  ut  mones,  quantum  po- 
tero,  me  ab  omnibus  molestiis  et  angoribus  abdu- 
cam  transferamque  animum  ad  ea,  quibus  secundae 
res  ornantur,  adversae  adiuvantur,  tecumque  et 
ero  tantum,   quantum  patietur  utriusque  aetas  et 


£p.  18,  3.  videris  spem  (W.)?  4.  omnitm  renm  desper. 
(Mart.-L.).  omnibus  d,  M.  omnium  d,  B.  "^^postulatum 
(M.).  poshdandum  Ern.,  B.  b,  de  me  ipei  (W.).  de  me 
ipso  M.,  vulgo. 

valetudo,  et,  si  esse  una  mmus  poterimus,  quam 
volemus,  animorum  tamen  eoniunctione  iisdemque 
studiis  ita  fruemur^  ut  numquam  non  una  esse 
videamur. 

XIV. 

Scr.  Romae  mense  lunio  a.  u.  c.  709. 

L.  LUCCEIUS  Q.  P.  S.  D.  M.  TULLIO  M.  P. 

1  S.  V.  B.  E.  V.,  sicut  soleo,  paullulo  tamen  etiam 
deterius,  quam  soleo.  Te  requisivi  saepius,  ut  vide- 
rem:  Romae  quia  postea  non  fuisti,  quam  a  me 
discesseras,  miratus  sum;  quod  idem  nunc  miror. 
Non  habeo  certum,  quae  te  res  hinc  maxime  re- 
trahat:  si  solitudine  delectare,  quum  scribas  et  ali- 
quid  agas  eorum,  quorum  consuesti,  gaudeo  neque 
reprehendo  tuum  consilium;  nam  niliil  isto  potest 
esse  iucundius  non  modo  miseris  his  temporibus  et 
luctuosis,  sed  etiam  tranquillis  et  optatis,  praeser- 
tim  vel  animo  defetigato  tuo,  qui  nunc  requiem 
quaerat  ex  magnis  occupationibus,  vel  erudito,  qui 
semper  aliquid  ex  se  promat,  quod  alios  delectet, 

2  te  ipsum  laudibus  illustret;  sin  autem,  sicut  hinc 
discesseras,  lacrimis  ac  tristitiae  te  tradidisti,  doleo^ 
quia  doles  et  angere,  nec  possum  te  non  —  si  con- 
cedis,  quod  sentimus,  ut  liberius  dicamus  —  accu- 
sare:  quid  enim?  tu  solus  aperta  non  videbis,  qui 
propter  acumen  occultissima  perspicis?  tu  non  in- 
telliges  te  querelis  quotidianis  nihil  proficere?  non 
intelliges  duplicari  sollicitudines,  quas  elevare  tua 

3  te  prudentia  postulat?  Quod  si  non  possumus 
aliquid   proficere  suadendo,  gratia  contendimus  et 

Ep.  14,  1.  quam  a  me  discesseras  (N.).  quam  a  me 
discesserat  M2.  quam  discesserat  Ml.  q,  decesserat  Or.,  B. 
2.  angere,  nec  (V.).  a.;  non  M.  vulgo.  —  non  —  ai  .  .  . 
dicamus  —  acc,  (W.).  non,  si  ...  d.,  ace.  vulfro.  3.  non 
possumus  (edd.  vett.).    jpossimus  MB. 

rogando;  si  quid  nostra  causa  vis^  ut  istis  te  mo- 
lestiis  laxes  et  ad  conyictum  nostnim  redeas  atque 
ad  consuetudinem  vel  nostram  communem  vel  tuam 
solius  ac  propriam.  Cupio  non  obtundere  te,  si 
non  delectare  nostro  studio:  cupio  deterrere,  ne 
permaneas  in  incepto.  Nunc  duae  res  istae  con- 
trariae  me  conturbant,  ex  quibus  aut  in  altera  mihi 
velim,  si  potes,  obtemperes  aut  in  altera  non  offen- 
das.     Vale. 

XV. 

Scr.  in  Antiati  mense  lunio  a.  n.  c.  709. 

M.  CICERO  S.  D.  L.  LUCCEIO  Q.  P. 

Omnis  amor  tuus  ex  omnibus  partibus  se  osten-  i 
dit  in  iis  litteris,  quas  a  te  proxime  accepi,  non 
ille  quidem  mihi  ignotus,  sed  tamen  gratus  et  opta- 
tus;  dicerem  „iucundus",  nisi  id  verbum  in  omne 
tempus  perdidbissem,  neque  ob  eam  unam  causam, 
quam  tu  suspicaris  et  in  qua  me  lenissimis  et  aman- 
tissimis  verbis  utens  re  graviter  accusas,  sed  quod, 
illius  tanti  vulneris  quae  remedia  esse  debebant,  ea 
nuUa  sunt.  Quid  enim?  ad  amicosne  confugiam?  2 
quam  multi  sunt?  habuimus  enim  fere  communes, 
quorum  alii  occiderunt,  alii  nescio  quo  pacto  ob- 
duruerunt.  Tecum  vivere  possem  equidem  et  ma- 
xime  vellem:  vetustas,  amor,  consuetudo,  studia 
paria;  quod  vincliun,  quaeso,  deest  nostrae  coniun- 
ctionis?  Possumusne  igitur  esse  una?  fnec  meher- 
cule  intelligo,  quid  impediat;  sed  certe  adhuc  non 
fuimus,  quum  essemus  vicini  in  Tusculano,  in  Pu- 
teolano;  nam  quid  dicam  in  urbe?  in  qua,  quum 

Ep.  14,3.    redeamuA  atque  ad  (W.).      redeamus 

ad  M.K  Ep.  15,  2.  coniimctionis  (M.).  coniunctioni  Crat., 
B.  —  imaP  fnec  m,  intelligo  (W.).  una?  possumus,  nec 
m.  int.  (L.  1684)  aut  una?  non  m,  i.  (W.V  um?  m^i 
m.  ».  MB. 

3  forum  commune  sit,  vicinitas  non  requiritur.  Sed 
casu  nescio  quo  in  ea  tempora  nostra  aetas  incidit, 
ut,  quum  maxime  florere  nos  oporteret,  tum  vivere 
etiam  puderet;  quod  enim  esse  poterat  mihi  per- 
fugium  spoliato  et  domesticis  et  forensibus  orna- 
mentis-  atque  solatiis?  litterae,  credo,  quibus  utor 
assidue,  quid  enim  aliud  facere  possum?  sed  nescio 
quo  modo  ipsae  illae  excludere  me  a  portu  et  per- 
fugio  videntur  et  quasi  exprobrare,  quod  in  ea  vita 
maneam,  in  qua  nihil  insit  nisi  propagatio  miser- 

4  rimi  temporis.  Hic  tu  m^  a6  ea  abesse  urbe  mira- 
ris,  in  qua  domus  nihil  delectare  possit,  summum 
sit  odium  temporum  hominum,  fori  curiae?  Itaque 
sic  litteris  utor,  in  quibus  consumo  omne  tempus, 
non  ut  ab  iis  medicinam  perpetuam,  sed  ut  exiguam 

5  oblivionem  doloris  petam.  Quod  si  id  egissemus 
ego  atque  tu,  quod  ne  in  mentem  quidem  nobis 
venjebat  propter  quotidianos  metus,  si  omne  tem- 
pus  una  fuissemus,  neque  me  valetudo  tua  offen- 
deret  neque  te  maeror  meus.  Quod,  quantum  fieri 
poterit,  consequamur;  quid  enim  est  utrique  nostrum 
aptius?  propediem  te  igitur  videbo. 

XVI. 

Scr.  anno  incerto. 

M.  CICERO  S.  D.  T.  TITIO. 

1  Etsi  unus  ex  omnibus  minime  sum  ad  to  con- 
solandum  accommodatus,  quod  tantum  ex  tuis  mo- 
lestiis  cepi  doloris,  ut  consolatione  ipse  egerem, 
tamen,  quum  longius  a  summi  luctus  acerbitate 
meus  abesset  dolor  quam  tuus,  statui  nostrae  ne- 
cessitudinis  esse  meaeque  in  te  benevolentiae  non 
tacere  tanto  in  tuo  maerore  tamdiu,  sed  adhibere 
aliquam  modicam  consolationem,  quae  levare  dolo- 

2  rem  tuum  posset,  si  minus  sanare  potuisset.  Est 
autem  consolatio   pervulgata  quidem  illa  maxime, 

quam  semper  in  ore  atque  in  animo  habere  debe- 
muS;  homines  nos  ut  esse  meminerimus,  ea  lege 
natos^  ut  omnibus  telis  fortunae  proposita  sit  vita 
nostra,  neque  esse  recusandum^  quo  minus  ea^  qua 
nati  sumus,  condicione  vivamuS;  neve  tam  graviter 
eos  casus  feramus,  quos  nuUo  consilio  vitare  possi- 
mus,  eventisque  aliorum  memoria  repetendis  nihil 
accidisse  novi  nobis  cogitemus;  sed  neque  haec  ne-  3 
que  ceterae  consolationes,  quae  sunt  a  sapientissi- 
mis  viris  usurpatae  memoriaeque  litteris  proditae, 
tantum  videntur  proficere  debere,  quantum  status 
ipse  nostrae  civitatis  et  haec  perturbatio  temporum 
perditorum,  quum  beatissimi  sint,  qui  liberos  non 
susceperunt,  minus  autem  miseri,  qui  his  tempori- 
bus  amiserunt,  quam  si  eosdem  bona  aut  denique 
aliqua  re  publica  perdidissent.  Quod  si  tuum  te  4 
desiderium  movet  aut  si  tuarum  rerum  cogitatione 
maeres,  non  facile  exhauriri  tibi  istum  dolorem  posse 
universum  puto;  sin  illa  te  res  cruciat,  quae  magis 
amoris  est,  ut  eorum,  qui  occiderunt,  miserias  lu- 
geas,  ut  ea  non  dicam,  quae  saepissime  et  legi  et 
audivi,  nihil  mali  esse  in  morte,  in  qua  si  resideat 
sensus,  immortalitas  illa  potius  quam  mors  ducenda 
sit,  sin  sit  amissus,  nuUa  videri  miseria  debeat, 
quae  non  sentiatur,  hoc  tamen  non  dubitans  con- 
firmare  possum,  ea  misceri,  parari,  impendere  rei 
publicae,  quae  qui  reliquerit,  nuUo  modo  mihi  qui- 
dem  deceptus  esse  videatur;  quid  est  enim  iam  non 
modo  pudori,  probitati,  virtuti,  rectis  studiis,  bonis 
artibus,  sed  omnino  libertati  ac  saluti  loci?  non 
mehercule  quemquam  audivi  hoc  gravissimo  et  pesti- 
lentissimo  anno  adolescentulum  aut  puerum  mor- 
tuum,  qui  mihi  non  a  dis  immortalibus  ereptus  ex 


Ep.  16,  2.  eogitemus;  sed  neque  haec  (W.).  c.  Neque 

his  miseriis  atque  ex  iniquissima  condicione  vitae 
6  videretur.  Quare,  si  tibi  unum  hoc  detrahi  potest, 
ne  quid  iis^  quos  amasti,  mali  putes  contigisse^  per- 
multum  erit  ex  maerore  tuo  deminutum;  rellnquetur 
enim  simplex  illa  iam  cura  doloris  tui,  quae  non 
cum  illis  communicabitur,  sed  ad  te  ipsum  proprie 
referetur;  in  qua  non  est  iam  gravitatis  et  sapien- 
tiae  tuae,  quam  tu  a  puero  praestitisti,  ferre  im- 
moderatius  casum  incommodorum  tuorum^  qui  sit 
ab  eorum;  quos  dilexeris,  miseria  maloque  seiunctus; 
etenim  eum  semper  te  et  privatis  in  rebus  et  publicis 
praestitisti;  tuenda  tibi  ut  sit  gravitas  et  constan- 
tiae  serviendum;  nam^  quod  allatura  est  ipsa  diu- 
turnitas,  quae  maximos  luctus  vetustate  tollit^  id 
6  nos  praecipere  consilio  prudentiaque  debemus;  et- 
enim,  si  nuUa  fuit  umquam  liberis  amissis  tam  im- 
becillo  mulier  animo,  quae  non  aliquando  lugendi 
modum  fecerit^  certe  nos^  quod  est  dies  allatnra^ 
id  consilio  anteferre  debemus  neque  exspectare  tem- 
poris  medicinam,  quam  repraesentare  ratione  pos- 
simus.  His  ego  litteris  si  quid  profecissem^  existi- 
mabam  optandum  quiddam  me  esse  assecutum,  sin 
minus  forte  valuissent,  officio  tamen  esse  functum 
viri  benevolentissimi  atque  amicissimi;  quem  ma 
tibi  et  fuisse  semper  existimes  velim  et  futurum 
esse  confidas. 

xvn. . 

Scr,  Bomae  eodem  fere  tempore,  quo  op.  18  (a.  702). 

M.  CICERO  S.  D.  P.  SITTIO  P.  P. 

1  Non  oblivione  amicitiae  nostrae  neque  intei- 
missione  consuetudinis  meae  superioribus  tempori- 
bus  ad  te  nuUas  litteras  misi^  sed  quod  priora  tem- 
pora   in   ruinis   rei   publicae   nostrisque  iacuerunt 

Ep.  16,  6.    anteferre  (M.).    ante  ferre  B. 

posteriora  autem  me  a  scribendo  tuis  iniustissimis 
atque  acerbissimis  incommodis  retardarunt.  Quum 
vero  et  intervallum  iam  satis  longum  fuisset  et 
tuam  yirtutem  animique  magnitudinem  diligentius 
essem  mecum  recordatus^  non  putavi  esse  alienum 
institutis  meis  haec  ad  te  scribere:  ego  te,  P.  Sitti,  2 
et  primis  temporibus  illis,  quibus  in  invidiam  ab- 
sens  et  in  crimen  vocabare,  defendi  et,  quum  tui 
familiarissimi  iudicio  ac  periculo  tuum  crimen  con- 
iungeretuT;  ut  potui  accuratissime  te  tuamque  cau- 
sam  tutatus  sum  et  proxime  recenti  adventu  meo, 
quum  rem  aliter  institutam  offendissem^  ac  mihi 
placuisset,  si  afiFoissem^  tamen  nulla  re  saluti  tuae 
defui,  quumque  eo  tempore  invidia  annonae,  ini- 
mici  non  solum  tui^  verum  etiam  amicorum  tuorum, 
iniquitas  totius  iudicii  multaque  alia  rei  publicae 
vitia  plus  quam  causa  ipsa  veritasque  valuissent^ 
Publio  tuo  neque  opera  neque  consilio  neque  la- 
bore  neque  gratia  neque  testimonio  defui.  Quam-  3 
obrem  omnibus  officiis  amicitiae  diligenter  a  me 
sancteque  servatis  ne  hoc  quidem  praetermittendum 
esse  duxi,  te  ut  hortarer  rogaremque,  ut  et  homi- 
nem  te  et  virum  esse  meminisses,  id  est,  ut  et  com- 
munem  incertumque  casum,  quem  neque  vitare 
quisquam  nostrum  nec  praestare  ullo  pacto  potest, 
sapienter  ferres  et  dolori  fortiter  ac  fortunae  resi- 
steres  cogitaresque  et  in  nostra  civitate  et  in  ce- 
teris,  quae  rerum  potitae  sunt,  multis  fortissimis 
atque  optimis  viris  iniustis  iudiciis  tales  casus  in- 
cidisse.  Hlud  utinam  ne  vere  scriberem,  ea  te  re 
publica  carere,  in  qua  neminem  prudentem  homi- 
nem  res  uUa  delectet!  De  tuo  autem  filio,  vereor,  4 
ne,  si  nihil  ad  te  scripserim,  debitum  eius  virtuti 
videar  testimonium  non  dedisse,  sin  autem  omnia, 

Ep.  17,  2.    qt4um  tui  famil.  (W.).     quum  in  tui  /".  M., 
vulgo. 

quae  sentio,  perscripserim,  ne  refrieem  meis  litteris 
desiderium  ae  dolorem  tuum:  sed  tamen  pmdentis- 
sime  facies,  si  illius  pietatem,  virtutem,  indnstrianii 
ubicumque  eris,  tuam  esse,  tecum  esse  dnces;  nec 
enim  minus  nostra  sunt,  quae  animo  complectimur, 
5  quam  quae  oculis  intuemur.  Quamobrem  et  illius 
eximia  virtus  summusque  in  te  amor  magnae  tibi 
consolationi  debet  esse  et  nos  ceterique,  qui  te  non 
ex  fortuna,  sed  ex  virtute  tua  pendrnius  semperque 
pendemus^  et  maxime  animi  tui  conscientia,  quum 
tibi  nihil  merito  accidisse  reputabis  et  illud  adiun- 
ges,  homines  sapientes  turpitudine,  non  casu,  et 
delicto  suo,  non  aliorum  iniuria  commoverL  Ego 
et  memoria  nostrae  veteris  amicitiae  et  virtute  at- 
que  observantia  filii  tui  monitus  nullo  loco  deero 
neque  ad  consolandam  neque  ad  levandam  fortu- 
nam  tuam:  tu  si  quid  ad  me  forte  scripseris,  per- 
ficiam,  ne  te  frustra  scripsisse  arbitrere. 

X^TIL 

Scr.  Romae  anno  vl  c.  702. 

M.  CICERO   S.   D.   T.  FADIO. 

1  Etsi  egomet,  qui  te  consolari  cupio,  eonsolan- 
dus  ipse  sum,  propterea  quod  nullam  rem  gravius 
iamdiu  tuli  quam  incommodum  tuum,  tamen  te 
magno  opere  non  hortor  solum,  sed  etiam  pro 
amore  nostro  rogo  atque  oro,  te  colligas  virumque 
praebeas  et,  qua  condicione  omnes  homines  et  qui- 
bus  temporibus  nos  nati  simus,  cogites.  Plos  tibi 
virtus  tua  dedit,  quam  fortuna  abstulit,  propterea 
quod  adeptus  es,  quod  non  multi  homines  novi, 
amisisti,  quae  plurimi  homines  nobilissimi.  Ea  de- 
nique  videtur  condicio  impendere  legum,  iudiciorum, 
temporum,  ut  optime  actum  cum  eo  videatur  esse, 
qui  quam  levissima  poena  ab  hac  re  publica  disces- 

2  serit     Tu  vero,  qui  et  fortunas  et  liberos  habeas 

et  nos  cetei*osque  necessitudine  et  benevolentia  te- 
cum  eoniunctissimos^  quumque  magnam  facultatem 
sis  habiturus  nobiscum  et  cum  omnibus  tuis  vivendi, 
et  quum  tuum  unum  sit  iudicium  ex  tam  multis^ 
quod  reprehendatur,  ut  quod  una  sententia  eaque 
dubia  potentiae  alicuius  condonatum  existimetur, 
omnibus  his  de  causis  debes  istam  molestiam  quam 
levissime  ferre.  Meus  animus  erit  in  te  liberosque 
tuos  semper,  quem  tu  esse  vis  et  qui  esse  debet. 

XIX. 

Scr.  in  Cumano  inter  III.  Eal.  Maias   et  YI.  Non.  Maias 

a.  u.  c.  706. 

CICERO  RUFO. 

Etsi  mihi  numquam  dubium  fuit,  quin  tibi  es-  1 
sem  carissimus,  tamen  quotidie  magis  id  perspicio, 
exstatque  id,  quod  mihi  ostenderas  quibusdam  lit- 
teris,  hoc  te  studiosiorem  in  me  colendo  fore,  quam 
in  provincia  fuisses  —  etsi  meo  iudicio  nihil  ad 
tuum  provinciale  officium  addi  potest  — ,  quo  libe- 
rius  iudicium  esse  posset  tuum.  Itaque  me  et  su- 
periores  litterae  tuae  admodum  delectaverunt,  quibus 
et  exspectatum  meum  adventum  abs  te  amanter 
videbam  et,  quum  aliter  res  cecidisset  ac  putasses, 
te  meo  consifio  magno  opere  esse  laetatum,  et  his 
proximis  litteris  magnum  cepi  fructum  et  iudicii  et 
officii  tui:  iudicii,  quod  int^lligo  te,  id  quod  omnes 
fortes  ac  boni  viri  facere  debent,  nihil  putare  utile 
esse,  nisi  quod  rectum  honestumque  sit;  officii,  quod 
te  mecum,  quodcumque  cepissem  consihi,  polliceris 
fore,  quo  neque  mihi  gratius  neque,  ut  ego  arbitror, 
tibi  honestius  esse  quidquam  potest.    Mihi  consilium  2 

captum  iamdiu  est^  de  quo  ad  te^  non  quo  celan- 
dus  esses^  nihil  scripsi  antea^  sed  quia  communi- 
catio  consilii  tali  tempore  quasi  quaedam  admonitio 
videtur  esse  officii  vel  potius  effiagitatio  ad  coeun- 
dam  societatem  vel  periculi  vel  laboris;  cum  vero 
ea  tua  sit  voluntas^  humanitas^  benevolentia  erga 
me,  libenter  amplector  talem  animum,  sed  ita  — 
non  enim  dimittam  pudorem  in  rogando  meum  — : 
si  feceris  id,  quod  ostendis^  magnam  habebo  gra- 
tiam,  si  non  feceris,  ignoscam,  et  alterum  timori, 
alterum  mihi  te  negare  non  potuisse  arbitrabor; 
est  enim  res  profecto  maxima:  quid  rectum  sit, 
apparet;  quid  expediat,  obscurum  est,  ita  tamen, 
ut,  si  nos  ii  sumus,  qui  esse  debemus,  id  est,  stu- 
dio  digni  ac  litteris  nostris,  dubitare  non  possimus, 
quin  ea  maxime  conducant,  quae  sint  rectissima. 
Quare  tu,  si  simul  placebit,  statim  ad  me  venies; 
sin  idem  placebit  atque  eodem  nec  continuo  po- 
teris,  omnia  tibi  ut  nota  sint,  faciam.  Quidquid 
statueris,  te  mihi  amicum,  sin  id,  quod  opto,  etiam 
amicissimum  iudicabo. 

XX. 

Scr.  ad  urbem  medio  mense  lanuario  a^  n.  c.  705. 

CICERO  RUFO. 

Quoquo  modo  potuissem,  te  convenissem,  si  eo, 
quo  constitueras,  venire  voluisses;  quare,  etsi  mei 
commodi  causa  commovere  me  noluisti,  tamen  ita 
existimes  velim,  me  antelaturum  fuisse,  si  ad  me 
misisses,  voluntatem  tuam  commodo  meo.  Ad  ea, 
quae  scripsisti,  commodius  equidem  possem  de  sin- 
gulis   ad   te   rebus   scribere,   si  M.  TuUius,  scriba 

Ep.  19,  2.  quae  sint  rectissima  (W.).  q.  sunt  r.  M., 
vulgo.  —  continuo  ^oteris  (Crat.).    c.  poterit  MB. 

meus^  adesset:  a  qno  mihi  exploratum  est  in  ra- 
tionibus  dumtaxat  referendis  —  de  ceteris  rebus 
af&rmare  non  possum  —  nihil  eum  fecisse  scientem, 
quod  esset  contra  aut  rem  aut  existimationem  tuam; 
dein*,  si  rationum  referendarum  ius  vetus  et  mos 
antiquus  maneret,  me  relaturum  rationes,  nisi  te- 
cum  pro  coniunctione  nostrae  necessitudinis  contu- 
lissem  confecissemque,  non  fuisse.  Quod  igitur  fe-  2 
cissem  ad  urbem^  si  consuetudo  pristina  maneret^ 
id,  quoniam  lege  lulia  relinquere  rationes  in  pro- 
vincia  necesse  erat  easdemque  totidem  verbis  re- 
ferre  ad  aerarium,  feci  in  provincia,  neque  ita  feci, 
ut  te  ad  meum  arbitrium  adducerem,  sed  tribui 
tibi  tantum,  quantum  me  tribuisse  numquam  me 
poenitebit:  totum  enim  scribam  meum,  quem  tibi 
video  nunc  esse  suspectum,  tibi  tradidi;  tu  ei  M. 
Mindium,  fratrem  tuum,  adiunxisti;  rationes  con- 
fectae  me  absente  sunt  tecum,  ad  quas  ego  niliil 
adhibui  praeter  lectionem;  ita  accepi  librum  a  meo 
scriba,  ut  eundem  acceperim  a  fratre  tuo.  Si  ho- 
nos  is  fuit,  maiorem  tibi  habere  non  potui;  si  fldes, 
maiorem  tibi  habui  quam  paene  ipsi*  mihi;  si  pro- 
videndum  fuit,  ne  quid  aliter,  ac  tibi  et  honestum 
et  utile  esset,  referretur,  non  habui,  cui  potius  id 
negotii  darem,  quam  cui  dederam.  Illud  quidem 
certe  factum  est,  quod  lex  iubebat,  ut  apud  duas 
civitates,  Laodiceensem  et  Apameensem,  quae  nobis 
maximae  videbantur,  quoniam  ita  necesse  erat,  ra- 
tiones  confectas  coUatas  deponeremus.  Itaque  huic 
loco  primum  respondeo  me,  quamquam  iustis  de 
causis  rationes  referre  properarim,  tamen  te  ex- 
spectaturum  fuisse,  nisi  in  provincia  relictas  rationes 

Ep.  20,  1.  dein  *,  si  (W.).  d,  scito,  si  (W.)  aut  d, 
***,  si,  ut  plura  exciderint  (W.).  d.,  si  MB.  2.  meo 
sciiba  (W.).  m.  [servo]  scr.  MB.  —  Laodiceensem  et  Apa- 
meensetn  (W.).  Lmdicensem  et  Apamensem  M.,  vulgo.  — 

8  pro  relatis  haberem:  quamobrem  ****.  De  Volusio 
quod  scribis,  non  est  id  rationum;  docuenmt  enim 
me  periti  homines,  in  iis  quum  omnium  peritissi- 
mus^  tum  mihi  amicissimus,  C.  CamilluSy  ad  Yolu- 
sium  traferri  nomen  a  Valerio  non  potuisse,  prae- 
des  Valerianos  teneri  Neque  id  erat  HS  xxx,  ut 
scribis,  sed  HS  xix;  erat  enim  curata  nobis  pe- 
cunia  Valerii    mancipis   nomine^   ex  qua   reliquum 

4  quod  erat,  in  rationibus  rettuli.  Sed  sic  me  et  Kbe- 
ralitatis  fructu  privas  et  diligentiae  et^  quod  minime 
tamen  laboro,  mediocris  etiam  prudentiae:  liberali- 
tatis,  quod  mavis  scribae  mei  beneficio  quam  meo 
legatum  meum  *  *  praefectumque  Q.  Leptam  ma- 
xima  calamitate  levatos,  quum  praesertim.  non  de- 
berent  esse  obligati;  diligentiae,  quod  existimas  de 
tanto  officio  meo,  tanto  etiam  periculo  nec  scisse 
me  quidquam  nec  cogitayisse,  scribam,  quidquid 
voluisset,  quum  id  mihi  ne  recitavisset  quidem,  ret- 
tulisse;  prudentiae,  quod  rem  a  me  non  insipienter 
excogitatam  ne  cogitatam  quidem  putas.  Nam  et 
Volusii  liberandi  meum  fuit  consilium  et,  ut  multa 
tam  gravis  Valerianis  praedibus  ipsique  T.  Mario 
depelleretur,  a  me  inita  ratio  est,  quam  quidem 
omnes  non  solum  probant,  sed  etiam  laudant^  et, 
si  verum  scire  vis,  hoc  uni  scribae  meo  intellexi 

&  non  nimium  placere;  sed  ego  putavi  esse  viri  boni, 
quum  populus  suum  servaret,  consulere  fortunis  tot 
vel  amicorum  vel  civium.  Nam  de  f  Lucceio  est 
ita  actum,  ut  auctore  Cn.  Pompeio  ista  pecunia  in 
fano  poneretur;  id  ego  agnovi  meo  iussu  esse  fa- 
ctum:  qua  pecunia  Pompeius  est  usus,  ut  ea^  quam 

Ep.  20,  3.  quamobrem  ****.  De  Vol,  ut  plura  ex- 
ciderint  (W.).  quam  oh  rem  ....  de  Vol.  Or.,  B.  —  in  iis 
quum  (W.).    in  his  q.  M.,  vulgo.    4.   meum  *  *  praef.  (W.). 

fw.  M.  Anneitm  pr.  (W.)?    meum pr.  B.  —  prud., 

quod  rem  (L.).    prud.,  cum  rem  M.  et,  ut  videtur,  errore  B. 
6.   nam  de  logeo  (vel  logaeo)  est  (L.)? 

tu  deposueras,  Sestius;  sed  hoc  ad  te  nihil  intel- 
ligo  pertinere:  illud  me  non  animadvertisse  moleste 
ferrem,  ut  ascriberem  te  in  fano  pecuniam  iussu 
meo  deposuisse,  nisi  ista  pecunia  gravissimis  esset 
certissimisque  monumentis  testata^  cui  data^  quo 
senatus  consulto,  quibus  tuis,  quibus  meis  litteris 
P.  Sestio  tradita  esset;  quae  quum  viderem  tot 
vestigiis  impressa,  ut  in  iis  errari  non  posset,  non 
ascripsi  id,  quod  tua  nihil  referebat;  ego  tamen 
ascripsisse  mallem,  quoniam  id  te  video  desiderare. 
Sicut  scribiS;  tibi  id  esse  referendum,  item  ipse  6 
sentio,  neque  in  eo  quidquam  a  meis  rationibus 
discrepabunt  tuae;  addes  enim  tu,  meo  iussu,  quod 
ego,  qui  non  addidi,  nec  causa  est  cur  negem  nec, 
si  causa  esset  et  tu  noUes,  negarem.  Nam  de  HS. 
nongentis  milibus  certe  ita  relatum  est,  ut  tu  sive 
frater  tuus  referri  voluit;  sed,  si  quid  est,  quoniam 
de  t  logaeo  parum  provisum  est,  quod  ego  in  ra- 
tionibus  referendis  etiam  nunc  corrigere  possim,  de 
eo  mihi,  quoniam  senatus  consulto  non  sum  usus, 
quid  per  leges  liceat,  considerandum  est:  te  certe 
in  t  pecuniae  exactae  ita  efferre  ex  meis  rationi- 
bus  relatis  non  oportuit,  nisi  quid  me  fallit,  sunt 
enim  alii  peritiores.  Illud  cave  dubites,  quin  ego 
omnia  faciam,  quae  interesse  tua  aut  etiam  velle 
te  existimem,  si  uUo  modo  facere  possim.  Quod  7 
scribis  de  beneficiis,  scito  a  me  et  tribunos  mili- 
tares  et  praefectos  et  contubemales  dumtaxat  meos 
delatos  esse:  in  quo  quidem  me  ratio  fefellit;  libe- 
rum  enim  mihi  tempus  ad  eos  deferendos  existima- 
bam  dari,  postea  certior  sum  factus  triginta  diebus 
deferri   necesse   esse,    quibus   rationes   rettulissem. 

Ep.  20,  5.  sed  hoc  ad  te  (N.).  sed  haec  ad  te  KB.  — 
ascripsisse  (M.,  vulgo).  adscripsissem  B.  6.  scribis,  tibi 
(W.).  scribis  t  valgo.  —  f  ^ogaeo  (MW.).  logeo  vel  logaeo 
(L.)  ?  f  logeo  B.  —  in  pecuniam  exactam  (vel  in  pecunia 
exacta)  ista  {ista  iam.  N.)  referre  (W.)? 

Sane  moleste  tuli  non  illa  beneficia  tuae  potius 
ambitioni  reservata  esse  quam  meae^  qui  ambitione 
nihil  uterer;  de  centurionibus  tamen  et  de  tribu- 
norum  militarium  contubemalibus  res  est  in  in- 
tegro,   genus   enim  horum  beneficiorum   definitum 

8  lege  non  erat.  Reliquum  est  de  HS.  centum  mili- 
buS;  de  quibus  memini  mihi  a  te  Myrina  litteras 
esse  allatas,  non  mei  errati,  sed  tui,  in  quo  pecca- 
tum  videbatur  esse,  si  modo  erat,  fratns  tui  et 
Tullii;  sed,  quum  id  corrigi  non  posset,  quod  iam 
depositis  rationibus  ex  provincia  decesseramus,  credo 
me  quidem  tibi  pro  animi  mei  voluntate  proque 
ea  spe  facultatum^  quam  tum  habebamus,  quam  hu- 
manissime  potuerim,  rescripsisse,  sed  neque  tum 
me  humanitate  litterarum  mearum  obligatum  puto 
neque  me  tuam  hodie  epistolam  de  HS.  centum  sic 
accepisse,  ut  ii  accipiunt,  quibus  epistolae  per  haec 

9  tempora  molestae  sunt.  Simul  illud  cogitare  debes, 
me  omnem  pecuniam,  quae  ad  me  salvis  legibus 
pervenisset,  Ephesi  apud  publicanos  deposuisse,  id 
fuisse  HS.  XXII.,  eam  omnem  pecuniam  Pompeium 
abstulisse;  quod  ego  sive  aequo  animo  sive  iniquo 
fero,  tu  de  HS.  centum  aequo  animo  ferre  debes 
et  existimare  eo  minus  ad  te  vel  de  tuis  cibariis 
vel  de  mea  liberalitate  pervenisse.  Quod  si  mihi 
expensa  ista  HS.  centum  tulisses,  tamen,  quae  tua 
est  suavitas  quique  in  me  amor,  noUes  a  me  hoc 
tempore  aestimationem  accipere;  nam,  numeratum 
si  cuperem,  non  erat.  Sed  haec  iocatum  me  pu- 
tato,  ut  ego  te  existimo;  ego  tamen,  quum  Tullius 
rure  redierit,  mittam  eum  ad  te,  si  quid  ad  rem 
putabis  pertinere.  Hanc  epistolam  cur  non  scindi 
velim,  causa  nuUa  est. 

Ep.  20,  8.  decmeramtis  (Ern.).  decessimus  M.  decessis- 
semm  Crat,  B.  9.  sestertiuin  his  et  vicies  (W.)?  —  sed  hoc 
iocatum  (Ern.)? 

XXI. 

Scr.  Eomae  (ante  m.  Aprilem)  a.  n.  c.  708. 

M.  CICERO  S.  D.  L.  MESCINIO. 

Gratae  mihi  tuae  litterae  fuerunt,  ex  quibus  in-  i 
i;ellexi,  quod  etiam  sine  litteris  arbitrabar,  te  summa 
cupiditate  aflfectum  esse  videndi  mei:  quod  ego  ita 
libenter  accipio,  ut  tamen  tibi  non  concedam;  nam 
iiecum  esse,  ita  mihi  omnia,  quae  opto,  contingant, 
ut  vehementer  velim!  etenim;  quum  esset  maior  et 
virorum  et  civium  bonorum  et  iucundorum  homi- 
num  et  amantium  mei  copia,  tamen  erat  nemo, 
quicum  essem  libentius  quam  tecum,  et  pauci,  qui- 
buscum  essem  aeque  libenter;  hoc  vero  tempore, 
quum  alii  interierint,  aJii  absint,  alii  mutati  volun- 
tate  sint,  unum  medius  fidius  tecum  diem  libentius 
posuerim  quam  hoc  omne  tempus  cum  plerisque 
eorum,  quibuscum  vivo  necessario;  noli  enim  existi- 
mare  mihi  non  solitudinem  iucundiorem  esse,  qua 
tamen  ipsa  uti  non  licet,  quam  sermones  eorum, 
qui  frequentant  domum  meam,  excepto  uno  aut 
summum  altero.  Itaque  utor  eodem  perfugio,  quo  2 
tibi  utendum  censeo,  litterulis  nostris,  praeterea 
conscientia  etiam  consiliorum  meorum;  ego  enim  is 
sum,  quemadmodum  tu  facillime  potes  existimare, 
qui  nihil  umquam  mea  potius  quam  meorum  civium 
causa  fecerim;  cui  nisi  invidisset  is,  quem  tu  num- 
quam  amasti  —  me  enim  amabas  — ,  et  ipse  bea- 
tus  esset  et  omnes  boni.  Ego  sum,  qui  nuUius 
vim  plus  valere  volui  quam  honestum  otium,  idem- 
que,  quum  illa  ipsa  arma,  quae  semper  timueram, 
plus  posse  sensi  quam  illum  consensum  bonorum, 
quem  ego  idem  eflfeceram,   quavis  tuta  condicione 

Ep.  21,  1.    mihi  omnia  (V.).    m.  [communia\  o.  M.B. 

pacem  accipere  malui  quam  viribus  cum  valentiore 
pugnare.     Sed  et  haec  et  multa  alia  coram  brevi 

3  tempore  licebit.  Neque  me  tamen  uUa  res  alia 
Romae  tenet   nisi   exspectatio   rerum  Africanarum 

—  videtur  enim  mihi  res  in  propinquum  adducta 
discrimen  — ;  puto  autem  mea  nonnihil  interesse 

—  quamquam  id  ipsum,  quid  intersit,  non  sane  in- 
telligo  — ,  verumtamen,  quidquid  illinc  nuntiatum 
sit;  non  longe  abesse  a  consiliis  amicorum*,  est  enim 
res  iam  in  eum  locum  adducta^  ut;  quamquam  mul- 
tum  intersit  inter  eorum  causas,  qui  dimicant^  ta- 
men  inter  victorias  non  multum  interfuturum  pu- 
tem.  Sed  plane  animus^  qui  dubiis  rebus  forsitan 
fuerit  infirmior,  desperatis  confirmatus  est  multum; 
quem  etiam  tuae  superiores  litterae  confirmarunt, 
quibus  intellexi,  quam  fortiter  iniuriam  ferres,  iuvit- 
que  me  tibi  quum  summam  humanitatem,  tum 
etiam  tuas  litteras  profuisse;  verum  enim  scribam: 
teneriore  mihi  animo  videbare,  sicut  omnes  fere, 
qui  vitam  ingenuam  in  beata  civitate  et  f  in  libera 

4  viximus;  sed,  ut  illa  secunda  moderate  tulimus,  sic 
hanc  non  solum  adversam,  sed  funditus  eversam 
fortunam  fortiter  ferre  debemus,  ut  hoc  saltem  in 
maximis  malis  boni  consequamur,  ut  mortem,  quam 
etiam  beati  contemnere  debebamus,  propterea  quod 
nuUum  sensum  esset  habitura,  nunc  sic  affecti  non 

5  modo  contemnere  debeamus,  sed  etiam  optare.  Tu, 
si  me  diligis,  fruere  isto  otio  tibique  persuade 
praeter  culpam  ac  peccatum,  qua  semper  caruisti 


Ep.  21,  3.  Afr.  —  videtur  . . .  discrimen  — /  puto  . . . 
interesse  —  quamquam  .  .  .  inteUigo  — ,  verumtamen  (W.). 
Afr.;  V.  .  .  discrimen  .  Puto  .  .  .  int.:  g.  .  .  .  inteUego,  v. 
B.  —  animus  meus,  qui  (W.)?  —  ferres,  iuvitque  (W.). 
f;  i.  B.  —  vitam  ingenuam  (W.  et  Or.).  vita  inge- 
nua  M.,  viilgo.  —  et  in  libera  re  p.  viximus  (W.)  aut 
et  lib.  vix.  (N.).  et  in  h  v.  B.  5.  culpam  ac  peccatum  (M.). 
c.  [ac  p.]  Kleyn.,  B. 

et  carebis,  homini  accidere  nihil  posse,  quod  sit 
hombile  aut  pertimescendum.  Ego,  si  videbitur 
recte  fieri  posse,  ad  te  veniam  brevi;  si  quid  acci- 
derit,  ut  mutandum  consilium  sit,  te  certiorem  fa- 
ciam  statim:  tu  ita  fac  cupidus  mei  videndi  sis,  ut 
istinc  te  ne  moveas  tam  infirma  valetudine,  nisi 
ex  me  prius  quaesieris  per  litteras,  quid  te  velim 
facere.  Me  velim,  ut  facis,  diligas  valetudinique 
tuae  et  tranquillitati  animi  servias. 


LIBER  SEXTUS. 

AD  A.  TORQUATUM  ET  CETEROS. 

I. 

Scr.  Romae  a.  u.  c.  709. 

M.  CICERO  S.  D.  A.  TORQUATO. 

1  Etsi  ea  perturbatio  est  omnium  rerum,  ut  suae 
quemque  fortunae  maxime  poeniteat  nemoque  sit, 
quin  ubivis  quam  ibi,  ubi  sit,  esse  malit,  tamen 
mihi  dubium  non  est,  quin  hoc  tempore  bono  viro 
Romae  esse  mi^errimum  sit;  nam,  etsi,  quocumque 
in  loco  quisque  est,  idem  est  ei  sensus  et  eadem 
acerbitas  ex  interitu  rerum  et  publicarum  et  sua- 
rum,  tamen  oculi  augent  dolorem,  qui  ea,  quae  ce- 
teri  audiunt,  intueri  coguntur  nec  avertere  a  mi- 
seriis  cogitationem  sinunt:  quare,  etsi  multarum 
rerum  desiderio  te  angi  necesse  est,  tamen  illo  do- 
lore,  quo  maxime  te  confici  audio,  quod  Romae 
non  sis,  animum  tuum  libera;  etsi  enim  cum  magna 
molestia  tuos  tuaque  desideras,  tamen  illa  quidem; 
quae  requiris,  suum  statum  tenent  nec  melius,  si 
tu  adesses,  tenerent  nec  sunt  uUo  in  proprio  peri- 
culo,  nec  debes  tu,  quum  de  tuis  cogitas,  aut  prae- 
cipuam  aliquam  fortunam  postulare  aut  communem 

2  recusare.  De  te  autem  ipso,  Torquate,  est  tuum 
sic  agitare  animo,  ut  non  adhibeas  in  consilium 
cogitationum   tuarum   desperationem  aut  timorem; 

Ep.  1,  1.    uhi  sit,  esse  (W.).    tt5i  est,  e,  M.,  vulgo. 

nec  enim  is,  qni  in  te  adhiic  iniustior,  quam  tua 
dignitas  postulabat^  fuit^  non  magna  signa  dedit 
animi  erga  te  mitigati^  nec  tamen  is  ipse^  a  quo 
salus  petitur,  habet  explicatam  aut  exploratam  ra- 
tionem  salutis  suae,  cumque  omnium  bellorum  exi- 
tus  incerti  sint,  ab  altera  victoria  tibi  periculum 
nuUum  esse  perspicio,  quod  quidem  seiunctum  sit 
ab  omnium  interitu,  ab  altera  te  ipsum  numquam 
timuisse  certo  scio.  Reliquum  est,  ut  te  id  ipsum,  3 
quod  ego  quasi  consolationis  loco  pono,  maxime 
excruciet,  commune  periculum  rei  publicae:  cuius 
tanti  mali,  quamvis  docti  viri  multa  dicant,  tamen 
vereor  ne  consolatio  nuUa  possit  vera  reperiri  prae- 
ter  illam,  quae  tanta  est,  quantum  in  cuiusque 
animo  roboris  est  atque  nervorum;  si  enim  bene 
sentire  recteque  facere  satis  est  ad  bene  beateque 
vivendum,  vereor,  ne  eum,  qui  se  optimorum  con- 
siliorum  conscientia  sustentare  possit,  miserum  esse 
nefas  sit  dicere.  Nec  enim  nos  arbitror  victoriae 
praemiis  ductos  patriam  olim  et  liberos  et  fortu- 
nas  reliquisse;  sed  quoddam  nobis  officium  iustum 
et  pium  et  debitum  rei  publicae  nostraeque  digni- 
tati  videbamur  sequi,  nec,  quum  id  faciebamus,  tam 
eramus  amentes,  ut  explorata  nobis  esset  victoria. 
Quare,  si  id  evenit,  quod  ingredientibus  nobis  in  4 
causam  propositum  fuit  accidere  posse,  non  debe- 
mus  ita  cadere  animis,  quasi  aliquid  evenerit,  quod 
fieri  posse  numquam  putarimus.  Simus  igitur  ea 
mente,  quam  ratio  et  veritas  praescribit,  ut  nihil 
in  vita  nobis  praestandum  praeter  culpam  putemus, 
eaque  quum  careamus,  omnia  humana  placate  et  mo- 
derate  feramus.  Atque  haec  eo  pertinet  oratio,  ut 
perditis  rebus  omnibus  tamen  ipsa  virtus  se  susten- 
tare  posse  videatur;  sed,  si  est  spes  aliqua  de  rebus 

Ep.  1,  4.    dliqiM  de  rehus  (W.).    a.  erehm  M.    a,  rehus 
edd.  vett.,  B 

conimunibus,  ea  tu,  quicumque  status  est  futuras, 
B  carere  non  debes.  Atque  haec  mihi  scribenti  veme- 
bat  in  mentem  me  esse  eum,  cuius  tu  desperatio- 
nem  accusare  solitus  esses  quemque  auctoritate  tua 
cunctantem  et  diffidentem  excitare  —  quo  quidem 
tempore  non  ego  causam  nostram,  sed  consilium 
improbabam;  sero  enim  nos  iis  armis  adversari  vi- 
debam,  quae  multo  ante  confirmata  per  nosmet 
ipsos  erant,  dolebamque  pilis  et  gladiis,  non  con- 
siliis  neque  auctoritatibus  nostris  de  iure  publico 
disceptari;  neque  ego,  ea,  quae  facta  sunt,  fore 
quum  dicebam,  divinabam  futura,  sed,  quod  et  fieri 
posse  et  exitiosum  fore,  si  evenisset,  videbam,  id 
ne  accideret  timebam,  praesertim  quum,  si  mihi  al- 
terum  utrum  de  eventu  atque  exitu  rerum  promit- 
tendum  esset,  id  futurum,  quod  evenit,  exploratius 
possem  promittere;  iis  enim  rebus  praestabamus, 
quae  non  prodeunt  in  aciem,  usu  autem  armorum 
et  militum  robore  inferiores  eramus  — ;  sed  tu 
illum  animum  nunc  adhibe,  quaeso,  quo  me  tum 

6  esse  oportere  censebas.  Haec  eo  scripsi,  quod  mihi 
Philargyrus  tuus  omnia  de  te  requirenti  fidelissimo 
animo,  ut  mihi  quidem  visus  est,  narravit  te  inter- 
dum  soUicitum  solere  esse  vehementius:  quod  fa- 
cere  non  debes  nec  dubitare,  quin  aut  aliqua  re 
publica  sis  futurus,  qui  esse  debes,  aut  perditei  non 
afflictiore  condicione  quam  ceteri.  Hoc  vero  tem- 
pus,  quo  exanimati  omnes  et  suspensi  sumus,  hoc 
moderatiore  animo  ferre  debes,  quod  et  in  urbe 
ea  es,  ubi  nata  et  alta  est  ratio  ac  moderatio  vitae, 
et  habes  Ser.  Sulpicium  —  quem  semper  unice 
dilexisti  — ,  qui  te  profecto  et  benevolentia  et  sa- 
pientia  consolatur,  cuius  si  essemus  et  auctoritatem 
et  consilium  secuti,  togati  potius  potentiam  quam 

7  armati  victoriam   subissemus.     Sed   haec   longiora 

Ep.  1,  6.    818  fuiurus  (M.).    818  i8  f.  Elotz.,  B. 

fortasse  fuerunt;  quam  necesse  fuit;  illa,  quae 
maiora  sunt,  brevius  exponam:  ego  habeo,  cui  plus 
quam  tibi  debeam,  neminem  —  quibus  tantum  de- 
bebam,  quantum  tu  intelligis,  eos  buius  mihi  belli 
casus  eripuit  — ;  qui  sim  autem  hoc  tempore,  intel- 
ligo,  sed,  quia  nemo  est  tam  afflictuS;  quin,  si  nihil 
aliud  studeat  nisi  id,  quod  agit,  possit  navare  ali- 
quid  et  efficere,  omne  meum  consilium,  operam, 
studium  certe,  velim  existimes  tibi  tuisque  liberis 
esse  debitum. 

n. 

Scr.  Asturae  mense  lunio  aut  Quinctili  a.  u.  c.  709. 

M.  CICERO  S.  D.  A.  TORQUATO. 

Peto  a  te,  ne  me  putes  oblivione  tui  rarius  ad  i 
te  scribere,  quam  solebam,  sed  aut  gravitate  vale- 
tudinis,  qua  tamen  iam  pauUum  videor  levari,  aut 
quod  absim  ab  urbe,  ut,  qui  ad  te  proficiscantur, 
scire  non  possim;  quare  velim  ita  statutum  habeas, 
me  tui  memoriam  cum  summa  benevolentia  tenere 
tuasque  omnes  res  non  minori  mihi  curae  quam 
meas  esse.  Quod  maiore  in  varietate  versata  est  2 
adhuc  tua  causa,  quam  homines  aut  volebant  aut 
opinabantur,  mihi  crede,  non  est  pro  malis  tempo- 
rum,  quod  moleste  feras;  necesse  est  enim  aut  ar- 
mis  urgeri  rem  publicam  sempitemis  aut  iis  positis 
recreari  aliquando  aut  funditus  interire:  si  arma 
valebunt,  nec  eos,  a  quibus  reciperis,  vereri  debes 
nec  eos,  quos  adiuvisti;  si  armis  aut  condicione  po- 
sitis  aut  defetigatione  abiectis  aut  victoria  detractis 
civitas  respiraverit,  et  dignitate  tua  frui  tibi  et 
fortunis  licebit;  sin  omnino  interierint  omnia  fuerit- 

Ep.  1,  7.  neminem  —  qmhua  . . .  eripuit  — ;  qui  (W.). 
n. ;  q.  . .  eripuit.  Qui  vulgo.  Ep.  2,  2.  iis  positis  (Mart.- 
L.).  his  ^.  MB.  —  interire:  si  (W.).  interire.  8i  vulgo. 
—  reciperis  (Egnat.).    receperis  M.    recipieri»  "Karj^et.^'^. 

que  is  exitus,  quem  vir  prudentissimus,  M.  Antonius, 
iam  tum  timebat,  quum  tantum  instare  malorum 
suspicabatur,  misera  est  illa  quidem  consolatiO;  tali 
praesertim  civi  et  viro,  sed  tamen  necessaria,  nihil 
esse  praecipue  cuiquam  dolendum  in  eo,  qnod  ac- 
3  cidat  universis.  Quae  vis  insit  in  his,paucis  verbis 
—  plura  enim  committenda  epistolae  non  erant  — , 
si  attendes,  quod  facis,  profecto  etiam  sine  meis 
litteris  intelliges  te  aliquid  habere,  quod  speres, 
nihil,  quod  aut  hoc  aut  aliquo  rei  publicae  statu 
timeas;  omnia  si  interierint,  quum  superstitem  te 
esse  rei  publicae  ne  si  liceat  quidem  velis,  feren- 
dam  esse  fortunam,  praesertim  quae  absit  a  culpa. 
Sed  haec  hactenus:  tu  velim  scribas  ad  me,  quid 
agas  et  ubi  futurus  sis,  ut  aut  quo  scribam  aut 
quo  veniam  scire  possim. 

m. 

Scr.  Romae  a.  n.  c,  709. 

M.  CICERO  S.  D.  A.  TORQUATO. 

1  Superioribus  litteris  benevolentia  magis  adductus, 
quam  quo  res  ita  postularet,  fui  longior;  neque 
enim  confirmatione  nostra  egebat  virtus  tua  neque 
erat  ea  mea  causa  atque  fortuna,  ut,  cui  ipsi  om- 

2  nia  deessent,  alterum  confirmarem.  Hoc  item  tem- 
pore  brevior  esse  debeo;  sive  enim  nihil  tum  opus 
fuit  tam  multis  verbis,  nihilo  magis  nunc  opus  est, 
sive  tum  opus  fuit,  illud  satis  est,  praesertim  quum 
accesserit  nihil  novi:  nam,  etsi  quotidie  aliquid 
audimus  earum  rerum,  quas  ad  te  perferri  existuno, 
summa  tamen  eadem  est  et  idem  exitus;  quem  ego 
tam  video  animo,  quam  ea,  quae  oculis  cemimus, 
nec  vero  quidquam  video,  quod  non  idem  te  videre 
certo  scio;  nam,  etsi,  quem  exitum  acies  habitura  sit, 

Ep.  3,  2.    certo  scio  (M.).    c,  sciam  L.,  B. 

ivinare  nemo  potest,  tamen  et  belli  exitum  video 
t,  si  id  minus,  hoc  quidem  certe,  quum  sit  necesse 
Iterum  utrum  vincere,  qualis  futura  sit  vel  haec 
el  illa  victoria.  Idque  quum  optime  perspexi,  tum  3 
ale  video,  nihil  ut  mali  videatur  futurum,  si  id 
nte  acciderit,  quod  vel  maximum  ad  timorem  pro- 
onitur;  ita  enim  vivere,  ut  tum  sit  vivendum,  mi- 
errimum  est,  mori  autem  nemo  sapiens  miserum 
uxit,  ne  beato  quidem.  Sed  in  ea  es  urbe,  in  qua 
laec  vel  plura  et  ornatiora  parietes  ipsi  loqui  posse 
ideantur.  Ego  tibi  hoc  confirmo,  etsi  levis  est  4 
onsolatio  ex  miseriis  aliorum,  nihilo  te  nunc  maiore 
a  discrimine  esse  quam  quemvis  aut  eorum,  qui 
liscesserint,  mit  eorum,  qui  remanserifd:  alteri  dimi- 
ant,  alteri  victorem  timent.  Sed  haec  consolatio 
evis  est;  illa  gravior/  qua  te  uti  spero,  ego  certe 
itor:  nec  enim,  dum  ero,  angar  uUa  re,  quum  omni 
acem  culpa,  et,  si  non  ero,  sensu  omnino  carebo. 
5ed  rursus  yAavx'  sig  'j4&ijvag^  qui  ad  te  haec. 
ilihi  tu,  tui,  tua  omnia  maximae  curae  sunt  et, 
lum  vivam,  erunt.     Vale. 

IV. 

Scr.  Romae  a.  u.  c.  709. 

M.  CICERO  S.  D.  A.  TORQUATO. 

Novi,  quod  ad  te  scriberem,  nihil  erat,  et  tamen,  i 
i  quid  esset,  sciebam  te  a  tuis  certiorem  fieri  so- 
ere;  de  futuris  autem  rebus  etsi  semper  difficile 
st  dioere,  tamen  interdum  coniectura  possis  pro- 
►ius  accedere,  quum  est  res  eiusmodi,  cuius  exitus 
^rpvideri  possit.  Nunc  tantum  videmur  intelligere, 
lon    diuturnum   bellum,    etsi   id   ipsum    nonnullis 

Ep..  3,  3.  perspexi,  tum  tale  (W.).  p.,  tale  M.,  vulgo. 
-  id  ante  (Kayser).  id  vel  ante  M.  id  [vel]  a.  B.  4. 
iscesserunt . . .  remanserunt  (Bened.)?  Ep.  4,  1.  diuturnum 
ellum  (M.).    d.  futurum  &.  B. 

11* 

yidetur  secus.  Equidem^  quum  haec  scribebam,  ali- 
quid  iam  actum  putabam:  non  quo  *,  sed  f  quod 
difficilis  erat  coniectura;  nam^  quum  omnis  belli 
Mars  communis  et  quum  semper  incerti  exituB  proe- 
liorum  sunt^  tum  hoc  tempore  ita  magnae  titriin- 
que  copiae^  ita  paratae  ad  depugnandum  esse  di- 
cuntur^  xxty  utercumque  yicerit;  non  sit  mirum  futu- 
rum.  IUa  in  dies  singulos  magis  magisqu6  opinio 
hominum  confirmatur^  etiamsi  inter  causas  armorum 
aliquantum  intersit^  tamen  inter  victorias  non  mul- 
tum  interfuturum:  alteros  propemodum  iam  Bumus 
experti;  de  altero  nemo  est  quin  cogitet,  quam  sit 
2  metuendus  iratus  victor  armatus.  Hoc  loco  si  vi- 
deor  augere  dolorem  tuum^  quem  consolando  levare 
debebam;  fateor  me  communium  malorum  consola- 
tionem  nuUam  invenire  praeter  illam  ^  qnae  ta* 
meu;  si  possis  eam  suscipere^  maxima  est  quaqoe 
ego  quotidie  magis  utor  — :  conscientiam  rectae 
voluntatis  maximam  consolationem  esse  rerntn  in* 
commodarum  nec  esse  ullum  magnum  malum  prae- 
ter  culpam:  a  qua  quoniam  tantum  absumuS;  ut 
etiam  optime  senserimus,  eventusque  magis  nostri 
consilii  quam  consilium  reprehendatur^  et  quoniam 
praestitimuS;  quod  debuimus^  moderate^  quod  evenit^ 
feramus.  Sed  hoc  mihi  tamen  non  sumo,  ut  te 
consoler  de  communibus  miseriis,  quae  ad  conso- 
landum  maioris  ingenii  et  ad  ferundum  singularis 
virtutis  indigent:  illud  cuivis  facile  est  doeere,  cur 
praecipue  tu  dolere  nihil  debeas;  eius  enlm,  qui 
tardior  in  te  levando  fuit^  quam  fore  pTitatamus, 
non  est  mihi  dubia  de  tua  salute  sententia^  de  illis 
autem  non  arbitror    te    exspectare    quid   sentiam. 

Ep.  4,  1.    non  quo  *,  sed^quod  d.  (W.).     non  quo- 

modo,  8€d  qtUdt  d.  (W.)?    non  quo sed  quod  d.  V.,  B. 

2.  deheham  (L.).    deheam  MB.  —  iUam  —  quae  . . .  %Uor  — : 
consc.  (W.).    i.,  q.  . .  utoT:  consc.  vulgo.  —  quae  H  ad  con- 

sol.  (L.  1584)? 

Beliquum  est,  ut  te  angat;  quod  absis  a  tuis  tam*  3 
diu:  res  molesta;  praesertim  ab  iis  pueris^  quibus 
nihil  potest  esse  festivius;  sed^  ut  ad  te  scripsi  an^ 
tea^  tempus  est  huiusmodi^  ut  suam  quisque  condi- 
cionem  miserrimam  putet  et,  ubi  quisque  sit,  ibi 
esse  minime  velit.  Equidem^  nos  quod  Bomae  su* 
mus^  miserrimum  esse  duco^  non  solum  quod  iu 
malis  omnibus  acerbius  est  videre  quam  audire^  sed 
etiam  quod  ad  omnes  casus  subitorum  periculorum 
magis  obiecti  sumus^  quam  si  abessemus;  etsi  me 
ipsum^  consolatorem  tuum^  non  tantum  litterae^ 
quibus  semper  studui,  quantum  longinquitas  tem- 
poris  mitigavit.  Quanto  fuerim  dolore,  meministi:  4 
in  quo  prima  illa  consolatio  est^  vidisse  me.  plus 
quam  ceteros,  quum  cupiebam  quamvis  iniqua  con- 
dicione  pacem,  quod  etsi  casu,  non  divinatione  mea 
factum  est;  tamen  in  hac  inani  prudentiae  laude 
delector;  deinde,  quod  mihi  ad  consolationem  com» 
mune  tecum  est,  si  iam  vocer  ad  exitum  yitae,  non 
ab  ea  re  publica  ayellar}  qua  carendum  esse  do- 
leam;  praesertim  quum  id  sine  ullo  sensu  futurum 
sit;  adiuvat  etiam  aetas  et  acta  iam  vita^  quae 
quum  cursu  suo  bene  confecto  delectat,  tum  vetat 
in  eo  vim  timere^  quo  nos  iam  natura  ipsa  paene 
perduxerit;  postremo  is  vir  vel  etiam  ii  viri  hoc 
bello  oociderunt,  ut  impudentia  videatur  eandem 
fortunam^  si  res  cogat^  recusare.  Equidem  mihi 
omnia  propono  nec  uUum  est  tantum  malum^  quod 
non  putem  impendere;  sed^  quum  plus  in  metuendo 
mali  sit  quam  in  ipso  illo^  quod  timetur^  metuere 
desinO;  praesertim  quum  id  impendeat^  in  quo  non 
modo  dolor  nullus^  verum  finis  etiam  doloris  futu- 
rus    sit.     Sed  haec   satis   multa  vel  plura   potiuS; 


Ep.  4,  4.  fuerim  doJore  (M.,  vulgo).  /.  in  d.  L.,  B.  — 
tamen  in  fiae  inani  (M.).  t.  hac  inani  Crat.,  B.  —  ut  m- 
pudentis  (L.)? 

quam  necesse  fuit;  facit  autem  non  loquacitas  mea, 
6  sed  benevolentia  longiores  epistolas.  Servium  dis- 
cessisse  Athenis  moleste  tuli;  non  enim  dubito, 
quin  magnae  tibi  levationi  solitus  sit  esse  quoti- 
dianus  congressus  et  sermo  quum  familiarissimi 
hominis,  tum  optimi  et  prudentissimi  viri.  Tu  ve- 
lim  te,  ut  debes  et  soles,  tua  virtute  sustentes: 
egO;  quae  te  velle  quaeque  ad  te  et  ad  tuos  per- 
tinere  arbitrabor,  omnia  studiose  diligenterque  cu- 
rabo;  quae  quum  faciam^  benevolentiam  tuam  erga 
me  imitabor,  merita  non  assequar.     Vale. 

V. 

Scr.  Romae  exeunte  anno  u.  c.  708. 

M.  CICERO  S.  D.  A.  CAECINAE. 

1  Quotiescumque  filium  tuum  video  —  video  autem 
fere  quotidie  — ,  poUiceor  ei  studium  quidem  meum 
et  operam  sine  uUa  exceptione  aut  laboris  aut  oc- 
cupationis  aut  temporis,  gratiam  autem  atque  aucto- 
ritatem  cum  hac  exceptione,  quantum  valeam  quan- 
tumque  possim.  Liber  tuus  et  lectus  est  et  legitur 
a  me  diligenter  et  custoditur  diligentissime.  Res 
et  fortunae  tuae  mihi  maximae  curae  sunt,  quae 
quidem  quotidie  faciliores  mihi  et  meliores  viden- 
tur,  multisque  video  magnae  esse  curae,  quorum  de 
studio  et  de  sua  spe  filium  ad  te  perscripsisse  certo 

2  scio;  iis  autem  de  rebus,  quas  coniectura  consequi 
possumuS;  non  mihi  sumo^  ut  plus  ipse  prospiciam; 
quam  te  videre  atque  intelligere  mihi  persuaserim, 
sed  tamen,  quia  fieri  potest,  ut  tu  ea  perturbatiore 
animo  cogites,  puto  esse  meum,  quid  sentiam,  ex- 
ponere:  ea  natura  rerum  est  et  is  temporum  cur- 
suS;  ut  non  possit  ista  aut  tibi  aut  ceteris  fortuna 
esse  diuturna  neque  haerere  in  tam  bona  causa  et 

Ep.  5,  1.    sunt,  quae  qiiideni  (W.).    simt;  q.  q.  vnlgo. 

in  tam  bonis  civibus  tam  acerba  iniuria.  Quare  ad  3 
eam  spem,  quam  de  omnibtis  hdbemus,  accedit  ea, 
quam  extra  ordinem  de  te  ipso  habemus  non  solum 
propter  dignitatem  et  virtutem  tuam  —  haec  enim 
ornamenta  sunt  tibi  etiam  cum  aliis  communia  — , 
sed  etiam  propter  eximium  ingenium  summamque 
eloquentiam^  cui  mehercules  hic,  cuius  in  potestate 
sumus^  multum  tribuit.  Itaque  ne  punctum  qui- 
dem  temporis  in  ista  fortuna  fuisses,  nisi  eo  ipso 
bono  tuo,  quo  delectatur,  se  violatum  putasset; 
quod  ipsum  lenitur  quotidie,  significaturqne  nobis 
ab  iis,  qui  simul  cum  eo  vivunt,  tibi  hanc  ipsam 
opinionem  ingenii  apud  illum  plurimum  profutu- 
ram.  Quapropter  primum  fac  animo  forti  atque  4 
magno  sis  —  ita  enim  natus,  ita  educatus,  ita  do- 
ctus  es,  ita  etiam  cognitus,  ut  tibi  id  faciendum 
sit  — ,  deinde  spem  quoque  habeas  firmissimam 
propter  eas  causas,  quas  scripsi:  a  me  vero  tibi 
omnia  liberisque  tuis  paratissima  esse  confidas  ve- 
lim;  id  enim  et  vetustas  nostri  amoris  et  mea  con- 
suetudo  in  meos  et  tua  multa  erga  me  officia  po- 
stulant. 

VI. 

Scr.  Romae  (post  VII.  K.  Sext.)  a.  u.  c.  708. 

M.  CICERO  S.  D.  A.  CAECINAE. 

Vereor,  ne  desideres  officium  meum,  quod  tibi  i 
pro  nostra   et   meritorum  multorum   et  studiorum 
parium  coniunctione  deesse  non  debet,  sed  tamen 
vereor,  ne  litterarum  a  me  officium  requiras,  quas 
tibi  et  iampridem  et  saepe  misissem,  nisi  quotidie 


Ep.  5, 3.  quam  de  ceteris  hctbemm  (W.)?  —  tibi  [etiam'] 
cum  (W.)?  —  sed  etiam  propter  (W.).  propter  M.  sed  pr. 
Madvig.,  B.  —  mmmamque  eloquentiam  (Sch.).  s.  f  vir- 
tntem  MB. 

melius  exspectans  gratulationem  quam  confirmatio 
nem  animi  tui  complecti  litteris  maluissem.  Nune^ 
ut  spero,  breyi  gratulabimur:  itaque  in  aliud  tem- 

2  pus  id  argumentum  epistolae  differo;  his  autem  lit- 
teris  animum  tuum^  quem  minime  imbecillum  esse 
et  audio  et  spero,  etsi  non  sapientissimi;  at  ami- 
cissimi  hominis  auctoritate  confirmandum  etiam  at- 
que  etiam  puto^  nec  iis  quidem  verbis^  quibus  te 
consoler  ut  afflictum  et  iam  omni  spe  salutis  or- 
batum^  sed  ut  eum;  de  cuius  incolumitate  non  plus 
dubitem^  quam  te  memini  dubitare  de  mea;;  nam, 
quum  me  ex  re  publica  expulissent  ii^  qui  illam 
cadere  posse  stante  me  non  f  putarunt^  memini  me 
ex  multis  hospitibus^  qui  ad  me  ex  Asia,  in  qua 
tu  eraS;  yenerant^  au(£re  te  de  glorioso  et  celeri 

3  reditu  meo  confirmare.  Si  te  ratio  quaedam  £truscae 
disciplinae^  quam  a  patre^  nobilissimo  atque  optimo 
yirO;  acceperas^  non  fefellit^  ne  nos  quidem  nostra 
diyinatio  fallet^  quam  quum  sapientissimorum  viro- 
rum  monitis  atque  praeceptia  plurimoque^  ut  ta 
scis,  doctrinae  studio,  tum  magno  etiam  usu  tra- 
ctandae  rei  publicae  magnaque  nostrorum  tempo- 

4  rum  varietate  consecuti  sumus;  cui  quidem  divina- 
tioni  hoc  plus  confidimus^  quod  ea  nos  nihil  in  his 
tam  obscuris  rebus  tamque  perturbatis  umquam 
omnino  fefellit.  Dicerem,  quae  ante  futura  dixis- 
sem,  ni  vererer,  ne  ex  eventis  fingere  viderer;  sed 
tamen  plurimi  sunt  testes  me  et  initio^  ne  coniun- 
geret  se  cum  Caesare^  monuisse  Pompeium  et 
postea^  ne  se  dmmgeiet:  coniunctione  frangi  sena- 
tus  opeS;  diiunctione  civile  bellum  excitari  videbam, 
atque  utebar  familiarissime  Caesare^  Pompeium  fa- 
ciebam   plurimi^   sed   erat   meum   consilium   quum 

Ep.  6,2.  puto,  nec  (W.).  p,;  nec  B.  —  -f  putarunt 
(W.).  putarent  (Mart.-L.)  aut  putabant  (W.).  pu^rant  L.,  B. 
3.  quaedam  Etruscae  (edd.  vett.).  q.  iratuscae  M.  q.  mira 
Tuscae  B.    4.   ne  seiungeret  (M.)? 

fidele  Pompeio,  tum  salutare  utrique.  Quae  prae-  6 
terea  providerim,  praetereo;  nolo  enim  hunc  de  me 
optime  meritum  existimare  ea  me  suasisse  Pompeio^ 
quibus  ille  si  paruisset^  esset  hic  quidem  clarus  in 
toga  et  princepS;  sed  tantas  opes^  quantas  nunc 
habetj  non  haberet:  eundum  in  Hispaniam  cen- 
sui;  quod  si  fecisset,  civile  bellum  nullum  omnino 
fuisset.  Rationem  haberi  absentis  non  tam  pugnavi 
ut  Kceret,  quam  ut,  quoniam  ipso  consule  pugnante 
populus  iusserat,  haberetur.  Causa  orta  belli  est: 
quid  ego  praetermisi  aut  monitorum  aut  querela- 
rum^  quum  vel  iniquissimam  pacem  iustissimo  bello 
anteferrem?  Victa  est  auctoritas  mea,  non  tam  a  e 
Pompeio  —  nam  is  movebatur  — ,  quam  ab  iis, 
qui  duce  Pompeio  freti  peropportunam  et  rebus 
domesticis  et  cupiditatibus  suis  illius  belli  victoriam 
fore  putabant.  Susceptum  bellum  est  quiescente 
me,  depulsum  ex  Italia  manente  me,  quoad  potui, 
sed  valuit  apud  me  plus  pudor  meus  quam  timor: 
veritus  sum  deesse  Pompeii  saluti,  quum  ille  ali- 
quando  non  defuisset  meae.  Itaque  vel  officio  vel 
fama  bonorum  vel  pudore  victus,  ut  in  fabulis  Am- 
phiaraus^  sic  ego  prudens  et  sciens  ad  pestem  ante 
oculos  positam  sum  profectus;  quo  in  bello  nihil 
adversi  accidit  non  praedicente  me.  Quare,  quo-  7 
niam,  ut  augures  et  astrologi  solent,  ego  quoque 
augur  publteus  ex  meis  superioribus  praedictis  con- 
stitui  apud  te  auctoritatem  augurii  et  divinationis 
meae,  debebit  habere  fidem  nostra  praedictio.  Non 
igitur  ex  alitis  volatu  nec  e  cantu  sinistro  osciois, 
ut  in  nostra  disciplina  est,  nec  ex  tripudiis  solisti- 
mis  aut  soniviis  tibi  auguror,,  sed  habeo  aJia  signa^ 
quae  observem;  quae  etsi  non   sunt  certiora  iUis, 

Ep.  6,  5.  querelarum,  quum  .  .  .  anteferremf  Victa 
(W.).  q./  cum  . . .  anteferrem.  victa  B.  6.  sciens  ad  . .  po- 
sitam  $um  (W.).  8C.  „ad  . .  jp."  sum  vulgo.  7.  alitis  volatu 
(Crat.X    al.  involatu  M6. 

minus   tamen   habent   vel   obscuritatis   vel  erroris.' 

8  Notantur  autem  mihi  ad  divinandum  signa  dupliei 
quadam  via,  quarum  alteram  duco  e  Caesare  ipso, 
alteram  e  temporum  civilium  natura  atque  ratione. 
In  Caesare  haec  sunt:  mitis  clemensque  natura, 
qualis  exprimitur  praeclaro  illo  libro  Querelarum 
tuarum;  accedit,  quod  mirifice  ingeniis  excellenti- 
bus,  quale  est  tuum,  delectatur;  praeterea  cedit 
multorum  iustis  et  officio  incensis,  non  inanibus 
aut   ambitiosis,   voluntatibus,    in   quo    vehementer 

9  eum  consentiens  Etruria  movebit.  Cur  haec  igitur 
adhuc  parum  profecerunt?  Quia  non  putat  se 
sustinere  causas  posse  multorum,  si  tibi,  cui  iustius 
videtur  irasci  posse,  concesserit.  „Quae  est  igitur^^, 
inquies,  „spes  ab  irato?^'  Eodem  e  fonte  se  hau- 
sturum  intelligit  laudes  suas,  e  quo  sit  leviter  asper- 
sus.  Postremo  homo  valde  est  acutus  et  multum 
providens:  intelligit  te,  hominem  in  parte  Italiae 
minime  contemnenda  facile  omnium  nobilissimum 
et  in  communi  re  publica  cuivis  summorum  tuae 
aetatis  vel  ingenio  vel  gratia  vel  fama  populi  Ro- 
mani  parem,  non  posse  prohiberi  re  publica  diu- 
tius;  nolet  hoc  temporis  potius  esse  aliquando  be- 

10  neficium  quam  iam  suum.  Dixi  de  Caesare;  nunc 
dicam  de  temporum  rerumque  natura:  nemo  est 
tam  inimicus  ei  causae,  quam  Pompeius  animatus 
melius  quam  paratus  susceperat,  qui  nos  malos 
cives  dicere  aut  homines  improbos  audeat;  in  quo 
admirari  soleo  gravitatem  et  iustitiam  et  sapien- 
tiam  Caesaris:  numquam  nisi  honorificentissime 
Pompeium  appellat.  „At  in  eius  persona  multa 
fecit  asperius."  Armorum  ista  et  victoriae  sunt 
facta,  non  Caesaris.  At  nos  quemadmodum  est 
complexus!     Cassium  sibi  legavit;  Brutum  Galliae 

Ep.  6,  9.    Cur  . . .  profecerunt?   Quia  (vulgo).    „cur  . . . 
pr.?"  quia  B.  —  Ex  eodeni  fonte  (L.)?    Eodem  f.  M. 

praefecit,  Sulpicium  Graeciae;  Marcellum,  cui  ma- 
xime  suscensebat;  cum  summa  illius  dignitate  re- 
stituit.  Quo  igitur  haec  spectant?  Rerum  hoc  na-  ii 
tura  et  civilium  temporum  non  patietur,  nec  manens 
nec  mutata  ratio  feret,  primum  ut  non  in  causa 
pari  eadem  sit  et  condicio  et  fortuna  omnium,  deinde 
ut  in  eam  civitatem  boni  viri  et  boni  cives  nuUa 
ignominia  notati  non  revertantur,  in  quam  tot  ne- 
fariorum  scelerum  condemnati  reverterunt.  Habes  12 
augurium  meum,  quo,  si  quid  addubitarem,  non 
potius  uterer  quam  illa  consolatione,  qua  facile 
fortem  virum  sustentarem:  te,  si  explorata  victoria 
arma  sumpsisses  pro  re  publica  —  ita  enim  tum 
putabas  — ,  non  nimis  esse  laudandum,  sin  propter 
incertos  exitus  eventusque  bellorum  posse  accidere, 
ut  vinceremur,  putasses,  non  debere  te  ad  secun- 
dam  fortunam  bene  paratum  fuisse,  adversam  ferre 
nuUo  modo  posse.  Disputarem  etiam,  quanto  so- 
latio  tibi  conscientia  tui  facti,  quantae  delectationi 
in  rebus  adversis  litterae  esse  deberent;  comme- 
morarem  non  solum  veterum,  sed  horum  etiam 
recentium  vel  ducum  vel  comitum  tuorum  gravis- 
simos  casus;  etiam  externos  multos  claros  viros 
nominarem;  levat  enim  dolorem  communis  quasi 
legis  et  humanae  conditionis  recordatio;  exponerem  1.3 
etiam,  quemadmbdum  hic  et  quanta  in  turba  quan- 
taque  in  confusione  rerum  omnium  viveremus;  ne- 
cesse  est  enim  minore  desiderio  perdita  re  publica 
carere  quam  bona.  Sed  hoc  genere  nihil  opus  est: 
incolumem  te  cito,  ut  spero,  vel  potius,  ut  per- 
spicio,  videbimus.  Interea  tibi  absenti  et  huic,  qui 
adest,  imagini  animi  et  corporis  tui,  constantissimo 
atque  optimo  filio  tuo,  studium  officium,  operam 
laborem  meum  iampridem  et  poUicitus  sum  et  de- 
tuli,  nunc  hoc  amplius,  quod  me  amicissime  quo- 
tidie  magis  Caesar  amplecitur,  familiares  quidem 
eius,  sicuti  neminem:  apud  quem  (\v3L\dc3^\d  ^^<^<^ 

vel  auctoritate  vel  gratia,  valebo  tibi;  tu  cura^  ut 
quum  firmitudine  te  animi^  tum  etiam  spe  optima 
sustentes. 

VII. 

Scr.  in  Sicilia  exeunte  anno  u.  c.  708. 

CAECINA  CICERONI  PLUR.  SAL. 

1  Quod  tibi  non  tam  celeriter  liber  est  redditus^ 
ignosce  timori  nostro  et  miserere  temporis.  Filius, 
ut  audio,  pertimuit,  neque  iniuria,  si  liber  exisset 
—  quoniam  non  tam  interest,  quo  animo  scribatur, 
quam  quo  accipiatur  — ,  ne  ea  res  f  inepte  mihi 
noceret,  quum  praesertim  adhuc  stili  poenas  dem. 
Qua  quidem  in  re  singulari  sum  fato;  nam^  quum 
mendum  scripturae  litura  tollatur,  stultitia  fama 
multetur,  meus  error  exsilio  corrigitur,  cuius  summa 
criminis   est,   quod   armatus   adversario  male  dixi. 

2  Nemo  nostrum  est,  ut  opinor,  quin  vota  Victoriae 
suae  fecerit,  nemo,  quin  etiam,  quum  de  alia  re 
immolaret,  tamen  eo  quidem  ipso  tempore,  ut  quam 
primum  Caesar  superaretur,  optarit:  hoc  si  non 
cogitat,  omnibus  rebus  felix  est;  si  scit  et  per- 
suasus  est,  quid  irascitur  ei,  qui  aliquid  scripsit 
contra  suam  voluntatem,  quum  ignorit  omnibns,  qui 

3  multa  deos  venerati  sunt  contra  eius  salutem?  Sed, 
ut  eodem  revertar,  causa  haec  fuit  timoris:  scripsi 
de  te  parce  medius  fidius  et  timide,  non  revocans 
me  ipse,  sed  paene  refugiens;  genus  autem  hoc 
scripturae  non  modo  liberum,  sed.  incitatum  atque 
elatum  esse  debere  quis  ignorat?  solutum  existi- 
matur  esse  alteri  male  dicere  —  tamen  cavendum 
est,   ne   in   petulantiam   incidas  — ;  impeditum  se 

Ep.  7,  1.  eimset  —  qnoniam  . . .  accipiatur  — ,  ne  (W.). 
ex.,  q.  . .  acc.y  ne  vulgo.  —  ea  res  f  inepte  (W.).  ea  rea  tn- 
jpense  (W.)?  an  ea  res  [inepte]  mihi  (W.)?    ea  res  inepH  MB. 

ipsum  laudare^  ne  yitiom  arrogantiae  subsequatur; 
solum  vero  liberum  alterum  laudare,  de  quo  quid- 
quid  detrahaS;  necesse  est  aut  infirmitati  aut  invi- 
diae  assignetur.  Ac  nescio  an  tibi  gratius  oppor- 
tuniusque  acciderit;  nam,  quod  praeclare  feoere 
non  poteram,  primiun  erat  non  attingere^  secun- 
dum  beneficium  quam  parcissime  facere.  Sed  ta- 
men  ego  quidem  me  sustinui:  multa  minui^  multa 
sustuli;  complura  ne  posui  quidem;  quemadmodum 
igitur^  scalarum  gradus  si  alios  toUas,  alios  incidaS; 
nonnullos  male  kaerentes  relinquas,  ruinae  pericu- 
lum  struas^  non  ascensum  pares^  sic  tot  malis  tum 
vinctum  tum  fractum  studium  scribendi  quid  dignum 
auribus  aut  probabile  potest  afferre?  Quum  vero  4 
ad  ipsius  Caesaris  nomen  veni;  toto  corpore  contre- 
mescd;  non  poenae  metu,  sed  illius  iudicii;  totum 
enim  Gaesarem  non  novi:  quem  putas  animum  esse^ 
ubi  secum  loquitur?  „Hoc  probabit:  hoc  verbum 
suspiciosum  est.  Quid,  si  hoc  muto?  at  vereor,  ne 
peius  sit.  Age  vero,  laudo  aliquem:  non  offendo? 
quum  porro  f  offendam,  quid,  si  non  vult?  armati 
stilum  persequitur:  victi  et  nondum  restituti  quid 
faciet?^^  Auges  etiam  tu  mihi  timorem,  qui  in  Ora- 
tore  tuo  caves  tibi  per  Brutum  et  ad  excusationem 
socium  quaeris:  ubi  hoc  omnium  patronus  facit, 
quid  me,  veterem  tuum,  nunc  omnium  clientem, 
sentire  oportet?  In  hac  igitur  calumnia  timoris 
et  caecae  suspicionis  tormento,  quum  plurima  ad 
alieni  sensus  coniecturam,  non  ad  suum  iudicium 
scribantur,  quam  difficile  sit  evadere,  si  minus  ex- 
pertus  es,   quod  te  ad  omnia  summum  atque  ex- 

Ep.  7,  3.  9€C.  henefidvm  ^[mm  (M.).  s.  \bm.'\,  q.  (L., 
W.  olim,  B.)?  4.  non  offendo?  (Graev.  cd^L).  num  off.? 
M.,  vulgo.  —  porro  t  offendam,  .  . .  vuU?  (W.).  B.  sine  f. 
p.  reprendo  aliqicem  (vel  p.  reprendo),  .  .  .  vult?  (W.)  aut  j). 
reprendam,  .  .  .  volet?  (W.).  —  patrontis  facis  (edd.  vett.)? 
—  si  tu  minus  (W.)? 

cellens  ingenium  armayit^  nos  sentimus.  Sed  tamen 
ego  fOio  dixeram,  librum  tibi  legeret  et  auferret, 
aut  ea  eondicione  daret,  si  reciperes  te  correcturum, 

5  hoc  est,  si  totum  alium  faceres.  De  Asiatico  iti- 
nere,  quamquam  summa  necessitas  premebat,  ut 
imperasti,  feci.  Te  pro  me  quid  horter?  vides  tem- 
pus  venisse,  quo  necesse  sit  de  nobis  constitui. 
Nihil  est,  mi  Cicero,  quod  filium  meum  exspectes: 
adolescens  est;  omnia  excogitare  vel  studio  vel  aetate 
vel  metu  non  potest.  Totum  negotium  tu  susti- 
neas  oportet;  in  te  mihi  omnis  spes  est.  Tu  pro 
tua  prudentia,  quibus  rebus  gaudeat,  quibus  capia- 
tur  Caesar,  tenes:  a  te  omnia  proficiscantur  et  per 
te  ad  exitum  perducantur  necesse  est;  apud  ipsum 

6  multum,  apud  eius  omnes  plurimum  potes.  Unum 
tibi  si  persuaseris,  non  hoc  esse  tui  munens,  si 
quid  rogatus  fueris,  ut  facias  —  quamquam  id  ma- 
gnum  et  amplum  est  — ,  sed  totum  tuum  esse  onus, 
perficies:  nisi  forte  aut  in  miseria  nimis  stulte  aut 
in  amicitia  nimis  impudenter  tibi  onus  impono; 
sed  utrique  rei  excusationem  tuae  vitae  consuetudo 
dat,  nam,  quod  ita  consuesti  pro  amicis  laborare, 
non  iam  sic  sperant  abs  te,  sed  etiam  sic  imperant 
tibi  familiares.  Quod  ad  librum  attinet,  quem  tibi 
filius  dabit,  peto  a  te,  ne  exeat,  aut  ita  corrigas, 
ne  mihi  noceat. 

VIII. 

Scr.  Romae  exeunte  anno  u.  c.  708. 
CICERO  CAECINAE. 

1  Quum  esset  mecum  Largus,  homo  tui  studiosus, 
locutus  Ealendas  lanuarias  tibi  praefinitas  esse, 
quod  omnibus  rebus  perspexeram,  quae  Balbus  et 
Oppius  absente  Caesare  egissent,  ea  solere  illi  rata 

Ep.  7,  6.    summa  necessitas  (M.).    s.  me  n.  (L.,  B.)? 

esse,  egi  vehementer  cum  iis,  ut  hoc  mihi  darent, 
tibi  in  Sicilia,  quoad  vellemus,  esse  uti  liceret.  Qui 
mihi  consuessent  aut  libenter  poUiceri,  si  quid  esset 
eiusmodi,  quod  eorum  animos  non  offenderet,  aut 
etiam  negare  et  afferre  rationem,  cur  negarent, 
huic  meae  rogationi  vel  efflagitationi  potius  non 
continuo  responderunt;  eodem  die  tamen  ad  me  re- 
verterunt;  mihi  hoc  dederunt,  ut  esses  in  Sicilia, 
quoad  velles;  se  praestaturos  nihil  ex  eo  te  offen- 
sionis  habiturum.  Quoniam,  quid  tibi  permittatur, 
cognosti,  quid  mihi  placeat,  puto  te  scire  oportere. 
Actis  his  rebus  litterae  a  te  mihi  redditae  sunt,  2 
quibus  a  me  consilium  petis,  quid  sim  tibi  auctor, 
in  Siciliane  ut  subsidas  an  ut  ad  reliquias  Asiati- 
cae  negotiationis  proficiscare.  Haec  tua  deliberatio 
non  mihi  convenire  visa  est  cum  oratione  Largi; 
ille  enim  mecum,  quasi  tibi  non  liceret  in  Sicilia 
diutius  commorari,  ita  locutus  erat,  tu  autem,  quasi 
concessum  sit,  ita  deliberas.  Sed  ego,  sive  hoc 
sive  illud  est,  in  Sicilia  censeo  commorandum:  pro- 
pinquitas  locorum  vel  ad  impetrandum  adiuvabit 
crebris  litteris  et  nuntiis  vel  ad  reditus  celeritatem 
re  aut  impetrata,  quod  spero,  aut  aliqua  ratione 
confecta;  quamobrem  censeo  magno  opere  commo- 
randum.  T.  Furfanio  Postumo,  familiari  meo,  le-  3 
gatisque  eius,  item  meis  familiaribus,  diligentissime 
te  commendabo,  quum  venerint;  erant  enim  omnes 
Mutinae:  viri  sunt  optimi  et  tui  similium  studiosi 
et  mei  necessarii.  Quae  mihi  venient  in  mentem, 
quae  ad  te  pertinere  arbitrabor,  ea  mea  sponte  fa- 
ciam:  si  quid  ignorabo,  de  eo  admonitus  omnium 
studia  vincam.  Ego  etsi  corain  de  te  cum  Fur- 
fanio  ita  loquar,  ut  tibi  litteris  meis  ad  eum  nihil 
opus  sit,   tamen,   quoniam  tuis   placuit  te  habere 

Ep.  8,  1.    rog.  vel  efflagitationi  potius  (W.).    r.  p,  M. 
r.  vet  flag.  p.  Sch.,  B.    2.   adiuvahit  (Ern.).    adiuvat  MB. 

tneas  litteraS;   quas  ei  redderes,   morem  iis  gessi: 
earum  litterarum  exemplum  infra  scriptom  est. 

IX. 

Scr.  Romae  exennte  anno  u.  c.  708. 

M.  CICERO  T,  FURFANIO  PROCOS.  S. 

1  Cum  A.  Caecina  tanta  mihi  familiajritas  con- 
suetudoque  semper  fuit^  ut  nulla  maior  esse  possit; 
nam  et  patre  eius,  claro  homine  et  forti  viro,  plu- 
rimum  sum  usus  et  hunc  a  puero,  quod  et  spem 
magnam  mihi  afferebat  summae  probitatis  Bummae- 
que  eloquentiae  et  vivebat  mecum  coniunctissime 
non  solum  amicitiae  officiis,  sed  etiam  studiis  com- 
munibus,  sic  semper  dilexi,  nullo  ut  cum  homine 

2  coniunctius  viverem.  Nihil  attinet  me  plura  scri- 
bere;  quam  mihi  necesse  sit  eius  salutem  et  forta- 
nas  quibuscumque  rebus  possim  tueri^  vides.  Reli- 
quum  est,  ut,  quum  cognorim  pluribus  rebos^  quid 
tu  et  de  bonorum  fortuna  et  de  rei  publicae  cala- 
mitatibus  sentires^  nihil  a  te  petam^  nisi  ut  ad 
eam  voluntatem,  quam  tua  sponte  erga  Caecinam 
habiturus  es^  tantus  cumulus  accedat  commenda- 
tione  mea,  quanti  me  a  te  fieri  intelligo:  hoc  mihi 
gratius  facere  nihil  potes.     Vale. 

X. 

Scr.  Romae  a.  n.  c.  708. 

CICERO   TREBLA.no   S.  D. 

1  Ego  quanti  te  faciam  semperque  fecerim  quan- 
tique  me  a  te  fieri  intellexerim^  sum  mihi  ipse 
testis;  nam  et  consilium  tuum  vel  casus  potius 
diutius  in  armis  civilibus  commorandi  semper  mihi 
magno    dolori  fuit,   et   hic  eventus,    quod  tardius^ 

Ep.  9,  2.    sentires  (M.,  vnlgo).    senticts  paL  Taor.,  B. 

quam  est  aequum  et  quam  ego  vellem;  reciperas 
fortunam  et  dignitatem  tuam,  mihi  non  minori  cu- 
rae  est^  quam  tibi  semper  fuerunt  casus  mei.  Ita- 
que  et  Postumuleno  et  Sestio  et  saepissime  Attico 
nostro  proximeque  Theudae,  liberto  tuo,  totum  me 
patefeci  et  hoc  iis  singulis  saepe  dixi^  quacumque 
re  possem^  me  tibi  et  liberis  tuis  satisfacere  cu- 
pere,  idque  tu  ad  tuos  velim  scribas,  haec  quidem 
certe,  quae  in  potestate  mea  sunt,  ut  operam  con- 
silium,  rem  fidem  meam  sibi  ad  omnes  res  para- 
tam  putent.  Si  auctoritate  et  gratia  tantum  pos-  2 
sem,  quantum  in  ea  re  publica,  de  qua  ita  meritus 
sum;  posse  deberem,  tu  quoque  is  esses,  qui  fuisti, 
quum  omni  gradu  amplissimo  dignissimus,  tum  certe 
ordinis  tui  facile  princeps;  sed,  quoniam  eodem 
tempore  eademque  de  causa  nostrum  uterque  ceci- 
dit,  tibi  et  illa  polliceor,  quae  supra  scripsi,  quae 
sunt  adhuc  mea,  et  ea,  quae  praeterea  videor  mihi 
ex  aliqua  parte  retinere  tamquam  ex  reliquiis  pri- 
stinae  dignitatis:  neque  enim  ipse  Caesar,  ut  multis 
rebus  intelligere  potui,  est  alienus  a  nobis  et  omnes 
fere  familiarissimi  eius  casu  devincti  magnis  meis 
veteribus  officiis  me  diligenter  observant  et  colunt. 
Itaque,  si  qui  mihi  erit  aditus  de  tuis  fortunis,  id  est 
de  tua  incolumitate,  in  qua  sunt  omnia,  agendi,  quod 
quidem  quotidie  magis  ex  eorum  sermonibus  addu- 
cor  ut  sperem,  agam  per  me  ipse  et  moliar.  Singula  3 
persequinon  estnecesse:  universum  studium  meum  et 
benevolentiam  ad  te  defero.  Sed  magni  mea  interest 
hoc  tuos  omnes  scire,  quod  tuis  litteris  fieri  potest  ut 
intelligant,  omnia  Ciceronis  patere  Trebiano.  Hoc  eo 
pertinet,  ut  nihil  existiment  esse  tam  difficile,  quod 
non  pro  te  mihi  susceptum  iucundum  sit  futurum. 

Ep.  10.  1.  et  hoc  (Mart.-L.)  iis  (Ern.).  et  haec  his  MB. 
2.  posse  debebam  (W.)  ?  —  eius  casu  dev.  (M.,  vulgo).  e.  [casu] 
d,  Heumann.,  B.  3.  iucundum  semper  ac  gratum  sit  futur 
rum  (W.)?    maximum  semper  ac  pal.  Taur, 

Ciceronis  epist.  i  \^ 

Scr.  Romae  a.  n.  c.  708. 

Antea  misissem  ad  te  litteras^  si  genus  scribendi 
inyenirem;  tali  enim  tempore  aut  consolari  amico- 
rum  est  aut  polliceri:  consolatione  non  utebar^  quod 
ex  multis  audiebam^  quam  fdrtiter  sapienterque  fer- 
res  iniuriam  temporum  quamque  te  vehementer  con- 
solaretur  conscientia  factorum  et  consiliorum  tuo- 
rum;  quod  quidem  si  facis^  magnum  fructum  stu- 
diorum  optimorum  capis^  in  quibus  te  semper  scio 
esse  versatum,  idque  ut  facias  etiam  atque  etiam  te 
hortor.  Simul  et  illud  tibi,  homini  peritissimo  re- 
rum  et  exemplorum  et  omnis  vetustatis^  ne  ipse 
quidem  rudis^  sed  in  studio  minus  fortasse^  quam 
vellem^  in  rebus  atque  usu  plus  etiam^  quam  vellem^ 
yersatus  spondeo^  tibi  istam  acerbitatem  et  iniuriam 
non  diutumam  fore;  nam  et  ipse^  qui  plurimum  po- 
test^  quotidie  mihi  delabi  ad  aequitatem  et  ad  rerum 
naturam  videtur  et  ipsa  causa  ea  est^  ut  iam  simul 
cum  re  publica,  quae  in  perpetuum  iacere  non  po- 
test,  necessario  revivescat  atque  recreetur,  quotidie- 
que  aliquid  fit  lenius  et  liberalius^  quam  timebamus: 
quae  quoniam  in  temporum  inclinationibus  saepe 
parvis  posita  sunt^  omnia  momenta  observabimus 
neque  ullum  praetermittemus  tui  iuvandi  et  levandi 
locum.  Itaque  illud  alterum^  quod  dixi,  litterarum 
genus  quotidie  mihi;  ut  spero,  fiet  proclivius,  ut  etiam 
polliceri  possim:  id  re  quam  verbis  faciam  libentius. 
Tu  velim  existimes  et  plures  te  amicos  habere;  quam 
qui  in  isto  casu  sint  ac  fuerint;  quantum  quidem 
ego  intelligere  potuerim;  et  me  concedere  eorum 
nemini.  Fortem  fac  animum  habeas  et  magnum, 
quod  est  in  uno  te:  quae  sunt  in  fortuna^  tempo- 
ribus  regentur  et  consiliis  nostris  providebuntur. 

Ep.  10,  6.    vellm,  in  (W.).    v.,  [et]  in  Or.,  B.    v,  et  in 
!M.    6.  potui  (W.)?    potiterim  M.,  viilgo. 

XI. 

8cr.  Romae  a.  u.  c.  709. 

[M.]  CICERO  S.  D.  TREBIANO. 

Dolabellam  antea  tantnmmodo  diligebam;  obli-  i 
gatus  ei  nihil  eram  —  nec  enim  acciderat  f  mihi 
opus  esse,  et  ille  mihi  debebat^  quod  non  defueram 
eius  periculis  — :  nunc  tanto  sum  devinctus  eius 
beneficio,  quod  et  antea  in  re  et  hoc  tempore  in 
salute  tua  cumulatissime  mihi  satisfecit,  ut  nemini 
plus  debeam.  Qua  in  re  tibi  gratulor  ita  vehe- 
menter^  ut  te  quoque  mihi  gratulari  quam  gratias 
agere  malim:  alterum  omnino  non  desidero,  alte- 
rum  vere  facere  poteris.  Quod  reliquum  est,  quo-  2 
niam  tibi  virtus  et  dignitas  tua  reditum  ad  tuos 
aperuit,  est  tuae  sapientiae  magnitudinisque  animi, 
quid  amiseris,  oblivisci,  quid  reciperaris,  cogitare: 
vives  cuni  tuis,  vives  nobiscum;  plus  acquisisti 
dignitatis  quam  amisisti  rei  familiaris,  quae  ipsa 
tum  esset  iucundior,  si  ulla  res  esset  publica.  Vesto- 
rius,  noster  familiaris,  ad  me  scripsit  te  mihi  maxi- 
mas  gratias  agere:  haec  praedicatio  tua  mihi  valde 
grata  est  eaque  te  uti  facile  patior,  quum  apud 
alios,  tum  mehercule  apud  Syronem,  nostrum  ami- 
cum;  quae  enim  facimus,  ea  prudentissimo  cuique 
maxime  probata  esse  volumus.  Te  cupio  videre 
quam  primum. 

Ep.  11,  1.  dil.,  obligatus  . .  eram  —  nec  e.  a.  f  mihi 
o.  esse,  et  itle  . . .  perictUis  — ;  nunc  (W.).  acdderat,  ut  m, 
0.  esset,  et  ille  (W.  et  Otto)  aut  a.,  ut  m.  o,  esset,  ille  (W.). 
dil.;  obl.  . .  eram  —  nec  c.  a  mihi  o,  esse  —-,  et  . . ,  per.: 
nunc  6.  2.  ipsa  tamen  esset  (L.)?  —  Syronem  volgo.  Si- 
ronem  MB. 


Vi* 

xn. 

Scr.  Romae  a.  u.  c.  708. 

CICERO  AMPIO  SAL.  PLUR. 

1  Gratulor  tibi,  mi  Balbe,  vereque  gratulor  nec 
sum  tam  stultus^  ut  te  usura  falsi  gaudii  frui  ve- 
lim^  deinde  frangi  repente  atque  ita  cadere^  ut  nulla 
res  te  ad  aequitatem  animi  possit  postea  extoUere. 
Egi  tuam  causam  apertius^  quam  mea  tempora  fe- 
rebant;  vincebatur  enim  fortuna  ipsa  debilitatae 
gratiae  nostrae  tui  caritate  et  meo  perpetuo  erga 
te  amore  culto  a  te  diligentissime.  Omnia  pro- 
missa  confirmata  certa  et  rata  sunt,  quae  ad  redi- 
tum  et  ad  salutem  tuam  pertinent:  vidi^  cognoTi^ 

2  interfui;  etenim  omnes  Caesaris  familiares  satis  op- 
portune  habeo  implicatos  consuetudine  et  benevo- 
lentia  sic^  ut^  quum  ab  illo  discesserint^  me  habeant 
proximum.  Hoc  Pansa,  Hirtius,  Balbus,  Oppius, 
Matius,  Postumus  plane  ita  faciunt,  ut  me  unice 
diligant:  quod  si  nuhi  per  me  efficiundum  fuisset, 
non  me  poeniteret  pro  ratione  temporum  ita  esse 
molitum;  sed  nihil  est  a  me  inservitum  temporis 
causa,  veteres  mihi  necessitudines  cum  iis  omnibus 
intercedunt,  quibuscum  ego  agere  de  te  non  destiti. 
Principem  tamen  habuimus  Pansam,  tui  studiosissi- 
mum,  mei  cupidum,  qui  valeret  apud  illum  non 
minus  auctoritate  quam  gratia.  Cimber  autem  Til- 
lius  mihi  plane  satisfecit;  valent  enim  apud  Cae- 
sarem  non  tam  ambitiosae  rogationes  quam  neces- 
sariae,  quam  quia  Cimber  habebat,  plus  valuit,  quam 

3  pro  ullo  alio  valere  potuisset.    Diploma  statun  non 

Ep.  12,  1.  eonfirmata  certa  (W.).  c,  c.  valgo.  2.  P(h 
stumm  (Or.  Onomast.).  Postumius  M.,  vulgo.  —  Ua  omni' 
bu8  (W.).  his  0.  M. ,  vulgo.  —  gratia.  Cimber  . . .  «at»9- 
fecit;  valent  enim  apud  (L.  1584).  g,;  C.  .  .  satis  fedt, 
Valent  tamen  apttd  M.,  B.  —  quam  quia  (M.).    quas  guia  N.,  B. 

est  datum^  quod  mirifica  est  improbitas  in  quibus- 
dam^  qui  tuUssent  acerbius  yeniam  tibi  dari,  quam 
illi  appellant  tubam  belli  civilis  multaque  ita  dicunt^ 
quasi  non  gaudeant  id  bellum  incidisse.  Quare  vi- 
sum  est  occultius  agendum  neque  uUo  modo  divul- 
gandum  de  te  iam  esse  perfectum*,  sed  id  erit  per- 
brevi,  nec  dubito,  quin  legente  te  has  litteras  con- 
fecta  iam  res  futura  sit:  Pansa  quidem  mihi,  gravis 
homo  et  certus,  non  solum  confirmavit,  verum  etiam 
recepit  perceleriter  se  ablaturum  diploma.  Mihi 
tamen  placuit  haec  ad  te  perscribi;  minus  enim  te 
firmum  sermo  Eppuleiae  tuae  lacrimaeque  Ampiae 
declarabant;  quam  significant  tuae  litterae^  atque 
illae  arbitrabantur^  quoniam  a  te  abessent  ipsae^ 
multo  in  graviore  te  cura  futurum;  quare  magno 
opere  *  *-putavi  angoris  et  doloris  tui  levandi  causa 
pro  certis  ad  te  ea,  quae  essent  certa,  perscribi. 
Scis  me  antea  sic  solitum  esse  scribere  ad  te^  ma-  % 
gis  ut  consolarer  fortem  virum  atque  sapientem, 
quam  ut  exploratam  spem  salutis  ostenderem^  nisi 
eam,  quam  ab  ipsa  re  publica,  quum  hic  ardor 
restinctus  esset,  sperari  oportere  censerem.  Recor- 
dare  tuas  litteras,  quibus  et  magnum  animum  mihi 
semper  ostendisti  et  ad  omnes  casus  ferendos  con- 
stantem  ac  paratum;  quod  ego  non  mirabar,  quum 
recordarer  te  et  a  primis  temporibus  aetatis  in  re 
publica  esse  versatum  et  tuos  magistratus  in  ipsa 
discrimina  incidisse  salutis  fortunarumque  commu- 
nium  et  in  hoc  ipsum  bellum  esse  ingressum,  non 
solum  ut  victor  beatus,  sed  etiam  ut,  si  ita  acci- 
disset,  victus  sapiens  esses.  Deinde,  quum  studium  6 
tuum  consumas  in  virorum  fortium  factis  memoriae 
prodendis,   considerare   debes  nihil   tibi  esse  com- 

Ep.  12,  3.  quam  illi  app.  (M.).  quem  i,  a,  Crat.,  B.  — 
civilis  muUaque  (W.).  c,  m.  vulgo.  —  magno  opere  *  *  jpw- 
tavi  (M.).    m.  o.  e  re  jp.  (Guilelm.,  B.)  aut  simile  alvcj^\i. 

mittendum;  quamobrem  eorom^  quos  laudas^  te  non 
simillimum  praebeas.  Sed  haec  oratio  magis  esset 
apta  ad  illa  tempora^  quae  iam  effiigisti:  nunc  vero 
tantum  te  para  ad  haec  nobiscum  ferenda^  quibus 
ego  si  quam  medicinam  invenirem,  tibi  quoque 
eandem  traderem;  sed  est  unum  perfugium  doctrina 
ac  litterae^  quibus  semper  usi  sumus^  quae  secuu' 
dis  rebus  delectationem  modo  habere  yidebantur^ 
nunc  yero  etiam  salutem.  Sed;  ut  ad  initium  re- 
vertar^  cave  dubites^  quin  omnia  de  salute  ac  re- 
ditu  tuo  perfecta  sint. 

XIIL 

Scr.  Romae  exeonte  a.  n.  c.  708. 

CICERO  LIGARIO. 

1  Etsi  tali  tuo  tempore  me  aut  consolandi  aut 
iuvandi  tui  causa  scribere  ad  te  aliquid  pro  nostra 
amicitia  oportebat^  tamen  adhuc  id  non  feceram^ 
quia  neque  lenire  videbar  oratione  neque  levare 
posse  dolorem  tuum;  postea  yera  quam  magnam 
spem  habere  coepi  fore,  ut  te  brevi  tempore  inco- 
lumem  haberemuS;   facere  non  potui^  quin  tibi  et 

2  sententiam  et  voluntatem  declararem  meam.  Pri- 
mum  igitur  scribam,  quod  intelligo  et  perspiciO; 
non  fore  in  te  Caesarem  duriorem;  nam  et  res  eum 
quotidie  et  dies  et  opinio  hominum  et^  ut  mihi 
videtur;  etiam  sua  natura  mitiorem  facit^  idque 
quum  de  reliquis  sentio^  tum  de  te  etiam  audio  ex 
familiarissimis  eius,  quibus  ego  ex  eo  tempore^  quo 
primum  ex  Africa  nuntius  yenit;  supplicare  una 
cum  fratribus  tuis  non  destiti^  quorum  quidem  et 
virtute  et  pietate  et  amore  in  te  singulari  et  assi- 
dua  et  perpetua  cura  salutis  tuae  tantum  proficitur, 
ut  nihil  sit,  quod  non  ipsum  Caesarem  tributurum 

3  existimem;  sed^  si  tardius  fit^  quam  volumus^  magnis 
occupationibus  eiuS;  a  quo  omnia  petuntur,  aditus 

ad  eum  difficiliores  fuenint^  et  simul  Africanae 
causae  iratior  diutius  yelle  videtur  eos  habere  sol- 
licitoSy  a  quibus  se  putat  diutumioribus  esse  mo- 
lestiis  conflictatum^  sed  hoc  ipsum  intelligimus  eum 
quotidie  remissius  et  placatius  ferre:  quare  mihi 
crede  —  et  memoriae  manda  me  tibi  id  affirmasse  — 
te  in  istis  molestiis  diutius  non  futurum.  Quoniam^  4 
quid  sentirem',  exposui^  quid  velim  tua  causa,  re 
potius  declarabo  quam  oratione:  si  tantum  possem^ 
quantum  in  ea  re  publica^  de  qua  ita  sum  meritus, 
ut  tu  existimas,  posse  debebam;  ne  tu  quidem  in 
istis  incommodis  esses;  eadem  enim  causa  opes 
meas  fregit^  quae  tuam  salutem  in  discrimen  ad- 
duxit;  sed  tamen,  quidquid  imago  yeteris  meae 
dignitatis;  quidquid  reliquiae  gratiae  yalebunt^  stu- 
dium^  cpnsilium;  opera^  [gratiaj  fides  mea  nullo  loco 
deerit  tuis  optimis  fratribus.  Tu  fac  habeas  fortem  5 
animum^  quem  semper  habuisti^  primum  ob  eas 
causaS;  quas  scripsi,  deinde  quod  ea  de  re  publica 
semper  Yoluisti  atque  sensisti^  ut  non  modo  nunc 
secunda  sperare  debeas,  sed  etiam^  si  omnia  ad- 
versa  essent^  tamen  conscientia  et  factorum  et  con- 
siliorum  tuorum,  quaecumque  acciderent,  fortissimo 
6t  maximo  animo  ferre  deberes. 

XIV. 

Scr.  Bomae  a.  d.  v.  Eal.  intercal.  priores  a.  u.  c.  708. 

CICERO  LIGARIO. 

Me  scito  omnem  meum  laborem,  omnem  ope-  i 
ram,  curam,  studium  in  tua  salute  consumere;  nam 
quum  te  semper  maxime  dilexi,  tum  fratrum  tuo- 
rum,  quos  aeque  atque  te  summa  benevolentia  sum 

Ep.  13,  3.  crede  —  et  . , .  affirmasse  —  te  (W.).  crede 
€t  .. .  adfirmasse,  te  vulgo.  4.  oratione:  si  (Mart.-L.).  ora- 
tione.  JEt  si  M.,  B.  —  stifdium  officium,  consilium  opera, 
res  fides  (W.)? 

complexus^  singularis  pietas  amorque  fratemus  nul- 
lum  me  patitur  officii  erga  te  studiique  munus  aut 
tempus  praetermittere.  Sed,  quae  faciam  fecerim- 
que  pro  te,  ex  illorum  te  litteris  quam  ex  meis 
malo  cognoscere;  quid  autem  sperem  aut  confidam 
et  exploratum  habeam  de  salute  tua^  id  tibi  a  me 
declarari  yolo:  nam^  si  quisquam  est  timidus  in 
magnis  periculosisque  rebus  semperque  magis  ad- 
versos  rerum  exitus  metuens  quam  sperans  secun- 
dos^  is  ego  sum  et,  si  hoc  vitium  est,  eo  me  non 

2  carere  confiteor;  ego  idem  tamen,  quum  a.  d.  V. 
Kal.  intercalajes  priores  rogatu  fratrum  tuorum  ve- 
nissem  mane  ad  Caesarem  atque  omnem  adeundi 
et  conveniendi  illius  indignitatem  et  molestiam  per- 
tulissem,  quum  fratres  et  propinqui  tui  iacerent  ad 
pedes  et  ego  essem  locutus,  quae  causa,  quae  tuum 
tempus  postulabat,  non  solum  ex  oratione  CaesariS; 
quae  sane  mollis  et  liberalis  fuit,  sed  etiam  ex 
oculis  et  vultu,  ex  multis  praeterea  signis,  quae  fa- 
cilius  perspicere  potui  quam  scribere,  hac  opinione 

3  discessi;  ut  mihi  tua  salus  dubia  non  esset.  Quam- 
obrem  fac  animo  magno  fortique  sis  et,  si  turbi- 
dissima  sapienter  ferebas,  tranquilliora  laete  feras. 
Ego  tamen  tuis  rebus  sic  adero,  ut  difficillimis,  ne- 
que  Caesari  solum,  sed  etiam  amicis  eius  omnibus, 
quos  mihi  amicissimos  esse  cognovi,  pro  te,  sicut 
adhuc  feci,  libentissime  supplicabo.    Vale. 

XV. 

Scr.  paullo  post  Idus  Martias  a.  u.  c.  710. 

CICERO  BASILO  SAL. 

Tibi  gratulor,  mihi  gaudeo;  te  amo,tua  tueor;  ate 
amari  et,  quid  agas  quidque  agatur,  certior  fieri  volo. 

Ep.  14,  1.  confiteor;  ego  (W.).  confiteor,  Ego  vulgo. 
Ep.  15.  Tihi  gr.,  mihi  g.;  te  a.,  tua  t;  a  te  (W.).  T,  gr,; 
m.  g.;  te  a.;  tua  t.;  a  ta  B. 

XVI. 

Scr.  anno  incerto  (710,  post  Id.  Mart.?). 

BITHYNICUS  CICERONI  SAL. 

Si  mihi  tecum  non  et  multae  et  iustae  causae 
amicitiae  privatim  essent^  repeterem  initia  amicitiae 
ex.  parentibus  nostris;  quod  faciendum  iis  existimO; 
qui  patemam  amicitiam  nuUis  ipsi  officiis  prosecuti 
sunt:  itaque  contentus  ero  nostra  ipsorum  amicitia; 
cuius  fiducia  peto  a  te,  ut  absentem  me^  quibus- 
cumque  in  rebus  opus  fuerit,  tueare,  si  nuUum  of- 
ficium  tuum  apud  me  intermoriturum  existimas. 
Vale. 

xvn. 

Scr.  anno  incerto  (710,  post  Id.  Mart.?). 

CICERO  BITHYNICO. 

Quum  ceterarum  rerum  causa  cupio  esse  ali*  i 
quando  rem  publicam  constitutam^  tum  velim  mihi 
credas  accedere  etiam^  id  qtio  magis  expetam^  pro- 
missum  tuum,  quo  in  litteris  uteris;  scribis  enim, 
si  ita  sit;  te  mecum  esse  victurum.  Gratissima  mihi  2 
tua  Yoluntas  est^  facisque  nihil  alienum  necessitu- 
dine  nostra  iudiciisque  patris  tui  de  me  summi  viri; 
nam  sic  habeto^  beneficiorum  magnitudine  eos^  qui 
temporibus  f  vaJuerunt  ut  valeant,  coniunctiores  te- 
cum  esse  quam  me^  necessitudine  neminem.  Quam- 
obrem  grata  mihi  est  et  memoria  tua  nostrae  con- 
iunctionis  et  eius  etiam  augendae  voluntas. 


Ep.  17,2.  f  valtienmt  ut  valeant  (M.,  W.).  val.  aut 
valent  (Graev.)  aut  aut  val.  aut  valent  (W.).  vah,  f  ut  va- 
leant  B. 

xvni. 

8cr.  Romae  mense  lanuario  a.  a.  c.  709. 

CICERO  LEPTAE. 

1  Simulatque  accepi  a  Seleuco  tuo  litteraS;  statim 
quaesivi  e  Balbo  per  codicillos^  quid  esset  iu  lege: 
rescripsit  eos^  qui  facereut  praeconium^  vetari  esse 
in  decurionibus,  qui  fecissent^  non  vetari.  Quare 
bono  animo  sint  et  tui  et  mei  familiares;  neque 
enim  erat  ferendum,  quum,  qui  hodie  haxuspicinam 
facerent;  in  senatum  Bomae  legerentur^  eoS;  qui 
aliquando  praeconium  fecissent^  in  municipiis  decu- 

2  riones  esse  non  licere.  De  Hispaniis  novi  nihil: 
magnum  tamen  exercitum  Pompeium  habere  con- 
stat;  nam  Caesar  ipse  ad  suos  misit  exemplum  Pa- 
ciaeci  litterarum;  in  quo  erat  illas  xi.  esse  legiones; 
scripserat  etiam  Messalla  Q.  Salasso  P.  Curtium 
fratrem  eius  iussu  Pompeii  inspectante  exercitu  in- 
terfectum;  quod  consensisset  cum  Hispanis  quibus- 
dam;  si  in  oppidum  nescio  quod  Pompeius  rei  fru- 
mentariae  causa   yenisset;   eum  comprehendere  ad 

3  Caesaremque  deducere.  De  tuo  negotio;  quod  spon- 
sor  es  pro  Pompeio,  si  Galba  consponsor  tuus  re- 
dierit,  homo  in  re  familiari  non  parum  diligens, 
non  desinam  cum  illo  communicare^  si  quid  expe- 

4  diri  possit;  quod  videbatur  mihi  ille  confidere.  Ora- 
torem  meum  tanto  opere  a  te  probari  yehementer 
gaudeo;  mihi  quidem  sic  persuadeO;  me,  quidquid 
habuerim  iudicii  de  dicendo^  in  illum  librum  con- 
tulisse:  qui  si  est  talis^  qualem  tibi  videri  scribis^ 
ego  quoque  aliquid  sum;  sin  aliter,  non  recuso, 
quin^  quantum  de  illo  librO;  tantundem  de  mei 
iudicii  fama  detrahatur.  Leptam  nostrum  cupio 
delectari  iam  talibus  scriptis:  etsi  abest  maturitas 
aetatis,  tamen  personare  aures  eius  huiusmodi  vo- 

5  cibus  non  est  inutile.    Me  Bomae  tenuit  omnino 

TuUiae  meae  partus;  sed^  quum  ea^  quemadmodum 
spero,  satis  firma  sit,  teneor  tamen,  dum  a  Dola- 
bellae  procuratoribus  exigam  primam  pensionem, 
et  mehercule  non  tam  sum  peregrinator  iam,  quam 
solebam:  aedificia  mea  me  delectabant  et  otium; 
nunc  domus  est,  quae  nulli  mearum  villarum  cedat, 
otium  omni  desertissima  regione  maius.  Itaque  ne 
litterae  quidem  meae  impediuntur;  in  quibus  sine 
ulla  interpellatione  versor;  quare,  ut  arbitror,  prius 
hic  te  noS;  quam  istic  tu  nos  videbis.  Lepta  sua- 
vissimus  ediscat  Hesiodum  et  habeat  in  ore  trjs  d' 
dQBtrjg  [dQcSta  et  cetera. 

XIX. 

Scr.  Asturae  mense  Sextili  a.  u.  c.  709. 

CICERO  LEPTAE. 

Maculam  officio  functum  esse  gaudeo.  Eius  l 
Falemum  mihi  semper  idoneum  visum  est  dever- 
soriO;  si  modo  tecti  satis  est  ad  comitatum  nos- 
trum  recipiendum;  ceteroqui  mihi  locus  non  dis- 
plicet.  Nec  ea  re  Petrinum  tuum  deseram;  nam 
et  villa  et  amoenitas  illa  commorationis  est,  non 
deversorii.  De  curatione  aliqua  munerum  regiorum  2 
cum  Oppio  locutus  sum;  nam  Balbum,  posteaquam 
tu  es  profectus,  non  vidi:  tantis  pedum  doloribus 
afficitur,  ut  se  conveniri  nolit.  Omnino  de  tota  re, 
ut  mihi  videris,  sapientius  faceres,  si  non  curares; 
quod  enim  eo  labore  assequi  vis,  nullo  modo  asse- 
quere;  tanta  est  enim  intunorum  multitudo,  ut  ex 
iis  aUquis  potius  effluat,  quam  novo  sit  aditus^ 
praesertim  qui  nihil  aflferat  praeter  operam,  in  qua 
ille   se   dedisse   beneficium  putabit  —  si  modo  id 


Ep.  18,  6.  partus;  sed  (W.).  partus.  Sed  vulgo.  — 
otium;  nunc  domus  (Ern.).  o.;  d.  M.,  vulgo.  Ep.  19,  1.  de- 
versorium  (W.)? 

ipsum  sciet  — ,  non  accepisse.  Sed  tamen  aliquid 
videbimus,  in  quo  sit  species;  aliter  quidem  non 
modo  non  appetendum,  sed  etiam  fugiendum  puto. 
Ego  me  Asturae  diutius  arbitror  commoraturum, 
quoad  ille  quandoque  veniat.    Vale. 

XX. 

Scr.  Asturae  exeunte  mense  Sextili  a.  u.  c.  709. 

CICERO  TORANIO  SAL. 

1  Dederam  triduo  ante  pueris  Cn.  Plancii  litteras 
ad  te*,  eo  nunc  ero  brevior  teque,  ut  antea  conso- 
labar,  hoc  tempore  monebo.  Nihil  puto  tibi  esse 
utilius  quam  ibidem  opperiri,  quoad  scire  possis, 
quid  tibi  agendum  sit:  nam  praeter  navigationis  lon- 
gae  et  hiemalis  et  minime  portuosae  periculum,  quod 
vitaveris,  ne  illud  quidem  non  quantivis,  subito,  quum 
certi  aliquid  audieris,  te  istim  posse  proficisci;  nihil 
est  praeterea,  cur  adventibus  te  oflferre  gestias;  multa 
praeterea  metuo,  quae  cum  Cilone  nostro  communi- 

2  cavi.  Quid  multa?  loco  opportuniore  in  his  malis 
nuUo  esse  potuisti,  ex  quo  te,  quocumque  opus  erit^ 
facillime  et  expeditissime  conferas:  quod  si  redpiet 
ille  se,  ad  tempus  aderis;  sin  —  quoniam  multa  ac- 
cidere  possunt  —  aliqua  res  eum  vel  impediet  vel 
morabitur,  tu  ibi  eris,  ubi  omnia  scire  possis.    Hoc 

3  mihi  prorsus  valde  placet;  de  reliquo,  ut  te  saepe 
per  litteras  hortatus  sum,  ita  velim  tibi  persuadeas, 
te  in  hac  causa  nihil  habere,  quod  tibi  timendum 
sit,  praeter  communem  casum  civitatis,  qui  etsi  est 
gravissimus,  tamen  ita  viximus  et  id  aetatis  iam 
sumus,  ut  omnia,  quae  non  nostra  culpa  nobis  acci- 
dant,  fortiter  ferre  debeamus.  Hic  tu  omnes  valent 
summaque  pietate  te  desiderant  et  diligunt  et  colunt: 
tu  cura,  ut  valeas  et  te  istim  ne  temere  commoveas. 

XXI. 

Scr.  Asturae  mense  Aprili  a.  u.  c.  709. 

CICERO  TORANIO. 

Etsi,  quum  haec  ad  te  scribebam,  aut  appro-  i 
pinquare  exitus  huius  calamitosissimi  belli  aut  iam 
aliquid  actum  et  confectum  videbatur,  tamen  quo- 
tidie  commemorabam  te  unum  in  tanto  exercitu 
mihi  fuisse  assensorem  et  me  tibi  solosque  nos  vi- 
disse,  quantum  esset  in  eo  bello  mali,  in  quo  spe 
pacis  exclusa  ipsa  yictoria  futura  esset  acerbissima^ 
quae  aut  interitum  allatura  esset,  si  victus  esses, 
aut,  si  vicisses,  servitutem.  Itaque  ego,  quem  tum 
fortes  illi  viri  et  sapientes,  Domitii  et  Lentuli,  timi- 
dum  esse  dicebant  —  eram  plane;  timebam  enim, 
ne  evenirent  ea,  quae  acciderunt  — ,  idem  nunc 
nihil  timeo  et  ad  omnem  eventum  paratus  sum: 
quum  aliquid  videbatur  caveri  posse,  tum  id  negligi 
dolebam;  nunc  vero  eversis  omnibus  rebus,  quum 
consilio  profici  nihil  possit,  una  ratio  videtur,  quid- 
quid  evenerit,  ferre  moderate,  praesertim  quum 
omnium  rerum  mors  sit  extremum  et  mihi  sim 
conscius  me,  quoad  licuerit,  dignitati  rei  publicae 
consuluisse  et  hac  amissa  salutem  retinere  voluisse. 
Haec  scripsi,  non  ut  de  me  ipse  dicerem,  sed  ut  2 
tu,  qui  coniunctissima  fuisti  mecum  et  sententia  et 
voluntate,  eadem  cogitares;  magna  enim  consolatio 
est,  quum  recordare,  etiamsi  secus  acciderit,  te  ta- 
men  recte  vereque  sensisse.  Atque  utinam  liceat 
aliquando  aliquo  rei  publicae  statu  nos  frui  inter 
nosque  conferre  soUicitudines  nostras,  quas  pertuli- 
mus  tum,  quum  timidi  putabamur,  quia  dicebamus 
ea  futura,   quae  facta  sunt.     De  tuis   rebus  nihil  3 


Ep.  21,  1.    tne  et  quoad  (L.)?  —  retinere  voluisse  (M.). 
rei  noluisse  margo  Crat.,  B.    2.   recordere  (L.)? 

esse,  quod  timeaS;  praeter  universae  rei  publicae 
interitum  tibi  eonfirmo;  de  me  autem  sic  velim 
iudices,  quantum  ego  possim,  me  tibi,  saluti  tuae 
liberisque  tuis  summo  cum  studio  praesto  semper 
futurum.    Vale, 

xxn. 

Scr.  Romae  ineunte  anno  u.  c.  708. 

CICERO  DOMITIO. 

1  Non  ea  res  me  deterruit,  quo  minus,  postea- 
quam  in  Italiam  venisti,  litteras  ad  te  mitterem, 
quod  tu  ad  me  nullas  miseras,  sed  quia  nec,  quid 
tibi  pollicerer  ipse  egens  rebus  omnibus,  nec,  quid 
suaderem,  quum  mihimet  ipsi  consilium  deesset, 
nec,  quid  consolationis  afferrem  in  tantis  malis, 
reperiebam.  Haec  quamquam  nihilo  meliora  sunt 
nunc  atque  etiam  multo  desperatiora,  tamen  inanes 

2  esse  meas  litteras  quam  nullas  malui.  Ego,  si  te 
intelligerem  plus  conatum  esse  suscipere  rei  publi- 
cae  causa  muneris,  quam  quantum  praestare  po- 
tuisses,  tamen,  quibuscumque  rebus  possem,  ad  eam 
condicionem  te  vivendi,  quae  daretur  quaeque  esset, 
hortarer;  sed,  quum  consilii  tui  bene  fortiterque 
suscepti  eum  tibi  finem  statueris,  quem  ipsa  for- 
tuna  terminum  nostrarum  contentionum  esse  vo- 
luisset,  oro  obtestorque  te  pro  vetere  nostra  con- 
iunctione  ac  necessitudine  proque  summa  mea  in 
te  benevolentia  et  tua  in  me  pari,  te  ut  nobis,  pa- 
renti,  coniugi  tuisque  omnibus,  quibus  es  fuistique 
semper  carissimus,  salvum  conserves,  incolumitati 
tuae  tuorumque,  qui  ex  te  pendent,  consulas,  quae 
didicisti  quaeque  ab  adolescentia  pulcherrime  a  sa- 
pientissimis  viris  tradita  memoria  et  scientia  com- 
prehendisti,  iis  hoc  tempore  utare,  quos  coniunctos 
sunmia  benevolentia  plurimisque  officiis  amisisti, 
eorum   desiderium,   si  non  aequo  animo,   at  forti 

feras.  Ego  quid  possim  nescio  vel  potius  me  pa-  3 
rum  posse  sentio:  illud  tamen  tibi  polliceor,  me^ 
quaecumque  saluti  dignitatique  tuae  conducere  ar- 
bitrabor;  tanto  studio  esse  facturum;  quanto  sem- 
per  tu  et  studio  et  officio  in  meis  rebus  fuisti; 
hanc  meam  voluntatem  ad  matrem  tuam^  optimam 
feminam  tuique  amantissimam^  detuli.  Si  quid  ad 
me  scripseris,  ita  faciam^  ut  te  velle  intellexero; 
sin  autem  tu  minus  scripseris;  ego  tamen  omnia^ 
quae  tibi  utilia  esse  arbitrabor,  summo  studio  dili- 
genterque  curabo.    Vale. 


LIBER  SEPTIMTJS, 

AD.  M.  MARIUM  ET  CETEROS. 

I. 

Scr.  Romae  a.  u.  c.  699. 

M.  CICERO  S.  D.  M.  MARIO. 

1  Si  te  dolor  aliqui  corporis  aut  infirmitas  yale- 
tudinis  tuae  tenuit^  quo  minus  ad  ludos  venires^ 
fortunae  magis  tribuo  quam  sapientiae  tuae;  sin 
haec,  quae  ceteri  mirantur,  contemnenda  duxisti  et, 
quum  per  valetudinem  posses^  venire  tamen  no- 
luisti,  utrumque  laetor,  et  sine  dolore  corporis  te 
fuisse  et  animo  valuisse,  quum  ea^  quae  sine  causa 
mirantur  alii,  neglexeris,  modo  ut  tibi  constiterit 
fructus  otii  tui,  quo  quidem  tibi  perfrui  mirifice 
licuit;  quum  esses  in  ista  amoenitate  paene  solus 
relictus.  Neque  tamen  dubito^  quin  tu  in  illo  cu- 
biculo  tuo,  ex  quo  tibi  Stabianum  perforasti  et 
patefecisti  Misenum,  per  eos  dies  matutina  tempora 
lectiunculis  consumpseris,  quum  illi  interea,  qui  te 
istic  reliquerunt,  spectarent  communes  mimos  se- 
misomni.  Reliquas  vero  partes  diei  tu  consumebas 
iis  delectationibus,  quas  tibi  ipse  ad  arbitrium  tunm 
compararaS;  nobis  autem  erant  ea  perpetienda,  qnae 

2  Sp.  Maecius  probavisset.  Omnino,  si  quaeris,  ludi 
apparatissimi,  sed  non  tui  stomachi;  coniecturam 
enim  facio  de  meo:  nam  primum  honoris  causa  in 
scenam  redierant   ii,   quos   ego   honoris    causa   de 

sceua  decessisse  arbitrabar;  deliciae  vero  tuae;  noster 
AesopuS;  eiusmodi  fuit,  ut  ei  desinere  per  omnes 
homines  licefet:  is  iurare  quum  coepisset,  yox  eum 
defecit  in  illo  loco:  ^^si  sciens  fallo^^  Quid  tibi  ego 
alia  narrem?  nosti  enim  reliquos  ludos^  qui  ne  id 
quidem  leporis  habuerunt;  quod  solent  mediocres 
ludi;  apparatus  enim  spectatio  toUebat  omnem  hi- 
laritatem^  quo  quidem  apparatu  non  dubito  quin 
animo  aequissimo  carueris;  quid  enim  delectationis 
habent  sexcenti  muli  in  Clytaemnestra  aut  in  Equo 
Troiano  creterrarum  tria  milia  aut  armatura  yaria 
peditatus  et  equitatus  in  f  aliqua  pugna?  quae  po- 
pularem  admirationem  habuerunt;  delectationem  tibi 
nullam  attulissent.  Quod  si  tu  per  eos  dies  ope-  3 
ram  dedisti  Protogeni  tuo,  dummodo  is  tibi  quid- 
vis  potius  quam  orationes  meas  legerit^  ne  tu 
haud  pauUo  plus  quam  quisquam  nostrum  delecta- 
tionis  habuisti;  non  enim  te  puto  Graecos  aut 
Oscos  ludos  desiderasse^  praesertim  quum  Oscos 
vel  in  senatu  vestro  spectare  possis,  Graecos  ita 
non  ameS;  ut  ne  ad  villam  quidem  tuam  via  Graeca 
ire  soleas.  Nam  quid  ego  te  athletas  putem  desi- 
derare^  qui  gladiatores  contempseris?  in  quibus  ipse 
Pompeius  confitetur  se  et  operam  et  oleum  perdi- 
disse.  Beliquae  sunt  venationes  binae  per  dies 
quinque,  magnificae  —  nemo  negat  — ,  sed  quae 
potest  homini  esse  polito  delectatiO;  quum  aut  homo 
imbecillus  a  valentissima  bestia  laniatur  aut  prae- 
clara  bestia  venabulo  transverberatur?  quae  tamen, 
si  videnda  sunt^  saepe  vidisti^  neque  nos^  qui  haec 
spectavimus,  quidquam  novi  vidimus.  Extremus 
elephantorum   dies   fuit:   in   quo  admiratio  magna 

Ep.  1,  2.  decessisse  (edd.  vett.).  decesse  MB.  —  in  f 
aliqua  pugna  (W.).  in  Na/oali  Pugna  (Or.)?  in  a.  p.  M., 
vulgo.  3.  Oscos  vel  (Sch.).  Oscos  cludoa  desiderasae  vel 
Ml.  0.  ludos  vel  M2,  B.  -r-  spectavimus  (N.).  spectO' 
mu8  MB. 

Ciceronis  epist.  L  \^ 

vnlgi  atque  turbae,  delectatio  nulla  exstitit;  quin 
etiam  misericordia  quaedam  consecuta  est  atque 
opinio  eiusmodi;  esse  quandam  illi  beluae  cum  ge- 

4  nere  humano  societatem.  His  ego  tamen  diebus, 
ne  forte  videar  tibi  non  modo  beatus,  sed  liber 
omnino  fuisse,  dirupi  me  paene  in  iudicio  Galli 
Caninii,  famiUaris  tui.  Quod  si  tam  facilem  popu- 
lum  haberem,  quam  Aesopus  habuit,  libenter  meher- 
cule  [artem]  desinerem  tecumque  et  cum  similibus 
nostri  viyerem;  nam  me  quum  antea  taedebat^  quum 
et  aetas  et  ambitio  me  hortabatur  et  licebat  deni- 
que,  quem  nolebam,  non  defendere,  tum  vero  hoc 
tempore  vita  nuUa  est;  neque  enim  fructum  ullum 
laboris  exspecto  et  cogor  nonnumquam  homines 
non  optime  de  me  meritos  rogatu  eorum,  qui  bene 

5  meriti  sunt,  defendere.  Itaque  quaero  causas  om- 
nes  aliquando  vivendi  arbitratu  meo  teque  et  istam 
rationem  otii  tui  et  laudo  vehementer  et  probo, 
quodque  nos  minus  intervisis,  hoc  fero  animo  ae- 
quiore,  quod,  si  Romae  esses,  tamen  neque  nos 
lepore  tuo  neque  te  —  si  qui  est  in  me  —  meo 
frui  liceret  propter  molestissimas  occupationes  meas; 
quibus  si  me  relaxaro  —  nam,  ut  plane  exsolvam, 
non  postulo  — ,  te  ipsum,  qui  multos  annos  Tiibil 
aliud  commentaris;  docebo  profecto,  quid  sit  huma- 
niter  vivere.  Tu  modo  istam  imbecillitatem  vale- 
tudinis  tuae  sustenta  et  tuere,  ut  facis,  ut  nostras 
villas   obire   et  mecum   simul  lecticula  concursare 

c  possis.  Haec  ad  te  pluribus  verbis  scripsi,  quam 
soleo,  non  otii  abundantia,  sed  amoris  erga  te,  quod 
me  quadam  epistola  subinvitaras,  si  memoria  tenes, 
ut  ad  te  aliquid  eiusmodi  scriberem,  quo  minus  te 
praetermisisse  ludos  poeniteret:   quod  si  assecutus 


Ep.  1,  4.   diehus,  ne  (V.).    d.,  [ludis  scaenicis,']  ne  M.,  B. 
—  mehercule  [artem]  desin,  (Lagomars.).     w.  afiem  d.  M., 

vul^o. 

sum,  gaudeo-,  sin  minus,  hoc  me  tamen  consolor, 
quod  posthac  ad  ludoa  venies  nosque  vises  neque 
in  epistolis  relinques  meis  spem  aliquam  delecta- 
tionis  tuae. 

n. 

Scr.  Eomae  ineunte  anno  u.  c.  703. 

M.  CICERO  S.  D.  M.  MARIO. 

Mandatum  tuum  curabo  diligenter;  sed  homo  l 
acutus  ei  mandasti  potissimum,  cui  expediret  illud 
venire  quam  plurimo;  sed  in  eo  vidisti  multum, 
quod  praefinisti,  quo  ne  pluris  emerem.  Quod  si 
mihi  permisisses,  qui  meus  amor  in  te  est,  confe- 
cissem  cum  coheredibus;  nunc,  quoniam  tuum  pre- 
tium  novi,  illicitatorem  potius  ponam,  quam  illud 
minoris  veneat.  Sed  de  ioco  satis  est:  tuum  nego-  2 
tium  agam,  sicuti  debeo,  diligenter.  De  Bursa  te 
gaudere  certo  scio;  sed  nimis  verecunde  mihi  gra- 
tularis;  putas  enim,  ut  scribis,  propter  hominis 
sordes  minus  me  magnam  illam  laetitiam  putare. 
Credas  mihi  velim  magis  me  iudicio  hoc  quam  morte 
inimici  laetatum:  primum  enim  iudicio  malo  quam 
gladiO;  deinde  gloria  potius  amici  quam  calamitate; 
in  primisque  me  delectavit  tantum  studium  bono- 
rum  in  me  exstitisse  contra  incredibilem  conten- 
tionem  clarissimi  et  potentissimi  viri;  postremo  —  3 
vix  veri  simile  fortasse  videatur  —  oderam  multo 
peius  hunc  quam  illum  ipsum  Clodium;  illum  enim 
oppugnaram,  hunc  defenderam,  et  ille,  quum  omnis 
res  publica  in  meo  capite  discrimen  esset  habitura, 
magnum  quiddam  spectavit,  nec  sua  sponte,  sed 
eorum  auxilio,  qui  me  stante  stare  non  poterant, 
hic  simiolus  animi  causa  me,  in  quem  inveheretur, 
delegerat  persuaseratque  nonnullis  invidis  meis  se 

Ep.  2,  3.   (tditura,  magnum  (L.)?  an  suhitwro,^  m.  ^^^'l 

in  me  emissariom  semper  fore.  Quamobrem  yalde 
iubeo  gaudere  te:  magna  res  gesta  est.  Numquam 
ulli  fortiores  cives  fuerunt,  quam  qui  ausi  sunt 
eum  eontra  tantas  opes  eius^  a  quo  ipsi  lecti  iudi- 
ces  erant;  condemnare;  quod  fecissent  numquam^ 
4  nisi  iis  dolori  meus  fuisset  dolor.  Nos  hic  in  mul- 
titudine  et  crebritate  iudiciorum  et  novis  legibus  ita 
distinemur,  ut  quotidie  vota  faciamus,  ne  intercale- 
tur/  ut  quam  primum  te  videre  possimus. 

m. 

Scr.  Romae  mense  Quinctili  a.  o.  c.  708. 

M.  CICERO  S.  D.  M.  MARIO. 

1  Persaepe  mihi  cogitanti  de  communibus  mise- 
riis,  in  quibus  tot  annos  versamur  et,  ut  video, 
versabimur,  solet  in  mentem  venire  illius  temporis^ 
quo  proxime  fuimus  una;  quin  etiam  ipsum  diem 
memoria  teneo:  nam  a.  d.  iiii.  Idus  Maias  Lentulo 
et  Marcello  consulibus,  quum  in  Pompeianum  vesperi 
venissem^  tu  mihi  sollicito  animo  praesto  faisti; 
sollicitum  autem  te  habebat  cogitatio  quiun  officii, 
tum  etiam  periculi  mei:  si  manerem  in  Italia^  ve- 
rebare,  ne  officio  deessem;  si  proficiscerer  ad  bel- 
lum^  periculum  te  meum  commovebat.  Quo  tem- 
pore  vidisti  profecto  me  quoque  ita  conturbatum^ 
ut  non  explicarem^  quid  esset  optimum  factu;  pu- 
dori   tamen   malui  famaeque   cedere  quam   salutis 

2  meae  rationem  ducere.  Cuius  me  mei  facti  poeni- 
tuit  non  tam  propter  periculum  meum  quam  propter 
vitia  multa^  quae  ibi  oflfendi,  quo  veneram:  primum 
neque  magnas  copias  neque  bellicosas;  deinde  extra 
ducem  paucosque  praeterea  —  de  principibus  loquor 
—  reliquos  primum  in  ipso  bello  rapaces,  deinde 

Ep.  2,  4.   crebritate  (L.).    celebritate  M.,  vulgo.    Ep.  3, 1. 
IIIL  Idus  (W.).    IIL  Idus  M.,  vulgo. 

in  oratione  ita  crudeles,  ut  ipsam  vietoriam  horre- 
rem;  maximum  autem  aes  alienum  amplissimorum 
virorum:  quid  quaeris?  nihil  boni  praeter  causam. 
Quae  quum  vidissem^  desperans  vietoriam  primum 
coepi  suadere  pacem,  cuius  fueram  semper  auctor; 
deinde^  quum  ab  ea  sententia  Pompeius  valde  ab- 
horreret,  suadere  institui,  ut  bellum  duceret:  hoc 
interdum  probabat  et  in  ea  sententia  videbatur  fore 
et  fuisset  fortasse,  nisi  quadam  ex  pugna  coepisset 
suis  militibus  confidere.  Ex  eo  tempore  vir  ille 
summus  nullus  imperator  fuit:  signa  tirone  et  col- 
lecticio  exercitu  cum  legionibus  robustissimis  con- 
tulit;  victus  turpissime  amissis  etiam  castris  solus 
fugit.  Hunc  ego  mihi  belli  finem  feci  nec  putavi,  3 
quum  integri  pares  non  fuissemuS;  fractos  nos  su- 
periores  fore:  discessi  ab  eo  bello,  in  quo  aut  in 
acie  cadendum  fuit  aut  in  aliquas  insidias  inciden- 
dum  aut  deveniendum  in  victoris  manus  aut  ad 
lubam  confugiendum  aut  capiendus  tamquam  ex- 
silio  locus  aut  consciscenda  mors  voluntaria;  certe 
nihil  fuit  praeterea,  si  te  victori  noUes  aut  non 
auderes  committere.  Ex  omnibus  autem  iis,  quae 
dixi,  incommodis  nihil  tolerabilius  exsilio,  praeser- 
tim  innocenti,  ubi  nuUa  adiuncta  est  turpitudo, 
addo  etiam,  quum  ea  urbe  careas,  in  qua  nihil  sit, 
quod  videre  possis  sine  dolore:  ego  cum  meis,  si 
quidquam  nunc  cuiusquam  est,  etiam  in  meis  esse 
malui.  Quae  acciderunt,  omnia  dixi  futura;  veni  4 
domum,  non  quo  optima  vivendi  condicio  esset,  sed 
tamen,  si  esset  aliqua  forma  rei  publicae,  tamquam 
in  patiria  ut  essem,  si  nuUa,  tamquam  in  exsilio. 
Mortem  mihi  cur  consciscerem,  causa  non  visa  est, 
cur  optarem,  multae  causae;  vetus  est  enim:  ubi 


Ep.  3,  3.  fractoa  no8  superiores  (W.).  f-  s,  M.,  vulgo. 
4.  tamqmm  in  patria  ut  essem,  si  nulla  6.  errore  quodam 
omisit. 

non  sis,  qui  fueris,  non  esse,  cur  velis  vivere.  Sed 
tamen  vacare  culpa  magnum  est  solatium,  praeser- 
tim  quiun  habeam  duas  res,  quibus  me  sustentem, 
optimarum  artium  scientiam  et  maximarum  rerum 
gloriam,   quarum   altera   mihi  vivo  numquam    eri- 

5  pietur,  altera  ne  mortuo  quidem.  H^c  ad  te  scripsi 
verbosius  et  tibi  molestus  fui,  quod  te  quum  mei, 
tum  rei  publicae  cognovi  amantissimum.  Notum 
tibi  omne  meum  consilium  esse  volui,  ut  primum 
scires  me  numquam  voluisse  plus  quemquam  posse 
quam  imiversam  rem  publicam,  postea  autem  quam 
alicuius  culpa  tantum  valeret  unus,  ut  obsisti  non 
posset,  me  voluisse  pacem;  amisso  exercitu  et  eo 
duce,  in  quo  spes  fuerat  uno,  me  voluisse  etiam 
reliquis  omnibus,  postquam  non  potuerim,  mibi 
ipsi  finem  fecisse  belli;  nunc  autem,  si  haec  civitas 
est,  civem  esse  me,  si  non,  exsulem  esse  non  in- 
commodiore  loco,  quam  si  Bhodum  me  aut  Myti- 

6  lenas  contulissem.  Haec  tecum  coram  malueram; 
sed,  quia  longius  fiebat,  volui  per  litteras  eadem, 
ut  haberes,  quid  diceres,  si  quando  in  vituperatores 
meos  incidisses;  sunt  enim,  qui,  quum  meus  inter- 
itus  nihil  fuerit  rei  pubUcae  profuturus,  criminis 
loco  putent  esse,  quoi  vivam,  quibus  ego  certo  scio 
non  videri  satis  multos  perisse:  qui,  si  me  audis- 
sent,  quamvis  iniqua  pace,  honeste  tamen  viverent; 
armis  enim  inferiores,  non  causa  fuissent.  Habes 
epistolam  verbosiorem  fortasse,  quam  velles;  quod 
tibi  ita  videri  putabo,  nisi  mihi  longiorem  remi- 
seris.  Ego,  si,  quae  volo,  expediero,  brevi  tempore 
te,  ut  spero,  videbo. 

Ep.  3,  6.    obsisH  ei  non  p,  (W.)? 

IV. 

Scr.  in  Cumano  a.  u.  c.  708. 

M.   CICERO   S.  D.   M.   MARIO. 

A.  d.  vmi.  Kal.  in  Cumanum  veni  cum  Libone  i 
tuo  vel  nostro  potius;  in  Pompeianum  statim  co- 
gitO;  sed  faciam  ante  te  certiorem.  Te  quum  sem- 
per  valere  cupio,  tum  certe,  dum  hic  sumus;  vides 
enim;  quanto  post  una  futuri  simus.  Quare,  si 
quod  constitutum  cum  podagra  habes,  fac,  ut  in 
alium  diem  diflferas.  Cura  igitur,  ut  valeas,  et  me 
hoc  biduo  aut  triduo  exspecta. 

V. 

Bcr.  Romae  mense  Martio  a.  u.  c.  700. 

CICERO  CAESARI  IMP.  S.  D. 

Vide,  quam  mihi  persuaserim  te  me  esse  alte-  i 
rum  non  modo  in  iis  rebus,  quae  ad  me  ipsum, 
sed  etiam  in  iis,  quae  ad  meos  pertinent:  C.  Tre- 
batium  cogitaram,  quocumque  exirem,  mecum  du- 
cere,  ut  eum  meis  onmibus  studiis,  beneficiis  quam 
omatissimum  domum  reducerem;  sed,  posteaquam 
et  Pompeii  commoratio  diutumior  erat,  quam  pu- 
taram,  et  mea  quaedam  tibi  non  ignota  dubitatio 
aut  impedire  profectionem  meam  videbatur  aut  certe 
tardare,  vide,  quid  mihi  sumpserim:  coepi  velle  ea 
Trebatium  exspectare  a  te,  quae  sperasset  a  me, 
neque  mehercule  minus  ei  prolixe  de  tua  voluntate 
promisi,  quam  eram  solitus  de  mea  polliceri.  Casus  2 
vero  mirificus  quidam  intervenit  quasi  vel  testis 
opinionis  meae  vel  sponsor  humanitatis  tuae:  nam, 
quum  de  hoc  ipso  Trebatio  cum  Balbo  nostro 
loquerer  accuratius  domi  meae,  litterae  mihi  dantur 

Ep.  5,  1.    studiia  hemfidisque  quam  (N.)? 

a  te,  quibus  iii  extremis  scriptum  erat:  „M.  f  it- 
fiuium,  quem  mihi  commendas,  vel  regem  Galliae 
faciam,  vel  hunc  Leptae  delegabo;  si  vis,  tu  ad 
me  alium  mitte,  quem  omem.^'  Sustulimus  manus 
et  ego  et  Balbus:  tanta  fuit  opportunitas,  ut  illud 
nescio  quid  non  fortuitum,  sed  divinum  videretur. 
Mitto  igitur  ad  te  Trebatium  atque  ita  mitto,  ut 
initio  mea  sponte,  post  autem  invitatu  tuo  mitten- 
8  dum  duxerim.  Hunc,  mi  Caesar,  sic  velim  omni 
tua  comitate  complectare,  ut  omnia,  quae  per  me 
possis  adduci  ut  in  meos  conferre  velis,  in  unum 
hunc  conferas;  de  quo  tibi  homine  lioc  spondeo, 
non  illo  vetere  verbo  meo,  quod,  quum  ad  te  de 
Milone  scripsissem,  iure  lusisti,  sed  more  Bomano, 
quomodo  homine  non  inepti  loquuntur,  probiorem 
hominem,  meUorem  virum,  pudentiorem  amiam  esse 
neminem;  accedit  etiam,  quod  familiam  ducit  in 
iure  civili  singulari  memoria,  summa  scientia.  Huic 
ego  neque  tnbunatum  neque  praefecturam  neque 
ullius  beneficii  certum  nomen  peto,  benevolentiam 
tuam  et  liberalitatem  peto,  neque  impedio,  quo 
minus,  si  tibi  ita  placuerit,  etiam  hisce  eum  omes 
gloriolae  insignibus;  totum  denique  hominem  tibi 
ita  trado,  „de  manu",  ut  aiunt,  ,pi  manum^'  tuam 
istam  et  victoria  et  fide  praestantem;  simus  enim 
putidiusculi;  f  quam  per  te  vix  licet;  verum,  ut  video, 
Ucebit.    Cura,  ut  valeas,  et  me,  ut  amas,  ama. 


Ep.  5,  2.  M.  Titinium  (W.)l  —  vel  htmc  Leptae  dde» 
gdbo  (vel  L,  ddegdbo  L.) ;  si  vis,  tu  (W.).  vel  h.  f  Leptae 
deUga,  si  vis:  tu  M.,  vulgo.  3.  ?ioc  apondeo  (L.).  futee  «p. 
MB.  —  pudentiorem  amicum  esse  (W.).  jp.  e.  M.,  vulgo.  — 
stmus  enim  put  (N.)?  —  f  g.ucini  per  te  vix  (W.).  guam' 
guam  per  te  vix  (Ern.)  ?    guam  per  te  vix  B. 

VI. 

8cr.  Eomae  mense  Maio  a.  n.  c.  700. 

CICERO  S.  D.  TBEBATIO. 

In  omnibus  meis  epistoliS;  qnas  ad  Caesarem  i 
aut  ad  Balbnm  mitto^  legitima  quaedam  est  accessio 
commendatioiiis  tuae,  nec  ea  vulgariS;  sed  cum 
aliquo  insigni  indicio  meae  erga  te  benevolentiae. 
Tu  modo  ineptias  istas  et  desideria  urbis  et  urba- 
nitatis  depone  et,  quo  consilio  profectus  es,  id  assi- 
duitate  et  virtute  consequere:  hoc  tibi  tam  ignosce- 
mus  nos  amici,  quam  ignoverunt  Medeae, 

quae  Corinthum  arcem  altam  habebant  matronae 

opulentae,  optimates, 

quibus  iUa  manibus  gypsatissimis  persuasit,  ne  sibi 
vitio  illae  verterent;  quod  abesset  a  patria;  nam 

multi  suam  rem  bene  gessere  et  publicam  patria 

procul: 
multi,  qui  domi  aetatem  agerent,  propterea  sunt 

improbati; 

quo  in  numero  tu  certe  fuisses,  nisi  te  extrusisse-  2 
mus.     Sed  plura  scribemus  alias.     Tu,  qtii  ceteris 
cavere  didicisti^  in  Britannia  ne  ab  essedariis  deci- 
piaris  caveto  et^  quoniam  Medeam  coepi  agere^  illud 
semper  memento: 

qui  ipse  sibi  sapiens  prodesi^  non  quit^  nequid- 

quam  sapit. 
Cura,  ut  valeas. 


Ep.  6,  1.  Tidbebant  matrome  ("W.).  h.,  m.  vulgo.  — 
multi,  quod  domi  (W.)?  2.  nequidquam  (vulgo).  nequp- 
quam  MB. 

Scr.  Bomae  mense  Maio  a.  n.  c.  700. 

CICEEO  TREBATIO. 

1  Ego  te  commendare  non  desisto^  sed,  quid  pro- 
ficiam,  ex  te  scire  capio:  spem  maximam  habeo  in 
Balbo,  ad  quem  de  te  diligentissime  et  saepissime 
scribo.  Illad  soleo  mirari,  non  me  toties  accipere 
taas  litteraSy  qaoties  a  Qainto  mihi  fratre  afferan- 
tar.  In  Britannia  nihil  esse  andio  neqae  aori  ne- 
qae  argenti:  id  si  ita  est,  essediun  aliqaod  capias 

2  saadeo  et  ad  nos  qaam  primam  recarras.  Sin 
aatem  sine  Britannia  tamen  asseqai^  qaod  Yolamus, 
possamaS;  perfice^  at  sis  in  familiaribas  Caesaris: 
maltam  te  in  eo  frater  adiuvabit  meuS;  multum 
BalbuS;  sed^  mibi  crede,  tuus  pudor  et  labor  plu- 
rimum.  Imperatorem  liberalissimumy  aetatem  op- 
portunissimam^  commendationem  certe  singularem 
habes;  ut  tibi  unum  timendum  sit,  ne  ipse  tibi  de- 
fuisse  yideare. 

VUL 

Scr.  Eomae  mense  Ixmio  a.  n.  c.  700. 

CICERO  TBEBATIO. 

1  Scripsit  ad  me  Caesar  perhumaniter  nondum  te 
sibi  satis  esse  familiarem  propter  occupationes  suas, 
sed  certe  fore:  cui  quidem  ego  rescripsi^  quam  mihi 
gratum  esset  futurum;  si  quam  plurimum  in  te 
studii;  officii^  liberalitatis  suae  contulisset.  Sed  ex 
tuis  Utteris  cognoyi  praeproperam  quandam  festi- 
nationem  tuam  et  simul  sum  admiratuS;  cur  tribu- 

Ep.  7,  1.  afferantu/r  (W.).  adferaviiur  M.  adfmmtwr 
vulgo.  —  2.  Imp,  liberal.  . . .  singularem  hdbes,  ut  (Crat.). 
habes  om.  M.    imp.  habes  lib.  . . .  sing.,  Uit  B. 

natus  comiuoda^  dempto  praesertim  labore  militiae; 
contempseris.  Querar  cum  Vacerra  et  Manilio;  nam  2 
Cornelio  nihil  audeo  dicere,  cuius  tu  periculo  stul- 
tus  es,  quoniam  te  ab  eo  sapere  didicisse  profiteris. 
Quin  tu  urges  istam  occasionem  et  facultatem^  qua 
melior  numquam  reperietur?  Quod  scribis  de  illo 
Preciano  iureconsulto,  ego  te  ei  non  desino  com- 
mendare;  scribit  etiam  ipse  mihi  te  sibi  gratias 
agere  debere:  de  eo  quid  sit^  cura^  ut  sciam.  Ego 
vestras  Britannicas  litteras  exspecto. 

IX. 

8cr.  Romae  mense  Sextili  a.  u.  c.  700. 

CICERO  TREBATIO. 

lamdiu  ignoro^   quid  agas;   nihil  enim  scribis;  i 
neque  ego  ad  te  his  duobus  mensibus  scripseram: 
quod  cum  Quinto  fratre  meo  non  eras,  quo  mitte- 
rem  aut  cui  darem,  nesciebam.     Cupio  scire,  quid 
agas  et   ubi   sis   hiematurus:   equidem   velim   cum 
Caesare,  sed  ad  eum  propter  eius  Itictum  nihil  sum 
ausus  scribere;  ad  Balbum  tamen  scripsi.     Tu*  tibi  2 
deesse   noli;    serius   potius   ad   nos^    dum  plenior. 
Quod  huc  properes,  nihil  est,  praesertim  t  Battara 
mortuo;  sed  tibi  consilium  non  deest.     Quid  con- 
stitueris,  cupio  scire.    Cn.  Octavius  est  an  Cn.  Cor-  3 
nelius  quidam,  tuus  familiaris,  summo   genere  na- 
tus,  terrae  filius:  is  me,  quia  scit  tuum  familiarem 
esse,  crebro  ad  coenam  invitat;  adhuc  non  potuit 
perducere,  sed  mihi  tamen  gratum  est. 

Ep.  8^  2.  r^erietur?  Quod  (W.).  repJ  Quod  vulgo. 
—  scrihit  etiam  (L.).  s.  enim  M.,  vtilgo.  Ep.  9,  2.  t  •^«*- 
tara  (W.).     Vacerra  (Crat.)?    Battara  MB. 

X. 

Scr.  Bomae  mense  Decembri  a.  n.  c.  700. 

[M.]  CICERO  S.  D.  TBEBATIO. 

1  Legi  tuas  litteras,  ex  quibus  intellexi  te  Caesari 
nostro  valde  iureconsultum  videri:  est,  quod  gau- 
deas  te  in  ista  loca  venisse,  ubi  aliquid  sapere  vi- 
iJerere.  Quod  si  in  Britanniam  quoque  profectus 
esses,  profecto  nemo  in  illa  tanta  insula  peritior 
te  fuisset.  Verum  tamen  —  rideamus  licet;  sum 
enim  a  te  invitatus  —  subinvideo  tibi,  ultro  te  etiam 
arcessitum  ab  eo,  ad  quem  ceteri,  non  propter 
superbiam  eius,  sed  propter  occupationem,  aspirare 

2  non  possunt.  Sed  tu  in  ista  epistola  nihil  mihi 
scripsisti  de  tuis  rebus,  quae  mehercule  mihi  non 
minori  curae  sunt  quam  meae.  Valde  metuo,  ne 
frigeas  in  hibemis;  quamobrem  camino  luculento 
utendum  censeo;  idem  Mucio  et  Manilio  place- 
bat,  praesertim  qui  sagis  non  abundares:  quam- 
quam  vos  nunc  istic  satis  calere  audio;  quo  quidem 
nuntio  valde  mehercule  de  te  timueram.  Sed  tu 
in  re  militari  millto  es  cautior  quam  in  advoca- 
tionibus,  qui  neque  in  Oceano  natare  volueris,  stu- 
diosissimus  homo  natandi,  neque  spectare  essedarios, 
quem  antea  ne  andabata  quidem  defraudare  pote- 

s  ramus.  Sed  iam  satis  iocati  sumus.  Ego  de  te  ad 
Gaesarem  quam  diligenter  scripserim,  tute  scis, 
quam  saepe,  ego;  sed  mehercule  iam  intermiseram, 
ne  viderer  liberalissimi  hominis  meique  amantissimi 
voluntati  erga  me  diffidere;  sed  tamen  iis  litteris, 
quas  proxime  dedi,  putavi  esse  hominem  commo- 
nendum:  id  feci;  quid  profecerim,  facias  me  velim 
certiorem  et  simul  de  toto  statu  tuo  consiliisque 
omnibus;  scire  enim  cupio,  quid  agas,  quid  exspe- 
ctes,  quam  longum  istum  tuum  discessiun  a  nobis 

4  futurum  putes:  sic  enim  tibi  persuadeas  velim^  unum 


.4 

milii  esse  solatium^  quare  facilius  possim  pati  te 
esse  siue  nobis^  si  tibi  esse  id  emolumento  sciam; 
$in  autem  id  non  est^  nihil  duobus  nobis  est  stul- 
tius:  me,  qui  te  non  Romam  attraham^  te^  qui  non 
liuc  advoles;  una  mehercule  nostra  vel  severa  vel 
iocosa  congressio  pluris  erit  quam  non  modo  hosteS; 
sed  etiam  fratres  nostri  Aedui.  Quare  omnibus  de 
rebus  fac  ut  quam  primum  sciam: 

aut  consolando  aut  consilio  aut  re  iuvero. 

XL 

Scr.  Romae  (ante  m.  Martium)  a.  u.  c.  701 

CICEBO  TREBATIO. 

Nisi  ante  Roma  profectus  esses^  nunc  eam  certe  i 
relinqueres;  quis  enim  tot  interregnis  iureconsul- 
tum  desiderat?  Ego  omnibus^  unde  petitur;  hoc 
consilii  dederim,  ut  a  singulis  interregibus  binas 
advocationes  postulent:  satisne  tibi  videor  abs  te 
ius  civile  didicisse?  Sed  heus  tu,  quid  agis?  ec-  2 
quid  fit?  video  enim  te  iam  iocari  per  litteras:  haec 
signa  meliora  sunt  quam  in  meo  Tusculano;  sed^ 
quid  sit,  scire  cupio.  Consuli  quidem  te  a  Caesare 
scribis;  sed  ego  tibi  ab  illo  <}0^suli  mallem:  quod 
si  aut  fit  aut  futurum  putas,  perfer  istam  militiam 
et  permane;  ego  enim  desiderium  tui  spe  tuorum 
commodorum  aonsolabor;  sin  autem  i^ta  sunt  in- 
aniora^  recipe  te  ad  nos;  nam  aut  erit  hic  aliquid 
aliquando  aut^  si  minus,  una  mehercule  coUocutio 
nostra  pluris  erit  quam  omnes  Samarobrivae;  deni- 
que,  si  cito  te  rettuleris,  sermo  nullus  erit,  si  diu- 
tius  frustra  afueris;  non  modo  Laberium,  sed  etiam 
sodalem  nostrum  Valerium  pertimesco;  mira  enim 
persona  induci  potest  Britannici  iureconsulti.   Haec  8 

Ep.  10,  4.    Aedm  (edd.  vett.).    Haedui  MB. 

ego  non  rideo,  quamvis  tu  rideas;  sed  de  re  seve- 
rissima  tecum,  ut  soleo,  iocor.  Remoto  ioco  tibi 
hoc  amicissimo  animo  praecipio,  ut,  si  istic  mea 
commendatione  tuam  dignitatem  obtinebis,  perferas 
nostri  desiderium,  honestatem  et  facultates  tuas 
augeas,  sin  autem  ista  frigebunt,  recipias  te  ad  nos. 
Omnia  tamen,  quae  vis,  et  tua  virtute  profecto  et 
nostro  summo  erga  te  studio  consequere. 

xn. 

Scr.  Homae  (ante  m.  Martium)  a.  u.  c.  701» 

CICERO  TREBATIO. 

1  Mirabar,  quid  esset,  quod  tu  mihi  litteras  mit- 
tere  intermisisses:  indicavit  mihi  Pansa  meus  Epi- 
cureum  te  esse  factum.  0  castra  praeclara!  quid 
tu  fecisses,  si  te  Tarentum  et  non  Samarobrivam 
misissem?  iam  tum  mihi  non  placebas^  quum  idem 

2  tuebare,  quod  f  Zeius  familiaris  meus.  Sed  quonam 
modo  ius  civile  defendes,  quum  omnia  tua  causa 
facias,  non  civium?  Ubi  porro  illa  erit  formula 
fiduciae:  VT  inter  bonos  bene  agier  oportet? 
quis  enim  homs  est,  qui  facit  nihil  nisi  sua  causa? 
Quod  ius  statues  commvni  dividvndo,  quum  com- 
mune  nihil  possit  esse  apud  eos,  qui  omnia  vo- 
luptate  sua  metiuntur?  Quomodo  autem  tibi  pla- 
cebit  lovEM  LAPIDEM  iurare,  quum  scias  lovem 
iratum  esse  nemini  posse?  Quid  fiet  porro  populo 
Ulubrano,  si  tu  statueris  JtoXitBvsad^ai.  non  opor- 
tere?  Quare,  si  plane  a  nobis  deficis,  moleste  fero, 
sin  Pansae  assentari  commodum  est,  ignosco:  modo 
scribe  aliquando  ad  nos,  quid  agas  et  a  nobis  quid 
fieri  aut  curari  velis. 


Ep.  12,  2.    quis  enim  honus  est  (W. ;  est  honu^  Man.). 
ff.  enim  est  M.    q.  e.  [esf]  Or.,  B. 

xin. 

8cr.  Romae  IV.  Non.  Mart.  a.  u.  c.  701. 

[M.]  CICERO  S.  D.  TREBATIO. 

Adeone  me  iniustum  esse  existimasti;  nt  tibi  i 
irascerer;  quod  paxum  mihi  constans  et  nimium 
cnpidus  decedendi  yiderere^  ob  eamque  causam  me 
arbitrarere  litteras  ad  te  iamdiu  non  misisse?  mihi 
perturbatio  animi  tui,  quam  primis  Utteris  perspi- 
ciebam^  molestiam  attulit;  neque  alia  uUa  fait  causa 
intermissionis  epistolarum^  nisi  quod^  ubi  esses^ 
plane  nesciebam.  Hic  tu  me  etiam  insimulas  nec 
satisfactionem  meam  accipis?  Audi^  Testa  mi:  utrum 
superbiorem  te  pecunia  facit  an  quod  te  imperator 
consulit?  moriar^  ni^  quae  tua  gloria  est^  puto  te 
malle  a  Caesare  consuli  quam  inaurari.  Si  vero 
ntrumque  est,  quis  te  feret  praeter  me,  qui  omnia 
ferre  possum?  Sed,  ut  ad  rem  redeam,  te  istic  in-  2 
Titum  non  esse  vehementer  gaudeo  et,  ut  illud  erat 
molestum^  sic  hoc  est  iucundum:  tantum  metuo, 
ne  artificium  tuum  tibi  parum  prosit;  nam^  ut 
audiO;  istic 

non  ex  iure  manum  consertum^  sed  magis  ferro 
rem  repetunt, 

et  tu  soles  ad  vim  faciundam  adhiberi;  neque  est^ 
quod  illam  exceptionem  in  interdicto  pertimescas: 

QUO   TV  PRIOR   VI    HOMINIBUS  ARMATIS    NON  VENE- 

Ris;  scio  enim  te  non  esse  procacem  in  lacessendo. 
Sed,  ut  ego  quoque  te  aliquid  admoneam  de  vestris 
cautionibus^  Treviros  vites  censeo:  audio  capitales 


£p.  13,  1.    accipis?    Audi  (W.).    aceipis,  Audi  vtdgo. 

2.   repetunt,  et  tu  .. .  adhiberi,  neque  (W.).  r^petunt .  et 

tu  ...  adh.?  neque  B.  —  QVO  TV  (Beier.).  QVOD  TV 
M.,  vulgo. 

esse;  mallem  auro^  argento,  aeri  essent.  Sed  alia^ 
iocabimnr:  tu  ad  me  de  istis  rebus  omnibus  scri' 
bas  Telim  quam  diligentissime.    D.  iiii.  Non.  Mart- 

XIV. 

Scr.  Romae  a.  u.  c.  701. 

CICERO  TREBATIO. 

1  Chrysippus  Vettius,  Cyri  architecti  libertuS;  fecit, 
ut  te  non  immemorem  putarem  mei;  salutem  enim 
verbis  tuis  mihi  nuntiarat:  valde  iam  lautus  es^  qm 
gravere  litteras  ad  me  darC;  homini  praesertun 
prope  domestico.  Quod  si  scribere  oblitus  es,  mi- 
nus  multi  iam  te  advocato  causa  cadent;  si  nostri 
oblitus  es^  dabo  operam;  ut  istuc  Teniam^  antequam 
plane  ex  animo  tuo  effluo:  sin  aestivorum  timor 
te  debilitat;  aliquid  excogita^  ut  fecisti  de  Britan- 

2  nia.  Hlud  quidem  perlibenter  audivi  ex  eodem 
Chrysippo,  te  esse  Caesari  familiarem;  sed  meher- 
cule  mallem^  id  quod  erat  aequiuS;  de  tuis  rebus 
ex  tuis  litteris  quam  saepissime  cognoscerem:  quod 
certe  ita  fieret;  si  tu  maluisses  benevolentiae  quam 
litium  iura  perdiscere.  Sed  haec  iocati  sumus  et 
tuo  more  et  nonnihil  etiam  nostro.  Te  valde  ama- 
mus  nosque  a  te  amari  quum  volumus.  tmn  etiam 
confidimus. 

XV. 

Scr.  Romae  a.  o.  c.  701. 

CICERO  TREBATIO. 

1  Quam  sint  morosi;  qui  amant^  vel  ex  hoc  intel- 
ligi  potest:  moleste  ferebam  antea  te  invitum  istic 
esse;  pungit  me  rursuS;  quod  scribis  esse  te  istic 
libenter;   neque  enim  mea  commendatione  te  non 

Ep.  14,  1.    effluo  (M.).    effluam  L.,  B. 

idectari  facile  patiebar  et  nunc  angor  quidquam 
""i  sine  me  esse  iucundum;  sed  hoc  tamen  malo 
ferre  nos  desiderium,  quam  te  non  ea,  quae  spero, 
consequi.  Quod  vero  in  C.  Matii,  suavissimi  doctis-  2 
siuDdque  hominis,  familiaritatem  venisti,  non  dici 
Potest,  quam  valde  gaudeam;  qui  fac  ut  te  quam 
Biaxime  diligat:  mihi  crede,  nihil  ex  ista  provincia 
potes,  quod  iucundius  sit,  deportare.    Cura,  ut  valeas. 

XVI. 

Scr.  Romae  (m.  Novembri)  a.  u.  c.  700. 

[M.]  CICERO  S.  D.  TREBATIO. 

In  Equo  Troiano  scis  esse  in  extremo  „sero  l 
sapiunt":  tu  tamen,  mi  vetule,  non  sero.  Primas 
iilas  rabiosulas  sat  fatuas  dedisti;  deinde  quod  in 
Britannia  non  nimis  g^iXod^scoQov  te  praebuisti,  plane 
non  reprehendo;  nunc  vero  in  hibernis  intectus 
mihi  videris,  itaque  te  commovere  non  curas. 

XJsquequaque  sapere  oportet:  id  erit  telum  acer- 

rimum. 

Ego  si  foris  coenitarem,  Cn.  Octavio,  familiari  tuo,  2 
non  defuissem;  cui  tamen  dixi,  quum  me  aliquoties 
invitaret:  „oro  te,  quis  tu  es?"  sed  mehercules  extra 
iocum  homo  bellus  est;  vellem  eum  tecum  ab- 
duxisses.  Quid  agatis  et  ecquid  in  Italiam  venturi  3 
sitis  hac  hieme,  fac  plane  sciam.  Balbus  mihi  con- 
firmavit  te  divitem  futurum:  id  utrum  Romano 
more  locutus  sit,  bene  nummatum  te  futurum,  an, 
quomodo  Stoici  dicunt,  omnes  esse  divites,  qui  caelo 
et  terra  frui  possint,  postea  videro.  Qui  istinc  ve- 
niunt,  superbiam  tuam  accusant,  quod  negent  te 
percontantibus  respondere;  sed  tamen  est,  quod 
gaudeas;  constat  enim  inter  omnes  neminem  te  uno 
Samarobrivae  iuris  peritiorem  esse. 

Ep.  16,  1.    Primas  illas  (M.).     primum  i.  Crat.,  B.  — 
rabios,  sat  fatuas  (vulgo).    „r.  s.  f.'*  Miiller.,,  B. 

Cicerotoiff  epist  L  \l^ 


\ 

xvn. 

Scr.  Romae  mense  Sextili  a.  u.  c.  700. 

CICERO  TREBATIO  SAL. 

1  Ex  tuis  litteris  et  Quinto  fratri  gratias   egi  et 
te  aliquando  coUaudare  possum,  quod  iam  videris 
certa  aliqua  in  sententia  constitisse;  nam  primorum 
mensum  litteris  tuis  vehementer  commovebar,  quod 
mihi  interdum  —  pace  tua  dixerim  —  levis  in  ur- 
bis  urbanitatisque  desiderio,  interdum  piger,  inter- 
dum  timidus  in  labore  militari,  saepe  autem  etiam^ 
quod  a  te  alienissimum  est,  subimpudens  videbare; 
tamquam  enim  syngrapham  ad  imperatorem,  non 
epistolam  attulisses,  sic  pecunia  ablata  domum  re- 
dire  properabas,  nec  tibi  in  mentem  veniebat  eos 
ipsos,  qui  cum  syngraphis  venissent  Alexandream^ 

2  nummum  adhuc  nuUum  auferre  potuisse.  Ego,  si 
mei  commodi  rationem  ducerem,  te  mecum  esse 
maxime  vellem;  non  enim  mediocri  afficiebar  vel 
voluptate  ex  consuetudine  nostra  vel  utilitate  ex 
consilio  atque  opera  tua;  sed,  quum  te  ex  ado- 
lescentia  tua  in  amicitiam  et  fidem  meam  contu- 
lisses,  semper  te  non  modo  tuendum  mihi,  sed  etiam 
augendum  atque  ornandum  putavi.  Itaque,  quoad 
opinatus  sum  me  in  provinciam  exiturum,  quae  ad 
te  ultro  detulerim,  meminisse  te  credo;  posteaquam 
ea  mutata  ratio  est,  quum  viderem  me  a  Caesare 
honorificentissime  tractari  et  unice  diligi  hominis- 
que  liberalitatem  incredibilem  et  singularem  fidem 
nossem,  sic  ei  te  commendavi  et  tradidi,  ut  gravis- 
sime  diligentissimeque  potui;  quod  ille  ita  et  acce- 
pit  et  mihi  saepe  litteris  significavit  et  tibi  et  ver- 
bis  et  re  ostendit  mea  commendatione  sese  valde 
esse  commotum.    Hunc  tu  virum  nactus,  si  me  aut 

Ep.  17,  1.    imperatorem,  et  (vel  ac)  non  ep.  (W.)? 


./ 

sapere  aliquid  aut  velle  tua  causa  putas,  ue  dimi- 
seris,  et,  si  quae  te  forte  res  aliquando  oflFenderit, 
quum  ille  aut  occupatione  aut  difficultate  tardior 
tibi  erit  visus,  perferto  et  ultima  exspectato,  quae 
ego  tibi  iucunda  et  honesta  praestabo.  Pluribus  3 
te  hortari  non  debeo:  tantum  moneo,  neque  ami- 
citiae  confirmandae  clarissimi  ac  liberalissimi  viri 
neque  uberioris  provinciae  neque  aetatis  magis  ido- 
neum  tempus,  si  hoc  amiseris,  te  esse  uUum  um- 
quam  reperturum.  hoc,  quemadmodum  vos  scri- 
bere  soletis  in  vestris  libris,  idem  Q.  Cornelio 
viDEBATVR.  In  Britanniam  te  profectum  non  esse 
gaudeO;  quod  et  labore  caruisti  et  ego  te  de  rebus 
illis  non  audiam.  Ubi  sis  hibematurus  et  qua  spe 
aut  condicione,  perscribas  ad  me  velim. 

XVIII. 
Scr.  in  Pomptino  VI.  Idus  Aprilea  a.  u.  c.  701. 

CICERO  TREBATIO  SAL. 

Accepi  a  te  aliquot  epistolas  uno  tempore,  quas  i 
tu  diversis  temporibus  dederas:  in  quibus  me  ce- 
tera  delectarunt;  significabant  enim  te  istam  mili- 
tiam  iam  firmo  animo  ferre  et  esse  fortem  virum 
et  constantem;  quae  ego  pauUisper  in  te  ita  desi- 
deravi,  f  non  imbecillitate  animi  tui,  sed  magis  ut 
desiderio  nostri  te  aestuare  putarem.  Quare  perge, 
ut  coepisti;  forti  animo  istam  tolera  militiam:  multa, 
mihi  crede,  assequere;  ego  enim  renovabo  commen- 
datipnem,  sed  tempore.  Sic  habeto,  non  tibi  ma- 
iori  esse  curae,  ut  iste  tuus  a  me  discessus  quam 
fructuosissimus  tibi  sit,  quam  mihi;  itaque,  quo- 
niam  vestrae  cautiones  infirmae  sunt,  Graeculam 
tibi  misi  cautionem  chirographi  mei.    Tu  me  velim 

Ep.  18,  1.    t  '^on  imhec.  a.  tui,  sed  magis  ut  (W.).    non 

ut  imb ut  (Crat.)  aut  ut  non  imh ut  (W.).     nm 

i,  a.  t,  sed  m.,  ut  M.,  vulgo. 

de  ratione  Gallici  belli  certiorem  facias;  ego    ©nim 

2  ignavissimo  cuique  maximam  fidem  habeo.  Sed, 
ut  ad  epistolas  tuas  redeam,  cetera  belle;  illud  miror: 
quis  solet  eodem  exemplo  plures  dare,  qui  sua  manu 
scribit?  nam,  quod  in  palimpsesto,  laudo  equidem 
parsimoniam;  sed  miror,  quid  in  illa  chartula  fuerit, 
quod  delere  malueris  quam  haec  nm  scribere,  nisi 
forte  tuas  formulas;  non  enim  puto  te  meas  epi- 
stolas  delere,  ut  reponas  tuas.  An  hoc  significas^ 
nihil  fieri,  frigere  te,  ne  chartam  quidem  tibi  sup- 
peditare?  iam  ista  tua  culpa  est,  qui  verecundiam 
tecum   extuleris   et   non    hic    nobiscum    reliqueris. 

3  Ego  te  Balbo,  quum  ad  vos  proficiscetur,  more  Ro- 
mano  commendabo:  tu,  si  intervallum  longius  erit 
mearum  litterarum,  ne  sis  admiratus;  eram  enim 
afuturus  mense  Aprili.  Has  litteras  scripsi  in  Pom- 
ptino,  quum  ad  villam  M.  Aemilii  Philemonis  de- 
vertissem,  ex  qua  iam  audieram  fremitum  clientium 
meorum,  quos  quidem  tu  mihi  conciliasti;  nam  Ulu- 
bris  honoris  mei  causa  vim  maximam  ranunculo- 
rum  se  commosse  constabat.  Cura,  ut  valeas.  vi. 
Id.  ApriL  de  Pomptino. 

4  Epistolam  tuam,  quam  accepi  ab  L.  Arruntio, 
conscidi  innocentem;  nihil  enim  habebat,  quod  non 
vel  in  concione  recte  legi  posset;  sed  et  Arruntius 
ita  te  mandasse  aiebat  et  tu  ascripseras.  Verum 
illud  esto:  nihil  te  ad  me  postea  scripsisse  demiror, 
praesertim  tam  novis  rebus. 

XIX. 

Scr.  Regii  V.  KaL  Sextil.  a.  u.  c.  710. 

CICERO  TREBATIQ  SAL. 

Vide,  quanti  apud  me  sis;  etsi  iure  id  quidem; 
non  enim  te  amore  vinco;  verumtamen,  quod  prae- 

Ep.  19.    etsi . .  quidem,  non  . . .  vinco;  verumtamen  (W.). 
6.  . .  g. :  non  . . .  vinco.    verum  t.  B. 

senti  tibi  prope  subnegaram,  non  tribueram  certe, 
id  absenti  debere  non  potui;  itaque;  ut  primum 
Velia  navigare  coepi,  institui  Topica  Aristotelea 
conscribere  ab  ipsa  urbe  commonitus  amantissima 
tui:  eum  librum  tibi  misi  Regio  scriptum,  quam 
planissime  res  illa  scribi  potuit;  sin  tibi  quaedam 
videbuntur  obscuriora,  cogitare  debebis  nullam  ar- 
tem  -litteris  sine  interprete  et  sine  aliqua  exercita- 
tione  percipi  posse.  Non  longe  abieris:  num  ius 
civile  vestrum  ex  libris  cognosci  potest?  qui  quam- 
quam  plurimi  sunt,  doctorem  tamen  usumque  desi- 
derant:  quamquam  tu,  si  attente  leges,  si  saepius, 
per  te  omnia  consequere  ut  certe  intelligas;  ut  vero 
etiam  ipsi  tibi  loci  proposita  quaestione  occurrant, 
exercitatione  consequere,  in  qua  quidem  nos  te  con- 
tinebimus,  si  et  salvi  redierimus  et  salva  ista  ofFen- 
derimus.    v.  Kal.  Sextil.  Regio. 

XX. 

Scr.  Veliae  XIII.  Kal.  Sextiles  a.  u.  c.  710. 

CICERO  TREBATIO  SAL. 

Amabilior  mihi  Velia  fuit,  quod  te  ab  ea  sensi  1 
amari;  sed  quid  ego  dicam  te,  quem  quis  non  amat? 
Rufio,  medius  fidius,  tuus  ita  desiderabatur,  ut  si 
esset  unus  e  nobis;  sed  te  ego  non  reprehendo, 
qui  illum  ad  aedificationem  tuam  traduxeris;  quam- 
quam  enim  Velia  non  est  vilior  quam  Lupercal, 
tamen  istuc  malo  quam  haec  omnia.  Tu,  si  me 
audies,  quem  soles,  has  paternas  possessiones  tene- 
bis  —  nescio  quid  enim  Velienses  verebantur  — , 
neque  Heletem,  nobilem  amnem,  relinques  nec  Pa- 
pirianam   domum  deseres:    quamquam   illa  quidem 


Ep.  19.  conseqiiere  ut  (W.).  c,  ut  vulgo.  Ep.  20,  1. 
Heletem  (V.  ex  Epp.  ad  Atticum  XVI,  7,  6  et  ex  Strabone). 
Hdletem  MB. 

habet  lotum,  a  quo  etiam  advenae  teneri  solent  — 

2  quem  tamen  si  excideris,  multum  prospexeris  — ;  sed 
in  primis  opportunum  videtur,  his  praesertim  tem- 
poribus,  habere  perfugium  primum  eorum  urbem, 
quibus  carus  sis,  deinde  tuam  domum  tuosque  agros^ 
eaque  remoto,  salubri,  amoeno  loco;  idque  etiam 
mea  interesse,  mi  Trebati,  arbitror.  Sed  valebis 
meaque  negotia  videbis  meque  dis  iuvantibus  ante 

3  brumam  exspectabis.  Ego  a  Sex.  Fadio,  Niconis 
discipulo,  librum  abstuli  Nixcovog  tcsqI  7toXvg)ay£ag: 
0  medicum  suavem  meque  docilem  ad  hanc  disci- 
plinam!  sed  Bassus  noster  me  de  hoc  libro  celavit; 
te  quidem  non  videtur.  Ventus  increbrescit.  Cura, 
ut  valeas.    xiii.  Kal.  Sextil.  Velia. 

XXI. 

Scr.  in  Tusculano  mense  Maio  aut  lunio  a.  u.  c.  710. 

CICERO  TREBATIO  SAL. 

Silii  causam  te  docui:  is  postea  fuit  apud  me. 
Quum  ei  dicerem  tibi  videri  sponsionem  illam  nos 
sine  periculo  facere  posse,  si  bonorum  Tvrpiliae 
possEssiONEM  Q.  Caepio  praetor  ex  edicto  svo 
MiHi  DEDIT,  negare  aiebat  Servium  tabulas  testa- 
menti  esse  eas^  quas  instituisset  is^  qui  factionem 
testamenti  non  habuerit;  hoc  idem  Offilium  dicere; 
tecum  se  locutum  negabat  meque  rogavit,  ut  se  et 
causam  suam  tibi  commendarem.  Nec  vir  melior, 
mi  Testa,  nec  mihi  amicior  P.  Silio  quisquam  est, 
te  tamen  excepto:  gratissimum  mihi  igitur  feceris, 
si  ad  eum  ultro  veneris  eique  poUicitus  eris,  sed, 
si  me  amas,  quam  primum:  hoc  te  vehementer 
etiam  atque  etiam  rogo. 

Ep.  21.    Ofilium  (edd.  vett.)? 

XXII. 

Scr.  anno  incerto. 

CICERO  TREBATIO  SAL. 

Hluseras  heri  inter  scyphos,  quod  dixeram  con- 
troYersiam  esse,  possetne  heres,  quod  furtum  antea 
factum  esset,  furti  recte  agere.  Itaque,  etsi  domum 
bene  potus  seroque  redieram,  tamen  id  caput,  ubi 
haec  controversia  est,  notavi  et  descriptum  tibi  misi, 
ut  scires  id,  quod  tu  neminem  sensisse  dicebas,  Sex. 
Aelium,  M\  Manilium,  M.  Brutum  sensisse:  ego 
tamen  Scaevolae  et  Testae  assentior. 

XXIIL 

Scr,  Romae  (ante  TuUiae  obitum  et  post  initium  belli 
civilis,  fortasse  a.  u.  c.  708). 

M.  CICERO  S.  D.  M.  FADIO  GALLO. 

Tantum  quod  ex  Arpinati  veneram,  quum  mihi  i 
a  te  litterae  redditae  sunt,  ab  eodemque  accepi 
Avianii  litteras,  in  quibus  hoc  inerat  liberalissimum, 
nomina  se  facturum,  quum  venisset,  qua  ego  vel- 
lem  die.  Fac,  quaeso,qui  ego  sum,  esse  te:  estne 
aut  tui  pudoris  aut  nostri  primum  rogare  de  die, 
deinde  plus  annua  postulare?  sed  essent,  mi  Galle, 
omnia  facilia,  si  et  ea  mercatus  esses,  quae  ego 
desiderabam,  et  ad  eam  summam,  quam  volueram; 
ac  tamen  ista  ipsa,  quae  te  emisse  scribis,  non  so- 
lum  rata  mihi  erunt,  sed  etiam  grata;  plane  enim 
inteUigo  te  non  modo  studio,  sed  etiam  amore 
usum,  quae  te  delectarint,  hominem,  ut  ego  semper 
iudicavi,  in  omni  iudicio  elegantissimum,  quae  me 
digna  putaris,  coemisse.  Sed  velim  maneat  Dama-  2 
sippus  in  sententia;  prorsus  enim  ex  istis  emptio- 
nibus  nullam  desidero;  tu  autem  ignarus  instituti 
mei,   quanti  ego  genus  omnino  signorum  omnium 

non  aestimo,  tanti  ista  quattuor  aut  quinque  sump- 
sisti.  Bacchas  istas  cum  Musis  Metelli  comparas: 
quid  simile?  primum  ipsas  ego  Musas  numquam 
tanti  putassem,  atque  id  fecissem  Musis  omnibus 
approbantibus,  sed  tamen  f  erant  aptum  bibliothe- 
cae  studiisque  nostris  congruens;  Bacchis  vero  ubi 
est  apud  me  locus?  „At  pulchellae  sunt."  NotI 
optime  et  saepe  vidi:  nominatim  tibi  signa  mihi 
nota  mandassem,  si  probassem;  ea  enim  signa  ego 
emere  soleo,  quae  ad  similitudinem  gymnasiorum 
exornent  mihi  in  palaestra  locum.  Martis  vero 
signum  quo  mihi  pacis  auctori?  gaudeo  nuUum  Sa- 
turni  signum  fuisse;  haec  enim  duo  signa  putarem 
mihi  aes  alienum  attulisse.  Mercurii  mallem  ali- 
quod  fuisset:  felicius,  puto,  cum  Avianio  transigere 

3  possemus.  Quod  tibi  destinaras  trapezophorum,  si 
te  delectat,  habebis;  sin  autem  sententiam  mutasti, 
ego  habebo  scilicet.  Ista  quidem  summa  ne  ego 
multo  libentius  emerim  deversorium  Tarracinae,  ne 
semper  hospiti  molestus  sim.  Omnino  liberti  mei 
video  esse  culpam,  cui  plane  res  certas  mandaram, 
itemque  lunii,  quem  puto  tibi  notum  esse  Avianii 
familiarem.  Exedria  quaedam  mihi  nova  sunt  in- 
stituta  in  porticula  Tusculani:  ea  volebam  tabellis 
ornare;  etenim,  si  quid  generis  istiusmodi  me  de- 
lectat,  pictura  delectat.  Sed  tamen,  si  ista  mihi 
sunt  habenda,  certiorem  velim  me  facias,  ubi  sint, 
quando  arcessantur,  quo  genere  vecturae;  si  enim 
Damasippus  in  sententia  non  manebit,  aliquem  Pseu- 

4  dodamasippum  vel  cum  iactura  reperiemus.  Quod 
ad  me  de  domo  scribis  iterum,  iam  id  ego  pro- 
ficiscens  mandaram  meae  TuUiae;  ea  enim  ipsa  hora 
acceperam   tuas    htteras;    egeram   etiam    cum   tuo 

Ep.  23,  2.  t  erant  aptum  h.  (W.).  erant  ornamentum 
aptum  b,  (W. ;  erant  a.  b.  ornam.  Kayser.)  aut  erai  a.  b. 
(edd.  vett.,  B).  3.  trapezophorum  (W.).  trapezephorum  MB. 
—  Exedria  (W.).    Exhadria  M.    Exhedria  vulgo. 

Nicia;  quod  is  utitur,  ut  scis,  familiariter  Cassio. 
Ut  redii  autem^  priusquam  tuas  legi  has  proximas 
litteraS;  quaesivi  de  mea  TuUia,  quid  egisset:  per 
Liciniam  se  egisse  dicebat  —  sed  opinor  Cassiuni 
uti  non  ita  multum  sorore  — ;  eam  porro  negare 
se  audere,  quum  vir  abesset  —  est  enim  profectus 
in  Hispaniam  f  Dexius  — ,  illo  et  absente  et  in- 
sciente  migrare.  Est  mihi  gratissimum  tanti  a  te 
aestimatam  consuetudinem  vitae  victusque  nostri, 
primum  ut  eam  domum  sumeres,  ut  non  modo 
prope  me,  sed  plane  mecum  habitare  posses,  deindo 
ut  migrare  tanto  opere  festines.  Sed  ne  vivam,  si 
tibi  concedo,  ut  eius  rei  tu  cupidior  sis,  quam  ego 
sum:  itaque  omnia  experiar;  video  enim,  quid  mea 
intersit,  quid  utriusque  nostrum.  Si  quid  egero, 
faciam,  ut  scias :  tu  et  ad  omnia  rescribes  et,  quando 
te  exspectem,  facies  me,  si  tibi  videtur,  certiorem. 

XXIV. 

Scr.  in  Tusculano  (ineunte  m.  Oct.?)  a.  u.  c.  709. 

M,  CICERO  S.  D.  M.  FADIO  GALLO. 

Amoris  quidem  tui,  quoquo  me  verti,  vestigia,  1 
vel  proxime  de  Tigellio;  sensi  enim  ex  litteris  tuis 
valde  te  laborasse:  amo  igitur  voluntatem.  Sed 
pauca  de  re.  Cipius,  opinor,  olim:  „non  omnibus 
dormio":  sic  ego  non  omnibus,  mi  Galle,  servio; 
etsi  quae  est  haec  servitus?  olim,  quum  regnare 
existimabamur,  non  tam  ab  ullis,  quam  hoc  tempore 
observor  a  familiarissimis  Caesaris  omnibus  praeter 
istum:  id  ego  in  lucris  pono,  non  ferre  hominem 
pestilentiorem  patria  sua;  eumque  addictum  iam  f 
tum  puto  esse  Calvi  Licinii  Hipponacteo  praeconio. 
At   vide,   quid  suscenseat:   Phameae  causam  rece-  2 

Ep.  23,  4.     videtur  (M.).     videbitur  N.,  B.     Ep.  24,  1. 
iani  t  tum  (W.).    iam  dudum  (L.)  ? 

peram,  ipsius  quidem  causa;  erat  enim  mihi  sane 
familiaris:  is  ad  me  venit  dixitque  iudicem  sibi 
operam  dare  constituisse  eo  ipso  die,  quo  de  P. 
Sestio  in  consilium  iri  necesse  erat;  respondi  nullo 
modo  me  facere  posse;  quem  vellet  alium  diem  si 
sumpsisset,  me  ei  non  defuturum;  ille  autem,  qui 
sciret  se  nepotem  bellum  tibicinem  liabere  et  sat 
bonum  unctorem,  discessit  a  me^  ut  mihi  videbatur, 
iratior.  Habes  ^Sardos  venales^  alium  alio  nequio- 
rem";  cognosti  meam  causam  et  istius  salaconis 
iniquitatem.  Catonem  tuum  mihi  mitte;  cupio  enim 
legere:  me  adhuc  non  legisse  turpe  utrique  no- 
strum  est. 


XXV. 

Scr.  in  Tuscnlano  (ineunte  m.  Octobri?)  a.  u.  c.  709. 

M,  CICERO  S.  D.  M.  FADIO  GALLO. 

1  Quod  epistolam  conscissam  doles,  noli  laboraie, 
salva  est:  domo  petes,  quum  libebit.  Quod  autem 
me  mones,  valde  gratum  est,  idque  ut  semper  fa- 
cias  rogo;  videris  enim  mihi  vereri,  f  nisi  istum 
habuerimus,  rideamus  yUcota  CaQSdviov,  Sed  heus 
tu,  manum  de  tabula;  magister  adest  citius,  quam 

2  putaramus;  vereor,  ne  in  catonium  Catoninos.  Mi 
Galle,  cave  putes  quidquam  melius  quam  epistolae 
tuae  paiiem  ab  eo  loco:  „cetera  labuntur".  Se- 
creto  hoc  audi,  tecum  habeto,  ne  Apellae  quidem, 
liberto  tuo,  dixeris:  praeter  duo  nos  loquitur  isto 
modo  nemo;  bene  malene,  videro,  sed,  quidquid 
est,   nostrum   est.      Urge    igitur   nec   transversuni 


Ep.  24,  2.  „Sardo8  . .,  . .  nequioi'em''  (W.).  S.  . .,  . .  ne- 
quiorem  vulgo.  Ep.  25,  1.  vereri,  f  nisi  i.  habmrimus 
(M.,  W.).  V.,  ne,  nisi  i.  placatum  h.  (W.)  aut  v.,  ne,  si  i. 
iratum  (vel  inimicum)  hah.  (W.).  v.,  ne,  si  i.  infestum  hab. 
U.  —  catonium  (W.).    catomum  M.    Catonium  B. 

ungnem;  quod  aiunt;  a  stilo;  is  enim  est  dicendi 
opifex;  atque  equidem  aliquantum  iam  etiam  noctis 
assumo. 

XXVL 

8cr.  in  Tusculano  a.  n.  c.  697. 

CICERO  S.  D.  GALLO. 

Quum  decimum  iam  diem  graviter  ex  intestinis  l 
laborarem  neque  iis,  qui  mea  opera  uti  volebant, 
me  probarem  non  valere,  quia  febrim  non  haberem, 
fugi  in  Tusculanum,  quum  quidem  biduum  ita  ieiu- 
nus  fuissem,  ut  ne  aquam  quidem  gustarem:  itaque 
confectus  languore  et  fame  magis  tuum  officium 
desideravi,  quam  a  te  requiri  putavi  meum.  Ego 
autem  quum  omnes  morbos  reformido,  tum  in  quo 
Epicurum  tuum  Stoici  male  accipiunt,  quia  dicat 
atQayyovQiTccc  xccl  dvasvtSQixci  ndd-ri  sibi  molesta 
esse,  quorum  alterum  morbum  edacitatis  esse  pu- 
tant,  alterum  etiam  turpioris  intemperantiae.  Sane 
dvCEvtBQiav  pertimueram;  sed  visa  est  mihi  vel 
loci  mutatio  vel  animi  etiam  relaxatio  vel  ipsa  for- 
tasse  iam  senescentis  morbi  remissio  profuisse.  Ac  2 
tamen,  ne  mirere,  unde  hoc  acciderit  quomodove 
commiserim,  lex  sumptuaria,  quae  videtur  kitotrita 
attulisse,  ea  mihi  fraudi  fuit.  Nam,  dum  volunt 
isti  lauti  terra  nata,  quae  lege  excepta  sunt,  in 
honorem  adducere,  fungos,  heluellas,  herbas  omnes 
ita  condiunt,  ut  nihil  possit  esse  suavius:  in  eas 
quum  incidissem  in  coena  augurali  apud  Lentulum, 
tanta  me  StdQQOia  arripuit,  ut  hodie  primum  vi- 
deatur  coepisse  consistere.  Ita  ego,  qui  me  ostreis 
et  muraenis  facile  abstinebam,  a  beta  et  a  malva 
deceptus  sum;  posthac  igitur  erimus  cautiores.  Tu 
tamen,  quum  audisses  ab  Anicio  —  vidit  enim  me 
nauseantem  — ,  non  modo  mittendi  causam  iustam 
habuisti,  sed  etiam  visendi:  ego  hic  cogito  commo- 

rari,  quoad  me  reficiani;  nam  et  vires  et  corpus 
amisi;  sed,  si  morbum  depulero,  facile,  ut  spero, 
illa  revocabo. 

XXVIL 

Scr.  Romae  a.  u.  c.  708. 

t  M.  CICERO  S.  D.  GALLO. 

,  1  Miror,  cur  me  accuses,  quum  tibi  id  facere  non 
liceat;  quod  si  liceret,  tamen  non  debebas.  ;,Ego 
enim  te"  inqiiis,  ,,in  consulatu  observaram",  et  ais 
fore,  ut  te  Caesar  restituat.  Multa  tu  quidem  dicis, 
sed  tibi  nemo  credit.  Tribunatum  plebei  dicis  te 
mea  causa  petisse:  utinam  semper  esses  tribunus! 
intercessorem  non  quaereres.  Negas  me  audere,  quod 
sentiam,  dicere:  quasi  tibi,  quum  impudenter  me  ro- 
2  gares,  parum  fortiter  responderim.  Haec  tibi  scripsi, 
ut  isto  ipso  in  genere,  in  quo  aliquid  posse  vis,  te 
nihil  esse  cognosceres.  Quod  si  humaniter  mecum 
questus  esses,  libenter  tibi  me  et  facile  purgassem; 
non  enim  ingrata  mihi  sunt,  quae  fecisti,  sed,  quae 
scripsisti,  molesta.  Me  autem,  propter  quem  ceteri 
liberi  sunt,  tibi  liberum  non  visum  demiror;  nam, 
si  falsa  fuerunt,  quae  tu  ad  me,  ut  ais,  detulisti, 
quid  tibi  ego  debeo?  si  vera,  tu  es  optimus  testis, 
quid  mihi  populus  Romanus  debeat. 

XXVIII. 

Scr.  Romae  (post  VII.  K.  Sextil.)  a.  u.  c.  708. 

[M.]  CICERO  S.  D.  CURIO. 

1        Memini,  quum  mihi  desipere  videbare,  quod  cum 
istis  potius  viveres  quam  nobiscum;  erat  enim  multo 

Ep.  27.  t  M.  CICEBO  S.  B.  QALLO  (M.,  W.).  M. 
CICEMO  8.  B.  T.  FADIO  GALLO  (Pighius)  aut  CL 
CERO  8.  B.  QALLO  (B.).  1.  Uceat,  quod  (W.)?  —  „Ego 
e.  te*' ,  inquis,  „in  (L.).    „ego  e.  te  in  vulgo. 

domicilium  liuius  urbis,  quum  quidem  haec  urbs 
/wiY,  aptius  humanitati  et  suavitati  tuae  quam  tota 
Pelopoimesus,  nedum  Patrae:  nunc  contra  et  vi- 
disse  mihi  multum  videris,  quum  prope  desperatis 
his  rebus  te  in  Graeciam  contulisti,  et  hoc  tempore 
non  solum  sapiens,  qui  hinc  absis,  sed  etiam  bea- 
tos;  quamquam  quis^  qui  aliquid  sapiat,  nunc  esse 
beatus  potest?  Sed,  quod  tu,  cui  licebat,  pedibus  2 
es  consecutus,  ut  ibi  esses,  „ubi  nec  Pelopidarum" 
—  nosti  cetera  — ,  nos  idem  proi^emodum  conse- 
qnimur  alia  ratione;  quum  enim  salutationi  nos  de- 
dimus  amicorum,  quae  fit  hoc  etiam  frequentius, 
quam  solebat,  quod  quasi  avem  albam  videntur  bene 
sentientem  civem  videre,  abdo  me  in  bibliothecam. 
Itaqua  opera  efficio  tanta,  quanta  fortasse  tu  sen- 
tie»;  intellexi  enim  ex  tuo  sermone  quodam,  quum 
meam  maestitiam  et  desperationem  accusares  domi 
tnae,  discere  te  ex  meis  libris  animum  meum  desi- 
derare;  sed  mehercule  et  tum  rem  publicam  luge-  3 
bam^  quae  non  solum  siiis  crga  me,  sed  etiam  meis 
erga  se  beneficiis  erat  mihi  vita  mea  carior,  et  hoc 
tempore,  quamquam  me  non  ratio  solum  consolatur, 
quae  plurimum  debet  valere,  sed  etiam  dies,  quae 
stultis  quoque  mederi  solet,  tamen  doleo  ita  rem 
communem  esse  dilaj^sam,  ut  ne  spes  quidem  me- 
lius  aliquando  fore  relinquatur.  Nec  vero  nunc 
quidem  culpa  in  eo  est,  in  cuius  potestate  omnia 
sunt  —  nisi  forte  id  ipsum  esse  non  debuit  — , 
sed  alia  casu,  alia  etiam  nostra  culpa  sic  accide- 
runt,  ut  de  praeteritis  non  sit  querendum.  Reli- 
quam  spem  nuUam  video;  quare  ad  prima  redeo: 
sapienter  haec  reliquisti,  si  consilio,  feliciter,  si  casu. 


Ep.  28,  1.    wrhs  fuit,  aptius  (W.).     u.,  a.  M.,  vulgo. 
8.  mihi  vita  mea  carior  (W.).    m.  c.  M.    m.  vita  c.  Kleyn.,  B. 

XXIX. 

Scr.  Patris  a.  d.  IIII.  Kal.  Nov.  a.  u.  c.  709. 

CURIUS  [M.]  CICERONI  SUO  SAL. 

1  S.  V.  b.  e.;  sum  enim  xqtjosc  (ilv  tuus,  KtrjasL  Sh 
Attici  nostri;  ergo  fructus  est  tuus,  mancipium  illius, 
quod  quidem  si  inter  senes  coemptionales  venale 
proscripserit,  egerit  non  multum.  At  illa  nostra 
praedicatio  quanti  est,  nos,  quod  simus,  quod  ha- 
beamus,  quod  homines  existimemur,  id  omne  abs 
te  habere!  Quare,  Cicero  mi,  persevera  constanter 
nos  conservare  et  Sulpicii  successori  nos  de  meliore 
nota  commenda,  quo  facilius  tui  praeceptis  obtem- 
perare   [possimus]  teque  ad  ver  libentes  videre  et 

2  nostra  refigere  deportareque  tuto  possimus.  Sed, 
amice  magne,  noli  hanc  epistolam  Attico  ostendere: 
sine  eum  errare  et  putare  me  virum  bonum  esse 
nec  solere  duo  parietes  de  eadem  fidelia  dealbare. 
Ergo,  patrone  mi,  bene  vale  Tironemque  meum 
saluta  nostris  verbis.     D.  a.  d.  iiii.  K.  Nov. 

XXX. 

6cr.  Romae  ineunte  mense  lanuario  a.  n.  c.  710. 

CICERO  CURIO  S.  D. 

1  Ego  vero  iam  te  nec  hortor  nec  rogo,  ut  do- 
mum  redeas;  quin  hinc  ipse  evolare  cupio  et  aliquo 
pervenire,  „ubi  nec  Pelopidarum  nomen  nec  facta 
audiam".  Incredibile  est,  quam  turpiter  mihi  fa- 
cere  videar,  qui  his  rebus  intersim:  ne  tu  videris 
multo  ante  providisse,  quid  impenderet,  tum,  quum 
hinc  profugisti.  Quamquam  haec  etiam  auditu 
acerba  sunt,  tamen  audire  tolerabilius  est  quam  vi- 
dere.    In  campo  certe  non  fuisti,  quum  hora  secunda 

Ep.  29,  1.    &.  e,  (W.).    h.  MB.     Ep.  30,  1.   impmderet, 
tum  (W.).    inpenderet  tum  vulgo. 


:>•> 

comitiis  quaestoriis  institutis  sella  Q.  Maximi^  quem 
illi  consulem  esse  dicebant,  posita  est,  quo  mortuo 
nuntiato  sella  ablata  est,  ille  autem,  qui  comitiis 
tributis  esset  auspicatus,  centuriata  habuit,  consulem 
hora  septima  renuntiavit,  qui  usque  ad  Kalendas 
lan.  esset,  quae  erant  futurae  mane  postridie:  ita 
Ganinio  consule  scito  neminem  prandisse;  nihil  ta- 
men  eo  consule  mali  factum  est;  fuit  enim  mirifica 
vigilantia,  qui  suo  toto  consulatu  somnum  non  vi- 
derit.  Haec  tibi  ridicula  videntur;  non  enim  ades;  2 
qnae  si  videres,  lacrimas  non  teneres.  Quid;  si  ce- 
tera  scribam?  sunt  enim  innumerabilia  generis  eius- 
dem^  quae  quidem  ego  non  ferrem,  nisi  me  in  phi- 
losopliiae  portum  contulissem  et  nisi  haberem  socium 
studiorum  meorum  Atticum  nostrum;  cuius  quoniam 
proprium  te  esse  scribis  mancipio  et  nexo,  meum 
autem  usu  et  fructu,  contentus  isto  sum;  id  enim 
est  cuiusque  proprium,  quo  quisque  fruitur  atque 
utitur.  Sed  haec  alias  pluribus.  Acilius,  qui  in  3 
Graeciam  cum  legionibus  missus  est,  maximo  meo 
beneficio  est  —  bis  enim  est  a  me  iudicio  capitis 
rebus  salvis  defensus  — ,  et  est  homo  non  ingratus 
meque  vehementer  observat:  ad  eum  de  te  diligen- 
tissime  scripsi  eamque  epistolam  cum  hac  epistola 
coniunxi,  quam  ille  quomodo  acceperit  et  quid  tibi 
poUicitus  sit,  velim  ad  me  scribas. 

XXXI. 

8cr.  Romae  mense  Februario  a.  u.  c.  710. 

CICERO  CURIO  S.  D. 

Facile   perspexi   ex  tuis   litteris,   quod   semper  i 
studui^  et  me  a  te  plurimi  fieri   et   te   intelligere, 

Ep.  80,  1.  posita  est  (W.).  p,  esset  M.,  vulgo.  3.  mis- 
8U8  est,  usm  maximo  (W.)?  an  m,  e.,  max.  meo  ben,  usm 
^  (Bleyn.)?  —  est  —  feis  . . .  defensus  —,  et  (W.).  est; 
W»  . . .  aef.,  et  B.  —  hac  epistola  (M.).    h.  [ep.]  edd.  vett.,  B. 

quam  mihi  carus  esses;  quod  quoniam  uterque  no- 
strum  consecutus  est,  reliquum  est,  ut  officiis  certe- 
mus  inter  nos,  quibus  aequo  animo  vel  vincam  te 
vel  vincar  abs  te.  Acilio  non  fuisse  necesse  meas 
2  dari  litteras  facile  patior;  Sulpicii  tibi  operam  in- 
telligo  ex  tuis  litteris  non  multum  opus  fuisse  pro- 
pter  tuas  res  ita  contractas,  ut,  quemadmodum  scri- 
bis,  nec  caput  nec  pedes:  equidem  vellem,  uti  pedes 
haberent,  ut  aliquando  redires;  vides  enim  exaruisse 
iam  veterem  urbanitatem,  ut  Pomponius  noster  suo 
iure  possit  dicere:  „nisi  nos  pauci  retineamus  glo- 
riam  antiquam  Atticam^':  ergo  is  tibi,  nos  ei  suc- 
cedimus.  Veni  igitur,  quaeso,  ne  tamen  semen  ur- 
banitatis  una  cum  re  publica  intereat. 

XXXII. 

Scr.  anno  incerto  (in  Cilicia  a.  703?) 

[M.]  CICEEO  S.  D.  VOLUMNIO. 

1  Quod  sine  praenomine  familiariter,  ut  debebas, 
ad  me  epistolam  misisti,  primum  addubitavi,  num 
a  Volumnio  senatore  esset,  quocum  mihi  est  magnus 
usus;  deinde  svtQccjtBXCa  litterarum  fecit,  ut  intelli- 
gerem  tuas  esse;  quibus  in  litteris  omnia  mihi  per- 
iucunda  fuerunt  praeter  illud,  quod  parum  diligenter 
possessio  salinarum  mearum  a  te  procuratore  de- 
fenditur;  ais  emm,  ut  ego  discesserim,  omnia  om- 
nium  dicta,  in  iis  etiam  Sestiana,  in  me  conferri. 
Quid?  tuidpateris?  non  we  defendis?  nonresistis? 
Equidem  sperabam  ita  notata  me  reliquisse  genera 
dictorum  meorum,  ut  cognosci  sua  sponte  possent; 

2  sed,  quoniam  tanta  faex  est  in  urbe,  ut  nihil  tam 
sit  ccxv^rjQOVj  quod  non  alicui  venustum  esse  vi- 
deatur,  pugna,  si  me  amas,  nisi  acuta  ayL^pi^oUa^ 
nisi   elegans   vjrap/SoA^,   nisi  naQayQa^fia  bellum, 

Ep.  32,  1.    in  iis  (W.).    in  his  M.,  vulgo. 

nisi  ridiculam  naQct  nQoadoxiaVj  nisi  cetera,  quae 
8imt  a  me  in  secnndo  libro  de  Oratore  per  An- 
tonii  personam  disputata  de  ridiculis,  ivtB%va  et 
arguta  apparebunt,  ut  sacramento  contendas  mea 
non  esse.  Nam,  de  iudiciis  quod  quereris^  multo 
laboro  minus:  trahantur  per  me  pedibus  omnes  rei; 
sit  yel  Selius  tam  eloquens,  ut  possit  probare  se 
liberum:  non  laboro.  Urbanitatis  possessionem^ 
amabo,  quibusvis  interdictis  defendamus;  in  qua  te 
unum  metuo,  contemno  ceteros.  Derideri  te  putas: 
nunc  demum  intelligo  te  sapere.  Sed  mehercules  3 
extra  iocum  valde  mihi  tuae  litterae  facetae  ele- 
gantesque  yisae  sunt.  Illa^  quamvis  ridicula  essent^ 
sicut  erant,  mihi  tamen  risum  non  moverunt;  cupio 
enim  nostrum  illum  amicum  in  tribunatu  quam  plu- 
rimum  habere  gravitatis,  \Aqkie  quum  ipsius  causa 

—  est  mihi^  ut  scis,  in  amoribus  — ,  tum  meher- 
cule  etiam  rei  publicae,  quam  quidem,  quamvis  in 
me  ingrata  sit,  amare  non  desinam.  Tu,  mi  Vo- 
lunmi,  quoniam  et  instituisti  et  mihi  vides  esse 
gratum,  scribe  ad  me  quam  saepissime  de  rebus 
urbanis,  de  re  publica:  iucundus  est  mihi  sermo 
litterarum  tuarum.  Praeterea  Dolabellam,  quem  ego 
perspicio  et  iudico  cupidissimum  esse  atque  aman- 
tissimum  mei,  cohortare  et  confimia  et  redde  plane 
meum,  non  mehercule,  quo  quidquam  desit;  sed, 
quia  valde  ei  cupio,  non  videor  nimium  laborare. 

KXXIII. 

Scr.  Romae  (post  Vll.  Kal.  Sext.)  a.  u.  c.  708. 

[M.]  CICERO  S.  D.  VOLUMNIO. 

Quod  declamationibus  nostris  cares,  damni  nihil  i 
facis;  quod  Hirtio  invideres,  nisi  eum  amares,  non 

Ep.  32,  2.  per  Antonii  personam  (M.).    [p.  A.  p.]  Sch.,  B. 

—  te  putas:  nunc  (W.).    te  p.?  n.  vulgo.    3.  meum,  non  . . 
desit;  sedj  quia  (W.).    m.:  non  ...  d.,  sed  q.  vulgo. 

Cioeronis  epist.  L  15 

erat  causa  invidendi,  nisi  forte  ipsius  eloquentiae 
magis  quam,  quod  me  audiret,  invideres;  nos  enim 
plane,  mi  suavissime  Volumni,  aut  nihil  sumus  aut 
nobis  quidem  ipsis  displicemus  gregalibus  illis,  qui- 
bus  te  plaudente  vigebamus,  amissis,  ut  etiam,  si 
quando  aliquid  dignum  nostro  nomine  emisimus, 
ingemescamus,  quod  haec  ,,pinnigero,  non  armigero 
in  corpore  tela  exerceantur^',  ut  ait  Philoctetes  apud 
2  Attium,  ^abiecta  gloria".  Sed  tamen  omnia  mihi 
erunt,  si  tu  veneris,  hilariora;  quamquam  venies, 
ut  ipse  intelligis,  in  maximarum  quasi  concursum 
occupationum,  quas  si,  ut  volumus,  exceperimus, 
ego  vero  multam  salutem  et  foro  dicam  et  curiae 
vivamque  tecum  multum  et  cum  communibus  no- 
stris  amatoribus;  nam  et  Cassius  tuus  et  Dolabella 
noster  —  vel  potius  uterque  noster  —  studiis  iis- 
dem  tenentur  et  meis  aequissimis  utuntur  auribus. 
Opus  est  huc  limatulo  et  polito  tuo  iudicio  et  illis 
interioribus  litteris  [meis],  quibus  saepe  verecundio- 
rem  me  in  loquendo  facis ;  mihi  enim  iudicatum  est, 
si  modo  hoc  Caesar  aut  patietur  aut  volet,  depo- 
nere  illam  iam  personam,  in  qua  me  saepe  illi  ipsi 
probavi,  ac  me  totum  in  litteras  abdere  tecumque 
et  cum  ceteris  earum  studiosis  honestissimo  otio 
perfrui.  Tu  vellem  ne  veritus  esses,  ne  f  pluribus 
legerem  tuas  litteras,  si  mihi,  quemadmodum  scri- 
bis,  longiores  forte  misisses,  ac  velim  posthac  sic 
statuas,  tuas  mihi  litteras  longissimas  quasque  gra- 
tissimas  fore.  • 


Ep.  33,  1.  quod  yjkaec  pinnigero  (W.)?  q.  haec  „p, 
vulgo.  —  Attium  (W.).  Acdtm  MB.  2.  litteris  tuis,  qui- 
bus  (W.)  9  —  ne  perinvitus  (cd.  Vaticanus)  aut  ne  per  libra' 
rios  (Or.). 

Scr.  Romae  mense  Maio  (post  IX  Eal.  lun.)  a.  u.  c.  703. 

CAELIUS  CICERONI  SAL. 

Quod  tibi  discedens  pollicitus  sum  me  omnes  1 
res  urbanas  diligentissime  tibi  perscripturum^  data 
opera  paravi,  qui  sic  omnia  persequeretur,  ut  ve- 
rear^  ne  tibi  nimium  arguta  haec  sedulitas  videatur. 
Tametsi  tu  scio  quam  sis  curiosus  et  quam  omni- 
buB  peregrinantibus  gratum  sit  minimarum  quoque 
rerum,  quae  domi  gerantur,  fieri  certiores,  tamen 
in  hoc  te  deprecor,  ne  meum  hoc  officium  arro- 
gantiae  condemnes,  quod  hunc  laborem  alteri  de- 
legavi;  non  quin  mihi  suavissimum  sit  et  occupato 
et  ad  litteras  scribendas,  ut  tu  nosti,  pigerrimo 
tuae  memoriae  dare  operam,  sed  ipsum  volumen, 
qaod  tibi  misi,  facile,  ut  ego  arbitror,  me  excusat. 
Nescio  cuius  otii  esset  non  modo  perscribere  haec, 
sed  omnino  animadvertere;  omnia  enim  sunt  ibi 
senatus  consulta  edicta,  fabulae  rumores ;  quod 
exemplum  si  forte  minus  te  delectarit,  ne  molestiam 

Ep.  1,  1.    discedenti  (W.)?  —  delegavi,  non  quin  (W.). 
d,:  non  q»  B. 

tibi  cum  impensa  mea  exhibeam,  fac  me  certiorem. 

2  Si  quid  in  re  publica  maius  actum  erit,  quod  isti 
operarii  minus  commode  persequi  possint,  et  quem- 
admodum  actum  sit  et  quae  existimatio  secuta 
quaeque  de  eo  spes  sit,  diligenter  tibi  ipsi  perscri- 
bemus.  Ut  nunc  est,  nuUa  magno  opere  exspectatio 
est:  nam  et  illi  rumores  de  comitiis  Transpadano- 
rum  Cumarum  tenus  caluerunt,  Romam  quum  ve- 
nissem,  ne  tenuissimam  quidem  auditionem  de  ea 
re  accepi;  praeterea  Marcellus,  quod  adhuc  nihil 
rettulit  de  successione  provinciarum  Galliarum  et 
in  Kalendas  lunias,  ut  mihi  ipse  dixit,  eam  distulit 
relationem,  sane  quam  eos  sermones  f  expressit, 
qui  de  eo  tum  fuerant,  quum  Romae  nos  essemus. 

3  Tu  si  Pompeium,  ut  volebas,  oflfendisti,  qui  tibi 
visus  sit  et  quam  orationem  habuerit  tecum  quam- 
que  ostenderit  voluntatem  —  solet  enim  aliud  sen- 
tire  et  loqui  neque  tantum  valere  ingenio,  ut  non 

4  appareat,  quid  cupiat  — ,  fac  mihi  perscribas.  Quod 
ad  Caesarem,  crebri  et  non  belli  de  eo  rumores, 
sed  susurratores  dumtaxat,  veniunt:  alius  equitem 
perdidisse,  quod,  opinor,  certe  fictum  est;  alius 
septimam  legionem  vapulasse,  ipsum  apud  Bello- 
vacos  circumsederi  interclusum  ab  reliquo  exercitu: 
neque  adhuc  certi  quidquam  est,  neque  haec  in- 
certa  tamen  vulgo  iactantur,  sed  inter  paucos,  quos 
tu  nosti,  palam  secreto  narrantur;  at  Domitius, 
quum  manus  ad  os  apposuit.  Te  a.  d.  viiii.  Kal. 
lunias  subrostrani  —  quod  illorum  capiti  sit!  — 
dissiparant  perisse:  urbe  ac  foro  toto  maximus  ru- 
mor  fuit  te  a  Q.  Pompeio  in  itinere  occisum.    Ego, 

Ep.  1,  2.  tibi  ipsi  perscrihemus  (Pluygers).  t.  p.  vulgo. 
—  cdlmruntj  Bomam  ...  accepi;  praetei-ea  (W.).  cal.;  B. 
. . .  accepi.  Pr.  vulgo.  —  f  expressit  (W.).  repressit  (L.) 
aut  pressit  (Or.).  [exjpressit  B.  —  essemus  una,  Tu  (Kay- 
ser)?  4.  qtwd  attinet  ad  Caeswrein  (W.)?  —  quod  ipsorum 
capiti  (W.)7    . 

qui  scirem  Q.  Pompeiuiu  Baulis  f  embaeueticam 
£Acere  et  usque  eo^  ut  ego  misererer  eius,  esurire, 
jLon  som  commotus  et^  lioc  meudacio,  si  qua  peri- 
cala  tibi  impeudereut,  ut  defuugeremur,  optavi. 
nancns  quidem  tuus  Raveuuae  est,  et  maguo  cou- 
giaiio  donatus  a  Caesare  nec  beatus  nec  bene  in- 
fltractos  est.    Tui  politici  libri  omuibus  vigeut. 

II. 

8cr.  Romae  mense  lunio  a.  u.  o.  708. 

CAELIUS  CICERONI  SAL. 

Certe,  inquam,  absolutus  est  —  me  praesente  i 
pronuntiatum  est  — ,  et  quidem  ab  omnibus  ordini- 
bus  et  singulis  in  uno  quoque  ordine  sententiis. 
yyltide  modo"  inquis.  Non  mehercules:  nihil  um- 
quam  enim  tam  praeter  opinionem,  tam  quod  vide- 
retur  omnibus  indignum;  accidit;  quin  ego,  quum 
pro  amicitia  validissime  faverem  ei  et  me  iam  ad 
dolendum  praeparassem,  postquam  factum  est^  ob- 
stupui  et  mihi  visus  sum  captus  esse.  Quid  alios 
putes?  clamoribus  scilicet  maximis  iudices  corri- 
puerunt  et  ostenderunt  plane  esse,  quod  ferri  non 
posset;  itaque  relictus  legi  Liciniae  maiore  esse  pe- 
riculo  videtur.  Accessit  huc,  quod  postridie  eius 
absolutionem  in  theatrum  Curionis  Hortensius  in- 
troiit^  puto,  ut  suum  gaudium  gauderemus.    Hic  tibi 

strepituS;  fremitus,  clamor  tonitruum  et  rudentum 

sibilus. 

Hoc  magis  animadversum  est,  quod  intactus  ab 
sibilo  pervenerat  Hortensius  ad  senectutem;  sed 
tum  tam  bene;  ut  in  totam  vitam  cuivis  satis  esset 


Ep.  1,  4.  empeneticam  (Tumebus)?  —  omnihtLS  vigent 
(edd.  vett.).  •fvigena  MB.  Ep.  2,  1.  Idciniae  maiore  (M.). 
Xt,  in  m.  B. 

2  et  poeniteret  eum  iam  vicisse.  De  re  publica  quod 
tibi  scribam,  nihil  habeo:  Marcelli  impetus  resede- 
runt,  non  inertia,  sed,  ut  mihi  videbantur,  consilio. 
De  comitiis  consularibus  incertissima  est  existimatio : 
ego  incidi  in  competitorem  nobilem  et  nobilem  agen- 
tem;  nam  M.  Octavius  Cn.  f.  et  C.  Hirrus  mecum 
petunt.  Hoc  ideo  scripsi,  quod  scio  te  acriter  pro-' 
pter  Hirrum  nuntium  nostrorum  comitiorum  ex- 
spectaturum.  Tu  tamen  simulac  me  designatum 
audieris,  ut  tibi  curae  sit,  quod  ad  pantheras  atti- 
net,  rogo.  Syngrapham  Sittianam  tibi  commendo. 
Commentarium  rerum  urbanarum  primum  dedi  L. 
Castrinio  Paeto,  secundum  ei,  qui  has  litteras  tibi 
dedit. 

m. 

Scr.  Bomae  mense  lunio  a.  a.  c.  703. 

CAELIUS  CICERONI  SAL. 

1  Estne?  vici  et  tibi  saepe,  quod  me  negaras 
discedens  curaturum,  litteras  mitto?  Est,  si  qui- 
dem  perferuntur,  quas  do.  Atque  hoc  ego  eo  diligen- 
tius  factito,  quod,  quum  otiosus  sum,  plane,  ubi 
delectem  otiolum  meum,  non  habeo.  Tu  quum  Ro- 
mae  eras,  hoc  mihi  certum  ac  iucundissimum  va- 
canti  negotium  erat,  tecum  id  otii  tempus  consu- 
mere,  idque  non  mediocriter  desidero,  ut  mihi  non 
modo  ego  solus  esse,  sed  Romae  te  profecto  soli- 
tudo  videatur  facta,  et,  qui,  quae  mea  negligentia 
est,  multos  saepe  dies  ad  te,  quum  hic  eras,  non 
accedebam,  nunc  quotidie  non  esse  te,  ad  quem 
cursitem,  discrucior.  Maxime  vero,  ut  te  dies  noctes- 
que   quaeram,   competitor   Hirrus   curat:    quomodo 

Ep.  2,  2.  videbantwr  (M.).   videbatt^r  B.  —  pettmt  (W.). 
petit  M.,  vulgo.  —  tibi  reddidit  (W.)?    Ep.  3,  1.    ego  eo 
(Busch.).    ego  M.  eo  vulgo.    vid  et  (W.).  v.?  et  vulgo.  — 
curaturum  litteras  (N.).    c.  \iih%\  l.  MB. 

illam  pntas  auguratus  tuum  competitorem  dolere 
et  dissimulare  me  certiorem  quam  se  caudidatum? 
de  quo  ut,  quem  optas^  quam  primum  nuntium  ac- 
cipiaS;  tua  medius  fidius  magis  quam  mea  eausa 
cupio;  nam^  si  fio,  forsitan  cum  locupletiore  fiam; 
sed  hoc  usque  eo  suave  est,  ut^  si  acciderit,  tota 
yita  risus  nobis  deesse  non  possit.  Est  tanti?  est 
mehercules:  non  multum  M.  Octavium  eorum  odia, 
quae  Hirrum  premunt^  quae  permulta  sunt,  suble- 
vant.  Quod  ad  Philotimi  liberti  officium  et  bona  2 
Milonis  attinet^  dedimus  operam,  ut  et  Fhilotimus 
quam  honestissime  Miloni  absenti  eiusque  necessa- 
riis  satisfaceret  et  secundum  eius  fidem  et  seduli- 
tatem  existimatio  tua  conservaretur.  lUud  nunc  3 
a  te  peto,  si  eris,  ut  spero,  otiosus,  aUquod  ad  nos, 
ut  intelligamus  nos  tibi  curae  esse,  6vvtayiia  con- 
scribas.  „Qui  tibi  istuc^',  inquis,  „in  mentem  venit, 
homini  non  inepto?"  volo  aliquod  ex  tam  multis 
tuis  monumentis  exstare,  quod  nostrae  amicitiae  me- 
moriam  posteris  quoque  prodat.  Cuiusmodi  velim, 
puto,  quaeris:  tu  citius,  qui  omnem  nosti  discipli- 
nam,  quod  maxime  conveniat,  excogitabis,  genere 
tamen,  quod  et  ad  nos  pertineat  et  didaoxak^av 
quandam,  ut  versetur  inter  manus,  habeat. 

IV. 

6cr.  Romae  Ealendis  SextiUbns  a.  u.  c.  703. 

CAELIUS  CICERONI  SAL. 

Invideo  tibi:  tam  multa  quotidie,  quae  mirere,  1 
istuc  perferuntur:  primum  iUud,  absolutum  Messa- 
lam;  deinde  eundem  condemnatum;   C.  MarceUum 

Ep.  3,  1.  86  esse  cmididatum  (W.)??  —  nam,  si  fio,  f, 
cum  locupletiore  fiam  (W. ;  fiam  Plnygers).  nam  mea,  si  fio, 
91  f,  c.  Z.  referam  M.  et,  omisso  altero  si,  vulgo.  3.  volo 
aliguod  (W.).  dliquid  M.  opto  aliquod  Klotz.,  B.  —  exco- 
gitabis,  genere  (W.).    excogitabis,    Genere  vulgo. 

consulem  factum;  M.  Calidium  ab  repulsa  postulatum 
a  Galliis  duobus;  P.  Dolabellam  xv.  virum  factum, 
Hoc  tibi  non  invideo,  caruisse  te  pulcherrimo  spe- 
ctaculo  et  Lentuli  Cruris  repulsi  vultum  non  vi- 
disse.  At  qua  spe,  quam  certa  opinione  descende- 
rat!  quam  ipso  diffidente  Dolabella!  et  hercules, 
nisi  nostri  equites  acutius  vidissent,  paene  conce- 

2  dente  adversario  superasset  Dlud  te  non  arbitror 
miratum,  Servaeum,  designatum  tribunum  pL,  con- 
demnatum,  in  cuius  locum  C.  Curio  petit.  Sane 
quam  incutit  multis,  qui  eum  facilitatemque  eius 
non  norunt,  magnum  metum;  sed,  ut  spero  et  volo 
et  ut  se  fert  ipse,  bonos  et  senatum  malet;  totus, 
ut  nunc  est,  hoc  scaturit.  Huius  autem  voluntatis 
initium  et  causa  est,  quod  eum  non  mediocriter 
Caesar,  qui  solet  infimorum  hominum  amicitiam 
sibi  qualibet  impensa  adiungere,  valde  contempsit; 
qua  in  re  mihi  videtur  illud  perquam  venuste  ce- 
cidisse,  quod  a  reliquis  quoque  est  animadversum^ 
ut  Curio,  qui  nihil  consilio  facit,  ratione  et  insi- 
diis  usus  videretur  in  f  evitandis  iis  consiliis,  qui 
se  intenderant  adversarios  in  eius  tribunatum:  Lae- 

3  lios  et  Antonios  et  id  genus  valentes  dico.  Has 
ego  tibi  litteras  eo  maiore  misi  intervallo,  quod 
comitiorum  dilationes  occupatiorem  me  habebant 
et  exspectare  in  dies  exitum  cogebant,  ut  confectis 
omnibus  te  facerem  certiorem.  Ad  Kalendas  Sext. 
usque  exspectavi.  Praetoriis  morae  quaedam  inci- 
derunt.  Mea  porro  comitia  quem  eventum  sint 
habitura,  nescio;  opinionem  quidem,  quod  ad  Hir- 
rum  attinet,  incredibilem  aedilium  pl.  comitiis  nacta 
sunt;  nam  M.  Coelium  Vinicianum  mentio  illa  fatua, 

Ep.  4, 2.  qmquc  est  anim.  (W.  ex  B.  conj.).  q.  [usque 
€0]  est  m,  B,  —  f  evitandis  iis  eonsiliis  (W.).  ev.  iis  con- 
siliariis  (W.)  aut  eorum  ev.  consiliis  (W.).  ev.  ii^  c.  ** 
Klotz.,  B.  (ut  exciderit  quae  inita  erant  ab  illis  simileve 

qoam  deriseramus  olim,  et  promulgatio  de  dictatore 
subito  deiecit  et  deiectum  magno  clamore  insecuta 
est;  inde  Hirrum  cuncti  iam  non  faciendum  flagi- 
•  tare.  Spero  te  celeriter  et  de  nobis,  quod  sperasti, 
et  de  illO;  quod  vix  sperare  ausus  es,  auditurum. 
De  re  publica  iam  novi  quidquam  exspectare  de-  4 
sderamus;  sed,  quum  senatus  habitus  esset  ad  Apol- 
linifl  a.  d.  xi.  Kal.  Sext.  et  referretur  de  stipendio 
Cn.  Pompeii,  mentio  facta  est  de  legione  ea,  quam 
expensam  tulit  C.  Caesari  Fompeius,  quo  numero 
esset^  quo  appeteretur.  f  Cum  Pompeius  esse  in 
Gallia,  coactus  est  dicere  Pompeius  se  legionem  ab- 
dactorum,  sed  non  statim  sub  mentionem  et  con- 
yicium  obtrectatorum;  inde  interrogatus  de  succes- 
sione  C.  Caesaris,  de  qua,  hoc  est  de  provinciis; 
placitum  est,  ut  quam  primum  ad  urbem  reverte- 
retur  Cn.  Pompeius,  ut  coram  eo  de  successione 
proyinciarum  ageretur;  nam  Ariminum  ad  exercitum 
Pompeius  erat  iturus,  et  statim  iit.  Puto  Idibus 
Sext.  de  ea  re  actum  iri.  Profecto  aut  transigetur 
aliquid  aut  turpiter  intercedetur;  nam  in  dispu- 
tando  coniecit  illam  vocem  Cn.  Pompeius,  omnes 
oportere  senatui  dicto  audientes  esse.  Ego  tamen 
sic  nihil  exspecto,  quomodo  PauUum^  consulem  de- 
signatum;  primum  sententiam  dicentem.  Saepius  5 
te  admoneo  de  syngrapha  Sittiana  —  cupio  enim 
te  intelligere  eam  rem  ad  me  valde  pertinere  — ; 
item  de  pantheris,  ut  Cibyratas  arcessas  curesque, 
ut  mihi  vehantur;  praeterea  nuntiatum  nobis  est 
et  pro  certo  iam  habetur  regem  Alexandrinum 
mortuum:  quid  mihi  suadeas,  quomodo  regnum 
illud  se  habeaty  quis  procuret,  dihgenter  mihi  per- 
scribas.    E.  Sext. 

V. 

Scr.  Romae  mense  Sextili  (ante  Id.)  a.  u.  c.  703. 

CAELIUS  CICERONI  SAL. 

1  Qua  tu  cura  sis,  quod  ad  pacem  provinciae  tuae 
finitimarumque  regionum  attinet,  nescio:  ego  qui- 
dem  vehementer  animi  pendeo;  nam,  si  hoc  f  more 
moderari  possemus,  ut  pro  viribus  copiarum  tuarum 
belli  quoque  existeret  magnitudo  et,  quantum  glo- 
riae  triumphoque  opus  esset,  assequeremur,  pericu- 
losam  et  gravem  illam  dimicationem  evitaremus, 
nihil  tam  esset  optandum:  nunc,  si  Parthus  movet 
aliquid,  scio  non  mediocrem  fore  contentionem;  tuus 
porro  exercitus  vix  unum  saltum  tueri  potest.  Hanc 
autem  nemo  ducit  rationem,  sed  omnia  desideran- 
tur  ab  eo,  tamquam  nihil  denegatum  sit  ei,  quo 
minus  quam  paratissimus  esset,  qui  publico  negotio 

2  praepositus  est.  Accedit  huc,  quod  successionem 
futuram  propter  Galliarum  controversiam  non  video. 
Tametsi  hac  de  re  puto  te  constitutum,  quid  factu- 
rus  esses,  habere,  tamen,  quo  maturius  constitueres, 
quum  hunc  eventum  providebam,  visum  est,  ut  te 
facerem  certiorem;  nosti  enim  haec  tralaticia:  de 
Galliis  constituetur;  erit,  qui  intercedat;  deinde  alius 
exsistet,  qui,  nisi  libere  liceat  de  omnibus  provin- 
ciis  decernere  senatui,  reliquas  impediat:  sic  mul- 
tum  ac  diu  ludetur,  atque  ita  diu,  ut  plus  biennium 

3  in  his  tricis  moremur.  Si  quid  novi  de  re  publica 
quod  tibi  scriberem  haberem,  usus  essem  mea  con- 
suetudine,  ut  diligenter,  et  quid  actum  esset  et  quid 
ex  eo  futurum  sperarem,  perscriberem.  Sane  tam- 
quam   in   quodam    incili    iam   omnia   adhaeserunt. 


Ep.  5,  1.    t  more  moderari  (M.,  Or.).     modo  mod.  (W.) 
aut  modo  rem  mod.  (Bengel.,  B.).  —  eo,  tamquam  . . .  esset, 
^m  (W,).    eo  —  t.  .,,  esse;t  — ,  qjAi  B. 

Marcellus  idem  illud  de  provinciis  urget,  neque  ad- 
huc  frequentem  senatum  is  efficere  potuit.  Hoc 
sic  praeterito  anno  Curio  tribunus  erit  et  eadem 
actio  de  provinciis  introibit:  quam  facile  tunc  sit 
omnia  impedire  et  quam  hoc  Caesari,  qui  sua  causa 
rem  publicam  non  curent,  sperent,  non  te  fallit. 

VI. 

Scr.  pr.  Noiias  Martias  a.  u.  c.  704 

CAELIUS  CICERONI  SAL. 

Non  dubito,  quin  perlatum  ad  te  sit  Appium  a  i 
Dolabella  reum  factum,  sane  [quam]  non  ea,  qua 
existimaveram,  invidia;  neque  enim  stulte  Appius, 
qni^  simulatque  Dolabella  accessit  ad  tribunal,  in- 
troierat  in  urbem  triumphique  postulationem  abie- 
cerat,  quo  facto  rettudit  sermones  paratiorque  visus 
est,  quam  speraverat  accusator.  Is  nunc  in  te  ma- 
ximam  spem  habet.  Scio  tibi  eum  non  esse  odio: 
quam  velis  eum  obligare,  in  tua  manu  est.  Cum 
quo  si  simultas  tibi  non  fuisset,  liberius  tibi  de 
tota  re  esset:  nunc,  si  ad  illam  summam  veritatem 
legitimum  ius  exegeris,  cavendum  tibi  erit,  ne  pa- 
rum  simpliciter  et  candide  posuisse  inimicitias  vi- 
dearis;  in  hanc  partem  porro  tutum  tibi  erit,  si 
quid  volueris  gratificari,  nemo  enim  necessitudine 
et  amicitia  te  deterritum  ab  officio  dicet.  IUud 
mihji  occurrit,  quod  inter  postulationem  et  nominis 
delationem  uxor  a  Dolabella  discessit:  quid  mihi  2 
discedens  mandaris,  memini;  quid  ego  tibi  scripse- 
rim,  te  non  arbitror  oblitum.  Non  est  iam  tempus 
plura  narrandi:  unum  illud  monere  te  possum,  si 
res  tibi  non  displicebit,  tamen  hoc  tempore  nihil 

Ep.  6,  3.  frequentiam  senatus  eff.  ^uscli.)?  frequetUem 
senatis  M.  Caesari.,  qm  (M.).  Caesar  iiquCj  qui  Kalmt.,  B. 
Ep.  6,  1.  sane  [quam]  'non  (Crat.).  8.  quam  non  M.,  vulgo. 
—  est.  Cum  .  .  .  esset:  nunc  (W.).  est;  cum  .  .  .  esset,  Nimc 
Fvlgo.  —  posuisse  (M.).  de^os.  Cobet. ,  B. 

de  tua  voluntate  ostendas  et  exspectes,  quemad- 
modum  exeat  ex  hac  eausa.  f  Denique  invidiosum 
tibi  sit;  si  emanarit;  porro,  si  signijficatio  uUa  inter- 
cesserit,  clarius,  quam  deceat  aut  expediat,  fiat;  ne- 
que  ille  tacere  eam  rem  poterit,  quae  suae  spei  tam 
opportuna  acciderit  quaeque  in  negotio  conficiendo 
tanto  illustrior  erit,  quum  praesertim  is  sit,  qui,  si 
pemiciosum  sciret  esse  loqui  de  hac  re,  vix  tamen 

3  se  contineret.  Pompeius  dicitur  valde  pro  Appio 
laborare,  ut  etiam  putent  alterum  utrum  de  filiis 
ad  te  missurum.  Hic  nos  omnes  absolvimus,  et 
hercules  consaepta  omnia  foeda  et  inhonesta  sunt. 
Consules  autem  habemus  summa  diligentia:  adhuc 
senatus  consultum  nisi  de  feriis  Latinis  nuUum  fa- 
cere  potuerunt.     Curioni  nostro  tribunatus  congla- 

i  ciat;  sed  dici  non  potest,  quomodo  hic  omnia 
iaceant:  nisi  ego  cum  tabemariis  et  aquariis  pugna- 
rem,  veternus  civitatem  occupasset.  Si  Parthi  vos 
nihil  calfaciunt,  nos  hic  frigore  rigescimus.  Tamen, 
quoquo  modo  potuit,  sine  Parthis  Bibulus  in  Amano 
nescio  quid  cohorticularum  amisit:  hoc  sic  nuntia- 

6  tum  est.  Quod  tibi  supra  scripsi  Curionem  valde 
frigere,  iam  calet;  nam  ferventissime  concerpitur; 
levissime  enim,  quia  de  intercalando  non  obtinuerat, 
transfugit  ad  populum  et  pro  Caesare  loqui  coepit 
legemque  viariam,  non  dissimilem  agrariae  Rulli, 
et  alimentariam,  quae  iubet  aediles  metiri,  iactavit: 
hoc  nondum  fecerat,  quum  priorem  partem  episto- 
lae  scripsi.  Amabo  te,  si  quid,  quod  opus  fuerit 
Appio,  facies,  ponito  me  in  gratia.  De  Dolabella 
integrum  tibi  reserves,  suadeo:  et  huic  rei,  de  qua 

Ep.  6,  2.  catisa.  f  Deniqm  (W.).  c.  Vide,  ne  qua 
(W.)  aut  c.  Vide,  ne  (W.).  —  fiat;  neque  enim  ille  (L.)? 
4.  cdlfadtmt  (vulgo).  calfi^nunt  MB.  —  nos  hic  frigore  (edd. 
vett.).  no8  nihil  fr.  M.  nos  non  nihU  fr.  B.  5.  quae  iuhet 
fGraev.).  gtww  iuhet  M.  gua  i.  Man.,  B.  —  me  in  gratia 
(M.),    me  ei  in  gr,  Or.,  B. 

loqaor^  et  dignitati  tuae  aequitatisque  opinioni  lioc 
ita  facere  expedit.  Turpe  tibi  erit  pantlieras  Grae- 
cas  me  non  habere. 

VII. 

8cr.  Romae  Nonis  Martiis  a.  n.  c.  704. 

CAELIUS  CICERONI  SAL. 

Quam  cito  tu  istinc  decedere  cupias,  nescio ;  ego  1 
qoidem  eo  niagis,  quo  adhuc  felicius  res  gessisti, 
dnm  istic  eris,  de  belli  Parthici  periculo  cruciabor, 
ne  hunc  risum  meum  metus  aliqui  perturbet.  Bre- 
viores  has  litteras  properanti  publicanorum  tabel- 
lario  subito  dedi;  tuo  liberto  pluribus  verbis  scri- 
ptas  pridie  dederam.  Bes  autem  novae  nullae  sane  2 
acciderunt,  nisi  haec  vis  tibi  scribi,  quae  certe  vis: 
Gomificius  adolescens  Orestillae  filiam  sibi  despon- 
ditj  PauUa  Valeria,  soror  Triarii,  divortium  sine 
causa;  quo  die  vir  e  provincia  venturus  erat,  fecit: 
nuptura  est  D.  Bruto;  nondum  *  *  f  rettuleras. 
Multa  in  hoc  genere  incredibilia  te  absente  accide- 
runt.  Servius  Ocella  nemini  persuasisset  se  moe- 
chum  esse,  nisi  triduo  bis  deprehensus  esset.  Quae- 
res:  „ubi?"  tibi  hercules  ego  minime  vellem:  relinquo 
tibi,  quod  ab  aliis  quaeras;  neque  enim  displicet 
mihi  imperatorem  singulos  percontari,  cum  qua  sit 
aliqui  deprehensus. 

VIII. 

Scr.  Romae  ineunte  mense  Octobri  a.  u.  c.  703. 

CAELIUS  CICERONI  SAL. 

Etsi,  de  re    publica  quae  tibi  scribam,   habeo,  i 
tamen  nihil,  quod  magis  gavisurum  te  putem,  habeo 

Ep.  7,  1.  gessiati,  dum  (W.).  gessisti.  Bum  vulgo. 
2.  PauHla  (vulgo).  Paula  MB.  —  nondum  **  f  rettuleras 
(M.).  n.  res  suas  (vel  doteni)  rettulerat  (W.).?  mndum  ret- 
Meram  C,  F.  HermsLimi  conj  ,  B. 

quam  hoc:  scito  C.  Sempronium  Rufum,  mel  ac 
delicias  tuas,  calumniam  maximo  plausu  tulisse. 
Quaeris:  „qua  in  causa?"  M.  Tuccium,  accusatorem 
suum,  post  ludos  Romanos  reum  lege  Plotia  de  vi 
fecit  hoc  consilio,  quod  videbat,  si  extraordinarius 
reus  nemo  accessisset,  sibi  hoc  anno  causam  esse 
dicendam;  dubium  porro  illi  non  erat,  quid  futu- 
rum  esset.  Nemini  hoc  deferre  munusculum  maluit 
quam  suo  accusatori:  itaque  sine  ullo  subscriptore 
descendit  et  Tuccium  reum  fecit.  At  ego,  simul- 
atque  audivi,  invocatus  ad  subsellia  rei  occurro; 
surgo  neque  verbum  de  re  facio:  totum  Sempro- 
nium  usque  eo  perago,  ut  Vestorium  quoque  inter- 
ponam  et  illam  fabulam  narrem,  quemadmodum 
tibi   pro    beneficio    dederit,   si   quid   iniuria   ipsius 

2  esset,  ut  Vestorius  teneret.  Haec  quoque  magna 
nunc  contentio  forum  tenet:  M.  Servilius  postquam, 
ut  coeperat,  omnibus  in  rebus  turbarat  nec,  quod 
non  venderet  cuipiam,  reliquerat  maximaque  nobis 
traditus  erat  invidia,  neque  Laterensis  praetor  po- 
stulante  Pausania,  nobis  patronis,  Qvo  ea  pecunia 
PERVENISSET,  recipere  voluit,  Q.  Pilius,  necessarius 
Attici  nostri,  de  repetundis  eum  postulavit:  magno 
illico  fama  surrexit  et  de  damnatione  ferventer  lo- 
qui  est  coeptum.  Quo  vento  proiicitur  Appius  minor, 
ut  indicaret  pecuniam  ex  bonis  patris  pervenisse 
ad  Servilium  praevaricationisque  causa  diceret  de- 
positum  HS.  Lxxxi.  Admiraris  amentiam:  immo, 
si  actionem  stultissimasque  de  se,  nefarias  de  patre 

3  confessiones  audisses.    Mittit  in  consilium  eosdem 


Ep.  8,  1.  Bufum,  mel  (W.).  Eufum,  [Bufmn,]  B.  — 
si  quid  iniuria  ipsius  esset  (W.).  f  si  quod  iniuriis  suis 
MB.  2.  nec,  quod  non  venderet  cuipiam,  rel.  (W.).  nequod 
non  V,  quoiquam  rel.  M.  nec  q.  noh  v.  quicquam  rel.  (L., 
Madvig.,  W.  olim.,  B.)?  —  praetor  postulante  (V.).  prae- 
torae  post.  M.  praetor  expost  ed.  Rom.,  B.  —  illico  (edd. 
vett),    ilico  MB,  —  audisses.    Mittit  (W.).    a.?  m.  B. 

illoSy  qui  lites  aestimarant  iudices.  Quum  aequo 
nnmero  sententiae  fuissent^  Laterensis  leges  igno- 
rans  pronuntiavit;  quid  singuli  ordines  iudicassent, 
et  ad  extremum^  ut  solent,  non  bedigam.  Post- 
qiiam  discessit  et  pro  absoluto  Servilius  haberi 
coeptus  est  legisque  unum  et  centesimum  caput 
legit,  in  quo  ita  erat:  qvod  eorvm  ivdicvm  maior 
PAB8  ivdicarit,  id  ivs  ratvmqve  esto,  in  tabu- 
las  absolutum  non  rettulit,  ordinum  iudicia  per- 
scripsit;  postulante  rursus  Appio  cum  L.  Lollio 
transegit  et  se  relaturum  dixit.  Sic  nunc  neque 
absolutus  neque  damnatus  Servilius  de  repetundis 
saueias  Pilio  tradetur;  nam  de  divinatione  Appius, 
qunm  calumniam  iurasset^  contendere  ausus  non  est 
rilioque  cessit,  et  ipse  de  pecuniis  r^etundis  a 
Serviliis  est  postulatus  et  praeterea  de  vi  reus  a 
quodam  suo  emissario,  Sex.  Tettio,  factus.  Recte 
hoc  par  habet.  Quod  ad  rem  publicam  pertinet,  4 
onmino  multis  diebus  exspectatione  Galliarum  actum 
nihil  est;  aliquando  tamen  saepe  re  dilata  et  gra- 
viter  acta  et  plane  perspecta  Cn.  Pompeii  volun- 
tate  in  eam  partem,  ut  eum  decedere  post  Kalendas 
Martias  placeret,  senatus  consultum,  quod  tibi  misi, 
factum  est  auctoritatesque  perscriptae. 

S.  C.  AUCTORITATESQ.  Pr.  Kal.  Octobres  5 
in  aede  Apollinis  scrib.  affuerunt  L.  Domi- 
tius  Cn.  f.  Fab.  Ahenobarbus,  Q.  Caecilius 
Q.  f.  Fab.  Metellus  Pius  Scipio,  L.  Villius  L. 
F.  Pom.  Annalis,  C.  Septimius  T.  f.  Quirina, 
C.  Lucilius  C.  f.  Pup.  Hirrus,  C.  Scribonius 
C.  f.  Pop.  Curio,  L.  Ateius  L.  f.  An.  Capito, 
M.  Eppius  M.  f.  Ter.  Quod  M.  Marcellus  cos. 
v.  f.  de  provinciis  consularibus,  d.  e.  r.  i.  c, 
uti  L.  Paullus  C.  Marcellus  coss.,  quum  ma- 

Ep.  8,  5.  AVCTOBITATESQ.  (W.).  auctoritas  M. 
flf.  C,  Auctontates  (W.)?  S.  C.  Auctoritates  Man.,  B.  — 
Ateius  (W.).    Atteius  MB. 

gistratum  inissent,  ex  Kal.  Mart.,  quae  in 
suo  magistratu  futurae  essent,  de  consula- 
ribus  provinciis  ad  senatum  referrent,  neve 
quid  prius  ex  Kal.  Mart.  ad  senatum  refer- 
rent,  neve  quid  coniunctim  de  ea  re  refer- 
retur  a  consulibus,  utique  eius  rei  causa  per 
dies  comitiales  senatum  haberent  senatus- 
que  cons.  facerent,  et,  quum  de  ea  re  ad  se- 
natum  referretur  a  consulibus,  qui  eorum 
in  CCC.  iudicibus  essent,  f  ses  adducere  lice- 
ret;  si  quid  de  ea  re  ad  populum  plebemve 
lato  opus  esset,  uti  Ser.  Sulpicius  M.  Mar- 
cellus  coss.,  praetores  tribunique  pl.,  qui- 
bus  eorum  videretur,  ad  populum  plebemve 
ferrent;  quod  ii  non  tulissent,  uti,  quicum- 
que  deinceps  essent,  ad  populum  plebemve 
ferrent.  I.  n. 
6  Pr.  KaL  Octobres  in  aede  Apollinis  scrib. 
affuerunt  L.  Domitius  Cn.  f.  Fab.  Ahenobar- 
bus  Q.  Caecilius  Q.  f.  Fah.  Metellus  Pius  Sci- 
pio,  L.  Villius  L.  f.  Pom.  Annalis,  C.  Septi- 
mius  T.  f.  Quirina,  C,  Lucilius  C  /*.  Pup,  Hir- 
rus,  C.  Scribonius  C.  f.  Pop.  Curio,  L.  Ateius 
L.  f.  An.  Capito,  M.  Eppius  M.  f.  Terentina. 
Quod  M.  Marcellus  cos.  v.  f.  de  provinciis,  d. 
e.  r.  i.  c,  senatum  existimare  neminem  eo- 
rum,  qui  potestatem  habent  intercedendi 
impediendi,  moram  afferre  oportere,  quo 
minus  de  r.  p.  p.  r.  q.  ad  senatum  referri  se- 
natique  consultum  fieri  possit:  qui  impe- 
dierit  prohibuerit,  eum  senatum  existimare 
contra   rem  publicam   fecisse;   si    quis   huic 

Ep.  8,  5.  in  CCC.  iud,  emnt,  t  ses.  adducere  (W.).  in 
CCCLX,  iud.  c,  add.  (W.)  aut  in  CCC.  iud.  €.,  eos  add.  Man.  B. 
An  in  CCC.  iud.  e.,s.  f.  5..(i  e.  sine  €raTide  Boa)  add.  (Hirschfeld 

Jn  Hermea,  5,  296)?  —  cniod  ii  Tton  (M.).    q.  si  ii  non  Cr.,  B. 

6.  Atetus  (W.).   Atteius  MB.  —  Terentina  (M.).   Teretina  B. 

B.  c.  intercesserit,  senatui  placere  auctorita- 
tem  perscribi  et  de  ea  re  ad  senatum  popu- 
lamque  referri.  Huic  s.  c.  intercessit  C.  Cae- 
lins,  L.  Vinicius,  P.  Cornelius,  C,  Vibius 
Pansa,  tribuni  pl, 

Item  senatui  placere  de  militibus,  qui  in  7 
exercitu  C.  Caesaris  sunt,  qui  eorum  stipen- 
dia  emerita  aut  causas,  quibus  de  causis 
missi  fieri  debeant,  habeant,  ad  hunc  ordi- 
nem  referri,  ut  eorum  ratio  habeatur  cau- 
saeque  cognoscantur;  si  quis  huic  s.  c.  inter- 
cessisset,  senatui  placere  auctoritatem  per- 
scribi  et  de  ea  re  ad  hunc  ordinem  referri. 
Hnic  s.  c.  intercessit  C.  Caelius,  C.  Pansa, 
tribuni  pl. 

Itemque  senatui  placere  in  Ciliciam  pro-  8 
vinciam,  in  viii  reliquas  provincias,  quas 
praetorii  pro  praetore  obtin[er]ent,  eos,  qui 
praetores  fuerunt  neque  in  provincias  cum 
imperio  iverunt,  quos  eorum  ex  s.  c.  cum  im- 
perio  in  provincias  pro  praetore  mitti  opor- 
teret,  eos  sortito  in  provincias  mitti  pla- 
cere;  si  ex  eo  numero,  quos  ex  s.  c.  in  provin- 
cias  ire  oporteret,  ad  numerum  non  essent, 
qui  in  eas  provincias  proficiscerentur,  tum, 
uti  quodque  collegium  primum  praetorum 
fuisset  neque  in  provincias  profecti  essent, 
ita  sorte  in  provincias  proficiscerentur;  si 
ii  ad  numerum  non  essent,  tunc  deinceps, 
proximi  cuiusque  collegii  qui  praetores  fuis- 
sent  neque  in  provincias  profecti  essent, 
in  sortem  coniicerentur,  quoad  is  numerus 
effectus  esset,  quem  ad  numerum  in  provin- 

Ep.  8,  8.  ohtin[er]eni  (W.).  obtinerent  M.,  vulgo.  — 
in  provincias  c.  i.  iverunt  (W.).  in  provindam  c.  i.  fuerunt 
MB.  —  tunc  d.,  proximi  c.  coUegii  qui  (W.).  t.  deinceps 
pr.  c.  c,  qui  vulgo.  —  ttm  deinceps  (W.')'^ 

CieexoniB  epiat.  L  \c. 

cias  mitti  oporteret;  si  quis  huic  s.  c.  inter- 
cessisset,  auctoritas  perscriberetur.  Huic 
s.  c.  intercessit  C.  Caelius,  C.  Pansa,  tri- 
buni  pl. 
9  IUa  praeterea  Cn.  Pompeii  sunt  animadversa, 
quae  maxime  confidentiam  attulerunt  hominibus, 
ut  diceret  se  ante  Kal.  Martias  non  posse  sine  in- 
iuria  de  provinciis  Caesaris  statuere,  post  Kal.  Mar- 
tias  se  non  dubitaturum;  quum  interrogaretur,  „si 
qui  tum  intercederent",  dixit  hoc  nihil  interesse, 
utrum  Caesar  senatui  dicto  audiens  futurus  non 
esset  an  pararet,  qui  senatum  decernere  non  pate- 
retur;  „quid,  si",  inquit  alius,  „et  consul  esse  et 
exercitum  habere  volet?''  at  ille  quam  clementer: 
„quid,  si  filius  meus  fustum  mihi  impingere  volet?" 
His  vocibus,  ut  existimarent  homines  Pompeio  cum 
Caesare  esse  negotium,  effecit;  itaque  iam,  ut  vi- 
deo,  alteram  utram  ad  condicionem  descendere  vult 
Caesar,  ut  aut  maneat  neque  hoc  anno  sua  ratio 
10  habeatur  aut,  si  designari  poterit,  decedat.  Curio 
se  contra  eum  totum  parat:  quid  assequi  possit, 
nescio;  illud  video,  bene  sentientem,  etsi  nihil  effe- 
cerit,  cadere  non  posse.  Me  tractat  liberaliter  Cu- 
rio  et  mihi  suo  munere  negotium  imposuit;  nam, 
si  mihi  non  dedisset  eas,  quae  ad  ludos  ei  ad- 
vectae  erant  Africanae,  f  potuit  supersedere;  nunc, 
quoniam  dare  necesse  est,  velim  tibi  curae  sit,  quod 
a  te  semper  petii,  ut  aliquid  istinc  bestiarum  ha- 
beamus.  Sittianamque  syngrapham  tibi  commendo; 
libertum  Philonem  istuc   misi   et  Diogenem  Grae- 

Ep,  8,  9.  dubitoiturum;  quum  . . .  pateretur;  „quid  (W.). 
d.  Quum  . . .  pat  „Quid  vulgo.  —  utrum  Caesar  (Crat.). 
u.  C,  Caesar  MB.  10.  f  potuit  supersedere;  mmc,  q.  dare 
(MW.).  potui  8.;  n,,  q.  dare  (Pluygers)  aut  potuit  super- 
sederi  (sic  edd.  vett.);  n.,  q,  dari  (W.).  potuit  supersederi, 
n.,  q.  dare  B,  —  haheamus,  Sitt,  (W.).  h,,  8,  vulgo.  — 
ts^uc  valgo,     istoc  MB. 

cum^  quibus  mandata  et  litteras  ad  te  dedi:  eos 
tibi  et  rem,  de  qua  misi,  velim  curae  habeas;  uam, 
quam  yehementer  ad  me  pertineat^  in  iis,  quas  tibi 
illi  reddent^  litteris  perscripsi. 

IX. 

Scr.  Romae  a.  d.  IV.  Non.  Septembres  a.  u.  c.  703. 

CAELIUS  CICERONI  SAL. 

„Sic  tu^',  inquis,  ,^irrum  tractasti?"  immo,  si  i 
scias^  quam  facile,  quam  ne  contentionis  quidem 
minimae  fuerit,  pudeat  te  ausum  illum  lunquam  esse 
incedere  tamquam  tuum  competitorem.  Post  repul- 
sam  vero  risus  facit:  civem  boniun  ludit  et  contra 
Caesarem  sententias  dicit;  exspectationem  corripit; 
Curionem  prorsus  f  curionem  non  mediocriter  ob- 
iurgatus  ac  repulsa  se  mutavit.  Praeterea,  qui 
numquam  in  foro  apparuerit,  non  multum  in  iudi- 
ciis  versatus  sit,  agit  causas  liberales,  sed  raro  post 
meridiem.  De  provinciis  quod  tibi  scripseram  Idi-  2 
bus  Sext.  actum  iri,  interpellavit  iudicium  Marcelli, 
consulis  designati:  in  Kal.  reiecta  res  est;  ne  fre- 
quentiam  quidem  efficere  potuerant.  Has  litteras 
a.  d.  IV.  Non.  Septembres  dedi,  quum  ad  eam  diem 
ne  profligatum  quidem  quidquam  erat.  Ut  video, 
causa  haec  integra  in  proximum  annum  transfere- 
tur,  et,  quantum  divino,  relinquendus  tibi  erit,  qui 
provinciam  obtineat;  nam  non  expeditur  successio. 


Ep.  8,  10.  perscripsi  (W.).  descripsi  M.,  vulgo.  Ep. 
9,  1.  t  curionmn  n.  m.  ohiurgatus  ac  r.  se  m.  (W.).  dbiur- 
gai:  ita,  notcUus  hac  r.,  se  m.  (W.j?  an  ohiurgat:  scilicet 
hac  r.  se  m,  (Man.)?  In  cmionem  lortasse  latet  minus  ob- 
Bcurum  aliud  verbum  de  nimiis  Curionis  curis  (i.  e.  timore 
Caesaris  potentiae  cunctationeque  Gallias  ei  detrahendi). 
cur  non  m>  f  ohiurgatus  ac  r,  se  m.  6.  —  causas  Cvirales 
^Pluygers)  ?  2.  De  provinciis  quod  (W.).  De  pr.,  quod  vulgo. 
—  reiecta  res  est  (W.).  reiecta  est  M.  r€8  r.  est  Ox..,^.  — 
poiuerant  (M.).   potuerunt  V.,  B.  —  eagpedictiwr  Q^  ^^*^ 

quoniam  Galliae,  quae  habent  intercessoreni;  in  ean- 
dem  condicionem,  quam  ceterae  provinciae,  vocantur. 
Hoc  mihi  non  est  dubium;  quo  tibi  magis  scripsi, 

3  ut  ad  hunc  eventum  te  parares.  Fere  litteris  om- 
nibus  tibi  de  pantheris  scripsi:  turpe  tibi  erit  Pa- 
tiscum  Curioni  decem  pantheras  misisse,  te  non 
multis  partibus  plures;  quas  ipsas  Curio  mihi  et 
alias  Africanas  decem  donavit,  ne  putes  illum  tan- 
tum  praedia  rustica  dare  scire.  Tu,  si  modo  me- 
moria  tenueris  et  Cibyratas  arcessieris  itemque  in 
Pamphyliam  litteras  miseris  —  nam  ibi  plures  capi 
aiunt  — ,  quod  voles,  efficies.  Hoc  vehementius 
laboro  nunc,  quod  seorsus  a  coUega  puto  mihi  om- 
nia  paranda.  Amabo  te,  impera  tibi  hoc.  Curare 
soles  libenter,  ut  ego  maiorem  partem  nihil  curare: 
in  hoc  negotio  nulla  tua  nisi  loquendi  cura  est, 
hoc  est  imperandi  et  mandandi;  nam,  simulatque 
erunt  captae,  qui  alant  eas  et  deportent,  habes  eos, 
quos  ad  Sittianam  syngrapham  misi;  puto  etiam, 
si  uUam  spem  mihi  litteris  ostenderis,  me  isto  mis- 

4  surum  alios.  M.  Feridium,  equitem  Romanum, 
amici  mei  filium,  bonum  et  strenuum  adolescentem, 
qui  ad  suum  negotium  istuc  venit,  tibi  commendo 
et  te  rogo,  ut  eum  in  tuorum  numero  habeas: 
agros,  quos  fructuarios  habent  civitates,  vult  tuo 
beneficio,  quod  tibi  facile  et  honestum  factu  sit, 
immunes  esse;  gratos  et  bonos  viros  tibi  obligaris. 

6  Nolo  te  putare  Favonium  a  columnariis  praeteri- 
tum:  optimus  quisque  eum  non  feclt.  Pompeius 
tuus  aperte  non  vult  Caesarem  et  provinciam  tenere 
cum  exercitu  et  consulm  esse;  ipse  tamen  hanc 
sententiam  dixit,  nullum  hoc  tempore  senatus  con- 
sultum  faciendum,  Scipio  hanc,  ut  Kal.  Martiis  do 

Ep.  9,  2.    cond.,  quam  (M.).     c,  in  quam  Bentivol.,  B, 
5.  aperte  non  vult  Caesarem  . . .  conmlem  esse;  ipse  (L.,  W.). 
ap.  O.  . .  c.  esse  non  voU.  ipse  B.     ap.  (7.  . . .  consul.  ipse 
M.  —  provindas  tenere  (W.)? 


r  ' 


EPISTOLARUM  VIII.  9.  10.  245 

provinciis  Galliis,  neu  quid  coniunctim  referretur; 
contristavit  haec  sententia  Balbum  Comelium,  et 
scio  eiun  quaestum  esse  cum  Scipione.  Calidius 
in  defensione  sua  fuit  disertissimus^  in  accusatione 
satis  frigidus. 

X. 

Scr.  Romae  a.  d.  XIIII.  Kal.  Decembres  a.  u.  c.  703. 

CAELIUS  CICERONI  SAL. 

Sane  quam  litteris  C.  Cassii  et  Deiotari  sumus  l 
commoti;  nam  Cassius  cis  Euphraten  copias  Par- 
ihorum  esse  scripsit,  Deiotarus  profectas  per  Com- 
magenen  in  provinciam  nostram.  Ego  quidem  prae- 
cipuum  metum,  quod  ad  te  attinebat,  habui,  qui 
scirem^  quam  paratus  ab  exercitu  esses,  ne  quod 
hic  tumultus  dignitati  tuae  periculum  afferret:  nam 
de  vita,  si  paratior  ab  exercitu  esses,  timuissem; 
nunc  haec  exiguitas  copiarum  recessum,  non  dimi- 
cationem  mihi  tuam  praesagiebat;  hoc  quomodo 
acciperent  homines,  quam  probabilis  necessitas  fu- 
tura  esset,  vereor  etiam  nunc,  neque  prius  desinam 
formidare,  quam  tetigisse  te  Italiam  audiero.  Sed  2 
de  Parthorum  transitu  nuntii  varios  sermones  ex- 
citarunt:  alius  enim  Pompeium  mittendum,  alius  ab 
nrbe  Pompeium  non  removendum,  alius  Caesarem 
cum  suo  exercitu,  alius  consules,  nemo  tamen  ex 
senatus  consulto  privatos.  Consules  autem,  quia 
verentur,  ne  illud  senatus  consultum  fiat,  ut  palu- 
dati  exeant  et  contumeliose  praeter  eos  ad  alium 
res  transferatur,  onmino  senatum  haberi  nolunt, 
usque  eo,  ut  parum  diligentes  in  re  publica  videan- 
tur;  sed  honeste,  sive  negligentia  sive  inertia  est 
sive  ille,  quem  proposui,  metus,  latet  sub  hac  tem- 
perantiae   existimatione,    nolle   provinciam.     A   te 

Ep.  10,  L   paratus  (M.).    twyjaratits  L.,  "B. 


246  M.  TULLII  CICERONIS 

litterae  non  venerunt,  et,  nisi  Deiotari  subsecutae 
essent,  in  eam  opinionem  Cassius  f  veniat,  quae 
diripuisset  ipse,  ut  viderentur  ab  hoste  vastata, 
finxisse  bellum  et  Arabas  in  provinciam  immisisse 
eosque  Parthos  esse  senatui  renuntiasse:  quare  tibi 
suadeo,  quicumque  est  istic  status  rerum,  diligenter 
et  caute  perscribas,  ne  aut  velificatus  alicui  dicaris 

8  aut  aliquid,  quod  referret  scire,  reticuisse.  Nunc 
exitus  est  anni;  nam  ego  has  litteras  a.  d.  xiiii. 
Kal.  Decembres  scripsi.  Plane  nihil  video  ante  Kal. 
lanuarias  agi  posse:  nosti  Marcellum,  quam  tardus 
et  parum  efficax  sit,  itemque  Servius  quam  cuncta- 
tor;  cuiusmodi  putas  hos  esse  aut  quam  id,  quod 
nolint,  conficere  posse,  qui,  quae  cupiunt,  tamen 
ita  frigide  agunt,  ut  nolle  existimentur?  Novis 
magistratibus  autem,  si  Parthicum  bellum  erit;  haec 
causa  primos  menses  occupabit;  sin  f  aut  sit  aut 
non  erit  istic  bellum  aut  tantum  erit,  ut  vos  aut 
successores  parvis  additis  copiis  sustinere  possint, 
Curionem  video  se  dupliciter  iactaturum:  primum, 
ut  aliquid  Caesari  adimat;  inde,  ut  aliquid  Pompeio 
tribuat,  quodvis  quamlibet  tenue  munusculum.  Paul- 
lus  porro  non  humane  de  provincia  loquitur:  huius 
cupiditati   occursurus    est    Fumius    noster;    plures 

4  suspicari  non  possum.  Haec  novi:  alia,  quae  pos- 
sunt  accidere,  non  cerno.  Multa  tempus  afiferre  et 
praeparata  mutare  scio;  sed  intra  fines  hos,  quae- 
cumque  acciderint,  vertentur.  lUud  addo  ad  actiones 
C.  Curionis,  de  agro  Campano;  de  quo  negant  Cae- 
sarem  laborare,  sed  Pompeium  valde  velle,  ne  va- 

6  cuus  advenienti  Caesari  pateat.  Quod  ad  tuum 
decessum  attinet,   illud  tibi  non  possum  poUiceri, 

Ep.  10,  2.    t  veni(xt  (M.,  W.).    venerat  (edd.  vett.,  W.) 

aut  veniehat   (Ambr.  13,  B).     3.   Servium,  quam  (V.)?  — 

S^uod  nolunt  (W.)?  —  oc(Mpahit;  sin  (W.).     o.  Sin  vulgo. 

sm  f  atU  sit  attt  non  (MW.).    sin  autem  aut  non  (N.)  aut 

s^h  aut  non  (B.).    4.   vcHde  veXXt  (L.V    «•  w>Xle  IIL.»  \v\lgo. 

me  cnraturum,  ut  tibi  succedatur;  illud  certe  prae- 
stabO;  ne  amplius  prorogetur.  Tui  consilii  est^  si 
tempuS;  si  senatus  coget,  si  honeste  a  nobis  recu- 
saji  non  poterit,  velisne  perseverare:  mei  officii  est 
meminisse,  qua  obtestatione  discedens  mihi;  ne  pa- 
terer  fieri;  mandaris. 

XI. 

Scr.  Romae  inter  Non.  Maias  et  Non.  lunias  a.  n.  c.  704. 

CAELIUS  CICERONI  SAL. 

Non  diu,  sed  acriter  nos  tuae  supplicationes  tor-  1 
serunt;  incideramus  enim  in  difficilem  nodum:  nam 
Curio  tui  cupidissimus,  cui  omnibus  rationibus  comi- 
tiales  dies  eripiebantur,  negabat  se  ullo  modo  pati 
posse  decerni  supplicationes,  ne,  quod  furore  PauUi 
adeptas  esset  boni,  sua  culpa  videretur  amisisse  et 
praevaricator  causae  publicae  existimaretur;  itaque 
ad  pactionem  descendimus,  et  confirmarunt  con- 
sules  se  his  supplicationibus  in  hunc  annum  non 
uBuros.  Plane,  quod  utrisque  consulibus  gratias 
agaS;  est;  Paullo  magis  certe;  nam  Marcellus  sip 
respondit  ei,  se  spem  in  istis  supplicationibus  non 
habere,  Paullus,  se  omnino  in  hunc  annum  non 
edicturum.  Renuntiatum  nobis  erat  Hirrum  diutius  2 
dicturum:  prehendimus  eum;  non  modo  non  fecit, 
sed,  quum  de  hostiis  ageretur  et  posset  rem  impe- 
dire,  si,  ut  numeraretur,  postularet,  tacuit;  tantum 
Catoni  assensus  est,  qui  de  te  locutus  honorifice 
non  decrerat  supplicationes;  tertius  ad  hos  Favo- 
nius  accessit.  Quare  pro  cuiusque  natura  et  insti- 
tuto  gratiae  sunt  agendae:  his,  quod  tantum  vo- 
luntatem  ostenderun^  pro  sententia,  quum  impedire 
possent,  non  pugnarunt;  Curioni  vero,  quod  de 
suarum  actionum  cursu  tua  causa  deflexit.  Nam 
Purnius  et  Lentulus,  ut  debuerunt,  quasi  eorum  res 
esset^    una  nobiscum    circumierunt  et  Vafcoit^TvrciJ^* 

Balbi  quoque  Cornelii  operam  et  sedulitatem  lau- 
dare  possum;  nam  cum  Curione  vehementer  locutus 
est  et  eum,  si  aliter  fecisset,  iniuriam  Caesari  factu- 
rum  dixit,  tum  eius  fidem  in  guspicionem  adduxit. 
Decrerant  quidam,  qui  *  *  *  neque  transigi  vole- 
bant,  Domitii,  Scipiones;  quibus  hac  re  ad  inter- 
cessionem  evocandam  interpellantibus  venustissime 
Curio  respondit  se  eo  libentius  non  intercedere, 
quod  quosdam,  qui  decemerent,  videret  confici  noUe. 

3  Quod  ad  rem  publicam  attinet,  in  unam  causam 
omnis  contentio  coniecta  est,  de  provinciis:  in  qua 
adhuc  incubuisse  cum  senatu  Pompeius  videtur,  ut 
Caesar  Id.  Novembr.  decedat;  Curio  omnia  potius 
subire  constituit  quam  id  pati,  ceteras  suas  abiecit 
actiones.  Nostri  porro,  quos  tu  bene  nosti,  ad  ex- 
tremum  certamen  rem  deducere  n^on  audent.  Scena 
rei  totius  haec:  Pompeius,  tamquam  Caesarem  non 
impugnet,  sed,  quod  illi  aequum  putet,  constituat, 
ait  Curionem  quaerere  discordias,  valde  autem  non 
vult  et  plane  timet  Caesarem  consulem  designari 
prius,  quam  exercitum  et  provincias  tradiderit;  ac- 
cipitur  satis  male  a  Curione,  et  totus  eius  secun- 
dus  consulatus  exagitatur.  Hoc  tibi  dico:  si  omnibus 
rebus  prement  Curionem,  Caesar  defendet  interces- 
sorem;  si  —  quod  videntur  —  reformidarint,  Caesar, 

4  quoad  volet,  manebit.  Quam  quisque  sententiam 
dixerit,  in  commentario  est  rerum  urbanarum:  ex 
quo  tu,   quae  digna  sunt,   selige;  multa  transi,  in 


Ep.  11,  2.  JDecrerant  quidam  (W.).  deserant  quidem'^, 
deci'erant  quidem  Man.,  B.  —  qui  *  *  *  neque  (W. ;  qui  ne- 
que  Asc.  pr.).  Excidit  prius  aliquod  membrum  a  neque 
incipiens.  quinique  M.  qui  inique  Crat.,  B.  3.  in  qua  ad- 
huc  incubuisse  (W.).  in  quam  a.  est  inc.  M.  in  qua  a. 
est.  inc,  B.  —  audent  (viilgo).  audeant  MB.  atidehunt 
(W.)?  audehant  (Klotz.)?  —  ille  aequum  (Ern.)?  —  provin- 
aas  (W.).  provindam  M.,  vulgo.  —  reformidarint  (Crat.). 
re/brmtdarunt  M.     reformidahunt  "S.,  B. 


r- 

pximis  ludorum  explosiones  et  funerum  et  ineptia- 
rom  ceterarum,  plura  habet  utiUa;  denique  malo  in 
hanc  partem  errare,  ut,  quae  non  desideres,  audias 
qnam  quidquam,  quod  opus  sit,  praetermittatur. 
Tibi  curae  fuisse  de  Sittiano  negotio  gaudeo;  sed^ 
qnoniam  suspicaris  minus  certa  fide  eos  esse,  qxios 
tibi  misi;  tamquam  procurator^  sic  agas^  rogo. 

XII. 
8cr.  Bomae  mense  Septembri  a.  u.  c.  704. 

CAELIUS  CICERONI  SAL. 

Pudet  me  tibi  confiteri  et  queri  de  Appii,  homi-  1 
nis  ingratissimi^  iniuriis^  qui  me  odisse^  quia  magna 
mihi  debebat  beneficia,  coepit  et,  quum  homo  ava- 
rus,  ut  ea  solveret,  sibi  imperare  non  posset,  occul- 
tom  belliun  mihi  indixit^  ita  occultum  tamen^  ut 
multi  mihi  renuntiarent  et  ipse  facile  animadver- 
terem  male  eum  de  me  cogitare.  Posteaquam  vero 
comperi  eum  coUegium  tentasse,  deinde  aperte 
cum  quibusdam  locutum,  cum  L.  Domitio,  ut  nunc 
est  mihi  inimicissimo  homine,  deliberare,  velle  hoc 
munusculum  deferre  Cn.  Pompeio,  ipsum  ut  re- 
prehenderem  et  ab  eo  deprecarer  iniuriam,  quem 
vitam  mihi  debere  putaram,  impetrare  a  me  non 
potui.  Quid  ergo  est?  tamen  cum  eius  aliquot  2 
amicis;  qui  testes  erant  meorum  in  illum  merito- 
rum,  locutus  sum.  Posteaquam  illum  ne  cui  satis- 
faceret  quidem  me  dignum  habere  sensi,  malui 
collegae  eius,  homini  alienissimo  et  mihi  propter 
amicitiam  tuam  non  aequissimo,  me  obligare  quam 
illius  simiae  vultum  subire.  Id  postquam  resciit, 
excanduit    et    me    causam   inimicitiarum    quaerere 

Ep.  11,  4.  fide  eos  esse,  quos  t,  misi  (W.)  /*.  eos  tihi 
tfisos  M.  f.  esse,  qms  t  misi  B.  Ep.  12,  2.  et  mihi  propter 
(W.).    mihi  et  pr,  M,,  vnl^o. 


250  M.  TULLn  CICERONIS 

clamitavit,  ut,  si  mihi  in  pecunia  minus  satisfecisset, 
per  hanc  speciem  simultatis  eum  consectarer.  Postea 
non  destjtit  arcessere  Polam  Servium  accusatorem, 

3  inire  cum  Domitio  consilia.  Quibus  quum  parum 
procederet,  ut  uUa  lege  mihi  ponerent  accusatorem, 
compellari  ea  lege  me  voluerunt,  qua  ipsi  dicere 
non  poterant:  insolentissimi  homines  summis  Cir- 
censibus  ludis  meis  postulandum  me  lege  Scantinia 
curarunt.  Vix  hoc  erat  Pola  elocutus,  quum  ego 
Appium  censorem  eadem  lege  postulavi:  quod  me- 
lius  caderet,  nihil  vidi;  nam  sic  est  a  populo  et  non 
infimo  quoque  approbatum,  ut  maiorem  Appio  do- 
lorem  fama  quam  postulatio  attulerit.  Praeterea 
coepi  sacellum,   in   domo  quod  est,   ab  eo  petere. 

4  Conturbat  me  mora  servi  huius,  qui  tibi  litteras 
attulit;  nam  acceptis  prioribus  litteris  amplius  dies 
quadraginta  mansit.  Quid  tibi  scribam,  nescio:  scis 
Domitio  comitiorum  diem  timori  esse?  te  exspecto 
valde  et  quam  primum  videre  cupio;  a  te  peto,  ut 
meas  iniurias  proinde  doleas,  ut  me  existimas  et 
dolere  et  ulcisci  tuas  solere. 

xm. 

Scr.  Romae  inter  Non.  Maias  et  Non.  lunias  a.  u.  c.  704. 

CAELIUS  CICERONI  SAL. 

1  Gratulor  tibi  affinitatem  viri  medius  fidius  optimi; 
nam  hoc  ego  de  illo  existimo:  cetera  porro,  quibus 
adhuc  ille  sibi  parum  utilis  fuit,  et  aetate  iam  sunt 
decussa  et  consuetudine  atque  auctoritate  tua,  pu- 
dore  TuUiae,  si  qua  restabunt,  confido  celeriter 
sublatum  iri;  non  est  enim  pugnax  in  vitiis  neque 

Ep.  12,  3.    ut  alia  lege  (Pluygers)  ut  uUa  alia  l  vel  ut 

a.  u,  l.  (W.)?    qua  ipsi  dicere  (Em).    q.  d.  MB.  —  cura- 

runt  (W.).    curant  M ,  vulgo.    4.   a.  dies  quadr,  (Or.).   dies 

om.  M.     a,  q,  d.  Crat.,  B.     An  dits  amplius  q,  (W.)?  — 

rssc\^  te  (Man.).    esse.    Te  vnlgo. 


'»• 

Iiebes  ad  id^  quod  melius  est^  intelligendum.  Deinde 
—  quod  maximum  est  —  ego  illum  valde  amo. 
Volea/  Cicero,  Curionem  nostrum  lautum  interces-  2 
gionis  de  provinciis  exitum  habuisse:  nam^  quum 
de  intercessione  referretur,  quae  relatio  fiebat  ex 
senatus  consultO;  primaque  M.  Marcelli  sententia 
pronuntiata  esset,  qui  agendum  cum  tribunis  pl. 
censebat;  frequens  senatus  in  alia  omnia  iit;  sto- 
maclio  est  scilicet  Pompeius  Magnus  nunc  ita  lan- 
guenti^  ut  vix  id,  quod  sibi  placeat,  reperiat:  trans- 
ierant  illuc,  rationem  esse  eius  habendam,  qui  7teque 
exercitum  neque  provincias  traderet.  Quemadmo- 
dom  hoc  Pompeius  laturus  sit,  quum  cognoro,  scri- 
bam:  quidnam  rei  publicae  futurum  sit,  si  atU  ar- 
mis  resistat  aut  non  curet,  vos  senes  divites  videritis. 
Q.  Hortensius^  quum  has  litteras  scripsi^  animam 
agebat. 

XIV. 

Sor.  Romae  mense  Septembri  a.  u.  c.  704. 

CAELIUS  CICERONI  SAL. 

Tanti  non  fuit  Arsacen  capere  et  Seleuceam  l 
expugnare,  ut  earum  rerum,  quae  hic  gestae  sunt, 
spectaculo  careres:  numquam  tibi  oculi  doluissent, 
si  in  repulsa  Domitii  vultum  vidisses.  Magna  illa 
comitia  fuerunt  et  plane  studia  ex  partium  sensu 
apparuerunt:  perpauci  necessitudinem  secuti  offi- 
cium  praestiterunt.  Itaque  mihi  est  Domitius  ini- 
micissimuS;  ut  ne  familiarem  quidem  suum  quem- 
qnam  tam  oderit  quam  me,  atque  eo  magis,  quod 


Ep.  13,  1.  melius  est  (W.).  m.  sit  M.,  vulgo.  2.  est 
scQ,  Pampeius  (M.,  vulgo).  est  [scil.  P.]  M.  Man.,  B. 
—  rtxtionem  esse  eitts  habendam  (W.)  ut  ratione  eius  ha- 
henda  M.  r.  eius  h,  B.  —  cognoro,  scribam  (W.).  cogno- 
icmn  MB. 

per  iniuriain  sibi  putat  ereptum  atiguratum,  cuius  ^ 
ego  auctor  fuerim.  Nunc  furit  tam  gavisos  homi-  \ 
nes  suum  dolorem  f  unumque  move  studiosiorem  ^ 
Antonii:  nam  Cn.  Satuminum  adolescentem  ado-  - 
lescens  ipse  Cn.  Domitius  reum  fecit,  sane  quam  - 
superiore  a  vita  invidiosum;  quod  iudicium  nunc 
in  exspectatione  est,  etiam  in  bona  spe  post  Sex, 

2  Peducaei  absolutionem.  De  summa  re  publica  saepe 
tibi  scripsi  me  ad  annum  pacem  non  videre,  et, 
quo  propius  ea  contentio,  quam  fieri  necesse  est, 
accedit,  eo  clarius  id  periculum  apparet.  Proposi- 
tum  hoc  est,  de  quo,  qui  rerum  potiuntur,  sunt 
dimicaturi,  quod  Cn.  Pompeius  constituit  non  pati 
C.  Caesarem  consulem  aliter  fieri,  nisi  exercitum 
et  provincias  tradiderit,  Caesari  autem  persuasum 
est  se  salvum  esse  non  posse,  si  ab  exercitu  reces- 
serit;  fert  illam  tamen  condicionem,  ut  ambo  exer- 
citus  tradant.  Sic  illi  amores  et  invidiosa  coniunctio 
non  ad  occultam  recidit  obtrectationem,  sed  ad  bel- 
lum  se  erumpit.  Neque,  mearum  rerum  quid  con- 
silii  capiam,  reperio  —  quod  non  dubito  quin  te 
quoque  haec  deliberatio  sit  perturbatura  — ;  nam 
mihi  cum  hominibus  his  et  gratia  et  f  necessitu- 

3  dinem  cum:  causam  illam,  non  homines  odi.  Illud  te 
non  arbitror  fugere,  quin  homines  in  dissensione 
domestica  debeant,  quamdiu  civiKter  sine  armis 
certetur,  honestiorem  sequi  partem^  ubi  ad  bellum 

Ep.  14,  1.  ereptum  augurattm  (W.).  aug,  er.  Gron.,  B. 
auguratum  om.  M.  —  f  unumque  move  stud,  (M.,  W.).  u, 
modo  me  fuisse  st.  (W.)?  An  u.  modo  me  st  (B.).  —  ado- 
lescentem  adolescens  ipse  (W.).  adolescentem  i.  M.,  vulgo. 
2.  ad  annum  (W.).  annum  M.  amiuam  B.  —  tradiderit, 
Cassari  (W.).  tr.;  C.  B.  —  erumpit  (cd.  Sigon.).  erupit 
MB.  —  erumpit.  Neque  (W.).  er.;  neque  B.  —  rcperto  — 
quod  .  .  .  pert.  — ;  nam  (W.).  rcp.;  qibod  . . .  pert.  Nam 
vulgo.  —  e*  t  necessitudinem  cum  (MW.).  et  necessitudo 
intercedit  (W.)?  An  c*  n.  est  (W.,  B.)?  —  nm  item  Tiomines 
(W.)?    unde  h.  M. 

efc  casfcra  yentum  sit,  firmiorem;  et  id  melius  sta- 
taere^  qnod  tutius  sit.  In  hac  discordia  video  Cn. 
Pompeiiim  senatum  quique  res  iudicant  secum  ha- 
IntDram^  ad  Caesarem  omnes,  qui  cum  timore  aut 
mala  spe  Yiyant;  accessuros;  exercitum  conferen- 
dmn.  non  esse.  Omnino  satis  spatii  est  ad  consi- 
detandas  utriusque  copias  et  eligendam  partem. 
Prope  oblitus  sum;  quod  maxime  fuit  scribendum:  4 
eds  Appium  eensorem  hic  ostenta  facere:  de  signis 
et  tabidiSy  de  agri  modo,  de  aere  alieno  accrrime 
uere?  persuasum  est  ei  censuram  lomentum  aut 
nitnim  esse:  errare  mihi  videtur;  nam  sordes  eluere 
vnlt,  yenas  sibi  omnes  et  viscera  aperit.  Curre^ 
per  deos  atque  homines!  et  quam  primum  haec 
[  risnm  veni,  legis  Scantiniae  iudicium  apud  Drusum 
'  fieri,  Appium  de  tabulis  et  signis  agere;  crede  mihi, 
:  est  properandum.  Curio  noster  sapienter  id,  quod 
remisit  de  stipendio  Pompeii,  fecisse  existimatur. 
Ad  summam,  quaeris^  quid  putem  futurum:  si  al- 
temter  eorum  ad  Parthicum  bellum  non  eat,  video 
mMnas  impendere  discordias^  quas  ferrum  et  yis 
iadieabit;  uterque  et  animo  et  copiis  est  paratus. 
Si  sine  f  suo  periculo  fieri  posset,  magnum  et 
iacandum  tibi  Fortuna  spectaculum  parabat. 

XV. 

Scr.  exeunte  mense  Februario  a.  u.  c.  705. 

CAELIUS  CICERONI  SAL. 

Ecquando  tu  hominem  ineptiorem  quam  tuum  ^ 
Cn.  Pompeium  vidisti,  qui  tantas  turbas,  qui  tam 
nugax    esset^    commorit?    ecquem    autem   Gaesare 

Ep.  14,  3.  vivtmt  (W.)?  vivant  M.,  vulgo.  4.  facere: 
de  (Vf.).  f.?  de  vulgo.  —  nam  sordes  (M.,  vulgo).  nam, 
dum  8.  (L.,  B.)?  —  sordes  suas  eluere  (W.)?  —  diiudicahii 

SV".  olim,  B.)?  sinefsuo  (M.).  s.  summo  (Va.)  aut  s.  tuo  (Tb., 
.).  Ep.  16,  1.  qui  tam  (M.).  qwmn  tam  (Em.,  W.  olim,  B.) .-' 

nostro  acriorem  in  rebus  gerendis,  eodem  in  victoria 
temperatiorem  aut  legisti  aut  audisti?  Quid  est? 
num  tibi  nostri  milites,  qui  durissimis  et  frigidissi- 
mis  locis,  teterrima  hieme  bellum  ambulando  confe- 
cerunt,  malis  orbiculatis  esse  pasti  videntur?  „Quid? 
tam'^,  inquis,  ^gloriose  omnia?"  Immo,  si  scias, 
quam  sollicitus  sim,  tum  hanc  meam  gloriam,  quae 
ad  me  nihil  pertinet,  non  derideas;  quae  tibi  ex- 
ponere  nisi  coram  non  possum,  idque  celeriter  fore 
spero;  nam  me,  quum  expulisset  ex  Italia  Pom- 
peium,  constituit  ad  urbem  vocare,  id  quod  iam 
existimo  confectum,  nisi  si  maluit  Pompeius  Brun- 
2  disii  circumsederi.  Peream,  si  minima  causa  est 
properandi  isto  mihi,  quod  te  videre  et  omnia  in- 
tima  conferre  discupio,  habeo  autem  quam  multa. 
Hui  vereor,  quod  solet  fieri,  ne,  quum  te  videro, 
omnia  obliviscar.  Sed  tamen  quod  ob  scelus  iter 
mihi  necessarium  retro  ad  Alpes  versus  incidit? 
Ideo,  quod  Intimelii  in  armis  sunt,  neque  de  magna 
causa:  Bellienus,  verna  Demetrii,  qui  ibi  cum 
praesidio  erat,  Domitium  quendam,  nobilem  illic 
Caesaris  hospitem,  a  contraria  factione  nummis 
acceptis  comprehendit  et  strangulavit;  civitas  ad 
arma  iit;  eo  nunc  cum  *  cohortibus  mihi  per  nives 
eundum  est.  „Usque  quaque",  inquis,  „se  Domitii 
male  dant".  Vellem  quidem  Venere  prognatus  tan- 
tum  animi  habuisset  in  vestro  Domitio,  quantum 
Psecade  natus  in  hoc  habuit.    Ciceroni  f.  s.  d. 


Ep.  15,  1,  „Quid?  tam",  inquis,  „glor.  omnia?'*  Immo, 
si  scias  (W.).  „quid  iam?**  inquis,  gloriose  omnia.  si  MB. 
(gloriose.  Immo^  si  L.).  —  pertinet,  non  derideas  (W.). 
p.,  d.  M.,  vulgo.  (Gronov.  non  post  tum  addi  voluit.)  — 
derideas;  quod  (W.)?  —  iwe  Caesar,  quum  exp.  (W.)?  — 
nisi  maluit  (Crat.)?  An  nisi  se  m.  (W.)?  2.  qttod  oh  (W.). 
quam  oh  M.  quodnam  ob  edd.  vett.,  B.  —  IntemeUi  (W.)? 
—  t7//c  C.  ho$p.  (Graev.).  ».,  C  h.  vulgo.  —  veUem  equi- 
dem  (W.)?  —psecade  (W.)*^ 

XVI. 

6cr.  mense  Aprili  (circiter  Id.)  a.  u.  c.  705. 

CAELIUS  CICERONI  SAL. 

Exanimatus  tuis  litteris,  quibus  te  nihil  nisi  l 
triste  cogitare  ostendisti  neque,  id  quid  esset^  per- 
scripsisti  neque  non  tamen,  quale  esset,  quod  cogi- 
tares,  aperuisti^  has  ad  te  illico  litteras  scripsi.  Per 
fortunas  tuas,  Cicero,  per  liberos  te  oro  et  ob- 
secrOy  ne  quid  gravius  de  salute  et  incolumitate 
tua  consulas;  nam  deos  hominesque  amicitiamque 
nostram  testificor  me  tibi  praedixisse  neque  temere 
monuisse,  sed,  postquam  Caesarem  convenerim  sen- 
tentiamque  eius,  qualis  futura  esset  parta  victoria, 
cognoverim,  te  certiorem  fecisse.  Si  existimas  ean- 
dem  rationem  fore  Caesaris  in  dimittendis  adver- 
sariis  et  condicionibus  ferendis,  erras:  nihil  nisi 
atrox  et  saevum  cogitat  atque  etiam  loquitur:  ira- 
tus  senatui  exiit,  his  intercessionibus  plane  inci- 
tatus  est;  non  mehercules  erit  deprecationi  locus. 
Quare,  si  tibi  tu,  si  filius  unicus,  si  domus,  si  spes  2 
tuae  reliquae  tibi  carae  sunt,  si  aliquid  apud  te 
nos,  si  vir  optimus,  gener  tuus,  valemus,  quorum 
fortunam  non  debes  velle  conturbare,  ut  eam  cau- 
sam,  in  cuius  victoria  salus  nostra  est,  odisse  aut 
relinquere  cogamur  aut  impiam  cupiditatem  contra 
salutem  tuam  habeamus  — ;  denique  illud  cogita: 
quod  oflfensae  fuerit  in  ista  cunctatione,  te  subisse; 
nunc  te  contra  victorem  Caesarem  facere,  quem 
dubiis  rebus  laedere  noluisti,  et  ad  eos  fugatos  ac- 
cedere,  quos  resistentes  sequi  nolueris,  summae 
stultitiae  est.    Vide,  ne,  dum  pudet  te  parum  opti- 

Ep.  16,  1.  tlUco  (M2  ad  Att.  X,  9,  A),  vulgo.  ilico 
M.  et  Ml  (ad  Att.),  B.  2.  habeamus  — ;  den.  (W.).  h.  De- 
mque  vulgo.  —  victorem  Caesarem  (M.  ad  Att.,  W.,  et  sic 
voluit  B.).    Caesarem  om,  M.,  vulgo. 

matem  esse,  parum   diligenter,   quid  optimum   sit, 

3  eligas.  Quod  si  totum  tibi  persuadere  non  possum, 
saltem,  dum,  quid  de  Hispaniis  agamus,  scitur,  ex- 
specta;  quas  tibi  nuntio  adventu  Caesaris  fore  no- 
stras.  Quam  isti  spem  habeant  amissis  Hispaniis, 
nescio;  quod  porro  tuum  consilium  sit   ad  despe- 

4  ratos  accedere,  non  medius  fidius  reperio.  Hoc, 
quod  tu  non  dicendo  mihi  significasti,  Caesar  au- 
dierat  ac,  simulatque  „have^'  mihi  dixit,  statim,  quid 
de  te  audisset,  exposuit:  negavi  me  scire,  sed  tamen 
ab  eo  petii,  ut  ad  te  litteras  mitteret,  quibus  ma- 
xime  ad  remanendum  commoveri  posses.  Me  secum 
in  Hispaniam  ducit;  nam,  nisi  ita  faceret,  ego  prius, 
quam  ad  urbem  accederem,  ubicumque  esses,  ad  te 
percucurrissem  et  hoc  a  te  praesens  contendissem 

6  atque  omni  vi  te  retinuissem.  Etiam  atque  etiam, 
Cicero,  cogita,  ne  te  tuosque  omnes  funditus  ever- 
tas,  ne  te  sciens  prudensque  eo  demittas,  unde 
exitum  vides  nullum  esse.  Quod  si  te  aut  voces 
optimatium  commovent  aut  nonnullorum  hominum 
insolentiam  et  iactationem  ferre  non  potes,  eligas 
censeo  aliquod  oppidum  vacuum  a  bello,  dum  haec 
decemuntur,  quae  iam  erunt  confecta.  Id  si  feceris, 
et  ego  te  sapienter  fecisse  iudicabo  et  Caesarem 
non  oflfendes. 

XVIL 

Scr.  Bomae  mense  Martio  a.  n.  c.  706. 

CAELIUS  CICERONI  SAL. 

1  Ergo  me  potius  in  Hispania  fuisse  tum  quam 
Formiis,  quum  tu  profectus  es  ad  Pompeium!  quod 
utinam  f  aut  Appius  Claudius  in  ista  parte  C.  Curio, 

Ep.  16,  4.    pet^cucwn-issem  (M2  ad  Att.;  Ml  pervicurr.). 

percmr.  M.,  vulgo.      Ep.  17.  1.    f  «w*  A.  Cl.  in  ista  parte 

O.  C.  (M.).    ne  aut  A.  Cl.  in  i.  p,  fuisset  (vel  aut  A.  Cl.  in 

9.  p.  non  fuisset)  aut  in  hac  C.  C.  aut  aut  A,  Cl.  in  hac 

cuius  amicitia  me  pauUatim  in  hanc  perditam  cau- 
sam  imposuit;  nam  mihi  sentio  bonam  mentem  ira- 
cundia  et  amore  ablatam.  Tu  porrO;  quum  ad  te 
proficiscens  Arimino  noctu  venissem;  dum  mihi  pa- 
ds  mandata  das  ad  Caesarem  et  mirificum  civem 
agis,  amici  officium  neglexisti  neque  mihi  consu- 
luisti.  Neque  haec  dico,  quod  diffidam  huic  cau- 
saO;  sed,  crede  mihi^  perire  satius  est  quam  hos 
yidere.  Quod  si  timor  vestrae  crudelitatis  non  esset^  2 
eiecti  iampridem  hinc  essemus;  nam  hic  nunc  praeter 
feneratores  paucos  nec  homo  nec  ordo  quisquam 
est  nisi  Pompeianus.  Equidem  iam  effeei,  ut  ma- 
zime  plebs  et  qui  antea  noster  fuit  populus  vester 
esset.  „Cur  hoc?"  inquis.  Immo  reliqua  exspe- 
ctate:  vos  invitos  yincere  coegero.  f  Arruntanum 
Bto  Gatonem:  vos  dormitisy  nec  f  haec  adhuc  mihi 
yidemini  intelligere,  qua  nos  pateamus  et  quam 
BVVLUB  imbecilli.  Atque  hoc  nullius  praemii  spe 
£adam,  sed,  quod  apud  me  plurimum  solet  yalere^ 
doloris  atque  indignitatis  causa.  Quid  istic  facitis? 
proelium  exspectatisy  quod  firmissimum  f  haec? 
YCgtras  copias  non  novi:  nostri  valde  depugnare  et 
facila  algere  et  esurire  consuerunt. 


fuMset  atU  4n  ista  p,  C.  G.  (W.).  aut  A,  Cl.  in  hac  parte 
fidBset  aut  in  i.  p.  C.  0.  Elotz.,  B.  Ep.  17, 1.  sed,  erede  mthi, 
p.  (W.).  aed  cr.  m.,  p.  B.  2.  coigero.  f  Arruntantm  me 
Caionem  QL).  e.  Oenm  aitmm  me  0.  Or.,  B.  —  necf  haec 
adhuc  (Mw.),  nec  hoc  a.  (W.)  aut  nec  a.  (ed.  MedioL). 
neque  a.  B.  —  qtta  nos  p.  (M.).  quam  noa  p.  Crat.,  B.  — 
guhd  fipmeeimum  f  haee?  (M.).  q.  f.  habet?  Or.,  B.  (saltem 
oportoit  6886:  q.  f.  hic  hahet). 


Cioeronis  epist  I.  -^^ 


LIBER  NONUS. 

AD  M.  VARRONEM  ET  CETEROS. 

I. 

Scr.  Romae  a.  u.  c.  708  (post  Kal.  Octobres?). 

CICERO  VARRONI  SAL. 

1  Ex  iis  litteris,  quas  Atticus  a  te  missas  milii 
legit^  quid  ageres  et  ubi  esses^  CQgnoyi;  quando 
autem  te  visuri  essemus^  nihil  sane  ex  iisdem  lit- 
teris  potui  suspicari.  In  spem  tamen  venio  appro- 
pinquare  tuum  adventum:  qui  mihi  utinam  solatio 
sit!  etsi  tot  tantisque  rebus  urgemur,  nullam  ut 
allevationem  quisquam  non  stultissimus  sperare  de- 
beat;  sed  tamen  aut  tu  potes  me  aut  ego  te  for- 

2  tasse  aliqua  re  iuvare;  scito  enim  me^  posteaquam 
in  urbem  venerim^  redisse  cum  veteribus  amicis,  id 
est  cum  libris  nostris,  in  gratiam;  etsi  non  idcirco 
eorum  usum  dimiseram^  quod  iis  suscen^i^em,  sed 
quod  eorum  me  suppudebat;  yidebar  enim  mihi^ 
quum  me  in  res  turbulentissimas  infideliBsimis  so- 
ciis  demisissem;  praeceptis  illorum  non  satis  paruisse. 
Ignoscunt  mihi,  revocant  in  consuetudinem  pristi- 
nam  teque,  quod  in  ea  permanseris^  sapientiorem 
quam  me  dicunt  fuisse.  Quamobrem;  quoniam  pla- 
catis  iis  utor,  videor  sperare  debere,  si  te  viderim, 

Ep,  1.     CICEBO   F.   (W.).      CICERO    [3f.]    F.   B. 
1.  nuUam  u^  aUevat  (Crat.).     n.  acUev,  M.     td  n.  dllev, 
(edd.  vett,)?    n.  u^  Jev.  Or.,  B. 

et  ea,  quae  premant,  et  ea^  quae  impendeant^  me 
facile  transiturum.  Quamobrem;  sive  in  Tusculano 
sive  in  Gumano  ad  te  placebit  siye^  quod  minime 
velim,  Romae,  dummodo  simul  simus,  perficiam  pro- 
fectO;  ut  id  utrique  nostrum  commodissimum  esse 
videatur. 


n. 

8cr.  Romae  exeunte  mense  Aprili  a.  u.  c.  708. 

CICERO  VARRONI. 

Caninius  tuus  et  idem  noster,  quum  ad  me  per-  i 
vesperi  venisset  et  se  postridie  mane  ad  te  iturum 
esse  dixisset,  dixi  ei  me  daturum  aliquid;  mane  ut 
peteret^  rogavi:  conscripsi  epistolam  noctu;  nec  ille 
ad  me  rediit:  oblitum  credidi.  Ac  tamen  eam  ipsam 
tibi  epistolam  misissem  per  meos,  nisi  audissem  ex 
eodem  postridie  te  mane  e  Tusculano  exiturum. 
At  tibi  repente  paucis  post  diebus,  quum  minime 
exspectarem,  venit  ad  me  Caninius  mane;  proficisci 
ad  te  statim  dixit.  Etsi  erat  ecokog  illa  epistola, 
praesertim  tantis  postea  novis  rebus  allatis,  tamen 
perire  lucubrationem  meam  nolui  et  eam  ipsam 
Caninio  dedi;  sed  cum  eo  ut  cum  homine  docto  et 
tui  amantissimo  locutus  ea  sum,  quae  pertulisse 
illum  ad  te  existimo.  Tibi  autem  idem  consilii  do,  2 
quod  mihimet  ipsi,  ut  vitemus  oculos  hominum,  si 
linguas  minus  facile  possumus;  qui  enim  victoria 
se  efferunt,  quasi  victos  nos  intuentur,  qui  autem 
victos  nostros  moleste  ferunt,  nos  dolent  vivere. 
Quaeres  fortasse,  cur,  quum  haec  in  urbe  sint,  non 

Ep.  1,  2.  videatiir  (Crat.).  dividetur  M.  iudicetur 
£m.,  B.  Ep.  2,  1.  C.  tuus  et  idem  n.  (cd.  Man.,  Sch.). 
C,  idem  et  i.  w.  M.  C,  tiMS  idem  et  i.  n.  Em.,  B.  — 
Ac  tamen  (V.).  Attamen  MB.  2.  poasumus  (N.).  possi" 
mus  MB. 

absim,  quemadinoduiii  tu.  Tu  enim  ipse^  qui  et 
me  et  alios  prudentia  vincis,  omnia,  credo,  vidisti, 
nihil  te  onmino  fefellit:  quis  est  tam  Lynceus,  qui 
in  tantis  tenebris  nihil  ofi^ndat,  nusquam  incurrat? 

3  Ac  mihi  quidem  iam  pridem  venit  in  mentem  bel- 
lum  esse  aliquo  exire,  ut  ea,  quae  agebantur  hic 
quaeque  dicebantur,  nec  viderem  nec  audirem;  sed 
calumniabar  ipse:  putabam,  qui  obviam  mihi  ve- 
nisset,  ut  cuique  commodum  esset,  suspicaturum 
aut  dicturum,  etiamsi  non  suspicaretur:  „hic  aut 
metuit  et  ea  re  fugit  aut  aliquid  cogitat  et  habet 
navem  paratam".  Denique,  levissime  qui  suspica- 
retur  et  qui  fortasse  me  optime  novisset,  putaret 
me  idcirco  discedere,  quod  quosdam  homines  oculi 
mei  ferre  non  possent.  Haec  ego  suspicans  adhuc 
Romae  maneo,  et  tamen  AfiAiyO-dros  consuetudo  diu- 

4  tuma  callum  iam  obduxit  stomacho  meo.  Habes 
rationem  mei  consilii;  tibi  igitur  hoc  censeo:  laten- 
dum  tantisper  ibidem,  dum  defervescat  haec  gratu- 
latio,  et  siinul,  dum  audiamus,  quemadmodum  ne- 
gotium  confectum  sit;  confectum  enim  esse  existimo, 
magni  autem  intererit,  qui  fuerit  victoris  animus, 
qui  exitus  rerum,   quamquam,   quo  me  coniectura 

5  ducat,  habeo,  sed  exspecto  tamen.  Te  yero  nolo, 
nisi  ipse  rumor  iam  raucus  erit  factus,  ad  Baias 
venire;  erit  enim  nobis  honestius,  etiam  quum  hinc 
discesserimuS;  videri  venisse  in  illa  loca  ploratum 
potius  qtiam  natatum.  Sed  hoc  tu  melius;  modo 
nobis  stet  iUud:  una  vivere  in  studiis  nostris,  a 
quibus  antea  delectationem  modo  petebamus,  nunc 
vero  etiam  salutem;  non  deesse,  si  quis  adhibere 
volet,  non  modo  ut  architectos,  verum  etiam  ut 
fabros,   ad  aedificandam  rem  publicam,   et  potius 

Ep.  2,  2.    tu.  Tu  enim  . . .  fef.:  quis  (W.).     tu;  tu  . . . 
fefeUit.  Quis  B.  —  Lynceus  (Sch.).   lynceu^  vulgo.   4.  existimo, 
maani  (W.).    e.  Magni  vulgo.  —  Sed  koc  tu  ( W.).  5.  Sed  haec 
tu  M.,  vulgo. 

libenter  accnrrere;  si  nemo  utetnr  opera,  tamen  et 
BCribere  et  legere  noUzBiaq  et,  si  minus  in  curia 
atque  in  foro,  at  in  litteris  et  libris,  ut  doctissimi 
veteres  fecerunt,  gubemare  rem  publicam  et  de 
moribus  ac  legibus  quaerere.  Mihi  haec  videntur: 
tu  quid  sis  acturus  et  quid  tibi  placeat^  pergratum 
erit,  si  ad  me  scripseris. 

m. 

Scr.  Romae  medio  mense  Aprili  a.  u.  c.  708. 

CICERO  VARRONI. 

Etsi^  quid  scriberem^  non  habebam,  tamen  Ca-  i 
liinio  ad  te  eunti  non  potui  nihil  dare.  Quid  ergo 
potissimum  scribam?  quod  velle  te  puto^  cito  me 
ad  te  esse  venturum;  etsi  yidO;  quaeso,  satisne 
cectum  sit  nos  hoc  tanto  incendio  civitatis  in  istis 
locis  esse:  dabimus  sermonem  iis^  qui  nesciunt  no- 
bis,  quocumque  in  loco  simus,  eundem  cultum, 
eundem  victum  esse.  „Quid  refert?  tamen  in  ser- 
monem  incidemus".  Valde  id,  credo,  laborandum 
est,  ne^  quum  omnes  in  omni  genere  et  scelerum 
et  flagitiorum  volutentur,  nostra  nobiscum  aut  inter 
zios  cessatio  vituperetur.  Ego  vero  neglecta  bar-  2 
barorum  inscitia  persequar;  quamvis  enim  sint  haee 
misera,  quae  sunt  miserrima,  tamen  artes  nostrae 
nescio  quo  modo  nunc  uberiores  fructus  ferre  vi- 
dentur^  quam  olim  ferebant,  sive  quia  nulla  nunc 
in  re  alia  acquiescimus,  sive  quod  gravitas  morbi 
facit,  ut  medlcinae  egeamus  eaque  nuuc  appareat, 
cuius  vim  non  sentiebamus,  quum  valebamus.   Sed 


Ep.  3,  1.  Etsi,  quod  scr.  (Em.)?  An  E.,  mm  qmd 
8cr.  (W.)?  E.,  quid  scr.  MB.  —  „Quid  ...  incidemusf^ 
(W.).  Quid  .  .  .  w<j.  vnlgo.  2.  perseguar  (W.).  jpersc- 
qtMre  M.  p.  ie  (Bened.,  B.)?  —  medieinae  (M.).  medv 
cina  L.,  B 

quid  ego  nunc  haec  ad  te,  cuius  domi  nascuutur, 
yAavx*  eig  'Ad^ijvccg?  Nihil  scilicet,  nisi  ut  rescri- 
beres  aliquid,  me  exspectares:  sic  igitur  facies. 

IV. 

Scr.  in  Tusculano  mense  Junio  a.  u.  c.  708. 

CICERO  VARRONL 
IIsqI  SvvartSv  me  scito  Ttata  ^ioSaQOv  hqIvbiv, 
Quapropter,  si  venturus  es,  scito  nccesse  esse  te 
venire^  sin  autem  non  es,  aSvvaxov  est  te  venire. 
Nunc  vide,  utra  te  xQi0tg  magis  delectet,  Chrysippi 
an  haec,  quam  noster  Diodotus  non  concoquebat. 
Sed  de  his  etiam  rebus,  otiosi  quum  erimus,  loque- 
mur;  hoc  etiam  xata  XQv0inJtov  Svvatov  est.  De 
t  Coctio  mihi  gratum  est;  nam  id  etiam  Attico 
mandaram.  Tu  si  minus  ad  nos,  nos  accurremus 
ad  te:  si  hortum  in  bibliotheca  habes,  deerit  nihiL 

V. 

8cr.  Bomae  mense  lunio  a.  u.  c.  708. 

CICERO  VARRONI. 

1  Mihi  vero  ad  Nonas  bene  maturum  videtur  fore, 
neque  solum  propter  rei  publicae,  sed  etiam  propter 
anni  tempus;  quare  istum  diem  probo,  itaque  eun- 

2  dem  ipse  sequar.  Consilii  nostri,  ne  si  eos  qui- 
dem,  qui  id  secuti  non  sunt,  non  poeniteret,  nobis 
poenitendum  putarem;  secuti  enim  sumus  non  spem, 
sed  officium,  reliquimus  autem  non  officium,  sed 
desperationem:  ita  verecundiores  fuimus,  quam  qui 
se  domo  non  commoverunt,  saniores,  quam  qui 
amissis  opibus  domum  non  reverteruni  Sed  nihil 
minus  fero  quam  severitatem  otiosorum  et,  quoquo 

Ep.  4.    es,  aS^ovatov  (W.).    est,  aSvvccTCDv  M.    es,  tav 
a&vvtxtav  vulgo.  —  DefCoctio  (W.).    De  Cocceio  (Corrad.)? 
^^  Coctio  B, 

modo  86  res  habet,  magis  illos  vereor^  qui  iu  bello 
occideninty  quam  hos  curO;  quibus  non  satisfacimus, 
quia  vivixnus.  Mihi  si  spatium  fuerit  in  Tuscula-  n 
num  ante  Nonas  yeniendi,  istic  te  videbo;  si  minus^ 
persequar  in  Cumanum  et  ante  te  certiorem  faciam^ 
ut  lavatio  parata  sit. 

VI. 

8cr.  Romae  menBe  lunio  a.  u.  c.  708. 

CICERO  VARRONI. 

Ganinius  noster  me  tuis  verbis  admonuit^  ut  i 
scriberem  ad  te^  si  quid  esset,  quod  putarem  te 
fldre .  oportere.  Est  igitur  adventus  Caesaris  sci- 
licet  in  exspectationC;  neque  tu  id  ignoras.  Sed 
tamen^  quum  ille  scripsisset;  ut  opinor,  se  in  Al- 
siense  venturum,  scripserunt  ad  eum  sui^  ne  id 
faceret;  multos  ei  molestos  fore  impsumque  multis; 
Ostiae  videri  commodius  eum  exire  posse:  id  ego 
non  intelligebam  quid  interesset;  sed  tamen  Hirtius 
mihi  dixit  et  se  ad  eum  et  Balbum  et  Oppium 
8cripsisse,  ut  ita  faceret^  homines,  ut  cognovi^  aman- 
tes  tui.  Hoc  ego  idcirco  nosse  te  volui,  ut  scires,  2 
hospitium  tibi  ubi  parares,  vel  potius  ut  utrubique 
—  quid  enim  ille  facturus  sit^  incertum  est  — ,  et 
flimul  ostentavi  tibi  me  istis  esse  familiarem  et 
consiliis  eorum  interesse.  Quod  ego  cur  nolim; 
nihil  video;  non  enim  est  idem  ferre,  si  quid  feren- 
dum  est,  et  probare,  si  quid  non  probandum  est; 
etsi,  quid  non  probem,  equidem  iam  nescio,  praeter 
initia  rerum;  nam  haec  in  voluntate  fuerunt.  Vidi 
enim  —  nam  tu  aberas  —  nostros  amicos  cupere 
bellum,  hunc  autem  non  tam  cupere  quam.  non 
timere  —  ergo  haec  consilii  fuerunt,  reliqua  neces- 
saria  — ,  vincere  autem  aut  hos  aut  illos  necesse 
esse.    Scio  te  semper  mecum  in  luctu  fuisse^  quum 

videremuB  quum  illud  ingens  malum^  alterius  utrius 
exercitus  et  ducum  interitum,  tum  vero  extremum 
malorum  omnium  esse  civilis  belli  victoriam:  quam 
quidem  ego  etiam  illorum  timebam^  iad  quos  vene- 
ramus  —  crudeliter  enim  otiosis  minabantur,  erat- 
que  iis  et  tua  invisa  voluntas  et  mea  oratio  — ; 
nunc  vero,  si  essent  nostri  potiti,  valde  intempe- 
rantes  fuissent,  erant  enim  nobis  perirati,  quasi 
quidquam  de  nostra  salute  decrevissemus,  quod  non 
idem  illis  censuissemus,  aut  quasi  utilius  rei  publi- 
cae  fuerit  eos  etiam  ad  bestiarum  auxilium  confu- 
gere  quam  vel  emori  vel  cum  spe,  si  non  optima, 

4  at  aliqua  tamen  vivere.  „At  in  perturbata  re 
publica  vivimus".  Quis  negat?  sed  hoc  viderint  ii, 
qui  nuHa  sibi  subsidia  ad  omnes  vitae  status  para- 
verunt;  huc  enim  ut  venirem,  superior  longius, 
quam  volui,  fluxit  oratio:  quum  enim  te  semper 
magnum  hominem  f  duxerim,  quod  his  tempestati- 
bus  es  prope  solus  in  portu  fructusque  doctrinae 
percipis  eos,  qui  maximi  sunt,  ut  ea  consideres 
eaque  tractes,  quorum  et  usus  et  delectatio  est  om- 
nibus  istorum  et  actis'  et  voluptatibus  anteponenda. 
Equidem  hos  tuos  Tusculanenses  dies  instar  esse 
vitae  puto,  libenterque  omnibus  omnes  opes  con- 
cesserim,  ut  mihi  liceat  vi  nulla  interpellante  isto 

6  modo  vivere:  quod  nos  qiloque  imitamur,  ut  possu- 
mus,  et  in  nostris  studiis  libentissime  conquiesci- 
mus;  quis  enim  hoc  non  dederit  nobis,  ut,  quum 
opera  nostra  patria  sive  iion  possit  uti  sive  nolit, 
ad  eam  vitam  revertamur,  quam  multi  docti  homi- 
nes,  fortasse  non  recte,  sed  tamen  multi  etiam  rei 

Ep.  6,  3.    mdlum,'  dlteriiAS  (W.).    malum  att.  vulgo.  — 

otiosis  (vulgo).    otiosis  H  M.    otiosissimi  Pal.  6  et  Hittorp.,  B. 

4.  t  duxerim,  guod  (MW.).  duocerimy  tum  quod  (vel,  Tit  V., 

duMi,  tum  ^.)  ....  ant^onenda.    Eguidem  aut  dtucerim,  ttm 

nunc  maanmtm,  guod  ....  antep,  Eguidem  (W.)?    duxerim, 

^.  ...  ant^anenda,  egwideni  B. 

pablicae  praeponendam  putaverunt?  Quae  igitur 
shidia  magnorum  hominum  sententia  vacationem 
habent  quandam  publici  muneris^  iis  concedente  re 
pablica  our  non  abutamur?  Sed  plus  facio^  quam  6 
UaiDinius  mandavit;  is  enim^  si  quid  ego  scirem^ 
rogarat^  quod  tu  nescires^  ego  tibi  ea  narro,  quae 
ta  melius  scia  quam  ipse^  qui  narro.  Faciam  ergo 
illudy  quod  rogatus  sum,  ut  eorum,  quae  temporis 
hxiiati  sint,  quae  *♦*  tua  f  audiero,  ne  quid  ignores. 

VII. 

Scr.  Romae  mense  lunio  a.  u.  c.  708. 

CICERO  VARRONI. 

Coenabam  apud  Seium,  quum  utrique  nostrum  i 
redditae  sunt  a  te  litterae.  Mihi  vero  iam  matu- 
rom  videtur;  nam,  quod  antea  te  calumniatus  sum, 
indicabo  malitiam  meam:  volebam  prope  alicubi 
esse  te,  si  quid  bonae  salutis,  6vv  xs  8v  iQ%6\isvGi ; 
nunc,  quoniam  confecta  sunt  omnia,  dubitandum 
non  est,  quin  equis  viris:  nam^  ut  audivi  de  L.  Cae- 
sare  filio;  mecum  ipse: 

quid  hic  mihi  faciet  patri? 

itaque  non  desino  apud  istos,  qui  nunc  dominantur, 
coenitare.     Quid  faciam?   tempori   serviendum  est.  2 
Sed  ridicula  missa,  praesertim  quum  sit  nihil,  quod 
rideamus: 

Africa  terribili  tremit  horrida  terra  tumultu; 

itarque   nuUum   est   dnoTtQorjy^ivov,  quod  non  ve- 
rear.     Sed,  quod  quaeris,  quando,  qua,  quo,  nihil 

Ep.  6,  6.  18  enim  (N.).  iwe  enim  M.,  B.  —  huitts  sunt 
(W.)?  —  quae  ***  tua  f  audiero  (W.).  quae  te  scire  in- 
teresse  tua,  videro  (W.;  interesse  N.  post  tua  addidit;  videro 
Sch.).  quae  f  ^wa  audiero  B.  g.  scire  interesse  tua  videro 
Eayser.    Ep.  7,  1.    antea  te  (M.).    a.  {tel  (Graev.^  B.)? 

adhuc  scimus:  istuc  ipsum  de  Baiis^  nonnulli  dubi- 
tant  an  per  Sardiniam  veniat;  illud  enim  adhuc 
praedium  suum  non  inspexit,  nec  uUum  liabet  de- 
terius,  sed  tamen  non  contemnit.  Ego  omnino  ma- 
gis  arbitror  per  Siciliam  Veliam,  sed  iam  sciemus; 
adventat  enim  Dolabella:  eum  puto  magistrum  fore. 

Sed  tamen,  si  sciam,  quid  tu  constitueris,  meum 
consilium  accommodabo  potissimum  ad  tuum;  quare 
exspecto  tuas  litteras. 

vm. 

Scr.  in  Arpinati  pr.  Non.  Sextil.  a.  n.  c.  709. 

CICERO  VARRONI. 

1  Etsi  munus  flagitare,  quamvis  quis  ostenderit, 
ne  populus  quidem  solet  nisi  concitatus,  tamen  ego 
exspectatione  promissi  tui  moveor,  ut  admoneam 
te,  non  ut  flagitem;  misi  autem  ad  te  quattuor  ad- 
monitores  non  nimis  verecundos;  nosti  enim  pro- 
fecto  os  buius  adolescentioris  Academiae.  Ex  ea 
igitur  media  excitatos  misi,  qui  metuo  ne  te  forte 
flagitent;  ego  autem  mandavi,  ut  rogarent.  Ex- 
spectabam  omnino  iamdiu  meque  sustinebam,  ne 
ad  te  prius  ipse  quid  scriberem,  quam  aliquid  ac- 
cepissem,  ut  possem  te  remunerari  quam  simillimo 
munere;  sed,  quum  tu  tardius  faceres,  id  est,  ut 
ego  interpretor,  diligentius,  teneri  non  potui,  quin 
coniunctionem  studiorum  amorisque  nostri  quo  pos- 
sem  litterarum  genere  declararem.  Feci  igitur  ser- 
monem  inter  nos  habitum  in  Cumano,  quum  esset 
una  Pomponius:  tibi  dedi  partes  Antiochinas,  quas 
a  te  probari  intellexisse  mihi  videbar;  mihi  sumpsi 

Ep.  7,  2.     Veliam;  sed  iam  (W.).      Veliam  M.      V.: 
tam  B.    Ep.  8, 1.     08  huins  (W.).    08  eius  M.    os  [eiiis]  N.,  B. 

Fhilonis.  Pnto  fore;  ut,  quum  legeris,  mirere  nos 
id  locutos  esse  inter  nos^  quod  numquam  locuti 
somus;  sed  nosti  morem  dialogorum.  Posthac  au-  2 
tem,  mi  Varro^  quam  plurima^  si  yidetur^  et  de 
nobiS;  inter  nos:  sero  fortasse;  sed  superiorum  tem- 
porum  Fortuna  rei  publicae  causam  sustineat,  haec 
ipsi  praestare  debemus.  Atque  utinam  quietis 
temporibus  atque  aliquo^  si  non  bono,  at  saltem 
certo  statu  civitatis  haec  inter  nos  studia  exercere 
possemus!  quamquam  tum  quidem  vel  aliae  quae- 
piam  rationes  honestas  nobis  et  curas  et  actiones 
darent;  nunc  autem  quid  est,  sine  his  cur  vivere 
velimus?  mihi  vero  cum  his  ipsis  vix,  his  autem 
detractis  ne  vix  quidem.  Sed  haec  coram  et  sae- 
pius,  Migrationem  et  emptionem  feliciter  evenire 
volo  tuumque  in  ea  re  consilium  probo.  Cura,  ut 
valeas. 

IX. 

Scr.  Romae  mense  Maio  a.  u.  c.  706. 

DOLABELLA  S.  D.  CICERONI. 

S.  V.  g.  V.  et  Tullia  nostra  recte  v.  Terentia  l 
minus  belle  habuit,  sed  certum  scio  iam  convaluisse 
eam;  praeterea  rectissime  sunt  apud  te  omnia.  Etsi 
nuUo  tempore  in  suspicionem  tibi  debui  venire  par- 
tium  causa  potius  quam  tua  tibi  suadere,  ut  te  aut 
cum  Caesare  nobiscumque  coniungeres  aut  certe  in 
otium  referres,  praecipue  nunc  iam  inclinata  victo- 
ria  ne  possum  quidem  in  uUam  aliam  incidere  opi- 
nionem  nisi  in  eam,  qua  scilicet  f  te  tibi  suadere 
videar,  quod  pie  tacere  non  possim;  tu  autem,  mi 
Cicero,  si  haec  accipies,  ut,  sive  probabuntur  tibi 

Ep.  8,  2.  et  de  nohis,  inter  (W.).  et  de  nohis  i.  vulgo. 
et  de  n.  et  L  (V.)?  Ep.  9,  1.  in  eam,  qua  (W.).  in  eam, 
in  qua  M.,  vulgo.  —  scilicet  t  *«  **&**  (^.).  8.  tihi  (V.,  B.) 
aut  8C.  id  tihi  (Or.). 

sive  non  probabuntur^  ab  optimo  certe  animo  ac 
deditissimo  trbi  et  cogitata  et  scripta  esse  iudices. 

2  Animadvertis  Cn.  Pompeium  nec  nominis  sui  nec 
rerum  gestarum  gloria  neque  etiam  regum  ac  na- 
tionum  clientelis^  quas  ostentare  crebro  solebat, 
esse  tutum,  et  hoc  etiam,  quod  infimo  cuique  con- 
tingit,  illi  non  posse  contmgere,  ut  honeste  effu- 
gere  possit,  pulso  Italia,  amissis  Hispaniis,  capto 
exercitu  veterano,  drcumvallato  nunc  denique,  quod 
nescio  an  nulli  umquam  nostro  acciderit  impera- 
tori.  Quamobrem,  quid  aut  ille  sperare  possit  aut 
tu,  animum  adverte  pro  tua  prudentia;  sic  enim 
facillime,  quod  tilri  utilissimum  erit  consilii,  capies. 
IUud  autem  a  te  peto,  ut,  si  iam  ille  evitaverit  toc 
periculum  et  se  abdiderit  in  classem,  tu  tuis  rebus 
consulas  et  aliquando  tibi  potius  quam  coivis  sis 
amicus:  satisfactum  est  iam  a  te  vel  officio  vel 
familiaritati,   satisfactum   etiam   partibus  et  ei  rei 

3  publicae,  quam  tu  probabas.  Reliquum  est,  ut,  ubi 
nunc  est  res  publica,  ibi  simus  potius,  quam,  dum 
illam  veterem  sequamur,  simus  in  nuUa.  Quare 
velim,  mi  iucundissime  Cicero,  si  forte  Pompeius 
pulsus  his  quoque  locis  rursus  alias  regiones  petere 
cogatur,  ut  tu  te  vel  Athenas  vel  in  quamvis  quie- 
tam  recipias  civitatem;  quod  si  eris  facturus,  velim 
mihi  scribas,  ut  ego,  si  uUo  modo  potwo,  ad  te 
advolem.  Quaecumque  de  tua  dignitate  ab  impe- 
ratore  erunt  impetranda,  qua  est  humanitate  Cae- 
sar,  facillimum  erit  ab  eo  tibi  ipsi  impetrare,  et 
meas  tamen  preces  apud  eum  non  minimum  aucto- 
ritatis  habituras  puto.  Erit  tuae  quoque  fldei  et 
humanitatis  curare,  ut  is  tabellarius^  quem  ad  te 
misi,  reverti  possit  ad  me  et  a  te  mihi  litteras 
referat. 

Ep,  9,  2,    contingit  (W.).    contigit  M.,  vtilgo. 

X. 

Scr.  Eomae  exetinte  mense  Febr,  aut  ineunte  Martio 

a.  u.  c.  709. 

M.  CICERO  S.  D.  P.  DOLABELLAE. 

Non  sum  ausus  Salvio  nostro  nihil  ad  te  litte-  i 
rarum  dare;  nec  mehercule  habebam;  quid  scribe- 
rem,  nisi  te  a  me  mirabiliter  amari,  de  quo  etiam 
nihil  scribente  me  te  non  dubitare  certo  scio,  Om- 
nino  mihi  magis  litterae  sunt  exspectandae  a  te, 
quam  a  me  tibi;  nihil  enim  Bomae  geritur,  quod 
te  putem  scire  curare,  nisi  forte  scire  vis  me  inter 
Niciam  nostrum  et  Vidium  iudicem  esse.  Profert 
alter,  opinor,  duobus  versiculis  expensum  Niciae; 
alter,  Aristarchus,  hos  dfisXi^sL.  Ego  tamquam  cri- 
ticus  antiquus  iudicaturus  sum,  utrum  sint  tov  moLrj- 
iov  an  naQSfiPspXriiiivoL.  Puto  te  nunc  dicere:  2 
„oblitusne  es  igitur  fungorum  illorum,  quos  apud 
Niciam,  et  ingentium  f  cularum  cum  sophia  septi- 
mae?'^  Quid  ergo?  tu  adeo  mihi  excussam  severi- 
tatem  veterem  putas,  ut  ne  in  foro  quidem  reliquiae 
pristinae  frontis  appareant?  Sed  tamen  suavissi-  3 
mum  av^pLcof^v  nostrum  praestabo  integellum,  nec 
committam,  ut,  si  ego  eum  condemnaro,  tu  resti- 
tuas,  ut  habeat  Bursa  Plancus,  apud  quem  litteras 
discat.  Sed  quid  ago?  quum  mihi  sit  incertum, 
tranquillone  sis  aniino  an,  ut  in  bello,  in  aliqua 
maiuscula  cura  negotiove  versere,  labor  longius; 
quum  igitur  mihi  erit  exploratum  te  libenter  esse 
risurum,  scribam  ad  te  pluribus.  Te  tamen  hoc 
scire   volo,   vehementer   populum   soUicitum  fuisse 

Ep.  10,  1.   quod  scriberem  (Ern.)?  —  alter,  Aristarclius, 
hos  (W.).     a.  A.  ho8  vulgo.     2.   Nidam  edisti,  et  (W.)?  — 
scillarum  ciim  f  sophia  septimae  (Gron.)  ?  —  ut  habea^  ^  >>. 
ne  h.  M.,  vuJ^a 

de  P.  SuUae  morte,  antequam  certum  scierit:  nunc 
quaerere  desierunt,  quo  modo  perierit;  satis  putant 
se  scire,  quod  sciunt.  Ego  ceteroqui  animo  aequo 
fero;  unum  vereor,  ne  hasta  Caesaris  refrixerit. 

XI. 

Scr.  Asturae  mense  Martio  a.  u.  c.  709. 

CICERO  DOLABELLAE  S. 

1  Vel  meo  ipsius  interitu  mallem  litteras  meas 
desiderares  quam  eo  casu,  quo  sum  gravissime  af- 
flictus;  quem  ferrem  certe  moderatius,  si  te  habe- 
rem;  nam  et  oratio  tua  prudens  et  amor  erga  me 
singularis  multum  levaret;  sed^  quoniam  brevi  tem- 
pore,  ut  opinio  nostra  est,  te  sum  visurus,  ita  me 
affectum  offendeS;  ut  multum  a  te  possim  iuvari^ 
non  quo  ita  sim  fractus^  ut  aut  hominem  me  esse 
obUtus    sim    aut    fortunae    succumbendum  putem, 

^  sed  tamen  hilaritas  illa  nostra  et  suavitas,  quae 
te  praeter  ceteros  delectabat;  erepta  mihi  omnis 
est;  firmitatem  tamen  et  constantiam;  si  modo  fuit 
aliquando  in  nobiS;  eandem  cognosceS;  quam  reli- 

2  quisti.  Quod  scribis  proelia  te  mea  causa  susti- 
nere,  non  tam  id  laboro,  ut,  si  qui  mihi  obtrectent, 
a  te  refutentur,  quam  intelligi  cupio,  quod  certe 
intelligitur^  me  a  te  amari.  Quod  ut  facias^  te 
etiam  atque  etiam  rogo  ignoscasque  brevitati  litte- 
rarum  mearum;  nam  et  celeriter  una  futuros  nos 
arbitror  et  nondum  stm  satis  confirmatus  ad  scri- 
bendum. 


Ep.  11,  1.     mm  et  or.   (M.,  vulgo).     nam  me  et  or, 
Kays.,  B. 

xn. 

Scr.  in  Puteolano  mense  Decembri  a.  u.  c.  709. 

CICERO  DOLABELLAE. 

Gratulor  Baiis  nostriS;  si  qmdem^  ut  scribis^  l 
salubres  repente  factae  sunt;  nisi  forte  te  amant 
et  tibi  assentantur  et  tamdiu^  dum  tu  ades^  sunt 
oblitae  sui;  quod  quidem  si  ita  est^  minime  miror 
caelum  etiam  et  terras  vim  suani;  si  tibi  ita  con- 
yeniat^  dimittere.  Oratiunculam  pro  Deiotaro^  quam  2 
requirebas^  habebam  mecum^  quod  non  putaram: 
itaque  eam  tibi  misi;  quam  velim  sic  legas^  ut  cau- 
sam  tenuem  et  inopem  nec  scriptione  magno  opere 
dignam;  sed  ego  hospiti  veteri  et  amico  munuscu- 
lum  volui  mittere  levidense  crasso  filo^  cuismodi 
ipsius  solent  esse  munera.  Tu  velim  animo  sapienti 
fortique  sis^  ut  tua  moderatio  et  gravitas  aliorum 
infamet  iniuriam. 

xm. 

Scr.  Asturae  mense  Aprili  a.  u.  c.  709. 

CICEBO  DOLABELLAE  SAL. 

C.  Subemius  Calenus  et  meus  est  familiaris  et  i 
Leptae  nostri  familiarissimi  pemecessarius:  is  quum 
vitandi  belli  causa  profectus  esset  in  Hispaniam 
cum  M.  Varrone  ante  bellum;  ut  in  ea  provincia 
esset^  in  qua  nemo  nostrum  post  Afranium  supera- 
tum  bellum  uUum  fore  putarat^  incidit  in  ea  ipsa 
mala^  quae  summo  studio  vitaverat;  oppressus  est 
enim  bello  repentino,  quod  bellum  commotum  a 
Scapula  ita  postea  confimatum  est  a  Pompeio^  ut 
nulla    ratione    ab   illa    miseria    se   eripere   posset. 

Ep.  12.    D.  8AL,  (W.)?    SAL.  om.  M.,  vulgo.    2.  v<h 
lui  miUere  (W.).    volui  om.  M.    m.  volui  vt]\^o. 

2  Eadem  causa  fere  est  M.  Planii  Heredis,  qui  est 
item  GalenuS;  Leptae  noatri  familiarissimus.  Hosce 
igitur  ambos  tibi  sic  commendo,  ut  maiore  cura, 
studiO;  soUicitudine  animi  commendare  non  possim. 
Volo  ipsorum  causa,  meque  in  eo  vehementer  et 
amicitia  movet  et  humanitas;  Lepta  vero  quum  ita 
laboret;  ut  eius  fortunae  videantur  in  disorimen 
venire^  non  possum  ego  non  aut  proxime  atque 
ille  aut  etiajn  aeque  laborare.  Quapropter/ etsi 
saepe  expertus  sum,  quantum  me  amares,  tamen 
sic  velim  tibi  persuadeas^  id  mei  in  hao  re  maxime 

3  iudicaturum.  Peto  igitur  a  te  vel^  si  pateris^  oro^ 
ut  homines  miseros  et  fortuna^  quam  vitare  nemo 
potest^  magis  quam  culpa  calamitosos  conserves 
incolumes  velisque  per  te  me  hoe  muneris  quum 
ipsis  amicis  hominibus,  quum  municipio  Galeno^ 
quocum  mihi  magna  necessitudo  esfc,  tum  Leptae, 

4  quem  omnibus  antepono;  dare.  Quod  dicturus  sum^ 
puto  equidem  non  valde  ad  rem  pertinere^  sed  ta- 
men  nihil  obest  dicere:  res  familiaris  alteri  eorum 
valde  exigua  est,  alteri  vix  equestris;  quapropter, 
quoniam  iis  Caesar  vitam  sua  liberalitate  concessit 
nec  est,  quod  iis  praeterea  magno  opere  possit 
adimi;  reditum,  si  me  tantum  amas,  quantum  certe 
amas,  hominibus  confiee,  in,  quo  nihil  est  praeter 
viam  longam,  quam  idcirco  non  fugiunt,  ut  et.vi- 
vant  cum  suis  et  moriantur  domi:  quod  ut  ^tare 
contendasque  vel  potius  ut  perficias  -^  posse  enim 
te  mihi  persuasi  — ,  vehementer  te  etiam  atque 
etiam  rogo. 

Ep.  13,  3.    quum  muniGipio  (W.  et  tlotz.).    cum  m.  M. 
tum  mun.  vulgo.    4.  0$  Ca^txr  (Or.).    his  C.  M.,  valgo. 

XIV. 

Scr.  in  Pompeiano  IV.  Non.  Maias  a.  n.  c.  710. 

CICERO  DOLABELLAE  CONSULI  SUO  S. 

Etsi  contentus  eram,  mi  Dolabella,  tua  gloria  i 
satisque  ex  ea  magnam  laetitiam  voluptatemque 
capiebam,  tamen  non  possum  non  confiteri  cumu- 
lari  me  maximo  gaudio,  quod  vulgo  hominum  opi- 
nio  socium  me  ascribat  tuis  laudibus.  Nemineiii 
conveni  —  convenio  autem  quotidie  plurimos;  sunt 
enim  permulti  optimi  viri,  qui  valetudinis  causa 
in  haec  loca  veniant,  praeterea  ex  municipiis  fre- 
quentes  necessarii  mei;  qui  omnes,  quum  te  sum- 
mis  laudibus  ad  caelum  extulerunt,  mihi  continuo 
maximas  gratias  agunt;  negant  enim  se  dubitare, 
quin  tu  meis  praeceptis  et  consiliis  obtemperans 
praestantissimum  te  civem  et  singularem  consulem 
praebeas:  quibus  ego  quamquam  verissime  possum  2 
respondere  te,  quae  facias,  tuo  iudicio  et  tua  sponte 
facere  nec  cuiusquam  ^gere  consilio,  tamen  neque 
plane  assentior,  ne  imminuam  tuam  laudem,  si  om- 
nis  a  meis  consiliis  profecta  videatur,  neque  valde 
nego,  sum  enim  avidior  etiam,  quam  satis  est,  glo- 
riae  et  tamen  non  alienum  est  dignitate  tua,  quod 
ipsi  Agamemnoni,  regum  regi,  fuit  honestum,  ha- 
bere  aliquem  in  consiliis  capiendis  Nestorem,  mihi 
vero  gloriosum  te  iuvenem  consulem  florere  laudi- 
bus  quasi  alumnum  disciplinae  meae.  L.  quidem  3 
Caesar,  quum  ad  eum  aegrotum  Neapolim  venis- 
sem,  quamquam  erat  oppressus  totius  corporis  do- 
loribus,  tamen  ante,  quam  me  plane  salutavit,  „0 
mi  Cicero";  inquit,  ,,gratulor  tibi,  quum  tantum  vales 

Ep.  14,  1.  mei;  qiU  (M.  et  M.  ad  Att.  XIV,  17,  A.). 
m^  — ,  Q^in  N.,  B.  —  agunt  (M.  ad  Att.).  agant  MB. 
2.  nego;  sum  . . .  gloriae,  et  tamen  (W.).  nego  —  «um  , « , 
gloriae  —;  et  t.  B.    3.  tihi,  quod  tantum  ^^^, 

Ciceroziis  epist.  I.  -^^ 

apud  Dolabellam,  quantum  si  ego  apud  sororis 
filium  valerem,  iam  salvi  esse  possemus;  Dolabellae 
yero  tuo  et  gratulor  et  gratias  ago,  quem  quidem 
post  te  consulem  solum  possumus  vere  consulem 
dicere^^;  deinde  multa  de  facto  ac  de  re  gesta  tua: 
nihil  magnificentius,  nihil  praeclarius  actum  um- 
quam,  nihil  rei  publicae  salutarius;  atque  haec  una 

4  vox  omnium  est.  A  te  autem  peto,  ut  me  hanc 
quasi  falsam  hereditatem  alienae  gloriae  sinas  cer- 
nere  meque  aliqua  ex  parte  in  societatem  tuarum 
laudum  venire  patiare.  Quamquam,  mi  Dolabella 
—  haec  enim  iocatus  sum  —  libentius  omnes  meas, 
si  modo  sunt  aliquae  meae  laudes,  ad  te  transfu- 
derim,  quam  aliquam  partem  exhauserim  ex  tuis; 
nam,  quum  te  semper  tantum  dilexerim,  quantum 
tu  intelligere  potuisti,  tum  his  tuis  factis  sic  in- 
census  sum,  ut  nihil  umquam  in  amore  fuerit  ar- 
dentius;  nihil  est  enim,  mihi  crede,  virtute  formo- 

6  sius,  nihil  pulchrius,  nihil  amabiKus.  Semper  amavi, 
ut  scis,  M.  Brutum  propter  eius  summum  ingenium, 
suavissimos  moreS;  singularem  probitatem  atque 
constantiam:  tamen  Idibus  Martiis  tantum  accessit 
ad  amorem,  ut  mirarer  locum  fuisse  augendi  in  eo, 
quod  mihi  iampridem  cumulatum  etiam  videbatur. 
Quis  erat,  qui  putaret  ad  eum  amorem,  quem  erga 
te  habebam,  posse  aliquid  accedere?  tantum  ac- 
cessit;  ut  mihi  nunc  denique  amare  videar,  antea 

6  dilexisse.  Quare  quid  est,  quod  ego  te  horter,  ut 
dignitati  et  gloriae  servias?  proponam  tibi  claros 
viros,  quod  facere  solent,  qui  hortantur?  neminem 
habeo  clariorem  quam  te  ipsum;  te  imitere  oportet^ 
tecum  ipse  certes:  ne  licet  quidem  tibi  iam  tantis 

7  rebus  gestis  non  tui  similem  esse.  Quod  quum  ita 
sit,  hortatio  non  est  necessaria,  gratulatione  magis 

Ep.  14f  3.    gesta  tua:  nihil  (W.).    gesta;  Um  n.  M.  et 
-Sf.  ad  Att,  vuJgo.    g,:  nthil  (^.^1 

utendum  est;  contigit  enim  tibi,  quod  haud  scio 
an  nemini,  ut  summa  severitas  animadversionis  non 
modo  non  invidiosa,  sed  etiam  popularis  esset  et 
quum  bonis  omnibus,  tum  infimo  cuique  gratissima. 
Hoc  si  tibi  fortuna  quadam  contigisset,  gratularer 
felicitati  tuae;  sed  contigit  magnitudine  quum  animi, 
tum  etiam  ingenii  atque  consilii;  legi  enim  con- 
cionem  tuam:  nihil  illa  sapientius;  ita  pedetentim 
et  gradatim  tum  accessus  a  te  ad  causam  facti, 
tum  recessus,  ut  res  ipsa  maturitatem  tibi  animad- 
vertendi  omnium  concessu  daret.  Liberasti  igitur  8 
et  urbem  periculo  et  civitatem  metu,  neque  solum 
ad  tempus  maximam  utilitatem  attulisti,  sed  etiam 
ad  exemplum;  quo  facto  intelligere  debes  in  te 
positam  esse  rem  publicam  tibique  non  modo  tuen- 
dos,  sed  etiam  ornandos  esse  illos  viros,  a  quibus 
initium  libertatis  profectum  est.  Sed  his  de  rebus 
coram  plura  propediem,  ut  spero:  tu  quoniam  rem 
publicam  nosque  conservas,  fac,  ut  diligentissime  te 
ipsum,  mi  Dolabella,  custodias. 

XV. 

Scr.  Romae  post  VII.  Kal.  Sextiles  a.  u.  c.  708. 

CICERO  PAETO  S. 

Duabus  tuis  epistolis  respondebo:  uni,  quam  i 
quatriduo  ante  acceperam  a  Zetho;  alteri,  quam 
attulerat  Phileros  tabellarius.  Ex  prioribus  tuis 
litteris  intellexi  pergratam  *  *  *  tibi  perspectum  esse 
gaudeo;  sed,  mihi  crede,  non  perinde,  ut  est  reapse, 
ex  litteris  perspicere  potuisti:  nam,  quum  a  satis 
multis  —  non  enim  possum  aliter  dicere  —  et  coli 
me  videam  et  diligi,  nemo  est  illorum  omnium  mihi 

Ep.  14,  7.    pedetentim  (vulffo).    pedetemptim  MB.     Ep. 
16,  1.    pergratam  *  *  *  ttbi  (W7).     Excidit  tibi  esse  curam 
meam  vdletudinis  tuae  animumqm  erga  te  metim,  c[iMm  ^^>^« 
j^mUeve  aliqmd,   pergr.  tibi  *  *  ♦  jpersp.  B. 

te  iucundior;  nam,  quod  me  amas,  quod  id  et  iam- 
pridem  et  eonstanter  facis,  est  id  quidem  magnum 
atque  haud  scio  an  maximum,  sed  tibi  commune 
cum  multis,  quod  tu  ipse  tam  amandus  es  tamque 
dulcis  tamque  in  omni  genere  iucundus,  id  est  pro- 

2  prie  tuum;  accedunt  non  Attici,  sed  salsiores,  quam 
illi  Atticorum,  Romani  veteres  atque  urbani  sales, 
ego  autem  —  existimes  licet  quidlibet  —  mirifice 
capior  facetiis,  maxime  nostratibus,  praesertim  quum 
eas  videam  primum  oblitas  Latio  tum,  quum  in 
urbem  nostram  est  infusa  peregrinitas,  nunc  vero 
etiam  bracatis  et  Transalpinis  nationibus,  ut  nul- 
lum  veteris  leporis  vestigium  appareat.  Itaque,  te 
quum  video,  omnes  mihi  Granios,  omnes  Lucilios, 
—  vere  ut  dicam  —  Crassos  quoque  et  Laelios  vi- 
dere  videor:  moriar,  si  praeter  te  quemquam  reli- 
quum  habeo,  in  quo  possim  imaginem  antiquae  et 
vemaculae  festivitatis  agnoscere.  Ad  hos  lepores 
quum  amor  erga  me  tantus  accedat,  miraris  me 
tanta  perturbatione   valetudinis   tuae  tam  graviter 

3  exanimatum  fuisse?  Quod  autem  altera  epistola 
purgas  te  non  dissuasorem  mihi  emptionis  Neapo- 
litanae  fuisse,  sed  auctorem  moderationis,  urbane, 
neque  ego  aliter  accepi;  intellexi  tamen  idem,  quocl 
his  intelligo  litteris,  non  existimasse  te  mihi  licere 
id,  quod  ego  arbitrabar,  res  has  non  omnino  qui- 
dem,  sed  magnam  partem  relinquere.  Catulum  mihi 
narras  et  illa  tempora:  quid  simile?  ne  mihi  qui- 
dem  ipsi  tunc  placebat  diutius  abesse  ab  rei  pubh- 
cae  custodia;  sedebamus  enim  in  puppi  et  clavum 
tenebamus;  nunc  autem  vix   est  in  sentina  locus. 

4  An  minus  multa  senatus.  consulta  futura  putas,  si 

Ep.  15,  2.    licet  quidlibet  (M.).    h,  quod  libet  edd.  vett., 

B.     3.   moderationis ,  urbane,  neque  ego  oditer  (Madvig.  ad 

T^in.  ed.  "altera  p.  806,  et  sic  M.,  nisi  quod  is:  wbanae). 

commorationis  (L)  urbanae,  wc  cgo  qutdm  aliter  W.  olim,  B. 

—  /icere  id,  quod  (W).    V,  i^  ^  v\x\go. 

ego  sim  Neapoli?  Romae  quum  sum  et  urgeo  fo- 
rum,  senatus  consulta  scribuntur  apud  amatorem 
tuum,  familiarem  meum;  et  quidem,  quum  in  men- 
tem  venit,  ponor  ad  scribendum  et  ante  audio 
senatus  consultum  in  Armeniam  et  Syriam  esse 
perlatum,  quod  in  meam  sententiam  factum  esse 
dicatur,  quam  omnino  mentionem  uUam  de  ea  re 
esse  factam.  Atque  hoc  nolim  me  iocari  putes; 
nam  mihi  scito  iam  a  regibus  ultimis  allatas  esse 
litteras,  quibus  mihi  gratias  agant,  quod  se  mea 
sententia  reges  appellaverim,  quos  ego  non  modo 
reges  appellatos,  sed  omnino  natos  nesciebam.  Quid  5 
ergo  est?  tamen,  quamdiu  hic  erit  noster  hic  prae- 
fectus  moribus,  parebo  auctoritati  tuae;  quum  vero 
aberit,  ad  fungos  me  tuos  conferam.  Domum  si 
habebo,  in  denos  dies  singulos  sumptuariae  legis 
dies  conferam;  sin  autem  minus  invenero,  quod 
placeat,  decrevi  habitare  apud  te,  scio  enim  me 
nihil  tibi  gratius  facere  posse.  Domum  SuUanam 
desperabam  iam,  ut  tibi  proxime  scripsi,  sed  tamen 
non  abieci:  tu  velim,  ut  scribis,  cum  fabris  eam 
perspicias;  si  enim  nihil  est  in  parietibus  aut  in 
tecto  vitii,  cetera  mihi  probabuntur. 

XVI. 

Scr.   in   Tusculano  mense  Quinctili   (ante  VII.  Kal.  Sext.) 

a.  u.  c.  708. 

CICERO  PAETO  SAL. 

Delectarunt  me  tuae  litterae,  in  quibus  primum  l 
amavi  amorem  tuum,  qui  te  ad  scribendum  incita- 
vit  verentem,   ne    Silius    suo   nuntio    aliquid   mihi 
soUicitudinis  attulisset;   de  quo    et   tu  mihi  antea 
scripseras,   bis   quidem   eodem   exemplo,   facile   ut 

Ep.  16,  1.    amavi  amorm    (M.,  vulgo).     amtiWMimtU 
Kleyn.,  B. 

intelligerem  te  esse  eommotuin,  et  ego  tibi  accu- 
rate  rescripseram,  ut  quoqno  modo  in  tali  re  atque 
tempore  aut  liberarem  te  ista  cura  aut  certe  leva- 

2  rem;  sed,  quoniam  proximis  quoque  litteris  osten- 
dis,  quantae  tibi  curae  sit  ea  res,  sic,  mi  Paete, 
habeto:  quidquid  arte  fieri  potuerit  —  non  enim 
iam  satis  est  consilio  pugnare:  artificium  quoddam 
excogitandum  est  — ,  sed  tamen,  quidquid  elaborari 
aut  effici  potuerit  ad  istorum  benevolentiam  conci- 
liandam  et  colligendam^  summo  studio  me  consecu- 
tum  esse,  nec  frustra,  ut  arbitror;  sic  enim  color, 
sic  observor  ab  omnibus  iis,  qui  a  Caesare  diligun- 
tur,  ut  ab  iis  me  amari  putem;  tametsi  non  facile 
diiudicatur  amor  verus  et  fictus,  nisi  aliquod  incidat 
eiusmodi  tempus,  ut,  quasi  aurum  igni,  sic  bene- 
volentia  fidelis  periculo  aliquo  perspici  possit,  ce- 
tera  sunt  signa  communia;  sed  ego  uno  utor  argu- 
mento,  quamobrem  me  ex  animo  vereque  arbitrer 
diligi,  quia  et  nostra  fortuna  ea  est  et  illorum,  ut 

3  simulandi  causa  non  sit.  De  illo  autem,  quem  pe- 
nes  est  omnis  potestas,  nihil  video,  quod  timeam, 
nisi  quod  omnia  sunt  incerta,  quum  a  iure  disces- 
sum  est,  nec  praestari  quidquam  potest,  quale  futu- 
rum  sit,  quod  positum  est  in  alterius  voluntate,  ne 
dicam  libidine;  sed  tamen  eius  ipsius  nuUa  re  a 
me  offensus  est  animus;  est  enim  adhibita  in  ea 
re  ipsa  summa  a  nobis  moderatio;  ut  enim  olim 
arbitrabar  esse  meum  libere  loqui,  cuius  opera  esset 
in  civitate  libertas,  sic  ea  nunc  amissa  nihil  loqui, 
quod  offendat  aut  illius  aut  eorum,  qui  ab  illo  dili- 
guntur,  voluntatem;  effugere  autem  si  velim  non- 
nullorum  acute  aut  facete  dictorum  famam,  fama 
ingenii  mihi  est  abiicienda,  quod,  si  possem,  non 

Ep.  16,  2.    putm;  tametsi  (sio  Crat.,  Madvig.)  . . .  coni' 
tnu/nia;  sed  (W.).      putem.    nam  etsi  ...  c,  sed  MB.  — 
diiudicantur  (W.)?    3.   mihi  est  dbiicienda  (M.).    m.  sit  a, 
Bake,  B. 

recusarem;  sed  tamen  ipse  Caesar  habet  peracre  4 
iudicium,  et,  ut  Servius,  frater  tuus,  quem  littera- 
tissimum  fuisse  iudico,  facile  diceret:  ,^c  versus 
Plauti  non  est,  hic  est",  quod  tritas  aures  haberet 
notandis  generibus  poetarum  et  consuetudine  le- 
gendi,  sic  audio  Caesarem,  quum  volumina  iam 
confecerit  dTtog^^syfidrcoVy  si  quod  afferatur  ad  eum 
pro  meo,  quod  meum  non  sit,  reiicere  solere;  quod 
€0  nunc  magis  facit,  quia  vivunt  mecum  fere  quo- 
tidie  illius  familiares;  incidunt  autem  in  sermone 
vario  multa,  quae  fortasse  illis,  quum  dixi,  nec 
illitterata  nec  insulsa  esse  videantur;  haec  ad  illum 
cum  reliquis  actis  perferuntur  —  ita  enim  ipse 
mandavit  — :  sic  fit,  ut,  si  quid  praeterea  de  me 
audiat,  non  audiendum  putet.  Quamobrem  Oeno- 
mao  tuo  nihil  utor;  etsi  posuisti  loco  versus  Attia- 
nos;  sed  quae  est  „invidia"?  aut  quid  mihi  nunc  5 
invideri  potest?  Verum  fac  f  esse  omnia:  sic  vi- 
deo  philosophis  placuisse  iis,  qui  mihi  soli  videntur 
vim  virtutis  tenere,  nihil  esse  sapientis  praestare 
nisi  culpam,  qua  mihi  videor  dupliciter  carere,  et 
quod  ea  senserim,  quae  rectissima  fuerunt,  et  quod, 
quum  viderem  praesidii  non  satis  esse  ad  ea  obti- 
nenda,  viribus  certandum  cum  valentioribus  non 
putarim;  ergo  in  officio  boni  civis  certe  non  sum 
reprehendendus.  ReKquum  est,  ne  quid  stulte,  ne 
quid  temere  dicam  aut  faciam  contra  potentes;  id 
quoque  puto  esse  sapientis;  cetera  vero,  quid  quis- 
que  me  dixisse  dicat  aut  quomodo  ille  accipiat  aut 
qua  fide  mecum  vivant  ii,  qui  me  assidue  colunt 
et  observant,  praestare  non  possum.  Ita  fit,  ut  et  6 
consiliorum  superiorum  conscientia  et  praesentis 
temporis   moderatione   me   consoler   et  illam  Attii 

Ep.  16,  5.  AUianos  (A.).  Acctanos  MB.  —  „invidia" 
(W.).  invidia  vulgo.  —  fac  f  esse  (W.).  fac  posse  (W.)? 
f.  e.  vulgo.  —  rel  est,  ut  ne  quid  (W.)?  6.  Attii  CM« 
Accii  MB. 

similitudinem  non  [modo]  iam  ad  „invidiam'^,  sed 
ad  fortiinam  transferam,  quam  existimo  levem  et 
imbecillam  ab  animo  firmo  et  gravi  ^tamquam 
fluctum  a  saxo  frangi"  oportere.  Etenim,  quum 
plena  sint  monumenta  Graecorum,  quemadmodum 
sapientissimi  viri  regna  tulerint  vel  Athenis  vel 
Syracusis,  quum  servientibus  suis  civitatibus  fuerint 
ipsi  quodammodo  liberi,  ego  me  non  putem  tueri 
meum  statum  sic  posse,  ut  neque  offendam  animum 

7  cuiusquam  nec  frangam  dignitatem  meam?  Nunc 
venio  ad  iocationes  tuas,  quoniam  tu  secundum 
Oenomaum  Attii,  non,  ut  olim  solebat,  Atellanam, 
sed,  ut  nunc  fit,  mimum  introduxisti.  Quem  tu 
mihi  pompilum,  quem  f  denarium  narras?  quam 
tyrotarichi  patinam?  facilitate  mea  ista  ferebantur 
antea;  nunc  mutata  res  est:  Hirtium  ego  et  Dola- 
bellam  dicendi  discipulos  habeo,  coenandi  magistros; 
puto  enim  te  audisse,  si  forte  ad  vos  omnia  per- 
feruntur,  illos  apud  me  declamitare,  me  apud  illos 
coenitare.  Tu  autem  quod  mihi  bonam  copiam 
eiures,  nihil  est;  tum  enim,  quum  rem  augebas, 
quaesticulus  te  faciebat  attentiorem,  nunc,  quum 
tam  aequo  animo  bona  perdas,  non  esf,  quod  eo 
sis  consilio,  ut,  quum  me  hospitio  recipias,  aesti- 
mationem  te  aliquam  putes  accipere;  et  tamen  haec 

8  levior  est  plaga  ab  amico  quam  a  debitore.  Nec 
tamen  eas  coenas  quaero,  ut  magnae  reliquiae  fiant; 
quod  erit,  magnificum  sit  et  lautum.  Memini  te 
mihi  Phameae  coenam  narrare:  temperius  fiat,  ce- 
tera  eodem  modo.  Quod  si  perseveras  me  ad  matris 
tuae  coenam  revocare,  feram  id  quoque;  volo  enim 

Ep.  16,  6.    yyimidiam**  (W.).    iwD.  vulgo.  —  yjtafnqmm 

fl.  a.  s.  frangi^^  (W.).    tamquam  . . .  frangi  vulgo.     7.  Attii 

(A.).    -4ccw  MB.  —  pompi7t*m  (Rutil.).    f  popillium  MB.  — 

t  denarium  (W.)-     dmarium  B.  —  augebas  (L.).     habebas 

M,  vulgo,   —   non  est,  quod  eo  sis  (W.).     non  eo  ais  M., 

vuJgo.  —  e^  tamen  haec  (W.).    ctiam  Tiaec  "ML.,  vulgo. 

videre  animum,  qui  mihi  audeat  ista,  quae  scribis, 
apponere  aut  etiam  polypum  miniati  lovis  similem. 
Mihi  crede,  non  audebis:  ante  meum  adventum 
fama  ad  te  de  mea  nova  lautitia  veniet;  eam  ex- 
timesces.  Neque  est,  quod  in  promulside  spei  po- 
nas  aliquid,  quam  totam  sustuli;  solebam  enim 
antea  debilitari  oleis  et  lucanicis  tuis.  Sed  quid  9 
haec  loquimur?  liceat  modo  isto  venire.  Tu  vero 
—  volo  enim  abstergere  animi  tui  metum  —  ad 
tyrotarichum  antiquum  redi.  Ego  tibi  unum  sum- 
ptum  afferam,  quod  balneum  calfacias  oportebit; 
cetera  more  nostro:  superiora  illa  lusimus.  De  villa  lO 
Seliciana  et  curasti  diligenter  et  scripsisti  facetis- 
sime:  itaque  puto  me  praetermissurum;  salis  enim 
satis  est,  sannionum  parum.  ' 

XVII. 

{<cr.  Romae  mense  Sextili  (post  VII.  K.  Sext.)  a.  u.  c.  708. 

CICERO  PAETO. 

Ne  tu  homo  ridiculus  es,  qui,  quum  Balbus  l 
noster  apud  te  fuerit,  ex  me  quaeras,  quid  de  istis 
municipiis  et  agris  futurum  putem,  quasi  aut  ego 
quidquam  sciam,  quod  iste  nesciat,  aut,  si  quid 
aliquando  scio,  non  ex  isto  soleam  scire.  Immo 
vero,  si  me  amas,  tu  fac,  ut  sciam,  quid  de  nobis 
futurum  sit;  habuisti  enim  in  tua  potestate,  ex  quo 
vel  ex  sobrio  vel  certe  ex  ebrio  scire  posses;  sed 
ego  ista,  mi  Paete,  non  quaero,  primum  quia  de 
lucro  prope  iam  quadriennium  vivimus,  si  aut  hoc 
lucrum  est  aut  haec  vita,  superstitem  rei  pubKcae 
vivere;  deinde  quod  scire  ego  quoque  mihi  videor, 
quid  futurum  sit;  fiet  enim,  quodcumque  volent, 
qui  valebunt,  valebunt  autem  semper  arma.     Satis 

Elp.  17,  1.    Ne  tu  .,.  piiiem,  qu<m  (Gron.).     Non  tvk 
..  putem?  q.  M.,  vuJgo. 

igitur  nobis   esse   debet,   quidquid  conceditur:  hoc 

2  si  qui  pati  non  potuit,  mori  debuit.  Veientem  qui- 
dem  agrum  et  Capenatem  metiuntur;  hoc  non  longe 
abest  a  Tusculano;  nihil  tamen  timeo:  fruor,  dum 
licet,  opto,  ut  semper  liceat;  si  id  minus  contigerit, 
tamen,  quoniam  ego,  vir  fortis  idemque  philoso- 
phus,  vivere  pulcherrimum  duxi,  non  possum  eum 
non  diligere,  cuius  beneficio  id  consecutus  sum; 
qui  si  cupiat  esse  rem  publicam,  qualem  fortasse 
et  ille  vult  et  onmes  optare  debemus,  quid  faciat 

3  tamen  non  habet:  ita  se  cum  multis  colKgavit.  Sed 
longius  progredior;  scribo  enim  ad  te.  Hoc  tamen 
scito,  non  modo  me,  qui  consiliis  non  intersum, 
sed  ne  ipsum  quidem  principem  scire,  quid  futurum 
sit;  nos  enim-  illi  servimus,  ipse  temporibus:  ita 
nec  ille,  quid  tempora  postulatura  sint,  nec  nos, 
quid  ille  cogitet,  scire  possumus.  Haec  tibi  antea 
non  rescripsi,  non  quo  cessator  esse  solerem,  prae- 
sertim  in  litteris,  sed,  quum  explorati  nihil  habe- 
rem,  nec  tibi  sollicitudinem  ex  dubitatione  mea  nec 
spem  ex  affirmatione  afferre  volui.  Hlud  tamen 
ascribam,  quod  est  verissimum,  me  his  temporibus 
adhuc  de  isto  periculo  nihil  audisse:  tu  tamen  pro 
tua  sapientia  debebis  optare  optima,  cogitare  diffi- 
cillima,  ferre  quaecumque  erunt. 

xvm. 

Scr.  in  Tusculano   exeunte   mense  Quinctili  (ante  VII.  K. 

Sext.)  a.  u.  c.  708. 

CICERO  S.  D.  PAETO. 

1  Quum  essem  otiosus  in  Tusculano",  propterea 
quod  discipulos  obviam  miseram,  ut  eadem  me  quam 
maxime  conciliarent  familiari  suo,  accepi  tuas  lit- 
teras  plenissimas  suavitatis,  ex  quibus  intellexi  pro- 
bari  tihi  meum  consilium,  quod,  ut  Dionysius  tyran- 

jjus^  qnum  iSyracusis  pulsus  esset,  GoTVCLthi  dicitur 

ludum  aperuisse,  sic  ego  sublatis  iudiciis  amisso 
reguo  forensi  ludum  quasi  habere  coeperim.  Quid  2 
quaeris?  me  quoque  delectat  consilium;  multa  enim 
consequor:  primum,  id  quod  maxime  nunc  opus 
est;  munio  me  ad  haee  tempora.  Id  cuiusmodi 
sit^  nescio;  tantum  video^  nullius  adhuc  consilium 
me  huic  anteponere;  nisi  forte  mori  melius  fuit: 
in  lectulo^  fateor,  sed  non  accidit;  in  acie  non  fui; 
ceteri  quidem,  Pompeius,  Lentulus  tuus,  Scipio, 
Afranius  foede  perierunt.  -„At  Cato  praeclare". 
lam  istuc  quidem;  quum  volemus,  licebit;  demus 
modo  operam,  ne  tam  necesse  nobis  sit^  quam  illi 
fuit,  id  quod  agimus.  Ergo  hoc  primum.  Sequitur  3 
illud:  ipse  melior  fio,  primum  valetudine,  quam  in- 
termissis  exercitationibus  amiseram;  deinde  ipsa  illa^ 
si  qua  fuit  in  me  facultas  orationis,  nisi  me  ad 
has  exercitationes  rettulissem^  exaruisset.  Extre- 
mum  illud  est;  quod  tu  nescio  an  primum  putes: 
plures  iam  pavones  confeci,  quam  tu  puUos  colum- 
binos;  tu  istic  te  Hateriano  iure  delectas,  ego  me 
hic  Btirtiano.  Veni  igitur,  si  vir  es,  et  disce  a  me 
XQolsyonivag,  quas  quaeris;  etsi  sus  Minervam; 
sed,  quomodO;  videro.  Si  aestimationes  tuas  ven-  4 
dere  non  potes  neque  oUam  denariorum  implere, 
Bomam  tibi  remigrandum  est:  satius  est  hic  cru- 
ditate^  quam  istic  fame.  Video  te  bona  perdidisse; 
spero  item  istic  familiares  tuos:  actum  igitur  de  te 
est,  nisi  provides.  Potes  mulo  isto,  quem  tibi  reli- 
quum  dicis  esse,  quoniam  cantherium  comedisti, 
Bomam  pervehi.  Sella  tibi  erit  in  ludo  tamquam 
hypodidascalo  proxima;  eam  pulvinus  sequetur. 

Ep.  18,  1.  ego  sublatis  itMticiis  amisso  regno  f.  (W.). 
ego  [«.  ».]  a.  r.  f.  Bake,  B.  2.  in  lectulo?  f,  sed  non  a.; 
in  acie?  non  fui  (Guilelm.)?  3.  in  me  facultas  (W.).  in 
me,  f.  vulgo.  —  quaeris;  etsi  sus  M.;  sed,  quomodo,  v.  (W.). 
quaeris:  e.  s.  M.  Sed  quo  m.,  v.  B.  4.  item  ietic  (fiT.V 
idem  istuc  MB, 

XIX. 

Scr.  Romae  mense  Sextili  a.  u.  c.  708. 

CICERO  S.  D.  PAETO. 

1  Tamen  a  malitia  non  discedis:  tenuiculo  appa- 
ratu  significas  Balbum  fuisse  contentum.  Hoc  vi- 
deris  dicere,  quum  reges  tam  sint  continentes,  multo 
magis  consulares  esse  oportere.  Nescis  me  ab  illo 
omnia  expiscatum;  recta  enim  a  porta  domum 
meam  f  venisse  neque  hoc  admiror,  quod  non  suam 
potius,  sed  illud,  quod  non  ad  suam;  ego  autem 
tribus  primis  verbis:  „quid  noster  Paetus?'^  at  ille 

2  adiurans,  nusquam  se  umquam  libentius.  Hoc  si 
verbis  assecutus  es,  aures  ad  te  afferam  non  minus 

•  elegantes;  sin  autem  opsonio,  peto  a  te,  ne  pluris 
esse  balbos  quam  disertos  putes.  Me  quotidie  aliud 
ex  alio  impedit;  sed,  si  me  expediero,  ut  in  ista 
loca  venire  possim,  non  committam,  ut  te  sero  a 
me  certiorem  factum  putes. 

XX. 

Scr.  Romae  mense  Sextili  (post  VII.  K.  Sext.)  a.  u.  c.  708. 

CICERO  PAETO. 

1  Dupliciter  delectatus  sum  tuis  litteris,  et  quod 
ipse  risi  et  quod  te  intellexi  iam  posse  ridere;  me 
autem  a  te,  ut  scurram  velitem,  malis  oneratum 
esse  non  moleste  tuli:  illud  doleo,  in  ista  loca  ve- 
nire  me,  ut  constitueram,  non  potuisse;  habuisses 
enim  non  hospitem,  sed  contubernalem.     At  quem 

Ep.  19,  1.   discedis:  ten.  (Graev.).    d.?  t.  vulgo.  —  fve- 

nisse  neque  (MW,).     venit  —  sed  (vel  etst)  neque  id  glorior 

(vel  simile  aliquid)   neqiie  hoc  , , .  cUl  suam  — ;    ego  (W.) 

aut  venit  —  neque  hoc  , . .  suam  — ;  ego  (W.).     venit  (sic 

ScIi.J:  neque  Iwc  . . .  8uum.  ego  B.  —   ad  suam  (M.).     ad 

suum  Bened.,  B. 

virum!  non  eum,  quem  tu  es  solitus  promulside 
conficere:  integram  famem  ad  ovum  aflfero,  itaque 
usque  ad  assum  vitulinum  opera  perducitur.  IUa 
mea,  quae  solebas  antea  laudare,  „o  hominem  faci- 
lem!  o  hospitem  non  gravem!"  abierunt:  nunc  om- 
nem  nostram  de  re  publica  curam,  cogitationem  de 
dicenda  in  senatu  sententia,  commentationem  cau- 
sarum  abiecimus,  in  Epicuri  nos  adversarii  nostri 
castra  coniecimus,  nec  tamen  ad  hanc  insolentiam, 
sed  ad  illam  tuam  lautitiam,  veterem  dico,  quum 
in  sumptum  habebas,  etsi  numquam  plura  praedia 
habuisti.  Proinde  te  para:  cum  homine  et  edaci  ii 
tibi  res  est  et  qui  iam  aliquid  intelligat,  oil^L^ad^etg 
autem  homines  scis  quam  insolentes  sint;  dediscen- 
dae  tibi  sunt  sportellae  et  artolagani  tui.  Nos  iam 
t  ex  artis  tantum  habemus,  ut  Verrium  tuum  et 
Camillum  —  qua  munditia  homines,  qua  elegantia! 
—  vocare  saepius  audeamus;  sed  vide  audaciam: 
etiam  Hirtio  coenam  dedi,  sine  pavone  tamen;  in 
ea  coena  cocus  meus  praeter  ius  fervens  nihil  nm 
potuit  imitari.  Haec  igitur  est  nunc  vita  nostra:  3 
mane  salutamus  domi  et  bonos  viros  multos,  sed 
tristes,  et  hos  laetos  victores,  qui  me  quidem  per- 
officiose  et  peramanter  observant;  ubi  salutatio  de- 
fluxit,  litteris  me  involvo:  aut  scribo  aut  lego;  ve- 
niunt  etiam,  qui  me  audiant  quasi  doctum  hominem, 
quia  paullo  sum  quam  ipsi  doctior;  inde  corpori 
omne  tempus  datur.  Patriam  eluxi  iam  et  gravius 
et  diutius,  quam  ulla  mater  unicum  filium.  Sed 
cura,  si  me  amas,  ut  valeas,  ne  ego  te  iacente 
bona  tua  comedim;  statui  enim  tibi  ne  aegroto  qui- 
dem  parcere. 


Ep.  20,  1.  afferOj  itaque  (Man.).  adfei'0;  i,  B.  —  ahie- 
runt:  «wnc  (Crat.).  a.  nonlA.  a,  nam  edd.  vett.,  B.  2.  iam 
exquisitae  artis  (W.)?     3.  —  audianb  (N.y  aiActtu^n^  "^^. 

XXL 

Scr.  anno  incerto  (post  a.  82). 

CICERO  PAETO  SAL. 

Ain  tandem?  „insanire"  tibi  videris,  quod  „imi- 

1  tere"  verborum  meorum,  ut  scribis,  „fulmina"?  tum 
insanires,  si  consequi  non  posses;  quum  vero  etiam 
vincas,  me  prius  irrideas  quam  te  oportet.  Quare 
nihil  tibi  opus  est  illud  a  Trabea;  sed  potius  &n6- 
tsvy^a  meum.  Verumtamen  quid  tibi  ego  videor 
in  epistolis?  nonne  plebeio  sermone  agere  tecum? 
nec  enim  semper  eodem  modo;  quid  enim  simile 
habet  epistola  aut  iudicio  aut  concioni?  quin  ipsa 
iudicia  non  solemus  omnia  tractare  uno  modo:  pri- 
vatas  causaSy  et  eas  tenues^  agimus  subtilius^  ca- 
pitis   aut   famae    scilicet    omatius;    epistolas   vero 

2  quotidianis  verbis  texere  solemus.  Sed  tamen,  mi 
Paete,  qui  tibi  venit  in  mentem  negare  Papirium 
quemquam  umquam  nisi  plebeium  fuisse?  fuerunt 
enim  patricii  minorum  gentium,  quorum  princeps 
L.  Papirius  Mugillanus,  qui  censor  cum  L.  Sem- 
pronio  Atratino  fuit,  quum  ante  consul  cum  eodem 
fuisset^  annis  post  Romam  conditam  CCCXii;  sed 
tum  Papisii  dicebamini.  Post  hunc  xiii.  sederunt 
in  sella  curuli  ante  L.  Papirium  Crassum,  qui  pri- 
mus  Papisius  est  vocari  desitus:  is  dictator  cum 
L.  Papirio  Cursore  magistro  equitum  factus  est 
annis  post  Bomam  condii^  ccccxv.  et  quadriennio 
post  consul  cum  K.  Duilio.  Hunc  secutus  est  Cur- 
sor^  homo  valde  honoratus;  deinde  L.  Maso  aedili- 
cius;  inde  multi  Masones.    Quorum  quidem  tu^  om- 

Ep.  21,  1.  ^insanvref^ . . .  f^imiteref' ....  „ffdmina''  (W.). 

ins.  ...  im.  ...  fulmina  vxdgo.     2.  sedmmt  in  seUa  (W.). 

/uerunt  b.  M.,  vxdgo.  — jprimus  (Crat.).    primum  M.,  vulgo.  — 

Cursore  m.  equitfm  f.  (W.).    C,  m.  e.,  f,  vrilgo.  —  Masones. 

ffuorum  q.  tu,  o.  p.,  im.  (W.).     M,:  ^.  q.  tu  o,  p,  %m.-q\j\%^ 

nium  patriciorum,  imagines  habeas  volo.  Deinde  3 
Carbones  et  Turdi  insequuntur:  hi  plebeii  fuerunt, 
quos  contemnas  censeo;  nam  praeter  hunc  C.  Car- 
bonem,  quem  Damasippus  occidit,  civis  e  re  publica 
Carbonum  nemo  fuit.  Cognovimus  Cn.  Carbonera 
et  eius  fratrem  scurram:  quid  iis  improbius?  de 
hoc  amico  meo,  Rubriae  filio,  nihil  dico.  Tres  illi 
fratres  fuerunt,  C,  Cn.,  M.  Carbones:  Marcus  P. 
Flacco  accusante  condemnatus  esty  fur  magnus,  ex 
Sicilia;  Gaius  accusante  L.  Crasso  cantharidas  sum- 
psisse  dicitur:  is  et  tribunus  pl.  seditiosus  et  P. 
Africano  vim  attulisse  existimatus  est;  hoc  vero, 
qui  Lilybaei  a  Pompeio  nostro  est  interfectus,  im- 
probior  nemo  meo  iudicio  fuit;  iam  pater  eius  ac- 
cusatus  a  M.  Antonio  sutorio  atramento  absolutus 
putatur.  Quare  ad  patres  censeo  revertare;  plebeii 
quam  fuerint  importuni,  vides. 

XXII. 

Scr.    anno   incerto. 

CICERO  PAETO. 

Amo  verecundiam,  f  vel  potius  libertatem  lo-  i 
quendi.  Atqui  hoc  Zenoni  placuit,  homini  mehercule 
acuto;  etsi  Academiae  nostrae  cum  eo  magna  rixa  est; 
sed;  ut  dico,  placet  Stoicis  suo  quamque  rem  nomine 
appellare.  Sic  enim  disserunt:  nihil  esse  obscoenum, 
nihil  turpe  dictu;  nam,  si  quod  sit  in  obscoenitate 
flagitium,  id  aut  in  re  esse  aut  in  verbo;  nihil  esse 
tertium.  In  re  non  est.  Itaque  non  modo  in  co- 
moediis  res  ipsa  narratur  —  ut  ille  in  Demiurgo: 

Ep.  21,3.  quid  iis  (W.).  q.  his  M.,  vulgo.  —  sedi- 
tioms  fuit  et  (W.)?  Ep.  22,  1.  ver,,  f  vel  potius  (W.). 
ver,,  tu  p.  (Rutii.)  aut  ver.,  tu  impudentiam  vd  p.  (W.).  v. 
vet  p.  M.,  B.  —  loquendi.  Atqui  . . .  acuto;  etsi  ...  est;  sed 
(W.).  I.;  a.  ...  a.,  etsi  . ..  est.  Sed  vulgo.  —  Atc^ "Wi<i 
Z.  (N.)?  —  narratur  —  ut  (W.).    n.,  ut  VTaV^o. 

modo  forte 

—  nosti  canticum,  meministi  Roscium  — 

ita  me  destituit  nudum  .... 

—  totus  est  sermo  verbis  tectus,  re  impudentior  — , 
sed  etiam  in  tragoediis;  quid  est  enim  illud 

quae  mulier  una? 

quid,  inquam,  est 

usurpat  duplex  cubile? 
quid? 

huius  t  ferei 
hic  cubile  inire  est  ausus 

quid  est? 

Virginem  me  quondam   invitam   per  vim  violat 

luppiter. 

Bene  „violat":  atqui  idem  significat,  sed  alterum 
2  nemo  tulisset.  Vides  igitur,  quum  eadem  rfes  sit, 
quia  verba  non  sint,  nihil  videri  turpe.  Ergo  in 
re  non  est:  multo  minus  in  verbis;  si  enim,  quod 
verbo  significatur,  id  turpe  non  est,  verbum,  quod 
significat,  turpe  esse  non  potest.  ,,Anum"  appellas 
alieno  nomine:  cur?  si  turpe  est,  ne  alieno  qui- 
dem;  si  non  est,  suo  potius.  Caudam  antiqui  „pe- 
nem"  vocabant,  ex  quo  est  propter  similitudinem 
„penicillus";  at  hodie  „penis^^  est  in  obscoenis.  „At 
vero  Piso  ille  Frugi  in  Annalibus  suis  queritur 
adolescentes  peni  deditos  esse".  Quod  tu  in  epi- 
stola  appellas  suo  nomine,  ille  tectius  „penem"; 
sed,  quia  multi,  factum  est  tam  obscoenum  quam 
id   verbum,   quo   tu   usus   es.     Quid,   quod   vulgo 

Ep.  22,  1.   huius  t  ferei  (M.,  W.).    h.,  Phere,  Ribbeck,  B^ 
2.  cur?  si  turpe  (W.).     cur  suo  potiiM  si  t.  M.    cur?  [suo 
poUtfs.]  si  t.  B,  —  ,,At  vero  . . .  ded.  essef'.  (W.).    At  v.  ... 
^ss^,    vulgo. 

dicitur,  „quum  nos  te  voluimus  convenire"  num 
obscoenum  est?  Memini  in  senatu  disertum  con- 
sularem  ita  eloqui:  ^^hanc  culpam  maiorem  an  illam 
dicam?^'  potuit  obscoenius?  „Non  obscoene'^,  in- 
quis;  „non  enim  ita  sensit".  Non  ergo  in  verbo 
est;  docui  autem  in  re  non  esse:  nusquam  igitur. 
est.  ^Liberis  dare  operam"  quam  honeste  dicitur!  3 
etiam  patres  rogant  filios;  eius  operae  nomen  non 
audent  dicere.  Socraten  fidibus  docuit  nobilissimus 
fidicen;  is  „Connus"  vocitatus  est:  num  id  obscoe- 
num  putas?  Quum  loquimur  „temi'^,  nihil  flagitii 
dicimus;  at,  quum  „bini'^,  obscoenum  est.  ,,Graecis 
quidem",  inquies.  Nihil  est  ergo  in  verbo,  quo- 
niam  et  ego  Graece  scio  et  tamen  tibi  dico  ,;bini% 
idque  tu  facis,  quasi  ego  Graece,  non  Latine, 
dixerim.  „Ruta'^  et  ^menta",  recte  utrumque:  volo 
mentam  pusillam  ita  appellare,  ut  j^rutulam";  non 
licet.  Belle  „tectoriola":  dic  ergo  etiam  „pavi- 
menta"  isto  modo;  non  potes.  Viden  igitur  nihil 
esse  nisi  ineptias?  turpitudinem  nec  in  verbo  esse 
nec  in  re;  itaque  nusquam  esse.  Igitur  in  verbis  4 
honestis  obscoena  ponimus.  Quid  enim?  non  ho- 
nestum  verbum  est  ^divisio'^?  at  inest  obscoenum, 
cui  respondet  „intercapedo'^  Num  haec  ergo  ob- 
scoena  sunt?  Nos  autem  ridicule:  si  dicimus  „ille 
patrem  strangulavit^',  honorem  non  praefamur;  sin 
de  Aurelia  aliquid  aut  LoUia,  honos  praefandus 
est.  Et  quidem  iam  etiam  non  obscoena  verba 
pro  obscoenis  sunt:  ^/T^attuit^^,  inquit,  „impudenter, 
„depsit"    multo   impudentius";    atqui    neutrum   est 

Ep.  22,  2.  ^Non  obscoenef',  vnquis;  „non  enim  ita  sen- 
sU''  (W.).  An  ,yNon*',  %.,  y,ob8Coene;  non  . .  s/'  (W.)?  Non, 
%.;  non  . .  sensit  M.,  vulgo.  3.  Chraece,  ac  non  Latine  (W.)? 
An  G.,  et  non  L.  (W.)?  4.  ridicule:  si  (W.).  r.,  si  B.  — 
ewnt:  „"battuit,  i.,  „imp.;  „dep8iif'  m.  impudentius*' ;  atqui 
(W.).    svmt.    „b.**,  i.,  inp.;  „d.''  m.  inp.:  a.  B. 

Ciceronis  epiat  1.  y^ 

obscoenum.  Stultorum  plena  sunt  omnia:  „testes^' 
verbum  honestissimum  in  iudicio,  alio  loco  non 
nimis;  et  honesti  „colei  Lanuvini",  ,,Cliternini"  non 
honesti.  Quid?  ipsa  res  modo  honesta,  modo  tur- 
pis:  suppedit,  flagitium  est;  iam  erit  nudus  in  bal- 
neo,  non  reprehendes.  Habes  scholam  Stoicam: 
6  6  aog)dg  evS^VQQrjfiovrjasL,  Quam  multa  ex  uno 
verbo  tuo!  Te  adversus  me  omnia  audere  gratum 
est:  ego  servo  et  servabo  —  sic  enim  assuevi  — 
Platonis  verecundiam;  itaque  tectis  verbis  ea  ad  te 
scripsi,  quae  apertissimis  agunt  Stoici;  sed  illi  etiam 
Crepitus  aiunt  aeque  liberos  ac  ructus  esse  opor- 
tere;  honorem  igitur  *  *  *  Kalendis  Martiis.  Tu 
me  diliges  et  valebis. 

XXIII. 

Scr.  in  Cumano  post  V.  Kal.  Intercal.  priores  a.  u.  c.  708. 

CICERO  PAETO. 

Heri  veni  in  Cumanum;  cras  ad  te  fortasse, 
sed,  quum  certum  sciam,  faciam  te  pauUo  ante  cer- 
tiorem;  etsi  M.  Caeparius,  quum  mflii  in  silva  Gal- 
linaria  obviam  venisset  quaesissemque,  quid  ageres, 
dixit  te  in  lecto  esse,  quod  ex  pedibus  laborares; 
tuli  scilicet  moleste,  ut  debui,  sed  tamen  constitui 
ad  te  venire,  ut  et  viderem  te  et  viserem  et  coenarem 

Ep.  22,  4.  omnia:  „t'^*  v.  h.  in  %.,  alio  l,  non  n.;  et 
{sic  W.;  at  M.,  vulgo)  h.  „c.  L.'',  „Cl."  non  (W.).  o.  „T.'' 
. . .  iud.;  a.  , .  nimis.  At . . .  i.";  „CV  non  vulgo.  —  tur- 
pis:  suppedit  (sic  vulgo;  suppendet  M.,  suppedet  B.),  fl.  est 
(W.).  turpis.  Supp.,  fl.  est  B.  6.  est:  ego  (W.).  est.  Ego 
vulgo.  —  igitur  *  *  *  Kalendis  (W.)  i.  Jc.  vulgo.  '  Excidit 
aliquid  in  hanc  sententiam:  iis  praefari  nihil  opus  est  vel 
recte  non  praefantur,  et  praeterea  ahquid,  unde  penderet 
Kal.  Mart.,  nisi  auditur  hae  litterae  datae  su/nt  et  Kal.  M. 
J308t  valehis.  est  transponendum.  Ep.  23.  Cwn.;  cras  . .  far- 
^asse,  sed,  quum  . . .  cert.;  esti  (W.).  C,  c,  . .  fortasse.  Sed  . . 
^erewrem.     Msi  vnlgo. 

etiam;  non  enim  arbitror  cocum  etiam  te  arthriti- 
cnm  iiabere.  Exspecta  igitur  hospitem  quum  mi- 
nime  edacem,  tum  inimicum  coenis  sumptuosis. 

XXIV. 

Scr.  Romae  exeunte  mense  Februario  a.  u.  c.  711. 

CICERO  PAETO  S.  D. 

Rufum  istum,  amicum  tuum,  de  quo  iterum  iam  i 
ad  me  scribis,  adiuvarem,  quantum  possem,  etiamsi 
ab  eo  laesus  essem,  quum  te  tanto  opere  viderem 
eius  causa  laborare;  quum  vero  et  ex  tuis  litteris 
et  ex  illius  ad  me  missis  intelligam  et  iudicem 
magnae  curae  ei  salutem  meam  fuisse,  non  possum 
ei  non  amicus  esse,  neque  solum  tua  commenda- 
tione,  quae  apud  me,  ut  debet,  valet  plurimum,  sed 
etiam  voluntate  ac  iudicio  meo.  Volo  enim  te 
scire,  mi  Paete,  initium  mihi  suspicionis  et  cau- 
tionis  et  diligentiae  fuisse  litteras  tuas,  quibus  lit- 
teris  congruentes  fuerunt  aliae  postea  multorum: 
nam  et  Aquini  et  Fabrateriae  consilia  sunt  inita 
de  me,  quae  tcvideo  inaudisse,  et,  quasi  divina- 
rent,  quam  iis  molestus  essem  futurus,  nihil  aliud 
egerunt,  nisi  me  ut  opprimerent;  quod  ego  non 
suspicans  incautior  fuissem,  nisi  a  te  admonitus 
essem;  quamobrem  iste  tuus  amicus  apud  me  com- 
mendatione  non  eget.  Utinam  ea  fortuna  rei  publi- 
cae  sit,  ut  ille  f  meum  gratissimum  possit  cogno- 
scere!  Sed  haec  hactenus.  Te  ad  coenas  itare  2 
desisse  moleste  fero;  magna  enim  te  delectatione 
et  voluptate  privasti;  deinde  etiam  vereor  —  licet 
enim  verum  dicere  — ,  ne  nescio  quid  illud,  quod 
solebas,    dediscas   et   obliviscare,   coenulas   facere; 


Ep.  24,  1.    Ule  t  vneum  (W.).     ille  me  (W.)  aut  *.  me 
umm  (B.)  aut  i.  me  omnium  (W.)  aut  i.  me  virwfa  ^  ^  ^»^ 
i.  me  hominem  (W.).   2.  privasti;  d.  (W.).    pr.  Devvide  NxiX%^ 

nam,  si  tum,  quum  habebas,  quos  imitarere,  non 
multum  proficiebas,  quid  nunc  te  facturum  putem? 
Spurinna  quidem,  quum  ei  rem  demonstrassem  et 
vitam  tuam  superiorem  exposuissem,  magnum  peri- 
culum  summae  rei  publicae  demonstrabat,  nisi  ad 
superiorem  consuetudinem  tum,  quum  Favonius  fla- 
ret,  revertisses;  hoc  tempore  ferri  posse,  si  forte  tu 

3  frigus  ferre  non  posses.  Sed  mehercule,  mi  Paete, 
extra  iocum  moneo  te,  quod  pertinere  ad  beate  vi- 
vendum  arbitror,  ut  cum  viris  bonis,  iucundis,  aman- 
tibus  tui  vivas:  nihil  est  aptius  vitae,  nihil  ad  beate 
vivendum  accommodatius;  nec  id  ad  voluptatem  re- 
fero,  sed  ad  communitatem  vitae  atque  victus  remis- 
sionemque  animorum,  quae  maxime  sermone  efficitur 
familiari,  qui  est  in  conviviis  dulcissimus,  ut  sapien- 
tius  nostri  quam  Graeci:  illi  (SviiitoCia  midvvSBmva^ 
id  est  compotationes  aut  concoenationes,  nos  „con- 
vivia^^,  quod  tum  maxime  simul  vivitur.  Vides,  ut 
te  philosophando  revocare  coner  ad  coenas.  Cura, 
ut  valeas;  id  foris  coenitando  facillime  consequere. 

4  Sed  cave,  si  me  amas,  existimes  me,  quod  iocosius 
scribam,  abiecisse  curam  rei  publicae.  Sic  tibi,  mi 
Paete,  persuade,  me  dies  et  noctes  nihil  aliud  agere, 
nihil  curare,  nisi  ut  mei  cives  salvi  liberique  sint: 
nullum  locum  praetermitto  monendi,  agendi,  provi- 
dendi;  hoc  denique  animo  sum,  ut,  si  in  hac  cura  at- 
que  administratione  vita  mihi  ponenda  sit,  praeclare 
actum  mecum  putem.     Etiam  atque  etiam  vale. 

XXV. 

Scr.  Laodiceae  mense  Februario  (post  Id.)  a.  u.  c.  704. 

CICERO  IMP.  PAETO. 

1  Summum  me  ducem  litterae  tuae  reddiderunt: 
plane  nesciebam  te  tam  peritum  esse  rei  militaris; 

Ep.  24,  B,    coenas.    Ot«ra  (W.V    cckmw?    Cwra^rol^Q, 

Pyrrhi  te  libros  et  Cineae  video  lectitasse.  Itaque 
obtemperare  cogito  praeceptis  tuis,  hoc  amplius, 
navicularum  habere  aliquid  in  ora  maritima:  contra 
equitem  Parthum  negant  uUam  armaturam  melio- 
rem  inveniri  posse.  Sed  quid  ludimus?  nescis,  quo 
cum  imperatore  tibi  negotium  sit:  naiSsCav  Kvqov, 
quam  contrieram  legendo,  totam  in  hoc  imperio 
explicavi.  Sed  iocabimur  alias  coram^  ut  spero,  2 
brevi  tempore:  nunc  ades  ad  imperandum  vel  ad 
parendum  potius^  sic  enim  antiqui  loquebantur. 
Cum  M.  Fadio,  quod  scire  te  arbitror,  mihi  sum- 
mus  usus  est,  valdeque  eum  diligo  quum  propter 
sunmiam  probitatem  eius  ac  singularem  modestiam, 
tum  quod  in  iis  controversiis,  quas  habeo  cum  tuis 
combibonibus  Epicuriis,  optima  opera  eius  uti  soleo. 
Is  quum  ad  me  Laodiceam  venisset  mecumque  ego  3 
eum  esse  vellem,  repente  percussus  est  atrocissimis 
litteris,  in  quibus  scriptum  erat  fundum  Hercula- 
nensem  a  Q.  Fadio  fratre  proscriptum  esse,  qui 
fundus  cum  eo  communis  esset.  Id  M.  Fadius  per- 
graviter  tulit  existimavitque  fratrem  suum,  homi- 
nem  non  sapientem,  impulsu  inimicorum  suorum 
eo  progressum  esse.  Nunc,  si  me  amas,  mi  Paete, 
negotium  totum  suscipe;  molestia  Fadium  libera. 
Auctoritate  tua  nobis  opus  est  et  consilio  et  etiam 
gratia:  noli  pati  litigare  fratres  et  iudiciis  turpibus 
conflictari;  Matonem  et  Pollionem  inimicos  habet 
Fadius.  Quid  multa?  non  mehercule  tam  perscri- 
bere  possum,  quam  mihi  gratum  feceris,  si  otiosum 
Fadium  reddideris:  id  ille  in  te  positum  esse  putat 
raihique  persuadet. 

Ep.  25,  1.    contrieram  (M.).    contriveram  vulgo. 

XXVI. 

Scr.  Romae  mense  Octobri  a.  u.  c.  708. 

CICERO  PAETO  S.  D. 

1  Accubuerain  hora  nona,  quum  ad  te  harum 
exemplum  in  codicillis  exaravi.  Dices:  „ubi?"  Apud 
Volumnium  Eutrapelum,  et  quidem  supra  me  Atti- 
cuS)  infra  Verrius,  familiares  tui.  Miraris  tam  ex- 
hilaratam  esse  servitutem  nostram?  Quid  ergo  fa- 
ciam?  —  te  consulo,  qui  philosophum  audis  — . 
Angar?  excruciem  me?  quid  assequar?  deinde  quem 
ad  finem?  „Vivas^',  inquis,  „in  litteris".  An  quid- 
quam  me  aliud  agere  censes  aut  possem  vivere,  nisi 
in  litteris  viverem?  Sed  est  earum  etiam  non  sa- 
tietas,  sed  quidam  modus;  a  quibus  quum  discessi, 
etsi  minimum  mihi  est  in  coena  —  quod  tu  unum 
iiltrjfia  Dioni  philosopho  posuisti  — ,  tamen,  quid  po- 
tius  faciam,  priusquam  me  dormitum  conferam,  non 

2  repTerio.  Audi  reliqua:  infra  Eutrapelum  Cytheris 
accubuit.  „In  eo  igitur'^,  inquis,  „convivio  Cicero  ille, 

quem  aspectabant,  cuius  ob  os  Graii  ora  obver- 

tebant  sua?" 

Non  mehercule  suspicatus  sum  illam  affore;  sed 
tamen  ne  Aristippus  quidem  ille  Socraticus  erubuit, 
quum  esset  obiectum  habere  eum  Laida:  „habeo" 
inquit,  „non  habeor  [a  Laide]''  —  Graece  hoc  me- 
lius;  tu,  si  voles,  interpretabere  — ;  me  vero  nihil 


Ep.  26,  1.  harum  ex.  (M.,  vulgo).  h.  litterarum  ex. 
Klotz.,  B.  —  dices:  „ubi?*'  (W.).  d.,  ubi?  vulgo.  —  fa- 
ciam?  —  te  . . .  audis  — .  Angar?  (W.).  f.?  te  . .  audis. 
A.  vulgo.  An  f,  te  c.  . .  audis.  A.  (W.).  —  excruciem  me? 
(Ml,  W.).  Aji  Angar  excruciemque  me?  (W.)?  excruciemne 
me?  M2,  vulgo.  2.  [a  LaideY  —  Gr.  . .  inJt&rpretabere — ; 
f/ie  (W.).  [a  L.y.  Gr.  .  .  interpi^etahere.  me  B.  inquit, 
^JOaida.  non  h.  a  Laide  —  Crr.  ^>ih 

istorum  ne  iuyenem  quidem  movit  umquam,  ne 
nunc  senem:  convivio  delector;  ibi  loquor,  quod  in 
solum,  ut  dicitur,  et  gemitum  in  risus  maximos 
transfero.  An  tu  id  melius,  qui  etiam  philosophum  3 
irriseris:  quum  ille,  „si  quis  quid  quaereret",  dixisset, 
coenam  te  quaerere  a  mane  dixeris?  ille  baro  te 
putabat  quaesiturum,  unum  caelum  esset  an  innume- 
rabilia.  Quid  irf  ad  te?  At  hercule  coena  non**, 
tibi  praesertim?  Sic  igitur  vivitur:  quotidie  aliquid  4 
legitur  aut  scribitur;  dein,  ne  amicis  nihil  tribua- 
mus,  epulamur  una  non  modo  non  contra  legem, 
si  uUa  nunc  lex  est,  sed  etiam  intra  legem  et  qui- 
dem  aliquanto;  quare  nihil  est,  quod  adventum 
nostrum  extimescas:  non  multi  cibi  hospitem  acci- 
pies,  multi  ioci. 


Ep.  26,  3.  irriseris:  quum  (W.).  irr.?  g.  vulgo.  irr., 
qui,  quum  (W.)?  an  irr.,  quum,  quum  (W.)?  —  non  *  *,  tihi 
prdesertim  (W.).  n(m  quid  ad  te  tihi  pr.  M.  non  est  negli- 
genda  (vel  non  est  parvi  vel  simile  aliquid),  tihi  pr.  (W.)? 
numquid  ad  te,  ihi  pr.  ?  edd.  vett.,  vulgo.  4.  accipies,  muUi 
(M.,  W.).    a.,  sed  m.  Crat.,  B. 


LIBER  DECIMUS. 

AD.  L.  PLANCUM  ET  CETEROS. 

L 

Scr.  Romae  post  K.  Sept.  et  ante  XIV.  K.  Oct.  a.  u.  c.  710. 

CICERO  PLANCO. 

1  Et  afui  proficiscens  in  Graeciam  et  postea,  quam 
•de  medio  cursu  rei  publicae  sum  voce  revocatus, 
numquam  per  M.  Antonium  quietus  fui,  cuius  tanta 
esi^  non  insolentia  —  nam  id  quidem  vulgare  vi- 
tium  est  — ,  sed  immanitas,  non  modo  ut  vocem, 
sed  ne  vultum  quidem  liberum  possit  ferre  cuius- 
quam.  Itaque  mihi  maximae  curae  est^  non  de 
mea  quidem  vita,  cui  satisfeci  vel  aetate  vel  factis 
vel,  si  quid  etiam  hoc  ad  rem  pertinet,  gloria,  sed 
me  patna  sollicitat  in  primisque,  mi  Plance,  ex- 
spectatio  consulatus  tui;  quae  ita  longa  est^  ut 
optandum  sit,  ut  possimus  ad  id  tempus  rei  publi- 
cae  spiritum  ducere;  quae  potest  enim  spes  esse  in 
ea  re  publica,  in  qua  hominis  impotentissimi  atque 
intemperantissimi  armis  oppressa  sunt  omnia  et  in 
qua  nec  senatus  nec  populus  vim  habet  ullam  nec 
leges   uUae   sunt   nec   iudicia  nec  omnino   simula- 

2  crum  aliquod  ac  vestigium  civitatis?  Sed,  quoniam 
acta  omnia  mitti  ad  te  arbitrabar,  nihil  erat,  quod 
singulis  de  rebus  scriberem;  illud  autem  erat  amoris 
mei,  quem  ia  tua  pueritia  susceptum  non  servavi 
solum^  sed  etiam  auxi,  monere  te  atque  hortari,  ut 

jn  rem  puhlicam  omni  cogitatione  curaque  incu*^" 


r 

/ 

beres:  quae  si  ad  tuum  tempus  perducitur,  facilis 
gubernatio  est;  ut  perducatur  autem,  magnae  quum 
diligentiae  est,  tum  etiam  fortunae.  Sed  et  te  ali-  3 
quanto  ant^,  ut  spero,  habebimus  et,  praeterquam 
quod  rei  publicae  consulere  debemus,  etiam  tuae 
dignitati  ita  favemus,  ut  omne  nostrum  consilium 
studium,  officium  operam,  laborem  diligentiam  ad 
amplitudinem  tuam  conferamus:  ita  facillime  et  rei 
publicae,  quae  mihi  carissima  est,  et  amicitiae  no- 
strae,  quam  sanctissime  nobis  colendam  puto,  me 
intelligo  satisfacturum.  Fumium  nostrum  tanti  a  4 
te  fieri,  quantum  ipsius  humanitas  et  dignitas  po- 
stulat,  nec  miror  et  gaudeo  teque  hoc  existimare 
volo,  quidquid  in  eum  iudicii  officiique  contuleris, 
id  ita  me  accipere,  ut  in  me  ipsum  te  putem  con- 
tulisse.  * 

II. 

Scr.  Romae  post  V.  Idus  Decembres  a.  n.  c.  710. 

CICERO  PLANCO  SAL. 

Meum  studium  honori  tuo  pro.  necessitudine  1 
nostra  non  defuisset,  si  aut  tuto  in  senatum  aut 
honeste  venire  potuissem;  sed  nec  sine  periculo 
quisquam  libere  de  re  publica  sentiens  versari  po- 
test  in  summa  impunitate  gladiorum  nec  nostrae 
dignitatis  videtur  esse  ibi  sententiam  de  re  publica 
dicere,  ubi  me  et  melius  et  propius  audiant  armati 
quam  senatores.  Quapropter  in  privatis  rebus  nul-  2 
lum  neque  officium  neque  studium  meum  deside- 
rabis,  ne  in  publicis  quidem,  si  quid  erit,  in  quo 
ms  interesse  necesse  sit,  umquam  deero,  ne  cum 
periculo  quidem  meo,  dignitati  tuae;  in  iis  autem 
rebus,  quae  nihilo  minus,  ut  ego  absim,  confici 
poterunt,  peto  a  te  ut  me  rationem  habere  velis 
et  salutis  et  dignitatis  meae. 

Ep.  1,  3.    debmus,  etiam  (W.).    d,,  tamen  ^.^  N\i\%^* 

ra. 

Scr.  Romae  eodem  fere  tempore,  quo  ep.  11. 

CICERO  PLANCO  SAL. 

1  Quum  ipsum  Furnium  per  se  vidi  libentissime, 
tum  hoc  libentius,  quod  illum  audiens  te  videbar 
audire;  nam  et  in  re  militari  virtutem  et  in  admi- 
nistranda  provincia  iustitiam  et  in  omni  gener^ 
prudentiam  mihi  tuam  exposuit  et  praeterea  mihi 
non  ignotam  in  consuetudine  et  familiaritate  sua- 
vitatem  tuam;  adiunxit  praeterea  summam  erga  se 
liberalitatemf  quae  omnia  mihi  iucunda,  hoc  extre- 

2  mum  etiam  gratum  fuit.  Ego,  Plance,  necessitudi- 
nem  constitutam  habui  cum  domo  vestra  ante  ali- 
quanto,  quam  tu  natus  es,  amorem  autem  erga  te 
ab  ineunte  pueritia  tua,  confirmata  iam  aetate  fa- 
miliaritatem  quum  studio  meo,  tum  iudicio  tuo  con- 
stitutam:  his  de  causis  mirabiliter  faveo  dignitati 
tuae,  quam  mihi  tecum  statuo  debere  esse  commu- 
nem.  Omnia  summa  consecutus  es  virtute  duce, 
comite  fortuna,  eaque  es  adeptus  adolescens  multis 
invidentibus,  quos  ingenio  industriaque  fregisti: 
nunc,  me  amantissimum  tui,  nemini  concedentem, 
qui  tibi  vetustate  necessitudinis  potior  possit  esse, 
si  audies,  omnem  tibi  reliquae  vitae  dignitatem  ex 

3  optimo  rei  publicae  statu  acquires.  Scis  profecto 
—  nihil  enim  te  fugere  potuit  —  fuisse  quoddam 
tempus,  quum  homines  existimarent  te  nimis  ser- 
vire  temporibus,  quod  ego  quoque  existimarem,  te 
si  ea,  quae  patiebare,  probare  etiam  arbitrarer;  sed, 
quum  intelligerem,  quid  sentires,  te  arbitrabar  vi- 
dere,  quid   posses.    Nunc   alia  ratio  est:   omnium 


Ep.  8,  1.     et  praeterea  mihi  M.,  vulgo.      et  [pr.]  m. 
ErD.,  B.  —  tuam;  adiunxit  praeterea  (W.).    tuam  adiunxit, 
pr.  vulgo.    2.   nunc,  me  (W.).    nwnc  me  vu\^. 

rerum  tuum  iudicium  est  idque  liberum.  Consul 
es  designatus^  optima  aetate^  summa  eloquentia, 
maxima  orbitate  rei  publicae  virorum  talium:  in- 
cumbe,  per  deos  immortales!  in  eam  curam  et  cogi- 
tationem^  quae  tibi  summam  dignitatem  et  gloriam 
afferat;  unus  autem  est,  hoc  praesertim  tempore, 
per  tot  annos  re  publica  divexata,  rei  publicae 
bene  gerendae  cursus  ad  gloriam.  Haec  amore  4 
magis  impulsus  scribenda  ad  te  putavi,  quam  quo 
te  arbitrarer  monitis  et  praeceptis  egere;  sciebam 
enim  ex  iisdem  te  haec  haurire  fontibus,  ex  quibus 
ipse  hauseram:  quare  modum  faciam.  Nunc  tan- 
tum  significandum  putavi,  ut  potius  amorem  tibi 
ostenderem  meum,  quam  ostentarem  prudentiam. 
Interea,  quae  ad  dignitatem  tuam  pertinere  arbitra- 
bor,  studiose  diligenterque  curabo. 

IV. 

Scr.  in  Gallia   Transalpina   post  V.   Idus   DecembreB 

a.  u.  c.  710. 

PLANCUS  CICERONI. 

Gratissimae  mihi  tuae  litterae  fuerunt,  quas  ex  i 
Furnii  sermone  te  scripsisse  animadverti.  Ego  au- 
tem  praeteriti  temporis  excusationem  affero,  quod 
te  profectum  audieram  nec  multo  ante  redisse  scii, 
quam  ex  epistola  tua  cognovi;  nullum  enim  in  te 
officium,  ne  minimum  quidem,  sine  maxima  culpa 
videor  posse  praeterire,  in  quo  tuendo  habeo  causas 
plurimas  vel  paternae  necessitudinis  vel  meae  a 
pueritia  observantiae  vel  tui  erga  me  mutui  amoris. 
Quare,  mi  Cicero,  quod  mea  tuaque  patitur  aetas,  2 
persuade  tibi  te  unum  esse,  in  quo  ego  colendo 
patriam  mihi  constituerim  sanctitatem.  Omnia  igi- 
tur  tua  consilia  mihi  non  magis  prudentiae  plena| 

Ep.  S,  3.    divexata  (L.).    de/o,  M.,  \\i\go. 

quae  summa  est,  videntur  quam  fidelitatis,  quam 
ego  ex  mea  conscientia  metior:  quare,  si  aut  aliter 
sentirem,  certe  admonitio  tua  me  reprimere,  aut,  si 
dubitarem,  hortatio  impellere  posset,  ut  id  sequerer, 
quod  tu  optimum  putares;  nunc  vero  quid  est,  quod 
me  in  aliam  partem  trahere  possit?  quaecumque 
in  me  bona  sunt  aut  fortunae  beneficio  tributa  aut 
meo  labore  parta,  etsi  a  te  propter  amorem  carius 
sunt  aestimata^  tamen  yel  inimicissimi  iudicio  tanta 
sunt,  ut  praeter  bonam  famam  nihil  desiderare  vi- 

3  deantur.  Quare  hoc  unum  tibi  persuade,  quantum 
viribus  eniti,  consilio  providere,  auctoritate  monere 
potuero,  hoc  omne  rei  publicae  semper  futurum. 
Non  est  ignotus  mihi  sensus  tuus:  neque,  si  facul- 
tas,  optabilis  mihi  quidem,  tui  praesentis  esset,  um- 
quam  a  tuis  consiliis  discreparem,  nec  nunc  com- 
mittam,  ut  ullum  meum  factum  reprehendere  iure 

4  possis.  Sum  in  exspectatione  omnium  rerum,  quid 
in  Gallia  citeriore,  quid  in  urbe  mense  lanuario 
geratur,  ut  sciam.  Interim  maximam  hic  soUicitu- 
dinem  curamque  sustineo,  ne  inter  aliena  vitia  hae 
gentes  nostra  mala  suam  putent  occasionem.  Quod 
si  proinde,  ut  ipse  mereor,  mihi  successerit,  certe 
et  tibi  cui  maxime  cupio,  et  omnibus  viris  bonis 
satisfaciam.    Fac  valeas  meque  mutuo  diligas. 

V. 

Scr.  Homae  ante  Non.  Martias  a.  n.  c.  711« 

CICERO  PLANCO  SAL. 

1  Binas  a  te  accepi  litteras  eodem  exemplo,  quod 
ipsum  argumento  mihi  fuit  diligentiae  tuae,  intellexi 
enim  te  laborarC;  ut  ad  me  mihi  exspectatissimae 

Ep.  4,  2.    reprimere,  aut  (W.).     r^primere  at*t  volgo. 
3.  facultas  —  opt  m.  quidem  —  tui  (W.).      f,  o.  m.  q.  t. 
vulgo.      4,  geratm,  ut  sciam  (M.).     g.  [uit  se.]  Ern.,  B. 
refum:  quid  . . .  geratwr,  fac  (vel  tu  fac),  ut  »ciam  (W.)? 


EPISTOLARUM  X.  4.  6.  301 

litterae  perferrentur.  Ex  quibus  cepi  fructum  du- 
plicem  mihique  in  comparatione  difficilem  ad  iudi- 
candum,  amoremne  erga  me  tuum  an  animum  in 
rem  publicam  pluris  aestimandum  putarem.  Est 
omnino  patriae  caritas  meo  quidem  iudicio  maxima, 
sed  amor  voluntatisque  coniunctio  plus  certe  habet 
suavitatis.  Itaque  commemoratio  tua  patemae  ne- 
cessitudinis  benevolentiaeque  eius,  quam  eiga  me  a 
pueritia  contulisses,  ceterarumque  rerum,  quae  ad 
eam  sententiam  pertinebant,  incredibilem  mihi  lae- 
titiam  attulerat.  Bursus  declaratio  animi  tui,  quem  2 
haberes  de  re  publica  quemque  habiturus  esses, 
mihi  erat  iucuncUssima,  eoque  maior  erat  haec  lae- 
titia,  quod  ad  illa  superiora  accedebat.  Itaque  te 
non  hortor  solum,  mi  Plance,  sed  plane  etiam  oro, 
quod  feci  iis  litteris,  quibus  tu  humanissime  respon- 
disti,  ut  tota  mente  omnique  animi  impetu  in  rem 
publicam  incumbas:  nihil  est,  quod  tibi  maiori  fructui 
gloriaeque  esse  possit,  nec  quidquam  ex  omnibus 
rebus  humanis  est  praeclarius  aut  praestantius  quam 
de  re  publica  bene  mereri.  Adhuc  enim  —  patitur  3 
tua  summa  humanitas  et  sapientia  me,  quod  sentiam, 
libere  dicere  —  fortuna  suffragante  videris  res  maxi- 
mas  consecutus,  quod  quamquam  sine  virtute  non 
potuisses,  tamen  ex  maxima  parte  ea,  quae  es  adeptus, 
fortunae  temporibusque  tribuuntur:  his  temporibus 
difficillimis  rei  publicae  quidquid  subveneris,  id  erit 
totum  et  proprium  tuum.  Incredibik  est  omnium  ci- 
vium  latronibus  exceptis  odium  in  Antonium,  magna 
spes  in  te  et  in  tuo  exercitu,  magna  exspectatio, 
cuius,  per  deos!  gratiae  gloriaeque  cave  tempus 
amittas.  Sic  moneo  ut  fiUum,  sic  suadeo  ut  mihi, 
sic  hortor  ut  et  pro  patria  et  .amicissimum. 

Ep.  5,  1.    perf.    Ex  qmbus  vulgo.    p.,  ex  q.  B.  —  at- 
ttderat  (L.).    attulerunt  M.    attuUt  B.    3.  quid  sentiam  (W.)? 
—  proprium  t.   (M.,  vulgo).     proprie  t.  L.,  B."  —   %mdifttt 
QiiXUer.).    faveo  3f.,  vulgo. 

VI. 

Scr.  Romae  XIII.  Kal.  Apriles  a.  u.  c.  711. 

CICERO  PLANCO. 

1  Quae  locutus  est  Fumius  noster  de  animo  tuo 
in  rem  publicam,  ea  gratissima  fuerunt  senatui, 
populo  Romano  probatissima;  quae  autem  recitatae 
litterae  sunt  in  senatu,  nequaquam  consentire  cum 
Fumii  oratione  visae  sunt;  pacis  enim  auctor  eras, 
quum  coUega  tuus,  vir  clarissimus,  a  foedissimis 
latronibus  obsideretur,  qui  aut  positis  armis  pacem 
petere  debent  aut,  si  pugnantes  eam  postulant, 
victoria  pax,  non  pactione  parienda  est.  Sed,  de 
pace  litterae  vel  Lepidi  vel  tuae  quam  in  partem 
acceptae  sint,  ex  viro  optimo,  fratre  tuo,  et  ex  C. 

2  Furnio  poteris  cognoscere.  Me  autem  impulit  tui 
caritas,  ut,  quamquam  nec  tibi  ipsi  consilium  de- 
esset  et  fratris  Furniique  benevolentia  fidelisque 
prudentia  tibi  praesto  esset  futura,  vellem  tamen 
meae  quoque  auctoritatis  pro  plurimis  nostris  ne- 
cessitudinibus  praeceptum  ad  te  aliquod  pervenire. 
Crede  igitur  mihi,  Plance,  omnes,  quos  adhuc  gra- 
dus  dignitatis  consecutus  sis  —  es  autem  adeptus 
amplissimos  — ,  eos  honomm  vocabula  habituros, 
non  dignitatis  insignia,  nisi  te  cum  libertate  populi 
Romani  et  cum  senatus  auctoritate  coniunxeris. 
Seiunge  te,  quaeso,  aliquando  ab  iis,  cum  quibus 
te  non  tuum  iudicium,  sed  temporum  vincla  con- 

3  iunxemnt.  Complures  in  perturbatione  rei  publicae 
consulares  dicti,  quomm  nemo  consularis  habitus 
est  nisi  qui  animo  exstitit  in  rem  publicam  consu- 
lari.  Talem  igitur  te  esse  oportet,  qui  primum  te 
ab  impiomm  civium   tui  dissimillimomm  societate 

£^p.  6,  1.     semtui,  populo  R,  (M.V     8,  populogue  E. 
vuJgo. 

seiungas,  deinde  te  senatui  bonisque  omnibus  aucto- 
rem,  principem,  ducem  praebeas,  postremo  ut  pacem 
esse  iudices  non  in  armis  positis,  sed  in  abiecto 
armorum  et  servitutis  metu.  Haec  si  et  ages  et 
senties,  tum  eris  non  modo  consul  et  consularis, 
sed  magnus  etiam  consul  et  consularis;  sin  aliter, 
tum  in  istis  amplissimis  nominibus  honorum  non 
modo  dignitas  nuUa  erit,  sed  erit  summa  defor- 
mitas.  Haec  impulsus  benevolentia  scripsi  paullo 
severius,  quae  tu  in  experiendo  ea  ratione,  quae  te 
digna  est,  vera  esse  cognosces.    D.  xiii.  Kal.  Apr. 

VII. 

Scr.  in  Gallia  Transalpina  mense  Martio  a.  u.  c.  711. 

PLANCUS  CICERONL 

Plura  tibi  de  meis  consiliis  scriberem  rationem-  i 
que  omnium  rerum  redderem  verbosius,  quo  magis 
iudicares  omnia  me  rei  publicae  praestitisse,  quae 
et  tua  exhortatione  excepi  et  mea  affirmatione  tibi 
recepi  —  non  minus  enim  a  te  probari  quam  diligi 
semper  volui,  nec  te  magis  in  culpa  defensorem 
mihi  paravi,  quam  praedicatorem  meritorum  meo- 
rum  esse  volui  — ;  sed  breviorem  me  duae  res  fa- 
ciunt:  una,  quod  publicis  litteris  omnia  sum  per- 
secutus,  altera,  quod  M.  Varisidium,  equitem  Ro- 
manum,  familiarem  meum,  ipsum  ad  te  transire 
iussi,  ex  quo  omnia  cognoscere  posses.  Non  me-  2 
dius  fidius  mediocri  dolore  afficiebar,  quum  alii 
occupare  possessionem  laudis  viderentur,  sed  usque 
mihi  temperavi,  dum  perducerem  eo  rem,  ut  dignum 
aliquid  et  consulatu  meo  et  vestra  exspectatione 
efficerem;  quod  spero,  si  me  fortuna  non  fefellerit, 
me  consecuturum,  ut  maximo  praesidio  rei  publicae 
nos  fuisse  et  nunc  sentiant  homines  et  in  posterum 

Ep.  6,  3.   pastrmo  ut  p.  (M.,  v\i\goy    p.  \ut"\  p.  ^. 


304  M.  TULLII  CICERONIS 

memoria  teneant.  A  te  peto,  ut  dignitati  meae 
suflfrageris  et,  quarum  rerum  spe  ad  laudem  me 
vocasti,  harum  fructu  in  reliquum  facias  alacriorem. 
Non  minus  posse  te  quam  velle  exploratum  mihi 
est.    Fac  valeas  meque  mutuo  diligas. 

VIII. 

Scr.  in  Gallia  Transalpina  mense  Martio  a.  u.  c.  711. 

PLANCUS  IMP.  COS.  DESIG.  S.  D.  COSS.  PR.  TR.  PL. 
SENATUI  POPULO  PLEBIQUE  ROMANAE. 

1  Si  cui  forte  videor  diutius  et  hominum  exspe- 
ctationem  et  spem  rei  publicae  de  mea  voluntate 
tenuisse  suspensam,  huic  prius  excusandum  me  esse 
arbitror  quam  de  insequenti  officio  quidquam  uUi 
poUicendum;  non  enim  praeteritam  culpam  videri 
volo  redemisse,   sed  optimae  mentis   cogitata  iam- 

2  pridem  maturo  tempore  enuntiare.  Non  me  prae- 
teribat  in  tanta  solUcitudine  hominum  et  tam  per- 
turbato  statu  civitatis  fructuosissimam  esse  profes- 
sionem  bonae  voluntatis,  magnosque  honores  ex  ea 
re  complures  consecutos  videbam;  sed,  quum  in 
eum  casum  me  fortuna  demisisset,  ut  aut  celeriter 
poUicendo  magna  mihi  ipse  ad  proficiendum  impe- 
dimenta  opponerem  aut,  si  in  eo  mihi  temperavis- 
sem,  maiores  occasiones  ad  opitulandum  haberem, 
expeditius  iter  communis  salutis  quam  meae  laudis 
esse  volui.  Nam  quis  in  ea  fortuna,  quae  mea 
est,  et  ab  ea  vita,  quam  in  me  cognitam  homini- 
bus  arbitror,  et  cum  ea  spe,  quam  in  manibus 
habeo,  aut  sordidum  quidquam  pati  aut  perniciosum 

3  concupiscere  potest?  Sed  aliquantum  nobis  tem- 
poris  et  magni  labores  et  multae  impensae  opus 
fuerunt,  ut,  quae  rei  publicae  bonisque  omnibus 
polliceremur,  exitu  praestaremus  neque  ad  auxilium 
patriae  nudi  cum  bona  voluntate,  sed  cum  facul- 
tatibus  accederemus.    Confi.tmaoL4vx%  etat  exercitus 


EPISTOLARUM  X.  7.  8.  305 

nobis;  magnis  saepe  praemiis  soUicitatus,  ut  ab  re 
publiea  potius  moderata  quam  ab  uno  infinita  spe- 
raret;  confirmandae  complures  civitates,  quae  supe- 
riore  anno  largitionibus  concessionibusque  prae- 
raiorum  erant  obligatae,  ut  et  illa  vana  putarent 
et  eadem  a  melioribus  auctoribus  petenda  existi- 
marent;  alliciendae  etiam  voluntates  reliquorum,  qui 
finitimis  provinciis  exercitibusque  praesunt,  ut  po- 
tius  cum  pluribus  societatem  defendendae  libertatis 
iniremus,  quam  cum  paucioribus  funestam  orbi  ter- 
rarum  victoriam  partiremur.  Muniendi  vero  nos-  4 
met  ipsi  fuimus  aucto  exercitu  auxiliisque  multipli- 
catis,  ut,  quum  praeferremus  sensus  aperte,  tum, 
etiam  invitis  quibusdam,  sciri,  quid  defensuri  esse- 
mus,  non  esset  periculosum.  Ita  numquam  diffite- 
bor  multa  me,  ut  ad  effectum  horum  consiliorum 
pervenirem,  et  simulasse  invitum  et  dissimulasse 
cum  dolore,  quod,  praematura  denuntiatio  boni  civis 
imparati  quam  periculosa  esset,  ex  casu  coUegae 
videbam.  Quo  nomine  etiam  C.  Furnio  legato,  viro  5 
forti  atque  strenuo,  plura  etiam  verbo  quam  scri- 
ptura  mandata  dedimus,  ut  et  tectius  ad  vos  per- 
ferrentur  et  nos  essemus  tutiores,  quibusque  rebus 
et  communem  salutem  muniri  et  nos  armari  con- 
veniret  praecepimus.  Ex  quo  intelligi  pofcest  curam 
rei  publicae  summae  defendundae  iampridem  apud 
nos  excubare.  Nunc,  quum  deum  benignitate  ab  6 
omni  re  sumus  paratiores,  non  solum  bene  sperare 
de  nobis  homines,  sed  explorate  iudicare  volumus: 
legiones  habeo  quinque  sub  signis  et  sua  fide  vir- 
tuteque  rei  publicae  coniunctissimas  et  nostra  libe- 
ralitate  nobis  obsequentes,  provinciam  omnium  civi- 
tatium  consensu  paratissimam  et  summa  contentione 

Ep.  8,  3.    aJliciendcie   (Man.).  elic.  MB.    —  praesunt 

(W.).    praefuerunt  M.,  vulgo.     4.  tum,  etiam  inv.  g.,  sciri, 

quid  (Or.).    t.  e.  i.  q.  8.,  q.  B.    6.  r.  p.  summae  Q^.^^     v^i^- 
summe  V.,  B. 

CiceroDis  epiat.  L  «J,^ 

ad  officia  certantem,  equitatus  auxiliommque  tanta^ 
copias,  quantas  hae  gentes  ad  defendendam  suara 
salutem  libertatemque  conficere  possunt;  ipse  ita 
sum  animo  paratus  vel  provinciam  tueri  vel  ire^ 
quo  res  publica  vocet,  vel  tradere  exercitum,  auxilia 
provinciamque,  ut  vel  omnem  impetum  belli  in  me 
convertere  non  recusem,  si  modo  meo  casu  aut 
confirmare  patriae  salutem  aut  periculum  possim 
7  morari.  Haec  si  iam  expeditis  omnibus  rebus  tran- 
quilloque  statu  civitatis  poUiceor,  in  damno  meae 
laudis  rei  publicae  commodo  laetabor;  sin  ad  socie- 
tatem  integerrimorum  et  maximorum  periculorum 
accedam,  consilia  mea  aequis  iudicibus  ab  obtrecta- 
tione  invidorum  defendenda  commendo.  Mihi  qui- 
dem  ipsi  fructus  meritorum  meorum  in  rei  publicae 
incolumitate  satis  magnus  est  paratus;  eos  vero, 
qui  meam  auctoritatem  et  multo  magis  vestram 
fidem  secuti  nec  ulla  spe  decipi  nec  ullo  metu  ter- 
reri  potuerunt,  ut  commendatos  vobis  habeatis,  pe- 
tendum  videtur. 

IX. 

Scr.  in  Gallia  Narbonensi  exeunte  mense  Aprili  a.  u.  c.  711. 

PLANCUS  CICERONI  SAL. 

^  Nihil  me  tibi  temere  aut  te  ceteris  de  me  frustra 
recepisse  laetor:  certe  hoc  maius  habes  testimonium 
amoris  mei,  quo  maturius  tibi  quam  ceteris  consilia 
mea  volui  esse  nota.  In  dies  vero  meritorum  meo- 
rum  fieri  accessiones  pervidere  te  spero,  cogniturum 

2  magis  recipio.  Quod  ad  me  attinet,  mi  Cicero  — 
ita  ab  imminentibus  maUs  res  pubUca  me  adiuvante 
liberetur!  —  sic  honores  praemiaque  vestra  suspicio. 


Ep.  8,  6.    paratiis  vel  (sic  M.) aux.  provinciamque, 

ut  vel  (edd.  vett),    par.,  ut  vd  (aic  Graev.) a.  proviyi' 

ctamque  vel  Af.,  B. 

conferenda  certe  cum  immortalitate,  ut  sine  iis 
nihil  de  meo  studio  perseverantiaque  sim  remissu- 
rus:  nisi  in  multitudine  optimorum  civium  impetus 
animi  mei  fuerit  singularis  et  opera  praecipua,  nihil 
ad  meam  dignitatem  accedere  volo  suflPragatione 
vestra.  Concupisco  autem  nihil  mihi  —  contra  quod  f^ 
ipse  pugno  — :  et  temporis  et  rei  te  moderatorem 
facile  patior  esse;  nihil  aut  sero  aut  exigue  a  pa- 
tria  civi  tributum  potest  videri.  Exercitum  a.  d. 
VI.  Kal.  Maias  Rhodanum  traieci  magnis  itineribus. 
Vienna  equites  mille  via  breviore  praemisi.  Ipse, 
si  ab  Lepido  non  impediar,  celeritate  satisfaciam; 
si  autem  itineri  meo  se  opposuerit,  ad  tempus  con- 
silium  capiam.  Copias  adduco  et  numero  et  genere 
et  fidelitate  firmissimas.  Te,  ut  diligas  me,  si  mu- 
tuo  te  facturum  scis,  rogo.     Vale. 

X. 

Scr.  Romae  III.  Kal.  Apriles  a.  u.  c.  711. 

CICERO  PLANCO. 

Etsi  satis  ex  Furnio  nostro  cognoram,  quae  tua  1 
voluntas,  quod  consilium  de  re  publica  esset,  tamen 
tuis  litteris  lectis  liquidius  de  toto  sensu  tuo  iudi- 
cavi.  Quamobrem,  quamquam  in  uno  proelio  om- 
nis  fortuna  rei  publicae  disceptatur  —  quod  qui- 
dem,  quum  haec  legeres,  iam  decretum  arbitrabar 
fore  — ,  tamen  ipsa  fama,  quae  de  tua  voluntate 
percrebruit,  magnam  es  laudem  consecutus;  itaque 
si  consulem  Bomae  habuissemus,  declaratum  esset 
ab  senatu  cum  tuis  magnis  honoribus,  quam  gra- 
tus  esset  conatus  et  apparatus  tuus:  cuius  rei  non 
modo  non  praeteriit  tempus,  sed  ne  maturum  qui- 

Ep.  9,  2.    ut  sine  iis  (W.).    ut  s.  his  M.,  B.    3.  contra 
quam  (W.)?  —  pugno  — :  et  (W.).    p.  — ,  et  vulgo.  —  equi- 
tum  III  millia  via  (W.)?     Ep.  10,  1.    disce-ptatwr   <^>i. 
disceptat  M,,  vulgo. 

^p«^r.-.  f;t:rl  h^n^cii.  ae»i  prcrcer  njsir:-*  r^tirfta 
i  ti^r^  -r.rji  i^erzrj^  kX  «iatur.  ^^^ir^.  sr:  nr-i:»  iii- 
'i;A.  r*f*  MWi#a,  izi  c^ia  z-j^-'j€  ei-ioirr«r  rossfr.  om- 
r,,r,\.^.  x-ihi  <^^j.r„  ampIi&sinLU  hononoci  ibcndibis: 
U  i.:.r>«ttj  ^-^Ti:  Tere  app=rLIari  poti?st  hono^-  njn  in- 
Tltam«itcri  ad  trrinpTi*.  «m  p-erteDiae  Tirtntis  est 
prau«?rr.iain,  Qnamobrem.  mi  Planci?.  incnEibe  roto 
p^//r*r  ad  Uoiem:  safcTe^ni  patri^e.  op^inJare  eol- 
i^a^;  omnmm  gentiom  consensnm  et  inoreiiibilem 
e/>n.%piration«n  idruTa-  Me  taorom  consiliornm  ad- 
irit//rem^  dignitatis  faatorem.  omnibns  in  rebus  tibi 
:sLmm?i?Amrxm  fidelissimamqne  cognosces:  ad  eas 
Htiuti  caa3a.«<^  qaiboa  inter  nos  amore  somas.  ofiieiis. 
T^ojsrtate  coniancti,  patriae  caritas  accessit.  eaqne 
^ecit^  at  taam  Titam  anteferrem  meae.    ni.  E.  Apr. 

XL 

Scr.  in  Ailobrogibaa  VL  Idn»  ^laias  a.  n.  c.  711. 

PLANCrS  CICEROyL 

1  Immoriales  ago  tibi  gratias  agamque^  dum  ri- 
vain;  nam  relatarum  me  affirmare  non  possum: 
taniiH  enim  tuis  officiis  non  videor  mihi  respon- 
dere  posse,  nisi  forte,  ut  tu  gravissime  disertissime- 
(\\\ti  Hcripsisti,  ita  sensurus  es,  ut  me  referre  gratiam 
piitrf^s,  quum  memoria  tenebo.  Si  de  filii  tui  digni- 
tai^;  esset  actum^  amabilius  certe  nihil  facere  po- 
tuisHffH.  Primae  tuae  sententiae  infinitis  cum  mu- 
ncribus,  posteriores  ad  tempus  arbitriumque  amico- 
rum  meorum  compositae,  oratio  assidua  et  perpetua 
drj  mc,  iurgia  cum  obtrectatoribus  propter  me  no- 
tiHHima  mihi   sunt:  non  mediocris  adhibenda  mihi 

l'p.  10,  1.    et  datw  M.,  Trilgo.    \€t  d.\  Eift^ti.,  B, 

est  cura,  ut  rei  publicae  me  civem  dignum  tuis 
laadibus  praestem,  in  amicitia  tua  memorem  atque 
gratum.  Quod  reliquum  est,  tuum  munus  tuere  et 
me,  si,  quem  esse  voluisti,  eum  exitu  rebusque 
cognoscis,  defende  ac  suscipe.  Quum  Rhodanum  2 
copias  traiecissem  fratremque  cum  tribus  milibus 
equitum  praemisissem,  ipse  iter  ad  Mutinam  diri- 
gerem,  in  itinere  de  proelio  facto  Brutoque  et  Mu- 
tina  obsidione  liberatis  audivi:  animadverti  nuUum 
alium  receptum  Antonium  reliquiasque,  quae  cum 
eo  essent,  habere  nisi  in  has  partes,  duasque  ei 
spes  esse  propositas,  unam  Lepidi  ipsius,  alteram 
exercitus.  Quod  quaedam  pars  exercitus  non  minus 
furiosa  est  quam  qui  cum  Antonio  fuerunt,  equi- 
tatum  revocavi;  ipse  in  AUobrogibus  constiti,  ut 
proinde  ad  omnia  paratus  essem  ac  res  me  mo- 
neret.  Si  nudus  huc  se  Antonius  conferet,  facile 
mihi  videor  per  me  sustinere  posse  remque  publi- 
cam  ex  vestra  sententia  administrare,  quamvis  ab 
exercitu  Lepidi  recipiatur;  si  vero  copiarum  aliquid 
secum  adducet  et  si  decima  legio  veterana,  quae 
nostra  opera  revocata  cum  reliquis  est,  ad  eundem 
furorem  redierit,  tamen,  ne  quid  detrimenti  fiat, 
dabitur  opera  a  me,  idque  me  praestaturum  spero, 
dum  istinc  copiae  traiiciantur  coniunctaeque  nobis- 
cum  facilius  perditos  opprimant.  Hoc  tibi  spondeo,  3 
mi  Cicero,  neque  animum  nec  diligentiam  mihi  de- 
futuram.  Cupio  mehercules  nuUam  residuam  solli- 
citudinem  esse;  sed,  si  fuerit,  nec  animo  nec  bene- 
volentiae  nec  patientiae  cuiusquam  pro  vobis  ce- 
dam.  Do  quidem  ego  operam,  ut  etiam  Lepi- 
dum  ad  huius  rei  societatem  incitem,  omniaque  ei 
obsequia  polliceor,  si  modo  rem  publicam  respicere 


Ep.  11,  1.    amidtia  ttM  (M.,  vulgo).     a,  tm  Eleyn.,  B. 
2.   in  fias  partes  (W.).     in  hia  partihus  M..,  ^\3\%q.  —  ccitvr 
/eref  (edd.  vett).    confert  MB. 

volet;  utor  in  hac  re  adiutoribus  interpretibusque 
fratre  meo  et  Laterense  et  Fumio  nostro;  non  mc 
impedient  privatae  oflfensiones,  quo  minus  pro  rei 
publicae  salute  etiam  cum  inimicissinio  consentiam: 
quod  si  nihil  profecero,  nihilo  mlnus  maximo  sum 
animo  et  maiore  fortas^c  cum  mea  gloria  vobis 
satisfaciam.     Fac  valeas  meque  mutuo  diligas. 

XII. 

Scr.  Romae  a.  d.  III.  Idus  Apriles  a.  u.  c.  711. 

CICERO  PLANCO. 

1  Etsi  rei  publicae  causa  maxime  gaudere  debeo 
tantum  ei  te  praesidii,  tantum  opis  attulisse  extre- 
mis  paene  temporibus,  tamen  ita  te  victorem  com- 
plectar  re  publica  recuperata,  ut  magnam  partem 
mihi  laetitiae  tua  dignitas  affert,  quam  et  esse  iam 
et  futuram  amplissimam  intelligo;  cave  enim  putes 
uUas  umquam  litteras  gratiores  quam  tuas  in  se- 
natu  esse  recitatas,  idque  contigit  quum  meritorum 
tuorum  in  rem  publicam  eximia  quadam  magni- 
tudine,  tum  verborum  sententiarumque  gravitate. 
Quod  mihi  quidem  minime  novum,  qui  et  te  nos- 
sem  et  tuarum  litterarum  ad  me  missarum  pro- 
missa  meminissem  et  haberem  a  Fumio  nostro  tua 
penitus  consilia  cognita,  sed  senatui  maiora  visa 
sunt,  quam  erant  exspectata,  non  quo  umquam  de 
tua  voluntate  dubitasset,  sed  nec,  quantum  facere 
posses,  nec,  quoad  progredi  velles,  exploratum  satis 

2  habebat.  Itaque,  quum  a.  d.  vii.  Idus  Apriles  mane 
mihi  tuas  litteras  M.  Varisidius  reddidisset  easque 
legissem,  incredibili  gaudio  sum  elatus,  quumque 
magna    multitudo    optimorum    virorum    et   civium 

Ep.  11,  3.    volet;  utor  ...  nostro;  non  ...  cons.:  quod 
{W.).    V.    Utor  . . .  n.  Non  . . .  conaentianu   Q.  vulgo.     Ep. 
J^,  1.    affei-t  (Ml).    adferat  M2,  B.    cognita,  sed  (W.).    c; 
^<^if  vulgo. 

me  de  domo  deduceret,  feci  continuo  omnes  parti- 
cipes  meae  voluptatis.  Interim  ad  me  venit  Mu- 
natius  noster,  ut  consuerat:  at  ego  ei  litteras  tuas, 
nihildum  enim  sciebat;  nam  ad  me  primum  Vari- 
sidius,  idque  sibi  a  te  mandatum  esse  dicebat. 
Paullo  post  idem  mihi  Munatius  eas  litteras  legen- 
das  dedit,  quas  ipsi  miseras,  et  eas,  quas  publice. 
Placuit  nobis,  ut  statim  ad  M.  Cornutum  praetorem  3 
iirbanum  litteras  deferremus,  qui,  quod  consules  ab- 
erant,  consulare  munus  sustinebat  more  maiorum: 
senatus  est  continuo  convocatus  frequensque  con- 
venit  propter  famam  atque  exspectationem  tuarum 
litterarum.  Recitatis  litteris  oblata  religio  Cornuto 
est  pullariorum  admonitu,  non  satis  diligenter  eum 
auspiciis  operam  dedisse,  idque  a  nostro  coUegio 
comprobatum  est;  itaque  res  dilata  est  in  posterum. 
Eo  autem  die  magna  mihi  pro  tua  dignitate  con- 
tentio  cum  Servilio,  qui  quum  gratia  effecisset,  ut 
sua  sententia  prima  pronuntiaretur,  frequens  eum 
senatus  reliquit  et  in  alia  omnia  discessit,  meaeque 
sententiae,  quae  secunda  pronuntiata  erat,  quum 
frequenter  assentiretur  senatus,  rogatu  Servilii  P. 
Titius  intercessit:  res  in  posterum  dilata.  Venit  4 
paratus  Servilius,  lovi  ipsi  iniquus,  cuius  in  templo 
res  agebatur.  Hunc  quemadmodum  fregerim  quan- 
taque  contentione  Titium  intercessorem  abiecerim, 
ex  aliorum  te  litteris  malo  cognoscere;  unum  hoc 
ex  meis:  senatus  gravior,  constantior,  amicior  tuis 
laudibus  esse  non  potuit,  quam  tum  fuit,  riec  vero 
tibi  senatus  amicior  quam  cuncta  civitas;  mirabiliter 
enim  populus  Romanus  universus  et  omnium  ge- 
nerum  ordinumque  consensus  ad  liberandam  rem 
publicam  conspiravit.     Perge   igitur,   ut  agis,  no-  5 


Ep.  12,  2.  me  domo  (Crat.)?  —  consuerat:  [at]  ego 
(W.)?  —  item  mihi  M.  (W.)?  3.  ad  M,  Cmnuttm  (W.\. 
ad  C.  M..  Tvilgo. 

menque  tuum  commenda  immortalitati,  atque  liaec 
omnia,  quae  habent  speciem  gloriae  coUectam  in- 
'anissimis  splendoris  insignibus,  contemne,  brevia, 
fugacia,  caduca  existima.  Verum  decus  in  virtute 
positum  est,  quae  maxime  illustratur  magnis  in 
rem  publicam  meritis:  eam  facultatem  habes  maxi- 
mam;  quam  quoniam  complexus  es,  tene:  perfice, 
ut  ne  minus  res  publica  tibi  quam  tu  rei  publicae 
debeas.  Me  tuae  dignitatis  non  modo  fautorem, 
sed  etiam  amplificatorem  cognosces:  id  quum  rei 
publicae,  quae  mihi  vita  est  mea  carior,  tum  nostrae 
necessitudini  debere  me  iudico.  Atque  in  his  cu- 
ris,  quas  contuli  ad  dignitatem  tuam,  cepi  magnam 
voluptatem,  quod  bene  cognitam  mihi  T.  Munatii 
prudentiam  et  fidem  magis  etiam  perspexi  in  eiu& 
incredibili  erga  te  benevolentia  et  diligentia.  iii. 
Idus  Apr. 

XIII. 

Scr.  Romae  mense  Maio  (ante  Id.)  a.  u.  c.  711. 

CICERO  PLANCO. 

1  Ut  primum  mihi  potestas  data  est  augendae  di- 
gnitatis  tuae,  nihil  praetermisi  in  te  ornando,  quod 
positum  esset  aut  in  praemio  virtutis  aut  in  ho- 
nore  verborum:  id  ex  ipso  senatus  consulto  poteris 
cognoscere;  ita  enim  est  perscriptum,  ut  a  me  de 
scripto  dicta  sententia  est,  quam  senatus  frequens 

%  secutus  est  summo  studio  magnoque  consensu.  Ego 
quamquam  ex  tuis  litteris,  quas  mihi  misisti,  per- 
spexeram  te  magis  iudicio  bonorum  quam  insignibus 

Ep.  12,  5.    gloriae  coUectam  inan.  (L.).     gh  collectam 

ex  inan.   (L.)?     gl.,  conlecta  inan.   MB.   —   complexus  es, 

tene:  perf.  (M2,  Crat.).    conplexm  e  (cum  rasura,  unius,  ut 

opinor,    litterae)   tene    (una  littera   post   tene  erasa)  perf. 

Mi.     c.  tenes,  perf.  Or.,  B.      Ep.  13,  1.    primum  mihi  pot. 

(index  M.).    pr,  p.  M.,  vulgo. 

gloriae  delectari,  tamen  considerandum  nobis  existi- 
mavi,  etiamsi  tu  nihil  postulares,  quantum  tibi  a  re 
publica  deberetur.  Tu  contexes  extrema  cum  pri- 
mis:  qui  enim  Antonium  oppresserit,  is  bellum  con- 
fecerit;  itaque  Homerus  non  Aiacem  nec  Achillem, 
sed  Ulixem  appellavit  ntoXiTCOQ^iov. 

XIV. 

Scr.  Romae  III.  Nonas  Maias  a.  u.  c.  711. 

CICERO  PLANCO  SAL. 

0  gratam  famam  biduo  ante  victoriam  de  sub-  i 
sidio  tuo,  de  studio,  de  celeritate,  de  copiis!  At- 
qui  etiam  hostibus  fusis  spes  omnis  est  in  te;  fu- 
gisse  enim  ex  proelio  Mutinensi  dicuntur  notissimi 
latronum  duces;  est  autem  non  minus  gratum  ex- 
trema  delere  quam  prima  depellere.  Equidem  ex-  2 
spectabam  iam  tuas  litteras,  idque  cum  multis, 
sperabamque  etiam  Lepidum  rei  publicae  tempori- 
bus  admonitum  tecum  f  et  reip.  esse  facturum.  In 
illam  igitur  curam  incumbe,  mi  Plance,  ut  ne  quae 
scintilla  taeterrimi  belli  relinquatur;  quod  si  erit 
factum,  et  rem  publicam  divino  beneficio  aifece- 
ris  et  ipse  aetemam  gloriam  consequere.  D.  iii. 
Non.  Mai. 

XV. 

Scr.  in  AUobrogibus  menseMaio  (pr.  autlll.Id.)  a.  u.  c.  711. 

PLANCUS  CICERONI. 

His  litteris  scriptis,  quae  postea  accidissent,  scire  1 
te  ad  rem  publicam  putavi  pertinere.    Sedulitas  mea, 
ut  spero;    et   mihi   et   rei   publicae  tulit  fructum: 

Ep.  13,  2.    enim  Antonium  (Kleyn.).      c.  M,  Ant.  M., 
vulgo.      Ep.   14,  1.    Atqui  etiam   (Man.).      Atque  e.  MB. 
2.   tecvm  f  €t  reip.    (MW.).      tecum   (Graev.")  axjit  t.  ex  te, 
publica  [Bucheler.  et  B.,  sed  e)  aut  t.  €t  cuiu  te  p,  ^^^i-. 

namque  assiduis  internuntiis  cum  Lepido  egi,  ut 
omissa  omni  contentione  reconciliataque  voluntate 
nostra  communi  consilio  rei  publicae  succurreret, 
se,  liberos  urbemque  pluris  quam  unum  perditum 
abiectumque  latronem  putaret  obsequioque  meo,  si 

2  ita  faceret,  ad  omnes  res  abuteretur.  Profeci:  ita- 
que  per  Laterensem  internuntium  fidem  mihi  dedit 
se  Antonium,  si  prohibere  provincia  sua  non  po- 
tuisset,  bello  persecuturum,  me,  ut  venirem  copias- 
que  coniungerem,  rogavit^  eoque  magis,  quod  et 
Antonius  ab  equitatu  firmus  esse  dicebatur  et  Le- 
pidus  ne  mediocrem  quidem  equitatum  habebat; 
nam  etiam  ex  paucitate  eius  non  multis  ante  die- 
bus  decem,  qui  optimi  fuerant,  ad  me  transierunt. 
Quibus  rebus  ego  cognitis  cunctatus  non  sum:  in 
cursu  bonorum   consiliorum  Lepidum   adiuvandum 

S  putavi.  Adventus  meus  quid  profecturus  esset,  vidi, 
vel  quod  equitatu  meo  persequi  Antmium  atqjie 
opprimere  equitatum  eius  possem,  vel  quod  exerci- 
tus  Lepidi  eam  partem,  quae  corrupta  est  et  ab 
re  publica  alienata,  et  corrigere  et  coercere  prae- 
sentia  mei  exercitus  possem.  Itaque  in  Isara,  fiu- 
mine  maximO;  quod  in  finibus  est  Allobrogum, 
ponte  uno  die  facto  exercitum  a.  d.  iiii.  Idus  Maias 
traduxi.  Quum  vero  mihi  nuntiatum  esset  L.  An- 
tonium  praemissum  cum  equitibus  et  cohortibus  ad 
Forum  lulii  venisse,  fratrem  cum  equitum  quattuor 
milibus,  ut  occurreret  ei,  misi  a.  d.  f  v.  Idus  Maias; 
ipse   maximis   itineribus   cum   quattuor    legionibus 

4  expeditis  et  reliquo  equitatu  subsequar.  Si  nos 
mediocris  modo  fortuna  rei  publicae  adiuverit,  et 
audaciae  perditorum  et  nostrae  soUicitudinis  hic 
finem  reperiemus;  quod  si  latro  praecognito  nostro 

Ep.  15,  2.    transierant  (W.)?    3.  exercitus  possem  (M.). 
e.  posset  Dresd.  3,  B.  —  f  V'  Idus  (MJ.    III.  Idus  (W.) 
aut  II.  Idus  (L.),      An  supra  fuit   Vl,  (aut   VIL)  Idus 
(W.J?     V.  Idus  M.,  vulgo. 

adventu  rursus  in  Italiam  se  recipere  coeperit,  Bruti 
erit  officium  occurrere  ei,  cui  scio  nec  consilium 
nec  animum  defuturum;  ego  tamen,  si  id  acciderit, 
fratrem  cum  equitatu  mittem,  qui  sequatur,  ut  Ita- 
liam  a  vastatione  defendat.  Fac  valeas  meque  mu- 
tuo  diligas. 

XVI. 

Scr.  Romae  mense  lunio  (circ.  Nonas)  a.  u.  c.  711. 

CICERO  ELANCO. 

Niliil  post  hominum  memoriam  gloriosius,  nihil  i 
gratius,  ne  tempore  quidem  ipso  opportunius  acci- 
dere  vidi  quam  tuas,  Plance,  litteras;  redditae  sunt 
enim  frequenti  senatu  Cornuto,  quum  is  frigidas 
sarie  et  inconstantes  recitasset  litteras  Lepidi;  sub 
eas  statim  recitatae  sunt  tuae,  non  sine  magnis 
quidem  clamoribus;  quum  rebus  enim  ipsis  essent 
et  studiis  beneficiisque  in  rem  publicam  gratissimae, 
tum  erant  gravissimis  verbis  ac  sententiis.  Flagi- 
tare  senatus  institit  Comutum,  ut  referret  statim 
de  tuis  litteris;  ille  se  considerare  velle.  Quum  ei 
magnum  convicium  fieret  cuncto  a  senatu,  quinque 
tribuni  plebi  rettulerunt.  Servilius  rogatus  rem 
distulit;  ego  eam  sententiam  dixi,  cui  sunt  assensi 
mnnes  ad  unum:  ea  quae  fuerit,  ex  senatus  con- 
sulto  cognosces.  Tu,  quamquam  consilio  non  eges  2 
vel  abundas  potius,  tamen  hoc  animo  esse  debes, 
ut  nihil  huc  reiicias  neve  in  rebus  tam  subitis  tam- 
que  angustis  a  senatu  consilium  petendum  putes, 
ipse  tibi  sis  senatus,  quocumque  te  ratio  rei  publi- 
cae  ducet,  sequare,  cures,  ut  ante  factum  aliquid  a 
te  egregium   audiamus,   quam  futurum   putarimus. 


Ep.  15,  4.  sequatur,  ut  It.  (W.).  «.,  It  M.,  vulgo.  Ep. 
16,  1.  assensi  onines  ad  tmum  (W.).  a.  ad  u.  M.,  vul^o. 
2.  factum  aliQuid  (5  cdd.  Man.).     f.  dliquod  liL.,  m\^%q. 

IUud  tibi  promitto,  quidquid  erit  a  te  factum,  id 
senatum  non  modo  ut  fideliter,  sed  etiam  ut  sa- 
pienter  factum  comprobaturum. 

XVII. 

Scr.  in  Allobrogibus  mense  Maio  (post  Idus)  a.  u.  c.  711 

PLANCUS  CICERONI. 

1  Antonius  Id.  Maiis  ad  Forum  lulii  cum  primis 
copiis  venit;  Ventidius  bidui  spatio  abest  ab  eo; 
Lepidus  ad  Forum  Voconii  castra  habet,  qui  locus 
a  Foro  lulii  quattuor  et  viginti  milia  passuum  abest, 
ibique  me  exspectare  constituit,  quemadmodum  ipse 
mihi  scripsit.  Quod  si  omoia  mihi  integra  et  ipse 
et  fortuna  servarit,  recipio  vobis  celeriter  me  ne- 

2  gotium  ex  sententia  confecturum.  Fratrem  meum 
assiduis  laboribus  concursationibusque  confectum 
graviter  se  habuisse  antea  tibi  scripsi;  sed  tamen, 
quum  primum  posse  ingredi  coepit,  non  magis  sibi 
quam  rei  publicae  se  convaluisse  existimans  ad 
omnia  pericula  princeps  esse  non  recusabat;  sed 
ego  eum  non  solum  hortatus  sum,  verum  etiam 
coegi  isto  proficisci,  quod  et  illa  valetudine  magis 
conficere  se  quam  me  iuvare  posset  in  castris,  et 
quod  acerbissimo  interitu  consulum  rem  publicam 
nudatam  tali  cive  praetore  in  urbanis  officiis  indi- 
gere  existimabam;  quod  si  qui  vestrum  non  pro- 
babit,  mihi  prudentiam  in   consilio  defuisse   sciat, 

3  non  illi  erga  patriam  fidelitatem.  Lepidus  tandem, 
quod  ego  desiderabam,  fecit,  ut  Apellam  ad  me 
mitteret,  quo  obside  fidei  illius  et  societatis  in  re 
publica  administranda  uterer.  Studium  mihi  suum 
L.  Gellius  t  de  tribus  fratribus  Segaviano  probavit, 

Ep.  17,  3.   Lepidus  tandem  (Man.).    L.  tamen  M.,  vulgo. 
—  fidei  ilUus  (W.).    fide  t.  M.,  B.  —  uterer,    In  ea  re  stu- 
dmm  (PaJ.  6.)  ?  —  GeUius,  D.  f.,  pn6u]  Fah,,  Segovia  (vel 
Serj^ovianus)  pr,  {Or)? 

quo.ego  interprete  novissime  ad  Lepidum  sum  usus; 
amicum  eum  rei  publicae  cognosse  videor,  libenter- 
que  ei  sum  testimonio  et  omnibus  ero,  qui  bene 
merentur.  Fac  valeas  meque  mutuo  diligas  digni- 
tatemque  meam,  si  mereor,  tuearis,  sicut  adhuc  siu- 
gulari  cum  benevolentia  fecisti. 

XVIII. 

Scr.  in  castris  XII.  Eal.  lunias  a.  n.  c.  711. 

PLANCUS  CICERONI. 

Quid  in  animo  habuerim,  quum  Laevus  Nerva-  l 
que  discesserunt  a  me,  et  ex  litteris,  quas  eis  dedi, 
et  ex  ipsis  cognoscere  potuisti,  qui  omnibus  rebus 
consiliisque  meis  interfuerunt.  Accidit  mihi,  quod 
homini  pudenti  et  cupido  satisfaciendi  rei  publicae 
bonisque  omnibus  accidere  solet,  ut  consilium  se- 
querer  periculosum  magis,  dum  me  probarem,  quam 
tutum,  quod  habere  posset  obtrectationem.  Itaque  2 
post  discessum  legatorum,  quum  binis  continuis  lit- 
teris  et  Lepidus  me,  ut  venirem,  rogaret,  et  Late- 
rensis  multo  etiam  magis  prope  implorans  obte- 
staretur  non  uUam  rem  aliam  extimescens  quam 
eandem,  quae  mihi  quoque  facit  timorem,  varietatem 
atque  infidelitatem  exercitus  eius,  non  dubitandum 
putavi,  quin  succurrerem  meque  communi  periculo 
offerrem;  sciebam  enim,  eisi  cautius  illud  erat  con- 
siUum,  exspectare  me  ad  Isaram,  dum  Brutus  traiice- 
ret  exercitum,  et  cum  coUega  consentiente,  sicut 
milites  faciunt,  hostibus  obviam  ire,  tamen,  si  quid 
Lepidus  bene  sentiens  detrimenti  cepisset,  hoc  omne 
assignatum  iri  aut  pertinaciae  meae  aut  timori  vi- 
debam,  si  aut  hominem  offensum  mihi,  coniunctum 
cum  re  publica  non  sublevassem  aut  ipse  a  certa- 
mine  belli  tam  necessarii  me  removissem.     Itaque  8 

Ep.  18,  2.    obtestaretitr  nan  (W.).    obt.,  Ywm  N\i\%Q. 

potius  periclitari  volui,  si  possem  mea  praesentia 
et  Lepidum  tueri  et  exercitum  facere  meliorem, 
quam  nimis  cautus  videri;  sollicitiorem  certe  homi- 
nem,  non  suis  contractis,  neminem  puto  fuisse; 
nam^  quae  res  nuUam  habebat  dubitationem,  si 
exercitus  Lepidi  abesset,  ea  nunc  magnam  affert 
soUicitudinem  magnumque  habet  casum;  mihi  enim 
si  contigisset,  ut  prior  occurrerem  AntoniO;  non 
mehercules  horam  constitis.set:  tantum  ego  et  mihi 
confido  et  sic  perculsas  illius  copias  Ventidiique 
mulionis  castra  despicio;  sed  non  possum  non  ex- 
horrescere,  si  quid  intra  cutem  subest  vulneris^  quod 
prius  nocere  potest,  quam  sciri  curarique  possit. 
Sed  certO;  nisi  uno  loco  me  tenerem,  magnum  pe- 
riculum  ipse  Lepidus,  magnum  ea  pars  exercitus 
adiret,  quae  bene  de  re  publica  sentit;  magnam 
etiam  perditi  hostes  accessionem  sibi  fecissent,  si 
quas  copias  a  Lepido  abstraxissent:  quae  si  adven- 
tus  meus  represserit,  agam  gratias  fortunae  con- 
stantiaeque  meae,  quae  ad  hanc  experientiam  me 
4  excitavit.  Itaque  a.  d.  xii.  Kalend.  lun.  ab  Isara 
castra  movi;  pontem  tamen,  quem  in  Isara  feceram, 
castellis  duobus  ad  capita  positis  reliqui  praesidia- 
que  ibi  firma  posui,  ut  venienti  Bruto  exercituique 
eius  sine  mora  transitus  esset  paratus.  Ipse,  ut 
spero,  diebus  octo,  quibus  has  litteras  dabam,  cum 
Lepidi  copiis  me  coniungam. 

XIX. 

Scr.  Romae  exeunte  mense  Maio  a.  n.  c.  711. 

CICERO  PLANCO. 

1        Quamquam  gratiarum  actionem  a  te  non  desi- 
derabam,  quum  te  re  ipsa  atque  animo  scirem  esse 

Ep.  18,  3.    si  possem  (Crat.).    si  posset  MB.  —  hdbehat 
. . .  adesset  (q.  v.  cd.  Lambini,  Sch.).     habebat  . . .  absit  M. 
hadeae  . . .  absit  Ern.,  B. 

gratissimum,  tamen  —  fatendum  est  enim  —  fuit 
ea  mihi  periueunda;  sic  enim  vidi,  quasi  ea,  quae 
oeulis  cernuntur,  me  a  te  amari.  Dices:  „quid  an- 
tea?"  Semper  equidem,  sed  numquam  illustrius. 
Litterae  tuae  mirabiliter  gratae  fuerunt  senatui  — 
quum  rebus  ipsis,  quae  erant  gravissimae  et  maxi- 
mae,  fortissimi  animi  summique  consilii,  tum  etiam 
gravitate  sententiarum  atque  verborum.  Sed,  mi  2 
Plance,  incumbe,  ut  belli  extrema  perficias:  in  hoc 
erit  summa  et  gratia  et  gloria.  Cupio  omnia  rei 
publicae  causa;  sed  mehercules  in  ea  conservanda 
iam  defetigatus  non  multo  plus  patriae  faveo  quam 
tuae  gloriae,  cuius  maximam  facultatem  tibi  di  im- 
mortales,  ut  spero,  dederunt,  quam  complectere,  ob- 
secro;'qui  enim  Antonium  oppresserit,  is  hoc  bel- 
lum  taeterrimum  periculosissimumque  confecerit. 

XX. 

Scr.  Romae  IV.  Kal.  lunias  a.  u.  c.  711. 

CICERO  PLANCO. 

Ita  erant  omnia,  quae  istim  afferebantur,  in-  1 
certa,  ut,  quid  ad  te  scriberem,  non  occurreret; 
modo  enim,  quae  vellemus,  de  Lepido,  modo  contra 
nuntiabantur;  de  te  tamen  fama  constans,  nec  de- 
cipi  posse  nec  vinci,  quorum  alterius  fortuna  par- 
tem  habet  quandam,  alterum  proprium  est  pruden- 
tiae  tuae.  Sed  accepi  litteras  a  coUega  tuo,  datas  2 
Idibus  Maiis,  in  quibus  erat  te  ad  se  scripsisse  a 
Lepido  non  recipi  Antonium:  quod  erit  certius,  si 
tu  ad  nos  idem  scripseris;  sed  minus  audes  for- 
tasse  propter  inanem  laetitiam  litterarum  superio- 
rum.  Verum,  ut  errare,  mi  Plance,  potuisti  —  quis 
enim  id  effugerit?  — ,   sic  decipi  te  non  potuisse 

Ep.  19,  1.    gratae  fuerwnt  (Ern.).     gr.  sunt  M..^  vul^o, 
2.   dederunt  (W.).    dedere  M.,  vulgo. 

quis  non  videt?  nunc  vero  etiam  erroris  eausa 
sublata  est;  culpa  enim  illa  „bis  ad  eundem^^  vul- 
gari  reprehensa  proverbio  est.  Sin,  ut  scripsisti  ad 
coUegam;  ita  se  res  habet,  omni  cura  liberati  su- 
mus,  nec  tamen  erimus  prius,  quam  ita  esse  tu 
3  nos  feceris  certiores.  Mea  quidem,  ut  ad  te  sae- 
pius  scripsi,  haec  sententia  est:  qui  reliquias  huius 
belli  oppresserit,  eum  totius  belli  confectorem  fore; 
quem  te  et  opto  esse  et  confido  futurum.  Studia 
mea  erga  te,  quibus  certe  nuUa  esse  maiora  po- 
tuerunt,  tibi  tam  grata  esse,  quam  ego  putavi  fore, 
minime  miror  vehementerque  laetor:  quae  quidem 
tu,  si  recte  istic  erit,  maiora  et  graviora  cognosces. 
iiii.  Kalendas  lunias. 

XXI. 

Scr.  (ctiam  §  7)   in  castris  ad  Isaram  biduo  post  ep.   15. 

a.  u.  c.  711. 

PLANCUS  CICERONI. 

1  Puderet  me  inconstantiae  mearum  litterarum,  si 
non  haec  ex  aliena  levitate  penderent.  Omnia  feci, 
qua  re  Lepido  coniuncto  ad  rem  publicam  defen- 
dundam  minore  soUicitudine  vestra  perditis  resiste- 
rem:  omnia  ei  et  petenti  recepi  et  ultro  poUicitus 
sum  scripsique  tibi  biduo  ante  confidere  me  bono 
Lepido  esse  usurum  communique  consilio  bellum 
administraturum;  credidi  chirographis  eius,  affiima- 
tioni  praesentis  Laterensis,  qui  tum  apud  me  erat 
reconciliaremque  me  Lepido  fidemque  haberem  ora- 
bat.  Non  licuit  diutius  bene  de  eo  sperare:  illud 
certe  cavi  et  cavebo,  ne  mea  credulitate  rei  publi- 

2  cae  summa  fallatur.    Quum  Isaram  flumen  uno  die 


Ep.  21,  1.  resistei^em:  omnia  ...  adm.;  credidi  (W.). 
r./  adm.  Credidi  vulgo.  —  Bi^erarei  illud  (W.).  sp.  Illud 
viilgo. 

ponte  effecto  exercitum  traduxissem  pro  magnitudine 
rei  celeritatem  adhibens,  quod  petierat  per  litteras 
ipse;  ut  maturarem  venire,  praesto  mihi  fuit  stator 
eius  cum  UtteriS;  quibus,  ne  yenirem,  denuntiabat; 
8e  posse  per  se  conficere  negotium;  interea  ad  Isa- 
ram  exspectarem.  Indicabo  temerarium  meum  con- 
ailium  tibi:  nihilo  minus  ire  decreram  existimans 
eum  socium  gloriae  vitare;  putabam  posse  me  nec 
de  laude  ieiuni  hominis  delibare  quidquam  et  sub- 
esse  tamen  propinquis  locis,  ut,  si  durius  aliquid 
esset,  succurrere  celeriter  possem.  Ego  non  malus  3 
homo  hoc  suspicabar:  at  Laterensis,  vir  sanctissi- 
mus,  suo  chirographo  mittit  mihi  litteras  in  iisque 
desperans  de  se,  de  exercitu,  de  Lepidi  fide  que- 
rensque  se  destitutum  [in  quibus]  aperte  denuntiat, 
videam,  ne  fallar;  suam  fidem  solutam  esse;  rei 
publicae  ne  desim.  Exemplar  eius  chirographi  Titio 
misi:  ipsa  chirographa  omnia,  et  quibus  credidi, 
et  ea,  quibus  fidem  non  habendam  putavi,  Laevo 
Cispio  dabo  perferenda,  qui  omnibus  iis  interfuit 
rebus.  Accessit  eo,  ut  milites  eius,  quum  Lepidus  4 
concionaretur,  improbi  per  se,  corrupti.  etiam  per 
eos,  qui  praesunt,  Canidios  Rufrenosque  et  ceteros, 
quos,  quum  opus  erit,  scietis,  conclamarent,  viri 
boni,  pacem  se  velle  neque  esse  cum  uUis  pugnatu- 
ros  duobus  iam  consulibus  singularibus  amissis,  tot 
civibus  pro  patria  occisis,  hostibus  denique  omni- 
bus  iudicatis  bonisque  publicatis;  neque  hoc  aut 
vindicarat  Lepidus  aut  sanarat.  Huc  me  venire  et  5 
duobus  exercitibus  coniunctis  obiicere  exercitum  fide- 
lissimum,  auxilia  maxima,  principes  Galliae,  provin- 
ciam  cunctam  summae  dementiae  et  temeritatis  esse 

Ep.  21,  3.    in  iisque  (W.).     miisque  Ml.     rtmsque  M2. 
in  eisqud  Man.,  B.  —  dest.  \in  quibiM]  aperte  (W.).     d,  a. 
Man.,  B.  —  et  quibus  (M.).     et  ea,  q.  L.,  B.     4.    conclama- 
rent  (W.).    conclamarunt  M.    conclamanini  \v\\go.  —  cca\cX.> 
viri  honi^  p.  (W.).    c.  v.  h.  p.  vulgo. 

vidi,  mihique,  si  ita  oppressus  essem  remque  publi- 
cam  mecum  prodidissem,  mortuo  non  modo  hono- 
rem,  sed  misericordiam  quoque  defuturam:  itaque 
rediturus  sum  nec  tanta  munera  perditis  hominibus 

c  dari  posse  sinam.  Exercitum  locis  habeam  oppor- 
tunis,  provinciam  tuear,  etiamsi  ille  exercitus  de- 
scierit,  omniaque  integra  servem,  dabo  operam, 
quoad  exercitus  huc  summittatis  parique  felicitate 
rem  publicam  hic  vindicetis;  nec  depugnare,  si  oc- 
casio  tulerit,  nec  obsideri,  si  necesse  fuerit,  nec 
mori,  si  casus  inciderit,  pro  vobis  paratior  fuit 
quisquam.  Quare  hortor  te,  mi  CicerO;  exercitum 
huc  traiiciendum  quam  primum  cures  et  matures, 
priusquam  hostes  magis  corroborentur  et  nostri 
perturbentur:  in  quo  si  celeritas  erit  adhibita,  res 
publica  in  possessione  victoriae  deletis  sceleratis 
permanebit.     Fac  valeas  meque  diligas. 

7  Pratrem  meum  tibi,  fortissimum  civem  et  ad 
omnia  paratissimum,  excusem  litteris?  qui  ex  labore 
in  febriculam  incidit  assiduam  et  satis  molestam. 
Quum  primum  poterit,  istuc  recurrere  non  dubita- 
bit,  ne  quo  loco  rei  publicae  desit.  Meam  digni- 
tatem  commendatam  habeas,  rogo.  Concupiscere 
me  nihil  oportet;  habeo  te  et  amantissimum  mei 
et,  quod  optavi,  summae  auctoritatis:  tu  videris, 
quantum  et  quando  tuum  munus  apud  me  velis 
esse;  tantum  te  rogo,  in  Hirtii  locum  me  subdas 
et  ad  tuum  amorem  et  ad  meam  observantiam. 

xxn. 

Scr.  Romae  mense  lunio  (post  Id.)  a.  u.  c.  711. 

CICERO  PLANCO. 
1        In  te  et  in  coUega  omnis  spes  est  dis  appro- 
bantibus.    Concordia  vestra,  quae  senatui  declarata 

Ep.  21,  5,    defuturam  (N.),    defutw^m  MB.    6.  Exer- 
citum  locis  (Af.).    ex.  u%  2.  l!5.,B.    1.  istuc^^g^Q.    \%toc  MB, 

litteris  vestris  est,  mirifice  et  senatus  et  cuncta  civitas 
delectata  est.  Quod  ad  me  scripseras  de  re  agraria,  2 
si  consultus  senatus  esset,  ut  quisque  honorificen- 
tissimam  de  te  sententiam  dixisset,  eam  secutus 
esset;  qui  certe  ego  fuissem*,  sed,  propter  tardita- 
tem  sententiarum  moramque  rerum  quum  ea,  quae 
consulebantur,  ad  exitum  non  pervenirent,  commo- 
dissimum  mihi  Plancoque  fratri  visum  est  uti  eo 
senatus  consulto,  quod  ne  nostro  arbitratu  compo- 
neretur,  quis  fuerit  impedimento,  arbitror  te  ex 
Planci  litteris  cognovisse.  Sed,  sive  in  senatus  con-  3 
sulto  sive  in  ceteris  rebus  desideras  aliquid,  sic  tibi 
persuade,  tantam  esse  apud  omnes  bonos  tui  cari- 
tatem,  ut  nuUum  genus  amplissimae  dignitatis  ex- 
cogitari  possit,  quod  tibi  non  paratum  sit.  Litteras 
tuas  vehementer  exspecto,  et  quidem  tales,  quales 
maxime  opto.     Vale. 

XXIIL 

Scr.  Cularone  in  finibus  Allobrognm  VIII.  Idns  lun. 

a.  u.  c.  711. 

PLANCUS  CICERONI. 

Numquam  mehercules,  mi  Cicero,  me  poenitebit  i 
maxima  pericula  pro  patria  subire,  dum,  si  quid 
acciderit  mihi,  a  reprehensione  temeritatis  absim. 
Confiterer  imprudentia  me  lapsum,  si  umquam  Le- 
pido  ex  animo  credidissem;  credulitas  enim  error 
est  magis  quam  culpa,  et  quidem  in  optimi  cuius- 
que  mentem  facillime  irrepit;  sed  ego  non  hoc  vitio 
paene  sum  deceptus,  Lepidum  enim  pulchre  noram. 
Quid  ergo  est?  pudor  me,  qui  in  bello  maxime  est 
periculosus,  hunc  casum  coegit  subire;  nam,  msi 
uno   loco    essem,    verebar,    ne   cui    obtrectatorum 

Ep.  22,  2.  uti  eo  senatm  amviXio^  gttod  (^ati>).    uU  eo, 
ff.  M.     u.  s.  €.,  q.  Or.j  B. 


324  M.  TULLIl  CICEIIONIS 

viderer  et  nimium  pertinaciter  Lepido   offensus  et 

2  mea  patientia  etiain  alere  bellum.  Itaque  copiaa 
prope  in  conspectum  Lepidi  Antoniique  adduxi 
quadragintaque  milium  passuum  spatio  relicto  con- 
sedi  eo  consilio,  ut  vel  celeriter  accedere  vel  salu- 
tariter  recipere  me  possem.  Adiunxi  haec  in  loco 
eligendo;  flumen  oppositum  ut  haberem,  in  quo 
mora  transitus  esset,  Vocontii  sub  manu  ut  essent, 
per  quorum  loca  fideliter  mihi  pateret  iter.  Lepi- 
dus  desperato  adventu  meo,  quem  non  mediocriter 
captabat,  se  cum  Antonio  coniunxit  a.  d.  iiii.  EaL 
lunias,  eodemque  die  ad  me  castra  moverunt;  vi- 
ginti  milia  passuum  quum  abessent,  res  mihi  nun- 

3  tiata  est.  Dedi  operam  deum  benignitate,  ut  et 
celeriter  me  reciperem  et  hic  discessus  nihil  fugae 
simile  haberet:  non  miles  uUus,  non  eques,  non 
quidquam  impedimentorum  amitteretur  aut  ab  illis 
ferventibus  latronibus  interciperetur.  Itaque  pridie 
Nonas  lunias  omnes  copias  Isaram  traieci  pontes- 
que,  quos  feceram,  interrupi,  ut  et  spatium  coUi- 
gendi  se  homines  haberent  et  ego  me  interea 
cum  coUega  coniungerem,  quem  triduo,  quum  has 

4  dabam  litteras,  exspectabam.  Laterensis  nostri  et 
fidem  et  animum  singularem  in  rem  publicam  sem- 
per  fatebor;  sed  certe  nimia  eius  indulgentia  in 
Lepidum  ad  haec  pericula  perspicienda  fecit  eum 
minus  sagacem;  qui  quidem  quum  in  fraudem  se 
deductum  videret,  manus,  quas  iustius  in  Lepidi 
perniciem  armasset,  sibi  afferre  conatus  est,  in  quo 
casu  tamen  interp^llatus  et  adhuc  vivit  et  dicitur 
victurus,  sed  tamen  de  hoc  parum  mihi  certum  est. 

5  Magno  cum  dolore  parricidarum  elapsus  sum  iis; 
veniebant  enim  eodem  furore  in  me,  quo  in  patriam, 

Ep.  23,  3.    haberet:  non  (W.).    h,,  non  vulgo.  —  ut  et 
sp.  coUigendi  se  (W.;  ut  et  sp,  L.).     ub  sp.  et  coUigendum 
se  M.    ut  sp,  ad  coll%gendmi\.  se  B.     5.  est.    Magm  (M2). 
est  cmagno  Ml.    est.    Ego  wiagtio.  L., 'B. 


EPISTOLARUM  X.  23.  24.  325 

incitati,  iracundias  autem  harum  rerum  recentes 
habebant:  quod  Lepidum  castigare  non  destiteram, 
ut  exstingueret  bellum^  quod  colloquia  facta  impro- 
babam;  quod  legatos  fide  Lepidi  missos  ad  me  in 
conspectum  venire  vetueram,  quod  C.  Catium  Vesti- 
num,  tribunum  mil.,  missum  ab  Antonio  ad  eum 
cum  litteris  exceperam:  in  quo  hanc  capio  volupta- 
tem|  quod  certe,  quo  magis  me  petiverunt,  tanto 
maiorem  iis  frustratio  dolorem  attulit.  Tu,  mi  Ci-  G 
cero,  quod  adhuc  fecisti,  idem  praesta,  ut  vigilanter 
nervoseque  nos,  qui  stamus  in  acie,  subomes.  Ve- 
niat  Caesar  cum  copiis,  quas  habet  firmissimas,  aut, 
si  ipsum  aliqua  res  impedit,  exercitus  mittatur; 
ciiius  ipsius  magnum  periculum  agitur:  quidquid 
aliquando  futurum  fuit  in  castris  perditorum  contra 
patriam,  hoc  omne  iam  convenit;  pro  urbis  vero 
salute  cur  non  omnibus  facultatibus,  quas  habemus, 
utamur?  Quod  si  vos  istic  non  defueritis,  profecto, 
quod  ad  me  attinet,  omnibus  rebus  abunde  rei 
publicae  satisfaciam.  Te  quidem,  mi  Cicero,  in  dies  7 
mehercules  habeo  cariorem  sollicitudinesque  meas 
quotidie  magis  tua  merita  exacuunt,  ne  quid  aut 
ex  amore  aut  ex  iudicio  tuo  perdam.  Opto,  ut 
mihi  liceat  iam  praesenti  pietate  meorum  officiorum 
tua  beneficia  tibi  facere  iucundiora.  Vlii.  Idus  lun. 
Cularone,  ex  finibus  Allobrogum. 

XXIV. 

Scr.  in  castris  V.  Kal.  Sextiles  a.  u.  c.  711. 

PLANCUS  IMP.  COS.  DESIG.  S.  D.  CICERONI. 

Facere  non  possum,  quin  in  singulas  res  meri-  1 
taque  tua  tibi  gratias  agam,  sed  mehercules  facio 
cum  pudore;  neque  enim  tanta  necessitudo,  quan- 

£p.  23,  5.    improharam  (Coi*rad.)?     6.   ^c  omne  \am 
(M.).    huc  o.  i.  Or.,  B, 

tam  tu  mihi  tecum  esse  voluisti,  desiderare  videtur 
gratiarum  actionem,  neque  ego  libenter  pro  maxi- 
mis  tuis  beneficiis  tam  vili  munere  defungor  ora- 
tionis,  et  malo  praesens  observantia,  indulgentia, 
assiduitate  memorem  me  tibi  probare.  Quod  si 
mihi  vita  contigerit,  omnes  gratas  amicitias  atque 
etiam  pias  propinquitates  [in  tua  observantia,  in- 
dulgentia,  assiduitate]  vincam;  amor  enim  tuus  ac 
iudicium  de  me  utrum  mihi  plus  dignitatis  in  per- 
petuum   an   voluptatis    quotidie  sit  allaturus,    non 

2  facile  dixerim.  De  militum  commodis  fuit  tibi  cu- 
rae;  quos  ego  non  potentiae  meae  causa  —  nihil 
enim  me  non  salutariter  cogitare  scis  —  ornari 
volui  a  senatu,  sed  primum,  quod  ita  meritos  iudi- 
cabam,  deinde,  quod  ad  omnes  casus  coniunctiores 
rei  publicae  esse  volebam,  novissime,  ut  ab  omni 
omnium  solUcitatione  aversos  eos  tales  vobis  prae- 

3  stare  possem,  quales  adhuc  fuerunt.  Nos  adhuc 
hic  omnia  integra  sustinuimus:  quod  consilium  no- 
strum,  etsi,  quanta  sit  aviditas  hominum  non  sine 
causa  t  tahs  victoriae,  scio,  tamen  vobis  probari 
spero;  non  enim,  si  quid  in  his  exercitibus  sit  offen- 
sum,  magna  subsidia  res  publica  habet  expedita, 
quibus  subito  impetu  ac  latrocinio  parricidarum  re- 
sistat.  Copias  vero  nostras  notas  tibi  esse  arbitror: 
in  castris  meis  legiones  sunt  veteranae  tres,  tiro- 
num,  vel  luculentissima  ex  omnibus,  una;  in  castris 
Bruti  una  veterana  legio,  altera  bima,  octo  tironum. 
Ita  universus  exercitus  numero  amplissimus  est,  fir- 
mitate  exiguus;  quantum  autem  in  acie  tironi  sit 
committendum,  nimium   saepe   expertum  habemus. 

4  Ad  hoc  robur  nostrorum  exercituum  sive  Africanus 
exercitus,  qui  est  veteranus,  sive  Caesaris  accessisset, 


Ej).  24,  1.  prop.  [m  tua  o.,  i.,  assiduitate]  v.  (W.). 
prop.  f  in  tua  o.,  i,,  a.  v.  B.  2.  scis  (NodelL).  scio  M., 
rulffo.    3.    catisa  talis  belli  victoriae  (Clx^\,>)  ^u^  c.-to.  ^>). 

aequo  animo  summam  rem  publicam  in  discrimen 
deduceremus;  aliquanto  autem  propius  esse  quod 
Caesarem  videbamus,  nihil  destiti  eum  litteris  hor- 
tari,  neque  ille  intermisit  affirmare  se  sine  mora 
venire,  quum  interim  aversum  ilhim  ab  hac  cogi- 
tatione  ad  alia  consilia  video  se  contulisse.  Ego 
tamen  ad  eiim  Fumium  nostrum  cum  mandatis 
litterisque  misi,  si  quid  forte  proficere  posset.  Scis  r> 
tu,  mi  Cicero,  quod  ad  Caesaris  amorem  attinet, 
societatem  mihi  esse  tecum,  vel  quod  in  familiari- 
tate  Caesaris  vivo  illo  iam  tueri  eum  et  diligere 
fuit  mihi  necesse,  vel  quod  ipse,  quoad  ego  nosse 
potui,  moderatissimi  atque  humanissimi  fuit  sensus, 
vel  quod  ex  tam  insigni  amicitia  mea  atque  Cae- 
saris  hunc  filii  loco  et  illius  et  vestro  iudicio  sub- 
stitutum  non  proinde  habere  turpe  mihi  videtur. 
Sed  —  quidquid  tibi  scribo,  dolenter  mehercule  ma-  6 
gis  quam  inimice  facio  —  quod  vivit  Antonius  ho- 
die,  quod  Lepidus  una  est,  quod  exercitus  habent 
non  contemnendos,  quod  sperant,  quod  audent, 
omne  Caesari  acceptum  referre  possunt.  Neque 
ego  superiora  repetam;  sed,  ex  eo  tempore,  quo 
ipse  mihi  professus  est  se  venire,  si  venire  voluisset, 
aut  oppressum  iam  bellum  esset  aut  in  adversissi- 
mam  illis  Hispaniam  cum  detrimento  eorum  ma- 
ximo  extrusum.  Quae  mens  eum,  aut  quorum  cou- 
silia,  a  tanta  gloria,  sibi  vero  etiam  necessaria  ac 
salutari,  avocarit  et  ad  cogitationem  consulatus 
bimestris  summo  cum  terrore  hominum  et  insulsa 
cum  efflagitatione  transtulerit,  exputare  non  pos- 
sum.  Multum  in  hac  re  mihi  videntur  necessarii  7 
eius  et  rei  publicae  et  ipsius  causa  proficere  posse, 
plurimum,  ut  puto,  tu  quoque,  cuius  ille  tanta  me- 
rita  habet,  quanta  nemo  praeter  me;  numquam  enim 

Ep.  24,  6.    axident,  id  omm  (Crat.)?  —   adv&isissimam 
(Crat.).    av.  MB.  —  detmmm  (N.)?    ctrimon  M.. 

obliviscar  maxima  ac  plurima  me  tibi  debere.  De 
his  rebus  ut  exigeret  cum  eo,  Furnio  mandavi: 
quod  si,  quantam  debeo,  habuero  apud  eum  aucto- 
S  ritatem,  plurimum  ipsum  iuvero.  Nos  interea  du- 
riore  condicione  bellum  sustinemus,  quod  neque  ex- 
peditissimam  dimicationem  putamus  neque  tamen 
refugiendo  conunissuri  sumus,  ut  maius  detrimen- 
tum  res  publica  accipere  possit.  Quod  si  aut  Cae- 
sar  se  respexerit  aut  Africanae  legiones  celeriter 
venerint,  securos  vos  ab  hac  parte  reddemus.  Tu^ 
ut  instituisti,  me  diligas  rogo  proprieque  tuum  esse 
tibi  persuadeas.     v.  Kal.  Sext.  ex  castris. 

XXV. 

Scr.  Romae  mense  Maio  (ante  Id.)  a.  ii.  c.  711. 

CICERO  S.  D.  FURNIO. 

1  Si  interest,  id  .quod  homines  arbitrantur,  rei 
publicae  te,  ut  instituisti  atque  fecisti,  navare  ope- 
ram  rebusque  maximis,  quae  ad  exstinguendas  reli- 
quias  belli  pertinent,  interesse,  nihil  videris  me- 
lius  neque  laudabilius  neque  honestius  facere  posse 
istamque  operam  tuam,  navitatem,  animum  in  reni 
publicam  celeritati  praeturae  anteponenda  censeo; 
nolo  enim  te  ignorare,  quantam  laudem  consecutus 
sis,  mihi  crede,  proximam  Planco,  idque  ipsius 
Planci  testimonio,  praeterea  fama  sententiaque  om- 

2  nium.  Quamobrem  si  quid  operis  tibi  etiam  nunc 
restat,  id  maximo  opere  censeo  persequendum ;  quid 
enim  honestius  aut  quid  honesto  anteponendum? 
sin  autem  satisfactum  rei  publicae  putas,  celeriter 
ad  comitia,  quoniam  mature  futura  sunt,  venien- 
dum   censeo,   dum   modo  ne  quid  haec   ambitiosa 


Ep.  2b,  1.    anteponetida  (B.).     anteponendum  (cdd.  ali- 
quot)?     anteponmdam  M.,  vulgo.   —   sententiaque  (Man.). 
sctefit.  M.,  vulgo. 

festinatio  imminuat  eius  gloriae^  quam  cousccuti 
sumus.  Multi  clarissimi  viri^  quum  rei  publicae 
darent  operam^  annum  petitionis  suae  non  obierunt; 
quod  eo  facilius  nobis  est,  quod  non  est  annus  hic 
tibi  destinatus,  ut,  si  aedilis  fuisses,  post  biennium 
tuus  annus  esset:  nunc  nihil  praetermittere  vide- 
bere  usitati  et  quasi  legitimi  temporis  ad  peten- 
dum;  videbam  autem  Planco  consule^  etsi  etiam 
sine  eo  rationes  expeditas  haberes^  tamen  splendi- 
diorem  petitionem  tuam^  si  modo  ista  ez  sententia 
confecta  essent.  Omnino  plura  me  scribere,  quum  3 
tuum  tantum  consilium  iudiciumque  sit,  non  ita 
necesse  arbitrabar;  sed  tamen  sententiam  meam  tibi 
ignotam  esse  nolebam,  cuius  est  haec  summa,  ut 
omnia  te  metiri  dignitate  malim  quam  ambitione, 
maioremque  fructum  ponere  in  perpetuitate  laudis 
quam  in  celeritate  praeturae.  Haec  eadem  locutus 
sum  domi  meae  adhibito  Quinto,  fratre  meo,  et 
Caecina  et  Calvisio,  studiosissimis  tui,  quum  Dar- 
danus,  libertus  tuus,  interesset:  omnibus  probari 
videbatur  oratio  mea;  sed  tu  optime  iudicabis. 

XXVI. 

8cr.  Romae  mense  lunio  (post  Id.)  a.  u.  c.  711. 

M.  CICERO  S.  D.  C.  FURNIO. 

Lectis  tuis  litteris,  quibus  declarabas  aut  omit-  i 
tendos  Narbonenses  aut  cum  periculo  dimicandum, 
illud  magis  timui;  quod  vitatum  non  moleste  fero. 
Quod  de  Planci  et  Bruti  concordia  scribis,  in  eo 
vel  maximam  spem"  pono  victoriae.  De  Gallorum 
studio  nos  aliquando  cognoscemus,  ut  scribis,  cuius 

Ep.  25,  2.  festinatio  imminuat  (M.).  f.  [aliquid]  L  B. 
—  hic  tihi  (M.,  vulgo).  h,  sic  t.  B.  —  videbam  autem  (W.). 
video  a.  M.,  vulgo.  —  splendidiorem  fore  pet.  tuam  (W.; 
spl.  p.  t  fore  L.)?  Ep.  26,  1.  timui;  quod  (M.,  vulgoV  t., 
?i0€  Rost.,  W.  oUnif  B. 

id  opera  maxime  excitatum  sit;  sed  iam,  mihi  crede, 
cognovimus.  Itaque  iucudissimis  tuis  litteris  sto- 
machatus  sum  in  extremo;  scribis  enim,  si  in  Sex- 
tilem  comitia,  cito  te,  sin  iam  confecta,  citius,  ne 

2  diutius  cum  periculo  fatuus  sis.  0  mi  Furni,  quani 
tu  tuam  causam  non  nosti,  qui  alienas  tam  facile 
discas!  Tu  nunc  candidatum  te  putas  et  id  cogitas, 
ut  aut  ad  comitia  curras  aut,  si  iam  confecta,  domi 
tuae  sis,  ne  cum  maximo  periculo,  ut  scribis,  stul- 
tissimus  sis?  Non  arbitror  te  ita  sentire;  omnes 
enim  tuos  ad  laudem  impetus  novi:  quod  si,  ut 
scribis,  ita  sentis,  non  magis  te  quam  de  te  iudi- 
cium  reprehendo  meum.  Te  adipiscendi  magistra- 
tus  levissimi  et  divulgatissimi,  si  ita  adipiscare,  ut 
plerique,  praepropera  festinatio  abducet  a  tantis 
laudibus,  quibus  te  omnes  in  caelum  iure  et  vere 
ferunt?  Scilicet  id  agitur,  utrum  hac  petitione  an 
proxima  praetor  fias,  non  ut  ita  de  re  publica  me- 

3  reare,  omni  honore  ut  dignissimus  iudicere.  Utrum 
nescis,  quam  alte  ascenderis,  an  pro  nihilo  id  pu- 
tas?  si  nescis,  tibi  ignosco,  nos  in  culpa  sumus; 
sin  inteliigis,  uUa  tibi.  est  praetura  vel  officio,  quod 
pauci,  vel  gloria,  quam  omnes  sequuntur,  dulcior? 
Hac  de  re  et  ego  et  Calvisius,  homo  magni  iudicii 
tuique  amantissimus,  te  accusamus  quotidie.  Co- 
mitia  tamen,  quoniam  ex  iis  pendes,  quantum  fa- 
cere  possumus,  quod  multis  de  causis  rei  publicae 
arbitramur  conducere,  in  lanuarium  mensem  pro- 
trudimus.     Vince  igitur  et  vale. 

XXVII. 

Scr.  Homae  mense  Martio  (post  XIII.  E.  April.)  a.  n.  c.  711. 

CICERO  LEPIDO  SAL. 

1  Quod  mihi  pro  summa  ^nea  erga  te  benevolentia 
magnae  curae  est,   ut  quam   amplissima  dignitate 

^p.  26,  3.    Vince  igitur  (M.,  v\\\goV    mnce  te  <.  Or.,  B. 

sis,  moleste  tuli  te  senatui  gratias  non  egisse,  quum 
esses  ab  eo  ordine  omatus  summis  honoribus.  Pacis 
inter  cives  conciliandae  te  cupidum  esse  laetor: 
eam  si  a  servitute  seiunges,  consules  et  rei  publi- 
cae  et  dignitati  tuae;  sin  ista  pax  perditum  homi- 
nem  in  possessionem  impotentissimi  dominatus  resti- 
tutura  est,  hoc  animo  scito  omnes  esse  sanos,  ut 
mortem  servituti  anteponant.  Itaque  sapientius  meo  2 
quidem  iudicio  facies,  si  te  in  istam  pacificationem 
non  interpones,  quae  neque  senatui  neque  populo 
nec  cuiquam  bono  probatur.  Sed  haec  audies  ex 
aliis  aut  certior  fies  litteris:  tu  pro  tua  prudentia, 
quid  optimum  factu  sit,  videbis. 

XXVIII. 

Scr.  Romae  mense  Februario  a.  u.  c.  711. 

CICERO  TREBONIO  SAL. 

Quam  vellem  ad  illas  pulcherrimas  epulas  me  1 
Idibus  Martiis  invitasses!  reliquiarum  nihil  habere- 
mus:  at  nunc  cum  iis  tantum  negotii  est,  ut  vestrum 
illud  divinum  in  rem  publicam  beneficium  nonnul- 
lam  habeat  querelam.  Quod  vero  a  te,  viro  optimo, 
seductus  est  tuoque  beneficio  adhuc  vivit  haec  pestis, 
interdum,  quod  mihi  vix  fas  est,  tibi  subirascor; 
mihi  enim  negotii  plus  reliquisti  uni  quam  praeter 
me  omnibus;  ut  enim  primum  post  Antonii  foedis- 
simum  discessum  senatus  haberi  libere  potuit,  ad 
illum  animum  meum  reverti  pristinum,  quem  tu 
cum  civi  acerrimo,  patre  tuo,  in  ore  et  amore  sem- 
per  habuisti;  nam,  quum  senatum  a.  d.  xiii.  Kalen-  2 
das  lanuarias  tribuni  pL  vocavissent  deque  alia  re 
referrent,  totam  rem  publicam  sum  complexus  egi- 
que  acerrime   senatumque  iam  languentem    et  de- 

Ep.  27,  1.    seiunges  (Ern.)..  seiungis  M.,  vulgo.  —  om- 
nes  esse  sanos  (Or.).    omnes  8.  M.,  \\\\^o. 

fessum  ad  pristinam  virtutem  consuetudinemque 
revocavi  magis  animi  quam  ingenii  viribus.  Hic 
dies  meaque  contentio  atque  actio  spem  primum 
populo  Romano  attulit  libertatis  recuperandae;  nec 
vero  ipse  postea  tempus  ullum  intermisi  de  re  pu- 
8  blica  non  cogitandi  solum,  sed  etiam  agendi.  Quod 
nisi  res  urbanas  actaque  omnia  ad  te  perferri  ar- 
bitrarer,  ipse  perscriberem,  quamquam  eram  maxi- 
mis  occupationibus  impeditus.  Sed  illa  cognosces 
ex  aliis;  a  me  pauca,  et  ea  summatim:  habemus 
fortem  senatum,  consulares  partim  timidos,  partim 
male  sentientes;  magnum  damnum  factum  est  in 
Servio;  L.  Caesar  optime  sentit,  sed,  quod  avun- 
culus  est,  non  acerrimas  dicit  sententias;  consules 
egregii,  praeclarus  D.  Brutus,  egregius  puer  Caesar, 
de  quo  spero  equidem  reliqua,  hoc  vero  certum 
habeto,  nisi  ille  veteranos  celeriter  conscripsisset 
legionesque  duae  de  exercitu  Antonii  ad  eius  se 
auctoritatem  contulissent  atque  is  oppositus  esset 
terror  Antonio,  nihil  Antonium  sceleris,  nihil  cru- 
delitatis  praeteriturum  fuisse.  Haec  tibi,  etsi  audita 
esse  arbitrabar,  volui  tamen  notiora  esse.  Plura 
scribam;  si  plus  otii  habuerO. 

XXIX. 

Scr.  anno  u.  c.  711  (pauUo  ante  XI,  22).* 

CICERO  APPIO  SAL. 

De  meo  studio  erga  salutem  et  incolumitatem 
tuam  credo  te  cognosse  ex  litteris  tuorum,  quibus 
me  cumulatissime  satisfecisse  certo  scio,  nec  iis 
concedO;  quamquam  sunt  singulari  in  te  benevo- 
lentia,  ut  te  salvum  malint  quam  ego.  Illi  mihi 
necesse  est  concedant,  ut  tibi  plus  quam  ipsi  hoc 
tempore  prodesse  possim;  quod  quidem  nec  destiti 

Ep.  28,  3.    reliqua,  hoc  (W.),    r.   Hoc  yvxV^o. 

facere  nec  desistam  et  iam  in  maxima  re  feci  et 
fundamenta  ieci  salutis  tuae.  Tu  fac  bono  animo 
magnoque  sis  meque  tibi  nuUa  re  defuturum  esse 
confidas.     Pridie  Nonas  Quinctiles. 

XXX. 

Scr.  in  castris  ad  Mutinam  a.  d.  XYI.  Eal.  Maias  a.  u.  c.  711. 

GALBA  CICERONI  SAL. 

A.  d.  XVII.  KaL  Maias,  quo  die  Pansa  in  castris  i 
Hirtii  erat  futurus,  cum  quo  ego  eram  —  nam  ei 
obviam  processeram  milia  passuum  centum,  quo 
maturius  veniret  — ,  Antonius  legiones  eduxit  duas, 
secundam  et  quintam  tricesimam,  et  cohortes  prae- 
torias  duas,  unam  suam,  alteram  Silani,  et  evocato- 
rum  partem:  ita  obviam  venit  nobis,  quod  nos  quat- 
tuor  legiones  tironum  habere  solum  arbitrabatur; 
sed  noctu,  quo  tutius  venire  in  castra  possemus, 
legionem  Martiam,  cui  ego  praeesse  solebam,  et  duas 
cohortes  praetorias  miserat  Hirtius  nobis.  Quum  2 
equites  Antonii  apparuissent,  contineri  neque  legio 
Martia  neque  cohortes  praetoriae  potuerunt;  quas 
sequi  coepimus  coacti,  quoniam  retinere  eas  non 
potueramus.  Antonius  ad  Forum  Gallorum  suas 
copias  continebat  neque  sciri  volebat  se  legiones 
habere:  tantum  equitatum  et  levem  armaturam  osten- 
debat.  Posteaquam  vidit  se  invito  legionem  ire 
Pansa,  sequi  se  duas  legiones  iussit  tironum.  Postea* 
quam  angustias  paludis  et  silvarum  transiimus,  acies 
est  instructa  a  nobis  xii.  cohortium;  nondum  ve-  3 
nerant  legiones  duae:  repente  Antonius  in  aciem 
suas  copias  de  vico  produxit  et  sine  mora  concurrit. 
Primo  ita  pugnatum  est,  ut  acrius  non  posset  ex 


Ep»  29.  tihi  nulla  re  (M.,  vulgo).  t  in  n.  re  B.  Ep. 
30,  1.  sec.  et  quintam  et  tricesimam  (Graev.^?  A\i  s.  ct 
XXXV.  (W.)?    3.  'duae,  quum  rcjatnte  ($11««»..'^ *l 

utraque  parte  pugnari;  etsi  dexterius  comu,  in  quo 
ego  eram  cum  Martiae  legionis  cohortibus  octo, 
impetu  primo  fugaverat  legionem  xxxv.  Antonii, 
ut  amplius  passus  *  ultra  aciem,  quo  loco  steterat, 
processerit.  Itaque,  quum  equites  nostrum  comu 
circumire  vellent,  recipere  me  coepi  et  levem  arma- 
turam  opponere  Mauromm  equitibus,  ne  aversos 
nostros  aggrederentur.  Interim  video  me  esse  inter 
Antonianos  Antoniumque  post  me  esse  aliquanto: 
repente  equum  immisi  ad  eam  legionem  tironum, 
quae  veniebat  ex  castris,  scuto  reiecto.  Antoniani 
rae  insequi;  nostri  pila  coniicere  velle:  ita  nescio 
quo   fato  sum  servatus,   quod  sum  cito   a  nostris 

4  cognitus.  In  ipsa  Aemifia,  ubi  cohors  Caesaris 
praetoria  erat,  diu  pugnatum  est.  Comu  sinisterius, 
quod  erat  infirmius,  ubi  Martiae  legionis  duae  co- 
hortes  erant  et  cohors  praetoria,  pedem  referre 
coeperunt,  quod  ab  equitatu  circumibantur,  quo  vel 
plurimum  valet  Antonius.  Quum  omnes  se  rece- 
pissent  nostri  ordines,  recipere  me  novissimus  coepi 
ad  castra;  Antonius  tamquam  victor  castra  putavit 
se  posse  capere:  quo  cum  venit,  complures  ibi 
amisit  nec  egit  quidquam.  Audita  re  Hirtius  cum 
cohortibus  xx.  veteranis  redeunti  Antonio  in  sua 
castra  occurrit  copiasque  eius  omnes  delevit  fuga- 
vit  eodem  die  eodemque  loco,  ubi  erat  pugnatum, 
ad  Forum  Gallorum;  Antonius  cum  equitibus  hora 
noctis  quarta  se  in  castra  sua  ad  Mutinam  recepit; 

5  Hirtius  in  ea  castra  rediit,  unde  Pansa  exierat,  ubi 
duas  legiones  reliquerat,  quae  ab  Antonio  erant 
oppugnatae.  Sic  partem  maiorem  suarum  copiarum 
Antonius  amisit  veteranarum;  nec   id  tamen   sine 

Ep.  30,  S.    aciem,  qm  l.  steterat,  pr.  (M.,  vulgo).     a. 

[quo  l.  8.]  pr,  Kleyn.,  B.  —  castris,  scuto  (Grraev.).     castris 

8C.  B.    4.  quo  quum  veni88€t  (W.)?  —  delevit  fugavit  eodem 

die  eodemque  loco  (W.).    (2.  f.  eo(2em^  2.  M.    d.  fugavitque 

^em  l  N.,   W.  ohm,  B. 

aliqna  iactura  cohortium  praetoriarum  nostrarum  et 
legionis  Martiae  fieri  potuit.  Aquilae  duae^  signa 
LX.  sunt  relata  Antonii:  res  bene  gesta  est  A.  d. 
XVI.  K.  Mai.  ex  castris. 

XXXI. 

Scr.  Cordubae  XVII.  Kal.  Apriles  a.  u.  c  711. 

C.  ASINIUS  POLLIO  M.  TULLIO  CICERONI  S.  D. 

Minime  mirum  tibi  debet  videri  nihil  me  scri-  1 
psisse  de  re  publica,  posteaquam  itum  est  ad  arma; 
nam  saltus  Castulonensis,  qui  semper  tenuit  nostros 
tabellarios,  etsi  nunc  frequentioribus  latrociniis  in- 
festior  factus  est,  tamen  nequaquam  tanta  in  mora  est, 
quanta  qui  locis  omnibus  dispositi  ab  utraque  parte 
scrutantur  tabellarios  et  retinent;  itaque,  nisi  nave 
perlatae  litterae  essent,  omnino  nescirem,  quid  istic 
fieret.  Nunc  vero  nactus  occasionem,  posteaquam 
navigari  coeptum  est,  cupidissime  et  quam  creber- 
rime  potero  scribam  ad  te.  Ne  movear  eius  ser-  2 
monibus,  quem  tametsi  nemo  est  qui  videre  velit, 
tamen  nequaquam  proinde,  ac  dignus  est,  oderunt 
homines,  periculum  non  est;  adeo  est  enim  invisus 
mihi,  ut  nihil  non  acerbum  putem,  quod  commune 
cum  illo  sit;  natura  autem  mea  et  studia  trahunt 
me  ad  pacis  et  libertatis  cupiditatem.  Itaque  illud 
initium  civilis  belli  saepe  deflevi;  quum  vero  non 
lieeret  mihi  nullius  partis  esse,  quia  utrubique  ma- 
gnos  inimicos  habebam,  ea  castra  fugi,  in  quibus 
plane  tutum  me  ab  insidiis  inimici  sciebam  non 
futurum;  compulsus  eo,  quo  minime  volebam,  ne 
in  extremis  essem  [plane],  pericula  non  dubitanter 
adii.  Caesarem  vero,  quod  me  in  tanta  fortuna  3 
modo    cognitum    vetustissimorum   familiarium  loco 

Ep.  31.  POLLIO  M.  TVLLIO  CIC.  (W.  ex  B.  com.). 
POLJljIO  CIC.  M.,  vnlgo.    2.   csscwi  tp^anc\,  pencu\a  ^  V 
c,  plane  p,  M.,  rulgo. 

habuit,  dilexi  summa  cum  pietate  et  fide.  Quae 
mea  sententia  gerere  mihi  licuit,  ita  feci,  ut  opti- 
mus  quisque  maxime  probarit;  quod  iussus  sum, 
eo  tempore  atque  ita  feci,  ut  appareret  invito  im- 
peratum  esse.  Cuius  facti  iniustissima  invidia  eru- 
dire  me  potuit,  quam  iucunda  libertas  et  quam  mi- 
sera  sub  dominatione  vita  esset.  Ita,  si  id  agitur, 
ut  rursus  in  potestate  omnia  unius  sint,  quicumque 
is  est,  ei  me  profiteor  inimicum,  nec  periculum  est 
uUum,  quod  pro  libertate  aut  refugiam  aut  depre- 

4  cer-j  sed  consules  neque  senatus  consulto  neque  lit- 
teris  suis  praeceperant  mihi,  quid  facerem;  unas 
enim  post  Idus  Martias  demum  a  Pansa  litteras 
accepi,  in  quibus  hortatur  me,  ut  senatui  scribam 
me  et  exercitum  in  potestate  eius  futurum:  quod, 
quum  Lepidus  concionaretur  atque  omnibus  scri- 
beret  se  consentire  cum  Antonio,  maxime  contra- 
rium  fuit;  nam  quibus  commeatibus  invito  illo  per 
illius  provinciam  legiones  ducerem?  aut,  si  cetera 
transissem,  num  etiam  Alpes  poteram  transvolare, 
quae  praesidio  illius  tenentur?  adde  huc,  quod  per- 
ferri  litterae  nulla  condicione  potuerunt;  sexcentis 
enim  locis  excutiuntur,  deinde  etiam  retinentur  ab 

5  Lepido  tabellarii.  IUud  me  Cordubae  pro  concione 
dixisse  nemo  vocabit  in  dubium,  provinciam  me 
nulli,  nisi  qui  ab  senatu  missus  venisset,  traditurum: 
nam,  de  legione  tricesima  tradenda  quantas  conten- 
tiones  habuerim,  quid  ego  scribam?  qua  tradita 
quanto  pro  re  publica  infirmior  futurus  fuerim, 
quis  ignorat?  hac  enim  legione  xioli  acrius  aut 
pugnacius  quidquam  putare  esse.  Quare  eum  me 
existima  esse,  qui  primum  pacis  cupidissimus  sim  — 
omnes  enim  cives  plane  studeo  esse  salvos  — ,  deinde 
qui  et  me  et  rem  publicam  vindicare  in  libertatem 

6  jiaratus  sim.  Quod  familiarem  meum  tuorum  numero 

^p.  31,  6.    tnetim  tum^im  n.  (M..V    in.  in  t,  w.  \a.,^. 

habeS;  opinione  tua  mihi  gratius  est;  invideo  illi 
tamen,  quod  ambulat  et  iocatur  tecum.  Quaeres^ 
quanti  td  aestimem.  Si  umquam  licuerit  vivere 
in  otio,  experieris;  nuUum  enim  vestigium  abs  te 
discessurus  sum.  Illud  vehementer  admiror;  non 
scripsisse  te  mihi,  manendo  in  provincia  an  du- 
cendo  exercitum  in  Italiam  rei  publicae  magis  satis- 
facere  possim:  ego  quidem,  etsi  mihi  tutius  ac 
minus  laboriosum  est  manere,  tamen,  quia  video 
tali  tempore  multo  magis  legionibus  opus  esse  quam 
provinciiS;  quae  praesertim  reciperari  nuUo  negotio 
possint,  constitui,  ut  nunc  est,  cum  exercitu  pro- 
ficisci.  Deinde  ex  litteris,  quas  Pansae  misi,  cogno- 
sces  omnia;  nam  tibi  earum  exemplar  misi.  xvii. 
Kal.  April.  Corduba. 

XXXII. 

Scr.  Cordubae  VI.  Idus  lunias  a.  u.  c.  711. 

C.  ASmiUS  POLLIO   M.  TULLIO  CICERONI. 

Balbus  quaestor  magna  numerata  pecunia,  magno  i 
pondere  auri,  maiore  argenti  coacto  de  publicis  ex- 
actionibus,  ne  stipendio  quidem  militibus  reddito 
duxit  se  a  Gadibus  et  triduum  tempestate  retentus 
ad  Calpen  KaL  luniis  traiecit  sese  in  regnum  Bo- 
gudis  plane  bene  peculiatus.  His  rumoribus  utrum 
Gades  referatur  an  Bomam  —  ad  singulos  enim 
nuntios  turpissime  consilia  mutat  — ,  nondum  scio.  2 
Sed  praeter  furta  et  rapinas  et  virgis  caesos  socios 
haec  quoque  fecit,  ut  ipse  gloriari  solet,  eadem, 
quae  C.  Caesar:  ludis,  quos  Gadibus  fecit,  Heren- 
nium  Gallum  histrionem  summo  ludorum  die  anulo 
aureo  donatum  in  xiiii.  sessum  deduxit  —  tot  enim 


Ep.  31,  6.  (mtimem.  Si  (W.).  aest.?  Si  vulgo.  Ep. 
32.  POLLIO  M.  TVLLIO  (W.  ex  B.  conj.).  POLLIO 
M.,  vulgo.    CICEBONI  SAL.  D.  (W.)'? 

CieeroniB  epiat  I.  <^«^ 

fecerat  ordines  equestris  loci  — ;  quattuorviratum 
sibi  prorogavit;  comitia  biennii  biduo  liabuit,  hoc 
est  renuntiavit,  quos  ei  visum  est;  exsules  reduxit, 
non  horum  temporum,  sed  illorum,  quibus  a  sedi- 
tiosis  senatus  trucidatus  aut  expulsus  est  Sex.  Varo 

3  procos.  Illa  vero  iam  ne  Caesaris  quidem  exemplo: 
quod  ludis  praetextam  de  suo  itinere  ad  L.  Lentu- 
lum  procos.  sollicitandum  posuit,  et  quidem,  quum 
ageretur,  flevit  memoria  rerum  gestarum  commotus; 
gladiatoribus  autem  Fadium  quendam,  militem  Pom- 
peianum,  quia,  quum  depressus  in  ludum  bis  gratis 
depugnasset,  auctorari  sese  nolebat  et  ad  populum 
confugerat,  primum  Gallos  equites  immisit  in  po- 
pulum  —  coniecti  enim  lapides  sunt  in  eum,  quum 
abriperetur  Fadius  — ,  deinde  abstractum  defodit 
in  ludo  et  vivum  combussit,  quum  quidem  pransus 
nudis  pedibus,  tunica  soluta,  manibus  ad  tergum 
reiectis  inambularet  et  illi  misero  quiritanti:  „c.  R. 
natus  sum"  responderet:  ,,abi  nunc,  populi  fidem 
implora";  bestiis  vero  cives  Romanos,  in  iis  circu- 
latorem  quendam  auctionum,  notissimum  hominem 
Hispali,  quia  deformis  erat,  obiecit.     Cum  huiusce- 

4  modi  portento  res  mihi  fuit.  Sed  de  illo  plura 
coram;  nunc,  quod  praestat:  quid  me  velitis  facere, 
constituite.  Tres  legiones  firmas  habeo,  quarum 
unam,  XXVIII.,  quum  ad  se  initio  belli  arcessisset 
Antonius  hac  pollicitatione,  quo  die  in  castra  ve- 
nisset,  denarios  quingenos  singulis  militibus  datu- 
rum,  in  victoria  vero  eadem  praemia,   quae   suis 


Ep.  32,  3.    exemplo:  quod  ...posuit,  et  q.,  quum  ... 

comm.;  gl. Fadius  — ,  deinde  . . .  combussit,  quum  . . . 

implora^';  hestiis  (W.).  €X.,  q.  ...  pos.;  et  q.  cum  .. .  com- 
motus.  gl.  ...  Fadius  — ;  d.  ..  conh.;  cum  . . .  inplora'^'.  h. 
B.  —  „c.  B.  natus  sum*'  (M.,  vulgo).  [„c.  r.  n.  s.]  Kleyn.,  B. 
4.  coram;  nunc,  q.  praestat:  quid  (W.).  c;  n.,  q.  pr.,  q. 
vulgo.  —  unam,  XXVlII.  (M.).  u.,  duodetricedmam  vulgo. 
—  venisset,  den.  (M.,  vulgo).    «.,  se  dcn.  B, 

legionibus  —  quorum  quis  uUam  finem  aut  modum 
futurum  putabit?  — ,  incitatissimam  retinui,  aegre 
mehercules,  nec  retinuissem,  si  uno  loco  habuissem, 
upote  quum  singulae  quaedam  cohortes  seditionem 
fecerint.  Reliquas  quoqiie  legiones  non  destitit  lit- 
teris  atque  infinitis  pollicitationibus  incitare.  Nec 
vero  minus  Lepidus  ursit  me  et  suis  et  Antonii 
litteris,  ut  legionem  XXX.  mitterem  sibi.  Itaque,  5 
quem  exercitum  neque  vendere  ullis  praemiis  volui 
nec  eorum  periculorum  metu,  quae  victoribus  illis 
portendebantur,  deminuere,  debetis  existimare  reten- 
tum  et  conservatum  rei  publicae  esse,  atque  ita 
credere,  me,  quodcumque  imperassetis,  facturum 
fuisse,  si,  quod  iussistis,  feci:  nam  et  provinciam 
in  otio  et  exercitum  in  mea  potestate  tenui;  fini- 
bus  meae  provinciae  nusquam  excessi;  militem  non 
modo  legionarium,  sed  ne  auxiliarium  quidem  uUum 
qiioquam  misi  et,  si  quos  equites  discedentes  nactus 
sum,  supplicio  affeci:  quarum  rerum  fructum  satis 
magnum  re  publica  salva  tulisse  me  putabo;  sed, 
res  publica  si  me  satis  novisset  et  maior  pars  se- 
natus,  maiores  ex  me  fructus  tulisset.  Epistolam, 
quam  Balbo,  quum  etiam  nunc  in  provincia  esset, 
scripsi,  legendam  tibi  misi;  etiam  praetextam,  si 
voles  legere,  Gallum  Comelium,  familiarem  meum, 
poscito.     VI.  Idus  lunias,  Corduba. 

XXXIII. 

Scr.  in  Hispania  ulteriore  ineunte  mense  lunio  (ante  VI. 

rd.)  a.  u.  c.  711. 

POLLIO  CICERONI  SAL.  PLUR. 

S.  V.  b.  e.  e.  q.  v.     Quo  tardius  certior  fierem  l 
de  proeliis    apud  Mutinam   factis,   Lepidus   effecit, 

Ep.  32,  4.  leg,  XXX  (M.).  leg.  tricensimam  vulgo. 
6.  credere,  me,  quodc.  . .  factunmi  f.  (W.).  cr.,  q,  » .  f .  ma 
f.  Or.,  B.  —  discedentes  (Or.).    dccedcwtis  ^.,  n^A^c». 

qui  meos  tabellarios  novem  dies  retinuit;  tametsi 
tantam  calamitatem  rei  publicae  quam  tardissime 
audire  optandum  est,  sed  illis,  qui  prodesse  nihil 
possunt  neque  mederi.  Atque  utinam  eodem  sena- 
tus  consulto,  quo  Plancum  et  Lepidum  in  Italiam 
arcessistis,  me  quoque  iussissetis  venire!  profecto 
non  accepisset  res  publica  hoc  vulnus:  quo  si  qui 
laetantur  in  praesentia,  quia  videntur  et  duces  et 
veterani  Caesaris  partium  interisse,  tamen  post- 
modo  necesse  est  doleant,  quum  vastitatem  Italiae 
respexerint;  nam  et  robur  et  suboles  militum  interiit, 
si  quidem,  quae  nuntiantur,  ulla  ex  parte  vera  sunt. 

2  Neque  ego  non  videbam,  quanto  usui  rei  publicae 
essem  futurus,  si  ad  Lepidum  venissem;  omnem 
enim  cunctationem  eius  discussissem,  praesertim 
adiutore  Planco;  sed  scribenti  ad  me  eiusmodi  lit- 
teras,  quas  leges,  [et]  concionibus  videlicet,  quas 
Narbone  habuisse  dicitur,  similes,  palparer  necesse 
erat,  si  vellem  commeatus  per  provinciam  eius  iter 
faciens  habere.  Praeterea  verebar^  ne,  si,  antequam 
ego  incepta  perficerem,  proelium  confectum  esset, 
pium  consilium  meum  raperent  in  contrariam  par- 
tem  obtrectatores  mei  propter  amicitiam,  quae  milii 
cum  Antonio,  non  maior  tamen,  quam  Planco,  fuit. 

3  Itaque  a  Gadibus  mense  Aprili  binis  tabellariis  in 
duas  naves  impositis  et  tibi  et  consulibus  et  Octa- 
viano  scripsi,  ut  me  faceretis  certiorem,  quonam 
modo  plurimum  possem  prodesse  rei  publicae;  sed, 
ut  rationem  ineo,  quo  die  proelium  Pansa  commisit, 
eodem  a  Gadibus  naves  profectae  sunt;  nuUa  enim 
post  hiemem  fuit  ante  eam  diem  navigatio.  Et 
hercules  longe  remotus  ab  omni  suspicione  futuri 
civiUs   tumultus   penitus   in   Lusitania  legiones   in 

Ep.  33,  2.  leges,  [et]  conc.  (W.).  l,  et  Ern.,  B.  — 
I^ianco,  fuit  (W.).  Planco  f,  vulgo.  3.  ante  eam  diem  (Ikl., 
vulgo).     a.  eum  d.  B. 

hibernis  collocaram;  ita  porro  festinavit  uterque 
confligere,  tamquam  nihil  peius  timerent,  quam  ne 
sine  maximo  rei  publicae  detrimento  bello  compo- 
neretur;  sed,  si  properandum  fuit,  nihil  non  summi 
ducis  consilio  gessisse  Hirtium  yideo.  Nunc  haec  4 
mihi  scribuntur  ex  Gallia  Lepidi  et  nuntiantur: 
Pansae  exercitum  concisum  esse;  Pansam  ex  vul- 
neribus  mortuum;  eodem  proelio  Martiam  legionem 
interisse  et  L.  Fabatum  et  C.  Peducaeum  et  D. 
Carfulenum;  Hirtino  autem  proelio  et  quartam  le- 
gionem  et  omnes  peraeque  Antonii  caesas,  item 
Hirtii;  quartam  vero,  quum  castra  quoque  Antonii 
cepisset,  a  quinta  legione  concisam  esse;  ibi  Hir- 
tium  quoque  perisse  et  Pontium  Aquilam;  dici  etiam 
Octavianum  cecidisse  —  quae  si,  quod  di  prohi- 
beant!  vera  sunt,  non  mediocriter  doleo  — ;  Anto- 
nium  turpiter  Mutinae  obsessionem  reliquisse,  sed 
habere  equitum  v.  m.,  legiones  sub  signis  armatas 
tres  et  P.  Bagienni  unam,  inermes  bene  multos; 
Ventidium  quoque  se  cum  legione  vii.,  viii.,  viiii. 
coniunxisse;  si  nihil  in  Lepido  spei  sit,  descensu- 
rum  ad  extrema  et  non  modo  nationes,  sed  etiam 
servitia  concitaturum;  Parmam  direptam;  L.  Anto- 
nium  Alpes  occupasse.  Quae  si  vera  sunt,  nemini  6 
nostrum  cessandum  est  nec  exspectandum,  quid  de- 
cemat  senatus;  res  enim  cogit  huic  tanto  incendio 
succurrere  omnes,  qui  aut  imperium  aut  nomen 
denique  populi  Romani  salvum  volunt  esse;  Bru- 
tum  enim  cohortes  xvii.  et  duas  non  frequentes 
tironum  legiones,  quas  conscripserat  Antonius,  ha- 
bere  audio;  neque  tamen  dubito,  quin  omnes,  qui 
supersint  de  Hirtii  exercitu,  confluant  ad  eum;  nam 
in  delectu  non  multum  spei  puto  esse,  praesertim 
quum   nihil   sit  periculosius  quam  spatium  confir- 

Ep.  33,  4.  et  quartam  l.  (M.).    et  seciwdam  X.  Q&m.'^^'^ 
—  t  VII.,   VIII.,  VIIII.  (Man.)? 

mandi  sese  Antonio  dari.  Anni  aiitem  tempus 
libertatem  maiorem  mihi  dat,  proj^terea  quia  fru- 
menta  aut  in  agris  aut  in  villis  sunt.  Itaque  pro- 
ximis  litteris  consilium  meum  expedietur;  nam  neque 
deesse  neque  superesse  rei  publicae  volo;  maxime 
tamen  doleo  adeo  et  longo  et  infesto  ifinere  ad 
.  me  veniri,  ut  die  quadragesimo  post  aut  ultra  etiam, 
quam  facta  sunt,  omnia  nuntientur. 

XXXIV. 

Scr.  in  castris  ad  Pontem  Argenteum  XI.  Kal.  lun.  (§  1 — 2 
inter  Id.  Maias  et  XI.  K.  lun.)  a.  u.  c.  711. 

M.  LEPIDUS  IMP.  ITER.  PONT.  MAX.  S.  D.  M.  TULLIO 

CICERONI. 

1  S.  V.  b.  e.  e.  v.  Quum  audissem  Antonium  cum 
suis  copiis  praemisso  L.  Antonio  cum  parte  equi- 
tatus  in  provinciam  meam  venire,  cum  exercitu 
meo  ab  confluente  f  ab  Rhodano  castra  movi  ac 
contra  eos  venire  institui.  Itaque  continuis  itine- 
ribus  ad  Forum  Voconii  veni  et  ultra  castra  ad 
flumen  Argenteum  contra  Antonianos  feci.  P.  Ven- 
tidius  suas  legiones  tres  coniunxit  cum  eo  et  ultra 
me  castra  posuit;  habebat  antea  legionem  V.  et 
ex  reliquis  legionibus  magnam  multitudinem,  sed 
inermorum.  Equitatum  habet  magnum;  nam  om- 
nis  ex  proelio  integer  discessit  ita,  ut  sint  amplius 
equitum  milia  quinque.  Ad  me  complures  milites 
et  equites   ab    eo   transierunt   et  in  dies   singulos 

2  eius  copiae  minuuntur:  Silanus  et  Culleo  ab  eo 
discesserunt;  nos,  etsi  graviter  ab  iis  laesi  eraraus, 
quod  contra  nostram  voluntatem  ad  Antonium  ierant, 
tamen  nostrae  humanitatis   et  necessitudinis  causa 


Ep.  34,  1.   t  «&  Bhodano  (M.,  W.).    Durentiae  ac  Eho- 
dam   (W.)  aut  Bhodani  (edd.  vett.).   —   et  \\iUra\   castra 
(W.)?  —  ie^.   V,  (M.).    leg.  guintam  v\x\^o. 

eorum  salutis  rationem  habuimus,  nec  tamen  eorum 
opera  utimur  neque  in  castris  habemus  neque  ulli 
negotio  praefecimus.  Quod  ad  bellum  hoc  attinet, 
nec  senatui  nec  rei  publicae  deerimus.  Quae  postea 
egerimus,  faciam  te  certiorem. 


Etsi  omni  tempore  summa  studia  f  officii  mu-  3 
tuo  inter  nos  certatim  constiterunt  pro  nostra  inter 
nos  familiaritate  et  proinde  diligenter  ab  utroque 
conservata  sunt,  tamen  non  dubito,  in  tanto  et  tam 
repentino  motu  rei  publicae  quin  nonnuUa  de  me 
falsis  rumoribus  a  meis  obtrectatoribus  me  indigna 
ad  te  delata  sint,  quae  tuum  animum  magno  opere 
moverent  pro  tuo  amore  in  rem  publicam.  Ea  te 
moderate  accepisse  neque  temere  credendum  iudi- 
casse  a  meis  procuratoribus  certior  sum  factus; 
quae  mihi,  ut  debent,  gratissima  sunt,  memini  enim 
et  illa  superiora,  quae  abs  tua  voluntate  profecta 
sunt  ad  meam  dignitatem  augendam  et  ornandam, 
quae  perpetuo  in  animo  meo  fixa  manebunt.  Abs  4 
te,  mi  Cicero,  magno  opere  peto,  si  meam  vitam, 
studium  diligentissime  superioribus  temporibus  in 
re  publica  administranda,  quae  Lepido  digna  sint, 
perspecta  habes,  ut  paria  aut  eo  ampliora  reliquo 
tempore  exspectes  et  proinde  tua  auctoritate  me 
tuendum  existimes,  quo  tibi  plura  tuo  merito  debeo. 
Vale.  D.  XI.  Kalendas  lunias,  ex  castris,  ex  Ponte 
Argenteo. 

Ep.  34,  3.  studia  f  officii  muhio  (W.).  8.  o,  w.  B.  st. 
officiaque  mutua  (L.)?  —  perpetuo  in  animo  (W.).  p.  an.  M., 
vulgo.  4.  vitam  studium  diligentissime  (M.).  v.  studiaque  d. 
(W.)?  V.,  studium,  diligentiam  L.,  B.  —  quae  L.  digna  sint 
(W.)    [q.  L.  d.  sunt]  Kleyn.,  B.  {sttnt  M.,  vulgo). 

XXXV. 

Data  est  a  Ponte  Argenteo  III.  Kal.  lun.  a.  u.  c.  711. 

M.  LEPIDUS  IMP.  ITER.  PONTIFEX  MAX.  S.  D.  SENA- 
TUI  POPULO  PLEBIQUE  ROMANAE. 

1  S.  V.  liberique  vestri  v.  b.  e.  e.  q.  v.  Deos  ho- 
minesque  testor,  patres  conscripti,  qua  mente  et 
quo  animo  semper  in  rem  publicam  fuerim  et  quam 
nihil  antiquius  communi  salute  ac  libertate  iudica- 
rim;  quod  vobis  brevi  probassem,  nisi  mihi  fortuna 
proprium  consilium  extorsisset;  nam  exercitus  cun- 

'  ctus  consuetudinem  suam  in  civibus  conservandis 
communique  pace  seditione  facta  retinuit  meque 
tantae  multitudinis  civium  Romanorum  salutis  at- 
que  incolumitatis  causam  suscipere,  ut  vere  dicam, 

2  coegit.  In  qua  re  ego  vos,  patres  conscripti,  oro 
atque  obsecro,  ut  privatis  offensionibus  omissis  sum- 
mae  rei  publicae  consulatis  neve  misericordiam  no- 
stram  exercitusque  nostri  in  civili  dissensione  sce- 
leris  loco  ponatis.  Quod  si  salutis  omnium  ac 
dignitatis  rationem  habueritis,  melius  et  vobis  et 
rei  publicae  consuletis.  D.  iii.  Kal.  Itm.  a  Ponte 
Argenteo. 


LIBER  UNDECIMUS. 

AD  M.  BRUTUM  ET   CETEROS. 

I. 

Scr.  mense  Aprili  a.  n.  c.  710 

D.  BRUTUS  BRUTO  SUO  ET  CASSIO  SAL. 

Quo  in  statu  simus,  cognoscite:  heri  vesperi  i 
apud  me  Hirtius  fuit;  qua  mente  esset  Antonius, 
demonstravit,  pessima  scilicet  et  infidelissima;  nam 
se  neque  mihi  provinciam  dare  posse  aiebat  neque 
arbitrari  tuto  in  urbe  esse  quemquam  nostrum: 
adeo  esse  militum  concitatos  animos  et  plebis;  quod 
utrumque  esse  falsum  puto  vos  animadvertere  at- 
que  illud  esse  verum,  quod  Hirtius  demonstrabat, 
timere  eum,  ne,  si  mediocre  auxilium  dignitatis 
nostrae  habuissemus,  nuUae  partes  f  his  in  re  publica 
relinquerentur.  Quum  in  his  angustiis  versarer,  2 
placitum  est  mihi,  ut  postularem  legationem  libe- 
ram  mihi  reliquisque  nostris,  ut  aliqua  causa  pro- 
ficiscendi  honesta  quaereretur.  Hoc  se  impetratu- 
rum  pollicitus  est,  nec  tamen  impetraturum  confido: 
tanta  est  hominum  insolentia  et  nostri  insectatio; 
ac,  si  dederint,  quod  petimus,  tamen  paullo  post 
futurum  puto  ut  hostes  iudicemur  aut  aqua  et  igni 
nobis  interdicatur.     „Quid  ergo  est",  inquis,  „tui  3 

Ep.  1,  1.  t  ^is  in  re  p.  (W.).  dlis  in  re  p.  (W.)  aut 
ipsis  in  re  p.  (W.)  aut  suis  in  re  p.  (W.)  aut  8ibi  in  re  p. 
(L.).  Jiis  in  re  p.  MB.  2.  Hoc  se  impetratwrum  (L-V  Bsxxm, 
se  i.  M.    Hanc  se  >'.  B. 

praetores  et  ea  digmtate  homines  aliquid  edicto 
postulassemus  a  consule;  quod  si  indignaris  ausos 
esse  id  facere,  concede  nobis,  ut  doleamus  ne  hoc 

2  quidem  abs  te  Bruto  et  Cassio  tribui.  Nam  de 
delectibus  habitis  et  pecuniis  imperatis,  exercitibus 
sollicitatis  et  nuntiis  trans  mare  missis  quod  te 
questum  esse  negas,  nos  quidem  tibi  credimus  optimo 
animo  te  fecisse,  sed  tamen  neque  agnoscimus  quid- 
quam  eorum  et  te  miramur,  quum  haec  reticueris, 
non  potuisse  -  continere  iracundiam  tuam,  quin  no- 

3  bis  de  morte  Caesaris  obiiceres.  IUud  vero  quem- 
admodum  ferundum  sit,  tute  cogita,  non  licere  prae- 
toribus  concordiae  ac  libertatis  causa  per  edictum 
de  suo  iure  decedere,  quin  consul  arma  minetur: 
quorum  fiducia  nihil  est  quod  nos  terreas;  neque 
enim  decet  aut  convenit  nobis  periculo  ulli  sub- 
mittere  animum  nostrum  neque  est  Antonio  postu- 
landum,  ut  iis  imperet,  quorum  opera  liber  est.  Nos 
si  alia  hortarentur,  ut  bellum  civile  suscitare  velle- 
mus,  litterae  tuae  nihil  proficerent;  nuUa  enim  mi- 
nantis  auctoritas  apud  liberos  est;  sed  pulchre  in- 
telligis  non  posse  nos  quoquam  impelli,  et  fortasse 
ea  re  minaciter   agis,  ut   iudicium  nostrum  metus 

4  videatur.  Nos  in  hac  sententia  sumus,  ut  te  cu- 
piamus  in  libera  re  publica  magnum  atque  hone- 
stum  esse,  vocemus  te  ad  nuUas  inimicitias,  sed 
tamen  pluris  nostram  libertatem  quam  tuam  amici- 
tiam  aestimemus.  Tu  etiam  atque  etiam  vide,  quid 
suscipias,  quid  sustinere  possis,  neque,  quamdiu 
vixerit  Gaesar,  sed,  quam  non  diu  regnarit,  fac  co- 
gites.  Deos  quaesumus,  consilia  tua  rei  publicae 
salutaria  sint  ac  tibi:  si  minus,  ut  salva  atque  ho- 
nesta  re  publica  tibi  quam  minimum  noceant,  opta- 
mus.    Pridie  Nonas  Sext 


Ep.  3f  3.    qpera  ipse  liber  (W.)?  —  fortosse  (W.).    for- 
tassis  B.,  vulgo. 

IV. 

Scr.  in  Gallia  citeriore  exeunte  mense  Novembri  a.  n.  c.  710. 

D.  BRUTUS  IMP.  COS.  DESIG.  S.  D.  M.  CICERONI. 

Si  de  tua  in  me  voluntate  dubitarem,  multis  a  i 
te  verbis  peterem,  ut  dignitatem  meam  tuerere,  sed 
profecto  est  ita,  ut  mihi  persuasi,  me  tibi  esse  cu- 
rae.  Progressus  sum  ad  Inalpinos  cum  exercitu^ 
non  tam  nomen  imperatorium  captans  quam  cupiens 
militibus  satisfacere  firmosque  eos  ad  tuendas  no- 
stras  res  efficere:  quod  mihi  videor  consecutus;  nam  2 
et  liberalitatem  nostram  et  animum  sunt  experti. 
Gum  omnium  bellicosissimis  bellum  gessi;  multa 
castella  cepi,  multa  vastavi:  non  sine  causa  ad  se- 
natum  litteras  misi.  Adiuva  nos  tua  sententia;  quod 
quum  facies,  ex  magna  parte  communi  commodo 
inservieris. 

V. 

Scr.  Romae  medio  mense  Decembri  a.  u.  c.  710. 

M.  CICERO  S.  D.  D.  BRUTO  IMP.  COS.  DESIG. 

Lupus  familiaris  noster  quum  a  te  venisset  quum-  i 
que  Romae  quosdam  dies  commoraretur,  ego  eram 
in  iis  locis,  in  quibus  maxime  tuto  me  esse  arbi- 
trabar:  eo  factum  est,  ut  ad  te  Lupus  sine  meis 
litteris  rediret,  quum  tamen  curasset  tuas  ad  me  per- 
ferendas.  Bomam  autem  veni  a.  d.  v.  Idus  Dec, 
nec  habui  quidquam  antiquius,  quam  ut  Pansam 
statim  convenirem,  ex  quo  ea  de  te  cognovi,  quae 
maxime  optaram.  Quare  hortatione  tu  quidem  non 
eges,  si  ne  in  illa  quid^m  re,  quae  a  te  gesta  est 
post  hominum  memoriam  maxima,  hortatorem  desi- 
derasti;  illud  tamen  breviter  significandum  videtur,  2 

Ep.  6,  1.    optaram  (W.).    ortabam  M.    optaham  vul^o. 
2.   desid.y  iUud  (W.).    d.  Hlud  vulgo. 

populum  Romanum  omnia  a  te  exspectare  atque  in 
te  aliquando  recuperandae  libertatis  omnem  spem 
ponere.  Tu,  si  dies  noctesque  memineris,  quod  te 
facere  certo  scio,  quantam  rem  gesseris,  non  obli- 
viscere  profecto,  quantae  tibi  etiam  nunc  gerendae 
sint;  si  enim  iste  provinciam  nactus  erit,  cui  qui- 
dem  ego  semper  amicus  fui,  antequam  illum  in- 
tellexi  non  modo  aperte,  sed  etiam  libenter  cum 
re  publica  bellum  gerere,  spem  reliquam  nuUam 
3  video  salutis.  Quamobrem  te  obsecro  iisdem  pre- 
cibus,  quibus  senatus  populusque  Romanus,  ut  in 
perpetuum  rem  publicam  dominatu  regio  liberes, 
ut  principiis  consentiant  exitus.  Tuum  est  hoc  mu- 
nus,  tuae  partes;  a  te  hoc  civitas  vel  omnes  potius 
gentes  non  exspectant  solum,  sed  etiam  postulant: 
quamquam,  quum  hortatione  non  egeas,  ut  supra 
scripsi,  non  utar  ea  pluribus  verbis,  faciam  illud, 
quod  meum  est,  ut  tibi  omnia  mea  officia,  studia, 
curas,  cogitationes  poUicear,  quae  ad  tuam  laudem 
et  gloriam  pertinebunt.  Quamobrem  velim  tibi  ita 
persuadeas,  me  quum  rei  publicae  causa,  quae  mihi 
vita  mea  est  carior,  tum  quod  tibi  ipsi  faveam 
tuamque  dignitatem  amplificari  velim,  [me]  tuis 
optimis  consiliis,  amplitudini,  gloriae  nullo  loco  de- 
.  futurum. 

VI. 

Scr.  Romae  exeunte  mense  Decembri  a.  u.  c.  710. 

M.  CICERO  S.  D.  D.  BRUTO  IMP.  COS.  DESIG. 

1  Lupus  noster  quum  Romam  sexto  die  Mutina 
venisset,  postridie  me  mane  convenit:  tua  mihi  man- 
data  diligentissime  exposuit  et  litteras  reddidit.  Quod 
mihi  tuam  dignitatem  commendas,  eodem  tempore 

Ep.  5j  3.    velim,  \me\  tuis  (W.).    v.,  t  N.,  B.    Ep.  6, 1. 
cmvenit:  tua  (W.).    c.  et  tua  (W.)1  aa  c.tuaque  (N.)?    c,  t  B. 

existiino  te  mihi  meam  [dignitatem]  commendare, 
quam  mehercule  non  habeo  tua  cariorem:  quare 
mihi  gratissimum  facies^  si  exploratum  habebis  tuis 
laudibus  nullo  loco  nec  consilium  nec  studium 
meum  defuturum.  Quum  tribuni  pl.  edixissent^  se-  2 
natus  adesset  a.  d.  xiii.  Eal.  lan.^  haberentque  in 
animo  de  praesidio  consulum  designatorum  referre, 
quamquam  statueram  in  senatum  ante  Eal.  lan. 
non  venire,  tamen,  quum  eo  die  ipso  edictum  tuum 
propositum  esset,  nefas  esse  duxi  aut  ita  haberi 
senatum,  ut  de  tuis  divinis  in  rem  publicam  me- 
ritis  sileretur  —  quod  factum  esset,  nisi  ego  venis- 
sem  — ,  aut  etiam,  si  quid  de  te  honorifice  diceretur, 
me  non  adesse.  Itaque  in  senatum  veni  mane;  s 
quod  quum  esset  animadversum,  frequentissimi  se- 
natores  convenerunt.  Quae  de  te  in  senatu  egerim, 
quae  in  concione  maxima  dixerim,  aliorum  te  lit- 
teris  malo  cognoscere:  illud  tibi  persuadeas  velim, 
me  omnia,  quae  ad  tuam  dignitatem  augendam 
pertinebunt,  quae  est  per  se  amplissima,  summo 
semper  studio  suscepturum  et  defensurum;  quod 
quamquam  intelligo  me  cum  multis  esse  factunmi, 
tamen  appetam  huius  rei  principatum. 

vn. 

Scr.  Romae  exeunte  mense  Decembri  a.  n.  c.   710. 

M.  CICERO  S.  D.  D.  BRUTO  IMP.  COS.  DESIG. 

Quum  adhibuisset  domi  meae  Lupus  me  et  Li-  i 
bonem  et  Servium,  consobrinum  tuum,  quae  mea 
fuerit  sententia,  cognosse  te  ex  M.  Seio  arbitror, 
qui  nostro  sermoni  interfuit:  reliqua,  quamquam 
statim  Seium  Graeceius  est  subsecutus,  tamen  ex 
Graeceio  poteris  cognoscere.    Caput  autem  est  hoc,  2 

Ep.  6,  2.    aut  etiam,  si  (W.).    a.,  ctiam  si  '^\5\%<ci. 

quod  te  diligentissime  percipere  et  meminisse  f  vo- 
lam^  ut  ne  in  Ubertate  et  salute  populi  Bomani 
conservanda  auctoritatem  senatus  exspectes  nondum 
liberi,  ne  et  tuimi  factum  condemnes  —  nullo  enim 
publico  consilio  rem  publicam  liberavisti^  quo  etiam 
est  res  illa  maior  et  clarior  — ,  et  adolescentem 
vel  puerum  potius  Caesarem  iudices  temere  fecisse, 
qui  tantam  causam  publicam  privato  consilio  susce- 
perit,  denique  homines  rusticos,  sed  fortissimos  vi- 
ros  civesque  optimos,  dementes  fuisse  iudices,  pri- 
mum  milites  veteranos,  commilitones  tuos,  deinde 
legionem  Martiam,  legionem  quartam^  quae  suum 
consulem  hostem  iudicaverunt  seque  ad  salutem  rei 
publicae  defendendam  contulerunt.  Voluntas  sena- 
tus  pro  auctoritate  haberi  debet,  quum  auctoritas 
3  impeditur  metu.  Postremo  suscepta  tibi  causa  iam 
bis  est;  ut  non  sit  integrum:  primum  Idibus  Mar- 
tiis,  deinde  proxime,  exercitu  novo  et  copiis  com- 
paratis.  Quamobrem  ad  omnia  ita  paratus^  ita 
animatus  debes  esse,  non  ut  nihil  facias  nisi  ius- 
sus^  sed  ut  ea  geras^  quae  ab  omnibus  summa  cum 
admiratione  laudentur. 

vm. 

Scr.  Eomae  ineunte   mense  lanuario  a.  u.  c.  711. 

M.  CICERO  S.  D.  D.  BRUTO  IMP.  COS.  DESIQ. 

1  Eo  tempore  Polla  tua  misit,  ut  ad  te  si  quid 
vellem  darem  litterarum,  quum,  quid  scriberem,  non 
habebam;  omnia  enim  erant  suspensa  propter  ex- 
spectationem  legatorum,  qui  quid  egissent,  nihil- 
dum  nuntiabatur.  Haec  tamen  scribenda  existimavi: 
primum  senatum  populumque  Bomanum  de  te  la- 
borare   non   solum   salutis   suae   causa^  sed  etiam 

Ep.  7,  2.    meminisse  f  volam  (W.).     m,  volo  (W.)  aut 
/^.  veNm  (N.).    m.  volam  MB. 

dignitatis  tuae;  admirabilis  enim  est  quaedam  tui 
nominis  caritas  amorque  in  te  singulaiis  omnium 
civium;  ita  enim  sperant  atque  confidunt,  ut  antea 
rege,  sic  hoc  tempore  regno  te  rem  publicam  libe- 
raturum.  Romae  delectus  habetur  totaque  Italia,  2 
si  hic  delectus  appellandus  est,  quum  ultro  se  oflfe- 
runt  omnes:  tantus  ardor  animos  hominum  occu- 
pavit  desiderio  Hbertatis  odioque  diutinae  servitutis. 
De  reliquis  rebus  a  te  iam  exspectare  litteras  de- 
bemus,  quid  ipse  agas,  quid  noster  Hirtius,  quid 
Caesar  meus,  quos  spero  brevi  tempore  societate 
victoriae  tecum  copulatos  fore.  Reliquum  est,  ut 
de  me  id  scribam,  quod  te  ex  tuorum  litteris  et 
spero  et  malo  cognoscere,  me  neque  deesse  uUa  in 
re  neque  umquam  defuturum  dignitati  tuae. 

IX. 

Scr.  in  castris  Regii  III.  Eal.  Maias  a.  u.  c.  711. 

D.  BRUTUS  S.  D.  M.  CICBRONI. 

Pansa  amisso  quantum  detrimenti  res  publica  i 
acceperit,  non  te  praeterit:  nunc  auctoritate  et  pru- 
dentia  tua  prospicias  oportet,  ne  inimici  nostri  con- 
sulibus  sublatis  sperent  se  convalescere  posse.  Ego, 
ne  consistere  possit  in  ItaHa  Antonius,  dabo  ope- 
ram:  sequar  eum  confestim;  utrumque  me  praesta- 
turum  spero,  ne  aut  Ventidius  elabatur  aut  Anto- 
nius  in  Italia  moretur.  In  primis  rogo  te,  ad 
hominem  ventosissimum,  Lepidum,  mittas^  ne  bel- 
lum  nobis  redintegrare  possit  Antonio  sibi  con- 
iuncto;  nam  de  Pollione  Asinio  puto  te  perspicere, 
quid  facturus  sit.  Multae  et  bonae  et  firmae  sunt 
legiones  Lepidi  et  Asinii.  Neque  haec  idcirco  tibi  2 
scribo,  quod  te  non  eadem  animadvertere  sciam, 
sed  quod  mihi  persuasissimum  est  Lepidum  recte 
facturum  numquam,  si  forte  vobis  id   de  hoe  du- 

I)p.  9, 2.  scribam,  quod non  (M.,  et  volmlB.V  s-j  ^^^ iiOTfv^. 

CieeroniB  epiet  L  o^ 

bium  est.  Plancum  quoque  eonfirmetis  oro,  quem 
spero  pulso  Antonio  rei  publicae  non  defuturum. 
Si  se  Alpes  Antonius  traiecerit,  constitui  praesidium 
in  Alpibus  coUocare  et  te  de  omni  re  facere  cer- 
tiorem.     iii.  Kal.  Maias,  ex  castris,  Regio. 

X. 

Scr.  in  castris  Dertonae  III.  Non.  Maias  a.  u.  c.  711. 

D.  BRUTUS  S.  D.  M.  CICERONI. 

1  Non  mihi  rem  publicam  plus  debere  arbitror, 
quam  me  tibi.  Gratiorem  me  esse  in  te  posse, 
quam  isti  perversi  sint  in  me,  exploratum  habes; 
si  tamen  hoc  temporis  videatur  dici  causa,  malle 
me  tuum  iudicium  quam  ex  altera  parte  omnium 
istorum;  tu  enim  a  certo  sensu  et  vero  iudicas  de 
nobis;  quod  isti  ne  faciant,  summa  malevolentia  et 
livore  impediuntur.  Interpellent  me,  quo  minus 
honoratus  sim,  dum  ne  interpellent,  quo  minus  res 
publica  a  me  commode  administrari  possit;  quae 
quanto  sit  in  periculo,  quam  potero  brevissime  ex- 

2  ponam.  Primum  omnium,  quantam  perturbationem 
rerum  urbanarum  afferat  obitus  consulum  quantam- 
que  cupiditatem  hominibus  iniiciat  vacuitas,  non  te 
fugit:  satis  me  multa  scripsisse,  quae  litteris  com- 
mendari  possint,  arbitror;  scio  enim,  cui  scribam. 

3  Revertor  nunc  ad  Antonium,  qui  ex  fuga  quum 
parvulam  manum  peditum  haberet  inermium,  er- 
gastula  solvendo  omneque  genus  hominum  arri- 
piendo  satis  magnum  numerum  videtur  effecisse; 
huc  accessit  manus  Ventidii,  quae  trans  Appenni- 
num  itinere  facto  difficillimo  ad  Vada  pervenit  at- 
que  ibi  se  cum  Antonio  coniunxit.     Est  numerus 

Ep.  9,  2:  ex  €(t8tri8,  Begio  (Or.).    tx  e.  Begii  M.,  vulgo. 

Ep.  10,  1.    peiversi  simt  (W.)?  —  si  tamen  hoc  temporis 

t'zdeat2ir  (Graev.).    si  t  haec  t,  videanttMr  V.,  B.    sit  an  hoc  tem- 

j?ore  ts  videantuT  M,    2.  tmtctat  rci  pubXicae  •oacwtas  (Or.).^ 

veteranoruni  et  armatorum  satis  frequens  cum  Ven- 
tidio.  Consilia  Antonii  haec  sint  necesse  est:  aut  4 
ad  Lepidum  ut  se  conferat,  si  recipitur,  aut  Appen- 
nino  Alpibusque  se  teneat  et  decursionibus  per  equi- 
tes,  quos  habet  multos,  vastet  ea  loca,  in  quae  in- 
currerit,  aut  rursus  se  in  Etruriam  referat,  quod 
ea  pars  Italiae  sine  exercitu  est.  Quod  si  me 
Caesar  audisset  atque  Appenninum  transisset,  in 
tantas  angustias  Antonium  compulissem,  ut  in- 
opia  potius  quam  ferro  conficeretur;  sed  neque 
Caesari  imperari  potest  nec  Caesar  exercitui  suo, 
quod  utrumque  pessimum  est.  Quum  haec  talia 
sint,  quo  minus,  quod  ad  me  pertinebit,  homines 
interpellent,  ut  supra  scripsi,  non  impedio;  haec 
quemadmodum  explicari  possint  aut,  a  te  quum 
explicabuntur,  ne  impediantur,  timeo.  Alere  iam  5 
milites  non  possum.  Quum  ad  rem  publicam  libe- 
randam  accessi,  HS.  mihi  fuit  pecuniae  •  CCCC  •  am- 
plius.  Tantum  abest,  ut  meae  rei  familiaris  libe- 
rum  sit  quidquam,  ut  omnes  iam  meos  amicos  aere 
alieno  obstrinxerim.  Septem  numerum  nunc  legio- 
num  alo;  qua  difficultate,  tu  arbitrare:  non,  si  Var- 
ronis  thesauros  haberem,  subsistere  sumptui  possem. 
Quum  primum  de  Antonio  exploratum  habuero, 
faciam  te  certiorem.  Tu  me  amabis  ita,  si  hoc 
idem  me  in  te  facere  senseris.  iii.  Non.  Mai.  ex 
castris,  Dertona. 

XI. 

Data  est  ex  castris,  ex  finibus  Statiellensium,  prid.  Nonas 

Maias  a.  u.  c.  711. 

D.  BRUTUS  IMP.  COS.  DESIG.  S.  D.  M.  CICERONI. 

Eodem  exemplo  a  te  mihi  litterae  redditae  sunt,  i 
quo  pueri  mei  attulerunt.     Tantum  me  tibi  debere 
existimo,   quantum  persolvere  difficile  est.     Scripsi 
tibi;  quae  hic  gererentur.    In  itinere  e^\»  kTiVQtcvxi^, 

ad  Lepidum  proficiscitur;  ne  de  Planco  quidem 
spem  adhuc  abiecit,  ut  ex  libellis  eius  animadverti^ 
qui  in  me  inciderunt,  in  quibus,  quos  ad  Asinium^ 
quos  ad  Lepidum,  quos  ad  Plancum  mitteret,  scri- 
bebat.  Ego  tamen  non  habui  ambiguum  et  statim 
ad  Plancum  misi;  et  biduo  ab  Allobrogibus  et  to- 
tius  Galliae  legatos  exspecto,  quos  confirmatos  do- 
2  mum  remittam.  Tu,  quae  istic  opus  erunt  admi- 
nistrari,  prospicies,  ut  ex  tua  voluntate  reique  publi- 
cae  commodo  fiant.  Malevolentiae  hominum  in  me, 
si  poteris,  occurres;  si  non  potueris,  hoc  consola- 
bere,  quod  me  de  statu  meo  nuUis  contumeliis 
deterrere  possunt.  Pr.  Non.  Mai.  ex  castris,  ex 
finibus  Statiellensium. 

xn. 

Scr.  Romae  paullo  ante  XIV.  Kal.  lun.  a.  u.  c.  711. 

M.  CICERO  S.  D.  D.  BRUTO  IMP.  COS.  DES. 

1  Tres  uno  die  a  te  accepi  epistolas:  unam  bre- 
vem,  quam  Flacco  Volumnio  dederas;  duas  plenio- 
res,  quarum  alteram  tabellarius  T.  Vibii  attulit, 
alteram  ad  me  misit  Lupus.  Ex  tuis  litteris  et  ex 
Graeceii  oratione  non  modo  non  restinctum  bellum, 
sed  etiam  inflammatum  videtur.  Non  dubito  autem 
pro  tua  singulari  prudentia,  quin  perspicias,  si  ali- 
quid  firmitatis  nactus  sit  Antonius,  omnia  tua  illa 
praeclara  in  rem  publicam  merita  ad  nihilum  esse 
ventura;  ita  enim  Romam  erat  nuntiatum^  ita  per- 
suasum   omnibus,   cum   paucis   inermis,  perterritis 

2  metu,  fracto  animo  fugisse  Antonium.  Qui  si  ita 
se  habet,  ut,  quemadmodum  audiebam  de  Graeceio, 
confligi  cum  eo  sine  periculo  non  possit,  non  ille 


Ep.  11,2.   quae  opvs  erit  (W.)?  —  hoc  consolabere  (M.). 
h.  c.  te  (W.)?    an  h.  te  c.  (Man.,  B.)?  —  ex  finibTis  (W.). 
An  a  fin.  (W,)  ?    finibus  M.,  vulgo. 

mihi  fugisse  a  Mutina  videtur,  sed  locum  belli  ge- 
rendi  mutasse.  Itaque  homines  alii  facti  sunt:  non- 
nuUi  etiam  queruntur,  quod  persecuti  non  sitis; 
opprimi  potuisse,  si  celeritas  adhibita  esset,  existi- 
mant.  Omnino  est  hoc  populi  maximeque  nostri, 
in  eo  potissimum  abuti  libertate,  per  quem  eam 
consecutus  sit;  sed  tamen  providendum  est,  ne  quae 
iusta  querela  esse  possit.  Res  se  sic  habet:  is  bel- 
lum  confecerit,  qui  Antonium  oppresserit;  hoc  quam 
vim  habeat,  te  existimare  malo,  quam  me  apertius 
scribere. 

XIII  a. 

Scr.  Pergae  inter  pr.  Non.  Maias  et  XII.  K.  laniag  a.  u.  c.  711. 

D.  BEUTUS  IMP.  COS.  DESIG.  S.  D.  M.  CICERONI. 

lam  non  ago  tibi  gratias;  cui  enim  re  vix  re-  i 
ferre  possum,  huic  verbis  non  patitur  res  satisfieri: 
attendere  te  volo,  quae  in  manibus  sunt;  qua  enim 
prudentia  es,  nihil  te  fugiet,  si  meas  litteras  dili- 
genter  legeris.  Sequi  confestim  Antonium  his  de 
causis,  Cicero,  non  potui:  eram  sine  equitibus,  sine 
iumentis;  Hirtium  perisse  nesciebam;  Caesari  non 
credebam,  priusquam  convenissem  et  collocutus 
essem.  Hic  dies  hoc  modo  abiit.  Postero  die  2 
mane  a  Pansa  sum  arcessitus  Bononiam:  quum  in 
itinere  essem,  nuntiatum  mihi  est  eum  mortuum 
esse.  Recurri  ad  meas  copiolas;  sic  enim  vere  eas 
appellare  possum:  sunt  extenuatissimae  et  inopia 
omnium  rerum  pessime  acceptae.  Biduo  me  Anto- 
nius  antecessit,  f  itinera  multo  maiora  fugiens,  quam 
ego  sequens;  ille  enim  iit  passim,  ego  ordinatim. 
Quacumque  iit,  ergastula  solvit,  homines  arripuit. 


Ep.  13,  2.  antecessit,  f  itinera  m.  m.  fugiens,  quam 
(W.).  a.;  fecit  i.  (o.;  i.  fecit  Graev.)  m.  m:  f.,  q.  (W^  QxA 
a.,  it  m.  m.  fuga  fadens,  q,  (W.). 


358  M.  TULLII  CICERONIS 

constitit  nusquam,  priusquam  ad  Vada  venit;  quem 
locum  volo  tibi  esse  notum:  iacet  inter  Appenni- 
num  et  Alpes,   impeditissimus  ad   iter  faciendum. 

8  Quum  abessem  ab  eo  milia  passuum  xxx.  et  se  iam 
Ventidius  coniunxisset,  concio  eius  ad  me  est  al- 
lata,  in  qua  petere  coepit  a  militibus,  ut  se  trans 
Alpes  sequerentur;  sibi  cum  M.  Lepido  convenire. 
Succlamatum  est  ei  frequenter  a  militibus  Venti- 
dianis  —  nam  suos  valde  quam  paucos  habet  — , 
sibi  aut  in  Italia  pereundum  esse  aut  vincendum, 
et  orare  coeperunt,  ut  PoUentiam  iter  facerent. 
Quum  sustinere  eos  non  posset,  in  posterum  diem 

4  iter  suum  contulit.  Hac  re  mihi  nuntiata  statim 
quinque  cohortes  PoUentiam  praemisi  meumque  iter 
eo  contuli:  hora  ante  praesidium  meum  PoUentiam 
venit  quam  Trebellius  cum  equitibus.  Sane  quam 
sum  gavisus;  in  hoc  enim  victoriam  puto  consistere. 
In  spem  venerant,  quod  neque  Planci  quattuor  le- 
giones  omnibus  suis  copiis  pares  arbitrabantur  ne- 
que  ex  Italia  tam  celeriter  exercitum  traiici  posse 
credebant.  Quos  ipsi  adhuc  satis  arroganter  Allo- 
broges  equitatusque  omnis,  qui  eo  praemissus  erat 
a  nobis,  sustinebant,  nostroque  adventu  sustineri 
facilius  posse  confidimus.  Tamen,  si  quo  etiam 
casu  Isaram  se  traiecerint,  ne  quod  detrimentum 
rei   publicae    iniungant,    summa    a   nobis    dabitur 

6  opera.  Vos  magnum  animum  optimamque  spem 
de  summa  re  publica  habere  volumus,  quum  et  nos 
et  exercitus  nostros  singulari  concordia  coniunctos 
ad  omnia  pro  vobis  videatis  paratos;  sed  tamen 
nihil  de  diligentia  remittere  debetis  dareque  ope- 
ram,  ut  quam  paratissimi  [et]  ab  exercitu  reliquis- 
que  rebus  pro  vestra  salute  contra  sceleratissimam 
conspirationem   hostium   confligamus;    qui  .quidem 

Ep.  13,  3,    et  8e  iam  F.  (M.).    et  se  ei  iam  B.    5.  [et] 
ad  ea^ercttu  (CrSLt),    et  db  e.  MB. 

eas  copias,  quas  diu  simulatione  rei  publicae  com- 
parabant,  subito  ad  patriae  periculum  converterunt. 

XIII  b. 

Scr.  a.  u.  c.  711. 

D.  BRUTUS  COS.  DESIG.  M.  CICERONI  S.  D. 
Parmenses  miserrimos  *  *. 

XIV. 

Scr.  Romae  circa  X.  Kal.   lun.   a.  u.  c.  711. 

M.  CICERO  D.  BRUTO  COS.  DESIG.  S.  D. 

Mirabiliter,  mi  Brute,  laetor,  mea  consilia  meas-  1 
que  sententias  a  te  probari  de  decemviris,  de  or- 
nando  adolescente;  sed  quid  refert?  mihi  crede, 
homini  non  glorioso:  plane  iam,  Brute,  frigeo; 
oQyavov  enim  erat  meum  senatus;  id  iam  est  dis- 
solutum.  Tantam  spem  attulerat  exploratae  victo- 
riae  tua  praeclara  Mutina  eruptio,  fuga  Antonii 
conciso  exercitu,  ut  omnium  animi  relaxati  sint 
meaeque  illae  vehementes  contentiones  tamquam 
axiaiiax^cct  esse  videantur.  Sed,  ut  ad  rem  redeam,  2 
legionem  Martiam  et  quartam  negant,  qui  illas 
norunt,  uUa  condicione  ad  te  posse  perduci;  pecu- 
niae,  quam  desideras,  ratio  potest  haberi  eaque 
habebitur.  De  Bruto  arcessendo  Caesareque  ad 
Italiae  praesidium  tenendo  valde  tibi  assentior;  sed, 
ut  scribis,  habes  obtrectatores,  quos  equidem  facil- 
lime  sustineo,  sed  impediunt  tamen.  Ex  Africa 
legiones  exspectantur;  sed  bellum  istuc  renatum  3 
mirantur  homines:  nihil  tam  praeter  spem  umquam; 
nam  die  tuo  natali  victoria  nuntiata  in  multa  sae- 
cula  videbamus  rem  publicam  liberatam,  nunc  novi 

Ep.  14,  3.    iattic  renovatum  (W.)?   —   liberatam^  «wnc 
novi  (W.  et  Or.).     l;  novi  M.,  vulgo. 

timores  reteximt  superiora.  Scripsisti  autem  ad  me 
iiS;  quas  Idibus  Maiis  dedisti^  modo  te  accepisse  a 
Planco  litteras  non  recipi  Antonium  a  Lepido.  Id 
si  ita  est,  omnia  faciliora;  sin  aliter,  magnum  ne- 
gotium,  cuius  exitum  ne  extimescam,  tuae  partes 
sunt:  ego  plus,  quam  feci,  facere  non  possum;  te 
tamen,  id  quod  spero,  omnium  maximum  et  claris- 
simum  videre  cupio. 

XV. 

Scr.  Romae  mense  lonio   (post  Id.)  a.  u.  c.  711. 

M.  CICERO  D.  BRUTO  COS.  DESIG.  S.  D. 

1  Etsi  mihi  tuae  litterae  iucundissimae  sunt,  ta- 
men  iucundius  fuit,  quod  in  summa  occupatione 
tua  Planco  coUegae  mandasti,  ut  te  mihi  per  lit- 
teras  excusaret;  quod  fecit  ille  diligenter.  Mihi 
autem  nihil  amabilius  officio  tuo  et  dihgentia.  Con- 
iunctio  tua  cum  coUega  concordiaque  vestra,  quae 
litteris  communibus  declarata  est,  senatui  populo- 

2  que  Romano  gratissima  accidit.  Quod  superest, 
perge,  mi  Brute,  et  iam  non  cum  aliis,  sed  tecum 
ipse  certa.  Plura  scribere  non  debeo,  praesertim 
ad  te,  quo  magistro  brevitatis  uti  cogito.  Litteras 
tuas  vehementer  exspecto  et  quidem  tales,  quales 
maxime  opto. 

XVI. 

Scr.  mense  incerto  (exeunte  Aprili?)  a.  n.  c.  711. 

M.  CICERO  D.  BRUTO  COS.  DESIG.  S.  D. 

1  Permagni  interest,  quo  tibi  haec  tempore  epi- 
stola  reddita  sit,  utrum  quum  sollicitudinis  aliquid 
haberes,  an  quum  ab  omni  molestia  vacuus  esses: 


Ep.  14,  3.    ne  extimescam,  tme  (Crat^.    non  extimesco, 
Tuae  MB. 

itaque  ei  praecepi^  quem  ad  te  misi^  ut  tempus  ob- 
servaret  epistolae  tibi  reddendae:  nam,  quemadmo- 
dum  coram,  qui  ad  nos  intempestive  adeunt^  molesti 
saepe  sunt^  sic  epistolae  offendunt  non  loco  red- 
ditae;  si  autem,  ut  spero^  nihil  te  perturbat^  nihil 
impedity  et  ille^  cui  mandavi^  satis  scite  et  commode 
tempus  ad  te  cepit  adeundi^  confido  me^  quod  ve- 
lim^  facile  a  te  impetraturum.  L.  Lamia  praeturam 
petit.  Hoc  ego  utor  uno  omnium  plurimum:  magna  2 
vetustas,  magna  consuetudo  intercedit,  quodque  plu- 
rimum  valet,  nihil  mihi  eius  est  familiaritate  iucun- 
dius.  Magno  praeterea  beneficio  eius  magnoque 
merito  sum  obligatus;  nam  Clodianis  temporibus, 
quum  equestris  ordinis  princeps  esset  proque  mea 
salute  acerrime  propugnaret,  a  Grabinio  consule  re- 
legatus  est,  quod  ante  id  tempus  civi  Romano  Ro- 
mae  contigit  nemini.  Hoc  quum  populus  Romanus 
meminit,  me  ipsum  non  meminisse  turpissimum 
est.  Quapropter  persuade  tibi,  mi  Brute,  me  pe-  3 
tere  praeturam;  quamquam  enim  Lamia  summo 
splendore,  summa  gratia  est  magnificentissimo  mu- 
nere  aedilicio,  tamen,  quasi  ea  ita  non  essent,  ego 
suscepi  totum  negotium.  Nunc  si  me  tanti  facis, 
quanti  certe  facis,  quoniam  equitum  centurias  tenes, 
in  quibus  regnas,  mitte  ad  Lupum  nostrum,  ut  is 
nobis  eas  centurias  conficiat.  Non  tenebo  te  plu- 
ribus;  ponam  in  extremo,  quod  sentio:  nihil  est, 
Brute,  quum  omnia  a  te  exspectem,  quod  mihi  gra- 
tius  facere  possis. 

Ep.  16,  1.  quemadmodum  coram,  qui  (W.).  q.,  coram 
q.  vulgo.  2.  aib  A.  Qahinio  (W.)?  —  turpissimwn  est  (M., 
vulgo).  t.  esset  Kleyn.,  B.  3.  est  magnific,  (Sch.).  est,  m, 
vulgo.  —  in  quibus  (N.).    in  quis  (MB.)? 

xvn. 

Scr.  eodem  tempore,  quo  ep.  16,  a.  u.  c.  710. 
M.  CICERO  D.  BRUTO  S.  D. 

1  Lamia  uno  omnium  familiarissime  utor;  magna 
eius  in  me,  non  dieo  officia,  sed  merita,  eaque  sunt 
populo  Romano  notissima:  is  magnificentissimo  mu- 
nere  aedilitatis  perfunctus  petit  praeturam,  omnes- 
que  intelligunt  nec  dignitatem  ei  deesse  nec  gra- 
tiam;  sed  is  ambitus  excitari  videtur,  ut  ego  omnia 
pertimescam  totamque  petitionem  Lamiae  mihi  susti- 

2  nendam  putem.  In  ea  re  quantum  me  possis  adiu- 
vare,  facile  perspicio,  nec  vero,  quantum  mea  causa 
velis,  dubito.  Velim  igitur,  mi  Brnte,  tibi  persua- 
deas  nihil  me  maiore  studio  a  te  petere,  nihil  te 
mihi  gratius  facere  posse,  quam  si  omnibus  tuis 
opibus,  omni  studio  Lamiam  in  petitione  iuveris; 
quod  ut  facias,  vehementer  te  rogo. 

XVIIL 
Scr.  Romae  XIUI.  Eal.  lun.  a.  u.  c.  711. 

M.  CICERO  S.  D.  D.  BRUTO  IMP.  COS.  DESIG. 

1  Etsi  ex  mandatis,  quae  Galbae  Volumnioque  ad 
senatum  dedisti,  quid  timendum  putares,  suspicaba- 
mur,  tamen  timidiora  mandata  videbantur,  quam  erat 
dignum  tua  populique  Romani  victoria.  Senatus 
autem,  mi  Brute,  fortis  est  et  habet  fortes  duces: 
itaque  moleste  ferebat  se  a  te,  quem  omnium,  qui- 
cumque  fuissent,  fortissimimi  iudicaret,  timidum  at- 

2  que  ignavum  iudicari.  Etenim,  quum  te  incluso 
spem  maximam  omnes  habuissent  in  tua  virtute 
florente  Antonio,  quis  erat,  qui  quidquam  timeret 

Ep.  17,  2.   quantum  tu  me  (Ern )?  •—  te  rogo  (M.,  vulgo). 
/<?  r.  B.  err,  typ. 

profligato  illo,  te  liberato?  Nec  vero  Lepidum 
timebamus;  quis  enim  esset,  qui  illum  tam  furiosum 
arbitraretur,  ut,  qui  in  maximo  bello  pacem  velle 
se  dixisset,  is  in  optatissima  pace  bellum  rei  publi- 
cae  indiceret?  Nec  dubito,  quin  tu  plus  provideas; 
sed  tamen  tam  recenti  gratulatione,  quam  tuo  no-  3 
mine  ad  omnia  deorum  templa  fecimus,  renovatio 
timoris  magnam  molestiam  afferebat.  Quare  velim 
equidem,  id  quod  spero,  ut  plane  abiectus  et  fractus 
sit  Antonius;  sin  aliquid  virium  forte  coUegerit, 
sentiet  nec  senatui  consilium  nec  populo  Romano 
virtutem  deesse  nec  rei  publicae  te  vivo  imperatorem. 
xiiii.  Kal.  lun. 

XIX. 

Scr.  Vercellis  XII.  Kal.  lun.  a.  u.  c.  711. 

D.  BRUTUS  IMP.  COS.  DESIG.  S.  D.  M.  CICERONl. 

Ad  senatum  quas  litteras  misi,  velim  prius  per-  i 
legas  et,  si  qua  tibi  videbuntur,  commutes.  Neces- 
sario  me  scripsisse  ipse  animadvertes;  nam,  quum 
putarem  quartam  et  Martiam  legiones  mecum  futu- 
ras,  ut  Druso  Paulloque  placuerat  vobis  assentienti- 
bus,  minus  de  reliquis  rebus  laborandum  existimavi, 
nunc  vero,  quum  sim  cum  tironibus  egentissimis, 
valde  et  meam  et  vestram  vicem  timeam  necesse 
est.  Vicetini  me  et  M.  Brutum  praecipue  obser-  2 
vant:  his  ne  quam  patiare  iniuriam  fieri  in  senatu 
vemarum  causa,  a  te  peto.  Causam  habent  opti- 
mam,  officium  in  rem  publicam  summum,  genus 
hominum  adversariorum  seditiosum  et  incertissimum. 
XII.  Kal.  lun.  Vercellis. 


Ep.  19,  2.   iis  ne  g.  (W.)?  incertissimum  (Graev.).  ifierL 
M.,  vulgo.    Ep.  20,  2. 

XX. 

Scr.  Eporediae  VIIII.  Kal.  lun.  a.  u.  c.  711. 

D.  BEUTUS  S.  D.  M.  CICERONI. 

1  Quod  pro  me  non  facio,  id  pro  te  facere  amor 
meus  in  te  tuaque  offieia  cogunt,  ut  timeam;  saepe 
enim  mihi  quum  esset  dictum  neque  a  me  con- 
temptum,  novissime  Labeo  Segulius,  homo  sui  simil- 
limus,  narrat  mihi  apud  Caesarem  se  fuisse  mul- 
tumque  sermonem  de  te  habitum  esse;  ipsum  Cae- 
sarem  nihil  sane  de  te  questum,  nisi  dictum  quod 
diceret  te  dixisse,  laudandum  adolescentem,  ornan- 
dum,  toUendum;  se  non  esse  commissurum,  ut  toUi 
posset.  Hoc  ego  Labeonem  credo  illi  rettulisse  aut 
finxisse  dictum,  non  ab  adolescente  prolatum;  ve- 
teranos  vero  pessime  loqui  volebat  Labeo  me  cre- 
dere  et  tibi  ab  iis  instare  periculum,  maximeque 
indignari,  quod  in  decemviris  neque  Caesar  neque 
ego  habiti  essemus  atque  omnia  ad  vestrum  arbi- 

2  trium  essent  collata.  Haec  quum  audissem  et  iam 
in  itinere  essem,  committendum  non  putavi,  prius 
ut  Alpes  transgrederer,  quam,  quid  istic  ageretur, 
scirem;  nam  de  tuo  periculo,  crede  mihi  iactatione 
verborum  et  denuntiatione  periculi  sperare  eos  te 
pertimefacto,  adolescente  impulso  posse  magna  con- 
sequi  praemia,  et  totam  istam  cantilenam  ex  hoc 
pendere,  ut  quam  plurimum  lucri  faciant.  Neque 
tamen  non  te  cautum  esse  volo  et  insidias  vitan- 
tem;   nihil  enim  tua  mihi  vita  potest  esse  iucun- 

3  dius  neque  carius:  illud  vide,  ne  timendo  magis 
timere  cogare  et,  quibus  rebus  potest  occurri  vete- 
ranis,  occurras:  primum,  quod  desiderant  de  decem- 

Ep.  20,  2.   nonputavi  (N,),    nondum  p.  MB.    3.  occur- 
ras:  pr.  ...  facias;  d.  ..  nohis;  de  nummis,  l.  ..  pecuniae 
sen.  (W.).     occ,  pr.  , ,  f,,  d,  .  .  n.;  de  nummis  l.  .  .  pec: 
sen.  vulgo. 

viris,  facias;  deinde  de  praemiis,  si  tibi  yidetur, 
agros  eorum  militum,  qui  eum  Antonio  veterani 
fuerunt,  iis  dandos  censeas  ab  utrisque  nobis;  de 
nummis,  lente  ac  ratione  habita  pecuniae  senatum 
de  ea  re  constituturum.  Quattuor  legionibus  iis, 
quibus  agros  dandos  censuistis,  video  facultatem 
fore  ex  agris  Sullanis  et  agro  Campano;  aequaliter 
aut  sorte  agros  legionibus  assignari  puto  oportere. 
Haec  me  tibi  scribere  non  prudentia  mea  hortatur,  4 
sed  amor  in  te  et  cupiditas  otii,  quod  sine  te  con- 
sistere  non  potest.  Ego,  nisi  valde  necesse  fuerit, 
ex  Itatia  non  excedam;  legiones  armo,  paro;  spero 
me  non  pessimum  exercitum  habiturum  ad  omnes 
casus  et  impetus  hominum.  De  exercitu,  quem 
Pansa  habuit,  legionem  mihi  Caesar  non  remittit. 
Ad  has  litteras  statim  mihi  rescribe  tuorumque 
aliquem  mitte,  si  quid  reconditum  magis  erit  meque 
scire  opus  esse  putaris.     \uu,  Kal.  lun.  Eporedia. 

XXI. 

Scr.  Romae  prid.  Nonas  lunias  a.  u.  c.  711. 

M.  CICERO  S.  D.  D.  BRUTO  IMP.  COS.  DESIG. 

Di  isti  Segulio  male  faciant,  homini  nequissimo  1 
onmium,  qui  sunt,  qui  fuerunt,  qui  futuri  sunt! 
quid?  tu  iUum  tecum  solum  aut  cum  Caesare?  qui 
neminem  praetermiserit,  quicum  loqui  potuerit,  cui 
non  eadem  ista  dixerit.  Te  tamen,  mi  Brute,  sic 
amo,  ut  debeo,  quod  istud  quidquid  esset  nugarum 
me  scire  voluisti;  signum  enim  magnum  amoris 
dedisti.  Nam,  quod  idem  Segulius,  veteranos  queri,  2 
quod  tu  et  Caesar  in  decemviris  non  essetis,  utinam 
ne  ego  quidem  essem!  quid  enini  molestius?  Sed 
tamen,  quum  ego   sensissem  de  iis,   qui   exercitus 


Ep.  20,  3.   iis  dandos  (N.).    Tiis  d.  MB.  (err.  typ.).   Ep. 
21,  1.    Bi  isti  (edd.  vett.).    Dei  i.  MB. 

haberent,  sententiam  ferri  oportere,  iidem  illi,  qni 
solent,  reclamarunt:  itaque  excepti  etiam  estis  me 
vebementer  repugnante.  Quocirca  Segulium  negli- 
gamus,  qui  res  novas  quaerit,  non  quo  veterem 
comederit  —  nuUam   enim   habuit   — ,    sed    hanc 

3  ipsam  recentem  novam  devoravit.  Quod  autem  scri- 
bis  te,  quod  pro  te  ipso  non  facias,  id  pro  me  fa- 
cere,  ut  de  me  timeas  aliquid,  omni  te,  vir  optime 
mihique  carissime  Brute,  de  me  metu  libero;  ego 
enim,  quae  provideri  poterunt,  non  fallar  in  iis, 
quae  cautionem  non  habebunt,  de  iis  non  ita  valde 
laboro;  sim  enim  impudens,  si  plus  postulem,  quam 

4  homini  a  rerum  natura  tribui  potest.  Quod  mihi 
praecipis,  ut  caveam,  ne  timendo  magis  timere  co- 
gar,  et  sapienter  et  amicissime  praecipis^  sed  velim 
tibi  persuadeas,  quum  te  constet  excellere  hoc  ge- 
nere  virtutis,  ut  numquam  extimescas,  numquam 
perturbere,  me  huic  tuae  virtuti  proxime  accedere; 
quamobrem  nec  metuam  quidquam  et  cavebo  om- 
nia.  Sed  vide^  ne  tua  iam,  mi  Brute,  culpa  futura 
sit,  si  ego  quidquam  timeam;  tuis  enim  opibus  et 
consulatu  tuo,  etiamsi  timidi  essemus,  tamen  omnem 
timorem  abiiceremus,  praesertim  quum  persuasum 
onmibus  esset  mihique  maxime  a  te  nos  unice  di- 

5  ligi.  Consiliis  tuis,  quae  scribis  de  quattuor  legio- 
nibus  deque  agris  assignandis  ab  utroque  vestrum, 
vehementer  assentior:  itaque,  quum  quidam  de  col- 
legis  nostris  agrariam  curationem  ligurrirent,  distur- 
bavi  rem  totamque  vobis  integram  reservavi.  Si 
quid  erit  occultius  et,  ut  scribis,  magis  reconditum, 
meorum  aliquem  mittam,  quo  fidelius  ad  te  litterae 
perferantur..    Pr.  Non.  lun. 


Ep.  21,  3.  carissime  Brute  (M.,  vulgo).  c.  [Br.'] 
Kleyn.,  B.  5.  ab  utroque  (L.).  o6  utrisque  M.,  vulgo.  — 

XXII. 
Scr.  Romae  meHse  Quinctili  (panllo  ante  pr.  Non.)  a.  ti.  c.  711. 

M.  CICERO  S.  D.  D.  BRUTO. 

Cum  Appio  Claudio  C.  f.  summa  mihi  necessi-  i 
tudo  est  multis  eius  officiis  et  meis  mutuis  consti- 
tuta.  Peto  a  te  maiorem  in  modum  vel  humani- 
tatis  tuae  vel  mea  causa^  ut  eum  auctoritate  tua^ 
quae  plurimum  valet,  conservatum  velis.  Volo  te, 
quum  fortissimus  vir  cognitus  sis,  etiam  clementis- 
simum  existimari.  Magno  tibi  erit  ornamento  no- 
bilissimum  adolescentem  beneficio  tuo  esse  salvum: 
cuius  quidem  causa  hoc  melior  debet  esse,  quod 
pietate  adductus  propter  patris  restitutionem  se  cum 
Antonio  coniunxit;  quare,  etsi  minus  veram  causam  2 
habebis,  tamen  vel  probabilem  aliquam  poteris  in- 
ducere.  Nutus  tuus  potest  hominem  summo  loco 
natum,  summo  ingenio,  summa  virtute,  officiosissi- 
mum  praeterea  et  gratissimum,  incolumem  in  civi- 
tate  retinere:  quod  ut  facias,  ita  a  te  peto,  ut  maiore 
studio  magisve  ex  animo  petere  non  possim. 

XXIII. 

Scr.  Eporediae  VIII.  Kal.  lunias  a.  u.  c.  711. 

D.  BRUTUS  S.  D.  M.  CICERONI. 

Nos  hic  valemus  recte  et,  quo  melius  valeamus,  i 
operam  dabimus.  Lepidus  commode  nobis  sentire 
videtur:  omni  timore  deposito  debemus  libere  rei 
publicae  consulere.  Quod  si  omnia  essent  aliena, 
tamen  tribus  tantis  exercitibus,  propriis  rei  publi- 
cae,  valentibus  magnum  animum  habere  debebas, 
quem  et  semper  habuisti  et  nunc  fortuna  adiuvante 
augere  potes.  Quae  tibi  superioribus  litteris  mea  2 
manu  scripsi,  terrendi  tui  causa  homines  loqu.un.- 
tur:  si  frenum  momorderis,  peream,  s\  \jft  OTxmfe^, 

quotquot  sunt,  conantem  loqui  ferre  poterunt.  Ego, 
tibi  ut  antea  scripsi,  dum  mihi  a  te  Utterae  veniant, 
iii  Italia  morabor.     vui.  K  lunias  Eporedia. 

XXIY. 

Scr.  Romae  VIIL  Idus  lunias  a.  n.  c.  711. 

M.  CICERO  S.  D.  D.  BRUTO  IMP.  COS.  DESIG. 

1  Narro  tibi:  antea  subirascebar  brevitati  tuarum 
littorarum,  nunc  mihi  loquax  esse  videor;  te  igitur 
imitabor.  Quam  multa  quam  paucis!  te  recte  va- 
loro  operamque  dare,  ut  quotidie  melius;  Lepidum 
commode  sentire;  tribus  exercitibus  quidvis  nos  opor- 
tere  confidere.  Si  timidus  essem,  tamen  ista  epi- 
stola  mihi  omnem  metum  abstersisses;  sed,  ut  mo- 
nes,  frenum  momordi,  etenim,  qui  te  incluso  omnem 
spem  habuerim  in  te,  quid  nunc  putas?  cupio  iam 
vigiliam  meam,  Brute,  tibi  tradere,  sed  ita,  ut  ne 

2  desim  constantiae  meae.  Quod  scribis  in  Italia  te 
moraturum,  dum  tibi  litterae  meae  veniant,  si  per 
hostem  licet,  non  erraris  —  multa  enim  Romae  — ,  sin 
adventu  tuo  bellum  confici  potest,  nihil  tibi  sit 
antiquius.  Pecunia  expeditissima  quae  erat,  tibi 
decreta  est.  Habes  amantissimum  tui  Servium;  nos 
non  desumus.     viii.  Idus  lunias. 

XXV. 

Scr.  Romae  Xllll.  Kal.  Quinctiles  a.  u.  c.  711. 

M.  CICERO  S.  D.  D.  BRUTO. 

1  Exspectanti  mihi  tuas  quotidie  litteras  Lupus 
noster  subito  denuntiavit,  ut  ad  te  scriberem,  si 
quid  vellem.    Ego  autem,  etsi,  quid  scriberem,  non 


Ep.  23,  2.    yiotquot  8tmt  (Crat.).     quot  8.   MB.      Ep. 
24,  2.     nihil  tibt  sit  dntiquius  (W.).     n.  8.  a.  M.,  vulgo.  — 
amantMmum  tui  S.  (Dresd.  Z\    a.  S.  "M..,  tvxI^o. 

habebam  —  acta  enim  ad  te  mitti  sciebam^  inanem 
autem  sermonem  litterarum  tibi  iniucundum  esse 
audiebam  — ,  brevitatem  secutus  sum  te  magistro. 
Scito  igitur  in  te  et  in  collega  spem  omnem  esse. 
De  Bruto  autem  nihil  adhuc  certi;  quem  ego,  quem:  2 
admodum  praecipis,  privatis  litteris  ad  bellum  com- 
mune  vocare  non  desino:  qui  utinam  iam  adesset! 
intestinum  urbis  malum,  quod  est  non  mediocre, 
minus  timeremus.  Sed  quid  ago?  non  imitor  Ace- 
xG)vv6fi6v  tuum:  altera  iam  pagella  procedit.  Vince 
et  vale.    xrai.  K.  Quinctil. 

XXVI. 

Scr.  in  castris  III.  Nonas  lunias  a.  n.  c.  711. 

D.  BRUTUS  S.  D.  M.  CICERONI. 

In  maximo  meo  dolore  hoc  solatio  utor,  quod 
intelligunt  homines  non  sine  causa  me  tiniuisse 
ista,  quae  acciderunt.  Deliberent,  utrum  traiiciant 
legiones  ex  Africa  necne  et  ex  Sardinia,  et  Bru- 
tum  arcessant  necne,  et  mihi  stipendium  dent  an 
non  decemant:  ad  senatum  litteras  misi.  Crede 
mihi,  nisi  ista  omnia  ita  fiunt,  quemadmodum  scribo, 
magnum  nos  omnes  adituros  periculum.  Bogo  te, 
videte,  quibus  hominibus  negotium  detis,  qui  ad  me 
legiones  adducant:  et  fide  opus  est  et  celeritate. 
III.  Non.  lun.  ex  castris. 

XXVII. 

Scr.  in  Tusculano  V.  Kal.  lun.  a.  n.  c.  710. 

CICERO  MATIO  SAL. 

Nondum  satis  constitui,  molestiaene  plus  an  vo-  l 
luptatis  attulerit  mihi  Trebatius  noster,  homo  quum 
plenus  officii,  tum  utriusque  nostrum  amantissimus: 

Ep.  26.    an  non  decernant  (N.).    an  dcc.  HL^ft 

Ciceroma  epi$t,  I.  ^^ 

nam,  quum  in  Tusculanum  vesperi  yenissem^  postri- 
die  ille  ad  me,  nondum  satis  firmo  corpore  quum 
esset;  mane  venit;  quem  quum  obiurgarem^  quod 
parum  valetudini  parceret,  tum  ille,  nihil  sibi  lon- 
gius  fuisse,  quam  ut  me  videret.  ,,Numquidnam% 
inquam,  ,piovi?^^  Detulit  ad  me  querelam  tuam,  de 

2  qua  priusquam  respondeo,  pauca  proponam.  Quan- 
tum  memoria  repetere  praeterita  possum,  nemo  est 
mihi  te  amicus  antiquior;  sed  vetustas  habet  ali- 
quid  commune  cum  multis,  amor  non  habet:  dilexi 
te,  quo  die  cognovi,  meque  a  te  diligi  iudicavi; 
tuus  deinde  discessus  isque  diuturnus,  ambitio  nostra 
et  vitae  dissimilitudo  non  est  passa  voluntates  no- 
stras  consuetudine  conglutinari;  tuum  tamen  erga 
me  animum  agnovi  multis  annis  ante  bellum  civile, 
quum  Caesar  esset  in  Gallia;  quod  enim  vehemen- 
ter  mihi  utile  esse  putabas  nec  inutile  ipsi  Cae- 
sari,  perfecisti,  ut  ille  me  diligeret,  coleret,  haberet 
in  suis.  Multa  praetereo,  quae  temporibus  illis  in- 
ter  nos  familiarissime  dicta,  scripta,  communicata 

3  sunt;  graviora  enim  consecuta  sunt.  Et  initio  belli 
civilis,  quum  Brundisium  versus  ires  ad  Caesarem, 
venisti  ad  me  in  Formianum:  primum  hoc  ipsum 
quanti,  praesertim  temporibus  illis!  deinde  oblitum 
me  putas  consilii,  sermonis,  humanitatis  tuae?  qui- 
bus  rebus  interesse  memini  Trebatium.  Nec  vero 
sum  oblitus  litterarum  tuarum,  quas  ad  me  misisti, 
quum  Caesari  obviam  venisses  in  agro,  ut  arbitror, 

4  Trebulano.  Secutum  illud  tempus  est,  quum  me 
ad  Pompeium  proficisci  sive  pudor  meus  coegit  sive 
officium  sive  fortuna:  quod  officium  tuum,  quod 
studium  vel  in  absentem  me  vel  in  praesentes  meos 
defuit?  quem  porro  omnes  mei  et  mihi  et  sibi  te 
amiciorem   iudicaverunt?     Veni   Brundisium:   obli- 


Ep.  27,  1.  pTimquam  respondeo,  p.  (W.)«    prius  quam  r. 
jf.  B,    8.  JEt  initio  (M.,  vulgo).    ct€nim  Ot.^B.    Inttto  (W.)? 


EPISTOLARUM  XI.  27.  371 

tumne  me  putas,  qua  celeritate^  ut  primum  audieris, 
ad  me  Tarento  adyolaris?  quae  tua  fuerit  assessio, 
oratio;  eonfirmatio  animi  mei  fracti  communium 
miseriarum  metu?  Tandem  aliquando  Bomae  esse  5 
coepimus:  quid  defuit  nostrae  familiaritati?  in  ma- 
ximis  rebus  quonam  modo  gererem  me  adversus 
Caesarem,  usus  tuo  consilio  sum,  in  reliquis  officio: 
cui  tu  tribuisti  excepto  Caesare  praeter  me,  ut  do- 
mum  ventitares  horasque  multas  saepe  suavissimo 
sermone  consumeres?  tum,  quum  etiam,  si  memi- 
nisti,  ut  haec  g)ilo6og)ov(i{va  scriberem,  tu  me  im- 
pulisti.  Post  Caesaris  reditum  quid  tibi  maiori 
curae  fuit^  quam  ut  essem  ego  ilU  quam  familia- 
rissimus?  quod  effeceras.  Quorsum  igitur  haec  6 
oratio  longior,  quam  putaram?  Quia  sum  admira- 
tus  te,  qui  haec  nosse  deberes^  quidquam  a  me 
commissum^  quod  esset  alienum  nostra  amicitia^ 
credidisse;  nam  praeter  haec,  quae  commemoravi^ 
quae  testata  sunt  et  illustria^  habeo  multa  occul- 
tiora^  quae  vix  verbis  exsequi  possum.  Omnia  me 
tua  delectant^  sed  maxime  maxima  quum  fides  in 
amicitia,  consilium,  gravitas^  constantia,  tum  lepos, 
humanitas,  litterae.  Quapropter  —  redeo  nunc  ad  7 
querelam  —  ego  te  suffragium  tulisse  in  illa  lege 
primum  non  credidi;  deinde,  si  credidissem,  num- 
quam  id  sine  aliqua  iusta  causa  existimarem  te 
fecisse.  Dignitas  tua  facit,  ut  animadvertatur,  quid- 
quid  facias;  malevolentia  autem  hominum,  ut  non- 
nulla  durius,  quam  a  te  facta  sint,  proferantur:  ea 
tu  si  non  audis,  quid  dicam,  nescio;  equidem,  si 
quando  audio,  tam  defendo,  quam  me  scio  a  te 
contra  iniquos  meos  solere  defendi.  Defensio  autem 
est  duplex:  alia  sunt,  quae  liquido  negare  soleam^ 


Ep.  27,  6.     maxime  maxima  (M.).     m,   [m.!  Em. ,  B. 
7.    Quaqropter  -—  redeo  n,  ad  querelam  —  cgo  (^.V    Qf  • 
n.  ad  q,    jSgo  vulgo, 

ut  de  isto  ipso  suffragio;  alia,  quae  defendam  a  te 
8  pie  fieri  et  humane,  ut  de  curatione  ludorum.  Sed 
te,  hominem  doctissimum,  non  fugit,  si  Caesar  rex 
fuerit  —  quod  mihi  quidem  videtur  — ,  in  utram- 
que  partem  de  tuo  officio  disputari  posse,  vel  in 
eam,  qua  ego  soleo  uti,  laudandam  esse  fidem  et 
humanitatem  tuam,  qui  amicum  etiam  mortuum  dili- 
gas,  vel  in  eam,  qua  nonnulli  utuntur,  libertatem 
patriae  vitae  amici  anteponendam.  Ex  his  sermo- 
nibus  utinam  essent  delatae  ad  te  disputationes 
meae!  Illa  vero  duo,  quae  maxima  sunt  laudum 
tuarum,  quis  aut  libentius  quam  ego  commemorat 
aut  saepius?  te  et  non  suscipiendi  belli  civilis  gra- 
vissimum  auctorem  fuisse  et  moderandae  victoriae, 
in  quo  qui  mihi  non  assentiretur,  inveni  neminem. 
Quare  habeo  gratiam  Trebatio,  familiari  nostro,  qui 
mihi  dedit  causam  harum  litterarum,  quibus  nisi 
credideris,  me  omnis  officii  et  humanitatis  expertem 
iudicaris;  quo  nec  mihi  gravius  quidquam  potest 
esse  nec  a  te  alienius. 

XXVIII. 

Scr.  Romae  exeunte  mense  Maio  a.  u.  c.  710. 

MATIUS  CICERONI  SAL. 

1  Magnam  voluptatem  ex  tuis  litteris  cepi,  quod, 
quam  speraram  atque  optaram^  habere  te  de  me 
opinionem  cognovi;  de  qua  etsi  non  dubitabam, 
tamen,  quia  maximi  aestimabam,  ut  incorrupta  ma- 
neret,  laborabam.  Conscius  autem  mihi  eram  nihil 
a  me  commissum  esse,  quod  boni  cuiusquam  offen- 
deret  anifaium:  eo  minus  credebam  plurimis  atque 
optimis  artibus  ornato  tibi  temere  quidquam  per- 
suaderi  potuisse,  praesertim  in  quem  mea  propensa 
et  perpetua  fuisset  atque  esset  benevolentia;   quod 

Ep.  27,  8.   nec  a  U  alknim  {.^^^^^-H^^iC).   vAcUa.UB. 

quoniam^  ut  volui,  scio  esse,  respondebo  criminibus, 
quibus  tu  pro  me,  ut  par  erat  tua  singulari  boni- 
tate  et  amicitia  nostra,  saepe  restitisti.  Nota  enim  2 
mihi  sunt^  quae  in  me  post  Caesaris  mortem  con- 
tulerint:  vitio  mihi  dant,  quod  mortem  hominis  ne- 
cessarii  graviter  fero  atque  eum,  quem  dilexi,  perisse 
indignor;  aiunt  enim  patriam  amicitiae  praeponen- 
dam  esse,  proinde  ac  si  iam  vicerint  obitum  eius 
rei  publicae  fuisse  utilem.  Sed  non  agam  astute: 
fateor  me  ad  istum  gradum  sapientiae  non  perve- 
nisse;  neque  enim  Caesarem  in  dissensione  civili 
sum  secutus,  sed  amicum,  quamquam  re  offendebar, 
tamen  non  deserui,  neque  bellum  umquam  civile 
aut  etiam  causam  dissensionis  probavi,  quam  etiam 
nascentem  exstingui  summe  studui.  Itaque  in  victo- 
ria  hominis  necessarii  neque  honoris  neque  pecu- 
niae  dulcedine  sum  captus,  quibus  praemiis  reliqui, 
minus  apud  eum  quam  ego  quum  possent,  immo- 
derate  sunt  abusi.  Atque  etiam  res  familiaris  mea 
lege  Caesaris  deminuta  est,  cuius  beneficio  plerique, 
qui  Caesaris  morte  laetantur,  remanserunt  in  civi- 
tate.  Civibus  victis  ut  parceretur,  aeque  ac  pro 
mea  salute  laboravi.  Possum  igitur,  qui  omnes  vo-  3 
luerim  incolumes,  eum,  a  quo  id  impetratum  est, 
perisse  non  indignari?  quum  praesertim  iidem  ho- 
mines  illi  et  invidiae  et  exitio  fuerint.  ,,Plecteris 
ergo,"  inquiunt,  „quoniam  factum  nostrum  impro- 
bare  audes."  0  superbiam  inauditam,  alios  in  fa- 
cinore  gloriari,  aliis  ne  dolere  quidem  impunite 
licere!  At  haec  etiam  servis  semper  libera  fuerunt, 
ut  timerent,  gauderent^  dolerent  suo  potius  quam 
alterius  arbitrio;  quae  nunc,  ut  quidem  isti  dicti- 
tant  libertatis  auctores,  metu  nobis  extorquere  co- 
nantur;  sed  nihil  agunt:  nullius  umquam  periculi  4 

Ep.  28,  1.    par  erat  pro  tua  (L.)?     4.   agunt:  nulUu^ 
(W.).    a.  NuTliu^  vulgo. 

terroribus  ab  officio  aut  ab  humanitate  desciscam; 
numquam  enim  honestam  mortem  fugiendam^  saepe 
etiam  oppetendam  putavi.  Sed  quid  mihi  suscen- 
sent,  si  id  opto,  ut  poeniteat  eos  sui  facti?  cupio 
enim  Caesaris  mortem  omnibus  esse  acerbam.  „At 
debeo  pro  civili  parte  rem  publicam  velle  salvam." 
Id  quidem  me  cupere,  nisi  et  ante  acta  vita  et  re- 
liqua  mea  spes  tacente  me  probat,  dicendo  vincere 

5  non  postulo.  Quare  maiorem  in  modum  te  rogo, 
ut  rem  potiorem  oratione  ducas  mihique,  si  sentis 
expedire  recte  fieri,  credas  nuUam  communionem 
cum  improbis  esse  posse.  An,  quod  adolescens 
praestiti,  quum  etiam  errare  cum  excusatione  pos- 
sem,  id  nunc  aetate  praecipitata  commutem  ac  me 
ipse  retexam?  Non  faciam  neque,  quod  displiceat, 
committam,  praeterquam  quod  hominis  mihi  con- 
iunctissimi  ac  viri  amplissimi  doleo  gravem  casum. 
Quod  si  aliter  essem  animatus,  numquam,  quod  fa- 
cerem,  negarem,  ne  et  in  peccando  improbus  et  in 

Jjjissimulando   timidus   ac   vanus   existimarer.     „At 


ludos,  quos  Caesaris  victoriae  Caesar  adolescens 
fecit,  curavi."  At  id  ad  privatum  officium,  non  ad 
statum  rei  publicae  pertinet;  quod  tamen  munus  et 
hominis  amicissimi  memoriae  atque  honoribus  prae- 
stare  etiam  mortui  debui  et  optimae  spei  adolescenti 
ac   dignissimo   Caesare   petenti   negare  non  potui. 

7  Yeni  etiam  consulis  Antonii  domum  saepe  salu- 
tandi  causa;  ad  quem,  qui  me  parum  patriae  aman- 
tem  esse  existimant,  rogandi  quidem  aliquid  aut 
auferendi  causa  frequentes  ventitare  reperies.  Sed 
quae  haec  est  arrogantia,  quod  Caesar  numquam 
interpellavit,  quin,  quibus  vellem  atque  etiam  quos 
ipse  non  diligebat,  tamen  iis  uterer,  eos,  qui  mihi 
amiciun  eripuerunt,   carpendo   me   efficere   conari, 

S  ne,  quos  velim,  diligam?  Sed  non  vereor,  ne  aut 
meae  vitae  modestia  parum  valitura  sit  in  poste- 

rum  contra  falsos  rumores,  avxl  life  eifeam  \i,  <\iii  me 

non  amaut  propter  meam  in  Caesarem  constantiam; 
non  malint  mei  quam  sui  similes  amieos  habere. 
Mihi  quidem  si  optata  contingent^  quod  reliquum 
est  yitae^  in  otio  Bhodi  degam;  sin  casus  aliquis 
interpellarit^  ita  ero  Bomae,  ut  recte  fieri  semper 
cupiam.  Trebatio  nostro  magnas  ago  gratias,  quod 
tuum  erga  me  animum  simplicem  atque  amicum 
aperuit  et  quod,  eum,  quem  semper  libenter  dilexi, 
quo  magis  iure  colere  atque  observare  deberem, 
fecit.     Bene  vale  et  me  dilige. 

XXIX. 

Scr.  ineuute  mense  Qoinctili  a.  n.  c.  710. 

CICERO  OPPIO  S.  D. 

Dubitanti  mihi  —  quod  scit  Atticus  noster  —  1 
de  hoc  toto  consilio  profectionis,  quod  in  utramque 
partem  in  mentem  multa  veniebant,  magnum  pon- 
dus  accessit  ad  tollendam  dubitationem  iudicium 
et  consilium  tuum;  nam  et  scripsisti  aperte,  quid 
tibi  videretur,  et  Atticus  ad  me  sermonem  tuum 
pertulit.  Semper  iudicavi  in  te  et  in  capiendo  con- 
silio  prudentiam  summam  esse  et  in  dando  fidem; 
maximeque  sum  expertus,  quum  initio  civilis  belli 
per  litteras  te  consuluissem,  quid  mihi  faciendum 
esse  censeres,  eundumne  ad  Pompeium  an  manen- 
dum  in  Italia:  suasisti,  ut  consulerem  dignitati 
meae;  ex  quo,  quid  sentires,  intellexi  et  sum  admi- 
ratus  fidem  tuam  et  in  consilio  dando  religionem, 
quod,  quum  aliud  malle  amicissimum  tuum  putares, 
antiquius  tibi  officium  meum  quam  illius  voluntas 
fuit.  Equidem  et  ante  hoc  tempus  te  dilexi  et  sem-  2 
per  me  a  te  diligi  sensi:  et,  quum  abessem  atque 
in  magnis  periculis  essem,  et  me  absentem  et  meos 
praesentes  a  te  cultos  et  defensos  esse  memini  et 

Ep.  28,  8.  qvod,  eum  (W.).    qmd  euni  vulgo.    Ep.  29, 2. 
sensi:  et  , , ,  memini  et  (W.).    a.;  et  ...  memim;  ^  ^. 

post  meum  reditum,  quam  familiariter  mecum  vixe- 
ris,  quaeque  ego  de  te  et  senserim  et  praedicarim, 
omnes,  qui  solent  haec  animadvertere,  testes  habe- 
mus;  gravissimum  vero  iudicium  de  mea  fide  et 
constantia  fecjsti,  quum  post  mortem  Caesaris  to- 
tum  te  ad  amicitiam  meam  contulisti^  quod  tuum 
iudicium  nisi  mea  summa  benevolentia  erga  te  om- 
nibusque  meritis  comprobaro,  ipse  me  hominem 
3  non  putabo.  Tu,  mi  Oppi,  conservabis  amorem 
tuum  —  etsi  more  magis  hoc  quidem  scribo,  quam 
quo  te  admonendum  putem  —  meaque  omnia  tue- 
bere:  quae  tibi  ne  ignota  essent,  Attico  mandavi; 
a  me  autem,  quum  pauUum  otii  nacti  erimus,  ube- 
riores  litteras  exspectato.  Da  operam,  ut  valeas: 
hoc  mihi  gratius  facere  nihil  potes. 

Ep.  29,  2.    habmitsi  gr.  vero  (W.).    A.   Ch\  v.  valgo. 


LIBER  DUODECIMUS. 

AD  C.  CASSIUM  ET  CETEROS. 

I. 

Scr.  exeunte  mense  Maio  a.  u.  c.  710. 

CICERO  CASSIO  SAL. 

Finem  nuUam  faciO;  mihi  crede,  Cassi,  de  te  et  l 
Bruto  nostro,  id  est  de  tota  re  publica,  cogitandi, 
cuias  omnis  spes  in  vobis  est  et  in  D.  Bruto;  quam 
quidem  iam  habeo  ipse  meliorem,  re  publica  a  Do- 
labella  meo  praeclarissime  gesta;  manabat  enim 
illud  malum  urbanum  et  ita  corroborabatur  quo- 
tidie,  ut  ego  quidem  et  urbi  et  otio  diffiderem  ur- 
bano,  sed  ita  compressum  est,  ut  mihi  videamur 
omne  iam  ad  tempus  ab  illo  dumtaxat  sordidissimo 
periculo  tuti  futuri.  Reliqua  magna  sunt  ac  multa, 
sed  posita  omnia  in  vobis:  quamquam  primum  quid- 
que  explicemus.  Nam,  ut  adhuc  quidem  actum  est, 
non  regno,  sed  rege  liberati  videmur;  interfecto 
enim  rege  regios  omnes  nutus  tuemur.  Neque  vero 
id  solum,  sed  etiam,  quae  ipse  ille,  si  viveret,  non 
faceret,  ea  nos  quasi  cogitata  ab  illo  probamus. 
Nec  eius  quidem  rei  finem  video:  tabulae  figuntur: 
immunitates  dantur;  pecuniae  maximae  describun- 
tur;  exsules  reducuntur;  senatus  consulta  falsa  de- 
feruntur:  ut  tantummodo  odium  illud  hominis  impuri 

Ep.  1,  1.    compressum  est  (Man.).    compressa  est  M.    c« 
rcs  est  Ern.,  B.  —  deferuntur  (Or.).    rcf.  "M..,  NxiX^Q. 

et  servitutis  dolor  depulsus  esse  videatur,  res  publica 
iaceat  in  iis  perturbationibus,  in  quas  eam  ille  con- 
2  iecit.  Haec  omnia  vobis  sunt  expedienda,  nec  hoc 
cogitandum,  satis  iam  habere  rem  publicam  a  vo- 
bis:  habet  illa  quidem  tantum,  quantum  numquam 
mihi  in  mentem  venit  optare,  sed  contenta  non  est 
et  pro  magnitudine  et  animi  et  beneficii  vestri  a 
vobis  magna  desiderat.  Adhuc  ulta  suas  iniurias 
est  per  vos  interitu  tyranni;  nihil  amplius:  oma- 
menta  vero  sua  quae  reciperavit?  ad  quod  ei  mor- 
tuo  paret,  quem  vivum  ferre  non  poterat?  cuius 
aera  refigere  debebamus,  eius  etiam  chirographa 
defendimus?  „At  enim  ita  decrevimus."  Fecimus 
id  quidem  temporibus  cedentes,  quae  valent  in  re 
publica  plurimum;  sed  immoderate  quidam  et  in- 
grate  nostra  facilitate  abutuntur.  Verum  haec  pro- 
pediem  et  multa  alia  coram:  interim  velim  sic  tibi 
persuadeas,  mihi  quum  rei  publicae,  qu^m  semper 
habui  carissimam,  tum  amoris  nostri  causa  maxi- 
mae  curae  esse  tuam  dignitatem.  Da  operam,  ut 
valeas.    Vale 

n. 

Scr.  Bomae  exeunte  mense  Septembri  a.  u.  c.  710. 

CICERO  CASSIO  SAL. 

1  Vehementer  laetor  tibi  probari  sententiam  et 
orationem  meam;  qua  si  saepius  uti  liceret,  nihil 
esset  negotii  libertatem  et  rem  publicam  reciperare; 
sed  homo  amens  et  perditus  multoque  nequior  quam 
ille  ipse,  quem  tu  nequissimum  occisum  esse  dixisti, 
caedis  initium  quaerit,  nullamque  aliam  ob  causam 
me  auctorem  fuisse  Caesaris  interficiendi  crimina- 
tur,   nisi  ut  in   me  veterani  incitentur:  quod  ego 

Ep.   1,  2.    desideratr  Adhuc  ulta   (vulgo).     d.  adhuc, 
U7ta  Klejn.,  B.  —  VaU  (M.,  vulgoy    SJalt^  IQfiyTi.,  B. 

periciQum  non  extimesco,  modo  vestri  facti  gloriam 
cum  mea  laude  communicet.  Ita  nec  Pisoni,  qui 
in  eum  primus  invectus  est  nuUo  assentiente^  nec 
mihi,  qui  idem  tricesimo  post  die  feci,  nec  P.  Ser- 
vilio,  qui  me  est  consecutus,  tuto  in  senatum  ve- 
nire  licet;  caedem  enim  gladiator  quaerit  eiusque 
initium  a.  d.  xin.  Kal.  Octobr.  a  me  se  facturum 
putavit,  ad  quem  paratus  venerat,  quum  in  villa 
Metelli  complures  dies  commentatus  esset;  quae 
autem  in  lustris  et  in  vino  commentatio  potuit 
esse?  itaque  omnibus  est  visus,  ut  ad  te  antea 
scripsi,  vomere  suo  more,  non  dicere.  Quare,  quod  2 
scribis  te  confidere  auctoritate  et  eloquentia  nostra 
aliquid  profici  posse,  nonnihil,  ut  in  tantis  malis, 
est  profectum;  intelligit  enim  populus  Bomanus 
tres  esse  consulares,  qui,  quia,  qiuie  de  re  publica 
bene  senserint,  Ubere  locuti  sint,  tuto  in  senatum 
venire  non  possint.  Nec  est  praeterea,  quod  quid- 
quam  exspectes;  tuus  enim  necessarius  affinitate 
nova  delectatur:  itaque  iam  non  est  studiosus  ludo- 
rum  infinitoque  fratris  tui  plausu  dirumpitur;  alter 
itemi  affinis  novis  commentariis  Caesaris  delenitus 
est.  Sed  haec  tolerabilia:  illud  non  ferendum,  quod 
est,  qui  vestro  anno  filium  suum  consulem  futurum 
putet  ob  eamque  causam  se  huic  latroni  deservire 
prae  se  ferat.  Nam  L.  Cotta,  familiaris  meus,  fatali  3 
quadam  desperatione,  ut  ait,  minus  in  senatum 
venit;  L.  Caesar,  optimus  et  fortissimus  civis,  va- 
letudine  impeditur;  Ser.  Sulpicius  et  summa  aucto- 
ritate  et  optime  sentiens  non  adest;  reliquos  ex- 
ceptis  designatis  ignosce  mihi  si  non  numero  con- 
sulares.  Habes  auctores  consilii  publici:  qui  nu- 
merus  etiam  bonis  rebus  exiguus  esset,  quid  censes 
perditis?  quare  spes  est  omnis  in  vobis,  qui  si  id- 
circo  abestis,  ut  sitis  in  tuto,  ne  in  vobis  quidem: 
sin  aliquid  dignum  vestra  gloria  cogitatis,  velim 
salvis  nobis;  sin  id  minus,  res  ta.mexx  y^^^*^  ^'^'^ 

vos  brevi  tempore  ius  suum  reciperabit.  Ego  tiiis 
ueque  desum  neque  deero:  qui  sive  ad  me  referent 
sive  non  rcferent,  mea  tibi  tamen  benevolentia  fides^ 
que  praestabitur.    Vale. 


m. 

Scr.  Bomae  ineunte  mense  Octobii  a.  n.  c.  710. 
CICERO  CASSIO  SAL. 


1 


Auget  tuus  amicus  furorem  in  dies:  primum  in 
statua,  quam  posuit  in  rostris,  inscripsit  parenti 
OPTIME  MERiTO,  ut  nou  modo  sicarii,  sed  iam  etiam 
parricidae  iudicemini,  quid  dico,  iudicemini?  iudice- 
mur  potius;  vestri  enim  pulcherrimi  facti  ille  fu- 
riosus  me  principem  dicit  fuisse.  Utinam  quidem 
fuissem!  molestus  nobis  non  esset.  Sed  hoc  vestrum 
est;  quod  quoniam  praeteriit,  utinam  haberem,  quid 
vobis  darem  consilii!  sed  ne  mihi  quidem  ipsi  re- 
perio  quid  faciundum  sit;  quid  enim  est,  quod 
2  contra  vim  sine  vi  fieri  possit?  Consilium  omne 
autem  hoc  est  illorum,  ut  mortem  Caesaris  perse- 
quantur;  itaque  ante  diem  vi.  Non.  Oct.  productus 
in  concionem  a  Cannutio  turpissime  ille  quidem 
discessit,  sed  tamen  ea  dixit  de  conservatoribus  pa- 
triae,  quae  dici  deberent  de  proditoribus;  de  me 
quidem  non  dubitanter,  quin  omnia  de  meo  con- 
silio  et  vos  fecissetis  et  Cannutius  faceret.  Cetera 
cuiusmodi  sint,  ex  hoc  iudica,  quod  legato  tuo  via- 
ticum  eripuerunt:  quid  eos  interpretari  putas,  quum 
hoc  faciunt?  ad  hostem  scilicet  portari.  0  rem 
miseram!  dominum  ferre  non  potuimus,  conservo 
servimus.  Et  tamen,  me  quidem  favente  magis 
quam  sperante,  etiam  nunc  residet  spes  in  virtute 
tua.  Sed  ubi  sunt  copiae?  de  reliquo  malo  te 
ipsum  tecum  loqui  quam  nostra  dicta  cognoscere. 
VaJe. 

IV. 

6cr.  Romae  mense  Februario  a.  u.  c.  711. 

CICERO  CASSIO  SAL. 

Vellem  Idibus  Martiis  me  ad  coenam  invitasses:  1 
reliquiarum  nihil  fuisset.  Nunc  me  reliquiae  vestrae 
exercent,  et  quidem  praeter  ceteros  me:  quamquam 
egregios  consules  habemus,  sed  turpissimos  consu- 
lares,  senatum  fortem,  sed  infimo  quemque  honore 
fortissimum*,  populo  vero  nihil  fortius,  nihil  melius 
Italiaque  universa.  Nihil  autem  foedius  Philippo 
et  Pisone  legatis,  nihil  fiagitiosius;  qui  quum  essent 
missi,  ut  Antonio  ex  senatus  sententia  certas  res 
denuntiarent,  quum  ille  earum  rerum  nulU  paruisset, 
ultro  ab  illo  ad  nos  intolerabilia  postulata  rettule- 
runt:  itaque  ad  nos  concurritur,  factique  iam  in  re 
salutari  populares  sumus.  Sed,  tu  quid  ageres,  2 
quid  acturus,  ubi  denique  esses,  nesciebam:  fama 
nuntiabat  te  esse  in  Syria;  auctor  erat  nemo.  De 
Bruto,  quo  propius  est,  eo  firmiora  videntur  esse, 
quae  nuntiantur.  Dol^ella  valde  vituperabatur  ab 
hominibus  non  insulsis,  quod  tibi  tam  cito  succe- 
deret,  quum  tu  vixdum  xxx.  dies  in  Syria  fuisses; 
itaque  constabat  eum  recipi  in  Syriam  non  opor- 
tere.  Summa  laus  et  tua  et  Bruti  est,  quod  exer- 
citum  praeter  spem  existimamini  comparasse.  Scri- 
berem  plura,  si  rem  causamque  nossem:  nunc,  quae 
scribo,  scribo  ex  opinione  hominum  atque  fama. 
Tuas  litteras  avide  exspecto.     Vale. 

Ep.  4,  2.    te  6886  in  Syria  (N.).     te  isae  in  Syria  M. 
te  isse  in  Syriam  cdd.  aliquot,  6. 

V. 

Scr.  Romae  mense  Februario  a.  u.  c.  711. 
CICERO  CASSIO  SAL. 

Hiemem  credo  adhuc  prohibuisse,  quo  minus 
de  te  certum  haberemus,  quid  ageres  maximeque 
ubi  esses;  loquebantur  omnes  tamen  —  credo,  quod 
volebant  —  in  Syria  te  esse,  habere  copias;  id 
autem  eo  facilius  credebatur,  quia  simile  veri  vide- 
batur.  Brutus  quidem  noster  egregiam  laudem  est 
consecutus;  res  enim  tantas  gessit  tamque  inopi- 
natas,  ut  eae  quum  per  se  gratae  essent,  tum  or- 
natiores  propter  celeritatem.  Quod  si  tu  ea  tenes, 
quae  putamus,  magnis  subsidiis  fulta  res  publica 
est;  a  prima  enim  ora  Graeciae  usque  ad  Aegyptum 
optimorum  civium  imperiis  muniti  erimus  et  co- 
piis:  quamquam,  nisi  me  fallebat,  res  se  sic  habe- 
bat,  ut  totius  belli  omne  discrimen  in  D.  Bruto 
positum  videretur,  qui  si,  ut  sperabamus,  erupisset 
Mutina,  nihil  belli  reliqui  fore  videbatur.  Parvis 
omnino  iam  copiis  obsidebatur,  quod  magno  prae- 
sidio  Bononiam  tenebat  Antonius;  erat  autem  Cla- 
ternae  noster  Hirtius,  ad  Forum  Comelium  Caesar^ 
uterque  cum  firmo  exercitu,  magnasque  Romae  Pansa 
copias  ex  delectu  Italiae  f  comparat.  Hiems  adhuc 
rem  geri  prohibuerat;  Hirtius  nihil  nisi  considerate, . 
ut  mihi  crebris  litteris  significat,  acturus  videbatur; 
praeter  Bononiam,  Regium  Lepidi,  Parmam  totam 
Galliam  tenebamus  studiosissimam  rei  publicae;  tuos 
etiam  clientes  Transpadanos  mirifice  coniunctos  cum 
causa  habebamus;  erat  firmissimus  senatus  exceptis 
consularibus,  ex  quibus  unus  L.  Caesar  firmus  est 


Ep.  5,  2.   belU  reliqui  (M.).    h.  reliquum  Dresd.  3,  B.  — 
t  camparat  (W.).      compararat  (N.)  aut  comparabat  (Ern.). 
comparat  MB.  •—  Parmam  toiain  (W.^    P.,  t.  n\A%q. 

et  rectus;  Ser.  Sulpicii  morte  magnmn  praesidium  3 
amisimus;^  reliqui  partim  inertes,  partim  improbi; 
nonnuUi  invident  eorum  laudi^  quos  in  re  publica 
probari  vident;  populi  vero  Romani  totiusque  Ita- 
liae  mira  consensio  est.  Haec  erant  fere^  quae  tibi 
nota  esse  vellem;  nunc  autem  opto^  ut  ab  istis 
Orientis  partibus  virtutis  tuae  lumen  eluceat.    Vale. 

VI. 

Scr.  Romae  mense  Aprili  (ante  XVI.  Kal.  Maiag)  a.  u.  c.  711 

CICERO  CASSIO  SAL. 

Qui  status  rerum  fuerit  tum,  quum  has  litteras  i 
dedi,  scire  poteris  ex  C.  Titio  Strabone,  viro  bono 
et  optime  de  re  publica  sentiente;  nam  quid  dicam 
„cupidissimo  tui",  qui  domo  et  fortunis  reUctis  ad 
te  potissimum  profectus  sit?  itaque  eum  tibi  ne 
commendo  quidem;  adventus  ipsius  ad  te  satis  eum 
commendabit.  Tu  velim  sic  existimes  tibique  per-  2 
suadeaS;  omne  perfugium  bonorum  in  te  et  Bruto 
esse  positum,  si,  quod  nolim,  adversi  quid  evenerit. 
Res,  quum  haec  scribebam,  erat  in  extremum  ad- 
ducta  discrimen;  Brutus  enim  Mutinae  vix  iam 
sustinebat:  qui  si  conservatus  erit,  vicimus;  sin  — 
quod  di  omen  avertant!  — ,  omnis  omnium  cursus 
est  ad  vos.  Proinde  fac  animum  tantum  habeas 
tantumque  apparatum,  quanto  opus  est  ad  univer- 
sam  rem  publicam  recuperandam.     Vale. 

vn. 

Scr.  Romae  exeiinte  mense  Martio  a.  u.  c.  711. 

CICERO  CASSIO  SAL. 

Quanto  studio  dignitatem  tuam  et  in  senatu  et  i 
ad  populum  defenderim,  ex  fuis  te  malo  quam  ex 
me  cognoscere;   quae  mea  sententia  in  senatu  fa- 
cile  valuisset^  nisi  Pansa  vehementei  o\>«i^\jVs»u^\».  ^'?v. 

sententia  dicta  productus  sum  in  concionem  ab 
tribuno  pl.  M.  Servilio:  dixi  de  te,  quae  potui,  tanta 
contentione,  quantum  forum  est,  tanto  clamore  con- 
sensuque  populi,  ut  nihil  umquam  simile  viderim. 
Id  velim  mihi  ignoscas  quod  invita  socru  tua  fece- 
rim:  mulier  timida  verebatur,  ne  Pansae  animus 
offenderetur.  In  concione  quidem  Pansa  dixit  ma- 
trem  quoque  tuam  et  fratrem  illam  a  me  senten- 
tiam  noluisse  dici;  sed  me  haec  non  movebant,  alia 
valebant:  favebam  et  rei  publicae,  cui  semper  favi, 
2  et  dignitati  ac  gloriae  tuae.  Quod  autem  et  in  se- 
natu  pluribus  verbis  disserui  et  dixi  in  concione, 
in  eo  velim  fidem  meam  liberes;  promisi  enim  et 
prope  confirmavi  te  non  exspectasse  nec  exspecta- 
turum  decreta  nostra,  sed  te  ipsum  tuo  more  rem 
publicam  defensurum.  Et,  quamquam  nihildum  au- 
dieramus,  nec  ubi  esses  nec  quas  copias  haberes, 
tamen  sic  statuebam,  omnes,  quae  in  istis  partibus 
essent  opes  copiaeque,  tuas  esse,  per  teque  Asiam 
provinciam  confidebam  iam  rei  publicae  recipera- 
tam.  Tu  fac  in  augenda  gloria  te  ipse  vincas. 
Vale. 

VIII. 

Scv.  Romae  mense  lunio  (post  VIII.  Id.)  a.  u.  c.  711. 

CICERO  CASSIO  SAL. 

1  Scelus  affinis  tui  Lepidi  summamque  levitatem 
et  inconstantiam  ex  actis,  quae  ad  te  mitti  certo 
scio,  cognosse  te  arbitror:  itaque  nos  confecto  bello, 
ut  arbitrabamur,  renovatum  bellum  gerimus  spem- 
que  omnem  in  D.  Bruto  et  Planco  habemus,  si 
verum  quaeris,  in  te  et  in  M.  Bruto,  non  solum 
ad   praesens    perfugium,   si,    quod   nohm,    adversi 

Ep.  7,  1.    ab  tribuno  (W.).    ad  tr.  M.    a  tr,  vulgo.  — 
valehant  (Xrause).     malebatn  M.  vulgo.     Ep.  8,   1.    in  M. 
£ruto  (Gron.).    in  meo  ^.  M.,  volgo. 

quid  acciderit.  Sed  etiaiii  ad  confirmationem  per- 
petuae  libertatis.  Nos  hic  de  Dolabella  audiebamus,  2 
quae  vellemus,  sed  certos  auctores  non  habebamus.- 
Te  quidem  magnum  bominem  et  praesenti  iudicio 
et  reliqui  temporis  exspectatione  scito  esse:  boc 
tibi  proposito  fac  ut  ad  summa  contendas;  nihil 
est  tantum,  quod  non  populus  Romanus  a  te  per- 
fici  atque  obtineri  posse  iudicet.     Vale^ 

IX. 

Scr.  Romae  mense  lunio  a.  n.  c.  711. 

CICERO  CASSIO  SAL. 

Brevitas  tuarum  litterarum  me  quoque  brevio-  l 
rem  in  scribendo  facit,  et,  vere  ut  dicam,  non  satis 
occurrit,  quid  scribam;  nostras  enim  res  in  actis 
perferri  ad  te  certo  scio,  tuas  autem  ignoramus; 
tamquam  enim  clausa  sit  Asia,  sic  nihil  perfertur 
ad  nos  praeter  rumores  de  oppresso  Dolabella,  satis 
illos  quidem  constantes,  sed  adhuc  sine  auctore. 
Nos,  confectum  bellum  quum  putaremus,  repente  2 
a  Lepido  tuo  in  summam  sollicitudinem  sumus  ad- 
ducti:  itaque  tibi  persuade  maximam  rei  publicae 
spem  in  te  et  in  tuis  copiis  esse.  Pirmos  omnino 
exercitus  habemus,  sed  tamen,  ut  omnia,  ut  spero, 
prospere  procedant,  multum  interest  te  venire;  ex- 
igua  enim  spes  est  rei  publicae  —  nam  nullam 
non  libet  dicere  — ,  sed,  quaecumque  est,  ea  de- 
spondetur  anno  consulatus  tui.     Vale. 

X. 

Scr.  Romae  ineunte  mense  Quinctili  a.  u.  c.  711. 

CICERO  CASSIO  SAL. 

Lepidus,   tuus  affinis,   meus  familiaris,   pr.  K.  i 
Quinctiles  sententiis  omnibus  hostia  a  ^emW  \\5c$ii- 

CioeroniB  epiBt.  I.  «^^ 

catus  est  ceterique,  qui  una  cum  illo  a  re  pubKca 
defecerunt;  quibus  tamen  ad  sanitatem  redeundi 
ante  K.  Sept.  potestas  facta  est.  Portis  sane  sena- 
tuS;  sed  maxime  spe  subsidii  tui.  Bellum  quidem, 
quum  haec  scribebam,  sane  magnum  erat  scelere 
et  levitate  Lepidi.  Nos  de  Dolabella  quotidie,  quae 
volumus,  audimus,  sed  adhuc  sine  capite,  sine  au- 

2  ctore,  rumore  nuntio.  Quod  quum  ita  esset,  tamen 
litteris  tuis,  quas  Nonis  Maiis  ex  castris  datas  ac- 
ceperamus,  ita  persuasum  erat  civitati/ut  illum  iam 
oppressum  omnes  arbitrarentur,  te  autem  in  Ita- 
liam  venire  cum  exercitu,  ut,  si  haec  ex  sententia 
confecta  essent,  consilio  atque  auctoritate  tua,  sin 
quid  forte  titubatum,  ut  fit  in  bello,  exercitu  tuo 
niteremur:  quem  quidem  ego  exercitum  quibuscum- 
que  potuero  rebus  omabo;  cuius  rei  tum  tempus 
erit,  quum,  quid  opis  rei  publicae  laturus  is  exer- 
citus  sit  aut  quid  iam  tulerit,  notum  esse  coeperit; 
nam  adhuc  tantum  conatus  audiuntur,  optimi  illi 
quidem  et  praeclarissimi,  sed  gesta  res  exspectatur, 
quam  quidem  aut  iam  esse  aliquam  aut  appropin- 

3  quare  confido.  Tua  virtute  et  magnitudine  animi 
nihil  est  nobilius;  itaque  optamus,  ut  quam  primum 
te  in  Italia  videamus:  rem  publicam  nos  habere 
arbitrabimur,  si  vos  habebimus.  Praeclare  vicera- 
mus,  nisi  spoliatum,  inermem,  fugientem  Lepidus 
recepisset  Antonium;  itaque  numquam  tanto  odio 
civitati  Antonius  fuit,  quanto  est  Lepidus;  ille  enim 
ex  turbulenta  re  publica,  hic  ex  pace  et  victoria 
bellum  excitavit.  Huic  oppositos  consules  designa- 
tos  habemus,  in  quibus  est  magna  illa  quidem  spes, 
sed   anceps   cura    propter  incertos   exitus   proelio- 

4  rum.     Persuade  tibi  igitur,  in  te  et  in  Bruto  tuo 

esse   omnia,  vos   exspectari,   Brutum   quidem   iam 

iamque.     Quod  si,  ut  spero,  victis  hostibus  nostris 

veneritis,  tamen  auctoritate  vestra  res  publica  ex- 

surget  et  in  aliquo  statu  tolerabiii  coivsiatet^  sunt 

emm  permulta,  quibus  erit  medendum,  etiamsi  res 
publica  satis  esse  videbitur  sceleribus  hostium  libe- 
rata.    Vale. 

XI. 

Scr.  in  castris  Taricheis  Nonis  Martiis  a.  u.  c.  711. 

C.  CASSIUS  PROCOS.  S.  D.  M.  CICERONL 

S.  V.  b.  e.  e.  q.  v.  In  Syriam  me  profectum  i 
esse  scito  ad  L.  Murcum  et  Q.  Crispum  imperato- 
res:  viri  fortes  optimique  cives,  posteaquam  audie- 
runt,  quae  Romae  gerertotur,  exercitus  mihi  tradi- 
derunt  ipsique  mecum  una  fortissimo  animo  rem 
publicam  administrant.  Item  legionem,  quam  Q. 
Caecilius  Bassus  habuit,  ad  me  venisse  scito,  quat- 
tuorque  legiones,  quas  A.  Allienus  ex  Aegypto 
eduxit,  traditas  ab  eo  mihi  esse  scito.  Nunc  te  2 
cohortatione  non  puto  indigere,  ut  nos  absentes 
remque  publicam,  quantum  est  .in  te,  defendas: 
scire  te  volo  firma  praesidia  vobis  senatuique  non 
deesse,  ut  optima  spe  et  maximo  animo  rem  publi- 
cam  defendas.  Keliqua  tecum  aget  L.  Carteius, 
familiaris  meus.  Vale.  D.  Nonis  Martiis  ex  castris 
Taricheis. 

XII. 

Scr.  in  castris  Nonis  Maiis  a.  n.  c.  711. 

C.  CASSIUS  PROCOS.  S.  D.  M.  CICERONI  SUO. 

S.  V.  b.  e.  e.  q.  v.     Legi  tuas  litteras,  in  quibus  i 
mirificum  tuum  erga  me  amorem  recognovi;  vide- 
baris  enim  non  solum  favere  nobis  —  id  quod  et 
nostra  et  rei  publicae  causa  semper  fecisti  — ,  sed 
etiam  gravem  curam  suscepisse  vehementerque  esse 


Ep.  11,  2.    senatuique  non  deesse  (edd.  vett,.»  vulg^iV 
5.  desse  M.    s.  adesse  B. 

^5* 

de  nobis  soUicitus.  Itaque,  quod  te  primum  existi- 
mare  putab.am  nos  oppressa  re  publica  quiescere 
non  posse,  deinde,  quum  suspicarere  nos  moliri, 
quod  te  soUicitum  esse  et  de  salute  nostra  et  de 
rerum  eventu  putabam,  simul  ac  legiones  accepi, 
quas  A.  AUienus  eduxerat  ex  Aegypto,/scripsi  ad 
te  tabellariosque  complures  Romam  misi;  scripsi 
etiam  ad  senatum  litteras,  quas  reddi  vetui  prius- 
quam  tibi  recitatae  essent,  si  forte  mei  obtempe- 
rare  mihi  voluerunt.  Quod  si  litterae  perlatae  non 
sunt,  non  dubito,  quin  Dolabella,  qui  nefarie  Tre- 
bonio  occiso  Asiam  occupavit,  tabellarios  meos  de- 

2  prehenderit  litterasque  interceperit.  Exercitus  om- 
nes,  qui  in  Syria  fuerunt,  teneo.  Habui  poUulum 
morae,  dum  promissa  militibus  persolvo:  nunc  iam 
sum  expeditus.  A  te  peto,  ut  dignitatem  meam 
commendatam  tibi  habeas,  si  me  intelligis  nullum 
neque  periculum  neque  laborem  patriae  denegasse, 
si  contra  importunissimos  latrones  arma  cepi  te 
hortante  et  auctore,  si  non  solum  exercitus  ad  rem 
publicam  libertatemque  defendendam  comparavi,  sed 
etiam  crudelissimis  tyrannis  eripui,  quos  si  occu- 
passet  Dolabella,  non  solum  adventu,  sed  etiam 
opinione  et  exspectatione   exercitus  sui   Antonium 

8  confirmasset.  Quas  ob  res  milites  tuere,  si  eos 
mirifice  de  re  publica  meritos  esse  animadvertis, 
et  effice,  ne  quem  poeniteat  rem  publicam  quam 
spem  praedae  et  rapinarum  sequi  maluisse.  Item 
Murci  et  Crispi  imperatorum  dignitatem,  quantum 
est  in  te,  tuere;  nam  Bassus  misere  noluit  mihi 
legionem  tradere;  quod  nisi  milites  invito  eo  lega- 
tos  ad  me  misissent,  clausam  Apameam  tenuisset, 
quoad  vi  esset  expugnata.  Haec  a  te  peto  non 
solum  rei  publicae,  quae  tibi  semper  fuit  carissima, 
sed  etiam  amicitiae  nostrae  nomine,  quam  confido 

4  apud  te  plurimum  posse.     Crede  mihi  hunc  exer- 
citum^  qnem  habeo^  senataa  a^aia  o^^xoi  cuiusque 

esse  maxiineque  tuum,  de  cuius  voluntate  assidue 
audiendo  mirifice  te  diligit  carumque  habet:  qui 
si  intellexerit  commoda  sua  curae  tibi  esse,  debere 
etiam  se  tibi  omnia  putabit. 

Litteris  scriptis  audivi  Dolabellam  in  Ciliciam  5 
venisse   cum   suis    copiis:    proficiscar    in   Ciliciam. 
Quid  egerim,  celeriter  ut  scias,   dabo  operam;  ac 
velim,  ut  meremur  de  re  publica,  sic  felices  simus. 
Fac  valeas  meque  ames.    Nonis  Maiis  ex  castris. 

xm. 

Data  est  Cypro  a  Crommyoacride  Idibus  luniis  a.  u.  c.  711. 

L.  CASSIUS  Q.  S.  D.  M.  CICERONI. 

S.  V.  b.  e.  e.  v.  Quum  rei  publicae  vel  salute  vel  i 
victoria  gaudemus,  tum  instauratione  tuarum  lau- 
dum,  quod  maximus  consularis  maximum  consulem 
te  ipse  vicisti,  et  laetamur  et  mirari  satis  non  pos-. 
sumus.  Fatale  nescio  quid  tuae  virtuti  datum,  id 
quod  saepe  iam  experti  sumus;  est  enim  tua  toga 
omnium  armis  felicior;  quae  nunc  quoque  nobis 
paene  victam  rem  publicam  ex  manibus  hostium 
eripuit  ac  reddidit.  Nunc  ergo  vivemus  liberi;  nunc 
te,  omnium  maxime  civis  et  mihi  carissime  —  id 
quod  maximis  rei  publicae  tenebris  comperisti  — , 
nunc  te  habebimus  testem  nostri  et  in  te  et  in 
coniunctissimam  tibi  rem  publicam  amoris,  et,  quae 
saepe  poUicitus  es  te  et  taciturum,  dum  serviremus, 
et  dicturum  de  me  tum,  quum  mihi  profutura  es- 
sent,  nunc  illa  non  ego  quidem  dici  tanto  opere 
desiderabo  quam  sentiri  a  te  ipso;  neque  enim  om- 
nium  iudicio  malim  me  a  te  commendari  quam  ipse 
tuo  iudicio  digne  ac  mereor  commendatus  esse,  ut 
haec  novissima  nostra  facta  non  subita  nec  incon- 
venientia,  sed  similia  illis  cogitationibus,  quarum 
tu  testis  es,  fuisse  iudices  meque  ad  optimam  spem 
j)atriae  non  minimum  tibi  ipsi  pxodueeaSiXxm  y^^*^- 
i:p.  13,  Z.  aAS£fIUS  (KxaM&e).  C.  CASSIUSU.,^^^^.^^' 

2  Sunt  tibi,  M.  Tulli,  liberi  propinquique  digni  qui- 
dem  te  et  merito  tibi  carissimi;  esse  etiam  debent 
in  re  publica  proxime  hos  cari,  qui  studiorum  tuo- 
rum  sunt  aemuli,  quorum  esse  cupio  tibi  copiam; 
sed  tamen  non  maxima  me  turba  puto  excludi,  quo 
minus  tibi  vacet  me  excipere  et  ad  omnia,  quae 
velis  et  probes,  producere.  Animum  tibi  nostrum 
fortasse  probavimus;  ingenium  diutina  servitus  certe, 
qualecumque  est,   minus  tamen,  quam  erat,  passa 

3  est  videri.  Nos  ex  ora  maritima  Asiae  provinciae 
et  ex  insulis  quas  potuimus  naves  deduximus;  de- 
lectum  remigum  magna  contumacia  civitatium  ta- 
men  satis  celeriter  habuimus;  secuti  sumus  classem 
Dolabellae,  cui  L.  Figulus  praeerat,  qui  spem  saepe 
transitionis  praebendo  neque  umquam  non  rece- 
dendo  novissime  Corycum  se  contulit  et  clauso 
portu  se  tenere  coepit;  nos  illa  relicta,  quod  et  in 
castra  pervenire  satius  esse  putabamus  et  seque- 
batur  classis  altera,  quam  anno  priore  in  Bithynia 
Tillius  Cimber  compararat,  cui  TuruUius  quaestor 
praeerat,  Cyprum  petivimus;  ibi  quae  cognovimus, 

4  scribere  ad  vos  quam  celerrime  voluimus.  Dola- 
bellam  ut  Tarsenses,  pessimi  socii,  ita  Laodiceni 
multo  amentiores  ultro  arcessierunt;  ex  quibus  utris- 
que  civitatibus  Graecorum  militum  numero  speciem 
exercitus  eflfecit.  Castra  habet  ante  oppidum  Lao- 
diceam  posita  et  partem  muri  demolitus  est  et 
castra  oppido  coniunxit.  Cassius  noster  cum  de- 
cem  legionibus  et  cohortibus  xx.  auxiliariis  et  quat- 
tuor  milium  equitatu  a  milibus  passuum  viginti 
castra  habet  posita  f  ndXra  et  existimat  se  sine 
proelio   posse   vincere;  nam  iam  ternis  tetrachmis 

Ep.  13,  3.    remigum  in  m.  contumacia  t  (W.)?  —  rece- 

dendo  (Gron.).    dec.  M.,  vulgo.    4.   Laodiceni  et  Laodiceno- 

rum  (vulgo).    Laud.  MB.  —  f  ndXza)  (W.).    TLdXtoi  (Man.) 

aut  iv  ndXtip  (W.)  SLutad  IlaJLToo  (W.).  —  tetrachmis  (MW.). 

tetradrachmis  vulgo. 

triticum  apud  Dolabellam  est:  nisi  quid  navibus 
Laodicenorum  supportarit,  cito  fame  pereat  nec^sse 
est;  ne  supportare  possit,  et  Cassii  classis  bene 
magna,  cui  praeest  Sextilius  Rufus,  et  tres,  quas 
nos  adduximus,  ego,  Turullius,  Patiscus,  facile  prae- 
stabunt.  Te  volo  bene  sperare  et  rem  publicam, 
ut  vos  istic  expedistis,  ita  pro  nostra  parte  cele- 
riter  a  nobis  expediri  posse  confidere.  Vale.  D. 
Idib.  lun.  Cypro,  a  Crommyoacride. 

XIV. 

Scr.  Pergae  IV.  Nonas  lunias  a.  u.  c.  711. 

LENTULUS  CICERONI  SUO  S.  P.  D. 

Quum  Brutum  nostrum  convenissem  eumque  tar-  1 
dius  in  Asiam  venturum  animadverterem,  in  Asiam 
redii,  ut  reliquias  mei  laboris  colligerem  et  pecu- 
niam  quam  primum  Romam  mitterem.  Interim 
cognovi  in  Lycia  esse  classem  Dolabellae  amplius- 
que  centum  naves  onerarias,  in  quas  exercitus  eius 
imponi  posset,  idque  Dolabellam  ea  mente  compa- 
rasse,  ut,  si  Syriae  spes  eum  frustrata  esset,  con- 
scenderet  in  naves  et  Italiam  peteret  seque  cum 
Antoniis  et  reliquis  latronibus  coniungeret:  cuius 
rei  tanto  in  timore  fui,  ut  omnibus  rebus  relictis 
cum  paucioribus  et  minoribus  navibus  ad  illas  ire 
conatus  sim.  Quae  res,  si  a  Rhodiis  non  essem  2 
interpellatus,  fortasse  tota  sublata  esset,  tamen 
magna  ex  parte  profligata  est,  quoniam  quidem 
classis  dissipata  est  adventus  nostri  timore,  milites 
ducesque  effugerunt,  onerariae  omnes  ad  unam  a 
nobis  sunt  exceptae.  Certe  —  quod  maxime  timui 
—  videor  esse  consecutus,  ut  non  possit  Dolabella 
in  Italiam  pervenire  nec  suis  sociis  firmatis  durius 

Ep.  13,  4.   a  Crommyoacride  (W.).    acromamyacride  M. 
a  Crommyuacrtde  vulgo. 

3  vobis  efficere  negotium.  Rhodii  nos  et  rem  publi- 
cam  quam  valde  desperaverint,  ex  litteris,  quaa 
publice  misi,  cognosces.  Et  quidem  multo  parcius 
scripsi;  mirari  noli:  mira  est  eorum  amentia.  Nec 
moverunt  me  meae  idlae  privatim  iniuriae  umquam: 
malus  animus  eorum  in  nostram  salutem,  cupiditas 
partium  aliarum,  perseverantia  in  contemptione 
optimi  cuiusque  ferenda  mihi  non  fuit.  Nec  tamen 
omnes  perditos  esse  puto;  sed  iidem  illi,  qui  tum 
fugientem  patrem  meum,  qui  L.  Lentulum,  qui  Pom- 
peium,  qui  ceteros  viros  clarissimos  non  receperunt, 
iidem  tamquam  aliquo  fato  et  nunc  aut  magistra- 
tum  gerunt  aut  eos,  qui  sunt  in  magistratu,  in  sua 
habent  potestate:  itaque  eadem  superbia  in  pravi- 
tate  utuntur;  quorum  improbitatem  aliquando  re- 
tundi  et  non  pati  impunitate  augeri  non  solum 
utile  est  rei  publicae  nostrae,  sed  etiam  necessa- 

4  rium.  De  nostra  dignitate  velim  tibi  ut  semper 
curae  sit  et,  quocumque  tempore  occasionem  ha- 
bueris,  et  in  senatu  et  ceteris  rebus  laudi  nostrae 
suffragere.  Quoniam  consulibus  decreta  est  Asia 
et  permissum  est  iis,  ut,  dum  ipsi  venirent,  darent 
negotium,  qui  Asiam  obtineant,  rogo  te,  petas  ab 
iis,  ut  hanc  dignitatem  potissimum  nobis  tribuant 
et  mihi  dent  negotium,  ut  Asiam  obtineam,  dum 
ipsorum  alteruter  venit;  nam,  quod  huc  properent 
in  magistratu  venire  aut  exercitum  mittere,  causam 
non  habent;  Dolabella  enim  in  Syria  est,  et,  ut  tu 
divina  tua  mente  prospexisti  et  praedicasti,  dum 
isti  veniunt,  Cassius  eum  opprimet;  exclusus  enim 
ab  Antiochea  Dolabella  et  in  oppugnando  male 
acceptus,  nulla  alia  confisus  urbe,  Laodiceam,  quae 
est  in  Syria  a  mare,  se  contulit:  ibi  spero  celeriter 

Ep.  14,  3.     Nec  moverunt  me  meae   (W.).      nec    me 
meae  M.  (ascripto  in  margine  alia  manu  moverunt  post  in- 
mriae).    Nec  meae  V.,  B.  —  in  nostram  salutem  (edd.  vett.). 
m  nostra  salute  MB,     4.  vemaX^  nam  (^.'^'^ 

eum  poenas  daturum;  nam  neque,  quo  refugiat, 
habet  neque  diutius  ibi  poterit  tantum  exercitum 
Cassii  sustinere:  spero  etiam  confectum  esse  iam 
et  oppressum  Dolabellam.  Quare  non  puto  Pan-  5 
sam  et  Hirtium  in  consulatu  properaturos  in  pro- 
vincias  exire^  sed  Romae  acturos  consulatum:  itaque, 
si  ab  iis  petieris,  ut  interea  nobis  procurationem 
Asiae  dent,  spero  te  posse  impetrare.  Praeterea 
mihi  promiserunt  Pansa  et  Hirtius  coram  et  ab- 
senti  mihi  scripserunt  Verrioque  nostro  Pansa  af- 
firmavit  se  daturum  operam,  ne  in  suo  consulatu 
mihi  succedatur.  Ego  porro  non  medius  fidius  cu- 
piditate  provinciae  produci  longius  spatium  mihi 
V0I05  nam  mihi  fuit  ista  provincia  plena  laboris, 
periculi,  detrimenti,  quae  ego  ne  frustra  subierim 
neve,  priusquam  reliquias  meae  dihgentiae  conse- 
quar,  decedere  cogar,  valde  laboro;  nam,  si  potuis- 
sem,  quam  exegeram  pecuniam,  universam  mittere, 
postularem,  ut  mihi  succederetur:  nunc,  quod  Cassio 
dedi,  quod  Trebonii  morte  amisimus,  quod  etiam 
crudeHtate  Dolabellae  aut  perfidia  eorum,  qui  fidem 
mihi  reique  publicae  non  praestiterunt,  id  consequi 
et  reficere  volo,  quod  aliter  non  potest  fieri,  nisi 
spatium  habuero:  id  ut  per  te  consequar,  velim, 
ut  solet,  tibi  curae  sit.  Ego  me  de  re  publica  'puto  6 
esse  meritum,  ut  non  provinciae  istius  beneficium 
exspectare  debeam,  sed  tantum,  quantum  Cassius 
et  Bruti,  non  solum  illius  facti  periculique  socie- 
tate,  sed  etiam  huius  temporis  studio  et  virtute; 
primus  enim  ego  leges  Antonias  fregi,  primus  equi- 
tatum  Dolabellae  ad  rem  publicam  traduxi  Cassio- 
que  tradidi,  primus  delectus  habui  pro  salute  om- 
nium  contra  coniurationem  sceleratissimam,  solus 
Cassio  et  rei  publicae  Syriam  exercitusque,  qui  ibi 

Ep.  14,  4.    oppr,  BolaheUam   (M.,  vulgoV      oppr.  y3,\ 
Jj.,  B.    5.   nisi  spatium  (M.,  vulgo).    nisi  si  sp,  <^x\i.^  "^^. 

erant,  coniunxi,  nam,  nisi  ego  tantam  peeuniam 
tantaque  praesidia  et  tam  celeriter  Cassio  dedissem; 
ne  ausus  quidem  esset  ire  in  Syriam,  et  nunc  non 
minora  pericula  rei  publicae  a  Dolabella  instarent 

7  quam  ab  Antonio.  Atque  baec  omnia  is  feci,  qui 
sodalis  et  familiarissimus  Dolabellae  eram,  con- 
iunctissimus  sanguine  Antoniis,  provinciam  quoque 
illorum  beneficio  babebam,  sed  naxQiSa  ifi^v  f*aA- 
kov  g)ilc5v  omnibus  meis  bellum  primus  indixi. 
Haec  etsi  adhuc  non  magno  opere  mihi  tulisse 
fructum  animadverto,  tamen  non  despero  nec  de- 
fetigabor  permanere  non  solum  in  studio  libertatis, 
sed  etiam  in  labore  et  periculis.  Ac  tamen,  si 
etiam  aliqua  gloria  iusta  et  merita  provocabimur 
senatus  et  optimi  cuiusque  officiis,  maiore  cum 
auctoritate  apud  ceteros  erimus  et  eo  plus  prodesse 

8  rei  publicae  poterimus.  Pilium  tuum,  ad  Brutum 
quum  veni,  videre  non  potui  ideo,  quod  iam  in 
hibema  cum  equitibus  erat  profectus,  sed  medius 
fidius  ea  esse  eum  opinione  et  tua  et  ipsius  et  in 
primis  mea  causa  gaudeo;  fratris  enim  loco  mihi 
est,  qui  ex  te  natus  teque  dignus  est.  Vale.  D. 
nn.  Non.  lun.  Perga. 

XV. 

Scr.  Pergae  IIII.  Nonas  lunias  a.  u.  c.  711. 

P.  LENTULUS  P.  F.  PRO  Q.  PRO  PR.  S.  D.  COSS.  PR. 
TR.  PL.  SENATUI  POPULO  PLEBIQUE  ROMANAE. 

1  S.  V.  1.  q.  V.  V.  b.  e.  e.  v.  Scelere  Dolabellae  op- 
pressa  Asia  in  proximam  provinciam  Macedoniam 
praesidiaque  rei  publicae,  quae  M.  Brutus,  v.  c, 
tenebat,  me  contuli  et  id  egi,  ut,  per  quos  celer- 

Ep.  14,  7.   Ac  tamen  (W.).    (idtamen  M.  '  attamenYnlgo. 
8.    Perga  (Or.).    Fergae  M.,  vulgo.    Ep.  15.    FBO  Q.  FBO 
I^H,  (Ind.  M.).     FBOQ.  FBOFB.  M.,  vulgo.     1.    l  q.  v. 
(L.).    l  V,  M.,  vulgo.    6.  e.  e.  (W.y   b.  e.^^. 

rime  possent,  Asia  provincia  vectigaliaque  in  vestram 
potestatem  redigerentur:  quod  quum  pertimuisset 
Dolabella  vastatagtee  provincia,  correptis  vectigali- 
bus,  praecipue  civibus  Bomanis  omnibus  crudelis- 
sime  denudatis  ac  divenditis  celerius  Asia  exces- 
sisset^  quam  eo  praesidium  addue!  potuisset,  diutius 
morari  aui  exspectare  praesidium  non  necesse  ha- 
bui  et  quam  primum  ad  meum  officium  reverten- 
dum  mihi  esse  existimavi,  ut  et  reliqua  vectigalia 
exigerem  et  quam  deposui  pecuniam  coUigerem, 
quid^ue  ex  ea  correptum  esset  aut  quorum  id  culpa 
accidisset,  cognoscerem  quam  primum  et  vos  de 
omni  re  facerem  certiores.  Interim  quum  per  in-  2 
sulas  in  Asiam  naviganti  mihi  nuntiatum  esset  clas- 
sem  Dolabellae  in  Lycia  esse  Bhodiosque  naves 
complures  instructas  et  paratas  in  aqua  habere, 
cum  iis  navibuS;  quas  aut  mecum  adduxeram  aut 
comparaverat  Patiscus  proq.,  homo  mihi  quum  fa- 
miliaritate^  tum  etiam  sensibus  in  re  publica  con- 
iunctissimus,  Bhodum  deverti  confisus  auctoritate 
vestra  senatusque  consulto,  quo  hostem  Dolabellam 
iudicaratiS;  foedere  quoque,  quod  cum  iis  M.  Mar- 
cello  Ser.  Sulpicio  coss,  renovatum  erat,  quo  iura- 
verant  Bhodii  eosdem  hostes  se  habituros,  quos 
senatus  populusque  B:  quae  res  nos  vehementer 
fefellit;  tantum  enim  afuit,  ut  illorum  praesidio 
nostram  firmaremus  classem,  ut  etiam  a  Bhodiis 
urbe,  portu,  statione,  quae  extra  urbem  est,  com- 
meatu,  aqua  denique  prohiberentur  nostri  milites, 
nos  vix  ipsi  singulis  cum  navigiolis  reciperemur. 
Quam  indignitatem  deminutionemque  non  solum 
iuris  nostri,  sed  etiam  maiestatis  imperiique  populi 
Bomani  idcirco  tulimus,  quod  interceptis  Utteris 
cognoramus  Dolabellam,  si  desperasset  de  Syria 
Aegyptoque,  quod  necesse  erat  fieri,  in  naves  cum 

Ep.  ib,  2.    deverti  (W.).    rev.  M.,  vw\go. 

omnibus  suis  latronibus  atque  omni  peCunia  con- 
scendere  esse  paratum  Italiamque  petere;  idcirco 
etiam  naves  onerarias,  quarum  minor  nulla  erat 
duum   milium   amphorum,   contractas   in   Lycia   a 

3  classe  eius  obsideri.  Huius  rei  timore,  p.  c,  per- 
citus  iniurias  perpeti  et  cum  contumelia  etiam 
nostra  omnia  prius  experiri  malui:  itaque  ad  illo- 
rum  voluntatem  introductus  in  urbem  et  in  senatum 
eorum  quam  diligentissime  potui  causam  rei  publi- 
cae  egi  periculumque  omne,  quod  instaret,  si  ille 
latro  cum  suis  omnibus  naves  conscendisset,  expo- 
sui;  Rhodios  autem  tanta  in  pravitate  animadverti, 
ut  omnes  firmiores  putarent  quam  bonos,  ut  hanc 
concordiam  et  conspirationem  omnium  ordinum  ad 
defendendam  libertatem  propense  non  crederent  esse 
factam,  ut  patientiam  senatus  et  optimi  cuiusque 
manere  etiam  nunc  confiderent  nec  potuisse  audere 
quemquam  Dolabellam  hostem  iudicare,  ut  denique 
omnia,  quae  improbi  fingebant,  magis  vera  existi- 
marent,   quam   quae  vere   facta  erant   et  a  nobis 

4  docebantur.  Qua  mente  etiam  ante  nostrum  ad- 
ventum  post  Trebonii  indignissimam  caedem  cetera- 
que  tot  tamque  nefaria  facinora  binae  profectae 
erant  ad  Dolabellam  legationes  eorum,  et  quidem 
novo  exemplo,  contra  leges  ipsorum,  prohibentibus 
iis,  qui  tum  magistratus  gerebani  f  Haec  sive 
timore,  ut  dictitant,  de  agris,  quos  in  continenti 
habent,  sive  furore,  sive  potentia  paucorum,  qui  et 
antea  pari  contumelia  viros  clarissimos  aflfecerant  et 
nunc  maximos  magistratus  gerentes,  nuUo  exemplo 
neque  nostra  ex  parte  *  neque  nostro  praesentium 

Ep.  16,  3.  p.  c.  (M.).    patres  conscripti  vulgo.    4.  fHaec 

....  potentia    (sic  Egnat.;  patientia  M.)  . .  .  parte  *  neque 

(W.).     Hic  sive  t.  (Or.)?  —  affecerant  [et  n.  m.  m.  geren- 

tes],  n.  (W.)?  —  parte  lacessiti  (vel  provocati)  neque  (W.)? 

//aec  sive  ....  sive  impotentia  . . .  gerentes  nullo  . . .  parte 

neqice  B. 

neque  imminenti  Italiae  urbique  nostrae  periculo, 
si  ille  parricida  cum  suis  latronibus  navibus  ex  Asia 
Syriaque  expulsus  Italiam  petisset,  mederi,  quum 
facile  possent,  voluerunt.  Nonnullis  etiam  ipsi  ma-  5 
gistratus  veniebant  in  suspicionem  detinuisse  nos 
et  demorati  esse,  dum  classis  Dolabellae  certior 
fieret  de  adventu  nostro;  quam  suspicionem  con- 
secutae  res  aliquot  auxerunt,  maxime  quod  subito 
ex  Lycia  Sex.  Marius  et  C.  Titius,  legati  Dolabellae, 
a  classe  discesserunt  navique  longa  profugerunt 
onerariis  relictis,  in  quibus  colligendis  non  mini- 
mum  temporis  laborisque  consumpserant.  Itaque, 
quum  ab  Rhodo  cum  iis,  quas  habueramus,  navi- 
bus  in  Lyciam  venissemus,  naves  onerarias  recepi- 
mus  dominisque  restituimus,  iidemque,  quod  maxime 
verebamur,  ne  posset  Dolabella  cum  suis  latronibus 
in  Italiam  venire,  timere  desiimus:  classem  fugien- 
tem  persecuti  sumus  usque  Sidam,  quae  extrema 
regio  est  provinciae  meae.  Ibi  cognovi  partem  6 
navium  Dolabellae  diffugisse,  reliquas  Syriam  Cy- 
prumque  petisse:  quibus  disiectis,  quum  scirem  C. 
Cassii,  singularis  ciyis  et  ducis,  classem  maximam 
fore  praesto  in  Syria,  ad  meum  officium  reverti, 
daboque  operam,  ut  meum  studium,  diligentiam  vo- 
bis,  p.  c,  reique  publicae  praestem,  pecuniamque 
quam  maximam  potero  et  quam  celerrime  cogam 
omnibusque  rationibus  ad  vos  mittam,  Si  percur- 
rero  provinciam  et  cognovero,  qui  nobis  et  rei 
publicae  fidem  praestiterint  in  conservanda  pecunia 
a  me  deposita,  quique  scelere  ultro  deferentes  pe- 
cuniam  publicam  hoc  munere  societatem  facinorum 
cum  Dolabella  inierint,  faciam  vos  certiores.  De 
quibus,  si  vobis  videbitur,  si,  ut  meriti  sunt,  gra- 
viter  constitueritis  nosque  vestra  auctoritate  firma- 

Ep.   15,  6.   stitdium  diligentiamque  (W.)?  —  j).  c.  (M.). 
patres  conscripti  vulgo.  —  scelerate   ultro  (li.'^*^ 

veritis,  facilius  et  reliqua  exigere  vectigalia  et 
exacta  servare  poterimus.  Interea  quo  commodius 
vectigalia  tueri  provinciamque  ab  iniuria  defendere 
possim,  praesidium  voluntarium  necessariumque  com- 
paravi. 
7  His  litteris  scriptis  milites  circiter  xxx,  quos  Do- 
labella  ex  Asia  conscripserat,  ex  Syria  fugientes  in 
Pamphyliam  venerunt:  hi  nuntiaverunt  Dolabellam 
Antiocheam,  quae  in  Syria  est,  venisse;  non  re- 
ceptum  conatum  esse  aliquoties  vi  introire;  repul- 
sum  semper  esse  cum  magno  suo  detrimento  f  ita- 
que  c.  circiter  amissis,  aegris  relictis  noctu  An- 
tiochea  profugisse  Laodiceam  versus;  ea  nocte  omnes 
fere  Asiaticos  milites  ab  eo  discessisse;  ex  iis  ad 
octingentos  Antiocheam  redisse  et  se  iis  tradidisse, 
qui  a  Cassio  relicti  urbi  illi  praeerant,  ceteros  per 
Amanum  in  Ciliciam  descendisse,  quo  ex  numero 
se  quoque  esse  dicebant;  Cassium  autem  cum  suis 
omnibus  copiis  nuntiatum  esse  quatridui  iter  a  Lao- 
dicea  afuisse  tum,  quum  Dolabella  eo  tenderet; 
quamobrem  opinione  celerius  confido  sceleratissi- 
mum  latronem  poenas  daturum.  iin.  Non.  lun. 
Perga. 

XVI. 

Scr.  Athenis  VIII.  Kal.  lun.  a.  u.  c.  710. 

TREBONIUS  CICERONI  SAL. 

1  S.  V.  b.  e.  Athenas  veni  a.  d.  xi.  Kal.  lun.  atque 
ibi,  quod  maxime  optabam,  vidi  filium  tuum,  dedi- 
tum  optimis  studiis  summaque  modestiae  fama:  qua 
ex  re  quantam  voluptatem  ceperim,  scire  .potes  etiam 
me  tacente;  non  enim  nescis,  quanti  te  faciam  et 

Ep.  15,  7.  ii  nuntiaveruwt  (W.)?  —  detrmendo  f  itaque 
c.  circiter  (MW.).  B.  sine  f.  d,:  ita  DC  circ.  (W.)?  (d.; 
itaque  DC  c,  margo  Crat.).  —  iter  a  Labdicea  (Crat.).    iter 

Z.  M.,  vulgo,  —  Ferga  (Or.).    Pergoe  ^.,  -rol^o.  E^.  16,  l. 

^.  e.  (W.).    b.  MB. 

quam  pro  nostro  veterrimo  Yerissimoque  amore  om- 
nibus  tuis  etiam  minimis  commodis,  non  modo  tanto 
bono  gaudeam.  Noli  putare^  mi  Cicero^  me  hoc 
auiibus  tuis  dare:  nihil  adolescente  tuo  atque  adeo 
^ostro  -^  nihil  enim  mihi  a  te  potest  esse  seiunctum 
—  aut  amabilius  omnibus  iis,  qui  Athenis  sunt, 
est  aut  studiosius  earum  artium^  quas  tu  maxime 
amaS;  hoc  est  optimarum.  Itaque  tibi^  quod  vere 
facere  possum,  libenter  quoque  gratulor  nec  minus 
etiam  nobis^  quod  eum,  quem  necesse  erat  diligere, 
qualiscumque  esset,  talem  habemus,  ut  libenter  quo- 
que  diligamus.  Qui  quum  mihi  in  sermone  inie-  2 
dsset  se  velle  Asiam  visere,  non  modo  invitatus, 
sed  etiam  rogatus  est  a  me,  ut  id  potissimum  nobis 
obtinentibus  provinciam  faceret;  cui  nos  et  caritate 
et  amore  tuum  officium  praestaturos  non  debes  du- 
bitare.  Hlud  quoque  erit  nobis  curae,  ut  Cratippus 
nna  cum  eo  sit,  ne  putes  in  Asia  feriatum  illum 
ab  iis  studiis,  in  quae  tua  cohortatione  incitatur, 
faturum;  nam  illum  paratum,  ut  video,  et  ingres- 
sum  pleno  gradu  cohortari  non  intermittemus,  quo 
in  dies  longius  discendo  exercendoque  se  procedat. 
Vos  quid  ageretis  in  re  publica,  quum  has  litteras  3 
dabam,  non  sciebam:  audiebam  quaedam  turbulenta, 
quae  scilicet  cupio  esse  falsa,  ut  aliquando  otiosa 
libertate  fruamur;  quod  vel  minime  mihi  adhuc 
contigit.  Ego  tamen  nactus  in  navigatione  nostra 
pusillum  laxamenti  concinnavi  tibi  munusculum  ex 
instituto  meo,  et  dictum  cum  magno  nostro  honore 
a  te  dictum  conclusi  et  tibi  infra  subscripsi:  in  qui- 
bus  versiculis  si  tibi  quibusdam  verbis  Bvd^vQQtj- 
l$ov^6tBQOs  videbor,  turpitudo  personae  eius,  in  quam 
liberius  invehimur,  nos  vindicabit;  ignosces  etianr 
iracundiae  nostrae,  quae  iusta  est  in  eiusmodi  et 
homines  et  cives;  deinde  qui  magis  hoc  Lucilio 
licuerit  assumere  libertatis  quam  nobis?  quum, 
etiamsi  odio  pari  fuerit  in  eos,  quoa  laesit^  twsi^TJL 

certe  non  magis  dignos  habuerit,  in  quos  tanta 
4  libertate  verborum  incurreret.  Tu,  sicut  mihi  pol- 
licitus  es,  adiunges  me  quam  primum  ad  tuos  ser- 
mones;  namque  illud  non  dubito,  quin,  si  quid  de 
interitu  Caesaris  scribas,  non  patiaris  me  minimam 
partem  et  rei  et  amoris  tui  ferre.  Vale  et  matrem 
meosque  tibi  commendatos  habe.  D.  vm.  K.  lun. 
Athenis. 

XVIi. 

Scr.  Romae  (post  Quinct.)  a.  u.  c.  708. 

CICERO   S.   D.   CORNIFICIO   COLLEGAE. 

1  Grata  mihi  vehementer  est  memoria  nostri  tua, 
quam  significasti  litteris;  quam  ut  conserves,  non 
quo  de  tua  constantia  dubitem,  sed  quia  mos  est 
ita  rogandi,  rogo.  Ex  Syria  nobis  tumultuosiora 
quaedam  nuntiata  sunt,  quae,  quia  tibi  sunt  pro- 
piora  quam  nobis,  tua  me  causa  magis  movent 
quam  mea.  Romae  summum  otium  est,  sed  ita, 
ut  malis   salubre    aliquod  et   honestum   negotium: 

2  quod  spero  fore;  video  id  curae  esse  Caesari.  Me 
scito,  dum  tu  absis,  quasi  occasionem  quandam  et 
licentiam  nactum  scribere  audacius,  et  cetera  qui- 
dem  fortasse,  quae  etiam  tu  concederes,  sed  pro^ 
xime  scripsi  de  optimo  genere  dicendi,  in  quo  saepe 
suspicatus  sum  te  a  iudicio  nostro,  sic  scilicet,  ut 
doctum  hominem  ab*  non  indocto,  pauUum  dissi- 
dere:  huic  tu  libro  maxime  velim  ex  animo,  si  mi- 
nus,  gratiae  causa  suflfragere.  Dicam  tuis,  ut  eum, 
si  velint,  describant  ad  teque  mittant;  puto  enim, 
etiamsi  rem  minus  probabis,  tamen  in  ista  solitu- 
dine,  quidquid  a  me  profectum  sit,  iucundum  tibi 

3  fore.  Quod  mihi  existimationem  tuam  dignitatem- 
que  commendas,  facis  tu  quidem  omnium  more,  sed 

Ep.  17,  2,    profectum  est  (W.^? 

yelim  sic  existimes^  me  quum  amori^  quem  inter 
nos  mutuum  esse  intelligO;  plurimum  tribuam^  tum 
de  summo  ingenio  et  de  studiis  tuis  optimis  et  de 
spe  amplissimae  dignitatis  ita  iudicare,  ut  neminem 
tibi  anteponam,  comparem  paucos. 

xvin. 

Scr.  Romae  sub  finem  a.  u.  c.  708. 

CICERO  S.  D.  CORNIFICIO  COLLEGAE. 

Quod  extremum  fuit  in  ea  epistola^  quam  a  te  i 
proxime  accepi,  ad  id  primum  respondebo;  animum 
adyerti  enim  hoc  vos  magnos  oratores  facere  non- 
numquam:  epistolas  requiris  meas;  ego  autem  nuni- 
quam^  quum  mihi  denuntiatum  esset  a  tuis  ire 
aliquem^  non  dedi.  Quod  mihi  videor  ex  tuis  lit- 
teris  intelligere^  te  nihil  commissurum  esse  temere 
nec  antC;  quam  scisses^  quo  iste  nescio  qui  Caeci- 
lius  Bassus  erumperet,  quidquam  certi  constitutu- 
rum^  id  ego  et  speraram  prudentia  tua  fretus  et 
ut  confiderem  fecerunt  tuae  gratissimae  mihi  litte- 
rae^  idque  ut  facias  quam  saepissime,  ut  et  quid 
tu  agas  et  quid  agatur  scire  possim  et  etiam  quid 
acturus  sis,  valde  te  rogo.  Etsi  periniquo  patiebar 
animo  te  a  me  digredi,  tamen  eo  tempore  me  con- 
solabar,  quod  et  in  summum  otium  te  ire  arbitra- 
bar  et  ab  impendentibus  magnis  negotiis  discedere: 
utrumque  cohtra  accidit;  istic  enim  bellum  est  ex-  2 
ortum,  hic  pax  consecutd;  sed  tamen  eiusmodi  pax, 
in  qua,  si  adesses,  multa  te  non  delectarent,  ea  ta- 
men,  quae  ne  ipsum  Caesarem  quidem  delectant; 
bellorum  enim  civilium  ii  semper  exitus  sunt,  ut 
non  ea  solum  fiant,  quae  velit  victor,  sed  etiam, 


Ep.  17,  8.  intelligo  (Dr.  3.).  intelligam  M.,  vulgo.  — 
tribuam  (M.,  vulgo).  trihuere  L.,  B.  Ep.  18,  1.  denuntior 
tum  est  (W.)?  —  intelUgere,  te  (W.).    i.  t^  vul^o. 

ut  iis  mos  gerendus  sit,  quibus  adiutoribus  sit  parta 
victoria.  Equidem  sic  iam  obdurui,  ut  ludis  Cae- 
saris  nostri  animo  aequissimo  viderem  T.  Plancum, 
audirem  Laberii  et  Publilii  poemata.  Nihil  mihi 
tam  deesse  scito  quam  quicum  haec  familiariter 
docteque  rideam:  is  tu  eris,  si  quam  primum  ve- 
neris;  quod  ut  facias,  non  mea  solum,  sed  etiam 
tua  iziteresse  arbitror. 

XIX. 

Scr.  Bomae  sub  finem  a.  n.  c.  708. 

CICERO  CORNIFICIO  SAL. 

1  Libentissime  legi  tuas  litteras,  in  quibus  iucun- 
dissimum  mihi  fuit,  quod  cognovi  meas  tibi  red- 
ditas  esse;  non  enim  dubitabam,  quin  eas  libenter 
lecturus  esses,  verebar,  ut  redderentur.  Bellum, 
quod  est  in  Syria,  Syriamque  provinciam  tibi  tri- 
butam  esse  a  Caesare  ex  tuis  litteris  cognovi:  eam 
quidem  rem  tibi  volo  bene  et  feliciter  evenire; 
quod  ita   fore   confido  fretus  et  industria   et  pru- 

2  dentia  tua.  Sed,  de  Parthici  belli  suspicione  quod 
scribis,  sane  me  commovit:  guid  copiarum  habe- 
res,  quum  ipse  coniectura  consequi  poteram,  tum 
ex  tuis  litteris  cognovi:  itaque  opto,  ne  se  illa 
gens  moveat  hoc  tempore,  dum  ad  te  legiones  eae 
perducantur,  quas  audio  duci;  quod  si  pares  co- 
pias  ad  confligendum  non  habebis,  non  te  fugiet 
uti  consilio  M.  Bibuli,  qui  se  oppido  munitissimo 
et   copiosissimo   tamdiu    tenuit,    quamdiu   in   pro- 

3  vincia  Parthi  fuerunt.  Sed  haec  melius  ex  re  et 
ex  tempore  constitues:  mihi  quidem  usque  curae 
erit^  quid  agas,  dum,  quid  egeris,  sciero.     Litteras 

Ep.  18,  2.   Publiln  (B.  praef.  ad  Attic.  p.  VIII).    Publti 
M.,  viilgo.     Ep.  19,  1.    eam  quidem  rem  (Ern.).     eadem  r. 
M.    eam  rem  L.,  B.    3.   hoAC  tu  mdius  (W.)? 

ad  te  numquam  habui  cui  darem,  quin  dederim:  a 
te,  ut  idem  facias,  peto,  in  primisque  ut  ita  ad  tuos 
scribaSy  ut  me  tuum  sciant  essa 

XX. 

Scr.  Romae  anno  incerto. 

CICERO  CORNIFICIO  SAL. 

Gratae  mihi  tuae  litterae,  nisi  quod  Sinuessa- 
num  deversoriolum  contempsisti,'  quam  quidem  con- 
tumeliam  villa  pusilla  iniquo  animo  feret,  nisi  in 
Cumano  et  Pompeiano  reddideris  ndvta  neql  ndv' 
rov.  Sic  igitur  facies  meque  amabis  et  scripto 
aliquo  lacesses;  ego  enim  respondere  facilius  pos- 
sum  quam  provocare.  Quod  si,  ut  es,  cessabis, 
lacessam,  nec  tua  ignavia  etiam  mihi  inertiam  af- 
feret.  Plura  otiosus;  haec,  quum  essem  in  senatu, 
exaravi. 

XXI. 

Scr.  mense  incerto  a.  u.  c.  710. 

CICERO  CORNIFICIO  SAL. 

C.  Anicius,  familiaris  meus,  vir  omnibus  rebus 
omatus,  negotiorum  suorum  causa  legatus  est  in 
Africam  legatione  libera:  eum  velim  rebus  omnibus 
adiuves  operamque  des,  ut  quam  commodissime  sua 
negotia  conficiat,  in  primisque,  quod  ei  carissimum 
est,  dignitatem  eius  tibi  commendo,  idque  a  te  peto, 
quod  ipse  in  provincia  facere  sum  solitus  non  ro- 
gatus,  ut  omnibus  senatoribus  lictores  darem;  quod 
idem  acceperam  et  id  cognoveram  a  sunmiis  viris 
factitatum.    Hoc  igitur,  mi  Cornifici,  facies  ceteris- 


Ep.  20.  CORNIFICIO  SAL.  (W.).  COBNIFICIO 
M.,  vulgo.  ut  es  cessator,  cessdbis  (Miiller.)??  Ep.  21.  Ex 
altero  M.  exemplo  W.  addidit  SAL. 

que  rebus  omnibus  eius  dignitati  reique,  si  me  amas, 
consules:  erit  id  mihi  gratissimum.  Da  operam, 
ut  valeas. 

xxn. 

Scr.  Romae  exeunte  mense  Decembri  a.  u.  c.  710. 

CICERO  CORNIFICIO  SAL. 

1  Nos  hic  cum  homine  gladiatore  omnium  nequis- 
simo,  coUega  nostro,  Antonio,  bellum  gerimus,  sed 
non  pari  condicione,  contra  arma  verbis.  At  etiam 
de  te  concionatur,  nec  impune;  nam  sentiet,  quos 
lacessierit.  Ego  autem  acta  ad  te  omnia  arbitror 
perscribi  ab  aliis;   a  me  futura  debes  cognoscere, 

2  quorum  quidem  non  est  difficilis  coniectura:  op- 
pressa  omnia  sunt,  nec  habent  ducem  boni,  nostn- 
que  tyrannoctoni  longe  gentium  absunt.  Pansa  et 
sentit  bene  et  loquitur  fortiter;  Hirtius  noster  tar- 
dius  convalescit.  Quid  futurum  sit,  plane  nescio; 
spes  tamen  una  est  aliquando  populum  Romanum 
maiorum  similem  fore.  Ego  certe  rei  publicae  non 
deero  et,  quidquid  acciderit,  a  quo  mea  culpa  absit, 
animo   forti   feram;   illud   profecto,   quoad  potero: 

3  tuam  famam  et  dignitatem  tuebor.  A.  d.  xiiL  K. 
lan.  senatus  frequens  mihi  est  assensus  quum  de 
ceteris  rebus  magnis  et  necessariis,  tum  de  provin- 
ciis  ab  iis,  qui  obtinerent,  retinendis  neque  cuiquam 
tradendis,  nisi  qui  ex  senatus  consulto  successisset: 
hoc  ego  quum  rei  publicae  causa  censui,  tum  me- 
hercule  in  primis  retinendae  dignitatis  tuae;  quam- 
obrem  te  amoris  nostri  causa  rogo,  rei  publicae 
causa  hortor,  ut  ne  cui  quidquam  iuris  in  tua  pro- 
vincia  esse  patiare  atque  ut  omnia  referas  ad  digni- 

4  tatem,   qua  nihil   esse   potest  praestantius.     Vere 


Ep.  22,  3.    sencstt^s  frequenB  (vnlgo).     s.  aut  fr.  M.    $. 
haud  infr.  B. 

tecum  agam^  ut  necessitudo  nostra  postulat:  in  Sem- 
pronio,  si  meis  litteris  obtemperasses,  maximam  ab 
omnibus  laudem  adeptus  esses;  sed  illud  et  prae- 
teriit  et  levius  est,  haec  magna  res  est:  fac,  ut  pro- 
vinciam  retineas  in  potestate  rei  publicae.  Plura 
scripsissem,  nisi  tui  festinarent:  itaque  Chaerippo 
nostro  me  velim  excuses. 

XXIIL 

Scr.  RomaB  medio  mense  Octobri  a.  u.  c.  710. 

CICJEEO  COBNIFICIO  SAL. 

Omnem  condicionem  imperii  tui  statumque  pro-  l 
vinciae  mihi  demonstravit  Tratorius.  0  multa  in- 
tolerabilia  locis  omnibus!  sed,  quo  tua  maior  digni- 
tas,  eo,  quae  tibi  acciderunt,  minus  ferenda;  neque 
enim,  quae  tu  propter  magnitudinem  et  animi  et 
ingenii  moderate  fers,  ea  non  ulciscenda  sunt,  etiamsi 
non  sunt  dolenda.  Sed  haec  posterius.  Rerum  ur-  2 
banarum  acta  tibi  mitti  certo  scio;  quod  ni  ita 
putarem,  ipse  perscriberem,  in  primisque  Caesaris 
Octaviani  conatum;  de  quo  multitudini  fictum  ab 
Antonio  crimen  videtur,  ut  in  pecuniam  adolescentis 
impetum  faceret,  prudentes  autem  et  boni  viri  et 
credunt  factum  et  probant.  Quid  quaeris?  magna 
spes  est  in  eo:  nihil  est,  quod  non  existimetur  lau- 
dis  et  gloriae  causa  facturus.  Antonius  autem, 
noster  familiaris,  tanto  se  odio  esse  intelligit,  ut, 
quum  interfectores  suos  domi  comprehenderit,  rem 
proferre  non  audeat.  A.  d.  vii.  Id.  Oct.  Brundi- 
sium  erat  profectus  obviam  legionibus  Macedonicis 
quattuor,  quas  sibi  conciliare  pecunia  cogitabat 
easque  ad  urbem  adducere  et  in  cervicibus  nostris 
coUocare.  Habes  formam  rei  publicae,  si  in  castris  3^ 
potest  esse  res  publica;  in  quo  tuam  vicem  saepe 

Ep.  23,  1.  dignitas,  eo,  (M.,  vnlgo).    d.  C8t,  eo  Qj..^"^^*^ 

doleo,  quod  nuUam  partem  per  aetatem  sanae  et 
salvae  rei  publicae  gustare  potuisti.  Atque  antehac 
quidem  sperare  saltem  licebat;  nunc  etiam  id  ere- 
ptum  est;  quae  enim  est  spes,  quum  in  concione 
dicere  ausus  sit  Antonius  Cannutium  apud  eos  locum 
sibi  quaerere,  quibus  se  salvo  locus  in  civisate  esse 
4  non  posset?  Equidem  et  haec  et  omnia,  quae  homini 
accidere  possunt,  sic  fero,  ut  philosophiae  magnam 
habeam  gratiam,  quae  me  non  modo  ab  soUicitudine 
abducit,  sed  etiam  contra  omnes  fortunae  impetus 
armat,  tibique  idem  censeo  faciundum  nec,  a  quo 
culpa  absit,  quidquam  in  malis  numerandum.  Sed 
haec  tu  melius.  Tratorium  nostrum  quum  semper 
probassem,  tum  maxime  in  tuis  rebus  summam  eius 
fidem,  diligentiam  prudentiamque  cognovi.  Da  ope- 
ram,  ut  valeas:  hoc  mihi  gratius  facere  nihil  potes. 

XXIV. 

Scr.  Romae  ineunte  mense  lanuario  a.  u.  c.  711. 

CICEEO  COBNIFICIO  SAL. 

1  Ego  nuUum  locum  praetermitto  —  nec  enim  de- 
beo  —  non  modo  laudandi  tui,  sed  ne  ornandi  qui- 
dem;  sed  mea  studia  erga  te  et  officia  malo  tibi  ex 
tuorum  litteris  quam  ex  meis  esse  nota.  Te  tamen 
hortor,  ut  omni  cura  in  rem  publicam  incumbas: 
hoc  est  animi,  hoc  est  ingenii  tui,  hoc  eius  spei, 
quam  habere  debes,  amplificandae   dignitatis  tuae. 

2  Sed  hac  de  re  alias  ad  te  pluribus;  quum  enim  haec 
scribebam,  in  exspectatione  erant  omnia:  nondum 
legati  redierant,  quos  senatus  non  ad  pacem  depre- 
«andam,  sed  ad  denuntiandum  bellum  miserat,  nisi 
legatorum  nuntio  paruisset.  Ego  tamen,  ut  primum 
occasio  data  est,  meo  pristino  more  rem  publicam 


Ep.  24,  2.    est,  meo  jp.  m,  rem  p.  defendi  (M.).    est.  meo 
. .  defendmdi  Ern.,  B. 

defendi:  me  principem  senatui  populoque  Romano 
pxofessus  sum,  nec  postea,  quam  suscepi  causam 
libertatis,  minimum  tempus  amisi  tuendae  salutis 
libertatisque  communis.  Sed  haec  quoque  te  ex 
aliifi  malo.  T.  Pinarium,  familiarissimum  meum,  3 
ianto  tibi  studio  commendo,  ut  maiore  non  pos- 
sim;  cui  quum  propter  omnes  virtutes,  tum  etiam 
propter  studia  communia  sum  amicissimus.  Is  pro- 
curat  rationes  negotiaque  Dionysii  nostri,  quem  et 
tu  multum  amas  et  ego  omnium  plurimum:  ea  tibi 
6go  non  debeo  commendare,  sed  commendo  tamen. 
Facies  igitur,  ut  ex  Pinarii,  gratissimi  hominis,  lit- 
teris  tuum  et  erga  illum  et  erga  Dionysium  stu- 
dium  perspiciamus. 

XXV. 

Scr.  Romae  eive  XIV.  Kal.  Apriles  sive  pauUo  post 

a.  u.  c.  711. 

CICEEO  CORNIFICIO  SAL. 

Liberalibus  litteras  accepi  tuas,  quas  mihi  Cor-  l 
nificius  altero  vicesimo  die,  ut  dicebat,  reddidit:  eo 
die  non  fuit  senatus  neque  postero.  Quinquatribus 
frequenti  senatu  causam  tuam  egi  non  invita  Mi- 
nerva;  etenim  eo  ipso  die  senatus  decrevit,  ut  Mi- 
nerva  nostra,  custos  urbis,  quam  turbo  deiecerat, 
restitueretur.  Pansa  tuas  litteras  recitavit:  magna 
senatus  approbatio  consecuta  est  cum  summo  nieo 
gaudio  et  offensione  Minotauri,  id  est  Calvisii  et 
Tauri;  factum  de  te  senatus  consultum  honorificum. 
Postulabatur,  ut  etiam  illi  notarentur;  sed  Pansa 
clementior.  Ego,  mi  Comifici,  quo  die  primum  in  2 
spem  libertatis  ingressus  sum  et  cunctantibus  ce- 
teris  a.  d.  xra.  K.  lan.  fundamenta  ieci  rei  publi- 
cae,  eo  ipso  die  providi  multum  atque  habui  ratio- 
nem  dignitatis  tuae;  mihi  enim  est  assensus  senatus 
de   obtinendis   provinciis;   nec   vero   postea  deatiti 

labefactare  eum,  qui  summa  cum  tua  iniuria  con- 
tumeliaque  rei  publicae  provinciam  absens  obtinebat^ 
itaque  crebras  vel  potius  quotidianas  compellationes 
meas  non  tulit  seque  in  urbem  recepit  invitus;  ne- 
que  solum  spe,  sed  certa  re  iam  et  possessione  de- 
turbatus  est  meo  iustissimo  honestissimoque  con- 
vicio.  Te  tuam  dignitatem  summa  tua  virtute 
tenuisse  provinciaeque  honoribus  amplissimis  affe- 
ctum  vehementer  gaudeo. 

3  Quod  te  mihi  de  Sempronio  purgas,  accipio  ex- 
cusationem;  fuit  enim  illud  quoddam  f  graecum 
tempus  servitutis.  Ego,  tuorum  consiliorum  auctor 
dignitatisque  fautor,  iratus  temporibus  in  Graeciam 
desperata  libertate  rapiebar,  quum  me  etesiae  quasi 
boni  cives  relinquentem  rem  publicam  prosequi  no- 
luerunt,  austerque  adversus  maximo  flatu  me  ad 
tribules  tuos  Regium  rettulit,  atque  inde  ventis  re- 
mis  in  patriam  omni  festinatione  properavi  postri- 
dieque   in  summa  reliquorum  servitute  liber  unus 

4  fui.  Sic  sum  in  Antonium  invectus,  ut  ille  non 
ferret  omnemque  suum  vinulentum  furorem  in  me 
unum  effanderet  meque  tum  elicere  vellet  ad  cae- 
dis  causam,  tum  temptaret  insidiis;  quem  ego  ructan- 
tem  et  nauseantem  conieci  in  Caesaris  Octaviani 
plagas;  puer  enim  egregius  praesidium  sibi  primum 
et  nobis,  deinde  summae  rei  publicae  comparavit; 
qui  nisi  fuisset,  Antonii  reditus  a  Brundisio  pestis 
patriae    fuisset.      Quae    deinceps    acta    sint,    scire 

6  te  arbitror.  Sed  redeainus  illuc,  unde  devertimus: 
accipio  excusationem  tuam  de  Sempronio;  neque 
enim  statuti  quid  in  tanta  perturbatione  habere 
potuisti. 

Nunc  hic   dies   aliam  vitam  affert,   alios  mores 

postulat, 

Ep.  25,  3.   q.  caecum  tempus  (edd.  aliq.)?  —  omHt  festi' 
naiione  (M.,  vulgo),    [o.  f.'\  B.\i\iiiken.,  B« 

Tit  ait  Terentius;  quamobrem,  mi  Quinte,  eonscende 
nobiscum;  et  quidem  ad  puppim:  una  navis  est  iam 
bonorum  omnium,  quam  quidem  nos  damus  ope- 
ram  ut  rectam  teneamus;  utinam  prospero  cursu! 
sed,  quicumque  •venti  erunt,  ars  nostra  certe  non 
aberit;  quid  enim  praestare  aliud  virtus  potest? 
Tu  fac  ut  magno  animo  sis  et  excelso  cogitesque 
omnem  dignitatem  tuam  cum  re  publica  coniunctam 
esse  debere. 

(Scr.  post  V.  Kal.  Mai.  a.  711.) 

P.  Lucceium  mihi  meum  commendas,  quem,  qui-  6 
buscumque  rebus  potero,  diligenter  tuebor.  Hirtium 
quidem  et  Pansam,  coUegas  nostros,  homines  in 
consulatu  rei  publicae  salutares,  alieno  sane  tem- 
pore  amisimus,  re  publica  Antoniano  quidem  latro- 
cinio  liberata,  sed  nondum  omnino  explicata;  quam 
nos,  si  licebit,  more  nostro  tuebimur,  quamquam 
admodum  sumus  iam  defetigati;  sed  nulla  lassitudo 
impedire  officium  et  fidem  debet.  Verum  haec  7 
hactenus:  ab  aliis  te  de  me  quam  a  me  ipso  malo 
cognoscere.  De  te  audiebamus  ea,  quae  maxime 
vellemus.  De  Cn.  Minucio,  quem  tu  quibusdam  lit- 
teris  ad  caelum  laudibus  extulisti,  rumores  duriores 
erant:  id  quale  sit  omninoque  quid  istic  agatur  fa- 
cias  me  velim  certiorem. 

XXVI. 

Scr.  mense  incerto  (post  XIII.  Kal.  lan.)  a.  u.  c.  710. 

CICEMO  COBNIFICIO  SAL. 

Q.  Turius,  qui  in  Africa  negotiatus  est,  vir  bo-  i 
nus  et  honestus,  heredes  fecit  similes  sui,  Cn.  Sa- 
tuminum,  Sex.  Aufidium,  C.  Anneium,  Q.  Considium 
Gallum,  L.  Servilium  Postumum,  C.  Rubellium:   ex 

Ep.  26,  1.    Anneium  (vulgo).    Awmm  W^, 

eorum  oratione  intellexi  gratiarum  actione  eos  ma- 
gis  egere  quam  commendatione;  tanta  enim  libera- 
litate  se  tua  usos  praedicabant,  ut  iis  plus  a  te 
tributum  intelligerem,  quam  ego  te  auderem  rogare; 
2  audebo  tamen^  scio  enim^  quantum  ponderis  mea 
commendatio  sit  habitura.  Quare  a  te  peto,  ut  ad 
eam  liberalitatem,  qua  sine  meis  litteris  usus  es, 
quam  maximus  his  Utteris  cumulus  accedat;  caput 
autem  est  meae  commendationis,  ne  patiare  Ero- 
tem  Turium,  Q.  Turii  libertum,  ut  adhuc  fecit,  here- 
ditatem  Turianam  avertere  ceterisque  omnibus  rebus 
habeas  eos  a  me  commendatissimos.  Magnam  ex 
eorum  splendore  et  observantia  capies  voluptatem: 
quod  ut  velis,  te  vehementer  etiam  atque  enim  rogo. 

XXVII. 

Scr.  mense  incerto  (post  XIII.  Kal.  lan.)  a.  u.  c.  710. 

CICERO  COENIFICIO  SAL. 

Sex.  Aufidius  et  observantia,  qua  me  colit,  ac- 
cedit  ad  proximos  et  splendore  equiti  Romano  ne- 
mini  cedit;  est  autem  ita  temperatis  moderatisque 
moribus,  ut  summa  severitas  summa  cum  humani- 
tate  iungatur:  cuius  tibi  negotia,  quae  sunt  in 
Africa,  ita  commendo,  ut  maiore  studio  magisve  ex 
animo  commendare  non  possim.  Pergratum  mihi 
feceris,  si  dederis  operam,  ut  is  intelligat  meas  apud 
te  litteras  maximum  pondus  habuisse:  hoc  te  vehe- 
menter,  mi  Cornifici,  rogo. 

xxvm. 

Scr.  Romae  mense  Aprili  (ante  XVI.  K.  Maias)  a.  n.  c.  711. 
CICEBO  COBNIFICIO  SAL. 

1        Assentior  tibi  eos,  quos  scribis  Lilybaeo  minari, 

istic  poenas  dare  debuisse,  sed  metuisti,  ut  ais,  ne 

mmis  liber  in  ulciscendo  viderere-^  metuisti  igitur, 

ne  gravis  civis,  ne  nimis  fortis,  ne  nimis  te  dignus 
viderere.  Quod  societatem  rei  publicae  conservan-  2 
dae  tibi  mecum  a  patre  acceptam  renovas,  gratum 
est,  quae  societas  inter  nos  semper,  mi  Comifici, 
manebit;  gratum  etiam  illud,  quod  mibi  tuo  nomine 
gratias  agendas  non  putas,  nec  enim  id  inter  nos 
facere  debemus.  Senatus  saepius  pro  digmtate  tua 
appellaretur,  si  absentibus  consulibus  umquam  nisi 
ad  rem  novam  cogeretur.  Itaque  nec  de  HS.  xx. 
nec  de  HS.  dcc.  quidquam  agi  nunc  per  senatum 
potest;  tibi  autem  ex  senatus  consulto  imperandum 
mutuumve  sumendum  censeo.  In  re  publica  quid  3 
agatur,  credo  te  ex  eorum  litteris  cognoscere,  qui 
ad  te  acta  debent  perscribere.  Ego  sum  spe  bona; 
consilio,  cura,  labore  non  desum;  oinnibus  inimicis 
rei  publicae  esse  me  acerrimum  hostem  prae  me 
fero.  Res  neque  nunc  difficili  loco  mihi  videtur  esse 
et  fuisset  facillimo,   si  culpa  a  quibusdam  afuisset. 

XXIX. 

Scr.  Eomae  mense  Aprili  (ante  XVI.  K.  Maias)  a.  u.  c.  711. 

CICERO  CORNIFICIO  SAL. 

Non  modo  tibi,  cui  nostra  omnia  notissima  sunt,  l 
sed  neminem  in  populo  Romano  arbitror  esse,  cui 
sit  ignota  ea  familiaritas,  quae  mihi  cum  L.  Lamia 
est;  etenim  magno  theatro  spectata  est  tum,  quum 
est  ab  A.  Gabinio  consule  relegatus,  quod  libere  et 
fortiter  salutem  meam  defendisset;  nec  ex  eo  amor 
inter  nos  natus  est,  sed,  quod  erat  vetus  et  magnus, 
propterea  nuUum  periculum  pro  me  adire  dubitavit. 
Ad  haec  officia  vel  merita  potius  iucundissima  con- 
suetudo  accedit,  ut  nuUo  prorsus  plus  homine  de- 
lecter.  Non  puto  te  iam  exspectare,  quibus  eum 
tibi  verbis  commendarim;  causa  enim  tanti  amoris 
intelligis  quae  verba  desideret:  iis  me  omnibus  usum 
putato.    Tantum  velim  existimes,  si  negotia  Lamiae.j  2 

procuratores,  libertos,  familiam  quibuscumque  rebus 
opus  erit  defenderis,  gratius  mihi  futurum,  quam 
si  ea  tua  liberalitas  pertinuisset  ad  rem  familiarem 
meam,  nec  dubito,  quin  sine  mea  commendatione, 
quod  tuum  est  iudicium  de  hominibus,  ipsius  La- 
miae  causa  studiose  omnia  facturus  sis:  quamquam 
erat  nobis  dictum  te  existimare  alicui  senatus  con- 
sulto,  quod  contra  dignitatem  tuam  fieret,  scribenda 
Lamiam  affuisse,  qui  omnino  consulibus  illis  num- 
quam  fuit  ad  scribendum;  deinde  omnia  tum  falsa 
senatus  consulta  deferebantur;  nisi  forte  etiam  illi 
Semproniano  senatus  consulto  me  censes  affuisse, 
qui  ne  Romae  quidem  fui,  ut  tum  de  eo  ad  te 
3  scripsi,  re  recenti.  Sed  haec  hactenus.  Te,  mi  Cor- 
nifici,  etiam  atque  etiam  rogo,  ut  omnia  Lamiae 
negotia  mea  putes  esse  curesque,  ut  intelligat  hanc 
commendationem  maximo  sibi  usui  fuisse:  hoc  mihi 
gratius  facere  nihil  potes.     Cura,  ut  valeas. 

XXX. 

Scr.  Bomae  exeuute  meuBe  Maio  a.  n.  c.  711. 

CICERO  COBNIFICIO  SAL, 

1  Itane?  praeter  litigatores  nemo  ad  te  meas  lit- 
teras?  Multae  istae  quidem;  tu  enim  perfecisti,  ut 
nemo  sine  litteris  meis  tibi  se  commendatum  pu- 
tavet;  sed  quis  umquam  tuorum  mihi  dixit  esse, 
cui  darem,  quin  dederim?  aut  quid  mihi  iucundius 
quam,  quum  coram  tecum  loqui  non  possim,  aut 
scribere  ad  te  aut  tuas  legere  litteras?  illud  magi» 
mihi  solet  esse  molestum,  tantis  me  impediri  occu- 
pationibus,  ut  ad  te  scribendi  meo  arbitratu  facultas 
nuUa  detur;  non  enim  te  epistolis,  sed  voluminibus 
lacesserem,  quibus  quidem  me  a  te  provocari  opor- 
tebat;  quamvis  enim  occupatus  sis,  otii  tamen  plus 
habes;  aut,  si  ne  tu  quidem  vacas,  noli  impudens 
esse  nec  mihi  molestiam  exhibeie  et  ».  me  litteras 

crebrioreS;  quum  tu  mihi  raro  mittaS;  flagitare. 
Nam^  quum  antea  distinebar  maximis  occupationt-  2 
bus,  propterea  quod  omnibus  curis  reni  publicam 
mihi  tuendam  putabam,  tum  hoc  tempore  multo 
distineor  vehementius;  ut  enim  gravius  aegrotant 
ii,  qui,  quum  levati  morbo  viderentur,  in  eum  de 
integro  inciderunt,  sic  vehementius  nos  laboramus, 
qui  profligato  bello  ac  paene  subliato  renovatum 
bellum  gerere  cogamur.  Sed  haec  hactenus.  Tu  3 
tibi,  mi  Comifici,  fac  ut  persuadeas  non  esse  me 
tam  imbecillo  animo,  ne  dicam  inhumano,  ut  a  te 
vinci  possim  aut  officiis  aut  amote.  Non  dubita- 
bam  equidem,  verumtamen  multo  mihi  notiorem 
amorem  tuum  effecit  Chaerippus.  0  hominem  sem- 
per  illum  quidem  mihi  aptum,  nunc  vero  etiaiii 
suavem!  vultus  mehercule  tuos  mihi  expressit  om- 
nes,  non  solum  animum  ac  verba  pertulit;  itaque 
noli  vereri,  ne  tibi  suscensuerim,  quod  eodem  exemplo 
ad  me,  quo  ad  ceteros:  requisivi  equidem  proprias 
ad  me  unum  litteras,  sed  neque  vehementer  et 
amanter.  .  De  sumptu,  quem  te  in  rem  militarem  4 
facere  et  fecisse  dicis,  nihil  sane  possum  tibi  opi- 
tulari,  propterea  quod  et  orbus  est  senatus  consu- 
libus"  amissis  et  incredibiles  angustiae  pecuniae  publi- 
cae,  quae  conquiritur  undique,  ut  optime  meritis 
militibus  promissa  solvantur,  quod  quidem  fieri  sine 
tributo  posse  non  arbitror.  De  Attio  Dionysio,  5 
nihil  puto  esse,  quoniam  mihi  nihil  dixit  Tratorius. 
De  P.  Lucceio,  nihil  tibi  concedo,  quo  studiosior 
eius  sis,  quam  ego  sum;  est  enim  nobis  necessa- 
rius;  sed,  a  magistris  quum  contenderem  de  profe- 
rendo  die,  probarunt  mihi  sese,  quo  minus  id  face- 
rent,  et  cornpromisso  et  iure  iurando  impediri;  quare 
veniendum   arbitror    Lucceio:    quamquam,   si  meis 

Ep.  30, 2.   cogamm  (Man.).   conamur  M.,  vulgo.   3.  unum 
litteras  (edd.  vett).    u.  ad  l.  M.    u.  a  te  1.  C\^\..^  "^. 

litteris   obtemperavit,   quum   tu   haec  leges,   illum 

6  Romae  esse  oportebit.  Ceteris  de  rebus  maxime- 
que  de  pecunia,  quum  Pansae  mortem  ignorares, 
scripsisti,  quae  per  nos  ab  eo  consequi  te  posse 
arbitrarere:  quae  te  non  fefellissent,  si  viveret,  nam 
te   diligebat;   post   mortem   autem   eius   quid   fieri 

7  posset  non  videbamus.  De  Venuleio,  Latino,  Ho- 
ratio,  valde  laudo:  illud  non  nimium  probo,  quod 
scribis,  quo  illi  animo  aequiore  ferrent,  te  tuis  etiam 
legatis  lictores  ademisse  —  honore  enim  digni  cum 
ignominia  dignis  non  erant  comparandi  — ,  eosque, 
ex  senatus  consulto  si  non  decedunt,  cogendos,  ut 
decedant,  existimo.  Haec  fere  ad  eas  litteras,  quas 
eodem  exemplo  binas  accepi:  de  reliquo,  velim  tibi 
persuadeas  non  esse  mihi  meam  dignitatem  tua 
cariorem. 


Ep.  30,  7.  ademisse  —  honore  . . .  comparandi  — ,  eos- 
que,  ex  s.  comulto  si  (W.).  a.;  h.  . .  c,  eosque  ex  s.  c.  si  B. 
—  enim  digni  cum  ign,  (Man.,  W.).    eniin  cum  ign.  MB. 


LIBER  TERTIUS  DECIMUS. 

AD.  C.  MEMMIUM  ET  CETEROS. 

L 

Scr.  Athenis  ineunte  mense  Quinctili  a.  u.  c.  703. 

M.  CICERO  S.  D.  C.  MEMMIO. 

Etsi  non  satis  mihi  constiterat^  cum  aliquane  l 
animi  mei  molestia  an  potius  libenter  te  Athenis 
visurus  essem,  quod  iniuria,  quam  accepisti,  dolore 
me  afficeret,  sapientia  tua,  qua  fers  iniuriam,  lae- 
titia;  tamen  vidisse  te  mallem;  nam,  quod  est  mo- 
lestiae,  non  sane  multo  levius  est,  quum  te  non 
video,  quod  esse  potuit  voluptatis,  certe,  si  vidis- 
sem  te,  plus  fuisset.  Itaque  non  dubitabo  dare  ope- 
ram,  ut  te  videam,  quum  id  satis  commode  facere 
potero:  interea,  quod  per  litteras  et  agi  tecum  et, 
ut  arbitror,  confici  potest,  agam.  Ac  te  illud  pri-  2 
mum  rogabo,  ne  quid  invitus  mea  causa  facias,  sed 
id,  quod  mea  intelliges  multum,  tua  nuUam  in  par- 
tem  interesse,  ita  mihi  des,  si  tibi,  ut  id  libenter 
facias,  ante  persuaseris.  Cum  Patrone  Epicurio 
mihi  omnia  sunt,  nisi  quod  in  philosophia  vehe- 
menter  ab  eo  dissentio;  sed  et  initio  Romae,  quum 
te  quoque  et  tuos  omnes  observabat,  me  coluit  in 
primis   et  nuper,   quum   ea,   quae  voluit,   de  suis 


Ep.  1,  1.  vidisse  te  (M.,  vulgo).  vidissem  te  B.  —  agam. 
Ac  (Sch.).  o.  nunc.  Ac  MB.  2.  omnia  sunt  (M.).  o.  com- 
mmia  s.  Crat.^  B. 

commodis  et  praemiis  consecutos  eet,  me  haboit 
suorum  defensorum  et  amicorum  fere  principem  et 
iam  a  Phaedro,  qui  nobis,  quum  pueri  essemus^ 
antequam  Philonem  cognovimus,  yalde  ut  philoso- 
phus^  postea  tamen  ut  vir  bonus  et  suayis  et  o£S- 
ciosus  probabatur,   traditus  mihi  commendatusque 

3  est:  is  igitur  Patro  quum  ad  me  Romam  litteras 
misisset,  uti  te  sibi  placarem  peteremque,  ut  nescio 
quid  illud  Epicuri  parietinarum  sibi  concederes, 
nihil  scripsi  ad  te  ob  eam  rem,  quod  aedificationis 
tuae  consilium  commendatione  mea  nolebam  impe- 
diri;  idem,  ut  Teni  Athenas,  quimi,  idem  ad  te  scri- 
berem,  rogasset,  ob  eam  causam  impetravit,  quod 
te  abiecisse  illam  aedificationem  constabat  inter  om- 

4  nes  amicos  tuos.  Quod  si  ita  est  et  si  iam  tua 
plane  nihil  interest;  yelimy  si  qua  offensiuncula 
facta  est  animi  tui  perversitate  aliquorum  —  novi 
enim  gentem  illam  — ,  des  te  ad  lenitatem  vel 
propter  summam  iuam  humanitatem  vel  etiam  ho- 
noris  niei  causa.  Equidem^  si,  quid  ipse  sentiam; 
quaeris,  nec  cur  ille  tanto  opere  contendat  video 
nec  cur  tu  repugnes,  nisi  tamen  multo  minus  tibi 
coucedi  potest  quam  illi  laborare  sine  causa;  quam- 
quam  Patronis  et  orationem  et  causam  tibi  cogni- 
tam  esse  certo  scio:  honorem,  of&cium,  testamen- 
torum  ius,  Epicuri  auctoritatem,  Phaedri  obtesta- 
tionem,  sedem,  domicilium,  vestigia  summorum 
hominum  sibi  tuenda  esse  dicit.  Totam  hominis 
viam  rationemque,  quam  sequitur  in  philosophia, 
derideamus  licet,  si  hanc  eius  contentionem  volu- 
mus  reprehendere;  sed  mehercules,  quoniam  illi 
ceterisque,  quos  illa  delectant,  non  valde  inimici 
sumus,   nescio  an  ignoscendum  sit  huic,   si  tanto 


Ep.  1,  3.    Patro  quum  (W.).     JP.,  cum  P.  (errore  typ. 
ab  Or.  propagato).      4.   viam  rationeinque  (W.).     vitam  r. 
M.,  rnlgo. 

opere  laborat;  in  quo  etiamsi  peccat^  magis  ineptiis 
quam  improbitate  peccat.  Sed,  ne  plura  —  dicen-  5 
dum  enim  aliquando  est  — ,  Pomponium  Atticum 
sic  amo,  ut  alterum  fratrem;  nilul  est  illo  mihi 
nec  carius  nec  iucundius:  is  —  non  quo  sit  ex 
istis;  est  enim  omni  liberali  doctrina  politissimus, 
sed  valde  diligit  Patronem,  valde  Phaedrum  amavit 
—  sic  a  me  hoc  contendit,  homo  minime  ambi- 
tiosus,  minime  in  rogando  molestus,  ut  nihil  um- 
quam  magis,  nec  dubitat,  quin  ego  a  te  uutu  hoc 
consequi  possem,  etiamsi  aedificaturus  esses;  nunc 
vero,  si  audierit  te  aedificationem  deposuisse  neque 
tamen  me  a  te  impetrasse,  non  te  in  me  illiberalem, 
sed  me  in  se  negligentem  putabit.  Quamobreni 
peto  a  te,  ut  scribas  ad  tuos  posse  tua  voluntate 
decretum  illud  Areopagitarum,  quem  vTCOfivrjfia- 
tiafiov  illi  vocant,  tolli.  Sed  redeo  ad  prima:  prius  g 
velim  tibi  persuadeas,  ut  hoc  mea  causa  libenter 
facias,  quam  ut  facias;  sic  tamen  habeto,  si  feceris, 
quod  rogo,  fore  mihi  gratissimum.     Vale. 

IL 

Scr.   anno  incerto   (704?). 

CICERO  MEJVIMIO  SAL. 

C.  Avianio  Evandro,  qui  habitat  in  tuo  sacrario, 
et  ipso  multum  utor  et  patrono  eius  M.  Aemilio 
familiarissime:  peto  igitur  a  te  in  maiorem  mo- 
dum,  quod  sine  tua  molestia  fiat,  ut  ei  de  habita- 
tione  commodes;  nam  propter  opera  instituta  multa 
multorum  subitum  est  ei  demigrare  K.  Quinctili- 
bus.  Impedior  verecundia,  ne  te  pluribus  verbis 
rogem;  neque  tamen  dubito,  quin,  si  tua  nihil  aut 


Ep.   1,  5.    iucundius:  is  (W.).     i.  Is  vulgo.      Ep.  2. 

canimodes  (Dr.  3).     accomm.  M.,  vulgo.  —  demigrard  (L.). 
rem.  M.,  vulgo. 

Cioeronia  epiat  I.  «^l 

non  multum  intersit,  eo  sis  animo,  quo  ego  essem, 
si  quid  tu  me  rogares:  mihi  certe  gratissimum 
feceris. 

III. 

Scr.    anno   incerto   (704?). 

CICERO  MEMMIO  SAL. 

A.  Pufium,  unum  ex  meis  intimis,  observantissi- 
mum  studiosissimumqu^  nostri,  eruditum  hominem 
et  summa  humanitate  tuaque  amicitia  dignis^i^ium, 
velim  ita  tractes,  ut  mihi  coram  recepisti:  tam  gra- 
tum  mihi  id  erit,  quam  quod  gratissimum;  ipsum 
praeterea  summo  officio  et  suroma  observantia  tibi 
in  perpetuum  devinxeris. 

IV. 

Scr.  Romae  mense  Octobri  a.  u.  c.  709. 

M.  CICERO  S.  D.  Q.  VALERIO  Q.  F.  ORCAE  LEGATO 

PROPR. 

1  Cum  municipibus  Volaterranis  mihi  summa  ne- 
cessitudo  est;  magno  enim  meo  beneficio  affecti 
cumulatissime  mihi  gratiam  rettulerunt;  nam  nec 
in  honoribus  meis  nec  in  laboribus  umquam  de- 
fueru^t:  cuiii  quibus  si  mihi  nuUa  causa  interce- 
deret,  tame»,  quod  te  vehementissime  diligo  quod- 
que  me  a  te  plurimi  fieri  sentio,  et  monerem  te  et 
hortarer,  ut  eorum  fortunis  Qonsuleres,  praesertim 
quum  prope  praecipuatm  causam  haberent  ad  ius 
obtinendum:  primum  quod  Sullani  temporis  acerbi- 
tatem  deorum  immortalium  benignitate  subterfuge- 
runt,  deinde  quod  summo  studio  populi  Romani  a 

2  me  in  consulatu  meo  defensi  sunt;  quum  mim  tri- 
buni  plebi  legem  iniquissimam  de  eorum  agris  pro- 

Ep,  4,  2.    8unt:  qm,  quum  tr,  (W.)?    sunt  cum  tr.  M. 

mulgayissent^  facile  senatui  populoque  Romano  per- 
suasi,  ut  eos  civeS;  quibus  fortuna  pepercisset,  sal- 
Yos  esse  vellent.  Hanc  actionem  meam  C.  Caesar 
p/imo  suo  consulatu  lege  agraria  comprobavit  agrum- 
que  Vx>laterranum  et  oppidum  omni  periculo  in  per- 
petuum  liberavit;  ut  mihi  dubium  non  sit^  quin  is^ 
qui  novas  necessitudines  adiupgat,  vetera  sua  bene- 
ficia  conservari  velit.  Quamobrem  est  tuae  pru- 
dentiae  aut  sequi  eius  auctoritatem,  cuius  sectam 
atque  imperium  summa  cum  tua  dignitate  secutus 
es,  aut  certe  illi  integram  omnem  causam  reservare; 
illud  vero  dubitare  non  debes^  quin  tam  grave,  tam 
firmum^  tam  honestum  municipium  tibi  tuo  summo 
beneficio  in  perpetuum  obUgari  velis.  Sed  haec,  3 
quae  supra  scripta  sunt,  eo  spectant,  ut  et  horter 
et  suadeam:  reliqua  sunt,  quae  pertinent  ad  rogan- 
dum^  ut  non  solum  tua  causa  tibi  consilium  me 
dare  putes,  sed  etiam,  quod  mihi  opus  sit,  me  a  te 
petere  et  rogare.  Gratissimum  igitur  mihi  feceris, 
si  Volaterranos  omnibus  rebus  integros  incolumes- 
que  esse  volueris:  eorum  ego  domicilia,  sedes,  rem, 
fortunas,  quae  et  a  dis  immortalibus  et  a  praestan- 
tissimis  in  nostra  re  publica  civibus  summo  senatus 
populique  Romani  studio  conservatae  sunt,  tuae 
fidei,  iustitiae  bonitatique  commendo.  Si  pro  meis  4 
pristinis  opibus  facultatem  mihi  res  hoc  tempore 
daret,  ut  ita  defendere  possem  Volaterranos,  quem- 
admodum  consuevi  tueri  meos,  nuUum  officium, 
nullum  denique  certamen,  in  quo  illis  prodesse  pos- 
sem,  praetermitterem;  sed,  quoniam  apud  te  nihilo 
minus  hoc  tempore  valere  me  confido,  quam  va- 
luerim  semper  apud  lonos  omnes,  pro  nostra  summa 
necesaitudine  parique  inter  nos  et  mutua  benevo- 
lentia  abs  te  peto,  ut  ita  de  Volaterranis  mereare, 

Ep.  4,  3.    ut  et  horter  (W.  ex  B.  coivj.)-     ut  te  h.  M., 
viilgo. 

ut  existiment  eum  quasi  divino  consilio  isti  negotio 
praepositum  esse,  apud  quem  unum  nos,  eorum 
perpetui  defensores,  plurimum  valere  possemus. 

V. 

Scr.  Romae  mense  Octobri  a.  w.  c.  709. 

JJf.  CICERO  S.  D.  Q.  VALERIO  LEG.  PROPR. 

1  Non  moleste  fero  eam  necessitudinem,  quae 
mihi  tecum  est,  notam  esse  quam  plurimis)  neque 
tamen  ob  eam  causam  —  quod  tu  optime  existi- 
mare  potes  —  te  impedio,  quo  minus  susceptum 
negotium  pro  tua  fide  et  diligentia  ex  voluntate 
Caesaris,  qui  tibi  rem  magnam  difficilemque  com- 
misit,  gerere  possis;  nam,  quum  multi  a  me  petant 
multa,  quod  de  tua  erga  me  voluntate  non-  dubitent, 
non  committo,  ut  ambitione  mea  conturbem  offi- 

2  cium  tuum.  C.  Curtio  ab  ineunte  aetate  familiaris- 
sime  sum  usus;  eius  et  Sullani  temporis  iniustis- 
sima  calamitate  dolui  et,  quum  iis,  qui  similem 
iniuriam  acceperant,  amissis  omnibus  fortunis  re- 
ditus  tamen  in  patriam  voluntate  omnium  concedi 
videretur,  adiutor  incolumitatis  fui:  is  habet  in  Vo- 
laterrano  possessionem,  quum  in  eam  tamquam  e 
naufragio  reliquias  contulisset;  hoc  autem  tempore 
eum  Caesar  in  senatum  legit,  quem  ordinem  ille 
ista  possessione  amissa  tueri  vix  potest;  gravissi- 
mum  autem  est,  quum  superior  factus  sit  ordine, 
inferiorem  esse  fortuna,  minimeque  convenit  ex  eo 
agro,  qui  Caesaris  iussu  dividatur,  eum  movei^,  qui 

3  Caesaris  beneficio  senator  sit.  Sed  mihi  minus 
libet  multa  de  aequitate  rei  scribere,  ne  causa  po- 
tius  apud  te  valuisse  videar  quam  gratia;  quamob- 
rem  te  in  maiorem  modum  rogo,  ut  C.  Curtii  rem 
meam  putes  esse:  quidquid  mea  causa  faceres,  ut, 

Ep,  6.    M.  CICERO  (W.).    CrCERO  M,,  vulgo 


EPISTOLARUM  XIII.  6.  6a.  421 

id  C.  Curtii  causa  quum  feceris,  existimes,  quod 
ille  per  me  habuerit,  id  me  habere  abs  te.  Hoc  te 
yehementer  etiam  atque  etiam  rogo. 

VI  a. 

•       8cr.  Romae  a.  n.  c.  698  (post  m.  Sept.). 

M.  CICERO  Q.  VALERIO  Q.  F.  ORCAE  PROCOS. 

S.  V.  b.  e.  e.  v.  Credo  te  memoria  tenere  me  et  1 
coram  P.  Cuspio  tecum  locutum  esse,  quum  te  pro- 
sequerer  paludatum,  et  item  postea  pluribus  verbis 
tecum  egisse,  ut,  quoscumque  tibi  eius  necessarios 
commendarem,  haberes  eos  in  numero  meorum  ne- 
cessariorum:  id  tu  pro  tua  summa  erga  me  bene- 
volentia  perpetuaque  observantia  mihi  liberalissime 
atque  humanissime  recepisti.  Cuspius,  homo  in  2 
omnes  suos  officiosissimus,  mirifice  quosdam  homines 
ex  ista  provincia  tuetur  et  diligit  propterea;  quod 
fuit  in  Africa  bis,  quum  maximis  societatis  negotiis 
praeesset;  itaque  hoc  eius  officium,  quod  adhibe- 
tur  erga  illos,  ego  mea  facultate  et  gratia  soleo, 
quantum  possum,  adiuvare;  quare  Cuspianorum  om- 
nium  commendationis  causam  hac  tibi  epistola  ex- 
ponendam  putavi,  reliquis  epistolis  tantum  faciam 
ut  notam  apponam  eam,  quae  mihi  tecum  convenit, 
et  simul  significem  de  numero  esse  Cuspii  amico- 
rum;  sed  hanc  commendationem,  quam  his  litteris  3 
consignare  volui,  scito  esse  omnium  gravissimam: 
nam  P.  Cuspius  singulari  studio  contendit  a  me, 
ut  tibi  quam  diligentissime  L.  luliimi  commenda- 
rem.  Eius  ego  studio  vix  videor  mihi  satisfacere 
posse,  si  utar  verbis  iis,  quibus,  quum  diligentissime 
quid  agimus,  uti  solemus;  nova  quaedam  postulat 
et  putat  me  eius  generis  artificium  quoddam  tenere: 

Ep.  6.  a.  2.    adhibettir  erga  (N.).     adhibeturga  M.     ad- 
hibet  erga  V.,  B.  —  faciam  ut  (W.).    f.,  ut  n\\\^o. 

ei  ego  pollicitus  sum  me  ex  intima  nostra  arte  de- 
promptunim  mirificum  genus  commendationis.  Id 
quoniam  assequi  non  possum,  tu  re  velim  efficias, 
ut  ille   genere  mearum  litterarum  incredibili   quid- 

4  dam  profectum  arbitretur:  id  facies,  si  omne  genus 
liberalitatis,  quod  et  ab  humanitate  et  a  potestate 
tua  proficisci  poterit,  non  modo  re,  sed  etiam  ver- 
bis,  vultu  denique  exprompseris;  quae  quantum  in 
provincia  valeant,  veUem  expertus  esse,  sed  tamen 
suspicor.  Ipsum  hominem,  quem  tibi  commendo^ 
perdignum  esse  tua  amicitia,  non  solum,  quia  mihi 
Cuspius  dicit,  credo  —  tametsi  id  satis  esse  debe- 
bat  — ,  sed  quia  novi  eius  iudicium  in  hominibus 

5  et  amicis  deligendis.  Harum  litterarum  vis  quanta 
fuerit,  propediem  iudicabo  tibique,  ut  confido,  gra- 
tias  agam:  ego,  quae  te  velle  quaeque  ad  te  per- 
tinere  arbitrabor,  omnia  studiose  diligenterque  cu- 
rabo.    Cura,  ut  valeas. 

VI  b. 

Scr.  Bomae  a.  u.  c.  698. 

M.  CICEBO  Q,  VALEBIO  Q.  F.  OBCAE  PB0C08. 

P.  Cornelius,  qui  tibi  litteras  has  dedit,  est 
mihi  a  P.  Cuspio  commendatus,  cuius  causa  quanto 
opere  cuperem  deberemque,  profecto  ex  me  facile 
cognosti.  Vehementer  te  rogo,  ut  cures,  ut  ex  hac 
commendatione  mihi  Cuspius  quam  maximas  quam 
primum  quam  saepissime  gratias  agat.     Vale. 

Ep.  6.  a.  8.  profectum  (W.).  perf.  M.,  vulgo.  4.  et  a 
potestate  (W.).  et  p.  M.,  vulgo.  —  ea^ertus  esse,  sed  (Mad- 
vig.).    e.  essea  sed  M.    e.  essem,  sed  Or.,  B. 


EPISTOLARUM  XIII.  6.  a.  b.  7.  423 


vn. 

Scr.  Romae  mense  Octobri  a.  u.  c.  709. 

CICERO  CLUVIO  SAL. 

Qanm  in  Gralliam  proficiscens  pro  nostra  neces*  i 
sitndine  proque  tua  summa  in  me  observantia  ad 
me  domnm  venisseS;  locutus  sum  tecum  de  agro 
yectigali  municipii  Atellani,  qui  esset  in  GaUia^ 
quantoque  opere  eius  municipii  causa  laborarem^ 
tibi  ostendi;  post  tuam  autem  profectionem  quum 
et  maxima  res  municipii  honestissimi  mihique  con- 
iunctigsimi  et  summum  meum  of&cium  ageretur^ 
pro  tuo  animo  in  me  singulari  existimavi  me  opor- 
tere  ad  te  accuratius  scribere,  etsi  non  sum  nescius, 
et  quae  temporum  ratio  et  quae  tua  potestas  sit^ 
tibique  negotium  datum  esse  a  G.  Caesare,  non 
iudicium;  praeclare  intelligo:  quare  a  te  tantum 
peto,  quantum  et  te  facere  posse  et  libenter  mea 
causa  facturum  esse  arbitror.  Et  primum  velim  2 
existimes,  quod  res  est,  municipii  fortunas  omnes 
in  isto  vectigali  consistere,  his  autem  temporibus 
hoc  municipium,  maximis  oneribus  pressum,  sum- 
mis  affectum  esse  dif&cultatibus.  Hoc  etsi  com- 
mune  videtur  esse  cum  multis,  tamen  mihi  crede 
singulares  huic  municipio  calamitates  accidisse,  quas 
idcirco  non  commemoro,  ne  de  miseriis  meorum 
necessariorum  conquerens  homines,  quos  nolo,  vi- 
dear  offendere.  Itaque,  nisi  magnam  spem  haberem  3 
C.  Caesari  nos  causam  municipii  probaturos,  non 
erat  causa,  cur  a  te  hoc  tempore  aliquid  contende- 
rem;  sed,  quia  confido  mihique  persuasi  illum  et 
dignitatis  municipii  et  aequitatis  et  etiam  volun- 
tatis   erga   se  habiturum  esse  rationem,  ideo  a  te 

Ep.  7,  2.    municipium,  maximis  (W.).    m,  m.  vulgo.  — 
commwne  videtur  (M.,  vulgo).    c.  ei  v,  L.,  B.    * 

non  dubitavi  contendere,  ut  hanc  causam  illi  inte- 
4  gram  conservares:  quod  etsi  nihilo  minus  a  te  pe- 
terem,  si  nihil  audivissem  te  tale  fecisse,  tamen 
maiorem  spem  impetrandi  nactus  sum,  posteaquam 
mihi  dictum  est,  hoc  idem  a  te  Regienses  impetra- 
visse,  qui  etsi  te  aliqua  necessitudine  attingunt,  ta- 
men  tuusamor  in  me  sperare  me  cogit  te,  quod 
tuis  necessariis  tribueris,  idem  esse  tributurum  meis, 
praesertim  quum  ego  pro  his  unis  petam,  habeam 
autem,  qui  simili  causa  laborent,  complures  neces- 
sarios.  Hoc  me  non  sine  causa  facere  neque  aliqua 
levi  ambitione  commotum  a  te  contendere  etsi  te 
existimare  arbitror,  tamen  mihi  affirmanti  credas 
velim,  me  huic  municipio  debere  plurimum,  nullum 
umquam  fuisse  tempus  neque  honorum  nec  labo- 
rum  meorum,  in  quo  non  huius  municipii  studium 
6  in  me  exstiterit  singulare.  Quapropter  a  te  etiam 
atque  etiam  pro  nostra  summa  coniunctione  proque 
tua  in  me  perpetua  et  maxima  benevolentia  maio- 
rem  in  modum  peto  atque  contendo,  ut,  quum  for- 
tunas  agi  eius  municipii  intelligas,  quod  sit  mihi 
necessitudine,  officiis,  benevolentia  coniunctissimum, 
id  mihi  des,  quod  erit  huiusmodi,  ut,  si  a  Caesare, 
quod  speramus,  impetrarimus,  tuo  beneficio  nos  id 
consecutos  esse  iudicemus,  sin  minus,  pro  eo  ta- 
men  id  habeamus,  quoniam  a  te  data  sit  opera, 
ut  impetraremus.  Hoc  quum  mihi  gratissimum 
feceris,  tum  viros  optimos,  homines  honestissimos 
eosdemque  gratissimos  et  tua  necessitudine  dignis- 
simos  summo  beneficio  in  perpetuum  tibi  tuisque 
devinxeris. 

Ep.  7,  6.    des,  qiiod  (W.).    dcs:  quod  vulgo. 

VIII. 

Scr.  Romae  mense  Octobri  a.  u.  c.  709. 

M.  CICERO  M.  RUTILIO  SAL. 

Quum  et  mihi  conscius  essem,  quanti  te  face-  l 
rem,  et  tuam  erga  me  benevolentiam  expertus  es- 
sem,  non  dubitavi  a  te  petere,  quod  mihi  petendum 
esset.  P.  Sestium  quanti  faciam,  ipse  optime  scio, 
quanti  autem  facere  debeam,  et  tu  et  omnes  ho- 
mines  sciunt:  is  quum  ex  aliis  te  mei  studiosissi- 
mum  esse  cognosset,  petivit  a  me,  ut  ad  te  quam 
accuratissime  scriberem  de  re  C.  AlbiBii  senatoris, 
cuius  ex  filia  natus  est  L.  Sestius,  optimus  adole- 
scens,  filius  P.  Sestii.  Hoc  idcirco  scripsi,  ut  in- 
telligeres  non  solum  me  pro  P.  Sestio  laborare  de- 
bere,  sed  Sestium  etiam  pro  Albinio.  Res  autem  2 
est  haec:  a  M.  Laberio  C.  Albinius  praedia  in  aesti- 
mationem  accepit,  quae  praedia  Laberius  emerat  a 
Caesare  de  bonis  Plotianis.  Ea  si  dicam  non  esse 
e  re  publica  dividi,  docere  te  videar,  non  rogare; 
sed  tamen,  quum  Caesar  SuUanas  venditiones  et 
assignationes  ratas  esse  velit,  quo  firmiores  existi- 
mentur  suae,  si  ea  praedia  dividentur,  quae  ipse 
Caesar  vendidit,  quae  tandem  in  eius.  venditionibus 
esse  poterit  auctoritas?  Sed,  hoc  quale  sit,  tu  pro 
tua  prudentia  considerabis.  Ego  te  plane  rogo  at-  3 
que  ita,  ut  maiore  studio,  iustiore  de  causa,  magis 
ex  animo  rogare  nihil  possim,  ut  Albinio  parcas, 
praedia  Laberiana  ne  attingas.  Magna  me  affe- 
ceris  non  modo  laetitia,  sed  etiam  quodammodo 
gloria,  si  P.  Sestius  homini  maxime  necessario  satis- 
fecerit  per  me,  ut  ego  illi  uni  plurimum  debeo; 
quod  ut  facias,  te  vehementer  etiam  atque  etiam 
rogo:  maius  mihi  dare  beneficium  nullum  potes: 
id  mihi  intelliges  esse  gratissimum. 

IX. 

Scr.  anno  incerto. 
CICERO  CRASSIPEDI  SAL. 

1  Quamquam  tibi  praesens  commendavi;  ut  potui 
diligentissime,  socios  Bithyniae  teque  quum  mea 
commendationC;  tum  etiam  tua  sponte  intellexi  cu- 
pere  ei  societati  quibuscumque  rebus  posses  com- 
modare^  tamen^  quum  ii^  quorum  res  agitur^  magni 
sua  interesse  arbitrarentur  me  etiam  per  litteras 
declararfe  tibi,  qua  essem  erga  ipsos  voluntate,  non 

2  dubitavi  haec  ad  te  scribere.  Volo  enim  te  existi- 
mare  me,  quum  universo  ordini  publicanorum  sem- 
per  libenti^me  tribuerim  plurimum  idque  magnis 
eius  ordinis  erga  me  meritis  facere  debuerim,  tum 
in  primis  amicum  esse  huic  Bithynicae  societati, 
quae  societas  [ordinej  ipso  hotninum  genere  pars 
est  maxima  civitatis  ■—  constat  enim  ex  ceteris 
societittibus  — ,  et  casu  pennulti  sunt  in  ea  socie- 
tate  valde  mihi  familiares,  in  primisque  i»,  cuius 
praecipuum  officium  agitur  hoc  tempore,  P.  Rupi- 
lius  P.  f.  Men.,   qui  est  magister   in  ea  societate. 

3  Quae  quum  ita  sint,  in  maiorem  modum  a  te  peto, 
Cn.  Pupium,  qui  est  in  operis  eius  societatis,  om- 
nibus  tuis  officiis  atque  omni  liberalitate  tueare 
curesque,  ut  eius  operae,  quod  tibi  facile  factu 
est,  quam  gratissimae  sint  sociis,  remque  et  utili- 
tatem  sociorum  —  cuius  rei  quantam  potestatem 
quaestor  habeat,  non  sum  ignarus  — ■  per  te  quam 
maxime  defensam  et  auctam  velis.  Id  quum  mihi 
gratissimum  feceris,  tum  illud  tibi  expertus  pro- 
mitto  et  spondeO;  te  socios  Bithyniae,  si  iis  com- 
modaris,  memores  esse  et  gratos  cogniturum. 

Ep.  9,  2.    tribiAerim  plurimtm  idque  (Eayser).     t,  i. 
MB.  —  [ordine,]  ipso  h.  genere  para  est  m.  civitcLtis  —  con- 
st<xt . . .  80C,  — ,  et  (W.).    genere  prorsus  est  (Sch.)?    ordine, 
fpso  h.  g.,  pars  e.  m,  c;  c.  . .  soc,  ct  -^g^o. 

X. 

Scr.  Romae  ineunte  anno  n.  c.  708. 

CICERO  BRUTO  SAL. 

Quum  ad  te  tuus  quaestor,  M.  Yarro,  proficisce-  l 
retur,  commendatione  egere  eum  non  putabam;  satif^ 
enim  commendatum  tibi  eum  arbitrabar  ab  ipso 
more  maiorum^  qui^  ut  te  non  fugit^  hanc  quaestu- 
rae  coniunctionem  liberorum  necessitudini  proximam 
Yoluit  esse;  sed,  quum  sibi  ita  persuasisset  ipse, 
meas  de  se  accurate  scriptas  litteras  maximum  apud 
te  pondus  habituras^  a  meque  contenderet,  ut  quam 
diligentissime  scriberem^  malui  facere,  quod  meus 
fanuliaris  tanti  sua  interesse  arbitraretur.  Ut  igi-  2 
tur  debere  me  facere  hoc  intelligas,  quum  primum 
M.  Terentius  in  forum  venit^  ad  amicitiam  se  meam 
contulit;  deinde^  ut  se  corroboravit;  duae  causae 
accesserunty  quae  meam  in  illum  benevolentiam 
augerent:  una,  quod  versabatur  in  hoc  studio  nostro, 
quo  etiam  nunc  maxime  delectamur,  et  cum  inge- 
nio,  ut  nosti,  nec  sine  industria;  deinde,  quod  ma- 
ture  se  contulit  in  societates  publicanorum,  quod  qui- 
dem  nollem  —  maximis  enim  damnis  aflfectus  est  — , 
sed  tamen  causa  communis  ordinis  mihi  commen- 
datissimi  fecit  amicitiam  nostram  firmiorem;  deinde 
versatus  in  utrisque  subselliis  optima  et  fide  et 
fama  iam  ante  hanc  commutationem  rei  publicae  pe- 
titioni  sese  dedit  honoremque  honestissimum  existi- 
mavit  fructum  laboris  sui;  his  autem  temporibus  3 
a  me  Brundisio  cum  litteris  et  mandatis  profectus 
ad  Cisiesarem  est,  qua  in  re  et  amorem  eius  in 
suscipiendo  negotio  perspexi  et  in  conficiendo  ac 
renuntiando  fidem.  Yideor  mihi,  quum  separatim 
de  probitate  eius  et  moribus  dicturus  fuissem,  si 
prius  causam,  cur  eum  tanto  opere  diligerem,  tibi 
exposuissem^  in  ipsa  causa  exponenda  satis  etiam 


1 

de  probitate  drdsse;  sed  tamen  separatim  promitto 
in  meque  recipio  fore  eum  tibi  et  voluptati  et  usui: 
nam  et  modestum  hominem  cognosces  et  pudentem 
et  a  cupiditate  omni  remotissimum,  praeterea  magni 
4  laboris  summaeque  industriae.  Neque  ego  haec 
poUiceri  debeo,  quae  tibi  ipsi,  quum  bene  cognoris, 
iudicanda  sunt;  sed  tamen  in  omnibus  novis  con- 
iunctionibus  interest,  qualis  primus  aditus  sit  et 
qua  commendatione  quasi  amicitiae  fores  aperian- 
tur:  quod  ego  his  litteris  efficere  volui;  etsi  id  ipsa 
per  se  necessitudo  quaesturae  effecisse  debet;  sed 
tamen  nihilo  infirmius  illud  hoc  addito.  Cura  igi- 
tur,  si  me  tanti  facis,  quanti  et  Varro  existimat  et 
ipse  sentio,  ut  quam  primum  intelligam  hanc  meam 
commendationem  tantum  illi  utilitatis  attulisse^  quan- 
tum  et  ipse  sperarit  nec  ego  dubitarinL 

XI. 

Scr.    Romae    a.   u.   c.    708. 

CICERO  BRUTO  SAL. 

1  Quia  semper  animadverti  studiose  te  operam 
dare,  ut  ne  quid  meorum  tibi  esset  ignotum,  pro- 
pterea  non  dubito,  quin  scias,  non  solum  cuius 
municipii  sim,  sed  etiam  quam  diligenter  soleam 
meos  municipes  Arpinates  tueri:  quorum  quidem 
omnia  commoda  omnesque  facultates,  quibus  et 
sacra  conficere  et  sarta  tecta  aedium  sacrarum  lo- 
corumque  communium  tueri  possint,  consistunt  in 
iis  vectigalibus,  quae  habent  in  provincia  Gallia; 
ad  ea  visenda  pecuniasque,  quae  a  colonis  deben- 
tur,  exigendas  totamque  rem  et  cognoscendam  et 
administrandam  legatos  equites  Romanos  misimus, 
Q.  Fufidium  Q.  f.,  M.  Faucium  M.  f.,  Q.  Mamercum 

Ep.  10,  3.    pudentem  (Corr.).     prud.  MB.     Ep.  11,  1. 
Arpmates  (vulgo),    [Arp.]  Bake,  B. 

Q.  f.  Peto  a  te  in  maiorem  modum  pro  nostra  2 
necessitudine,  ut  tibi  ea  res  curae  sit  operamque 
des,  ut  per  te  quam  commodissime  negotium  mu- 
nicipii  administretur  quam  primumque  conficiatur, 
ipsosque^  quorum  nomina  scripsi^  ut  quam  honori- 
ficentissime  pro  tua  natura  et  quam  liberalissime 
tractes.  Bonos  viros  ad  tuam  necessitudinem  ad-  3 
iunxeris  municipiumque  gratissimum  beneficio  tuo 
deyinxeris,  mihi  vero  etiam  gratius  feceris,  quod 
quum  semper  tueri  municipes  meos  consuevi,  tum 
hic  annus  praecipue  ad  meam  curam  officiumque 
pertinet:  nam  constituendi  municipii  causa  hoc  anno 
aedilem  filium  meum  fieri  volui  et  fratris  filium  et 
M.  Caesium,  hominem  mihi  maxime  necessarium  — 
is  enim  magistratus  in  nostro  municipio  nec  alius 
uUus  creari  solet  — ;  quos  cohonestaris  in  primis- 
que  me,  si  res  publica  municipii  tuo  studio,  dili- 
gentia  bene  administrata  erit:  quod  ut  facias,  te 
vehementer  etiam  atque  etiam  rogo. 

XII. 

Scr.   Romae    a.   u.    c.    708. 

CICERO  BRUTO  SAL. 

Alia  epistola  communiter  commendavi  tibi  lega-  1 
tos  Arpinatium  ut  potui  diligentissime,  hac  sepa- 
ratim  Q.  Fufidium,  quocum  mihi  omnes  necessitu- 
dines  sunt,  diligentius  commendo,  non  ut  aliquid 
de  illa  commendatione  deminuam,  sed  ut  ad  hanc 
addam:  nam  et  privignus  est  M.  Caesii,  mei  ma- 
xime  et  familiaris  et  necessarii,  et  fuit  in  Cilicia 
mecum  tribunus  militum,  quo  in  munere  ita  se 
tractavit,   ut   accepisse   ab   eo   beneficium   viderer, 


Ep.  11,  3.  sttidio  diligentiaque  hene  (W.)?  Ep.  12,  1. 
ut  ad  hanc  addam  (W.).  ut  hanc  a.  (W.)  ?  An  ut  ad  illam 
h.  a.  (W.  olim,  B.). 

2  non  dedisse;  est  praelerea  —  qnod  apud  te  Talet 
pIoTimiun  —  a  nosbis  studiis  non  abhorrens.  Qnare 
TeUm  enm  qoam  liberalissime  complectare  operam> 
qne  des,  nt  in  ea  legatione,  qnam  snscepit  contra 
snnm  commodnm  secntns  anctoritatem  meam,  qnam 
maxime  eins  ezcellat  indnstria;  Tnlt  enim,  id  qnod 
optimo  cniqne  natnra  tribntnm  est^  qnam  Tna.TiTnftni 
landem  qnnm  a  nobis^  qni  enm  impnlimns^  tnm  a 
mnnicipio  conseqni^  qnod  ei  continget^  si  hac  mea 
commendatione  tnnm  ei^  se  stndinm  erit  con- 
secntns. 

xm. 

8cr.   Bomae   a.   il   c.    708. 

CICERO  BRUTO  8AL. 

L.  Castronins  Paetns,  longe  princeps  mnnicipii 
LncensiSy  est  honestns,  graTis^  plenns  of&diy  bonns 
plane  Tir  et  qnnm  Tirtntibns^  tum  etiam  fortuna^ 
si  qnid  hoc  ad  rem  pertmet,  omatus;  meus  autem 
est  familiarissimuSy  sic  prorsus^  ut  nostri  ordinis 
obserret  neminem  diligentius;  quare  ut  et  meum 
amicimi  et  tua  dignimi  amicitia  tibi  commendo:  cui 
quibuscumque  rebus  commodaTeriS;  tibi  profecto 
iucundnm,  mihi  certe  erit  gratum.    Yale. 

XIV. 

8cr.   Romae   a.   n.  c.   708. 

CICERO  BRUTO  SAL. 

1  L.  Titio  StrabonC;  equite  Romano  in  primis 
honesto  et  omatO;  familiarissime  utor;  onmia  mihi 
cum  eo  intercedunt  iura  summae  necessitudinis: 
huic  in  tua  proTincia  pecxmiam  debet  P.  Comelius; 

Ep.  12,  2.    dedisse;  wt  ...  dbhorrens.    Qmre  (W.).    d. 
JE^st . , .  abh.:  q.  B. 

ea  res  a  YolcatiOy  qui  Romae  ius  dicit,  reiecta  in 
Galliam  est.  Peto  a  te  hoc  diligentius,  quam  si  2 
mea  res  esset^  quo  est  honestius  de  amieorum  pe- 
cunia  laborare  quam  de  sua,  ut  negotium  confieien- 
dum  cures,  ipse  suscipias^  transigas  operamque  des^ 
quoad  tibi  aequum  et  rectum  videbitur^  ut  quam 
commodissima  condicione  libertus  Strabonis,  qui 
eius  rei  causa  missus  est^  negotium  conficiat  ad 
nummosque  perveniat.  Id  et  mihi  gratissimum  erit 
et  tu  ipse  L.  Titium  cognosces  amicitia  tua  dignis- 
simum.  Quod  ut  tibi  curae  sit,  ut  omnia  solent 
essC;  quae  me  velle  scis,  te  vehementer  etiam  atque 
etiam  rogo. 

XV. 

8cr.  Afitarae  mense  Aprili  a.  u.  c.  709. 

€ICERO  CAESARI  IMP.  SAL. 

Precilium  tibi  commendo  ujiice,  tui  necessarii,  l 
mei  familiarissimi;  viri  optimi  filium;  quem  quum 
adolescentem  ipsum  propter  eius  modestiam;  huma- 
nitatem,  animum  et  amorem  erga  me  singularem 
mirifice  diligo,  tum  patrem  eius  re  doctus  intellexi 
et  didici  mihi  fuisse  semper  amicissimum.  Em,  hic 
ille  est  de  tuis,  maxime  qui  irridere  atque  obiur- 
gare  me  solitus  est;  quod  me  non  tecum,  praeser- 
tim  quum  abs  te  honorificentissime  invitarer,  con- 
iungerem; 

aki!  iyi,hv  ov  ffore  d^viibv  ivl  ^ti^d^e^^LV  iTcet^ev* 

audiebam  enim  nostros  proceres  clamitantes: 

akKLiiog  iC0\  tva  rig  "te  xal  oipcyovcov  ev  etxjj. 
&g  iparo^  rov  d'  a%eog  vetpiXri  ixdkrnlfe  ^iXaiva» 

Ep.  14,  2.  ut  qmm  (M.,  vulgo).  et  quam  B.  (err.  typ.). 
Ep.  15,  1.  iUe  est  de  tuis  (W.).  ».  est  4e  illis  M.  ».  est 
lae  iUis]  cdd.  Regg.^  B 

Sed  tamen  iidem  me  consolantur  etiam:  hominem 
perustum  etiamnum  gloria  volunt  incendere  atque 
ita  loquuntur: 

(iTj  uav  a67CovSBC  ys  xal  axlBicig  aTCoXoifirjv , 
aXka  [isya  ^s^ag  xi  xal  i^^oinivoiCi  nvd^ead^ai. 

Sed  minus  iam  movent,  ut  vides.  Itaque  ab  Ho- 
meri  magniloquentia  confero  me  ad  vera  praecepta 
EvQLTtiSov 


f    *• 


[il6(o  0ofpi6t7iVy  06rig  ov%  avtfp  60(pog* 

quem  versum  senex  Precilius  laudat  egregie  et  ait 
posse  eundem  et  afia  tcqoO^o  xal  6ni60Gi  videre 
et  tamen  nihilo  minus 

aCav  aQiCtaveiv  xal  v7tBiQO%ov  iii(iBvaL  aXlfov. 

3  Sed,  ut  redeam  ad  id,  unde  coepi,  vehementer  mihi 
gratum  feceris;  si  hunc  adolescentem  humanitate 
tua,  quae  est  singularis,  comprehenderis  et  ad  id, 
quod  ipsorum  Preciliorum  causa  te  velle  arbitror, 
addideris  cumulum  commendationis  meae.  Genere 
novo  sum  litterarum  ad  te  usus,  ut  intelligeres  non 
vulgarem  esse  commendationem. 

XVI. 

Scr.  Asturae  mense  Aprili  a.  u.  c.  709. 

CICERO  CAESARI  SAL. 

i  P.  Crassum  ex  omni  nobilitate  adolescentem 
dilexi  plurimum,  et  de  eo  quum  ab  ineunte  eius 
aetate  bene  speravissem,  tum  perbene  existimare 
coepi  eximiis  iudiciis,  quae  de  eo  feceras,  cognitis.  Eius 
libertum  Apollonium  iam  tum  equidem,  quum  ille 
viveret,  et  magni  faciebam  et  probabam;  erat  enim 
et  studiosus  Crassi  et  ad  eius  optima  studia  vehe- 

Ep.  16,  1.    et  de  eo  (L.).    et  ex  eo  MB.  —  tmi  nuper 
qptime  exist    (Kraufle;  L.  imi  opt.  exist.^*^  tum  «j^er  me  €.  M. 
(perbene  Sch.),  —  exmiis  (KloUetEiav>aftV  ^^^^^  ^.iis^^Tti^"^ 

menter  aptus;  itaque  ab  eo  admodum  diligebatur. 
Post  mortem  autem  Crassi  eo  mihi  etiam  dignior  2 
visus  est;  quem  in  fidem  atque  amicitiam  meam 
reciperem^  quod  eos  a  se  observandos  et  colendos 
putabaty  quos  ille  dilexisset  et  quibus  carus  fuisset; 
itaque  et  ad  me  in  Giliciam  venit  multisque  in  re- 
bus  milii  magno  usui  fuit  et  fides  eius  et  pruden- 
tia^  ety  ut  opinor^  tibi  in  Alexandrino  bello^  quan- 
tum  studio  et  fidelitate  consequi  potuit^  non  defuit:  a 
quod  quum  speraret  te  quoque  ita  existimare^  in 
Uispaniam  ad  te  maxime  ille  quidem  suo  consilio, 
sed  etiam  me  auctore  est  profectus.  Cui  ego  com- 
mendationem  non  sum  poUicitus^  non  quin  eam 
yalituram  apud  te  arbitrarer,  sed  neque  egere  mihi 
commendatione  videbatur,  qui  et  in  bello  tecum 
fuisset  et  propter  memoriam  Crassi  de  tuis  unus 
esset,  et,  si  uti  commendationibus  vellet,  etiam  per 
alios  eum  videbam  id  consequi  posse:  testimonium 
mei  de  eo  iudicii,  quod  et  ipse  magni  aestimabat 
et  ego  apud  te  valere  eram  expertus,  ei  libenter 
dedi.  Doctum  igitur  hominem  cognovi  et  studiis  4 
optimis  deditum,  idque  a  puero:  nam  domi  meae 
cum  Diodoto  Stoico,  homine  meo  iudicio  eruditis- 
simo,  multum  a  puero  fuit;  nunc  autem,  incensus 
studio  rerum  tuarum,  eas  litteras  Graecis  mandare 
cupiebat.  Posse  arbitror:  valet  ingenio;  habet  usum; 
iampridem  in  eo  genere  studii  litterarumque  ver- 
satur;  satisfacere  immortalitati  laudum  tuarum  mi- 
rabiliter  cupit.  Habes  opinionis  meae  testimonium, 
sed  tu  hoc  facilius  multo  pro  tua  singulari  pru- 
dentia  iudicabis.  Et  tamen,  quod  negaveram,  com- 
mendo  tibi  eum:  quidquid  ei  commodaveris,  erit  id 
miki  maiorem  in  modum  gratum. 

Ep.  16,  4.    td  mihi  maiorem  (L.).     id  maiorm  M.    id 
fn.  mini  B. 

Ciceronii  epist  L  q^ 


434  M.  TULLII  CICERONIS 

XVII. 

Scr.  Romae  a.  u.  c.  708. 

M.  CICERO  S.  D.  SER.  SULPICIO. 

1  M'.  Curius,  qui  Patris  negotiatur,  multis  et 
magnis  de  causis  a  me  diligitur:  nam  et  amicitia 
pervetus  mihi  cum  eo  est,  ut  primum  in  forum 
venit,  instituta,  et  Patris  quum  aliquoties  antea, 
tum  proxime  hoc  miserrimo  bello  domus  eius  tota 
mihi  patuit,  qua,  si  opus  fuisset,  tam  essem  usus 
quam  mea;  maximum  autem  mihi  vinculum  cum  eo 
est  quasi  sanctioris  cuiusdam  necessitudinis,  quod 
est  Attici  nostri  familiarissimus  eumque  unum  prae- 

2  ter  ceteros  observat  ac  diligit.  Quem  si  tu  iam  forte 
cognosti,  puto  me  hoc,  quod  facio,  facere  serius; 
ea  est  enim  humanitate  et  observantia,  ut  eum  tibi 
iam  ipsum  per  se  commendatum  putem;  quod  tamen 
si  ita  est,  magno  opere  a  te  quaeso,  ut  ad  eam  vo- 
luntatem,  si  quam  in  illum  ante  has  meas  litteras 
contulisti,  quam   maximus   potest  mea  commenda- 

3  tione  cumulus  accedat:  sin  autem  propter  verecun- 
diam  suam  minus  se  tibi  obtulit  aut  nondum  eum 
satis  habes  cognitum  aut  quae  causa  est,  cur  maio- 
ris  commendationis  indigeat,  sic  tibi  eum  commendo, 
ut  neque  maiore  studio  quemquam  neque  iustioribus 
de  causis  commendare  possim,  faciamque  id,  quod 
debent  facere  ii,  qui  religiose  et  sine  ambitione  com- 
mendant:  spondcbo  enim  tibi  vel  potius  spondeo  in 
meque  recipio  eos  esse  M\  Curii  mores  eamque  quum 
probitatem,  tum  etiam  humanitatem,  ut  eum  et  ami- 
citia  tua  et  tam  accurata  commendatione,  si  tibi 
sit  cognitus,  dignum  sis  existimaturus.  Mihi  certe 
gratissimum  feceris,  si  intellexero  has  litteras  tan- 
tum,  quantum  scribens  confidebam,  apud  te  pondus 
habuisse. 

Ep,  17,  1.    qm,  ii  opiw  (W.y    qua  si  o.  B. 

XVIII. 

Scr.    Romae   a.   u.    c.    708. 

CICERO  SERVIO  SAL. 

Non  concedam,  ut  Attico  nostro,  quem  elatum  i 
laetitia  vidi,  iucundiores  tuae  suavissime  ad  eum  et 
humanissime  scriptae  litterae  fuerint  quam  mihi; 
nam^  etsi  utrique  nostrum  prope  aeque  gratae  erant, 
tamen  ego  admirabar  magis  te,  qui,  si  rogatus  aut 
certe  adnionitus  liberaliter  Attico  respondisses  — 
quod  tamen  dubium  nobis,  quin  ita  futurum  fuerit, 
non  erat  — ,  *  *,  ultro  ad  eum  scripsisse  eique  nec 
opinanti  voluntatem  tuam  tantam  per  litteras  de- 
tulisse.  De  quo  non  modo  rogare  te,  ut  eo  stu- 
diosius  mea  quoque  causa  facias,  non  debeo  —  nihil 
enim  cumulatius  fieri  potest,  quam  polliceris  — , 
sed  ne  gratias  quidem  agere,  quod  tu  et  ipsius 
causa  et  tua  sponte  feceris:  illud  tamen  dicam,  2 
mihi  id,  quod  fecisti,  esse  gratissimum;  tale  enim 
tnum  iudicium  de  homine  eo,  quem  ego  unice  di- 
ligo,  non  potest  mihi  non  summe  esse  iucundum, 
quod  quum  ita  sit,  esse  gratum  necesse  est.  Sed 
tamen,  quoniam  mihi  pro  coniunctione  nostra  vel 
peccare  apud  te  in  scribendo  licet,  utrumque  eorum, 
quae  negavi  mihi  faciunda  esse,  faciam:  nam  et  ad 
id,  quod  Attici  causa  te  ostendisti  esse  facturum, 
tantum  velim  addas,  quantum  ex  nostro  amore  ac- 
cessionis  fieri  potest,  et,  quod  modo  verebar,  tibi 
gratias  agere,  nunc  plane  ago  teque  ita  existimare 
volo,  quibuscumque  officiis  in  Epiroticis  reliquisque 
rebus  Atticum  obstrinxeris;  iisdem  me  tibi  obliga- 
tum  fore. 


Ep.  18,  1.    non  erai  — ,  *  *,  ultro   (W.  ex  B.  conj.), 
Excidit  nobis  satisfedsses  vel  simile  aliqaid  (B.y 

XIX. 

Scr.   Bomae    a.   u.   c.    708. 

CICERO  SERVIO  SAL. 

1  Cum  Lysone  Patrensi  est  mihi  quidem  hospi< 
tium  vetuS;  quam  ego  necessitudinem  sanete  colen- 
dam  puto;  sed  ea  causa  etiam  cum  aliis  complu- 
ribuS;  familiaritas  tanta  nullo  cum  hospite^  et  ea 
quum  officiis  eius  multis^  tum  etiam  consuetudine 
quotidiana  sic  est  aucta,  ut  nihil  sit  familiaritate 
nostra  coniunctius.  Is  quum  Romae  annum  prope 
ita  fuisset,  ut  mecum  viveret,  etsi  eramus  in  magna 
spe  te  meis  litteris  commendationeque  diligentissime 
facturum  id,  quod  fecisti,  ut  eius  rem  et  fortunas 
absentis  tuerere,  tamen,  quod  in  unius  potestate 
erant  onmia  et  quod  Lyso  fuerat  in  nostei  causa 
nostrisque  praesidiis,  quotidie  aliquid  timebamus; 
eflfectum  tamen  est  et  ipsius  splendore  et  nostro 
reliquorumque  hospitum  studio,  ut  onmia,  quae  vel- 
lemus,  a  Caesare  impetrarentur,  quod  intelliges  ex 

2  iis  litteris,  quas  Caesar  ad  te  dedit.  Nunc  non 
modo  non  remittimus  tibi  aliquid  ex  nostra  com- 
mendatione,  quasi  adepti  iam  omnia,  sed  eo  vehe- 
mentius  a  te  contendimus,  ut  Lysonem  in  fidem 
necessitudinemque  tuam  recipias:  cuius  dubia  for- 
tuna  timidius  tecum  agebamus,  verentes  ne  quid 
accideret  eiusmodi,  ut  ne  tu  quidem  mederi  posses; 
explorata  vero  eius  incolumitate  omnia  a  te  f  stu- 
dia  summo  cura  peto.  Quae  ne  singula  enumerem, 
totam  tibi  domum  commendo,  in  his  adolescentem 
filium  eius,  quem  C.  Maenius  Gemellus,  cliens  meus, 

• 

Ep.  19,  1.  pi^;  sed  ea  causa  etiam  (M.,  vulgo).  puto, 
sed  ea  c.  est  etiam  L.,  B.  2.  f  sttidia  summo  cwra  peto 
(M.,  W.).  summo  studio,  summa  cura  p,  (W.)  aut  s,  s,  aumma- 
que  cura  p.  (Asc.)  aut  s.  8.  et  8.  c.  p.  (W.).  studio  summo 
curaque  peio  N.,  B. 

quum  in  calamitate  exsilii  sui  Patrensis  civis  factus 
essety  Patrensium  legibus  adoptayit^  ut  eius  ipsius 
hereditatis  ius  causamque  tueare.  Caput  illud  est^  3 
ut  Lysonem,  quem  ego  virum  optimum  gratissimum- 
que  cognovi,  recipias  in  necessitudinem  tuam;  quod 
si  feceris,  non  dubito,  quin  in  eo  diligendo  ceteris- 
que  postea  commendando  idem,  quod  ego,  sis  iudicii 
et  voluntatis  habiturus.  Quod  quum  fieri  vehe- 
menter  studeo,  tum  etiam  illud  vereor,  ne,  si  mi- 
nuB  cumulate  videbere  fecisse  aliquid  eius  causa, 
me  ille  negligenter  scripsisse  putet,  non  te  oblitum 
mei;  quanti  enim  me  faceres,  quum  ex  sermonibus 
quotidSanis  meis,  tum  ex  epistolis  etiam  tuis  notuit 
cognoscere. 

XX. 

Scr.   Romae   a.   u.   c.    708. 

CICERO  SERVIO  SAL. 

Asclapone  Patrensi,  medico,  utor  familiariter 
eiusque  quum  consuetudo  mihi  iucunda  fuit,  tum 
ars  etiam,  quam  sum  expertus  in  valetudine  meo 
rum;  in  qua  mihi  quum  ipsa  scientia,  tum  etiam 
fidelitate  benevolentiaque  satisfecit.  Hunc  igitur 
tibi  commendo  et  a  te  peto,  ut  des  operam,  ut  in- 
telligat  diligenter  me  scripsisse  de  sese  meamque 
commendationem  usui  magno  sibi  fuisse:  erit  id 
mihi  vehementer  gratum. 

XXI. 

Scr.   Romae   a.   u.   c.    708. 

CICERO  SERVIO  SAL. 

M.  Aemilius   Avianius  ab   ineunte  adolescentia  1 
me  observavit  semperque  dilexit,  vir  quum  bonus, 

Ep.  20.    usui  sibi  magno  (W.)?    Ep.  21,  1.    Avianius 
(W.).    Avianm  M.,  rnlgo. 

tum  perhumanus  et  in  omni  genere  officii  diligen- 
tissimus:  quem  si  arbitrarer  esse  Sicyone  et  nisi 
audirem  ibi  eum  etiam  nunc,  ubi  ego  reliqui,  Ci- 
byrae  commorari,  nihil  esset  necesse  plura  me  ad 
te  de  eo  scribere;  perficeret  enim  ipse  profecto  suis 
moribus  suaque  humanitate,  ut  sine  cuiusquam  com- 
mendatione  diligeretur  abs  te  non  minus  quam  et 
2  a  me  et  a  ceteris  suis  familiaribus;  sed,  quum  illum 
abesse  putem,  commendo  tibi  in  maiorem  modum 
domum  eius,  quae  est  Sicyone,  remque  familiarem, 
maxime  C.  Avianium  Hammonium,  libertum  eius, 
quem  quidem  tibi  etiam  suo  nomine  commendo; 
nam  quum  propterea  mihi  est  probatus,  quod  est 
in  patronum  suum  officio  et  fide  singulari,  tum 
etiam  in  me  ipsum  magna  officia  contulit  mihique 
molestissimis  temporibus  ita  fideliter  benevoleque 
praesto  fuit,  ut  si  a  me  manumissus  esset.  Itaque 
peto  a  te,  ut  eum  et  in  patroni  eius  negotio  sic 
tueare,  ut  eius  procuratorem,  quem  tibi  commendo, 
et  ipsum  suo  nomine  diligas  habeasque  in  numero 
tuorum:  hominem  pudentem  et  officiosum  cogno- 
sces  et  dignum,  qui  a  te  diligatur.     Vale. 

xxn. 

Scr.   Romae   a.   u.    c.    708. 

CICERO  SERVIO  SAL. 

1  T.  Manlium,  qui  negotiatur  Thespiis,  vehementer 
diligo;  nam  et  semper  me  coluit  diligentissimeque 
observavit  et  a  studiis  nostris  non  abhorret;  acce- 
dit  eo,  quod  Varro  Murena  magno  opere  eius  causa 
vult  omnia;  qui  tamen  existimavit,  etsi  suis  litteris, 
quibus  tibi  Manlium  commendarat,  valde  confideret, 


Ep.  21,  1.    diUgentissimus  (L.).     diiigendm  M.    diligens 

Man.,  B.     2.   ut  eum  et  in  (Man.).     ut  eum  [Hammonium] 

e^  znB.  —qum  tibi  comm^ndo  (JIX..,  wAgoY    \iL- 1.  c.\  Exw.^B. 

tamen  mea  commendatione  aliquid  accessionis  fore. 
Me  quidem  quum  Manlii  familiaritas,  tum  Varronis 
studium  commovit,  ut  ad  te  quam  accuratissime 
scriberem.  Gratissimum  igitur  mihi  feceris,  si  huic  2 
commendationi  meae  tantum  tribueris,  quantum  cui 
tribuisti  plurimum,  id  est,  si  T.  Manlium  quam 
maxime,  quibuscumque  rebus  honeste  ac  pro  tua 
dignitate  poteris,  iuveris  atque  omaveris,  ex  ipsius- 
que  praeterea  gratissimis  et  humanissimis  moribus 
confirmo  tibi  te  eum,  quem  soles  fructum  a  bono- 
rum  virorum  officiis  exspectare,  esse  capturum. 

XXIII. 

8cr.   Homae    a.    u.    c.    708. 

CICERO  SERVIO  SAL. 

L.  Cossinio,  amico  et  tribuli  meo,  valde  fami-  1 
liariter  utor;  nam  et  inter  nosmet  ipsos  vetus  usus 
intercedit  et  Atticus  noster  maiorem  etiam  mihi  cum 
Cossinio  consuetudinem  fecit;  itaque  tota  Cossinii 
domus  me  diUgit  in  primisque  libertus  eius,  L.  Cos- 
sinius  Anchialus,  homo  et  patrono  et  patroni  neces- 
sariis,  quo  in  numero  ego  sum,  probatissimus.  Hunc  2 
tibi  ita  commendo,  ut,  si  meus  libertus  esset  eodem- 
que  apud  me  loco  esset,  quo  est  apud  suum  pa- 
tronum,  maiore  studio  commendare  non  possem. 
Quare  pergratum  mihi  feceris,  si  eum  in  amicitiam 
tum  receperis  atque  eum,  quod  sine  molestia  tua 
fiat,  si  qua  in  re  opus  ei  fuerit,  iuveris:  id  et  mihi 
vehementer  gratum  erit  et  tibi  postea  iucundum; 
hominem  enim  summa  probitate,  humanitate  obser- 
vantiaque  cognosces. 

Ep.  23,  X.   trihuU  meo  (cd.  BasiL,  L.).    t  tuo  M.,  vulgo. 

XXIV. 

6cr.   Eomae   a.   u.   c.   708. 

CICERO  SERVIO  SAL. 

1  Quum  antea  capiebam  ex  officio  meo  volupta- 
tem,  quod  memineram,  quam  tibi  diligenter  Lyso- 
nem,  hospitem  et  familiarem  meum,  commendassem, 
tum  vero,  posteaquam  ex  litteris  eius  cognovi  tibi 
eum  falso  suspectum  fuisse,  vehementissime  laeta- 
tus  sum  me  tam  diligentem  in  eo  commendando 
fuisse;  ita  enim  scripsit  ad  me,  sibi  meam  commen- 
dationem  maximo  adiumento  fuisse,  quod  ad  te  de- 
latum  diceret  sese  contra  dignitatem  tuam  Romae 

^  de  te  loqui  solitum  esse;  de  quo  etsi  pro  tua  faci- 
litate  et  humanitate  purgatum  se  tibi  scribit  esse, 
tamen  primum,  ut  debeo,  tibi  maximas  gratias  ago, 
quod  tantum  litterae  meae  potuerunt,  ut  iis  lectis 
omnem  oflfensionem  suspicionis,  quam  habueras  de 
Lysone,  deponeres,  deinde  credas  mihi  affirmanti 
velim  me  hoc  non  pro  Lysone  magis  quam  pro 
omnibus  scribere,  hominem  esse  neminem,  qui  um- 
quam  mentionem  tui  sine  tua  summa  laude  fecerit, 
Lyso  vero,  quum  mecum  prope  quotidie  esset  unaque 
viveret,  non  solum,  quia  libenter  me  audire  arbitra- 
batur,   sed   quia  libentius   ipse  loquebatur,  omnia 

3  mihi  tua  et  facta  et  dicta  laudabat.  Quapropter, 
etsi  a  te  ita  tractatur,  ut  iam  non  desideret  com- 
mendationem  meam  unisque  se  litteris  meis  omnia 
consecutum  putet,  tamen  a  te  peto  in  maiorem  mo- 
dum,  ut  eum  etiam  atque  etiam  tuis  officiis,  libera- 
litate  complectare.  Scriberem  ad  te,  qualis  vir  esset, 
ut  superioribus  litteris  feceram,  nisi  eum  iam  per 
se  ipsum  tibi  satis  notum  esse  arbitrarer. 

Ep.  24,  2.  ago,  quod  (W.).  ago,  quum  M.,  vulgo.  —  cfe- 
poneres,  deinde  (W.).  d.;  d.  vulgo.  3.  officiis  liberalitateque 
(L,)?  —  notum  esse  (V.).    esse  n.  esse  M.    c.  n.  edd.  vett.,  B. 

XXV. 

Scr.   Romae   a.   u.   c.    708. 

CICERO  SERVIO  SAL. 

Hagesaretus  LarisaeuS;  magnis  meis  beneficiis 
omatus  in  eonsulatu  meo,  memor  et  gratus  fuit 
meque  postea  diligentissime  coluit:  eum  tibi  magno 
opere  commendo,  ut  et  hospitem  et  familiarem 
meum  et  gratum  hominem  et  virum  bonum  et  prin- 
cipem  civitatis  suae  et  tua  necessitudine  dignissi- 
mum.  Pergratum  mihi  feceris,  si  dederis  operam, 
ut  is  intelligat  hanc  meam  commendationem  ma- 
gnum  apud  te  pondus  habuisse. 

XXVI. 

Scr.   Romae   a.   u.   c.    708. 

CICERO  SERVIO  SAL. 

L.  Mescinius  ea  mecum  necessitudine  coniunctus  1 
est,   quod   mihi   quaestor   fuit;   sed   hanc   causam, 
quam  ego,  ut  a  maioribus  accepi,  semper  gravem 
duxi,  fecit  virtute  et  humanitate  sua  iustiorem:  ita- 
que  eo  sic  utor,  ut  nec  familiarius  ullo  nec  liben- 
tius.    Is  quamquam  confidere  videbatur  te  sua  causa, 
quae   honeste   posses,  libenter  esse  facturum,  ma- 
gnum  esse  tamen   speravit   apud  te  meas  quoque 
litteras  pondus  habituras:  id  quum  ipse  ita  iudica- 
bat,  tum  pro  familiari  consuetudine  saepe  ex  me 
audierat,   quam   suavis    esset   inter  nos   et  quanta   . 
coniunctio.     Peto  igitur  a  te,  tanto  scilicet  studio,  2 
quanto  intelligis  debere  me  petere  pro  homine  tam 
mihi  necessario  et  tam  familiari,  ut   eius  negotia, 
quae   sunt  in  Achaia   ex   eo,   quod   heres   est  M. 

Ep.  25.  Megesaretus  (Ern.)?  An  Hegesaratus  (Ursin.)? 
Ep.  26,  a.    Achaia  ex  eo,  q.  (W.).    Achaia,  cx  co  c[.  ^xjlV^^, 

-  Mindio,  fratri  suo,  qui  Elide  negotiaius  est,  expli- 
ces  et  expedias  quum  iure  et  potestate,  quam  habes, 
tum  etiam  auctoritate  et  consilio  tuo;  sic  enim 
praescripsimus  iis,  quibus  ea  negotia  mandavimus, 
ut  omnibus  in  rebus,  quae  in  aliquam  controver- 
siam  vocarentur,  te  arbitro  et,  quod  commodo  tuo 
fieri  posset;  te  disceptatore  uterentur:  id  ut  honoris 
mei   causa   suscipias,    vehementer   te   etiam   atque 

3  etiam  rogo.  Illud  praeterea,  si  non  alienum  tua 
dignitate  putabis  esse,  feceris  mihi  pergratum,  si 
qui  difficiliores  erunt,  ut  rem  sine  controversia  con- 
fici  nolint,  si  eos,  quoniam  cum  senatore  res  est, 
Romam  reieceris;  quod  quo  minore  dubitatione  fa- 
cere  posses,  litteras  ad  te  a  M.  Lepido  consule,  non 
quae  te  aliquid  iuberent  —  neque  enim  id  tuae 
clignitatis  esse  arbitrabamur  — ,  sed  quodam  modo 

4  quasi  commendaticias  sumpsimus.  Scriberem,  quam 
id  beneficium  bene  apud  Mescinium  positurus  esses, 
nisi  et  te  scire  confiderem  et  mihi  peterem;  sic 
enim  velim  existimes,  non  minus  me  de  illius  re 
laborare  quam  ipsum  de  sua;  sed  quum  illum  stu- 
deo  quam  faciUime  ad  suum  pervenire,  tum  illud 
laboro,  ut  non  minimum  hac  mea  commendatione 
se  consecutum  arbitretur. 

XXVII. 

Scr.   Eomae   a.    u.    c.    708. 

CICERO  SERVIO  SAL. 

1  Licet  eodem  exemplo  saepius  tibi  huius  generis 
litteras  mittam,  quum  gratias  agam,  quod  meas 
commendationes  tam  diligenter  observes  —  quod 
feci  in  aliis  et  faciam,  ut  video,  saepius  — ,  sed 
tamen  non  parcam   operae   et,   ut   vos   soletis  in 

Ep.  26^  2.    EUde  (L.).     Eli  M.,  vulgo.      3.   arbitraba- 
mur  (L.).    arbitramur  M.,  vulgo. 

formuliS;  sic  ego  in  epistolis  de  eadem  re  alio 
HODO.  C.  Avianius  igitur  Hammonius  incredibiles  2 
mihi  gratias  per  litteras  egit  et  suo  et  Aemilii 
Avianii,  patroni  sui,  nomine:  nec  liberalius  nec 
honorificentius  potuisse  tractari  nec  se  praesentem 
nec  rem  familiarem  absentis  patroni  sui.  Id  mihi 
quum  iucundum  est  eorum  causa^  quos  tibi  ego 
summa  necessitudine  et  summa  coniunctione  ad- 
ductus  commendaveram,  quod  M.  Aemilius  unus 
est  ex  meis  familiarissimis  atque  intimis  maxime 
necessarius,  homo  et  magnis  meis  beneficiis  de- 
vinctus  et  prope  omnium,  qui  mihi  debere  aliquid 
videntur,  gratissimus,  tum  multo  iucundius  te  esse 
in  me  tali  voluntate,  ut  plus  prosis  amicis  meis, 
quam  ego  praesens  fortasse  prodessem,  credo,  quod 
magis  ego  dubitarem,  quid  illorum  causa  facerem, 
quam  tu,  quid  mea.  Sed  hoc  non  dubito  quin  3 
existimes  mihi  esse  gratum:  illud  te  rogo,  ut  illos 
quoque  gratos  esse  nomines  putes,  quod  ita  esse 
tibi  promitto  atque  confirmo.  Quare  velim,  quid- 
quid  habent  negotii,  des  operam,  quod  commodo 
tuo  fiat,  ut  te  obtinente  Achaiam  conficiant.  Ego  4 
cum  tuo  Servio  iucundissimo  coniunctissime  vivo 
magnamque  quum  ex  ingenio  eius  singularique  stu- 
dio,  tum  ex  virtute  et  probitate  voluptatem  capio. 

XXVIII  a. 

Scr.   Romae   a.   u.   c.    708. 

CICERO  SERVIO  SAL. 

Etsi  hbenter  petere  a  te  soleo,  si  quid  opus  est  1 
meorum  cuipiam,  tamen  multo  libentius  gratias  tibi 
ago,  quum  fecisti  ahquid  commendatione  mea,  quod 
semper  facis;  incredibile  est  enim,  quas  mihi  gra- 

Ep.  27,  2.  Avianii  (W.).    Avianiani  M.    Aviani  vulgo. 
—  prodessem,  credo  (W.).    pr. :  c.  vulgo. 

tias  omnes  agant^  eidam  mediocriter  a  me  tibi  eom- 
mendati;  quae  mihi  omnia  grata  sunt^  de  L.  Mesci- 
nio  gratissimum;  sic  enim  est  mecum  locutus,  te, 
ut  meas  litteras  legeris,  statim  procuratoribus  sui^ 
pollicitum  esse  omnia,  multo  vero  plura  et  maiora 
iecisse:  id  igitur  —  puto  enim  etiam  atque  etiam 
mihi  dicendum  esse  —  velim  existimes  mihi  te  fe- 

2  cisse  gratissimum.  Quod  quidem  hoc  vehementius 
laetor,  quod  ex  ipso  Mescinio  te  video  magnam 
capturum  voluptatem;  est  enim  in  eo  quum  virtus 
et  probitas  et  summum  officium  summaque  obser- 
vantia,  tum  studia  illa  nostra,  quibus  antea  delecta- 
bamur,  nunc  etiam  vivimus.  Quod  reliquum  est, 
velim  augeas  tua  in  eum  beneficia  omnibus  rebus, 
quae  te  erunt  dignae;  sunt  duo,  quae  te  nomina- 
tim  rogo:  primum,  ut,  si  quid  satisdandum  erit, 
AMPLIUS  EO  NOMINE  NON  PETi,  cures,  ut  satisdctur 
fide  mea;  deinde,  quum  fere  consistat  hereditas  in 
iis  rebus,  quas  avertit  Oppia,  quae  uxor  Mindii 
fuit,  adiuves  ineasque  rationem,  quemadmodum  ea 
mulier  Romam  perducatur:  quod  si  putarit  illa 
fore,  ut  opinio  nostra  est,  negotium  conficiemus. 
Hoc   ut   assequamur,    te   vehementer   etiam   atque 

S  etiam  rogo:  illud,  quod  supra  scripsi,  id**in  me- 
que  recipio,  te  ea,  quae  fecisti  Mescinii  causa  quae- 
que  feceris,  ita  bene  coUocaturum,  ut  ipse  iudices 
homini  te  gratissimo,  iucundissimo  benigne  fecisse^ 
volo  enim  ad  id,  quod  mea  causa  fecisti,  hoc  etiam 
accedere. 


Ep.  28.  a.  1.  grata  sunt,  de  (B.  ex  W.  conj.).  g.,  sed 
de  M.  An  g.  simt,  sed  de  (W.)?  3.  rogo;  illtid  (W.).  r. 
lUtid  vulgo.  —  scripsi,  id  *  *  in  (V.).  scr.  id  promitto  (vel 
polliceor  vel  confirmo  vel  spondeo)  tibi  in  (W.)  aut  ser.  id 
promitto  (vel  polh  vel  conf,  vel  «p.)  in  (Or.).  scr.y  video  in. 

XX  vm  b. 

Scr.  Romae  a.  u.  c.  708. 

CICEBO  SERVIO  SAL. 

Nec  Lacedaemonios  dubitare  arbitror,  quin  ipsi  1 
sua  maiorumque  suorum  auctoritate  satis  commen- 
dati  sint  fidei  et  iustitiae  tuae,  et  ego,  qui  te 
optime  novissem,  non  dubitavi,  quin  tibi  notissima 
et  iura  et  merita  populorum  essent:  itaque,  quum 
a  me  peteret  Philippus  Lacedaemonius,  ut  tibi  civi- 
tatem  commendarem,  etsi  memineram  me  ei  civitati 
omnia  debere,  tamen  respondi  commendatione  La- 
cedaemonios  apud  te  non  egere.  Itaque  sic  velim  2 
existimes,  me  omnes  Achaiae  civitates  arbitrari  pro 
horum  temporum  perturbatione  felices,  quod  iis  tu 
praesis,  eundemque  me  ita  iudicasse,  te,  quod  unus 
optime  nosses  non  nostra  solum,  sed  etiam  Grae- 
ciae  monumenta  omnia,  tua  sponte  amicum  Lace- 
daemoniis  et  esse  et  fore.  Quare  tantum  a  te  peto, 
ut,  quum  ea  facies  Lacedaemoniorum  causa,  quae 
tua  fides,  amplitudo,  iustitia  postulat,  ut  iis,  si  tibi 
videbitur,  significes  te  non  moleste  ferre,  quod  in- 
telligas  ea,  quae  facias,  mihi  quoque  grata  esse; 
pertoiet  enim  ad  officium  meum  eos  existimare  cu- 
rae  mihi  suas  res  esse:  hoc  te  vehementer  etiam 
atque  etiam  rogo. 

XXIX. 

Scr.  Romae  ineunte  anno  n.  c.  708. 

CICERO  L.  PLANCO  SAL. 

Non  dubito,  quin  scias  in   iis  necessariis,  qui  l 
tibi  a  patre  relicti  sunt,  me  tibi  esse  vel  coniunctis- 

Ep.  28.  b.  2.    itidicasse  (W.).     iudicare  M.,  vulgo.    — 
postuldbitf  iis  (W.)? 

f-imnni;  non  iis  modo  causis,  qoae  speciem  f  habeant 
ma$:piae  coniunctionis,  sed  iis  etiam^  qnae  familia' 
ritate  et  consnetndine  tenentur,  quam  scis  mihi 
iucundissimam  cum  patre  tno  et  summam  foisse: 
ab  his  initiis  noster  in  te  amor  profectus  auxit 
patemam  necessitudinem  et  eo  magis,  quod  intel- 
Ifrxi,  ut  primum  per  aetatem  iudicium  facere  po- 
tueris,  quanti  quisque  tibi  faciendus  esset,  me  a  te 
in  primis  coeptum  esse  observari,  coli,  diligi;  acce- 
debat  non  mediocre  yinculum  quum  studiorum, 
quod  ipsum  est  per  se  grave,  tum  eorum  studiorum 
earumque  artium,  quae  per  se  ipsae  eos,  qui  vo- 
luntate  eadem  sunt,  etiam  familiaritate  devinciunt. 

2  Exspectare  te  arbitror,  haec  tam  longe  repetita 
principia  quo  spectent:  id  primum  ergo  habeto,  non 
sine  magna  iustaque  causa  hanc  a  me  commemo- 
rationem  esse  factam.  C.  Ateio  Capitone  utor  fa- 
miliarissime.  Notae  tibi  sunt  varietates  meorum 
temporum:  in  omni  genere  et  honorum  et  laborum 
meorum  et  animus  et  opera  et  auctoritas  et  gratia, 
etiam  res  familiaris   C.   Capitonis   praesto   fuit   et 

3  paruit  et  temporibus  et  fortunae  meae.  Huius  pro- 
jiinquus  fuit  T.  Antistius,  qui  quum  sorte  quaestor 
Maccdoniam  obtineret  neque  ei  successum  esset, 
Pompeius  in  eam  provinciam  cum  exercitu  venit. 
Pacere  Antistius  nihil  potuitj  nam,  si  potuisset, 
nihil  ei  fuisset  antiquius  quam  ad  Capitonem,  quem 
ut  parentem  diligebat,  reverti,  praesertim  quum 
Hcirct,  quanti  is  Caesarem  faceret  semperque  fe- 
cisset;   sed  oppressus  tantum  attigit  negotii,  quan- 

4  tum  recusare  non  potuit.  Quum  signaretur  argen- 
tum  ApoUoniae,  non  possum  dicere  eum  praefuisse 


Ep.  29,  1.    t  habeant  ...  tenentur  (W.).      haheant  ... 
teneantur  (L.)  aut  habent  . . .  tenentur  (Crat.).     habeant  . . . 
tenentur  vulgo.    2.  temporum:  in  (W.).    t^  In.  vulgo.    3.  fe- 
Cisset;  sed  (W.),    /*.   Sed  vulgo. 

neque  possum  negare  aflfuisse,  sed  non  plus  duobus 
aut  tribus  mensibus.  Deinde  afuit  a  eastris:  fugit 
omne  negotium.  Hoc  mihi  ut  testi  velim  eredas; 
meam  enim  ille  maestitiam  in  illo  bello  videbat, 
mecum  omnia  communicabat.  Itaque  abdidit  se  in 
intimam  Macedoniam,  quo  potuit  longissime  a  castris, 
non  modo  ut  non  praeesset  uUi  negotio,  sed  etiam 
ut  ne  interesset  quidem.  Is  post  proelium  se  ad 
hominem  necessarium,  A.  Plautium,  in  Bithyniam 
contulit:  ibi  eum  Caesar  quum  vidisset,  nihil  aspere, 
nihil  acerbe  dixit,  Romam  iussit  venire.  Ille  in 
morbum  continuo  incidit,  ex  quo  non  convaluit: 
aeger  Corcyram  venit;  ibi  est  mortuus.  Testamento, 
quod  Romae  Paullo  et  Marcello  consulibus  fecerat, 
heres  ex  parte  dimidia  et  tertia  est  Capito ;  in  sex- 
tante  sunt  ii,  quorum  pars  sine  uUa  cuiusquam 
querela  publica  potest  esse  —  ea  est  ad  HS.  xxx  — ; 
sed  de  hoc  Caesar  viderit.  Te,  mi  Plance,  pro  pa-  6 
terna  necessitudine,  pro  nostro  amore,  pro  studiis 
et  omni  cursu  nostro  totius  vitae  simillimo  rogo 
et  a  te  ita  peto,  ut  maiore  cura,  maiore  studio 
nullam  *  possim,  ut  hanc  rem  suscipias,  meam  pu- 
tes  esse,  enitare,  contendas,  efficias,  ut  mea  com- 
mendatione,  tuo  studio,  Caesaris  beneficio  heredi- 
tatem  propinqui  sui  C.  Capito  obtineat.  Omnia, 
quae  potui  in  hac  summa  tua  gratia  ac  potentia 
a  te  impetrare,  si  petivissem,  ultro  te  ad  me  detu- 
lisse  putabo,  si  hanc  rem  impetravero.  IUud  fore  6 
tibi  adiumento  spero,  cuius  ipse  Caesar  optimus 
esse  iudex  potest:  semper  Caesarem  Capito  coluit 
et   dilexit.      Sed    ipse    huius    rei    testis    est;    novi 

Ep.  29,  4.  dmbtis  aut  tribus  (N.).  d,  an  tr.  MB.  -^ 
dixit,  JRomam  (W.).  d.;  B.  B.  —  esse  —  ea  ...  XXX  — ; 
scd  (W.).  €.:  ea  ...  XXX.  Sed  vulgo.  5.  nullam  *  pos- 
sim.  (W.).  n.  p.  B.  n.  rem  p.  (W.)  aut  n.  rem  petere  p.  (vel 
n.  petere  rem  p.)  (W.).  —  petivissem  (V.).  potuissem  M.  petis- 
sem  edd.  vett.,  B. 

hominis  memoriam.    Itaque  nihil  te  doceo:  tantum 
tibi  sumito  pro  Capitone  apud  Caesarem,  quantum 

7  ipsum  meminisse  senties.  Ego^  quod  in  me  ipso 
experiri  potui,  ad  te  deferam;  in  eo  quantum  sit 
ponderis,  tu  videbis:  quam  partem  in  re  publica 
causamque  defenderim,  per  quos  homines  ordines- 
que  steterim  quibusque  munitus  fuerim,  non  igno- 
ras;  hoc  mihi  velim  credas,  si  quid  fecerim  hoc 
ipso  in  bello  minus  ex  Caesaris  voluntate,  quod 
intellexerim  scire  ipsum  Caesarem  me  invitissimum 
fecisse,  id  fecisse  aliorum  consilio,  hortatu,  aucto- 
ritate;  quod  fuerim  moderatior  temperatiorque  quam 
in  ea  parte  quisquam,  id  me  fecisse  maxime  aucto- 
ritate  Capitonis,  cuius  similes  si  reliquos  necessa- 
rios  habuissem,  rei  publicae  fortasse  nonnihil,  mihi 

8  certe  plurimum  profuissem.  Hanc  rem,  mi  Plance, 
si  eflfeceris,  meam  de  tua  erga  me  benevolentia 
spem  confirmaveris,  ipsum  Capitonem,  gratissimum, 
officiosissimum,  optimum  virum,  ad  tuam  necessi- 
tudinem  tuo  summo  beneficio  adiunxeris. 

XXX. 

Scr.  Romae  a.  u.  c.  708. 

CICERO  ACILIO  PROCONSULI  SAL. 

l  L.  Manlius  est  Sosis:  is  fuit  Catinensis,  sed  est 
una  cum  reliquis  Neapolitanis  civis  Romanus  factus 
decurioque  Neapoli;  erat  enim  ascriptus  in  id  mu- 
nicipium  ante  civitatem  sociis  et  Latinis  datam. 
Eius  frater  Catinae  nuper  mortuus  est.  NuUam 
omnino  arbitramur  de  ea  hereditat^  controversiam 
eum  habiturum,  et  est  hodie  in  bonis;  sed,  quo- 
niam  habet  praeterea  negotia  vetera  in  Sicilia  tua, 
et  hanc  hereditatem  fraternam  et  omnia  eius  tibi 

Ep.  29,    7.    videbis:    quam  (W.).    v,   Q%um  vulgo.  — 
i^noras;  Tioc  (W.).  L  Hoc  vulgo.  —  fccxssc  mc  aliorum  (W.)? 
/e^'  al  M. 

commendo  in  primisque  ipsum,  virum  optimum  mihi- 
que  familiarissimum;  iis  studiis  litterarum  doetrinae- 
que  praeditum,  quibus  ego  maxime  deleetor.  Peto  2 
igitur  abs  te,  ut  eum,  sive  aderit  sive  non  venerit 
in  Siciliam,  in  meis  intimis  maximeque  necessariis 
scias  esse  itaque  tractes,  ut  intelligat  meam  sibi 
commendationem  magno  adiumento  fuisse. 

XXXI. 

Scr.  Romae  a.  u.  c.  708. 

CICERO  ACILIO  PROCONSULI  SAL. 

C.  Flavio,  honesto  et  omato  equite  Romano,  i 
utor  valde  familiariter;  fuit  enim  generi  mei,  C. 
Pisonis,  pemecessarius  meque  diligentissime  obser- 
vant  et  ipse  et  L.  Flavius,  frater  eius.  Quapropter 
velim  honoris  mei  causa,  quibus  rebus  honeste  et 
pro  tua  dignitate  poteris,  quam  honorificentissime 
et  quam  liberalissime  C.  Flavium  tractes:  id  mihi 
sic  erit  gratum,  ut  gratius  esse  nihil  possit;  sed  2 
praeterea  tibi  affirmo  —  neque  id  ambitione  ad- 
ductus  facio,  sed  quum  familiaritate  et  necessitu- 
dine,  tum  etiam  veritate  —  te  ex  C.  Flavii  officio 
et  observantia  et  praeterea  splendore  atque  inter 
suos  gratia  magnam  voluptatem  esse  capturum. 
Vale. 

XXXIL 

Scr.  Romae  a.  u.  c.  708. 

CICERO  ACILIO  PROCONSULI  SAL. 

In  Halesina   civitate   tam   lauta  tamque  nobili  i 
coniunctissimos  habeo  et  hospitio   et   familiaritate 


Ep.  30,  1.  ipsum,  virum  (W.).  i.  v.  vulgo.  —  prae- 
ditum  (M.,  vulgo).  deditum  Kleyn.,  B.  Ep.  31,  1.  observat 
et  (cd.  Basil.)?  —  possit;  sed  (W.).    jp.    Sed  vwl^o. 

Cioeronia  epiat  I.  «2;^ 

M.  et  C.  Clodios  Archagathum  et  Philonem;  sed 
vereor,  ne,  quia  complures  tibi  praecipue  commendo, 
exaequare  videar  ambitione  quadam  commendationes 
meas;  quamquam  a  te  quidem  cumulate  satisfit  et 
2  mihi  et  meis  omnibus;  sed  velim  sic  existimes, 
hanc  familiam  et  hos  mihi  maxime  esse  coniunctos 
vetustate,  officiis,  benevolentia.  Quamobrem  peto 
a  te  in  maiorem  modum,  ut  iis  omnibus  in  rebus, 
quantum  tua  fides  dignitasque  patietur,  commodes: 
id  si  feceris,  erit  mihi  vehementissime  gratum. 

xxxm. 

Scr.  Romae  a.  u.  c.  708. 
CICERO  ACILIO  PBOCONSULI  SAL, 

Cn.  Otacilio  Nasone,  equite  Romano,  utor  fa- 
miliarissime,  ita  prorsus,  ut  illius  ordinis  nullo  fa-^ 
miliarius;  nam  et  humanitate  eius  et  probitate  in 
consuetudine  quotidiana  magno  opere  delector.  Nihil 
iam  opus  est  exspectare  te,  quibus  eum  verbis  tibi 
commendem,  quo  sic  utar,  ut  scripsi.  Habet  is  in 
provincia  tua  negotia,  quae  procurant  liberti,  Hilarus, 
Antigonus,  Demostratus,  quos  tibi  negotiaque  om- 
nia  Nasonis  non  secus  commendo,  ac  si  mea  essent. 
Gratissimum  mihi  feceris,  si  intellexero  hanc  commen- 
dationem  magnum  apud  te  pondus  habuisse.     Vale. 

XXXIV. 

Scr.  Komae  a.  u.  c.  708. 

CICEBO  ACILIO  PBOCONSULI  SAL. 

Avitum  mihi  hospitium  est  cum  Lysone,  Ly- 
sonis   filio,  Lilybaetano,   valdeque  ab  eo  observor 

Ep.  32,  1.  Philonem;  sed  . . .  meas;  q,  . .  omnibtis;  sed 
(W.).  Ph.  Sed  . . .  meas:  q.  . .  omnibus.  Sed  vtdgo.  Ep. 
33,  1.  Nasone,  equite  Bomano,  utor  (Kleyn.).  N.  utor  M., 
rulgo. 

cognovique  dignum  et  patre  et  avo  —  est  enim 
nobilissima  familia  — :  quapropter  commendo  tibi 
maiorem  in  modum  rem  domumque  eius  magnoque 
opere  abs  te  peto,  cures,  ut  is  intelligat  meam  com- 
mendationem  maximo  sibi  apud  te  et  adiumento  et 
omamento  fuisse. 

XXXV. 

Scr.  Romae  a.  u.  c.  708. 

CICERO  ACILIO  PROCONSULI  SAL. 

C.  Avianius  Philoxenus  antiquus  est  hospes  meus  l 
et  praeter  hospitium  valde  etiam  familiaris,  quem 
Caesar  meo  beneficio  in  Novocomenses  rettulit;  no- 
men  autem  Avianii  secutus  est,  quod  homine  nuUo 
plus  est  usus  quam  Flacco  Avianio,  meo,  quemad- 
modum  te  scire  arbitror,  familiarissimo:  quae  ego 
omnia  coUegi,  ut  intelligeres  non  vulgarem  esse 
commendationem  hanc  meam.  Peto  igitur  abs  te,  2 
ut  omnibus  rebus,  quod  sine  molestia  tua  facere 
possis,  ei  commodes  habeasque  in  numero  tuorum 
perficiasque,  ut  intelligat  has  litteras  meas  magno 
sibi  usui  fuisse:  erit  id  mihi  maiorem  in  modum 
gratum. 

XXXVL 

Scr.  Romae  a.  u.  c.  708. 
CICERO  ACILIO  FEOCONSULI  SAL. 

Cum  Demetrio  Mega  mihi  vetustum  hospitium  l 
est,   familiaritas    autem  tanta,  quanta  cum  Siculo 
nuUo.     Ei  Dolabella  rogatu  meo   civitatem  a  Cae- 
sare  impetravit,  qua  in  re  ego  interfui;  itaque  nunc 
P.  Cornelius  vocatur;  quumque  propter  quosdam  sor- 

Ep.  34.    avo  —  est  . .  familia  — :  q.  (W.).    <w;o;  cst  ». 
f.   Q.  vulgo. 

didos  homines,  qui  Caesaris  beneficia  vendebant, 
tabulam,  in  qua  nomina  civitate  donatorum  incisa 
essent,  revelli  iussisset,  eidem  Dolabellae  me  audiente 
Caesar  dixit  nihil  esse,  quod  de  Mega  vereretur, 
2  beneficium  suum  in  eo  manere.  Hoc  te  scire  volui, 
ut  eum  in  civium  Romahorum  numero  haberes, 
ceterisque  in  rebus  tibi  eum  ita  commendo,  ut 
maiore  studio  neminem  commendarim.  Gratissimum 
mihi  feceris,  si  eum  ita  tractaris,  ut  intelligat  meam 
commendationem  magno  sibi  ornamento  fuisse. 

xxxm 

Scr.  Eomae  a.  u.  c.  708. 

CICEEO  ACILIO  PEOCONSULI  SAL, 

Hippiam,  Philoxeni  filium,  Calactinum,  hospitem 
et  necessarium  meum,  tibi  commendo  in  maiorem 
modum:  eius  bona,  quemadmodum  ad  me  delata 
res  est,  publice  possidentur  alieno  nomine  contra 
leges  Calactinorum:  id  si  ita  est,  etiam  sine  mea 
commendatione  ab  aequitate  tua  res  ipsa  impetrare 
debet,  ut  ei  subvenias;  quoquo  modo  autem  se  res 
habet,  peto  a  te,  ut  honoris  mei  causa  eum  expe- 
dias  tantumque  ei  commodes  et  in  hac  re  et  in 
ceteris,  quantum  tua  fides  dignitasque  patietur:  id 
mihi  vehementer  gratum  erit. 

xxxvm. 

jScr.  Bomae  a.  u.  c.  708. 
CICEEO  ACILIO.FEOCONSULI  SAL. 

L.  Bruttius,  eques  Romanus,  adolescens  omni- 
bus  rebus  ornatus,  in  meis  familiarissimis  est  meque 


Ep.  36,  2.  meam  c.  sibi  magno  (W.)?  An  m,  sibi  c. 
m.  (W.)?  m.  c.  m.  M.  Ep.  37.  Calactinorum:  id  ...  sub- 
venias;  q.  CW.).     G.   Id  ...  8i*b«.   Q.  -^xd^o. 

observat  diligentissiine,  cuius  cum  patre  magna 
TTiilii  fuit  amicitia  iam  inde  a  quaestura  mea  Sici- 
liensi.  Omnino  nunc  ipse  Bruttius  Romae  mecum 
est;  sed  tamen  domum  eius  et  rem  familiarem  et 
procuratores  tibi  sic  commendo,  ut  maiore  studio 
commendare  non  possim.  Gratissimum  mihi  fece- 
ris,  si  curaris,  ut  intelligat  Bruttius,  id  quod  ei  re- 
repi,  hanc  meam  commendationem  sibi  magno  adiu- 
mento  fuisse. 

XXXIX. 

Scr.  Romae  a.  u.  c.  708. 

CICEEO  ACILIO  PEOCONSULI  SAL. 

Cum  familia  Titurnia  necessitudo  mihi  interce- 
dit  vetus,  ex  qua  reliquus  est  M.  Titurnius  Rufus, 
qui  mihi  omni  diligentia  atque  officio  est  tuendus; 
est  igitur  in  tua  potestate,  ut  ille  in  me  satis  sibi 
praesidii  putet  esse.  Quapropter  eum  tibi  com- 
mendo  in  maiorem  modum  et  abs  te  peto,  efficias, 
ut  is  commendationem  hanc  intelligat  sibi  magno 
adiumento  fuisse:  erit  id  mihi  vehementer  gratum. 

XL. 

Scr.  Romae  a.  u.  c.  699. 

M.  CICERO  S.  D.  Q.  ANCHARIO  Q.  P.  PROCOS. 

L.  et  C.  Aurelios  L.  filios,  quibus,  et  ipsis  et 
patre  eorum,  viro  optimo,  familiarissime  utor,  com- 
mendo  tibi  maiorem  in  modum,  adolescentes  omni- 
bus  optimis  artibus  ornatos,  meos  pernecessarios, 
tua  amicitia  dignissimos.  Si  ulla  mea  apud  te  com- 
mendatio  valuit  —  quod  scio,  multas  plurimum  va- 
luisse  — ,  haec  ut  valeat,  rogo.    Quod  si  eos  hono- 

Ep.  40.  quibf48,  et  ipm  (W.).  q.  et  i.  vulgo.  —  valuit 
—  qtiod  scio,  i».  pl.  val.  — ,  haec  (W.).  vah,  q,  scio  m.  p2, 
V,,  h.  vulgo. 

rifice  liberaliterque  tractaris,  et  tibi  gratissimos  opti' 
mosque  adolescentes  adiunxeris  et  mihi  gratissimum 
feceris. 

XLI. 

Scr.  Romae  a.  u.  c.  695. 

CICERO  CULLEOLO  SAL. 

Quae  fecisti  L.  Lucceii  causa,  scire  te  plane 
volo  te  homini  gratissimo  commodasse,  et  quum 
ipsi,  quae  fecisti,  pergrata  sunt,  tum  Pompeius, 
quotiescumque  me  videt  —  videt  autem  saepe  — , 
gratias  tibi  agit  singulares;  addo  etiam  illud,  quod 
tibi  iucundissimum  esse  certo  scio,  me  ipsum  ex 
tua  erga  Lucceium  benignitate  maxima  voluptate 
affici.  Quod  superest,  quamquam  mihi  non  est  du- 
bium,  quin,  quum  antea  nostra  causa,  nunc  iam 
etiam  tuae  constantiae  gratia  mansurus  sis  in  eadem 
ista  liberalitate,  tamen  abs  te  vehementer  etiam 
atque  etiam  peto,  ut  ea,  quae  initio  ostendisti,  dein- 
ceps  fecisti,  ad  exitum  augeri  et  cumulari  per  te 
velis:  id  et  Lucceio  et  Pompeio  valde  gratum  fore 
teque  apud  eos  praeclare  positurum  confirmo  et 
spondeo.  De  re  publica  deque  his  negotiis  cogita- 
tionibusque  nostris  perscripseram  ad  te  diligenter 
paucis  ante  diebus  easque  litteras  dederam  pueris 
tuis.    Vale. 

XLIL 

Scr.  Romae  a.  u.  c.  695. 

M.  CICERO  S.  D.  L.  CULLEOLO  PROCOS. 

L.  Lucceius  meus,  homo  omnium  gratissimus, 
mirificas  tibi  apud  me  gratias  egit,  quum  diceret 
omnia  te  cumulatissime  et  liberalissime  procurato- 
ribus  suis  pollicitum  esse:  quum  oratio  tua  tam  ei 
grata   fuerit;   quam   gratam   rem   ipsam   existimaa 

fore;  quum,  ut  spero,  quae  polHcitus  es,  feceris! 
Onmino  ostenderunt  BuUidenses  sese  Lucceio  Pom- 
peii  arbitratu  satisfacturos ;  sed  vehementer  opus  2 
est  nobis  et  voluntatem  et  auctoritatem  et  impe- 
rium  tuum  accedere,  quod  ut  facias,  te  etiam  atque 
etiam  rogo.  IUudque  mihi  gratissimum  est,  quod 
ita  sciunt  Lucceii  procuratores  et  ita  Lucceius  ipse 
ex  litteris  tuis,  quas  ad  eum  misisti,  intellexit,  ho- 
minis  nullius  apud  te  auctoritatem  aut  gratiam  va- 
lere  plus  quam  meam:  id  ut  re  experiatur,  iterum 
et  saepius  te  rogo. 

XLm. 

Scr.  Bomae  a.  u.  c.  699. 

M.   CICERO   R.   GALLIO. 

Etsi  plurimis  rebus  spero  fore  ut  perspiciam,  l 
quod  tamen  iampridem  perspicio,  me  a  te  amari, 
tamen  nunc  ea  causa  tibi  datur,  in  qua  facile  de- 
clarare  possis  tuam  erga  me  benevolentiam:  L.  Op- 
pius  M.  f.  Philomelii  negotiatur,  homo  mihi  fami- 
liaris;  eum  tibi  unice  commendo  eoque  magis,  quod 
quum  ipsum  diligo,  tum  quod  negotia  procurat  L. 
Egnatii  Rufi,  quo  ego  uno  equite  Romano  familia- 
rissime  utor  et  qui  qtmm  consuetudine  quotidiana, 
tum  officiis  plurimis  maximisque  mihi  coniunctus 
est.  Oppium  igitur  praesentem  ut  diligas,  Egnatii  2 
absentis  rem  ut  tueare,  aeque  a  te  peto,  ac  si  mea 
negotia  essent.  Velim  memoriae  tuae  causa  des 
litterarum  aliquid,  quae  tibi  in  provincia  reddantur, 
sed  ita  conscribas,  ut  tum,  quum  eas  leges,  facile 
recordari  possis  huius  meae  commendationis  diligen- 
tiam:  hoc  te  vehementer  etiam  atque  etiam  rogo. 

Ep.  42,  1.  BulUdenses  (cdd.  Regg.).  Bulliones  MB.  — 
fcLctu/ro8;  sed  (W.).  f.  Sed  vulgo.  Ep.  43,  1.  tamen  nunc 
ea  (cdd.  vett.).    tamen  mea  M.    t.  ea  V.»  B. 


456  M.  TULLII  CICEEONIS 


XLIV. 

Scr.  Romae  a.  n.  c.  699  (eodem  die,  quo  ep.  74). 

CICERO  GALLIO  SAL. 

Etsi  ex  tuis  et  ex  L.  Oppii,  familiarissimi  mei, 
litteris  cognovi  te  memorem  commendationis  meae 
fuisse  idque  pro  tua  summa  erga  me  benevolentia 
proque  nostra  necessitudine  minime  sum  admiratus, 
tamen  etiam  atque  etiam  tibi  L.  Oppium  praesen- 
tem  et  L.  Egnatii,  mei  familiarissimi,  absentis  ne- 
gotia  commendo.  Tanta  mihi  cum  eo  necessitudo 
est  familiaritasque,  ut,  si  mea  res  esset,  non  magis 
laborarem;  quapropter  gratissimum  mihi  feceris,  si 
curaris,  ut  is  intelligat  me  a  te  tantum  amari, 
quantum  ipse  existimo:  hoc  mihi  gratius  facere 
nihil  potes,  idque  ut  facias  vehementer  te  rogo. 

XLV. 

Scr.  Romae  a.  u.^c.  699. 

CICERO  APPULEIO  PROQUAESTORI. 

L.  Egnatio  uno  equite  Romano  [vel]  familiaris- 
sime  utor.  Eius  Anchialum  servum  negotiaque, 
quae  habet  in  Asia,  tibi  commendo  non  minore 
studiO;  quam  si  meam  rem  commendarem;  sic  enim 
existimes  velim,  mihi  cum  eo  non  modo  quotidia- 
nam  consuetudinem  summam  intercedere,  sed  etiam 
officia  magna  et  mutua  nostra  inter  nos  esse. 
Quamobrem  etiam  atque  etiam  a  te  peto,  ut  cures, 
ut  intelligat  me  ad  te  satis  diligenter  scripsisse; 
nam  de  tua  erga  me  voluntate  non  dubitabat:  id 
ut  facias,  te  etiam  atque  etiam  rogo.    Vale. 


Ep.  44.  te  veh  rogo  (W.)?  Ep.  45.  [vel]  famtl.  (Crat.). 
vel  f.  vulgo.  —  tneam  rem  (W.).  r.  m.  vulgo.  —  magna  et 
multa  n.  (W.)f  —  ut  is  inteUigai  (J^.^? 

XLVI. 

Scr.  Romae  a.  u.  c.  699. 

CICERO   APPULEIO   SAL. 

L.  Nostius  Zoilus  est  coheres  meus,  heres  autem 
patroni  sui:  ea  re  utrumque  scripsi,  ut  et  mihi  cum 
illo  causam  amicitiae  scires  esse  et  hominem  pro- 
bum  existimares,  qui  patroni  iudicio  ornatus  esset. 
Eum  tibi  igitur  sic  commendo,  ut  unum  ex  nostra 
domo:  valde  mihi  gratum  erit,  si  curaris,  ut  intelli- 
gat  hanc  commendationem  sibi  apud  te  magno  ad- 
iumento  fuisse. 

XLvn. 

Scr.  a.  u.  c.  703. 

CICERO  SILIO  SAL. 
Quid  ego  tibi  commendem  eum,  quem  tu  ipse 
diligis?  sed  tamen,  ut  scires  eum  a  me  non  diligi 
solum,  verum  etiam  amari,  ob  eam  rem  tibi  haec 
scribo:  omnium  tuorum  officiorum,  quae  et  multa 
et  magna  sunt,  mihi  gratissimum  fuerit,  si  ita 
tractaris  Egnatium,  ut  sentiat  et  se  a  me  et  me  a 
te  amari;  hoc  te  vehementer  etiam  atque  etiam 
rogo.  IUa  nostra  scilicet  ceciderunt:  utamur  igitur 
vulgari  consolatione:  „quid,  si  hoc  melius?"  Sed 
haec  coram:  tu  fac,  quod  facis,  ut  me  ames  teque 
amari  a  me  scias. 

XLvm. 

Scr.  anno  incerto  (post  704). 

M,  CICERO  C.  SEXTILIO  RUPO  QUAESTORI  SAL.  D. 
Omnes  tibi  commendo  Cyprios,  sed,  magis  Pa- 
phios,   quibus   tu    quaecumque   commodaris,  erunt 

Ep.  46.   sui:  ea  . ..  esset.  Eum  . . .  domo:  v.  (W.).    sui. 
JSa  . . .  esset:  eum  . . .  domo.    V.  vulgo. 

mihi  gratissima;  eoque  facio  libentius,  ut  eos  tibi 
commendem,  quod  et  tuae  laudi,  cuius  ego  fautor 
sum,  conducere  arbitror,  quum  primus  in  eam  in- 
sulam  quaestor  veneris,  ea  te  instituere,  quae  se- 
quantur  alii,  quod,  ut  spero,  facilius  consequere,  si 
et  P.  Lentuli,  necessarii  tui,  legem  et  ea,  quae  a 
me  constituta  sunt,  sequi  volueris,  quam  rem  tibi 
confido  magnae  laudi  fore. 

XLIX. 

Scr.  anno  incerto. 

CICERO  CURIO  PROCOS 

Q.  Pompeius  Sex.  f.  multis  et  veteribus  causis 
necessitudinis  roihi  coniunctus  est:  is,  quum  antea 
meis  commendationibus  et  rem  et  gratiam  et  aucto- 
ritatem  suam  tueri  consuerit,  nunc  profecto,  te  pro- 
vinciam  obtinente,  meis  litteris  assequi  debet,  ut 
nemini  se  intelligat  commendatiorem  imiquam  fuisse. 
Quamobrem  a  te  maiorem  in  modum  peto,  ut,  quum 
omnes  meos  aeque  ac  tuos  observare  pro  necessi- 
tudine  nostra  debeas,  hunc  in  primis  ita  in  tuam 
fidem  recipias,  ut  ipse  intelligat  nuUam  rem  sibi 
maiori  usui  aut  omamento  quam  meam  commenda- 
tionem  esse  potuisse.    Vale. 

L. 

8cr.  Romae  ineunte  mense  lanuario  a.  u.  c.  710. 

CICERO  S.  D.  ACILIO. 

1  Sumpsi  hoc  mihi  pro  tua  in  me  observantia, 
quam  penitus  perspexi,  quamdiu  Brundisii  fuimus, 
ut  ad  te  familiariter  et  quasi  pro  meo  iure  scribe- 

Ep.  48.    qmd  et  tuae  (M.,  vulgo).     g.  t  L.,  B.     qmd 

[€t]t.{W.)7  —  aUi,  qmd(W.).    a.;  gwae  M.,  vulgo.    Ep.  50. 

uiCTZIO  (LaJlemmd.).    ^FCrOM.,^\i\go.    AFCIO  ind.M. 

3m,  si  quae  res  esset,  de  qua  valde  laborarem. 
I'.  Curius,  qui  Patris  negotiatur,  ita  mihi  fami- 
aris  est,  ut  nihil  possit  esse  coniunctius:  multa 
lius  in  me  officia,  multa  in  illum  mea,  quodque 
laximum  est,  summus  inter  nos  amor  et  mutuus. 
juae  quum  ita  sint,  si  ullam  in  amicitia  mea  spem  2 
abes^  si  ea,  quae  in  me  officia  et  studia  Brundisii 
ontulisti,  vis  mihi  etiam  gratiora  efficere  —  quam- 
uam  sunt  gratissima  — ,  si  me  a  tuis  omnibus 
mari  vides,  hoc  mihi  da  atque  largire,  ut  W,  Cu- 
lum  sartum  et  tectum,  ut  aiunt,  ab  omnique  in- 
ommodo,  detrimento,  molestia  sincerum  integrum- 
ue  conserves.  Et  ipse  spondeo  et  omnes  hoc  tibi 
ai  pro  me  recipient,  ex  mea  amicitia  et  ex  tuo  in 
le  officio  maximum  te  fructum  summamque  vo- 
iptatem  esse  capturum.     Vale. 

LI. 

Scr.  anno  incerto. 

M.  CICERO  P.  CAESIO  S.  D. 

P.  Messienum,  equitem  Romanum  omnibus  rebus 
matum  meumque  perfamiliarem,  tibi  commendo 
a  commendatione,  quae  potest  esse  diligentissima: 
eto  a  te  et  pro  nostra  et  pro  patema  amicitia, 
t  eum  in  tuam  fidem  recipias  eiusque  rem  famam- 
ue  tueare:  virum  bonum  tuaque  amicitia  dignum 
ibi  adiunxeris  mihique  gratissimum  feceris. 

LH. 

Scr.  anno  incerto. 

CICERO   REGI   SAL. 

A.  Licinius  Aristoteles  Melitensis  antiquissimus 
st  hospes  meus  et  praeterea  coniunctus  magno  usu 

Ep.  51.  Bomanum  omnibus  (W.).  H.,  o.  vulgo.  Ep.  52. 
miunctm  mihi  magno  (W.;  mihi  c.  m.  L.)? 

familiaritatis:  haec  quumita  sint^  non  dubitO;  quin 
tibi  satis  commendatus  sit;  etenim  ex  multis  cognosco 
meam  commendationem  plurimum  apud  te  valere. 
Hunc  ego  a  Caesare  liberavi;  frequens  enim  fuerat 
nobiscum,  atque  etiam  diutius  in  causa  est  quam 
nos  commoratus,  quo  melius  te  de  eo  existimatu- 
rum  arbitror;  fac  igitur,  mi  Rex,  ut  intelligat  has 
sibi  litteras  plurimum  profuisse. 

Lin. 

Scr.  in  Cilicia  a.  u.  c.  703. 

CICERO  THERMO  PROPR.  SAL. 

1  L.  Genucilio  Curvo  iampridem  utor  familiaris- 
sime,  optimo  viro  et  homine  gratissimo.  ^  Eum  tibi 
penitus  commendo  atque  trado:  primum,  ut  omni- 
bus  in  rebus  ei  commodes,  quoad  fides  tua  digm- 
tasque  patietur;  patietur  autem  in  omnibus,  luhil 
enim  abs  te  umquam,   quod  sit  alienum  tuis  aut 

2  etiam   suis   moribus,    postulabit;    praecipue   autem 
tibi  commendo  negotia  eius,   quae  sunt  in  Helle- 
sponto,  primum,  ut  obtineat  id  iuris  in  agris,  quod 
ei  Pariana  civitas  decrevit  et  dedit  et  quod  semper 
obtinuit  sine  uUa  controversia,  deinde,  si  quid  habe- 
bit   cum   aliquo   Hellespontio  controversiae,  ut  in 
illam  StOLxri6i,v  reiicias.    Sed  non  mihi  videor^  quunt 
tibi  totum   hominem   diligentissime   commendarim; 
singulas  ad  te  eius  causas  perscribere  debere.  Summa 
illa  est:  quidquid  officii,  beneficii,  honoris  in  Grenu- 
cilium  contuleris,  id  te  existimabo  in  me  ipsum  at 
que  in  rem  meam  contulisse. 

LIV. 

Scr.  Laodiceae  mense  Martio  a.  n.  c.  704. 

CICERO  THERMO  PROPR.  SAL. 

Quum  multa  mihi  grata  sunt,  quae  tu  adductus 
mea  coxnzaendatione  fecisti,  tum  in  primiS|   quod 

c  ■ 

{■  M.  Marcilium,  amici  atque  interpretis  mei  filium, 
'  liberalissime  tractavisti;  yenit  enim  Laodiceam  et 
'  tibi  apud  me  mihique  propter  te  gratias  maximas 
egit.  Quare,  quod  reliquum  est,  a  te  peto,  quo- 
niam  apud  gratos  homines  beneficium  ponis,  ut  eo 
libentius  iis  commodes  operamque  des,  quoad  fides 
tua  patietur,  ut  socrus  adolescentis  rea  ne  fiat. 
^go  quum  antea  studiose  commendabam  Marcilium, 
tum  multo  nunc  studiosius,  quod  in  longa  appari- 
tione  singularem  et  prope  incredibilem  patris  Mar- 
cilii  fidem,  abstinentiam  modestiamque  cognovi. 

LV. 
Bcr.  in  Cilicia  exeunte  mense  Decembri  a.  n.  c.  703. 

CICERO  THERMO  PROPR.  SAL. 

Etsi  mihi  videor  intellexisse,  quum  tecum  Ephesi  i 
de  re  M.  Anneii,  legati  mei,  locutus  sum,  te  ipsius 
causa  vehementer  omnia  velle,  tamen  et  M.  An- 
neium  tanti  facio,  ut  mihi  nihil  putem  praetermit- 
tendum,  quod  illius  intersit,  et  me  a  te  tanti  fieri 
puto,  ut  non  dubitem,  quin  ad  tuam  voluntatem 
magnus  cumulus  accedat  commendationis  meae; 
nam,  quum  iam  diu  diligerem  M.  Anneium  deque 
€0  sic  existimarem,  ut  res  declarat,  qui  ultro  ei 
detulerim  l^gationem,  quum  multis  petentibus  de- 
negassem,  tum  vero,  posteaquam  mecum  in  bello 
atque  in  re  militari  fuit,  tantam  in  eo  virtutem, 
prudentiam,  fidem  tantamque  erga  me  benevolen- 
tiam  cognovi,  ut  hominem  neminem  pluris  faciam. 
Eum  cum  Sardianis  habere  controversiam  scis:  cau- 
sam  tibi  exposuimus  Ephesi,  quam  tu  tamen  coram 
facilius  meliusque  cognosces.  De  reliquo  mihi  me-  2 
hercule  diu  dubium  fuit,  quid  ad  te  potissimum 
scriberem;   ius  enim  quemadmodum  dicas,  clarum 

Ep.,  66,  2.    scribereni;  %'U8  ...  est,  nobia  . . .  dicere;  sed 
(W.).    8.:  ius  ...  est;  n,  . .  dicere,   Sed  B. 

et  magna  cum  tua  laude  notum  est,  nobis  autem 
in  hac  causa  nihil  aliud  opus  est  nisi  te  ius  insti- 
tuto  tuo  dicere;  sed  tamen,  quum  me  non  fugiat, 
quanta  sit  in  praetore  auctoritas,  praesertim  ista 
integritate,  gravitate,  clementia,  qua  te  esse  inter 
omnes  constat,  peto  abs  te  pro  nostra  coniunctis- 
sima  necessitudine  plurimisque  officiis  paribus  ac 
mutuis,  ut  voluntate,  auctoritate,  studio  tuo  per- 
ficias,  ut  M.  Anneius  intelligat  te  et  sibi  amicum 
esse,  quod  non  dubitat  —  saepe  enim  mecum  lo- 
cutus  est  — ,  et  multo  amiciorem  his  meis  litteris 
esse  factum.  In  tuo  toto  imperio  atque  provincia 
nihil  est,  quod  mihi  gratius  facere  possis;  nam, 
apud  ipsum,  gratissimum  hominem  atque  optimum 
virum,  quam  bene  positurus  sis  studium  tuum  at- 
que  officium,  dubitare  te  non  existimo. 

LVI. 

Scr.  in  Cilicia  a.  n.  c.  703. 

CICERO  THERMO  PROPR.  SAI* 

Cluvius  Puteolanus  valde  me  observat  valdeque 
est  mihi  familiaris:  is  ita  sibi  persuadet,  quod  in 
tua  provincia  negotii  habeat,  nisi  te  provinciam 
obtinente  meis  commendationibus  confecerit,  id  se 
in  perditis  et  desperatis  habiturum;  nunc,  quoniam 
mihi  ab  amico  officiosissimo  tantum  oneris  impo- 
nitur,  ego  quoque  tibi  imponam  pro  tuis  in  me 
summis  officiis,  ita  tamen,  ut  tibi  nolim  molestus 
esse.  Mvkaostg  et  'AXa^avSalQ  pecuniam  Cluvio 
debent:  dixerat  mihi  Euthydemus,  quum  Ephesi 
essem,  se  curaturum,  ut  ecdici  Mylasii  Romam  mit- 
terentur;  id  factum  non  est:  legatos  audio  missos 

Ep.  55,  2.    possis;  nam,  apud  ipsum,  gr.  . .  virum,  q, 
(W.).     p. :  nam  a.  i.  gr.  . .  virum,  q.  B.     Ep.  56,  1.    Mv- 
Xccastg  et  UXccpavdetg  (W.  ex  Or.  conj.).      Mylasis  et  Ala- 
bandis  MB, 

esse^  sed  malo  ecdicos,  ut  aliqmd  confici  possit; 
quare  peto  a  te^  ut  et  eos  et  AlaPavSetg  iubeas 
ecdicos  Bomam  mittere.  Praeterea  Philocles  Ala-  2 
bandensis  vnod^i^xag  Cluvio  dedit:  eae  commissae 
sunt;  velim  cures,  ut  aut  de  hypothecis  decedat 
easque  procuratoribus  Cluvii  tradat  aut  pecuniam 
solvat.  Praeterea  Heracleotae  et  Bargylietae,  qui 
item  debent,  aut  pecuniam  solvant  aut  fructibus 
suis  satisfaciant.  Caunii  praeterea  debent,  sed  aiunt  3 
se  depositam  pecuniam  habuisse:  id  velim  cogno- 
scas  et,  si  intellexeris  eos  neque  ex  edicto  neque 
ex  decreto  depositam  habuisse,  des  operam,  ut  usu- 
rae  Cluvio  instituto  tuo  conserventur.  His  de  rebus 
eo  magis  laboro,  quod  agitur  res  Cn.  Pompeii  etiam, 
nostri  necessarii,  et  quod  is  magis  etiam  mihi  la- 
borare  videtur  quam  ipse  Cluvius,  cui  satisfactum 
esse  a  nobis  valde  volo.  His  de  rebus  te  vehe- 
menter  etiam  atque  etiam  rogo. 

Lvn. 

Scr.  Laodiceae  mense  Martio  a.  n.  c.  794. 

CICERO  THERMO  PROPR.  SAL. 

Quo  magis  quotidie  ex  litteris  nuntiisque  bel-  l 
lum  magnum  esse  in  Syria  cognosco,  eo  vehemen- 
tius  a  te  pro  nostra  necessitudine  contendo,  ut  mihi 
M.  Anneium  legatum  primo  quoque  tempore  remit- 
tas;  nam  eius  opera,  consilio,  scientia  rei  militaris 
vel  maxime  intelligo  me  et  rem  publicam  adiuvari 
posse.  Quod  nisi  tanta  res  eius  ageretur,  nec  ipse 
adduci  potuisset,  ut  a  me  discederet,  neque  ego, 
ut  eum  a  me  dimitterem.  Ego  in  Ciliciam  pro- 
ficisci  cogito  circiter  K.  Mai.:   ante  eam  diem  M. 


Ep.  56,  1.  'Ala^ctvSfiq  (Or.).  Alabandis  M.,  vulgo.  2. 
8unt;  velim  . . .  solvat  Praet.  (vulgo.).  sunt.  Velim  ...  8., 
pr.  B. 

2  Anneius  ad  me  redeat  oportet.  IUud,  quod  tecum 
et  coram  et  per  litteras  diligentissime  egi,  id  et 
nunc  etiam  atque  etiam  rogo,  curae  tibi  sit,  ut 
suum  negotium,  quod  habet  cum  populo  Sardiano, 
pro  causae  veritate  et  pro  sua  dignitate  conficiat. 
InteUexi  ex  tua  oratione,  quum  tecum  Ephesi  lo- 
cutus  sum,  te  ipsius  M.  Anneii  causa  omnia  velle; 
sed  tamen  sic  velim  existimes,  te  mihi  nihil  gra- 
tius  facere  posse  quam  si  intellexero  per  te  illum 
suum  negotium  ex  sententia  confecisse,  idque  quam 
primum  ut  efficias  te  etiam  atque  etiam  rogo. 

j^  ^vin. 

Scr.  in  provincia  mense  Pebruario  a.  u.  c.  704. 

M.  CICERO  C.  TITIO  L.  F.  RUFO  PR.  URB.  SAL. 

L.  Custidius  est  tribulis  et  municeps  et  fami- 
liaris  meus:  is  causam  habet,  quam  causam  ad  te 
deferet.  Commendo  tibi  hominem,  sicut  tua  fides 
et  meus  pudor  postulat,  tantum,  ut  faciles  ad  te 
aditus  habeat,  quae  aequa  postulabit,  ut  libente  te 
impetret  sentiatque  meam  sibi  amicitiam,  etiam 
quum  longissime  absim,  prodesse,  in  primis  apud  te. 

LIX. 

8cr.  Laodiceae  mense  Februario  (eodem  die,  quo  58) 

a.  u.  c.  704. 

M.  CICERO  C.  CURTIO  PEDUCAEANO  PR.  SAL. 

M.  Fadium  unice  diligo  summaque  mihi  cum  eo 
consuetudo  et  familiaritas  est  pervetus.  In  eius 
controversiis  quid  decemas,  a  te  non  peto  —  ser- 
vabis,  ut  tua  fides  et  dignitas  postulat,  edictum  et 
institutum  tuum  — ,  sed,  ut  quam  facillimos  ad  te 

Ep.  57,  2.  egi,  id  et  mmc  (M.).  egi,  te  nunc  B.  {e.,  id 
^  L.).  —  illum  9uum  neg.  (W.).    i.  ipsum  n.  M.,  vulgo. 

aditus  habeat,  quae  erunt  aequa,  libente  te  impetret, 
ut  meam  amicitiam  sibi,  etiam  quum  procul  absim, 
prodesse  sentiat,  praesertim  apud  te:  hoc  te  vehe- 
menter  etiam  atque  etiam  irogo. 

LX. 

Scr.  Romae  anno  incerto  (698?) 

M.  CICERO  C.  MUNATIO  C.  F.  SAL. 

L.  Livineius  Trypho  est  omnino  L.  Reguli,  fa-  i 
miliarissimi  mei,  libertus,  cuius  calamitas  etiam 
officiosiorem  me  facit  in  illum  —  nam  benevolen- 
tior,  quam  semper  fui,  esse  non  possum  — ;  sed 
ego  libertum  eius  per  se  ipsum  diUgo;  summa  enim 
eius  erga  me  officia  exstiterunt  iis  nostris  tempori- 
bus,  quibus  facillime  benevolentiam  hominum  et 
fidem  perspicere  potui.  Eum  tibi  ita  commendo,  2 
ut  homines  grati  et  memores  bene  meritos  de  se 
commendare  debent.  Pergratum  mihi  feceris,  si  ille 
intellexerit  se,  quod  pro  salute  mea  multa  pericula 
adierit,  saepe  hieme  summa  navigarit,  pro  tua  erga 
me  benevolentia  gratum  etiam  tibi  fecisse. 

LXI. 

Scr.  in  Cilicia  a.  u.  c.  703. 

M.  CICERO  S.  D.  P.  SILIO  PROPR. 

T.  Pinnio  familiarissime  me  usum  esse  scire  te 
arbitror,  quod  quidem  ille  testamento  declaravit, 
qui  me  quum  tutorem,  tum  etiam  secundum  here- 
dem  instituerit.  Eius  fiho  ^nei  mire  studioso  et  eru- 
dito  et  modesto  pecuniam  Nicaeenses  grandem  de- 
bent,  ad  sestertium  octogies,  et,  ut  audio,  in  primis 


Ep.  59.  apud  te:  hoc  (vnlgo).  a.  te,  hoc  B.  Ep.  60, 1. 
illum  —  nam  . . .  possum  —  ;  sed  (W.).  i.;  nam  . . .  p.  Sed 
vulgo.  —  fac.  benevolentiam  (W.).    f.  [bonain\  6.  KlotiT..^  ^, 

Cieerozila  epiat.  L  ^Q 

ei  volunt  solvere.  Pergratum  igitur  mihi  feceris, 
quoniam  non  modo  reliqui  tutores,  qui  sciunt,  quanti 
me  facias,  sed  etiam  puer  ipse  sibi  persuasit  te 
omnia  mea  causa  facturum  esse,  si  dederis  ope- 
ram,  quoad  tua  fides  dignitasque  patietur,  ut  quam 
plurimum  pecuniae  Pinnio  solvatur  Nicaeensium 
nomine. 

Lxn. 

Scr.  in  Cilicia  exeunte  anno  n.  c.  703. 

M.  CICERO  S.  D.  P.  SILIO  PROPR. 

Et  in  Atilii  negotio  te  amavi  —  quum  enim  sero 
venissem,  tamen  honestum  equitem  Romanum  bene- 
ficio  tuo  conservavi  — ,  et  mehercule  semper  sic  in 
animo  habui,  te  in  meo  aere  esse  propter  Lamiae 
nostri  coniunctionem  et  singularem  necessitudinem. 
Itaque  primum  tibi  ago  gratias,  quod  me  omni  mole- 
stia  liberasti;  deinde  impudentia  prosequor,  sed  idem 
sarciam  —  te  enim  semper  sic  colam  et  tuebor  ut 
quem  diligentissime — :  Quintum  fratrem  meum,  si 
me  diligis,  eo  numero  cura  ut  habeas,  quo  me:  ita 
magnum  beneficium  tuum  magno  cumulo  auxeris. 

Lxin. 

Scr.  Laodiceae  mense  Februario  a.  u.  c.  704. 

M.  CICERO  S.  D.  P.  SILIO  PROPR. 

1  Non  putavi  fieri  posse,  ut  mihi  verba  deessent, 
sed  tamen  in  M.  Laenio  commendando  deerunt; 
itaque  rem  tibi  exponam  paucis  verbis,  f  sed  ta- 
men,  ut  plane  perspicere  possis  voluntatem  meam. 

Ep.  61.  plimmum  pecuniae  (M.).    prim%m  pemmia  edd. 

vett.,  B.      Ep.  62.    liberasti  (Ern.).      liberas  M.,  vulgo.  — 

lib.;  deinde  .  .  .  sarciam  —  te  ...  dil.  — :  Q.  (W.).      lib., 

d.  , .  8.;  te  ., ,  diligentissime.    Q.  B.      Ep.  63,  1.    t  ^ed  tor 

men,  ut  (W.).  B.  sine  t  sic  t.,  \ti,  (BengeL)  aut  iXa  t,  ut  (L.). 


EPISTOLARUM  XUI.  61—64.  467 

Incredibile  est,  quanti  faciamus  et  ego  et  frater 
meus,  qui  mihi  carissimus  est,  M.  Laenium:  id  fit 
quum  plurimis  eius  officiis,  tum  summa  probitate 
et  singulari  modestia.  Eum  ego  a  me  invitissimus 
dimisi  quum  propter  familiaritatem  et  consuetudinis 
suavitatem,  tum  quod  consilio  eius  fideli  ac  bono 
libenter  utebar.  Sed  vereor,  ne  iam  superesse  mihi  2 
verba  putes,  quae  dixeram  defutura:  commendo  tibi 
hominem  sic,  ut  intelligis  me  eum,  de  quo  ea  supra 
scripserim,  debere  commendare,  a  teque  vehementer 
etiam  atque  etiam  peto,  ut,  quod  habet  in  tua  pro- 
vincia  negotii,  expedias,  quod  tibi  videbitur  rectum 
esse,  ipsi  dicas.  Hominem  facillimum  liberalissi- 
mumque  cognosces;  itaque  te  rogo,  ut  eum  solutum, 
liberum,  confectis  eius  negotiis  per  te,  quam  pri- 
mum  ad  me  remittas:  id  mihi  fratrique  meo  gra- 
tissimum  feceris. 

LXIV. 

Scr.  in  Cilicia  exeunte  anno  u.  c.  703 

M.  CICERO  S.  D.  P.  SILIO  PROPR. 

Nero  meus  mirificas  apud  me  tibi  gratias  egit,  1 
prorsus  incredibiles,  ut  nullum  honorem  sibi  haberi 
potuisse  diceret,  qui  a  te  praetermissus  esset.  Ma- 
gnum  fructum  ex  ipso  capies,  nihil  est  enim  illo 
adolescente  gratius;  sed  mehercule  mihi  quoque 
gratissimum  fecisti,  pluris  enim  ex  omni  nobilitate 
neminem  facio.  Itaque,  si  ea  feceris,  quae  ille  per 
me  tecum  agi  voluit,  gratissimum  mihi  feceris: 
primum  de  Pausania  Alabandensi,  sustentes  rem, 
dum  Nero  veniat  —  vehementer  eius  causa  cupere 
eum  intellexi;  itaque  hoc  valde  te  rogo  — ;  deinde 


Ep.  63,  2.  me  eum,  de  quo  (L.).  me,  de  quo  (edd.  vett.) 
vulgo.  me  quo  M.  Ep.  64,  1.  gratius;  sed  (W.).  gr.  Sed 
vulgo.  —  Alabandensij  sttst.  (Or.).    A.  s.  B. 

Nysaeos,  quos  Nero  in  primis  habet  necessarios 
diligentissimeque  tuetur  ac  defendit,  habeas  tibi 
commendatissimos,  ut  intelligat  illa  civitas  sibi  in 
Neronis  patrocinio  summum  esse  praesidium.  Stra- 
bonem  Servilium  tibi  saepe  commendavi;  nunc  eo 
facio  id  impensius,  quod  eius  causam  Nero  suscepit. 
Tantum  a  te  petimus,  ut  tu  agas  eam  rem,  ne  re- 
linquas  hominem  innocentem  ad  alicuius  tui  dissi- 
milis  quaestum:  id  quum  gratum  mihi  erit,  tum 
etiam  existimabo  te  humanitate  tua  esse  usum. 
2  Summa  huius  epistolae  haec  est,  ut  omes  omnibus 
rebus  Neronem,  sicuti  instituisti  atque  fecisti.  Ma- 
gnum  theatrum  habet  ista  provincia,  non  ut  haec 
nostra,  ad  adolescentis  nobilis,  ingeniosi,  abstinentis 
commendationem  atque  gloriam;  quare,  si  te  fau- 
tore  usus  erit,  sicuti  profecto  et  utetur  et  usus  est, 
amplissimas  clientelas  acceptas  a  maioribus  confir- 
mare  poterit  et  beneficiis  suis  obligare.  Hoc  in 
genere  si  eum  adiuveris  eo  studio,  quo  ostendisti, 
apud  ipsum  praeclarissime  posueris,  sed  mihi  etiam 
gratissimum  feceris. 

LXV. 

fcJcr.  in  Cilicia  exeunte  anno   u.   c.   703. 

M.  CICERO  S.  D.  P.  SILIO  PROPR. 

1  Cum  P.  Terentio  Hispone,  qui  operas  in  scri- 
ptura  pro  magistro  dat,  mihi  summa  familiaritas 
consuetudoque  est,  multaque  et  magna  inter  nos 
officia  paria  et  mutua  intercedunt:  eius  summa 
existimatio  agitur  in  eo,  ut  pactiones  cum  civitati- 
bus  reliquis  conficiat.     Non  me  praeterit  nos  eam 

Ep.  64,  1.  rem,  ne  (M.).  rem  neu  Klotz.,  B.  2.  prov., 
non  ut  h.  nostra,  ad  (W.).  ad  om.  M.  prov.,  non  item  h. 
n.,  ad  (W.)?  An  prov.,  non,  ut  h.  n.,  *  cid,  ut  exciderit  an- 
gustum  simileve  aUquid  (W.)?  pr.  [non  . .  nostra^^  ad.  Ern., 
B.  —  jposueris,  sed  (M.).    p,  et  Or.,  B. 

rem  Ephesi  expertos  esse  neque  ab  Ephesiis  iillo 
modo  impetrare  potuisse;  sed,  quoniam,  quemad- 
modum  omnes  existimant  et  ego  intelligo,  tua  quum 
summa  integritate,  tum  singulari  humanitate  et 
mansuetudine  consecutus  es,  ut  libentissimis  Grae- 
cis  nutu,  quod  velis,  consequare,  peto  a  te  in  ma- 
iorem  modum,  ut  honoris  mei  causa  hac  laude 
Hisponem  affici  velis.  Praeterea  cum  .sociis  scri- 
pturae  mihi  summa  necessitudo  est,  non  solum  ob 
eam  causam,  quod  ea  societas  universa  in  mea  fide 
est,  sed  etiam  quod  plerisque  sociis  utor  familiaris- 
sime.  Ita  et  Hisponem  meum  per  me  omaris  et 
societatem  mihi  coniunctiorem  feceris  tuque  ipse  et 
ex  huius  observantia,  gratissimi  hominis,  et  ex  so- 
ciorum  gratia,  hominum  amplissimorum,  maximum 
fructum  capies  et  me  summo  beneficio  affeceris. 
Sic  enim  velim  existimes,  in  tota  tua  provincia 
omnique  isto  imperio  nihil  esse,  quod  mihi  gratius 
facere  possis. 

LXVI. 

ScK,  Romae  a.  u.  c.  708. 

M.  CICERO  P.  SERVILIO  SAL. 

A.  Caecinam,  maxime  proprium  clientem  fami- 
liae  vestrae,  non  commendarem  tibi,  quum  scirem, 
qua  fide  in  tuos,  qua  clementia  in  calamitosos  so- 
leres  esse,  nisi  me  et  patris  eius,  quo  sum  fami- 
liarissime  usus,  memoria  et  huius  fortuna  ita  mo- 
veret,  ut  hominis  omnibus  mecum  studiis  officiisque 
coniunctissimi  movere  debebat:  nunc  a  te  hoc  omni 
contentione  peto,  sic,  ut  maiore  cura,  maiore  animi 
labore  petere  non  possim,  ut  ad  ea,  quae  tua  sponte 
sine  cuiusquam  commendatione  faceres  in  hominem 

Ep.  65,  2.  in  tota  tm  (Kleyn.,  W.).  ex  1. 1  M.  t  t.  B. 
Ep.  66,  1.    debebat:  nmc  a  te  (W.).    d.  A  te  M.,  n\)\^c>. 

tantum  et.  talem  calamitosum,  aliquem  afFerant  cu- 
mulum  meae  litterae,  quo  studiosius  eum,  quibus- 
2  cumque  rebus  possis,  iuves.  Quod  si  Romae  fuisses, 
etiam  salutem  A.  Caecinae  essemus,  ut  opinio  mea 
fert,  per  te  consecuti,  de  qua  tamen  magnam  spem 
habemus,  freti  clementia  collegae  tui:  nunc,  quo- 
niam  tuam  iustitiam  secutus  tutissimum  sibi  por- 
tum  provinciam  istam  duxit  esse,  etiam  atque  etiam 
te  rogo  atque  oro,  ut  eum  et  in  reliquiis  veteris 
negotiationis  coUigendis  iuves  et  ceteris  rebus  tegas 
atque  tueare:  hoc  mihi  gratius  facere  nihil  potes. 

LXVIL 

Scr.  Romae  a.  u.  c.  708. 
M.  CICERO  P.  SERVILIO  PROPR.  SAL. 

1  Ex  provincia  mea  Ciliciensi,  cui  scis  xQstg  dtoi- 
'KYiOaig  Asiaticas  attributas  fuisse,  nuUo  sum  fami- 
liarius  usus  quam  Androne,  Artemonis  filio,  Laodi- 
censi,  eumque  habui  in  ea  civitate  quum  hospitem, 
tum  vehementer  ad  meae  vitae  rationem  et  con- 
suetudinem  accommodatum,  quem  quidem  multo 
etiam  pluris,  posteaquam  decessi,  facere  coepi,  quod 
multis  rebus  expertus  sum  gratum  hominem  meique 
memorem.  Itaque  eum  Romae  libentissime  vidi; 
non  te  enim  fugit,  qui  plurimis  in  ieta  provincia 

2  benigne  fecisti,  quam  multi  grati  reperiantur.  Haec 
propterea  scripsi,  ut  et  me  non  sine  causa  laborare 
intelligeres  et  tu  ipse  eum  dignum  hospitio  tuo 
iudicares.  Feceris  igitur  mihi  gratissimum,  si  ei 
declararis,  quanti  me  facias,  id  est,  si  receperis  eum 
in  fidem  tuam  et,  quibuscumque  rebus  honeste  ac 
sine  molestia  tua  poteris,  adiuveris:  hoc  mihi  erit 
vehementer  gratum,  idque  ut  facias  te  etiam  atque 
etiam  rogo. 

Ep.  66,  1.    calamitosum  M.,  vulgo.     [caH.]  Kleyn.,  B. 
Fp.  67,  1,    Laodiceensi     ^^"^ 

Lxvin. 

Scr.  Romae  mense  Septembh  a.  n.  c.  708. 

M.  TULLIUS  CICERO  P.  SERVILIO  ISAURICO  PROCOS. 
COLLEGAE  SAL.  PLURIMAM. 

Gratae  mihi  vehementer  tuae  litterae  fuerunt,  i 
ex  quibus  cognovi  cursus  navigationem  tuarum; 
significabas  enim  memoriam  tuam  nostrae  necessi- 
tudinis,  qua  mihi  nihil  poterat  esse  iucundius.  Quod 
reliquum  est,  multo  etiam  erit  gratius,  si  ad  me 
de  re  publica,  id  est  de  statu  provinciae,  de  insti- 
tutis  tuis,  familiariter  scribes;  quae  quamquam  ex 
multis  pro  tua  claritate  audiam,  tamen  libentissime 
ex  tuis  litteris  cognoscam.  Ego  ad  te,  de  re  publica  2 
summa  quid  sentiam,  non  saepe  scribam  propter 
periculum  eiusmodi  litterarum;  quid  agatur  autem, 
scribam  saepius.  Sperare  tamen  videor  Caesari, 
collegae  nostro,  fore  curae  et  esse,  ut  habeamus 
aliquam  rem  publicam,  cuius  consiliis  magni  refe- 
rebat  te  interesse;  sed,  si  tibi  utilius  est,  id  est 
gloriosius,  Asiae  praeesse  et  istam  partem  rei  publi- 
cae  male  affectam  tueri,  mihi  qiftque  idem,  quod 
tibi  et  laudi  tuae  profuturum  est,  optatius  debet 
esse.  Ego,  quae  ad  tuam  dignitatem  pertinere  ar-  3 
bitrabor,  summo  studio  diligentiaque  curabo,  in  pri- 
misque  tuebor  onmi  observantia  clarissimum  virum, 
patrem  tuum,  quod  et  pro  vetustate  necessitudinis 
et  pro  beneficiis  vestris  et  pro  dignitate  ipsius  fa- 
cere  debeo. 


Ep.  68,  1.    tuis,  familiariter  (W.).     *.  f.  vulgo.     2.  de 
re  puhlica  (M.).    de  rei  publicae  Crat.,  B, 


T 

Lxrx. 

Scr.  Romae  a.  u.  c.  708. 

M.  CICERO  P.  SERVILIO  COLLEGAE  SAL.  PLURIMAM. 

1  C.  Curtius  Mithres  est  ille  quidem,  ut  scis,  liber- 
tus  Postumi,  familiarissimi  mei,  sed  me  colit  et  ob- 
servat  aeque  atque  illum  ipsum  patronum  suum. 
Apud  eum  ego  sic  Ephesi  fui,  quotiescumque  fui^ 
tamquam  domi  meae,  multaque  acciderunt,  in  qui- 
bus  et  benevolentiam  eius  erga  me  experirer  et 
fidem.  Itaque,  si  quid  aut  mihi  aut  meorum  cui- 
piam  in  Asia  opus  est,  ad  hunc  scribere  consuevi, 
huius  quum  opera  et  fide,  tum  domo  et  re  uti  tam- 
quam  mea.  Haec  ad  te  eo  pluribus  scripsi,  ut  in- 
telligeres  me  non  f  vulgare  nec  ambitiose,  sed  ut 
pro  homine  intimo  ac  mihi  pemecessario  scribere. 

2  Peto  igitur  a  te,  ut  in  ea  controversia,  quam  habet 
de  fundo  cum  quodam  Colophonio,  et  in  ceteris 
rebus,  quantum  fides  tua  patietur  quantumque  tuo 
commodo  poteris,  tantum  ei  honoris  mei  causa  com- 
modes,  etsi,  ut  eius  modestiam  cognovi,  gravis  tibi 
nuUa  in  re  erit:  si  et  mea  commendatione  et  sua 
probitate  assecutus  erit,  ut  de  se  bene  existimes, 
omnia  se  adeptum  arbitrabitur.  Ut  igitur  eum  re- 
cipias  in  fidem  habeasque  in  numero  tuorum,  te 
vehementer  etiam  atque  etiam  rogo:  ego,  quae  te 
velle  quaeque  ad  te  pertinere  arbitrabor,  omnia  stu- 
diose  diligenterque  curabo. 


Ep.  69,  1.  vulgari  more  nec  (Klotz.)  aut  v.  conimenda- 
tione  nec  (W.)  aut  vulgarem  in  modum  nec  (W.).  2.  in 
fidem  tuam  h.  (L.)? 

LXX. 

Scr.  Romae  a.  u.  c.  708. 
M.  CICERO  P.  SERVILIO  COLLEGAE  SAL.  PLUR. 

Quia  non  est  obscura  tua  in  me  benevolentia, 
fit,  ut  multi  per  me  tibi  velint  commendari;  ego 
autem  tribuo  nonnumquam  in  vulgus,  sed  plerum- 
que  necessariis,  ut  hoc  tempore;  nam,  cum  T.  Am- 
pio  Balbo  mihi  summa  familiaritas  necessitudoque 
est:  eius  libertum,  T.  Ampium  Menandrum,  ho- 
minem  frugi  et  modestum,  et  patrono  et  nobis 
vehementer  probatum,  tibi  commendo  maiorem  in 
modum.  Vehementer  mihi  gratum  feceris,  si,  qui- 
buscumque  rebus  sine  tua  molestia  poteris,  ei  com- 
modaris:  quod  ut  facias,  te  vehementer  etiam  atque 
etiam  rogo. 

LXXI. 

Scr.  Romae  a.  u.  c.  708. 

M.  CICERO  S.  D.  P.  SERVILIO  COLLEGAE. 

Multos  tibi  commendem  necesse  est,  quoniam 
omnibus  nota  nostra  necessitudo  est  tuaque  erga 
me  benevolentia;  sed  tamen,  etsi  omnium  causa, 
quos  commendo,  velle  debeo,  tamen  cum  omnibus 
non  eadem  mihi  causa  est.  T.  Agusius  et  comes 
meus  fuit  illo  miserrimo  tempore  et  omnium  itine- 
rum,  navigationum,  laborum,  periculorum  meorum 
socius,  neque  hoc  tempore  discessisset  a  me,  nisi 
ego  ei  permisissem:  quare  sic  tibi  eum  commendo, 
ut  unum  de  meis  domesticis  et  maxime  necessariis. 
Pergratum  mihi  feceris,  si  eum  ita  tractaris,  ut  in- 
telhgat  hanc  commendationem  sibi  magno  usui  at- 
que  adiumento  fuisse. 

Ep.  70.  henev.,  fU.  (W.).  h.,  sic  fit  M.,  vulgo.  —  autem 
id  trihuo  (W.)?    Ep.  71.  magno  usui  (M2).    m.  tusu  M.\^^, 

Lxxn. 

Scr.  Romae  a.  u.  c.  708. 

M.  CICERO  P.  SERVILIO  COLLEGAE  SAL. 

1  Caerelliae,  necessariae  meae,  rem,  nomina,  pos- 
sessiones  Asiaticas  commendavi  tibi  praesens  in 
hortis  tuis  quam  potui  diligentissime,  tuque  mihi 
pro  tua  consuetudme  proque  tuis  in  me  perpetuis 
maximisque  officiis  omnia  te  facturum  liberalissime 
recepisti:  meminisse  te  id  spero  —  scio  enim 
solere  — ;  sed  tamen  Caerelliae  procuratores  scri- 
pserunt  te  propter  magnitudinem  provinciae  mul- 
titudinemque   negotiorum   etiam   atque   etiam   esse 

2  commonefaciendum.  Peto  igitur,  ut  memineris  te 
omnia,  quae  tua  fides  pateretur,  mihi  cumulate  re- 
cepisse.  Equidem  existimo  habere  te  magnam  fa- 
cultatem  —  sed  hoc  tui  est  consilii  et  iudicii  —  ex 
eo  senatus  consulto,  quod  in  heredes  C.  Vennonii 
factum  est,  Caerelliae  commodandi:  id  senatus  con- 
sultum  tu  interpretabere  pro  tua  sapientia;  scio 
enim  eius  ordinis  auctoritatem  semper  apud  te 
magni  fuisse.  Quod  reliquum  est,  sic  velim  existi- 
mes,  quibuscumque  rebus  Caerelliae  benigne  feceris, 
mihi  te  gratissimum  esse  facturum. 

Lxxm. 

Scr.  Roxnae  a.  u.  c.  700. 

M.  CICERO  Q.  PHILIPPO  PROCOS.  SAL. 

1  Gratulor  tibi,  quod  ex  provincia  salvum  te  ad 
tuos  recepisti,  incolimii  fama  et  re  publica.     Quod 


Ep.  72,  1.  recepisti:  mem.  . .  spero  —  sdo  e.  solere  — ; 
sed  (W.).  rec.  M.  . .  sp.;  s.  e.  s.  Sed  vulgo.  2.  commo- 
dandi:  id  (W.).    c.   Id,  vulgo. 

si  Romae  *,  te  vidissem  coramque  gratias  egissem, 
quod  tibi  L.  Egnatius,  familiarissimus  meus,  absens, 
L.  Oppius  praesens  curae  fuisset.  Cum  Antipatro  2 
Derbete  mihi  non  solum  hospitium,  verum  etiam 
summa  familiaritas  intercedit:  ei  te  vehementer 
fluscensuisse  audivi  et  moleste  tulL  De  re  nihil 
possum  iudicare,  nisi  illud  mihi  persuadeo,  te,  talem 
virum,  nihil  temere  fecisse;  a  te  autem  pro  vetere 
nostra  necessitudine  etiam  atque  etiam  peto,  ut 
eius  filios,  qui  in  tua  potestate  sunt,  mihi  potissi- 
mum  condones,  nisi  quid  existimas  in  ea  re  violari 
existimationem  tuam:  quod  ego  si  arbitrarer,  num- 
quam  te  rogarem  mihique  tua  fama  multo  antiquior 
esset,  quam  illa  necessitudo  est;  sed  mihi  ita  per- 
suadeo  —  potest  fieri,  ut  fallar  — ,  eam  rem  laudi 
tibi  potius  quam  vituperationi  fore.  Quid  fieri  possit 
et  quid  mea  causa  facere  possis  —  nam,  quin  velis, 
non  dubito  — ,  velim,  si  tibi  grave  non  erit,  cer- 
tiorem  me  facias. 

LXXIV: 

Scr.  Romae  a.  u.  c.  699. 

M.  CICERO  Q.  PHILIPPO  PROCOS.  SAL. 

Etsi  non  dubito  pro  tua  inme  observantia  pro- 
que  nostra  necessitudine,  quin  commendationem 
meam  memoria  teneas,  tamen  etiam  atque  etiam 
eundem  tibi  L.  Oppium,  familiarem  meum,  prae- 
sentem  et  L.  Egnatii,  familiarissimi  mei,  absentis 
negotia  commendo.  Tanta  mihi  cum  eo  necessi- 
tudo  est  familiaritasque,  ut,  si  mea  res  esset, 
non  magis  laborarem;  quapropter  gratissipium  mihi 


Ep.  73,  1.  Eomae  *,te  vidissem  coramque  gr.  (MW.). 
It.  esses,  te.vid,  coramque  gr.  (W.)?  Bomae  te  vid.,  coram 
gr.  L.,  B.  Ep.  74.  Oppium,  f.  meum,  pr.  et  L.  E.,  f.  mei, 
abs.  (W.).    0.  f.  m.  pr.  et  L,  E.  f.  m.  dba.  B. 

feceris*,  si  curaris,  ut  is  intelligat  me  a  te  tantuni 
amari,  quantum  ipse  existimo:  hoc  mihi  gratius  fa- 
cere  nihil  potes,  idque  ut  facias  te  vehementer  rogo. 

LXXV. 

Scr.  Romae  a.  u.  c.  701. 

• 

M.  CICERO  T.  TITIO  T.  F.  LEG.  S.  D. 

1  Etsi  non  dubito,  quin  apud  te  mea  commendatio 
prima  satis  valeat,  tamen  obsequor  homini  familia- 
rissimo,  C.  Avianio  Flacco,  cuius  causa  omnia  quum 
cupio,  tum  mehercule  etiam  debeo:  de  quo  et  prae- 
sens  tecum  egi  diligenter,  quum  tu  mihi  humanis- 
sime  respondisti,  et  scripsi  ad  te  accurate  antea, 
sed  putat  interesse  sua  me  ad  te  quam  saepissime 
scribere;  quare  velim  mihi  ignoscas,  si  illius  vo- 
luntati  obtemperans  minus  videbor  neminisse  con- 

2  stantiae  tuae:  a  te  idem  illud  peto,  ut  et  de  loco, 
quo  deportet  frumentum,  et  de  tempore  Avianio 
commodes,  quorum  utrumque  per  eundem  me  ob- 
tinuit  triennium,  dum  Pompeius  isti  negotio  prae- 
fuit.  Summa  est,  in  quo  mihi  gratissimum  facere 
possis,  si  curaris,  ut  Avianius,  quoniam  se  a  me 
amari  putat,  me  a  te  amari  sciat:  erit  id  mihi  per- 
gratum. 

LXXVL 

Scr.  anno  incerto. 

M.  CICERO  .im-  VIRIS  ET  DECURIONIBUS  S.  D. 

1  Tantae  mihi  cum  Q.  Hippio  causae  necessitu- 
dinis  sunt,  ut  nihil  possit  esse  coniunctius,  quam 
nos  inter  nos  sumus;  quod  nisi  ita  esset,  uterer  mea 
consuetudine,  ut  vobis  nuUa  in  re  molestus  essem; 


Ep.  75,  2.   tuae:  a  te  (W.).    t.   A  te  vulgo.  —  ut  et  de 
ioco  (L.).    ut  de  /.  M.  vulgo. 

etenim  vos  mihi  optimi  testes  estis,  quum  mihi  per- 
suasum  esset  nihil  esse,  quod  a  vobis  impetrare  non 
possem,  numquam  me  tamen  gravem  vobis  esse 
voluisse.  Vehementer  igitur  vos  etiam  atque  etiam  2 
rogo,  ut  honoris  mei  causa  liberalissime  C.  Valgium 
Hippianum  tractetis  remque  cum  eo  conficiatis,  ut, 
quam  possessionem  habet  in  agro  Fregellano  a  vo- 
bis  emptam,  eam  liberam  et  immunem  habere  possit: 
id  si  a  vobis  impetraro,  summo  me  beneficio  vestro 
affectum  arbitrabor. 

LXXVII. 

Scr.  Eomae  mense  Sextili  a.  u.  c.  709. 
M.  CICERO  S.  D.  P.  SULPICIO  IMPERATORI.  • 

Quum  his  temporibus  non  sane  in  senatum  ven-  1 
titarem,  tamen,  ut  tuas  litteras  legi,  non  existunavi 
me  salvo  iure  nostrae  veteris  amicitiae  multorum- 
que  inter  nos  officiorum  facere  posse,  ut  honori  tuo 
deessem ;  itaque  aflfui  supplicationemque  tibi  libenter 
decrevi,  nec  reliquo  tempore  uUo  aut  rei  aut  existi- 
mationi  aut  dignitati  tuae  deero.  Atque,  hoc  ut 
tui  necessarii  sciant,  hoc  me  animo  erga  te  esse, 
velim  facias  eos  per  litteras  certiores,  ut,  si  quid 
tibi  opus  sit,  ne  dubitent  mihi  iure  suo  denuntiare. 
M.  Bolanum,  virum  bonum  et  fortem  et  omnibus  2 
rebus  ornatum  meumque  veterem  amicum,  tibi  magno 
opere  commendo.  Pergratum  mihi  feceris,  si  curaris, 
ut  is  intelligat,  hanc  commendationem  sibi  magno 
adiumento  fuisse,  ipsumque  virum  optimum  gratis- 
simumque  cognosces:  promitto  tibi  te  ex  eius  ami- 
citia  magnam  voluptatem  esse  capturum.  Praeterea 
a  te  peto  in  maiorem  modum  pro  nostra  amicitia 
et  pro  tuo  perpetuo  in  me  studio,  ut  in  hac  re 
etiam  elabores:  Dionysius,  servus  meus,  qui  meam 
^L^lio^rixriv  multorum  nummorum  tractavit,  quum 

Ep.  77,  3.    pi^Xiod-i^Tiriv  (Or.).     hihUothecen  MB. 

multos  libros  surripuisset  nec  se  impune  laturum 
putaret,  aufugit.  Is  est  in  provincia  tua:  eum  et 
M.  Bolanus,  nieus  famiUariS;  et  multi  alii  Naronae 
viderunt,  sed,  quum  se  a  me  manumissum  esse  di- 
ceret,  crediderunt.  Hunc  tu  si  mihi  restituendum 
curaris,  non  possum  dicere,  quam  mihi  gratum  fu- 
turum  sit:  res  ipsa  parva,  sed  animi  mei  dolor 
magnus  est.  Ubi  sit  et  quid  fieri  possit,  Bolanus 
te  docebit:  ego  si  hominem  per  te  recuperaro, 
summo  me  a  te  beneficio  affectum  arbitrabor. 

Lxxvm. 

8cr.  Romae  ineunte  anno  u.  c.  708. 
M.  CICERO  A.  ALLIENO  SAL. 

1  Democritus  Sicyonius  non  solum  hospes  meus 
est,  sed  etiam,  quod  non  multis  contigit,  Graecis 
praesertim,  valde  familiaris;  est  enim  in  eo  summo 
probitas,  summa  virtus,  summa  in  hospites  libera- 
Utas  et  observantia,  meque  praeter  ceteros  et  colit 
et  observat  et  diligit:  eum  tu  non  modo  suorum 
civium,  verum  paene  Achaiae  principem  cognosces. 

2  Huic  ego  tantummodo  aditum  ad  tuam  cognitionem 
patefacio  et  munio:  cognitum  per  te  ipsum,  quae 
tua  natura  est,  dignum  tua  amicitia  atque  hospitio 
iudicabis.  Peto  igitur  a  te,  ut  his  litteris  lectis 
recipias  eum  in  tuam  fidem,  poUiceare  omnia  te 
facturum  mea  causa;  de  reliquo,  si,  id  quod  confido 
fore,  dignimi  eum  tua  amicitia  hospitioque  cogno- 
veris,  peto,  ut  eum  complectare,  diligas,  in  tuis 
habeas:  erit  id  mihi  maiorem  in  modum  gratum. 
Vale. 

£p.  77.  3.    Bolanus,  f.  mem  (W.)P    meus  om.  M. 

LXXIX. 

Scr.  Romae  ineunte  anno  u.  c.  708. 

M.  CIGERO  S.  D.  A.  ALLIENO  PROCOS. 

Et  te  scire  arbitror,  quanti  fecerim  C.  Avianium 
Flaccum,  et  ego  ex  ipso  audiveram,  optimo  et  gra- 
tissimo  homine,  quam  a  te  liberaliter  esset  tracta- 
tus.  Eius  filios  dignissimos  illo  patre  meosque  ne- 
cessarios,  quos  ego  unice  diUgo,  commendo  tibi  sic, 
ut  maiore  studio  nuUos  commendare  possim.  C. 
Avianius  in  SiciKa  est;  Marcus  est  nobiscum:  ut 
ilKus  dignitatem  praesentis  ornes,  rem  utriusque 
defendas,  te  rogo.  Hoc  mihi  gratius  in  ista  pro- 
vincia  facere  nihil  potes,  idque  ut  facias  te  vehe- 
menter  etiam  atque  etiam  rogo. 


LIBER  QUARTUS  DECIMUS. 

AD    TERENTIAM   UXOREM, 

I. 

Scr.  Dyrrhachii  a.  d.  VI.  Kal.  Decembres  a.  u.  c.  696. 

TULLIUS  TERENTIAE  SUAE,  TULLIOLAE  SUAE, 
CICERONI  SUO  SALUTEM  DICIT. 

1  Et  litteris  multorum  et  sermone  omnium  per- 
fertur  ad  me  incredibilem  tuam  virtutem  et  fortitu- 
dinem  esse  teque  nec  animi  neque  corporis  laboribus 
defatigari.  Me  miserum!  te  ista  virtute,  fide,  pro- 
bitate,  humanitate  in  tantas  aeriimnas  propter  me 
incidisse,  Tulliolamque  nostram,  ex  quo  patre  tan- 
tas  voluptates  capiebat,  ex  eo  tantos  percipere  luctus! 
Nam  quid  ego  de  Cicerone  dicam?  qui  quum  pri- 
mum  sapere  coepit,  acerbissimos  dolores  miserias- 
que  percepit.  Quae  si,  tu  ut  scribis,  fato  facta  pu- 
tarem,  ferrem  pauUo  facilius,  sed  omnia  sunt  mea 
culpa  commissa,  qui  ab  iis  me  amari  putabam,  qui 

2  invidebant,  eos  non  sequebar,  qui  petebant.  Quod 
si  nostris  consiliis  usi  essemus  neque  apud  nos  tan- 
tum  valuisset  sermo  aut  stultorum  amicorum  aut 
improborum,  beatissimi  viveremus:  nimc,  quoniam 
sperare  nos  amici  iubent,  dabo  operam,  ne  mea 
valetudo  tuo  labori  desit.  Res  quanta  sit,  intelligo, 
quantoque  fuerit  facilius  manere  domi  quam  re- 
dire;  sed  tamen,  si  omnes  tribunos  pL  habemus,  si 

Ep.  1,  1.    incidim,  T.  (W.).    *./  T.  B. 

Lentulum  tam  studiosum,  quam  videtur,  si  vero 
etiam  Pompeium  et  Caesarem,  non  est  desperandum. 
De  familia,  quomodo  placuisse  scribis  amicis,  facie-  3 
mus.  De  loco,  nunc  quidem  iam  abiit  pestilentia, 
sed,  quamdiu  fuit,  me  non  attigit.  Plancius,  homo 
officiosissimus,  me  cupit  esse  secum  et  adhuc  re- 
tinet.  Ego  volebam  loco  magis  deserto  esse  in 
Epiro,  quo  neque  Piso  veniret  nec  milites,  sed  ad- 
huc  Plancius  me  retinet:  sperat  posse  fieri,  ut  me- 
cum  in  Italiam  decedat;  quem  ego  diem  si  videro 
et  si  in  ve^trum  complexum  venero  ac  si  et  vos 
et  me  ipsum  recuperaro,  satis  magnum  mihi  fructum 
videbor  percepisse  et  vestrae  pietatis  et  meae.  Piso-  4 
nis  humanitas,  virtus,  amor  in  omnes  nos  tantus 
est,  ut  nihil  supra  possit:  utinam  ea  res  ei  voluptati 
sit!  gloriae  quidem  video  fore.  De  Q.  fratre  nihil 
ego  te  accusavi,  sed  vos,  quum  praesertim  tam 
pauci  sitis,  volui  esse  quam  coniunctissimos.  Qui-  5 
bus  me  voluisti  agere  gratias,  egi  et  me  a  te  cer- 
tiorem  factum  esse  scripsi.  Quod  ad  me,  mea 
Terentia,  scribis  te  vicum  vendituram,  quid,  ob- 
secro  te  —  me  miserum!  — ,  quid  futurum  est?  et, 
si  nos  premet  eadem  fortuna,  quid  puero  misero 
fiet?  Non  queo  reliqua  scribere  —  tanta  vis  lacri- 
marum  est  — ,  neque  te  in  eundem  fletum  addu- 
cam;  tantum  scribo:  si  erunt  in  officio  amici,  pe- 
cunia  non  deerit;  si  non  erunt,  tu  efficere  tua 
pecunia  non  poteris.  Per  fortunas  miseras  nostras, 
vide,  ne  puerum  perditum  perdamus;  cui  si  aliquid 
erit,  ne  egeat,  mediocri  virtute  opus  est  et  mediocri 
fortuna,  ut  cetera  consequatur.  Fac  valeas  et  ad  6 
me  tabellarios  mittas,  ut  sciam,  quid  agatur  et  vos 
quid  agatis.     Mihi  omnino  iam  brevis  exspectatio 


Ep.  1,  3.  faciemus.  De  loco  (vulgo).  f.;  de  l.  B.  — 
Piso  (Man.).  ipso  M.  Hispo  N.,  6.  5.  addttcam:  tantum 
(W.).    a.    T.  vulgo. 

Ciceronis  epis*.  L  ^\ 

est.  TuUiolae  et  Ciceroni  salutem  dic.  Valete.  D.  a. 
7  d.  VI,  K.  Decembr.  Dyrrhachio.  Dyrrhachium  veni, 
quod  et  libera  civitas  est  et  in  me  officiosa  et 
proxima  Italiae;  sed,  si  offendet  me  loci  celebritas; 
alio  me  conferam,  f  ad  te  scribam. 

n. 

Scr.  Thessalonicae  a.  d.  III.  Non.  Oct.  a.  u.  c.  696. 

TULLIUS    S.   D.    TERENTIAE    ET    TULLIOLAE    ET 

CICERONI  SUIS. 

1  Noli  putare  me  ad  quemquam  longiores  episto- 
las  scribere,  nisi  si  quis  ad  me  plura  scripsit,  cui 
puto  rescribi  oportere;  nec  enim  habeo,  quod  scri- 
bam,  nec  hoc  tempore  quidquam  difficifius  facio. 
Ad  te  vero  et  ad  nostram  Tulliolam  non  queo  sine 
plurimis  lacrimis  scribere;  vos  enim  video  esse  mi- 
serrimas,  quas  ego  beatissimas  semper  esse  volui 
idque  praestare  debui  et,  nisi  tam  timidi  fuissemus, 

2  praestitissem.  Pisonem  nostrum  merito  eius  amo 
plurimum:  eum,  ut  potui,  per  litteras  cohortatus 
sum  gratiasque  egi,  ut  debui.  In  novis  tribunis 
pl.  intelligo  spem  te  habere:  id  erit  firmum,  si 
Pompeii  voluntas  erit;  sed  Crassum  tamen  metuo. 
A  te  quidem  omnia  fieri  fortissime  et  amantissime 
video,  nec  miror,  sed  maereo  casum  eiusmodi,  ut 
tantis  tuis  miseriis  meae  miseriae  subleventur:  nam 
ad  me  P.  Valerius,  homo  officiosus,  scripsit,  id  quod 
ego  maximo  cum  fletu  legi,  quemadmodum  a  Vestae 
ad  tabulam  Valeriam  ducta  esses.  Hem,  mea  lux, 
meum  desiderium,  unde  omnes  opem  petere  sole- 
bant!  te  nunc,  mea  Terentia,  sic  vexari,  sic  iacere 
in  lacrimis  et  sordibus,  idque  fieri  mea  culpa,  qui 

Ep.  1,  6.  Tyrrhachio  (Or.).  ByrrlMchii  MB.  7.  con- 
feram,  f  ad  te  scribam  (W.).  Vulgo  sine  t.  c.  ad  teque  scr. 
(vel  c.  atque  ad  te  8.)  aat  c,  quod  quum  faciam,  ad  te  s, 
aut  c:  quo,  ad  te  8.  (W.). 

ceterofi  servavi,  ut  nos  periremus!  Quod  de  domo  3 
scribis,  hoc  est  de  area,  ego  vero  tum  denique 
mihi  videbor  restitutus,  si  illa  nobis  erit  restituta; 
verum  liaec  non  sunt  in  nostra  manu:  illud  doleo, 
quae  impensa  facienda  est,  in  eius  partem  te  mise- 
ram  et  despoliatam  venire.  Quod  si  conficitur  ne- 
gotium,  omnia  consequemur;  sin  eadem  nos  fortuna 
premet,  etiamne  reliquias  tuas  misera  proiicies? 
Obsecro  te,  mea  vita,  quod  ad  sumptum  attinet, 
sine  alios,  qui  possunt,  si  modo  volunt,  sustinere, 
et  valetudinem  istam  infirmam,  si  me  amas,  noli 
vexare;  nam  mihi  ante  oculos  dies  noctesque  ver- 
saris:  omnes  labores  te  excipere  video;  timeo,  ut 
sustineas.  Sed  video  in  te  esse  omnia;  quare,  ut 
id,  quod  speras  et  quod  agis,  consequamur,  servi 
valetudini.  Ego,  ad  quos  scribam,  nescio,  nisi  ad  4 
eos,  qui  ad  me  scribunt,  aut  [ad  eos,]  de  quibus 
ad  me  vos  aliquid  scribitis.  Longius,  quoniam  ita 
vobis  placet,  non  discedam;  sed  velim  quam  sae- 
pissime  litteras  mittatis,  praesertim  si  quid  est  fir- 
mius,  quod  speremus.  Valete,  mea  desideria,  valete, 
D.  a.  d.  III.  Non.  Oct.     Thessalonica. 

ra. 

Scr.  Dyrrhachii  pr.  Kal.  Dec.  a.  u.  c.  696. 

TULLIUS  S.  D.  TERENTIAE  SUAE  ET  TULLIAE  ET 

CICERONI. 

Accepi  ab  Aristocrito  tres  epistolas,  quas  ego  i 
lacrimis  prope  delevi;  conficior  enim  maerore,  mea 
Terentia,  nec  meae  me  miseriae  magis  excruciant 
quam  tuae  vestraeque,  ego  autem  hoc  miserior  sum 
quam  tu,  quae  es  miserrima,  quod  ipsa  calamitas 
communis  est  utriusque  nostrum,   sed   culpa   mea 

Ep.  2,  3.   confidetur  (W.)?    4.   atU  [ad  eos]  (W.).    avA 
ad  eos  M.,  y\x\go. 

propria  est.  Meum  fuit  officium  vel  legatione  vitare 
periculum  vel  diligentia  et  copiis  resistere  vel  ca- 
dere  fortiter:  lioc  miserius,  turpius,  indignius  nobis 

2  nihil  fuit.  Quare  quum  dolore  conficior,  tum  etiam 
pudore:  pudet  enim  me  uxori  meae  optimae,  sua- 
vissimis  liberis  virtutem  et  diligentiam  non  prae- 
stitisse;  nam  mihi  ante  oculos  dies  noctesque  ver- 
satur  squalor  vester  et  maeror  et  infirmitas  vale^ 
tudinis  tuae,  spes  autem  salutis  pertenuis  ostenditur. 
Inimici  sunt  multi,  invidi  paene  omnes:  eiicere  nos 
magnum  fuit,  excludere  facije  est;  sed  tamen,  quam- 
diu  vos  eritis  in  spe,  noi^  deficiam,  ne  omnia  mea 

3  culpa  cecidisse  videantur.  Ut  f  tuto  sim,  quod  la- 
boras,  id  mihi  nunc  facillimum  est,  quem  etiam 
inimici  volunt  vivere  in  his  tantis  miseriis;  ego 
tamen  faciam,  quae  praecipis.  Amicis,  quibus  vo- 
luisti,  egi  gratias  et  eas  litteras  Dexippo  dedi  me- 
que  de  eorum  officio  scripsi  a  te  certiorem  esse 
factum.  Pisonem  nostrum  mirifico  esse  studio  in 
nos  et  officio  et  ego  perspicio  et  omnes  praedicant: 
di  faxint,  ut  tali  genero  mihi  praesenti  tecum 
simul  et  cum  liberis  nostris  frui  liceat!  Nunc  spes 
reliqua  est  in  novis  tribunis  pl.  et  in  primis   qui- 

4  dem  diebus;  nam,  si  inveterarit,  actum  est.  Ea  re 
ad  te  statim  Aristocritum  misi,  ut  ad  me  continuo 
initia  rerum  et  rationem  totius  negotii  posses  scri- 
bere,  etsi  Dexippo  quoque  ita  imperavi,  statim  ut 
recurreret,  et  ad  fratrem  misi,  ut  crebro  tabellarios 
mitteret;  nam  ego  eo  nomine  sum  Dyrrhachii  hoc 
tempore,  ut  quam  celerrime,  quid  agatur,  audiam, 
et  sum  tuto;  civitas  enim  haec  semper  a  me  de- 
fensa   est.     Quum  inimici   nostri   venire   diceutur, 

5  tum  in  Epirum  ibo.    Quod  scribis  te,  si  velim,  ad 

Ep.  3,  2.  conficiar  (M.)?  —  iixori  meae  (M.).  w.  [meae] 
Ern.,  B.  3.  ut  t  tuto  (W.).  Viilgo  sin^  t-  ut  ttUt^  (W.) 
aut  ut  in  tuto  (W.). 

me  venturam,  ego  vero,  quum  sciam  magnam  par- 
tem  istius  oneris  abs  te  sustineri,  te  istic  esse  volo. 
Si  perficitis,  quod  agitis,  me  ad  vos  venire  oportet; 
sin  autem  —  sed  nihil  opus  est  reliqua  scribere. 
Ex  primis  aut  summum  secundis  litteris  tuis  con- 
stituere  poterimus,  quid  nobis  faciendum  sit:  tu 
modo  ad  me  velim  omnia  diligentissime  perscribaS; 
etsi  magis  iam  rem  quam  litteras  debeo  exspectare. 
Cura,  ut  valeas  et  ita  tibi  persuadeas,  mihi  te  ca- 
rius  nihil  esse  nec  umquam  fuisse.  Vale,  mea  Te- 
rentia;  quam  ego  videre  videor:  itaque  debilitor 
lacrimis.    Vale.    Pr.  Kal.  Dec. 


IV. 

Scr.  Bmndisii  prid.  Ealendas  Maias  a.  n.  c.  60 C. 

TULLIUS  S.  D.  TERENTIAE  ET  TULLIAE  ET  CICERONI 

SUIS. 

Ego  minus  saepe  do  ad  vos  litteras,  quam  pos-  l 
sum,  propterea  quod  quum-  omnia  mibi  tempora  • 
simt  misera,  tum  vero,  quum  aut  scribo  ad  vos  aut 
vestras  lego,  conficior  lacrimis  sic,  ut  ferre  non 
possim.  Quod  utinam  minus  vitae  cupidi  fuisse- 
mus!  certe  nihil  aut  non  multum  in  vita  mali  vi- 
dissemus.  ^uod  si  nos  ad  aliquam  alicuius  com- 
modi  aliquando  recuperandi  spem  fortuna  reservavit, 
minus  est  erratum  a  nobis;  si  haec  mala  fixa  sunt, 
ego  vero  te  quam  primum,  mea  vita,  cupio  videre 
et  in  tuo  complexu  emori,  quoniam  neque  di,  quos 
tu  castissime  coluisti,  neque  homines,  quibus  ego 
semper  servivi,  nobis  gratiam  rettulerunt.  Nos  2 
Brundisii  apud  M.  Laenium  Flaccum  dies  xra.  fui- 
mus,  virum  optimum,  qui  periculum  fortunarum  et 
capitis  sui  prae  mea  salute  neglexit  neque  legis 
improbissimae  poena  deductus  est,  quo  minus  hospitii 

Ep.  4,  1.    8i  haec  (M.).    sin  h.  N.,  B. 

et   amicitiae   ius   officiumque  pra6staret:    Iiuic  uti- 
nam  aliquando  gratiam  referre  possimus!  habebimus 

3  quidem  semper.  Brundisio  profecti  sumus  a.  d.  II. 
K.  Mai.:  per  Macedoniam  Cyzicum  petebamus.  0 
me  perditum!  o  afflictum!  Quid  enim?  Rogem  te, 
ut  venias?  Mulierem  aegram,  et  corpore  et  animo 
confectam.  Non  rogem?  Sine  te  igitur  sim?  Opi- 
nor,  sic  agam:  si  est  spes  nostri  reditus,  eam  con- 
firmes  et  rem  adiuves;  sin,  ut  ego  metuo,  trans- 
actum  est,  quoquo  modo  potes  ad  me  fac  venias. 
Unum  hoc  scito:  si  te  habebo,  non  mihi  videbor 
plane  perisse.  *  Sed  quid  Tulliola  mea  fiet?  iam  id 
vos  videte:  mihi  deest  consilium.  Sed  certe,  quo- 
quo  modo  se  res  habebit,  illius  misellae  et  matri- 
monio  et  famae  serviendum  est.  Quid?  Cicero  meus 
quid  aget?  iste  vero  sit  in  sinu  semper  et  com- 
plexu  meo.  Non  queo  plura  iam  scribere:  impedit 
maeror.     Tu   quid   egeris,    nescio:    utrum    aliquid 

4  teneas  an,  quod  metuo,  plane  sis  spoliata.     Piso- 
,  nem,  ut  scribis,  spero  fore  semper  nostrum.     De 

familia  liberanda  nihil  est  quod  te  moveat:  primum 
tuis  ita  promissum  est,  te  facturam  esse,  ut  quis- 
que  esset  meritus;  est  autem  in  officio  adhuc  Or- 
pheus,  praeterea  magno  opere  nemo;  ceterorum 
servorum  ea  causa  est,  ut,  si  res  a  nobis  abisset, 
Uberti  nostri  essent,  si  obtinere  potuissent,  sin  ad 
nos  pertineret,  servirent  praeterquam  oppido  pauci. 
6  Sed  haec  minora  sunt.  Tu  quod  me  hortaris,  ut 
animo  sim  magno  et  spem  habeam^recuperandae 
salutis,  id  velim  sit  eiusmodi,  ut  recte  sperare  pos- 


Ep.  4,  3.  a.  d.  11.  K.  (Rutil.).  a.  d.  V.  K.  M.  prid. 
K.  Or.,  B.  —  Quid  enim?  Bogem  . . .  venias?  MuUerem 
. . .  confectam,  Non  r.?  Sine  . .  sim?  Opinor  (W.).  q.  nunc 
r.  ..  V. ,  m.  ..  conf.?  non  r.?  sine  ..  sim?  op.  M.,  B.  — 
rem  adiuves  (M.,  vulgo).  Bomae  adiuves  (Kocli)?  An  re 
adi.  (L.,  B.)?  4.  liberanda  (Or.).  liberata  M.,  vulgo.  — 
nemo;  cet.  (W.).    w.    C.  vulgo. 

simus.  Nunc  miser  quando  tuas  iam  litteras  acci- 
piam?  quis  ad  me  perferet?  quas  ego  exspectassem 
Brundisii,  si  esset  licitum  per  nautas,  qui  tempe- 
statem  praetermittere  noluerunt.  Quod  reliquum 
est,  sustenta  te,  mea  Terentia,  ut  potes.  Honestis- 
sime  viximus,  floruimus:  non  vitium  nostrum,  sed 
virtus  nostra  nos  afflixit;  peccatum  est  nuUum,  nisi 
quod  non  una  animam  cum  ornamentis  amisimus; 
sed,  si  hoc  fuit  liberis  nostris  gratius,  nos  vivere, 
cetera,  quamquam  ferenda  non  sunt,  feramus.    At- 

2ui  ego,  qui  te  confirmo,  ipse  me  non  possum. 
Ilodium  Philetaerum,  quod  valetudine  oculorum  6 
impediebatur,  hominem  fidelem,  remisi.  Sallustius 
officio  vincit  omnes.  Pescennius  est  perbenevolus 
nobis,  quem  semper  spero  tui  fore  observantem. 
Sicca  dixerat  se  mecum  fore,  sed  Brundisio  dis- 
cessit.  Cura,  quoad  potes,  ut  valeas  et  sic  existi- 
mes,  me  vehementius  tua  miseria  quam  mea  com- 
moveri.  Mea  Terentia,  fidissima  atque  optima  uxor, 
et  mea  carissima  filiola  et  spes  reliqua  nostra,  Ci- 
cero,  valete.    Pr.  K.  Mai.  Brundisio. 

V. 

Scr.  Athenis  a.  d.  XV.  (XVII?)  Kal.  Novemb.  a.  u.  c.  704. 

TULLIUS  S.  D.  TERENmE  SUAE. 

Si  tu  et  TuUia,  lux  nostra,  valetis,  ego  et  sua-  i 
vissimus  Cicero   valemus.    Pr.   Idus   Oct.   Athenas 
venimus,   quum   sane   adversis  ventis  usi  essemus 
tardeque   et   incommode   navigassemus.      De   nave 
exeuntibus  nobis  Acastus  cum  litteris  praesto  fuit 

Ep.  4,  5.  Nunc  miser  q.  (W.).  N.,  m.  q.  B.  —  flor.: 
non  . . .  afflixit;  p.  . .  amisimua;  sed  (W.).  fl.;  non  . . .  affl. 
P.  . .  amis.  Sed  vulgo.  —  Atqui  ego  (W.).  Atque  ego  M., 
vulgo.  6.  Philetaerum  (edd.  vett.).  Philhet.  M.,  vulgo.  — 
quoad  voles  (edd.  vett.).  quod  p.  MB.  Ep.  5,  1.  navi  (M., 
edd.  vett.)? 

uno  et  vicesimo  die,  sane  strenue.  Accepi  tuas 
litteras,  quibus  intellexi  te  vereri,  ne  superiores  mihi 
redditae  non  essent:  omnes  sunt  redditae  diligentis- 
simeque  a  te  perscripta  sunt  omnia,  idque  mihi 
gratissimum  fuit.  Neque  sum  admiratus  hanc  epi- 
stolam,  quam  Acastus  attulit,  brevem  fuisse;  iam 
enim  me  ipsum  exspectas  sive  nos  ipsos,  qui  qui- 
dem  quam  primum  ad  vos  venire  cupimus,  etsi,  in 
quam  rem  publicam  veniamus,  intelligo;  cognovi 
enim  ex  multorum  amicorum  litteris,  quas  attulit 
Acastus,  ad  arma  rem  spectare,  ut  mihi,  quum  ve- 
nero,  dissimulare  non  liceat,  quid  sentiam;  sed, 
quoniam  subeunda  fortuna  est,  eo  citius  dabimus 
operam  ut  veniamus,  quo  facilius  de  tota  re  deli- 
beremus.  Tu  velim,  quod  commodo  valetudinis  tuae 
fiat,  quam  longissime  poteris,  obviam  nobis  pro- 
2  deas.  De  hereditate  Preciana  —  quae  quidem  mihi 
magno  dolori  est;  valde  enim  illum  amavi  — ,  sed 
hoc  velim  cures:  si  auctio  ante  meum  adventum 
fiet,  ut  Pomponius  aut,  si  is  minus  poterit,  Camillus 
nostrum  negotium  curet:  nos,  quum  salvi  venerimus, 
reliqua  per  nos  agemus;  sin  tu  iam  Boma  profecta 
eris,  tamen  curabis,  ut  hoc  ita  fiat.  Nos,  si  di 
adiuvabunt,  circiter  Idus  Novembres  in  Italia  spe- 
ramus  fore.  Yos,  mea  suavissima  et  optatissima 
Terentia,  si  nos  amatis,  curate  ut  valeafis.  Vale. 
Athenis  a.  d.  xv.  Kal.  Novemb. 


Ep.  6,  1.  intelligo;  cognovi  . . .  amtiam;  sed  (W.).  int.: 
c.  . .  ».  Sed  B.  —  eo  c.  d.  operam  ut  (W.).  eo  c.  a.  o.,  t** 
vulgo.  2.  Predana  —  quae  ...  est;  vaMe  (W.).  P.,  q.  . . 
est  —  V.  vulgo.  —  valeatis.  Vale.  (M.).  v.  [ValeJ\  Crat.,B. 
-  a.  d.  XVIL  (W.)? 

VI. 

Scr.  in  castris  Pompeii  Idibus  Qmnctilibus  a.  u.  c.  706. 

TULLIUS  SUIS  S.  DICIT. 

Nec  saepe  est;  cui  litteras  demus^  nec  rem  ha- 
bemus  uUam^  quam  scribere  velimus.  £x  tuis  lit- 
terisy  quas  proxime  accepi^  cognovi  praedium  nul- 
lum  venire  potuisse;  quare  Tideatis  yelim^  quomodo 
satisfiat  ei,  cui  scitis  me  satisfieii  velle.  Quod 
nostra  tibi  gratias  agit,  id  ego  non  miror  te  me- 
reri,  ut  ea  tibi  merito  tuo  gratias  agere  possit. 
PolUcem,  si  adhuc  non  est  profectus,  quam  primum 
fac  extrudas.    Cura,  ut  valeas.    Idib.  Quinct, 

vn. 

Scr.  in  portu  Caietano  nave  conscensa  VII.  Id.  lun. 

a.  u.  c.  705. 

TULLIUS  TERENTIAE  SUAE  SAL.  PLURIMAM. 

Omnes  molestias  et  sollicitudines;  quibus  et  te  1 
miserrimam  habui  et,  id  quod  mihi  molestissimum 
est,  TuUiolam,  quae  nobis  nostra  vita  dulcior  est, 
deposui  et  eieci;  quid  causae  autem  fuerit,  postri- 
die  intellexi,  quam  a  vobis  discessi:  xoXriv  axQatov 
noctu  eieci;  statim  ita  sum  levatuS;  ut  mihi  deus 
aliquis  medicinam  fecisse  videatur,  cui  quidem  tu 
deo;  quemadmodum  soles,  pie  et  caste  satisfacies, 
id  est  Apollini  et  Aesculapio.  Navem  spero  nos  2 
valde  bonam  habere;  in  eam  simulatque  conscendi, 
haec  scripsi.  Deinde  conscribam  ad  nostros  fami- 
liares  multas  epistolas,  quibus  te  et  Tulliolam  no- 
stram  diligentissime  commendabo.    Cohortarer  vos, 

Ep.  6.  TVLLIV8  TEEENTIAE  ET  TVLLIAE 
SVI8  (W.)?  Ep.  7,  1.  hdbui  et,  id  ...  est,  Tull  (V.).  et 
om.  M.  h.,  id  ..,  est,  et  T.  cd.  Erf.,  Hittorp.,  B,  -^  id  est 
A.  et  Aesc.  M.,  vulgo.    [u2  . . .  Aescl  Man.,  B. 

quo  animo  fortiore  essetis,  nisi  vos  fortiores  cognos- 
sem  quam  quemquam  virum.  Et  tamen  eiusmodi 
spero  negotia  esse^  ut  et  vos  istic  commodissime 
sperem  esse  et  me  aliquando  cum  similibus  nostri 
8  rem  publicam  f  defensuros.  Tu  primum  valetudi- 
nem  tuam  velim  cures;  deinde,  si  tibi  videbitur, 
villis  iis  utare,  quae  longissime  aberunt  a  militibus. 
Fundo  Arpinati  bene  poteris  uti  cum  familia  ur- 
bana,  si  annona  carior  fuerit.  Gicero  bellissimus 
tibi  salutem  plurimam  dicit.  Etiam  atque  etiam 
vale.    D.  vn.  Idus  lun. 

vm. 

Scr.  in  castris  Pompeii  a.  d.  IV.  Non.  lun.  a.  u.  c.  706. 
TULLIUS  TERENTIAE  SUAE  SAL. 

Si  vales,  bene  est,  ego  valeo.  Valetudinem  tuam 
velim  cures  diligentissime;  nam  mihi  et  scriptum 
et  nuntiatum  est  te  in  febrim  subito  incidisse.  Quod 
celeriter  me  fecisti  de  Caesaris  litteris  certiorem, 
fecisti  mihi  gratum.  Item  posthac,  si  quid  opus 
erit,  si  quid  acciderit  novi,  facies,  ut  sciam.  Cura, 
ut  valeas.    Vale.    D.  nn.  Non.  lun. 

IX. 

Scr.  Brundisii  mense  Decembri  a.  u.  c.  706. 

TULLIUS  TERENTIAE  SUAE  SAL.  PLURIMAM. 

Ad  ceteras  meas  miserias  accessit  dolor  f  et  Dola- 
bellae  valetudine  et  de  Tulliae.  Omnino  de  omnibus 
rebus  nec  quid  consilii  capiam  nec  quid  faciam  scio. 
Tu  velim  tuam  et  TuUiae  valetudinem  cures.    Vale. 

Ep.  7,  2.  t  defenmros  (W.).  defenmmm  (Crat.)  aut 
defensurum  esse  (W.).  3.  utare  (W.).  utere  M.,  vulgo.  Ep.  8. 
Vale  (M.,  vulgo).  [Vcde]  Kleyn.,  B.  Ep.  9.  dolor  f  et 
JDol.  V.  et  de  T.  (M.).  d,  ex  D.  v.  et  T.  (W.)?  d.  et  de  D. 
V.  et  de  T.  cd.  Erf,,  Hittorp.,  B. 

X. 

Scr.  Brundisii  VIL  Idus  Quinctiles  a.  u.  c.  707. 

TULLIUS  S.  D.  TERENTIAE  SUAE. 

Quid  fieri  placeret,  scripsi  ad  Pomponium  se- 
rius  quam  oportuit:  cum  eo  si  locuta  eris,  intelliges, 
quid  fieri  velim;  apertius  scribi,  quoniam  ad  illum 
scripseram,  necesse  non  fuit.  De  ea  re  et  de  ce- 
teris  rebus  quam  primum  velim  nobis  litteras  mit- 
tas.  Valetudinem  tuam  cura  diligenter.  Vale.  vn. 
Idus  Quinctiles. 

'^'-''- XI. 

Scr.  Brundisii  XVII.  Kal.  Quinctil.  a.  u.  c.  707. 

TULLIUS  S.  D.  TERENTIAE  SUAE. 

S.  V.  b.  e.  e.  v.  TuUia  nostra  venit  ad  me  pr. 
Idus  lun.;  cuius  summa  virtute  et  singulari  huma- 
nitate  graviore  etiam  sum  dolore  affectus  nostra 
factum  esse  negligentia,  ut  longe  alia  in  fortuna 
esset,  atque  eius  pietas  ac  dignitas  postulabat.  No- 
bis  erat  in  animo  Ciceronem  ad  Caesarem  mittere 
et  cum  eo  Cn.  Sallustium:  si  profectus  erit,  faciam 
te  certiorem.  Valetudinem  tuam  cura  diligenter. 
Vale.  XVII.  K.  Quinctiles. 

XII. 

Scr.  Brundisii  prid.  Non.  Novemb.  a.  u.  c.  706. 

TULLIAE  TERENTDLE  SUAE  S.  D. 

Quod  nos  in  Italiam  salvos  venisse  gaudes,  per- 
petuo  gaudeas  velim;  sed  perturbati  dolore  animi 
magnisque  iniuriis  metuo  ne  id  consilii  ceperimus, 
quod  non  facile  explicare  possimus.     Quare,  quan- 

Ep.  10.  veUm;  apertiiis  (W.).  v,  Ap.  vulgo.  Ep.  11. 
e.  e.  (W.).    e.  MB. 

tum  potes^  admva;  quid  autem  possis^  mihi  in  men- 
tem  non  venit.  In  viam  quod  te  des  hoc  tempore^ 
nihil  est:  et  longnm  est  iter  et  non  tutum  et  non 
yideo^  quid  prodesse  possis.  si  Teneris.  Yale.  D.  pr. 
Non.  Nov.  Brundisio. 

xin. 

Scr.  Bnmdisii  VI.  Idns  Qninctiles  a.  u.  c.  707. 

TULLIUS  S.  D.  TERENTIAE  SUAE. 

Quod  scripsi  ad  te  proximis  Utteris  de  nuntio 
remittendO;  quae  sit  istius  vis  hoc  tempore  et  quae 
concitatio  multitudinis^  ignoro.  Si  metuendus  ira- 
tus  est;  quiesces;  tamen  ab  illo  fortasse  nascetur. 
Totum  iudicabis  quale  sit^  et^  quod  in  miserrimis 
rebus  minime  miserum  putabis^  id  facies.  Yale.  vi. 
Id.  Quinctiles. 

XIV. 

Scr.  Mintumis  YIII.  EalendaB  Febrnarias  a.  n.  c.  705. 

TULLIUS  TERENTIAE  ET  PATER  TULLIAE,  DUABUS 

ANBOS  SUIS,  ET  CICERO  MATRI  OPTIMAE, 

SUAVISSIMAE  SORORI  S.  P.  D. 

Si  vos  valetis,  nos  valemus.  Yestrum  iam  con- 
silium  est;  non  solum  meum,  quid  sit  vobis  facien- 
dum.  Si  ille  Romam  modeste  venturus  esty  recte 
in  praesentia  domi  esse  potestis;  sin  homo  amen^ 
diripiendam  urbem  daturus  est,  vereor,  ut  Dola- 
bella  ipse  satis  nobis  prodesse  possit.  Etiam  illud 
metuO;  ne  iam  intercludamur,  ut,  quum  velitis  exire, 
non  liceat.  Beliquum  est,  quod  ipsae  optime  con- 
siderabitis,  vestri  similes  feminae  sintne  Bomae; 
si  enim  non  sunt,  videndum  est,  ut  honeste  vos 
esse  possitis.    Quomodo  quidem  nunc  se  res  habet^ 

Ep.  I4j  1.    intercludamini  (Dresd.  5]? 

modo  ut  haec  nobis  loca  tenere  liceat,  bellissime 
vel  mecum  vel  in  nostris  praediis  esse  poteritis. 
Etiam  illud  verendum  est,  ne  brevi  tempore  fames 
in  urbe  sit.  His  de  rebus  velim  cum  Pomponio,  2 
rum  Camillo,  cum  quibus  vobis  videbitur,  conside- 
cetis,  ad  summam  animo  forti  sitis:  Labienus  rem 
meliorem  fecit;  adiuvat  etiam  Piso,  quod  ab  urbe 
discedit  et  sceleris  condemnat  generum  suum.  Vos, 
meae  carissimae  animae,  quam  saepissime  ad  me 
scribite,  et  vos  quid  agatis  et  quid  istic  agatur. 
Quintus  pater  et  filius  et  Rufus  vobis  s.  d.  Valete. 
VIII.  Kal.  Mintumis. 

XV. 

Scr.  Brundisii  XII.  Kal.  Quinctil.  a.  u.  e.  707. 

TULLIUS  S.  D.  TERENTIAE. 

Si  vales,  bene  est.  Constitueramus,  ut  ad  te 
antea  scripseram,  obviam  Ciceronem  Caesari  mit- 
tere,  sed  mutavimus  consilium,  quia  de  illius  ad- 
ventu  nihil  audiebamus.  De  ceteris  rebus,  etsi 
nihil  erat  novi,  tamen,  quid  velimus  et  quid  hoc 
tempore  putemus  opus  esse,  ex  Sicca  poteris  cogno- 
scere.  TuUiam  adhuc  mecum  teneo.  Valetudinem 
tuam  cura  diligenter.    Vale.    xii.  K.  Quinctiles. 

XVI. 

Scr.  Brundisii  prid.  Nonas  lanuarias  a.  u.  c.  707. 
TULLIUS  TERENTIAE  SUAE  S.  D. 

S.  V.  b.  e.  e.  v.  Etsi  eiusmodi  tempora  nostra 
sunt,  ut  nihil  habeam,  quod  aut  a  te  litterarum  ex- 
spectem  aut  ipse  ad  te  scribam,  tamen  nescio  quo- 
modo  et  ipse  vestras  litteras  exspecto  et  scribo  ad 

Ep.  14,  2.  sitis:  L.  (W.).  8.  L.  vulgo.  Ep.  16.  e.  e. 
(W.).    e.  MB.   liUerarum  exsp.  (M.,  vulgo).    ^\  e.  ^rci.^'^. 

Tos^  qunm  habeo,  qui  ferat.  Yolnmiiia  debnit  in 
te  officiosior  esse,  quam  fdit,  et  id  ipsum^  quod 
fecit;  potuit  diligentius  facere  et  cautius:  qnamqnam 
alia  sunt^  quae  magis  curemus  magisque  doleamusy 
rjuae  me  ita  conficiunt,  uti  ei  Toluerunt,  qui  me 
de  mea  sententia  detruserunt.  Cura,  ut  Ysdeas.  Pr. 
Non.  lan. 

xm 

8cr.  BruDdisii  YL  Eal.  lannarias  a.  o.  e.  706. 

TULLIUS  TERENTIAE  SUAE  S.  D. 

S.  V.  b.  e.  e.  v.  Si  quid  haberem,  quod  ad  te 
Hcriberem,  facerem  id  et  pluribus  verbis  et  saepius: 
nunc^  quae  sint  negotia^  vides*,  ego  autem  quomodo 
Hirri  affectuS;  ex  Lepta  et  Trebatio  poteris  cogno- 
Hcore.  Tu  fac,  ut  tuam  et  Tulliae  valetudinem 
cures.    Vale. 

XVIII. 

Bcr.  Formiis  IX.  Eal.  Febmarias  a.  n.  c.  705. 

TULLIUS  TKJtKNTIAE  SUAE  ET  PATER  SUAVISSIMAE 
FILIAK,  CICERO  MATRI  ET  SORORI  S.  D.  PLUR. 

ConHiderandum  vobis  etiam  atque  etiam,  animae 
meao,  diligenter  puto,  quid  faciatis,  Romaene  sitis 
an  mecum  an  aliquo  tuto  loco:  id  non  solum  meum 
consilium  est,  sed  etiam  vestrum.  Mihi  veniunt  in 
nientem  haec:  Romae  vos  esse  tuto  posse  per  Do- 
labellam  eamque  rem  posse  nobis  adiumento  esse,  si 
quae  vis  aut  si  quae  rapinae  fieri  coeperint;  sed  rur- 
Hus  illud  me  movet,  quod  video  omnes  bonos  abesse 
Roma  et   eos   mulieres   suas   secum   habere,   haec 

Ep.  16.  ut  ii  voh  (N.)?  Ep.  17.  vides;  ego  ...  cogno- 
scere,  Tu  (W.).  v.  Ego  ...  c:  «w  B.  Ep.  18.  FILIAE 
JST  CIOERO  (W.)?  1.  mecum  an  aliquo  (W.).  m.  in  ctl. 
Jd.f  viilgo.  —  hahere,  ftoec  (W.).    h.  H.  -^xjI^o. 

autem  regio,  in  qua  ego  sum,  nostrorum  est  quum 
oppidorum,  tum  etiam  praediorum,  ut  et  multum 
esse  mecum  et,  quum  abieritis,  commode  in  nostris 
praediis  esse  possitis.  Mihi  plane  non  satis  constat  2 
adhuc,  utrum  sit  melius:  vos  videte,  quid  aliae  fa- 
ciant  isto  loco  feminae,  et  ne,  quum  velitis,  exire 
non  liceat;  id  "velim  diligenter  etiam  atque  etiam 
vobiscum  et  cum  amicis  consideretis.  Domus  ut 
propugnacula  et  praesidium  habeat,  Philotimo  di- 
cetis;  et  velim  tabellarios  instituatis  certos,  ut  quo- 
tidie  aliquas  a  vobis  litteras  accipiam;  maxime 
autem  date  operam,  ut  valeatis,  si  nos  vultis  valere. 
vim.  Kal.  Formiis. 


XIX. 

Scr.  Bnindisii  IV.  Kal.  Decembres  a.  n.  c.  706. 

TULLIUS  TERENTIAE  SUAE  S.  D. 

In  maximis  meis  doloribus  excruciat  me  vale- 
tudo  TuUiae  nostrae,  de  qua  nihil  est  quod  ad  te 
plura  scribam;  tibi  enim  aeque  magnae  curae  esse 
certo  scio.  Quod  me  propius  vultis  accedere,  video 
ita  esse  faciendum:  etiam  ante  fecissem,  sed  me 
multa  impediverunt,  quae  ne  nunc  quidem  expe- 
dita  sunt.  Sed  a  Pomponio  exspecto  litteras,  qua» 
ad  me  quam  primum  perferendas  cures  velim.  Da 
operam,  ut  valeas. 


Ep.  18,  1.   commode  in  nostris  praediis  ease  (W.).  prae- 

diis  add.  iam  cd.  Basil.    c.  et  in  n.  e.  M.,  vulgo.    2.  liceat\^ 

id  (W.).     l.   Id  vulgo.  —  dicetis;  et  (W.).     d.   Et  vulgo. 
Ep.  19.    faciendum:  etiam  (W.).    f,  E.  vulgo. 

XX. 

Scr.  de  Venusino  Kal.  Octobribus  a.  a  c.  707. 
TULLIUS  S.  D.  TERENTIAE  SUAE. 

In  Tusculanum  nos  venturos  putamus  aut  No- 
nis  aut  postridie:  ibi  ut  sint  omnia  parata  —  plures 
enim  fortasse  nobiscum  erunt  et,  ut  arbitror,  diu- 
tius  ibi  commorabimur  — ;  labrum  si  in  balineo 
non  est;  ut  sit,  item  cetera,  quae  sunt  ad  victum 
et  ad  valetudinem  necessaria.  Vale.  K.  Oct.  de 
Venusino. 

XXL 

Scr.  m.  Dec.  a.  u.  c.  706. 

TULLIUS  TERENTIAE  SUAE  S.  D. 

S.  V.  b.  e.  e.  v.  Da  operam,  ut  convalescas;  quod 
opus  erit,  ut  res  tempusque  postulat,  provideas  at- 
que  administres  et  ad  me  de  omnibus  rebus  quam 
saepissime  litteras  mittas.    Vale. 

xxn. 

Scr.  Brundisii  Kalendis  Septembribus  a.  u.  c.  707. 

TULLIUS  S.  D.  TERENTLAE  SUAE. 

S.  V.  b.  e.  e.  v.  Nos  quotidie  tabellarios  nostros 
exspectamus,  qui  si  venerint,  fortasse  erimus  cer- 
tiores,  quid  nobis  faciendum  sit,  faciemusque  te 
statim  certiorem.  Valetudinem  tuam  cura  diligenter. 
Vale.    K.  Septemb. 


Ep.  20.  postridie:  ibi  . . .  parata  —  pl.  . , .  commor.  — ; 
l.  (W.).  p,  Ibi  . . .  par.;  pl.  . .  commor.  L.  vulgo.  £p.  21. 
e.  e.  (W.).  e.  MB.  postulabit  (W.)?  Ep.  22.  e.  e.  (W.). 
e.  MB. 

XXIII. 

Scr.  Brundisii  prid.  Idus  Sextiles  a.  u.  c.  707. 

TULLIUS  TERENTIAE  SUAE  S.  D. 

S.  V.  b.  e.  e.  v.  Redditae  mihi  tandem  sunt  a 
Caesare  litterae  satis  liberales,  et  ipse  opinione  ce- 
lerius  venturus  esse  dicitur;  cui  utrum  obviam  pro- 
cedam,  an  hic  eum  exspectem,  quum  constituero, 
faciam  te  certiorem.  Tabellarios  mihi  velim  quam 
primum  remittas.  Valetudinem  tuam  cura  diligen- 
ter.     Vale.    D.  pr.  Id.  Sext. 

XXIV. 

Scr.  Brundisii  III.  Idus  Sextiles  a.  u.  c.  707. 
TULLIUS  TERENTIAE  SUAE  S.  D. 

S.  V.  b.  e.  e.  v.  Nos  neque  de  Caesaris  adventu 
neque  de  litteris,  quas  Philotimus  habere  dicitur, 
quidquam  adhuc  certi  habemus:  si  quid  erit  certi, 
faciam  te  statim  certiorem.  Valetudinem  tuam  fac 
ut  cures.     Vale.    iii.  Idus  Sextiles. 

Ep.  23.  e.  e.  (W.).  e,  MB.  Ep.  24.  e.  e.  (W.).  6.  MB. 
hahemus:  si  (W.).    h.   Si  vulgo. 


-  ^ 


Ciceronfs  epist.  I.  ^^ 


LIBER  QUINTUS  DECIMUS. 

AD  SENATUM   ET  CETEROS. 

I. 

Scr.  in  Cilicia  exeunte  mense  Septembri  (circa  X.  K.  Oct.) 

a.  u.  c.  703. 

M.  TULLIUS  M.  F.  CICERO  PROCOS.  S.  D.  COS.  PR. 

TR.  PL.  SENATUI. 

1  S.  V.  V.  b.  e.  e.  q.  v.  Etsi  non  dubie  mihi  nun- 
tiabatur  Parthos  transisse  Euphratem  cum  omnibus 
fere  suis  copiis,  tamen,  quod  arbitrabar  a  M.  Bi- 
bulo  procos.  certiora  de  iis  rebus  ad  vos  scribi 
posse,  statuebam  mihi  non  necesse  esse  publice 
scribere  ea,  quae  de  alterius  provincia  nuntiarentur; 
postea  vero  quara  certissimis  auctoribus,  legatis 
nuntiis  litteris,  sum  certior  factus,  vel  quod  tanta 
res  erat  vel  quod  nondum  audieramus  Bibulum  in 
Syriam  venisse  vel  quia  administratio  huius  belli 
mihi  cum  Bibulo  paene  est  communis,  quae  ad  me 

2  delata  essent,  scribenda  ad  vos  putavi.  Regis  An- 
tiochi  Commageni  legati  primi  mihi  nuntiarunt 
Parthorum  magnas  copias  Euphratem  transire  coe- 
pisse;  quo  nuntio  allato,  quum  essent  nonnulli,  qui 
ei  regi  minorem  fidem  habendam  putarent,  statui 
exspectandum  esse,  si  quid  certius  afiferretur.  A.  d. 
XIII.  KaL  Oct.,  quum  exercitum  in  Ciliciam  ducerem, 

Ep.  1,  1.    de  iis  rebus  (W.).     de  his  r.  M.,  vulgo.  — 
auctoribus,  l.  «.  l.,  sum  (W.).    a.,  ?.,  n.,  l.  sum  vulgo. 

in  finibus  Lycaoniae  et  Cappadociae  mihi  litterae 
redditae  sunt  a  Tarcondimoto,  qui  fidelissimus  so- 
cius  trans  Taurum  amicissimusque  populi  Romani 
existimatur,  Pacorum  Orodi  regis  Parthorum  filium 
cum  permagno  equitatu  Parthico  transisse  Euphra- 
tem  et  castra  posuisse  Tybae  magnumque  tumultum 
esse  in  provincia  Syria  excitatum;  eodem  die  ab 
lamblicho,  phylarcho  Arabum,  quem  homines  opi- 
nantur  bene  sentire  amicumque  esse  rei  publicae 
nostrae,  litterae  de  iisdem  rebus  mihi  redditae  sunt. 
His  rebus  allatis,  etsi  intelligebam  socios  infirme  3 
animatos  esse  et  novarum  rerum  exspectatione  sus- 
pensos,  sperabam  tamen  eos,  ad  quos  iam  acces- 
seram  quique  nostram  mansuetudinem  integritatem- 
que  perspexerant,  amiciores  populo  Romano  esse 
factos,  Ciliciam  autem  firmiorem  fore,  si  aequitatis 
nostrae  particeps  facta  esset:  et  ob  eam  causam 
et  ut  opprimerentur  ii,  qui  ex  Cilicum  gente  in 
armis  essent,  et  ut  hostis  is,  qui  esset  in  Syria, 
sciret  exercitum  populi  Romani  non  modo  non  re- 
cedere  iis  nuntiis  allatis,  sed  etiam  propius  acce- 
dere,  exercitum  ad  Taurum  institui  ducere.  Sed,  4 
si  quid  apud  vos  auctoritas  mea  ponderis  habet,  in 
iis  praesertim  rebus,  quas  vos  audistis,  ego  paene 
cerno,  magno  opere  vos  et  hortor  et  moneo,  ut  his 
provinciis  serius  vos  quidem,  quam  decuit,  sed  ali- 
quando  tamen  consulatis.  Nos  quemadmodum  in- 
structos  et  quibus  praesidiis  munitos  ad  tanti  belli 
opinionem  miseritis,  non  estis  ignari:  quod  ego 
negotium  non  stultitia  occaecatus,  sed  verecundia 
deterritus  non  recusavi;  neque  enim  umquam  uUum 
periculum  tantum  putavi,  quod  subterfugere  mallem 
quam  vestrae  auctoritati  obtemperare.  Hoc  autem'  5 
tempore  res  sese  sic  habet,  ut,  nisi  exercitum  ta»^!^ 
tura,  quantum  ad  maximum  bellum  mittere  soletis, 

Ep.  1,  3.     esset:  et  iy^.).     e.   Et  YXjlgo. 


500  M.  TULLII  CICERONIS 

mature  in  has  provincias  miseritis,  summum  peri- 
culum  sit,  ne  amittendae  sint  omnes  eae  provinciae, 
quibus  vectigalia  populi  Romani  continentur.  Quam- 
obrem  autem  in  hoc  provinciali  delectu  spem  ha- 
beatis  aliquam,  causa  nulla  est:  neque  multi  sunt 
et  diflFugiunt,  qui  sunt,  metu  oblato  et,  quod  genus 
hoc  militum  sit,  iudicavit  vir  fortissimus  M.  Bibu- 
lus  in  Asia,  qui,  quum  vos  ei  permisissetis,  delectum 
habere  noluerit.  Nam  sociorum  auxilia  propter 
acerbitatem  atque  iniurias  imperii  nostri  aut  ita 
imbecilla  sunt,  ut  non  multum  nos  iuvare  possint, 
aut  ita  alienata  a  nobis,  ut  neque  exspectandum 
ab  iis  neque  committendum  iis  quidquam  esse  vi- 

6  deatur.  Regis  Deiotari  et  voluntatem  et  copias, 
quantaecumque  sunt,  nostras  esse  duco;  Cappadocia 
est  inanis;  reliqui  reges  tyrannique  neque  opibus 
satis  firmi  nec  voluntate  sunt.  Mihi  in  hac  pau- 
citate  militum  animus  certe  non  deerit,  spero  ne 
consilium  quidem.    Quid  casurum  sit,  incertum  est: 

l  utinam  satuti  nostrae  consulere  possimus!  dignitati 
certe  consulemus. 

n. 

Scr.  in  itinere  ex  castris  ad  Cybistra  in  Ciliciam  mense 
Septembri  (XI.  K.  Oct.)  a.  u.  c.  703. 

M.  TULLIUS  M.  F.  CICERO  PROCOS.  S.  D.  COS.  PR.  TR. 

PL.  SENATUI. 

1  S.  V.  V.  b,  e.  e.  q.  v.  Quimi  pr.  K.  Sext.  in  pro- 
yinciam  venissem  neque  maturius  propter  itinerum 
et  navigationum  difficultatem  venire  potuissem,  ma- 
xime  convenire  officio  meo  reique  publicae  condu- 
cere  putavi  parare  ea,  quae  ad  exercitum  quaeque 
ad  rem  militarem  pertinerent;  quae  quum  essent 
a  me  cura  magis  et  diligentia  quam  facultate  et 
copia  constituta  nuntiique  et  litterae  de  bello  a 
Parthis  in  provinciam  Syriam   illato  quotidie  feife 

afferrentur,  iter  mihi  faciendum  per  Lycaoniam  et 
per  Isauros  et  per  Cappadociam  arbitratus  sum; 
erat  enim  magna  suspicio,  Parthos,  si  ex  Syria 
.  egredi  atque  irrumpere  in  meam  provinciam  cona- 
rentur,  iter  eos  per  Cappadociam,  quod  ea  maxime 
pateret,  esse  facturos.  Itaque  cum  exercitu  per  2 
Cappadociae  partem  eam,  quae  cum  Cilicia  con- 
tinens  est,  iter  feci  castraque  ad  Cybistra,  quod 
oppidum  est  ad  montem  Taurum,  locavi,  ut  Arta- 
vasdes,  rex  Armenius,  quocumque  animo  esset,  sci- 
ret  non  procul  a  suis  finibus  exercitum  populi  Ro- 
mani  esse,  et  Deiotarum,  fidelissimum  regem  atque 
amicissimum  rei  publicae  nostrae,  maxime  coniun- 
ctum  haberem,  cuius  et  consilio  et  opibus  adiuvari 
posset  res  publica.  Quo  quum  in  loco  castra  ha-  3 
berem  equitatumque  in  Ciliciam  misissem,  ut  et 
meus  adventus  iis  civitatibus,  quae  in  ea  parte 
essent,  nuntiatus  firmiores  animos  omnium  faceret 
et  ego  mature,  quid  ageretur  in  Syria,  scire  pos- 
sem,  tempus  eius  tridui,  quod  in  iis  castris  mora- 
bar,  in  magno  officio  et  necessario  mihi  ponendum 
putavi.  Quum  enim  vestra  auctoritas  intercessisset,  4 
ut  ego  regem  Ariobarzanem  Eusebem  et  Philoro- 
maeum  tuerer  eiusque  regis  salutem  incolumitatem- 
que  regni  defenderem,  regi  regnoque  praesidio  es- 
sem,  adiunxissetisque  salutem  eius  regis  senatui 
populoque  Eomano  magnae  curae  esse,  quod  nuUo 
umquam  de  rege  decretum  esset  a  nostro  ordine, 
existimavi  me  iudicium  vestrum  ad  regem  deferre 
debere  eique  praesidium  meum  et  fidem  et  diligen- 
tiam  polliceri,  ut,  quoniam  salus  ipsius,  incolumitas 

Ep.  2,  2.  Artamsdes  (W.).  Artuasdes  M.,  vulgo.  4. 
Philoromaeum  (Man.).  Philorhomaeum  M.,  vulgo.  —  salu- 
tem  incolumitatemque  regni  (W.;  s.  et  incolumitatem  regniL.). 
s.,  incolumitatem  regnumque  M.,  vulgo.  —  senatui  populoque 
JRomano  (W.).  populo  senatuique  M.,  vulgo.  —  decretum 
esset  (M.,  vulgo).    d.  est  B. 

regni  milii  commendata   esset   a  vobis,   diceret,  si 

5  quid  vellet.  Quae  quum  essem  in  consilio  meo 
eum  rege  locutus,  initio  ille  orationis  suae  vobis 
maximaS;  ut  debuit^  deinde  etiam  mihi  gratias  egit; 
quod  ei  permagnum  et  perhonorificum  videbatur 
senatui  populoque'  Romano  tantae  curae  esse  salu- 
tem  suam  meque  tantam  diligentiam  adhibere^  ut 
et  mea  fides  et  commendationis  vestrae  auctoritas 
perspici  posset.  Atque  ille  primo,  quod  mihi  ma- 
ximae  laetitiae  fuit,  ita  mecum  locutus  est,  ut  nul- 
las  insidias  neque  vitae  suae  neque  regno  diceret 
se  aut  intelligere  fieri  aut  etiam  suspicari.  Quum 
ego  ei  gratulatus  essem  idque  me  gaudere  dixissem 
cohortatus,  ut  recordaretur  casum  illum  interitus 
patemi  et  vigilanter  se  tueretur  atque  admonitu 
senatus  consuleret  saluti  suae,  tum  a  me  discessit 

6  in  oppidum  Cybistra.  Postero  autem  die  cum  Aria- 
rathe,  fratre  suo,  et  cum  paternis  amicis  maioribus 
natu  ad  me  in  castra  venit  perturbatusque  et  flens, 
quum  idem  et  frater  faceret  et  amici,  meam  fidem, 
vestram  commendationem  implorare  coepit.  Quum 
admirarer,  quid  accidisset  novi,  dixit  ad  se  indicia 
manifestarum  insidiarum  esse  delata,  quae  essent 
ante  adventum  meum  occultata,  quod  ii,  qui  ea 
patefacere  possent,  propter  metum  reticuissent;  eo 
autem  tempore  spe  mei  praesidii  complures  ea,  quae 
scirent,  audacter  ad  se  detulisse;  in  iis  amantissi- 
mum  sui,  summa  pietate  praeditum  fratrem  dicere 
—  ea  quae  me  quoque  is  audiente  dicebat  — :  se 
sollicitatum  esse,  ut  regnare  vellet;  id  vivo  fratre 


Ep.  2,  5.  dixissem  cofiortatus,  ut  (M.,  vulgo).  d.  *  *  c, 
ut  (ut  exciderit  et  tamen  adolescentem  essem,  quod  addiderunt 
cd.  Erf.,  PaL  6,  Hittorp.,  alii,  vel  eumqus  essem)?  An  d.  c,  *  *, 
ut,  ut  fuerit  d.  cohortatusque  etm  essetn,  ut  (W.)?  d.,  c. 
sum,  ut  B.  6.  dicere  —  ea  quae  m^  quoque  is  aud.  dice- 
hat  — :  se  (W.).  me  is  quoque  a.  M.  d,  ea,  q.  is  me  quo- 
que  a.  d.,  se  edd.  vett.,  W.  olim,  B. 

suo  accipere  non  potuisse;  se  tamen  ante  illud 
tempus  eam  rem  numquam  in  medium  propter  pe- 
riculi  metum  protulisse.  Quae  quum  esset  locubis, 
monui  regem^  ut  omnem  diligentiam  ad  se  conser- 
vandum  adhiberet,  amicosque  f  in  patris  eius  atque 
iudicio  probatos  hortatus  sum,  regis  sui  vitam 
docti  casu  acerbissimo  patris  eius  omni  cura  custo- 
diaque  defenderent.  Quum  rex  a  me  equitatum  7 
cohortesque  de  exercitu  meo  postularet,  etsi  intel- 
ligebam  vestro  senatus  consulto  non  modo  posse 
me  id  facere,  sed  etiam  debere,  tamen,  quum  res 
publica  postularet  propter  quotidianos  ex  Syria 
nuntios,  ut  quam  primum  exercitum  ad  Ciliciae 
fines  adducerem,  quumque  mihi  rex  patefactis  iam 
insidiis  non  egere  exercitu  populi  Romani,  sed 
posse  se  suis  opibus  defendere  videretur,  illum  co- 
hortatus  sum,  ut  in  sua  vita  conservanda  primum 
regnare  disceret:  a  quibus  perspexisset  sibi  insi- 
dias  paratas,  in  eos  uteretur  iure  regio;  poena 
afficeret  eos,  quos  necesse  esset,  reliquos  metu  libe- 
raret;  praesidio  exercitus  mei  ad  eorum,  qui  in 
culpa  essent,  timorem  potius  quam  ad  contentionem 
nteretur;  fore  autem,  ut  omnes,  quoniam  senatus 
consultum  nossent,  intelligerent  me  regi,  si  opus 
esset,  ex  auctoritate  vestra  praesidio  futurum.  Ita  s 
confirmato  illo  ex  eo  loco  castra  movi;  iter  in  Ci- 
liciam  facere  institui,  quum  hac  opinione  e  Cappa- 
docia  discederem,  ut  consilio  vestro,  casu  incredibili 
ac  paene  divino  regem,  quem  vos  honorificentissime 
appellassetis  nuUo  postulante  quemque  meae  fidei 
commendassetis  et  cuius  salutem  magnae  vobis  cu- 
xae   esse   decressetis,   meus   adventus   praesentibus 

Ep.  2,  6.  amicosque  f  ivi  patris  e.  atque  iudicio  (M.). 
€1,.  p.  e.  avique  iud.  (Schott.)  aut  a.  iam  p.  e.  atque  avi  iud. 
(L.)  aut  a.  p.  e.  atque  avi  iud.  (Popma,  B.).  —  probatos  cohort. 
<W.)?  probato  hortatus  M.  —  sum,  ut  regis  (W.)?  7.  disce- 
iret:  a.  q.  (W.).    d.;  a.  q.  B. 


504  M.  TULLII  CICERONIS 

insidiis  liberasset:  quod  ad  vos  a  me  scribi  non 
alienum  putavi,  ut  intelligeretis  ex  iis,  quae  paene 
acciderunt,  vos  multo  ante,  ne  ea  acciderent,  pro- 
vidisse,  eoque  vos  studiosius  feci  certiores,  quod  in 
rege  Ariobarzane  ea  mihi  signa  videor  virtutis,  hi- 
genii,  fidei  benevolentiaeque  erga  vos  perspexisse, 
ut  non  sine  causa  tantam  curam  in  eius  vos  salu- 
tem  diligentiamque  videamini  contulisse. 

ni. 

Scr.  in  castris  ad  Iconium  III.  Kal.  Sept.  a.  u.  c.  703, 
M.  CICERO  S.  D.  M.  CATONI. 

1  Quum  ad  me  legati  missi  ab  Antiocho  Comma- 
geno  venissent  in  castra  ad  Iconium  a.  d.  m.  Kal. 
Sept.  iique  mihi  nuntiassent  regis  Parthorum  filium, 
quocum  esset  nupta  regis  Armeniorum  soror,  ad 
Euphratem  cum  maximis  Parthorum  copiis  multa- 
rumque  praeterea  gentium  magna  manu  venisse 
Euphratemque  iam  transire  coepisse  dicique  Arme- 
nium  regem  in  Cappadociam  impetum  esse  factu- 
rum,  putavi  pro  nostra  necessitudine  me  haec  ad 

2  te  scribere  oportere.  Publice  propter  duas  causas 
nihil  scripsi,  quod  et  ipsum  Commagenum  legati 
dicebant  ad  senatum  statim  nuntios  litterasque 
misisse  et  existimabam  M.  Bibulum  procos.  —  qui 
circiter  Idus  Sext.  ab  Epheso  in  Syriam  navibus 
profectus  erat  — ,  quod  secundos  ventos  habuisset, 
iam  in  provinciam  suam  pervenisse,  cuius  litteris 
omnia  certiora  perlatum  iri  ad  senatum  putabam. 
Mihi,  ut  in  eiusmodi  re  tantoque  bello,  maximae 
curae   est,    ut,   quae   copiis   et   opibus   tenere  vix 


Ep.  2,  8.  liberasset  (W.).  Uheraret  M.  liberarit  Em.,  B. 
Ep.  3,  1.  me  haec  ad  te  (W.).  me  hoc  ad  te  M.,  vulgo. 
2.  procos.  —  qui  .  .  .  erat  — ,  q,  (W.).  pr.,  qui  . .  e.,  q, 
vulgo. 

possumus,  ea  mansuetudine  et  continentia  nostra, 
sociorum  fidelitate  tueamur.  Tu  velim;  ut  consuesti, 
nos  absentes  diligas  et  defendas. 

IV. 

Scr.  in  Cilicia  mense  Dec.  (post  XII.  Kal.  lan.)  a.  u.  c.  703. 

M.  CICERO  IMP.  S.  D.  M.  CATONI. 

Summa  tua  auctoritas  fecit  meumque  perpe-  i 
tuum  de  tua  singulari  virtute  iudicium,  ut  magni 
mea  interesse  putarem  et  res  eas^  quas  gessissem, 
tibi  notas  esse  et  non  ignorari  a  te,  qua  aequitate 
et  continentia  tuerer  socios  provinciamque  admini- 
^  starem;  iis  enim  a  te  cognitis  arbitrabar  facilius  me 
tit)i,  quae  vellem,  probaturum.  Quum  in  provin-  2 
ciam  pr.  K.  Sext.  venissem  et  propter  anni  tempus 
ad  exercitum  mihi  confestim  esse  eundum  viderem, 
biduum  Laodiceae  fui,  deinde  Apameae  quatriduura, 
triduum  Synnadis,  totidem  dies  Philomelii:  quibus 
in  oppidis  quum  magni  conventus  fuissent,  multas 
civitates  acerbissimis  tributis  et  gravissimis  usuris 
et  falso  aere  alieno  liberavi.  Quumque  ante  ad- 
ventum  meum  seditione  quadam  exercitus  esset 
dissipatus,  quinque  cohortes  sine  legato,  sine  tri- 
buno  militum,  denique  etiam  sine  centurione  uUo 
apud  Philomelium  consedissent,  reliquus  exercitus 
esset  in  Lycaonia,  M.  Anneio  legato  imperavi,  ut 
eas  quinque  cohortes  ad  reliquum  exercitum  du- 
ceret  coactoque  in  unum  locum  exercitu  castra  in 
Lycaonia  apud  Iconium  faceret.  Quod  quum  ab  3 
illo  diligenter  esset  actum,  ego  in  castra  a.  d.  vn. 
K.  Sept.  veni,  quum  interea  superioribus  diebus  ex 
senatus  consulto  et  evocatorum  firmam  manum  et 

Ep.  3,  2.  ttteamur  (Nonius^  cuius  cdd.  partim  tu/neamur 
partim  teneamur).  tenemus  M.  teneamm  vulgo.  Ep.  4,  2. 
in  unum  locum  (M.,  vulgo).  in  wnum  Non.,  B.  3.  esset 
factum  (cd.  Erf,)? 

equitatum  sane  idoneum  et  populorum  liberorum 
regumque  sociorum  auxiHa  voluntaria  comparayis-  } 
sem.  Interim,  quum  exercitu  lustrato  iter  in  Cili-  i 
ciam  facere  coepissem,  ///.  K.  Sept.  legati  a  rege  j 
Commageno  ad  me  missi  pertumultuose,  neque  ta-  * 
men  non  vere,  Parthos  in  Syriam  transisse  nuntia- 

4  verunt:  quo  audito  vehementer  sum  commotus  quum 
de  Syria,  tum  de  mea  provincia,  de  reKqua  deni- 
que  Asia.  Itaque  exercitum  mihi  ducendum  per 
Cappadociae  regionem  eam,  quae  Ciliciam  attin- 
geret,  putavi;  nam,  si  me  in  CiUciam  demisissem, 
Ciliciam  quidem  ipsam  propter  montis  Amani  na- 
turam  facile  tenuissem  —  duo  sunt  enim  aditus  in 
Ciliciam  ex  Syria,  quorum  uterque  parvis  praesi- 
diis  propter  augustias  intercludi  potest,  nec  est 
quidquam  Cilicia  contra  Syriam  munitius  — ,  sed 
me  Cappadocia  movebat,  quae  patet  a  Syria  reges- 
que  habet  finitimos,  qui  etiamsi  sunt  clam  amici 
nobis,  tamen  aperte  Parthis  inimici  esse  non  audent. 
Itaque  in  Cappadocia  extrema  non  longe  a  Tatu^o 
apud  oppidum  Cybistra  castra  feci,  ut  et  Ciliciam 
tuerer   et   Cappadociam   tenens-^nova    finitimorum 

5  consilia  impedirem.  Interea  in  hoc  tanto  motu 
tantaque  exspectatione  maximi  belli  rex  Deiotarus, 
cui  non  sine  causa  plurimum  semper  et  meo  et 
tuo  et  senatus  iudicio  tributum  est,  vir  quum  bene- 
volentia  et  fide  erga  populum  Bomanum  singulari, 
tum  praestanti  magnitudine  et  animi  et  consilii, 
legatos  ad  me  misit  se  cum  omnibus  suis  copiis 
in  mea  castra  esse  venturum;  cuius  ego  studio  offi- 
cioque  commotus  egi  ei  per  litteras  ^atias  idque 

6  ut  maturaret  hortatus  sum.  Quiun  autem  ad  Cy- 
bistra  propter  rationem  belli  quinque  dies  essem 
moratus^  regem  Ariobarzanem,  cuius  salutem  a 
senatu  te  auctore  commendatam  habebam^  prae- 
sentibus  insidiis  necopinantem  liberavi,  neque  solum 
ei  saluti  fui^  sed  etiam  curavi^  ut  cum  auctoritate 

regnaret:  Metram  et  eum,  quem  tu  mihi  diligenter 
commendaras^  Athenaeum^  importunitate  Athenaidis 
exsilio  multatos^  in  maxima  apud  regem  auctoritate 
graidaque  constitui;  quumque  magnum  bellum  in 
Cappadocia  concitaretur,  si  sacerdos  armis  se^  quod 
facturus  putabatur,  defenderet,  adolescens  et  equi- 
tatu  et  peditatu  et  pecunia  paratus  ex  toto  iis,  qui 
novari  aliquid  volebant,  perfeci,  ut  e  regno  ille 
discederet  rexque  sine  tumultu  ac  sine  armis  omni 
auctoritate  aulae  communita  regnum  cum  dignitate 
obtineret.  Interea  cognovi  multorum  litteris  atque  7 
nuntiis  magnas  Parthorum  copias  atque  Arabum 
ad  oppidum  Antiocheam  accessisse  magnumque  eo- 
rum  equitatum,  qui  in  Ciliciam  transisset,  ab  equi- 
tum  meorum  turmis  et  a  cohorte  praetoria,  quae 
erat  Epiphaneae  praesidii  causa,  occidione  occisum. 
Quare,  quum  viderem  a  Cappadocia  Parthorum  co- 
pias  aversas  non  longe  a  finibus  esse  Ciliciae,  quara 
potui  maximis  itineribus  ad  Amanum  exercitum 
duxi.  Quo  ut  veni,  hostem  ab  Antiochea  recessisse, 
Bibulum  Antiocheae  esse  cognovi;  Deiotarum  con- 
festim  iam  ad  me  venientem  cum  magno  et  firmo 
equitatu  et  peditatu  et  cum  omnibus  suis  copiis 
certiorem  feci  non  videri  esse  causam,  cur  abesset 
a  regno,  meque  ad  eum,  si  quid  novi  forte  acci- 
disset,  statim  litteras  nuntiosque  missurum  esse; 
quumque  eo  animo  venissem,  ut  utrique  provinciae,  s 
si  ita  tempus  ferret,  subvenirem,  tum  id,  quod  iam 
ante  statueram  vehementer  interesse  utriusque  pro- 
vinciae,  pacare  Amanum  et  perpetuum  hostem  ex 
eo  monte  toUere,  agere  perrexi;  quumque  me  disce- 
dere  ab  eo  monte  simulassem  et  alias  partes  Cili- 
ciae  petere  abessemque  ab  Amano  iter  unius  diei 


Ep.  4,  6.  regnaret:  M.  (W.).  regnaret.  M.  vulgo.  — 
ex  toto  iis  (Or.).  et  toto  m  M.  et  tot  sociis  B.  —  armis 
omni  a.  a.  c.  r,  (W.).    a.j  o.  a.  a.  c,  r.  B. 

et  castra  apud  Epiphaneam  fecissem,  a.  d.  mi.  lA 
Oct.,  quum  advesperasceret,  expedito  exereitu  ita 
noctu  iter  feci,  ut  a.  d.  m.  Id.  Oct.,  quum  lucisceret, 
in  Amanum  ascenderem,  distributisque  cohortibiis 
et  auxiliis,  quum  aliis  Q.  frater  legatus  mecum 
simul,  aliis  C.  Pomptinus  legatus,  reliquis  M.  An- 
neius  et  L.  Tullius  legati  praeessent,  plerosque  nec- 
opinantes    oppressimus,    qui    occisi    captique    sunt^ 

9  interclusi  fuga,  Eranam  autem,  quae  fuit  non  vid 
instar,  sed  urbis,  quod  erat  Amani  caput,  itemque 
Sepyram  et  Commorim,  acriter  et  diu  repugnantes 
Pomptino  illam  partem  Amani  tenente,  ex  antelu- 
cano  tempore  usque  ad  horam  diei  x.  magna  multi- 
tudine  hostium  occisa  cepimus  castellaque  vi  capta 
complura  incendimus.  His  rebus  ita  gestis  castra  J 
in  radicibus  Amani  habuimus  apud  Aras  Alexandri  ^ 
quatriduum  et  in  reliquiis  Amani  delendis  agrisque 
vastandis,   quae  pars  eius  montis  meae  provinciae 

10  est,  id  tempus  omne  consumpsimus.  Confectis  his 
rebus  ad  oppidum  Eleutherocilicum  Pindenissum 
exercitum  adduxi,  quod  quum  esset  altissimo  et 
munitissimo  loco  ab  iisque  incoleretur,  qui  ne  regi- 
bus  quidem  umquam  paruissent,  quum  et  fugitivos 
reciperent  et  Parthorum  adventum  acerrime  ex- 
spectarent,  ad  existimationem  imperii  pertinere  ar- 
bitratus  sum  comprimere  eorum  audaciam,  quo  fa- 
cilius  etiara  ceterorum  animi,  qui  alieni  essent  ab 
imperio  nostro,  frangerentur:  vallo  et  fossa  cireum- 
dedi;  sex  castellis  castrisque  maximis  saepsi;  aggere, 
vineis,  turribus  oppugnavi  ususque  tormentis  multis, 
multis  sagittariis  magno  labore  meo^  sine  ulla  mo- 
lestia   sumptuve   sociorum   septimo   quinqu^esimo 

Ep.  4,  9.  repugnantes  (L.,  W.,  B.).  repugnanttbus  M. 
repugnantibus  opptdanis  (W.)?  An  r.  hostibua  (Or.)?  — 
tenenti  (Gron.)?  10.  abduxi  (W.)?  —  frang,:  vdllo  (W.). 
fr.  Vallo  vulgo.  —  sagittariis  magno  . , .  sociorum  8,  (W.). 
s.^  m.  . .  s.,  s.  vulgo. 

die  rem  confeci,  ut  omnibus  partibus  urbis  distur- 
batis  aut  incensis  compulsi  in  potestatem  meam 
pervenireni  His  erant  finitimi  pari  scelere  et  auda- 
cia  Tebarani;  ab  iis  Pindenisso  capto  obsides  ac- 
cepi:  exercitum  in  hibema  dimisi;  Q.  fratrem  ne- 
gotio  praeposui,  ut  in  vicis  aut  captis  aut  male 
pacatis  exercitus  collocaretur.  Nunc  velim  sic  tibi  ii 
persuadeas,  si  de  iis  rebus  ad  senatum  relatum  sit, 
me  existimaturum  summam  mihi  laudem  tributam, 
si  tu  honorem  meum  sententia  tua  comprobaris; 
idque,  etsi  talibus  de  rebus  gravissimos  homines  et 
rogare  solete  et  rogari  scio,  tamen  admonendum 
potius  te  a  me  quam  rogandum  puto:  tu  es  enim 
is,  qui  me  tuis  sententiis  saepissime  omasti,  qui 
oratione,  qui  praedicatione,  qui  summis  laudibus  in 
senatu,  in  concionibus  ad  caelum  extulisti,  cuius 
ego  semper  tanta  esse  verborum  pondera  putavi, 
ut  uno  verbo  tuo  cum  mea  laude  coniuncto  omnia 
assequi  me  arbitrarer;  te  denique  memini,  quum 
cuidam  clarissimo  atque  optimo  viro  supplicationem 
non  decerneres,  dicere  te  decreturum,  si  referretur 
ob  eas  res,  quas  is  consul  in  urbe  gessisset;  tu 
idem  mihi  supplicationem  decrevisti  togato,  non, 
ut  multis,  re  publica  bene  gesta,  sed,  ut  nemini, 
re  publica  conservata;  mitto,  quod  invidiam,  quod  12 
pericula,  quod  omnes  meas  tempestates  et  subieris 
et  multo  etiam  magis,  si  per  me  licuisset,  subire 
paratissimus  fueris,  quod  denique  inimicum  meum 
tuum  inimicum  putaris,  cuius  etiam  interitum,  ut 
facile  intelligerem,  mihi  quantum  tribueres,  Milonis 
causa  in  senatu  defendenda  approbaris.  A  me 
autem  haec  sunt  in  te  profecta,  quae  ego  in  bene- 
ficii  loco  non  pono,  sed  in  veri   testimonii   atque 

Ep.  4,  10.  Tebarmi  (M.).  Tih.  vulgo.  12.  conser- 
vata;  m.  (W.).  c.  M.  vulgo.  —  avitem  in  te  h.  sunt  prof. 
(W.)?  —  ego  non  in  b.  loco  pono  (Crat.)? 

iudicii,  ut  praestantissimas  tuas  virtutes  non  tacitns 
admirarer  —  quis  enim  te  id  non  facit?  — ,  sed 
in  omnibus  orationibus^  sententiis  dicendis  causis 
agendis^  omnibus  scriptis^  Graecis  Latinis^  omni 
denique  varietate  litterarum  mearum  te  fton  modo 
iis^  quos  vidissemus^  sed  iis^  de  quibus  audissemus, 

13  omnibus  anteferrem.  Quaeres  fortasse,  quid  sit^ 
quod  ego  hoc  nescio  quid  gratulationis  et  hpnoris 
a  senatu  tanti  aestimem.  Agam  iam  tecum  fami- 
liariter^  ut  est  et  studiis  et  officiis  nostris  mutuis 
et  summa  amicitia  dignum  et  necessitudine  etiam 
paterna:  si  quisquam  fuit  umquam  remotus  et  na- 
tura  et  magis  etiam^  ut  mihi  quidem  sentire  videor, 
ratione  atque  doctrma  ab  inani  laude  et  sermoni- 
bus  vulgi,  ego  profecto  is  sum.  Testis  est  consu- 
latus  meus,  in  quo,  sicut  in  reliqua  vita,  fateor  ea 
me  studiose  secutum,  ex  quibus  vera  gloria  nasci 
posset,  ipsam  quidem  gloriam  per  se  numquam  pu- 
tavi  expetendam:  itaque  et  provinciam  ornatam  et 
spem  non  dubiam  triumphi  neglexi;  sacerdotium 
denique,  quum,  quemadmodum  te  existimare  arbitror, 
non  difficillime  consequi  possem,  non  appetivi;  idem 
post  iniuriam  acceptam,  quam  tu  rei  publicae  ca- 
lamitatem  semper  appellas,  meam  non  modo  non 
calamitatem,  sed  etiam  gloriam,  studui  quam  orna- 
tissima  senatus  populique  Bomani  de  me  iudicia 
intercedere:  itaque  et  augur  postea  fieri  volui,  quod 
antea  neglexeram,  et  eum  honorem,  qui  a  senatu 
tribui  rebus   bellicis   solet,  neglectum   a  me  olim, 

14  nunc  mihi  expetendum  puto.  Huic  meae  voluntati, 
in  qua  inest  aliqua  vis  desiderii  ad  sanandum  vul- 
nus  iniuriae,  ut  faveas  adiutorque  sis,  quod  paullo 
ante  me  negaram  rogaturum,  vehementer  te  rogo, 


Ep.  4,  12.  enim  te  id  non  f.  (Ml,  Madvig.  Opp.  L  p. 
370).  e.  in  te  id  n.  f.  (L.)?  e.  id  non  f.  V.,  B.  -—  dicen- 
dis  c.  (W).    d.y  c.  Yolgo. 

sed  ita,  si  non  ieiunum  hoc  neseio  quid,  quod  ego 
gessi,  et  eontemnendum  videbitur,  sed  taJe  atque 
tantum,  ut  multi  nequaquam  paribus  rebus  hono- 
res  summos  a  senatu  consecuti  sint.  Equidem  etiam 
illud  mihi  animum  advertisse  videor  —  scis  enim, 
quam  attente  te  audire  soleam  — ,  te  non  tam  res 
gestas  quam  mores,  f  instituta  atque  vitam  impe- 
ratorum  spectare  solere  in  habendis  aut  non  ha- 
bendis  honoribus;  quod  si  in  mea  causa  considera- 
bis,  reperies  me  exercitu  imbeciUo  contra  metum 
maximi  belli  firmissimum  praesidium  habuisse  aequi- 
tatem  et  continentiam:  his  ego  subsidiis  ea  sum 
consecutus,  quae  nuUis  legionibus  consequi  potuis- 
sem",  ut  ex  alienissimis  sociis  amicissimos,  ex  in- 
fidelissimis  firmissimos  redderem  animosque  nova- 
rum  rerum  exspectatione  suspensos  ad  veteris  imperii 
benevolentiam  traducerem.  Sed  nimis  haec  multa  15 
de  me,  praesertim  ad  te,  a  quo  uno  omnium  socio- 
rum  querelae  audiuntur:  cognosces  ex  iis,  qui  meis 
institutis  se  recreatos  putant,  quumque  omnes  uno 
prope  consensu  de  me  apud  te  ea,  quae  mihi  opta- 
tissima  sunt,  praedicabunt,  tum  duae  maximae  clien- 
telae  tuae,  Cyprus  insula  et  Cappadociae  regnum, 
tecum  de  me  loquentur,  puto  etiam  regem  Deiota- 
rum,  qui  uni  tibi  est  maxime  necessarius.  Quae  si 
etiam  maiora  sunt  et  in  omnibus  saeculis  pauciores 
viri  reperti  sunt,  qui  suas  cupiditates,  quam  qui 
hostium  copias  vincerent,  est  profecto  tudm,  quum 
ad  res  bellicas  haec,  qiiae  rariora  et  difficiliora 
sunt,  genera  virtutis  adiunxeris,  ipsas  etiam  illas 
res  gestas  iustiores  esse  et  maiores  putare.  Extre-  i& 
mum  illud  est,  ut  quasi  diffidens   rogationi  meae 

Ep.  4,  14.  t  instUuta  atque  vitam  (W.).  inst.,  vitam 
(W.)  aut  institutaque  et  v.  (W.).  15.  putant,  quumque 
(W.).  p,  Q.  vulgo.  —  qui  tmi  tibi  (M.,  vulgo).  qui  tmus 
t  (B.)?  —  iustiores  (M.,  vulgo).  inlustriores  Man.,  W. 
olim,  6. 

philosopliiain  ad  te  allegem,  qua  nec  mihi  carior 
uUa  umquam  res  in  vita  fuit  nec  hominum  generi 
maius  a  deis  munus  ullum  est  datum:  haec  igitur, 
quae  mihi  tecum  communis  est,  societas  studiorum 
atque  artium  nostrarum,  quibus  a  pueritia  dediti 
ac  devincti  soli  propemodum  nos  philosophiam  ve- 
ram  illam  et  antiquam,  quae  quibusdam  otii  esse 
ac  desidiae  videtur,  in  forum  atque  in  rem  publi- 
cam  atque  in  ipsam  aciem  paene  deduximus,  tecum 
agit  de  mea  laude,  cui  negari  a  Gatone  fas  esse 
non  puto.  Quamobrem  tibi  sic  persuadeas  velim: 
si  mihi  tua  sententia  tributus  honos  ex  meis  lit- 
teris  fuerit,  me  sic  existimaturum,  quum  auctoritate 
tua,  tum  benevolentia  erga  me  mihi,  quod  maxime 
cupierim,  contigisse. 

V. 

Scr.  Romae  inter  Non.  Mai.  et  Non.  lun.  a.  u.  c.  704. 

M.  CATO  S.  D.  M.  CICERONI  IMP. 

1  Quod  et  res  publica  me  et  nostra  amicitia  hor- 
tatur,  libenter  facio,  ut  tuam  virtutem,  innocentiam, 
diligentiam,  cognitam  in  maximis  rebus  domi  to- 
gati,  armati  foris  pari  indnstria  administraxi  gau-. 
deam:  itaque,  quod  pro  meo  iudicio  facere  potui, 
ut  innocentia  consilioque  tuo  defensam  provinciam, 
servatum  Ariobarzanis  cum  ipso  rege  regnum,  so- 
ciorum  revocatam  ad  studium  imperii  nostri  volun- 
tatem   sententia    mea    et    decreto    laudarem,    feci. 

2  Supplicationem  decretam,  si  tu,  qua  in  re  nihil 
fortuito,  sed  summa  tua  ratione  et  continentia  rei 
publicae  provisum  est,  dis  immortalibus  gratulari 
nos    quam   tibi   referre    acceptum    mavis,    gaudeo: 


Ep.  6,1.  dilig.,  cogn.  in  m.  rebtAS  domi  t,  a.  foris 
pari  (Weiske).  d.  c.  in  m.  r.,  d.  t,  a.  f.,  p.  vulgo.  —  ad- 
ministrari  (M.).    administrare  cd.  Erf.,  B. 

quod  si  triumphi  praerogativam  putas  supplicatio- 
nem  et  idcirco  casum  potius  quam  te  laudari  mavis, 
neque  supplicationem  sequitur  semper  triimiplius  et 
triumpho  multo  clarius  est  senatum  iudicare  potius 
mansuetudine  et  innocentia  imperatoris  provinciam 
quam  vi  militum  aut  benignitate  deorum  retentam 
atque  conservatam  esse,  quod  ego  mea  sententia 
censebam.  Atque  haec  ego  idcirco  ad  te  contra  3 
consuetudinem  meam  pluribus  scripsi,  ut,  quod  ma- 
xime  volo,  existimes  me  laborare,  ut  tibi  persua- 
deam  me  et  voluisse  de  tua  maiestate,  qu3d  am- 
plissimum  sum  arbitratus,  et,  quod  tu  maluisti, 
factum  esse  gaudere.  Vale  et  nos  dilige  et  insti- 
tuto  itinere  severitatem  diligentiamque  sociis  et  rei 
publicae  praesta. 

VI. 

Scr.  in  Cilicia  mense  Quinctili  (III.  Non.  vel  pauUo  post) 

a.  u.  c.  704. 

M.  CICERO  S.  D.  M.  CATONI. 

„Laetus  sum  laudari  me",  inquit  Hector,  opinor  X 
apud  Naevium,  „abs  te,  pater,  a  laudato  viro";  ea 
est  enim  profecto  iucunda  laus,  quae  ab  iis  pro- 
ficiscitur,  qui  ipsi  in  laude  vixerunt.  Ego  vero  vel 
gratulatione  litterarum  tuarum  vel  testimoniis  sen- 
tentiae  dictae  nihil  est  quod  me  non  assecutum 
putem,  idque  mihi  quum  amplissimum,  tum  gratis- 
simum  est,  te  libenter  amicitiae  dedisse,  quod  liquido 
veritati  dares.  Et,  si  non  modo  omnes,  verum 
etiam  multi  Catones  essent  in  civitate  nostra,  in 
qua  unum  exstitisse  mirabile  est,  quem  ego^currum 
aut  quam  lauream  cum  tua  laudatione  conferrem? 
nam  ad  meum  sensum  et  ad  illud  sincerum  ac  sub- 
tile  iudicium  nihil  potest  esse  laudabilius  quam  ea 

Ep.  5,  3.    8um  arhitratus  (N.).    8tw  o.  "NL"^. 

Ciceronis  epist.  L  ^^ 

tua  oratio,  quae  est  ad  me  perscripta  a  meis  ne- 
2  cessariis.  Sed  causam  meae  voluntatis  —  non  enim 
dicam  cupiditatis  —  exposui  tibi  superioribus  litte- 
ris,  quae  etiamsi  parum  iusta  tibi  visa  est,  hanc 
tamen  habet  rationem,  non  ut  nimis  concupiscen- 
dus  honos,  sed  tamen,  si  deferatur  a  senatu^  mi- 
nime  aspernandus  esse  videatur;  spero  autem  illum 
ordinem  pro  meis  pb  rem  publicam  susceptis  labo- 
ribus  me  non  indignum  honore,  usitato  praesertim, 
existimaturum.  Quod  si  ita  erit,  tantum  ex  te  peto, 
quod  amicissime  scribis,  ut,  qtmm  tuo  iudicio,  quod 
amplissimum  esse  arbitraris,  mihi  tribueris,  si  id, 
quod  maluero,  acciderit,  gaudeas:  sic  enim  fecisse 
te  et  sensisse  et  scripsisse  video,  resque  ipsa  de- 
clarat  tibi  illum  honorem  nostrum  supplicationis 
iucundum  fuisse,  quod  scribendo  affuisti;  haec  enim 
senatus  consulta  non  ignoro  ab  amicissimis  eius, 
cuius  de  honore  agitur,  scribi  solere.  Ego,  ut  spero, 
te  propediem  videbo,  atque  utinam  re  publica  me- 
liore,  quam  timeo! 

m 

Scr.  in  castris  ad  Cybistra  Cappadociae  inter  III.  Kal.  Sept. 

et  XI.  Kal.  Oct.  a.  u.  c.  703. 

M.  CICERO  PROCOS.  S.  D.  C.  MARCELLO  COS.  DESIG. 

Maxime  sum  laetitia  affectus,  quum  audivi  con- 
sulem  te  factum  esse,  eumque  honorem  tibi  deos 
fortunare  volo  atque  a  te  pro  tuo  parentisque  tui 
dignitate  administrari;  nam  quum  te  semper  amavi 
dilexique,  quum  mei  amantissimum  cognovi  in  omni 
varietate  rerum  ^aearum,  tum  patris  tui  pluribus  be- 
neficiis  vel  defensus  tristibus  temporibus  vel  ornatus 

Ep.  6,  2.  vid.;  spero  (W.).  v.  8.  vnlgo.  —  cuius  de 
honore  ag.  (vulgo).  c.  h.  ag.  M.  c.  honor.  ag.  B.  Ep.  7. 
£uum  mei  (cd.  Bas.,  alii).    iNm  «i.  M..^  vulgo. 

secundis  et  sum  totus  vester  et  esse  debeo,  quum 
praesertim  matris  tuae,  gravissimae  atque  optimae 
feminae,  maiora  erga  salutem  dignitatemque  meam 
studia,  quam  erant  a  muliere  postulanda,  perspe- 
xerim.  Quapropter  a  te  peto  in  maiorem  modum, 
ut  me  absentem  diligas  atque  defendas. 

VIII. 

Scr.  ibidem  eodem  mense  ac  fortasse  die  eiusdem  anni. 

M.  CICERO  PROCOS.  S.  D.  C.  MARCELLO  COLLEGAE. 

Marcellum  tuum  consulem  factum  teque  ea  lae- 
titia  affectum  esse,  quam  maxime  optasti,  miran 
dum  in  modum  gaudeo,  idque  quum  ipsius  causa, 
tum  quod  te  omnibus  secundissimis  rebus  dignis- 
simum  iudico,  cuius  erga  me  singularem  benevo- 
lentiam  vel  in  labore  meo  vel  in  honore  perspexi, 
totam  denique  domum  vestram  vel  salutis  vel  digni- 
tatis  meae  studiosissimam  cupidissimamque  cognovi. 
Quare  gratum  mihi  feceris,  si  uxori  tuae  luniae, 
gravissimae  atque  optimae  feminae,  meis  verbis  eris 
gratulatus.  A  te  id,  quod  cowsuesti,  peto,  me  ab- 
sentem  diligas  atque  defendas. 

IX. 

Scr.  ibidem  eodem  mense  ac  fortasse  die  eiusdem  anni. 

M.  CICERO  PROCOS.  S.  D.  M.  MARCELLO  COS. 

Te  et  pietatis  in  tuos  et  animi  in  rem  publi-  i 
cam  et  clarissimi  atque  optimi  consulatus  C.  Mar- 
cello  consule  facto  fructum  cepisse  vehementer  gau- 
deo.  Non  dubito,  quid  praesentes  sentiant;  nos 
quidem  longinqui  et  a  te  ipso  missi  in  ultimas 
gentes  ad  caelum  mehercule  tollimus  verissimis  ac 

Ep.  9,  1.    tolUmus  (M.,  vulgo).     te  toll  (Kayser.,  W. 
olim,  B.)? 

iustissimis  laudibus.  Nam,  qnum  te  a  pueritia  tua 
unice  dilexerim  tuque  me  in  omni  genere  semper 
amplissimum  esse  et  Yolueris  et  iudiearis^  tum  hoc 
yel  tuo  faeto  yel  populi  Romani  de  te  iudicio  multo 
acrius  yehementiusque  diligo  maximaque  laetitia 
afficior^  quum  ab  hominibus  prudentissimis  virisque 
optimis  omnibus  dictis  factis,  studiis  institutis  yei 

2  me  tui  similem  esse  audio  yel  te  meL  Unum  yero 
si  addis  ad  praeclarissimas  res  consulatus  tui,  ut 
aut  mihi  succedat  quam  primum  aliquis  aut  ne 
quid  accedat  temporisad  id,  quod  tu  mihi  et  se- 
natus  consulto  et  lege  finisti;  omnia  me  per  te 
consecutum  putabo.     Cura,  ut  yaleas  et  me  absen- 

3  tem  diligas  atque  defendas.  Quae  mihi  de  Parthis 
nuntiata  sunt,  quia  non  putabam  a  me  etiam  nunc 
scribenda  esse  publice,  propterea  ne  pro  familiari- 
tate  quidem  nostra  volui  ad  te  scribere,  ne,  quum 
ad  consulem  scripsissem,  publice  viderer  scripsisse. 

X. 

Scr.  in  Cilicia  mense  lanuario  (post  XII.  Eal.  lan.)  jl  u.  c.  704. 

M.  CICERO  IMP.  SAL.  D.  C.  MARCELLO  C.  F.  COS. 

1  Quoniam  id  accidit,  quod  mihi  maxime  fuit 
optatum,  ut  omnium  Marcellorum,  Marcellinorum 
etiam  —  mirificus  enim  generis  ac  nominis  vestri 
fuit  erga  me  semper  animus  — ,  quoniam  ergo  ita 
accidit,  ut  omnium  vestrum  studio  tuus  consulatus 
satisfacere  posset,  in  quem  meae  res  gestae  laus- 
que  et  honos  eorum  potissimum  incideret;  peto  a 
te  id,  quod  facillimum  factu  est  non  aspemante, 
ut  confidO;  senatu;  ut  quam  honorificentissimum 
senatus  consultum  litteris  meis  recitatis  faciundum 

2  cures.  Si  mihi  tecum  minus  esset,  quam  est  cum 
tuis  omnibus,  allegarem  ad  te  illos,   a  quibus  in- 

Ep.  9,  2.    addicleris  (W,)? 


'", 

telligis  me  praecipue  diligi.  Patris  tui  beneficia  in 
me  sunt  amplissima;  neque  enim  saluti  meae  neque 
honori  amicior  quisquam  dici  potest;  frater  tuus 
quanti  me  faciat  semperque  fecerit,  esse  hominem, 
qui  ignoret,  arbitror  neminem;  domus  tua  denique 
tota  me  semper  omnibus  summis  officiis  prosecuta 
est;  neque  vero  tu  in  me  diligendo  cuiquam  con- 
cessisti  tuorum:  quare  a  te  peto  in  maiorem  mo- 
dum,  ut  me  per  te  quam  omatissimum  velis  esse 
meamque  et  in  supplicatione  decernenda  et  in  ce- 
teris  rebus  existimationem  satis  tibi  esse  commen- 
(latam  putes. 


XL 

Scr.  in  Cilicia  mense  Quinctili  (III.  Non.  Sext.  vel  paullo 

post)  a.  n.  c.  704. 

M.  CICERO  IMP.  S.  D.  C.  MARCELLO  COS. 

Quantae  curae  tibi  meus  honos  fuerit  et  quam  l 
idem  exstiteris  consul  in  me  ornando  et  ampli- 
ficando,  qui  fueras  semper  cum  parentibus  tuis  et 
cum  tota  domo,  etsi  res  ipsa  loquebatur,  cognovi 
tamen  ex  meorum  omnium  litteris:  itaque  nihil  est 
tantum,  quod  ego  non  tua  causa  debeam  facturus- 
que  sim  studiose  ac  libenter;  nam  magni  interest,  2 
cui  debeas,  debere  autem  nemini  malui  quam  tibi, 
cui  me  quum  studia  communia,  beneficia  paterna 
tuaque  iam  ante  coniunxerant,  tum  aecedit  mea 
quidem  sententia  maximum  vinculum,  quod  ita  rem 
publicam  geris  atque  gessisti,  qua  mihi  carius  nihil 
est,  ut,  quantum  tibi  omnes  boni  debeant,  quo  mi- 
nus  tantundem  ego  unus  debeam,  non  recusem. 
Quaniobrem  tibi  velim  ii  sint  exitus,  quos  mereris 
et  quos  fore  confido:  ego,  si  me  navigatio  non 
morabitur,  quae  incurrebat  in  ipsos  etesias,  prope- 
diem  te,  ut  spero^  videbo. 

xn. 

Scr.  in  castris  ad  Cybistra  Cappadociae    eodem  die,   quo 

ep.  7,  a.  u.  c.  703. 

M.  CICERO  PROCOS.  S.  D.  L.  PAULLO  COS.  DESIG. 

1  Etsi  mihi  numquam  fuit  dubium,  quin  te  po- 
pulus  Romanus  pro  tuis  summis  in  rem  publicam 
meritis  et  pro  amplissima  familiae  dignitate  summo 
studio,  cunctis  sufiPragiis  consulem  facturus  esset, 
tamen  incredibili  laetitia  sum  affectus,  quum  id 
milii  nuntiatum  est,  eumque  honorem  tibi  deos  for-  : 
tunare    volo    a  teque    ex   tua  maiorumque   tuorum 

2  dignitate  administrari.  Atque  utinam  praesens  illum 
diem  mihi  optatissimum  videre  potuissem  proque 
tuis  amplissimis  erga  me  studiis  atque  beneficiis 
tibi  operam  meam  studiumque  navare!  quam  mihi 
facultatem  quoniam  hic  necopinatus  et  improvisus 
provinciae  casus  eripuit,  tamen,  ut  te  consulem  rem 
publicam  pro  tua  dignitate  gerentem  videre  possim, 
magno  opere  a  te  peto,  ut  operam  des  f  efficias, 
ne  quid  mihi  fiat  iniuriae  neve  quid  temporis  ad 
meum  annuum  munus  accedat;  quod  si  feceris,  ma- 
gnus  ad  tua  pristina  erga  me  studia  cumulus  accedet. 

XIIL 

Scr.  in  Cilicia  eodem  tempore,  quo  Ep.  10,  a.  u.  c.  704. 

M.  CICERO  IMP.  S.  D.  L.  PAULLO  COS. 

1  Maxime  mihi  fuit  optatum  Bomae  esse  tecum 
multas  ob  causas,  sed  praecipue,  ut  et  in  petendo 
et  in  gerendo  consulatu  meum  tibi  debitum  studium 

Ep.  12.  PAVLLO  (M.).  PAVLO  B.  1.  dignitate  s. 
(W.).  d.,  s.  vulgo.  2.  des  f  efficias  (W.).  des,  enitare, 
eff.  (W.)  aut  des  efficiasque  (Erf.)  aut  des  et  eff.  (W.  et  B.). 
Ep.  IS.    PAVLLO  \^xA.^^.    PAVLO^^, 


EPISTOLARUM  XV.  12.  13.  519 

perspicere  posses.  Ac  petitionis  quidem  tuae  ratio 
mihi  semper  fuit  explorata,  sed  tamen  navare  ope- 
ram  volebam;  in  consulatu  vero  cupio  equidem  te 
minus  habere  negotii,  sed  moleste  fero  me  consu- 
lem  tuum  studium  adolescentis  perspexisse,  te  meum, 
quum  id  aetatis  sim,  perspicere  non  posse.  Sed  2 
ita  fato  nescio  quo  contigisse  arbitror,  ut  tibi  ad 
me  omandum  semper  detur  facultas,  mihi  ad  te 
remunerandum  nihil  suppetat  praeter  voluntatem: 
omasti  consulatum,  ornasti  reditum  meum;  incidit 
meuin  tempus  remm  gerendarum  in  ipsum  consu- 
latum  tuum.  Itaque,  quum  et  tua  summa  ampli- 
tudo  et  dignitas  et  meus  magnus  honos  magnaque 
existimatio  postulare  videatur,  ut  a  te  pluribus  ver- 
bis  contendam  ac  petam,  ut  quam  honorificentissi- 
mum  senatus  consultum  de  meis  rebus  gestis  facien- 
dum  cures,  non  audeo  vehementer  a  te  contendere, 
ne  aut  ipse  tuae  perpetuae  consuetudinis  erga  me 
oblitus  esse  videar  aut  te  oblitum  putem.  Quare,  3 
ut  te  velle  arbitror,  ita  faciam,  atque  ab  eo,  quem 
omnes  gentes  sciunt  de  me  optime  meritum,  bre- 
viter  petam.  Si  alii  consules  essent,  ad  te  potissi- 
mum,  PauUe,  mitterem,  ut  eos  mihi  quam  amicis- 
simos  redderes:  nunc,  quum  tua  summa  potestas 
summaque  auctoritas  notaque  omntbus  nostralie- 
cessitudo  sit,  vehementer  te  rogo,  ut  et  quam 
honorificentissime  cures  decemendum  de  meis  rebus 
gestis  et  quam  celerrime:  dignas  res  esse  honore 
et  gratulatione  cognosces  ex  iis  litteris,  quas  ad 
te  et  coUegam  et  senatum  publice  misi.  Omnium- 
que  mearum  reliquamm  rerum  maximeque  existima- 
tionis  meae  procurationem  susceptam  velim  habeas, 

Ep.  13,  1.  posses.  Ac  (vulgo).  p.;  ae  B.  —  voleham; 
in  (W.).  V.  In  vulgo.  2.  ad  te  remtmerandum  (L.).  ad  r, 
M.,  vulgo.  —  pluribus  verbis  (N.).  plurimis  v.  vulgo.  3. 
cd.:  dignas  .  .  .  misi.  Omniwmque  (W.).  c,  D.  . .  m.,  o. 
vulgo. 

in  primisque  tibi  curae  sit,  quod  abs  te  superiori- 
bus  quoque  litteris  petivi,  ne  mihi  tempus  proro- 
getur:  cupio  te  consulem  videre  omniaque^  quae 
spero,  quum  absens,  tum  etiam  praesens  te  consule 
assequi. 

XIV. 

Scr.  in  Cilicia  post  III.  Id.  Oct.  a.  n.  c.  703. 

M.  CICERO  IMP.  S.  D.  C.  CASSIO  PROQ. 

1  M.  Fadium  quod  mihi  amicum  tua  commenda- 
tione  das,  nullum  in  eo  facio  quaestum;  multi  enim 
anni  sunt,  quum  ille  in  aere  meo  est  et  a  me  di- 
ligitur  propter  summam  suam  humanitatem  et  ob- 
servantiam;  sed  tamen,  quod  te  ab  eo  egregie  diligi 
sensi,  multo  amicior  ei  sum  factus.  Itaque,  quam- 
quam  aliquid  profecerunt  litterae  tuae,  tamen  ali- 
quanto  plus  commendationis  apud  me  habuit  ani- 
mus   ipsius   erga   te   mihi  perspectus   et   cognitus. 

2  Sed  de  Fadio  faciemus  studiose,  quae  rogas;  tu 
multis  de  causis  vellem  me  convenire  potuisses: 
primum  ut  te,  quem  iamdiu  plurimi  facio,  tanto 
intervallo  viderem;  deinde  ut  tibi,  quod  feci  per 
litteras,  possem  praesens  gratulari;  tum  ut,  quibus 
de  rebus  vellemus,  tu  tuis,  ego  meis,  inter  nos 
communicaremus;  postremo  ut  amicitia  nostra,  quae 
summis  officiis  ab  utroque  culta  est,  sed  longis 
intervallis    temporum    interruptam    consuetudinem 

3  habuit,  confirmaretur  vehementius.  Id  quoniam  non 
accidit,  utemur  bono  litterarum  et  eadem  fere  ab- 
sentes,  quae,  si  coram  essemus,  consequeremur: 
unus  scilicet  animi  fructus,  qui  in  te  videndo  est, 
percipi  litteris  non  potest;   alter   gratulationis    est 

Ep.  14,  1,  te  ctb  eo  egregie  (Erf.).  ab  eo  egr.  te  margo 
Crat.,  B.  te  om.  M.  —  quatnqtcam  aliquid  (W.).  aliquid 
om.  M.,  vulgo.  2.  rogas;  tu  (W.).  r.  Tu  B.  3.  conseqtte- 
remur  (M.).    consequemur  vnlgOk 

is  quidem  exilior,  quam  si  tibi  te  ipsum  intuens 
gratularer,  sed  tamen  et  feci  antea  et  facio  nunc 
tibique  quum  pro  rerum  magnitudine,  quas  gessisti, 
tum  pro  opportunitate  temporis  gratulor,  quod  te 
de  provincia  decedentem  summa  laus  et  summa 
gratia  provinciae  prosecuta  est;  tertium  est,  ut  id^  4 
quod  de  nostris  rebus  coram  communicassemus  inter 
nos,  conficiamus  idem  litteris.  Ego  ceterarum  re- 
rum  causa  tibi  Romam  properandum  magno  opere 
censeo  —  nam  et  ea,  quae  reliqui,  tranquilla  de 
te  erant  et  hac  tua  recenti  victoria  tanta  clarum 

'  tuum  adventum  fore  intelligo  — 5  sed,  si  quae  sunt 
onera  tuorum,  si  tanta  sunt,  ut  ea  sustinere  possis, 
propera  —  nihil  tibi  erit  lautius,  nihil  gloriosius  — , 
sin  maiora,  considera,  ne  in  alienissimum  tempus 
cadat  adventus  tuus.  Huius  rei  totum  consilium 
tuum  est;  tu  enim  scis,  quid  sustinere  possis:  si 
potes,  laudabile  atque  populare  est;  sin  plane  non 
potes,  absens  hominum  sermones  facilius  sustinebis. 
De  me  autem  idem  tecum  his  ago  litteris,  quod  5 
superioribus  egi,  ut  omnes  tuos  nervos  in  eo  con- 
tendas,  ne  quid  mihi  ad  hanc  provinciam,  quam  et 
senatus  et  populus  annuam  esse  voluit,  temporis 
prorogetur:  hoc  a  te  ita  contendo,  ut  in  eo  fortu- 

^  nas  meas  positas  putem.  Habes  Paullum  nostrum 
nostri  cupidissimum;  est  Curio,  est  Fumius.  Sic 
velim  enitare,  quasi  in  eo  sint  mihi  omnia.  Ex-  6 
tremum  illud  est  de  iis,  quae  proposueram,  confir- 
matio  nostrae  amicitiae,  de  qua  pluribus  verbis 
nihil  opus  est:  tu  puer  me  appetisti,  ego  autem 
semper  omamento  te  mihi  fore  duxi;  fuisti  etiam 
praesidio  tristissimis  meis  temporibus;  accessit  post 
tuum  discessum  familiarita^  mihi   cum  Bruto   tuo 


Ep.  14,  4.  eenseo  —  nam  . . .  inU  — ;  sed  ...  pr.  — 
nihil  . . .  glor.  — ,  sin  (W.).  c:  nam  . . .  tnt.  Sed  . . .  pr.; 
n.  . .  gl.;  sin  vulgo.  —  poms:  si  (W.).    p.    Si  n\xV%q. 

maxima.  Itaque  in  restro  ingenio  et  indastria  mihi 
plarimom  et  suaritatis  et  dignitatis  constitutum 
puto:  id  tu  ut  tuo  studio  confirmes,  te  vehementer 
rogo,  litterasque  ad  me  et  eontinuo  mittas  et,  quum 
Romam  veneriS;  quam  saepissime. 

XV. 

Scr.  Brundisii  (post  Kal.  Oct)  a.  u.  c.  707. 

M.  CICERO  S.  D.  C.  CASSIO. 

1  Etsi  uterque  nostrum  spe  pacis  et  odio  civilis 
sanguinis  abesse  a  belli  non  necessarii  pertinacia 
Toluit,  tamen,  quoniam  eius  -consilii  princeps  ego 
fuisse  videor,  plus  fortasse  tibi  praestare  ipse  de- 
beo  quam  a  te  exspectare:  etsi,  ut  saepe  soleo  me- 
cum  recordari,  sermo  familiaris  meus  tecum  et  item 
mecum  tuus  adduxit  utrumque  nostrum  ad  id  con- 
silium,  ut  uno  proelio  putaremus,  si  non  totam 
causam,  at  certe  nostrum  iudicium  definiri  conve- 
nire.  Neque  quisquam  hanc  nostram  sententiam 
vere  umquam  reprehendit  praeter  eos,  qui  arbitra- 
bantur  melius  esse  deleri  onmino  rem  publicam 
quam  imminutam  et  debilitatam  manere:  ego  autem 
ex  interitu  eius  nullam  spem  scilicet  mihi  propo- 

2  nebam,  ex  reliquiis  magnam.  Sed  ea  sunt  conse- 
cuta,  ut  magis  mirum  sit  accidere  illa  potuisse, 
quam  nos  non  vidisse  ea  futura  nec,  homines  quum 
essemus,  divinare  potuisse.  Equidem  fateor  meam 
coniecturam  hanc  fuisse,  ut  illo  quasi  quodam  fa- 
tali  proelio  facto  et  victores  communi  saluti  f  con- 
sule  vellent  et  victi  suaef  utrumque  autem  positum 
esse  arbitrabar  in  celeritate  victoris:  quae  si  fuisset, 

Ep.  15,  1.  a  helli  non  necessarii  peritnacta  (Madvig.). 
a  h.  necessaria  p.  M 1.  a  &.  p.  M2,  B.  —  arhitrdbantur  (Crat.). 
arhitrantur  M.,  vulgo.  2.  f  comule  (M.).  consuU  (V.,  B.) 
aut  comulere  (cd.  Bas.).  —  suae;  utr.  ..  arbitrahar  (margo 
Cmt).    8.,  u.  . .  arhitrarer  Hofmann,  B.    s.  w.  . .  arhitrari  %L 

eandem  clementiam  experta  esset  Africa,  quam 
cognovit  Asia^  quam  etiam  Achaia  te,  ut  opinor, 
ipso  legato  ac  deprecatore;  amissis  autem  tempo- 
ribus,  quae  plurimum  valent,  praesertim  in  bellis 
civilibus,  interpositus  annus  alios  induxit,  ut  victo- 
riam  sperarent,  alios,  ut  ipsum  vinci  contemnerent. 
Atque  horum  malorum  omnium  culpam  fortuna 
sustinet;  quis  enim  aut  Alexandrini  belli  tantam 
moram  huic  bello  adiunctum  iri  aut  nescio  quem 
istum  Pharnacem  Asiae  terrorem  illaturum  putaret? 
Nos  tamen  in  consilio  pari  casu  dissimili  usi  su-  3 
mus:  tu  enim  eam  partem  petisti,  ut  et  consiliis 
interesses  et,  quod  maxime  curam  levat,  futura 
animo  prospicere  posses;  ego,  qui  festinavi,  ut  Cae- 
sarem  in  Italia  viderem  —  sic  enim  arbitrabamur 

—  eumque  multis  honestissimis  viris  conservatis 
redeuntem  ad  pacem  currentem,  ut  aiunt,  incita- 
rem,  ab  illo  longissime  et  absum  et  afui.  Versor 
autem  in  gemitu  Italiae  et  in  urbis  miserrimis  que- 
relis,  quibus  aliquid  opis  fortasse  ego  pro  mea,  tu 
pro  tua,  pro  sua  quisque  parte  ferre  potuisset,  si 
auctor  aflFuisset.  Quare  velim  pro  tua  perpetua  erga  4 
me  benevolentia  scribas  ad  me,  quid  videas,  quid 
sentias,  quid  exspectandum,  quid  agendum  nobis 
existimes.  Magni  erunt  mihi  tuae  litterae,  atque 
utinam  primis  illis,  quas  Luceria  miseras,  paruis- 
sem!  sine  uUa  enim  molestia  dignitatem  meam  re- 
tinuissem. 

XVI. 

Scr.  Romae  mense  lanuario  a.  u.  c.  709. 

M.  CICERO  S.  D.  C.  CASSIO. 
Puto  te  [iam]  suppudere,  quem  haec  tertia  iam  1 
epistola  ante  oppressit,  quam  tu  scidam  aut  litte- 

Ep.  16,  1,    te  [taw]  s%f^pudere  (Em.).     te  iam  s,  MB. 

—  guem  haec  . . .  ante  oppressit  (Gron.y     cum  K,  » » »  axvS.^ 

ram;  sed  non  urgeo;  longiores  enim  exspectabo  vel 
potius  exigam.  Ego,  si  semper  haberem,  cui  da- 
rem,  vel  ternas  in  hora  darem;  fit  enim  nescio 
qui,  ut  quasi  coram  adesse  videare,  quum  scribo 
aliquid  ad  te,  neque  id  xar'  siSciXcjv  tpavraaCag^ 
ut  dicunt  tui  amici  novi,  qui  putant  etiam  Siavo- 
tlUKag  <pavra0Lag  spectris  Catianis  excitari  —  nam, 
ne  te  fugiat,  Catius  Insuber,  Epicureus,  qui  nuper 
est  mortuus,  quae  ille  Grargettius  et  iam  ante  De- 

2  mocritus  stScjXa^  hic  spectra  nominat  — ;  his  autem 
spectris  etiamsi  oculi  possunt  feriri,  quod,  quum 
velis,  ipsa  accurrunt,  animus  qui  possit,  ego  non 
video:  doceas  tu  me  oportebit,  quum  salvus  veneris, 
in  meane  potestate  sit  spectrum  tuum,  ut,  simul  ac 
mihi  collibitum  sit  de  te  cogitare,  illud  accurrat, 
neque  solum  de  te,  qui  mihi  haeres  in  meduUis, 
sed,  si  insulam  Britanniam  coepero  cogitare,  eius 

3  stSiDXov  mihi  advolabit  ad  pectus?  Sed  haec  po- 
sterius;  tento  enim  te,  quo  animo  accipias:  si  enim 
stomachabere  et  moleste  feres,  plura  dicemus  postu- 
labimusque,  ex  qua  aiqicev  vi  hominibvs  arma- 
Tis  deiectus  sis,  in  eam  restituare.  In  hoc  inter- 
dicto  non  solet  addi  in  hoc  anno;  quare,  si  iam 
biennium  aut  triennium  est,  quum  virtuti  nuntium 
remisisti  delenitus  illecebris  voluptatis,  in  integro 
res  nobis  erit:  quamquam  quicum  loquor?  cum 
uno  fortissimo  viro,  qui,  posteaquam  forum  atti- 
gisti,  nihil  fecisti  nisi  plenissimum  amplissimae 
dignitatis.  In  ista  ipsa  alQicsi  metuo  ne  plus  ner- 
vorum  sit,  quam  ego  putaram,  si  modo  eam  tu 
probas.     „Qui  id^tibi  in.mentem   venit?"   inquies. 

operis  sit  M.  tpAwn  ft.  . . .  ante  te  oppresserit  cd.  Mediol.,  B. 
Ep.  16,  1.  excitari  —  nam  . ..  nominat  — ;  his  (W.).  exc. 
Nam  . . .  mm,  His  vulgo.  2.  oculi  possunt  (W.).  o.  pos- 
sent  M.,  vulgo.  —  feriri,  quod,  quum  velis,  ipsa  accurrtmt 
(L.,  W.).  /".,  t  9^od  velis  ipsa  currunt  M.,  W.  olim,  B.  — 
accurrat  (L.).    occurrat  MB. 

Quia  nihil  habebam  aliud,  quod  scriberem;  de  re 
publica  enim  nihil  scribere  possum,  nec  enim,  quod 
sentiO;  libet  scribere. 

XVII. 

Scr.  Romae  (exeunte  m.  Febr.  aut  ineunte  Mart.)  a.  u.  c.  709. 

M.  CICERO  C.  CASSIO  SAL. 

Praeposteros  habes  tabellarios',  etsi  me  quidem  l 
non  offendunt;  sed  tamen,  quum  a  me  discedunt, 
flagitant  litteras,  quum  ad  me  veniunt,  nuUas  affe- 
runt,  atque  id  ipsum  facerent  commodius,  si  mihi 
aliquid  spatii  ad  scribendum  darent,  sed  petasati 
veniunt,  comites  ad  portam  exspectare  dicunt.  Ergo 
ignosces:  alteras  habebis  has  breves,  sed  exspecta 
ndvra  Tteql  jtavrcav;  etsi  quid  ego  me  tibi  purgo, 
quum  tui  ad  me  inanes  veniant,  ad  te  cum  epi- 
stolis  revertantur?  Nos  hic,  ut  tamen  ad  te  scribam  2 
aliquid,  P.  SuUam  patrem  mortuum  habebamus: 
alii  a  latronibus,  alii  cruditate  dicebant;  populus 
non  curabat,  combustum  enim  esse  constabat.  Hoc 
tu  pro  tua  sapientia  feres  aequo  animo;  quamquam 
jtQoacojtov  jtoksGjg  amisimus.  Gaesarem  putabant 
moleste  laturum  verentem,  ne  hasta  refrixisset;  Min- 
dius  Marcellus  et  Attius  pigmentarius  valde  gau- 
debant  se  adversarium  perdidisse.  De  Hispania  3 
novi  nihil,  sed  exspectatio  valde  magna:  rumores 
tristiores,  sed  aSiaTtotov.  Pansa  noster  paludatus 
a.  d.  m.  K.  [lan.]  profectus  est,  ut  quivis  intelli- 
gere  posset  id,  quod  tu  nuper  dubitare  coepisti, 
ro  aaXov  Si    avxo  aiQBxov  esse;  nam,  quod  multos 

Ep.  17,  1.  ignosces:  alt  (W.).  i.;  a.  B.  —  navxmv'^ 
etsi  (W.).  n.  Etsi  vulgo.  2.  hic,  ut  tamen  . . .  aliquid,  P. 
Sullam  (W.).  hic  tamen  . . .  aliquid.  d.  Sullam  M.  hic  — 
tamen  ...  al.  —  S.  vulgo.  ut  add.  cd.  Erf.  P.  Sullam 
Sch.  —  hahebamus:  alii  (W.).  h.;  a.  B.  —  refr.;  Mivdim 
(W.).    refrixisset.  M.  B.    3.  magna:  rum.  (yvA^cJ^.   m.*^  t.^. 

miseriis  levavit  et  quod  se  in  his^malis  honiinem 
praebuit,  mirabilis  eum  virorum  bonorum  benevo- 
4  lentia  prosecuta  est.  Tu  quod  adhuc  Brundisii  mo- 
ratus  es,  valde  probo  et  gaudeo,  et  mehercule  puto 
te  sapienter  facturum,  si  ax€v607tovdog  fueris:  nobis 
quidem,  qui  te  amamus,  erit  gratum  et  amabo  te, 
quum  dabis  posthac  aUquid  domum  litterarum,  mei 
memineris;  ego  numquam  quemquam  ad  te,  quum 
sciam,  sine  meis  litteris  ire  patiar.    Vale. 

XVIII. 

Scr.  Romae  ineunte  anno  u.  c.  709. 

M.  CICERO  S.  D.  C.  CASSIO. 

1  Longior  epistola  fuisset,  nisi  eo  ipso  tempore 
petita  esset  a  me,  quum  iam  iretur  ad  te;  longior 
autem,  si  (pkvaQov  aliquem  habuissem,  nam  0nov- 
dd^SLV  sine  periculo  vix  possumus.  „Ridere  igitur," 
inquies,  „possumus."  Non  mehercule  facillime;  ve- 
rumtamen  aliam  aberrationem  a  molestiis  nullam 
habemus.  „Ubi  igitur",  inquies,  „philosophia?"  Tua 
quidem  in  culina,  mea  in  palaestra  est;  pudet  enim 
servire:  itaque  facio  me  alias  res  agere,  ne  convi- 

2  cium  Platonis  audiam.  De  Hispania  nihil  adhuc 
certi,  nihil  omnino  novi.  Te  abesse  mea  causa 
moleste  fero,  tua  gaudeo.  Sed  flagitat  tabellarius: 
valebis  igitur  meque,  ut  a  puero  fecisti,  amabis. 

XIX. 

Scr.  Brundisii  mense  Martio  a.  u.  c.  709. 

C.  CASSIUS  S.  D.  M.  CICERONI. 

1  S.  V.  b.  e.  Non  mehercule  in  hac  mea  peregri- 
natione  quidquam  libentius  facio,  quam  scribo  ad 

Ep.  17,  4,  gratum  et  o.  te,  quum  (W.).  gr.,  et,  a.  te, 
quum  vulgo,  Ep.  18,  1.  philosophia  est?''  Tua  (W.)?  An 
msutes,  „est ph,h   Tua  (W.^?    ^p.  l^.  b.  e.  ^«V   ^.  MB. 

te;  videor  enim  cum  praesente  loqui  et  iocari,  nec 
tamen  lioc  usu  venit  propter  „spectra  Catiana,"  pro 
quo  tibi  proxima  epistola  tot  rusticos  Stoicos  rege- 
ram,  ut  Catium  Athenis  natum  esse  dicas.  Pan-  2 
sam  nostrum  secunda  voluntate  hominum  paluda- 
tum  ex  urbe  exisse  quum  ipsius  causa  gaudeo,  tum 
mehercule  etiam  omnium  nostrorum;  spero  enim 
homines  intellecturos,  quanto  sit  omnibus  odio  cru- 
delitas  et  quanto  amori  probitas  et  clementia,  atque 
ea,  quae  maxime  mali  petant  et  concupiscant,  ad 
bonos  pervenire;  difficile  est  enim  persuadere  homi- 
nibus  t6  xakov  Si'  avxo  aiQexov  esse;  fjdovrjv  vero 
et  araQa^Cav  virtute,  iustitia,  xA  xaAcS  parari  et 
verum  et  probabile  est;  ipse  enim  Epicurus,  a  quo 
omnes  Catii  et  Amafinii,  mali  verborum  interpretes, 
proficiscuntur,  dicit:  ovk  i0tiv  TjSecig  avsv  zov  xa- 
Ac5g  xal  StxaCcog  ^rjv.  Itaque  et  Pansa,  qui  rjSovrjv  3 
sequitur,  virtutem  retinet,  et  ii,  qui  a  vobis  q^cX^- 
Sovoc  vocantur,  sunt  tpLkoxaXoi  et  q)ilo8Cxaioi  om- 
nesque  virtutes  et  colunt  et  retinent.  Itaque  SuUa, 
cuius  iudicium  probare  debemus,  quum  dissentire 
philosophos  videret,  non  quaesiit,  quid  bonum  esset, 
omnia  bona  coemit:  cuius  ego  mortem  forti  meher- 
cules  animo  tuli;  nec  tamen  Caesar  diutius  nos 
eum  desiderare  patietur,  nam  habet  damnatos,  quos 
pro  illo  nobis  restituat,  nec  ipse  sectorem  deside- 
rabit,  quum  filium  viderit.  Nunc,  ut  ad  rem  publi-  4 
cam  redeam,  quid  in  Hispaniis  geratur,  rescribe: 
peream,  nisi  sollicitus  sum  ac  malo  veterem  et  cle- 
mentem  dominum  habere  quam  novum  et  crudelem 
experiri.  Scis,  Cn.  quam  sit  fatuus;  scis,  quomodo 
crudelitatem  virtutem  putet;  scis,  quam  se  semper 

Ep.  19,  1.  iocari,  nee  (W.).  i.  Nec  vulgo.  —  „8pectra 
C."  (W.).  sp.  C.  vulgo.  2.  pervenire;  d.  (W.).  p.  D.  vulgo. 
—  est;  ipse  (W.).  e.  Ipse  vulgo.  3.  esset,  omnia  (edd. 
vett.).  e.  et  0.  M.  e.,  sed  0.  L.,  B.  —  tuli;  nec  (W.). 
t   Nec.  vulgo. 

a  nobis  derisum  putet:  vereor,  ne  nos  rustice  gla- 
dio  velit  avtt(ivxtriQi6ai,  Quid  fiat,  si  me  diligis, 
rescribe:  hui,  quam  velim  scire,  utrum  ista  sollicito 
auimo  an  soluto  legas!  sciam  enim  eodem  tempore, 
quid  me  facere  oporteat.  Ne  longior  sim,  vale 
meque,  ut  facis,  ama.  Si  Caesar  vicit,  celeriter 
me  exspecta. 

XX. 

Scr.  mense  Maio  a.  a.  c.  710. 

M.  CICERO  S.  D.  C.  TREBONIO. 

1  Oratorem  meum  —  sic  enim  inscripsi  —  Sabino 
tuo  commendavi:  natio  me  hominis  impulit,  ut  ei 
recte  putarem;  nisi  forte  candidatorum  licentia  hic 
quoque  usus  hoc  subito  cognomen  arripuit;  etsi 
modestus  eius  vultus  sermoque  constans  habere 
quiddam  a  Curibus  videbatur;  sed  de  Sabino  satis. 

2  Tu,  mi  Treboni,  quoniam  ad  amorem  meum  ali- 
quantum  [olim]  discedens  addidisti,  quo  tolerabilius 
feramus  igniculum  desiderii  tui,  crebris  nos  litteris 
appellato,  atque  ita,  si  idem  fiet  a  nobis.  Quam- 
quam  duae  causae  sunt,  cur  tu  frequentior  in  isto 
officio  esse  debeas  quam  nos:  primum,  quod  olim 
solebant,  qui  Romae  erant,  ad  provinciales  amicos 
de  re  publica  scribere,  nunc  tu  nobis  scribas  oportet 
—  res  enim  publica  istic  est — ;  deinde,  quod  nos 
aliis  officiis  tibi  absenti  satisfacere  possumus,  tu 
nobis  nisi  litteris  non  video  qua  re  alia  satisfacere 

8  possis.  Sed  cetera  scribes  ad  nos  postea;  nunc 
haec  primo  cupio  cognoscere:  iter  tuum  cuiusmodi 
sit,  ubi  Brutum  nostrum  videris,  quamdiu  simul 
fueris;  deinde,  quum  processeris  longius,  de  bellicis 

Ep.  19,  4.  putet:  ver.  (W.).  p.  V.  vulgo.  —  rescribe: 
hui  (W.).  r.  Hui  vulgo.  —  vale  meque  (N.).  v.  Me  MB. 
V.  et  me  (Crat.)?  Ep.  20,2.  [oUm]  (Sch.,  W.,  B.).  olei 
(Koch  etKrsmse)? 

rebus,  de  toto  negotio,  ut  existimare  possimuS;  quo 
statu  simus:  ego  tantum  me  scire  putabo,  quantum 
ex  tuis  litteris  habebo  cognitum.  Cuia,  ut  valeas 
meque  ames  amore  illo  tuo  singulari. 

XXI. 

Scr.  Romae  post  Kal.  Oct.  (mense  Decembri?)  a.  u.  c.  707. 

M.  CICERO  S.  D.  C.  TREBONIO. 

Et  epistolam  tuam  legi  libenter  et  librum  liben-  i 
tissime;  sed  tamen  in  ea  voluptate  hunc  accepi 
doloreni;  quod,  quum  incendisses  cupiditatem  meam 
consuetudinis  augendae  nostrae  —  nam  ad  amorem 
quidem  nihil  poterat  accedere  — ,  tum  discedis  a 
nobis  meque  tanto  desiderio  afficis,  ut  unam  mihi 
consolationem  relinquas,  fore  ut  utriusque  nostrum 
absentis  desiderium  crebris  et  longis  epistolis  lenia- 
tur:  quod  ego  non  modo  de  me  fibi  spondere  pos- 
sum,  sed  de  te  etiam  mihi;  nuUam  enim  apud  me 
reliquisti  dubitationem,  quantum  me  amares.  Nam,  2 
ut  illa  omittam,  quae  civitate  teste  fecisti,  quum 
mecum  inimicitias  communicavisti,  quum  me  con- 
cionibus  tuis  defendisti,  quum  quaestor  in  mea  atque 
in  publica  causa  consulum  partes  suscepisti,  quum 
tribuno  plebis  quaestor  non  paruisti,  cui  tuus  prae- 
sertim  coUega  pareret,  ut  haec  recentia,  quae  me- 
minero  semper,  obliviscar,  quae  tua  soUicitudo  de 
me  in  armis,  quae  laetitia  in  reditu,  quae  cura, 
qui  dolor,  quimi  ad  te  curae  et  dolores  mei  per- 
ferrentur,  Brundisium  denique  te  ad  me  venturum 
fuisse,  nisi  subito  in  Hispaniam  missus  esses,  — 
ut  haec  igitur  omittam,  quae  mihi  tanti  aesti- 
manda  sunt,  quanti  vitam  aestimo  et  salutem  meam, 
liber  iste,  quem  mihi  misisti,  quantam  habet  decla- 

Ep.  21,  2.    pareret,  w*  . . .  jper/l,  Br.  . . .  esses,  —  ut  ... 
meam,  l.  (W.).    p.;  ut  ...  p.;  Br.  ...  c. ,*«*,.»  w.:  l.  B. 

Cjceronis  epiat.  L  %l^ 


530  M.  TULLH  CICERONIS 

raidonem  amoris  tui!  primum;  quod  tibi  facetum 
videtur,  quidquid  ego  dixi,  quod  aliis  fortasse  non 
item;  deinde^  quod  illa^  sive  faceta  sunt  sive  secus, 
fiunt  narrante  te  venustissima;  quin  etiam^  ante- 
quam  ad  me  yeniatur^  risus  omnis  paene  consmni- 

3  tur.  Quod  si  in  iis  scribendis  nibil  aliud  nisi,  qnod 
necesse  fuit^  de  uno  me  tamdiu  cogitayisses^  fer- 
reus  essem^  si  te  non  amarem;  quum  vero  ea,  quae 
scriptura  persecutus  es^  sine  summo  amore  cogi- 
tare  non  potueris^  non  possum  existimare  plus 
quemquam  a  se  ipso  quam  me  a  te  amari:  cui  qni- 
dem  ego  amori  utinam  ceteris  rebus  possem!  amore 
certe  respondebo,  quo  tamen  ipso  tibi  confido  fu- 

4  turum  satis.  Nunc  ad  epistolam  venio,  cui  copiose 
et  suaviter  scriptae  nihil  est  quod  multa  respon- 
deam:  primum  enim  ego  illas  Calvo  litteras  misi 
non  plus  quam  has,  quas  nunc  legis,  existimans 
exituras;  aliter  enim  scribimus,  quod  eos  solos,  qui- 
bus  mittimus,  aliter,  quod  multos  lecturos  putamus; 
deinde  ingenium  eius  maioribus  extuli  laudibus, 
quam  tu  id  vere  potuisse  fieri  putas,  primum  quod 
ita  iudicabam:  acute  movebatur;  genus  quoddam 
sequebatur,  in  quo  iudicio  lapsus,  quo  valebat,  ta- 
men  assequebatur,  quod  probaret;  multae  erant  et 
reconditae  litterae,  vis  non  erat:  ad  eam  igitur  ad- 
hortabar;  in  excitando  autem  et  in  acuendo  pluri- 
mum  valet,  si  laudes  eum,  quem  cohortere.  Habes 
de  Calvo  iudicium  et  consilium  meimi:  consilium, 
quod  hortandi   causa   laudavi;    iudicium,   quod  de 


Ep.  21,  2.  quod  alm  fortasse  (Crai).  q,  alii  f,  MB. 
-—  sive  secus  (Corrad.).  8.  sic  MB.  4.  misi  non  (W.).  m., 
non  vulgo.  —  maiorihus  extuli  (Ern.).  melioribus  eoct.  M., 
vulgo.  —  putas,  primum  quod  i.  iudicabam:  a.  m.  (W.).  p. 
Frimum  —  q.  i.  i.  —  a.  m.  B.  —  in  quo  iudicio  (vulgo). 
in  quOy  i.  Ern.,  B.  —  probaret  (M.,  vulgo).  probarat  Nip- 
perdey,  B.  —  prob,;  multae  . . .  litterae,  vis  (W.).  pr,  M, 
, . .  l.;  vis  vulgo. 

genio  eius  valde  existimayi  beue.    Reliquum  est^  5 

tuam  profectionem  amore  prosequar,  reditum 
le  exspectem,  absentem  memoria  colam,  omne  de- 
ierium  litteris  mittendis  accipiendisque  leniam. 
X  velim  tua  in  me  studia  et  officia  multum  te- 
m  recordere;  quae  quum  tibi  liceat,  mihi  nefas 
•j  oblivisci,  non  modo  virum  bonum  me  existi- 
abis,  verum  etiam  te  a  me  amari  plurimum  iudi- 
bis.    Vale. 


W* 


LIBER  SEXTUS  DECIMUS. 
AD  TIRONEM. 

I. 

Scr.  in  itinere  III.  Non.  Nov.  a.  n.  c.  704. 

TULLIUS  TIRONI  SUO  SAL.  PLUR.  DIC.  ET  CICERO 
MEUS  ET  PRATER  ET  FRATRIS  F. 

1  PauUo  facilius  putavi  posse  me  ferre  desiderium 
tui^  sed  plane  non  fero  et^  quamquam  magni  ad 
honorem  nostrum  interest  quam  primum  ad  urbem 
me  venire,  tamen  peccasse  mihi  videor,  qui  a  te 
discesserim;  sed,  quia  tua  voluntas  ea  videbatur 
esse,  ut  prorsus  nisi  confirmato  corpore  noUes  na- 
vigare,  approbavi  tuum  consilium,  neque  nunc  muto, 
si  tu  in  eadem  es  sententia;  sin  autem,  postea- 
quam  cibum  cepisti,  videris  tibi  posse  me  conse- 
qui,  tuum  consilium  est.  Marionem  ad  te  eo  misi; 
ut  aut  tecum  ad  me  quam  primum  veniret  aut,  si 

2  tu  morarere,  statim  ad  me  rediret.  Tu  autem  tibi 
hoc  persuade:  si  commodo  valetudinis  tuae  fieri 
possit,  nihil  me  malle  quam  te  esse  mecum;  si 
autem  f  intelliges  opus  esse  te  Patris  convalescendi 
causa  pauUum  commorari,  nihil  me  malle  quam  te 
valere.  Si  statim  navigas,  nos  Leucade  consequere; 
sin  te  confirmare  vis,  et  comites  et  tempestates 
et  navem   idoneam   ut  habeas,   diligenter  videbis. 

Ep.  1,  2.    tibi  hoc  persuade  (V.).    hoc  t  hoc  p.  M.    hoc 
t.  p.B.  —  t  inteUiges  (W.).   itnieUigas  (W.)  ant  intdligis  (W). 

Unum  illud,  mi  Tiro,  videto,  si  me  amas,  ne  te 
Marionis  adventus  et  hae  litterae  moveant:  quod 
valetudini  tuae  maxime  conducet,  si  feceris,  maxime 
obtemperaris  voluntati  meae.  Haec  pro  tuo  inge-  3 
nio  considera.  Nos  ita  te  desideramus,  ut  amemus; 
amor,  ut  valentem  videamus,  hortatur,  desideriimi, 
ut  quam  primum:  illud  igitur  potius.  Cura  ergo 
potissimum,  ut  valeas:  de  tuis  innumerabilibus  in 
me  officiis  erit  hoc  gratissimum.    in.    Non.  Nov. 


II. 

Scr.  Alyziae  Nonis  Novembribus  a.  u.  c.  704. 

TULLIUS  TIRONI  SUO  SAL. 

Non  queo  ad  te  nec  libet  scribere,  quo  animo 
sim  afifectus:  tantum  scribo,  et  tibi  et  mihi  maxi- 
mae  voluptati  fore,  si  te  firmum  quam  primum  vi- 
dero.  Tertio  die  abs  te  ad  Alyziam  accesseramus 
—  is  locus  est  citra  Leucadem  stadia  cxx  — 5  Leu- 
cade  aut  te  ipsum  aut  tuas  htteras  a  Marione  pu- 
tabam  me  accepturum.  Quantum  me  diligis,  tan- 
tum  fac  ut  valeas,  vel  quantum  te  a  me  scis  dil^i. 
Non.  Nov.  Alyzia. 

in. 

Scr.  Alyziae  a.  d.  VIII.  Idus  Novembres  a.  u.  c.  704. 

TULLIUS  ET   CICERO   TIRONI  SUO  SAL.   DIC.  ET 

Q.  PATER  ET  FILIUS. 

Nos   apud  Alyziam,   ex   quo   loco   tibi  litteras  l 
ante    dederamus,    unum    diem    commorati    sumus, 
quod  Quintus  nos  consecutus  non  erat:  is  dies  fuit 


Ep.  1,  3.  hort.,  desiderium  (W.).  h.;  d,  B.  Ep.  2. 
acc.  --  is  ...  CXX  — ;  L.  (W.).  a.;  «...  CXX.  L. 
vulgo.      Ep.  3.     ET  Q.  FILIUS  (W.^? 

Non,  Nov.  Inde  ante  lucem  proficiscentes  ante 
diem  vm.  Idus  Nov.  has  litteras  dedimus.  Tu,  si 
nos  omnes  amas  et  praecipue  me,  magistrum  tuum, 
2  confirma  te.  Ego  valde  suspenso  animo  exspecto, 
primum  te  scilicet,  deinde  Marionem  cuin  tuis  lit- 
teris.  Omnes  cupimus,  ego  in  primis,  quam  pri- 
mum  te  videre,  sed,  mi  Tiro,  valentem;  quare  mhil 
properaris:  satis  cito  te  videro,  si  valebis.  Utilita- 
tibus  tuis  possum  carere:  te  valere  tua  causa  pri- 
mum  volo,  tum  mea,  mi  Tiro.     Vale. 

IV. 

Scr.  Leucade  VII.  Idus  Nov.  a.  n.  c.  704. 

TULLIUS  TmONI  SUO  SAL.  PLUR.  DIC.  ET  CICERO  ET 

Q.  FRATER  ET  Q.  P. 

1  Varie  sum  aflfectus  tuis  litteiis:  valde  priore  pa- 
gina  perturbatus,  pauUum  altera  recreatus:  quare 
nunc  quidem  non  dubito,  quin,  quoad  plane  valeas, 
te  neque  navigationi  neqne  viae  committas:  satis 
te  mature  videro,  si  plane  confirmatimi  videro.  De 
medico  et  tu  bene  existimari  scribis  et  ego  sic 
audio;  sed  plane  curationes  eius  non  probo;  ius 
enim  dandum  tibi  non  fuit,  quum  xaxoOrofiaxQS^ 
esses;  sed   tamen   et  ad   illum  scripsi  accurate  ef 

2  ad  Lysonem.  Ad  Curium  vero,  suavissimum  homi- 
nem  et  summi  officii  summaeque  humanitatis,  multa 
scripsi,  in  iis  etiam,  ut,  si  tibi  videretur,  te  ad  se 
traferret;  Lyso  enim  noster  vereor  ne  negligentior 
sit:  primum,  quia  omnes  Graeci;  deinde  quod,  quum 
a  me  litteras  accepisset,  mihi  nuUas  remisit;  sed 
eum  tu  laudas:  tu  igitur,  quid  faciendum  sit,  iudi- 
cabis.    IUud,  mi  Tiro,  te  rogo,  sumptu  ne  parcas 

Ep.  3,  1.  Non,  Nov.,  o:  Nonis  Novembribus  (V.).  fW- 
nae  novembris  M.  Nonae  Novenibres  B.  —  satis  propinquo 
te  die  (Krause)?  s.  cotidie  M.  s.  cito  te  (Ern.,  W.  et  B.)  — 
profic.  ante  diem  (W.).  p.,  a.  d.  B.  Ep.  4.  1.  litteris:  v, 
(vulgo).    l,  V.  B.    2.  in  m  eticwa  C^.V  vii\vA  e.^,,^\%o. 

uUa  in  re^  quod  ad  valetudinein  opus  sit:  scripsi 
ad  Gurium^  quod  dixisses^  daret;  medico  ipsi  puto 
aliquid  dandum  esse,  quo  sit  studiosior.  Innumera-  3 
bilia  tua  sunt  in  me  officia^  domestica  forensia,  ur- 
bana  provincialia,  in  re  privata  in  publica,  in  stu- 
diis  in  litteris  nostris:  onmia  viceris,  si,  ut  spero, 
te  validimi  videro.  Ego  puto  te  bellissime,  si  recte 
erit,  cum  quaestore  Mescinio  decursurum:  non  in- 
humanus  est  teque,  ut  mihi  visus  est,  diligit.  [Et,] 
quum  valetudini  tuae  diligentissime  consulueris,  tum, 
mi  Tiro,  consulito  navigationi:  nulla  in  re  iam  te 
festinare  volo;  nihil  laboro  nisi  ut  salvus  sis.  Sic  4 
habeto,  mi  Tiro,  neminem  esse,  qui  me  amet,  quin 
idem  te  amet:  quum  tua  et  mea  maxime  interest 
te  valere,  tum  multis  est  curae.  Adhuc,  dum  mihi 
nullo  loco  deesse  vis,  numquam  te  confirmare  po- 
tuisti:  nunc  te  nihil  impedit;  omnia  depone,  cor- 
pori  servi.  Quantam  diligentiam  in  valetudinem 
tuam  contuleris,  tanti  me  fieri  a  te  iudicabo.  Vale, 
mi  Tiro,  vale,  vale  et  salve.  Lepta  tibi  salutem 
dicit  et  omnes.    Vale.    vn.  Id.  Nov.  Leucade. 

V. 

6cr.  Leacade  VTI.  Idus  Novembres  a.  u.  c.  704. 

TULLIUS  ET  CICERO  ET  Q.  Q.  TIRONI  HUMANISSIMO 
ET  OPTIMO  SAL.  PLUR.  DIC. 

Vide,   quanta   sit  in   te    suavitas:    duas   horas  1 
Thyrrei  fuimus;  Xenomenes  hospes  tam  te  diligit, 
quam  si  vixerit  tecum;  is  omnia  pollicitus  est,  quae 
tibi  essent  opus;  facturum  puto.    Mihi  placebat,  si 

Ep.  4,  3.  dom.  for.,  urb,  prov,,  in  re  privata  in  p,,  in 
stiidiis  in  h  (W.).  d.,  f.,  u.,  p.,  in  re  p.,  in  p.,  in  st.,  in  l. 
vulgo.  —  dtligit.  [M,]  qmm  (W.).  An  d.  et,  q.  (vulgo)? 
d.  Et  cum  B.  4.  amet:  quum  (W.).  a.;  et  q.  vulgo.  a.  ut 
cum  M.  Ep.  5,  1.  Thyrrei  (W.).  thirrei  M.  Thyi^ei  vulgo. 
—  tecum;  ts  (W.).    t,  Is  vulgo. 

firmior  esses,  ut  te  Leucadem  deportaret,  ubi  te 
plane  confirmares:  videbis,  quid  Curio,  quid  Lysoni, 
quid  medico  placeat.  Volebam  ad  te  Marionem 
remittere,  quem,  quum  meliuscule  tibi  esset,  ad  me 
mitteres;  sed  cogitavi  unas  litteras  Marionem  af- 
2  ferre  posse,  me  autem  crebras  exspectare.  Poteris 
igitur  et  facies,  si  me  diligis,  ut  quotidie  sit  Aca- 
stus  in  portu:  multi  erunt,  quibus  recte  litteras 
dare  possis,  qui  ad  me  libenter  perferant;  equidem 
Patras  euntem  neminem  praetermittam.  Ego  om- 
nem  spem  tui  diligenter  curandi  in  Curio  habeo: 
nihil  potest  illo  fieri  humanius,  nihil  nostri  aman- 
tius:  ei  te  totum  trade.  Malo  te  paullo  postvalentem 
quam  statim  imbecillum  videre:  cura  igitur  nihil 
aliud  nisi  ut  valeas;  cetera  ego  curabo.  Etiam 
atque  etiam  vale.    Leucade  proficiscens,  vn.  Id.  Nov. 

VL 

Scr.  Actii  VII.  Idus  Novembres  a.  u.  c.  704. 

TULLIUS  ET  CICERO  ET  Q.  Q.  TIRONI  SAL.  PLUR. 

DICUNT. 

1  Tertiam  ad  te  hanc  epistolam  scripsi  eodem  die, 
magis  instituti  mei  tenendi  causa,  quia  nactus  eram, 
cui  darem,  quam  quo  haberem,  quod  scriberem. 
Igitur  illa:  quantum  me  diligis,  tantum  adhibe  in 
te  diligentiae;  ad  tua  innumerabilia  in  me  officia 
adde  hoc,  quod  mihi  erit  gratissimum  omnium; 
quum  valetudinis  rationem,  ut  spero,  habueris,  ha- 

2  beto  etiam  navigationis;  in  Italiam  euntibus  omni- 
bus   ad   me   litteras   dabis,  ut  ego  euntem  Patras 

Ep.  5,  1.  dep.^  ubi  te  (W.  ex  B.  conj.).  d.  ut  ubi  te  M. 
d.f  ut  ibi  te  valgo.  —  confirmarea:  v.  (W.).  c.  V.  vulgo. 
2.  poteris  igitur  facere  et  f.  (W.)?  —  portu:  m,  (W.).  p. 
M,  vulgo.  —  perf;  equidem  (W.),  p.:  e.  B.  Ep.  6,  1.  om- 
nium;  quum  .  .  .  nav.;  in  .  .  .  pr,;  cura  te  (W.).  o.  Quum 
.  .  .  nav.  In  .  .  .  pr.  Cura,  cura  te  M.  (sed  is  in  fine  ver- 
sns  prlua  cura  habet),  vulgo. 

neminem  praetermitto;  cura  te,  mi  Tiro:  qnoniam 
non  contigit,  ut  simul  navigares,  nihil  est,  quod 
festines,  nec  quod  quidquam  cures,  nisi  ut  valeas. 
Etiam  atque  etiam  vale.  vn.  Idus  Nov.  Actio 
vesperi, 

VII. 

Scr.  Corcyrae  XV.  Kal.  Decembres  a.  u.  c.  704. 

TULLIUS  ET  CICERO  S.  D.  TIRONI  SUO. 

Septimum  iam  diem  Corcyrae  tenebamur,  Quin- 
tus  autem  pater  et  filius  Buthroti:  soUiciti  eramus 
de  tua  valetudine  mirum  in  modum;  nec  miraba- 
mur  nihil  a  te  litterarum,  iis  enim  ventis  istim  na- 
vigatur,  qui  si  essent,  nos  Corcyrae  non  sederemus. 
Cura  igitur  te  et  confirma  et,  quum  commode  et 
per  valetudinem  et  per  anni  tempus  navigare  po- 
teriS;  ad  nos  amantissimos  tui  veni:  nemo  nos  amat, 
qui  te  non  diligat;  carus  omnibus  exspectatusque 
venies.  Cura  ut  valeas.  Etiam  atque  etiam,  Tiro 
noster,  vale.    xv.  Kal.  Corcyra. 

VIII. 

Scr.  in  Campania  exennte  mense  lanuario  a.  n,  c.  705. 

Q.  CICERO  TIRONI  S.  D. 

Magnae  nobis  est  sollicitudini  valetudo  tua;  nam,  l 
tametsi,  qui  veniunt,  axMvva  fisv,  xQovidteQa  dl 
nuntiant,  tamen  in  magna  consolatione  ingens  inest 
sollicitudo,  si  diutius  a  nobis  afuturus  est  is,  cuius 
usum  et  suavitatem  desiderando  sentimus.  Ac  ta- 
men,  quamquam  videre  te  tota  cogitatione  cupio, 
tamen  te  penitus  rogo,  ne  te  tam  longae  navigationi 

Ep.  6,  2.  nec  quod  quidquam  (L.).  nec  quidquam  M., 
vulgo.  Ep.  7.  veni:  nemo  (W.).  v.  N.  vulgo.  ^  Ep.  8,  1. 
d.  nobis  afuttmta  (edd.  vett.)?  An  d.  n.  defuiurus  (W.)? 
d.  n.  futurus.  M.  —  Ac  tamen  (W.).    Attamm  N^si%<:i. 

et   viae  per  hiemem  nisi  bene   firmum    committas 
2  neve  naviges  nisi  explorate.     Yix  in  ipsis  tectis  et 
oppidis  frigus  infirma  valetudine  vitatur,  nedum  in 
mari  et  via  sit  facile  abesse  ab  iniuria  temporis. 

inquit  Euripides:  cui  tu  quantum  credas^  nescio; 
ego  certe  singulos  eius  versus  singula  testimonia 
puto.  Effice^  si  me  diligis^  ut  valeas  et  ut  ad  nos 
firmus  ac  valens  quam  primum  venias.  Ama  nos 
et  vale.    Q.  f .    tibi  salutem  dicit. 

IX. 

Scr.  Brundisii  IV.  Kal.  Deo.  a.  n.  c.  704. 

TULLIUS  ET  CICERO  TIRONI  SUO  SAL.  PLUR.  DIC. 

1  Nos  a  te,  ut  scis^  discessimus  a.  d.  nn.  Non. 
Nov.  Leucadem  venimus  a.  d.  vm.  Id.  Nov.,  a.  d. 
vn.  Actium;  ibi  propter  tempestatem  a.  d.  vi.  Id. 
morati  sumus.  Inde  a.  d.  v.  Id.  Corcyram  bellis- 
sime  navigavimus.  Gorcyrae  fuimus  usque  ad  a.  d. 
XVI.  K.  Dec.  tempestatibus  retenti.  A.  d.  xv.  K. 
in  portum  Corcyraeorum  ad  Cassiopen  stadia  cxx. 
processimus;  ibi  retenti  ventis  sumus  usque  ad  a.  d. 
vim.  K.  —  interea,  qui  cupide  profecti  sunt,  multi 

2  naufragia  fecerunt  — .  Nos  eo  die  coenati  solvi- 
mus;  inde  austro  lenissimO;  caelo  sereno  nocte  illa 
et  die  postero  in  Italiam  ad  Hydruntem  ludibundi 
pervenimus,  eodemque  vento  postridie  —  id  erat 
a.  d.  vn.  K.  Dec.  —  hora  ira.  Brundisium  venimus^ 
eodemque  tempore  simul  nobiscum  in  oppidum  in- 
troiit  Terentia,  quae  te  facit  plurimi.  A.  d.  v.  K. 
Dec.  servus  Cn.  Plancii  Brundisii  tandem  aliquando 


Ep.  9,  1.  K.  —  interea  .  . .  fecerunt  — .  Nos  (W.). 
K.  Int.  . .  f,  No8  vulgo.  2.  seiieno  nocte  (W.).  «.,  n. 
vulgo. 

mihi  a  te  exspectatissimas  litteras  reddidit  datas 
Idibus  Nov.,  quae  me  molestia  valde  levarunt,  uti- 
nam  omnino  liberassent!  sed  tamen  Asclapo  medi- 
cus  plane  confirmat  propediem  te  valentem  fore. 
Nunc  quid  ego  te  horter,  ut  omnem  diligentiam  3 
adhibeas  ad  convalescendum?  tuam  prudentiam, 
temperantiam,  amorem  erga  me  novi;  scio  te  om- 
nia  facturum,  ut  nobiscum  quam  primum  sis;  sed 
tamen  ita  velim,  ut  ne  quid  properes.  Symphoniam 
Lysonis  vellem  vitasses,  ne  in  quartam  hebdomada 
incideres;  sed,  quoniam  pudori  tuo  maluisti  obsequi 
quam  valetudini,  reliqua  cura.  Curio  misi,  ut  me- 
dico  honos  haberetur  et  tibi  daret,  quod  opus  esset; 
me,  cui  iussisset,  curaturum.  Equum  et  mulum 
Brundisii  tibi  reliqui.  Romae*  vereor  ne  ex  K.  lan. 
magni  tumultus  sint:  nos  agemus  omnia  modice. 
Reliquum  est,  ut  te  hoc  rogem  et  a  te  petam,  ne  4 
temere  naviges  —  solent  nautae  festinare  quaestus 
sui  causa  — ,  cautus  sis,  mi  Tiro  —  mare  magnum 
et  difficile  tibi  restat  — ,  si  poteris,  cum  Mescinio 
—  caute  is  solet  navigare  — ,  si  minus,  cum  ho- 
nesto  aliquo  homine,  cuius  auctoritate  navicularius 
moveatur.  In  hoc  omnem  diligentiam  si  adhibueris 
teque  nobis  incolumem  stiteris,  omnia  a  te  habebo. 
Etiam  atque  etiam,  noster  Tiro,  vale.  Medico,  Cu- 
rio,  Lysoni  de  te  scripsi  diligentissime.  Vale  et 
salve. 

X. 

Scr.  in  Cumano  m.  Maio  a.  u.  c.  700. 

TULLIUS  TIRONI  SAL. 

Ego  vero  cupio  te  ad  me  venire,  sed  viam  timeo:  1 
gravissime  aegrotasti,  inedia  et  purgationibus  et  vi 

Ep.  9,  3.    sint:  no8  (W.).    8,  N08  vulgo.     4.    Vale  et 
salve  (W.).     V.,  8.  M.,  vulgo. 

ipsius  morbi  consumptus  es;  graves  solent  offen- 
siones  esse  ex  gravibus  morbis^  si  quae  culpa  com- 
missa  est;  iam  ad  id  biduum^  quod  fueris  in  via^ 
dum  in  Cumanum  veniS;  accedent  continuo  ad  re- 
ditum  dies  quinque.  Ego  in  Formiano  a.  d.  m. 
E.  esse  volo:  ibi  te  ut  firmum  offendam^  mi  Tiro, 
2  effice.  Litterulae  meae  sive  nostrae  tui  desiderio 
oblanguerunt;  hac  tamen  epistola^  quam  Acastus 
attulit^  oculos  pauUum  sustiderunt.  Pompeius  erat 
apud  me^  quum  haec  scribebam,  hilare  et  libenter: 
ei  cupienti  audire  nostra  dixi  sine  te  omnia  mea 
muta  esse.  Tu  Musis  nostris  para  ut  operas  red- 
das:  nostra  ad  diem  dictam  fient;  docui  enim  te^ 
fides  irvfiov  quod  haberet.  Fac,  plane  ut  valeas. 
Nos  assumus.    Vale.    xira.  K. 

XI. 

Scr.  ad  orbem  prid.  Idus  lanuarias  a.  n.  c.  705. 

TULLIUS  ET  CICERO,  TERENTIA,  TULLIA,  Q.  Q.  TIRONI 

SAL.  PLURIMAM  DIC. 

1  Etsi  opportunitatem  operae  tuae  omnibus  locis 
desidero^  tamen  non  tam  mea  quam  tua  causa  do- 
leo  te  non  valere;  sed,  quoniam  in  quartanam  con- 
versa  vis  est  m'orbi  —  sic  enim  scribit  Curius  — , 
spero  te  diligentia  adhibita  iam  firmiorem  fore: 
modo  fac,  id  quod  est  humanitatis  tuae,  ne  quid 
aliud  cures  hoc  tempore,  nisi  ut  quam  commodis- 
sime  convalescas.  Non  ignoro,  quantum  ex  desi- 
d^o  labores;  sed  erunt  omnia  facilia,  si  valebis: 
festinare  te  nolo,  ne   nauseae  molestiam  suscipias 

2  aeger  et  periculose  hieme  naviges.  Ego  ad  urbem 
accessi  pr.  Non.  lan.  Obviam  mihi  sic  est  prodi- 
tum^  ut  nihil  possit  fieri  ornatius;  sed  incidi  in 
ipsam   flammam  civilis  discordiae  vel  potius  belli, 

Ep.  10,  2.    Fac,  plane  ut  v.  (W.V     F.  ^l.  ut  «.  vulgo. 

cui  quum  cuperem  mederi  et,  ut  arbitror,  possem, 
cupiditates  certorum  hominum  —  nam  ex  utraque 
parte  sunt,  qui  pugnare  cupiant  —  impedimento 
mihi  fuerunt.  Omnino  et  ipse  Caesar,  amicus  noster, 
minaces  ad  senatum  et  acerbas  litteras  miserat  et 
erat  adhuc  impudens,  qui  exercitum  et  provinciam 
invito  senatu  teneret,  et  Curio  meus  illum  incita- 
bat;  Antonius  quidem  noster  et  Q.  Cassius  nuUa 
vi  expulsi  ad  Caesarem  cum  Curione  profecti  erant, 
posteaquam  senatus  consulibus,  praetoribus,  tribu- 
nis  pl.  et  nobis,  qui  pro  coss.  sumus,  negotium  de- 
derat,  ut  cuferemus,  ne  quid  res  publica  detrimenti 
caperet:  numquam  maiore  in  periculo  civitas  fuit,  3 
numquam  improbi  cives  habuerunt  paratiorem  du- 
cem.  Omnino  ex  hac  quoque  parte  diligentissime 
comparatur:  id  fit  auctoritate  et  studio  Pompeii 
nostri,  qui  Caesarem  sero  coepit  timere.  Nobis 
inter  has  turbas  senatus  tamen  frequen^  flagitavit 
triumphum;  sed  Lentulus  consul,  quo  maius  suum 
beneficium  faceret,  simul  atque  expedisset,  quae 
essent  necessaria  de  re  publica,  dixit  se  relaturum. 
Nos  agimus  nihil  cupide  eoque  est  nostra  pluris 
auctoritas.  Italiae  regiones  descriptae  sunt,  quam 
quisque  partem  tueretur:  nos  Capuam  sumpsimus. 
Haec  te  scire  volui.  Tu  etiam  atque  etiam  cura, 
ut  valeas  litterasque  ad  me  mittas,  quotiescumque 
habebis,  cui  des.  Etiam  atque  etiam  vale.  D.  pr. 
Idus  lan. 

XIL 

Scr.  Capuae  IV.  Kal.  Pebruariaa  a.  u.  c.  705. 

'  TULLIUS  S.  D.  TIRONI  SUO. 
Quo  in  discrimine  versetur  saljis  ineg;  et  bono-  i 
rum  omnium  atque  universae  rei  publicae;  exr  «h): 

Ep.  11,  2.    inciiahat;  Ant  (W.).    indtabat.  A,  vulgo. 
3.   de8eHpia;&  (M2).    ^iscr.  Ml,  B. .. 

scire  potes^  quod  domos  nostras  et  patriam  ipsam 
vel  diripiendam  vel  inflammandam  reliquimus:  in 
eum  locum  res  deducta  est,  ut,  nisi  qui  deus  vel 

2  casus  aliquis  subvenerit,  salvi  esse  nequeamus.  Equi- 
dem,  ut  veni  ad  urbem,  non  destiti  omnia  et  sen- 
tire  et  dicere  et  facere,  quae  ad  concordiam  per- 
tinerent;  sed  mirus  invaserat  furor  non  solum 
improbis,  sed  etiam  iis,  qui  boni  habentur,  ut 
pugnare  cuperent  me  clamante  nihil  esse  bello  ci- 
vili  miserius.  Itaque,  quum  Caesar  amentia  qua- 
dam  raperetur  et  oblitus  nominis  atque  honorum 
suorum  Ariminum,  Pisaurum,  Anconam,  Arretium 
occupavisset,  urbem  reliquimus:  quam  sapienter  aut 

3  quam  fortiter,  nihil  attinet  disputari;  quo  quidem 
in  casu  simus,  vides.  Feruntur  omnino  condiciones 
ab  illo,  ut  Pompeius  eat  in  Hispaniam,  delectus, 
qui  sunt  habiti,  et  praesidia  nostra  dimittantur;  se 
ulteriorem  Galliam  Domitio,  citeriorem  Considio 
Noniano  —  his  enim  obtigerunt  —  traditurum;  ad 
consulatus  petitionem  se  venturum,  neque  se  iam 
velle  absente  se  rationem  haberi  suam;  se  praesen- 
tem  trinum  nundinum  petiturum.  Accepimus  con- 
diciones,  sed  ita,  ut  removeat  praesidia  ex  iis  locis, 
quae  occupavit,  ut  sine  metu  de  iis  ipsis  condicio- 

4  nibus  Romae  senatus  haberi  possit.  Id  ille  si 
fecerit,  spes  est  pacis,  non  honestae  —  leges  enim 
imponuntur  — ,  sed  quidvis  est  melius  quam  sic 
esse,  ut  sumus;  sin  autem  ille  suis  condicionibus 
stare  noluerit,  bellum  paratum  est,  eiusmodi  tamen, 
quod  sustinere  ille  non  possit,  praesertim  quum  a 
suis  condicionibus  ipse  fugerit,  tantummodo  ut  eum 
intercludamus,  ne  ad  urbem  possit  accedere,  quod 
sperabamus  fieri  posse;'  delectus  enim  ma^nos  ha- 
bebamus  putabamusque  illum  metuere,  si  ad  urbem 

Ep.  12,  1.    cast48  aliqms  (M.,  vulgo).     e,  altqui  B.    2. 
Anconem  (W.)?    8.  de  tts  (W.y    de  Tiia  Ifi.,^  B. 

ire  coepisset,  ne  Gallias  amitteret,  quas  ambas  ha- 
bet  inimicissimas  praeter  TranspadanoS;  ex  Hispa- 
niaque  sex  legiones  et  magna  auxilia  Afranio  et 
Petreio  ducibus  habet  a  tergo:  videtur,  si  insaniet, 
posse  opprimi,  modo  ut  urbe  salva.  Maximam 
autem  plagam  accepit,  quod  is,  qui  summam  aucto- 
ritatem  in  illius  exercitu  habebat,  T.  Labienus,  so- 
cius  sceleris  esse  noluit:  reliquit  illum  et  nobiscum 
est,  multique  idem  facturi  esse  dicuntur.  Ego  ad-  5 
huc  orae  maritimae  praesum  a  Formiis:  nuUum 
niaius  negotium  suscipere  volui,  quo  plus  apud  illum 
meae  litterae  cohortationesque  ad  pacem  valerent; 
sin  autem  erit  bellum,  video  me  castris  et  certis 
legionibus  praefuturum.  Habeo  etiam  illam  mole- 
stiam,  quod  Dolabella  noster  apud  Caesarem  est. 
Haec  tibi  nota  esse  volui,  quae  cave  ne  te  pertur- 
bent  et  impediant  valetudinem  tuam.  Ego  A.  Var-  6 
roni,  quem  quum  amantissimum  mei  cognovi,  tum 
etiam  valde  tui  studiosum,  diligentissime  te  com- 
mendavi,  ut  et  valetudinis  tuae  rationem  haberet 
et  navigationis  et  totum  te  susciperet  ac  tueretur: 
quem  omnia  facturum  confido;  recepit  enim  et  me- 
cum  locutus  est  suavissime.  Tu,  quoniam  eo  tem- 
pore  mecum  esse  non  potuisti^  quo  ego  maxime 
operam  et  fidelitatem  desideravi  tuam,  cave  festines 
aut  committas,  ut  aut  aeger  aut  hieme  naviges: 
numquam  sero  te  venisse  putabo,  si  salvus  veneris. 
Adhuc  neminem  videram,  qui  te  poetea  vidisset 
quam  M.  Volusius,  a  quo  tuas  litteras  accepi:  quod 
non  mirabar;  neque  enim  meas  puto  ad  te  litteras 
tanta  hieme  perferri.  Sed  da  operam,  ut  valeas  et, 
si  valebis,  quum  recte  navigari  poterit,  tum  naviges. 
Cicero  meus  in  Pormiano  erat,  Terentia  et  Tidlia 
Romae.    Cura,  ut  valeas.    im.  K.  Februar.  Capua. 

Ep.  12,  4.  et  nobisam  est  (vulgo).    est  om.  M.    et  est  n. 
Klotz.,  B. 

XIIL 

Scr.  a.  u.  c.  700. 

TULLIUS  TIRONI  SAL. 

Omnia  a  te  data  inihi  putabO;  si  te  valentem 
videro.  Summa  cura  exspectabam  adventum  An- 
drici,  quem  ad  te  miseram.  Cura,  si  me  diligis,  ut 
valeas  et,  quum  te  bene  confirmaris,  ad  nos  venias. 
Vale.    rai.  Id.  Apr. 

XIV. 
Scr.  a.  u.  c.  700. 

TULLIUS  TIRONI  SAL. 

1  Andricus  postridie  ad  me  venit,  quam  exspecta- 
ram;  itaque  habui  noctem  plenam  timoris  ac  mise- 
riae.  Tuis  litteris  nihilo  sum  factus  certior,  quo- 
modo  te  haberes,  sed  tamen  sum  recreatus.  Ego 
omni  delectatione  litterisque  omnibus  careo,  quas 
ante,  quam  te  videro,  attingere  non  possum.  Me- 
dico  mercedis  quantum  poscet  promitti  iubeto:   id 

2  scripsi  ad  f  Ummium.  Audio  te  animo  angi  et 
medicum  dicere  ex  eo  te  laborare:  si  me  diligis, 
excita  ex  somno  tuas  litteras  humanitatemque,  pro- 
pter  quam  mihi  es  carissimus;  nunc  opus  est  te 
animo  valere,  ut  corpore  possis:  id  quum  tua,  tum 
mea  causa  facias,  a  te  peto.  Acastum  retine,  quo 
commodius  tibi  ministretur.  Conserva  te  mihi:  <fies 
promissorum  adest,  quem  etiam  repraesentabo,  si 
adveneris.    Etiam  atque  etiam  vale.    m.  Idus  h.  vi. 


Ep.  13.  Andrid  (Engelbronner.).  Menan&ri  M.,  vulgo. 
Ep.  14, 1.  ad^  Ummium  (W.).  ad  Ummidium  (Lallemand.)? 
ad  U.  M.,  vulgo. 

XV. 

Scr.  pr.  Id.  Apr.  a.  u.  c.  700. 

TULLIUS  TIRONI  SAL. 

Aegypta  ad  me  venit  pr.  Idus  Apr.  Is  etsi  l 
mihi  nuntiavit  te  plane  febri  carere  et  belle  ha- 
bere,  tamen,  quod  negavit  te  potuisse  ad  me  scri- 
bere,  curam  mihi  attulit,  et  eo  magis,  quod  Hermia, 
quem  eodem  die  venire  opertuerat,  non  venerat.  In- 
credibili  sum  sollicitudine  de  tua  valetudine;  qua 
si  me  liberaris,  ego  te  omni  cura  liberabo:  plura 
scriberem,  si  iam  putarem  libenter  te  legere  posse. 
Ingenium  tuum,  quod  ego  maximi  facio,  confer 
ad  te  mihi  tibique  conservandum:  cura  te  etiam 
atque  etiam  diligenter.     Vale. 

Scripta  iam  epistola  Hermia  veidt.    Accepi  tuam  2 
epistolam  vacillantibus  litterulis;  nec  mirum,  tam 
gravi  mOrbo.    Ego  ad  te  Aegyptam  misi,  quod  nec 
inhumanus  est  et  te  visus  est  mihi  diligere,  ut  is 
tecum  esset,  et  cum  eo  cocum,  quo  uterere.    Vale. 

XVL 

Scr.  a.  u.  c.  700. 

Q.  M.  FRATRI   SAU 

De  Tirone,  mi  Marce,  ita  te  meumque  Cicero-  i 
nem  et  tuam  TuUiolam  tuumque  filium  videam,  ut 
mihi  gratissimum  fecisti,  quod  eum,  indignum  illa 
fortuna  f  ac  nobis  amicum  quam  servum  esse  ma- 
luisti:   mihi    crede,   tuis    et   illius   litteris   perlectis 

Ep.  15,  1.  Jiberaho:  pl.  (W.).  l.  Pl.  vulgo.  —  cons.: 
cura  (W.).  c.  Cura  vulgo.  Ep.  16,  1.  et  tuam  TulUoJam 
(W.)  et  meam  T.  M.,  vulgo.  —  fscisti,  quod  (W.).  f.,  quum 
M.,  vulgo.  —  fortuna  f  «c  noJns  (M.,  W.).  /.  ac  condi- 
tione,  nobis  (W.)  aut  /1,  Itbertum  ac  n.  (W.)  aut  f,  nobis 
(Grat.,  B.). 

Ciceronie  epiMt.  I.  ?>'Cv 

exsilui  gaudio  et  tibi  et  ago  gratias  et  gratulor; 
2  si  enim  mihi  Statii  fidelitas  et  frugalitds  est  tantae 
voluptati^  quanti  esse  in  isto  haec  eadem  bona  de- 
bent  additis  litteris  et  sermonibus  et  humanitate; 
quae  sunt  iis  ipsis  commodis  potiora!  Amo  te  om- 
nibus  equidem  de  maximis  causis^  yerum  etiam 
propter  hanc,  vel  quod  mihi  sic,  ut  debuisti^  nun- 
tiasti:  te  totum  in  litteris  vidi.  Sabini  pueris  et 
promisi  omnia  et  faciam. 

XVII. 

Scr.  a.  u.  c.  708. 

TULLIUS  TIRONI  SAL. 

1  Video,  quid  agas:  tuas  quoque  epistolas  vis  re- 
ferri  in  volumina.  Sed  heus  tu,  qui  xav^v  esse 
meorum  scriptorum  soles,  unde  illud  tam  axvgovj 
„valetudini  fideliter  inserviendo^'?  unde  in  istum  lo- 
cum  „fideliter^'  venit?  cui  verbo  donricilium  est 
proprium  in  officio,  migrationes  in  alienum  multae: 
nam  et  doctrina  et  domus  et  ars  et  ager  etiam 
fidelis  dici  potest,  ut  sit,  quomodo  Theopliasto  pla- 

2  cet,  verecunda  tralatio.  Sed  haec  coram.  Demetrius 
venit  ad  me  f  quo  quidem  comitatu  aqxo^CkriCa 
satis  scis  etueum  videficet  non  potuisti  videre;  cras 
aderit:  videbis  igitur;  nam.ego  hinc  perendie  mane 
cogito.  Valetudo  tua  me  valde  solficitat,  sed  in- 
servi  et  fac  omnia:  tum  te  mecum  esse,  tum  mihi 
cumulatissime  satisfacere  putato.  Cuspio  quod  ope- 
ram  dedisti,  mihi  gratum  est;  valde  enim  eius  causa 
volo.    Vale. 


Ep.  16,  2.  fidelitas  et  frugalitas  est  (L.).  fid,  est  M., 
vulgo.  —  litteris  et  s.  et  hum.  (W.).  l.  et  s.  h.  M.  l.,  s.,  h. 
Crai,  B.  Ep.  17,  2.  me  f  guo  q.  e.  d.  s.  scis  etueum  (M., 
W.).  W6,  a  quo  q.  e.  d.  satis  scite.  Tu  eum  (W.;  sic  Brf.  et 
B.,  sed  sine  a)  aut  me;  q.  q,  c,  s.  scis:  d.    Tueum  (Sch.) 

xvin. 

Scr.  post  a.  u.  c.  707  (708?). 

TULLIUS  TIRONI  SAL. 

Quid  igitur?  non  sic  oportet?  equidem  censeo  i 
sic;  addendum  etiam  „SUO."  Sed,  si  placet,  invidia 
vitetur,  quam  quidem  ego  saepe  contempsi.  Tibi 
dia<p6Qr}0Lv  gaudeo  profuisse;  si  vero  etiam  Tuscu- 
lanum,  dei  boni!  quanto  mihi  illud  erit  amabilius! 
Sed,  si  me  amas,  quod  quidem  aut  facis  aut  per- 
belle  simulas,  quod  tamen  *  in  modum  procedit, 
sed,  utyd  est,  indulge  valetudini  tuae,  cui  quidem 
tu  adhuc,  dum  mihi  deservis,  servisti  non  satis. 
Ea  quid  postulet,  non  ignoras:  niilfiv^  aKonCav^ 
TCSQLTtatov  Ovii^BTQOVj  tQltl^tv  j  BvXvcCav  xoMag» 
Fac  bellus  revertare:  non  modo  te,  sed  etiam  Tuscu- 
lanum  nostrum  plus  amem.  Paredrum  excita,  ut  2 
hortum  ipse  conducat:  sic  olitorem  ipsum  commo- 
vebis.  t  Helico  nequissimus  HS.  cio.  dabat  nuUo 
aprico  horto,  nuUo  emissario,  nulla  maceria,  nulla 
casa:  iste  nos  tanta  impensa  derideat?  Calface 
hominem,  ut  ego  f  Mothonem;  itaque  abutor  co- 
ronis.  De  Crabra  quid  agatur,  etsi  nunc  quidem  3 
etiam  nimium  est  aquae,  tamen  velim  scire.  Horo- 
logium  mittam  et  libros,  si  erit  sudum.  Sed  tu 
nuUosne  tecum  libellos?  an  pangis  aliquid  Sopho- 
cleum?  fac  opus  appareat.  A.  Ligurius,  Caesaris 
familiaris,  mortuus  est,  bonu?  homo  et  nobis  ami- 
cus.  Te  quando  exspectemus,  fac  ut  sciam.  Cura 
te  diligenter.     Vale. 

Ep.  18,  1.  sic;  add.  (W.).  «ic.  Add.  B.  —  prof.;  si 
(W.).  p.  Si  vulgo.  —  di  honi  (W.)?  —  tamen  *  in  modum 
(W.).  t.  mirum  in  m.  (L.)  aut  t.  incredibilem  in  m.  (W.). 
—  sed,  utcvmqm  (W.)  ?  —  revertare,  non  . . .  plus  ut  amem 
(Or.)?  2.  Paredrum  (W.).  Parhedrum  M.,  vulgo.  —  olito- 
rem  (vulgo).  hol.  MB.  —  f  ^^elico  (W.).  Salaco  (Man.)? 
Helico  MB.  —  t  Mothonem  (W.).  Moth.  B.  3.  lilellos? 
an  (vulgo).    l.,  an  B. 

XIX. 

Scr.  eodem  anno,  quo  ep.  18. 

TULLIUS   TIRONI   SUO  SAL. 

Exspecto  tuas  litteras  de  multis  rebus,  te  ipsum 
multo  magis.  Demetrium  redde  nostrum  et  aliud, 
si  quid  potes  boni.  De  Aufidiano  nomine  nihil  te 
hortor;  scio  tibi  curae  esse;  sed  confice  et,  si  ob 
eam  rem  moraris;  accipio  causam^  si  id  te  non 
tenet,  advola.     Litteras  tuas  valde  exspecto.     Vale. 

XX. 

Scr.  eodem  anno,  quo  ep.  18. 

TULLIUS  TIRONI  SAL. 

SoUicitat,  ita  vivam,  me  tua,  mi  Tiro,  valetudo; 
sed  confido,  si  diligentiam,  quam  instituisti,  9,dlii- 
bueris,  cito  te  firmum  fore.  Libros  compone;  in- 
dicem,  quum  Metrodoro  libebit,  quoniam  eius  arbi- 
tratu  vivendum  est.  Cum  olitore,  ut  videtur.  Tu 
potes  Kalendis  spectare  gladiatores,  postridie  redire, 
et  ita  censeo;  verum,  ut  videbitur.  Cura  te,  si  me 
amas,  diligenter.     Vale. 

XXI. 

Scr.  Athenis  exeunte  m.  Dec.  a.  u.  c.  71 

CICERO   F.  TIRONI   SUO  DULCISSIMO   SAL. 

1  Quum  vehementer  tabellarios  exspectarem  quo- 
tidie,  aliquando  venerunt  post  diem  quadragesimum 
[et]    sextum,   quam   a  vobis   discesserant;   quorum 

Ep.  19.  potes  (Erf.).  potest  MB.  —  esse;  sed  c.  et  .. . 
c,  si  (W.).  e.  Sed  c.  Et  . . .  c;  si  vulgo.  Ep.  20.  com- 
pone;  ind.  (vulgo).  c,  ind.  B.  Ep.  21,  1.  q.  [et}  sextum 
(W.  ex  B.  conj.).    q.  et  s.  M.,  vulgo. 

mihi  fuit  adventus  optatissimus;  nam,  quum  maxi- 
mam  cepissem  laetitiam  ex  humanissimi  et  carissimi 
patris  epistola,  tum  vero  iucundissimae  tuae  litterae 
cumulum  mihi  gaudii  attulerunt.  Itaque  me  iam 
non  poenitebat  intercapedinem  scribendi  fecisse,  sed 
potius  laetabar;  fructum  enim  magnum  humanitatis 
tuae  capiebam  ex  silentio  mearum  litterarum.  Vehe- 
menter  igitur  gaudeo  te  meam  sine  dubitatione  ac- 
cepisse  excusationem.  Gratos  tibi  optatosque  esse,  2 
qui  de  me  rumores  aflferuntur,  non  dubito,  mi  dul- 
cissime  Tiro,  praestaboque  et  enitar,  ut  in  dies 
magis  magisque  haec  nascens  de  me  duplicetur 
opinio:  quare,  quod  polliceris,  te  bucinatorem  fore 
existimationis  meae',  firmo  id  constantique  animo 
facias  licet;  tantum  enim  mihi  dolorem  cruciatum- 
que  attulerunt  errata  aetatis  meae,  ut  non  solum 
animus  a  factis,  sed  aures  quoque  a  commemora- 
tione  abhorreant:  cuius  te  soUicitudinis  et  doloris 
participem  fuisse  notum  exploratumque  est  mihi; 
nec  id  mirum;  nam  quum  omnia  mea  causa  velles 
mihi  successa,  tum  etiam  tua,  socium  enim  te  meo- 
rum  commodorum  semper  esse  volui.  Quoniam  3 
igitur  tum  ex  me  doluisti,  nunc  ut  duplicetur  tuum 
ex  me  gaudium,  praestabo.  Cratippo  me  scito  non 
ut  discipulum,  sed  ut  filium  esse  coniunctissimum; 
nam  quum  audio  illum  libenter,  tum  etiam  pro- 
priam  eius  suavitatem  vehementer  amplector:  sum 
totos  dies  cum  eo  noctisque  saepenumero  partem; 
exoro  enim,  ut  mecum  quam  saepissime  coenet. 
Hac  introducta  consuetudine  saepe  inscientibus  no- 
bis  et  coenantibus  obrepit  sublataque  severitate  phi- 
losophiae  humanissime  nobiscum  iocatur.  Quare 
da   operam,   ut  hunc  talem,  tam  iucundum,   tam 


Ep.  21,  2.  poUiceria,  te  (W.).  i?.  te  vulgo.  —  mirum; 
nam  (W.).  m.  Nam  vulgo.  —  velles  mihi  sttccesia  QSi.^T^'^'^ 
V,  [w.  s.J  L,,  B. 


550  M.  TULLn  CICERONIS 

excellentem  yiram  videas  quam  primnm.  Xam  qnid 
ego  de  Brnttio  dicam?  qnem  nullo  tempore  a  me 
patior  discedere,  coius  quum  frugi  seTeraque  est 
vita^  tum  etiam  iucundissima  convictio:  non  est 
enim  seiunctus  iocus  a  q>iXoXoyia  et  quotidiana  6v- 
irfti^aat.  Huic  ego  locum  in  proximo  conduxi  et, 
ut  possum,  ex  meis  augustiis  illius  sustento  tenui- 

5  tatem.  Praeterea  declamitare  Graece  apud  Cassium 
institui;  Latine  autem  apud  Bruttium  exerceri  toIo. 
Utor  familiaribus  et  quotidianis  conyictoribus,  quos 
secum  Mytilenis  Cratippus  adduxit^  hominibus  et 
doctis  et  illi  probatissimis.  Multum  etiam  mecum 
est  Epicrates,  princeps  Atheniensium,  et  Leonides 
et  horum  ceteri  similes.     Tic  nhv   ovv  xa-O-'    ^fiag 

6  tdde.  De  Gorgia  autem  quod  mihi  scribis,  erat 
quidem  ille  in  quotidiana  declamatione  utilis,  sed 
omnia  postposui,  dummodo  praeceptis  patris  pare- 
rem,  dtaQQi^drjv  enim  scripserat;  ut  eum  dimitterem 
statim:  tergiversari  nolui,  ne  mea  nimia  <T:rot;^^ 
suspicionem  ei  aliquam  importaret,  deinde  illud 
etiam   mihi   sucurrebat,   grave  esse  me  de  iudicio 

7  patris  iudicare;  tuum  tamen  studium  et  consilium 
gratum  acceptumque  est  mihi.  Excusationem  an- 
gustiarum  tui  temporis  accipio;  scio  enim,  quam 
soleas  esse  occupatus.  Emisse  te  praedium  vehe- 
menter  gaudeo  feliciterque  tibi  rem  istam  evenire 
cupio  —  hoc  loco  me  tibi  gratulari  noli  mirari; 
eodem  enim  fere  loco  tu  quoque  emisse  te  fecisti 
me  certiorem  — .  f  Habes  deponendae  tibi  sunt  ur- 
banitates;  rusticus  Romanus  factus  es.    Quomodo 


Ep.  21,  6.  tHe^quidem  in  |(W.)?  7.  cupio  —  hoc  ... 
certiorem  — .  (W.).  c.  Hoc  . . .  c.  vulgo.  —  f  Haibes  dep, 
tibi  sunt  urb.  (W.).  Habes  (vel  H.  praedium),  ubi  d.  t  sint 
u.  (Crat.,  Gron.)?  An  Hahes  *  *  *  d.  t.  suni  u.  (W.)?  Ho- 
hes.  Bep.  t.  sunt  u.  M.,  B.  —  es,  quomodo  . . .  propono;  vid. 
enim  (W.)  aut  es.  Quamodo  ...pr.?  Videor  miki  (W.). 
€S.   Q.  . ,  pr.?  videor  enim  "M..,  tv5%o. 

ego  mihi  nunc  ante  oculos  tuum  iucundissimum 
conspectum  propono?  videor  enim  videre  ementem 
te  rusticas  res,  cum  villico  loquentem,  in  lacinia 
servantem  ex  mensa  secunda  semina.  Sed,  quod 
ad  rem  pertinet,  me  tum  tibi  defuisse  aeque  ac  tu 
doleo;  sed  noli  dubitare,  mi  Tiro,  quin  te  subleva- 
turus  sim,  si  modo  fortuna  me,  praesertim  quum 
sciam  communem  nobis  emptum  esse  istum  fun- 
dum.  De  mandatis  quod  tibi  curae  fuit,  est  mihi  8 
gratum;  sed  peto  a  te,  ut  quam  celerrime  mihi 
librarius  mittatur,  maxime  quidem  Graecus;  multum 
mihi  enim  eripitur  operae  in  exscribendis  hypomne- 
matis.  Tu  velim  in  primis  cures,  ut  valeas,  ut  una 
0v(iq)tloloy€tv  possimus.    Antherum  tibi  commendo. 

XXII. 

Scr.  a.  u.  c.  708. 

TULLIUS  TIEONI  SUO  SAL. 

Spero  ex  tuis  litteris  tibi  melius  esse,  cupio  l 
certe;  cui  quidem  rei  omni  ratione  cura  ut  inser- 
vias  et  cave  suspiceris  contra  meam  voluntatem  te 
facere,  quod  non  sis  mecum:  mecum  es,  si  te  cu- 
ras;  quare  malo  te  valetudini  tuae  servire  quam 
meis  oculis  et  auribus;  etsi  enim  et  audio  te  et 
video  libenter,  tamen  hoc  multo  erit,  si  valebis, 
iucundius.  Ego  hic  cesso,  quia  ipse  nihil  scribo, 
lego  autem  libentissime;  tu  istic,  si  quid  Ubrarii 
mea  manu  non  inteUigent,  monstrabis:  una  omnino 
interpositio  difficilior  est,  quam  ne  ipse  quidem  fa- 
cile  legere  soleo,  de  quadrimo  Catone.  De  triclinio 
cura,  ut  facis:  Tertia  aderit,  modo  ne  Publius  ro- 
gatus  sit.  Demetrius  iste  numquam  omnino  Pha-  2 
lereus  fuit,  sed  nunc  plane  Billienus  est;  itaque  te 

Ep.  21,  8.    mtdtum  enim  mihi  (Erf.)?  —  eripitur  (M., 
vulgo).   eripietur  Kayser.,  B.    Ep.  22, 2.  Bell\eviu&  ^'srafc^^'^ 

do  vicarium:  tu  eum  observabis;  etsi  — ;  verum- 
tamen  de  illis  — :  nosti  cetera.  Sed  tamen,  si  quem 
cum  eo  sermonem  habueris,  scribes  ad  me,  ut  mihi 
nascatur  epistolae  argumentum  et  ut  tuas  quam 
longissimas  litteras  legam.  Cura,  mi  Tiro,  ut  va- 
leas:  hoc  gratius  mihi  facere  nihil  potes.     Vale. 

XXIII. 

Scr.  Puteolis  exeunte  xnenBe  Aprili  a.  n.  c  710. 

CICERO  TIRONI  SAL. 

1  Tu  vero  confice  professionem,  si  potes;  etsi  haec 
pecunia  ex  eo  genere  est,  ut  professione  non  egeat; 
verumtamen  — .  Balbus  ad  me  scripsit  tanta  se 
imtpoQa  oppressum,  ut  loqui  non  posset.  Antonius 
de  t  legem    quid  egerit  *  *  liceat   modo  rusticari. 

2  Ad  Bithynicum  scripsi.  De  Servilio  tu  videris,  qui 
senectutem  non  contemnis;  etsi  Atticus  noster,  quia 
quondam  me  commoveri  ^avtxotg  intellexit,  idem 
semper  putat  nec  videt,  quibus  praesidiis  philoso- 
phiae  saeptus  sim,  et  hercle,  quod  timidus  ipse 
est,  ^OQv^oTCoteL  Ego  tamen  Antonii  inveteratam 
sine  uUa  oflfensione  amicitiam  retinere  sane  volo 
scribamque  ad  eum,  sed  non  ante,  quam  te  videro; 
nec  tamen  te  avoco  a  syngrapha:  yovv  xvtjfirig. 
Cras  exspecto  Leptam  f  etn  ad  cuius  rutam  puleio 
mihi  tui  sermonis  utendum  est.    Vale. 

Ep.  22,  2.  vic.:  tu  eum  obs.;  etsi  — ,  vermvtamen  de 
— ;  n.  (W.).  vic.;  tu  e.  0.  Etsi:  verumtamen;  de  i.:  n. 
vulgo.  Ep.  23y  1.  egeat;  verumtamen — ,  Balhu8(W.).  e.  V.! 
BaXbus  B.  —  de^  legem  (M  W.).  de  lege  (vulgo)  ?  de  Ugionibus 
III  (Or.)  ?  de  legationibus  ( W.)  ?  —  quid  egerit  *  *  liceat  (M  W.) . 
q.  e.,  non  curo,  liceat  (W.)?  q.  egerit  — .  Liceat  B.  —  ru- 
sticari.  Ad  (Wv).  r.!  Ad  vulgo.  2.  contemnis;  at  ego 
contemno;  etsi  (W.;  c,  ego  contemno  Kayser.)?  —  videro; 
nec  ...  a  8.:  yovv  (W.).  v.  Nec  ...  a  s.;  y.  B.  —  Leptam 
f  etn  ad  (M  W.).  L.  et  eum,  ad  (W.)  aut  L.  et  *,  ad,  ut  ex- 
ciderit  nomen  alicuiuB  hominis  (W,)  aut  L.,  etcm,  €id  (Man.). 
Z.j  ad  B. 

XXIV. 

Scr.  mense  Maio  a.  u.  c.  710. 

TULLIUS  TIRONI  SAL. 

Etsi  mane  Harpalum  miseram,  tamen,  quum  l 
haberem,  cui  recte  darem  litteras,  etsi  novi  nihil 
erat,  iisdem  de  rebus  volui  ad  te  saepius  scribere, 
non  quin  confiderem  diligentiae  tuae,  sed  rei  me 
magnitudo  movebat.  Mihi  prora  et  puppis,  ut  Grae- 
corum  proverbium  est,  fuit  a  me  tui  dimittendi,  ut 
rationes  nostras  explicares.  OfiUio  et  Aurelio  utique 
satisfiat.  A  Flamma,  si  non  potes  omne,  partem 
aliquam  velim  extorqueas,  in  primisque,  ut  expe- 
dita  sit  pensio  K.  f  lan.  De  attributione  conficies, 
de  repraesentatione  videbis.  De  domesticis  rebus 
hactenus;  de  publicis  omnia  mihi  certa:  quid  Octa-  2 
vius,  quid  Antonius,  quae  hominum  opinio,  quid 
futurum  putes.  Ego  vix  teneor,  quin  accurram; 
sed  t  si  litteras  tuas  exspecto.  Et  scito  Balbum 
tum  fuisse  Aquini,  quum  tibi  est  dictum,  et  postri- 
die  Hirtium:  puto  utrumque  ad  ,aquas;  sed  quid 
egerint  — .  Dolabellae  procuratores  fac  ut  admo- 
neantur:  appellabis  etiam  Papiam.    Vale. 

XXV. 

8cr.  Athenis  exeunte  a.  u.  c.  710. 

CICERO  F.  TmONI  SUO  SAL. 

Etsi  iusta  et  idonea  usus  es  excusatione  inter- 
missionis  litterarum  tuarum,  tamen,  id  ne  saepius 
facias,  rogo;  nam,  etsi  de  re  publica  rumoribus  et 

Ep.  24,  1.  OfUio  (N.)?  An  OffiUo?  —  pensio  K.  f  lan. 
(W.).  p.  K.  lun.  (Sch.)  aut  p.  K.  (W.).  p.  K.  lan.  vulgo. 
—  t  lan.,  de  (W.)?  —  dom.  rebus  h.  (N.).  d.  eim  h.  M. 
eiu8  om.  Erf.  d.  [eim]  h.  B.  2.  sed  f  si  Utteras  (MW.). 
sed  l.  (Erf.)  aut  sed  scilicetl.  (L.).    scd  st!  l.  "^£1..»^. 

nuiitiis  certior  fio  et  de  sua  in  me  voluntate  sem- 
per  ad  me  perscribit  pater,  tamen  de  quavis  niinima 
re  scripta  a  te  ad  me  epistola  semper  fuit  gratis- 
sima.  Quare  quum  in  primis  tuas  desiderem  litte- 
ras,  noli  committere,  ut  excusatione  potius  expleas 
officium  scribendi  quam  assiduitate  epistolarum. 
Vale. 

XXVL 

Scr.  exeunte  a.  u.  c.  710. 

Q.  CICERO  TIRONI  SUO  SAL.  PLUE.  DIC. 

1  Verberavi  te  cogitationis  tacito  dumtaxat  con- 
vicio,  quod  fasciculus  alter  ad  me  iam  sine  tuis 
litteris  perlatus  est.  Non  potes  eflPugere  huius  cul- 
pae  poenam  te  patrono:  Marcus  est  adhibenduS; 
isque  diu  et  multis  lucubrationibus  commentata 
oratione   vide   ut  probare  possit  te  non  peccasse. 

2  Plane  te  rogo:  sicut  olim  matrem  nostram  facere 
memini,  quae  lagonas  etiam  inanes  obsignabat,  ne 
dicerentur  inanes  aliquae  fuisse,  quae  furtim  essent 
exsiccatae,  sic  tu,  etiamsi,  quod  scribas,  non  habe- 
bis;  scribito  tamen,  ne  furtum  cessationis  quaesi- 
visse  videaris;  valde  enim  mihi  semper  et  vera  et 
dulcia  tuis  epistolis  nuntiantur.    Ama  nos  et  vale. 

xxvn. 

Scr.  Romae  exeunte  a.  u.  c.  710  (aute  IIL  Eal.  lan.). 

Q.  CICERO  TIRONI  SUO  SAL.  PLURIMAM  DICIT. 

1  Mirificam  mihi  verberationem  cessationis  epi- 
stola  dedisti;  nam^  quae  parcius  frater  perscripserat, 
verecundia  videlicet  et  properatione,  ea  tu  sine  as- 
sentatione,  ut  erant,  ad  me  scripsisti,  et  maxime 

Ep.  26.  Q,  CICERO  TIRONI  (W.)  Q,  T.  M.,  vulgo. 
—  SAL.  PLUR,  (vulgo.)  P.  S.  MB.  Ep.  27,  1.  epistola 
tm  d.  (W.)?    2.   rogo:  sicut  (W.V   r.,  8.  vxxlv^o. 

de  consulibus  designatis,  quos  ego  penitus  novi 
libidinum  et  languoris  effeminatissimi  animi  ple- 
nos;  qui  nisi  a  gubemaculis  recesserint,  maximum 
ab  universo  naufragio  periculum  est.  Incredibile  2 
est,  quae  ego  illos  sciam  oppositis  GuUorum  castris 
in  aestivis  fecisse,  quo^  ille  latro,  nisi  aliquid  fir- 
mius  fuerit,  societate  vitiorum  deleniet.  Res  est 
aut  tribuniciis  aut  privatis  consiliis  munienda;  nam 
isti  duo  vix  sunt  digni,  quibus  alteri  Caesenam; 
alteri  Cossutianarum  tabemarum  fundamenta  cre- 
das.  Te,  ut  dixi,  fero  oculis.  Ego  ros  a.  d.  m. 
K.  videbo  tuosque  oculos,  etiamsi  te  veniens  in  me- 
dio  foro  videro,  dissuaviabor.    Me  ama  et  vale. 


Ep.  27,  1.  animi  (M.,  vulgo).  [animi]  Ern.,  B.  2. 
sciam  (W.).  scio  M.,  vulgo.  —  dissuaviahor  (W.).  dissav. 
MB.  —  a7na  et  vale  (W.).    a.    Vale  M.,  vulgo. 

Scr.  Romae  a.  n.  c.  694. 

MARCUS  QUINTO  FRATRI  SAL. 

{  Etsi  non  dubitabam,  quin  hanc  epistolam  multi 
nuntii,  fama  denique  esset  ipsa  sua  celeritate  supe- 
ratura  tuque  ante  ab  aliis  auditurus  esses  annum 
tertium  accessisse  desiderio  nostro  et  labori  tuo, 
tamen  existimavi  a  me  quoque  tibi  huius  molestiae 
nuntium  perferri  oportere:  nam  superioribus  litleris, 
non  unis,  sed  pluribus,  quum  iam  ab  aliis  despe- 
rata  res  esset,  tamen  tibi  ego  spem  maturae  de- 
cessionis  afferebam,  non  solum  ut  quam  diutissime 
te  iucunda  opinione  oblectarem,  sed  etiam  quia 
tanta  adhibebatur  et  a  nobis  et  a  praetoribus  con- 

2  tentio,  ut  rem  posse  confici  non  diffiderem;  nunc, 
quoniam  ita  accidit,  ut  neque  praetores  suis  opibus 


Ep.  1,  1.    oportere:  nam  . . .  diff,;  nunc  (W.).    o.  Nam 
,.,  d,  Nunc  vulgo. 

neque  nos  nostro  studio  quidquam  proficere  posse- 
mus,  est  omnino  difficile  non  graviter  id  ferre,  sed 
tamen  nostros  animos  maximis  in  rebus  et  geren- 
dis  et  sustinendis  exercitatos  frangi  et  debilitari 
molestia  non  oportet.  Et,  quoniam  ea  molestissime 
ferre  homines  debent,  quae  ipsorum  culpa  contracta 
sunt,  est  quiddam  in  hac  re  mihi  molestius  feren- 
dum  quam  tibi:  factum  est  enim  mea  culpa^  contra 
quam  tu  mecum  et  proficiscens  et  per  litteras  ege- 
ras,  ut  priore  anno  non  succederetur;  quod  ego, 
dum  saluti  sociorum  consulo,  dum  impudentiae  non- 
nullorum  negotiatorum  resisto,  dum  nostram  glo- 
riam  tua  virtute  augeri  expeto,  feci  non  sapienter, 
praesertim  quum  id  commiserim,  ut  ille  alter  an- 
nus  etiam  tertium  posset  adducere.  Quod  quoniam  « 
peccatum  meum  esse  confiteor,  est  sapientiae  atque 
humanitatis  tuae  curare  et  perficere,  ut  hoc  minus 
sapienter  a  me  provisum  diligentia  tua  corrigatur. 
Ac,  si  te  ipse  vehementius  ad  omnes  partes  bene 
audiendi  excitaris,  non  ut  cum  aliis,  sed  ut  tecum 
iam  ipse  certes,  si  omnem  tuam  mentem,  curam, 
cogitationem  ad  excellentis  in  omnibus  rebus  lau- 
dis  cupiditatem  incitaris,  mihi  crede,  unus  annus 
additus  labori  tuo  multorum  annorum  laetitiam  no- 
bis,  immo  vero  etiam  posteris  nostris  aflferet.  Qua-  4 
propter  hoc  te  primum  rogo,  ne  contrahas  aut  de- 
mittas  animum  neve  te  obrui,  tamquam  fluctu,  sic 
magnitudine  negotii  sinas,  contraque  te  erigas  ac 
resistas  sive  etiam  ultro  occurras  negotiis;  neque 
enim  eiusmodi  partem  rei  publicae  geris,  in  qua 
fortuna  dominetur,  sed  in  qua  plurimum  ratio  possit 
et  diligentia.  Quod  si  tibi  bellum  aliquod  magnum 
et  periculosum  administranti  prorogatum  imperium 
viderem,    tremerem   animo,    quod   eodem   tempore 

Ep.  1,  2.   ut  tibi  priore  (W.)?    4.   aut  demittas  (Crat.). 
ac  rf.  MB.  —  contraque  te  er.  (W.).    c,  er,  M.^  ^\s1^q. 

esse  intelligerem  etiam  fortunae  potestatom  in  nos 
prorogatam:  nunc  vero  ea  pars  tibi  rei  publicae 
commissa  est^  in  qua  aut  nullam  aut  perexiguam 
partem  fortuna  teneat  et  quae  milii  tota  in  tua 
virtute  ac  moderatione  animi  posita  esse  videatur. 
NuUas,  ut  opinor,  insidias  hostium^  nuUam  proelii 
dimicationem,  nuUam  defectionem  sociorum^  nuUam 
inopiam  stipendii  aut  rei  frumentariae^  nullam  se- 
ditionem  exercitus  pertimescimus;  quae  persa^epe 
sapientissimis  viris  acciderunt^  ut^  quemadmodum 
gubematores  optimi  vim  tempestatis,  sic  illi  fortu- 
nae  impetum  superare  non  possent.  Tibi  data  est 
sumr.--^  pax^  summa  tranquillitas,  ita  tamen^  ut  ea 
dormientem  gubematc»^m  vel  obruere,  vigilantem 

6  etiam  delectare  possit;  constat  enim  ea  provincia 
primum  ex  eo  genere  sociorum,  quod  est  ex  homi- 
num  omni  genere  humanissimum,  deinde  ex  eo 
genere  civium,  qui  aut,  quod  publicani  sunt,  nos 
simima  necessitudine  attingunt  aut,  quod  ita  nego- 
tiantur,  ut  locupletes  sint,  nostri  consulatus  bene- 
ficio  se  incolumes  fortunas  habere  arbitrantur.  — 

I  „At  enim  inter  hos  ipsos  exsistunt  graves  contro- 
versiafe,  multae  nascuntur  iniuriae,  magnae  conten- 
tiones  consequimtur."  —  Quasi  vero  ego  id  putem, 
non  te  aliquantum  negotii  sustinere.  Intelligo  per- 
magnum  esse  negotium  et  maximi  consilii,  sed  me- 
mento  consilii  me  hoc  negotium  esse  magis  ali- 
quanto  quam  fortunae  putare;  quid  est  enim  negotii 
continere  eos,  quibus  praesis,  si  te  ipse  contineas? 
id  autem  sit  magnum  et  difficile  ceteris,  sicut  est 
difficillimum:  tibi  et  fuit  hoc  semper  facillimum  et 
vero  esse  debuit,  cuius  natura  talis  est,  ut  etiam 
sine  doctrina  videatur  moderata  esse  potuisse,  ea 
autem  adhibita  doctrina  est,  quae  vel  vitiosissimam 


Ep.  I,  7.  hoc  negotium  esse  Ql.,  et  sic  voloit  6.).    h,  e 
n.  V.,  B. 

naturam  excolere  possit.  Tu  quum  pecuniae,  quum 
voluptatis,  quum  omnium  rerum  cupiditati  resistes, 
ut  facis,  erit;  credo,  periculum,  ne  improbum  ne- 
gotiatorem,  pauUo  cupidiorem  publicanum  compri- 
mere  non  possis!  nam  Graeci  quidem  sic  te,  ita 
viventem  intuebuntur,  ut  quendam  ex  annalium  me- 
moria  aut  etiam  de  caelo  divinum  hominem  esse 
in  provinciam  delapsum  putent.  Atque  haec  nunc  8 
non  ut  facias,  sed  ut  te  et  facere  et  fecisse  gau- 
deas  scribo;  praeclarum  est  enim  summo  cum  im- 
perio  fuisse  in  Asia  triennium  sic,  ut  nuUum  te 
signum,  nulla  pictujra,  nullum  vas,  nuUa  vestis,  nul- 
lum  mancipium,  nuUa  forma  cuiusquam,  nuP"  oon- 
dicio  pecuniae,  quibus  rebus^^bundat  ista  provincia, 
ab  summa  integritate  continentiaque  deduxerit;  quid  9 
autem  reperiri  tam  eximium  aut  tam  expetendum 
potest,  quam  istam  virtutem,  moderationem  animi, 
temperantiam  non  latere  in  tenebris  neque  esse 
abditam,  sed  in  luce  Asiae,  in  oculis  clarissimae 
provinciae  atque  in  auribus  omnium  gentium  ac 
nationum  esse  positam?  non  itineribus  tuis  perter- 
reri  homines,  non  sumptu  exhauriri,  non  adventu 
commoveri?  esse,  quocumque  veneris,  et  publice  et 
privatim  maximam  laetitiam,  quum  urbs  custodem, 
non  tyrannum,  domus  hospitem,  non  expilatorem 
recepisse  videatur? 

His  autem  in  rebus  iam  te  usus  ipse  profecto  ^^ 
erudivit  nequaquam  satis  esse  ipsum  has  te  habere 
virtutes,  sed  esse  circumspiciendum  diligenter,  ut 
in  hac  custodia  provinciae  non  te  unum,  sed  om- 
nes  ministros  imperii  tui  sociis  et  civibus  et  rei 
publicae  praestare  videare.  Quamquam  legatos  ha- 
bes  eos,  qui  ipsi  per  se  habituri  sint  rationem 
dignitatis  suae^   de  quibus  honore  et  dignitate  et 

Ep.  I,  7.    vdluptatis  (W.).    vdluptati  M.,  vulgo.    9.   de- 
duxerit;  quid  (W.).     d.    Quid  vulgo. 

aetate  praestat  Tubero,  quem  ego  arbitror,  prae- 
sertim  quum  scribat  historiam,  multos  ex  suis  an- 
nalibus  posse  deligere,  quos  velit  et  possit  imitari, 
Allienus  autem  noster  est  quum  animo  et  benevo- 
lentia,  tum  vero  etiam  imitatione  vivendi;  nam  quid 
ego  de  Gratidio  dicam?  quem  certe  scio  ita  labo- 
rare  de  existimatione  sua,  ut  propter  amorem  in 

^^nos  fraternum  etiam  de  nostra  laboret.  Quaesto- 
rem  habes  non  tuo  iudicio  delectum,  sed  eum, 
quem  sors  dedit:  hunc  oportet  et  sua  sponte  esse 
moderatum  et  tuis  institutis  ac  praeceptis  obtem- 
perare.  Quorum  si  quis  forte  esset  sordidior,  ferres 
eatenus,  quoad  per  se  negligeret  eas  leges,  quibus 
esset  astrictus,  non  ut  ea  potestate,  quam  tu  ad 
dignitatem  permisisses,  ad  quaestum  uteretur;  ne- 
que  enim  mihi  sane  placet,  praesertim  quum  hi 
mores  tantum  iam  ad  nimiam  lenitatem  et  ad  am- 
bitionem  incubuerint,  scrutari  te  omnes  sordes,  ex- 
cutere  unum  quemque  eorum,  sed,  quanta  sit  in 
quoque  fides,  tantum  cuique  committere.  Atque 
inter  hos  eos,  quos  tibi  comites  et  adiutores  nego- 
tiorum  publicorum  dedit  ipsa  res  publica,  dumtaxat 

^  finibus  iis  praestabis,  quos  ante  praescripsi;  ^uos 
vero  aut  ex  domesticis  convictionibus  aut  ex  ne- 
cessariis  apparitionibus  tecum  esse  voluisti,  qui 
quasi  ex  cohorte  praetoris  appellari  solent,  horum 
non  modo  facta,  sed  etiam  <£cta  omnia  praestanda 
nobis  sunt.  Sed  habes  eos  tecum,  quos  possis 
recte  facientes  facile  diligere,  minus  consulentes 
existimationi  tuae  facillime  coercere:  a  quibus,  ru- 

Wdis  quum  esses,  videtur  potuisse  tua  liberalitas  de- 
cipi,  nam,  ut  quisque  est  vir  optimus,  ita  difficil- 
lime  esse  alios  improbos  suspicatur;  nunc  vero 
tertius  hic  annus  habeat  integritatem  eandem,  quam 


Ep.  1,  10.    ceHe  scio  (M.).     certo  8.  B.     11.  lenitatem 
(II.,  vulgo).-    lev.  Crat.,  B. 

superiores,  cautiorem  etiam  ao  diligentiorem.  Sint  13 
aures  tuae,  quae  id,  quod  audiunt,  existimentur 
audire,  non  in  quas  ficte  et  simulate  quaestus  causa 
insusurretur;  sit  anulus  tuus  non  ut  vas  aliquod, 
sed  tamquam  ipse  tu,  non  minister  alienae  volun- 
tatis,  sed  testis  tuae;  accensus  sit  eo  numero,  quo 
eum  maiores  nostri  esse  voluerunt,  qui  hoc  non  in 
beneficii  loco,  sed  in  laboris  ac  muneris  non  te- 
mere  nisi  libertis  suis  deferebant,  quibus  illi  qui- 
dem  non  multo  secus  ac  servis  imperabant;  sit 
lictor  non  *  suae,  sed  tuae  lenitatis  apparitor  ma- 
ioraque  praeferant  fasces  illi  ac  secures  dignitatis 
insignia  quam  potestatis:  toti  denique  sit  provin- 
ciae  cognitum  tibi  omnium,  quibus  praesis,  salutem, 
liberos  famam,  fortunas  esse  carissimas.  Denique 
haec  opinio  sit,  non  modo  iis,  qui  aliquid  accepe- 
rint,  sed  iis  etiam,  qui  dederint,  te  inimicum,  si  id 
cognoveris,  futurum:  neque  vero  quisquam  dabit, 
quum  erit  hoc  perspectum,  nihil  per  eos,  qui  simu- 
lant  se  apud  te  multum  posse,  abs  te  solere  impe- 
trari.  Nec  tamen  haec  oratio  mea  est  eiusmodi,  ^^ 
ut  te  in  tuos  aut  durum  esse  nimium  aut  suspi- 
ciosum  velim:  nam,  si  quis  est  eorum,  qui  tibi 
biennii  spatio  numquam  in  suspicionem  avaritiae 
venerit,  ut  ego  Caesium  et  Chaerippum  et  Labeo- 
nem  et  audio  et,  quia  cognovi,  existimo,  nihil  est, 
quod  non  et  iis  et  si  quis  est  alius  eiusdemmodi 
et  committi  et  credi  rectissime  putem;  sed,  si  quis 
est,  in  quo  iam  oflfenderis,  de  quo  aliquid  senseris, 
huic  nilul  credideris,  nullam  partem  existimationis 
tuae  commiseris. 

In  provincia  vero  ipsa  si  quem  es  nactus,  qui  ^ 
in  tuam  familiaritatem  penitus  intrarit,  qui  nobis 


Ep.  I,  13.  lictor  non  *  suae  (W.).  l.  non  severitatis 
suae  (W.)  aut  l.  non  saevitia^  s.  (W.).  l.  non  s.  saev. 
Ursin,  B. 

Ciccrocis  epist,  I.  ^^ 

ante  fuerit  ignotus,  huic  quantum  credendum  sit, 
vide:  non  quin  possint  multi  esse  provinciales  viri 
boni,  sed  hoc  sperare  licet,  iudicare  periculosum 
est;  multis  enim  simulationum  involucris  tegitur  et 
quasi  velis  quibusdam  obtenditur  unius  cuiusque 
natura:  frons,  oculi,  vultus  persaepe  mentiuntur, 
oratio  vero  saepissime.  Quamobrem  qui  potes  re- "  * 
perire  ex  eo  genere  hominum,  qui  pecuniae  cu- 
piditate  adducti  careant  iis  rebus  omnibus,  a  qui- 
bus  nos  divulsi  esse  non  possumus,  te  autem,  alie- 
num  hominem,  ament  ex  animo  ac  non  sui  com- 
modi  causa  simulent?  Mihi  quidem  permagnum 
videtur,  praesertim  si  iidem  homines  privatum  non 
fere  quemquam,  praetores  semper  omnes  amant: 
quo  ex  genere  si  quem  forte  tui  cognosti  aman- 
tiorem  —  fieri  enim  potuit  —  quam  temporis,  hunc 
vero  ad  tuorum  numerum  libenter  ascribito;  sin 
autem  id  non  perspicies,  nuUum  genus  erit  in  fa- 
miliaritate  cavendum  magis,  propterea  quod  et  om- 
nes  vias  pecuniae  norunt  et  omnia  pecuniae  causa 
faciunt  et,  quicum  victuri  non  sunt,  eius  existima- 
16  tioni  consulere  non  curant.  Atque  etiam  e  Graecis 
ipsis  diligenter  cavendae  sunt  f  quaedam  familiari- 
tates  praeter  hominum  perpaucorum,  si  qui  sunt 
vetere  Graecia  digni:  f  sic  vero  fallaces  sunt  per- 
multi  et  leves  et  diuturna  servitute  ad  nimiam 
assentationem  eruditi:  quos  ego  universos  adhiberi 
liberaliter,  optimum  quemque  hospitio  amicitiaque 
coniungi  dico  oportere;  nimiae  familiaritates  eorum 
*  *  neque   tam   fideles   sunt  —  non   enim   audent 


Ep..  1,  16.  natura:  frons  (vulgo).  n.,  f.  B,  —  ad  f«a- 
rum  numerum  (cd.  Longol.).  cid  tuum  n.  MB.  16.  f  quae- 

([.  f  vulgo.  —  t  sic  vero  fallacea  (W.).  nuMC  v.  f  (Ern.)? 

titandae),  qmd  n.  —  ne^iie  ita  fdelcs  (^,'^'1 


EPISTOLARUM  AD  Q.  FRATKEM  I.  1.  563 

adversari  nostris  voluntatibus  — ,  et  invident  non 
nostris  solum,  verum  etiam  suis. 

lam,  qui  in  eiusmodi  rebus,  in  quibus  vereor  ^^ 
etiam  ne  durior  sim,  cautus  esse  velim  ac  diligens, 
quo  me  animo  in  servis  esse  censes?  quos  quidem 
quum  omnibus  in  locis,  tum  praecipue  in  provin- 
ciis  regere  debemus;  quo  de  genere  multa  praecipi 
possunt,  sed  hoc  et  brevissimum  est  et  facillime 
teneri  potest,  ut  ita  se  gerant  in  istis  Asiaticis 
itineribus,  ut  si  iter  Appia  via  faceres,  neve  inter- 
esse  quidquam  putent,  utrum  Trallis  an  Formias 
venerint.  Ac,  si  quis  est  ex  servis  egregie  fidelis, 
sit  in  domesticis  rebus  et  privatis,  quae  res  ad  of- 
ficium  imperii  tui  atque  ad  aliquam  partem  rei 
publicae  pertinebunt,  de  his  rebus  ne  quid  attin- 
gat;  multa  enim,  quae  recte  committi  servis  fideli- 
bus  possunt,  tamen  sermonis  et  vituperationis  vi- 
tandae  causa  committenda  non  sunt.  Sed  nescio  is 
quo  pacto  ad  praecipiendi  rationem  delapsa  est 
oratio  mea,  quum  id  mihi  propositum  initio  non 
fuisset;  quid  enim  ei  praecipiam,  quem  ego,  in  hoc 
praesertim  genere,  intelligam  prudentia  non  esse 
inferiorem  quam  me,  usu  vero  etiam  superiorem? 
sed  tamen,  si  ad  ea,  quae  faceres,  auctoritas  acce- 
deret  mea,  tibi  ipsi  illa  putavi  fore  iucundiora. 
Quare  sint  haec  fundamenta  dignitatis  tuae:  tua 
primum  integritas  et  continentia,  deinde  omnium, 
qui  tecum  sunt,  pudor,  delectus  in  familiaritatibus 
et  provincialium  hominum  et  Graecorum  percautus 
et  diligens,  familiae  gravis  et  constans  disciplina. 
Quae  quum  honesta  sint  in  his  privatis  nostris  19 
quotidianisque  rationibus,  in  tanto  imperio  tam 
depravatis  moribus,  tam  corruptrice  provincia  di- 
vina  videantur  necesse  est.    Haec  institutio  atque 

Ep.  1,  17.    de  h%8  rdnts  (M.).     de  iis  r.  Man.,  6.    19. 
imperio  tam  (W.).    %.,  t  vulgo. 

haec  disciplina  potest  sustinere  in  rebus  statuendi> 
et  Jecenieudis  eam  aeveritatem,  qiia  tu  in  iis  reb;;? 


puta: 

lv.>iir.:i.  ":::r.ii:i5  f;:rIosi  ac  sordidi,  Tocibus,  euiu? 
'.V.  -.x  ::".::  v.ri^siiiiis  fjucibus  inhonestissimam    cupi- 

*  .  .:.^:: :.:  eripuisti  summa  cum  aequitate.  Haec  et 
ir.-.  rj  pleiia  severitatis,  qiiae  statuisti  in  ista  pro- 
^:::v:.i.  non  fadlfi  .«ine  summa  integritate  sustinue- 
y:*j.::s:  quar*j  «it  «unima  in  iure  dicundo  severitas. 
viummodo  cn.  iic  varietur  gratia,  sed  conservetur 
aequabilis;  hi:il  tuiuen  parvi  refert  abs  te  ipso  ius 
dici  aequabiliter  et  diligenter,  nisi  idem  ab  iis  fiet, 
quibus  tu  eius  muneris  aliquam  partem  concesseris. 
Ac  mihi  quidem  videtur  non  sane  magna  varietas 
esse  negotiorum  in  administranda  Asia,  sed  ea 
tota  iurisdictione  maxime  sustineri;  in  qua  scientiae, 
praesertim  provincialis,  ratio  ipsa  expedita  est:  con- 
stantia  est  adhibenda  et  gravitas,  quae  resistat  non 

21  solum  gratiae,  verum  etiam  suspicioni.  Adiungenda 
etiam  est  facilitas  in  audiendo,  lenitas  in  decer- 
nendo,  in  satisfaciendo  ac  disputando  diligentia. 
Ds  rebus  nuper  C.  Octavius  iucundissimus  fuit, 
apud  quem  proximus  lictor  quievit,  tacuit  accensus, 
quoties  quisque  voluit  dixit  et  quam  voluit  diu; 
ciuibus  illc  rebus  fortasse  nimis  lenis  videretur,  nisi 
haec  lenitas  illam  severitatem  tueretur:  cogebantur 
SuUani  homines,  quae  per  vim  et  metum  abstule- 
rant,  reddere;  qui  in  magistratibus  iniuriose  decre- 
verant,  eodem  ipsis  privatis  erat  iure  parendum. 
Haec  illius  severitas  acerba  videretur,   nisi  multis 


Ep.  1,  20.  siistinuerimus  (Or.).  sustineremus  M.,  vulgo. 
—  maxime  contineri  (Hag.)?  21.  proximus  lictor  (Or.). 
prmm  l  M.,  vulgo. 

condimentis  humanitatis  mitigaretur.  Quod  si  haec  22 
lenitas  grata  Romae  est,  ubi  tanta  arrogantia  est, 
tam  immoderata  libertas,  tam  infinita  hominum 
licentia,  denique  tot  magistratus,  tot  auxilia,  tanta 
vis  concionis,  tanta  senatus  auctoritas,  quam  iucunda 
tandem  praetoris  comitas  in  Asia  potest  esse!  in 
qua  tanta  multitudo  civium,  tanta  sociorum,  tot 
urbes,  tot  civitates  unius  hominis  nutum  intuentur, 
ubi  nuUum  auxilium  est,  nuUa  conquestio,  nullus 
senatus,  nuUa  concio:  quare  permagni  hominis  est 
et  quum  ipsa  natura  moderati,  tum  vero  etiam 
doctrina  atque  optimarum  artium  studiis  eruditi  sic 
se  adhibere  in  tanta  potestate,  ut  nulla  alia  po- 
testas  ab  iis,  quibus  is  praesit,  desideretur.  Cyrus  ^ 
ille  a  Xenophonte  non  ad  historiae  fidem  scriptus 
estj  sed  ad  effigiem  iusti  imperii;  cuius  summa  gra- 
vitas  ab  illo  philosopho  cum  singulari  comitate 
coniungitur:  quos  quidem  libros  non  sine  causa 
noster  ille  Africanus  de  manibus  ponere  non  sole-" 
bat;  nuUum  est  enim  praetermissum  in  iis  officium 
diligentis  et  moderati  imperii,  eaque  si  sic  coluit 
ille,  qui  privatus  futurus  numquam  fuit,  quonam 
modo  retinenda  sunt  iis,  quibus  imperium  ita  da- 
tum  est,  ut  redderent,  et  ab  iis  legibus  datum  est, 
ad  quas  revertendum  est?  Ac  mihi  quidem  videntur  24 
huc  omnia  esse  referenda  iis,  qui  praesunt  aliis,  ut 
ii,  qui  erunt  in  eorum  imperio,  sint  quam  beatis- 
simi:  quod  tibi  et  esse  antiquissimum  et  ab  initio 
fuisse,  ut  primum  Asiam  attigisti,  constanti  fama 
atque  omnium  sermone  celebratum  est.    Est  autem 

Ep.  1,  22.  denique  . . .  vis  concionis  om.  M. ,  in  cuius 
margine  alia  manus  addidit  deniqu^  . . .  vis.  —  vis  concio- 
nis,  tanta  (W.).  vis  popuU,  t  Ern.,  B.  —  qua7'e  permagni 
(Man.).  q.  quum  p.  MB.  23.  scriptus  est,  sed  (Ursin.).  scr., 

eaque  (W.).  «.,  c.  . . .  conj.;  q.  ..  imp.;  eaque  B.  24.  c<y^- 
stanti  fama  (W.).    constante  f.  M.,  v\\\go. 

non  modo  eius,  qui  sociis  et  civibus,  sed  etiam  eius, 
qui  servis,  qui  mutis  pecudibus  praesit,  eorum,  qui- 

«5  bus  praesit,  commodis  utilitatique  servire;  cuius 
quidem  generis  constare  inter  omnes  video  abs  te 
summam  adhiberi  diligentiam:  nuUum  aes  alienuni 
novum  contrahi  civitatibus,  vetere  autem  magno 
et  gravi  multas  abs  te  esse  liberatas;  urbes  eom- 
plures  dirutas  ac  paene  desertas,  in  quibus  unam 
loniae  nobilissimam,  alteram  Cariae,  Samum  et 
Halicarnassum,  per  te  esse  recreatas;  nullas  esse 
in  oppidis  seditiones,  nullas  discordias;  provideri 
abs  te,  ut  civitates  optimatium  consiliis  administren- 
tur;  sublata  Mysiae  latrocinia,  caedes  multis  locis 
repressas,  pacem  tota  provincia  constitutam,  neque 
solum  illa  itinerum  atque  agrorum,  sed  multo  etiam 
plura  et  maiora  oppidorum  et  fanorum  latrocinia 
esse  depulsa;  remotam  a  fama  et  a  fortunis  et  ab 
otio  locupletium  illam  acerbissimam  ministram  prae- 
torum  avaritiae,  calumniam;  sumptus  et  tributa 
civitatum  ab  omnibus,  qui  earum  civitatum  fines 
incolant,  tolerari  aequaliter;  facillimos  esse  aditus 
ad  te,  patere  aures  tuas  querelis  omnium,  nuUius 
inopiam  ac  solitudinem  non  modo  illo  populari  ac- 
cessu  ac  tribunali,  sed  ne  domo  quidem  et  cubi- 
culo  esse  exclusam  tuo;  toto  denique  in  imperio 
nihil  acerbum  esse,  nihil  crudele,  atque  omnia  plena 

^g  clementiae,  mansuetudinis,  humanitatis.  Quantum 
vero  illud  est  beneficium  tuum,  quod  iniquo  et 
gravi  vectigali  aedilicio  cum  magnis  nostris  simul- 
tatibus  Asiam  liberasti?  Etenim,  si  unus  homo 
nobilis  queritur  palam  te,  quod  edixeris,  ne  ad  lu- 
dos  pecuniae  decemerentur,  HS.  cc.  sibi  eripuisse, 

.  Ep.  1,  25.  latr.,  caedes  . .  r.,  p.  t  p.  conat,  neque  (W.). 
l.;  c.  , .  r.;  p.  . .  c;  neque  B.  —  aequcditer  (c,  M.).  aequa- 
hiliter  vulgo.  —  te,  patere  ...  o.,  nullius  (W.).  te;  p.  .. 
0.;  n.  B.  —  deniqm  in  im^yerio  (Amb.  17,  ed.  lens.).  d, 
mjj.  MB. 

quanta  tandem  pecunia  penderetur,  si  omnium  no- 
mine,  quicumque  Romae  ludos  facerent,  quod  erat 
iam  institutum,  erogaretur?  Quamquam  has  que- 
relas  hominum  nostrorum  illo  consiho  oppressimus, 
quod  in  Asia  nescio  quonam  modo,  Romae  quidem 
non  mediocri'cum  admiratione  laudatur,  quod,  quum 
ad  templum  monumentumque  nostrum  civitates  pe- 
cunias  decrevissent,  quumque  id  et  pro  meis  ma- 
gnis  meritis  et  pro  tuis  maximis  beneficiis  summa 
sua  voluntate  fecissent  nominatimque  lex  exciperet, 
ut  ad  templum  et  monumentum  capere  liceret,  quum- 
que  id,  quod  dabatur,  non  esset  interiturum,  sed  in 
omamentis  templi  futurum,  ut  non  mihi  potius 
quam  populo  Romano  ac  dis  immortalibus  datum 
videretur,  tamen  id,  in  quo  erat  dignitas,  erat  lex, 
erat  eorum,  qui  faciebant,  voluntas,  accipiendum 
non  putavi  quum  aliis  de  causis,  tum  etiam  ut 
animo  aequiore  ferrent  ii,  quibus  nec  deberetur  nec 
liceretJ  Quapropter  incumbe  toto  animo  et  studio  2t 
omni  in  eam  rationem,  qua  adhuc  usus  es,  ut  eos, 
quos  tuae  fidei  potestatique  senatus  populusque 
Romanus  commisit  et  credidit,  diligas  et  omni  ra- 
tione  tueare  et  esse  quam  beatissimos  velis.  Quod 
si  te  sors  Afris  aut  Hispanis  aut  Gallis  praefecis- 
set,  immanibiis  ac  barbaris  nationibus,  tamen  esset 
humanitatis  tuae  consulere  eorum  commodis  et  uti- 
litati  salutique  servire:  quum  vero  ei  generi  homi- 
num  praesimus,  non  modo  in  quo  ipso  srt,  sed 
etiam  a  quo  ad  alios  pervenisse  putetur  huihanitas, 
certe  iis  eam  potissimum  tribuere  debemus,  a  qui- 
bus  accepimus;  non  enim  me  hoc  iam  dicere  pu-  28 
debit,  praesertim  in  ea  vita  atque  iis  rebus  gestis, 
in  quibus  non  potest  residere  inertiae  aut  levitatis 
uUa   suspicio,   nos   ea,    quae   consecuti   sumus.  iis 

Ep.  1,  27.    diligas,  ut  omni  r.  t,  ut  esse  (Sch.)?    (ut 
esse  M.). 

studiis  et  artibus  esse  adeptos,  quae  sint  nobis  Grae- 
ciae  monumentis  disciplinisque  tradita.  Quare  prae- 
ter  communem  fidem,  quae  omnibus  debetur,  prae- 
terea  nos  isti  hominum  generi  praecipue  debere 
videmur,  ut,  quorum  praeceptis  sumus  eruditi,  apud 
eos  ipsos,  quod  ab  iis  didicerimus^  velimus  ex- 
promere. 

Atque  ille  quidem  princeps  ingenii  et  doctrinae 
Plato  tum  denique  fore  beatas  res  publicas  putavit, 
si  aut  docti  et  sapientes  homines  eas  regere  coe- 
pissent  aut  ii,  qui  regerent,  omne  suum  studium 
in  doctrina  et  sapientia  collocassent:  hanc  coniun- 
ctionem  videlicet  potestatis  et  sapientiae  saluti  cen- 
suit  civitatibus  esse  posse;  quod  fortasse  aliquando 
universae  rei  publicae  nostrae,  nunc  quidem  pro- 
fecto  isti  provinciae  contigit,  ut  is  in  eam  summam 
potestatem  haberet,  cui  in  doctrina,  cui  in  virtute 
atque  humanitate  percipienda  plurimum  a  pueritia 

30  studii  fuisset  et  temporis.  Quare  cura,  ut  hic  an- 
nus,  qui  ad  laborem  tuum  accessit,  idem  ad  salu- 
tem  Asiae  prorogatus  esse  videatur.  Quoniam  in 
te  retinendo  fuit  Asia  felicior,  quam  nos  in  dedu- 
cendo,  perfice,  ut  laetitia  provinciae  desiderium 
nostrum  leniatur;  etenim,  si  in  promerendo,  ut  tibi 
tanti  honores  haberentur,  quanti  haud  scio  an  ne- 
mini,  fuisti  omnium  diligentissimus,  multo  maiorem 
in  iis.honoribus  tuendis  adhibere  diligentiam  debes. 

31  Equidem  de  isto  genere  honorum  quid  sentirem, 
scripsi  ad  te  ante:  semper  eos  putavi,  si  vulgares 
essent,  viles,  si  temporis  causa  constituerentur,  le- 
ves;  si  vero,  id  quod  ita  factum  est,  meritis  tuis 
tribuerentur,  existimabam  multam  tibi  in  iis  hono- 


Ep.  1,  28.    quae  8unt  nobis  Gr,  (W.)?  —   simtis  ervr 

diti  (lens.)?  29.  ut  is  in  eam  (W.).  ut  is  in  ea  ^.). 
ut  is  in  ea  vulgo.  80.  in  iis  Tionoribus  (W.).  in  hts  h. 

ribus  tuendis  operam  esse  ponendam.  Quare,  quo- 
niam  in  istis  urbibus  cum  summo  imperio  et  po- 
testate  versaris,  in  quibus  tuas  virtutes  consecratas 
et  in  deorum  numero  coUocatas  vides,  in  omnibus 
rebus,  quas  statues,  quas  decernes,  quas  ages,  quid 
tantis  hominum  opinionibus,  tantis  de  te  iudiciis, 
tantis  honoribus  debeas,  cogitabis;  id  autem  erit 
eiusmodi,  ut  consulas  omnibus,  ut  medeare  incom- 
modis  hominum,  provideas  saluti,  ut  te  parentem 
Asiae  et  dici  et  haberi  velis.  'Atqui  huic  tuae  vo-  J' 
luntati  ac  diligentiae  difficultatem  magnam  aflferunt 
publicani:  quibus  si  adversabimur,  ordinem  de  no- 
bis  optime  meritum  et  per  nos  cum  re  publica 
coniunctum  et  a  nobis  et  a  re  publica  diiungemus; 
sin  autem  omnibus  in  rebus  obsequemur,  funditus 
eos  perire  patiemur,  quorum  non  modo  saluti,  sed 
etiam  commodis  consulere  debemus.  Haec  est  una, 
si  vere  cogitare  volumus,  in  toto  imperio  tuo  diffi- 
cultas:  nam  esse  abstinentem,  continere  omnes  cu- 
piditates,  suos  coercere,  iuris  aequabilem  tenere 
rationem,  facilem  se  in  rebus  cognoscendis,  in  ho- 
minibus  audiendis  admittendisque  praebere  prae- 
clarum  magis  est  quam  difficile;  non  est  enim  po- 
situm  in  labore  aliquo,  sed  in  quadam  inductione 
animi  et  voluntate.  Illa  causa  publicanorum  quan-  33 
tam  acerbitatem  aflferat  spciis,  intelleximus  ex  civi- 
bus,  qui  nuper  in  portoriis  Italiae  tollendis  non 
tam  de  portorio  quam  de  nonnuUis  iniuriis  portito- 
rum  querebantur;  quare  non  ignoro,  quid  sociis 
accidat  in  ultimis  terris,  quum  audierim  in  Italia 
querelas  civium.  Hic  te  ita  versari,  ut  et  publi- 
canis  satisfacias,  praesertim  publicis  male  redemptis, 
et  socios  perire  non  sinas,  divinae  cuiusdam  vir- 
tutis  esse  videtur,  id  ert  tuae.  Ac  primum  Grae- 
cis  id,  quod  acerbissimum  est,  quod  sunt  vectigales, 
non  ita  acerbum  videri  debet,  propterea  quod  sine 
imperio  populi  Romani  suis  mst\V\x\iv&  ^^x  '^^  K^^i^ 


570  M.  TULLII  CICERONIS 

item  fuerunt;  nomen  autem  publicani  aspemari  non 
possunt,  qui  pendere  ipsi  vectigal  sine  pdblicano 
non  potuerint,  quod  iis  aequaliter  SuUa  descripse- 
rat;  non  esse  autem  leniores  in  exigendis  vectigali- 
bus  Graecos  quam  nostros  publicanos  hinc  intelligi 
potest,  quod  Caunii  nuper  omnesque  ex  insulis,  quae 
erant  a  SuUa  Rhodiis  attributae,  confugerunt  ad 
senatum,  nobis  ut  potius  vectigal  quam  Rhodiis 
penderent.  Quare  nomen  publicani  neque  ii  de- 
bent  horrere,  qui  s^mper  vectigales  fuerunt,  neque 
ii  aspernari,  qui  per  se  pendere  vectigal   non  po- 

34  tuerunt,  neque  ii  recusare,  qui  postulaverunt.  Simul 
et  illud  Asia  cogitet,  nuUam  ab  se  neque  belli  ex- 
temi  neque  domesticamm  discordiamm  calamitatein 
afuturam  fuisse,  si  hoc  imperio  non  teneretur;  id 
autem  imperium  quum  retineri  sine  vectigalibus 
nuUo  modo  possit,  aequo  animo  parte  aUqua  suo- 
mm  fmctuum  pacem  sibi  sempitemam  redimat  at- 

^^  que  otium.  Quod  si  genus  ipsum  et  nomen  pubh- 
cani  non  iniquo  animo  sustinebunt,  poterunt  iis 
consilio  et  pmdentia  tua  reliqua  videri  mitiora: 
possunt  in  pactionibus  faciendis  non  legem  spe- 
ctare  censoriam,  sed  potius  commoditatem  conficiendi 
negotii  et  liberationem  molestiae;  potes  etiam  tu 
id  facere,  quod  et  fecisti  egregie  et  facis,  ut  com- 
memores,  quanta  sit  in  publicanis  dignite,s,  quan- 
tum  nos  illi  ordini  debeamus,  ut  remoto  imperio 
ac  vi  potestatis  et  fascium  publicanos  cum  Graecis 
gratia  atque  auctoritate  coniungas  et  ab  iis,  de 
quibus  optime  tu  meritus  es  et  qui  tibi  omnia  de- 
bent,  hoc  petas,  ut  facilitate  sua  nos  eam  necessi- 
tudinem,  quae  est  nobis  cum  publicanis,  obtinere 


Ep.  1,  33.  itein  fuerunt  (Kayser.).  ita  f.  M.,  vulgo. 
—  fuoimt;  nomen  (W.).  f.  Nomen  vulgo.  —  ab  SuUa 
(vulgo).  a  sylla  M.  in  rasura.  a  SuJla  B.  —  non  po- 
tiierunt  (lens.)?    34.  Simul  et  illud  (M.,  vulgo).    5.  etiam  i.  B. 

et  conservare  patiantur.  Sed  quid  ego  te  haec  hor-  36 
tor,  quae  tu  non  modo  facere  potes  tua  sponte  sine 
cuiusquam  praeceptis,  sed  etiam  magna  iam  ex 
parte  perfecisti?  non  enim  desistunt  nobis  agere 
quotidie  gratias  honestissimae  et  maximae  societa- 
tes;  quod  quidem  mihi  idcirco  iucundius  est,  quod 
idem  faciunt  Graeci,  difficile  est  autem  ea,  quae 
commodis,  utilitate  et  prope  natura  diversa  sunt, 
voluntate  coniungere.  At  ea  quidem,  quae  supra 
scripta  sunt,  non  ut  te  instituerem  scripsi  —  ne- 
que  enim  prudentia  tua  cuiusquam  praecepta  desi- 
derat  — ,  sed  me  in  scribendo  commemoratio  tuae 
virtutis  delectavit:  quamquam  in  his  litteris  longior 
fui,  quam  aut  vellem  aut  quam  me  putavi  fore. 
Unum  est,  quod  tibi  ego  praecipere  non  desinam,  ^^ 
neque  te  patiar,  quantum  erit  in  me,  cum  exceptione 
laudari:  omnes  enim,  qui  istinc  veniunt,  ita  de  tua 
virtute,  integritate,  humanitate  commemorant,  ut  in 
tuis  summis  laudibus  excipiant  unam  iracundiam; 
quod  vitium  quum  in  hac  privata  quotidianaque 
vita  levis  esse  animi  atque  infirmi  videtur,  tum 
vero  nihil  est  tam  deforme,  quam  ad  summum  im- 
perium  etiam  acerbitatem  naturae  adiungere.  Quare 
illud  non  suscipiam,  ut,  quae  de  iracundia  dici  so- 
lent  a  doctissimis  hominibus,  ea  nunc  tibi  expo- 
nam,  quum  et  nimis  longus  esse  nolim  et  ex  mul- 
torum  scriptis  ea  facile  possis  cognoscere:  illud, 
quod  est  epistolae  proprium,  ut  is,  ad  quem  scri- 
bitur,  de  iis  rebus,  quas  ignorat,  certior  fiat,  prae- 
termittendum  esse  non  puto.  Sic  ad  nos  omnes  38 
fere  deferunt,  nihil,  quum  absit  iracundia,  te  fieri 
posse  iucundius,  sed,  quum  te  alicuius  improbitas 
perversitasque  commoverit,  sic  te  animo  incitari, 
ut  ab  omnibus  tua  desideretur  humanitas:   quare, 

Ep.  1,  36.    Graed,  difficile  (W.).     G.;  d.  vulgo.     37.     , 
ignoret  (Ern.)? 

qtkoniam  in  eam  rationem  vitae  nos  non  tam  cu- 
piditas  quaedam  gloriae  quam  res  ipsa  ac  fortuna 
deduxit,  ut  sempiternus  sermo  hominum  de  nobis 
futurus  sit,  caveamus,  quantum  efficere  et  consequi 
possumus,  ut  ne  quod  in  nobis  insigne  vitium  fuisse 
dicatur.  Neque  ego  nunc  hoc  contendo,  quod  for- 
tasse  quum  in  omni  natura,  tum  iam  in  nostra 
aetate  difficile  est,  mutare  animum  et,  si  quid  est 
penitus  insitum  moribus,  id  subito  eveUere,  sed  te 
illud  admoneo,  ut,  si  Iioc  plene  vitare  non  potes, 
quod  ante  occupatur  animus  ab  iracundia,  quam 
providere  ratio  potuit,  ne  occuparetur,  ut  te  ante 
compares  quotidieque  meditere  resistendum  esse 
iracundiae,  quumque  ea  maxime  animum  moveat, 
tum  tibi  esse  diligentissime  linguam  continendam; 
quae  quidem  mihi  virtus  f  non  interdum  minor 
videtur  quam  omnino  non  irasci:  nam  illud  est 
non  solum  gravitatis,  sed  nonnumquam  etiam  len- 
titudinis;  moderari  vero  et  animo  et  orationi,  quum 
sis  iratus,  aut  etiam  tacere  et  tenere  in  sua  po- 
testate  motum  animi  et  dolorem,  etsi  non  est  per- 
fectae  sapientilie,  tamen  est  non  mediocris  ingenii. 

39  Atque  in  hoc  genere  multo  te  esse  iam  commo- 
diorem  mitioremque  nuntiant:  nuUae  tuae  vehe- 
mentiores  animi  concitationes,  nulla  maledicta  ad 
nos,  nullae  contumeliae  perferuntur,  quae  quum 
abhorrent  a  litteris  atqtte  ab  humanitiate,  tum  vero 
contraria  sunt  imperio  ac  dignitati;  nam,  si  impla- 
cabiles  iracundiae  sunt,  summa  est  acerbitas,  sin 
autem   exorabiles,  summa  levitas,  quae  tamen,  ut 

J^in  malis,  acerbitati  anteponenda  est.  Sed,  quoniam 
primus  annus  habuit  de  hac  reprehensione  pluri- 
mum  sermonis,  credo  propterea,  quod  tibi  hominum 


Ep.  1,  38.  V,  t  won  interdtm  minor  (MW.).  v.  non 
minor  i.  (W.)  aut  v.  t.  non  m.'  (Elotz.,  B.).  39.  a  litteris 
atqtie  ab  h.  (W.).    a  ?.,  ob  h.  "NL.,  tqX^o. 

iniuriae,  quod  avaritia,  quod  insolentia  praeter  opi- 
Tiionem  aecidebat  et  intolerabilis  videbatur,  secundus 
autem  multo  lenior,  quod  et  consuetudo  et  ratio 
et,  ut  ego  arbitror,  meae  quoque  litterae  te  patien- 
tiorem  lenioremque  fecerunt,  tertius  annus  ita  de- 
bet  esse  emendatus,  ut  ne  minimam  quidem  rem 
quisquam  possit  uUam  reprehendere.  Ac  iam  hoc  41 
loco  non  hortatione  neque  praeceptis,  sed  precibus 
tecum  fraternis  ago,  totum  ut  animum,  curam  co- 
gitationemque  tuam  ponas  in  omnium  laude  undi- 
que  coUigenda.  Quod  si  in  mediocri  statu  sermo- 
nis  ac  praedicationis  nostrae  res  essent,  nihil  abs 
te  eximium,  nihil  praeter  aliorum  consuetudinem 
postularetur:  nunc  vero  propter  earum  rerum,  in 
quibus  versati  sumus,  splendorem  et  magnitudinem, 
nisi  summam  laudem  ex  ista  provincia  assequimur, 
vix  videmur  summam  vituperationem  posse  vitare.^ 
Ea  nostra  ratio  est,  ut  omnes  boni  quum  faveant, 
tum  etiam  omnem  a  nobis  diligentiam  virtutemque 
et  postulent  et  exspectent,  omnes  autem  improbi, 
quod  cum  iis  bellum  sempiternum  suscepimus,  vel 
minima  xt  ad  reprehendendum  contenti  esse  vi- 
deanturrVquare,  quoniam  eiusmodi  theatrum  totius  42 
Asiae  virtutibus  tuis  est  datum,  celebritate  refer- 
tissimum,  magnitudine  amplissimum,  iudicio  erudi- 
tissimum,  natura  autem  ita  resonans,  ut  usque  Ro- 
mam  significationes  vocesque  referantur,  contende, 
quaeso,  atque  elabora,  non  modo  ut  his  rebus  di- 
gnus  fuisse,  sed  etiam  ut  illa  omnia  tuis  artibus 
superasse  videare^  et,  quoniam  mihi  casus  urbanam  ^^ 
in  magistratibus  administrationem  rei  publicae,  tibi  ^ 


Ep.  1,  40.  avaritia  (Man.).  avaritiae  MB.  —  lenior 
fuit,  quod  (W.)?  42.  tJieatrum  totius  Asiae  virtutibus  tuis 
est  datum  (c,  W.  et  sic  B.  (Vol.  II.  p.  CXXIII.)  voluit, 
sed  [totius  Asiae]),  theatrum  totius  M.  t  smiiitus  es  (Or., 
W.  olim,  B.).  —  videare,  et  (W.).    v.i  et  B.    v.   Et  -^xj^^^j». 

proyincialem  dedit^  si  mea  pars  nemini  cedit,  fac^ 
ut  tua  ceteros  vincat.  Simul  et  illud  cogita^  nos 
non  de  reliqua  et  sperata  gloria  iam  laborare,  sed 
de  parta  dimicare^  quae  quidem  non  tam  expetenda 
nobis  fuit,  quam  tuenda  est.  Ac,  si  mihi  quid- 
quam  esset  abs  te  separatum,  nihil  amplius  deside- 
rarem  hoc  statu,  qui  mihi  iam  partus  est:  nunc 
vero  sic  res  sese  habet,  ut,  nisi  omnia  tua  facta 
atque  dicta  nostris  rebus  istinc  respondeant,  ego 
me  tantis  meis  laboribus  tantisque  periculis,  quo- 
rum  tu  omnium  particeps  fuisti,  nihil  consecutum 
putem,  Quod  si,  ut  amplissimum  nomen  conseque- 
remur,  unus  praeter  ceteros  adiuvisti,  certe  idem, 
ut  id  retineamus,  praeter  ceteros  elaborabis.  Non 
est  tibi  his  solis  utendum  existimationibus  ac  iudi- 
ciis,  qui  nunc  sunt,  hominum,  sed  iis  etiam,  qui 
futuri  sunt;  quamquam  illorum  erit  verius  iudicium, 

44  obtrectatione  et  malevolentia  liberatum.  Denique 
etiam  illud  debes  cogitare,  non  te  tibi  soli  gloriam 
quaerere;  quod  si  esset,  tamennon  negligeres,  prae- 
sertim  quum  amplissimis  monumentis  consecrare 
voluisses  memoriam  nominis  tui;  sed  ea  est  tibi 
communicanda  mecum,  prodenda  liberis  nostris:  in 
quo  cavendum  est,  ne,  si  negligentior  fueris,  nmi 
solum  tibi  parum  consuluisse,  sed  etiam  tuis  invi- 
disse  videaris. 

^^  Atque  haec  non  eo  dicuntur,  ut  te  oratio  mea 
dormientem  excitasse,  sed  potius  ut  currentem  in- 
citasse  videatur;  facies  enim  perpetuo,  quae  fecisti, 
ut  omnes  aequitatem  tuam,  temperantiam,  severita- 
tem  integritatemque  laudarent.  Sed  me  quaedam 
tenet  propter  singularem  amorem  infinita  in  te 
aviditas  gloriae;   quamquam  illud  existimo,   quum 

Ep.  ^,  43.    Simul  et  illud  (M.,  vulgo).     S,  etiam  i.  B. 
44.   etiam  iUud  (Ml,  vulgo).      i.  e.  (M2  (alia  manus),  B.)? 
—  in  quo  cav.  (Facciolat.).     in  qua  c.  M.,  B.  —  non  modo 
tibi  (W.)?    tibi  M.,  ceteti.  cdd. 

iam  tibi  Asia  sic,  uti  uni  cuique  sua  domus,  nota 
esse  debeat,  quum  ad  tuam  summam  prudentiam 
tantus  usus  accesserit,  nihil  esse,  quod  ad  laudem 
attineat,  quod  non  tu  optime  perspicias  et  tibi  non 
sine  cuiusquam  hortatione  in  mentem  veniat  quo- 
tidie;  sed  ego,  quia,  quum  tua  lego,  te  audire,  et 
quia,  quum  ad  te  scribo,  tecum  loqui  videor,  id- 
circo  et  tua  longissima  quaque  epistola  maxime 
delector  et  ipse  in  scribendo  sum  saepe  longior. 
lUud  te  ad  extremum  et  oro  et  hortor,  ut,  tam-  46 
quam  poetae  boni  et  actores  industrii  solent,  sic 
tu  in  extrema  parte  et  conclusione  muneris  ac  ne- 
gotii  tui  diligentissimus  sis,  ut  hic  tertius  annus 
imperii  tui  tamquam  tertius  dctus  perfectissimus 
atque  omatissimus  fuisse  videatur:  id  facillime  fa- 
cies,  si  me,  cui  semper  uni  magis  quam  universis 
placere  voluisti,  tecum  semper  esse  putabis  et  om- 
nibus  iis  rebus,  quas  dices  et  facies,  interesse.  Re- 
liquum  est,  ut  te  orem,  ut  valetudini  tuae,  si  me  et 
tuos  omnesNyalere  vis,  diligentissime  servias.    Vale. 

II. 

Scr.  menfle  Novembri  (inter  VIII.   Kal.  Nov.  et  XIII.  Kal. 

Dec.)  a.  u.  c.  695. 

MARCUS  QUINTO  FRATRI  SAL. 

Statius  ad  me  venit  a.  d.  vm.  K.  Novembr.  Eius  J 
adventus,  quod  ita  scripsisti,  direptum  iri  te  a  tuis, 
dum  is  abesset,  molestus  mihi  fuit;  quod  autem 
exspectationem  sui  concursumque  eum,  qui  erat 
futurus,  si  una  tecum  decederet  neque  antea  visus 
esset,  sustulit,  id  mihi  non  incommode  visTriir*  est 

Ep.  1, 45.  Asia  sic,  uti  (W.).   A.,  sicuti  vulgo.  —  exhorta- 

tione  (M2,  edd.  vett.)?  --  ego,  quia  , . .  et  quia  (W.).    ego, 

qui  . , .  et  quia  M.    ego,  qui  . . .  et  qui  vulgo.     46.   servias. 

Vale  (M2,  2  Oxx.,  R.).     Vale  om.  Ml,  B.    Ep.  2.  FBATEI 

SAL.  (W.).    SAL.  om.  M.,  vTilgo. 

accidisse;  exhaustus  est  enim  sermo  homiuum  et 
multae  emissae  iam  eiusmodi  voces,  aAA'  alai  tiva 
(f^ta  (isyav   quae  te  absente  confecta  esse  laetor. 

2  Quod  autem  idcirco  a  te  missus  est,  mihi  ut  se 
purgaret,  id  necesse  minime  fuit;  primum  enim 
numquam  ille  mihi  fuit  suspectus,  neque  ego,  quae 
ad  te  de  illo  scripsi,  scripsi  meo  iudicio,  sed,  quum 
ratio  salusque  omnium  nostrum,  qui  ad  rem  publi- 
cam  accedimus,  non  veritate  solum,  sed  etiam  fama 
niteretur,  sermones  ad  te  aliorum  semper,  non  mea 
iudicia  perscripsi:  qui  quidem  quam  frequentes  es- 
sent  et  quam  graves,  adventu  suo  Statius  ipse  co- 
gnovit;  etenim  intervenit  nonnuUorum  querelis,  quae 
apud  me  de  illo  ipso  habebantur,  et  sentire  pt)tuit 
sermones    iniquorum    in    suum   potissimum   nomen 

3  erumpere.  Quod  aut^m  me  maxime  movere  sole- 
bat,  quum  audiebam  illum  plus  apud  te  posse,  quam 
gravitas  istius  aetatis,  imperii,  prudentiae  postu- 
laret  —  quam  multos  enim  mecum  egisse  putas, 
ut  se  Statio  commendarem?  quam  multa  autem 
ipsum  a6g)akcig  mecum  in  sermone  ita  posuisse: 
„id  mihi  non  placuit;  monui,  suasi,  deterrui"?  qui- 
bus  in  rebus  etiamsi  fidelitas  summa  est,  quod  pror- 
sus  credo,  quoniam  tu  ita  iudicas,  tamen  species 
ipsa  tam  gratiosi  liberti  aut  servi  dignitatem  ha- 
bere  nuUam  potest  — .  Atque  hoc  sic  habeto  — 
nihil  enim  nec  temere  dicere  nec  astute  reticere 
debeo  — ,  materiam  omnem  sermonem  eorum,  qui 
de  te  detrahere  vellent,  Statium  dedisse:  antea  tan- 
tum  intelligi  potuisse  iratos  tuae  severitati  esse 
nonnuUos,  hoc  manumisso  iratis,  quod  loquerentur, 
non  defuisse. 

Ep.  2,  3.  aetatis,  imperii,  prudentiae  (M,  1  Oxon.,  R.,  L). 
a.,  imperii  prudentia  Or.,  B.  —  dtpBlmg  (lens.)?  —  ita 
posuisse  (W.).  ita  protuUsse  IB.  ita  potuisse  MR.  —  po- 
test  — .  Atque  (W.).  p,  Atque  vulgo.  —  dedisse:  ardea  (W.). 
d.,'  a.  B. 

Nunc  respondebo  ad  eas  epistolas,  quas  mihi  ^ 
reddidit  L.  Caesius  —  cui,  quoniam  ita  te  velle  in- 
telligo,  nullo  loco  deero  — ;  quarum  altera  est  de 
Blaudeno  Zeuxide,  quem  scribis  certissimum  matri- 
cidam  tibi  a  me  intime  commendari.  Qua  de  re 
et  de  hoc  genere  toto,  ne  forte  me  in  Graecos 
tam  ambitiosum  factum  esse  mirere,  pauca  cognosce. 
Ego  quum  Graecorum  querelas  nimium  valere  sen- 
tirem  propter  hominum  ingenia  ad  fallendum  pa- 
rata,  quoscumque  de  te  queri  audivi,  quacumque 
potui  ratione,  placavi.  Primum  Dionysopolitas,  qui  » 
«rant  inimicissimi,  lenivi,  quorum  principem  Her- 
mippum  non  solum  sermone  meo,  sed  etiam  fami- 
liaritate  devinxi;  ego  Apamensem  Hephaestium,  ego 
leyissimum  hominem,  Megaristum  Antandrium,  ego 
Niciam  Smyrnaeum,  ego  nugas  maximas  omni  mea 
comitate  complexus  sum,  Nymphontem  etiam  Colo- 
phonium:  quae  feci  omnia,  non  quo  me  aut  hi 
homines  aut  tota  natio  delectaret:  pertaesum  est 
levitatis,  assentationis,  animorum  non  officiis,  sed 
temporibus  servientium.  Sed,  ut  ad  Zeuxim  rever-  6 
tar,  quum  is  de  M.  Cascellii  sermone  secum  habito, 
quae  tu  scribis,  ea  ipsa  loqueretur,  obstiti  eius  ser- 
moni  et  hominem  in  fanuliaritatem  recepi.  Tua 
autem  quae  fuerit  cupiditas  tanta,  nescio,  quod 
scribis  cupisse  te,  quoniam  Smymae  duos  Mysos 
insuisses  in  cuUeum,  simile  in  superiore  parte  pro- 
vinciae  edere  exemplum  severitatis  tuae  et  idcirco 
Zeuxim  elicere  omni  ratione  voluisse  f  ultra  quem 
adductum  in  iudicium  fortasse  dimitti  non  opor- 
tuerat,  conquiri  vero  et  elici  blanditiis,  ut  tu  scribis, 

Ep.  2,  4.  Apameensem  (W.)?  —  Hephctestitm  (Or.). 
Ephesium  MBI.  S^haesttm  Man.,  B.  —  deL:  pertaesum 
.  .  .  servientium.  Sed  (vulgo).  d,  —  p.  . .  sei^v.  — ,  sed  B. 
6.  cuUeum  (M.,  sicut  voluit  B.).  cuJeum  B.  —  voluisse  f 
uJtra  quem  (MW.).  v,  ultro,  quem  (E.,  ut  ego  olim)?  An 
v.f  q.  ...  conquiri  vero  ultro  et  (W.)?    v.,  c[,  M.*l,  '^xA^':^, 

Ciceronig  epiat,  J.  ^ 

ad  iudicium  necesse  non  fuit^  eum  praesertim  Iio- 
minem,  quem  ego  et  ex  suis  civibus  et  ex  multis 
aliis  quotidie  magis  cognosco  nobiliorem  esse  prope 

6  quam  civitatem  suam.  ^^At  enim  Graecis  solis  in- 
dulgeo/'  Quid?  L.  Caecilium  nonne  omni  ratione 
placavi?  quem  hominem!  qua  ira!  quo  spiritu!  quem 
denique  praeter  Tuscenium,  cuius  causa  sanari  non 
potest,  non  mitigavi?  Ecce  supra  caput  komo  le- 
vis  ac  sordidus,  sed  tamen  equestri  censu,  Catienus: 
etiam  is  lenietur;  cuius  tu  in  patrem  quod  fuisti 
asperior,  non  reprebendo;  certo  enim  scio  te  fecisse 
cum  causa;  sed  quid  opus  fuit  eiusmodi  litteris, 
quas  ad  ipsum  misisti?  „illum  crucem  sibi  ipsum 
constituere,  ex  qua  tu  eum  ante  detraxisses;  te  cu- 
raturum,  in  fumo  ut  combureretur,  plaudente  tota 
provincia."  Quid  vero?  ad  C.  Fabium  nescio  quem 
—  nam  eam  quoque  epistolam  T.  Catienus  circum- 
gestat  — :  „renuntiari  tibi  Licinium  plagiarium  cum 
suo  pullo  milvino  tributa  exigere."  Deinde  rogas 
Fabium,  ut  et  patrem  et  filium  vivos  comburat,  si 
possit;  si  minus,  ad  te  mittat,  uti  iudicio  combu- 
rantur.  Eae  litterae  abs  te  per  iocum  missae  ad 
C.  Fabium,  si  modo  sunt  tuae^  quum  leguntur,  in- 

7  vidiosam  atrocitatem  verborum  habent;  ac,  si  om- 
nium  t  mecum  praecepta  litterarum  repetes,  in- 
telliges  esse  nihil  a  me  nisi  orationis  acerbitatem 
et  iracundiam  et,  si  forte,  raro  litterarum  missa- 
rum  indiligentiam  reprehensam;  quibus  quidem  in 
rebus  si  apud  te  plus  auctoritas  mea  quam  tua  sive 
natura  paullo  acrior  sive  quaedam  dulcedo  iracun- 
diae  sive   dicendi  sal  facetiaeque  valuissent,   nihil 

Ep.  2,  6.  T,  Catienus:  etiatn  (W.)?  —  in  fumo  (W.; 
Ursin.  fwrnS).  fumo  M.,  vulgo.  —  Qwd  vero?  ad  C.  F.  n. 
qu^em  —  nam  (W.).  Q.  vero  ad  C,  F.  n.  quem?  —  nam 
vulgo.  —  drcumgestat  — ;  „ren.  (W.).  c.  —  „ren,  B.  7, 
t  mecum  jpr.  (MB.).  mea^wn  tecum  pr.  (W.)  ant  mearum 
pr.  (IB.). 

sane  esset,  quod  nos  poeniteret.  Et  mediocri  me 
dolore  putas  affici,  quum  audiam,  qua  sit  existima- 
tione  C.  Vergilius,  qua  tuus  vicinus  C.  Octavius? 
nam,  si  te  interioribus  vicinis  tuis,  Ciliciensi  et 
Syriaco,  anteponis,  valde  magni  facis!  atque  is  do- 
lor  est,  quod,  quum  ii,  quos  nominavi,.te  innocentia 
non  vincant,  vincunt  tamen  artificio  benevolentiae 
colligendae,  qui  neque  Cyrum  Xenophontis  neque 
Agesilaum  noverint,  quorum  regum  summo  in  im- 
perio  nemo  umquam  verbum  uUum  asperius  audivit. 

Sed,  haec  a  principio  tibi  praecipiens  quantum  | 
profecerim,  non  ignoro:  nunc  tamen  decedens,  id 
quod  mihi  iam  facere  videris,  relinque,  quaeso,  quam 
iucundissimam  memoriam  tui.  Successorem  habes 
perblandum;  cetera  valde  illius  adventu  tua  requi- 
rentur.  In  litteris  mittendis,  tit  saepe  ad  te  scripsi, 
nimium  te  exorabilem  praebuisti:  toUe  omnes,  si 
potes,  iniquas,  toUe  inusitatas,  toUe  contrarias.  Sta- 
tius  mihi  narravit  scriptas  ad  te  solere  afferri,  ab 
se  legi  et,  si  iniquae  essent,  fieri  te  certiorem;  an- 
tequam  vero  ipse  ad  te  venisset,  nuUum  delectum 
litterarum  fuisse;  ex  eo  esse  volumina  selectarum 
epistolarum,  quae  reprehendi  solerent.  Hoc  de  ge-  » 
nere  nihil  te  nunc  quidem  moneo  —  sero  est  enim 
—  ac  scire  potes  multa  me  varie  diligenterque  mo- 
nuisse:  illud  tamen,  quod  Theopompo  mandavi, 
quum  essem  admonitus  ab  ipso,  vide,  per  homines 
amantes  tui,  quod  est  facile,  ut  haec  genera  tol- 
lantur  epistolarum,  primum  iniquarum,  deinde  con- 
trariarum,  tum  absurde  et  inusitate  scriptarum, 
postremo  in  aliquem  contumeliosarum.  Atque  ego 
haec  tam  esse,  quam  audio,  non  puto,  et,  si  sunt 

Ep.  2,  7.  poeniterd.  Sed  (W.)?  —  c  'lio  (Em.)?  — 
C.  Vergilius  (Or.).  Verg.  M.,  vulgo.  —  :.>c/,.i  facis  (RW.). 
magnificia  M.  magnam  facis  I.,  vulgo.  —  stimmo  in  imperio 
(L.).  An  in  8.  i.  (Crat.)?  *.  imp,  MB.  8.  tmquae  e&%wA. 
(W.).    /.  sint  M.,  vulgo. 

occupationibus  tuis  minus  animadversa,  nunc  per- 
spice  et  purga.  Legi  epistolam^  quam  ipse  scripsisse 
SuUa  nomenclator  dictus  est,  non  probandam,  legi 

10  nonnullas  iracundas.  Sed  tempore  ipso  de  episto- 
tis*,  nam,  quum  hanc  paginam  tenerem,  L.  Flavius, 
praetor  designatus^  ad  me  venit,  homo  mihi  valde 
familiaris:  is  mihi,  te  ad  procuratores  suos  litteras 
misisse,  quae  mihi  visae  sunt  iniquissimae,  ne  quid 
de  bonis,  quae  L.  Octavii  Nasonis  fuissent,  cui  L. 
Flavius  heres  est,  deminuerent,  antequam  C.  Fun- 
danio  pecuniam  solvissent,  itemque  misisse  ad  Apol- 
lonidenses,  ne  de  bonis,  quae  Octavii  fuissent,  de- 
minui  paterentur,  priusquam  Fundanio  debitum 
solutum  esset.  Haec  mihi  veri  similia  non  viden- 
tur;  sunt  enim  a  prudentia  tua  remotissima.  „Ne 
deminuat  heres"?  Quid,  si  infitiatur?  quid,  si  om- 
nino  non  debet?  quid?  praetor  solet  iudicare  de- 
beri?  quid?  ego  Fundanio  non  cupio?  non  amicus 
sum?  non  misericordia  moveor?  nemo  magis;  sed 
vis  iuris  eiusmodi  est  quibusdam  in  rebus,  ut  nihil 
sit  loci  gratiae.  Atque  ita  mihi  dicebat  Flavius 
scriptum  in  ea  epistola,  quam  tuam  esse  dicebat, 
te  aut  quasi  amicis  tuis  gratias  acturum  aut  quasi 

11  inimicis  incommodaturum.  Quid  multa?  ferebat  gra- 
viter  t  id  vehementer  mecum  querebatur  orabatque, 
ut  ad  te  quam  diligentissime  scriberem:  quod  facio 
et  te  prorsus  vehementer  etiam  atque  etiam  rogo, 
ut  et  procuratoribus  Flavii  remittas  de  deminuendo 
et  Apollonidensibus  ne  quid  perscribas,  quod  contra 
Flavium  sit,  amplius:  et  Flavii  causa  et  scilicet 
Pompeii  facies  omnia.  Nolo  medius  fidius  ex  tua 
iniuria  in  illum  tibi  liberalem  me   videri,   sed  te 

Ep.  2,  9.  Legi  ipse  efpistolam,  quam  scripsisse  (W.)? 
L.  e.,  q.  scr.  (Kayser.)??  10.  incommSdatiirmi  (c,  Palat.  4., 
Regg.).  incommoda  latwrum  MRI,  B.  11.  graviter  f  id 
vehementer  (MRL).  gr.  et  velh  (Ern.,  B.)  aut  gr,;  itaque 
veh.  (W.;. 

oro,  ut  tu  ipse  auctoritatem  et  monumentum  ali- 
quod  decreti  aut  litterarum  tuarum  relinquas,  quod 
sit  ad  Flavii  rem  et  ad  eausam  accommodatum; 
fert  enim  graviter  homo  et  mei  observantissimus 
et  sui  iuris  dignitatisque  retinens  se  apud  te  neque 
amicitia  nec  iure  valuisse,  et,  ut  opinor,  Flavii  ali- 
quando  rem  et  Pompeius  et  Caesar  tibi  commen- 
darunt,  et  ipse  ad  te  scripserat  Flavius  et  ego  certe. 
Quare,  si  ulla  res  est,  quam  tibi  me  petente  facien- 
dam  putes,  baec  ea  sit.  Si  me  amas,  cura,  elabora, 
perfice,  ut  Flavius  et  tibi  et  mihi  quam  maximas 
gratias  agat:  hoc  te  ita  rogo,  ut  maiore  studio  ro- 
gare  non  possim. 

Quod  ad  me  de  Hermia  scribis,  mihi  mehercule  ^ 
valde  molestum  fuit.  Litteras  ad  te  parum  fra- 
teme  scripseram,  quas  oratione  Diodoti,  Luculli 
liberti,  commotus,  de  pactione  statim  quod  audie- 
ram,  iracundius  scripseram  et  revocare  cupiebam: 
huic  tu  epistolae  non  fraterne  scriptae  fraterne 
debes  ignoscere.  De  Censorino,  Antonio,  Cassiis,  13 
Scaevola,  te  ab  iis  diligi,  ut  scribis,  vehementer 
gaudeo.  Cetera  fuerunt  in  eadem  epistola  graviora, 
quam  vellem:  OQd^ccv  xav  vavv  et  uTia^  ^avetv, 
Maiora  ista;  meae  obiurgationes  fuerunt  amoris 
plenissimae:  questus  sum  nonnuUa,  sed  tamen  me- 
diocria  et  parva  potius.  Ego  te  numquam  uUa  in 
re  dignum  minima  reprehensione  putassem,  quum 
te  sanctissime  gereres,  nisi  inimicos  multos  habe- 
remus.  Quae  ad  te  aliqua  cum  admonitione  aut 
obiurgatione  scripsi,  scripsi  propter  diligentiam  cau- 
tionis  meae,  in  qua  et  maneo  et  manebo  et,  idem 
ut  facias,  non  desistam  rogare.    Attalus  Hypaepenus  u 

Ep.  2,  13.  Maiora  ista;  meae  . . .  pl.:  qitestiis  sum  non-- 
nulla  (W.).  M.  i.  erunt:  m.  ..  pl.;  *  quae  sunt  nonnuTla 
MIB.  —  aliqua  cum  admonitione  (W.).  a.  monitione  M. 
a.  admon,  RI.  a.  cum  mon.  Or.,  B.  —  idem  ut  tu  fo- 
cias  (R.)? 

mecum  egit,  ut  se  ne  impedires,  quo  minus,  quod 
ad  Q.  t  Publiceni  statuam  decretum  est,  erogaretur: 
quod  ego  te  et  rogo  et  admoneo,  ne  talis  viri  tam- 

«  que  nostri  necessarii  honorem  minui  per  te  aut  im- 
pediri  velis.  Praeterea  Aesopi,  nostri  familiaris, 
Licinius  servus  tibi  notus  aufugit:  is  Athenis  apud 
Patronem  Epicureum  pro  libero  fuit:  inde  in  Asiam 
venit;  postea  Plato  quidam  Sardianus,  Epicureus, 
qui  Athenis  solet  esse  multum  et  qui  tum  Athenis 
fuerat,  quum  Licinius  eo  venisset,  quum  eum  fugi- 
tivum  esse  postea  ex  Aesopi  litteris  cognosset,  ho- 
minem  comprehendit  et  in  custodiam  Ephesi  tradi- 
dit,  sed,  in  publicam  f  vel  in  pistrinum,  non  satis 
ex  litteris  eius  intelligere  potuimus:  tu,  quoquo 
modo  est,  quoniam  Ephesi  est,  hominem  investiges 
velim  summaque  diligentia  ***  vel  tecum  deducas. 
Noli  spectare,  quanti  homo  sit;  parvi  enim  pretii 
est,  qui  iam  nihili  est;  sed  tanto  dolore  Aesopus 
est  affectus  propter  servi  scelus  et  audaciam,  ut 
nihil  ei  gratius  facere  possis,  quam  si  illum  per  te 
recuperarit. 

^^  Nunc  ea  cognosce,  quae  maxime  exoptas:  rem 
'  publicam  funditus  amisimus,  adeo  ut  G,  Cato,  ado- 
lescens  nuUius  consilli,  sed  tamen  civis  Romanus 
et  Cato,  vix  vivus  effugerit,  quod,  quum  Gabinium 
de  ambitu  vellet  postulare  neque  praetores  diebus 
aliquot  adiri  possent  vel  potestatem  sui  facerent, 
in  concionem  escendit  et  Pompeium  privatum  dicta- 
torem  appellavit:   propius   nihil  est  factum,  quam 


Ep.  2,  14.  t  Puhliceni  (W.).  Publieieni  (W.)  aut  Pu- 
blicii  (Sch.,  B.).  —  Aesopi,  nostri  (W.).  A.  nostri  tragedi 
MRI.  A,  [tragoedi],  n.  Or.,  B.  —  in  pMicam  f  vel  in  p. 
MI.  in  publicamne  an  in  p.  (L.)  aut  in  p.  an  in  p.  RB. 
—  diligentia  *  *  *  vel  tecum  (W.).  Excidit  vel  Eomam  mit- 
tas  similevo  aliquid,  quod  a  vel  inciperet.  d,  vel  tecum 
Mltl,  vulgo.  15.  C.  Cato  (W.).  Cato  MRt,  vulgo.  --  effu- 
gerit  (L.).    e/fugeret  MRl,  vuV^o. 

ut  occideretur.  Ex  hoc,  qui  sit  status  totius  rei 
publicae,  videre  potes.  Nostrae  tamen  causae  non  i6 
videntur  homines  defuturi:  mirandum  in  modum 
profitentur,  oflferunt  se,  poUicentur.  Equidem  quum 
spe  sum  maxima,  tum  maiore  etiam  animo,  spe, 
superiores  fore  nos,  animo,  ut  in  hac  re  publica 
ne  casum  quidem  uUum  pertimescam.  Sed  tamen 
se  res  sic  habet:  si  diem  nobis  Clodius  dixerit, 
tota  Italia  concurret,  ut  multiplicata  gloria  disce- 
damus;  sin  autem  vi  agere  conabitur,  spero  fore 
studiis  non  solum  amicorum,  sed  etiam  alienorum 
ut  vi  resistamus.  Omnes  et  se  et  suos  amicos 
clientes,  libertos  servos,  pecunias  denique  suas  pol- 
licentur.  Nostra  antiqua  manus  bonorum  ardet 
studio  nostri  atque  amore;  si  qui  antea  aut  alie- 
niores  fuerant  aut  languidiores,  nunc  horum  regum 
odio  se  cum  bonis  coniungunt.  Pompeius  omnia 
poUicetur  et  Caesar,  quibus  ego  ita  credo,  ut  nihil 
de  mea  comparatione  deminuam.  Tribuni  pl.  de- 
signati  sunt  nobis  amici;  consules  se  optimos  osten- 
dunt;  praetores  habemus  amicissimos  et  acerrimos 
cives  Domitium,  Nigidium,  Memmium,  Lentulum; 
bonos  etiam  alios,  sed  hos  singulares:  quare  ma- 
gnum  fac  animum  habeas  et  spem  bonam;  de  sin- 
gulis  tamen  rebus,  quae  quotidie  gerantur,  faciam 
te  crebro  certiorem. 


Ep.  2,  16.  res  sic  se  Jmbet  (I.)?  An  res  se  sic  h.  (W.)? 
—  nohis  Clodius  dixerit  (Crat.).  n.  d.  MRIj  B.  —  amicos 
cUentes,  libertos  servos,  p.  (W.).  a.,  ch,  Z.,  s.,  p,  vulgo.  — 
fuerunt  aut  l.  (Ern.)?  —  se  optimos  ostmdwnt  (W.).  se 
optime  ost.  M.,  vulgo.  —  dves  Domitiwm  (W.).  cives,  D, 
vulgo.  —  alios.  sed  hos  sing,  (I.).  alios  sing,  M.,  2  Oxx.,  E. 
a.,  hos  8.  Or.,  B. 


584  M.  TULLU  CICERONIS 

III. 

Ser.  Thessalonicae  Idibus  luniis  a.  n.  c.  696. 

MARCUS  QUINTO  FRATRI  SALUTEM. 

1  Mi  frater,  mi  frater,  mi  frater,  tune  id  veritu» 
es,  ne  ego  iracundia  aliqua  adductus  pueros  ad  te 
sine  litteris  miserim?  aut  etiam  ne  te  videre  no- 
luerim?  Ego  tibi  irascerer?  tibi  ego  possem  irasci? 
Scilicet,  tu  enim  me  afflixisti;  tui  me  inimici,  tua 
me  invidia,  ac  non  ego  te  misere  perdidi.  Meus 
ille  laudatus  consulatus  mihi  te,  liberos,  patriam, 
fortunas,  tibi  velim  ne  quid  eripuerit  praeter  unum 
me.  Sed  certe  a  te  mihi  omnia  semper  honesta 
et  iucunda  ceciderunt,  a  me  tibi  luctus  meae  cala- 
mitatis,  metus  tuae,  desiderium,  maeror,  solitudo. 
„Ego  te  videre  noluerim?"  Immo  vero  me  a  te 
videri  nolui;  non  enim  vidisses  fratrem  tuum,  non 
eum,  quem  reliqueras,  non  eum,  quem  noras,  non 
eum,  quem  flens  flentem,  prosequentem  proficiscens 
dimiseras,  ne  vestigium  quidem  eius  nec  simulacrum^ 
sed  quandam  effigiem  spirantis  mortui.  Atque  uti- 
nam  me  mortuum  prius  vidisses  aut  audisses!  uti- 
nam  te  non  solum  vitae,  sed  etiam  dignitatis  meae 

2  superstitem  reliquissem!  Sed  testor  omnes  deos 
me  hac  una  voce  a  morte  esse  revocatum,  quod 
omnes  in  mea  vita  partem  aliquam  tuae  vitae  re- 
positam  esse  dicebant:  qua  in  re  peccavi  scelerate- 
que  feci;  nam,  si  occidissem,  mors  ipsa  meam 
pietatem  amoremque  in  te  facile  defenderet:  nunc 
commisi,  ut  me  vivo  careres,  vivo  me  aliis  indige- 
res,  mea  vox  in  domesticis  periculis  potissimum 
occideret,  quae  saepe  alienissimis  praesidio  fuisset. 
Nam,  quod  ad  te  pueri  sine  litteris  venerunt,  quo- 
niam   vides   non   fuisse   iracundiam  causam,   certe 

Ep.  3,1.    „JEgo  .  .  .  noltierim?''  (W.).     Ego  .  .  .  no- 
Jmrijn?  vulgo.    2.  (^a  v^  rc  peccam  (.c.V    quarc  M.,  vulgo. 

pigritia  fuit  et  quaedam  infinita  vis  lacrimarum  et 
dolorum.  Haec  ipsa  me  quo  fletu  putas  scripsisse?  3 
eodem,  quo  te  legere  certe  scio.  An  ego  possum 
aut  non  cogitare  aliquando  de  te  aut  umquam  sine 
lacrimis  cogitare?  quum  enim  te  desidero,  fratrem 
solum  desidero?  ego  vero  suavitate  prope  aequa- 
lem,  obsequio  filium,  consilio  parentem;  quid  milii 
sine  te  umquam  aut  tibi  sine  me  iucundum  fuit? 
Quid,  quod  eodem  tempore  desidero  filiam?  qua 
pietate,  qua  modestia,  quo  ingenio!  effigiem  oris, 
sermonis,  animi  mei.  f  Quid  filium  venustissimum 
mihique  dulcissimum?  quem  ego  ferus  ac  ferreus  e 
complexu  dimisi  meo,  sapientiorem  puerum  quam 
vellem,  sentiebat  enim  miser  iam,  quid  ageretur. 
t  Quid  vero  tuum  filium,  imaginem  tuam,  quem 
meus  Cicero  et  amabat  ut  fratrem  et  iam  ut  ma- 
iorem  fratrem  verebatur?  Quid,  quod  mulierem 
miserrimam,  fidelissimam  coniugem,  me  prosequi 
non  sum  passus,  ut  esset,  quae  reliquias  communis 
calamitatis,  communes  liberos  tueretur?  Sed  ta-  4 
men,  quoquo  modo  potui,  scripsi  et  dedi  litteras  ad 
te  Philogono,  liberto  tuo,  quas  credo  tibi  postea 
redditas  esse,  in  quibus  idem  te  hortor  et  rogo, 
quod  pueri  tibi  verbis  meis  nuntiarunt,  ut  Romam 
protinus  pergas  et  properes:  primum  enim  te  prae- 
sidio  esse  volui,  si  qui  essent  inimici,  quorum  cru- 
delitas  nondum  esset  nostra  calamitate  satiata; 
deinde  congressus  nostri  lamentationem  pertimui; 
digressum  vero  non  tulissem,  atque  etiam  id  ipsum, 
quod  tu  scribis,  metuebam,  ne  a  me  distrahi  non 
posses.    His  de  causis  hoc  maximum  malum,  quod 

Ep.  3,  3.  certe  scio  (MRL).  certo  s.  vulgo.  —  smvi- 
tate  prope  aequdlem  (Petrdrcha  Ep.  107,  fortaase  ex  altero 
codice  M.).  s.  prope  fratrem  prope  aeq.  MRl.  s.  fratrem 
prope  aeq.  Ern.,  B.  —  mei.  f  Quid  filium  (W.).  mei.  Quod 
f  (W.)  aut  mei.  Quid,  quod  f  (L.).  —  Quod  vero  tuum  (W.) 
aut  Quid  v.,  quod  t.  (L.). 

te  uon  vidi^  quo  uihil  amautissimis  et  couiuuctissi- 
mis  fratribus  acerbius  *  miserius  videtur  accidere 
potuisse^  miuus  acerbum,  miuus  miserum  fuit^  quam 
fuisset  quum  cougressio^  tum  vero  digressio  nostra. 

6  Nuuc,  si  potes  id,  quod  ego,  qui  tibi  semper  fortis 
videbar,  non  possum,  erige  te  et  confirma,  si  qua 
subeunda  dimicatio  erit:  spero,  si  quid  mea  spes 
habet  auctoritatis,  tibi  et  integritatem  tuam  et  amo- 
rem  in  te  civitatis  et  aliquid  etiam  misericordiam 
nostri  praesidii  laturam;  sin  eris  ab  isto  periculo 
vacuus,  ages  scilicet,  si  quid  agi  posse  de  nobis 
putabis.  De  quo  scribunt  ad  me  quidem  multi 
multa  et  se  sperare  demonstrant;  sed  ego,  quod 
sperem,  non  dispicio,  quum  inimici  plurimum  va- 
leant,  amici  partim  deseruerint  me,  partim  etiam 
prodiderint,  qui  in  meo  reditu  fortasse  reprehen- 
sionem  sui  sceleris  pertimescunt.  Sed,  ista  qualia 
sint,  tu  velim  perspicias  mihique  declares.  Ego 
tamen,  quamdiu  tibi  opus  erit,  si  quid  periculi  sub- 
eundum  videbis,  vivam:  diutius  in  hac  vita  esse 
non  possum;  neque  enim  tantum  virium  habet  uUa 
aut  prudentia  aut  doctrina,  ut  tantum  dolorem  possit 

«  sustinere.  Scio  fuisse  et  honestius  moriendi  tem- 
pus  et  utilius;  sed  non  hoc  solum,  multa  alia  prae- 
termisi,  quae  si  queri  velim  praeterita,  nihil  agam, 
nisi  ut  augeam  dolorem  tuum,  indicem  stultitiam 
meam.  Illud  quidem  nec  faciendum  est  nec  fieri 
potest,  me  diutius,  quam  aut  tuum  tempus  aut 
firma  spes  postulabit,  in  tam  misera  tamque  turpi 
vita  commorari,  ut,  qui  modo  fratre  fuerim,  liberis, 
coniuge,  copiis,  genere  ipso  pecuniae  beatissimus, 

Ep.  8,  4.  acerhius  *  miseritis  (W.).  a.,  nihil  m.  (W.) 
aut  a.  aut  m.  aut  a.  ac  m.  (RJ.)  aut  a.  et  m,  (W.)  aut  a. 
«ec  m.  (W.)  aut  a.  miseritme  (Bucheler.,  B.).  6.  potes  id, 
q.  (W.).  p.,  id  q.  vulgo.  —  agere  posse  (Ml,  lOx.,  R)?  an 
agere  te  p.  (W.)?  —  pertimescunt  (L.).  pertimescant  MRI, 
Yulgo. 


EPISTOLARUM  AD  Q.  FRATREM  I.  3.  587 

dignitate^  auctoritate^  existimatione,  gratia  non  in- 
ferior,  quam  qui  umquam  fuerunt  amplissimi,  is 
nunc  in  hac  tam  afflicta  perditaque  fortuna  neque 
me  neque  meos  lugere  diutius  possim.  Quare  quid  f 
ad  me  scripsisti  de  permutatione?  quasi  vero  nunc 
me  non  tuae  facultates  sustineant;  qua  in  re  ipsa 
video  miser  et  sentio  quid  sceleris  admiserim^  quum 
de  visceribus  tuis  et  filii  tui  satisfacturus  sis  qui- 
bus  debes,  ego  acceptam  ex  aerario  pecuniam  tuo 
nomine  frustra  dissiparim.  Sed  tamen  f  et  inde 
Antonio,  quantum  tu  scripseras,  et  Caepioni  tan- 
tundem  solutum  est:  mihi  ad  id,  quod  cogito,  hoc, 
quod  habeo,  satis  est;  sive  enim  restituimur  sive 
desperamus,  nihil  amplius  opus  est.  Tu,  si  forte 
quid  erit  molestiae,  te  ad  Crassum  et  ad  Calidium 
confeias  censeo:  quantum  Hortensio  credendum  sit, 
nescio.  Me  summa  simulatione  amoris  summaque  8 
assiduitate  quotidiana  sceleratissime  insidiosissime- 
que  tractavit  adiuncto  Q.  Arrio;  quorum  ego  con- 
siliis,  promissis,  praeceptis  destitutus  in  hanc  cala- 
mitatem  incidi.  Sed  haec  occultabis,  ne  quid  ob- 
sint:  illud  caveto  —  et  eo  puto  per  Pomponium 
fovendum  tibi  esse  ipsum  Hortensium  — ,  ne  ille 
versus,  qui  in  te  erat  coUatus,  quum  aedilitatem 
petebas,  de  lege  Aurelia,  falso  testimonio  confirme- 
tur;  nihil  enim  tam  timeo  quam  ne,  quum  intel- 
ligant  homines,  quantum  misericordiae  nobis  tuae 
preces  et  tua  salus  allatura  sit,  oppugnent  te  vehe- 
mentius.  Messalam  tui  studiosum  esse  arbitror;  9 
Pompeium  etiam  simulatorem  puto.  Sed  haec  uti- 
nam'n^  experiare!  quod  precarer  deos,  nisi  meas 
preces  audire  desissent;  verumtamen  precor,  ut  his 

Ep.  3,  7.  quum  tu  de  viscerihus  (W.)?  —  tamen  f  <* 
i9tde  (MW.).  t.  inde  et  Ant.  (W.)?  An  t.  et  M.  Ant.  . . . 
et  Q.  Caepioni  (W.)?  t.  et  M.  Ant  . .  et  Caep.  B.  (alterum 
et  om.  MRL). 

infinitis  nostris  malis  contenti  sint;  in  quibus  non 
modo  tamen  nullius  inest  peeeati  infamia^  sed  om- 
nis  dolor  est,  quod  optime  factis  poena  maxima 
10  est  constituta.  Filiam  meam  et  tuam  Ciceronem- 
que  nostrum  quid  ego,  mi  frater,  tibi  commendem? 
quin  illud  maereo,  quod  tibi  non  minorem  dolo- 
rem  illorum  orbitas  afferet  quam  mihi;  sed  te  in- 
columi  orbi  non  erunt.  Reliqua,  ita  mihi  salus 
aliqua  detur  potestasque  in  patria  moriendi,  ut  me 
lacrimae  non  sinunt  scribere!  etiam  Terentiam  ve- 
lim  tueare  mihique  de  omnibus  rebus  rescribas;  sis 
fortis,  quoad  rei  natura  patietur.  Idibus  luniis, 
Thessalonica. 

IV. 

Scr.  Thessalonicae  mense  Sextili  a.  n.  c.  696. 

MARCUS  QUINTO  FRATRI  SALUTEM. 

1  Amabo  te,  mi  frater,  ne,  si  uno  meo  facto  et 
tu  et  omnes  mei  corruistis,  improbitati  et  sceleri 
meo  potius  quam  imprudentiae  miseriaeque  assignes: 
nullum  est  meum  peccatum,  nisi  quod  iis  credidi, 
a  quibus  nefas  putaram  esse  me  decipi,  aut  etiam, 
quibus  ne  id  expedire  quidem  arbitrabar.  Intimus, 
proximus,  familiarissimus  quisque  aut  sibi  perti- 
muit  aut  mihi  invidit:  ita  mihi  nihil  misero  praeter 
fidem   amicorum  *  cautum    meum    consilium    fuit, 

2  Quod  si  te  satis  innocentia  tua  et  misericordia  ho- 
minum  vindicat  hoc  tempore  a  molestia,  perspicis 
profecto,  ecquaenam  nobis  spes  salutis  relinquatur: 
nam  me  Pomponius  et  Sestius  et  Piso  noster  ad- 
huc  Thessalonicae  retinuerunt,  quum  longius  disce- 

Ep.  3,  9.    non  modo  tamen  (MRI.,  vnlgo).     [n.  w.]  t, 

Em.,  B.     10.  patietwr  (L).    paticdur  MR.,  B.  —  Thessalonica 

(Or.).    Thessalonicae  M.,  vnlgo.   Ep.  4, 1.  facto  (M.).    fato  (cd. 

Landi,  2PalI.,  RL,  B.)?  —  misericordia^que  (MRI.)?  —  ami- 

corum  *  cautum  (W.).    a.  defuit  nec  cautum  {jN^.^*?   a.  -t  c.  B. 

dere  propter  nescio  quos  motus  vetarent;  verum 
ego  magis  exitum  illorum  litteris  quam  spe  certa 
exspectabam;  nam  quid  sperem  potentissimo  ini- 
mico,  dominatione  obtrectatorum,  infideKbus  amicis, 
plurimis  invidis?  De  novis  autem  tribunis  pl.  est  3 
ille  quidem  in  me  officiosissimus  Sestius  et,  spero, 
Curius,  Milo,  Fadius,  Fabricius,  sed  valde  adver- 
sante  Glodio,  qui  etiam  privatus  eadem  manu  po- 
terit  conciones  concitare;  deinde  etiam  intercessor 
parabitur.  Haec  mihi  proficiscenti  non  propone-  4 
bantur,  sed  saepe  triduo  summa  cum  gloria  dicebar 
ess«  rediturus.  „Quid  tu  igitur?"  inquies.  Quid? 
multa  convenerunt,  quae  mentem  exturbarent  meam: 
subita  defectio  Pompeii,  alienatio  consulum,  etiam 
praetorum,  timor  publicanorum,  arma.  Lacrimae 
meorum  me  ad  mortem  ire  prohibuerunt;  quod 
certe  et  ad  honestatem  et  ad  efFiigiendos  intolera- 
biles  dolores  fuit  aptissimum.  Sed  de  hoc  scripsi 
ad  te  in  ea  epistola,  quam  Phaethonti  dedi.  Nunc 
tu,  quoniam  in  tantum  luctum  laboremque  detrusus 
es,  quantum  nemo  umquam,  si  levare  potes  com- 
munem  casum  misericordia  hominum,  scilicet  incre- 
dibile  quiddam  assequeris;  sin  plane  occidimus  — 
me  miserum!  —  ego  omnibus  meis  exitio  fuero, 
quibus  ante  dedecori  non  eram.  Sed  tu,  ut  ante  5 
ad  te  scripsi,  perspice  rem  et  pertenta  et  ad  me, 
ut  tempora  nostra,  non  ut  amor  tuus  fert,  vere 
perscribe:  ego  vitam,  quoad  putabo  tua  interesse 
aut  ad  spem  servandam  esse,  retinebo.  Tu  nobis 
amicissimum  Sestium  cognosces;  credo  tua  causa 
velle  Lentulum,  qui  erit  consul:  quamquam  sunt 
facta  verbis   difficiliora.     Tu   et  quid   opus  sit  et 

Ep.  4,  3.  eonc.;  deinde  (W.).  c,  d.  vulgo.  4.  contur- 
barent  (Ern.)?  —  arma  Clodii.  Lacrimae  (Buclieler.)?  — 
luctum  laboremgue  (R.).  An  l.,  tantum  lahorem  (W.)?  l.  la- 
borem  MI.  l.  et  l.  Faem.,  vulgo.  —  levare  potes  (I.).  l.  po- 
test  c,  MR.,  B.    6.   vera  perscrihe  Qb.)? 

qnid  sit  videbis.  Omnino,  si  tuam  solitudinem  com- 
munemqne  calamitatem  nemo  despexerit^  aut  per 
te  aliquid  confici  aut  nullo  modo  poterit;  sin  te 
quoque  inimici  vexare  coeperint,  ne  cessaris^  non 
enim  gladiis  tecum,  sed  litibus  agetur.  Verum 
haec  absint  velim.  Te  oro,  ut  ad  me  de  omnibus 
rdms  rescribas  et  in  me  animi  aut  potius  consilii 
minus  putes  esse  quam  antea^  amoris  vero  et  of- 
ficii  non  minus. 


Ep.  4,  6.  aut  poiiua  covmlii  (Gailelm.).    l>*  ou^  c.  I^L, 

VUli(0. 


AD    QUINTUM   FRATREM 

LIBER  SECUNDUS. 

I. 

Scr.  Romae  mense  Decembri  a.  n.  c.  697. 

MARCUS  QUINTO  FRATRI  SALUTEM. 

Epistolani;  quam  legisti^  mane  dederam;  sed  i 
fecit  humaniter  Licinius^  quod  ad  me  misso  senatu 
vesperi  venit,  ut,  si  quid  esset  actum,  ad  te,  si  mihi 
videretur,  perscriberem.  Senatus  fuit  frequentior, 
quam  putaramus  es^e  posse  mense  Decembri  sub 
dies  festos.  Consulares  nos  fuimus  et  duo  consu- 
les  designati,  P.  Servilius,  M.  Lucullus,  Lepidus, 
Volcatius,  Glabrio,  praetores.  Sane  frequentes  fui- 
mus:  omnino  ad  CC.  Commorat  exspectationem 
Lupus:  egit  causam  agri  Campani  sane  accurate; 
auditus  est  magno  silentio.  Materiam  rei  non  igno- 
ras:  nihil  ex  nostris  actionibus  praetermisit.  Fue- 
runt  nonnulli  aculei  in  Caesarem,  contumeliae  in 
Gellium,  expostulationes  cum  absente  Pompeio. 
Causa  sero  perorata  sententias  se  rogaturum  ne- 
gavit,  ne  quod  onus  simultatis  nobis  imponeret: 
ex  superiorum  temporum  conviciis  et  ex  praesenti 
silentio,  quid  senatus  sentiret,  se  intelligere.  Dixit 
Milo.     Coepit  dimittere.     Tum  Marcellinus,  ,;noli% 


Ep.  1, 1.    fuimus  et  P.  ServHius  . . .  Olabrio,  duo  ean^ 
sules  des.,  praetorii  (Sch.)? 

inquit,  „ex  tacitnrnitate  nostra,  Lupe,  qaid  aut  pro- 
ber::us  toc  tempore  aut  improbennis,  iudicare:  ego. 
quod  ad  me  attinet  itemque.  arbitror,  ceteros,  id- 
cirfjo  taeeo,  quod  non  existimo,  qunm  Pompeius 
abait,  causam  agri  Campani  agi   convenire."     Tum 

t  ille  se  senatum  uegavit  tenere.  Bacilius  surrexit 
et  de  iudiciis  referre  coepit:  Marcellinum  quidem 
primum  rogavit:  is  quum  graviter  de  Clodianis  in- 
cendiis,  trucidationibus,  lapidationibus  questus  esset, 
sententiam  dixit,  ut  ipse  iudices  per  praetorem  ur- 
banum  sortiretur,  iudicum  sortitione  facta  comitia 
haberentur:  qui  iudicia  impedisset,  eum  contra  rem 
pyblicam  esse  facturum.  Approbata  valde  senten- 
tia  C.  Cato  contra  dixit  et  C.  Cassius  maxima  accla- 
matione  senatus,  quum  comitia  iudiciis  anteferrent. 

3  Philippus'  assensit  Lentulo.  Postea  Racilius  de  pn- 
vatis  me  primum  sententiam  rogavit:  multa  feci 
verba  de  toto  furore  latrocinioque  P.  Clodii;  tam- 
quam  reum  accusavi  multis  et  secundis  admurmu- 
rationibus  cuncti  senatus.  Orationem  meam  col- 
laudavit  satis  multis  verbis,  non  mehercule  indiserte, 
Vetus  Antistius,  isque  iudiciorum  causam  suscepit 
antiquissimamque  se  habiturum  dixit.  Ibatur  in 
eam  sententiam:  tum  Clodius  rogatus  diem  dicendo 
eximere  coepit;  furebat  a  Racilio  se  contumaciter 
urbaneque  vexatum.  Deinde  eius  operae  repente  a 
Graecostasi  et  gradibus  clamorem  satis  magnum 
sustulerunt,  opinor,  in  Q.  Sextilium  et  amicos  Mi- 
lonis  incitatae:  eo  metu  iniecto  repente  magna  que- 
rimonia  omnium  discessimus.  Habes  acta  unius 
diei:  reliqua,  ut  arbitror,  in  mensem  lanuarium 
reiicientur.  De  tribunis  pL  longe  optimum  Raci- 
lium  habemus;  videtur  etiam  Antistius  amicus  nobis 

Ep.  1,  1.  itemque,  arbitror,  ceteros  (W.).  t.  a,  c.  vulgo. 
8.  a  Ca89im  (W.  et  B.  Vol.  E.  p.  Vni.).  Camus  MRL, 
\ulgo.    3.   sententiam,  qm.m  (^^"i 


EPISTOLARUM  AD  Q.  FRATREM  11.  1.  2.       593 

fore;  nam  Plancius  totus  noster  est.  Fac,  si  me 
amaS;  ut  considerate  diligenterque  naviges  de  mense 
Decembri. 

II. 

Scr.   Romae   XIV.  Kal.  Febr.  a.  u.  c.  698. 

MARCUS  QUINTO  FRATRI  SALUTEM. 

Non  occupatione  —  quamquam  eram  sane  im- 1 
peditus  — y  sed  parvula  lippitudine  adductus  sum, 
ut  dictarem  hanc  epistolam  et  non,  ut  ad  te  soleo, 
ipse  scriberem.  Et  primum  me  tibi  excuso  in  eo 
ipso,  in  quo  te  accuso;  me  enim  nemo  adhuc  ro- 
gavit,  num  quid  in  Sardiniam  vellem,  te  puto  saepe 
habere,  qui,  num  quid  Romam  velis,  quaerant.  Quod 
ad  me  de  Lentuli  et  Sestii  nomine  scripsisti,  locu- 
tus  sum  cum  Cincio:  quoquo  modo  res  se  habet, 
non  est  facillima,  sed  habet  profecto  quiddam  Sar- 
dinia  appositum  ad  recordationem  praeteritae  me- 
moriae;  nam,  ut  ille  Gracchus  augur,  posteaquam 
in  istam  provinciam  venit,  recordatus  est,  quid  sibi 
in  campo  Martio  comitia  consulum  habenti  contra 
auspicia  accidisset,  sic  tu  mihi  videris  in  Sardinia 
de  forma  Numisiana  et  de  nominibus  Pomponianis 
in  otio  recogitasse.  Ego  adhuc  emi  nihil:  CuUeo- 
nis  auctio  facta  est;  Tusculano  emptor  nemo  fuit; 
si  condicio  valde  bona  fuerit,  fortasse  non  omittam.  a 
De  aedificatione  tua  Cyrum  urgere  non  cesso:  spero 
eum  in  officio  fore;  sed  omnia  sunt  tardiora  pro- 
pter  furiosae  aedilitatis  exspectationem;  nam  co- 
mitia  sine  mora  fufera  videntur:  edicta  sunt  in  a. 
d.  XI.  KaL  Febr..     Te  tamen  soUicitum  esse  nolo: 

Ep.  2,  1.  Non  0.  —  qmniquam  eram  8.  i.  — ,  sed  (c, 
W.,  ut  Guilelm.conj.).  Non  o.,  qua  e.  s.  i.,  sed  MRL,  vulgo. 
—  me  de  Lentuli  (Man.).  me  L.  MRL,  vulgo.  —  nihil: 
Culleonis  (W.).  nihil.  C.  vulgo.  —  fortasse  (I.).  fortassia 
MR.,  B. 

CiceroniB  epist  I.  «^^ 

3  omiie  genus  a  nobis  cantionis  adhibebitnr.  De  rege 
Alexandrino  factum  est  senatus  consultum^  cum 
multitudine  eum  reduci  periculosum  rei  pnblicae 
videri:  reliqua  quum  esset  in  senatu  contentio,  Len- 
tulusne  an  Pompeius  reduceret,  obtinere  causam 
Lentulus  videbatur.  Li  ea  re  nos  et  officio  erga 
Lentulum  mirifice  et  voluntati  Pompeii  praeclare 
satisfecimus,  sed  per  obtrectatores  Lentuli  calumnia 
extracta  res  est:  consecuti  sunt  dies  comitiales,  per 
quos  senatus  haberi  non  poterat.  Quid  futurum 
sit  latrocinio  tribunorum,  non  divino,  sed  tamen 
suspicor  per  vim  rogationem  Caninium  perlaturum. 
In  ea  re  Pompeius  quid  velit,  non  dispicio:  fami- 
liares  eius  quid  cupiant,  omnes  vident;  creditores 
vero  regis  aperte  pecunias  suppeditant  contra  Len- 
tulum.  Sine  dubio  res  a  Lentulo  remota  videtur 
esse,  cum  magno  meo  dolore,  quamquam  multa 
fecit,  quare,  si  fas  esset,  iure  ei  suscensere  posse- 

4  mus.  Tu,  si  ista  expedisti,  velim  quam  primum 
bona  et  certa  tempestate  conscendas  ad  meque  ve- 
nias;  innumerabiles  enim  res  sunt,  in  quibus  te 
quotidie  in  omni  genere  desiderem.  Tui  nostrique 
valent.    xmi.  Kal.  Februarias. 


III. 

Scr.  Romae  piid.  Id.  Febr.  a.  n.  o.  698. 

MARCUS    QUINTO  FRATRI   SALUTEM. 

1  Scripsi  ad  te  antea  superiora;  nunc  cognosce, 
postea  quae  sint  acta.  A  Kal.  Febr.  legationes  in 
Idus  Febr.  reiiciebantur;  eo  die  res  confecta  non 
est.  A.  d.  mi.  Non.  Febr.  Milo  afiFuit;  ei  Pompeius 
advocatus  venit;  dixit  Marcellus  a  me  rogatus;  ho- 

Ep.  2,  4.    xsta  expedisti  (Pal.  4.,  cd.  Faerni).     i.  eospe- 
dis  1  cd.  Reg.    i.  expcdit  ¥.1.    ita  expedvt  '^'^^  ^l.,  B, 

neste  discessimus;  prodicta  dies  est  in  vm.  Idus 
Febr.  Interim  reiectis  legationibus  in  Idus  refere- 
batur  de  provinciis  quaestorum  et  de  ornandis  prae- 
toribus;  red  res  multis  querelis  de  re  publica  inter- 
ponendis  nulla  transacta  est.  C.  Cato  legem  pro- 
mulgavit  de  imperio  Lentulo  abrogando:  vestitum 
filius  mutavit.  A.  d.  vm.  Id.  Febr.  Milo  aflfuit:  a 
dixit  Pompeius  sive  voluit,  nam,  ut  surrexit,  operae 
Clodianae  clamorem  sustulerunt,  idque  ei  perpetua 
oratione  contigit,  non  modo  ut  acclamatione,  sed 
ut  convicio  et  maledictis  impediretur.  Qui  ut  pero- 
ravit  —  nam  in  eo  sane  fortis  fuit:  non  est  deter- 
ritus;  dixit  omnia  atque  interdum  etiam  silentio, 
cum  auctoritate  f  peregerat  — ,  sed  ut  peroravit, 
surrexit  Clodius:  ei  tantus  clamor  a  nostris  —  pla- 
cuerat  enim  referre  gratiam  — ,  ut  neque  mente 
nec  lingua  neque  ore  consisteret.  Ea  res  acta  est, 
quum  hora  sexta  vix  Pompeius  perorasset,  usque 
ad  horam  vm.,  quum  omnia  maledicta,  versus  de- 
nique  obscoenissimi  in  Clodium  et  Clodiam  dice- 
rentur.  IUe  furens  et  exsanguis  interrogabat  suos 
in  clamore  ipso,  quis  esset,  qui  plebem  fame  ne- 
caret:  respondebant  operae:  „Pompeius;"  quis  Ale- 
xandream  ire  cuperet:  respondebant:  „Pompeius^'; 
quem  ire  vellent:  respondebant:  „Crassum"  —  is 
aderat  tum  Miloni  animo  non  amico  — .  Hora 
fere  nona  quasi  signo  dato  Clodiani.  nostros  con- 
sputare  coeperunt*  exarsit  dolor.  Urgere  illi,  ut 
loco  nos  moverent;  factus  est  a  nostris  impetus, 
fuga  operarum;  eiectus  de  rostris  Clodius,  ac  nos 
quoque  tum  fugimus,  ne  quid  in  turba.     Senatus 

Ep.  3.  1.  in  VIII.  Idus  (Man.).  in  VII.  Idus  M., 
cd.  Landi,  B.  in  IIII.  Idus  RI.  2.  A.  d.  VIII.  Id.  (Man.). 
A.  d.  VII.  Id.  M.,  cd.  Landi,  L,  B.  A.  d.  IIII.  R.  — 
auctoritate  semper  — ,  sed  (L.)?  —  „Cras8um"  —  is  aderat 
tum  Milom  a.  non  amico  — .  Hora  (W.).  „Cr/'  Is  a.  tum^ 
M       a*nico    H,  vulffOt 

vocatus  in  curiam;  Pompeius  domum;  neque  ego 
iamen  in  senatum,  ne  aut  de  tantis  rebus  tacerem 
aut  in  Pompeio  defendendo  —  nam  is  carpebatur 
a  Bibulo,  Curione,  Favonio,  Servilio  filio  —  ani- 
mos  bonorum  virorum  offenderem;  res  in  posterum 
diem  dilata  est;  Clodius  in  Quinnalia  prodixit  diem. 
A.  d.  vn.  Id.  Febr.  senatus  ad  ApoUinis  fuit,  ut 
Pompeius  adesset:  acta  res  est  graviter  a  Pompeio; 

s  eo  die  nihil  perfectum  est.  A.  d.  xi.  Id.  Febr.  ad 
Apollinis  senatus  consultum  factum  est,  ea,  quae 
facta  essent  a.  d.  vm.  Id.  Febr.,  contra  rem  publi- 
cam  esse  facta.  Eo  die  Cato  vehementer  est  in 
Pompeium  invectus  et  eum  oratione  perpetua  tam- 
quam  reum  accusavit,  de  me  multa  me  invito  cum 
mea  summa  laude  dixit,  quum  illius  in  me  perfidiam 
increparet:  auditus  est  magno  silentio  malevorum. 
Respondit  ei  vehementer  Pompeius  Crassumque  de- 
scripsit  dixitque  aperte  se  munitiorem  ad  custo- 
diendam  vitam  suam  fore,   quam  Africanus  fuisset, 

i  quem  C.  Carbo  interemisset.  Itaque  magnae  mihi 
res  iam  moveri  videbantur;  nam  Pompeius  haec  in- 
telligit  nobiscumque  communicat,  insidias  vitae  suae 
fieri,  C.  Catonem  a  Crasso  sustentari,  Clodio  pecu- 
niam  suppeditari,  utrumque  et  ab  eo  et  a  Curione, 
Bibulo  ceterisque  suis  obtrectatoribus  confirmari, 
vehementer  esse  providendum,  ne  opprimatur  con- 
cionario  illo  populo  a  se  prope  alienato,  nobilitate 
inimica,  non  aequo  senatu,  iuventute  improba.  Ita- 
que  se  comparat,  homines  ex  agris  arcessit;  operas 
autem  suas  Clodius  confirmat,  manus  ad  Quirinalia 
paratur.      In    eo    multo    sumus    superiores    ipsius 

Ep-  3,  2.  in  posterum  diem  dilata  (W.).  in  p.  dih 
MRL,  vulgo.  3.  A.  d.  VII.  Id.  (Man.).  A.  d.  VI.  Id. 
M2.  L,  vulio.  A.  d.  III.  Id.  Ml  (?),  R.  —  VI.  Id.  (Ml,  R.)- 
III.  Id.  M2,  Land.,  2  Ambross.  V.  Id.  TunstaU.,  B.  —  VIII. 
Id.  (Man.).  VI.  Id.  MRL,  B.  —  accusavit,  de  (W.).  a.:  de 
B.  —  dixit,  quum  . . .  incr.i  aiiditiis  i^  ^.  d.\  cmlw  , .  .v,  a.  B. 

copiis;  sed  magna  manus  ex  Piceno  et  Gallia  ex- 
spectatur,  ut  etiam  Catonis  rogationibus  de  Milone 
et  Lentulo  resistamus.  A.  d.  mi.  Idus  Febr.  Sestius  5 
ab  indice  Cn.  Nerio  Pupinia  de  ambitu  est  postu- 
latus  et  eodem  die  a  quodam  M.  TuUio  de  vi:  is 
erat  aeger;  domum,  ut  debuimus,  ad  eum  statim 
venimus  eique  nos  totos  tradidimus,  idque  fecimus 
praeter  hominum  opinionem,  qui  nos  ei  iure  sus- 
censere  putabant,  ut  humanissimi  gratissimique  et 
ipsi  et  omnibus  videremur,  itaque  faciemus.  Sed 
idem  Nerius  index  edidit  f  ad  allegatos  Cn.  Len- 
tulum  Vatiam  et  C.  Comelium  f  ista  ei  eodem  die 
senatus  consultum  factum  est,  ut  sodalitates  decu- 
riatique  discederent  lexque  de  iis  ferretur,  ut,  qui 
non  discessissent,  ea  poena,  quae  est  de  vi,  tene- 
rentur.  A.  d.  iii.  Idus  Febr.  dixi  pro  Bestia  de « 
ambitu  apud  praetorem  Cn.  Domitium  in  foro  me- 
dio  maximo.  conventu  incidique  in  eum  locum  in 
dicendo,  quum  Sestius  multis  in  templo  Castoris 
vulneribus  acceptis  subsidio  Bestiae  servatus  esset. 
Hic  7CQOG)xovoiirj0diiriv  quiddam  svxaLQCog  de  iis,  quae 
in  Sestium  apparabantur  crimina,  et  eum  ornavi 
veris  laudibus  magno  assensu  omnium:  res  homini 
fuit  vehementer  grata.  Quae  tibi  eo  scribo,  quod 
me  de  retinenda  Sestii  gratia  litteris  saepe  mo- 
nuisti.  Pridie  Idus  Febr.  haec  scripsi  ante  lucem:  i 
eo  die  apud  Pomponium  in  eius  nuptiis  eram  coe- 
naturus.     Cetera  sunt  in  rebus  nostris  huiusmodi, 


Ep.  3,4.  eopiis,  «e(?(MRI.,  vulgo).  c;  et  Malaspin.,  B. 
6.  de  ambitu  (vulgo).  ambitu  M.  ambitus  B.  —  quodam 
P.  TuUio  (W.)?  —  edidit  f  ad  allegatos  (MR.).  e.  alUga- 
tos(W.)?  e.  ad  allig.  L.,  B.  —  Cornelium  Bestiam  (vel  aliud 
aliquod  cognomeii).  Eodem  (W.)?  An  C:  itaque  (sic  R.) 
rei  8unt  facti.  Eodem  aut  simile  aliquid  (Or.)?  C  ista  ei 
eodem  MR.  C,  sta .  ci  cd.  Landi.  6.  omnium:  res  . , .  grata. 
Quae  (W.).  o.  Rea  .  .  .  gr.:  quae  B.  7.  Male  B  totam 
hanc  paragraphum  a  §  1— 6  Beparavit 

ut  tu  mibi  fere  diffidenti  praedicabas:  plena  digni- 
tatis  et  gratiae;  quae  quidem  tua,  mi  frater^  pru- 
dentia^  patientia,  virtute,  pietate,  suavitate  etiam  tibi 
mihique  sunt  restituta.  Domus  tibi  ad  lucum  Pi- 
sonis  Liciniana  conducta  est;  sed,  ut  spero,  paucis 
mensibus  post  K.  Quinctiles  in  tuam  commigrabis. 
Tuam  in  Carinis  mundi  habitatores  Lamiae  con- 
duxerunt.  A  te  post  illam  Olbiensem  epistolam 
nullas  litteras  accepi:  quid  agas  et  ut  te  oblectes, 
scire  cupio  maximeque  te  ipsum  videre  quam  pri- 
mum.  Cura,  mi  frater,  ut  valeas  et,  quamquam  est 
hiems,  tamen  Sardiniam  istam  esse  cogites.  xv. 
E.  Martias. 

IV. 

Scr.  Romae  mense  Martio  a.  u.  c.  698. 

MARCUS  QUINTO  FRATRI  SALUTEM. 

i  Sestius  noster  absolutus  est  a.  d.  v.  Idus  Mar- 
tias  et,  quod  vehementer  interfuit  rei  publicae  nul- 
lam  videri  in  eiusmodi  causa  dissensionem  esse, 
omnibus  sententiis  absolutus  est.  IUud,  quod  tibi 
curae  saepe  esse  intellexeram,  ne  cui  iniquo  relin- 
queremus  vituperandi  locum,  qui  nos  ingratos  esse 
diceret,  nisi  illius  perversitatem  quibusdam  in  re- 
bus  quam  humanissime  ferremus,  scito  hoc  nos  in 
eo  iudicio  consecutos  esse,  ut  omnium  gratissimi 
iudicaremur:  nam  defendendo  moroso  homini  cu- 
mulatissime  satisfecimus  et,  id  quod  ille  maxime 
cupiebat,  Vatinium,  a  quo  palam  oppngnabatur, 
arbitratu  nostro  concidimus  dis  hominibusque  plau- 

Ep.  3,  7.  frater,  prudentia,  patientia  I.,  vulgo.  f.,*pat, 
MRB.  —  Liciniana  (L.).  ii*c.  MRL,  B.  —  cogites.  D. 
XV.  K.  (W.)?  Ep.  4,  1.  o.  d.  II.  Idus  (1  Ox.,  lens.)?  ad 
pridie  Idm  E.  (M.  notam  habet,  quae  et  11.  et  Y.  signi- 
ficare  potest.)  F.  cd.  Land.,  1  Ox.  —  nam  in  defendendo  (cd. 
Landi,  L)? 

dentibus;  quin  etiam  PauUus  noster,  quum  testis 
productus  esset  in  Sestium,  confirmavit  se  nonien 
Vatinii  delaturum,  si  Macer  Licinius  cunctaretur, 
et  Macer  ab  Sestii  subselliis  surrexit  ac  se  illi  non 
defuturum  affirmavit;  quid  quaeris?  homo  petulans 
et  audax  valde  perturbatus  debilitatusque  discessit. 
Quintus  tuus,  puer  optimus,  eruditur  egregie:  hoc  2 
nunc  magis  animum  adverto,  quod  Tyrannio  docet 
apud  me.  Domus  utriusque  nostrum  aedificatur 
strenue;  redemptori  tuo  dimidium  pecuniae  curavi: 
spero  nos  ante  hiemem  contubernales  fore.  De 
nostra  TuUia,  tui  mehercule  amantissima,  spero  cum 
Crassipede  nos  confecisse.  Dies  erant  duo,  qui 
post  Latinas  habentur  religiosi;  f  cetero  confectum 
erat  Latiar  erat  exiturus.  [VI.  3 — 7.]  ^Aiiq^ikatpCav  3 
autem  illam,  quam  tu  soles  dicere,  bono  modo  de- 
sidero,  sic  prorsus,  ut  advenientem  excipiam  liben- 
ter,  latentem  etiam  nunc  non  excitem:  tribus  locis 
aedifico,  reliqua  reconcinno;  vivo  pauUo  liberalius, 
quam  solebam;  opus  f  erat  si  te  haberem,  paal- 
lisper  fabris  locum  darem.  Sed  [et]  haec,  ut  spero, 
brevi  inter  nos  communicabimus.  Res  autem  Ro-  4 
manae  sese  sic  habent:  consul  est  egregius  Len- 
tulus  non  impediente  collega,  sic,  inquam,  bonus, 
ut  meUorem  non  viderim:  dies  comitiales  exemit 
omnes;  nam  etiam  Latinae  instaurantur,  nec  tamen 
deerant  suppUcationes.    Ita  legibus  perniciosissimis  5 

Ep.  4,  1.  audax  valde  (W.  ex  B.  conj.).  a.  [Vatinius] 
V.  B.  «.,  V.,  V,  vulgo.  2.  t  eetero  confectwm  erat  Latiar 
erat  exiturus.  'Aficp.  (MR.,  1  Ox.,  2  Ambr.,  W.).  ceteroqui 
c.  erat.  In  Laterium  eram  exitwrus.  *Afi(p.  (Or.,  sed  is  erat 
Latiar;  in  L,)?  An  ceteroqui  c.  erat.  Erat  exiturus  ****. 
'Aficp.,  ut  multa  exciderint,  fortasse  unum  folium  (W.)?  ce- 
terum  c,  Latiar  erat.  'Aficp.  Mommsen.,  B.  3.  excitem:  tri- 
bus  (W.).  e.  Tr.  vulgo.  —  opu>8  f  erat  si  ie  (W.).  0.  ur- 
gehat;  si  te  (Or.)?  —  darem.  Sed  (W.).  d.;  sed  B.  Sed  [etl 
haec  (W.).  Sed  et  h.  vulgo.  5.  Ita  legibu^  (W).  Id  l. 
(MRI.).    Sic.  l  Crat.,  B. 


600  M.  TULLII  CICERONIS 

obsistitur,  maxime  Catonis,  cui  tamen  egregie  im- 
posuit  Milo  noster:  nam  ille  vindex  gladiatorum  et 
bestiariorum  emerat  de  Gosconio  et  Pomponio  bestia- 
rios,  nec  sine  iis  armatis  umquam  in  publico  fue- 
rat;  hos  alere  non  poterat,  itaque  vix  tenebat; 
sensit  Milo:  dedit  cuidam  non  familiari  negotium, 
qui  sine  suspicione  emeret  eam  familiam  a  Catone; 
quae  simul  atque  abducta  est,  Racilius,  qui  unus 
optimtis  est  hoc  tempore  tribunus  pl.,  rem  patefecit 
eosque  homines  sibi  emptos  esse  dixit  —  sic  enim 
placuerat  —  et  tabulam  proscripsit,  se  familiam 
Catonianam  venditurum:  in  eam  tabulam  magni 
risus  consequebantur.  Hunc  igitur  Catonem  Len- 
tulus  a  legibus  removit  et  eos,  qui  de  Caesare 
monstra  promulgarunt,  quibus  intercederet  nemo; 
nam^  quod  de  Pompeio  Caninius  agit,  sane  qnam 
refrixit;  neque  enim  res  probatur  et  Pompeius  noster 
in  amicitia  P.  Lentuli  vituperatur  et  hercule  non 
est  idem;  nam  apud  perditissimam  illam  atque  in- 
fimam  faecem  populi  propter  Milonem  suboffendit^ 
et  boni  multa  ab  eo  desiderant,  multa  reprehen- 
dunt.  Marcellinus  autem  hoc  uno  mihi  *  quidem 
non  satisfacit,  quod  eum  nimis  aspere  tractat:  quam- 
quam  id  senatu  non  invito  facit;  quo  ego  me  liben- 
tius  a  curia  et  ab  omni  parte  rei  publicae  subtraho. 
6  In  iudiciis  ii  sumus,  qui  fuimus:  domus  celebratur 
ita,  ut  quum  maxime.  Unum  accidit  imprudentia 
Milonis  incommode,  de  Sexto  Clodio,  quem  neque 
hoc  tempore  neque  ab  imbecillis  accusatoribus  mihi 
placuit  accusari:  ei  tres  sententiae  deterrimo  in  con- 
silio  defuerunt;  itaque  hominem  populus  revocat  et 
retrahatur  necesse  est,  non  enim  ferunt  homines 
et,  quia,  quum  apud  suos  diceret,  paene  damnatus 
est,   vident    damnatum.     Ea  ipsa    in   re   Pompeii 

Ep.  4,  5.   unu8  optimus  est  (W.).    ufius  est  MRI.    u.  e. 
opt  BUcheler.^  B.  .  ^ 

offensio  nobis  obstitit;  senatomm  enim  urna  co- 
piose  absolvit,  equitum  adaequavit,  tribuni  aerarii 
condemnarunt;  sed  hoc  incommodum  consolantur 
quotidianae  damnationes  inimicorum,  in  quibus  me 
perlibente  f  Sevius  allisus  est,  ceteri  conciduntur. 
C.  Cato  concionatus  est  comitia  haberi  non  siturum, 
si  sibi  t  a  populo  dies  agendi  essent  exempti.  Ap- 
pius  a  Caesare  nondum  redierat.  Tuas  mirifice  7 
litteras  exspecto:  atque  adhuc  clausum  mare  fuisse 
scio,  sed  quosdam  venisse  tamen  Olbia  dicebant, 
qui  te  unice  laudarent  plurimique  in  provincia  fieri 
dicerent:  eosdem  aiebant  nuntiare  te  prima  naviga- 
tione  transmissurum;  id  cupio  et,  quamquam  te 
ipsum  scilicet  maxime,  tamen  etiam  litteras  tuas 
ante  exspecto.     Mi  frater,  vale. 

V. 

Scr.  a.  d.  VI.  Idus  Apriles  a.  u.  c.  698. 

MARCUS  QUINTO   FRATRI   SALUTEM. 

Dederam  ad  te  litteras  antea,  qiiibus  erat  scri- 1 
ptum  TuUiam  nostram  Crassipedi  pr.  Non,  April. 
esse  desponsam  ceteraque  de  re  publica  privataque 
perscripseram.  Postea  sunt  haec  acta:  Non.  Apr. 
senatus  consulto  Pompeio  pecunia  decreta  in  rem 
frumentariam  ad  HS.  CCCC;  sed  eodem  die  vehe- 
menter  actum  de  agro  Campano  clamore  senatus 
prope  concionali:  acriorem  causam  inopia  pecuniae 
faciebat  et  annonae  caritas.  Non  praetermittam  ne  t 
illud  quidem:  M.  Furium  Flaccum,  equitem  Roma- 
num,  hominem  nequam,  Capitolini  et  Mercuriales 
de  coUegio   eiecerunt  praesentem,  ad  pedes  unius 

Ep.  4,  6.  t  Secius  (W.).  Sevius  B.  Saenim  (W.)  ?  — 
concionatus  est  comitia  (MRI.).  c.  est  se  c.  L.,  B.  —  -f  a 
populo  (MR.).  ad  populum  (W.)  aut  cum  populo  I-,  vulgo. 
7.  atque  MRL,  vulgo.  atqui  B.  —  Olhia  (Man.).  Ostia 
MRL,  B. 

cuiusque  iacentem.  [VI.  1 — 3.)  A.  d.  viti.  Idus 
Apriles  sponsalia  Crassipedi  praebui:  huic  convivio 
puer  optimus,  Quintus  tuus  meusque,  quod  perle- 
viter  commotus  fuerat,  defuit.  A.  d.  vn.  Idus  Apri- 
les  veni  ad  Quintum  eumque  vidi  plane  integrum, 
multumque  is  mecum  sermonem  habuit  et  perhu- 
manum  de  discordiis  mulierum  nostrarum:  quid 
quaeris?  nihil  festivius;  Pomponia  autem  etiam  de 

8  te  questa  est;  sed  haec  coram  agemus.  A  puero 
ut  discessi;  in  aream  tuam  veni:  res  agebatur  multis 
structoribus;  Longilium  redemptorem  cohortatus 
sum*,  fidem  mihi  faciebat  se  velle  nobis  placere. 
Domus  erit  egregia,  magis  enim  cemi  iam  poterat, 
quam  quantum  ex  forma  iudicabamus;  itemque 
nostra  celeriter  aedificabatur.  Eo  die  coenavi  apud 
Crassipedem;  coenatus  in  hortos  ad  Pompeium  le- 
ctica  latus  sum.  Luci  eum  convenire  non  potue- 
ram,  quod  afuerat;  videre  autem  volebam,  quod 
eram  postridie  Roma  exiturus  et  quod  ille  in  Sar- 
diniam  iter  habebat.  Homitiem  conveni  et  ab  eo 
petivi,  ut  qu^  primum  te  nobis  redderet.  Statim, 
dixit;  erat  autem  iturus,  ut  aiebat,  a.  d.  ni.  Id. 
April.,  ut  aut  Labrone  aut  Pisis  conscenderet.  Tu, 
mi  frater,  simul  et  ille  venerit,  primam  navigatio- 
nem,  dunmiodo  idonea  tempestas  sit,  ne  omiseris. 

4  [VII.]  A.  d.  VI.  Idus  April.  ante  lucem  hanc  epi- 
stolam  conscripsi.  Eram[que]  in  itinere,  ut  eo  die 
apud  T.  Titium  in  Anagnino  manerem;  postridie 
autem  in  Laterio  cogitabam,  inde,  quum  in  Arpi- 
nati  quinque  dies  fuissem,  ire  in  Pompeianum,  re- 
diens  aspicere  Cumanum,  ut,  quoniam  in  Nonas 
Maias  M&oni  dies  prodicta  est,  pridie  Nonas  Romae 

Ep.  6,  2,  iaeentem,  A,  d.  VIII,  (W.).  i,  Exiturus 
a.  d.  VIII,  Mommsen.,  B.  3.  simul  et  ille  (Ml,  B.).  simul 
ut  i.  (M2,  Land.,  2  Oxx.,  B.)?  4.  conscripsi.  Eram[qu£] 
in  (W.).  conscripseramque  in  Ml,  I.  dictava^am  scripse- 
ramque  in  M2,  B.    conscnpsi,  eramqyA  in  B. 

«ssem  teque,  mi  carissime  et  suavissime  frater,  ad 
eam  diem,  ut.  sperabam,  viderem.  Aedificationem 
Arcani  ad  tuum  adventum  sustentari  placebat.  Fac, 
mi  frater,  ut  valeas  quam  primumque  venias. 


VL  [VIII.] 

Scr.  Romae  mense  Maio  a.  u.  c.  698. 

MARCUS  QUINTO  FRATRI  SALUTEM. 

0  litteras  mihi  tuas  iucundissimas,  exspectatas  i 
ac  primo  quidem  cum  desiderio,  nunc  vero  etiam 
cum  timore!  Atque  has  scito  litteras  me  solas 
accepisse  post  illas,  quas  tuus  nauta  attulit  Olbia 
datas.  Sed  cetera,  ut  scribis,  praesentis  sermoni 
reserventur;  hoc  tamen  non  queo  diflferre:  Idibus 
Maiis  senatus  frequens  divinus  fuit  in  supplicatione 
Oabinio  deneganda.  Adiurat  Procilius  hoc  nemini 
accidisse;  foris  valde  plauditur;  mihi  quum  sua 
sponte  iucundum,  tum  iucundius,  quod  me  absente; 
est  enim  eiXixQivlg  iudicium,  sine  oppugnatione, 
sine  gratia  nostra:  eram  Antii.  Quod  Idibus  et  2 
postridie  fuerat  dictum  de  agro  Campano  actum  iri, 
non  est  actum:  in  hac  causa  mihi  aqua  haeret.  Sed 
plura,  quam  constitueram;  coram  enim.  Vale,  mi 
optime  et  optatissime  frater,  et  advola;  idem  te 
pueri  nostri  rogant.  Illud  scilicet:  coenabis  *,  quum 
veneris. 


Ep.  5,  4.  quam  primumgue  (W.).  quampr,  B.  Ep.  6, 1. 
aUulit  Olhia  (W.).  a.,  0.  vulgo.  —  praesentis  sermoni 
(W.).  praesenti  s.  MRL,  vulgo.  —  est  enim  sH.  iudicium, 
sine  . . .  nostra:  eram  Antii.  Quod  (M.^Land.,  1  Ox.,  1  Ambr., 
R.  L,  nisi  quod  omnes  illi  ante  et  R.  erat;  Awtii  Man.). 
etenim  slX.  i.  s.  , ..  nostra  erat.  Ante  quod  (Mommsen.,B.)? 
2.  rogant,  Illud  scilieet:  coenabis  *,  quum  veneris  (W.). 
Excidit  apud  me  (vel  apud  nos)  aut  mecum.  r.:  i.  s.,  c, 
q.  a.  vulgo. 

m  [IX.] 

8cr.   Romae  mense   Febrnario   a.  ti.  c.   699. 

MARCUS  QUINTO  FRATRI  SALUTEM. 

t  Placiturum  tibi  esse  librum  meum  suspicabar: 
tam  valde  placuisse,  quam  scribis,  valde  gaudeo. 
Quod  me  admones  de  nostra  Urania  suadesque,  ut 
meminerim  lovis  orationem,  quae  est  in  extremo 
illo  libro,  ego  vero  memini  et  illa  omnia  mihi  ma- 

2  gis  scripsi  quam  ceteris.  Sed  tamen  postridie,  quam 
tu  es  profectus,  multa  nocte  cum  VibuUio  veni  ad 
Pompeium,  quumque  ego  egissem  de  istis  operibus 
atque  inscriptionibus,  per  mihi  benigne  respondit: 
magnam  spem  attulit;  cum  Crrasso  se  dixit  loqui 
velle  mihique,  ut  idem  facerem,  suasit.  Crassum 
consulem  ex  senatu  domum  reduxi,  suscepit  rem 
dixitque  esse,  quod  Clodius  hoc  tempore  cuperet 
per  se  et  per  Pompeium  consequi;  putare  se,  si 
ego  eum  non  impedirem,  posse  me  adipisci  sine 
contentione,  quod  vellem;  totum  ei  negotium  per- 
misi  meque  in  eius  potestate  dixi  fore;  interfuit 
huic  sermoni  P.  Crassus  adolescens,  nostri,  ut  scis, 
studiosissimus.  Hlud  autem,  quod  cupit  Clodius, 
est  legatio  aliqua  —  si  minus  per  senatum,  per 
populum  —  libera  aut  Byzantium  aut  ad  Brogita- 
rum  aut  utrumque:  plena  res  nummorum;  quod  ego 
non  nimium  laboro,  etiamsi  minus  assequor,  quod 
volo.  Pompeius  tamen  cum  Crasso  locutus  est: 
videntur  negotium  suscepisse.    Si  perficiunt,  optime; 

8  si  minus,  ad  nostrum  lovem  revertamur.  A.  d.  iii. 
Idus  Febr.  senatus  consultum  est  factum  de  ambitu 

Ep.  7,  1.  de  nostra  CTrama" (Malaspina).  de  f  WH  cu- 
rantia  MRI.,  B.  de  non  Urantia  cd.  JFaem.  de  no  (cum 
linea  et  vacuo  spatio  relicto)  cd.  Landi.  —  Sed  tamen  postri- 
die  (vulgo).  sed  tamen  — .  P.  (Or.,  B.)?  2.  cuperet  per  se 
(MBI.f  vulgo).    c.  et  per  se  Kahnt.,  B. 

in  Afranii  sententiam,  contra  quam  ego  dixeram, 
quum  tu  adesses;  sed  magno  cum  gemitu  senatus 
consules  non  sunt  persecuti  eorum  sententias,  qui, 
Afranio  quum  essent  assensi,  addiderunt,  ut  prae- 
tores  ita  crearentur,  ut  dies  sexaginta  privati  es- 
sent:  eo  die  Catonem  plane  repudiarunt.  Quid 
multa?  tenent  omnia,  idque  ita  omnes  intelligere 
volunt. 


Ym.  [X.] 

Scr.  mense  Maio  a.  u.  c.  699. 

MARCUS  QUINTO  FRATRI  SALUTEM. 

Tu  metuis,  ne  me  interpelles?  Primum,  si  in  i 
isto  essem,  tu  scis,  quid  sit  interpellare;  an  te  f  a 
te  is?  mehercule  mihi  docere  videris  istius  generis 
humanitatem,  qua  quidem  ego  nihil  utor  abs  te. 
Tu  vero  ut  me  et  appelles  et  interpelles  et  oblo- 
quare  et  colloquare  velim;  quid  enim  mihi  suavius? 
non  mehercule  quisquam  fiov6oncctaxrog  libentius 
sua  recentia  poemata  legit,  quam  ego  te  audio 
quacumque  de  re,  publica  privata,  rustica  urbana; 
sed  mea  factum  est  insulsa  verecundia,  ut  te  pro- 
ficiscens  non  toUerem:  opposuisti  semel  avavtt- 
Xextov  causam,  Ciceronis  nostri  valetudinem,  conti- 
cui;  iterum  Cicerones,  quievi.  Nunc  mihi  iucundi-  2 
tatis  plena  epistola  hoc  aspersit  molestiae,  quod 
videris,  ne  mihi  molestus  esses,  veritus  esse  atque 
etiam  nunc  vereri.  Litigarem  tecum,  si  fas  esset; 
sed  mehercule,  istuc  si  umquam  suspicatus  ero, 
nihil  dicam  aliud  nisi  verebor,  ne  quando  ego  tibi, 
quum  sum  una,  molestus  sim.    Video  te  ingemuisse. 


Ep.  7,  3.  sententiam,  contra  quam  (Sch.).  s,,  q.  MRL, 
vulgo.  8.,  in  quam  Kajser.,  B.  Ep.  8,  1.  f  a  te  is  (Ml, 
2  Oxx).  ateis  M2.  anteis  1  cd.  Reg.  antea  1.  Statius  (L.)? 
Ateius  R.,  B. 

Sic  fit,  t  f'^'  ^^  «^9  it^cfag*  numqnam  enim  dicam, 
ia  7tu0aq.  Marinm  autem  nostrum  in  lecticam 
mehercule  coniecissem  —  non  illam  regis  Ptole- 
maei  Anicianam;  memini  enim,  quum  hominem 
portarem  ad  Baias  Neapoli  octophoro  Aniciano 
machaerophoris  centum  sequentibus,  miros  risus  nos 
edere,  quum  ille  ignarus  sui  comitatus  repente  ape- 
ruit  lecticam  et  paene  ille  timore,  ego  risu  corrui 
— ,  hunc,  ut  dico,  certe  sustulissem,  ut  aliquando 
subtilitatem  veteris  urbanitatis  et  humanissimi  ser- 
monis  attingerem;  sed  homin^m  infirmum  in  villam 
apertam  ac  ne  rudem  quidem  etiam  nunc  invitare 

« nolui.  Hoc  vero  mihi  peculiare  fuerit,  hic  etiam 
isto  frui;  nam  illorum  praediorum  scito  mihi  vici- 
num  Marium  lumen  esse.  Apud  Anicium  videbi- 
mus  ut  paratum  sit;  nos  enim  ita  philologi  sumus, 
ut  vel  cum  fabris  habitare  possimus  —  habemus 
hanc  philosophiam  non  ab  Hymetto,  sed  ab  f  ara- 
xira  — ,  Marius  et  valetudine  est  et  natura  imbe- 

4  cillior.  De  interpellatione,  tantum  sumam  a  vobis 
temporis  ad  scribendum,  quantum  dabitis.  Utinam 
nihil  detis,  ut  potius  vestra  iniuria  quam  ignavia 
mea  cessem!  De  re  publica  nimium  te  laborare 
doleo  et  meliorem  civem  esse  quam  Philoctetam, 
qui  accepta  iniuria  ea  spectacula  quaerebat,  quae 
tibi  acerba  esse  video.  Amabo  te,  advola  —  con- 
solabor  te  et  omnem  abstergebo  dolorem  —  et  ad- 
duc,  si  me  amas,  Marium;  sed  approperate.  f  Hor- 
tus  domi  est. 

Ep.  8,  2.  coniedssem'-  nmi  illam . . .  corrui  —,  hunc  (W.). 
c.,  non  . . .  c.  HtmcYvlgo,  —  octajphoro  (W.)?  ottafoio  M. 
—  Anidana  (Scheller.)?  —  3.  possimm  —  hdbemus  .  .  , 
t  araxira  — ,  Marius  (W.).  p,  Hahemus  . . .  f  araysira,  M, 
vulgo.  —  t  araxira  (c,  W.).  araxita  ..al."  superscr.  in  M. 
arazira  I.  aracda  Land.  area  Cyrea  (Olivetus)?  t  aray- 
sira  MB.  (Aria  Syra  R.).  4.  De  interp.,  tantum  (W.). 
De  t.  t.  vulgo.  —  t  Hortus  d,  est  (W.).  Hortalus  d,  est 
(Mailer.)?    Hortu8  d,  e.  "v\x\go. 

IX.  [XI.] 

Scr.  inennte  mense  Februario  (a.  d.  ni.  Id.?)  a.  u.  c.  700. 

MARCUS  QUINTO  FRATRI  SALUTEM. 

Epistolam  hanc  convicio  efflagitarunt  codicilli  i 
tui;  nam  res  quidem  ipsa  et  is  dies,  quo  tu  es  pro- 
fectus,  nihil  mihi  ad  scribendum  argumenti  sane 
dabat;  sed,  quemadmodum,  coram  quum  sumus, 
sermo  nobis  deesse  non  solet,  sic  epistolae  nostrae 
debent  interdum  alucinari.  Tenediorum  igitur  liber-  2 
tas  securi  Tenedia  praecisa  est,  quum  eos  praeter 
me  et  Bibulum  et  Calidium  et  Favonium  nemo  de- 
fenderet;  de  te  a  Magnetibus  ab  Sipylo  mentio  est 
honorifica  facta,  quum  te  unum  dicerent  postula- 
tioni  L.  Sestii  Pansae  restitisse.  Reliquis  diebus 
si  quid  erit,  quod  te  scire  opus  sit,  aut  etiam  si 
nihil  erit,  tamen  scribam  quotidie  aliquid:  pridie 
Idus  neque  tibi  neque  Pomponio  deero.  Lucretii  3 
poemata,  ut  scribis,  ita  sunt:  multis  luminibus  in- 
genii,  multae  etiam  artis;  sed,  quum  veneris,  virum 
te  putabo,  si  Sallustii  Empedoclea  legeris,  homi- 
nem  non  putabo. 

X.  [XII.] 

Scr.   Romae  Idibus  Februariis   a.  u.  c.  700. 

MARCUS  QUINTO  FRATRI  SALUTEM. 

Gaudeo  tibi  iucundas  esse  meas  litteras,  nec  1 
tamen  habuissem  scribendi  nunc  quidem  ullum  ar- 
gumentem,  nisi  tuas  accepissem;  nam  pridie  Idus, 
quum  Appius  senatum  infrequentem  coegisset,  tan- 
tum  fuit  frigus,  ut  populi  convicio  coactus  sit  nos 
dimittere.    De  Commageno,  quod  rem  totam   dis-  2 

Ep.  9,  1.    dlucinari  (MW;  alluc,  L).    haluc,  B.  QiaXluc. 
R.).    2.   defenderet;  de  (W.).    d.   De  v\i\^o. 

eusserani;  mirifice  mihi  et  per  se  et  per  Pompo- 
nium  blanditur  Appius;  videt  enim,  hoc  genere 
dicendi  si  utar  in  ceteris,  Februarium  sterilem  fu- 
turum.  Eumque  lusi  iocoso  satis,  neque  solum 
illud  extorsi  oppidulum,  quod  erat  positum  in 
Euphrati  Zeugmate,  sed  praeterea  togam  sum  eius 
praete.xtam,    quam   erat   adeptus   Caesare    consule, 

8  magno  hominum  risu  cavillatus.  „Quod  vult",  in- 
quam,  „renovari  honores  eosdem,  quo  minus  togam 
praetes^m  quotannis  interpolet,  decernendum  nihil 
censeo;  vos  autem,  homines  nobiles,  qui  Bostre- 
num  praetextatum  non  ferebatis,  Conmiagenum  fe- 
retis?"  Genus  vides  et  locum  iocandi.  Multa  dixi 
in  ignobilem  regem,  quibus  totus  est  explosus;  quo 
genere  commotus,  ut  dixi,  Appius  totum  me  am- 
plexatur;  nihil  est  enim  facilius  quam  reliqua  discu- 
tere;  sed  non  faciam,  ut  illum  oflfendam,  ne  im- 
ploret  fidem  lovis  Hospitalis,  Graios  omnes  convo- 

4  cet,  per  quos  mecum  in  gratiam  rediit.  Theopompo 
satisfaciemus.  De  Caesare  fugerat  me  ad  te  scri- 
bere,  video  enim,  quas  tu  litteras  exspectaris;  sed 
ille  scripsit  ad  Balbum  fasciculum  illum  epistola- 
rum,  in  quo  fuerat  et  mea  et  Balbi,  totmn  sibi 
aqua  madidum  redditum  esse,  ut  ne  illud  quidem 
sciat,  meam  fuisse  aliquam  epistolam.  Sed  ex  Balbi 
epistola  pauca  verba  intellexerat,  ad  quae  rescripsit 
his  verbis:  „de  Cicerone  te  video  quiddam  scripsisse, 
quod  ego  non  intellexi;  quantum  autem  coniectura 
consequebar,  id  erat  eiusmodi,  ut  magis  optandum 

6  quam  sperandum  putarem."  Itaque  postea  misi  ad 
Caesarem  eodem  illo  exemplo  litteras.  Iqcum  autem 
illius  de  sua  egestate  ne  sis  aspernatus:  ad  quem 
ego  rescripsi  nihil  esse,  quod  posthac  arcae  nostrae 


Ep.  10,  2.  futurum.  Eumque  (W.).  f.,  eumque  vulgo. 
—  extorsi  ei  opp.  (W.)?  An  o.,  quod  eius  erat,  positum 
(W.)?    6.   misi  ad  Caesarem  vulgo.    n».  lad  C.}  L.,  B. 

fiducia  conturbaret,  lusique  in  eo  genere  et  fami- 
liariter  et  cum  dignitate.  Amor  autem  eius  erga 
nos  perfertur  omnium  nuntiis  singularis;  litterae 
quidem  ad  id,  quod  exspectas,  fere  cum  tuo  reditu 
iungentur.  Reliqua  singulorum  dierum  scribemus 
ad  te,  si  modo  tabellarios  tu  praebebis:  quamquam 
eiusmodi  frigus  impendebat,  ut  summum  periculum 
esset^  ne  Appio  suae  aedes  urerentur. 

XI.  [XIII.] 
Scr.  Romae  a.  d.  XVI.  Kal.  Martias  a.  u.  c.  700. 

MARCUS  QUINTO  FRATRI  SALUTEM. 

Risi  „nivem  atram",  teque  hilari  animo  esse  et  i 
prompto  ad  iocandum  valde  me  iuvat.  De  Pom- 
peio  assentior  tibi,  vel  tu  potius  mihi;  nam,  ut 
sciS;  iampridem  istum  canto  Caesarem:  mihi  crede, 
in  sinu  est,  neque  ego  discingor.  Cognosce  nunc  2 
Idus:  decimus  erat  Caelio  dies;  Domitius  iudices 
ad  numerum  non  habuit.  Vereor,  ne  homo  teter 
et  ferus,  Pola  Servius,  ad  accusationem  veniat;  nam 
noster  Caelius  valde  oppugnatur  a  gente  Clodia. 
Certi  nihil  est  adhuc,  sed  veremur.  Eodem  igitur 
die  Tyriis  est  senatus  datus  frequens;  frequentes 
contra  Syriaci  publicani.  Vehementer  vexatus  Ga- 
binius;  exagitati  tamen  a  Domitio  publicani,  quod 
eum  essent  cum  equis  prosecuti.  L.  noster  Lamia 
pauUo  ferocius,  quum  Domitius  dixisset:  „vestra 
culpa  haec  acciderunt,  equites  Romani;  dissolute 
enim  iudicatis",  „nos  iudicamus,  vos  laudatis",  in- 
quit.  Actum  est  eo  die  nihil:  nox  diremit.  Comi-  a 
tialibus  diebus,  qui  Quirinalia  sequuntur,  Appius 
interpretatur  non  impediri  se  lege  Pupia,  quo  minus 


Ep.  10,  6.  sing.;  litterae  .  .  .  iungentur.  Bel.  (W.). 
8.  L.  ..  iung.;  rel,  vulgo.  Ep.  11,  2.  L,  noster  Lamia 
(Man.).    C.  n.  L.  MRL,  vulgo. 

Ciononia  epitt.  L  ^^ 

habeat  senatum,  et^  quod  Gabinia  sanctum  sit^  etiam 
cogi  ex  Kal.  Febr.  usque  ad  Kal.  Martias  legatis 
senatum  quotidie  dare:  ita  putantur  detrudi  comitia 
in  mensem  Martium;  sed  tamen  his  comitialibus 
tribuni  pL  de  Gabinio  se  acturos  esse  dicunt.  Om- 
nia  colIigO;  ut  novi  scribam  aliquid  ad  te;  sed^  ut 
4  vides,  res  me  ipsa  deficit:  itaque  ad  Callisthenem 
et  ad  Philistum  redeo,  in  quibus  te  video  voluta- 
tum.  CalHsthenes  quidem  vulgare  et  notum  nego- 
tium,  quemadmodum  ahquot  Graeci  locuti  sunt:, 
Siculus  ille  capitahs,  creber,  acutus,  brevis,  paene 
pusillus  Thucydides;  sed,  utros  eius  habueris  libros 
—  duo  enim  sunt  corpora  —  an  utrosque,  nescio. 
Me  magis  „de  Dionysio"  delectat;  ipse  est  enim 
veterator  magnus  et  perfamiharis  Philisto  Diony- 
sius.  Sed,  quod  ascribis,  aggrediarisne  ad  histo- 
riam,  me  auctore  potes,  et,  quoniam  tabellarios 
subministras,  hodierni  diei  res  gestas  Lupercalibus 
habebis.  Oblecta  te  cum  Cicerone  nostro  quam 
bellissime. 

XII.  [XIV.] 

Scr.  in  Cumano  vel  Pompeiano  mense  Maio  a.  u.  c.  700. 

MARCUS  QUINTO  FBATEI  SALUTEM, 

1  Duas  adhuc  a  te  accepi  epistolas,  quarum  alte- 
ram  in  ipso  discessu  nostro,  alteram  Arimino  da- 
tam;  plures,  quas  scribis  te  dedisse,  non  acceperam. 
Ego  me  in  Cumano  et  Pompeiano,  praeterquam 
quod  sine  te,  ceterum  satis  commode  oblectabam 
et  eram  in  iisdem  locis  usque  ad  Kal.  lunias  fu- 
turus.  Scribebam  illa,  quae  dixeram  nokixixd^  spis- 
sum  sane  opus  et  operosum;  sed,  si  ex  sententia 


Ep  11,  4.    „de  Dionysio"  (W.).     de  D.  vulgo.  —  Phi- 
listo  Dionysivts.    Sed  (M. ,  2  Oxx.,  RL).      P.   Sed  Crat.,  B. 
Ep.  12,  1.    quarum  aZterom  M.R1.,  NxxX^^i.    ^slA  «»  Ern.,  B. 

successerit,  bene  erit  opera  posita,  sin  minus,  in 
illud  ipsum  mare  deiiciemus,  quod  spectantes  scri- 
bimus,  atque  aggrediemur  alia,  quoniam  quiescere 
non  possumus.  Tua  mandata  persequar  diligenter  a 
et  in  adiungendis  hominibus  et  in  quibusdam  non 
alienandis;  maximae  mihi  vero  curae  erit,  ut  Cice- 
ronem  tuum  nostrumque  videam  scilicet  quotidie, 
sed  inspiciam,  quid  discat,  quam  saepissime;  et,  nisi 
ille  contemnet,  etiam  magistrum  me  ei  profitebor, 
cuius  rei  nonnuUam  consuetudinem  nactus  sum  in  . 
hoc  horum  dierum  otio  Cicerone  nostro  minore 
producendo.  Tu,  quemadmodum  scribis,  quod,  etiam-  3 
si  non  scriberes,  facere  te  diligentissime  tamen 
sciebam,  facies  scilicet,  ut  mea  mandata  digeras, 
persequare,  conficias.  Ego,  quum  Romam  venero, 
nullum  praetermittam  Caesaris  tabellarium,  cui  lit- 
teras  ad  te  non  dem:  his  diebus  —  ignosces  — 
cui  darem  fuit  nemo  ante  hunc  M.  Orfium,  equi- 
tem  Romanum,  nostrum  et  f  pernecessarium  et 
quod  est  ex  municipio  Atellano,  quod  scis  esse  in 
fide  nostra.  Itaque  eum  tibi  commendo  in  maio- 
rem  modum,  hominem  domi  splendidum,  gratiosum 
etiam  extra  domum;  quem  fac  ut  tua  liberalitate  tibi 
obliges  —  est  tribunus  militum  in  exercitu  vestro  — : 
gratum  hominem  observantemque  cognosces.  Tre- 
batium  ut  valde  ames,  vehementer  te  rogo. 

Ep.  12,  1.  scrihimus,  atque  aggredietnur  (W.).  8.;  aggr. 
MRL,  vulgo.  2.  et  in  adiungendis  h.  et  in  quihusdam(W.), 
Prius  in  om.  Ml,  RL  et  a.  h.  et  q.  M2,  B.  —  sed  inspiciam, 
q.  d.,  q.  s.;  et  (Madvig.  ad  Fin.  6.  §  3).  sed  i.  q.  d.  q.  s. 
et  vulgo.  3.  et  f  pernecessarium  (W.).  et  per  se  (vel  se 
ipsum)  pern.  (W.)  aut  et  per  se  nec.  (Klotz.,  B.).  ohliges  —• 
tst  ...  vestro  —:  gr.  (W.).    o.   Est  ...  v.   Gr.  vulgo. 

XIII.  [XV  a.] 

Scr.  Romae  ineunte^^mense  lunio  a.  u.  c.  700. 

MARCUS  QUINTO  FRATRI  SALUTEM. 

1  A.  d.  iiii.  Non.  lunias,  quo  die  Romam  vei 
accepi  tuas  litteras,  datas  Placentia,  deinde  altera 
postridie  datas  f  Blandenonne  cum  Caesaris  litteri 
refertis  omni  officio,  diligentia,  suavitate.  Su] 
ista  quidem  magna  vel  potius  maxima;  habeut  eni 
vim  magnam  ad  gloriam  et  ad  summam  dignit 
tem;  sed,  mihi  crede,  quem  nosti,  quod  in  istis  r 
bus  ego  plurimi  aestimo,  id  iam  habeo:  te  scilic 
primum  tam  inservientem  communi  dignitati,  deinc 
Caesaris  tantum  in  me  amorem,  quem  omnibus  i 
honoribus,  quos  me  a  se  exspectare  vult,  antepon< 
litterae  vero  eius  una  datae  cum  tuis,  quarum  in 
tium  est,  quam  suavis  ei  tuus  adventus  fuerit  < 
recordatio  veteris  amoris,  deinde,  se  effecturum,  i 
ego  in  medio  dolore  ac  desiderio  tui  te,  quum 
me  abesses,  potissimum  secum  esse  laetarer,  incr< 

2  dibiliter  me  delectarunt.  Quare  facis  tu  quidei 
frateme,  quod  me  hortaris,  sed  mehercule  currei 
tem  nunc  quidem,  ut  omnia  mea  studia  in  istui 
unum  conferam.  Ego  vero  ardenti  [quidem]  studi 
hoc  fortasse  efficiam,  quod  saepe  viatoribus,  quui 
properant,  evenit,  ut,  si  serius,  quam  voluerin 
forte  surrexerint,  properando  etiam  citius,  quam  i 


Ep.  13,  1.  Placentia  (Land.,  1  Ambr.,  Crat.  o:  fortass 
c,  W.).  Placentie  N.  Placentiae  RI.,  B.  —  deinde  a 
postridie  d.  (Matthiae  ed.  IL).  d.  a.  p.,  d.  vulgo.  —  f  Blai 
denonne  (MW.).  Laiide,  Nonis  (Sigon.,  W.)?  Blandenot 
IB.  —  litterae  vero  me  eius  . . .  incred,  ddectarunt  (W.) 
l.  V.  eitts  ...  i.  del.  MRI.  2.  ardenti  [quideni]  studio  (W. 
a.  q.  s.  MRL,  vulgo.  —  studio  hoc  (2  Pall.,  L,  Crat.,  j 
fortasse  c).  «.,  ac  MRB.  An  8.  contendam  (vel  connitm 
ac  (W.)? 

de  nocte  vigilassent,  perveniant,  quo  velint:  sic  ego, 
quoniam  in  isto  homine  colendo  tam  indormivi  diu 
te  mehercule  saepe  excitante,  cursu  corrigam  tar- 
ditatem  quum  equis^  tum  vero  —  quoniam  f  ^t 
scribis  poema  ab  eo  nostrum  probari  —  quadrigis 
poeticis:  modo  mihi  date  Britanniam,  quam  pingam 
coloribus  tuis,  penicillo  meo.  Sed  quid  ago?  quod 
mihi  tempus,  Romae  praesertim,  ut  iste  me  rogat, 
manenti,  vacuum  ostenditur?  sed  videro-,  fortasse 
enim,  ut  fit,  vincet  tuus  amor  omnes  difficultates. 
Trebatium  quod  ad  se  miserim,  persalse  et  huma-  3 
niter  etiam  gratias  mihi  agit;  negat  enim  in  tanta 
multitudine  eorum,  qui  una  essent,  quemquam  fuisse, 
qui  vadimonium  concipere  posset.  M.  Curtio  tri- 
bunatum  ab  eo  petivi  —  nam  Domitius  se  derideri 
putasset,  si  esset  a  me  rogatus;  hoc  enim  est  eius. 
quotidianum,  se  ne  tribunum  militum  quidem  fa- 
cere:  etiam  in  senatu  lusit  Appium  collegam  pro- 
pterea  isse  ad  Caesarem,  ut  aliquem  tribunatum 
auferret  — ,  sed  in  alterum  annum:  id  et  Curtius 
ita  volebat.  Tu,  quemadmodum  me  censes  opor-  4 
tere  esse  et  in  re  publica  et  in  nostris  inimicitiis, 
ita  et  esse  et  fore  auricula  infima  scito  molliorem. 
Res  Romanae  se  sic  habebant:  erat  nonnuUa  spes  5 
comitiorum,  sed  incerta;  erat  aliqua  suspicio  dicta- 
turae,  ne  ea  quidem  certa,  summum  otium  forense, 
sed  senescentis  magis  civitatis  quam  acquiescentis, 
sententia  autem  nostra  in  senatu  eiusmodi,  magis 
ut  alii  nobis  assentiantur  quam  nosmet  ipsi. 

Ep.  13,  2.  velint:  sic  (W.).  v.,  sic  B.  ~  diu  te  (W.). 
d.,  te  B.  —  q.  f  ut  scrihis  . . .  prohari  (MR.).  q,  s,  . .  pro- 
hari  (I.)  aut  q.,  ut  $.,  po^ma  . . .  prohatur  (W.)  aut  q.  tu  s. 
. .  prohan  (Or.,  B.).    3.   facere,  atque  (vel  quij  etiam  (W.)? 

XIV.   [XV  b.] 

Scr.  Romae  xnense  Qainctili  (VL  Eal.  Sext?)    a.  n.  c.  70( 
MABCUS  QUINTO  FBATRI  SALUTEM. 

1  Calamo  bono  et  atramento  temperato,  charti 
etiam  dentata,  res  agetur;  scribis  enim  te  mea 
litteras  superiores  vix  legere  potuisse,  in  quo  Tiibi 
eorum,  mi  frater,  fuit,  quae  putas;  neque  enim  oc 
cupatus  eram  neque  perturbatus  nec  iratos  alicu 
sed  hoc  facio  semper,  ut,  quicunque  calamus  i 
manus  meas  venerit,   eo  sic  utar,  tamquam    bonc 

2  Verum  attende  nunc,  mi  optime  et  suavissime  fra 
ter,  ad  ea  dum  rescribo,  quae  tu  in  hac  eadei 
brevi  epistola  nQayfiatixSg  valde  scripsisti.  De  qu 
petis  ut  ad  te  nihil  occultans,  nihil  dissimulan: 
nihil  tibi  indulgens  genuine  fratemeque  rescriban 
id  est,  utrum  f  voles  ut  dixerimus  ad  expediendui 
te,  ai  causa  sit,  commorere.  Si,  mi  Quinte,  parv 
aliqua  res  esset,  in  qua  sciscitarere,  quid  vellen 
tamen,  quum  tibi  permissurus  essem,  ut  faceres 
quod  velles,  ego,  ipse  quid  vellem,  ostenderem;  h 
hac  vero  re  hoc  profecto  quaeris,  cuiusmodi  illui] 
annum,  qui  sequitur,  exspectem:  aut  plane  tran 
quillum  nobis  aut  certe  munitissimum,  quod  quo 
tidie  domus,  quod  forum,  quod  theatri  significatio 
nes  declarant;  nec  f  laborant,  quod  mea  confidenti; 
copiarum  nostrarum:  quod  Caesaris,  quod  Pompei 
gratiam  tenemus,   haec  me,  ut  confidam,  faciunt 

Ep.  14,  1.  Calamo  bono  et  atr.  (W.).  C.  et  a.  MRI 
vulgo.  2.  utrutn  f  voles  ut  dixerimus  ad  exp.  (MRL,  W.; 
t  u.  V.  ut  d.  ad  e,  B.  utrum  advoles  (Sch.^  sed  is  u.  hu 
axlv.),  ut  dixeras  (W.;  an,  ut  Sch.,  dixeris?)  an  ad  (Man 
Sch.)  exp.  —  aut  plane  (W.).  pl.  aut  MRL,  vulgo.  —  ne 
t  laborant  quod  mea  confidentia  c.  nostrarum:  quod  . , .  ti 
nemuSj  hoec  (W.).  nec  est  tibi  laborandum  (vel  nec  tihi  h 
horandu).  st  de  mea  confid.  (W. ;  lahorandum  iam  Or.  conj.) 
nec  t  laborant,  quod  mea'  consdentia  (sic  MRL,  sed  I.  m 
£U€)  c,  n,0  quod  . . .  tenemus.   Haec  B. 

sin  aliquis  erumpet  amentis  hominis  furor,  omnia 
sunt  ad  eum  frangendum  expedita.  Haec  ita  sentio,  s 
iudico,  ad  te  explorate  scribo:  dubitare  te  non  as- 
sentatorie;  sed  fraterne  veto.  Quare  suavitatis  equi- 
dem  nostrae  fruendae  causa  cuperem  te  ad  id  tem- 
pus  venire,  quod  dixeras,  sed  illud  malo  tamen, 
quod  putas  magis  *  *  *  iUa  etiam  magni  aestimo, 
ttiiq)LXag>Lav  illam  tuam  et  explicationem  debitorum 
tuorum.  Illud  quidem  sic  habeto,  niliil  nobis  ex- 
peditis,  si  valebimus,  fore  fortunatius:  parva  sunt, 
quae  desunt,  pro  nostris  quidem  moribus,  et  ea 
sunt  ad  explicandum  expeditissima,  modo  valea- 
mus.  Ambitus  redit  immanis;  numquam  fuit  par:  * 
Idib.  Quinct.  fenus  fuit  bessibus  ex  triente.  Coi- 
tione  t  Memmi  est  quo  cum  Domitio:  hanc  Scau- 
rus  unum  vincere;  Messala  flaccet.  Non  dico  vTtsQ- 
^okLKag:  vel  HS.  centies  constituerunt  in  praero- 
gativa  pronuntiare.  Res  ardet  invidia.  Tribunicii 
candidati  compromiserunt,  HS.  quingenis  in  singulos 
apud  M.  Catonem  depositis,  petere  eius  arbitratu, 
ut,  qui  contra  fecisset,  ab  eo  condemnaretur:  quae 
quidem  comitia  si  gratuita  fuerint,  ut  putantur, 
plus  unus  Cato  potuerit  quam  omnes  leges  omnes- 
que  iudices. 


Ep.  14,  3.  magis  *  *  *  illa  etiam  magni  aestimo,  dfitp, 
(W.).  magis  pertinere  (vel  interesse)  ad  nostram  dignitatem: 
illa  e.  m.  a.,  dfig).  (W.)?  m.  f  etiam  illa  e.  m.  a.  me  dii(p. 
MRL,  B.  (Ml  magnia  estumo,  I.  magna  aestimo).  4.  triente. 
Coitione  f  Memmi  est  qm  cum  D.:  hanc  S.  unum  vincere; 
M.  fl.  (W.;  M.  memini,  superscr.  „al.  Memmi^').  tr.  C.  Mem- 
mius  iunctus  est  (vel  est  coniunctus)  cum  D.:  hanc  S.  unus 
vincere  potest;  M.  fl.  (W.)?  tr.,  coitione  Memmii,  f  est  quo 
cum  D.,  h.  S.  unum  vincere.  M.  fl.  B,  —  vn£Q^oXtyi6g  (L). 
vnsQPoXdg  MRB.  —  C07istituerunt  (W.  et  iam  li.).  consti" 
tuunt  ML,  vulgo. 

XV.  [XVI.] 

Sor.  Romae  exeunte  xnense  Sestili  a.  n.  c.  700. 

MARCUS  QUINTO  FBATEI  SALUTEM. 

1  Quum  a  me  litteras  librarii  manu  acceperis;  n 
pauUum  qtiidem  me  otii  habuisse  iudicato^  quuii 
autem  mea,  pauUum:  sic  enim  habeto,  numquaii 
me  a  causis  et  iudiciis  districtiorem  fuisse  atqu 
id  anni  tempore  gravissimo  et  caloribus  maximig 
Sed  haec,  quoniam  tu  ita  praescribis,  ferenda  sunl 
neque  committendum,  ut  aut  spei  aut  cogitation 
vestrae  ego  videar  defuisse,  praesertim  quum,  s 
id  difficilius  fuerit,  tamen  ex  hoc  labore  magnan 
gratiam  magnamque  dignitatem  sim  coUecturus 
Itaque,  ut  tibi  placet,  damus  operam,  ne  cuius  ani 
mum  offendamus  atque  ut  etiam  ab  iis  ipsis,   qu 

^  nos  cum  Caesare  tam  coniunctos  dolent,  diligamur 

ab  aequis  vero  aut  etiam  propensis  in  hanc  par 

2  tem  vehementer  et  colamur  et  amemur.  De  ambiti 
quum  atrocissime  ageretur  in  senatu  multos  dies 
quod  ita  erant  progressi  candidati  consulares,  ui 
non  esset  ferendum,  in  senatu  non  fui:  statui  ac 
nuUam  medicinam  rei  publicae   sine  magno  prae 

8  sidio  accedere.     Quo  die  haec  scripsi,  Drusus  eral 

de  praevaricatione  a  tribunis  aerariis  absolutus,  ii 

summa  quattuor  sententiis,  quum  senatores  et  equi 

tes  damnassent.    Ego  eodem  die  post  meridiem  Va 

!f  tinium  eram  defensurus:  ea  res  facilis  est.    Comitia 

'i  in  mensem  Septembrem  reiecta  sunt.     Scauri  iudi 

cium   statim   exercebitur,    cui   nos    non    deerimus 

SvvSeiTCvovq  £o(poxk6ovgj  quamquam  a  te   actan 

fabellam   video   esse  festive,   nullo   modo   probavi 

4  Venio  nunc  ad  id,  quod   nescio  an  primum  esse 


> 


Ep.  16,  1.   aut  etiam  propensis  (W.).    a.  e.  a  pr.  MRI. 

vulgo. 

debuerit:  o  iucundas  mihi  tuas  de  Britannia  litte- 
ras!  Timebam  Oceanum,  timebam  litus  insulae: 
reliqua  non  equidem  contemno,  sed  plus  habent 
tamen  spei  quam  timoris,  magisque  sum  soUicitus 
exspectatione  ea  quam  metu.  Te  vero  v7c6^86lv 
scribendi  egregiam  habere  video:  quos  tu  situs,  quas 
naturas  rerum  et  locorum,  quos  mores,  quas  gen- 
tes,  quas  pugnas,  quem  vero  ipsum  imperatorem 
habes!  Ego  te  libenter,  ut  rogas,  quibus  rebus  vis, 
adiuvabo  et  tibi  versus,  quos  rogas,  yXavK  sCg 
^Ad^rivag^  mittam.  Sed  heus  tu,  celari  videor  a  te:  * 
quomodonam,  mi  frater,  de  nostris  versibus  Caesar? 
nam  primum  librum  se  legisse  scripsit  ad  me  ante, 
et  prima  sic,  ut  neget  se  ne  Graeca  quidem  me- 
liora  legisse;  reliqua  ad  quendam  locum  ^ad^vfiO' 
xsQa  : —  hoc  enim  utitur  verbo  — .  Dic  mihi  verum: 
num  aut  res  eum  aut  xaQaxxiiQ  non  delectat?  nihil 
est,  quod  vereare;  ego  enim  ne  pilo  quidem  minus 
te  amabo.  Hac  de  re  q^iKaKri^Ag  et,  ut  soles  scri- 
bere,  fraterne. 


Ep.  15,  6.  verum:  num  (W.).  «?.,  num  vulgo.  —  te 
amdbo  (Aldus).  ine  a.  MRL,  B.  —  et,  ut  soJes  scribere,  fr. 
(MR.,  sed  M.  et  tu,  R.  ut  tu),  et,  ut  s.,  scribe  fr.  vulgo  (ut 
S:,  scribe  fr.  L). 


AD  QUINTUM  PRATREM 

LIBER  TERTIUS. 

I. 

Scr.  menBe  Septembri  (dat.  a.  d.  III.  Eal.  Oct.)  a.  n.  c.  700. 

MARCUS  QUINTO  FRATRI  SALUTEM. 

^  Ego  ex  magnis  caloribus  —  non  enim  memini- 
mus  maiores  —  in  Arpinati  summa  quum  amoeni- 
tate,  tum  salubritiate  fluminis  me  refeci  ludorum 
diebus,  Philotimo  tribulibus  commendatis.  In  Ar- 
cano  a.  d.  im.  Idus  Septembres  fui:  ibi  Mescidium 
cum  Fhiloxeno  aquamque,  quam  ii  ducebant  non 
longe  a  villa,  belle  sane  fluentem  vidi,  praesertim 
maxima  siccitate,  uberioremque  aliquanto  sese  col- 
lecturos  esse  dicebant;  apud  Herum  recte  erat.  In 
Maniliano  offendi  Diphilum  Diphilo  tardiorem;  sed 
tamen  nihil  ei  restabat  praeter  balnearia  et  ambu- 
lationem  et  aviarium.  Villa  mihi  valde  placuit, 
propterea  quod  summam  dignitatem  pavimentata 
porticus  habebat,  quod  mihi  nunc  denique  apparuit, 
posteaquam  et  ipsa  tota  patet  et  columnae  politae 
sunt.  Totum  in  eo  est  —  quod  mihi  erit  curae  — , 
t^ctorium  ut  concinnum  sit.  Pavimenta  recte  fieri 
videbantur;  cameras  quasdam  non  probavi  mutari- 

2  que  iussi.  Quo  loco  in  porticu  te  scribere  aiunt 
ut  atriolum  fiat,  mihi,  ut  est,  magis  placebat;  neque 

Ep.  1,  1.    quum  amoeniiate^  tum  saluibritate  fl,  (Em.). 
cum  a.  fl,  MRL,  vulgo. 

enim.satis  loci  videbatur  esse  atriolo,  neque  fere 
solet  nisi  in  iis  aedificiis  fieri,  in  quibus  est  atrium 
maius,  nec  habere  poterat  adiuncta  cubicula  et  eius- 
modi  membra:  nunc  f  hoc  vel  honestate  testudinis 
vel  valde  boni  aestivum  locum  obtinebit;  tu  tamen 
si  aliter  sentis,  rescribe  quam  primum.  In  bal- 
neariis  assa  in  alterum  apodyterii  angulum  pro- 
movi,  propterea  quod  ita  erant  posita,  ut  eorum 
vaporarium  esset  subiectum  cubiculis.  Subgrande 
cubiculum  autem  et  hibemum  altum  valde  probavi, 
quod  et  ampla  erant  et  loco  posita,  ambulationis 
uno  latere,  eo,  quod  est  proximum  balneariis.  Co- 
lumnas  neque  rectas  neque  e  regione  Diphilus  col- 
locarat:  eas  scilicet  demolietur;  aliquando  perpen- 
diculo  et  linea  discet  uti.  Omnino  spero  paucis 
mensibus  opus  Diphili  perfectum  fore;  curat  enim 
diligentissime  Caesius,  qui  tum  mecum  fuit. 

Ex  eo  loco  recta  Vitularia  via  profecti  sumus 
in  Fufidianum  fundum,  quem  tibi  proximis  nundi- 
nis  Arpini  de  Fufidio  HS.  CCCIOOO.CIO.  emeramus. 
Ego  locum  aestate  umbrosiorem  vidi  numquam; 
permultis  locis  aquam  profluentem,  et  eam  uberem: 
quid  quaeris?  iugera  L.  prati  Caesius  irrigaturum 
facile  te  arbitrabatur;  equidem  hoc,  quod  melius 
intelligo,  affirmo,  mirifica  suavitate  villam  habitu- 
rum,  piscina  et  salientibus  additis,  palaestra  f  et 
silva  virdicata.  Fundum  audio  te  hunc  Bovillanum 
velle  retinere:  de  eo  quid  videatur,  ipse  constitues. 
t  Calibus  aiebat  aqua  dempta  et  eius  aquae  iure 


Ep.  1,  2.  nunc  haec  vel  h,  t  vcHde  honi  aestivi  l,  oht 
(Sch.).  t  wwnc  hoc  vel  h.  t  vel  v,  h,  aestivvm  Z.  o.  MRB.  — 
vapor,  esset  (Ursin.).  v.  [ex  quo  ignis  erumpit]  esset  B.  3. 
CCCIOOD.CIO  (M.).  CCCIOOO  vulgo.  (CCCC  L).  —  sua- 
vitate  villam  (M.).  s.  te  v.  (RL,  vulgo)?  —  pdlaestra  f  et 
silva  virdicata  (W.).  p.  s.  et  viridihus  aucta  (Sch.)?  p.  et 
s.  t  virdicata  B.  —  t  Calibus  (MRL,  1  Ox.,  W.>  Caesius 
(Man.)?    Calvus  Crat.,  B. 

constituto  et  servitute  fundo  illi  imposita  tamen 
nos  pretium  servare  posse,  si  vendere  vellemus, 
Mescidium  mecum  habui:  is  se  ternis  nummis  in 
pedem  tecum  transegisse  dicebat,  sese  autem  men- 
sum  pedibus  aiebat  passuum  mcio.  Mihi  plus  vi- 
sum  est;  sed  praestabo  sumptum  nusquam  melius 
posse  poni.  Cillonem  arcessieram  Venafro;  sed  eo 
ipso  die  quattuor  eius  conservos  et  discipulos  Ve- 

4  nafri  cuniculus  oppresserat.  Idibus  Septembr.  in 
Laterio  fui:  viam  perspexi,  quae  mihi  ita  placuit, 
ut  opus  publicum  videretur  esse,  praeter  CL».  pas- 
sus  —  sum  enim  ipse  mensus  ab  eo  ponticulo,  qui 
est  ad  Furinae,  Satricum  versus  — :  eo  loco  pulvis, 
non  glarea  iniecta  est  —  id  mutabitur  — ,  et  ea 
viae  pars  valde  acclivis  est,  sed  intellexi  aliter  duci 
non  potuisse,  praesertim  quum  tu  neque  per  Lo- 
custae  neque  jper  Varronis  velles  ducere.  f  Vel- 
vinum  ante  suum  fundum  probe  munierat;  Locusta 
non  attigerat,  quem  ego  Romae  aggrediar  et,  ut 
arbitror,  commovebo,  et  simul  M.  Taurum,  quem 
tibi  audio   promisisse,   qui   nunc   Romae   erat,   de 

6  aqua  per  fundum  eius  ducenda  rogabo.  Nicepho- 
rum,  villicum  tuum,  sane  probavi  quaesivique  ex 
eo,  ecquid  ei  de  illa  aedificatiuncula  Laterii,  de  qua 
mecum  locutus  es,  mandavisses:  tum  is  mihi  respon- 
dit  se  ipsum  eius  operis  HS.  XVI.  conductorem 
fuisse,  sed  te  postea  multa  addidisse  ad  opus,  nihil 
ad  pretium;  itaque  id  se  omisisse.  Mihi  mehercule 
valde  placet  te  illa,  ut  constitueras,  addere;  quam- 
quam  ea  villa,  quae  nunc  est,  tamquam  philosopha 

Ep.  1,  4.  passtis  (RL,  vulgo).  passuum  MB.  —  est  — 
'd  mutdbitur  — ,  et  (W.;  Or.  conj.  id),  est,  et  m.,  et  MRL, 
vulgo.  —  t  Vdvinum  (c,  Olx.)  ante  s,  f,  probe  (Em.)  mtm. 
(W.).  vel  vinum  a.  .  .  prope  m.  M. ,  1  Ox. ,  I.  f  yduinus 
a.  .  .  prope  m.  MRB.      Varro  (Sch.)  viam  ante  s.  f.  probe 

m.  (W.)?  5.  XVL  (W.).  CCCXVI  {01  ut  L.,  XVICIO.) 
L    XF/MRB. 

videtur  esse,  quae  obiurget  ceterarum  villarum  in- 
saniam;  verumtamen  illud  additum  delectabit.  To- 
piarium  laudavi:  ita  omnia  convestivit  hedera,  qua 
basim  villae^  qua  intercolumnia  ambulationis,  ut 
denique  illi  palliati  topiariam  facere  videantur  et 
hederam  vendere.  lam  aTtoSvtrjQVG)  nihil  alsius, 
nihil  muscosius.  Habes  fere  de  rebus  rusticis:  ur-  6 
banam  expolitionem  urget  ille  quidem  et  Philoti- 
mus  et  Cincius,  sed  etiam  ipse  crebro  interviso, 
quod  est  facile  factu;  quamobrem  ea  te  cura  libe- 
ratum  volo. 

De  Cicerone  quod  me  semper  rogas,  ignosco  ^ 
equidem  tibi,  sed  tu  quoque  mihi  velim  ignoscas; 
non  enim  concedo  tibi,  plus  ut  illum  ames,  quam 
ipse  amo;  atque  utinam  his  diebus  in  Arpinati, 
quod  et  ipse  cupierat  et  ego  non  minus,  mecum 
fuisset!  quod  ad  Pomponiam,  si  tibi  videtur,  scri- 
bas  velim,  quum  aliquo  exibimus,  eat  nobiscum 
puerumque  educat:  clamores  efficiam,  si  eum  me- 
cum  habuero  otiosus,  nam  Romae  respirandi  non 
est  locus.  Id  me  scis  antea  gratis  tibi  esse  polli- 
citum:  quid  nunc  putas,  tanta  mihi  abs  te  mercede 
proposita?  Venio  nunc  ad  tuas  litteras,  quas  plu-  s 
ribus  epistolis  accepi,  dum  sum  in  Arpinati;  nam 
mihi  uno  die  tres  sunt  redditae,  et  quidem,  ut  vi- 
debantur,  eodem  abs  te  datae  tempore,  una  pluri- 
bus  verbis,  in  qua  primum  erat,  quod  antiquior 
dies  in  tuis  fuisset  ascripta  litteris  quam  in  Cae- 
saris:  id  facit  Oppius  nonnumquam  necessario,-  ut, 
quum  tabellarios  constituerit  mittere  litterasque  a 
nobis  acceperit,  aliqua  re  nova  impediatur  et  ne- 
cessario  serius,  quam  constituerat,  mittat  neque  nos 
datis  iam  epistolis  diem  commutari  curemus.  Scri-  9 
bis  de  Caesaris  summo  in  nos  amore:  hunc  et 
tu  fovebis  et  nos,  quibuscumque  poterimus  rebus, 

Ep.  1,  8.    commutare  (L.)? 

augebimus.  De  Pompeio  et  facio  diKgenter  et  fa 
ciam^  quod  mones.  Quod  tibi  mea  permissio  man 
sionis  tuae  grata  est^  id  ego  summo  meo  dolore  e 
desiderio  tamen  ex  parte  gaudeo.  In  Hippodam 
et  nonnuUis  aliis  arcessendis  quid  cogites^  non  iii 
telligo:  nemo  istorum  est,  qui  non  abs  te  munu 
fundi  suburbani  instar  exspectet.  Trebatium  ver 
meum  quod  isto  admisceas  nihil  est:  ego  illum  a 
Caesarem  misi,  qui  mihi  iam  satisfecit;  si  ipsi  m: 
nus,  praestare  nihil  debeo  teque  item  ab  eo  vir 
dico  et  libero.  Quod  scribis  te  a  Caesare  quotidi 
plus  diligi,  immortaliter  gaudeo;  Balbum  vero,  qr 
est  istius  rei,  quemadmodum  scribis,  adiutor,  i: 
oculis  fero.  Trebonium  meum  a  te  amari  teque  a 
10  illo  pergaudeo.  De  tribunatu  quod  scribis,  eg 
i .  vero  nominatim  petivi  Curtio,  et  mihi  ipse  Caesa 

I  nominatim  Curtio  paratum  esse  rescripsit  meamqu 

?.  in  rogando  verecundiam  obiurgavit.     Si  cui  prae 

]  terea  petiero  —  id  quod  etiam  Oppio  dixi  ut   a< 

I  illum  scriberet  — ,  facile  patiar  mihi  negari,  quo 

J  niam  illi,  qui  mihi  molesti  sunt,  sibi  negari  a  m< 

I  non  facile  patiuntur.     Ego  Curtium,  id  quod  ips 

'  dixi,  non  modo  rogatione,  sed  etiam  testimonio  tm 

l  diligo,  quod  litteris  tuis  studium  illius  in  saluten 

i  nostram  facile  perspexi.    De  Britannicis  rebus  co 

i|  gnovi  ex  tuis  litteris  nihil  esse  nec  quod  metuamui 

)  nec  quod  gaudeamus.    De   publicis  negotiis,  qua^ 

i  vis  ad  te  Tironem  scribere,  negligentius  ad  te  ant( 

I  scribebam,  quod  omnia  minima  maxima  ad  Caesa 

\  rem  mitti  sciebam. 

r  j^        Rescripsi  epistolae  maximae;  audi  nunc  ad  mi 

!  nusculam,  in  qua  primum  est  de  Clodii  ad  Caesa 

Ep.  1,  9.   Hippodamo  (Sch.).    Hippodamis  MRL,  vxQgo 

—  qui  non  abs  te  (W.).    qui  no8  te  Ml,  I.    qui  non  te  M2 

;;  quin  abs  te  R.,  vulgo.      10.    qui  miJii  molesti  (V.).     qui  sib 

m.  MRI.    qui  m.  Man.,  B.     11.   nwnc  ad  minusculam  (L.] 

nunc  minusculam  R.    nunc  dc  minuscu^a  MI.^  vulgo. 

rem  litteris;  in  quo  Caesaris  consilium  probo,  quod 
tibi  amantissime  petenti  veniam  non  dedit,  uti  ullum 
ad  illam  furiam  verbum  rescriberet.  Alterum  est, 
de  Calventii  Marii  oratione  quod  scribis:  miror  tibi 
placere  me  ad  eam  rescribere,  praesertim  quum 
illam  nemo  lecturus  sit,  si  ego  nihil  rescripserO; 
meam  in  illum  pueri  omnes  tamquam  dictata  per- 
discant.  Libros  meos,  [omnes]  quos  exspectas,  in- 
choavi,  sed  conficere  non  possum  his  diebus;  ora- 
tiones  efflagitatas  pro  Scauro  et  pro  Plancio  absolvi. 
Poema  ad  Caesarem,  quod  f  composueram,  incidi; 
tibi,  quod  rogas,  quoniam  ipsi  fontes  iam  sitiunt, 
si  quid  habebo  spatii,  scribam.  Venio  ad  tertiam.  12 
Balbum  quod  ais  mature  Romam  bene  comitatum 
esse  venturum  mecumque  assidue  usque  ad  Idus 
Maias  futurum,  id  milu  pergratum  perque  iucun- 
dum.  Quod  me  in  eadem  epistola,  sicut  saepe 
antea,  cohortaris  ad  ambitionem  et  ad  laborem, 
faciam  equidem,  sed  quando  vivemus?  Quarta  epi- 13 
stola  milu  reddita  est  Idibus  Sepi,  quam  a.  d.  im. 
Idus  Sext.  ex  Britannia  dederas.  In  ea  nihil  sane 
erat  novi  praeter  Erigonam  —  quam  si  ab  Oppio 
accepero,  scribam  ad  te,  quid  sentiam,  nec  dubito, 
quin  mihi  placitura  sit  — ,  et,  quod  paene  praeterii, 
de  eo,  quem  scripsisti  de  Milonis  plausu  scripsisse 
ad  Caesarem:  ego  vero  facile  patior  ita  Caesarem 
existimare,  illum  quam  maximum  fuisse  plausum; 

Ep,  1,  11.  rescriberes  (1  Ox.)?  —  A,  est,  de  C,  M.  ora- 
tione  qmd  scribis:  mirm*  (W.).  A.  est  de  C.  M.  oratione: 
q.  scribis  m.  vulgo.  —  meos,  [omnes]  quos  (W.;  I.  om. 
omnes).  w. ,  omnes  q.  MR.,  Land.,  2  Oxx.,  2  Ambrr.,  B.  — 
t  composueram  (MRI.,  W.).  institueram  c,  Land.,  2  Ma- 
lasp.,  2  Ambrr.,  margo  M.,  B.  exorsus  eram  (W.)  aut  ex 
parte  composueram  (W.)  aut  componere  institueram  (W.).  — 
tibi,  quod  (W.).  tibi  q.  vulgo.  12.  pergratum  erit  perque 
(W.)?  13.  Erigonam  —  quam  ...  sit  —,  et  (W.).  E., 
quam  . . .  sit.  Et  B.  —  qw>d  paene  praeterii  (W.).  q.  pr, 
MRL,  vulgo. 

et  prorsus  ita  fuit  et  tamen  ille  plausus,  qui  i 
u  datur,  quodam  modo  nobis  videtur  dari.  Redd: 
etiam  mihi  est  pervetus  epistola,  sed  sero  alla 
in  qua  de  aede  Telluris  et  de  porticu  Catuli  i 
admones:  fit  utrumque  diligenter;  ad  Telluris  qi 
dem  etiam  tuam  statuam  locavi.  Item  de  lior 
me  quod  admones,  nec  fui  umquam  valde  cupid 
et  nunc  domus  suppeditat  mihi  hortorum  amoe: 
tatem.  Romam  quum  venissem  a.  d.  xm.  K 
Octobres,  absolutum  ojffendi  in  aedibus  tuis  tectu 
quod  supra  conclavia  non  placuerat  tibi  esse  m 
torum  fastigiorum:  id  nunc  honeste  vergit  in  tecti 
inferioris  porticus.  Cicero  noster,  dum  ego  absu 
non  cessavit  apud  rhetorem:  de  eius  emditio 
quod  labores,  nihil  est,  quoniam  ingenium  eius  nos 
studium  ego  video;  cetera  eius  sic  suscipio,  ut  ] 
putem  praestare  debere. 
fg  Gabinium  tres  adhuc  factiones  postulant: 
Lentulus,  fiaminis  filius,  qui  iam  de  maiestate  f 
stulavit;  Ti.  Nero  cum  bonis  subscriptoribus; 
Memmius  tribunus  pL  cum  L.  Capitone.  Ad  urbc 
accessit  a.  d.  xn.  Kal.  Octobr.:  nihil  turpius  n 
desertius;  sed  his  iudiciis  nihil  audeo  confidei 
Quod  Cato  non  valebat,  adhuc  de  pecuniis  rep 
tundis  non  erat  postulatus.  Pompeius  a  me  vaL 
contendit  de  reditu  in  gratiam,  sed  adliuc  nil 
profecit  nec,  si  ullam  partem  libertatis  tenebo,  pr 
*G  ficiet.  Tuas  litteras  vehementer  exspecto.  Qu( 
scribis  te  audisse,  in  candidatorum  consulariu 
coitione  me  interfuisse,  id  falsum  est;  eiusmo 
enim  pactiones  in  ea  coitione  factae  sunt,  qui 
postea  Memmius  patefecit,  ut  nemo  bonus  interes 


Ep.  1,  14.    quod  me  admones  (I.)?  —  tectum,  quod  . 
fast:  id  (W.).     t.;  q.  ..  f.,  id  vulgo.    —    quoniam  tu  it 
(W.)?  —  video;  cetera  (W.).    v.   C.  vulgo.    16.   audisse, 
(W.).    a.  in  vulgo. 

debuerit^  et  simul  mihi  committendum  non  fuit,  ut 
iis  coitionibus  interessem^  quibus  Messala  exclude- 
retur.  Cui  quidem  vebementer  satisfaeio  rebus  om- 
nibuS;  ut  arbitror,  etiam  Memmio;  Domitio  ipsi 
multa  iam  feci,  quae  voluit  quaeque  a  me  petivit; 
Scaurum  beneficio  defensionis  valde  obligavi.  Ad- 
huc  erat  valde  incertum^  et  quando  comitia  et  qui 
consules  futuri  essent. 

Quum  hanc  iam  epistolam  complicarem,  tabel-  it 
larii  a  vobis  venerunt  a.  d.  XI.  Kal.  f  septembr. 
vicesimo  die.  0  me  soUicitum!  quantum  ego  dolui 
in  Gaesaris  suavissimis  litteris!  Scilicet,  quo  erant 
suavioreS;  eo  maiorem  dolorem  illius  ille  casus  af- 
ferebat.  Sed  ad  tuas  venio  litteras.  Primum  tuam 
remansionem  etiam  atque  etiam  probo,  praesertim 
quum,  ut  scribis,  cum  Caesare  communicaris.  Op- 
pium  miror  quidquam  cum  Publio;  mihi  enim  non 
placuerat.  Quod  interiore  epistola  scribis,  me  Idi-  is 
bus  Septembribus  Pompeio  legatum  iri,  id  ego  non 
audivi  scripsique  ad  Caesarem  neque  Yibullium  Cae- 
saris  mandata  de  mea  mansione  ad  Pompeium  per- 
tulisse  nec  Oppium.  Quo  consilio?  quamquam  Op- 
pium  ego  tenui,  quod  priores  partes  Vibullii  erant; 
cum  eo  enim  coram  Caesar  egerat^  ad  Oppium 
scripserat.  Ego  vero  nullas  dsvt^Qog  tpQovxCdag 
habere  possum  in  Caesaris  rebus:  ille  mihi  secun- 
dum  te  et  liberos  nostros  ita  est^  ut  sit  paene  par. 
Videor  id  iudicio  facere  —  iam  enim  debeo  — ; 
sed  tamen  amore  sum  incensus. 

Quum  scripsissem  haec  infima^  quae  sunt  mea  ^ 
manu^  venit  ad  nos  Cicero  tuus  ad  coenam,  quum 

Ep.  1,  16.  exduderetur.  Oui  ...  M.;  Dom.  . . .  petivtt; 
S.  (W.).  e.,  cui  . . .  Memmio.  D.  . .  petivit.  S.  vulgo.  1 7. 
Kal.  t  septetnbr.  vicesimo  (MRL,  W.).  Kal.  scptimo  et  vic. 
(W.)  aut  Kal.  vtc.  (W  olim,  B).  —  SciUcct,  quo  (L )  sed 
quo  MRL,  vulgo.  18.  scribis,  me  (W.)  s.  me  vulgo.  — 
facere  —  iam  e  debeo  — ;  sed  (W.)     f.;  tcwn  c.  d.,  seOL  nv\«^^. 

Ciceroni»  epist   I.  \^ 

Pomponia  foris  coenaret.  Dedit  miki  epistolaj 
legendam  tuam^  qoam  pauUo  ante  acceperat,  Ai 
stophaneo  modo  valde  mekereule  et  suavem  et  gri 
vem;  qua  sum  admodum  delectatus.  Dedit  etia: 
alteram  illam  mihi;  qua  iubes  eum  mihi  esse  a 
fixum  tamquam  magistro.  Quam  illum  epistolf 
illae  delectarunt^  quam  me!  nihil  puero  illo  sui 
vius^   nihil   nostri   amantius.     Haec   inter    coeno: 

20  Tironi  dictavi^  ne  mirere  alia  manu  esse.  Anna 
pergratae  litterae  tuae  fuerunt^  quod  et  curares  ( 
se  diligenter  et  tamen  consilio  se  verissimo  iuyare 
P.  Serrilius  pater  ex  litteris^  quas  sibi  a  Caesa] 
missas  esse  dicebat^  significat  valde  te  sibi  gratu: 
fecisse^  quod  de  sua  yoluntate  erga  Caesarem  hi 

21  manissime  diligentissimeque  locutu^  esisea.  Quu] 
Romam  ex  Arpinati  revertissem;  ^ictum  mihi  ei 
Hippodamum  ad  te  profectum  e$«e.  Non  possui 
scribere  me  miratum  esse  illum  tam  inhumanitc 

r  fecisse^  ut  sine  meis  litteris  ad  te  proficisceretu] 

^  illud  scribo,  mihi  molestum  fuisae;  iam  enim  di 

cogitareram  ex  eo,  quod  tu  ad  me  scripseras,  u 
si  quid  esset,  quod  ad  te  diligentius  perfarri  Te' 
lem^  illi  darem,  quod  mehercule  hisce  UtteriS;  qua 
vulgo  ad  te  mitto,  nihil  fere  scribo^  quod  si  i 
alicuius  manus  inciderii^  moleste  ferendum  sit.  M: 
nucio  me  et  Salvio  et  Labeoni  reservabcMsi;  Labe 
fi  aut  tarde  proficiscetur  aut  hic  manebiti  Hippods 
mus  ne  numquid  vellem  quidem  rogavit.    T.  Pim 

^  rius  amabiles  ad  me  de  te  litteras  mittit:   sef  mt 

xime  litteris,  sermonibus,  coenis  denique  tuis  d( 
lectari.  Is  homo  semper  me  delectavit  fraterqu 
eius  mecum  est  multum:  quare,  uti  instituisti,  con 

!j  ^  plectere  adolescentem. 

23        Quod  multos  dies  epistolam  in  manibus  habi 

y  £p.  1,  19.    foris  (Minutiana).    foras  MBL,  vulgo.     9 

ffuod  si  in  (vulgo),    q.,  si  in  B. 

propter  oommorationem  tabeUariorum,  ideo  mulia 
coniecta  sunt  aliud  alio  tempore^  relut  hoc:  T. 
Anicius  mihi  saepe  iam  dixit  sese  tibi^  suburbanum 
si  quod  invenisset^  non  dubitaturum  esse  emere. 
In  eius  sermoi^e  ego  utrumque  soleo  admirari,  et 
te  de  suburbano  emendo^  quum  ad  illum  scribas^ 
non  modo  ad  me  non  scribere^  sed  etiam  aliam  in 
sententiam  scribere^  et^  quum  sud  illum  scribaS;  nihil 
te  recordari  de  epistolis  illiS;  quas  in  Tusculano 
eius  tu  mihi  ostendisti,  nihil  de  praeceptis  Epi- 
charmi^  yvmd^iy  nAq  akX^  HixQfltaiy  totum  denique 
Tultum;  sermonem,  animum  eiuS;  quemadmodum 
coniidO;  quasi  *.  Sed  haec  tu  videris:  de  subur- s^ 
bano  oura  ut  sciam^  quid  velis;  et  simul,  ne  quid 
ille  torbet^  vide.  Quid  praeterea?  quid?  Etiam. 
GubiniuB  a.  d.  nn.  Kal.  Octobr.  noctu  in  urbem  in- 
troierat:  [et]  hodie  hora  vni.,  quum  edicto  C.  Alfii 
de  maiestaie  eum  adesse  oporteret^  concursu  magno 
et  odio  uBiversi  populi  paene  affictas  est.  Nihil 
illo  turpius;  proximus  taoien  est  Piso:  itaque  miri- 
ficum  embolium  eogito  in  secundum  librorum  meo- 
rum  indudere^  dieentem  ApoIIinem  in  concilio  deo- 
rum,  qualia  reditus  duorum  imperatorum  futurus 
esset;  quorum  alter  exercitum  perdidisset^  aUer  ven- 
didisset.  Ex  Britannia  Caesar  ad  me  Eal.  Septembr.  ss 
dedit  Htteras,  quas  ego  accepi  a.  d.  nn.  Eal.  Octobr., 
satis  commodas  de  Britannicis  rebus^  quibuS;  ne 
admirer^  quod  a  te  nullas  acceperim,  scribit  se  sine 
te  fuisse^  quum  ad  mare  accesserit.  Ad  eas  ego 
ei   litteras    nihil   rescripsi;    ne   gratulandi   quidem 

Bp.  1,  23.  rtcordouri^  de  ep,  (L.).  r.  [de  ae]  de  ep, 
MBI.,  B.  —  eins,  quemadmodtm  c,  quasi  *.  Sed  (W.). 
e.,  g.  c,  q.  dedidicisae,  Sed  (W.).  e.;  g.  c,  quasi  —.  Sed 
B.  24.  introierat:  [et]  hodie  (W.).  introierit  et  h,  M.  in- 
troivit  et  h.  RI.  introierat  (sic  ex  W.  conj.),  et  h.  B.  — 
Ubrorum  meorum  (Gmter.).  librum  librorum  meorum  Ml 
(teste  Furia).    librum  m.  Z.  M2,  RI.    m,  2.  Ma.w.^^, 

4Q* 

causa^  propter  eius  luetum.     Te  oro  etiain  atqi 
etiaitt;  mi  frater,  ut  valeas. 

n. 

Scr.  Romae  a.  d.  V.  Idus  Octobres  a.  n.  e.  700. 
MAJRCUS  QUINTO  FBATBI  SALUTEM. 

1  A.  d.  YL  Idus  Oetobr.  Salvius  Ostiam  vespe 
navi  profectus  erat  cum  iis  rebus^  quas  tibi  don 
mitti  Yolueras.  Eodem  die  Gabinium  ad  populu 
luculente  calefecerat  Memmius  siC;  ut  Calidio  ve 
bum  facere  pro  eo  non  licuerit  Postridie  aute 
eius  diei;  qui  erat  tum  fiiturus^  quum  haec  scrib 
bam  ante  lucem^  apud  Catonem  erat  divinatio  i 
Gabinium  futura  inter  Memmium  et  Ti.  Neronej 
et  C.  et  L.  Antonios  M.  f.:  putabamus  fore,  i 
Memmio  daretur^  etsi  erat  Neronis  mira  contentit 
Quid  quaeris?  probe  premitur^  nisi  noster  Pompeii 

2  dis  hominibusque  invitis  negotium  everterit.  C< 
gnosce  nunc  hominis  audaciam  et  aliquid  in  i 
publica  perdita  delectare:  quum  Gabinius^  quacun 
que  veniebaty  triumphum  se  postulare  dixisset  sul 
itoque  bonus  imperator  noctu  ia  urbem  f  hostiui 
plane  invasisset,  in  senatum  se  non  committeba 
Interim  ipso  decimo  die,  quo  eum.  oportebat  f  hc 
stiarum  numerum  et  militum  renuntiare^  irrepsi 
summa  infrequentia.  Quum  vellet  exire,  a  consi 
libus  retentus  est,  introducti  publicani:  homo  und: 
que  t  atius   et  quum  a  me   maxime  vulneraretui 


Ep.  2,  2.  urhem  t  hostium  plane  inv,  (W.).  u.  host 
hm  pL  in  modum  inv,  (W.).  u,  hostium  pl,  inv,  MRl 
vulgo.  —  t  hostiarum  numerum  (M.,  W.).  hostium  occtsi 
rum  n.  vel  h,  caesorum  n.  (W.).  hosiium  n.  RI.,  vulgo.  - 
frequentia  (cd.  Land.)?  —  undique  t  atnis  et  quum  (M  1,  W. 
u.  a.  tuis  et  ciim  M2,  1.  cum  u  a  tuis  et  tum  K.  u.  actt 
et  guum  (V.)  aut  u  exagitatus  (vel  u.  agitatus),  quum  (W 
aut  u.  actus,  quum  (^Mlatt.,  \i.V 


y* 

non  tulit  et  me  trementi  vbce  exsulem  appellavit. 
Hic  —  o  di!  nihil  umquam  honorificentius  nobis 
accidit  —  consurrexit  senatus  cum  clamore  ad  unom 
siCj  ut  ad  corpus  eius  accederet,  pari  clamore  at- 
que  impetu  publicani.  Quid  quaeris?  omnes,  tam- 
quam  si  tu  esses,  ita  faerunt.  Nihil  hominum 
sermone  foris  darius«  Ego  tamen  me  teneo  ab: 
accusando^  vix  meher^ule^  sed  tamen  teneo^  vel 
quod  nolo  cum  Pompeio  pugnare  —  satis  est,  quod 
instat  de  Milone  — ,  vel  quod  iudices  nuUos  habe- 
mus^  ^ATCotsvyjia  formido;  addo  etiam  malevolen- 
tiam  hominum^  et  timea^  ne  illi  me  accusante  ali- 
quid  accidat^  nec  despero  rem  et  sine  me  et  non- 
nihil  per  me  conjGlci  posse.  De  ambitu  postulati  s 
sunt  omneS;  qui  consulatum  petunt:  a  Memmio 
Domitius^  a  Q.  Acutio^  bono  et  erudito  adolescente, 
Memmius,  a  Q.  Pompeio  Messala^  a  Triario  Scau- 
rus.  Magno  res  in  motu  est^  ptopterea  quod  aut 
hominum  aut  legum  interitus  ostenditur.  Opera 
datur^  ut  iudicia  ne  fiant.  Ees  videtur  spectare  ad 
interregnmn.  Consules  comitia  habere  cupiunt;  rei 
nolunt  et  maxime  Memmius,  quod  Ga^saris  adventu 
se  sperat  futurum  consulem,  sed  mirwn.in  modum 
iacet.  Domitius  cum  Messala  certus  esse  videba- 
tur;  Scaurus.  refrixerat.  Appius  sine  lege  curiata 
confirmat  se  Lentulo  nostro  successurum;  qui  qui- 
dem  mirificus  illo  die^  quod  paene  praeterii^  fuit 
in  Gabinium:  accusavit  maiestatis;  nomiiia  data^ 
quum  ille  verbum  nuUum.  Habes  forensia:  domi 
recte  est;  ipsa  domus  a  redemptoribus  tractatur 
non  indiligenter. 

UL 

Scr.  Bomae  mense  OctolMi  (a.  d.  XH.  Kal.    Noy.?) 

a.  u.  e.  700. 

MAMCU8  QUINTO  FRATBI  8ALUTSM. 

t  Oeeapstioiram  meanun  tibi  signimi  sit  librarii 
maEQs:  diem  seito  eBse  nttnom;  quo  die  non  dicam 
pro  reo;  i^,  quidqnid  eonficio  ant  eogito,  in  am- 
fonlationis  tempos  fere  eonfero.  Negotia  se  nostra 
sic  habent:  domestiea  Tero,  ut  Tolumus:  ralent 
pueri^  studiose  discunt;  diligenter  doeentur,  et  nos 
et  inter  se  amant.  Expolitiones  utriusque  nostrum 
sunt  in  manibns:  f  sed  tua  ad  perfectum  iam  res 
rustica  Arcani  et  Laterii.  Praeterea  de  aqua,  de 
via  nihil  j^tietermisi  quadam  epistola  qmn  enu- 
ekate  ad  te  perseriberem.  Sed  me  iHa  cura  soUi- 
dtat  angitque  Tehementer;  quod  dierum  iam  amplius 
quinquaginta  itttervallo  nihil  a  te^  n^iil  a  Gaesare, 
nihil  ex  istis  locis  non  modo  litterarum^  sed  ne 
rumoris  quidem  affluxit;  me  autem  iam  et  mare 
istuc  et  tefra  soUicitaty  neque  desino^  ut  lit  in 
amorC;  ea,  quae  minime  voIOy  cogitare.  Quare  non 
equidem  iam'te  rogo^  ut  ad  me  de  te^  de  rebus 
istis  scribas  —  numquam  enim^  quum  potes^  prae- 
termittis  — ,  sed  hoc  te  scire  rolo,  nihil  fere  um- 
quam  me  sic  exspectasse,  at,  quum  haec  sctibebam, 

stuas  litteras.  Ntmc  cognosce  ea,  quae  sunt  in  re 
publiea:  eomitiorum  quotidie  singuih  dies  toSuntur 
obnuntiationibus  magna  voluntate  bonorum  om- 
nium:  tanta  invidia  sunt  consules  propter  suspicio- 
nem  pactorum  a  candidatis  praemiorum.    Candidati 

Ep.  8,  1.  hahent:  domestica  (W.).    h.^  d.  vulgo.  —  tna- 

nibus,  tua  perfecta  iam  res  r.  A.  et  Laterii.   Pr,  (W.)?    An 

m.,  tua  paene  perfecta.   lam  res  rusticas  A.  et  L.,pr,  (W.)? 

—  a^a  et  de  via  (Or.)?  —  proetcrmwt  q,  MRL,  volgo.   pr. 

m  a.  B, 

consulares  quattuor  omnes  rei:  causae  sunt  diffici- 
les^  sed  enitemur,  ut  Messala  noster  salvus  sit^  quod 
est  etiam  cum  reliquorum  salute  coniunctum.  6a- 
binium  de  ambitu^reum  fecit  P.  Sulla  subscribente 
privigno  Memmro;  &atre  CtteoSio,  Sufla  filio;  contra 
dixitL.  Torqu)at«s  i^mnibusque  Hbentibus  non  ob- 
ti&uit.  .  43uaeris:  ^quid  fiet  ^  Gabiziio?''  Sfciemus  3 
de  inaiertate  triduo:  quo  quid^  in  iudicio  odio 
premitur  ofiuuum  gen^rum,  maxime  testibtis  eaedi- 
tur,  «fcusatoribus  frigidissimis  utitur;  <;oB8iUum  va- 
riiUQ,  quaesitor  .^rayis  et  firmus  Alfitis,  Pompeius 
Tehexiaens  in  iudioibus  rogandis.  Quid  futumm  sit^ 
nescio;  locum  tamen  illi  in  civitate  UQn  video.  Ani- 
mum  praebeo  ad  illius  piertiidiem  moderattifn^  ad 
rerum  eventtim  lenissimum.  Habes  fei^  de  omni-  4 
bus  rebtts;  ununi  iUud  addion:  Oioero  tuus  nOibter- 
que  stuQHmo  studio  est  Paeonii  sui  thetoiis^  hominis; 
opinor,  valde  ezorcitati  et  boBi;  4ked  nostrum  insti- 
iuendi  genus  esse  pauSo  eruditius  et  d'eufuit6Qov 
non  ignoras:  quare  neqtie  ego  impediri  Ciceronis 
iter  atque  illam  diseiplinam  v^lo  et  ipse  puer  ma- 
gis  illo  declam&Ctorio  ^nere  duei  et  delectari  vide- 
tur^  in  quo  quoniain  ipsi  quoque  fuimusy  patimur 
illum  ire  nosbris  itineribas  —  eodem  enim  perven- 
turum  esse  confidimtks  — ,  sed  talnen^  si  nobiscum 
eum  rus  laliquo  eduxerknud,  in  hanc  nostram  ratio- 
aem  consttetudisiem^ue  inducemus;  magna  enim  no- 
bis  a  te  propoata  merees  est,  quam  d^rte  nostra 
culpa  nun^ftta^  «EiiiLus  a^sequelnur.  Quibus  in  lo- 
<*is  et  qua  spe  hiettiaturus  sis^  ad  me  qtiam  dih- 
:genti8sime  iscribas  velim. 

Ep.  3,  2.  guatttior  omnes  (Sch.).  g[;  0.  vulgo.  3.  Quae- 
ris:  ,^uid  fiet  de  Gabinio?''  Sc,  (Man,).  §.,  g.  fiat  de  GJ 
Sc.  vsilgo.  4.  amfnme  studiosm  €st  P,  (W.)  ?  —  videtur,  in 
mo  . . .  pMmmr  .  .  .  itineribue  *^  eodem  . . .  cmf,  — ,  sed 
(W.).  1^.;  tn  . . .  ptitiamur  (sio  MRL,  vulgo).  . . .  ($,;  4.  . .  c. 
Sed  vulgo. 

IV. 

Scr.  Bomae  IX.  Kal.  Nov.  a.  n.  c.  700. 

MARCUS   QUINTO  FRATEI  SALUTEM. 

1  Ckibinius  abftolutiig  est.  Omnino  nihil  accusa- 
tore  Lentulo  subscriptoribusque  eius  infantius,  nihil 
illo  consilio  sordidius;  sed  tameU;  nisi  incredibilis 
contentio  precesque  Pompeii^  dictaturae  etiam  ru- 
mor  plenus  timoris  fuisset^  ipsi  Lentulo  non  respon- 
disset;  qui  f  ^^^^;  ^l^o  accusatore  illoque  consilio, 
sententiis  condemnatus  sit  xxxii.;  quum  LXX.  tu- 
lissent.  Est  omnino  tam  gravi  fama  hoc  iudicium^ 
ut  videatur  reliquis  iudiciis  periturus,  et  maxime 
de  pecuniis  repetundis;  sed  vides  nuUam  esse  rem 
publicam,  nuUum  senatum^  nuUa  iudicia,  nullam  in 
uUo  nostrum  dignitatem.  Quid  plura  de  iudicibus? 
duo  praetorii  sederunt;  Domitius  Calrinus:  is  aperte 
absolvit;  ut  omnes  viderent;  et  Cato:  is  diribitis 
tabellis  de  circulo  se  subduxit  et  Pompeio  primus 

i  nuntiavit. '  Aiunt  nonnulli^  etiam  SaUustius^  me 
oportuisse  accusare.  His  ego  iudicibus  committe- 
rem?  quid  essem^  si  me  agente  esset  elapsus?  sed 
me  alia  moverunt:  non  putasset  sibi  Pompeius  de 
illius  salute,  sed  de  sua  dignitate  mecum  esse  cer- 
tamen;  in  urbem  introisset;  ad  inimicitias  res  ve- 
nisset;  cum  Aesemino  Samnite  Pacideianus  com- 
paratus  viderer;  auriculam  fortasse  mordicus  ab- 
stulisset;  cum  Clodio  quidem  certe  redisset-in  gra- 
tiam.  Ego  vero  meum  consilium^  si  praeseriim  tu 
non  improbas^  yehementer  approbo:  illO;  quum  a 
me  singularibus  meis  studiis  omatus  esset  quumque 

£p.  4,  1.  contentio  preeesque  P.  (W.,  sicut  iam  B). 
c,  preces  P.  M. ,  B.  —  qm  f  t%m  (W.).  qui  tamen  (I.)  aut 
qui  nutte  (W.).  gui  tum  MRB.  2.  etiam  SdUustius  (W.). 
autem  S,  Ml.    8,  autem  R.    quod  S,  I.    ut  S.  M2,  B. 

ego  illi  nihil  deberem^  ille  mihi  omnia;  tamen  in 
re  publiea  me  a  se  dissentientem  non  tulit  —  nihil 
dicam  gravius  —  et  minuspotens  eo.^tempore,  quid 
in  me  florentem  posset^  ostendit;  nunC;  quum  ego 
ne  curem  quidem  multum  posse^  res  publica  certe 
nihil  possit^  unus  ille  omnia  possit,  cum  illo  ipso 
contenderem  —  sic  enim  faciendum  fuisset  — ? 
non  existimo  te  putare  id  mihi  suscipiendum  fuisse. 
,,Alterutrum/^  inquit  idem  Sallustius;  ^^defendisses  s 
idque  Pompeio  contendenti  dedisses^  etenim  vehe- 
menter  orabat/^  Lepidum  amicjum  SaHustium,  qui 
mihi  aut  inimicitias  putet  periculosas  subeundas 
fuisse  aut  infamiam  sempiternam!  Ego  vero  hac 
mediocritate  delector^  ac  mihi  illud  iucundum  est, 
quod;  quum  testimonium  secundum .  fidem  et  reli- 
gionem  gravissime  dixissem,  reus  dixit,  si  in  civi- 
tate  licuisset  sibi  esse,  mihi  se  satisfacturum;  ne- 
que  me  quidquam  interrogavit.  De  versibus,  quos  4 
tibi  a  me  scribi  vis,  deest  mihi  quidem  opera,  quae 
non  modo  tempus,  sed  etiam  animum  vacuum  ab 
omni  cura  desiderat;  sed  abest  etiam  ivd^ovaiatjfiogy 
non  enim  sumus  omnino  sine  cura  venientis  anni, 
etsi  sumus  tsine  timore.  Simul  et  illud  —  sine  ulla 
mehercule  ironia  loquor  ^:  tibi  istius  generis  in 
scribendo  priores  partes  tribuo  qnam  mihi.  DfeA 
bibUotheca  tua  Graeca  supplenda,  libris  commutan- 
dis,  Latinis  comparandis,  valde  velim  ista  confici, 
praesertim  quum  ad  meum  quoque  usum  spectent; 
sed  ego,  mihi  ipsi  ista  per  quem  agam,  non  habeo  — 
neque  enim  venalia  siint,  quae  quidem  placeant,  et 
confici  nisi  per  hominem  et  peritum  et  diligentem 
non  possunt  — ,  Chrysippo  tamen  imperabo  et  cum 
Tyrannione   loquar.     D^  fisco   quid   egerit  Scipio, 


Ep.  4,  3.  „Alteruirum/'  i,  i.  S.;  „def.  (W.).  „A/'  i, 
i.  8.,  jfCUf.  B.  —  S.fyfedsses:  aut  aecusasses  aut  def.  (W.)? 
4.   lo^uar  — :  ttbi  (W.).    l.  —  tibi  viilgo. 

quaeram;  qtiod  videlHtur  rectam  esse^  cnrabo.  De 
Aseanione^  tti  vero^  quod  yoles,  facies;  itle  nihil 
i&terpeiio.  De  suburbano^  quod  non  pfopeite,  laudo, 
<  ut  tufkbeasy  hottor.  Haec  scripsi  a.  d.  vtni.  Eal. 
Novembr.,  quo  die  Itxdi  committebantur,  in  Tuscu- 
lanum  jHfoficiseeiifl  ducensqu^  m^um  Cic^ronem 
meum  in  ludum  discendi,  non  lusionis,  ea  te  non 
longius  quum  vellem,  quod  Pomptino  ad  triuin- 
pfaum  a.  d.  itL  Nonas  Notenibi*.  volebain  adesse; 
etenim  etit  neseio  quid  negotio!H:  nam  Oato  et  Ser- 
viUus  praetores  profalbituros  de  minantur^  nec^  quid 
possinty  scio  —  iUe  enim  et  Appium  consulem  secum 
faabebit  et  praetores  et  tribunos  pl.  — ,  sed  minantur 
tamen,  in  primisque  ^91}  nvi&v  Q.  Scaevola.  Cura^ 
mi  suayissuue  et  carissime  frater,  ut  vd.}eas. 

V.  et  VI. 

Scr.  in  XuBCuIano  exeuate  mense  Oct.  aut  iueimte  Novembri 

a.  u.  c.  700. 

MABCUS  QUINTO  FBATRI  8ALUTEM. 

1  Quod  quaeris^  quid  de  iDis  libris  egerim,  quos, 
quum  essem  in  Gumano,  scribere  institui^  non  ces- 
savi  neque  oessO;  sed  saepe  iam  scriben^  totum 
consiUum  raiaonemque  mutavi;  nam  iam  duobus 
factis  libns,  in  quibus  novendialibus  iis  fmis^  quae 
fuerunt  Tuditano  et  Aquilio  consulibus,  sermo  est 
a  me  institutns  Africani  paullo  ante  mortem  et 
Laelii^  Pfaili^  Maniliiy  P.  ButSiiy  Q.  Tuberonis  et 
Laelii  genierorum,  Fannii  et  Seaevolae^  sevmo  antem 
in  novem  et  dies  et  libroe  disiribuius  de  optimo 
statu  civibatis  et  de  optimo  cive  —  sane  iexebatur 
opus  luculente    faominumque    dignitas    aliquantum 

Ep.  4,  6.  lusionis,  ea  re  non  longius  quum  (W.).  h; 
ta  re  non  Z.  qtMun  MBI.,  yulgo.  Z.;  ea  . .  l.,  cum  (B.,  mea 
coniectura  parum  intellecta).  —  a,  d.  IIIL  Nona»  (W.  ex 
Epp.  ad  Att  IV,  16, 12;)? 

orationi  ponderis  afiE^ebat  — ,  ii  libri  quum  in 
Tusculano  laihi  legerentur  Audiente  Sallustio^  ad- 
monitus  sum  ab  illo  multo  maiore  auctoritatd  illis 
de  rebus  dici  posse,  si  ipse  loquerer  de  re  publica, 
praesertim  quum  eseem  n<Ak  Heraclides  Ponticus, 
sed  eonsulans  et  is^  qui  in  masimis  veiraatus  in  re 
publica  rebus  essem;  quae  tam  antiquis  hominibus 
attribuerem,  ea  yisum  iri  ficta  esse;  oratorum  ser- 
monem  in  illis  nostris  libris,  qui  essent  de  ratione 
dicendi;  belle  a  me  remoyisse,  ad  eos  tamen  rettu- 
lisse^  quos  ipse  vidissem;  Aristotelem  deniquey  quae 
de  re  publica  et  praestanti  Tiro  scribat,  ipsum  lo- 
qui.  Commovit  me^  et  eo  magis^  quod  maximos  s 
motus  nostrae  civitatis  attingere  non  poteram,  quod 
erant  inferiores  quam  illorum  aetas^  qui  loqueban- 
tur;  ego  autem  id  ipsum  tnm  eram  secutus,  ne  in 
nostra  tempora  incurrens  offenderem  quempiam. 
Nunc  et  id  vitabo  et  loquar  ipse  tecum;  et  tamen 
iUa,  quae  institueram^  ad  te,  si  Romam  venero, 
mittam;  puto  enim  te  existimaturum  a  me  illos 
libros  non  sine  aliquo  meo  stomacbo  esse  relictos. 
Oaesaris  amore/  quem  ad  me  perscripsit^  unice  de-  s 
lector;  promissis  iis,  quae  ostendit^  non  valde  pen- 
deo:  nec  sitio  honores  nec  desidero  gloriam^  ma- 
gisque  eius  voluntatis  perpetuitatem  quam  {»romis- 
sorum  exitum  exspecto;  vivo  tamen  in  ea  ambitione 
et  htbore^  f  qii^»i  id,  quod  non  postulo,  exspe- 
ctem.  Quod  me  de  versibus  faciendis  rogas,  incrcs  4 
dibile  est,  mi  frnter;  quam  egeam  tempore,  nec 
sane  satis  commoveor  animo  ad  ea>  quae  vis,  ca- 
nenda.    f  «iiyteitsig  vero  ad  ea,  qnae  ipse  ego  ne 

cogitando  quidem  conseqtiory  ta^  qui  omnes  is 
eloquendi  et  exprimendi  genere  superasti,  a  i 
petis?  Facerem  tameU;  ut  possem^  sed,  quod  te  n 
nime  fugit^  opus  est  ad  poema  quadam  animi  al 
critate,  quam  plane  milii  tempora  eripiunt.  Abdu 
me  equidem  ab  omni  rei  publicae  cura  dedoq 
litteris,  sed  tamen  indicabo  tibi,  quod  meherci 
in  primis  te  celatum  volebam:  angor,  mi  suav 
sime  frater^  angor  nullam  esse  rem  publicam,  nuj 
iudicia,  nostrumque  hoc  tempus  aetatis)  quod 
illa  auctoritate  senatoria  fiorere  debebat^  aut  forei 
labore  iactari  aut  domesticis  Utteris  sustentari,  illi 
yerOy  quod  a  puero  adamaram^ 

xokkbv  aQiOrsvsiv  Hal  vicbIqo%ov  i^i^Bvai  &kKmVj 

totum  occidisse,  inimicos  a  me  partim  noxL  opp 
gnatos,  partim  etiam  esse  defensos^  meum  n( 
modo  animum,  sed  ne  odium  quidem  esse  liberui 
unumque  ex  omnibus  Caesarem  esse  inventum^  q 
nie  tantum,  quantum  ego  vellem,  amaret^  aut  etiaj 
sicut  alii  putant,  hunc  unum  esse,  qui  velit:  qu 
rum  tamen  nihil  est  eiusmodi^  ut.  ego  ine  n< 
multa  consolatione  quotidie  leniam;  sed  illa  ei 
consolatio  maxima,  si  una  erimus:  nunc  ad  illa  ^ 

5  grayissimuin  accedit  desiderium  tui.  Gabinium  i 
ut  Pansa  putat  oportuisse^  defendissem;  concidi 
sem;  qui  illum  oderunt  —  ii  sunt  toti  ordines  - 

^propter  quem  oderunt^  me  ipsum  odisse  coepissei 
Tenui  me^  ut  puto,  egregie^  tantum  ut  facerei 
quantum  omnes  viderunt;   et  in  omni  summa, 

6  moneS;  valde  me  ad  otium  pacemqUe  converto.  | 
libris;  Tyrannio  est  cessator;  Chrysippo  dicam^  s< 
res   operosa    est    et  hominis    perdiligentis:    sent 

II  ■ 

£p.  6  et  6,  4.  vnsiQOxov  (RL,  yulgo).  vnBiQOxo$  M 
—  qui  velit  (W.).  qui  vellet  MEL,  vulgo.  6.  videnmt  f^ 
piderent  MRL,  vulgo. 

ipse,  qui  in  sommo  studio  nihil  assequor.  De  La- 
tinis  vero,  quo  me  yertam,  nescio:  ita  mendose  et 
scribuntur  et  veneunt;  sed  tamen,  quod  fieri  po- 
terit^  non  negligam.  CrebriuS;  ut  ante  ad  te  scripsi, 
Romae  est^  et  qui  omnia  f  adnuat^  debere  tibi 
valde  renuntiaiit.  Ab  aerario  puto  confectum  esse, 
dum  absum. 

Quattuor  tragoedias  sedecim  diebus  absolvisse  7 
quum  scribaSy  tu  quidquam  ab  alio  mutuaris?  et 
XQ^^S  quaeris,  quum  Electram  et  Troadas  scripse- 
ris?  cessator  esse  noli  et  illud  yvmd^t  aeavtov  noli 
putare  ad  arrogantiam  minuendam  solum  esse  di- 
ctum,  verum  etiam  ut  bona  nostra  norimus.  Sed 
et  istas  et  Erigonam  mihi  velim  mittas.  Habes 
ad  duas  epistolas  proximas. 

vn. 

HARCUS  QUmTO  FRATRI  SALUTEM. 

8cr.  in  TasculatkO  menae  Noyembri  a.  a.  a  700. 

Bomae  et  maxime  f  et  Appia  ad  Martis  mira  i 
t  luyies:   Crassipedis  ambulatio   ablata,  horti^   ta- 
bemae  plurimae;  magna  vis  aquae  usque  ad  pisci- 
nam  publicam.     Viget  illud  Homeri: 

^ftar'  6x(0Qivm,  ots  Xa^Qoxaxov  %iBi  vS&q 
ZsvQy  OTC  dij  Q   avdQeaat  xozeaad^evog  xaXeniivjf* 

cadit  enim  in  absolutionem  Grabinii: 

oi  piri  elv  ayoQtj  ^xoXiag  xqlvghSv  d^eiiLOtagy 
ix  dh  dixTiv  iXdaoOLy  ^eav  ojclv  ovx  dXiyovrsg. 

£p.  6  et  6,  6.  t  (idnuat  (c,  Ambr.  17).  f  annuant  cd. 
Land.  f  adiuvat  R.  f  adiurat  MIB.  7.  absolvisse  guum 
(MRI.,  vulgo).  Quattuor  ie  trag.  8.  d.  abs.  quum  (W.)? 
abs,  te  q.  (L.,  B)?  Ep.  7,  1.  f  et  Appia  (Ml,  W.).  in  A. 
(W.)?  Appia  MRL,  vulgo.  —  f  '"'«<»  Ml,  Pal.  1,  1  Ox, 
dlluvies  (Y.)  &ut  pioluvies  (M2,  2  PalL,  RI..^  B.V 


638  M.  TULLU  CICEBONIS 

s  Sed  haec  boii  curare  deGr&vi  Bomaia  quum  ¥6- 
nero,  quae  perspexero,  scribam  ad  te  et  maxime 
de  dictatura,  et  ad  Labienum  et  ad  Ligurium  lit- 
teras  dabo.  Hanc  scripsi  ante  hteem  ad  lyehnu- 
chum  ligneolum,  qui  mihi  erat  periueui^dus,  quod 
eum  te  aiebant,  quum  esses  Sami,  curasse  facien- 
dum.    Vale   nii  suavissime  et  optime  frater. 

vm. 

Scr.  Romae  ezeunte  mense  NoTembri  a.  n.  c.  700. 

MARCUS  QUINTO  FRATBI  8ALUTEM, 

1  Superiori  epistolae  quod  respondeam;  nihil  esi^ 
quae  plena  stomachi  et  querelarum  est;  quo  in  ge- 
nere  alteram  quoque  te  scribis  pridie  Labieno  de- 
dissC;  qui  adhuc  non  venerat;  delevit  enim  mihi 
omnem  molestiam  recentior  epistola.  Tantum  te 
et  moneo  et  rogO;  ut  in  istis  molestiis  et  laboribus 
et  desideriis  recorderC;  consilium  nostrum  quod 
fuerit  prpfectionis  tuae;  non  enim  commoda  quae- 
dam  sequebamur  parva  ac  mediocria^  qu^d  enim 
erat;  quod  discessu  nostro  emendum  putaremus? 
praesidium  firmissimum  petebamus  ex  optimi  et 
potentissimi  viri  bencTolentia  ad  omnem  statum 
nostrae  dignitatis.  Plura  ponuntur  in  spe,  quam 
petimus:  reliqua  ad  iacturam  reserventur.  Quare; 
si  crebro  referes  animum  tuum  ad  rationepi  et  ve- 
teris  consilii  nostri  et  spei;  facilius  istos  militiae 
labores  ceteraque;  quae  te  offendunt;  feres,  et  ta- 
meii;  quum  voles,  deponeS;  sed  eius  rei  matnritas 

s  nequedum  yenit  et  tamen  iam  appropinquat.  Etiam 
illud  te  admoneo;  ne  quid  ullis  litteris  comnxittas; 

Ep.  8,  1.  pekiaim&:  rd,  ad  t.  reaerventur  (c,  Lan4, 
^gg')'  **  pecuniis;  r.  ctd  t.  struentur  MBI.  (sed  marge 
ifcf.  et  I.  re8ervtntur\  TO\go. 

quod  si  prolatum  sit;  moleste  feramus:  mults^  suBt; 
quae  ego  nescire  malo  quam  cum  aliqup  periculo 
fieri  certior.  Plura  ad  te  vacuo  animo  scribam; 
quum,  ut  sperO;  se  Cicero  meus  belle  habebit.  Tu 
yelim  cures^  ut  sciam^  quibus  nos  dare  oporteat 
eaSy  quas  ad  te  deinde  litteras  mittemus,  Caesarisne 
tabellariis;  ut  is  ad  te  protinus  mittat;  an  Labieni; 
ubi  enim  isti  sint  Nenrii  et  quam  longe  absint^ 
nescio.  De  virtute  et  gravitate  Caesaris,  quam  in  s 
summo  dolore  adbibuisset;  magnam  eit  epistola  tua 
accepi  voluptatem.  Quod  me  institutum  ad  illum 
ppema  iubes  perficere,  etsi  distentus  quun^  opera^ 
tum  animo  sum  multo  magis,  tamen,  quoniam  ex 
epistola^  quam  ad  te  miseram;  cognovit  Caesar  me 
aliquid  esse  exorsum,  revertar  ad  institutum  idque 
pei^ciam  his  supplicationum  otiosis  diebus,  quibus 
Messallam  iam  nostrum  reliquosque  molestia  leva- 
tos  vehementer  gaudeo^  eumque  quod  certum  con- 
sulem  cum  Domitio  numeratis,  nihil  a  nostra  opi- 
nione  dissentitis.  Ego  Messallam  Caesari  praestabo. 
Sed  Memmius  in  adventu  Caesaris  habet  spem,  in 
quo  illum  puto  errare;  hic  quidem  friget;  Scau- 
nim  autem  iampridem  Pompeius  abiecit.  Res  pvo-  4 
latae;  ad  interregnum  comitia  adducta^  rumor  dicta- 
toris  iniucundus  boniS;  mihi  etiam  magis;  quae 
loquuntur,  sed  tota  res  et  timetur  et  refrigescit. 
Pompeius  plane  se  negat  velle;  antea  mihi  ipse 
non  negabat.  Hirrus  auotor  fore  vi^etur:  o  ii, 
quam  ineptus!  quam  se  ^>8e  amans  sine  rivali! 
Crassum  lunianum;  hominem  mihi  deditum;  per 
me  deterruit.  Velit  nolit^  scire  difficile  est;  Hirro 
tamen  agente  nolle  se  non  probabit.  Aliud  hoc 
tempore  de  re  publica  nihil  loquebantur;  agebatur 

Ep.  8,2.  quod  8%  prol.  (vnlgo).  ^.,  $i  pr,  B.  8.  tua 
accepi  (MKI.,  vulgo).  t%M  eipi  „al."  m  marg.  ed.  Ootho- 
fredi  et  B.    4.   deterruit.     Velit  (vulgo).    d.:  v.  B. 

5  quidem  certe  nihil.  Serrani  Domestici  filii  fanus 
perluctuosum  fuit  a.  d,  vm.  Eal.  Decembr.:  lauda- 

« vit  pater  scripto  meo.  Nunc  de  Milone.  Pom- 
peius  ei  nihil  tribuit;  omnia  Guttae  dicitque  se  per- 
fecturum,  ut  in  illum  Caesar  incumbat:  hoc  borret 
Milo,  nec  iniuria,  et,  si  ille  dictator  factus  sit, 
paene  diffidit.  Intercessorem  dictaturae  si  iuverit 
manu  et  praesidio  suo,  Pompeium  metuit  inimi- 
cum;  si  non  iuverit,  timet,  ne  per  vim  perferatur. 
Ludos  apparat  magnificentissimos,  sic,  inquam,  ut 
nemo  sumptuosiores:  stulte  bis  terque  non  posta- 
latos,  vel  quia  munus  magnificum  dederat^  vel  quia 
facultates  non  erant,  vel  quia  potuerat  magistrum 
se,  non  aedilem  putare.  Omnia  fere  scripsi.  Cuhl 
mi  carissime  frater,  ut  valeas. 

IX. 

8cr.  Bomae  menBe  Decembri  a.  u.  c.  700. 

MAMCUS  QUINTO  FBATBI  SALUTEM. 

i  De  Gabinio  nihil  fuit  fadendum  istorum^  quae 
a  te  amantissime  cogitata  sunt.  Totb  ftot  xkvou 
Feci  summa  cum  gravitate,  ut  omnes  senidunt,  et 
summa  cum  lenitate^  quae  feci;  illum  neque  ursi 
neque  levavi:  testis  vehemens  fui^  praeterea  quievL 
Exitum  iudicii  foedum  et  pemiciosum  levissime 
tuli;  quod  quidem  bonum  mihi  nunc  denique  re- 
dundat;  ut  iis  malis  rei  publicae  licentiaque  auda- 
cium^  qua  ante  rumpebar,  nunc  ne  movear  quidem, 
nihil  est  enim  perditius  his  hominibus^  his  tempo* 

Ep.  8,  6.  trihuit,  omnia  (W.).  tr.  et  o.  MRI.,  vulgo. 
—  in  illum  C.  (L.).  [in]  illo  G.  Ern.,  B.  —  postulatos  (e  ). 
postulatus  MRL,  B.  —  erant,  vel  quia  pot.  (Sch.).  e,,  \vel 
quia  magister,]  vel  q.  p.  MRL,  B.  Ep.  9,  1.  levissime  (L). 
lenissime  M.,  Land.,  1  Ox.,  R.,  B.  —  iis  malis  (M.).  his  m. 
Bl.f  vulgo. 

ribus;  itaque,  ex  re  publica  quoniam  nihil  iam  vo- 1 
luptatis  capi  potest,  cur  stomacher  nescio.  Litterae 
me  et  studia  nostra  et  otium  villaeque  delectant 
maximeque  pueri  nostri.  Angit  unus  Milo;  sed 
velim  finem  afferat  consulatus  eius^  in  quo  enitar 
non  minuS;  quam  sum  enisus  in  nostro,  tuque 
istinc,  quod  facis^  adiuvabis.  De  quo  cetera,  nisi 
plane  vis  eripuerit^  recte  sunt;  de  re  familiari 
timeo: 

6  dl  (LttCvtxai  otm  Ir    avaxtSgy 

qui  ludos  HS.  f  CCCD  comparet.  Cuius  in  hoc  uno 
inconsiderantiam  et  ego  sustinebO;  ut  potero^  et, 
tu  ut  possis,  est  tuorum  nervorum.  De  motu  tem-  ? 
porum  venientis  anni,  nihil  te  intelligere  volueram 
domestici  timoris,  sed  de  communi  rei  publicae 
statu;  in  quo  etiamsi  nihil  procuro,  tamen  nihil 
curare  vix  possum;  quam  autem  te  velim  cautum 
esse  in  scribendo,  ex  hoc  coniicito,  quod  ego  ad 
te  ne  haec  quidem  scribo^  quae  palam  in  re  publica 
turbantur,  ne  cuiusquam  animum  meae  litterae  in- 
terceptae  offendant.  Quare  domestica  cura  te  leva- 
tum  volo;  in  re  publica  scio  quam  soUicitus  esse 
soleas.  Yideo  Messalam  nostrum  consulem:  si  per 
interregem;  sine  iudicio;  si  per  dictatorem,  tamen 
sine  periculo:  odii  nihil  habet;  Hortensii  calor 
multum  valebit;  Gabinii  absolutio  lex  impunitatis 
putatur.  'Ev  xttQ^Qyco'  de  dictatore  tamen  actum 
adhuc  nihil  est:  Pompeius  abest,  Appius  miscet; 
Hirrus  parat,  multi  intercessores  numerantur;  po- 
pulus  non  curat^  principes  nolunt^  ego  quiesco.   De  4 


Ep.  9,  2.  comulatus  eius,  in  guo  (W.).  c.  et  guo  M. 
superscripto  in,  c:  in  quo  RI.,  vulgo.  —  t  CCCO  (M.). 
CCCCGIOOODO  (W.)  aut  CCCCIOOOO  (W.).  t  CCC  RI.,  B. 
3.  periculo:  odii  n.  h.;  H.  . .  valebit;  G.  (W.).  p.;  o,  n. 
habet.    H.  . .  valebit,    G.  B. 

Cioeronig  epiut  L  4\ 

mancipiis  quod  mihi  polliceris,   valde   te    amo, 
sum  equidem,  uti  scribis,  et  Romae  et  in  praedi 
infrequens,  sed  caye,   amabo^   quidquam^   quod  i 
meum  commodum  attineat,  nisi  maximo  tuo  coi 
modo  et  maxima  tua  facultate^  mi  frater,  cogitari 

5  De  epistola  Yatinii^  risi;  sed  me  ab  eo  ita  obse 
vari  scio,   ut   eius  ista   odia  non   sorbeam    solur 

6  sed  etiam  concoquam.  Quod  me  hortaris^  ut  a) 
solvam,  habeo  absolutum  suave,  mihi  quidem  u 
videtur,  ixog  ad  Caesarem,  sed  quaero  locupletei 
tabellarium,  ne  *  accidat  quod  Erigonae  tuae,  ci 
soli  Caesare  imperatore  iter  ex  Gallia  tutum  no 

7  fuit.  *  *  *  Quid?  si  caementum  bonum  non  f  h 
berem,  deturbem  aedificium?  quod  quidem  mil 
quotidie  magis  placet,  in  primisque  inferior  port 
cus  et  eius  conclavia  fiunt  recte.  De  Arcano,  Ca( 
saris  opus  est  vel  mehercle  etiam  elegantioris  al 
cuius;  imagines  enim  istae  et  palaestra  et  piscin 
et  Nilus  multorum  Philotimorum  est,  non  Diph 
lorum;    sed   et   ipsi   ea   adibimus    et   mittemus   ( 

8  mandabimus.  De  Felicis  testamento  tum  mag 
t  querere,  si  scias:  quas  enim  tabulas  se  putav 
obsignare,  in  quibus  f  in  unciis  firmissimum  tene 
eas  vero  —  lapsus  est  per  errorem  et  suum  ( 
Sicurae  servi  —  non  obsignavit,  quas  noluit,  ea 

Ep.  9,  4.  mancipits  quod  (W.).  m. ,  q.  vulgo.  —  « 
frequens,  $ed  (W.).  t.  5e3  vulgo.  6.  Vatinii,  risi  (Or.  I. 
F.  r.  B.  6.  n€  *  aecidat  (W.).  ne  accipiat  c.  accipii 
MRI.  ne  ei  idem  (vel  ne  idem  et)  accidaJb  (W.)  aut  ne  eii 
(W.).  ne  a.  vulgo.  7.  f  hdberem,  deturbem  (MRI.,  W. 
haberem,  deturbarem  (W.)  aut  habeam,  deturbem  (L.,  B.).  - 
mehercle  (M.).  mehercule  RL,  vulgo.  8.  t  querere,  si  sek 
(MR.,  W.).  querere,  si  scies  (W.)  aut  querare,  ai  sciaa  (M2,  R 
—  in  quibus  f  in  undis  firmissimum  tenes,  eas  vero  - 
lapsus  est  per  ....  servi  —  non  (MRL,  sed  omisso  eo^,  W. 
in  q.  ex  III  wnciis  (vel,  ut  Or.  coiy.,  ex  tervncio)  firmi 
sime  (vel  firmissimum)  locum  tenes,  eas  vero  —  I.  . .  «.  - 
non  (W.)?    t  *•*  4-  ^'^  ^*  r  *•  ^^0  l*  <«*'»  per  . . .  g,  nan  I 

obsignavit.  *AXX*  olii(otit(o*  nos  modo  yaleamus. 
Ciceronem  et  ut  rogas  amo  et  ut  meretur  et  de-  9 
beo;  dimitto  autem  a  me^  et  ut  a  magistris  ne  ab- 
ducam  et  quod  mater  f  Poreia  non  discedit;  sine 
qua  edacitatem  pueri  pertimesco;  sed  sumus  una 
tamen  valde  mtdtum.  Rescripsi  ad  omnia.  Mi  sua- 
vissime  et  optime  frater^  vale. 

Ep.  9,  9.    t  Porcia  non  (MBL,  W.).     in  Porcianam 
vel  in  domum  Porcianam  (W.)?    [Pomponia]  Man.,  B. 

QUINTUS  MARCO  FRATRI  S.  D. 

[  Etsi  tibi  omnia  suppetunt  ea,  quae  consequi  in- 
genio  aut  usu  homines  f  aut  diligentia  possunt, 
tamen  amore  nostro  non  sum  alienum  arbitratus 
ad  te  perscribere  ea^  quae  mihi  veniebant  in  men- 
tem  dies  ac  noctes  de  petitione  tua  cogitanti^  non 
ut  aliquid  ex  iis  novi  addisceres,  sed  ut  ea^  quae 
in  re  dispersa  atque  infinita  viderentur  esse^  ratione 
et  distributione  sub  uno  aspectu  ponerentur.  [Quam- 
quam  plurimum  natura  Talet^  tamen  yidetur  in 
paucorum  mensum  negotio  posse  simulatio  naturam 
vincere.]     Civitas  quae  sit  cogita,  quid  petas^   qui 

8  sis.  Prope  quotidie  tibi  hoc  ad  forum  descendenti 
meditandum  est:  ^^novus  sum^  consulatum  petO; 
Roma  esf  Nominis  novitatem  dicendi  gloria  ma- 
xime  sublevabis:  semper  ea  res  plurimum  dignitatis 
habuit;  non  potest^  qui  dignus  habetur  patronus 
consularium,  indignus  consulatu  putari.  Quamob- 
rem,  quoniam  ab  hac  laude  proficisceris  et,  quid- 
quid  es,  ex  hoc  eS;  ita  paratus  ad  dicendum  yenito, 

1^1.    suppettmt  ea,   quae  (cd.  Erf.,  Grat.,  V.).    «.^  q. 
vulgo,  —  ac  dili^entia  p.  ^^'i    Axv  [aiU  d\  p,  (W.)? 

quasi  in  singpilis  causis  iudicium  de  omni  ingenio 
tuo  futurum  sit.  Eius  facultatis  adiumenta^  quae  3 
tibi  scio  esse  seposita,  ut  parata  ac  prompta  sint 
cura  —  et  saepe^  quae  de  Demosthenis  studio  et 
exercitatione  scripsit  Demetrius,  recordare  — ,  deinde 
ut  amicorum  et  multitudo  et  genera  appareant; 
habes  enim  ea^  quae  non  multi  homines  novi  ha- 
buerunt:  omnes  publicanos,  totum  fere  equestrem 
ordinem;  multa  propria  municipia^  multos  abs  te 
defensos  homines  cuiusque  ordinis,  aliquot  coUegia^ 
praeterea  studio  dicendi  conciliatos  plurimos  ado- 
lescentuloSy  quotidianam  amicorum  assiduitatem  et 
frequentiam:  haec  cura  ut  teneas  commendando  et^ 
rogando  et  omni  ratione  efficiendo^  ut  intelligant, 
qui  debent  tua  causa,  referendae  gratiae,  qui  vo» 
lunt;  obligandi  tui  tempus  sibi  aliud  nullum  fore. 
Etiam  hoc  multum  videtur  adiuvare  posse  novum 
hominem:  hominum  nobilium  voluntas  et  maxime 
consularium;  prodest,  quorum  in  locum  ac  nume- 
rum  pervonire  veliS;  ab  iis  ipsis  illo  loco  ac  nu- 
mero  dignum  putari.  Hi  rogandi  omnes  sunt  dili-  s 
genter  et  ad  eos  allegandum  est  persuadendumque 
iis  nos  semper  cum  optimatibus  de  re  publica  sen- 
sissC;  minime  populares  fuisse;  si  quid  locuti  po- 
pulariter  videamur^  id  nos  eo  consilio  fecisse,  ut 
nobis  Cn.  Pompeium  adiungeremus,  ut  eum;  qui 
plurimum  posset^  aut  amicum  in  nostra  petitione 
haberemus  aut  certe  non  adversarium.  Praeterea  ^ 
adolescentes  nobiles  elabora  ut  habeas  vel  ut  teneas 
studiosos  [tui]y  quos  habee:  multum  dignitatis  affe- 
rent.  Plurimos  habes:  perfice^  ut  sciant,  quantum 
in  iis  putes  esse.  Quod  si  adduxeris^  ut  ii^  qui  non 
nolunt,  cupiant,  plurimum  proderunt. 

1,  2.  ingenio  tuo  (W.).  Om.  tuo  yulgo.  tuo  omni  i.  L. 
3.  cura  •—  et  ,,.  recordare  — ,  d.  (W.).  c,  et  ...  r.,  d, 
vulgo.  6.  esffe.  Quod  si  (Erf.,  L.).  e.;  si  6.  —  proderit 
(Facciolat.)? 


646  EPISTOLA  Q.  CICERONIS 

I  Ac  multum  etiam  noyitatem  tuam  adiavai,  quod 
eiusmodi  nobiles  tecum  petunt^  ut  nemo  sit,  qui 
audeat  dicere  plus  illis  nobilitatem  quam  tibi  yir- 
tutem  prodesse  oportere.  Nam  P.  Gralbam  et  L. 
Cassium  summo  loco  natos  quis  est  qui  petere  con- 
sulatum  putet  oportere?  vides  igitur  amplissimis 
ex  familiis  homines^  quod  sine  nervis  sint^  tibi  pa- 

8  res  non  esse.  ^^At  Gatilina  et  Antonius  molesti 
sunt.^'  Immo  homini  navo^  industrio^  innocenti, 
diserto,  gratioso  apud  eos^  qui  res  iudicant^  optandi 
competitores  ambo  a  pueritia  sicarii,  ambo  libidi- 
nosi,  ambo  egentes.  Eorum  alterius  bona  proscripta 
vidimus,  vocem  denique  audivimus  iurantis  se  Ro- 
mae  iudicio  aequo  cum  homine  Graeco  certare  non 
posse,  ex  senatu  eiectum  scimus  [^optima  vero  cen- 
sorum  existimatione];  in  praetura  competitorem  ha- 
buimus  amico  Sabidio  et  Panthera^  quum  alioSy  ad 
tabulam  quos  poneret,  non  haberet^  quo  tamen  in 
magistratu  amicam^  quam  domi  palam  haberet^  de 
machinis  emit;  in  petitione  autem  consulatus  cau- 
pones  omnes  compilare  per  turpissimam  legationem 
maluit  quam  adesse  et  populo  Bomano  supplicare. 

9  Alter  vero,  di  boni!  quo  splendore  est?  Primum 
nobilitate  eadem.  Num  maiore  re?  Non,  sed  vir- 
tute.  Quamobrem?  Quod  f  inanius  umbram  suam 
metuit,  hic  ne  leges  quidem,  natus  in  patris  ege- 
state,  educatus  in  sororis  stupris,  corroboratus  in 
caede  civium,  cuius  primus  ad  rem  publicam  aditus 

2,  7.  Nam  P.  G.  (L.).  lam  P.  G.  vulgo.  —  ptttet 
oportere  (Kayser.).  op.  vulgo  om.  —  nervis  sint  (cdd.  Gru- 
teri).  n.  sunt  Erf.,  Oxon.  T.,  B.  8.  sdmm  {jOptima  v, 
c.  exist.];  in  (W.).    8.  Opt.  v.  f  c.  e.  in  B.  —  quim  (sic  L.) 

alios,  ad  t  q.  p. ,  non  haberet  (W.).     quam  ad TicU^eret 

Erf.  qmd  (Ox.  T.)  ad  ....  hahebat  edd.  vett. ,  B.  —  hab., 
quo  . . .  emit;  in  (W.).  h.  Quo  . . .  emit.  In  vulgo.  —  le- 
gationem  (vulgo).  alleg.  Or.,  B.  9.  maiore  re?  (Palerm.). 
maiore?  viilgo.  —-  Qmd  f  inanitM  (cdd.  Grut.,  Erf.,  Ox.  T., 
Oi\  11).    Q.  ille  (Or.)  aut  Q.  AwUmiwi  ^^^xx.,^:^. 

in  equitibns  Romanis  occidendis  fuit  —  nam  illiS; 
quos  meminimus,  Gallis^  qui  tum  Titiniorum  ac 
Nanniorum  ac  Tanusiorum  capita  demetebant^  SuUa 
unum  Catilinam  praefecerat  — ,  in  quibus  ille  ho- 
minem  optimum,  Q.  Caecilium,  sororis  suae  yirum, 
equitem  Romanumy  nullarum  partium,  quum  sem- 
per  natura,  tum  etiam  aetate  iam  quietum,  suis 
manibus  occidit. 

Quid  ego  nunc  dicam  petere  eum  consulatum;  ^^ 
qui  hominem  carissimum  populo  Romano,  M.  Ma- 
rium  inspectante  populo  Romano  vitibus  per  totam 
urbem  ceciderit,  ad  bustum  egerit,  ibi  omni  cru- 
ciatu  lacerarit,  f  vivo  stanti  coUum  gladio  sua  dex- 
tera  secuerit,  quum  sinistra  capillum  eius  a  vertice 
teneret,  caput  sua  manu  tulerit,  quum  inter  digitos 
eius  rivi  sanguinis  fluerent?  qui  postea  cum  histrio- 
nibus  et  cum  gladiatoribus  ita  vixit,  ut  alteros  libi- 
dinis,  alteros  facinoris  adiutores  haberet,  qui  nul- 
lum  in  locum  tam  sanctum  ac  tam  religiosum 
accessit,  in  quo  non,  etiamsi  f  aliis  culpa  non  esset, 
tamen  ex  sua  nequitia  dedecoris  suspicionem  relin- 
queret,  qui  ex  curia  Curios  et  Annios,  ab  atriis 
Sapalas  et  Carvilios,  ex  equestri  ordine  Pompilios 
et  Vettios  sibi  amicissimos  comparavit,  qui  tantum 
habet  audaciae,  tantum  nequitiae,  tantum  denique 
in  libidine  artis  et  efficacitatis,  ut  prope  in  paren- 
tum  gremiis  praetextatos  liberos  constuprarit?  Quid 
ego  nunc  tibi  de  Afirica,  quid  de  testium  dictis 
scribam?  Nota  sunt,  et  ea  tu  saepius  legito;  sed 
tamen  hoc  mihi  non  praetermittendum  videtur,  quod 

2,  9.  fuit  —  nam  . . ,  praef.  — ,  %n  (W.).  fuit  Nam 
. . .  praef,  %n  vulgo.  —  dmetebant  (conj.  apud  Gesnerum). 
demebant  vulgo.  3,  10.  lacerarit  f  vivo  stanti  (Erf.,  Ox.  T., 
alii  cdd.,  edd.  vett.,  W.).  l.  in  tmo  instanti  cd.  Turn.  l., 
vivo  spirantique  (W.)  aut  l.,  v,  spiranti  (Putean.)  aut  l.  vi- 
tmm,  ^ranti  (Schwarz.).  l.,  vivo  stanti  B.  —  etiamsi  ex 
aliis  (Kayser.)? 

primam  ex  eo  iudicio  tam  egens  discessit^  ^am 
qnidam  iudices  eius  ante  illud  iudicium  fQeranty 
deinde  tam  inyidiosus,  ut  aliud  in  eum  indicium 
quotidie  flagitetur.  Hic  se  sic  habet^  ut  magis 
timeaty  etiamsi  quierit,  quam  ut  contemnat,  si  quid 

11  commoverit.  Quanto  melior  tibi  forfcuna  petitioms 
data  est  quam  nuper  homini  novo,  C.  Caelio!  ille 
cum  duobus  hominibus  ita  nobilissimis  petebat^  nt 
tamen  in  iis  omnia  pluris  essent  quam  ipsa  nobi- 
litas:  summa  ingenia,  summus  pudor^  plurima  bene- 
ficia^  summa  ratio  ac  diligentia  petendi;  ac  tamen 
eorum  alterum  Caelius^  quum  multo  inferior  esset 

12  genere^  superior  nulla  re  paene,  superaTit.  Quare 
tibi;  si  facies  ea^  quae  natura  et  studia,  quibus 
semper  usus  es^  largiuntur^  quae  temporis  tui  ratio 
desiderat;  quae  potes^  quae  debes^  non  erit  difficile 
certamen  cum  iis  competitoribus^  qui  nequaquam 
sunt  tam  genere  insignes  quam  vitiis  nobiles;  quis 
enim  reperiri  potest  tam  improbus  civis,  qui  velit 
uno  suffiragio  duas  in  rem  publicam  sicas  de- 
stringere? 

^  Quoniam^  quae  subsidia  novitatis  haberes  et  ha- 
bere  posses^  exposui^  nunc  de  magnitudine  petitio- 
nis  dicendum  videtur:  consulatum  petis,  quo  honore 
nemo  est  quin  te  dignum  arbitretur,  sed  multi,  qui 
invideant;  petis  enim  homo  ex  equestri  loco  sum- 
mum  locum  civitatis  atque  ita  summum^  ut  forti 
homini^  diserto^  innocenti  multo  idem  ille  honos 
plus  amplitudinis  quam  ceteris  afferat.  Noli  pu- 
tare  eos,  qui  sunt  eo  honore  usi,  non  videre,  tu, 
quum  idem  sis  adeptus,  quid  dignitatis  habiturus 
sis;  eos  vero,  qui  consularibus  familiis  nati  locum 
maiorum  consecuti  non  sunt,  suspicor  tibi,  nisi  si 
qui  admodum  te  amant,  invidere;  etiam  novos  homi- 
nes  praetorios  existimo,  nisi  qui  tuo  beneficio  vincti 

8,  10.    iudicitm  fueravit  ^.^'i 

sunty  noUe  abs  te  se  honore  superari.  lam  in  po- 14 
pulo  quam  multi  inyidi  sint^  quam  multi  consuetu- 
dine  horum  annorum  ab  hominibus  novis  alienati^ 
venire  tibi  in  mentem  certo  scio;  esse  etiam  non- 
nullos  tibi  iratos  ex  iis  causis^  quas  egisti,  necesse 
est.  lam  illud  tute  circumspicito,  quod  ad  Cn. 
Pompeii  gloriam  augendam  tanto  studio  te  dedi- 
disti,  num  quos  tibi  putes  ob  eam  causam  esse 
amicos.  Quamobrem^  quum  et  summum  locum  ci- 15 
vitatis  petas  et  videas  esse  studia,  quae  tibi  adver- 
sentur,  adhibeas  necesse  est  omnem  rationem  et 
curam  et  laborem  et  diligentiam. 

Et  petitio  magistratuum  divisa  est  in  duarum  ^ 
rationum  diligentiam,  quarum  altera  in  amicorum 
studiis;  altera  in  populari  voluntate  ponenda  est. 
Amicorum  studia  beneficiis  et  officiis  et  vetustate 
et  facilitate  ac  iucunditate  naturae  parta  esse  opor- 
tet;  sed  hoc  nomen  amicorum  in  petitione  latius 
patet  quam  in  cetera  vita;  quisquis  est  enim;  qui 
ostendat  aliquid  in  te  voluntatis,  qui  colat,  qui  do- 
mum  ventitety  is  in  amicorum  numero  est  haben- 
dus;  sed  tamen,  qui  sunt  amici  ex  causa  iustiore 
cognationis  aut  affinitatis  aut  sodalitatis  aut  ali- 
cuius  necessitudinis^  iis  carum  et  iucundum  esse 
maxime  prodest.  Deinde,  ut  quisque  est  intimus  n 
ac  maxime  domesticus^   ut  is  amet  et  quam  am- 

{»Iissimum  esse  te  cupiat,  valde  elaborandum  est, 
tum]  ut  tribules,  ut  vicini,  ut  clientes^  ut  denique 
liberti,  postremo  etiam  servi  tui;  nam  fere  omnis 
sermo  ad  forensem  famam  a  domesticis  emanat 
auctoribus.  Denique  sunt  instituendi  cuiusque  ge-  is 
neris  amici:   ad  speciem  homines  illustres  honore 

4,  14.  dedidisti  (cdd.  Palermi).  edidisti  Erf.  dedisti  edd. 
vett.,  B.  15.  qua€  Uhi  advers.  (vulgo).  q.  o.  Erf.,  B.  5, 
16.  magigtratumm  (yvlgo),  tnagistratus  Erf.,  B.  17.  est, 
Itum]  ut  (W.).  e.  ut  cdd.  Palermi,  T.,  ed.  Bouon.  est, 
tum  ut  Erf.y  vul^ 

ac  non^ne,  qui  etiamsi  suffragandi  studia  non  na- 
vant^  tamen  aiferunt  petitori  aliquid  dignitatis^  ad 
ius  obtinendum  magistratus,  ex  quibus  maxime 
consules^  deinde  tribuni  pL,  ad  conficiendas  centu- 
rias  homines  excellenti  gratia.  Qui  abs  te  tribum 
aut  centuriam  aut  aliquod  beneficium  aut  habeant 
aut  sperent,  eos  prorsus  magno  opere  et  compara 
et  confirma;  nam  per  hos  annos  homines  ambitiosi 
vehementer  omni  studio  atque  opera  elaborarunt, 
ut  possent  a  tribulibus  suis  ea^  quae  peterent,  im- 
petrare:  hos  tu  homines^  quibuscumque  poteris  ra- 
tionibuS;  ut  ex  animo  atque  ex  illa  summa  volun- 

19  tate  tui  studiosi  sint,  elaborato.  Quod  si  satis  grati 
homines  essent^  haec  tibi  omnia  parata  esse  debe- 
bant,  sicuti  parata  esse  confido;  nam  hoc  biennio 
quattuor  sodalitates  hominum  ad  ambitionem  gra- 
tiosissimorum  tibi  obligasti,  M.  Fundanii^  Q.  Gallii, 
C.  Cornelii,  C.  Orchivii:  horum  in  causis  ad  te  de- 
ferendis  quid  tibi  eorum  sodales  receperint  et  con- 
firmarint,  scio,  nam  interfui;  quare  hoc  tibi  facien- 
dum  est^  hoc  tempore  ut  ab  iis  quod  debent  exigas 
saepe  commonendo^  rogando^  confirmando,  curando 
ut  intelligant  nullum  tempus  aliud  se  umquam  ha- 
bituros  referendae  gratiae:  profecto  homines  et  spe 
reliquorum  tuorum    officiorum  et    [iam]  recentibus 

20  beneficiis  ad  studium  navandum  excitabuntur.  Et 
omnino,  quoniam  eo  genere  amicitiarum  petitio  tua 
maxime  munita  est^  quod  ex  causarum  defensioni- 
bus  adeptus  es^  fac,  ut  plane  iis  omnibus,  quos 
devinctos   tenes,    descriptum    ac   dispositum    suum 

5,  18.  aut  haheant  aut  sperettt  (W.).  aut  ut  habeant 
sp.  Erf.  ant  h.  aut  habere  sp.  cd.  Turn.  aut  h.  aut  [ut 
habeant]  sp.  B.  —  eos  rursus  (Erf.,  W.)?  19.  tempus  aliud 
se  uuiquam  (cdd.  Turn.  et  Memmii?  edd.  vett.).  se  umq. 
alM  t.  Erf.  (sed  om.  w),  B.  —  et  [iam]  recentibus  (W.). 
etiam  rec.  Erf ,  alii  cdd.  et  r.  ed.  Bonon.,  B.  20.  deacri' 
ptum  (Erf.,  vulgo).    disw.  B>ic\i^\ftt.,^. 

cuique  munus  sit^  et^  quemadmodum  nemini  illorum 
molestus  ulla  in  re  umquam  fuisti,  sic  cura/  ut  in- 
telligant  omnia  te^  quae  ab  illis  tibi  deberi  putaris, 
ad  hoc  tempus  reservasse.  Sed^  quoniam  tribus  re-  ^ 
bus  homines  maxime  ad  benevolentiam  atque  haec 
suffragandi  studia  ducuntur^  beneficio^  spe,  adiun- 
ctione  animi  ac  voluntate^  animadvertendum  est^ 
quemadmodum  cuique  horum  generi  sit  inser- 
viendum.  Minimis  beneficiis  homines  adducuntur, 
ut  satis  causae  putent  esse  ad  studium  suffraga- 
tionis^  nedum  ii^  quibus  saluti  fuisti^  quos  tu  habes 
plurimoS;  non  intelligant,  si  hoc  tuo  tempore  tibi 
non  satisfecerint;  se  probatos  nemini  umquam  fore. 
Quod  quum  ita  sit^  tamen  rogandi  sunt  atque  etiam 
in  hanc  opinionem  adducendi^  ut,  qui  adhuc  nobis 
obligati  fuerint,  iis  vicissim  nos  obligari  posse  vi- 
deamur.  Qui  autem  spe  tenentur^  quod  genus  ho-  22 
minum  multo  etiam  est  diligentius  atque  officio- 
sius,  iis  fac  ut  propositum  ac  paratum  auxilium 
tuum  esse  videatur^  denique  ut  spectatorem  te  suo- 
rum  officiorum  esse  intelligant  diligentem^  ut  vi- 
dere  te  plane  atque  animadvertere^  quantum  a  quo- 
que  proficiscatur,  appareat.  Tertium  illud  genus  sa 
est  studiorum  voluntarium,  quod  agendis  gratiis, 
accommodandis  sermonibus  ad  eas  rationes^  propter 
quas  quisque  studiosus  tui  esse  videbitur,  signi- 
ficanda  ergo  illos  pari  voluntate^  adducenda  amicitia 
in  spem  familiaritatis  et  consuetudinis  confirmari 
oportebit.  Atque  in  iis  omnibus  generibus  iudicato 
et  perpendito,  quantum  quisque  possit^  ut  gicias  et 
quemadmodum  cuique  inservias  et  quid  >a  quo- 
que  exspectes  ac  postules.  Sunt  enim  quidam  ho-  24 
mines  in  suis  vicinitatibus  et  municipiis  gratiosi^ 
sunt  diligentes  et  copiosi^   qui  etiamsi  antea  non 

6,  21.    adducuntur  (L.)?     22.   te  suorum  off.  (vulgo). 
ie  [s.]  off,  Ot.,  B.    U  off.  Erf. 

studuenint  huic  gratiae,  tamen  ex  tempore  elabo- 
rare  eius  causa,  cui  debent  aut  yolunt,  facile  poa- 
sunt:  his  hominum  generibus  sic  inseiryiendum  est, 
ut  ipsi  intelligant  te  videre,  quid  a  quoque  exspe- 
ctes,  sentire,  quid  accipias^  meminisse^  quid  acee- 
peris;  sunt  autem  alii,  qui  aut  nihil  possunt  anl 
etiam  odio  sunt  tribulibus  suis  nec  habent  tantmo 
animi  aut  facultatis,  ut  enitantur  ex  tempore:  hos 
ut  internoscas,  videto,  ne  spe  in  aliquo  maiore  po 
J^  sita  praesidii  parum  comparetur.  £t,  quamquan 
partis  ac  fundatis  amicitiis  fretum  ac  munitum  essi 
oportety  tamen  in  ipsa  petitione  amicitiae  permu] 
tae  ac  perutiles  comparantur;  nam  in  ceteris  ma 
lestiis  habet  hoc  tamen  petitio  commodi,  ut  possi 
honeste,  quod  in  cetera  vita  non  queas,  quoscuin 
que  velis  adiungere  ad  amicitiam^  quibuscum  s 
alio  tempore  agas,  ut  te  utantur,  absurde  facer 
videare,  in  petitione  autem  nisi  id  agas  et  cmi 
multis   et   diligenter,    nuUus   petitor   esse    videar( 

26  Ego  autem  tibi  hoc  confirmo^  esse  neminem,  nis 
aliqua  necessitudine  competitorum  alicui  tuorum  si 
adiunctusy  a  quo  non  facile,  si  contenderis^  impe 
trare  possiS;  ut  suo  beneficio  promereatur,  se  u 
ames  et  sibi  ut  debeas,  modo  ut  intelligat  te  niagn 
aestimare  ex  animo  agere^  bene  se  ponere,  fore  e: 
eo  non  brevem  et  sufTragatoriam^   sed  firmam   e 

27  perpetuam  amicitiam.  Nemo  erit,  mihi  credey  ii 
quo  modo  aliquid  sit^  qui  hoc  tempus  sibi  oblatun 
amicitiae  tecum  constituendae  praetermittat^  prae 
sertim  guum  tibi  hqc  casus  afferat,  ut  ii  tecun 
petant,  quorum  amicitia  aut  contemnenda  aut  fu- 
gienda  sit^  et  qui  hoc,  quod  ego  te  hortor,   noi 

28  modo  assequi^  sed  ne  incipere  quidem  possint.    Nan: 

6,  24.  animi  atit  f.  (yulgo).  a,  ac  f,  Erf.,  B.  7,  25 
commodi,  tU  possis  (vulgo).  c:  potes  Erf.,  2  Gruteri,  B.  — 
id  tt  utafUur  (vulgo).  Om.  Erf.,  2  Grut  [ut  te  u.J  B.  26 
nisi  si  (cdd.  Palermi)?    nisi  si  qui  (W.)?    nisi  qui  (W.)? 

^  qui  incipiat  Antonius  homines  adiungere  atque  in- 
^  yitare  ad  amicitiamy  quos  per  se  suo  nomine  appel- 
lare  non  possit?  mihi  quidem  nihil  stultius  videtor 
quam  existimare  esse  eum  studiosum  tui,  quem  non 
'  noris.  Eximiam  quandam  gloriam  et  dignitatem 
^  ac  rerum  gestarum  magnitudinem  esse  oportet  in 
60,  quem  homines  ignoti  nuUis  sufifragantibus  ho- 
''  nore  afficiant;  ut  quidem  homo  nequam,  iners,  sine 
officio;  sine  ingenio,  cum  infamia,  nuUis  amicis 
^  hominem  plurimorum  studio  atque  omnium  bona 
'  existimatione  munitum  praecurrat,  sine  magna  culpa 
negligentiae  fieri  non  potest.  Quamobrem  omnes  ^ 
centurias  multis  et  variis  amicitiis  cura  ut  confir- 
matas  habeas.  Et  primum,  id  quod  ante  oculos 
est,  senatores  equitesque  Romanos,  ceterorum  ordi- 
num  navos  homines  et  gratiosos  complectere.  Multi 
homines  urbani  industrii,  multi  libertini  in  foro 
gratiosi  navique  versantur:  quos  per  te,  quos  per 
communes  amicos  poteris,  summa  cura,  ut  cupidi 
tui  sint,  elaborato:  appetitO;  allegato,  summo  bene- 
ficio  te  affici  ostendito.  Deinde  habeto  rationem  3o 
urbis  totius:  collegiorum  omnium,  pagorum,  vicini- 
tatum:  ex  iis  principes  ad  amicitiam  tuam  si  ad- 
iunxeris,  per  eos  reliquam  multitudinem  facile  tene- 
bis.  Postea  totam  Italiam  fac  ut  in  animo  ac 
memoria  tributim  descriptam  comprehensamque  ha^ 
beaS;  ne  quod  municipium,  coloniam,  praefecturam, 
locum  denique  Italiae  ne  quem  esse  patiare,  in 
quo  non  habeas  firmamenti  quod  satis  esse  possit, 
perquiras  et  investiges  homines  ex  omni  regione,  si 
eosque  cognoscas^  appetas,  confirmes^  cures,  ut  in 
suis  vicinitatibus  tibi  pei^nt  et  tua  causa  quasi 
candidati  sint.  Yolent  te  amicum,  si  suam  a  te 
amicitiam  expeti  videbunt:  id  ut  intelligant,  ora- 
tione  ea^  quae  ad  eam  rationem  pertinet^  habenda 

8,  81.  perquiras  et  (Erf.).    p.  etiam  vnlgo. 

consequere.  Homines  municipales  ac  rusticani,  i\ 
nomine  nobis  noti  sunt,  in  amicitia  esse  se  aibi- 
trantur;  si  vero  etiam  praesidii  se  aliquid  sibi  cofi*| 
stituere  putant,  non  amittunt  occasionem  prome- 
rendi.  Hos  ceteri  et  maxime  tui  competitores  ne 
norunt   quidem:    tu   et   nosti   et   facile    cognoscei^ 

52  sine  quo  amicitia  esse  non  potest.  Neque  id  ia* 
men  satis  est,  tametsi  magnum  est,  si  non  conse' 
quatur  spes  utilitatis  atque  amicitiae,  ne  nomen- 
clator  solum,  sed  amicus  etiam  bonus  esse  videare. 
Ita  quum  et  hos  ipsoS;  propter  suam  ambitionem 
qui  apud  tribules  suos  plurimum  gratia  possunt, 
[tui]  studiosos  in  centuriis  habebis  et  ceteros,  qui 
apud  aliquam  partem  tribulium  propter  municipii 
aut  vicinitatis  aut  collegii  rationem  valent,  cupidos 

o3  tui  constitueriS;  in  optima  spe  esse  debebis.  Nam 
equitum  centuriae  multo  facilius  mihi  diligentia 
posse  teneri  videntur.  Primum  cognoscito  equi- 
tes;  pauci  enim  sunt:  deinde  appetito;  multo  enim 
facilius  illa  adolescentulorum  ad  amicitiam  aetas 
adiungitur^  deinde  habes  tecum  ex  iuventute  opti- 
mum  quemque  et  studiosissimum  humanitatis,  tum 
autem^  quod  equester  ordo  tuus  est,  sequuntur  illi 
auctoritatem  ordinis,  si  abs  te  adhibetur  ea  dili- 
gentia^  ut  non  ordinis  solum  voluntate,  sed  etiam 
singulorum  amicitiis  eas  centurias  confirmatas  ha- 
beaS;  nam  studia  adolescentulorum  in  suffragando, 
in  obeundo;  in  nuntiando,  in  assectando  mirifice  et 
magna  et  honesta  sunt. 

^        £t;  quoniam  assectationis  mentio  facta  est^  id 


34 


8,  31.  nomine  ndbis  (cd.  Turn.,  Grut).  nohia  n.  Erf.,6. 
32.  possunt,  {tui]  stud.  (L.  et  Grut.  —  ex  suis  codd.?}. 
p.  st.  Erf.,  edd.  vett.,  B.  —  cupidos  tui  (Erf.,  vulgo).  c.  tu 
B.  (err.  typ.?).  83.  Nam  equitum  (W.).  lam  e.  vulgo.  — 
seguuntur  iUi  (W.).  secuntur  autem  Erf.  sequentur  valgo. 
—  adhibetur  (Erf.,  W.).  adhihchitim.  vulgo.  —  haheas;  nam 
(W.).    h.  lam  vulgo. 

quoque  curandum  est;  ut  quotidiana  cuiusque  ge- 
neris  et  ordinis  et  aetatis  utare  frequentia;  nam 
ex  ea  ipsa  copia  coniectura  fieri  poterit;  quantum 
sis  in  ipso  campo  yirium  ac  facultatis  habiturus. 
Huius  autem  rei  tres  partes  sunt:  una  salutato- 
rum;  altera  deductorum;  tertia  assectatorum.  In  ss 
salutatoribuS;  qui  magis  vulgares  sunt  et  hac  con- 
suetudine,  quae  nunc  est,  plures  veniunt^  hoc 
efficiendum  est,  ut  hoc  ipsum  minimum  officium 
eorum  tibi  gratissimum  esse  videatur:  qui  do- 
mum  tuam  venient;  iis  significato  te  animadver- 
tere;  eorum  amicis,  qui  illis  renuntient,  ostendito, 
saepe  ipsis  dicito.  Sic  homines  saepe,  quum  obeunt 
plures  competitores  et  vident  unum  esse  aliquem, 
qui  haec  officia  maxime  animadyertat,  ei  se  de- 
dunt,  deserunt  ceteros,  minutatim  ex  communibus 
proprii,  ex  fucosis  firmi  suffragatores  evadunt.  lam 
illud  teneto  diligenter,  si  eum,  qui  tibi  promiserit, 
audieris  fucum,  ut  dicitur,  facere  velle  aut  sen- 
seris,  ut  te  id  audisse  aut  scire  dissimules,  si  qui 
tibi  se  purgare  volet,  quod  suspectum  esse  se  ar- 
bitretur,  affirmes  te  de  illius  voluntate  numquam 
dubitasse  nec  debere  dubitare;  is  enim,  qui  se 
non  putat  satisfacere,  amicus  nuUo  modo  potest 
esse.  Scire  autem  oportet,  quo  quisque  animo  sit, 
ut,  quantum  cuique  confidas,  constituere  possis. 
lam  deductorum  officium,  quo  maius  est  quam  s» 
salutatorum,  hoc  gratius  tibi  esse  significato  at- 
que  ostendito  et,  quoad  eius  fieri  poterit,  certis 
temporibus  descendito:  magnam  affert  opinionem, 
magnam   dignitatem  quotidiana  in  deducendo  fre- 

9,  34.  utare  freqitentia  (2  cdd.  Palermi).  u.,  om.  fr., 
Erf.,  Yulgo.  —  scilut.,  altera  (W.).  s.  [quum  domum  ve- 
niunt],  a.  (Or.,  B.).  —  36. /occre  velk  aut  (cd.  Turn.;  edd. 
vett.,  sed  om.  aut),  f  aut  Erf.;  2  Grut.,  sed  ii  transpo- 
sito  audierts  post  facere;  B.  facere  veUe  Bonon.,  Crat.,  v., 
omisso  audieris  aut,    veUe  audieris  au%  (W.)? 

87  quentia.  Tertia  est  ex  hoc  genere  aseddua  assecta- 
torum  copia:  in  ea  quos  voluntarios  habebisy  cu- 
rato  ut  intelligant  te  sibi  in  perpetunm  summo 
beneficio  obligari;  qui  autem  tibi  debent,  ab  iis 
plane  hoc  munus  exigito,  qui  per  aetatem  ac  ne- 
gotium  poterunt;  ipsi  tecum  ut  assidui  sint,  qui 
ipsi  sectari  non  poterunt^  necessarios  suos  in  hoc 
munere  constituant.  Valde  ego  te  yolo  et  ad  rem 
pertinere   arbitror    semper    cum    multitndine   esse. 

^  Praeterea  magnam  afFeret  laudem  et  summam  digni- 
tatem,  si  ii  tecum  erunt;  qui  a  te  defensi  et  qoi 
per  te  servati  ac  iudiciis  Uberati  sunt:  hoc  tu 
plane  ab  iis  postulato^  ut,  quoniam  nnlla  impensa 
per  te  alii  rem^  alii  honestEitem^  alii  salutem  ac 
fortunas  omnes  obtinuerint  nec  aliud  uUum  tempus 
futurum  sit,  ubi  tibi  referre  gratiam  possint,  hoc 
te  officio  remunerentur. 

3^  Et^  quoniam  in  amicorum  studiis  haec  omnis 
ratio  versatur^  qui  locus  in  hoc  genere  cavendus 
sit;  praetermittendum  non  videtur:  fraudis  atque 
insidiarum  et  perfidiae  plena  sunt  omnia.  Non 
est  huius  temporis  perpetua  illa  de  hoc  genere 
disputatio,  quibus  rebus  benevolus  et  simulator 
diiudicari  possint;  tantum  est  huius  temporis  ad- 
monere:  summa  tua  virtus  eosdem  homines  et 
simulare  tibi  se  esse  amicos  et  invidere  ooegit; 
quamobrem  ^EmxccQ^Biov  illud  teneto:  ^^nervos  at- 
que    artus    esse   sapientiae    non   temere    credere^^ 

^  Et^  quum  tuorum  amicorum  studia  constitueris; 
tum  etiam  obtrectatorum  atque  adversariorum  ra- 
tiones  et  genera  cognoscito.  Haec  tria  sunt:  unum, 
quos  laesisti;  alterum,  qui  sine  causa  non  amant; 
tertium^  qui  competitorum  valde  amici  sunt.    Quos 

9,  37.  necmarios  sms  (vulgo).  s.  n.  Erf.,  B.  38. 
afferet  (W.).  affert  vulgo.  —  hoc  tu  (Ox.  T.).  haec  tu 
vulgo. 

laesisti^  quum  contra  eos  pro  amico  dicereS;  iis 
te  plane  purgatO;  necessitudines  commemoratO;  in 
spem  adducitO;  te  in  eorum  rebus,  si  se  in  amici- 
tiam  tmm  contulerint,  pari  studio  atque  officio 
futurum.  Qui  sine  causa  non  amant^  eos  aut  bene- 
ficio  aut  spe  aut  significando  tuo  erga  illos  studio 
dato  operam  ut  de  illa  animi  pravitate  deducas. 
Quorum  voluntas  erit  abs  te  propter  competito- 
rum  amicitias  alienior,  iis  quoque  eadem  inservito 
ratione^  qua  superioribus,  et,  si  probare  poteris,  te 
in  eos  ipsos  competitores  tuos  benevolo  esse  animo 
ostendito. 

Quoniam  de  amicitiis  constituendis  satis  dictum  i^ 
est,  dicendum  est  de  illa  altera  parte  petitionis, 
quae  in  populari  ratione  versatur:  ea  desiderat 
nomenclationem,  blanditiam^  assiduitatem,  benigni- 
tatem,  rumorem,  spem  in  re  publica.  Primum  id,  42 
quod  facis,  ut  homines  noris,  significa,  ut  appa- 
reat,  et  auge,  ut  quotidie  melius  fiat:  nihil  mihi 
tam  populare  neque  tam  irratum  videtur.  Deinde 
id,  quod  natura  non  habe?,  induc  in  animum  ita 
simulandum  esse,  ut  natura  facere  videare:  nam 
comitas  tibi  non  deest  ea,  quae  bono  ac  suavi  ho- 
mine  digna  est;  sed  opus  est  magno  opere  blan- 
ditia,  quae,  etiamsi  vitiosa  est  et  turpis  in  cetera 
vita,  tamen  in  petitione  est  necessaria;  etenim,  quum 
deteriorem  aliquem  assentando  facit,  improba  est, 
quum  amiciorem,  non  tam  vituperanda,  petitori 
vero  necessaria  est,  cuius  et  frons  et  vultus  et 
sermo  ad  eorum,  quoscumque  convenerit,  sensum 
et  voluntatem  commutandus  et  accommodandus  est. 
lam  assiduitatis  nullum  est  praeceptum,  verbum-  4s 
que  ipsum  docet,  quae  res  sit.  Prodest  quidem 
vehementer    nusquam    discedere,    sed    tamen    hic 

ll^  42.    fcccit,  impr.  (vulgo).      /*.,  tum  i.  cd.  Turn.,  B. 
43.   verbumqtie  (vulgo).    terbum  Erf.,  B. 

Cicerouis  epiet  I,  i^^ 

fructus  est  assiduitatis^  non  solum  esse  Bomae  atque 
in  foro,  sed  assidue  petere,  saepe  eosdem  appellare, 
non  committere;  ut  quisquam  possit  dicere:  f  quoad 
eius   consequi  possis^   si   abs  te  non  sit  rogatum 

44  et  valde  ac  diligenter  rogatum.  Benignitas  autem 
late  patet:  est  in  re  fanuliari^  quae  quamquam  ad 
multitudinem  pervenire  non  potest^  tamen  ab  ami- 
cis  laudatur,  multitudini  grata  est;  est  in  convi- 
viis,  quae  fac  ut  et  abs  te  et  ab  amicis  tuis  con- 
celebrentur  et  passim  et  tributim;  est  etiam  in 
opera^  quam  pervulga  et  communica^  curaque  ut 
aditus  ad  te  diumi  noctumique  pateant,  neque  so- 
lum  foribus  aedium  tuarum,  sed  etiam  vultu  ac 
fronte^  quae  est  animi  ianua^  quae  si  significat  vo- 
luntatem  abditam  esse  ac  retrusam,  paryi  refert 
patere  ostium^  homines  enim  non  modo  promitti 
sibi^  praesertim  quae  a  candidato  petan^  sed  etiam 

45  large  atque  honorifice  promitti  volunt.  Quare  hoc 
quidem  facile  praeceptum  est^  ut,  quod  facturus 
sis,  id  significes  te  studiose  ac  libenter  esse  factu* 
rum;  illud  difficilius  et  magis  ad  tempus  quam  ad 
naturam  accommodatum  tuam^  quod  facere  non 
possis,  ut  id  *  *  *  aut  iucunde  neges:  quorum  alte- 
mm  est  tamen  boni  viri^  alterum  boni  petitoris; 
nam,  quum  id  petitur^  quod  honeste  aut  sine  de- 
trimento  nostro  promittere  non  possumus^  quo- 
modo  si  qui  roget,  ut  contra  amicum  aliquem  cau- 
sam  recipiamuS;  belle  negandum  est,  ut  ostendas 
necessitudinem^   demonstres^    quam  moleste   feras, 

11,  43.  t  guoad  eitts  comt  (W.).  Exciderunt,  opinor, 
nonnulla  ante  qitoad,  An  dicere  quid  esse  (vel  d.,  quid  sit), 
quod  c.  p,  (W)?  q.  e.  t  cons,  B.  44.  fac  ut  et  (1  cd.  Lamb.). 
faeito  et  1  cd  Lamb.  facete  cdd.  Grut.,  Erf.,  marg.  Crat., 
cd.  Daniel.  fac  et  cd.  Tnrn.,  B.  —  quae  a  candidato  {^go). 
quod  equandum  dato  Erf.  quod  a,  c,  B.  45.  Excidit  aut 
henigne  promittas  (vel  poUiceare),  id  aut  iucunde  neges  cd. 
Turn.,  Pal.  id  iocunde  n,  Erf.,  edd.  vett.  id  iucunde  in- 
genue  n.  cd.  Maur.  —  eat  tomwn  bom  (51rf.V   est  &.  vulgo. 

aliis  te  rebus  exsaiiurum  esse  persuadeas.  Audivi^ 
hoc  dicere  quendam  de  quibusdam  oratoribus,  ad 
quos  causam  suam  detulisset,  gratiorem  sibi  ora- 
tionem  fuisse  eitis,  qui  negasset^  quam  illius,  qui 
recepisset.  Sic  homines  fronte  et  oratione  magis 
quam  ipso  beneficio  reque  capiuntur.  Verum  hoc 
probabile  est,  illud  alterum  subdurum  tibi,  homini 
Platonico,  suadere,  sed  tamen  tempori  tuo  consu- 
lam:  quibus  enim  te  propter  aliquod  officium  ne- 
cessitudinis  aflPiiturum  negaris,  tamen  ii  possunt 
abs  te  placati  aequique  discedere;  quibus  autem 
idcirco  negaris,  quod  te  impeditum  esse  dixeris  aut 
amicorum  hominum  negotiis  aut  gravioftbus  causis 
aut  ante  susceptis,  inimici  discedunt,  omnesque 
hoc  animo  sunt,  ut  sibi  te  mentiri  malint  quam 
negare.  C.  Cotta,  in  ambitione  artifex,  dicere  so-  «i 
lebat  se  operam  suam,  quoad  non  contra  officium 
rogaretur,  poUiceri  solere  omnibus,  impertire  iis, 
apud  quos  optime  poni  arbitraretur;  ideo  se  ne- 
mini  negare,  quod  saepe  accideret  causa,  cur  is, 
cui  poUicitus  esset,  non  uteretur,  saepe,  ut  ipse 
magis  esset  vacuus,  quam  putasset*,  neque  posse 
eius  domum  compleri,  qui  tantum  modo  reciperet, 
quantum  videret  se  obire  posse:  casu  fieri,  ut  agan- 
tur  ea,  quae  non  putaris,  illa,  quae  credideris  in 
manibus  esse,  ut  aliqua  de  causa  non  agantur; 
deinde  esse  extremum,  ut  irascatur  is,  cui  menda- 
cium  dixeris.  Id,  si  promittas,  et  incertum  est  et^s 
in  diem  et  in  paucioribus;  sin  autem  neges,  et 
certe  abalienes  et  statim  et  plures,  plures  enim 
multo  sunt,  qui  rogant,  ut  uti  liceat  opera  alterius^ 
quam  qui  utuntur.  Quare  satius  est  ex  iis  aliquos 
aliquando  in  foro  tibi  irasci  quam  omnes  continuo 
domi,  praesertim  quum  multo  magis  irascantur 
t  his,  qui  negent,  quam  hi,  qui  videant  ea  ex  causa 

12,  48.    t  his,  qui  negent,  quam  hi,  qid  v«  ea  ex  cau%<K 

impeditumy  ut  facere  quod  promisit  cupiat^  si  ullo 
49  modo  possit.  Ac,  ne  videar  aberrasse  a  distribn- 
tione  mea,  qui  haec  in  hac  populari  parte  peti- 
tionis  disputem,  hoc  sequor^  haec  omnia  non  tam 
ad  amicorum  studia  quam  ad  popularem  famam 
pertinere.  Etsi  inest  aliquid  ex  illo  genere^  be- 
nigne  respondere,  studiose  inservire  negotiis  ac 
periculis  amicorum^  tamen  hoc  loco  ea  dico,  qni- 
bus  multitudinem  capere  possis^  ut  de  nocte  do- 
mus  compleatur^  ut  multi  spe  tui  praesidii  tenean- 
tur^  ut  amiciores  abs  te  discedant  quam  accesserint, 
ut  quam  plurimorum  aures  optimo  sermone  com- 
pleantur.  • 
^  Sequitur  enim^  ut  de  rumore  dicendum  sit,  cui 
maxime  serviendum  est.  Sed,  quae  dicta  sunt 
omni  superiore  oratione,  eadem  ad  rumorem  con- 
celebrandum  yalent:  dicendi  laus,  studia  publica- 
norum  et  equestris  ordinis,  hominum  nobilium  vo- 
luntas,  adolescentulorum  frequentia,  eorum,  qui 
abs  te  defensi  sunt,  assiduitas,  ex  municipiis  mul- 
titudo  eorum,  quos  tua  causa  venisse  appareat, 
bene  te  ut  homines  nosse,  comiter  appellare,  assi- 
due  ac  diligenter  petere,  benignum  ac  liberalem 
esse  et  loquantur  et  existiment,  domus  ut  multa 
nocte  compleatur,  omnium  generum  frequentia  assit, 
satisfiat  oratione  omnibus,  re  operaque  multis,  per- 
ficiatur  id,  quod  fieri  potest,  labore  et  arte  ac  di- 
ligentia,  non  ut  ad  populum  ab  iis  onmibus  fama 
perveniat,  sed  ut  in  iis  studiis  populus  ipse  ver- 
61  setur.  lam  urbanam  illam  multitudinem  et  eorum 
studia,  qui  conciones  tenent,  adeptus  es  in  Pom- 

(Erf. ;  Ox.  T.  et  edd.  vett.,  sed  iis  ...  iis  et  ea  caitsa).  ei, 
si  qui  neget,  quam  si  quem  v.  iusta  ex  c.  (W.)  aut,  ut  L. 
et  Grut.  (ex  Buis  cdd.?),  ei,  qui  neget,  q.  ei,  quein  v.  iusta 
c.  (ei,  quem  v.  i.  c.  iam  Turn.  —  ex  suo  cd.?).  iis,  q.  n.,  q. 
ei,  quem  v,  ea  c.  B.  13,  60.  esse  et  loquantur  (W.).  esse  l. 
vulgo. 

peio  ornando^  Manilii  causa  recipienda^  Comelio 
defendendo:  excitanda  nobis  sunt,  quae  adhuc  ha« 
buit  nemOy  quin  idem  splendidorum  hominum  vo- 
luntates  haberet.  Efficiendum  etiam  illud  est,  ut 
sciant  omnes  Cn.  Pompeii  summam  esse  erga  te 
voluntatem  et  v^hementer  ad  illius  rationes  te  id 
assequi,  quod  petis,  pertinere.  Postremo  tota  pe-  53 
titio  cura  ut  pompae  plena  sit^  ut  illustris,  ut  splen- 
dida,  ut  popularis  sit,  ut  habeat  summam  speciem 
ac  dignitatem,  ut  etiam,  si  quae  possit^  in  compe- 
titoribus  tuis  exsistat  aut  sceleris  aut  libidinis  aut 
largitionis  accommodata  ad  eorum  mores  infamia. 
Atque  etiam  in  hac  petitione  maxime  videndum  53 
est,  ut  spes  rei  publicae  bona  de  te  sit  et  honesta 
opinio;  nec  tamen  in  petendo  res  publica  capes- 
senda  est  neque  in  senatu  neque  in  concione,  sed 
haec  tibi  sunt  retinenda^  ut  senatus  te  existimet 
ex  eO;  quod  ita  vixeris,  defensorem  auctoritatis  suae 
fore,  equites  Romani  et  viri  boni  ac  locupletes  ex 
vita  acta  te  studiosum  otii  ac  rerum  tranquillarumi 
multitudo  ex  eo^  quod  dumtaxat  oratione  in  con- 
cionibus  ac  iudicio  popularis  fuisti,  te  a  suis  com- 
modis  non  alienum  futurum. 

Haec  veniebant  mihi  in  mentem  de  duabus^ 
illis  commentationibus  matutinis^  quod  tibi  quotidie 
ad  forum  descendenti  meditandum  esse  dixeram: 
„novus  sum;  consulatum  peto.^'  Tertium  restat: 
,;Roma  est,"  civitas  ex  nationum  conventu  consti- 
tutd;  in  qua  multae  insidiae,  multa  fallacia,  multa 
in  omni  genere  vitia  versantur,  multorum  arro- 
gantia,  multorum  contumacia^  multorum  malevo- 
lentia^  multorum  superbia^  multorum  odium  ac  mo- 
lestia  perferenda  est.  Video  esse  magni  consilii 
atque  artis  in  tot  hominum  cuiusque  modi   vitiis 


13,  52.    8i  quae  p.  (2  Grut.  cdd.,  Erf.).    9i  qua  p,  Pa- 
lerm.,  B. 

tantisque  ▼ersantem  vitare  offensionem^  vitare  fa- 
bulani;  vitare  insidias,  esse  unum  hominem  ac- 
commodatnm  ad  tantam  morum  ac  sermonum  ac 

55  Yoluntatum  varietatem.  Quare  etiam  atque  etiam 
perge  tenere  istam  viam,  quam  institaisti:  excelle 
dicendo;  hoc  et  tenentur  Romae  homines  et  alli> 
ciuntur  et  ab  impediendo  ac  laedendo  repellun- 
tur.  Et;  quoniam  in  hoc  vel  moxime  est  vitiosa 
civitaS;  quod  largitione  interposita  virtntis  ac  di- 
gnitatis  oblivisci  solet,  in  hoc  fac  ut  te  bene  no- 
ris,  id  est,  ut  intelligas  eum  esse  te,  qui  iudicii 
ac  periculi  metum  maximum  competitoribus  afferre 
possis;  fac,  se  ut  abs  te  custodiri  atque  obser- 
vari  sciant:  quum  diligentiam  tuam,  quum  aucto- 
ritatem    vimque    dicendi,    tum    profecto    equestris 

56  ordinis  ei^a  te  studium  pertimescent.  Atque  haee 
ita  volo  te  illis  proponere,  non  ut  videare  accusa- 
tionem  iam  meditari,  sed  ut  hoc  terrore  facilius 
hoc  ipsum^  quod  agis,  consequare.  Et  plane  sic 
contende  omnibus  nervis  ac  facultatibu^  ut  adipi- 
scamur,  quod  petimus.  Video  nulla  esse  comitia 
tam  inquinata  largitionC;  quibus  non  gratis  aliquae 
centuriae   renuntient   suos    magno    opere   necessa- 

57  rios.  Quare,  si  advigilamus  pro  rei  dignitate  et 
si  nostros  ad  summum  studium  benevolos  excita- 
mus  et  si  hominibus  gratiosis  studiosisque  nostri 
suum  cuique  munus  describimus  et  si  competitori- 
bus  iudicium  proponimus,  sequestribus  metum  iniici- 
mus^  divisores  ratione  aliqua  coercemus,  perfici  po- 
test;   ut  largitio   aut  nulla  fiat  aut  nihil   valeat. 

58  Haec  sunt,  quae  putavi  non  melius  scire  me  quam 
te,  sed  facilius  his  tuis  occupationibus  colligere 
unum  in  locum  posse  et  ad  te  perscripta  mittere: 
quae  tametsi  ita  sunt  scripta^  ut  non  ad  omnes. 


14,  55.    insHtisti  (Grut.)? 

qai  honores  petant,  sed  ad  te  proprie  et  ad  hane 
petitionem  tuam  yaleant,  tamen  tu^  si  quid  mutan- 
*  dum  esse  videbitur  aut  omnino  tollendum  aut  si 
-  quid  erit  praeteritum,  velim  hoc  mihi  dicas;  volo 
=  enim  hoc  commentariolum  petitionis  haberi  omni 
■    xatione  perfectum. 

14,  58.   peknt  (L.  et  Grut.  —  ex  suis  cdd.?)? 

